
Kejayaan pelaksanaan dan 
pencapaian objektif serta 
matlamat RMKe-12 banyak 
bergantung kepada komitmen 
semua pihak, terutama anak 
muda, berlandaskan semangat 
Keluarga Malaysia. 

Prakata 


Rancangan Malaysia Kedua Belas 2021-2025 (RMKe-12) adalah bertujuan untuk menangani isu semasa dan pada masa sama, memulih serta 
merancakkan semula pembangunan sosioekonomi Malaysia untuk kemampanan dan kemakmuran jangka panjang. RMKe-12 akan membolehkan 
seluruh Keluarga Malaysia melangkah ke hadapan dengan menstruktur semula ekonomi negara sebagai asas kepada kesejahteraan rakyat. Pelan 
pembangunan dengan objektif ‘Malaysia Makmur, Inklusif, Mampan’ ini merangkumi separuh pertama pelaksanaan Wawasan Kemakmuran 
Bersama 2030. 


RMKe-12 ialah agenda besar pemulihan negara dalam usaha Kerajaan mengembalikan kestabilan ekonomi rakyat serta menjana semula dan 
merancakkan pertumbuhan ekonomi negara secara menyeluruh. Rancangan ini dirangka berdasarkan pendekatan dari bawah ke atas, dengan 
mengambil kira pandangan semua pemegang taruh. Dalam penyediaan RMKe-12 ini, libat urus yang menyeluruh telah diadakan secara fizikal 
dan maya. Sesi libat urus ini membabitkan kementerian, agensi, kerajaan negeri, Ahli-ahli Parlimen, sektor swasta, akademia, pertubuhan 
masyarakat sivil, organisasi antarabangsa dan orang awam. 


Saya ingin merakamkan setinggi-tinggi penghargaan dan terima kasih kepada semua pihak yang komited dalam mengemukakan input dan 
cadangan bagi memastikan pembangunan negara terus mampan, sekali gus melepasi kekalutan pandemik COVID-19 dan kegawatan ekonomi 
yang kita hadapi. 


Selaras dengan tema RMKe-12, matlamat kita menjelang tahun 2025 antara lain adalah untuk mengembalikan kesejahteraan dan kemakmuran 
dengan meningkatkan kuasa beli rakyat, merapatkan jurang sosioekonomi dan memastikan kelestarian alam sekitar. Peranan sektor swasta akan 
dicergaskan semula sebagai pemacu pertumbuhan ekonomi negara. Sungguhpun Malaysia berada dalam tempoh sukar pandemik COVID-19, 
kita, sebagai Keluarga Malaysia berpeluang menyusun semula ekonomi negara dan terus bersama mengorak langkah ke hadapan. 


RMKe-12 adalah bukti komitmen Kerajaan ini dalam meneraju dan menyusun langkah bagi mendepani apa jua situasi. Terdapat pelbagai 
pendekatan baharu yang boleh dilaksanakan, namun bagi menyesuaikan dengan kebiasaan baharu, kita perlu mendakap erat prinsip 
kebersamaan, keluar daripada zon selesa dan mengorak langkah ke hadapan dengan yakin, berbekalkan hala tuju yang jelas. Dalam keadaan 
dunia hari ini yang serba tidak menentu, kita perlu menjayakan pelaksanaan Rancangan ini dengan sentiasa melakukan penilaian berkala dan 
lebih fleksibel dalam bertindak balas. Langkah ini adalah selari dengan hasrat Kerajaan untuk memastikan tiada rakyat Malaysia yang tercicir atau 
terpinggir dalam arus pembangunan. 


Insya-Allah, RMKe-12 akan berperanan sebagai rangka tindakan bagi membina semula ekonomi yang berdaya tahan ke arah ‘Malaysia 
Makmur, Inklusif, Mampan’. Sesungguhnya, kejayaan pelaksanaan dan pencapaian objektif serta matlamat RMKe-12 banyak bergantung 
kepada komitmen semua pihak, terutama anak muda. Oleh itu, marilah kita bekerja bersama demi menjayakan agenda pembangunan negara 
berlandaskan semangat Keluarga Malaysia. 


DATO’ SRI ISMAIL SABRI YAAKOB 
Perdana Menteri Malaysia 
Putrajaya 


September 2021 

Kata Aluan 


Rancangan Malaysia Kedua Belas, 2021-2025 (RMKe-12) yang merupakan pelan jangka sederhana dengan objektif 
'Malaysia Makmur, Inklusif, Mampan', adalah permulaan kepada fasa baharu dalam hala tuju pembangunan negara - Wawasan 
Kemakmuran Bersama 2030 (WKB 2030). 


RMKe-12 menggariskan tindak balas dasar yang menyeluruh dalam mendepani situasi yang mencabar akibat pandemik COVID-19. 
Dasar di bawah RMKe-12 disusun untuk mencapai pertumbuhan ekonomi yang mampan, dengan memberi tumpuan kepada agihan 
kekayaan yang lebih saksama, kesejahteraan rakyat dan kelestarian alam sekitar. RMKe-12 memperkenalkan pendekatan baharu 
yang membawa perubahan berdasarkan tiga tema, empat pemangkin dasar dan 14 pemacu perubahan. Pendekatan ini penting 
bagi menyediakan asas yang kukuh demi masa hadapan negara. la juga adalah pemangkin untuk memulihkan pertumbuhan 
ekonomi, menangani cabaran sosioekonomi, mengimbangi pembangunan antara wilayah serta meningkatkan daya saing negara. 
Pelaksanaan pendekatan ini akan menjadikan Malaysia sebuah negara yang lebih berdaya tahan dan mampan di pentas dunia. 


Tiga tema RMKe-12 adalah menjana semula ekonomi; memperkukuh keselamatan, kesejahteraan dan inklusiviti; dan melonjakkan 
kemampanan. Manakala empat pemangkin dasar RMKe-12 memberi tumpuan kepada usaha membangunkan bakat masa hadapan; 
mempercepat penerimagunaan teknologi dan inovasi; menambah baik ketersambungan dan infrastruktur pengangkutan; dan 
memperkukuh perkhidmatan awam. Kesemua 14 pemacu perubahan merupakan langkah yang berani dan inovatif untuk mencetus 
anjakan pemikiran serta mengubah pendekatan dalam membangunkan negara. 


Secara keseluruhannya, tema, pemangkin dasar dan pemacu perubahan ini akan membolehkan Malaysia mencapai objektif untuk 
menjadi negara berpendapatan tinggi. Kunci kejayaan RMKe-12 adalah pelaksanaan yang berkesan dan komitmen yang tidak 
berbelah bahagi daripada semua pihak. Dalam hubungan ini, sektor awam dan swasta, pertubuhan masyarakat sivil dan rakyat 
perlu berganding bahu untuk memastikan objektif RMKe-12, dan seterusnya matlamat WKB 2030 tercapai. Insya-Allah, dengan 
iltizam dan kegigihan, kita akan berjaya. 

DATO' SRI MUSTAPA MOHAMED 
Menteri di Jabatan Perdana Menteri (Ekonomi) 
Putrajaya 


September 2021 


RMKe-12 memperkenalkan 
pendekatan baharu yang 
membawa perubahan 
berdasarkan tiga tema, 
empat pemangkin dasar dan 
14 pemacu perubahan bagi 
menyediakan asas yang kukuh 
demi masa hadapan negara. 


MUSTAPA 

VIII Isi Kandungan 


Isi Kandungan 


PENGENALAN 


Malaysia Makmur, Inklusif, 
Mampan 


Pendahuluan 1-2 
Landasan Pembangunan Malaysia l-5 
Mengimbas Kembali Pencapaian 1-9 
Malaysia yang Makmur, Inklusif dan Mampan pada Masa 1-13 
Hadapan 

a Pemacu Perubahan I: Kepentingan Melaksanakan 1-13 


Pembaharuan dan Transformasi 


Tema Rancangan Malaysia Kedua Belas 1-14 

= Tema 1: Menjana Semula Ekonomi 1-14 

= Tema 2: Memperkukuh Keselamatan, Kesejahteraan dan 1-14 
Inklusiviti 

= Tema 3: Melonjakkan Kemampanan 1-14 

Pemangkin Dasar Rancangan Malaysia Kedua Belas 1-15 


= Pemangkin Dasar 1: Membangunkan Bakat Masa Hadapan l-15 


= Pemangkin Dasar 2: Mempercepat Penerimagunaan l-15 
Teknologi dan Inovasi 


= Pemangkin Dasar 3: Menambah Baik Ketersambungan l-15 
dan Infrastruktur Pengangkutan 


= Pemangkin Dasar 4: Memperkukuh Perkhidmatan Awam l-15 
Cabaran dan Peluang l-16 
Sasaran Terpilih Rancangan Malaysia Kedua Belas l-16 
Pemacu Perubahan 1-17 
a Pemacu Perubahan l: Kepentingan Melaksanakan 1-17 


Pembaharuan dan Transformasi 


a Pemacu Perubahan II: Memangkinkan Industri Strategik 1-17 
dan Berimpak Tinggi bagi Melonjakkan Pertumbuhan 
Ekonomi 


a Pemacu Perubahan III: Mentransformasi Perusahaan 
Mikro, Kecil dan Sederhana sebagai Pemacu Pertumbuhan 
Baharu 


= Pemacu Perubahan IV: Memantapkan Keselamatan Negara 
dan Perpaduan untuk Pembinaan Negara Bangsa 


= Pemacu Perubahan V: Memperkukuh Sistem Penjagaan 
Kesihatan bagi Memastikan Negara yang Sihat dan 
Produktif 


= Pemacu Perubahan VI: Mentransformasi Pendekatan bagi 
Membasmi Kemiskinan Tegar 


= Pemacu Perubahan VII: Menggandakan Pertumbuhan 
Negeri Kurang Membangun terutama di Sabah dan 
Sarawak bagi Merapatkan Jurang Pembangunan 


a Pemacu Perubahan VIII: Menerima Guna Ekonomi Kitaran 


= Pemacu Perubahan IX: Mempergiat Penerimagunaan 
Pengurusan Sumber Air Bersepadu 


= Pemacu Perubahan X: Menambah Baik Ekosistem TVET 
bagi Membangunkan Bakat Tersedia Masa Hadapan 


a Pemacu Perubahan XI: Meningkatkan Ketersambungan 
Digital untuk Pembangunan Inklusif 


a Pemacu Perubahan XII: Menjajarkan Penyelidikan 
dan Pembangunan untuk Pengkomersialan, Penjanaan 
Kekayaan dan Pertumbuhan Ekonomi 


a Pemacu Perubahan XIII: Mentransformasi Ekosistem 
Logistik bagi Meningkatkan Kecekapan 


= Pemacu Perubahan XIV: Mentransformasi Perkhidmatan 
Awam melalui Pendekatan Keseluruhan Kerajaan 


Kesimpulan 


1-17 


1-18 


1-18 


1-18 


1-18 


1-19 


1-19 


1-19 


1-19 


1-20 


1-20 


1-20 


1-21 

BAB 1 Yo 


Memperkukuh Asas 
Ekonomi Makro 


Pendahuluan 
Pencapaian Rancangan Malaysia Kesebelas, 2016-2020 
Isu dan Cabaran 


= Produktiviti dalam kalangan Perusahaan Mikro, Kecil dan 
Sederhana yang Rendah 


= Kualiti Pelaburan yang Rendah 

= Peralihan Struktur Ekonomi yang Perlahan 

= Jurang Pembangunan antara Negeri yang Melebar 
= Bahagian Pampasan Pekerja yang Rendah 


= Manfaat yang Terhad daripada Penyertaan Rantaian Nilai 
Global 


= Konsolidasi Fiskal Jangka Sederhana yang Tertangguh 

= Pertumbuhan Ekonomi yang Memberi Kesan kepada Alam 
Sekitar 

Hala Tuju: Rancangan Malaysia Kedua Belas, 2021-2025 

a Meningkatkan Produktiviti untuk Mengekalkan 
Pertumbuhan Berkualiti 

a Menggalakkan Pelaburan Berkualiti untuk Memperkukuh 
Pertumbuhan Ekonomi 

= Mempercepat Peralihan Struktur Ekonomi bagi 
Meningkatkan Rantaian Nilai 

= Mengurangkan Ketidaksamaan Pembangunan bagi 
Menggalakkan Keseimbangan Wilayah 

a Meningkatkan Bahagian Pampasan Pekerja untuk 
Menambah Baik Taraf Hidup Pekerja 


= Memanfaatkan Penyertaan dalam Rantaian Nilai 
Global bagi Memperkukuh Perdagangan dan Imbangan 
Pembayaran 

= Memperkukuh Tadbir Urus Fiskal untuk Menambah Baik 
Pengurusan Kewangan Awam 

= Mempercepat Pertumbuhan Hijau untuk Meningkatkan 
Kemampanan Alam Sekitar 


Kesimpulan 


1-2 

1-3 

1-16 
1-17 
1-17 
1-18 
1-19 
1-19 
1-20 


1-21 
1-21 


1-21 
1-26 


1-26 


1-28 


1-29 


1-30 


1-30 


1-31 


1-31 


1-33 

TEMA 1 
Menjana Semula Ekonomi 


Perspektif Menyeluruh 


Pemacu Perubahan Il: Memangkinkan Industri Strategik dan 
Berimpak Tinggi bagi Melonjakkan Pertumbuhan Ekonomi 


Pemacu Perubahan III: Mentransformasi Perusahaan Mikro, 
Kecil dan Sederhana sebagai Pemacu Baharu Pertumbuhan 


Bab 2: Mengembalikan Semula Momentum Pertumbuhan 


Bab 3: Melonjakkan Pertumbuhan Industri Strategik 
dan Berimpak Tinggi serta Perusahaan Mikro, Kecil dan 
Sederhana 


T1-2 
T1-5 

Al 
BAB 2 An) 


Mengembalikan Semula 
Momentum Pertumbuhan 


Pendahuluan 2-2 

Pencapaian Rancangan Malaysia Kesebelas, 2016-2020 2-3 

Isu dan Cabaran 2-9 

= Produktiviti Rendah 2-10 

= Akses Pasaran yang Rendah dan Firma Kurang Berdaya 2-10 
Saing 

= Perubahan Pesat dalam Landskap Kewangan 2-11 


= Pembangunan Perindustrian yang Tidak Seimbang antara 2-11 
Wilayah 


= Tadbir Urus dan Mekanisme Pelaksanaan yang Kurang 2-12 
Berkesan 

Hala Tuju: Rancangan Malaysia Kedua Belas, 2021-2025 2-12 

= Bidang Keutamaan A: Melonjakkan Pertumbuhan 2-16 
Produktiviti 

= Bidang Keutamaan B: Memperluas Pasaran Eksport 2-23 

= Bidang Keutamaan C: Memperkukuh Keberkesanan 2-27 


Ekosistem Pengantaraan Kewangan 


= Bidang Keutamaan D: Memperkukuh Peranan Kawasan 2-30 
Perindustrian dan Pengeluaran Makanan 


= Bidang Keutamaan E: Menambah Baik Dasar dan Tadbir 2:31 
Urus 


Kesimpulan 2-35 


BAB 3 == 


Melonjakkan Pertumbuhan 
Industri Strategik dan 
Berimpak Tinggi serta 
Perusahaan Mikro, Kecil dan 
Sederhana 


Pendahuluan 3-2 
Pencapaian Rancangan Malaysia Kesebelas, 2016-2020 3-3 
Isu dan Cabaran 3-7 
= Pembangunan Industri yang Kurang Memberangsangkan 3-7 
= Perusahaan Mikro, Kecil dan Sederhana yang Kurang 3-9 
Berdaya Saing 
Hala Tuju: Rancangan Malaysia Kedua Belas, 2021-2025 3-9 
= Bidang Keutamaan A: Mempercepat Pembangunan 3-13 


Industri Strategik dan Berimpak Tinggi 


= Bidang Keutamaan B: Mempertingkat Keupayaan 3-26 
Usahawan dan Perusahaan 


Kesimpulan 3-31 


TEMA 2 


Memperkukuh Keselamatan, 
Kesejahteraan dan Inklusiviti 


Perspektif Menyeluruh 


Pemacu Perubahan IV: Memantapkan Keselamatan dan 
Perpaduan Negara untuk Pembinaan Negara Bangsa 


Pemacu Perubahan V: Memperkukuh Sistem Penjagaan 
Kesihatan bagi Memastikan Negara yang Sihat dan Produktif 


Pemacu Perubahan VI: Mentransformasi Pendekatan bagi 
Membasmi Kemiskinan Tegar 


Pemacu Perubahan VII: Menggandakan Pertumbuhan Negeri 
Kurang Membangun terutama Sabah dan Sarawak bagi 
Merapatkan Jurang Pembangunan 


Bab 4: Meningkatkan Pertahanan, Keselamatan, 
Kesejahteraan dan Perpaduan 


Bab 5: Menangani Kemiskinan dan Membangunkan 
Masyarakat Inklusif 


Bab 6: Mempertingkat Keseimbangan dan Keterangkuman 
Wilayah 


Bab 7: Memperkukuh Pembangunan Sosioekonomi di Sabah 
dan Sarawak 


T2-2 
T2-6 


T2-7 


T2-8 


T2-9 


5-1 


6-1 


7-1 

Meningkatkan Pertahanan, 


XI 


Keselamatan, Kesejahteraan 


dan Perpaduan 


Pendahuluan 
Pencapaian Rancangan Malaysia Kesebelas, 2016-2020 
Isu dan Cabaran 


a Peningkatan Ancaman Terhadap Keselamatan dan 
Ketenteraman Awam 


= Jurang dalam Penyampaian Perkhidmatan Penjagaan 
Kesihatan 


a= Rumah Mampu Milik yang Belum Mencukupi 


a Potensi Sukan untuk Kehidupan Aktif Belum Diteroka 
Sepenuhnya 


= Kesepaduan Sosial dan Perpaduan Rakyat 
Hala Tuju: Rancangan Malaysia Kedua Belas, 2021-2025 


= Bidang Keutamaan A: Memastikan Keselamatan dan 
Kedaulatan Negara 


= Bidang Keutamaan B: Mempertingkat Penyampaian 
Perkhidmatan Penjagaan Kesihatan 


= Bidang Keutamaan C: Meningkatkan Bekalan Rumah 
Mampu Milik yang Berkualiti 


= Bidang Keutamaan D: Memanfaatkan Sukan dalam 
Membina Masyarakat yang Aktif 


= Bidang Keutamaan E: Memperkukuh Perpaduan untuk 
Negara Makmur 


Kesimpulan 


4-25 


4-28 


4-31 

BAB 5 H 


Menangani Kemiskinan 
dan Membangunkan 
Masyarakat Inklusif 


Pendahuluan 

Pencapaian Rancangan Malaysia Kesebelas, 2016-2020 
Isu dan Cabaran 

= Insiden Kemiskinan 

* Perbezaan yang Ketara dalam Kalangan B40 


= Cabaran yang Dihadapi oleh Kumpulan M40 


= Ketidaksaksamaan Keberhasilan Sosioekonomi Bumiputera 


=a Pembangunan Sosioekonomi Orang Asli yang Ketinggalan 


= Ketersisihan Sosial Kumpulan Sasar Khusus 


Hala Tuju: Rancangan Malaysia Kedua Belas, 2021-2025 


= Bidang Keutamaan A: Menangani Kemiskinan dan 


Mengurangkan Ketidaksamarataan daripada Perspektif 


Pelbagai Dimensi 


= Bidang Keutamaan B: Memperkasa B40 


= Bidang Keutamaan C: Memberi Sokongan kepada M40 


bagi Mewujudkan Masyarakat yang Saksama 


= Bidang Keutamaan D: Mencapai Kesaksamaan 
Keberhasilan Bumiputera 


= Bidang Keutamaan E: Meningkatkan Pembangunan 
Masyarakat Orang Asli 


= Bidang Keutamaan F: Memperkasa Kumpulan Sasar 
Khusus 


Kesimpulan 


5-36 


5-38 


5-41 


BAB 6 


Mempertingkat 
Keseimbangan dan 
Keterangkuman Wilayah 


Pendahuluan 


Pencapaian Rancangan Malaysia Kesebelas, 2016-2020 


Isu dan Cabaran 


Pembangunan Wilayah yang Tidak Seimbang 


Kelemahan Pengurusan Pembangunan Bandar 


Jurang Pembangunan antara Luar Bandar dan Bandar 


Kekurangan Peluang Ekonomi di Kawasan Sempadan 


Hala Tuju: Rancangan Malaysia Kedua Belas, 2021-2025 


Bidang Keutamaan A: Memanfaatkan Potensi Ekonomi 
Wilayah 


Bidang Keutamaan B: Membangunkan Bandar yang 
Mampan 


Bidang Keutamaan C: Mentransformasi Kawasan Luar 
Bandar bagi Merapatkan Jurang Pembangunan 


Kesimpulan 


6-10 
6-10 
6-14 


6-18 


6-22 


6-25 

PO 


SEM 


Memperkukuh Pembangunan 
Sosioekonomi di Sabah dan 
Sarawak 


Pendahuluan 


Pencapaian Rancangan Malaysia Kesebelas, 2016-2020 


Isu dan Cabaran 


Kekurangan Infrastruktur dan Perkhidmatan 
Pertumbuhan Ekonomi yang Perlahan 
Akses kepada Pendidikan dan Latihan yang Terhad 


Akses kepada Perkhidmatan Penjagaan Kesihatan yang 
Terhad 


Cabaran dalam Keselamatan dan Ketenteraman Awam 
Cabaran dalam Pembangunan Inklusif 


Kekurangan Kerjasama dan Ketidakcekapan Penyampaian 
Perkhidmatan 


Hala Tuju: Rancangan Malaysia Kedua Belas, 2021-2025 


Bidang Keutamaan A: Memantapkan Penyediaan 
Infrastruktur 


Bidang Keutamaan B: Mengoptimumkan Potensi Ekonomi 


Bidang Keutamaan C: Menambah Baik Akses kepada 
Perkhidmatan Sosial 


Bidang Keutamaan D: Memperkukuh Pembangunan 
Inklusif 


Bidang Keutamaan E: Memperkukuh Kerjasama antara 
Agensi Persekutuan dan Kerajaan Negeri 


Kesimpulan 


7-10 
7-10 


7-10 
7-10 
E sl 


7-11 
7-15 


7-16 
7:25 


7-27 


7-29 


7-31 


TEMA 3 

Melonjakkan Kemampanan 


Perspektif Menyeluruh T3-2 
Pemacu Perubahan VIII: Menerima Guna Ekonomi Kitaran T3-5 
Pemacu Perubahan IX: Mempergiat Penerimagunaan T3-6 
Pengurusan Sumber Air Bersepadu 

Bab 8: Mempercepat Pertumbuhan Hijau untuk 8-1 
Kemampanan dan Daya Tahan 

Bab 9: Mempertingkat Kemampanan Tenaga dan 9-1 


Mentransformasi Sektor Air 

BAB 8 Sa 


Mempercepat Pertumbuhan 


Hijau untuk Kemampanan 
dan Daya lahan 


Pendahuluan 

Pencapaian Rancangan Malaysia Kesebelas, 2016-2020 

Isu dan Cabaran 

=a Amalan Penggunaan dan Pengeluaran yang Tidak Mampan 
= Kehilangan Biodiversiti 


a Kekurangan Persekitaran yang Menyokong Pertumbuhan 
Hijau 

Pendahuluan 


Rancangan Malaysia Kedua Belas, 2021-2025 (RMKe-12) merupakan satu transformasi. 
Walaupun disediakan berdasarkan rancangan sebelumnya, RMKe-12 menetapkan 

asas bagi merealisasikan semangat Keluarga Malaysia yang akan mengubah landasan 
pembangunan negara bagi tempoh lima tahun akan datang untuk mencapai Malaysia 
yang makmur, inklusif dan mampan. 


Beberapa pemacu perubahan dan inisiatif yang radikal akan dilaksanakan. Ini termasuk 
program mengurangkan golongan miskin dan meningkatkan taraf hidup rakyat. 
Golongan miskin tegar dan miskin bagi kumpulan 10% terendah desil pendapatan 

isi rumah (B1) akan diberi perhatian khusus. RMKe-12 akan menangani masalah 
kemiskinan tanpa mengira jantina, etnik, status sosioekonomi dan lokasi. 


Hala tuju pembangunan Malaysia dalam tempoh 10 tahun akan datang adalah 
berpandukan Wawasan Kemakmuran Bersama 2030 (WKB 2030) yang bermatlamat 
untuk mencapai negara yang bersatu, makmur dan bermaruah. Ekonomi Malaysia telah 
mencatatkan kadar pertumbuhan yang tinggi sebanyak 6.2% setahun dalam tempoh 
1971 sehingga 2015. Walaupun ia menyederhana kepada 2.7% setahun dalam tempoh 
2016 sehingga 2020, kadar pertumbuhan Malaysia masih jauh lebih baik berbanding 
kebanyakan negara baru muncul dan membangun. Pertumbuhan ekonomi yang secara 
relatifnya tinggi telah meningkatkan kesejahteraan rakyat dan merapatkan jurang 
ketidaksamarataan pendapatan. 


Pandemik penyakit Coronavirus 2019 (COVID-19) yang bermula pada tahun 2020 
telah mengubah dengan ketara cara perniagaan beroperasi serta kaedah manusia 
berinteraksi. la juga telah meningkatkan penggunaan teknologi digital. Pandemik ini 
juga telah melebarkan jurang ketidaksamarataan dan ketidakseimbangan sosioekonomi. 
Sebagai sebuah Kerajaan yang prihatin terhadap keperluan rakyat dalam menghadapi 
krisis, pendekatan 6R' telah dilaksanakan bagi mengurangkan kesan pandemik. Pelan 
Pemulihan Negara (PPN) telah diperkenalkan pada Jun 2021 sebagai strategi untuk 
keluar dari Perintah Kawalan Pergerakan (PKP) secara berfasa dari segi pergerakan 
manusia serta pembukaan semula sektor ekonomi dan sosial. Peralihan antara fasa 
adalah berdasarkan kepada pendekatan berpandukan data melalui tiga indikator utama, 
iaitu jumlah kes baharu setiap hari, kadar penggunaan katil di wad unit rawatan rapi 
dan peratusan penduduk yang telah divaksinasi. Penyediaan RMKe-12 telah mengambil 
kira pendekatan 6R yang melibatkan lapan pakej rangsangan ekonomi yang berjumlah 
RM530 bilion dan peralihan secara berfasa dalam PPN. 


RMKe-12 yang merupakan separuh pertama WKB 2030 adalah amat penting bagi 
mengharungi cabaran semasa dalam konteks global dan domestik. Ia dijangka akan 
melonjakkan ekonomi negara dan memantapkan semula peranan Malaysia dalam 
ekonomi dunia. Rancangan ini akan memangkin pertumbuhan, memastikan ekonomi 
dipulihkan dan membina semula ekonomi negara bagi mencapai kemakmuran, inklusiviti 
dan kemampanan. Pertumbuhan ekonomi serta agihan kekayaan yang lebih saksama 
akan mengurangkan jurang antara kumpulan pendapatan, etnik, wilayah dan rantaian 


' Ketegasan (Resolve), Ketahanan (Resilient), Memulakan Semula (Restart), Pemulihan (Recovery), Memperkasa (Revitalise) dan Menyusun Semula (Reform). 

bekalan dan pada masa yang sama memastikan kelestarian alam sekitar. RMKe-12 juga 
memberi tumpuan khusus kepada usaha-usaha menjamin keselamatan dan kedaulatan 
negara serta mengukuhkan perpaduan rakyat. 


RMKe-12 adalah bertunjangkan tiga tema iaitu menjana semula ekonomi, memperkukuh 
keselamatan, kesejahteraan dan inklusiviti serta melonjakkan kemampanan. 

Empat pemangkin dasar, iaitu membangunkan bakat masa hadapan, mempercepat 
penerimagunaan teknologi dan inovasi, menambah baik ketersambungan dan 
infrastruktur pengangkutan serta memperkukuh perkhidmatan awam akan menyokong 
pencapaian tema ini. Pemangkin dasar ini menjadi asas bagi membentuk pembangunan 
Malaysia sepanjang lima tahun akan datang dan tahun-tahun seterusnya. Kejayaan 
pelaksanaan RMKe-12 akan membawa kepada kemakmuran bersama, mempertingkat 
inklusiviti dan merintis jalan bagi menjadikan Malaysia sebagai negara yang lebih 
mampan untuk generasi akan datang. Ini akan mengembalikan kesejahteraan Keluarga 
Malaysia untuk jangka masa panjang. 


Keutamaan pembangunan negara dalam RMKe-12 akan terus dijajar kepada Matlamat 
Pembangunan Mampan (SDG) di bawah Agenda 2030 bagi Pembangunan Mampan 
(Agenda 2030). Penerimaan pendekatan keseluruhan negara adalah penting dalam 
pelaksanaan SDG. Selaras dengan prinsip “tiada sesiapa yang tertinggal”, inisiatif 
merakyatkan SDG akan dipergiat, serta komunikasi, pendidikan dan kesedaran awam 
(CEPA) akan diberi penekanan bagi mempertingkat pemahaman dan pelaksanaan SDG 
pada peringkat akar umbi. 


Landasan Pembangunan Malaysia 


Dasar pembangunan yang dilaksanakan selepas kemerdekaan 

sehingga tahun 1970 tidak berjaya menangani sepenuhnya cabaran 
sosioekonomi, yang menyebabkan ketidaksamarataan pertumbuhan dan 
ketidakseimbangan sosial. Sehubungan itu, Dasar Ekonomi Baru, 
1971-1990 (DEB) digubal dengan matlamat mencapai perpaduan 
negara melalui strategi serampang dua mata, iaitu membasmi 
kemiskinan dan menyusun semula masyarakat. Wawasan 

2020 kemudiannya diperkenalkan pada tahun 1991 dengan sasaran 
untuk Malaysia menjadi negara maju sepenuhnya mengikut acuan 
sendiri, merangkumi dimensi ekonomi, politik, sosial, kerohanian, 
psikologi dan budaya menjelang tahun 2020. Wawasan 2020 
merupakan asas bagi Dasar Pembangunan Nasional, 1991-2000 (DPN), 
yang bertujuan mewujudkan masyarakat yang lebih bersatu padu dan 
saksama menerusi pembangunan yang seimbang. 


Abad ke-21 membawa cabaran baharu dari segi globalisasi, 
liberalisasi dan perkembangan teknologi maklumat dan komunikasi 
yang pesat. Dasar Wawasan Negara, 2001-2010 (DWN) merupakan 
kesinambungan DPN yang memperkenalkan beberapa dimensi 
baharu, termasuk mentransformasi ekonomi Malaysia kepada ekonomi 
berasaskan pengetahuan. Wawasan 2020 seterusnya disokong oleh 
Dasar Transformasi Negara, 2011-2020 (DTN) yang merupakan pelan 
hala tuju untuk mentransformasi Malaysia secara komprehensif bagi 
mencapai status negara maju berpendapatan tinggi. DTN merangkumi 
beberapa program transformasi yang menyasarkan penambahbaikan 
dalam bidang tertentu seperti tadbir urus, ekonomi dan politik. 


Rancangan Malaysia Kesebelas, 2016-2020 (RMKe-11), menandakan 
tamatnya tempoh pembangunan selama 30 tahun di bawah Wawasan 
2020. Strategi utamanya termasuk memantapkan pertumbuhan 
sektor, merancakkan penyusunan semula struktur serta meningkatkan 
inovasi dan penerimagunaan teknologi. Pelbagai usaha turut 

dilaksanakan untuk meningkatkan pendapatan dan kesejahteraan 
rakyat. Sepanjang tempoh RMKe-11, ekonomi berkembang pada kadar 
purata 2.7% setahun, dipacu terutamanya oleh sektor perkhidmatan 
dan pembuatan. Meskipun kemajuan sosioekonomi telah dicapai 
dalam tempoh tersebut, Malaysia belum lagi menjadi ekonomi maju 
sepenuhnya. Hasil penilaian terhadap Wawasan 2020 ditunjukkan 
dalam Kotak I-1. 


Sebagai kesinambungan kepada Wawasan 2020, WKB 2030 
bermatlamat untuk memastikan semua rakyat mencapai taraf hidup 
yang wajar pada tahun 2030. la mempunyai tiga objektif utama 

iaitu pembangunan untuk semua, menangani jurang kekayaan dan 
pendapatan serta menjadikan Malaysia sebuah negara yang bersatu, 
makmur dan bermaruah. WKB 2030 merupakan komitmen untuk 
mencapai pertumbuhan ekonomi yang mampan, diiringi pengagihan 
ekonomi yang adil, saksama dan inklusif merentas semua kumpulan 
pendapatan, etnik, wilayah dan rantaian bekalan. Kuasa beli isi rumah 
dijangka akan meningkat selaras dengan pertumbuhan ekonomi. 


RMKe-12 telah dijajarkan dengan Agenda 2030. la menggambarkan 
komitmen Malaysia melaksanakan 17 SDG melalui dasar, program dan 
projek dalam Rancangan tersebut. Antara matlamat yang penting ialah 
membasmi kemiskinan tegar; membina masyarakat yang aman, saksama 
dan inklusif; mewujudkan persekitaran untuk pertumbuhan ekonomi 
yang mampan, inklusif dan berterusan; menyediakan peluang pekerjaan 
yang wajar kepada semua: memastikan perlindungan alam sekitar dan 
sumber asli: serta mencapai kemakmuran bersama. 


Rancangan ini telah dirangka berdasarkan sesi libat urus yang meluas 
dengan pelbagai pihak berkepentingan, termasuk kementerian, kerajaan 
negeri, sektor swasta dan pertubuhan masyarakat sivil (CSO), serta 
sesi libat urus dalam talian dengan orang ramai. Dengan mengambil 
kira situasi semasa, penggubalan RMKe-12 adalah paling mencabar 
berbanding dengan rancangan lima tahun sebelum ini. 

Kotak 1-1 
Wawasan 2020: Satu Penilaian 


Latar Belakang 


Wawasan 2020 yang diperkenalkan pada Februari 1991 bermatlamat 
menjadikan Malaysia sebagai negara maju mengikut acuan sendiri 
menjelang tahun 2020. Bagi mencapai negara maju sepenuhnya, 
sembilan cabaran utama perlu diatasi iaitu: 


1. Mewujudkan negara yang bersatu dengan matlamat yang dikongsi 
bersama 

2. Mewujudkan masyarakat yang berjiwa bebas, tenteram dan maju 

3. Memupuk dan membangunkan masyarakat demokratik yang 
matang 

4. Membentuk masyarakat yang sepenuhnya bermoral dan beretika 

tinggi 

Membentuk masyarakat yang matang, liberal dan bertoleransi 

Membentuk masyarakat saintifik dan progresif 

Mewujudkan masyarakat penyayang dan budaya menyayangi 

Memastikan masyarakat yang adil dalam bidang ekonomi 

Membentuk masyarakat makmur yang mempunyai ekonomi 

berdaya saing, dinamik, mantap dan berdaya tahan 


9 3 Ia ti 


Menterjemah Wawasan 2020 
dalam Rancangan Pembangunan 


Wawasan 2020 merupakan aspirasi besar untuk masa depan negara 
yang ditetapkan untuk tempoh 30 tahun. la menjadi tunjang bagi 
rancangan pembangunan jangka sederhana dan panjang antara 
tahun 1990 hingga 2020. Wawasan ini adalah prinsip panduan bagi 
tiga Rangka Rancangan Jangka Panjang, iaitu Dasar Pembangunan 
Nasional, Dasar Wawasan Negara dan Dasar Transformasi Negara 
serta enam rancangan pembangunan lima tahun Malaysia, iaitu 
Rancangan Malaysia Keenam hingga Rancangan Malaysia Kesebelas. 


Pada mulanya ekonomi diandaikan perlu berkembang sebanyak 
7% setahun pada harga sebenar dalam tempoh 1991 hingga 2020 
bagi menyokong ekonomi yang kompetitif, dinamik, mantap dan 


berdaya tahan sepenuhnya seperti yang digariskan dalam cabaran 
kesembilan. Sasaran pertumbuhan ekonomi yang tinggi ini ditetapkan 
bagi menangani cabaran keenam dan kelapan untuk mewujudkan 
masyarakat saintifik dan progresif serta adil dalam bidang ekonomi. 
Sasaran kemudiannya telah diubah kepada kadar pertumbuhan yang 
diperlukan untuk mencapai tahap minimum pendapatan negara kasar! 
(PNK) per kapita bagi sebuah negara berpendapatan tinggi pada 
tahun 2020. 


Cabaran sosiopolitik ditangani dengan menumpukan kepada beberapa 
bidang utama termasuk mewujudkan peluang ekonomi yang 

saksama, membangunkan modal insan yang berkualiti, memperkukuh 
penyampaian perkhidmatan awam, menambah baik tadbir urus, 
mempertingkat integriti dan akauntabiliti serta meningkatkan 
kesejahteraan rakyat. 


Kemajuan Wawasan 2020 


Pelbagai kejayaan telah dicapai dalam tempoh 30 tahun yang lalu. 
Walau bagaimanapun, beberapa krisis yang berlaku dalam tempoh 
tersebut memberi kesan yang ketara dalam usaha untuk menjadi 
sebuah negara maju sepenuhnya pada tahun 2020. Penilaian kemajuan 
dalam mencapai matlamat Wawasan 2020 adalah berbeza kerana 
sembilan cabaran bersifat kuantitatif dan kualitatif serta mempunyai 
objektif yang sangat luas. Berikut merupakan analisis ringkas kemajuan 
yang dicapai dalam tempoh 30 tahun yang lalu. 


Cabaran Sosioekonomi (Cabaran 6, 8 dan 9) 


Dalam dekad pertama Wawasan 2020, ekonomi telah mencatatkan 
pertumbuhan sebanyak 7.1% setahun, melepasi sasaran 7% yang 
ditetapkan walaupun menghadapi Krisis Kewangan Asia pada 
1997/1998. Pertumbuhan pada dekad berikutnya menyederhana 
kepada 4.6X berikutan kejatuhan permintaan global terhadap 
barangan elektrik dan elektronik pada tahun 2001 dan 

Krisis Kewangan Global pada 2008/2009. Dalam dekad sehingga 
tahun 2020, kadar pertumbuhan purata tahunan yang dicatatkan 
adalah lebih rendah iaitu 4%. Secara keseluruhan, ekonomi 
Malaysia berkembang sebanyak 5.2% setahun dalam tempoh 
1991 hingga 2020. 


1 Berdasarkan World Bank Atlas Method. 


Dalam usaha untuk mencapai status negara berpendapatan tinggi, 
jurang PNK per kapita Malaysia berbanding paras minimum ekonomi 
berpendapatan tinggi telah berkurangan dalam tempoh tersebut. Pada 
tahun 2020, pendapatan per kapita negara adalah 20.4% di bawah 
paras minimum ekonomi berpendapatan tinggi iaitu sebanyak 
AS$12,696. Ini adalah lebih baik berbanding jurang sebanyak 62.6% 
pada tahun 1991. 


Secara amnya, rakyat menikmati taraf hidup yang lebih baik seperti 
yang ditunjukkan dalam pendapatan purata isi rumah yang lebih tinggi 
iaitu RM7,901 pada tahun 2019 berbanding RM1,169 pada tahun 
1989. Sebahagian besar peningkatan ini disumbangkan oleh prestasi 
ekonomi yang kukuh, kadar inflasi yang rendah dan stabil serta kadar 
guna tenaga penuh sejak tahun 1992. Insiden kemiskinan mutlak telah 
berkurang daripada 16.5% pada tahun 1989 berdasarkan metodologi 
Pendapatan Garis Kemiskinan (PGK) 1977 kepada 5.6% pada 

tahun 2019 berdasarkan metodologi PGK 2019. Ketidaksamarataan 
pendapatan juga telah berkurang dengan pekali Gini yang menurun 
daripada 0.442 kepada 0.407 dalam tempoh yang sama. 


Dalam bidang sains dan teknologi, buat pertama kalinya Malaysia 
berjaya menghantar seorang rakyatnya ke angkasa pada Oktober 
2007. Di samping itu, negara juga memiliki beberapa satelit 
komunikasi dan penderiaan jarak jauh. Koridor Raya Multimedia (MSC) 
telah dilancarkan pada tahun 1996 untuk melonjakkan Malaysia 

ke era maklumat dan pengetahuan. 


Walaupun ekonomi Malaysia telah mencatatkan kadar pertumbuhan 
yang agak tinggi dalam tempoh 30 tahun, namun ketidakseimbangan 
ekonomi terus berlarutan dan isu struktur ekonomi masih wujud. Ini 
termasuk ketidakseimbangan pertumbuhan spatial, ketidaksamaan 
antara kumpulan pendapatan, kadar pengangguran yang tinggi dalam 
kalangan belia, kenaikan kos sara hidup dan industri yang tertumpu 
kepada rantaian nilai pengeluaran yang rendah. Isu-isu ini perlu 
ditangani secara menyeluruh untuk membolehkan Malaysia menjadi 
negara maju pada tahun 2030. 


Cabaran Sosiopolitik (Cabaran 1, 2, 3, 4, 5 dan 7) 


Pencapaian sosiopolitik sukar untuk dinilai kerana melibatkan faktor 
sosial dan politik yang bersifat subjektif. Terdapat pelbagai pandangan 
mengenai pencapaian negara dalam bidang ini. 

Malaysia dianggap sebagai antara negara paling aman di dunia. 
Berdasarkan tahap keamanan? dalam Indeks Keamanan Global (GPI) 
2021, Malaysia berada pada kedudukan ke-23 daripada 163 negara 
dan wilayah yang bebas serta mempunyai tahap keamanan yang tinggi. 
Kedudukan Malaysia bertambah baik, dengan peningkatan sebanyak 
tujuh tangga berbanding GPI 2016 dan terus berada dalam kalangan 
lima negara paling aman di rantau Asia Pasifik. 


Keputusan Pilihan Raya Umum ke-14 pada tahun 2018 menunjukkan 
Malaysia adalah sebuah negara yang demokratik dan rakyat yang 
semakin matang. Ini berdasarkan Indeks Demokrasi? oleh Economist 
Intelligence Unit (EIU) yang meletakkan Malaysia pada kedudukan 
ke-39 pada tahun 2020 berbanding ke-81 pada tahun 2006. Malaysia 
dikategorikan sebagai negara “demokrasi tidak sempurna” sama seperti 
Jepun dan Korea Selatan. Menurut EIU, negara dalam kategori ini 
mempunyai pilihan raya yang bebas dan adil. 


Pada peringkat antarabangsa, Malaysia telah diberi kepercayaan untuk 
memainkan beberapa peranan penting, seperti sebagai Presiden Majlis 
Umum Pertubuhan Bangsa-bangsa Bersatu (1996) dan sebagai anggota 
tidak tetap Majlis Keselamatan Pertubuhan Bangsa-bangsa Bersatu 
(UNSC) (1999-2000 dan 2015-2016). Malaysia juga menjadi tuan 
rumah dan mempengerusikan Sidang Kemuncak Pergerakan 
Negara-negara Berkecuali (2003), Persidangan Kemuncak Islam 
Kesepuluh (2003) dan Persidangan Kerjasama Ekonomi Asia Pasifik 
(APEC) 1998. Persidangan APEC 2020 mencatatkan rekod sebagai 
persidangan yang pertama kali diadakan secara maya di mana APEC 
Putrajaya Vision 2040 dilancarkan. Komitmen Malaysia terhadap 
keamanan dan keselamatan antarabangsa terbukti melalui sokongan 
kuat Malaysia terhadap Resolusi 2334 UNSC pada tahun 2016 yang 
menggesa supaya Israel menghentikan penempatan haram di wilayah 
rakyat Palestin. 


Malaysia masih menghadapi tahap defisit sosial yang menjejaskan 
kesepaduan sosial. Keharmonian dan perpaduan masyarakat terjejas 
sekali-sekala apabila berlakunya pergolakan dalam masyarakat. 
Penyakit sosial seperti jenayah juvana, keganasan rumah tangga dan 
perceraian semakin meningkat. Beberapa cabaran sosiopolitik masih 
wujud dan perlu ditangani dalam merancang pembangunan masa 
hadapan. 


2 Negara yang aman diukur berdasarkan tiga domain: tahap keselamatan dan 
ketenteraman masyarakat, tahap konflik domestik dan antarabangsa, dan tahap 
pengaruh ketenteraan. 

3 Indeks Demokrasi memberi gambaran mengenai keadaan demokrasi di seluruh 
dunia melibatkan 165 negara bebas berdasarkan lima kategori, iaitu proses 
pilihan raya dan pluralisme; tahap kawalan kerajaan; penyertaan politik; budaya 
politik; dan kebebasan awam. 

Penutup 


Wawasan 2020 merupakan aspirasi dan visi yang mempunyai matlamat 
yang besar untuk mengubah Malaysia menjadi sebuah negara maju 
sepenuhnya menjelang tahun 2020. Ketika dilancarkan pada tahun 
1991, Wawasan 2020 menggariskan matlamat ideal yang disusuli 
dengan rancangan pembangunan jangka sederhana dan panjang untuk 
mencapai status negara maju. Dasar pembangunan telah berubah 
mengikut peredaran masa, namun objektif utama Wawasan 2020 


iaitu perpaduan nasional masih kekal sebagai prinsip panduan dalam 
merangka dasar. Walaupun kemajuan yang ketara telah dicapai dalam 
tempoh 30 tahun yang lalu, sembilan cabaran yang dikenal pasti 

di bawah Wawasan 2020 masih belum dapat diatasi sepenuhnya 
disebabkan oleh beberapa isu struktur ekonomi domestik dan krisis 
ekonomi pada peringkat global. WKB 2030, yang akan dilaksana mulai 
tahun 2021, bermatlamat untuk menangani isu-isu ini di samping 
memastikan semua rakyat Malaysia mencapai taraf hidup yang wajar 


pada tahun 2030. 


Mengimbas Kembali Pencapaian 


Keluaran Dalam Negeri Kasar 


Ekonomi Malaysia telah berkembang pesat semenjak tahun 
1971 walaupun berhadapan dengan beberapa krisis ekonomi 
yang disebabkan oleh kejutan luaran. 


5.2” 


Dalam tempoh 1991 hingga 2020, 
keluaran dalam negeri kasar (KDNK) 
benar berkembang sebanyak 5.2% 
setahun, disokong oleh permintaan 


Pertumbuhan domestik yang kukuh, terutamanya 
KDN K perbelanjaan penggunaan swasta. 
1991-2020 


Malaysia telah mengekalkan guna 
tenaga penuh sejak tahun 1992, 
kecuali pada tahun 2020 disebabkan 
pandemik COVID-19. 


Pertumbuhan KDNK, % setahun 


155 2001 
Kejatuhan 
Permintaan 
10 — Elektronik Global 
5 Y 
0 
1975 
Krisis Minyak 1985 2009 
-5 y Krisis Komoditi Kei Kenen 
gan = 
Global 
2020 
-10 — 1998 Pandemik 
Krisis Kewangan Asia COVID-19 
-15 — 
A Kel A NO A No A o = so o 
N N co co o x Oo © a 4 A 
x o x x x o O S Oo © © 
Sa) a A A A = A A A A A 


Sumber: Jabatan Perangkaan Malaysia 

Pendapatan Negara Kasar Per Kapita 


PNK per kapita telah berkembang hampir enam kali ganda 
daripada RM7,382 (AS$2,730) pada tahun 1990 kepada 
RM42,503 (AS$10,111) pada tahun 2020. 


5.8X 


Peningkatan 


PNK 


Per Kapita 
dari Tahun 
1990 hingga 2020 


Keluaran Dalam Negeri Kasar Per Kapita 


Jurang KDNK per kapita antara wilayah masih berterusan. 
Walau bagaimanapun, semua wilayah telah mencatatkan 
peningkatan KDNK per kapita pada tahun 2020 berbanding 
2005. Wilayah Tengah dan Sarawak mencatatkan tahap KDNK 
per kapita melebihi purata nasional. 


RM '000, 
pada harga semasa 


48.6 
35.9 34.3 
26.6 25.0 22.9 
17.4 
16.0 181 12.4 
T T T 


Wilayah Wilayah Wilayah Wilayah Wilayah 
Sarawak Selatan Utara Timur Sabah 


Wilayah 
Tengah 


Malaysia 


M2005 E 2020 


Sumber: Jabatan Perangkaan Malaysia 

Pendidikan Infrastruktur dan Kemudahan Asas 


Pada hari ini, rakyat Malaysia memiliki 
tahap pendidikan yang lebih tinggi 
dengan 32% daripada tenaga buruh 


Penyediaan infrastruktur dan kemudahan asas juga telah 
bertambah baik. Akses yang lebih baik kepada pusat kesihatan 
awam telah meningkat pada tahun 2019. Liputan infrastruktur 
mempunyai kelayakan peringkat jalur lebar dan akses kepada bekalan air bersih dan terawat, 
tertiari. Ini merupakan peningkatan bekalan elektrik, jalan berturap luar bandar juga telah 


lebih daripada tiga kali ganda ea O meningkat sehingga akhir tahun 2020. 
berbanding pada tahun 1990. Kualiti 3 2 % 


pendidikan tinggi juga bertambah baik @ : 
: | 


seperti ditunjukkan oleh peningkatan 


kebolehpasaran graduan dan Tenaga Buruh 
kedudukan universiti tempatan yang dengan Kelayakan S d 
lebih baik pada peringkat global. Tertiari : — 


pada Tahun 2020 


Sejak tahun 1990, enrolmen pelajar di % : yA 
sekolah rendah terus melebihi 954 % O : © 
enrolmen sejagat. Pada peringkat O : © 

O 


pendidikan menengah, kadar Akses? kepada Pusat : Akses kepada 
enrolmen meningkat kepada 92.4% Kadar Enrolmen Kesihatan Awam : Bekalan Air Bersih dan Terawat 
pada tahun 2020 berbanding 48% Pendidikan Menengah pada Tahun 2019 : pada Tahun 2020 
pada tahun 1990. pada Tahun 2020 : 
Sumber: Jabatan Perangkaan Malaysia dan Kementerian Pendidikan Malaysia G 
| A - 
Kemiskinan dan Agihan Pendapatan Al 1 : E 
: | 

Insiden kemiskinan berkurang dengan ketara daripada 16.5% O : O 
pada tahun 1989 kepada 5.6% pada tahun 2019. Insiden 9 5 5 % : 9 8 % 
kemiskinan pelbagai dimensi dalam kalangan isi rumah ; 
berdasarkan Indeks Kemiskinan Pelbagai Dimensi! (MPI) juga @ : 
berkurang daripada 0.015 pada tahun 2016 kepada 0.011 pada Liputan Jalur Lebar | Akses kepada 
tahun 2019. di Kawasan Berpenduduk Bekalan Elektrik 

pada Tahun 2020 : pada Tahun 2020 


Pendapatan purata bulanan isi rumah meningkat lebih 

enam kali ganda daripada RM1,169 pada tahun 1989 kepada 
RM7,901 pada tahun 2019. Manakala pendapatan purata 
bulanan isi rumah B40 pula meningkat daripada RM424 pada 
tahun 1989 kepada RM3,152 pada tahun 2019. Ketidaksamaan 
pendapatan juga bertambah baik dengan pekali Gini 
berkurangan daripada 0.442 pada tahun 1989 kepada 0.407 


56% 68x 3982” 


Akses kepada Jalan Berturap Luar Bandar 
dalam Tempoh 2016 hingga 2020 


Insidemkemitkinan Pendapatan Purata Bulanan 


pada Tahun 2019 : Isi Rumah pada 
: Tahun 2019 berbanding 1989 


Sumber: Jabatan Perangkaan Malaysia Sumber: Jabatan Perangkaan Malaysia, Kementerian Pembangunan Luar Bandar, Suruhanjaya 
Komunikasi dan Multimedia Malaysia serta Suruhanjaya Perkhidmatan Air Negara 
1 MPI menggambarkan insiden kemiskinan pelbagai dimensi dan intensiti ketersisihan. ? Jarak dari tempat kediaman ke pusat kesihatan awam yang kurang dari 5km pada tahun 
2019. 

Ekonomi Hijau 


29.4” 


Pengurangan Intensiti 
Pelepasan GHG kepada KDNK 
pada Akhir Tahun 2016 


Perumahan dan Perkhidmatan 
Penjagaan Kesihatan 


Bagi meningkatkan taraf hidup kumpulan berpendapatan 
rendah, lebih 1.16 juta unit rumah kos rendah telah dibina 
dalam tempoh 1999 hingga 2020. 


1 r 1 Giuta 


Unit dari Tahun 
1999 hingga 2020 


Perkhidmatan penjagaan kesihatan telah meningkat seperti 
ditunjukkan oleh nisbah doktor kepada penduduk, iaitu 1:482 
pada tahun 2019 berbanding 1:2,533 pada tahun 1990. 
Jangka hayat ketika lahir meningkat kepada 74.7 pada tahun 
2019 berbanding 70.9 pada tahun 1990. Ini adalah lebih baik 
daripada sasaran purata global oleh Bank Dunia, iaitu 73.4 
tahun. Nisbah katil hospital bagi setiap 1,000 penduduk juga 
telah meningkat kepada 1.95 pada tahun 2019 berbanding 1.3 
pada tahun 1990. 


Nisbah Doktor 
kepada Penduduk 


1:482 


pada Tahun 2019 


Jangka 
Hayat 


74.7 


pada Tahun 2019 


Nisbah Katil Hospital 
bagi setiap 1,000 Penduduk 


1.95:1,000 


pada Tahun 2019 


20.7” 


Purata Bahagian GGP antara 
Tahun 2016 dan 2019 


Sumber: Kementerian Kesihatan Malaysia dan Pusat Maklumat Harta Tanah 
Negara 


Dalam meningkatkan 
kelestarian alam sekitar, 
Malaysia telah mencatatkan 
pengurangan intensiti 
pelepasan gas rumah kaca 
(GHG) kepada KDNK 
sebanyak 29.4% pada akhir 
tahun 2016 berdasarkan 
intensiti pelepasan pada 
tahun 2005. 


as 


Dalam tempoh 2016 hingga 
2019, purata bahagian 
perolehan hijau kerajaan 
(GGP) kepada perolehan 
kerajaan bagi kategori 
produk dan perkhidmatan 
hijau terpilih adalah 20.7%, 
melepasi sasaran 20% dan 
yang ditetapkan. 


Sumber: Kementerian Alam Sekitar dan Air serta Kementerian Kewangan 

Kedudukan Antarabangsa 


IMD World Competitiveness Yearbook 2021 oleh Institute for 
Management Development (IMD) telah meletakkan Malaysia 
pada kedudukan ke-25 sebagai ekonomi paling berdaya saing 
dalam kalangan 64 negara. 


Doing Business 2020 Report oleh Bank Dunia telah meletakkan 
Malaysia pada kedudukan ke-12 dalam kalangan 190 negara 
dari segi memudahkan urusan menjalankan perniagaan. 


The Global Competitiveness Report 2019 oleh World Economic 
Forum telah meletakkan Malaysia pada kedudukan ke-27 
sebagai ekonomi paling berdaya saing berbanding 141 negara 
lain. 


Kedudukan 


ke-25 


dalam IMD World 
Competitiveness 
Yearbook 2021 


6 Doing 


Business Kedudukan 


ke-12 


dalam Doing 
Business 2020 
Report 


Ths Global 
'OMpetiti 
2019 Petitiveness Report 


Kedudukan 


dalam Global 
Competitiveness 


Report 2019 


Integriti 


Suruhanjaya Pencegahan Rasuah Malaysia (SPRM) telah 
ditubuhkan pada tahun 2009 sebagai badan bebas, telus dan 
profesional yang menggantikan Badan Pencegah Rasuah. 


Pusat Governans, Integriti dan Anti-Rasuah Nasional (GIACC) 
telah ditubuhkan pada tahun 2018 untuk memberi khidmat 
nasihat kepada Kerajaan berkaitan tadbir urus, integriti dan 
inisiatif antirasuah. 


Pelan Antirasuah Nasional 2019-2023 (NACP) telah 
diperkenalkan pada tahun 2019 untuk mewujudkan negara 
bebas rasuah. NACP menggantikan Pelan Integriti Nasional 
(PIN) yang telah dilancarkan pada tahun 2004 untuk 
membangunkan masyarakat yang beretika. 


Indeks Persepsi Rasuah 2020 oleh Transparency International 
telah meletakkan Malaysia pada kedudukan ke-57 dalam 
kalangan 180 negara. 


Pusat Governans, 
Integriti & 
Anti-Rasuah 
Nasional 


Peningkatan 
Integriti 
dan Akauntabiliti 


Kedudukan 


ke-57 


dalam 
Indeks Persepsi 
Rasuah 2020 


Malaysia yang Makmur, Inklusif 
dan Mampan pada Masa 
Hadapan 


Objektif RMKe-12 adalah untuk Malaysia mencapai status negara 
yang makmur, inklusif dan mampan sejajar dengan WKB 2030 

dan Agenda 2030. Pertumbuhan ekonomi yang mampan akan 
membolehkan pengagihan ekonomi secara lebih adil, saksama dan 
inklusif kepada semua kumpulan pendapatan, etnik dan wilayah. 

Ini akan menyediakan taraf hidup yang lebih baik kepada semua 
rakyat Malaysia. RMKe-12 juga merangkumi strategi dan inisiatif bagi 
memelihara keselamatan dan kedaulatan negara. Ini adalah penting 
untuk memastikan pembangunan sosioekonomi yang mampan. 


RMKe-12 adalah bertunjangkan tiga tema yang menumpukan 
kepada usaha menjana semula ekonomi, memperkukuh keselamatan, 


Pemacu Perubahan | 

kesejahteraan dan inklusiviti serta melonjakkan kemampanan. 

Teras ini disokong oleh empat pemangkin dasar yang menumpukan 
kepada usaha membangunkan bakat masa hadapan, mempercepat 
penerimagunaan teknologi dan inovasi, menambah baik 
ketersambungan dan infrastruktur pengangkutan serta memperkukuh 
perkhidmatan awam bagi mencapai negara yang lebih makmur, 
inklusif dan mampan. 


Selaras dengan RMKe-12 yang transformatif, pemacu perubahan 
yang merupakan idea baharu dan inovatif yang mencetus peralihan 
pemikiran dan mengubah dengan ketara pendekatan dalam 
membangunkan negara akan diperkenalkan. Pemacu perubahan 

ini akan memastikan Malaysia mencapai objektif WKB 2030, iaitu 
pertumbuhan mampan seiring dengan pengagihan yang adil dan 
saksama antara kumpulan pendapatan, etnik, wilayah dan rantaian 
bekalan. Pemacu Perubahan | merangkumi elemen penting dalam 
RMKe-12 yang diperlukan untuk mencapai pembaharuan dan 
transformasi yang dihasratkan. 


Kepentingan Melaksanakan Pembaharuan dan Transformasi 


Mengapa pembaharuan dan 
transformasi diperlukan? 


Bagaimana ini dapat dicapai? 


Apakah hasil pelaksanaan? 


RMKe-12 dirangka untuk mentransformasi 
Pandemik COVID-19 memberi kesan kepada Panam nepara: Bagi MERKAN a . * Pencapaian WKB 2030 dan Agenda 2030. 
A . komprehensif, transformasi ini merangkumi 
ekonomi di seluruh dunia dan status quo k berikut e Negara yang makmur, berpendapatan 
tidak wajar dikekalkan. Pertumbuhan negatif Porsal O RETTEN: tinggi, inklusif, rendah karbon, 
bagi empat suku tahunan disebabkan oleh . a . berteknologi tinggi dan mampan. 
ia . E ° entransformasi kepimpinan melibatkan i | 
kemerosotan aktiviti ekonomi. RMKe-12 aan o . Kerai e Negara yang berdaya saing pada peringkat 
dirangka dengan tujuan berikut: San pering al EA . global. 
e Memantau prestasi di peringkat nasional . 
. : j e Negara yang bersatu padu, harmoni dan 
. embangun semula dan membina kembali can melaksanakan intervensi penyelesaian bermaruah 
| ; lah | 
ekonomi dengan lebih mantap. D , k kost 
. enangani ketidaktentuan landskap ° Poal rang AA 
ekonomi global diterapkan dalam perancangan 
° engatasi kelemahan dalam pendekatan sosioekonomi. . 
pembangunan, tadbir urus dan e Pendekatan keseluruhan negara digembleng 
akan | bagi mencapai matlamat negara. 
. emberi harapan dan keyakinan mengenai ° 5 a j pt a 
masa hadapan negara, terutama kepada : engal. pon E a 
solongan belia ejayaan perubahan dasar. 
| ° empertingkat kerjasama dalam kalangan 
agensi kerajaan, sektor swasta, akademia, 
CSO dan rakyat. 
. emperkukuh identiti Malaysia, 
menerapkan nilai murni dan patriotisme. 


Tema RMKe-12 


Kerajaan komited untuk melaksanakan inisiatif radikal yang memacu perubahan bagi memastikan objektif kemakmuran, inklusiviti dan kemampanan dapat 
dicapai dalam tempoh RMKe-12. Penekanan akan diberi kepada usaha menjana semula ekonomi, memperkukuh keselamatan, kesejahteraan dan inklusiviti serta 


melonjakkan kemampanan. 


Tema 1 
Menjana Semula Ekonomi 


Tema 1 memberi tumpuan kepada mengembalikan semula 
momentum pertumbuhan sektor ekonomi utama dan 
melonjakkan pertumbuhan industri strategik dan berimpak 
tinggi serta perusahaan mikro, kecil dan sederhana (PMKS) 
untuk meletakkan pertumbuhan pada trajektori yang 
mampan dan juga untuk mengukuhkan kedudukan Malaysia 
dalam rantaian bekalan global. Malaysia akan beralih kepada 
aktiviti ekonomi yang bernilai tambah dan berkemahiran 
tinggi serta menjadi sebuah negara berpendapatan tinggi 
yang dipacu oleh teknologi termaju. Dalam tempoh lima 
tahun akan datang, usaha bersepadu akan dilaksanakan 
untuk mencergaskan semula semua sektor ekonomi iaitu 
perkhidmatan, pembuatan, pertanian, perlombongan dan 
pengkuarian serta pembinaan. Selain itu, pertumbuhan 
produktiviti akan dilonjakkan, pasaran eksport diperluas, 
keberkesanan ekosistem pengantara kewangan diperkukuh, 
peranan kawasan perindustrian dan pengeluaran makanan 
dipergiat serta dasar dan tadbir urus ditambah baik. Tumpuan 
juga akan diberi untuk mempercepat pembangunan lapan 
industri dan aktiviti strategik dan berimpak tinggi, iaitu 
elektrik dan elektronik (E&E), perkhidmatan global (GS), 
aeroangkasa, kreatif, pelancongan, halal, pertanian pintar 
dan biojisim. Di samping itu, usaha akan dilaksanakan 
untuk mengukuhkan penyertaan PMKS dalam ekonomi dan 
meningkatkan keupayaan keusahawanan. 


Tema 1 menggariskan dua pemacu perubahan dalam 
menjana semula ekonomi iaitu memacu industri strategik dan 
berimpak tinggi bagi melonjakkan pertumbuhan ekonomi 
dan mentransformasi PMKS sebagai pemacu pertumbuhan 
baharu. Pemacu Perubahan II bertujuan untuk meningkatkan 
sumbangan industri dan aktiviti strategik dan berimpak tinggi 
ini kepada ekonomi dengan memanfaatkan teknologi termaju, 
pendigitalan dan keupayaan khusus. Pelaburan sektor swasta 
juga akan dirangsang terutama yang mengutamakan elemen 
persekitaran, sosial dan tadbir urus (ESG) bagi menyokong 
agenda ekonomi hijau. Manakala, Pemacu Perubahan III akan 
mempercepat pembangunan PMKS melalui penerimagunaan 
teknologi dan pendigitalan bagi mengamalkan norma baharu 
dalam aktiviti perniagaan serta meningkatkan keupayaan 
usahawan Bumiputera. Di samping itu, tumpuan juga akan 
diberi untuk PMKS beralih daripada pasaran domestik 
kepada pasaran global dan memanfaatkan gerakan koperasi 
dalam pembangunan usahawan. Langkah ini bertujuan untuk 
meningkatkan daya saing dan ekosistem perniagaan sekali 
gus meningkatkan sumbangan PMKS kepada ekonomi. 


Tema 2 


Memperkukuh Keselamatan, 
Kesejahteraan dan Inklusiviti 


Tema 2 memberi penekanan kepada pengukuhan keselamatan, 
kesejahteraan dan inklusiviti. Dalam memastikan pertahanan dan 
keselamatan negara, usaha pencegahan jenayah serta rehabilitasi dan 
kesiapsiagaan menghadapi kecemasan akan dipertingkat manakala 
kebajikan anggota Angkatan Tentera Malaysia dan penguat kuasa 
akan ditambah baik. Keutamaan akan diberikan kepada pengukuhan 
tadbir urus keselamatan. Penyampaian perkhidmatan penjagaan 
kesihatan akan terus menjadi fokus dalam meningkatkan tahap 
kesihatan rakyat. Usaha untuk mempertingkat kesiapsiagaan melawan 
pelbagai jenis penyakit dan memperluas liputan penjagaan kesihatan 
akan diteruskan. Bekalan rumah mampu milik yang berkualiti akan 
dipertingkat dengan menambah baik akses kepada rumah mampu 
milik dan tadbir urus serta memastikan perumahan yang inklusif. 
Gaya hidup aktif dalam kalangan rakyat akan terus digalakkan dengan 
membangunkan ekosistem sukan yang menyeluruh. Perpaduan dalam 
kepelbagaian akan diperkukuh untuk mengekalkan masyarakat yang 
harmoni dan negara yang makmur. Menangani kemiskinan serta 
merapatkan jurang ketidaksaksamaan dalam kalangan kumpulan 
berpendapatan rendah, ketidaksaksamaan keberhasilan sosioekonomi 
Bumiputera, pembangunan sosioekonomi Orang Asli yang rendah 
dan ketersisihan sosial dalam kumpulan sasar khusus akan diberi 
penekanan. Usaha akan dipergiat untuk mempercepat pembangunan 
yang lebih inklusif antara wilayah dan negeri, serta merapatkan jurang 
pembangunan antara kawasan luar bandar dan bandar. Pembangunan 
di Sabah dan Sarawak akan terus dipergiat untuk meningkatkan 
pertumbuhan ekonomi dan kesejahteraan rakyat. 


Tema 2 memberi penekanan kepada empat pemacu perubahan, iaitu 
memantapkan keselamatan dan perpaduan negara untuk pembinaan 
negara bangsa, memperkukuh sistem penjagaan kesihatan bagi 
memastikan negara yang sihat dan produktif, mentransformasi 
pendekatan bagi membasmi kemiskinan tegar, serta menggandakan 
pertumbuhan negeri kurang membangun terutamanya di Sabah 

dan Sarawak bagi merapatkan jurang pembangunan. Dalam usaha 
membina negara bangsa dan mewujudkan persekitaran yang lebih 
kondusif bagi aktiviti ekonomi serta kehidupan yang selamat dan 
harmoni untuk rakyat, isu pertahanan dan keselamatan negara serta 
perpaduan akan terus diberi penekanan. Kemunculan pandemik 
COVID-19 telah menguji kekuatan dan respons sistem penyampaian 
penjagaan kesihatan di seluruh dunia. Oleh itu, memperkukuh 

sistem penjagaan kesihatan adalah penting untuk memastikan rakyat 
mempunyai akses yang saksama kepada perkhidmatan penjagaan 
kesihatan serta meningkatkan kesiapsiagaan dalam menghadapi 

krisis kesihatan pada masa hadapan. Menangani kemiskinan secara 
menyeluruh dan meningkatkan tahap kehidupan rakyat adalah 
pemangkin bagi mencapai inklusiviti yang lebih baik dan meningkatkan 
kehidupan terutama miskin tegar, B40 dan kumpulan mudah terjejas. 
Usaha ini akan mengurangkan jurang pendapatan dan meningkatkan 
taraf hidup isi rumah dalam kalangan kumpulan pendapatan dan 
etnik yang berbeza. Potensi negeri kurang membangun akan 
dioptimumkan. Aktiviti ekonomi akan dipergiat manakala infrastruktur 
dan ketersambungan akan dipertingkat. Dalam hubungan ini, nisbah 
pendapatan luar bandar kepada bandar akan ditambah baik, manakala 
KDNK per kapita, purata pertumbuhan KDNK dan pendapatan 
penengah isi rumah negeri kurang membangun akan terus meningkat. 

Tema 3 
Melonjakkan Kemampanan 


Tema 3 memberi tumpuan kepada mempercepat 
pertumbuhan hijau serta mempertingkat kemampanan 
tenaga dan mentransformasi sektor air. Tempoh lima tahun 
akan datang bakal menyaksikan peralihan seluruh negara 
kepada amalan ekonomi dan gaya hidup yang lebih mampan 
yang menghargai khazanah semula jadi dan kesihatan alam 
sekitar. Peralihan ini akan menangani isu perubahan iklim, 
amalan penggunaan dan pengeluaran yang tidak mampan, 
kehilangan biodiversiti, pelaksanaan dasar yang tidak 
selaras dan pengurusan sumber air yang tidak cekap. Dalam 
tempoh RMKe-12, pertumbuhan hijau akan dipertingkat 
untuk mencapai kemampanan dan daya tahan. Perkongsian 
tanggungjawab bersama bagi mencapai matlamat negara 
rendah karbon akan diberi penekanan, manakala faedah 
daripada penggunaan sumber semula jadi akan dikongsi 
secara lebih saksama. Sektor tenaga dan air akan diuruskan 
secara menyeluruh dan mampan dengan mengimbangi 
keperluan bekalan dan permintaan. Pembangunan sektor 
tenaga akan berpandukan prinsip trilema tenaga, manakala 
bagi sektor air tumpuan akan diberi dalam memastikan 
jaminan bekalan air untuk semua. 


Dua pemacu perubahan akan dilaksanakan di bawah 
Tema 3, iaitu menerima guna ekonomi kitaran dan 
mempergiat penerimagunaan pengurusan sumber air 
bersepadu (IWRM). Peralihan kepada ekonomi kitaran 
akan mempertingkat kecekapan dan keberkesanan kos 
dengan ketara serta mengurangkan tekanan kepada alam 
sekitar. Ia juga akan menjadikan ekonomi lebih inovatif dan 
berdaya saing serta mewujudkan peluang baharu untuk 
pertumbuhan hijau. Langkah mempergiat penerimagunaan 
IWRM merupakan fasa permulaan kepada transformasi 
sektor air. Pelaksanaan dasar dan strategi yang berkesan 
di bawah Tema 3 akan menyumbang kepada pertumbuhan 
yang lebih mampan dan berdaya tahan, serta pencapaian 
Agenda 2030. 


Pemangkin Dasar RMKe-12 


Pencapaian sasaran yang ditetapkan di bawah tiga tema menjana semula ekonomi, memperkukuh keselamatan, kesejahteraan dan inklusiviti serta 
melonjakkan kemampanan disokong oleh empat pemangkin dasar yang difokuskan untuk membangunkan bakat masa hadapan, mempercepat 
penerimagunaan teknologi dan inovasi, menambah baik ketersambungan dan infrastruktur pengangkutan serta memperkukuh perkhidmatan awam. 
Pemangkin dasar ini membentuk asas dan komponen penting pembangunan Malaysia sepanjang lima tahun akan datang dan tahun-tahun seterusnya. 


Pemangkin 
Dasar 1 i 


Membangunkan Bakat 
Masa Hadapan 


Sasaran pertumbuhan dalam RMKe-12 
akan memerlukan pembangunan bakat 
berkemahiran tinggi untuk memenuhi 
keperluan ekonomi yang berkembang. 
Walau bagaimanapun, masih terdapat isu 
yang berlarutan di dalam pasaran buruh 
dan sektor pendidikan seperti peratusan 
pampasan pekerja (CE) kepada KDNK yang 
rendah, ketidakcekapan pasaran buruh, 
akses yang terhad kepada pendidikan 

yang berkualiti dan kelemahan tadbir urus 
institusi pendidikan. Pandemik COVID-19 
telah meningkatkan kadar pengangguran 
dan mewujudkan norma baharu dalam cara 
rakyat bekerja dan perniagaan beroperasi. 
Oleh itu, RMKe-12 akan memberi tumpuan 
kepada pembangunan bakat masa hadapan 
dengan menjajarkan semula pasaran buruh, 
pendidikan dan latihan. Antara inisiatif utama 
yang akan dilaksana bagi penjajaran semula 
pasaran buruh termasuk menggalakkan 

CE yang lebih saksama, meningkatkan 
penyertaan tenaga buruh dan memperkukuh 
sistem yang menyokong pasaran buruh. 
Selain itu, sistem pendidikan dan latihan 
akan ditambah baik dengan meningkatkan 
kualiti pendidikan serta memanfaatkan 
teknologi baru muncul. 


Menambah baik ekosistem pendidikan 

dan latihan teknikal dan vokasional (TVET) 
bagi membangunkan bakat tersedia masa 
hadapan akan diperkenal sebagai pemacu 
perubahan bagi memenuhi permintaan 
industri dengan lebih baik. Sebagai 
pemangkin utama dalam pembangunan 
sosioekonomi Malaysia, ekosistem TVET 
yang kukuh akan membolehkan negara 
menangani isu yang masih berlarutan 
seperti kebergantungan kepada pekerja 
asing serta CE dan outcome pelajar yang 
rendah. Teknologi baru muncul seperti 
realiti maya, realiti terimbuh dan kecerdasan 
buatan akan dimanfaatkan untuk menjadi 
pelengkap kepada aktiviti praktikal dalam 
pengajaran dan pembelajaran sedia ada serta 
penyelidikan dan pembangunan di dalam 
makmal dan bengkel. Pelaksanaan kesemua 
inisiatif ini akan menghasilkan pasaran buruh 
yang fleksibel yang seterusnya menyumbang 
kepada peningkatan taraf hidup rakyat. 


Pemangkin SQ 
Dasar 2 e=] 
Mempercepat 
Penerimagunaan 


Teknologi dan Inovasi 


Penerimagunaan teknologi dan inovasi 
merupakan pemangkin asas bagi 
pertumbuhan di semua sektor. Proses 
pendigitalan akan dipercepat dan 
penerimagunaan teknologi termaju, 
khususnya teknologi Revolusi Perindustrian 
Keempat (4IR), akan digalakkan bagi 
mencapai ekonomi berasaskan teknologi 
tinggi. Melalui langkah ini, Malaysia akan 
menangani isu kekurangan infrastruktur dan 
perkhidmatan digital, tadbir urus yang tidak 
bersepadu, jurang digital yang melebar, 
keupayaan dan kemampuan penyelidikan, 
pembangunan, pengkomersialan dan 
inovasi (R&D&CSI) yang rendah, 

serta penerimagunaan teknologi yang 
perlahan. RMKe-12 akan mempercepat 
penerimagunaan teknologi digital dan 
teknologi termaju untuk mewujudkan 
peluang baharu. Ini akan memaksimumkan 
potensi ekonomi digital serta mencapai 
pertumbuhan sosioekonomi yang inklusif, 
bertanggungjawab dan mampan. Bakat dan 
kemahiran yang diperlukan untuk memacu 
ekonomi digital dan 4IR akan ditingkatkan 
manakala R&D&C& akan dipergiat. 
Malaysia juga akan menarik pelaburan 
dalam ekonomi digital secara agresif untuk 
menjadi peneraju di rantau ini. Keutamaan 
akan diberi kepada mengarus perdana 
pendigitalan untuk mencapai pembangunan 
yang inklusif, mempercepat REDSCEl serta 
memanfaatkan potensi teknologi termaju. 


Pemangkin dasar ini menggariskan dua 
pemacu perubahan dalam mempercepat 
penerimagunaan teknologi dan inovasi. 
Pemacu ini adalah meningkatkan 
ketersambungan digital untuk 
pembangunan inklusif serta menjajarkan 
R&D untuk pengkomersialan, penjanaan 
kekayaan dan pertumbuhan ekonomi. 
Kejayaan melaksanakan pemangkin dasar 
ini antaranya akan memastikan 100% 
liputan 4G di kawasan berpenduduk, 
liputan 5G yang lebih luas, 100% isi rumah 
di bandar dan di luar bandar melanggan 
internet, perbelanjaan kasar R&D (GERD) 
kepada KDNK sebanyak 2.596, sumbangan 
e-dagang kepada KDNK sebanyak 10.5% 
dan sumbangan ekonomi digital kepada 
KDNK sebanyak 25.5%. Pelaksanaan 
kesemua inisiatif ini dijangka meningkatkan 
daya saing dan daya tahan negara, sekali 
gus menjadikan Malaysia lebih bersedia 
mencapai status negara yang berasaskan 
teknologi tinggi. 


Pemangkin 
Dasar 3 


Menambah Baik 
Ketersambungan dan 
Infrastruktur Pengangkutan 


Pengangkutan dan logistik memainkan 
peranan penting dalam memudah cara 
pertumbuhan dalam semua sektor ekonomi. 
Penekanan akan terus diberikan kepada 
peningkatan ketersambungan batuan 
pertama dan akhir, daya saing industri 

dan memperkukuh tadbir urus sektor ini. 
Walaupun begitu, cabaran dalam memenuhi 
permintaan untuk ketersambungan yang 
lancar serta infrastruktur pengangkutan 
dan logistik yang berdaya harap terus 
menghalang usaha memenuhi permintaan 
yang semakin meningkat. 


Penyediaan infrastruktur pengangkutan dan 
logistik yang cekap dan inklusif akan terus 
diberi perhatian dengan meningkatkan 
kebolehcapaian pengangkutan awam, 
mempertingkat fasilitasi perdagangan dan 
memperkukuh institusi serta rangka kerja 
kawal selia. Usaha akan dilaksana bagi 
menambah baik ketersambungan batuan 
pertama dan akhir melalui rangkaian rel dan 
jalan raya yang bersepadu antara lapangan 
terbang, pelabuhan, kawasan perindustrian 
dan bandar. Keupayaan infrastruktur dan 
perkhidmatan pelabuhan akan dipertingkat, 
manakala pendekatan pergerakan 

kargo pelbagai mod dengan pengendali 
perkhidmatan yang sama akan diguna 
pakai. Di samping itu, mentransformasikan 
ekosistem logistik bagi kecekapan yang 
lebih baik telah dikenal pasti sebagai 
pemacu perubahan bagi sektor logistik. 
Inisiatif akan diambil untuk memusatkan 
perancangan dan pembangunan hab 
logistik, mempercepat penerimagunaan 
teknologi, mendorong penggabungan dan 
pengambilalihan dalam kalangan pemain 
industri, menubuhkan agensi tunggal 
sempadan dan menggubal rangka kerja 
kawal selia bagi pergudangan dan ekonomi 
maritim. Usaha ini akan menyokong 

dan memudahkan aktiviti ekonomi dan 
menyumbang kepada pembangunan 
sosioekonomi negara. 


Pemangkin 
Dasar 4 


Memperkukuh 
Perkhidmatan Awam 


Pemangkin dasar ini pada asasnya menyokong 
semua tema dan pemangkin dasar yang lain 
bagi menggalakkan kesejahteraan rakyat serta 
memastikan pembangunan sosioekonomi di 
Malaysia secara berterusan. Sektor awam 
akan terus mempergiat pendigitalan, membuat 
keputusan berpaksikan rakyat, mempercepat 
pelaksanaan projek serta menyelaras dan 
meningkatkan kerjasama antara tiga peringkat 
kerajaan. Memandangkan terdapat jurang 
dalam bakat, ekosistem tadbir urus dan 
pengurusan projek, sektor awam akan terus 
diperkukuh dengan memberi penekanan 
kepada integriti dan ketelusan. Dalam tempoh 
RMKe-12, keutamaan akan diberi untuk 
membangunkan perkhidmatan awam yang 
berprestasi tinggi, meningkatkan pendekatan 
keseluruhan kerajaan serta memantapkan 
pengurusan belanjawan dan projek. 


Transformasi perkhidmatan awam melalui 
pendekatan keseluruhan kerajaan akan 
menjadi pemacu perubahan dalam memastikan 
penyampaian perkhidmatan awam yang lebih 
cekap dan berkesan serta memanfaatkan 
sumber sedia ada secara optimum. Pendekatan 
ini penting untuk mengkaji dan menyusun 
semula struktur dan fungsi kementerian 

dan agensi serta memastikan pengasingan 
peranan dan tanggungjawab yang jelas antara 
Anggota Pentadbiran dan penjawat awam. 

Di samping itu, memperkukuh mekanisme 
pemilihan pegawai pengurusan tertinggi, 
menambah baik mekanisme pengambilan 
pegawai pengurusan dan profesional serta 
mempercepat pendigitalan akan meningkatkan 
lagi penyampaian perkhidmatan awam. 
Pelaksanaan pemangkin dasar ini, antara lain 
akan menambah baik pencapaian Malaysia 
untuk berada dalam kedudukan 30 teratas 
dalam Indeks Persepsi Rasuah dan sembilan 
teratas bagi subindeks Kecekapan Kerajaan 
dalam IMD World Competitiveness Yearbook 
serta memastikan 80% perkhidmatan dalam 
talian Kerajaan Persekutuan akan tersedia dari 
peringkat awal ke akhir pada tahun 2025. 

Cabaran dan Peluang 


Sepanjang tempoh lima tahun akan datang, ekonomi Malaysia bakal 
berhadapan dengan beberapa cabaran dan peluang. Kadar pemulihan 
ekonomi bergantung kepada pelaksanaan vaksinasi dan pematuhan 
kepada prosedur operasi standard (SOP) serta keberkesanan langkah 
yang dilaksanakan di bawah pakej rangsangan. Peningkatan hutang 
dan defisit fiskal untuk membiayai pakej rangsangan tersebut 

akan menjejaskan kemampanan fiskal melainkan jika langkah 
tersebut disertai usaha konsolidasi fiskal dalam jangka sederhana. 
Pertumbuhan ekonomi yang berterusan dalam jangka sederhana 
akan bergantung juga kepada keupayaan meningkatkan kadar 
transformasi struktur serta peralihan kepada penghasilan produk dan 
perkhidmatan bernilai tambah yang lebih tinggi dalam semua sektor 
ekonomi. Ini akan memerlukan usaha yang berkesan bagi menangani 
jurang kemahiran dan bakat, memacu R&D&C&I dan meningkatkan 
kesiapsiagaan untuk menguasai teknologi baharu berikutan 4IR. 


Dalam aspek sosial, peningkatan risiko kesihatan dan perubahan 
demografi menimbulkan beberapa cabaran. Peningkatan insiden 
penyakit tidak berjangkit (NCD) dan keperluan untuk menguruskan 
pandemik COVID-19, termasuk pelaksanaan Program Imunisasi 
COVID-19 Kebangsaan, akan memberi tekanan yang lebih besar 
kepada sistem penjagaan kesihatan. Malaysia perlu membuat 
persiapan yang menyeluruh untuk menghadapi cabaran yang wujud 
berikutan peningkatan peratusan masyarakat tua menjelang tahun 
2030. Negara berhadapan dengan cabaran menangani kemiskinan 
dan ketidaksamarataan serta keperluan meningkatkan taraf hidup 
B40 dan M40 dengan pendekatan yang lebih bersasar. Usaha untuk 
merapatkan jurang pembangunan antara wilayah juga menjadi 
cabaran. Walaupun kadar urbanisasi yang pesat menyediakan peluang 
ekonomi dan pekerjaan baharu, namun ia memberi cabaran untuk 
menyediakan infrastruktur serta bekalan tenaga dan bekalan air yang 
mencukupi. 


Meskipun berdepan dengan cabaran ini, Malaysia akan memanfaatkan 
kekuatan dan kelebihan untuk mempercepat pembangunan 
sosioekonomi. Asas ekonomi makro yang kukuh, struktur ekonomi 
dan eksport yang pelbagai, inflasi yang rendah dan stabil serta sektor 
kewangan dengan modal yang kukuh terus menjadi kekuatan utama 
ekonomi Malaysia. Kedudukan Malaysia yang terletak berhampiran 
dengan ekonomi utama Asia membolehkannya menjadi hab kepada 
beberapa industri. 


Kerajaan tetap komited untuk memastikan Malaysia terus menjadi 
destinasi pelaburan yang menarik dengan memperkenalkan 
pembaharuan dasar dan peraturan kawal selia serta penambahbaikan 
tadbir urus. Sektor swasta akan terus menjadi rakan pembangunan 
utama kepada Kerajaan selaras dengan Dasar Persyarikatan 

Malaysia dan akan terus memainkan peranan yang penting dalam 
merealisasikan matlamat WKB 2030 dan Agenda 2030. Ekosistem 
yang menyokong penyertaan sektor swasta dalam pembangunan akan 
terus ditambah baik seperti memudah cara peraturan kawal selia 
serta meningkatkan libat urus dan konsultasi dengan sektor swasta 
dalam merangka dasar. Penyampaian perkhidmatan awam akan 
diperkukuh bagi memudahkan urusan menjalankan perniagaan. 


Sasaran Terpilih RMKe-12 


Dalam tempoh RMKe-12, ekonomi global dijangka kembali mencapai 
momentum pertumbuhan berikutan pemulihan daripada pandemik 
COVID-19. Perdagangan dunia dijangka meningkat sebanyak 5.3% 
setahun, disokong terutamanya oleh prestasi perdagangan yang 

lebih baik daripada pasaran baru muncul dan negara membangun. 
Seiring dengan pemulihan ekonomi global, ekonomi Malaysia dijangka 
berkembang antara 4.5% hingga 5.5% setahun, dengan PNK per 
kapita yang lebih tinggi, iaitu RM57,882 atau AS$14,842 

pada tahun 2025. 


Usaha untuk mempercepat peningkatan produktiviti akan diteruskan 
di bawah RMKe-12. Ini akan menyumbang kepada pertumbuhan 
produktiviti buruh yang lebih tinggi. Tumpuan akan diberi untuk 
mempercepat kesediaan mendepani 4IR, menyediakan persekitaran 
yang menyokong ekonomi digital, mempergiat R&D&C&I serta 
membangunkan bakat yang diperlukan. Di samping itu, jangkaan 
keadaan pasaran buruh yang lebih baik membolehkan Malaysia 
mencapai semula tahap guna tenaga penuh dalam tempoh 
RMKe-12. Kadar upah dan gaji juga dijangka meningkat seiring 
dengan tumpuan yang lebih banyak diberikan kepada pertumbuhan 
ekonomi yang inklusif. Ini seterusnya akan menyumbang kepada 
pendapatan isi rumah yang lebih tinggi. Kesejahteraan rakyat dijangka 
terus ditambah baik, disokong oleh kemajuan ekonomi dan sosial 
serta keterangkuman pembangunan wilayah. Sasaran terpilih 
RMKe-12 adalah seperti di Paparan I-1. 


Paparan 1-1 


Sasaran Terpilih RMKe-12 


tor Pencapaian Sasaran 
RMKe-11 RMKe-12 

Pertumbuhan KDNK, setahun 2.7% 4.5%-5.5% 
PNK Per Kapita, akhir tempoh RM42,503 RM57,882 
Pertumbuhan Produktiviti Buruh, setahun 1.1% 3.6% 
Pampasan Pekerja, akhir tempoh 
(% daripada KDNK) tia dog 
Purata Pendapatan Bulanan Isi Rumah, RM7,160 RM10,065 
akhir tempoh 
Pertumbuhan Indeks Kesejahteraan 
Rakyat Malaysia, setahun 0.5% 1.2% 


Pemacu Perubahan 


Pemacu Perubahan l: Kepentingan 
Melaksanakan Pembaharuan dan 
Transformasi 


RMKe-12 perlu bersifat transformasi bagi menangani ketidaktentuan 
ekonomi global, cabaran struktur ekonomi domestik dan kelemahan 
dalam pendekatan pembangunan. Dalam hal ini, antara elemen yang 
akan diterapkan dalam RMKe-12 adalah dasar yang mengutamakan 
rakyat, pendekatan keseluruhan negara dan sokongan politik. Ini 
akan memastikan kejayaan pelaksanaan WKB 2030 dan Agenda 
2030. Pembaharuan dan transformasi adalah penting untuk mencapai 
negara yang makmur, berteknologi tinggi, inklusif dan mampan, 
seterusnya membolehkan Malaysia lebih bersatu padu, harmoni 

dan bermaruah. 

Tema 1: Menjana Semula Ekonomi 


Pemacu Perubahan II: Memangkinkan 
Industri Strategik dan Berimpak Tinggi bagi 
Melonjakkan Pertumbuhan Ekonomi 


Menjana semula ekonomi bagi menghadapi cabaran ekonomi semasa 
dan masa hadapan tertumpu kepada membina ketahanan dan daya 
saing dengan memanfaatkan penerimagunaan teknologi termaju, 
pendigitalan dan keupayaan khusus. Oleh itu, E&E, GS, aeroangkasa, 
kreatif, pelancongan, halal, pertanian pintar dan biojisim telah dikenal 
pasti sebagai industri dan aktiviti strategik, dan berimpak tinggi 
yang akan menjadi pemangkin pertumbuhan ekonomi. Dalam tempoh 
RMKe-12, usaha akan ditumpukan kepada mempercepat peralihan 
industri ini kepada yang lebih sofistikated dengan menghasilkan 
produk dan perkhidmatan yang bernilai ditambah yang tinggi, 
memperluas pasaran global dan menarik pelaburan berkualiti serta 
menyumbang kepada pencapaian agenda ekonomi hijau. 


Pemacu Perubahan III: Mentransformasi 
Perusahaan Mikro, Kecil dan Sederhana 
sebagai Pemacu Baharu Pertumbuhan 


Mengutamakan pendigitalan PMKS sebagai agenda nasional 
merupakan pemacu perubahan utama bagi ekonomi. Ini akan 
membolehkan PMKS termasuk usahawan Bumiputera untuk 
melaksanakan transformasi, bersaing dan menembusi pasaran global. 
PMKS akan dilengkapkan dengan kemahiran bagi membolehkan 
mereka mendigitalkan operasi perniagaan menjelang tahun 2025. 
Bagi meningkatkan daya saing, PMKS juga akan dibantu untuk 
menghasilkan produk dan perkhidmatan yang setanding dengan 
piawaian antarabangsa. Ekosistem yang kondusif dan menyeluruh 
akan disediakan untuk menyokong PMKS. Ini termasuk memberi 
peluang kedua kepada usahawan yang telah mencuba namun 
menemui kegagalan kerana kejayaan tidak semestinya dicapai pada 

percubaan pertama. Pesuruhjaya akan dilantik untuk membantu 
perniagaan kecil menerima bayaran tepat pada waktunya dan 
menyelesaikan pertikaian pembayaran. Selain itu, gerakan koperasi 
akan lebih dimanfaatkan dalam membangunkan usahawan. 


Tema 2: Memperkukuh Keselamatan, 
Kesejahteraan dan Inklusiviti 


Pemacu Perubahan IV: Memantapkan 
Keselamatan dan Perpaduan Negara untuk 
Pembinaan Negara Bangsa 


Keselamatan dan perpaduan negara terus menjadi keutamaan dalam 
mengekalkan sebuah negara yang teguh dan berdaya tahan. Pelan 
yang menyeluruh akan dilaksanakan dalam mengekang aktiviti 

yang menyalahi undang-undang di sempadan dan Dasar Industri 
Pertahanan dan Keselamatan Negara yang baharu akan diperkenal 
dalam memastikan keupayaan pertahanan dan keselamatan yang 
mampan. Di samping itu, penggunaan teknologi terkini yang 

meluas serta penglibatan yang besar daripada komuniti akan 
memudahkan pendekatan keseluruhan negara dalam membanteras 
jenayah. Menyedari keperluan untuk membina negara bangsa, 
interaksi sosial dalam kalangan rakyat akan terus dipupuk melalui 
program perpaduan, sukan dan aktiviti keagamaan. Patriotisme dan 
kesukarelawanan akan terus diperkukuh melalui penggunaan platform 
digital dan platform media lain bagi membina kesepaduan sosial dan 
perpaduan untuk memastikan keamanan dan keharmonian. 


Pemacu Perubahan V: Memperkukuh Sistem 
Penjagaan Kesihatan bagi Memastikan 
Negara yang Sihat dan Produktif 


Pandemik COVID-19 membuktikan pentingnya negara mempunyai 
sektor penjagaan kesihatan yang kukuh dan terdapat keperluan untuk 
menggunakan pendekatan keseluruhan negara bagi memastikan 
pengurusan wabak dan krisis kesihatan yang lebih baik pada masa 
hadapan. Iktibar daripada pengurusan pandemik COVID-19 akan 
dimanfaatkan bagi memperkukuh perkhidmatan penjagaan kesihatan. 
Sumber dan tanggungjawab akan diselaras serta perkhidmatan 
penjagaan kesihatan akan diperkemas melalui kerjasama antara sektor 


awam, swasta dan CSO. Di samping itu, sebuah model pembiayaan 
kesihatan yang lebih mampan akan diperkenal dan perkhidmatan 
penjagaan kesihatan akan didigitalkan untuk mempergiat 
penyampaian. 


Pemacu Perubahan VI: Mentransformasi 
Pendekatan bagi Membasmi Kemiskinan 
Tegar 


Dalam menangani kemiskinan tegar, semua rakyat miskin tanpa 
mengira jantina, etnik, status sosioekonomi dan lokasi akan dibantu. 
Inisiatif berani dan radikal berdasarkan keperluan akan dibangunkan 
bagi membantu golongan miskin tegar dan miskin dalam kalangan B1. 
Inisiatif ini termasuk menubuhkan unit kemiskinan yang khusus di 
peringkat Persekutuan dan daerah, serta mewujudkan pangkalan data 
kemiskinan yang bersepadu dan berpusat. Potensi bagi pengenalan 
cukai khusus untuk membiayai program menangani kemiskinan akan 
dikaji. Pelaksanaan inisiatif ini akan memastikan kemiskinan tegar 
dapat dibasmi pada tahun 2025 di samping rakyat menikmati taraf 
kehidupan wajar. 


Pemacu Perubahan VII: Menggandakan 
Pertumbuhan Negeri Kurang Membangun 
terutama di Sabah dan Sarawak bagi 
Merapatkan Jurang Pembangunan 


Keutamaan akan diberi kepada Kedah, Kelantan, Perlis, Sabah, 
Sarawak dan Terengganu dengan mengagihkan sekurang-kurangnya 
50% daripada keseluruhan peruntukan Perbelanjaan Pembangunan 
Asas? (DE Asas). Pembangunan negeri tersebut akan dipacu oleh 
nod pertumbuhan utama dan kawasan titik tumpuan sebagai hab 
aktiviti ekonomi. Kawasan luar bandar akan terus dibangunkan 
dengan mempergiat pembangunan industri dan mempelbagai aktiviti 
ekonomi melalui pertanian pintar dan berkelompok. Di samping 

itu, aktiviti rentas sempadan akan dipertingkat untuk mempercepat 
pembangunan sempadan. Beberapa projek bagi menambah baik 
infrastruktur dan ketersambungan akan dilaksanakan. Pelaksanaan 
kepada usaha ini akan mempercepat pertumbuhan di kawasan kurang 
membangun serta memastikan pembangunan yang lebih seimbang 
dan keterangkuman yang lebih baik. 


2 Peruntukan untuk program dan projek bagi mencapai objektif dan strategi yang 
disasarkan dalam Rancangan Malaysia Lima Tahun. Contoh program dan projek 
DE Asas adalah pembinaan sekolah, hospital, jalan raya, kawasan perindustrian 
dan program pembasmian kemiskinan. 


Tema 3: Melonjakkan Kemampanan 


Pemacu Perubahan VIII: Menerima Guna 
Ekonomi Kitaran 


Menyedari keperluan untuk menangani cabaran dalam mengimbangi 
pembangunan sosioekonomi dan kelestarian alam sekitar, model 
ekonomi kitaran akan diterima guna. Sektor awam dan swasta 
digalakkan untuk menerima pakai dan mengintegrasikan SDG 

dan prinsip ESG dalam membuat keputusan. Selain daripada 
mewujudkan lebih banyak peluang pekerjaan hijau dan memastikan 
jaminan sumber, ekonomi kitaran akan mengurangkan penjanaan 
sisa, pencemaran, pelepasan GHG dan kebergantungan kepada 
sumber asli. Bagi mempercepat peralihan kepada ekonomi kitaran, 
ekosistem yang menyokong akan disediakan, manakala lebih banyak 
model ekonomi perkongsian akan digalakkan. Penggunaan bahan 
dikitar semula dan kitar semula sisa pengeluaran akan dipertingkat, 
manakala tanggungjawab pengeluar dalam menguruskan produk 
mereka yang tamat tempoh hayat akan diperluas. Kesemua inisiatif 
ini akan mengembangkan ekonomi hijau dan memudah cara 
pencapaian masa hadapan yang rendah karbon. 


Pemacu Perubahan IX: Mempergiat 
Penerimagunaan Pengurusan Sumber Air 
Bersepadu 


Kerajaan menyedari bahawa sektor air perlu ditransformasi secara 
menyeluruh bagi menjamin bekalan dan kemampanan air. Pengurusan 
sumber air yang kurang berkesan, pemahaman yang terhad dan 
kurangnya kesedaran telah menyebabkan alam sekitar terjejas dan 
menimbulkan implikasi sosial seterusnya memberi kesan kepada 
pertumbuhan ekonomi. RMKe-12 akan menjadi asas kepada agenda 
transformasi sektor air yang komprehensif dengan mempergiat 
penerimagunaan IWRM. Pendekatan keseluruhan negara bagi 
melibatkan semua pihak berkepentingan akan diguna pakai untuk 
memupuk rasa pemilikan dan tanggungjawab bagi memelihara dan 
memulihara sumber yang berharga. Tadbir urus sumber air akan 
diperkukuh bagi menguruskan sumber air dengan berkesan melalui 
penyemakan undang-undang dan penubuhan pusat bersepadu untuk 
data dan R&D&C&I berkaitan air. Kemampanan kewangan penyedia 
perkhidmatan air akan dipertingkat supaya dapat memberikan 
perkhidmatan yang lebih baik. 

Pemangkin Dasar 1: Membangunkan Bakat 
Masa Hadapan 


Pemacu Perubahan X: Menambah Baik 
Ekosistem TVET bagi Membangunkan Bakat 
Tersedia Masa Hadapan 


Ketersediaan pekerja teknikal mahir adalah penting dalam 
menentukan kejayaan penerimagunaan Industri 4.0. Dalam 
hubungan ini, adalah penting jurang sedia ada dalam ekosistem 
TVET dikurangkan. Bagi mencapai hasrat ini, daya tarikan serta 
kualiti penyampaian dan latihan TVET akan dipertingkat melalui 
penambahbaikan akreditasi, pengiktirafan dan pensijilan. Sistem 
penarafan bagi institusi TVET akan diperkenalkan dengan agihan 
peruntukan akan berdasarkan kepada beberapa komponen 
termasuk kebolehpasaran, kadar upah graduan, kerjasama industri 
dan pelaksanaan inisiatif sosial di kawasan luar bandar. Ini akan 
menyediakan graduan TVET untuk menjadi bakat tersedia masa 
hadapan. 


Pemangkin Dasar 2: Mempercepat 
Penerimagunaan Teknologi dan Inovasi 


Pemacu Perubahan XI: Meningkatkan 
Ketersambungan Digital untuk Pembangunan 
Inklusif 


Keputusan Kerajaan untuk memperkenalkan perkhidmatan 
telekomunikasi sebagai utiliti awam akan meningkatkan 
ketersambungan internet yang membolehkan rakyat mendapat 

akses yang saksama serta pada kadar yang berpatutan, terjamin dan 
berkualiti. Dalam usaha merapatkan jurang digital, Kerajaan akan 
memastikan pelajar dan golongan mudah terjejas mendapat akses 
kepada peranti digital. Pelaksanaan Pelan Jalinan Digital Negara 
(JENDELA) akan meningkatkan ketersambungan digital dan mencapai 
sepenuhnya liputan 4G di kawasan berpenduduk, serta membolehkan 
100% isi rumah melanggan internet. Penubuhan Digital Nasional 
Berhad (DNB) akan mempercepat penyediaan liputan 5G untuk 
pengalaman pengguna yang lebih baik. 

Pemacu Perubahan XII: Menjajarkan 
Penyelidikan dan Pembangunan untuk 
Pengkomersialan, Penjanaan Kekayaan dan 
Pertumbuhan Ekonomi 


Pengkomersialan memainkan peranan penting dalam menggalakkan 
pemindahan pengetahuan, pertumbuhan ekonomi, mewujudkan 
peluang pekerjaan dan keusahawanan. Dalam tempoh RMKe-12, 
50% daripada dana penyelidikan Kerajaan akan ditumpukan 
kepada penyelidikan pembangunan eksperimental dengan potensi 
pengkomersialan yang tinggi. Ini akan diselaraskan oleh Unit 
Pengurusan Penyelidikan (RMU) yang baru ditubuhkan di bawah Unit 
Perancang Ekonomi, Jabatan Perdana Menteri. Matlamat Malaysia 
adalah untuk mengikut jejak kejayaan ekonomi yang telah beralih 
daripada negara berpendapatan sederhana kepada berpendapatan 
tinggi. Negara-negara ini telah melaburkan peratusan dana 
penyelidikan yang ketara dalam aktiviti penyelidikan yang dapat 
dikomersialkan. 


Pemangkin Dasar 3: Menambah Baik 
Ketersambungan dan Infrastruktur 
Pengangkutan 


Pemacu Perubahan XIII: Mentransformasi 
Ekosistem Logistik bagi Meningkatkan 
Kecekapan 


Logistik merupakan sektor yang amat diperlukan bagi pertumbuhan 
ekonomi negara. Oleh itu, perkhidmatan logistik yang cekap adalah 
penting bagi memastikan pergerakan barangan yang lancar. Walau 
bagaimanapun, industri yang tidak bersepadu, penerimagunaan 
teknologi yang rendah, perancangan dan pelaksanaan yang tidak 
terselaras serta tadbir urus yang lemah telah mengakibatkan kualiti 


perkhidmatan yang sederhana dan kos yang tinggi secara relatif. 
Dalam RMKe-12, Kerajaan akan mentransformasi perkhidmatan 
logistik dengan memusatkan perancangan dan pembangunan hab 
logistik, mempercepat penerimagunaan teknologi dan menggalakkan 
penggabungan dan pengambilalihan dalam kalangan pemain industri. 
Agensi tunggal sempadan untuk fasilitasi perdagangan akan 
diwujudkan manakala rangka kerja kawal selia nasional akan digubal 
bagi pergudangan dan ekonomi maritim. Inisiatif ini akan mewujudkan 
penyedia perkhidmatan logistik yang berdaya tahan dan berdaya 
saing, meningkatkan daya saing perdagangan antarabangsa serta 
menambah baik struktur tadbir urus. 


Pemangkin Dasar 4: Memperkukuh 
Perkhidmatan Awam 


Pemacu Perubahan XIV: Mentransformasi 
Perkhidmatan Awam melalui Pendekatan 
Keseluruhan Kerajaan 


Integriti, akauntabiliti dan ketelusan akan dipertingkat merentas 
perkhidmatan awam. Struktur dan fungsi kementerian dan agensi 
akan dikaji dan disusun semula bagi mewujudkan organisasi yang 
lebih mendatar, sekali gus mengurangkan kerenah birokrasi, 
meningkatkan ketelusan serta menggunakan sumber secara optimum. 
Akta bagi perkhidmatan awam akan diperkenal untuk memperkukuh 
prinsip pengasingan kuasa antara cabang eksekutif, perundangan 
dan kehakiman. Kerajaan akan meningkatkan lagi budaya berasaskan 
prestasi dalam perkhidmatan awam serta memperkukuh mekanisme 
pemilihan pegawai pengurusan tertinggi. Mekanisme pengambilan 
pegawai pengurusan dan profesional juga akan ditambah baik dalam 
memperoleh bakat yang terbaik. Di samping itu, usaha mempercepat 
pendigitalan dan pelaksanaan inisiatif di bawah Rangka Tindakan 
(Blueprint) Ekonomi Digital Malaysia dalam sektor awam akan 
meningkatkan lagi penyampaian perkhidmatan awam. 


Kesimpulan 


RMKe-12 akan memberi tumpuan kepada beberapa keutamaan strategik yang akan mengubah 
Malaysia. la merupakan panduan yang amat penting kepada Malaysia dalam mengharungi 
cabaran pandemik COVID-19 dan ketidakpastian ekonomi global. RMKe-12 dirangka bagi 
menjana pemulihan ekonomi yang mampan serta menyediakan perlindungan sosial yang lebih 
baik untuk kumpulan masyarakat yang mudah terjejas. 


Sepanjang lima tahun akan datang tumpuan akan diberikan kepada pencapaian tiga tema yang 
telah dikenal pasti iaitu menjana semula ekonomi, memperkukuh keselamatan, kesejahteraan 
dan inklusiviti serta melonjakkan kemampanan. Tema ini akan disokong oleh pemangkin dasar 
untuk bakat, teknologi, infrastruktur pengangkutan dan perkhidmatan awam, selaras dengan 
objektif kemakmuran, inklusiviti dan kemampanan di bawah WKB 2030 dan Agenda 2030. 

Pendahuluan 


Ekonomi Malaysia berada pada landasan pertumbuhan yang disasarkan dalam tempoh 2016 
hingga 2019. Pertumbuhan ini dipacu oleh permintaan domestik yang kekal kukuh serta sektor 
luar yang berkembang sederhana, dalam persekitaran global yang mencabar. Perbelanjaan isi 
rumah disokong oleh pasaran buruh yang stabil, inflasi yang rendah dan pendapatan isi rumah 
yang meningkat. Beberapa isu utama masih wujud, termasuk peralihan struktur ekonomi yang 
perlahan, peluang perdagangan antarabangsa yang terhad, konsolidasi fiskal yang tertangguh, 
ketidaksamarataan tahap sosioekonomi dan pembangunan ekonomi yang memberi kesan 
kepada alam sekitar. Tahun terakhir Wawasan 2020 adalah tahun yang paling mencabar 
berikutan pandemik COVID-19 yang di luar dugaan. Pertumbuhan ekonomi kurang daripada 
sasaran yang telah ditetapkan bagi RMKe-11. 


RMKe-12 merupakan pelan pemulihan ekonomi jangka sederhana dan jangka panjang 

bagi menangani kesan pandemik COVID-19 dan meletakkan ekonomi kembali ke landasan 
pertumbuhan jangka panjang. Ekonomi negara dijangka berkembang semula dengan kadar 
pertumbuhan yang lebih kukuh dan mampan dalam tempoh 2021-2025. Daya tahan ekonomi 
Malaysia akan dimantapkan supaya lebih mampu menghadapi cabaran semasa dan yang akan 
datang dalam mencapai objektif WKB 2030. Bagi menghadapi cabaran ini, strategi ekonomi 
makro akan ditumpukan kepada peningkatan produktiviti, menggalakkan pelaburan berkualiti, 
mempercepat peralihan struktur ekonomi, meningkatkan penyertaan dalam rantaian nilai global 
(GVC) dan memastikan kemampanan fiskal dalam jangka panjang. Keseimbangan wilayah akan 
terus menjadi keutamaan bagi merapatkan jurang antara negeri, manakala pertumbuhan hijau 
akan diberi penekanan sejajar dengan Agenda 2030. Dalam tempoh RMKe-12, ekonomi negara 
dijangka berkembang pada kadar 4.5% hingga 5.5% setahun. Ini disokong oleh permintaan 
domestik yang kukuh dan sumbangan yang lebih besar daripada sektor luar. 


Pencapaian Rancangan 
Malaysia Kesebelas, 2016-2020 


Persekitaran Ekonomi Luaran 


Sebagai sebuah ekonomi terbuka, pertumbuhan ekonomi Malaysia 
turut dipengaruhi oleh perkembangan ekonomi global. Pertumbuhan 
ekonomi global menyederhana pada kadar 3.4% setahun antara tahun 
2016 hingga 2019 ketika berhadapan dengan beberapa kejutan 
ekonomi. Antara kejutan tersebut adalah dasar mengutamakan pasaran 
dalam negeri dan normalisasi dasar monetari dalam kalangan ekonomi 
utama, ketidakpastian hasil rundingan Brexit serta harga komoditi 
yang tidak menentu. Ekonomi lima negara utama! Pertubuhan Negara- 
negara Asia Tenggara (ASEAN-5) mencatat pertumbuhan sebanyak 
5.2X setahun. Ekonomi Amerika Syarikat (AS) pula berkembang 
sebanyak 2.3% didorong oleh permintaan dalam negeri yang kukuh 
dan keadaan pasaran buruh yang lebih baik. Ekonomi Republik Rakyat 
China (PRC) yang berkembang pada kadar yang tinggi sebelum ini 
telah menyederhana kepada 6.6% setahun berikutan ketegangan 
perdagangan dan langkah mengimbangi semula ekonomi yang dipacu 
oleh pertumbuhan domestik. 


Ekonomi global mengalami kemelesetan pada tahun 2020, iaitu 

yang pertama sejak Krisis Kewangan Global 2008/2009, dengan 
penguncupan sebanyak 3.3%. Punca utama kemelesetan ini adalah 
pandemik COVID-19. la telah menjejaskan lebih daripada 200 negara 
yang memberi kesan sosial yang ketara menyebabkan tingkah laku 
norma baharu. Keadaan ini juga telah mengganggu aktiviti ekonomi 
dan rantaian bekalan global berikutan pelaksanaan langkah kawalan 
pergerakan dan perjalanan bagi mengekang penularan COVID-19. 
Pertumbuhan ekonomi global secara keseluruhan berkembang 
sebanyak 2% setahun dalam tempoh RMKe-11. 


Perdagangan dunia meningkat sebanyak 0.7% setahun dalam 

tempoh RMKe-11, iaitu lebih rendah daripada pertumbuhan ekonomi 
global. Ini terutama disebabkan oleh ketegangan perdagangan yang 
semakin meruncing dalam kalangan ekonomi utama, antara lain telah 
mengakibatkan tarif yang lebih tinggi. Selain itu, harga minyak mentah 
yang kekal rendah, kitaran elektronik global yang menurun dan 


1 Filipina, Indonesia, Malaysia, Thailand dan Vietnam. 

pandemik COVID-19 pada tahun 2020 turut menjejaskan perdagangan 
dunia. Walau bagaimanapun, inflasi dunia terus berada pada tahap 
sederhana, iaitu pada purata 3.2% setahun dalam tempoh 2016 hingga 
2020. Ini sebahagiannya disumbangkan oleh harga komoditi yang 
berterusan rendah. 


Ekonomi Dalam Negeri 


Ekonomi Malaysia mencatat pertumbuhan purata tahunan yang 
sederhana pada kadar 2.7% bagi tempoh RMKe-11 berikutan 
penurunan yang ketara disebabkan pandemik COVID-19. Pertumbuhan 
ini dipacu oleh peningkatan produktiviti, permintaan dalam negeri yang 
kukuh serta sektor luar yang berkembang sederhana. Pertumbuhan 
dalam penggunaan swasta telah dipacu oleh perbelanjaan isi rumah 
yang disokong oleh keadaan pasaran buruh yang menggalakkan, kadar 
inflasi yang rendah dan bantuan tunai daripada Kerajaan. Dari segi 
penawaran, pertumbuhan diterajui oleh sektor perkhidmatan dan 
pembuatan. Bahagian pampasan pekerja (CE)? kepada keluaran dalam 
negeri kasar (KDNK) telah meningkat dan Indeks Kesejahteraan Rakyat 
Malaysia (MyWI) telah bertambah baik. Semua negeri telah mencatat 
pertumbuhan positif, namun jurang KDNK per kapita berbanding 
purata nasional semakin melebar. Defisit fiskal pula meningkat 
berikutan pelaksanaan dasar fiskal mengembang oleh Kerajaan bagi 
mengurangkan impak pandemik COVID-19 kepada rakyat, perniagaan 
dan ekonomi. 


Pendapatan negara kasar (PNK) per kapita pada harga semasa 
meningkat sebanyak 396 setahun daripada RM36,710 (AS$9,399) pada 
tahun 2015 kepada RM42,503 (AS$10,111) pada tahun 2020, seperti 
ditunjukkan dalam Paparan 1-1. Berdasarkan pendapatan minimum 
yang ditetapkan oleh Bank Dunia bagi ekonomi berpendapatan tinggi 
sebanyak AS$12,696 pada tahun 2020, Malaysia perlu meningkatkan 
pendapatan sebanyak 20.4% lagi untuk keluar daripada status negara 
berpendapatan sederhana tinggi. Berdasarkan pariti kuasa beli?, PNK 
per kapita negara yang dianggarkan oleh Bank Dunia telah mencecah 
AS$28,780 pada tahun 2019. Ini meletakkan Malaysia dalam kumpulan 
27 persentil teratas daripada 190 negara. 


2 Jumlah saraan, wang tunai atau bukan berbentuk wang, yang dibayar oleh sesebuah 
perusahaan kepada pekerja. 

8 Kadar tukaran mata wang yang menyamaratakan kuasa beli bagi mata wang yang 
berbeza di antara negara (Bank Dunia). 

Paparan 1-1 


Pendapatan Negara Kasar Per Kapita, 
2015 dan 2020 


PNK per kapita 
pada harga semasa 


RM42,503 
(AS$10,111*) 


RM36,710 
(AS$9,399) 


2015 2020 


Nota: *Kadar purata tukaran mata wang asing sebanyak AS$1- RM4.203 pada tahun 2020. 


Sumber: Bank Negara Malaysia, Jabatan Perangkaan Malaysia dan 
Unit Perancang Ekonomi 


Pencapaian Matlamat Pelbagai Dimensi 


Enam matlamat pembangunan sosioekonomi pelbagai dimensi 

telah ditetapkan dalam tempoh RMKe-11 yang merangkumi aspek 
kuantitatif dan kualitatif, seperti ditunjukkan dalam Paparan 1-2. 
Hanya satu daripada enam matlamat tersebut telah dicapai, iaitu 
produktiviti buruh. Pertumbuhan KDNK, PNK per kapita, bahagian 
CE kepada KDNK, purata pendapatan bulanan isi rumah dan MyWI 
tidak dapat mencapai sasaran. KDNK berada di landasan untuk 
mencatat pertumbuhan dalam lingkungan sasaran sebanyak 4.9% 
setahun sepanjang tempoh 2016 hingga 2019. Walau bagaimanapun, 
penguncupan pada tahun 2020 yang disebabkan oleh pandemik 
COVID-19 telah menjejaskan pencapaian pertumbuhan bagi 
keseluruhan tempoh RMKe-11. Pandemik ini juga telah menyebabkan 
keadaan pasaran buruh yang tidak memberangsangkan sehingga 
menjejaskan pendapatan pekerja dan isi rumah, seterusnya 
mengakibatkan bahagian CE kepada KDNK, purata pendapatan 
bulanan isi rumah dan MyWI yang lebih rendah. 


Pencapaian Sasaran Ekonomi Makro Terpilih 


Hanya empat daripada 12 sasaran ekonomi makro terpilih telah dicapai 
dalam tempoh RMKe-11, iaitu penggunaan awam benar, imbangan 
perdagangan, akaun semasa imbangan pembayaran dan inflasi, seperti 
ditunjukkan dalam Paparan 1-3. Pertumbuhan penggunaan awam 

benar meningkat disokong oleh perbelanjaan Kerajaan bagi emolumen 
serta bekalan dan perkhidmatan. Imbangan perdagangan dan akaun 
semasa imbangan pembayaran telah melebihi sasaran disebabkan oleh 
prestasi import yang lembap berikutan permintaan dalam negeri yang 
rendah. Inflasi stabil dan lebih rendah daripada sasaran disebabkan 
oleh perbelanjaan isi rumah yang menyederhana dan harga minyak 
mentah dunia yang lebih rendah. Sasaran ekonomi makro yang lain 
tidak dapat dicapai berikutan permintaan dalam negeri dan luar negara 
yang rendah. 


Paparan 1-2 

Rancangan Malaysia Kesebelas: Pencapaian Matlamat Pelbagai Dimensi 


Pertumbuhan KDNK 
pada 4.5%~5.5% setahun 
bagi tempoh 2016-2020 


Produktiviti buruh 
meningkat kepada 
RM88,450 pada tahun 
2020 


PNK per kapita 

meningkat kepada 
RM47,720 pada tahun 
2020 


Bahagian pampasan 
pekerja meningkat kepada 
3826 daripada KDNK pada 
tahun 2020 


Pendapatan bulanan 
purata isi rumah 
meningkat kepada 
RM8,960 pada tahun 2020 


Indeks Kesejahteraan 

Rakyat Malaysia 
meningkat kepada 1.4% 
bagi tempoh 2016-2020 


Sumber: Jabatan Perangkaan Malaysia dan Unit Perancang Ekonomi 


Pertumbuhan 
KDNK 


Produktiviti 
buruh 


RM 
42,503 


PNK per kapita 


Bahagian 
pampasan pekerja “37224 
daripada KDNK 


Pendapatan 
bulanan purata isi 
rumah 


Indeks 
Kesejahteraan 


Rakyat Malaysia 

Paparan 1-3 
Rancangan Malaysia Kesebelas: Pencapaian Sasaran Ekonomi Makro Terpilih 


Penggunaan dan Pelaburan 


Purata Pertumbuhan Purata Pelaburan Swasta Purata Pertumbuhan 
Pelaburan Swasta Benar pada Harga Semasa Pelaburan Awam Benar 


5 > RM252 RM233 -0 6% % 
6.1 12 bilion bilion 0.6” -7.9% 
2016-2020 setahun 2016-2020 

Purata Pelaburan Awam Purata Pertumbuhan Purata Pertumbuhan 
pada Harga Semasa Penggunaan Swasta Benar Penggunaan Awam Benar 


RM107 RM98 


bilion bilion 6.8” a ra 3.2% 


setahun 2016-2020 2016-2020 


Pengangguran Inflasi 


Kadar Pengangguran Kadar Purata Inflasi Tahunan 


% 
bawah 2.0 
hingga 1.3% 


3.5% gas 3 0% 


2020 2016-2020 

Perdagangan Antarabangsa 


Purata Pertumbuhan Eksport Kasar Imbangan Perdagangan 


7.5% 4.8% RM118 RM185 


bilion bilion 


2016-2020 2020 


Akaun Semasa Imbangan Pembayaran 


2.5% MASA 


kepada kepada 
PNK PNK 


RM39.9 RM60 


bilion bilion 


2020 2020 


Baki Fiskal 


Peratusan Baki Fiskal kepada KDNK 


2020 


1-7 


Sasaran Dicapai 

Produktiviti 


Dalam tempoh RMKe-11, pertumbuhan ekonomi terus dipacu oleh 
input modal dan buruh, seperti ditunjukkan dalam Paparan 1-4. 
Sumbangan produktiviti pelbagai faktor (MFP) kepada pertumbuhan 
KDNK benar telah meningkat daripada 23.2% dalam tempoh 
RMKe-10 kepada 39.3% dalam tempoh RMKe-11. Peningkatan 

ini berlaku disebabkan oleh pelbagai langkah yang diambil untuk 
meningkatkan produktiviti. Ini termasuk semakan semula amalan dan 
dasar kawal selia, menanda aras amalan terbaik bagi mengurangkan 
kos menjalankan perniagaan serta menambah baik kerjasama antara 
sektor awam dan swasta bagi melonjakkan daya saing negara. Pelbagai 
inisiatif juga telah dilaksana di bawah Blueprint Produktiviti Malaysia 
(MPB) bagi meningkatkan potensi produktiviti pada peringkat nasional, 
sektor dan perusahaan. 


Paparan 1-4 


Faktor Pengeluaran, 2011-2020 


Pertumbuhan, % setahun 
Bahagian kepada pertumbuhan ditunjukkan dalam kurungan, % 


5.3 


2.5 
(47.2) 


RMKe-10 


RMKe-11 


IM Produktiviti pelbagai faktor MI Buruh Modal 


Nota: Berdasarkan KDNK pada harga malar 2015. 
Sumber: Jabatan Perangkaan Malaysia dan Unit Perancang Ekonomi 


Secara keseluruhan, produktiviti buruh meningkat dengan kadar 1.1% 
setahun dalam tempoh RMKe-11 daripada RM84,114 bagi setiap 
pekerja pada tahun 2015 kepada RM89,025 pada tahun 2020, seperti 
ditunjukkan dalam Paparan 1-5. Pertumbuhan produktiviti merentas 
semua sektor perlahan berikutan impak pandemik COVID-19 kepada 


nilai ditambah dan guna tenaga. Pertumbuhan ini diterajui oleh sektor 
pembuatan yang disumbang oleh peningkatan produktiviti merentas 
semua subsektor. Bagi sektor perkhidmatan, peningkatan produktiviti 
dicatatkan dalam subsektor perkhidmatan teknologi maklumat dan 
komunikasi (ICT), pengangkutan dan penyimpanan serta utiliti. 
Pertumbuhan produktiviti dalam sektor pembinaan pula disokong oleh 
peningkatan penerimagunaan teknologi dan kaedah pembinaan moden. 
Pertumbuhan produktiviti sektor pertanian mencatat pertumbuhan 
yang perlahan disebabkan oleh penurunan dalam subsektor 
agrikomoditi. Pertumbuhan produktiviti dalam sektor perlombongan 
dan pengkuarian pula kekal sederhana berikutan penurunan berterusan 
dalam pengeluaran minyak mentah dan kondensat sejak tahun 2017. 


Paparan 1-5 


Produktiviti Buruh mengikut Jenis 
Aktiviti Ekonomi, 2015-2020 


RM “000 Setiap Pekerja, | Kadar pos 
na to Malar 2015 pal Pur 


| RMKe-11 | 
TE o a ia 
Pertanian 52.0 533 0.2 0.5 
Perlombongan 1,303.6 1,247.6 4.2 -0.9 
Pengkuarian 
Pembuatan 110.3 120.7 3:9 1.8 
Pembinaan 36.5 38.3 4.3 1.0 
Perkhidmatan 79.1 84.3 39 T3 


[Keseluruhan a 89.0 3.2 1.1 


Sumber: Jabatan Perangkaan Malaysia dan Unit Perancang Ekonomi 


Permintaan Agregat 


Perbelanjaan swasta terus menerajui peningkatan permintaan dalam 
negeri. Penggunaan swasta meningkat sebanyak 4.7% setahun dalam 
tempoh RMKe-11, didorong oleh dasar monetari yang akomodatif, 
keadaan pasaran buruh yang menggalakkan dan pertumbuhan kadar 
upah yang stabil. Walaupun terkesan dengan pandemik COVID-19, 
penggunaan swasta kekal berdaya tahan disokong oleh langkah 
rangsangan ekonomi melalui Bantuan Prihatin Nasional, moratorium 
pinjaman dan pengeluaran dana Kumpulan Wang Simpanan Pekerja 
(KWSP) i-Lestari dan i-Sinar. Langkah ini menyumbang kepada 
peningkatan sumbangan penggunaan swasta kepada KDNK daripada 
54% pada tahun 2015 kepada 60.8% pada tahun 2020. Pelaburan 
swasta meningkat sebanyak 1.2% setahun dalam tempoh 


RMKe-11 walaupun mencatat pertumbuhan yang lebih tinggi sebanyak 
4.8% setahun dalam tempoh 2016 hingga 2019, seperti ditunjukkan 
dalam Paparan 1-6. Pelaburan swasta menguncup sebanyak 11.9% 
pada tahun 2020 berikutan pertumbuhan ekonomi global yang lebih 
perlahan dan sentimen pelabur yang lemah. Pelaburan langsung asing 
(FDI) turut mencatat penurunan daripada RM39.4 bilion pada tahun 
2015 kepada RM32.4 bilion pada tahun 2019. Pandemik COVID-19 
telah menjejaskan FDI yang telah menyusut kepada RM14.6 bilion 
pada tahun 2020. 


Pelaburan awam menguncup sebanyak 7.9% setahun dalam tempoh 
RMKe-11. Penguncupan ini sebahagiannya disebabkan oleh 
penangguhan dan penyusunan semula keutamaan projek mega 
termasuk projek Landasan Keretapi Pantai Timur (ECRL). Penggunaan 
awam berkembang sebanyak 3.2% setahun, disokong oleh perbelanjaan 
Kerajaan bagi emolumen serta bekalan dan perkhidmatan. 


Paparan 1-6 


Pelaburan Awam dan Swasta, 
2015-2020 


RM bilion 
pada harga semasa 


% setahun % setahun 
pada harga pada harga 
semasa malar 2015 


304.4 


296.6 


Pelaburan 
swasta 


Pelaburan 
awam 


9 EZ 


2015 2020 2016-2020 


Pelaburan swasta, 
% kepada KDNK 


pada harga semasa 16.8 15.7 


Sumber: Jabatan Perangkaan Malaysia dan Unit Perancang Ekonomi 

Keluaran mengikut Sektor 


Daripada sudut penawaran, semua sektor ekonomi kecuali sektor 
perlombongan dan pembinaan mencatat pertumbuhan positif. Sektor 
perkhidmatan dan pembuatan terus menjadi penyumbang utama 
kepada pertumbuhan ekonomi dalam tempoh RMKe-11, seperti 
ditunjukkan dalam Paparan 1-7. Sektor perlombongan menguncup 
berikutan gangguan dalam pengeluaran. Pelaksanaan Perintah 
Kawalan Pergerakan (PKP) bermula pada Mac 2020 untuk mengekang 
penularan COVID-19 telah menjejaskan pertumbuhan sektor 
perkhidmatan, khususnya industri berkaitan pelancongan. 


Sektor perkhidmatan meningkat pada kadar purata tahunan sebanyak 
3.8%. Pertumbuhan ini dipacu oleh subsektor pengangkutan, 
penyimpanan dan komunikasi serta perdagangan borong dan runcit, 
yang disokong oleh penggunaan dalam negeri yang kukuh. Selain 

itu, subsektor maklumat dan komunikasi berkembang sebanyak 7.5% 
setahun. la disumbang oleh peningkatan aktiviti telekomunikasi, 
komputer dan maklumat yang tinggi. Di samping itu, aktiviti e-dagang 
turut menyumbang kepada pertumbuhan ini berikutan semakin ramai 
rakyat Malaysia beralih kepada pembelian produk dan perkhidmatan 
secara dalam talian. 


Paparan 1-7 


Keluaran Dalam Negeri Kasar 
mengikut Jenis Aktiviti Ekonomi, 
2015-2020 


Bahagian kepada KDNK, % Pertumbuhan, % setahun 


RM1,344 bilion 


RM1,177 bilion 


Perkhidmatan 


Pembuatan 


Pembinaan 


Pertanian 


Perlombongan & 
pengkuarian 


2015 2020 


2016-2020 


Nota: Berdasarkan KDNK pada harga malar 2015. 
Sumber: Jabatan Perangkaan Malaysia 

Sektor pembuatan meningkat pada kadar purata tahunan sebanyak 
3.3%. Pertumbuhan ini dipacu oleh industri berorientasikan eksport, 
terutama produk elektrik dan elektronik (E&E) yang berkembang pada 
kadar 5.6% setahun serta subsektor petroleum, kimia, getah dan 
plastik yang berkembang pada kadar 2.8% setahun. Di samping itu, 
industri berintensif pengetahuan* meningkat sebanyak 3.3% setahun, 
antara lain disokong oleh peningkatan dalam produk petroleum 
bertapis, bahan kimia & produk kimia dan produk farmaseutikal serta 
komponen & papan elektronik, peralatan komunikasi dan produk 
elektronik pengguna. 


Pertumbuhan sektor pertanian meningkat secara marginal sebanyak 
0.4% setahun. Subsektor agrikomoditi menguncup sebanyak 2.3% 
setahun, terutama disebabkan oleh pengeluaran minyak sawit yang 
rendah berikutan penggunaan baja yang rendah dan cuaca yang 
kurang baik, khususnya pada tahun 2019. Selain itu, subsektor 
agromakanan berkembang sebanyak 3% setahun, terutama 
disumbangkan oleh peningkatan dalam pengeluaran ternakan, 
sayur-sayuran dan buah-buahan. Subsektor ini menyumbang sebanyak 
53.3% kepada sektor pertanian pada tahun 2020 berbanding 46.8% 
pada tahun 2015. 


Paparan 1-8 


Sektor perlombongan menguncup sebanyak 2.2% setahun dalam 
tempoh RMKe-11. Penguncupan ini disebabkan oleh pengeluaran 
minyak mentah dan gas asli yang rendah berikutan penutupan fasiliti 
pengeluaran minyak dan gas yang dirancang dan tidak dirancang. Di 
samping itu, komitmen Malaysia kepada Pertubuhan Negara-negara 
Pengeksport Petroleum (OPEC) dan sekutu bukan OPEC untuk 
mengehadkan pengeluaran bagi menstabilkan harga minyak global 
turut menyumbang kepada penguncupan sektor ini. 


Sektor pembinaan menguncup secara marginal sebanyak 0.7% setahun, 
terutama disebabkan oleh pengurangan aktiviti pembinaan dalam 
tempoh RMKe-11. Di samping itu, beberapa projek kejuruteraan awam 
telah ditangguhkan dan dikaji semula. Selain itu, subsektor kediaman 
dan bukan kediaman menguncup disebabkan oleh stok hartanah tidak 
terjual yang tinggi. 


Keluaran Dalam Negeri Kasar mengikut 
Negeri 
Semua negeri mencatat pertumbuhan positif dalam tempoh 


RMKe-11, seperti ditunjukkan dalam Paparan 1-8. Selangor, Wilayah 
Persekutuan (WP) Kuala Lumpur', Johor dan Sarawak kekal sebagai 


Keluaran Dalam Negeri Kasar mengikut Negeri, 2016-2020 


Pertumbuhan KDNK, 2016-2020 
% setahun 


0.9 ı Pertumbuhan KDNK 
p | nasional RMKe-11: 


Sarawak 
Sabah 
Perlis 
Terengganu 
Pahang 
Melaka 

N. Sembilan 
Johor 
Kedah 
Perak 
Kelantan 

P. Pinang 
WP K. Lumpur 
Selangor 
WP Labuan 


Malaysia EE 2.7 


Nota: Berdasarkan KDNK pada harga malar 2015. 
Sumber: Jabatan Perangkaan Malaysia dan Unit Perancang Ekonomi 


4 Termasuk kertas dan produk kertas, percetakan dan pengeluaran semula media 
rakaman, produk petroleum bertapis, bahan kimia & produk kimia, jentera dan 
peralatan, komputer dan kelengkapan peranti, kelengkapan elektrik, komponen 
& papan elektronik, peralatan komunikasi dan elektronik pengguna, pembuatan 
peralatan perubatan, ketepatan & optik, kenderaan bermotor dan peralatan 
pengangkutan. 


KDNK mengikut sektor, 2020 
sumbangan kepada jumlah, % 


Sarawak | 22.2 11.7 
Sabah | 
Perlis | 
Terengganu | A 
Pahang | 
Melaka | = 
N. Sembilan | = | 
Johor | = 
Kedah | o= 
Perak | 
Kelantan | 
P. Pinang | A 
WP K. Lumpur | Eo | 
Selangor | =o Oi | 
WP Labuan | O | 
Malaysia | 


Perkhidmatan Hi Pembuatan IM Pembinaan 


E Perlombongan & pengkuarian Mi Pertanian 


5 Termasuk WP Putrajaya. 


penyumbang utama kepada ekonomi negara pada tahun 2020. Negeri- 
negeri ini menyumbang sebanyak 59.4% kepada KDNK nasional 
berbanding 57.9% pada tahun 2015. Wilayah Persekutuan serta tujuh 
negeri, iaitu Selangor, Pulau Pinang, Kelantan, Perak, Kedah, Johor 
dan Negeri Sembilan mencatat pertumbuhan ekonomi melebihi purata 
nasional sebanyak 2.7% setahun. Pertumbuhan bagi kebanyakan negeri 
ini diterajui oleh sektor perkhidmatan dan pembuatan. Kebanyakan 
negeri yang mencatat pertumbuhan di bawah purata nasional pula 
bergantung kepada pengeluaran komoditi. Pertumbuhan negeri Sabah 
dan Sarawak terjejas terutamanya oleh harga minyak mentah, kelapa 
sawit dan getah yang rendah. 


Dalam tempoh RMKe-11, setiap negeri terus memanfaatkan kekuatan 
ekonomi masing-masing untuk memacu pertumbuhan. Sektor 
perkhidmatan terus menjadi penyumbang terbesar merentas semua 
negeri, terutama WP Kuala Lumpur, WP Labuan, Perlis, Kelantan, 
Perak dan Selangor. Sektor pembuatan pula merupakan sektor kedua 
terbesar bagi kebanyakan negeri. Bagi ekonomi Sabah dan Sarawak, 
sektor perlombongan adalah penting. Manakala, sektor pertanian kekal 
sebagai antara penyumbang utama di Pahang, Kelantan, Perlis, Sabah 
dan Perak. 


Keluaran Dalam Negeri Kasar Berdasarkan 
Pendapatan 


Lebihan kendalian kasar* (GOS) dijangka kekal menjadi penyumbang 
terbesar kepada KDNK dengan pertumbuhan sebanyak 3.7% setahun 
dalam tempoh RMKe-11, seperti ditunjukkan dalam Paparan 1-9. 
Walau bagaimanapun, sumbangan GOS kepada KDNK ini dijangka 
berkurang sedikit daripada 60.2% pada tahun 2015 kepada 60.1% 
pada tahun 2020 disebabkan oleh pendapatan korporat yang rendah 
berikutan pertumbuhan ekonomi yang lebih perlahan. Selain itu, 

CE menunjukkan trend yang meningkat dan dijangka menyumbang 
sebanyak 37.2% kepada KDNK pada tahun 2020 berbanding 35% 
pada tahun 2015. Purata pertumbuhan bagi CE dijangka sebanyak 5% 


* Pendapatan pemilik modal dan pendapatan campuran. 

setahun, dipacu terutama oleh sektor perkhidmatan dan pembuatan. 
Ini berikutan usaha yang telah dilaksana untuk mereformasi pasaran 
buruh dan meningkatkan produktiviti buruh serta agihan kekayaan 
yang lebih baik. Oleh itu, pendapatan purata bulanan isi rumah 
meningkat daripada RM6,958 pada tahun 2016 kepada RM7,901 pada 
tahun 2019. 


Paparan 1-9 


Keluaran Dalam Negeri Kasar 
Berdasarkan Pendapatan, 
2015 dan 2020 


Bahagian kepada KDNK, % 
KDNK pada harga semasa 


RM1,417 
bilion 


60.1% 
60.2% 
0, O; 
2015 2020 
D Pampasan Lebihan kendalian Mi Cukai tolak subsidi 
pekerja kasar 


Sumber: Jabatan Perangkaan Malaysia dan Unit Perancang Ekonomi 

Perdagangan Antarabangsa dan Imbangan 
Pembayaran 


Malaysia adalah sebuah ekonomi terbuka dengan jumlah perdagangan 
menyumbang sebanyak 116.4%” kepada KDNK dan terus berada 
dalam kalangan 30 negara pengeksport? utama dunia. Sumbangan 
eksport kasar Malaysia kepada eksport dunia telah meningkat daripada 
1.2% pada tahun 2015 kepada 1.3% pada tahun 2019. Eksport 
kepada rakan dagang utama, iaitu ASEAN, PRC, Jepun, Kesatuan 
Eropah (EU) dan AS menyumbang 70% daripada jumlah eksport pada 
tahun 2020. Dalam tempoh RMKe-11, jumlah perdagangan kekal 
kukuh dan berkembang sebanyak 4% setahun walaupun berhadapan 
dengan persekitaran luar yang mencabar. Antara cabaran utama 
adalah peningkatan ketegangan perdagangan antara ekonomi utama, 
kejatuhan harga minyak mentah, teknologi global yang berada pada 
kitaran menurun dan pandemik COVID-19 pada tahun 2020. 


Eksport kasar meningkat sebanyak 4.8% setahun, terutamanya 
disebabkan oleh kenaikan dalam barangan pembuatan yang 
menyumbang 86.4% kepada jumlah eksport pada tahun 2020. 

Eksport barangan pembuatan meningkat sebanyak 6.3% setahun 
dipacu oleh E&E, bahan kimia, peralatan optik dan saintifik serta 
produk getah. Penggunaan semikonduktor yang lebih banyak dalam 
industri automotif, peralatan perubatan dan elektronik pengguna telah 
menyebabkan permintaan yang tinggi bagi produk E&E. Sumbangan 10 
negara destinasi eksport utama meningkat daripada 70.9% pada tahun 
2015 kepada 71.7% pada tahun 2020 dengan PRC, Hong Kong, AS 
dan Vietnam mewakili bahagian yang lebih tinggi. 


Pertumbuhan eskport pertanian berkembang sebanyak 1.3% setahun 
disokong oleh minyak sawit dan produk berasaskan sawit yang 
meningkat sebanyak 2.7% setahun. Eksport barangan perlombongan 
menguncup sebanyak 6.5% setahun, terutama disebabkan oleh 
pendapatan eksport yang lebih rendah daripada minyak mentah dan 
gas asli cecair (LNG). Eksport minyak mentah menurun 6.3% setahun, 
sebahagian besarnya disebabkan oleh harga yang rendah. Di samping 
itu, hasil eksport LNG berkurang sebanyak 8.4% setahun disebabkan 
oleh permintaan yang lebih rendah daripada Jepun, yang menyumbang 
hampir 50% kepada jumlah eksport LNG. 


Import kasar berkembang pada kadar purata tahunan sebanyak 3% 
dipacu oleh barangan pengantara dan barangan penggunaan serta 
eksport semula. Import barangan pengantara meningkat sebanyak 
1.1% setahun sejajar dengan prestasi eksport barangan pembuatan 
yang stabil. Import barangan penggunaan pula meningkat sebanyak 


7 Sumbangan jumlah perdagangan barangan dan perkhidmatan kepada KDNK (2020). 
2 Laporan Trade Profiles oleh Pertubuhan Perdagangan Dunia (2020). 


3.4% setahun berikutan permintaan berterusan daripada isi rumah. 
Peningkatan import untuk eksport semula didorong oleh eksport 
semula produk E&E dan produk petroleum yang lebih tinggi. Selain 
itu, import barangan modal berkurang sebanyak 1.1% setahun sejajar 
dengan aktiviti pelaburan domestik yang lebih perlahan. 


Secara keseluruhannya, dengan pertumbuhan eksport kasar yang lebih 
tinggi daripada import kasar, lebihan imbangan perdagangan melebar 
kepada RM184.8 bilion pada tahun 2020 berbanding RM91.6 bilion 
pada tahun 2015. Akaun semasa imbangan pembayaran mencatat 
lebihan yang lebih tinggi, iaitu daripada RM35.2 bilion atau 3.1% 
kepada PNK pada tahun 2015 kepada RM60 bilion atau 4.3% kepada 
PNK pada tahun 2020, seperti ditunjukkan dalam Paparan 1-10. 


Paparan 1-10 


Akaun Semasa Imbangan Pembayaran, 
2015-2020 


RM bilion Imbangan akaun semasa 
pada harga semasa % kepada PNK 

IM Barangan (bersih) 
Perkhidmatan (bersih) 
“@- Imbangan akaun semasa % kepada PNK (skala kanan) 


Pendapatan primer (bersih) 
IM Pendapatan sekunder (bersih) 


Nota: Berdasarkan KDNK pada harga semasa. 
Sumber: Jabatan Perangkaan Malaysia 


Lebihan akaun semasa ini disumbangkan oleh peningkatan lebihan 
akaun barangan yang lebih daripada mencukupi bagi mengimbangi 
defisit berterusan dalam akaun perkhidmatan dan pendapatan. 
Defisit akaun perkhidmatan menunjukkan pembayaran bersih yang 
berterusan bagi pengangkutan, perkhidmatan profesional dan teknikal 
serta harta intelek. Akaun perjalanan mencatat defisit buat pertama 
kali pada tahun 2020 sejak tahun 1989, terutama disebabkan oleh 
sekatan perjalanan antarabangsa berikutan pandemik COVID-19. Di 
samping itu, akaun pendapatan kekal berada dalam defisit berikutan 
penghantaran balik pendapatan dan dividen oleh pelabur asing serta 
kiriman wang oleh pekerja asing di Malaysia. 


Malaysia terus mencatat kedudukan rizab antarabangsa yang kukuh. 
Paras rizab antarabangsa kekal mencukupi untuk memenuhi obligasi 
luar negeri jangka pendek dan menyediakan penampan yang 
mencukupi bagi menghadapi ketidaktentuan luaran. Sehingga 30 
Jun 2021, rizab antarabangsa berada pada paras RM461.6 bilion 
bersamaan AS$111.1 bilion. Nilai ini adalah mencukupi untuk 
membiayai 8.2 bulan import tertangguh dan 1.1 kali jumlah hutang 
luar negeri jangka pendek. 


Tahun terakhir dalam tempoh RMKe-11 lebih mencabar bagi sektor 
luar berikutan risiko ekonomi yang berterusan. Risiko ini termasuk 
ketidaktentuan dari segi jangka masa dan kesan daripada kejutan 
ekonomi disebabkan oleh pandemik COVID-19, kelembapan harga 
komoditi, perlindungan perdagangan dan isu geopolitik. Namun begitu, 
struktur eksport Malaysia yang pelbagai akan terus memperkukuh 
kedudukan akaun semasa imbangan pembayaran. 


Kedudukan Fiskal Kerajaan Persekutuan 


Pada awal tempoh RMKe-11, Kerajaan masih meneruskan usaha 
konsolidasi fiskal. Walau bagaimanapun, perubahan besar dalam 
keutamaan dasar serta langkah fiskal mengembang yang dilaksana 
pada penghujung RMKe-11 telah menjejaskan kedudukan fiskal negara. 
Defisit fiskal sebagai peratusan kepada KDNK berkurang daripada 

3.2% pada tahun 2015 kepada 2.9% pada tahun 2017. Pencapaian ini 
disumbangkan oleh pelaksanaan pelbagai inisiatif, termasuk pengenalan 
Cukai Barang dan Perkhidmatan (GST), penambahbaikan pentadbiran 
dan pematuhan cukai, rasionalisasi dan pengoptimuman perbelanjaan, 
pengukuhan institusi fiskal dan penambahbaikan pengurusan 
belanjawan. 


Perubahan besar dalam keutamaan dasar pada tahun 2018, terutama 
penggantian GST kepada Cukai Jualan dan Cukai Perkhidmatan (SST) 
telah mengakibatkan peningkatan defisit fiskal kepada 3.7% kepada 

KDNK pada tahun 2018. Dasar fiskal mengembang telah dilaksanakan 
pada tahun 2020 bagi mengurangkan kesan pandemik COVID-19 yang 
melibatkan empat pakej rangsangan ekonomi? bernilai RM305 bilion 
yang merangkumi suntikan langsung fiskal sebanyak RM55 bilion. 
Pakej rangsangan ini bertujuan untuk mengurangkan kesan pandemik 
kepada ekonomi, memastikan kelangsungan perniagaan dan memelihara 
kesejahteraan rakyat berikutan langkah kawalan pergerakan yang 
dilaksana bagi membendung penularan COVID-19. Peningkatan 
perbelanjaan serta pengurangan hasil berikutan pertumbuhan KDNK 
dan harga minyak mentah yang rendah mengakibatkan defisit yang 
lebih tinggi sebanyak 6.2% kepada KDNK pada tahun 2020, seperti 
ditunjukkan dalam Paparan 1-11. 


Paparan 1-11 


Kedudukan Fiskal Kerajaan 
Persekutuan, 2015 dan 2020 


RM bilion 
pada harga semasa 

Nota: Berdasarkan KDNK pada harga semasa. 
Sumber: Kementerian Kewangan 


? Pakej Rangsangan Ekonomi Prihatin Rakyat (PRIHATIN), Langkah Tambahan Bagi 
Pakej Rangsangan Ekonomi Prihatin Rakyat (PRIHATIN PKS-), Pelan Jana Semula 
Ekonomi Negara (PENJANA) dan Kerangka Inisiatif Tambahan PRIHATIN (KITA 
PRIHATIN). 

Akta Langkah-Langkah Sementara bagi Pembiayaan Kerajaan (Penyakit 
Koronavirus 2019 (COVID-19)) 2020 telah diperkenal sebagai 
langkah jangka pendek untuk memberi fleksibiliti dalam membiayai 
pakej rangsangan dan pemulihan ekonomi serta menginstitusikan 
mekanisme pelaksanaannya. Di bawah Akta ini, had statutori hutang 
kepada KDNK telah ditingkatkan untuk sementara kepada 60% 
sehingga penghujung tahun 2022. Di samping itu, beberapa langkah 
telah dilaksana untuk menambah baik pengurusan hutang, termasuk 
penubuhan Jawatankuasa Pengurusan Hutang pada tahun 2019. 
Secara keseluruhannya, hutang Kerajaan Persekutuan adalah sebanyak 
62141 pada akhir-Disember 2020 berbanding 53.6% kepada KDNK 
pada tahun 2015. 


Dasar fiskal mengembang masih diteruskan pada awal tempoh 
RMKe-12 dalam menangani krisis kesihatan dan krisis ekonomi. 
Sehingga Jun 2021, empat lagi pakej rangsangan ekonomi'' telah 
diperkenalkan bernilai RM225 bilion termasuk suntikan langsung 

fiskal sebanyak RM25 bilion. Pakej rangsangan ini bertujuan untuk 
melindungi kebajikan rakyat, menyokong perniagaan, memperkukuh 
kedudukan ekonomi serta mempercepat pelaksanaan program vaksinasi 
bagi mengawal dan memutuskan rantaian jangkitan COVID-19. 


Inflasi dan Pasaran Buruh 


Dalam tempoh RMKe-11, inflasi menyederhana pada kadar purata 
1.3% setahun. Inflasi mencapai tahap tertinggi sebanyak 2.9% setahun 
bagi tempoh 2016 hingga 2017 berikutan langkah untuk meningkatkan 
perbelanjaan isi rumah, seperti pengurangan sementara caruman 
KWSP, kenaikan gaji penjawat awam dan peningkatan harga komoditi. 
Kadar inflasi meningkat dengan lebih perlahan sebanyak 0.826 

setahun bagi tempoh 2018 hingga 2019 berikutan pengenalan semula 


10 Berdasarkan had statutori hutang yang merangkumi Sekuriti Kerajaan Malaysia, 
Terbitan Pelaburan Kerajaan Malaysia dan Bil Perbendaharaan Islam Malaysia, nisbah 
hutang kepada KDNK mencatat 57.9% pada akhir-Disember 2020. 

11 Pakej Bantuan Perlindungan Ekonomi dan Rakyat Malaysia (PERMAI), Program 
Strategik Memperkasa Rakyat dan Ekonomi (PEMERKASA), Program Strategik 
Memperkasa Rakyat dan Ekonomi Tambahan (PEMERKASA+) dan Pakej Perlindungan 
Rakyat dan Pemulihan Ekonomi (PEMULIH). 


SST dengan kadar yang lebih rendah berbanding GST, pengekalan 
harga runcit bahan api dan kejatuhan harga minyak mentah global. 
Perbelanjaan isi rumah yang terhad berikutan pelaksanaan PKP serta 
kejatuhan harga minyak mentah global mengakibatkan inflasi negatif 
sebanyak 1.2% pada tahun 2020. 


Malaysia terus mencatat guna tenaga penuh dalam tempoh empat 
tahun pertama RMKe-11 dengan kadar pengangguran sebanyak 3.3% 
pada tahun 2019. Prestasi ini didorong oleh pertumbuhan ekonomi 
yang kukuh dan penambahbaikan dalam pasaran buruh berikutan 
peningkatan pewujudan pekerjaan dan pengembangan tenaga 
buruh. Dalam tempoh 2016 hingga 2019, lebih kurang satu juta 
pekerjaan telah diwujudkan, terutama dalam sektor perkhidmatan 
dan pembuatan. Pandemik COVID-19 memberi kesan ketara terhadap 
pasaran buruh berikutan kekangan yang dihadapi dalam aktiviti 
perniagaan dan pemberhentian kerja oleh sektor korporat. Kadar 
pengangguran meningkat kepada 4.5% pada tahun 2020. 


Indikator Ekonomi Hijau 


Indikator Ekonomi Hijau (GEI) yang diperkenalkan pada tahun 

2018 merupakan pelengkap untuk menilai secara sistematik kesan 
pembangunan terhadap alam sekitar. GEI terdiri daripada 79 
indikator, termasuk pelepasan karbon, intensiti tenaga, sumbangan 
tenaga boleh baharu, kawasan hutan, pengeluaran akuakultur dan 
penggunaan baja kimia. Indeks GEl meningkat sebanyak 1.9% setahun 
daripada tahun asas 2010 kepada 114 mata pada tahun 2017, 
seperti ditunjukkan dalam Paparan 1-12. Dari segi pencapaian, dua 
daripada lima komponen mencatat peningkatan yang lebih pantas, iaitu 
komponen tindak balas dasar dan peluang ekonomi serta komponen 
pembangunan mampan dalam konteks ekonomi, demografi dan sosial. 


Paparan 1-12 
Indikator Ekonomi Hijau, 2010-2017 

Sumber: Jabatan Perangkaan Malaysia dan Unit Perancang Ekonomi 

Indeks Kesejahteraan Rakyat Malaysia 


MyWI berkembang sebanyak 0.5% setahun daripada 117.2 mata 
pada tahun 2015 kepada 120.2 mata pada tahun 2020 didorong 
oleh indeks subkomposit kesejahteraan ekonomi dan sosial, seperti 
ditunjukkan dalam Paparan 1-13. Berdasarkan indeks subkomposit 
kesejahteraan ekonomi, rakyat Malaysia mendapat manfaat daripada 
peningkatan infrastruktur pengangkutan, penambahbaikan kehidupan 
bekerja, kualiti pendidikan yang lebih baik dan pengukuhan 
komunikasi. Di samping itu, peningkatan dalam indeks subkomposit 
kesejahteraan sosial juga menunjukkan penyertaan dalam aktiviti sosial 
yang lebih tinggi serta alam sekitar dan tadbir urus yang lebih baik. 
Namun begitu, subkomponen keluarga dan kesihatan antara yang 
mencatat penambahbaikan paling rendah. Antara isu keluarga dan 
kesihatan yang perlu ditangani termasuk kadar perceraian dan kes 
penyakit tidak berjangkit. 


Paparan 1-13 


Indeks Kesejahteraan Rakyat 
Malaysia, 2015 dan 2020 


MyWwI 

Sumber: Jabatan Perangkaan Malaysia dan Unit Perancang Ekonomi 

Isu dan Cabaran 


Daya tahan ekonomi Malaysia terus diperkukuh melalui pelbagai 
langkah sejak lima tahun kebelakangan. Namun begitu, beberapa isu 
utama masih perlu ditangani, termasuk produktiviti dalam kalangan 
perusahaan mikro, kecil dan sederhana (PMKS) yang rendah, kualiti 
pelaburan yang rendah, peralihan struktur ekonomi yang perlahan 
serta jurang pembangunan antara negeri yang melebar. Selain itu, 
bahagian CE yang rendah, manfaat yang terhad daripada penyertaan 
GVC, konsolidasi fiskal jangka sederhana yang tertangguh dan kesan 
kepada alam sekitar akibat pembangunan yang tidak mampan masih 
menjadi cabaran. Ini akan memberi kesan yang ketara kepada prestasi 
ekonomi negara. Oleh itu, strategi ekonomi makro di bawah 
RMKe-12 akan terus memberi tumpuan kepada usaha bagi memastikan 
kemampanan pertumbuhan ekonomi. 


@ 


Isu dan Cabaran 


Produktiviti dalam kalangan Perusahaan Mikro, 
Kecil dan Sederhana yang Rendah 


Jurang Pembangunan antara Negeri yang 
Melebar 


Manfaat yang Terhad daripada Penyertaan 
Rantaian Nilai Global 


Konsolidasi Fiskal Jangka Sederhana yang 
Tertangguh 


Pertumbuhan Ekonomi yang Memberi Kesan 
kepada Alam Sekitar 


Produktiviti dalam kalangan Perusahaan 
Mikro, Kecil dan Sederhana yang Rendah 


Tahap produktiviti PMKS masih rendah walaupun pelbagai inisiatif 
telah dilaksana untuk meningkatkan produktiviti. Dalam tempoh 
RMKe-11, PMKS adalah tiga kali ganda kurang produktif berbanding 
firma besar, mengakibatkan jurang yang lebar di antara dua kumpulan 
firma tersebut. Kekurangan penerimagunaan teknologi dan inovasi 
yang terhad oleh PMKS telah menyumbang kepada produktiviti yang 
rendah. Di samping itu, PMKS terlalu bergantung kepada pekerja 
berkemahiran rendah. Peningkatan produktiviti PMKS akan memberi 
sumbangan yang besar kepada produktiviti nasional. Ini kerana PMKS 
merupakan kumpulan terbesar dalam ekonomi yang merangkumi 97.2% 
daripada jumlah perusahaan sehingga Disember 2020. 


Paparan 1-14 
Kualiti Pelaburan, 2010-2020 


Pelaburan Diluluskan, 


2010-2020 
Tenaga buruh ('000) Nisbah modal 
Modal (RM bilion) kepada buruh 
250 — 2.0 
1.7 

200 — 
1.5 — 1.5 

150 — 
1.0 

100 — 0 

0.5 

50 — 
0 T T T T T 0.0 

2010 2015 2017 2018 2019 2020 


Buruh IM Modal  =4%> Nisbah modal kepada buruh (skala kanan) 


Sumber: Lembaga Pembangunan Pelaburan Malaysia dan Unit Perancang Ekonomi 

Kualiti Pelaburan yang Rendah 


Berdasarkan data pelaburan yang diluluskan, negara telah beralih 
daripada industri berintensifkan buruh kepada lebih berintensifkan 
modal. Nisbah perbelanjaan modal kepada buruh meningkat daripada 
0.7:1 pada tahun 2010 kepada 1.5:1 pada tahun 2020, seperti 
ditunjukkan dalam Paparan 1-14. Walau bagaimanapun, pelaburan 
masih tertumpu kepada struktur fizikal iaitu sebanyak 59.5% daripada 
jumlah keseluruhan, berbanding peralatan ICT serta 

lain-lain jentera dan peralatan sebanyak 20.3%. Keadaan ini 
menunjukkan penerimagunaan teknologi dan automasi yang rendah 
dalam kalangan firma untuk memanfaatkan sepenuhnya potensi 
teknologi baru muncul yang menjejaskan produktiviti dan kecekapan 
firma. 


Pembentukan Modal Tetap Kasar 
mengikut Jenis Aset, 2010-2019 

Nota: Berdasarkan KDNK pada harga semasa. 


Sumber: Jabatan Perangkaan Malaysia 

Peralihan Struktur Ekonomi yang Perlahan 


Seiring dengan hala tuju pasca 2020, adalah penting bagi Malaysia 
untuk terus mempertingkat rantaian nilai dan kepelbagaian sumber 
pertumbuhan. Peningkatan ini perlu dilaksana dengan membangunkan 
produk baharu dan kompleks dalam sektor perkhidmatan dan 
pembuatan agar dapat bersaing dalam pasaran global. Walau 
bagaimanapun, kebanyakan industri di Malaysia masih berada pada 
tahap yang rendah dalam rantaian nilai pengeluaran. Kebanyakan 
industri masih tertumpu kepada aktiviti ekonomi yang berintensifkan 
buruh serta kurang menerima guna teknologi, seperti ditunjukkan 
dalam Paparan 1-15. 


Paparan 1-15 


Firma Malaysia masih jauh ketinggalan dari segi produktiviti buruh 
jika dibandingkan dengan firma di negara-negara Asia Timur dan 
Pertubuhan Kerjasama dan Pembangunan Ekonomi (OECD), terutama 
dalam sektor pembuatan dan perkhidmatan. Pengilang besar lebih 
berdaya saing pada peringkat global dari segi produktiviti pelbagai 
faktor, tetapi pengilang bersaiz kecil dan sederhana masih jauh 
ketinggalan berbanding pesaing serantau. Selain itu, kebanyakan 
firma dalam sektor perkhidmatan adalah bersaiz kecil. Firma yang 
mempunyai produktiviti buruh yang tinggi menggaji bilangan pekerja 
yang sangat sedikit. Isu kemahiran tenaga kerja dan buruh merupakan 
cabaran utama untuk melabur dalam sektor pembuatan dan 
perkhidmatan. 


Peralihan Struktur Ekonomi yang Perlahan dalam Sektor, 2015-2020 

Nota: Berdasarkan KDNK pada harga malar 2015. 
Sumber: Jabatan Perangkaan Malaysia dan Unit Perancang Ekonomi 


Nilai Ditambah dalam Sektor Pembuatan 


Nilai Ditambah dalam 

Sektor pertanian masih kurang menerima guna teknologi yang 

tinggi. Walaupun pelbagai strategi dilaksana untuk meningkatkan 
pengeluaran agromakanan bagi memastikan kecukupan bekalan, 
sumbangan subsektor agromakanan kepada sektor pertanian sebanyak 
53.3% pada tahun 2020, masih rendah di bawah sasaran 60%. 

Selain itu, sektor pertanian masih bergantung kepada minyak sawit 
walaupun terdapat inisiatif untuk mempelbagaikan pengeluaran 
tanaman. Sektor perkhidmatan dipacu oleh pengembangan subsektor 
perkhidmatan tradisional*?, manakala subsektor perkhidmatan modent’ 
masih lagi berada pada tahap yang sama. Kebanyakan PMKS dalam 
sektor pembuatan pula lebih tertumpu kepada aktiviti memasang 

dan membungkus produk. Di samping itu, sektor pembuatan turut 
ketinggalan berbanding negara maju dari segi keupayaan dan 
kemampuan untuk membangunkan teknologi tempatan. 


Jurang Pembangunan antara Negeri yang 
Melebar 


KDNK per kapita nasional meningkat sebanyak 2.8% setahun 
dalam tempoh RMKe-11. Namun begitu, wujud pengagihan yang 
tidak seimbang antara negeri. Wilayah Persekutuan dan lima negeri 
mencatat KDNK per kapita melebihi purata nasional sebanyak 
RM43,378 pada tahun 2020 dengan WP Kuala Lumpur merekodkan 


pencapaian tertinggi sebanyak RM120,600. Selain itu, Kelantan, Sabah, 


Kedah dan Perlis mencatat KDNK per kapita yang rendah berikutan 
kebergantungan yang tinggi kepada sektor berasaskan komoditi. 
Kelantan mencatat KDNK per kapita terendah berjumlah RM14,083 
dengan jurang sebanyak 67.5% di bawah purata nasional. Jurang 
pembangunan antara wilayah terus melebar dengan Selangor dan WP 
Kuala Lumpur menyumbang sebanyak 40.4% kepada KDNK nasional. 
Wilayah Tengah mencatat KDNK per kapita tertinggi sebanyak 
RM62,886 pada tahun 2020, sementara wilayah Sabah mencapai 
pendapatan terendah sebanyak RM22,858 dengan jurang 63.7% 
kepada wilayah Tengah. 


Bahagian Pampasan Pekerja yang Rendah 


Bahagian CE yang lebih tinggi adalah penting bagi membolehkan 
rakyat Malaysia menikmati taraf hidup yang wajar. Walau 
bagaimanapun, bahagian CE kepada KDNK masih rendah berbanding 
kebanyakan negara berpendapatan tinggi, iaitu AS, Australia, Korea 
Selatan dan Singapura, seperti ditunjukkan dalam Paparan 1-16. 
Kebergantungan yang tinggi terhadap pekerja berkemahiran rendah 


12 Subsektor elektrik dan gas, air, pembentungan dan pengurusan sisa, perdagangan 


borong, perdagangan runcit, kenderaan bermotor, makanan dan minuman, 
penginapan, pengangkutan dan penyimpanan, perkhidmatan lain serta perkhidmatan 
kerajaan. 

Subsektor maklumat & komunikasi, kewangan & insurans, perkhidmatan perniagaan, 
perkhidmatan kesihatan swasta dan perkhidmatan pendidikan swasta. 

telah menyebabkan kenaikan upah dan gaji yang perlahan. 

Ini mengakibatkan bahagian CE terus berada pada tahap yang rendah. 
Struktur ekonomi kekal berada pada rantaian nilai yang rendah. Ini 
telah mengehadkan keupayaan untuk mewujudkan pekerjaan mahir dan 
berpendapatan tinggi. Keadaan ini dapat dilihat daripada komposisi 
pekerjaan mahir yang rendah, pada purata 27.6% dalam tempoh 2016 
hingga 2020. Di samping itu, pendapatan yang diterima oleh pekerja 
adalah tidak sepadan dengan nilai output yang dihasilkan. Ini telah 
mengekang pertumbuhan CE. 


Paparan 1-16 


Perbandingan Pampasan Pekerja 
mengikut Negara Terpilih, 2019 


Bahagian kepada KDNK, % 
707 


607 


507 


407 

30 

20- 

107 
0 


Malaysia aneka! Korea 
Selatan 


pn gen 


Sumber: Jabatan Perangkaan Malaysia dan Pertubuhan Kerjasama dan 
Pembangunan Ekonomi (OECD) 

Manfaat yang Terhad daripada Penyertaan Selatan. Sebaliknya, produk Malaysia yang digunakan dalam eksport 

R . Nilai Global negara lain adalah rendah pada kadar 18.79615. Kadar ini menunjukkan 
antalan Hal oDa bahawa manfaat yang diperoleh Malaysia daripada penyertaan GVC 


masih terhad, seperti ditunjukkan dalam Paparan 1-17. Oleh itu, adalah 
penting bagi Malaysia beralih kepada aktiviti yang mempunyai nilai 
ditambah yang tinggi agar lebih berdaya saing dalam GVC, seterusnya 
meningkatkan pengeluaran input tempatan bagi mengurangkan 
kandungan import. 


Penyertaan Malaysia dalam GVC adalah sangat besar. Eksport negara 
mempunyai kandungan import yang tinggi. Kandungan import yang 
digunakan oleh Malaysia untuk menghasilkan produk eksport adalah 
pada kadar 36.99614, iaitu antara yang tertinggi dalam rantau ini 
berbanding negara lain, seperti Taiwan, Filipina, Indonesia dan Korea 


Paparan 1-17 
Manfaat daripada Penyertaan Rantaian Nilai Global, 2015 


Penyertaan GVC, % Manfaat daripada penyertaan GVC 
494 23 23 pe? 
36.9 
+ + 
354 
1.9 — 2.0 
304 
254 
22.0 22.4 A 
20 


17.3 17.5 


— 1.0 


15 - 
10- 
— 0.5 
5 - 
0 0.0 
Malaysia Korea Taiwan Filipina Republik UK Indonesia Australia AS 
Selatan Rakyat 
China 
O Sumbangan kandungan import dalam Sumbangan input domestik dalam eksport $ Manfaat daripada penyertaan GVC 
eksport negara lain (skala kanan) 


Nota: Manfaat daripada penyertaan GVC merujuk kepada sumbangan input domestik dalam eksport negara lain dibahagi dengan sumbangan kandungan import dalam eksport. 
Sumber: OECD-WTO: Statistics on Trade in Value Added database, 2015 


14 Diukur sebagai rantaian ke belakang, iaitu sumbangan input yang diimport untuk 15 Diukur sebagai rantaian ke hadapan, iaitu sumbangan produk Malaysia sebagai input 
menghasilkan barangan untuk dieksport. dalam eksport negara lain. 


Konsolidasi Fiskal Jangka Sederhana yang 
Tertangguh 


Konsolidasi fiskal jangka sederhana telah ditangguhkan bagi 
membolehkan Kerajaan memulihkan ekonomi dan mengekalkan potensi 
pertumbuhan. Cabaran utama adalah untuk menguruskan kedudukan 
fiskal dengan pragmatik dan kembali ke landasan konsolidasi fiskal, 

di samping terus menyokong pertumbuhan ekonomi. Beberapa isu 
fiskal perlu ditangani, terutama asas cukai yang terhad, ketirisan cukai 
dan pemberian insentif yang tidak bersasar, peningkatan bayaran 
persaraan, perbelanjaan penjagaan kesihatan dan pendidikan serta 
semakan perbelanjaan awam yang tidak menyeluruh. Paras hutang dan 
liabiliti pula kekal tinggi berikutan keperluan untuk membiayai pakej 
rangsangan, selaras dengan komitmen Kerajaan bagi melindungi dan 
menggalakkan pemulihan ekonomi. 


Pertumbuhan Ekonomi yang Memberi Kesan 
kepada Alam Sekitar 


Malaysia beruntung dikurniakan dengan banyak sumber semula 

jadi yang boleh dimanfaatkan untuk pertumbuhan ekonomi. Walau 
bagaimanapun, pertumbuhan ekonomi yang pesat telah memberi kesan 
kepada alam sekitar. Tambahan pula, kos ekonomi yang tinggi daripada 
perubahan iklim belum diambil kira sepenuhnya dalam perancangan 
pembangunan sosioekonomi. Ini dirumitkan lagi dengan ketiadaan 
kaedah yang sistematik untuk menilai kesan pembangunan ke atas 
alam sekitar. 

Hala Tuju: Rancangan Malaysia 
Kedua Belas, 2021-2025 


Prospek Ekonomi Makro 


RMKe-12 merupakan separuh pertama pelaksanaan WKB 2030 

yang bermatlamat untuk mencapai taraf hidup yang wajar kepada 
semua rakyat Malaysia. Sejajar dengan objektif untuk memastikan 
pembangunan yang seimbang dan ekonomi berpaksikan rakyat, usaha 
yang lebih giat akan dilaksana bagi mencapai matlamat pelbagai 
dimensi RMKe-12. Ini merangkumi sasaran ekonomi makro serta 
matlamat sosioekonomi bagi mengimbangi antara objektif pertumbuhan 
ekonomi, agihan pendapatan dan kesejahteraan rakyat. RMKe-12 juga 
merupakan sebahagian daripada fasa terakhir di bawah pendekatan 
6R yang dilaksanakan bagi melindungi rakyat dan perniagaan serta 
menstruktur semula ekonomi negara yang terkesan daripada pandemik 
COVID-19. 


Persekitaran Ekonomi Luaran 


Seiring dengan pemulihan ekonomi global daripada pandemik 
COVID-19, pertumbuhan ekonomi dunia dijangka berkembang 
sebanyak 4.1% setahun dalam tempoh RMKe-12, seperti ditunjukkan 
dalam Paparan 1-18. Kadar pemulihan ini bergantung kepada 
kelancaran pelaksanaan vaksinasi dan keberkesanan pakej rangsangan 
yang dilaksana di seluruh dunia. Pertumbuhan ekonomi global dijangka 
dipacu oleh pasaran baru muncul dan negara membangun yang 
dijangka akan berkembang sebanyak 5.1%, berbanding negara maju 
sebanyak 2.7%. Pertumbuhan ekonomi PRC dijangka berkembang 
dengan lebih perlahan disebabkan oleh struktur sosioekonomi, 
termasuk populasi menua dan peningkatan produktiviti yang lebih 
perlahan. Namun begitu, PRC dijangka terus menjadi pemacu 

utama pertumbuhan global. Pertumbuhan ekonomi negara maju 
dijangka diterajui oleh AS yang disokong oleh pelaburan tetap sektor 
perniagaan serta perbelanjaan penyelidikan dan pembangunan yang 
lebih besar. 

Paparan 1-18 


Prospek Ekonomi Dunia, 2016-2025 


Tahunan, % Tahunan Purata, % 
| 2016 | 2020 


Pengeluaran Dunia 3.3 -3.3 2.0 4.1 
Negara Maju TS -4.7 0.7 27 
Pasaran Baru Muncul dan Ekonomi Sedang Membangun 4.5 -2.2 3.0 S 


Perdagangan Dunia 2.2 -8.5 0.7 5.3 
Import 

Negara Maju 2.6 -9.1 0.6 5.0 

Pasaran Baru Muncul dan Ekonomi Sedang Membangun da -8.6 0.7 6.2 


Eksport 
Negara Maju 2.0 -9.5 0.3 4.9 
Pasaran Baru Muncul dan Ekonomi Sedang Membangun 27 -5.7 1.5 55 


Harga Komoditi 
Bukan Bahan Api (purata berdasarkan pemberat import komoditi dunia) -0.4 6.7 2.9 2.6 
Minyak Mentah (AS$ setong)! 42.8 41.3 53.3 53.6 
Pertumbuhan (%) -15.7 -32.7 -4.1 4.2 


Harga Pengguna 
Dunia 2.7 3.2 3.2 3.2 
Negara Maju 07 0.7 T3 1.8 
Pasaran Baru Muncul dan Ekonomi Sedang Membangun 4.3 Sa 4.8 4.2 


Nota: t Purata harga minyak mentah UK Brent, Dubai Fateh dan West Texas Intermediate. 
2 Anggaran. 


Sumber: Tabung Kewangan Antarabangsa, World Economic Outlook (April 2021) 


Perdagangan dunia juga dijangka pulih dan berkembang dengan lebih menyederhana pada kadar 3.2% setahun berikutan jangkaan harga 
pesat sebanyak 5.3% setahun, terutama disokong oleh pertumbuhan komoditi yang rendah dan berpanjangan. Selain itu, pertumbuhan 
eksport yang menggalakkan dalam kalangan negara pasaran baru ekonomi global menghadapi risiko kelembapan disebabkan oleh kesan 
muncul dan ekonomi sedang membangun. Inflasi dunia diunjur pandemik COVID-19 yang berpanjangan, ketegangan perdagangan 


yang berlarutan serta ketidaktentuan geopolitik. 


Ekonomi Dalam Negeri 


Walaupun persekitaran ekonomi adalah mencabar termasuk jangkaan 
COVID-19 yang berlarutan dan tidak dapat dikawal sepenuhnya, 
namun pertumbuhan ekonomi Malaysia dijangka kembali pulih seiring 
dengan langkah untuk membuka semula sektor ekonomi. Dalam 
tempoh RMKe-12, potensi pengeluaran dijangka berkembang antara 
4% hingga 5%. Aktiviti sektor swasta akan kembali pulih dan kekal 
sebagai peneraju pertumbuhan disokong oleh dasar monetari dan 
fiskal yang akomodatif. Keadaan pasaran buruh dijangka bertambah 
baik dengan kadar pengangguran disasarkan mencapai guna tenaga 
penuh dalam tempoh RMKe-12, manakala inflasi diunjurkan stabil. 


Dalam tempoh RMKe-12, KDNK dijangka berkembang sebanyak 4.5% 
hingga 5.5% setahun, didorong oleh pertumbuhan produktiviti buruh 
yang lebih tinggi. Ini akan meningkatkan PNK per kapita sebanyak 
6.4% setahun, iaitu daripada RM42,503 (AS$10,111) pada tahun 2020 
kepada RM57,882 (AS$14,842) pada tahun 2025, seperti ditunjukkan 
dalam Paparan 1-19. Gaji dan upah juga dijangka meningkat. Ini 

akan menyumbang kepada agihan pendapatan yang lebih saksama 
antara pemilik modal dan pekerja, yang seterusnya meningkatkan 
pendapatan isi rumah. Secara keseluruhannya, kesejahteraan rakyat 
dijangka meningkat, disokong oleh kemajuan ekonomi dan sosial serta 
pembangunan wilayah yang seimbang dan inklusif. 


Rancangan Malaysia Kedua Belas, 2021-2025 
Bab 1: Memperkukuh Asas Ekonomi Makro 1-23 


Paparan 1-19 
Pendapatan Negara Kasar Per Kapita, 
2020 dan 2025 


PNK per kapita 
pada harga semasa 


RM57,882 
(AS$14,842) 


RM42,503 
(AS$10,111) 


2020 2025 


Sumber: Jabatan Perangkaan Malaysia dan Unit Perancang Ekonomi 

Rancangan Malaysia Kedua Belas: Sasaran Ekonomi Makro Terpilih 


Purata Pertumbuhan Pelaburan 


Swasta Benar (2021-2025) 


Purata Pelaburan Awam pada 
Harga Semasa (setahun) 


RM80 


bilion 


Purata Pertumbuhan 
Eksport Kasar (2021-2025) 


Pengangguran 


Kadar Pengangguran 
(2025) 


Penggunaan dan Pelaburan 


Purata Pelaburan Swasta pada 
Harga Semasa (setahun) 


RM258 


bilion 


Purata Pertumbuhan Penggunaan 
Swasta Benar (2021-2025) 


5.8” 


Perdagangan Antarabangsa 


Imbangan Perdagangan 
(2025) 


RM191 


bilion 


Inflasi 


Kadar Purata Inflasi Tahunan 
(2021-2025) 


Purata Pertumbuhan Pelaburan 
Awam Benar (2021-2025) 


Purata Pertumbuhan Penggunaan 
Awam Benar (2021-2025) 


Akaun Semasa 
Imbangan Pembayaran (2025) 


RM44 


bilion 


Baki Fiskal 


Peratusan Baki Fiskal 
kepada KDNK (2025) 

Strategi Ekonomi Makro untuk Memulihkan Pertumbuhan dan Memperkukuh Asas Ekonomi 


Dasar ekonomi makro untuk RMKe-12 akan memberi tumpuan kepada usaha memulih dan memperkukuh asas ekonomi. Penekanan akan diberi 
kepada usaha mewujudkan persekitaran ekonomi yang kondusif dan berdaya saing bagi mencapai daya tahan ekonomi yang lebih kukuh. Lapan 
strategi telah dikenal pasti untuk memulihkan pertumbuhan dan memperkukuh asas ekonomi, seperti ditunjukkan dalam Paparan 1-20. 


Paparan 1-20 
Strategi Ekonomi Makro dan Matlamat Pelbagai Dimensi, 2021-2025 


Matlamat Pelbagai Dimensi 


4.5“ hingga 5.5” 


pertumbuhan KDNK setahun 


S1 3,6% 40” 
Sai pertumbuhan produktiviti buruh pampasan pekerja daripada KDNK 
setahun pada tahun 2025 


RM10,065 


purata pendapatan bulanan 
isi rumah pada tahun 2025 


45% 


pengurangan intensiti pelepasan 
GHG kepada KDNK pada tahun 2030* 


Nota : *Berdasarkan intensiti pelepasan pada tahun 2005. 


1:2.5 


jurang KDNK per kapita antara 
wilayah Tengah dan Sabah pada 2025 


1.2% 


peningkatan Indeks Kesejahteraan 
Rakyat Malaysia setahun 


Strategi Ekonomi Makro 


Meningkatkan Produktiviti 


Mempercepat Peralihan Struktur 
Ekonomi 


Meningkatkan Bahagian Pampasan 
Pekerja 


Memperkukuh Tadbir Urus Fiskal 


e Menggalakkan Pelaburan Berkualiti 


Mengurangkan Ketidaksamaan 
Pembangunan Wilayah 


Memanfaatkan Penyertaan dalam 
Rantaian Nilai Global 


Mempercepat Pertumbuhan Hijau 

Meningkatkan Produktiviti untuk 
Mengekalkan Pertumbuhan Berkualiti 


Usaha untuk mempercepat pertumbuhan produktiviti akan diteruskan 
dalam RMKe-12 dengan MFP dijangka menyumbang sebanyak 40.4% 
kepada pertumbuhan KDNK, seperti ditunjukkan dalam 

Paparan 1-21. Peningkatan pertumbuhan KDNK akan menyumbang 
kepada pertumbuhan produktiviti buruh yang lebih tinggi sebanyak 
3.6% setahun, seperti ditunjukkan dalam Paparan 1-22. Di bawah 
MPB, kerjasama yang kukuh antara Kerajaan, sektor swasta dan 
akademia akan dimanfaat untuk meningkatkan lagi produktiviti pada 
peringkat nasional, sektor dan perusahaan. Pada peringkat nasional, 
mekanisme perancangan akan diperkukuh. Inisiatif yang berjaya di 
bawah Nexus Produktiviti akan diperluas dan jurang produktiviti 
antara perusahaan besar dan PMKS akan dirapatkan. Di samping 

itu, pelbagai strategi pada peringkat sektor akan dilaksana untuk 
memperkukuh ekosistem bagi meningkatkan produktiviti, termasuk 
melonjakkan aktiviti penyelidikan, pembangunan, pengkomersialan 
dan inovasi (R&D&CSI) dalam teknologi baharu dan menambah baik 
akses kepada pembiayaan untuk menyokong inovasi dan pembangunan 
kemahiran. 


Paparan 1-21 


Faktor Pengeluaran, 2016-2025 


Pertumbuhan, % setahun 
Bahagian kepada pertumbuhan dalam kurungan, % 


4.5”5.5 


RMKe-11 RMKe-12 


IM Produktiviti pelbagai faktor Buruh Mi Modal 


Nota: Berdasarkan KDNK pada harga malar 2015. 
Sumber: Jabatan Perangkaan Malaysia dan Unit Perancang Ekonomi 


Paparan 1-22 


Produktiviti Buruh mengikut Jenis 
Aktiviti Ekonomi, 2020-2025 


RM “000 Setiap Pekerja, 
pada Harga Malar 2015 


Pertanian 53.3 60.3 25 


Perlombongan dan 


Kadar 
Pertumbuhan 
Tahunan Purata, % 


ener 1,247.6 1,341.9 1.5 
Pembuatan 120.7 148.7 4.3 
Pembinaan 38.3 46.2 3.8 
Perkhidmatan 84.3 100.6 3.6 

89.0 106.1 3.6 


Sumber: Jabatan Perangkaan Malaysia dan Unit Perancang Ekonomi 


Menggalakkan Pelaburan Berkualiti untuk 
Memperkukuh Pertumbuhan Ekonomi 


Dari sudut permintaan, sektor swasta akan terus menjadi pemacu 
utama pertumbuhan. Penggunaan swasta dijangka meningkat pada 
kadar purata 5.8% setahun, seperti ditunjukkan dalam Paparan 1-23. 
Peningkatan ini akan disokong oleh pendapatan isi rumah yang lebih 
tinggi berikutan pasaran buruh yang dijangka stabil seiring dengan 
pemulihan ekonomi pasca pandemik COVID-19, gaji minimum yang 
lebih tinggi dan bantuan tunai kepada kumpulan sasar. 


Pelaburan swasta akan kembali pulih dan dijangka berkembang pada 
kadar 3.8% setahun atau purata sebanyak RM258 bilion pada harga 
semasa berbanding RM233 bilion dalam tempoh RMKe-11. la akan 
menjadi pemangkin pertumbuhan ekonomi setelah berkembang 
dengan perlahan dalam tempoh 2019 hingga 2020. Aspirasi Pelaburan 
Nasional (NIA) akan menjadi asas pembaharuan yang komprehensif 
dalam semua inisiatif dan dasar berkaitan pelaburan. NIA menerapkan 
pendekatan yang holistik dan bersasar dalam usaha untuk menarik 
lebih banyak pelaburan berkualiti selaras dengan matlamat 
mewujudkan pekerjaan berpendapatan tinggi, memperluas rangkaian 
domestik dan mempertingkat inklusiviti. Selain itu, usaha akan 
ditumpukan untuk menambah baik ekosistem dan peraturan kawal 
selia bagi membolehkan penyampaian perkhidmatan kerajaan yang 


Paparan 1-23 

Keluaran Dalam Negeri Kasar mengikut Perbelanjaan, 2016-2025 


Pertumbuhan, % setahun 
pada harga malar 2015 


Penggunaan swasta 


Pelaburan swasta 1.2 
3.8 


Penggunaan awam 


Pelaburan swasta, 2020 
% kepada KDNK 
pada harga semasa 


Pelaburan -7.9 
awam 
2.6 

Eksport 0.2 

5.8 
Import 0.3 

6.1 

MÍ RMKe-11 IM RMKe-12 


Sumber: Jabatan Perangkaan Malaysia dan Unit Perancang Ekonomi 


lebih berkesan serta memudahkan urusan menjalankan perniagaan. 
Insentif pelaburan sedia ada juga akan disemak semula bagi menarik 
lebih banyak pelaburan, terutama dalam industri strategik dan 
berimpak tinggi. Pelaburan langsung domestik akan digalakkan dengan 
memberi tumpuan kepada penerimagunaan teknologi dan penyediaan 
ekosistem perniagaan yang inovatif, terutama untuk PMKS. Dalam 
usaha menarik FDI pula, tumpuan akan diberi kepada syarikat yang 
membantu firma tempatan untuk memperoleh akses pasaran serta 
pemindahan teknologi dan pengetahuan. Melalui pelbagai usaha ini, 
pelaburan sektor swasta dijangka meningkat kepada melebihi 75% 
daripada jumlah keseluruhan pelaburan dalam tempoh RMKe-12 
berbanding 70% dalam tempoh RMKe-11, iaitu mencapai tahap purata 
sebelum Krisis Kewangan Asia 1997/1998. 


Pelaburan, RM bilion 
pada harga semasa 


Pelaburan 
swasta 


Pelaburan 


% setahun 
pada harga 
semasa 


378.4 


296.6 


2021-2025 
15.7 14.4 


Langkah akan terus dilaksana untuk menggalakkan pelaburan swasta 
termasuk memanfaatkan kelebihan daya saing kluster industri, 
meningkatkan daya saing dan menggalakkan pembangunan mampan. 
Kerjasama antara syarikat dan institusi pendidikan tinggi juga akan 
dipertingkat untuk menangani isu kekurangan pekerja mahir. Institusi 
pelaburan akan distruktur semula bagi memberi tumpuan untuk 
menarik pelaburan berkualiti yang menggalakkan pembangunan 
produk dan perkhidmatan yang kompleks, mewujudkan pekerjaan 
berkemahiran dan berpendapatan tinggi, mendorong penggunaan input 
domestik yang tinggi dan meningkatkan pembangunan di kawasan 
yang kurang diberi tumpuan. Di samping itu, kerangka pentadbiran 
insentif akan diselaras dan bersasar untuk meningkatkan kecekapan 
dan keberkesanan. 

Pelaburan awam dijangka meningkat sebanyak 2.6% setahun, 

dipacu oleh perbelanjaan pembangunan Kerajaan Persekutuan 

dan perbelanjaan modal syarikat awam bukan kewangan (NFPC). 
Sebahagian besar pelaburan ini adalah dalam infrastruktur, 
pengangkutan, utiliti serta industri minyak dan gas. Projek utama 
sektor awam yang akan dilaksana termasuk ECRL, Sistem Transit 
Rapid Johor Bahru-Singapura dan Lebuhraya Pan Borneo. Projek ini 
akan dilaksana secara berperingkat dengan mengambil kira kekangan 
peruntukan perbelanjaan pembangunan bagi memastikan kemampanan 
fiskal. Penggunaan awam dijangka berkembang sebanyak 3.7% setahun, 
selaras dengan langkah yang diambil bagi mengurangkan impak 
pandemik COVID-19 dan merangsang pertumbuhan ekonomi. 


Paparan 1-24 


Keluaran Dalam Negeri Kasar 
mengikut Jenis Aktiviti Ekonomi, 
2020-2025 


Bahagian kepada KDNK, % Pertumbuhan, % setahun 


RM1,713 bilion 


RM1,344 bilion 


Perkhidmatan 


Pembuatan 
4.2 

Pembinaan 

Pertanian 38 

Perlombongan & ee 


pengkuarian 
2020 2025 2021-2025 

Nota: Berdasarkan KDNK pada harga malar 2015. 

Sumber: Jabatan Perangkaan Malaysia dan Unit Perancang Ekonomi 


Mempercepat Peralihan Struktur Ekonomi 
bagi Meningkatkan Rantaian Nilai 


Sektor perkhidmatan dan pembuatan akan terus menjadi pemacu 
utama ekonomi, seperti ditunjukkan dalam Paparan 1-24. Sektor 
pertanian akan dicergaskan semula untuk menyokong aktiviti 

hiliran dan meningkatkan jaminan bekalan makanan. Pertumbuhan 
sektor ini akan disokong oleh permintaan yang kukuh, produktiviti 
yang meningkat serta aktiviti yang mempunyai nilai ditambah yang 
tinggi dan berintensifkan pengetahuan. Pelaksanaan Dasar Revolusi 
Perindustrian Keempat (4IR) Negara adalah penting bagi melonjakkan 
pertumbuhan dalam semua sektor. 


Sektor perkhidmatan dijangka mencatat pertumbuhan yang kukuh 
sebanyak 5.2% setahun dan menyumbang 58.3% kepada KDNK 
pada tahun 2025. Subsektor perdagangan borong dan runcit akan 
terus menjadi penyumbang utama, disokong oleh strategi untuk 
memodenkan subsektor ini serta meningkatkan kecekapan dan 
keberkesanan rantaian bekalan. Usaha bersepadu akan dilaksana 
untuk memastikan penerimagunaan teknologi yang lebih tinggi bagi 
meningkatkan kecekapan dan produktiviti dalam sektor ini selaras 
dengan Rangka Tindakan (Blueprint) Ekonomi Digital Malaysia. 
Penekanan juga akan diberi untuk mempercepat pembangunan industri 
yang mempunyai potensi pertumbuhan yang tinggi, termasuk industri 
halal dan kreatif serta pelancongan. 


Seiring dengan usaha Malaysia untuk menguasai 4IR, sektor pembuatan 
akan terus memberi tumpuan untuk beralih kepada pengeluaran 
produk yang mempunyai nilai ditambah yang tinggi, pelbagai dan 
kompleks. Antara industri utama yang akan memacu pertumbuhan 
termasuk ESE, bahan kimia € produk kimia serta aeroangkasa. Di 
samping itu, tumpuan akan diberi untuk meningkatkan penglibatan di 
sepanjang rantaian nilai pembinaan kapal, farmaseutikal dan peranti 
perubatan. Usaha akan diambil untuk memanfaatkan teknologi 

digital dan memperkukuh mekanisme bagi melonjakkan produktiviti 
selaras dengan Dasar Negara mengenai Industri 4.0 (Industry4WRD). 
Penekanan juga akan diberi untuk memanfaatkan teknologi disruptif 
bagi mempercepat kesediaan mendepani 4IR. Sektor ini dijangka 
berkembang sebanyak 5.7% setahun, diterajui oleh subsektor 
berorientasikan eksport. 


Penerimagunaan teknologi moden dan baharu dalam sektor pertanian 
adalah penting bagi mencergaskan semula pertumbuhan sektor ini. 
Dalam hubungan ini, penekanan akan diberi untuk mempercepat 
transformasi sektor pertanian kepada sektor yang moden, dinamik dan 


berdaya saing yang disokong oleh R&D&C&| yang lebih meluas. 

Di samping itu, strategi dan inisiatif di bawah Kerangka Sekuriti 
Makanan Negara dan Dasar Agromakanan Negara 2021-2030 akan 
dilaksana bagi mencapai sasaran tahap kecukupan bekalan makanan 
dan mematuhi standard keselamatan makanan antarabangsa. 
Penggunaan biojisim dan biogas juga akan dioptimumkan. 
Pembangunan usahawan agrikomoditi bagi produk khusus, termasuk 
tocotrienols akan digalakkan untuk mempelbagaikan produk yang 
mempunyai nilai ditambah yang tinggi. Sektor ini dijangka berkembang 
sebanyak 3.8% setahun dalam tempoh RMKe-12 dan menyumbang 7% 
kepada KDNK pada tahun 2025. 


Sektor pembinaan dijangka berkembang sebanyak 4.24 setahun, 
dipacu oleh subsektor kejuruteraan awam dan bangunan kediaman. 
Lebih banyak rumah mampu milik akan dibina di lokasi yang strategik. 
Sebanyak 500,000 rumah mampu milik akan dibina melalui beberapa 
inisiatif, termasuk Rumah Mesra Rakyat, Residensi Wilayah dan 
Program Perumahan Rakyat. 


Sektor perlombongan dijangka meningkat sebanyak 2.6X setahun dalam 
tempoh RMKe-12, terutama dipacu oleh peningkatan pengeluaran gas 
asli. Di samping itu, pengeluaran LNG dijangka meningkat kepada 32 
juta tan setahun, disokong oleh kemudahan PETRONAS Floating LNG 
(PELNG) di Sabah. Walau bagaimanapun, pengeluaran minyak mentah 
dan kondensat dijangka menyederhana. Keadaan ini disebabkan oleh 
aktiviti penerokaan sumber hidrokarbon di kawasan yang mencabar 
termasuk di lapangan laut dalam dan terpencil. 


Mengurangkan Ketidaksamaan Pembangunan 
bagi Menggalakkan Keseimbangan Wilayah 


Keutamaan akan terus diberi untuk merapatkan jurang pembangunan 
antara negeri bagi memastikan pembangunan wilayah yang seimbang. 
Potensi setiap negeri dan wilayah akan dioptimum bagi merangsang 
dan mempercepat pertumbuhan ekonomi. Kerjasama antara Kerajaan 
Persekutuan, kerajaan negeri dan kerajaan tempatan termasuk 

pihak berkuasa pembangunan wilayah akan terus diperkukuh untuk 
merancang, melaksana dan menyelaras pembangunan wilayah dengan 
lebih baik. Inisiatif akan diambil untuk menaik taraf infrastruktur dan 
merancakkan semula aktiviti ekonomi di kawasan luar bandar serta 
menambah baik kesalinghubungan antara luar bandar dan bandar. 
Manfaat pembangunan sosioekonomi dijangka dapat diagihkan dengan 
lebih baik dalam kalangan negeri dan wilayah. Ini akan merapatkan 
jurang pembangunan antara wilayah dan seterusnya meningkatkan 
kesejahteraan rakyat. 

Paparan 1-25 


Keluaran Dalam Negeri Kasar 
mengikut Negeri, 2016-2025 

Nota: Berdasarkan KDNK pada harga malar 2015. 
Sumber: Jabatan Perangkaan Malaysia dan Unit Perancang Ekonomi 


KDNK bagi semua negeri dijangka meningkat selari dengan 

prestasi ekonomi nasional, seperti ditunjukkan dalam Paparan 1-25. 
Pertumbuhan bagi negeri Kelantan, Sabah, Kedah dan Perlis yang 
mencatat KDNK per kapita terendah dijangka bertambah baik. 
Peningkatan ini akan merapatkan jurang pendapatan antara negeri. 
Semua wilayah juga dijangka mencatat pertumbuhan ekonomi yang 
positif, yang akan merapatkan jurang pendapatan antara wilayah. 
Jurang KDNK per kapita antara wilayah tertinggi dan terendah, iaitu 
wilayah Tengah dan Sabah dijangka berkurangan daripada 1:2.8 pada 
tahun 2020 kepada 1:2.5 pada tahun 2025. 

Meningkatkan Bahagian Pampasan Pekerja 
untuk Menambah Baik Taraf Hidup Pekerja 


Dalam tempoh RMKe-12, bahagian CE disasarkan mencapai 40% 
kepada KDNK, seperti ditunjukkan dalam Paparan 1-26. Usaha akan 
dilaksana untuk menggalakkan aktiviti ekonomi yang mempunyai 

nilai ditambah yang tinggi dan menarik lebih banyak pelaburan 

dalam industri berintensifkan pengetahuan. Ini bertujuan merangsang 
pewujudan pekerjaan mahir dan berpendapatan tinggi. Inisiatif untuk 
meningkatkan produktiviti buruh akan terus diberi penekanan melalui 
penerimagunaan teknologi termaju yang lebih menyeluruh serta 
peningkatan kemahiran dan latihan kemahiran semula tenaga kerja. 
Di samping itu, kebergantungan kepada pekerja asing berkemahiran 
rendah akan dikurangkan. Langkah ini dijangka meningkatkan upah dan 
gaji, seterusnya menambah baik taraf hidup pekerja. 


Paparan 1-26 


Keluaran Dalam Negeri Kasar 
Berdasarkan Pendapatan, 
2020 dan 2025 


Bahagian kepada KDNK, % 
KDNK pada harga semasa 


RM2,021 bilion 


RM1,417 bilion 


57.1% 
60.1% 
2.7% pr A) 
2020 2025 
D Pampasan Lebihan kendalian IM Cukai tolak 
pekerja kasar subsidi 


Sumber: Jabatan Perangkaan Malaysia dan Unit Perancang Ekonomi 


Memanfaatkan Penyertaan dalam Rantaian 
Nilai Global bagi Memperkukuh Perdagangan 
dan Imbangan Pembayaran 


Prestasi perdagangan antarabangsa Malaysia dijangka lebih baik seiring 
dengan jangkaan pemulihan perdagangan global dan pengukuhan 
harga komoditi utama. Eksport kasar dijangka meningkat pada kadar 
purata tahunan sebanyak 5% disokong oleh produk yang mempunyai 
nilai ditambah yang tinggi serta pasaran yang lebih luas. Pelaksanaan 
Pelan Tindakan Komuniti Ekonomi ASEAN (AEC) 2025 serta usaha 
untuk memeterai perjanjian perdagangan bebas (FTA) baharu dijangka 
dapat terus merangsang pertumbuhan perdagangan luar. Perjanjian 
perdagangan baharu ini termasuk Regional Comprehensive Economic 
Partnership (RCEP), iaitu FTA terbesar di dunia yang meliputi sekitar 
30% kepada KDNK global dan penduduk seramai 2.2 bilion. Perjanjian 
RCEP menawarkan potensi besar dalam memudah cara perdagangan 
bagi Malaysia, akses pasaran yang lebih luas dan pengurangan 
halangan perdagangan. Malaysia mempunyai hubungan perdagangan 
yang erat dengan ekonomi RCEP yang menyumbang hampir 60% 
kepada jumlah perdagangan negara pada tahun 2020. Menurut Bank 
Duniatć, RCEP dijangka memberi kesan positif kepada Malaysia dengan 
peningkatan KDNK sebanyak 0.8% pada tahun 2030. Di samping 

itu, terdapat beberapa FTA yang masih dalam perundingan akan 
memberi manfaat kepada industri tempatan, khususnya pembuatan, 
pelancongan, kewangan, ICT, e-dagang, pendidikan, penjagaan 
kesihatan, pertanian, tenaga dan aeroangkasa. 


Eksport barangan pembuatan dijangka mencatat pertumbuhan purata 
sebanyak 4.9% setahun, didorong terutamanya oleh eksport produk 
E&E dan produk berasaskan sumber”. Pertumbuhan eksport E&E 
sebanyak 5.1% setahun akan diterajui oleh produk seperti litar 
bersepadu, diod dan semikonduktor fotosensitif berikutan permintaan 
berterusan untuk teknologi baru muncul, seperti kenderaan autonomi, 
kecerdasan buatan (Al), standard teknologi generasi kelima (5G) dan 
internet benda (loT). Eksport pertanian dijangka meningkat sebanyak 
4.8% setahun, disumbangkan terutama oleh minyak sawit dan produk 
berasaskan sawit serta getah asli. Pertumbuhan eksport perlombongan 
akan kembali pulih, meningkat sebanyak 7.3% setahun disokong oleh 
eksport petroleum mentah dan LNG. 


16 Actual and Potential Trade Agreements in the Asia-Pacific: Estimated Effects, World Bank 
(2019). 

17 Termasuk bahan kimia dan produk kimia, produk plastik, produk petroleum, makanan 
diproses, produk pembuatan berasaskan minyak sawit serta produk getah dan kayu. 


Import kasar dianggar berkembang pada kadar purata tahunan 
sebanyak 5.9% selari dengan prestasi eksport yang kukuh dan 
peningkatan pelaburan domestik yang memerlukan import barangan 
pengantara dan barangan modal yang lebih tinggi. Namun begitu, 
usaha berterusan akan diambil untuk meningkatkan pengeluaran 
produk penggantian bagi mengurangkan kandungan import, terutama 
alat ganti dan komponen. Import barangan penggunaan dijangka 
meningkat berikutan kuasa beli rakyat Malaysia yang dijangka 
bertambah dalam tempoh RMKe-12. Lebihan imbangan perdagangan 
dijangka masih tinggi, iaitu sebanyak RM191 bilion pada tahun 2025. 


Usaha untuk meraih manfaat perdagangan akan dipergiat lagi dengan 
meningkatkan kecekapan fasilitasi perdagangan di semua pintu 

masuk. Selain itu, PMKS juga akan digalakkan untuk memanfaat 
platform digital bagi mempergiat transaksi e-dagang. Inisiatif untuk 
memperkukuh aktiviti hiliran berasaskan sumber dan perkhidmatan 
yang berkaitan akan terus dipertingkat, di samping meningkatkan 

daya saing industri eksport utama melalui penerimagunaan teknologi 
baharu. Kerjasama antara pemain industri, agensi kerajaan dan institusi 
penyelidikan juga akan dipertingkat untuk mengenal pasti pasaran dan 
produk baharu yang mempunyai nilai ditambah yang tinggi. 


Akaun semasa imbangan pembayaran disasarkan akan mengekalkan 
lebihan sebanyak RM44 bilion atau 2.2% kepada PNK pada tahun 
2025. Walaupun akaun perkhidmatan dijangka terus mencatat 
defisit, namun lebihan yang besar dalam akaun barangan akan 
mengukuhkan kedudukan akaun semasa. Pembayaran bersih bagi 
perkhidmatan pengangkutan, pembinaan, insurans dan profesional 
dijangka terus menyumbang kepada defisit akaun perkhidmatan. 
Walau bagaimanapun, langkah akan diambil untuk mengurangkan 
defisit tersebut, termasuk mempergiat usaha pengantarabangsaan dan 
mempromosi Malaysia sebagai destinasi pilihan untuk pelancongan, 
pendidikan dan penjagaan kesihatan. Di samping itu, usaha akan 
dipertingkat untuk menambah baik kecekapan perkhidmatan logistik 
dengan menyelaras prosedur pentadbiran, meningkatkan pematuhan 
kepada peraturan dan penguatkuasaan yang lebih ketat. 


Memperkukuh Tadbir Urus Fiskal untuk 
Menambah Baik Pengurusan Kewangan 
Awam 

Dasar fiskal mengembang akan dilaksana dalam jangka pendek untuk 
mencergaskan semula aktiviti ekonomi selepas pandemik COVID-19. 


Langkah konsolidasi fiskal akan dilaksana semula setelah ekonomi 
kembali pulih bagi memastikan kemampanan fiskal jangka panjang. 

Sehubungan itu, baki fiskal disasarkan di antara -3.5% hingga -3% 
kepada KDNK pada tahun 2025. Dalam tempoh RMKe-12, 
peruntukan pembangunan dianggarkan berjumlah RM400 bilion. 
Walau bagaimanapun, peruntukan perbelanjaan pembangunan 
asas bagi tahun 2021 dan 2022 dijangka mencabar. 


Tadbir urus fiskal akan ditambah baik dengan menginstitusi prinsip 
kemampanan fiskal melalui pengenalan Akta Tanggungjawab Fiskal. 
Ini bertujuan memastikan kemampanan fiskal dalam jangka panjang. 
Kutipan hasil akan dipertingkat dengan meneroka sumber baharu, 
memperluas asas cukai, mengkaji semula insentif cukai, memperkukuh 
keseluruhan pentadbiran cukai serta melaksana strategi meningkatkan 
hasil dalam jangka sederhana. Pengurusan perbelanjaan pula akan 
diperkukuh dengan memperkenalkan rangka kerja belanjawan dan 
perbelanjaan jangka sederhana, melaksana penilaian perbelanjaan 
awam serta menambah baik pengurusan perolehan Kerajaan bagi 
memastikan perbelanjaan yang cekap dan berkesan. Pengurusan 
hutang dan liabiliti jangka sederhana dan jangka panjang akan 

terus ditambah baik dengan melaksanakan perakaunan akruan, 
memperkenalkan strategi hutang jangka sederhana, menubuhkan 
Pejabat Pengurusan Hutang serta mengukuhkan rangka kerja jaminan 
Kerajaan. 


Mempercepat Pertumbuhan Hijau untuk 
Meningkatkan Kemampanan Alam Sekitar 


Dalam tempoh RMKe-12, dasar pembangunan yang mengimbangi 
pembangunan sosioekonomi dan kemampanan alam sekitar akan 
dilaksana. Sehubungan itu, model ekonomi hijau akan diperkenal untuk 
melengkapkan perancangan ekonomi makro dan analisis impak. Model 
tersebut akan mengenal pasti kesalinghubungan antara pertumbuhan 
ekonomi dan penggunaan sumber semula jadi serta kesan terhadap 
alam sekitar. la akan menjadi rujukan utama dalam menggubal dasar. 
Ini adalah penting bagi memastikan pertumbuhan yang mampan, 
memacu kecekapan sumber dan mengekalkan daya tahan ekosistem 
alam sekitar. Pada masa yang sama, penilaian kesan sosioekonomi yang 
disebabkan oleh penggunaan sumber yang terhad seperti air, tenaga, 
guna tanah dan bahan mentah juga akan dilaksana dalam menggubal 
dasar pembangunan. 


Rancangan Malaysia Kedua Belas, 2021-2025 
1-32 Bab 1: Memperkukuh Asas Ekonomi Makro 


Mengekalkan Kestabilan Harga dan Pasaran 
Buruh 


Inflasi dijangka stabil pada paras yang rendah, iaitu purata sebanyak 
2.7% setahun berikutan prospek ekonomi yang lebih baik seiring 
dengan jangkaan pemulihan ekonomi global dan harga komoditi. 
Pasaran buruh dijangka terus menggalakkan. Lebih banyak peluang 
pekerjaan akan diwujudkan untuk penduduk tempatan. Ini akan 
didorong oleh peningkatan produktiviti, penggunaan lebih banyak 
tenaga kerja laten*? dan peningkatan kadar penyertaan tenaga buruh 
wanita. Keadaan ekonomi dijangka kembali berada pada tahap guna 
tenaga penuh dengan kadar pengangguran sebanyak 4% pada tahun 
2025. Guna tenaga dijangka meningkat dengan sederhana pada kadar 
1.4% setahun, bagi mencapai 16.2 juta pada tahun 2025, manakala 
pekerjaan baharu akan bertambah sebanyak 1.1 juta. 


18 Tenaga kerja yang berpotensi, tidak termasuk dalam pasaran kerja semasa seperti 
Warga tua, suri rumah dan orang kurang upaya. 


Meningkatkan Kesejahteraan Rakyat 


MyWI disasarkan meningkat sebanyak 1.2% setahun dalam tempoh 
RMKe-12 berbanding 0.5% dalam tempoh RMKe-11. Indeks 
subkomposit kesejahteraan ekonomi dan sosial disasarkan mencapai 
kadar pertumbuhan yang lebih tinggi. Kesejahteraan sosial dijangka 
meningkat dengan ketara hasil pembangunan yang lebih seimbang 
dan berpaksikan rakyat. Kesejahteraan rakyat akan ditambah baik 
melalui peningkatan penyertaan sosial dan kualiti alam sekitar serta 
ketersambungan pengangkutan dan akses kepada perkhidmatan 
penjagaan kesihatan yang lebih baik. 


Kesimpulan 


Dalam tempoh RMKe-11, ekonomi Malaysia berkembang pada kadar sederhana, diteraju oleh 
permintaan domestik yang kukuh serta asas ekonomi yang pelbagai. Pandemik COVID-19 di 
luar dugaan dan harga komoditi yang rendah telah memberi kesan ketara kepada pertumbuhan 
ekonomi dan kedudukan fiskal. Walaupun berhadapan dengan pelbagai cabaran, ekonomi 
Malaysia dijangka kembali pulih dan mencapai pertumbuhan yang lebih kukuh dan mampan 
dalam tempoh RMKe-12. Tumpuan akan diberi untuk mempercepat pemulihan dan menjana 
semula ekonomi bagi mencapai matlamat pelbagai dimensi. Ini adalah penting untuk 
memastikan kemampanan dan daya tahan ekonomi bagi merealisasikan wawasan menjadi 
sebuah negara yang makmur, inklusif dan mampan. 


Pemacu Perubahan II 


Pemacu Perubahan III 


Tema 1 


Menjana Semula Ekonomi 


Perspektif Menyeluruh 


Memangkinkan Industri Strategik dan Berimpak Tinggi 
Bagi Melonjakkan Pertumbuhan Ekonomi 


Mentransformasi Perusahaan Mikro, Kecil dan Sederhana 
Sebagai Pemacu Baharu Pertumbuhan 


Bab 2: Mengembalikan Semula Momentum Pertumbuhan 
Bab 3: Melonjakkan Pertumbuhan Industri Strategik dan 


Berimpak Tinggi serta Perusahaan Mikro, Kecil dan 
Sederhana 


-o 

Perspektif Menyeluruh 


“Norma baharu' yang dicetuskan oleh pandemik COVID-19 telah 
mendorong kajian semula pendekatan berkaitan keutamaan 

dan strategi ekonomi. la juga telah membuka peluang kepada 
Malaysia untuk menstruktur semula ekonomi ke arah pemulihan 
yang lebih kukuh. Matlamatnya adalah untuk membentuk 
ekonomi bernilai tinggi dan berdaya tahan bercirikan industri 
yang inovatif dan berteraskan keusahawanan. 


Tema 1 menumpukan kepada usaha mengembalikan semula 
momentum pertumbuhan sektor ekonomi utama dan pada 
masa sama, merangsang dan melonjakkan pertumbuhan industri 
strategik dan berimpak tinggi serta Perusahaan Mikro, Kecil dan 
Sederhana (PMKS). 


Sektor perkhidmatan, pembuatan, pertanian, perlombongan 
dan pembinaan terus berdepan dengan pelbagai cabaran. 

Ini termasuklah produktiviti yang rendah, irma yang kurang 
berdaya saing dan pembangunan industri tidak seimbang antara 
wilayah. Keadaan ini disukarkan lagi dengan kesan daripada 
pandemik COVID-19. 


Langkah utama untuk maju ke hadapan adalah dengan 
menggerakkan kesemua sektor ke arah aktiviti yang mempunyai 
nilai ditambah yang tinggi. Ini akan dilaksanakan dengan 
melonjakkan pertumbuhan produktiviti dalam meningkatkan 
rantaian nilai, mengukuhkan keupayaan kewangan pemain 
industri serta memperluas Nexus Produktiviti yang berjaya 

dan mempertingkat amalan hijau. Kesemua usaha ini akan 
mengukuhkan lagi daya saing perniagaan secara keseluruhan. 


RMKe-12 juga menyasarkan peluasan pasaran eksport menerusi 
peningkatan kecekapan pasaran, pemerkasaan peranan pemain 
industri dan pengukuhan fasilitasi perdagangan. Sebagai 
tambahan, ekosistem kewangan pengantaraan yang cekap juga 
akan diperkukuh, dengan tumpuan kepada peningkatan inovasi, 
daya saing serta pemantapan agenda Kewangan Islam. Peranan 
kawasan industri dan kawasan pengeluaran makanan akan 


Petunjuk Prestasi Utama 
Terpilih 


Bab 2: Mengembalikan Semula 
Momentum Pertumbuhan 


Pertumbuhan Tahunan 
KDNK 


RM57,882 PNK Per Kapita 


Bab 3: Melonjakkan Pertumbuhan 
Industri Strategik dan Berimpak Tinggi 
serta Perusahaan Mikro, Kecil dan 
Sederhana 


Sumbangan PMKS 
kepada KDNK 


Sumbangan PMKS 
kepada Jumlah Eksport 

diperkukuh menerusi pembangunan seimbang kawasan perindustrian dan pelaksanaan konsep industri hijau. Ini akan 
mengurangkan jurang pembangunan antara wilayah dan negeri serta antara kawasan bandar dan pedalaman. Selain itu, 
pengukuhan asas ekonomi negara juga akan disokong oleh penambahbaikan keseluruhan tadbir urus dan pengenalan 
dasar serta perundangan yang menyeluruh. 


Bagi menjana semula pertumbuhan ekonomi, tumpuan juga akan diberikan kepada pembangunan industri yang 
mampan. Walaupun pelbagai reformasi struktur dan langkah mempercepat penerimagunaan teknologi telah 
dilaksanakan sepanjang RMKe-11, pertumbuhan keseluruhan industri masih kurang menggalakkan dan PMKS masih 
tidak berdaya saing. 


Dalam tempoh lima tahun akan datang, tumpuan akan diberikan kepada usaha merancakkan pertumbuhan industri 
strategik dan berimpak tinggi. Industri ini adalah elektrik dan elektronik (E&E), perkhidmatan global (GS), aeroangkasa, 
kreatif, pelancongan, halal, biojisim serta aktiviti pertanian pintar. Tumpuan akan diberi antara lain untuk menggalakkan 
penerimagunaan teknologi termaju, pembaharuan tadbir urus, peningkatan kemahiran bakat, inovasi dan R&D bagi 
transformasi industri ini kepada yang menghasilkan produk dan perkhidmatan yang bernilai ditambah yang tinggi, 
memperluas pasaran global dan menarik pelaburan berkualiti. 


Pada masa yang sama, usaha akan ditumpu untuk melonjakkan keupayaan usahawan dan perusahaan tempatan serta 
koperasi. Menyedari kesan pandemik COVID-19, usaha akan diambil untuk membolehkan PMKS lebih berdaya saing 
di pasaran global. Pembangunan usahawan yang berinovatif dan mampan juga akan dipergiat melalui penerimagunaan 
teknologi termaju dan digital. Selain itu, tadbir urus dan peraturan yang memudah cara akan diperkukuh untuk 
memastikan kelangsungan dan kemampanan perniagaan. 


Dalam usaha Malaysia memulihkan ekonomi negara, keutamaan akan diberi untuk mewujudkan ekonomi yang 
mempunyai pertumbuhan tinggi dan berdaya tahan. Tema 1 RMKe-12 akan menjadi peneraju dalam mencapai matlamat 
ini dan menyediakan asas yang diperlukan untuk menyokong WKB 2030. 


Bab 2: Mengembalikan Semula Bab 3: Melonjakkan Pertumbuhan Industri 
Momentum Pertumbuhan Strategik dan Berimpak Tinggi serta 
Perusahaan Mikro, Kecil dan Sederhana 


Bidang Keutamaan A 

Mempercepat Pembangunan 
Industri Strategik dan 
Berimpak Tinggi 


Z IN Bidang Keutamaan A 
KN) Melonjakkan Pertumbuhan 
Produktiviti 


Bidang Keutamaan 


Memperluas Pasaran Eksport - 


Bidang Keutamaan B 
Mempertingkat Keupayaan 
Usahawan dan Perusahaan 


Bidang Keutamaan C 

1) Memperkukuh Keberkesanan 
Ekosistem Pengantaraan 
Kewangan 


TM Bidang Keutamaan D 
| Memperkukuh Peranan Kawasan 

“/ Perindustrian dan Pengeluaran 
Makanan 


(AAN Bidang Keutamaan E 
“nii ) Menambah Baik Dasar dan Tadbir 

cu Perubahan II 
skinkan Industri Strategik dan Berimpak Tinggi Bagi Melonjakkan Pertumbuhan Ekonomi 


Mengapa transformasi industri Apakah hasil pelaksanaan? 


ini diperlukan? 


Bagaimana ini dapat dicapai? 


e Sumbangan ESE kepada KDNK 
sebanyak RM120 bilion. 


e Sumbangan industri kreatif kepada 
KDNK sebanyak RM31.9 bilion. 


e Eksport halal sebanyak RM56 bilion. 


e Pendapatan industri aeroangkasa 
sebanyak RM30 bilion. 


e Jumlah pelaburan GS sebanyak RM89 
bilion. 


Intervensi strategik bagi melonjakkan 
pertumbuhan ekonomi akan dilaksanakan 
dengan: 


Malaysia perlu merancakkan pertumbuhan 
industri utama bagi merealisasikan 
sepenuhnya potensi untuk bersaing di 
peringkat global. Intervensi strategik dalam 
industri berimpak tinggi ini akan: 


e Merangsang industri E&E kepada 
rantaian nilai yang lebih tinggi melalui 
aktiviti reka bentuk dan pembangunan 
(D&D) serta pembuatan front-end. 


e Meningkatkan sumbangan industri 
ini kepada KDNK, iaitu E&E, GS, 
aeroangkasa, kreatif, pelancongan, 


E : D eM lisasik ia ik if 
Naa tardan bisa. erealisasikan potensi industri kreati 


melalui pembangunan ekosistem yang 
menyeluruh. 


Menggalakkan pelaburan dalam 
pendigitalan dan teknologi termaju, 
membina keupayaan khusus, dan 
menjana kesan pengganda yang tinggi. 


e Jumlah pelaburan dalam industri 
biojisim sebanyak RM10 bilion. 


e Jumlah perbelanjaan pelancong asing 
sebanyak RM73 bilion. 


Meningkatkan daya saing industri halal 
bagi merebut peluang pasaran halal 
global yang lebih besar. 


e Melaksanakan agenda ekonomi hijau 
dengan mengutamakan elemen 
persekitaran, sosial dan tadbir urus 
(ESG) dalam pelaburan. 


e Mentransformasi industri aeroangkasa 
dengan memberi tumpuan kepada 
pembuatan bernilai tinggi yang dipacu 
oleh teknologi. 


e Mewujudkan lebih banyak peluang 


: aan a . ik minat ikat tinasi | 
iaa Menarik minat syarikat multinasiona 


untuk menjadikan Malaysia sebagai 
hab GS. 


Mempercepat pembangunan produk 
dan perkhidmatan bernilai ditambah 
yang tinggi dalam industri biojisim. 


e Mencergaskan semula industri 
pelancongan dengan memperkukuh 
jenama Malaysia dan promosi yang 
lebih agresif. 


e Mempergiat aktiviti pertanian 
pintar dengan mempercepat 
penerimagunaan teknologi moden. 


Meningkatkan pelaburan sektor 
swasta bagi memacu pertumbuhan 
industri. 

Pemacu Perubahan III 
Mentransformasi Perusahaan Mikro, Kecil dan Sederhana Sebagai Pemacu Baharu Pertuml 


Apakah hasil pelaksanaan? 


Mengapa kita perlu Bagaimana ini dapat dicapai? 


mentransformasi PMKS? 


Transformasi PMKS melalui peningkatan 
penerimagunaan digital dan daya saing serta 
pembangunan ekosistem yang menyokong 

meliputi inisiatif berikut: 


Sumbangan PMKS kepada KDNK 
meningkat kepada 45%. 


PMKS adalah penting bagi menggalakkan 
keusahawanan dan pertumbuhan ekonomi 


negara. Transformasi PMKS akan: + Sumbangan PMKS kepada jumlah 


eksport meningkat kepada 254. 


e Meningkatkan sumbangan PMKS 
kepada KDNK dan eksport. 


e Meningkatkan daya saing PMKS. 


e Pertumbuhan tahunan purata 
produktiviti buruh PMKS sebanyak 
3590: 


e Sebanyak 90% PMKS mendigitalkan 
operasi perniagaan. 


e Memperkenalkan pelan hala tuju 
pendigitalan PMKS kebangsaan. 


e Memanfaatkan Pusat Internet 
Komuniti (PIK) dan Pusat Internet 
Desa (PID) sebagai pusat sehenti bagi 
memacu pendigitalan. 


e Meningkatkan keupayaan usahawan 
Bumiputera. 


e Menangani tahap penerimagunaan 


teknologi dan digital yang rendah. A En Nana 


Membangunkan portal bersepadu global. 
untuk memudah cara usahawan 

mendapatkan maklumat penting 
mengenai sumber kewangan dan 


khidmat nasihat. 


Mengalih lebih banyak PMKS daripada 
pasaran domestik kepada pasaran 
global. 


e Melaksanakan program intervensi 
peluang kedua bagi membantu 
usahawan yang tidak berjaya dan 
mengurangkan risiko muflis. 


Melantik pesuruhjaya untuk 
membantu peniaga kecil dalam 
memastikan bayaran dibuat tepat 
pada waktunya dan menyelesaikan 
pertikaian bayaran. 


e Memanfaatkan gerakan koperasi 
dalam membangunkan usahawan. 


Muka surat ini dibiarkan kosong 

Produktiviti Rendah 

Akses Pasaran yang Rendah dan Firma Kurang Berdaya 
Saing 

Perubahan Pesat dalam Landskap Kewangan 

Pembangunan Perindustrian yang Tidak Seimbang antara 
Wilayah 

Tadbir Urus dan Mekanisme Pelaksanaan yang Kurang 
Berkesan 


Bidang Keutamaan A 
Melonjakkan Pertumbuhan Produktiviti 


Bidang Keutamaan B 
Memperluas Pasaran Eksport 

Pendahuluan 


Lima sektor ekonomi iaitu perkhidmatan, pembuatan, pertanian, perlombongan dan 
pembinaan, terus memacu pertumbuhan ekonomi, menyediakan pekerjaan kepada rakyat dan 
menjana pendapatan daripada eksport. Dalam tempoh RMKe-11, usaha untuk memperkukuh 
pertumbuhan dan mempercepat reformasi struktur ekonomi telah dilaksana dengan 
memperluas asas ekonomi, meneroka aktiviti berintensif pengetahuan yang mempunyai nilai 
ditambah yang tinggi, serta meningkatkan eksport. Sektor perkhidmatan terus menjadi sektor 
terbesar kepada ekonomi negara pada tahun 2020, iaitu menyumbang sebanyak 58% kepada 
keluaran dalam negeri kasar (KDNK). Sektor pembuatan menyumbang sebanyak 23% kepada 
KDNK, perlombongan 7%, pertanian 7% dan pembinaan 4%. Kesemua sektor ini menghadapi 
cabaran dari segi produktiviti yang rendah, irma yang tidak berdaya saing, perubahan pesat 
dalam landskap kewangan dan pembangunan perindustrian yang tidak seimbang antara wilayah. 
Tambahan pula, terdapat cabaran disebabkan oleh tadbir urus dan mekanisme yang kurang 
berkesan dalam beberapa sektor. Pandemik COVID-19 telah memperlahankan pertumbuhan 
dalam semua sektor. Ia juga telah memberi kesan kepada pengeluaran, rantaian bekalan, 
perdagangan, pelaburan dan produktiviti. 


Dalam tempoh RMKe-12, usaha bersepadu akan ditumpu untuk mencergaskan semula 

sektor ekonomi bagi memulihkan momentum pertumbuhan. Bagi tujuan ini, tumpuan akan 
diberi untuk melonjakkan produktiviti terutama melalui peningkatan guna pakai teknologi, 
memperluas pasaran eksport, memperkukuh keberkesanan ekosistem pengantaraan kewangan, 
mempertingkat peranan kawasan perindustrian serta menambah baik dasar dan tadbir urus. 
Usaha untuk mengukuhkan kembali ekonomi memerlukan perubahan besar dalam pendekatan 
dan mekanisme pelaksanaan yang akan mentransformasi sektor dan meningkatkan prestasi 
ekonomi. 


Pencapaian Rancangan Malaysia 
Kesebelas, 2016-2020 


Dalam tempoh RMKe-11, ekonomi telah berkembang pada kadar 
purata tahunan sebanyak 2.7%, terutama dipacu oleh sektor 
perkhidmatan dan pembuatan. Usaha bersepadu telah dilaksana 
untuk meningkatkan pertumbuhan sektor perkhidmatan dan 
pembinaan, merancakkan sektor pembuatan dan memodenkan sektor 
pertanian. Walau bagaimanapun, ketidaktentuan dan kelembapan 
ekonomi dunia telah menjejaskan ekonomi negara, terutama pada 
tahun 2020. Pandemik COVID-19 telah menjejaskan rantaian nilai 
global dan aktiviti ekonomi domestik. 

Pencapaian Sasaran Terpilih 


Empat sasaran, iaitu sumbangan kepada KDNK, pertumbuhan 
sektor, produktiviti buruh dan jumlah eksport telah dipilih untuk 
memperkukuh pertumbuhan ekonomi dan mempercepat reformasi 
struktur dalam setiap sektor, seperti ditunjukkan dalam Paparan 
2-1. Sasaran sumbangan sektor perkhidmatan dan pembuatan 
kepada KDNK telah dicapai, manakala pencapaian sektor 
pembinaan, pertanian dan perlombongan adalah di bawah sasaran. 
Harga komoditi yang tidak menentu menyebabkan sumbangan 
sektor pertanian kepada KDNK adalah rendah. Manakala sektor 
perlombongan terjejas disebabkan oleh harga minyak dan gas 
dunia yang lebih rendah. Dalam aspek nilai ditambah, semua sektor 
mencatat pertumbuhan positif walaupun lebih rendah daripada 
sasaran yang ditetapkan, kecuali sektor perlombongan yang 
menguncup pada kadar purata 2.2% dan pembinaan pada 0.7% 
setahun, disebabkan oleh pandemik COVID-19 pada tahun 2020. 
Bagi produktiviti buruh, hanya sektor pertanian melepasi sasaran di 
mana sektor tersebut berkembang sebanyak 0.5% setahun. Sektor 
lain tidak mencapai sasaran berikutan tahap penerimagunaan 
automasi yang perlahan serta kebergantungan yang tinggi kepada 
pekerja yang berkemahiran rendah. Prestasi eksport semua sektor 
adalah di bawah sasaran berikutan penurunan mendadak permintaan 
global pada penghujung tempoh RMKe-11. 

Paparan 2-1 
Rancangan Malaysia Kesebelas: Pencapaian Sasaran Terpilih 
Sumbangan kepada KDNK 

2020 2020 2020 2020 

Pertumbuhan Produktiviti Buruh Jumlah Eksport 


02% 0.5% 49% -0.9% RM80.3 RM71.7 RM28.0 RM57.4 

Pencapaian Inisiatif Terpilih 


Sektor Pertanian 


Pelbagai langkah telah dilaksana dalam sektor pertanian untuk 
meningkatkan pengeluaran yang mampan. Langkah ini bagi 
menambah baik kecukupan bekalan makanan dan membolehkan 
petani' menjana pendapatan yang tinggi dan mampan. Ini termasuk 
penyediaan sokongan kewangan, insentif untuk automasi dan 
mekanisasi, saluran pemasaran yang cekap serta pembangunan 
keupayaan dan infrastruktur. Sebanyak 113 outlet pasaran baharu 
seperti Pasar Tani, Gerai Buah-Buahan Segar, Agrobazaar Kedai 
Rakyat dan Agrobazaar Rakyat Pasar telah dibangunkan sebagai 
tambahan kepada 784 outlet sedia ada untuk meningkatkan akses 
pasaran kepada petani dan pengguna. Nilai jualan yang telah dijana 
daripada keseluruhan 897 outlet ini adalah berjumlah RM7.9 
bilion. Kawasan yang dikhaskan bagi pengeluaran makanan telah 
menyumbang kepada pengeluaran hasil pertanian yang bernilai 
RM1.5 bilion melibatkan 3,857 agropreneur. Pinjaman berjumlah 
RM133 juta telah diluluskan kepada 3,700 agropreneur untuk 
melaksana pelbagai aktiviti berkaitan subsektor agromakanan. Di 
bawah Program Agropreneur Muda, geran dan pinjaman berjumlah 
RM126 juta telah diluluskan yang memberi manfaat kepada 6,969 
agropreneur muda untuk memula dan mengembangkan aktiviti 
pertanian. Geran padanan berjumlah RM76 juta telah disalurkan 
bagi automasi dan mekanisasi. Seramai 4,960 petani telah 


memperoleh pensijilan Amalan Pertanian Baik Malaysia (myGAP) yang 


menyumbang kepada pengeluaran hasil pertanian yang selamat dan 
berkualiti. 


Beberapa langkah telah dilaksana untuk memperkukuh aktiviti 
huluan dan hiliran subsektor agrikomoditi?. Ini memberi manfaat 
kepada hampir sejuta pekebun kecil, terutama yang terlibat dalam 
penanaman kelapa sawit, getah dan koko. Langkah ini termasuk 
perluasan program penanaman semula dengan penggunaan jenis 
benih berkualiti tinggi serta peningkatan aktiviti penyelidikan dan 
pembangunan (R&D) dan penerimagunaan teknologi. Pelaksanaan 
pengurusan ladang yang mampan dan penggunaan sumber yang 
optimum melalui penyatuan tanah pekebun kecil turut memperkukuh 
aktiviti huluan subsektor agrikomoditi. Subsektor ini telah berjaya 
menarik pelaburan dalam aktiviti hiliran dengan jumlah modal yang 
diluluskan meningkat daripada RM3.6 bilion pada tahun 2016 kepada 


1 Semua petani merangkumi nelayan, penternak, agropeneur dan pekebun kecil 
bagi subsektor agromakanan dan agrikomoditi. 

2 Komoditi berasaskan pertanian yang merangkumi kelapa sawit, getah, kayu 
balak, koko, lada, kenaf dan komoditi lain di bawah bidang kuasa Kementerian 
Perusahaan Perladangan dan Komoditi. 


RM7.6 bilion pada tahun 2019. Daripada jumlah tersebut, 38.2% 
adalah pelaburan domestik. Dalam aspek amalan pertanian mampan, 
88% daripada 5.9 juta hektar kawasan yang ditanam dengan kelapa 
sawit telah menerima pensijilan Minyak Sawit Mampan Malaysia 
(MSPO). 


Sektor Pembinaan 


Program Transformasi Industri Pembinaan, 2016-2020 (CITP) telah 
dilaksana sebagai agenda nasional untuk mentransformasi sektor 
pembinaan menjadi lebih mesra alam dan cekap kos. Kajian separuh 
penggal CITP telah menyusun semula 115 KPI kepada 36 KPI sebagai 
usaha mempercepat transformasi sektor pembinaan dengan prestasi 
keseluruhan mencapai 91%. Selain itu, kadar penggunaan Sistem 
Binaan Berindustri (IBS) dalam projek awam adalah sebanyak 85% 
pada tahun 2020, iaitu lebih tinggi berbanding sasaran sebanyak 
80%. Walau bagaimanapun, kadar penggunaan IBS dalam projek 
swasta adalah 41%, iaitu lebih rendah daripada sasaran 50%. Pusat 
MyBIM telah ditubuhkan pada tahun 2017 sebagai pusat rujukan 
sehenti yang menyediakan perkhidmatan sokongan dan latihan 
kemahiran untuk mempercepat penerimagunaan teknologi dalam 
sektor pembinaan. 


Sektor Pembuatan 


Program Pembangunan Produk Nilai Ditambah yang Tinggi dan 
Kompleks telah diperkenal pada tahun 2016. Program ini bertujuan 
meningkatkan keupayaan dan kecekapan pemain industri dalam 
membangunkan produk yang mempunyai nilai ditambah yang tinggi 
dan kompleks. Sehingga tahun 2020, sebanyak 60 projek dilaksana 
di bawah program ini dengan kerjasama antara pihak awam, swasta 
dan akademik. Hasil daripada projek tersebut, sebanyak 57 produk 
baharu yang kompleks? dan 29 pemboleh daya industri* yang baharu 
telah dibangunkan. Sebanyak 12 harta intelek telah difailkan. Di 
samping itu, selaras dengan Dasar Automotif Negara 2014 (NAP 
2014), pelbagai program telah dilaksana untuk meningkatkan 
jumlah vendor yang memenuhi syarat kelayakan minimum sebagai 
pembekal kepada pengilang peralatan tulen (OEM) dan menyertai 
rantaian bekalan. Hasilnya, bilangan vendor yang layak meningkat 
daripada 277 syarikat pada tahun 2014 kepada 498 pada tahun 


3 Produk yang mempunyai peluang strategik untuk dipelbagaikan berdasarkan 
kepada pengukuran kompleksiti ekonomi. 

4 Pemangkin dalam menghasilkan sesuatu produk secara lebih efisien dan 
produktif. Antara pembolehcara yang telah dibangunkan adalah standard, 
makmal pengujian dan sistem. 


2020 dengan eksport peralatan dan komponen automotif meningkat 
daripada RM4.7 bilion kepada RM11.3 bilion dalam tempoh yang 
sama. Bagi memastikan industri automotif terus kompetitif, Dasar 
Automotif Negara 2020 (NAP 2020) telah dilancarkan pada Februari 
2020 dengan matlamat untuk menjadikan negara sebagai peneraju 
pembuatan automotif di rantau ini. 


Dasar Negara Mengenai Industri 4.0 (Industry4WRD) telah 
dilancarkan pada tahun 2018 untuk memangkin perubahan terhadap 
tenaga kerja, proses dan teknologi dalam sektor pembuatan. 
Sebanyak 890 firma telah dinilai melalui Program Penilaian 
Kesediaan (RAP) bagi menentukan tahap kesediaan firma menerima 
guna teknologi berkaitan Industri 4.0. Di samping itu, usaha bagi 
menggalakkan firma memodenkan kilang pengeluaran, memperoleh 
teknologi baharu, meningkatkan kemahiran pekerja serta meneroka 
pasaran baharu telah dilaksana melalui Dana Strategik Pelaburan 
Tempatan (DISF). Dalam tempoh RMKe-11, sejumlah RM837 juta 
geran padanan DISF telah diluluskan kepada 183 projek. 


Sektor Perkhidmatan 


Subsektor perkhidmatan tradisional merupakan penyumbang 

utama kepada sektor perkhidmatan sebanyak 71.1%, manakala baki 
sebanyak 28.9% disumbang oleh subsektor perkhidmatan moden”. 
Subsektor perkhidmatan moden mencatatkan pertumbuhan yang 
lebih tinggi sebanyak 5.1% setahun berbanding 3.2% bagi subsektor 
perkhidmatan tradisional dalam tempoh RMKe-11. Prestasi yang 
lebih baik bagi subsektor perkhidmatan moden ini disumbang oleh 
subsektor maklumat dan komunikasi, kewangan dan insurans, serta 
perkhidmatan perniagaan. 


Usaha mentransformasi sektor perkhidmatan untuk menjadi sektor 
yang lebih berintensif pengetahuan dan diterajui inovasi telah 
dilaksana melalui 29 pelan tindakan di bawah Blueprint Sektor 
Perkhidmatan, 2015-2020 (SSB). Pencapaian purata kumulatif 

untuk empat dasar utama di bawah SSB adalah sebanyak 93.3%. 
Dasar utama tersebut adalah strategi pengantarabangsaan, insentif 
pelaburan, pembaharuan tadbir urus sektor dan pembangunan modal 
insan. Strategi pengantarabangsaan telah mencatat prestasi yang 
paling rendah, iaitu 89.5%. 


5 Merangkumi subsektor perkhidmatan maklumat dan komunikasi, kewangan dan 
insurans, perkhidmatan perniagaan, penjagaan kesihatan swasta dan pendidikan 
swasta. 

Pendekatan yang diambil untuk memperkukuh tadbir urus dalam 
sektor perkhidmatan termasuk menambah baik undang-undang 
dan peraturan berkaitan pembangunan beberapa subsektor. Akta 
Perlindungan Pengguna 1999 telah dipinda pada tahun 2017 
untuk mengawal selia jualan kredit. Pindaan pada tahun 2019 

pula bertujuan untuk meningkatkan had bidang kuasa Tribunal 
Tuntutan Pengguna daripada RM25,000 kepada RM50,000. Garis 
Panduan Penyertaan Asing dalam Sektor Perdagangan Pengedaran 
Malaysia 2010 telah disemak semula pada tahun 2019 sejajar 
dengan pertumbuhan pesat e-dagang dan untuk menarik pelaburan 
asing baharu secara lebih berkesan. Akta Perubatan Tradisional dan 
Komplementari 2016 (Akta 775] diperkenal untuk mengawal selia 
perkhidmatan perubatan tradisional dan komplementari (PT&K). 
Blueprint Perubatan Tradisional dan Komplementari, 2018-2027 
telah dilancar pada tahun 2018 sebagai panduan bagi pembangunan 
perkhidmatan PT&K dalam aspek amalan, pendidikan, latihan serta 
bahan dan produk perubatan herba serta penyelidikan. 


Pembangunan sektor perkhidmatan kewangan adalah berpandukan 
Pelan Induk Pasaran Modal 2 dan Rangka Tindakan Sektor Kewangan 
bagi tempoh 2011 hingga 2020. Pasaran modal meningkat sebanyak 
5% setahun daripada RM2.8 trilion pada tahun 2016 kepada RM3.4 
trilion pada tahun 2020. Aset sistem perbankan dan insurans dan 
takaful pula meningkat sebanyak 5.1% setahun daripada RM2.7 
trilion kepada RM3.3 trilion dalam tempoh yang sama. Jumlah aset 
pasaran modal, sistem perbankan serta insurans dan takaful adalah 
4.8 kali ganda saiz KDNK pada tahun 2020. Di samping itu, kaedah 
pengumpulan dana alternatif dalam pasaran modal seperti Modal 
Teroka (VC), Ekuiti Swasta (PE), Pendanaan Ramai berasaskan Ekuiti 
(ECF), Pembiayaan antara Rakan Setara (P2P) mencatat pertumbuhan 
sebanyak 13.6% setahun daripada RM579.7 juta pada tahun 2016 
kepada RM965 juta pada tahun 2020. Kaedah ini menjadi pelengkap 
kepada sistem perbankan dalam menyalurkan modal kepada syarikat 
yang berpotensi tinggi dan aktiviti berinovatif. 

Paparan 2-2 


Produktiviti Buruh bagi Sembilan Nexus Produktiviti, 2017-2020 


RM “000 bagi setiap Pekerja, 
pada Harga Malar 2015 


Kadar Pertumbuhan 
Tahunan Purata, % 


2017 2020 2018-2020 


Pertanian Agromakanan 89.2 91.9 1.0 
Pembuatan Kimia dan Produk Kimia 291.1 276.8 -1.7 
Jentera dan Peralatan 84.5 86.2 0.7 
Elektrik dan Elektronik 164.8 177.4 2.5 
Perkhidmatan Peruncitan dan Makanan € Minuman 44.4 42.7 -1.3 
Pelancongan 66.9 37.3 -17.7 
Perkhidmatan ICT 339.2 367:3 2.7 
Perkhidmatan Profesional 76.9 78.0 0.5 
Penjagaan Kesihatan Swasta 61.3 59.1 -1.3 
Keseluruhan 82.7 82.3 -0.2 


Nota: ! Definisi subsektor adalah sejajar dengan skop bagi setiap Nexus Produktiviti. 


Sumber: Jabatan Perangkaan Malaysia dan Unit Perancang Ekonomi 


Produktiviti 


Produktiviti buruh secara keseluruhan mencatatkan kadar 
pertumbuhan purata sebanyak 1.1% setahun dalam tempoh RMKe- 
11, iaitu daripada RM84,114 bagi setiap pekerja pada tahun 2015 
kepada RM89,025 pada tahun 2020. Blueprint Produktiviti Malaysia 
(MPB) yang dilancar pada tahun 2017 menyediakan satu rangka 
kerja untuk meningkatkan produktiviti secara lebih komprehensif 
dan bersepadu. Antara inisiatif yang telah dilaksana termasuk 
membangunkan Sistem Pengurusan Pekerja Asing Bersepadu (ePPAx), 
melancarkan Industry4WRD dan mewujudkan portal Konsultasi 
Awam Berpusat. Sistem ePPAx telah mempercepat dan memudahkan 
pengambilan pekerja asing dalam sektor yang dibenarkan. Portal 
Konsultasi Awam Berpusat telah dilancar pada tahun 2019 bagi 
menyediakan platform kepada orang awam untuk memberi 
pandangan dan maklum balas terhadap peraturan atau pindaan 
undang-undang sedia ada bagi menambah baik tadbir urus. 


Sembilan Nexus Produktiviti yang diterajui oleh sektor swasta 

telah melaksana pelbagai program pada peringkat perusahaan yang 
memberi manfaat kepada lebih daripada 10,000 syarikat. Program 
yang dilaksana antara lain, termasuk Post School Finishing (PSF) 

di bawah Nexus Produktiviti Elektrik dan Elektronik yang berjaya 
melatih 127 graduan kejuruteraan dalam bidang reka bentuk litar 
bersepadu. Selain itu, program Industrial loT PLUGFEST dibangunkan 
untuk mempercepat penerimagunaan internet benda (loT) yang 
memberi manfaat kepada 200 perusahaan mikro, kecil dan sederhana 
(PMKS) dalam subsektor elektrik dan elektronik (E&E). Di samping 
itu, Malaysia Tourism Excellence Business Certification (MaTEx) 

telah dianugerahkan kepada 250 perusahaan yang memenuhi 
piawaian kualiti MaTEx di bawah Nexus Produktiviti Pelancongan. 
Pertumbuhan produktiviti buruh bagi subsektor di bawah sembilan 
Nexus Produktiviti menguncup sedikit pada kadar purata sebanyak 
0.2% setahun bagi tempoh 2018 hingga 2020 disebabkan oleh 
pandemik COVID-19, seperti ditunjukkan dalam Paparan 2-2. 

Isu dan Cabaran 


Sektor ekonomi terus berhadapan isu dan cabaran yang menjejaskan 
daya saing dan menghalang semua sektor daripada mencapai 
potensi pertumbuhan sepenuhnya. Malaysia ketinggalan dari aspek 
pertumbuhan produktiviti berbanding kebanyakan negara serantau. 
Isu berkaitan firma kurang berdaya saing, akses pasaran yang 
terhad, tindak balas yang perlahan terhadap trend baharu muncul 
serta pembangunan perindustrian yang tidak seimbang, terutama di 
kawasan yang kurang maju telah memperlahan pertumbuhan sektor. 
Selain itu, mekanisme pelaksanaan dan tadbir urus yang kurang 
berkesan telah menyebabkan ketidakcekapan dan peningkatan kos 
untuk menjalankan perniagaan. Isu dan cabaran ini dirumitkan lagi 
oleh pandemik COVID-19 yang memerlukan strategi komprehensif 
dan pelaksanaan yang berkesan dalam memulihkan momentum 
pertumbuhan. 


Isu dan Cabaran 


Produktiviti Rendah 


Akses Pasaran yang Rendah dan Firma Kurang 
Berdaya Saing 


Perubahan Pesat dalam Landskap Kewangan 


Pembangunan Perindustrian yang Tidak 
Seimbang antara Wilayah 


Tadbir Urus dan Mekanisme Pelaksanaan 
yang Kurang Berkesan 

Produktiviti Rendah 


Malaysia masih berhadapan dengan pelbagai isu berkaitan 
produktiviti, berpunca daripada aktiviti yang mempunyai nilai 
ditambah yang rendah, kekurangan keupayaan kewangan dan 
pengurusan sumber yang tidak cekap. Pertumbuhan produktiviti 
dalam kebanyakan sektor masih rendah berbanding sasaran kerana 
kebergantungan berterusan kepada tenaga kerja berkemahiran 
rendah dan peralihan kepada automasi dan mekanisasi yang perlahan. 
Dalam sektor pertanian, mekanisme pembiayaan yang kurang 
mampan bagi penanaman semula telah menjejaskan daya maju 
pekebun kecil, seterusnya mengakibatkan pengeluaran hasil yang 
rendah. Pengurusan ladang yang kurang cekap dan kawasan pertanian 
yang berselerak mengehadkan penggunaan tanah secara optimum 
dan penerimagunaan teknologi pertanian moden. Di samping itu, 
kehilangan hasil lepas tuai yang tinggi di sepanjang rantaian bekalan 
menyumbang kepada produktiviti yang rendah. Produktiviti sektor 
pembinaan masih ketinggalan berikutan penerimagunaan IBS dan alat 
teknologi lain termasuk Pemodelan Maklumat Bangunan (BIM) yang 
perlahan. 


Dari segi pelaksanaan MPB, penggubalan serta perancangan program 
dan inisiatif produktiviti peringkat perusahaan masih berasaskan 
analisis pada peringkat makro. Pendekatan ini kurang berkesan dalam 
mengenal pasti isu pada peringkat perusahaan yang pelbagai seperti 
kuasa pasaran, persaingan produk, kedinamikan firma dan pengagihan 
sumber. Di samping itu, kaedah penilaian ke atas inisiatif, program 
dan insentif MPB juga kurang teratur. Di samping itu, pelaksanaan 
program di bawah beberapa Nexus Produktiviti terhad kepada lokasi 
geografi yang menjadi tumpuan industri, terutama di Lembah Klang. 
Sehubungan itu, inisiatif tersebut hanya memberi manfaat kepada 
sebilangan kecil firma sahaja. 


Akses Pasaran yang Rendah dan Firma Kurang 
Berdaya Saing 


Kebanyakan firma tempatan dalam kesemua sektor ekonomi 
menghadapi cabaran untuk berkembang di dalam atau luar negara 
kerana keupayaan yang rendah untuk menembusi pasaran dan 
kekurangan daya saing untuk menyertai rantaian bekalan global. 
Walaupun 13 perjanjian perdagangan bebas (FTA) telah dimeterai 
pada peringkat dua hala dan pelbagai hala, namun manfaat yang 
diterima daripada kebanyakan FTA ini tidak seperti yang dijangka, 
antaranya disebabkan kekurangan pengetahuan dan pemahaman 
oleh firma. Di samping itu, pasaran tempatan yang kurang cekap 
dan persaingan yang tidak sihat dalam sektor pertanian, terutama 
eksploitasi yang berlebihan oleh orang tengah dalam saluran 
pengedaran telah mengehadkan akses kepada pasaran. 


Firma tempatan termasuk pengamal profesional kecil dan sederhana 
(PPKS) menghadapi cabaran dalam mengendalikan projek besar pada 
peringkat antarabangsa. Ini disebabkan oleh kekurangan keupayaan 
dan kemampuan serta kekangan kewangan dan pengalaman. 

Di samping itu, dasar pelaburan dan perolehan semasa syarikat 
berkaitan kerajaan (GLC) pula mengutamakan syarikat besar dan 
berpengalaman. Oleh itu, PPKS yang kurang berpengalaman tidak 
dapat menyertai aktiviti perniagaan GLC pada peringkat tempatan 
dan antarabangsa. Selain itu, peraturan domestik Malaysia juga 
dianggap lebih akomodatif kepada perkhidmatan tradisional bernilai 
ditambah yang rendah, berbanding dengan subsektor perkhidmatan 
moden berteknologi tinggi. Tambahan pula, insentif cukai dalam 
teknologi baru muncul seperti Al dan blockchain masih kurang 
fleksibel dalam memenuhi perubahan dinamik dalam pasaran. Ini 
diikuti dengan kesediaan yang rendah dalam kalangan pemain industri 
untuk mengadaptasi teknologi dan melabur dalam bakat untuk laluan 
kerjaya yang lebih baik. Ini menghalang daya saing dan daya tahan 
firma untuk berkembang ke pasaran global. 


Industri logistik adalah tidak bersepadu dan mempunyai ekonomi 
bidangan yang terhad. Kebanyakan syarikat adalah bersaiz kecil dan 
sederhana yang bersaing menggunakan strategi harga yang agresif 
dan bukannya berdasarkan penawaran perkhidmatan yang berkualiti 
dan pelbagai. Sebilangan besar penyedia perkhidmatan menawarkan 
perkhidmatan pengangkutan dan penyimpanan yang asas dan 
kurang keupayaan untuk menyediakan perkhidmatan khusus atau 
bersepadu. Syarikat Malaysia lemah dalam mengguna pakai konsep 
perkhidmatan pengangkutan pelbagai mod, akibatnya gagal untuk 
meningkatkan kecekapan rantaian bekalan logistik. Kos perkhidmatan 
logistik di Malaysia lebih tinggi berbanding dengan pesaing serantau. 
Tambahan pula, industri ini berhadapan dengan kekurangan bakat 
yang berkemahiran dan berpengalaman serta mempunyai ciri-ciri 
keusahawanan. Tahap penerimagunaan teknologi dalam industri 

ini juga masih rendah. Pemain industri dalam sektor ini kekurangan 
dorongan untuk meningkatkan daya saing dalam penyediaan 
perkhidmatan berkualiti. Kebanyakan pemain dalam industri ini 
tertumpu dalam pasaran domestik. 


Ketersambungan adalah kurang lancar, terutama ketersambungan 
batuan akhir di kawasan luar bandar dan terpencil serta kekurangan 
kemudahan, seperti gudang dan depot yang telah menyebabkan 
peningkatan kos dan kelewatan pergerakan barang. Selain itu, 
kedudukan Malaysia dalam tiga indeks global utama, iaitu World 
Competitiveness Yearbook 2021 pada kedudukan ke-25, Global 
Competitiveness Index 2019/2020 pada kedudukan ke-27 dan Indeks 
Pencapaian Logistik 2018 pada kedudukan ke-41, masih ketinggalan 

berbanding negara jiran. Ini menunjukkan pelaksanaan dasar yang 
lemah dan kekurangan langkah yang berkesan untuk meningkatkan 
daya saing. Peningkatan infrastruktur logistik dan pemasaran yang 
lebih agresif oleh negara-negara jiran sebagai hab logistik telah 
memberikan cabaran kepada Malaysia untuk mencapai matlamat 
menjadi hab logistik serantau. 


Perubahan Pesat dalam Landskap Kewangan 


Sektor kewangan menghadapi cabaran baharu berikutan perubahan 
pesat dalam pasaran antarabangsa dan tempatan. Ketidaktentuan 
pasaran yang semakin meningkat, termasuk kesan krisis kesihatan 
global dan kejutan negatif yang lain, telah memberi cabaran kepada 
sistem perbankan dan pasaran modal. Penyesuaian dan tindak balas 
yang perlahan terhadap trend mega global seperti kemajuan teknologi 
dan pendigitalan yang pesat, penyusunan semula rantaian nilai global 
serta perubahan permintaan pengguna telah memberi kesan kepada 
kecekapan dan daya saing sektor kewangan. Di samping itu, terdapat 
persaingan yang sengit daripada negara serantau yang menawarkan 
produk dan perkhidmatan kewangan yang inovatif. 


Pembangunan Perindustrian yang Tidak 
Seimbang antara Wilayah 


Jurang pembangunan yang besar masih wujud antara wilayah, 

serta antara kawasan bandar dan luar bandar. Wilayah Timur 
Semenanjung Malaysia, Sabah dan Sarawak menghadapi cabaran 
dalam menarik pelaburan disebabkan oleh infrastruktur seperti utiliti, 
telekomunikasi dan pengangkutan yang tidak mencukupi. Di samping 
itu, perancangan pembangunan taman perindustrian adalah lemah, 
manakala pengurusan dan penyelenggaraan di beberapa taman 
perindustrian tersebut tidak memenuhi jangkaan dan keperluan 
pelabur. Perkara ini menyebabkan beberapa taman perindustrian 
tidak digunakan sepenuhnya dan kebanyakan pembangunan hanya 
tertumpu di kawasan membangun. 

Tadbir Urus dan Mekanisme Pelaksanaan yang 
Kurang Berkesan 


Pelaksanaan dasar sedia ada masih menjadi cabaran dalam memenuhi 
keperluan pelbagai sektor ekonomi. Beberapa peraturan dan program 
ditadbir oleh pelbagai agensi, menyebabkan pertindihan peranan dan 
fungsi serta kumpulan sasar. Ini dibuktikan oleh pertindanan dalam 
penyaluran geran dan penyediaan latihan, menyebabkan tingkah 

laku mengambil kesempatan dan mengakibatkan ketidakcekapan 
penggunaan sumber. Di samping itu, platform sedia ada bagi 
kerjasama dalam kalangan agensi tidak dimanfaatkan sepenuhnya 
yang mengakibatkan penyelarasan dan pemantauan yang tidak 
bersepadu. Perkongsian data yang terhad dan kekurangan analitis 
data raya (BDA) dalam kalangan agensi juga telah menjejaskan 
keseluruhan perancangan dan pelaksanaan pembangunan. 


Hala Tuju: Rancangan Malaysia 
Kedua Belas, 2021-2025 


Dalam tempoh RMKe-12, usaha akan ditumpu untuk mencergaskan 
semula ekonomi bagi memastikan momentum pertumbuhan dapat 
dipulihkan. Ini akan dicapai dengan melonjakkan pertumbuhan 
produktiviti, memperluas pasaran eksport, memperkukuh 
keberkesanan ekosistem pengantaraan kewangan, mempertingkat 
peranan kawasan perindustrian dan pengeluaran makanan 

serta menambah baik tadbir urus dan dasar. Sektor swasta akan 
memainkan peranan yang lebih besar dalam mengembalikan semula 
momentum pertumbuhan dalam menghadapi cabaran masa hadapan 
dan bersaing di pasaran global. 


Hala Tuju: Rancangan Malaysia Kedua Belas, 2021-2025 
Mengembalikan Semula Momentum Pertumbuhan 


Bidang Keutamaan A 
Melonjakkan Pertumbuhan 


Produktiviti 

Strategi A1 

Memperkukuh Mekanisme Perancangan, Penilaian dan 
Pemantauan 

Strategi A2 

Beralih Kepada Rantaian Nilai Lebih Tinggi 
Strategi A3 

Memperkukuh Keupayaan Kewangan 
Strategi A4 

Meningkatkan Kejayaan Nexus Produktiviti 
Strategi A5 


Meningkatkan Amalan Hijau 


Bidang Keutamaan B 
Memperluas Pasaran 
Eksport 


Strategi B1 
Meningkatkan Kecekapan Pasaran 
Strategi B2 


Memperkasa Industri untuk Bersaing dalam Pasaran 
Domestik dan Antarabangsa 


Strategi B3 
Memperkukuh Fasilitasi Perdagangan 


Bidang Keutamaan C 
Memperkukuh Keberkesanan 
Ekosistem Pengantaraan Kewangan 


Strategi C1 

Mentransformasi Ekosistem Kewangan bagi Memenuhi 
Keperluan Ekonomi Masa Hadapan 

Strategi C2 

Meningkatkan Daya Tahan dan Tadbir Urus Sistem 
Kewangan 

Strategi C3 


Menggalakkan Sistem Kewangan yang Mampan dan 
Inklusif 


8 O 


Bidang Keutamaan D 
Memperkukuh Peranan Kawasan 


Perindustrian dan Pengeluaran Makanan 


Strategi D1 

Mempertingkat Peranan Kawasan Perindustrian dan 
Kawasan Pengeluaran Makanan sebagai Pemangkin 
Pertumbuhan 


Strategi D2 


Mencapai Pembangunan Kawasan Perindustrian yang 
Seimbang 


Bidang Keutamaan E 
Menambah Baik Dasar 
dan Tadbir Urus 


Strategi E1 
Memperkukuh Penyelarasan dan Kerjasama 
Strategi E2 
Memperkukuh Peranan dan Fungsi Institusi 


Strategi E3 
Memperkukuh Dasar dan Perundangan 

Rancangan Malaysia Kedua Belas: Sasaran Terpilih 


Melonjakkan Pertumbuhan Produktiviti 


Purata Pertumbuhan Produktiviti Buruh 


2021-2025 2021-2025 2021-2025 2021-2025 
Pertanian Perlombongan Pembinaan Pembuatan 


Memperluas Pasaran Eksport 
Jumlah Eksport 


PD, 
RM1,075.6 4: 


1 
bilion “M4 


bilion NS bilion 


2025 2025 2025 2025 
Pertanian Perlombongan Pembinaan Pembuatan 


2021-2025 
Perkhidmatan 


bilion 


2025 
Perkhidmatan 


Rancangan Malaysia Kedua Belas, 2021-2025 


Bab 2: Mengembalikan Semula Momentum Pertumbuhan 2-15 
Memperkukuh Keberkesanan Ekosistem Memperkukuh Peranan Kawasan 
Pengantaraan Kewangan Perindustrian dan Pengeluaran Makanan 


Tindakan 
Sektor 
Kewangan 3 


2021 2021 2025 2025 
Pasaran Kewangan Pasaran Modal Kadar Penggunaan Peningkatan Kadar 
di Kawasan Khas Penggunaan di Kawasan 
Pengeluaran Makanan Perindustrian Terpilih 


Menambah Baik Dasar dan Tadbir Urus 

Bidang Keutamaan A 
Melonjakkan Pertumbuhan Produktiviti 


Malaysia menetapkan matlamat untuk melonjakkan pertumbuhan 
produktiviti merentas semua sektor bagi memulihkan momentum 
pertumbuhan ekonomi dan meningkatkan daya saing industri. 
Penekanan akan diberi untuk memperkukuh mekanisme perancangan, 
penilaian dan pemantauan, beralih kepada rantaian nilai lebih tinggi 
dan memperkukuh keupayaan kewangan. Di samping itu, langkah 
akan diambil untuk meningkatkan pencapaian inisiatif di bawah 
Nexus Produktiviti. Amalan hijau juga akan ditingkatkan dalam 
menguruskan isu sumber dan alam sekitar. Langkah ini akan memacu 
pertumbuhan produktiviti dan meningkatkan kecekapan. 


Strategi Memperkukuh Mekanisme 
A1 Perancangan, Penilaian dan 
Pemantauan 
Strategi 


O) Beralih kepada Rantaian Nilai Lebih 
A2 Tinggi 


Strategi 
A3 


O) Memperkukuh Keupayaan 
Kewangan 


Strategi (@ Meningkatkan Kejayaan Nexus 
Ad Produktiviti 
Strategi 


O) Meningkatkan Amalan Hijau 


A5 


Strategi A1 


Memperkukuh Mekanisme Perancangan, 
Penilaian dan Pemantauan 


Mekanisme perancangan, penilaian dan pemantauan yang 

mantap adalah penting untuk memastikan dasar pertumbuhan 
produktiviti mencapai keberhasilan yang ditetapkan. Penggubalan 
dasar berasaskan bukti (EBP) akan digalakkan, termasuk dengan 
mewujudkan rangka kerja perkongsian data yang mesra pengguna. 
Di samping itu, kaedah penilaian dan pemantauan program 

akan ditambah baik untuk meningkatkan keberkesanan inisiatif 
produktiviti. 


Menggalakkan Penggubalan Dasar Berasaskan Bukti 


Penggunaan pendekatan EBP akan menambah baik keberkesanan 
dasar dan program dengan memanfaatkan penyelidikan dan 

kajian sedia ada. Penerimagunaan EBP akan disokong dengan 
penubuhan rangkaian khusus untuk memudahkan penyelidikan 
berkaitan produktiviti. Rangkaian ini akan melibatkan penyertaan 
pakar daripada agensi kerajaan, institusi penyelidikan dan institusi 
pengajian tinggi yang juga akan membolehkan kerjasama yang lebih 
baik antara penyelidik antarabangsa dan tempatan. Di samping itu, 
pengumpulan data mikro akan diperkukuh, termasuk membangunkan 
set data yang menghubungkan majikan dan pekerja. Set data ini akan 
mengenal pasti pelbagai faktor penting yang menghalang produktiviti 
pada peringkat firma. Rangka kerja perkongsian data yang mesra 
pengguna akan dibangunkan untuk menambah baik ekosistem 
penyelidikan. Penambahbaikan ini akan memudahkan capaian dan 
meningkatkan ketelusan data mikro serta menggalakkan kepelbagaian 
penyelidikan. 


Menambah Baik Penilaian dan Pemantauan Program 


Rangka kerja penilaian program yang berstruktur akan dibangunkan 
bagi menilai keberkesanan semua program produktiviti, terutama bagi 
memastikan pelaksanaan intervensi yang lebih cekap kos. Mekanisme 
pemantauan dan pelaporan akan diperkukuh untuk memastikan 
ketelusan dan kemampanan program intervensi. Dalam hubungan 

ini, penemuan daripada penilaian dan pemantauan program ini akan 
dijadikan rujukan dalam menambah baik program sedia ada dan 
membangunkan program baharu berkaitan produktiviti. 


Strategi A2 
Beralih kepada Rantaian Nilai Lebih Tinggi 


Semua sektor perlu beralih kepada rantaian nilai yang lebih tinggi 
sebagai usaha untuk memperkukuh daya tahan. Peralihan ini perlu 
dilaksana dengan meningkatkan kecekapan dan memodenkan 
proses pengeluaran serta membangunkan produk dan perkhidmatan 
baharu. Langkah akan diperkenal untuk membolehkan semua sektor 
ekonomi meningkatkan rantaian nilai dengan menambah baik 
proses pengeluaran dan operasi, menerima pakai teknologi bagi 
pembangunan produk baharu, mempercepat pembangunan bakat 
serta meningkatkan aktiviti yang mempunyai nilai ditambah yang 
tinggi. Ini akan memperkukuh daya saing perniagaan, seterusnya 
meningkatkan produktiviti dalam semua sektor. 


Menambah Baik Proses Pengeluaran dan Operasi 


Operasi dan proses pengeluaran dalam sektor pertanian akan 
ditambah baik bagi meminimumkan kos, mengurangkan masa 
pemprosesan dan memanfaatkan sepenuhnya penggunaan sumber 
melalui penerimagunaan teknologi digital. Petani akan digalakkan 
untuk menggunakan aplikasi digital dalam amalan pengurusan 
ladang dan perikanan, proses pengeluaran dan pemasaran. Sektor 
ini akan menggunakan BDA bagi membolehkan petani mengakses 
data terperinci seperti tanah pertanian, input ladang, insentif dan 
bantuan kewangan serta permintaan pasaran dalam membuat 
keputusan pintar berkaitan pengeluaran. Penggunaan sistem 
pengesanan ikan berasaskan sonar akan menggalakkan aktiviti 
perikanan laut yang cekap. Selain itu, petani serta koperasi dan 
persatuan berkaitan pertanian akan digalakkan untuk memanfaatkan 
platform e-dagang bagi meningkatkan pemasaran hasil pertanian. 
Ini akan mengurangkan kebergantungan yang berlebihan kepada 
orang tengah. Platform ini juga akan membuka peluang kepada 
penyumberan luar perkhidmatan jentera dan peralatan perladangan 
bagi memanfaatkan sepenuhnya sumber dan mencapai kecekapan 
kos. Penerimagunaan teknologi dalam sektor pertanian akan turut 
meminimumkan risiko pengoperasian ladang akibat krisis berkaitan 
kesihatan bagi memastikan pengeluaran tidak terjejas. 


Dalam sektor pembinaan, penerimagunaan teknologi termaju, 
merangkumi realiti terimbuh (AR) dan realiti maya (VR) bagi projek 
bangunan dan infrastruktur akan dipertingkat sejajar dengan 
Pelan Strategik Pembinaan 4.0. Usaha juga akan dilaksana untuk 

meningkatkan keberkesanan pelaksanaan dan pemantauan projek 
dengan menggalakkan kerjasama pada masa nyata. Mekanisme 

bagi permohonan dan kelulusan projek dalam talian sedia ada akan 
ditambah baik bagi memudah dan memendekkan proses kelulusan. 
Bagi tujuan ini, platform One Stop Center (OSC) 3 Plus Online yang 
diguna pakai oleh pihak berkuasa tempatan akan diintegrasi 

dengan sistem BIM e-submission. Pengintegrasian ini membolehkan 
perkongsian maklumat dalam kalangan pihak berkuasa yang melulus 
dan melaksana penilaian pelan bangunan dengan menggunakan 
model maklumat tiga dimensi. 


Kualiti projek pembangunan akan terus ditingkatkan melalui 
penggunaan kaedah penilaian kualiti yang lebih meluas. Dalam 
hubungan ini, penggunaan Skor IBS dan Sistem Penilaian Kualiti 
dalam Pembinaan bagi menilai projek pembinaan akan diperluas, 
terutama dalam sektor swasta. Penggunaan kaedah ini akan 
menyumbang kepada usaha untuk menggalakkan amalan terbaik, 
meningkatkan kewibawaan pemain industri dan mengurangkan 
kebergantungan kepada tenaga kerja berkemahiran rendah, terutama 
pekerja asing. 


Usaha akan diambil untuk memoden dan mendigitalkan operasi dan 
proses dalam sektor pembuatan yang akan melonjakkan industri bagi 
mencapai produktiviti yang lebih tinggi. Pelaksanaan Industry4WRD 
akan dipergiat, terutama dalam membangunkan keupayaan system 
integrator tempatan bagi menyediakan penyelesaian yang berinovasi 
berkaitan dengan pendigitalan proses pengeluaran. Di samping itu, 
pelaksanaan RAP juga akan ditambah baik untuk memberi kemudahan 
kepada lebih banyak firma menerima guna teknologi berkaitan 
Industri 4.0 bagi meningkatkan produktiviti. 


Usaha bersepadu akan dilaksana bagi memastikan penerimagunaan 
teknologi yang lebih tinggi untuk meningkatkan kecekapan 

dan produktiviti merentas sektor perkhidmatan. Bagi subsektor 
perkhidmatan moden seperti kewangan, perkhidmatan profesional 
dan penjagaan kesihatan swasta, tumpuan akan diberi kepada 
penerimagunaan teknologi 4IR untuk meningkatkan kecekapan dan 
keberkesanan dalam penyampaian perkhidmatan. Bagi subsektor 
borong dan runcit, tumpuan akan diberi untuk memodenkan aktiviti 
perniagaan yang dikendalikan secara manual. Peruncit berskala 
besar akan digalakkan untuk melabur dalam sistem yang mempunyai 
keberkesanan kos dan meningkatkan pengalaman pelanggan, 
termasuk mendaftar keluar secara kendiri serta memilih dan 
membungkus. Selain itu, penjaja dan peniaga kecil akan digalakkan 
untuk menerima guna gerbang pembayaran pelbagai saluran, 
termasuk e-pembayaran dan e-dompet sebagai langkah untuk 
memodenkan perniagaan. 

Pendigitalan dalam perkhidmatan logistik adalah penting untuk 
meningkatkan produktiviti dan kecekapan serta menyampaikan 
perkhidmatan yang berkualiti. Industri ini akan digalakkan untuk 
mendigitalkan dan menghubungkan operasi ke platform bersepadu 
dalam mewujudkan rantaian bekalan yang pintar dan lebih cekap. 
Inisiatif ini akan membantu melancarkan perkongsian maklumat dan 
meningkatkan kecekapan kos, seterusnya memberi manfaat kepada 
pengguna akhir dan memacu daya saing industri logistik. Selaras 
dengan peningkatan permintaan daripada platform e-dagang dan bagi 
memenuhi permintaan pengguna, penyedia perkhidmatan logistik 
akan digalakkan untuk menambah pelaburan dalam pergudangan dan 
pusat pengedaran bagi meningkatkan kecekapan. Inisiatif ini akan 
mempercepat pembangunan rantaian bekalan termaju. 


Meningkatkan Aktiviti yang Mempunyai Nilai 
Ditambah yang Tinggi 


Dalam sektor pertanian, usaha untuk meningkatkan produk yang 
mempunyai nilai ditambah yang tinggi akan dipergiat dalam aktiviti 
huluan dan pertengahan. Aktiviti di setiap peringkat ini akan 
menghasilkan produk pertanian premium, pelbagai jenis benih 
tanaman dan baka ternakan berhasil tinggi serta produk sampingan 
yang diterima pada peringkat antarabangsa. Pertanian pintar dan 
teknologi pertanian tepat akan diguna pakai dengan skala yang 

lebih luas dalam subsektor agromakanan dan agrikomoditi. Inisiatif 
ini termasuk menerima pakai kaedah pertanian berteknologi tinggi 
merangkumi penggunaan BDA, Al dan loT serta peralatan tepat 
seperti dron, robotik dan sensor. Tumpuan akan turut diberi bagi 
membangun dan mengubah suai jentera dan peralatan pertanian 
untuk disesuaikan dengan keadaan setempat seperti bentuk muka 
bumi, cuaca dan keperluan tanaman. Di samping itu, pertanian pintar 
menegak secara tertutup atau kilang tanaman akan diperluas dengan 
memanfaatkan Taman Kekal Pengeluaran Makanan (TKPM) sedia ada, 
tanah dan bangunan terbiar. Petani akan digalakkan menerima pakai 
amalan pertanian organik untuk memenuhi permintaan yang semakin 
bertambah terhadap produk organik dan menjana pendapatan yang 
lebih tinggi. Dalam bidang perikanan laut, koperasi dan persatuan 
berkaitan pertanian akan digalakkan untuk menceburi aktiviti 
perikanan laut dalam dan laut lepas dengan menggunakan kapal 
moden dan peralatan inovatif untuk meningkatkan daya saing serta 
menggalakkan industri perikanan yang mampan. 


Sektor perlombongan akan diperkukuh menjadi lebih responsif, 
mampan dan berdaya saing dalam menyediakan sumber kepada 
industri lain. Sehubungan itu, industri pertengahan dan hiliran akan 


diperkukuh untuk meningkatkan aktiviti yang mempunyai nilai 
ditambah yang tinggi berkaitan perlombongan. Kerjasama industri 
dalam R&D, terutama dalam teknologi pemprosesan dan reka bentuk 
produk akan digalakkan bagi mewujudkan lebih banyak produk 

yang mempunyai nilai ditambah yang tinggi. Di samping itu, Pelan 
Transformasi Industri Mineral Negara 2021-2030 akan memacu 
pembangunan industri mineral secara holistik. Pelan tersebut 

antara lain akan menambah baik tadbir urus dan perundangan 

serta pembangunan rantaian nilai dan modal insan. Tambahan 

pula, kerjasama antarabangsa akan diteroka untuk memudah cara 
pemindahan teknologi dan pelaburan asing dalam subsektor mineral 
dan subsektor pembuatan berasaskan mineral. Di samping itu, pelan 
hala tuju subsektor kimia yang komprehensif akan dibangunkan untuk 
menangani jurang dalam ekosistem hiliran minyak dan gas, terutama 
petrokimia. Pelan hala tuju ini juga akan mengenal pasti infrastruktur 
sokongan yang diperlukan untuk menarik lebih banyak pelaburan 
berkualiti. 


Bagi meningkatkan aktiviti yang mempunyai nilai ditambah 

yang tinggi dalam sektor pembinaan, tumpuan akan diberi dalam 
menjadikan sektor ini lebih mesra alam. Amalan pembinaan hijau akan 
menambah baik kecekapan penggunaan sumber dan keberkesanan 
kos, selain meningkatkan nilai ditambah dalam sektor. Amalan ini 
juga dapat mengurangkan kesan terhadap alam sekitar. Pemain 
industri dalam sektor ini akan terus didorong untuk menggunakan 
reka bentuk bangunan hijau yang menggalakkan kecekapan sumber, 
tenaga dan air di samping menerapkan ciri-ciri pembinaan yang 
mempunyai ketahanan terhadap perubahan cuaca yang melampau 
dan bencana alam. 


Penerimagunaan konsep ekonomi kitaran? akan meningkatkan 
penggunaan bahan binaan yang mesra alam, tahan lama serta boleh 
biodegradasi dan dikitar semula, seterusnya akan mengurangkan kos 
dan menghasilkan nilai produk yang lebih tinggi. Ekonomi kitaran ini 
akan digalakkan dengan menggunakan konsep dan teknologi IBS, 
BIM, Prefabricated Prefinished Volumetric Construction (PPVC) dan 
Kaedah Modular. Inisiatif perolehan hijau dalam sektor pembinaan 
akan menggalakkan penggunaan bahan mesra alam dan meningkatkan 
permintaan terhadap bahan binaan hijau yang mempunyai nilai 
ditambah yang tinggi. Pihak pemaju juga digesa untuk menerima guna 
pensijilan dan prestasi mampan termasuk Alat Penarafan Infrastruktur 
Lestari (Sustainable INFRASTAR), Indeks Bangunan Hijau (GBI) dan 
GreenRE. Ini bagi memastikan ciri-ciri kelestarian alam sekitar diambil 
kira, bermula daripada fasa reka bentuk dan pembinaan sehingga fasa 
operasi. 


$ Ekonomi kitaran memberi penekanan kepada aktiviti memasukkan semula 
sumber ke dalam sistem persekitaran dan ekonomi melalui guna semula sisa dan 
inisiatif pencegahan sisa, seterusnya mengurangkan kerugian sumber. 


Strategi pertumbuhan dalam sektor pembuatan akan memberi 
tumpuan untuk mengeluarkan produk yang mempunyai nilai 
ditambah yang tinggi dan kompleks, terutama dalam E&E, kimia dan 
produk kimia, jentera dan peralatan (M&E) dan aeroangkasa. Selain 
itu, peluang untuk pertumbuhan di sepanjang rantaian nilai dalam 
subsektor pembinaan kapal, farmasi dan peranti perubatan akan 
diteroka. Peningkatan aktiviti yang mempunyai nilai ditambah yang 
tinggi dalam industri automotif akan disokong melalui pelaksanaan 
NAP 2020. Sektor pembuatan juga akan memberi tumpuan untuk 
membangun dan menerapkan teknologi penting seperti loT, Al, sensor 
fusion serta deep and machine learning dalam proses pembuatan 
produk selaras dengan pelaksanaan Industry4WRD. Matlamat sektor 
ini adalah untuk meningkatkan pengeluaran peralatan dan komponen 
kritikal termaju tempatan untuk mengurangkan import, termasuk 
menggunakan aplikasi robotik bagi memenuhi permintaan yang 
meningkat. 


Dalam sektor perkhidmatan, inovasi teknologi telah mengubah 

cara perniagaan dijalankan dan perkhidmatan disampaikan. Bagi 
memastikan pemulihan dan penstrukturan semula ekonomi, 
subsektor perkhidmatan moden akan memberi tumpuan kepada 
usaha melonjakkan aktiviti yang mempunyai nilai ditambah yang 
tinggi, menyesuaikan dengan perubahan teknologi, mempertingkat 
produktiviti buruh dan meningkatkan eksport. Usaha ini akan 
membolehkan sektor perkhidmatan beralih kepada sektor yang 
berkualiti tinggi dan berasaskan pengetahuan. Bagi subsektor 
perkhidmatan profesional, PPKS tempatan akan digalakkan untuk 
menyediakan perkhidmatan yang mempunyai nilai ditambah yang 
tinggi melalui penerimagunaan teknologi 4IR seperti BDA, Al dan 
loT. Usaha ini akan mentransformasi penyampaian perkhidmatan dan 
menambah baik penyediaan perkhidmatan pelanggan dan produk 
yang kompleks. Dalam hubungan ini, pelan hala tuju yang menyeluruh 
bagi semua perkhidmatan profesional untuk menguasai 4IR akan 
dibangunkan. 


Selain itu, langkah akan diambil untuk meningkatkan penerimagunaan 
BDA serta memperkukuh penyediaan penjagaan kesihatan 

swasta yang menyeluruh dari awal hingga akhir. Usaha ini akan 
membolehkan analisis masa nyata dan menyediakan perkhidmatan 
penjagaan kesihatan yang berkualiti tinggi. Selain itu, pakej 
pelancongan perubatan mewah serta eksklusif untuk pelancong 
penjagaan kesihatan premium akan digalakkan. Ini akan menambah 
baik kedudukan Malaysia sebagai destinasi pilihan dalam kalangan 
pelancong kesihatan di rantau ini. Penekanan juga akan diberi kepada 

inovasi digital dalam penyampaian dan penyelesaian penjagaan 
kesihatan bagi memastikan kualiti perkhidmatan penjagaan kesihatan 
yang lebih baik termasuk perkhidmatan penjagaan warga emas. Bagi 
subsektor pendidikan swasta, kaedah pengajaran secara maya dan 
pembelajaran berasaskan pengalaman akan terus diperkukuh bagi 
menambah baik pengalaman belajar, seterusnya meningkatkan kualiti 
pendidikan. Usaha ini akan mendorong inovasi dalam penghasilan 
teknologi dan alat pendidikan seperti aplikasi pendidikan serta bahan 
audio dan video. 


Program Kaloborasi Industri (ICP), komponen dasar Perolehan 
Kerajaan akan dipromosikan sebagai kaedah strategik bagi 
menyokong usaha dalam meningkatkan rantaian nilai melalui 
pelaksanaan strategi bagi meningkatkan penggunaan teknologi 

dan aktiviti inovasi. Sehubungan ini, pelaksanaan ICP akan terus 
diperkukuhkan bagi memastikan penglibatan syarikat tempatan yang 
lebih tinggi dalam pembangun ekonomi. Inisiatif ini akan mamacu 
pertumbuhan ekonomi ke arah pengingkatan nilai kandungan 
tempatan dan pekerjaan yang lebih tinggi, membolehkan pemindahan 
teknologi, menggalakkan inovasi serta penembusan pasaran serantau 
dan global yang lebih meluas melalui kerjasama strategik. 


Menerima Pakai Teknologi dalam Pembangunan 
Produk Baharu 


Pendekatan yang lebih bersasar akan diambil bagi meningkatkan 
rantaian nilai sektor ekonomi serta menghasilkan produk yang bernilai 
tinggi, pelbagai dan kompleks melalui penerimagunaan teknologi. 
Penubuhan Unit Pengurusan Penyelidikan (RMU) akan menambah 
baik pengurusan, memudah cara dan memantau aktiviti penyelidikan 
oleh industri dan institusi penyelidikan. Penyelidikan eksperimental 
dan pengkomersialan akan diberi keutamaan untuk menggalakkan 
lebih banyak aktiviti R&D berasaskan pasaran. Di samping itu, usaha 
akan dipergiat untuk memperkukuh kerjasama teknikal berkaitan 
inovasi produk dalam kalangan pusat penyelidikan tempatan dan 
antarabangsa, institusi pengajian tinggi dan sektor swasta. 


Usaha akan dipergiat untuk menceburi industri masa hadapan bagi 
menghasilkan produk yang mempunyai nilai ditambah yang tinggi 
serta meningkatkan produktiviti secara berterusan dalam sektor 
pembuatan. Pusat kecemerlangan untuk industri masa hadapan akan 
ditubuhkan bagi menyelaras dan mengintegrasi amalan terbaik dan 
penyelidikan serta menyediakan sokongan dan latihan. Pusat ini akan 
menjalinkan kerjasama strategik bagi mengoptimumkan sumber dalam 
menjalankan aktiviti R&AD&C&I. 

Dalam sektor pertanian, penyelidikan akan ditumpukan bagi 
membangunkan jenis benih tanaman, baka ternakan dan perikanan, 
kaedah penanaman dan produk eksport terpilih. Tumpuan juga akan 
diberi untuk memastikan hasil pertanian pada harga yang berpatutan, 
berkhasiat dan selamat. Penyelidikan akan dipergiat melalui 
kerjasama yang lebih erat antara institusi penyelidikan tempatan 

dan antarabangsa. Dalam mempercepat pembangunan subsektor 
penjagaan kesihatan di bawah sektor perkhidmatan, penyelidikan 
yang lebih terselaras dalam industri PT&K akan dijalankan melalui 
kerjasama yang diterajui oleh sektor swasta dengan institusi 
penyelidikan. Penyelidikan ini akan memberi tumpuan kepada produk 
bernilai tinggi dan kompleks serta mekanisme kawalan kualiti dan 
keselamatan dengan menggunakan teknologi perubatan canggih di 
sepanjang rantaian nilai. 


Mempercepat Pembangunan Bakat 


Kemahiran dan kebolehan tenaga kerja akan dipertingkat bagi 
membolehkan sektor ekonomi meningkatkan rantaian nilai. Bagi 
sektor pertanian, kurikulum dan modul latihan akan disemak 

semula untuk mewujudkan ahli pertanian yang bertauliah dan 
berpengetahuan tinggi yang dapat memenuhi permintaan semasa 
dan masa hadapan. Sebuah badan profesional akan ditubuhkan 
untuk memberi pengiktirafan kepada petani yang terlatih dan 
berpengalaman, pakar perladangan, juruteknik dan ahli sains 
pertanian sebagai ahli pertanian profesional. Ini akan meningkatkan 
kedudukan, imej dan pengiktirafan tenaga kerja sektor pertanian. 


Pemain industri dalam sektor pembinaan adalah digalakkan untuk 
berkongsi sumber dan bekerjasama dengan institusi latihan bagi 
menyediakan latihan industri berkaitan teknologi gunaan terkini 
kepada pekerja dan pelajar. Di samping itu, hubungan antara industri 
dengan universiti akan diperkukuh dengan menerapkan input dan 
kepakaran industri dalam bidang pengajian dan latihan selari dengan 
perkembangan teknologi yang pesat. Selain itu, pemain industri 
didorong untuk memanfaat program latihan dan akreditasi yang 
ditawarkan oleh Lembaga Pembangunan Industri Pembinaan bagi 
meningkatkan kemahiran pekerja sedia ada. Langkah ini bertujuan 
melahirkan bakat tempatan yang berkelayakan dalam sektor 
pembinaan. 


Industri di bawah sektor pembuatan akan digalakkan untuk 
bekerjasama dengan institusi latihan kemahiran dalam merangka 
program latihan yang bersesuaian bagi memenuhi keperluan 
industri untuk beralih kepada rantaian nilai yang lebih tinggi. 
Usaha membangunkan bakat juga akan memberi tumpuan untuk 
memperbanyakkan penyediaan program kelayakan mikro bagi 
memenuhi keperluan latihan kemahiran semula dan kemahiran 
masa hadapan. Di bawah program ini, pekerja akan mendapat set 
kemahiran tambahan seperti pengekodan perisian atau pemodelan 
analitis data melangkaui disiplin tradisional bagi memenuhi 
permintaan pasaran. 


Peralihan ke arah sektor perkhidmatan berasaskan pengetahuan 
memerlukan bakat dalam sektor ini dilengkapi dengan kemahiran 
profesional dan praktikal terkini. Dalam hal ini, SSB baharu akan 
menyediakan strategi bagi merangka program pembangunan bakat 
dalam sektor perkhidmatan. Pelan rangka tindakan menyeluruh 

bagi perkhidmatan perniagaan dan profesional akan digubal untuk 
membantu pihak berkepentingan yang berkaitan dalam meningkatkan 
kemahiran bakat menggunakan alat automasi dan teknologi termaju 
dalam menguasai 4IR. 


Strategi A3 


Memperkukuh Keupayaan Kewangan 


Usaha akan diambil bagi memperkukuh keupayaan kewangan 
beberapa pihak berkepentingan, khususnya petani, usahawan dan 
PMKS dalam menerima guna teknologi baru muncul di sepanjang 
rantaian nilai untuk meningkatkan produktiviti. Tumpuan akan 
diberi kepada usaha untuk menambah baik insentif sedia ada 
serta memperkenalkan mekanisme pembiayaan baharu untuk 
penerimagunaan teknologi. Inisiatif ini akan menarik pelaburan 
berkualiti dan menghasilkan lebih banyak produk yang mempunyai 
nilai ditambah yang tinggi. la juga akan menangani isu sekuriti 
makanan, penjagaan kesihatan dan kebergantungan kepada buruh 
yang berkemahiran rendah. 


Menambah Baik Insentif dan Bantuan Kewangan 


Bagi menggalakkan pelaburan berkualiti, insentif dan bantuan 
kewangan dalam semua sektor ekonomi akan ditambah baik 
menggunakan pendekatan berasaskan prestasi. Dalam sektor 
pertanian, insentif kewangan untuk pelaburan bagi bangunan, 
jentera, latihan dan utiliti akan dikaji semula untuk memangkin 
peralihan daripada pertanian tradisional kepada pertanian moden. 
Mekanisme penyaluran subsidi dan insentif akan dirasionalisasi 
daripada berasaskan input kepada berasaskan prestasi dan 

output. Rasionalisasi ini dijangka dapat meminimumkan ketirisan 
serta menggalakkan produktiviti dan seterusnya, meningkatkan 
pendapatan petani. Skim Tanam Semula (STS)” akan dilaksanakan dan 
dana endowmen akan diwujudkan bagi menambah baik mekanisme 
pembiayaan penanaman semula. Peneroka FELDA akan menjadi 
perintis kepada skim baharu ini sebelum diperluaskan kepada semua 
pekebun kecil. 


Dalam sektor pembuatan, insentif berasaskan prestasi dengan KPI 
yang jelas, tempoh yang ditetapkan dan dasar pemisah akan diberi 
penekanan bagi meningkatkan produktiviti. Insentif Elaun Modal 
Kelengkapan Automasi akan ditambah baik dari segi nilai dan 
mekanisme bagi membolehkan pengilang mempelbagaikan lagi 
produk yang mempunyai nilai ditambah yang tinggi dan kompleks. Di 
samping itu, senarai industri yang diberi insentif cukai di bawah Akta 
Penggalakan Pelaburan 1986 akan dikemas kini untuk menggalakkan 
industri mempelbagaikan jenis produk dan meningkatkan produktiviti. 
Pada masa yang sama, langkah akan diambil untuk meningkatkan 
jumlah penerima geran padanan melalui kerjasama dengan institusi 
kewangan yang menyediakan pinjaman. 


Inisiatif untuk merangsang pertumbuhan dalam sektor perkhidmatan 
akan terus diberi tumpuan bagi menarik pelaburan berkualiti, 
terutama dalam subsektor perkhidmatan moden dengan menambah 
baik insentif sedia ada. Dalam subsektor penjagaan kesihatan 
swasta, insentif cukai sedia ada akan disemak semula untuk menarik 
penyertaan lebih banyak organisasi berasaskan penyelidikan dan 
meningkatkan pelaburan langsung asing (FDI) dalam penyelidikan 
klinikal. Insentif ini bertujuan untuk menjadikan Malaysia sebagai 
hab serantau dalam penyelidikan klinikal, khususnya dalam bidang 
kardiologi, onkologi, reumatologi, kesuburan dan penyakit genetik. 
Pada masa yang sama, usaha akan dilaksana untuk meningkatkan 
pelaburan domestik dalam industri farmaseutikal melalui 
pengkomersialan penemuan R&D bagi menjamin bekalan ubat-ubatan 
yang mampan di Malaysia. 


7 Skim Tanam Semula (STS) adalah caruman tetap bulanan oleh pekebun kecil 
yang merangkumi elemen pelaburan untuk pembiayaan penanaman semula dan 
insurans hayat. 

Penerimagunaan pendigitalan dalam pembelajaran dan pengajaran 
adalah penting bagi meningkatkan daya saing IPTS. Oleh itu, 

IPTS, terutama dalam kalangan PMKS akan digalakkan untuk 
menggunakan kemudahan pembiayaan sedia ada bagi menaik 

taraf dan memodenkan aset ICT serta mendigitalkan kandungan 
pengajaran. Inisiatif ini akan membolehkan IPTS meningkatkan kualiti 
dan memperluas pengajaran dan pembelajaran dalam talian untuk 
keberhasilan yang lebih baik. 


Memperkenalkan Mekanisme Pembiayaan dan 
Insentif Baharu untuk Penerimagunaan Teknologi 


Mekanisme pembiayaan dan struktur insentif baharu akan diperkenal 
untuk mempercepat pembangunan industri berpotensi tinggi dalam 
kesemua sektor ekonomi, terutama bagi menerima guna teknologi 
4IR. Dana pertanian pintar yang khusus akan diwujudkan untuk 
mempercepat penerimagunaan teknologi moden dalam sektor 
pertanian. Dana ini akan menyediakan peluang kepada petani, 
terutama agropreneur muda dan pekebun kecil untuk memodenkan 
aktiviti pertanian di sepanjang rantaian nilai bagi memastikan sekuriti 
makanan. Insentif akan diperkenal dalam sektor pembinaan untuk 
menggalakkan penerimagunaan teknologi seperti IBS, BIM dan 
pembinaan modular. Mekanisasi dan automasi dalam sektor ini akan 
mempercepat penyiapan projek, memastikan kecekapan sumber 

dan kos serta meningkatkan kualiti. Ini juga akan mengurangkan 
kebergantungan kepada pekerja berkemahiran rendah. 


Malaysia dijangka menjadi negara tua pada tahun 2030. Sehubungan 
itu, penyelesaian yang berinovasi diperlukan bagi memastikan 
penduduk kekal produktif. Dalam hubungan ini, insentif kewangan 
akan diperkenal bagi menggalakkan penggunaan teknologi penjagaan 
kesihatan termaju dalam kalangan penyedia kemudahan dan 
perkhidmatan jagaan kesihatan warga emas swasta. Teknologi ini 
termasuk robotik, VR dan AR akan membantu golongan warga emas 
menjadi lebih sihat dan produktif. 

Strategi A4 
Meningkatkan Kejayaan Nexus Produktiviti 


Dalam tempoh RMKe-12, model Nexus Produktiviti sedia ada akan 
terus dimanfaatkan untuk memacu pelaksanaan inisiatif produktiviti 
dalam lebih banyak sektor. Inisiatif ini akan dilaksana menerusi 
kerjasama erat antara kerajaan, sektor swasta dan akademia. Selain 
itu, inisiatif dan program yang berjaya di bawah sembilan Nexus sedia 
ada akan diperluas ke seluruh negara untuk melonjakkan produktiviti 
secara keseluruhan. 


Memperluas Liputan Nexus Produktiviti 


Model Nexus Produktiviti yang diteraju oleh sektor swasta dalam 
merangka dan melaksana program peningkatan produktiviti pada 
peringkat sektor akan diperluas untuk meliputi lebih banyak sektor. 
Sekurang-kurangnya dua Nexus Produktiviti baharu akan diwujudkan 
dalam tempoh RMKe-12, iaitu pembinaan dan perkhidmatan logistik. 
Dua sektor ini mempunyai kesalinghubungan yang kukuh dengan 
sektor lain serta menyumbang sebanyak 7.1% kepada KDNK dan 
12.9% kepada jumlah guna tenaga pada tahun 2020. 


Meningkatkan Keberkesanan Inisiatif Nexus 
Produktiviti 


Penilaian ke atas keberkesanan inisiatif dan program di bawah 
sembilan Nexus Produktiviti akan dilaksana melalui kajian semula 
yang komprehensif. Dalam hubungan ini, program yang kurang 
berkesan akan dirasionalisasi bagi memastikan sumber dapat 
disalurkan kepada program yang memberi impak yang lebih besar 
dalam meningkatkan produktiviti firma. Inisiatif dan program yang 
menghasilkan impak yang ketara dalam menambah baik produktiviti 
akan diperluas bagi memberi manfaat kepada lebih banyak firma di 
seluruh negara. Mekanisme yang komprehensif juga akan diwujudkan 
bagi memudah cara peluasan program ini. 


Strategi A5 


Meningkatkan Amalan Hijau 


Amalan hijau akan meningkatkan kecekapan dalam penggunaan 
sumber, seterusnya menyumbang kepada produktiviti yang lebih 
tinggi, melindungi alam sekitar dan mengekalkan sumber asli untuk 
kegunaan generasi masa kini dan masa hadapan. Sehubungan itu, 
tumpuan akan diberi untuk mempercepat penerimagunaan amalan 
hijau dalam kalangan industri dan menambah baik mekanisme 
pelaksanaan. Pelaksanaan amalan hijau dalam semua sektor ekonomi 
bertujuan untuk membina daya tahan jangka panjang, mewujudkan 
perniagaan yang mampan dan peluang ekonomi baharu serta 
memberi manfaat kepada masyarakat dan alam sekitar. 


Mempercepat Penerimagunaan Amalan Hijau dalam 
kalangan Industri 


Industri akan digalakkan untuk mempercepat penerimagunaan dan 
pelaksanaan amalan hijau, terutama penggunaan dan pengeluaran 
mampan (SCP). Peluasan inisiatif perolehan hijau akan meningkatkan 
permintaan bagi produk dan perkhidmatan hijau, dan menjadi 
pemangkin kepada industri untuk beralih kepada amalan hijau. 
Industri juga akan digesa untuk memperoleh dan mengguna produk 
dan perkhidmatan hijau tempatan, seterusnya menyumbang kepada 
peluasan pasaran hijau. Di samping itu, industri akan digalakkan 
untuk melaksana ekonomi kitaran di sepanjang rantaian nilai produk 
dan perkhidmatan. Usaha ini akan memanfaatkan sepenuhnya bahan 
dikitar semula dalam kitaran pengeluaran, seterusnya mengurangkan 
permintaan terhadap bahan mentah. Kerjasama triple helix dalam R&D 
akan diperkukuh untuk meningkatkan inovasi dan pengkomersialan 
produk hijau serta menerapkan amalan terbaik dalam pengeluaran 
berskala besar bagi meningkatkan produktiviti. 


Pertanian yang mampan akan menambah baik keselamatan dan 
sekuriti makanan serta meminimumkan impak terhadap alam sekitar. 
Usaha untuk menerapkan amalan hijau dalam sektor pertanian akan 
dipergiat dengan menggalakkan petani menguna pakai amalan 
pertanian baik seperti myGAP, MSPO dan Skim Pensijilan Organik 
Malaysia (myOrganic). Di samping itu, perolehan berkaitan pertanian 


untuk ladang kontrak akan dimanfaatkan bagi menggalakkan 
penerimagunaan amalan hijau. Inisiatif ini akan membolehkan 
koperasi dan persatuan berkaitan pertanian membantu petani 
menerima pakai amalan pertanian pintar dan pertanian yang mesra 
alam. 


Memperkukuh Mekanisme Pelaksanaan Amalan Hijau 


Pelan tindakan jangka pendek dan garis panduan perolehan hijau 
kerajaan (GGP) bagi kerja akan diperkenal untuk menggalakkan 
amalan hijau dalam sektor pembinaan. Pelaksanaan GGP bagi kerja di 
seluruh negara termasuk perolehan bahan dengan pelabelan hijau 
akan memangkin peralihan kepada amalan pembinaan yang lebih 
mampan dan hijau. Pemain industri akan digesa untuk menerima 
pakai pensijilan dan alat pengukuran prestasi hijau bagi projek 
pembangunan baharu serta kerja pengubahsuaian dan retrofit. 
Kaedah pengukuran tersebut termasuk Alat Pengurangan Karbon 
dan Kelestarian Alam Sekitar Malaysia (MyCREST), Sustainable 
INFRASTAR, Indeks Lebuhraya Hijau Malaysia, GBI dan BIM. 


Permintaan global terhadap produk sektor pembuatan sedang beralih 
kepada barangan lebih tahan lama dan cekap sumber yang boleh 
dibaiki, diguna dan dikitar semula. Dalam hubungan ini, model 
ekonomi kitaran akan digalakkan melalui mekanisme yang berstruktur 
untuk membolehkan industri menerima guna proses pembuatan 

yang mampan, mengurangkan penggunaan bahan mentah dan 
meningkatkan penggunaan bahan kitar semula. Pelaksanaan Dasar 
Pengilangan Semula Nasional akan membantu industri beralih kepada 
ekonomi kitaran melalui pengilangan semula produk. Di bawah dasar 
ini, tumpuan akan diberi kepada lima sektor, iaitu aeroangkasa, 
automotif, elektronik dan teknologi maklumat, marin serta M&E. Di 
samping itu, konsep taman perindustrian eko yang menerapkan model 
ekonomi kitaran akan dijadikan prasyarat kepada pembangunan 
taman perindustrian baharu. Selain itu, taman perindustrian sedia 
ada akan digalakkan untuk menerima guna model tersebut, melalui 
kerjasama dalam kalangan penyewa taman perindustrian untuk 
mengurus sumber dan isu alam sekitar dengan cekap. Di samping 

itu, pemain industri akan dikehendaki untuk menerima guna elemen 
alam sekitar, sosial dan tadbir urus (ESG) dalam amalan perniagaan 
mereka. Penerimagunaan elemen ESG dalam sektor pembuatan akan 
menggalakkan ekonomi rendah karbon dan berdaya tahan iklim. 

Bidang Keutamaan B 


Memperluas Pasaran Eksport 


Pasaran yang stabil dan sihat adalah penting untuk merangsang 
pertumbuhan sektor dan mencapai pembangunan ekonomi yang 
mampan. Dalam hubungan ini, peranan GLC akan diperkukuh 
manakala persekitaran persaingan yang lebih adil dan sihat akan 
didorong untuk meningkatkan kecekapan pasaran supaya sektor 
swasta dapat berkembang ke pasaran domestik dan antarabangsa. 
Langkah untuk memperluas pasaran domestik dan eksport akan 
ditumpukan kepada usaha meningkatkan kecekapan pasaran, 
memperkasa peranan pemain industri dan memperkukuh fasilitasi 
perdagangan. 


Strategi 
B1 


(o Meningkatkan Kecekapan Pasaran 


Strategi (O) Memperkasa Industri untuk 


B2 Bersaing dalam Pasaran Domestik 
dan Antarabangsa 


Strategi 
B3 


(@ Memperkukuh Fasilitasi 
Perdagangan 


Strategi B1 


Meningkatkan Kecekapan Pasaran 


Kecekapan pasaran adalah penting bagi memastikan industri 
mendapat akses pasaran yang lebih luas dan mencapai pertumbuhan 
yang lebih tinggi untuk kekal berdaya saing dan mampan. Inisiatif 
untuk meningkatkan kecekapan pasaran akan diberi tumpuan 
kepada usaha menghubungkan pembekal dengan pengguna secara 

langsung melalui platform digital dan meningkatkan kemampanan 
rantaian bekalan. Usaha akan dilaksana untuk menjadikan Malaysia 
sebagai hab logistik serantau dengan memanfaatkan kelebihan 
ketersambungan yang baik di rantau Asia Pasifik. Inisiatif ini akan 
menawarkan peluang yang besar dan mewujudkan rangkaian jaringan 
yang lebih cekap. 


Menghubungkan Pembekal dan Pengguna melalui 
Platform Digital 


Dalam sektor pertanian, petani digalakkan untuk memanfaatkan 
platform e-dagang bagi mempermudah penjualan produk pertanian 
secara terus dan meningkatkan kebolehjejakan. Sehubungan 

itu, infrastruktur dan kemudahan berkaitan akan ditambah baik 

bagi membolehkan petani mendapat akses secara terus untuk 
memasarkan produk. Di samping itu, kerjasama antara syarikat 
e-dagang serta koperasi dan persatuan berkaitan pertanian akan 
diwujudkan bagi membolehkan petani luar bandar menyertai pasaran 
dalam talian. Koperasi dan persatuan berkaitan pertanian juga akan 
digalakkan mengguna platform e-dagang untuk meningkatkan eksport 
dan menembusi pasaran baharu. Platform bidaan dalam talian untuk 
beberapa produk pertanian akan dibangunkan bagi membolehkan 
urus niaga yang telus, seterusnya menambah baik kecekapan pasaran 
dan mencegah manipulasi harga oleh orang tengah. Melalui platform 
ini, petani juga akan dapat mengurus risiko pengeluaran dengan lebih 
baik serta membolehkan lebih banyak ladang kontrak dan usaha 
sama membekalkan hasil pertanian. Ini akan mewujudkan pasaran 
yang lebih cekap, mendorong produktiviti yang lebih tinggi dan 
meningkatkan akses pasaran bagi petani. 


Meningkatkan Kemampanan Rantaian Bekalan 


Rantaian bekalan sektor pembuatan akan terus dipertingkat dengan 
mengeluarkan input asas untuk produk pembuatan. Dalam hubungan 
ini, langkah akan diambil untuk mengenal pasti jurang yang wujud 
dalam rantaian bekalan sedia ada bagi memastikan kemampanannya. 
Pelaburan baharu serta penggabungan dan pengambilalihan (M&A) 
akan digalakkan untuk menangani jurang yang telah dikenal pasti. Di 
samping itu, syarikat Malaysia akan digalakkan untuk meningkatkan 
kerjasama dengan syarikat asing bagi memudahkan pemindahan 
teknologi dan pengetahuan serta membangunkan tenaga kerja 
tempatan yang mahir. 


Menjadikan Malaysia Sebagai Hab Logistik Serantau 


Dalam usaha menjadikan Malaysia sebagai hab logistik serantau, 
urusan menjalankan perniagaan akan dipermudah. Ini termasuk 
menambah baik prosedur kawal selia bagi memudah cara pemain 
domestik serta menarik pemain global untuk menempatkan pusat 
operasi di negara ini. Pengurusan rantaian bekalan yang cekap dan 
pusat pengedaran serantau akan dibangunkan untuk menyediakan 
perkhidmatan yang komprehensif kepada pengguna. Penyedia 
perkhidmatan logistik akan digalakkan untuk menerima pakai amalan 
terbaik dan teknologi baru muncul serta memperkenalkan kaedah 
baharu bagi menjalankan perniagaan. Pendekatan pelbagai mod akan 
diberi tumpuan untuk mewujudkan rangkaian logistik dan komunikasi 
yang bersepadu bagi memastikan rantaian bekalan yang cekap dan 
maju. Pemain industri akan digalakkan untuk membentuk pakatan, 
termasuk melalui M&A sebagai penyedia logistik pihak keempat (4PL) 
bagi mengurus dan mengawal semua aktiviti dalam rangkaian rantaian 
bekalan dan berfungsi sebagai pusat perhubungan tunggal kepada 
pelanggan. Usaha menjadikan Malaysia sebagai hab serantau akan 
meningkatkan daya saing pemain industri dan memperluas pasaran di 
rantau ini. 


Strategi B2 


Memperkasa Industri untuk Bersaing dalam 
Pasaran Domestik dan Antarabangsa 


Keupayaan industri akan diperkukuh untuk meningkatkan daya 

saing dan kemampanan industri tempatan. Ini akan dilaksana dengan 
menggalakkan kerjasama dalam kalangan industri serta memantapkan 
keupayaan dan kemampuan pemain industri untuk meningkatkan 
sumbangan dalam pasaran eksport. Usaha ini akan membolehkan 
industri menyertai pasaran domestik dan antarabangsa secara 
berkesan. 


Menggalakkan Kerjasama dalam kalangan Industri 


Usaha akan dipergiat untuk meningkatkan kerjasama dalam kalangan 
pemain industri bagi menambah baik akses pasaran. Usaha ini 
termasuk mewujudkan perkongsian pintar antara pemain industri. 
Dalam sektor pertanian, pendekatan ladang kontrak akan diperluas 
dengan penglibatan syarikat peneraju atau koperasi dan persatuan 
berkaitan pertanian untuk mewujudkan peluang pasaran yang lebih 
besar kepada petani, terutama bagi produk pertanian bernilai tinggi. 
Inisiatif ini akan menjana pendapatan yang lebih tinggi kepada petani. 


Dalam sektor pembuatan, syarikat multinasional (MNC) akan diberi 
galakan supaya bekerjasama dengan PMKS bagi memperkukuh 
rantaian huluan dalam ekonomi dan membantu PMKS menyertai 
rantaian nilai global. Kerjasama ini akan mempercepat pemindahan 
teknologi kepada firma tempatan. Di samping itu, PMKS akan 
digalakkan memanfaatkan persatuan industri untuk mendapatkan 
khidmat nasihat pemasaran dan maklumat untuk meningkatkan akses 
pasaran. 


Memantapkan Keupayaan dan Kemampuan Pemain 
Industri 


Bagi menembusi pasaran antarabangsa, pemain industri amat 
bergantung kepada keupayaan dan kemampuan untuk memenuhi 
permintaan dalam rantaian nilai global. Dalam hubungan ini, 
konsortium dalam sektor pembinaan akan diwujudkan untuk 
menyatukan pelbagai pemain industri tempatan bagi membida 
projek antarabangsa. Pemain industri tersebut termasuk kontraktor, 
pembekal dan pembiaya. Penubuhan konsortium ini akan 
membolehkan pemain industri memanfaat kekuatan masing-masing 
dan mewujudkan nilai sinergi bagi meningkatkan daya saing. 


GLC memainkan peranan penting untuk membantu firma kecil 
meningkatkan sumbangan dalam pasaran dan menyerlahkan jenama 
tempatan di luar negara. Bagi tujuan ini, GLC adalah digalakkan 
untuk melaksana program bimbingan kepada PPKS dalam sektor 
perkhidmatan, terutama subsektor perkhidmatan perniagaan dan 
profesional. Ini akan mengurangkan kebergantungan GLC kepada 
tenaga profesional asing di samping mewujudkan lebih banyak 
peluang untuk PPKS berkembang. Selain itu, PPKS adalah digalakkan 
untuk mewujudkan syarikat yang mempunyai kepakaran pelbagai 
disiplin yang kukuh melalui M&A serta mendigitalkan dan menerima 
guna teknologi termaju. Ini akan membolehkan PPKS mempertingkat 
keupayaan seiring dengan perkembangan teknologi yang pesat dan 
meningkatkan daya saing. Dalam hubungan ini, insentif cukai akan 
dipertimbang untuk syarikat M&A menerima guna teknologi digital. 
Inisiatif ini akan meningkatkan keupayaan dan kemampuan PPKS 
untuk berkembang dalam pasaran domestik dan menembusi pasaran 
antarabangsa. 

Pelan rangka tindakan nasional bagi industri perkhidmatan dan 
peralatan minyak dan gas (OGSE) akan dirangka sebagai panduan 
untuk pembangunan industri ini. Pelan rangka tindakan tersebut 
juga akan menyediakan hala tuju strategik bagi meningkatkan 

daya saing, kecekapan dan kemampuan teknologi pemain industri 
OGSE tempatan. Melalui penambahbaikan ini, pemain industri 
OGSE tempatan akan berupaya mempelbagaikan perkhidmatan dan 
melaksana kerja yang kompleks di dalam dan luar negara. 


Strategi B3 


Memperkukuh Fasilitasi Perdagangan 


Fasilitasi perdagangan yang berkesan akan memastikan kelancaran 
pergerakan barangan dan perkhidmatan antara negara. Dalam 
tempoh RMKe-12, tumpuan akan diberi untuk memanfaatkan 
perjanjian perdagangan serta mempergiat pemasaran dan promosi 
eksport. Ini akan membolehkan pengeksport mendapat akses pasaran 
yang lebih luas, seterusnya meningkatkan aktiviti perdagangan dan 
menyerlahkan kewujudan produk dan perkhidmatan tempatan secara 
menyeluruh pada peringkat antarabangsa. 


Memanfaatkan Perjanjian Perdagangan 


Malaysia telah memeterai beberapa perjanjian perdagangan untuk 
memperluas dan menggalakkan perdagangan antarabangsa. PMKS, 
PPKS dan syarikat peringkat pertengahan dalam semua sektor 
ekonomi akan digalakkan untuk memaksimumkan peluang daripada 
FTA sedia ada, perjanjian dua hala dan perkongsian ekonomi dengan 
negara lain. Pemain industri akan diberi khidmat nasihat dan 
maklumat yang komprehensif mengenai pasaran asing serta risikan 
pasaran. Di samping itu, perjanjian dua hala dan pelbagai hala yang 
baharu dengan rakan perdagangan yang berpotensi akan dikenal 
pasti. Perjanjian Regional Comprehensive Economic Partnership dijangka 
diratifikasi dan dilaksana dalam tempoh RMKe-12. Perjanjian ini 
berpotensi untuk memberikan keutamaan akses pasaran kepada 
45% penduduk dunia. Beberapa FTA yang berpotensi masih dalam 
peringkat rundingan dan akan turut menjadi keutamaan untuk 
dimanfaatkan. FTA ini akan membuka peluang yang lebih besar 
kepada industri tempatan untuk menembusi pasaran global. 

Mempergiat Pemasaran dan Promosi Eksport 


Misi perdagangan akan terus diperkemas untuk memainkan peranan 
yang lebih berkesan bagi mempergiat usaha pemasaran dan promosi. 
Usaha promosi eksport akan ditambah baik untuk meningkatkan 
eksport produk bernilai tinggi ke pasaran tradisional dan baharu. 
Hasil pertanian premium dan bernilai tinggi seperti sarang burung 
walit serta durian Musang King dan nanas MD2 akan dipromosi 
secara aktif melalui pelbagai platform. Pengeksport pertanian 

akan digalakkan untuk mematuhi piawaian Malaysia's Best yang 
menepati piawaian myGAP dan myOrganic yang diterima pada 
peringkat antarabangsa, serta Peraturan Penggredan, Pembungkusan 
dan Pelabelan Keluaran Pertanian. Pematuhan ini adalah untuk 
memastikan penerimaan oleh pasaran. Selain itu, usaha bersepadu 
untuk menangkis kempen diskriminasi terhadap produk agrikomoditi 
Malaysia, terutama minyak sawit dan kayu balak akan diteruskan. 
Usaha ini termasuk mempergiat program bagi memastikan pekebun 
kecil memperoleh pengiktirafan skim pensijilan MSPO menjelang 
akhir tahun 2021. 


Usaha berterusan akan dilaksana bagi membolehkan lebih ramai 
pemain industri dalam sektor pembuatan menembusi pasaran rakan 
dagangan utama. Rangka Tindakan Perdagangan Negara (RTPN) 
digubal untuk meningkatkan ekosistem perniagaan dan daya 

saing syarikat pengeksport Malaysia dengan memberi tumpuan 
kepada peraturan perdagangan, logistik dan akses pasaran. Di 
samping itu, pelaksanaan Program Pembangunan Syarikat Peringkat 
Pertengahan dan Program Going Export (GoEx) akan dipertingkat 
untuk membolehkan syarikat tempatan mengeksport produk 

yang mempunyai nilai ditambah yang tinggi. Pengilang juga akan 
digalakkan untuk memperkukuh penjenamaan barangan tempatan 
bagi meningkatkan pengiktirafan antarabangsa. Jenama barangan 
buatan Malaysia akan dipromosi di peringkat global sebagai jenama 
barangan yang berkualiti. 


Dalam sektor perkhidmatan, usaha akan diambil untuk meningkatkan 
eksport produk dan perkhidmatan tempatan bagi mengurangkan 
lagi defisit perdagangan perkhidmatan. Bagi subsektor penjagaan 
kesihatan swasta, keterlihatan jenama penjagaan kesihatan Malaysia 
akan diperkukuh dengan mempergiat pemasaran dan promosi 
secara digital. Melangkah ke hadapan, fokus industri akan beralih 
kepada promosi perkhidmatan dengan hasil berintensiti tinggi 
seperti kesuburan dan onkologi, serta memperkukuh rangkaian dan 


saluran sedia ada melalui rakan strategik dalam pasaran utama yang 
dikenal pasti terutama ASEAN dan Timur Tengah. Potensi IPTS akan 
dimanfaat dengan memperkenalkan program khusus untuk menarik 
minat pelajar antarabangsa. Kerjasama strategik antara IPTS dengan 
syarikat besar sebagai rakan pembiaya akan digalakkan. Kerjasama 
ini akan menguntungkan kedua-dua pihak melalui peningkatan 
kemampanan IPTS serta ketersediaan bakat yang bersesuaian 

untuk syarikat. Selain itu, pelbagai inisiatif dan program eksport 
dalam subsektor peruncitan dan F&B, termasuk Enhanced Franchise 
Development Programme dan Program Transformasi dan Pengedaran 
Produk akan ditambah baik untuk meningkatkan keberkesanan. 
Langkah juga akan dilaksana untuk memperkukuh imej jenama produk 
dan perkhidmatan tempatan dalam meningkatkan penyertaan dalam 
pasaran antarabangsa. 


Dana eksport perkhidmatan sedia ada akan diperluas kepada 
perkhidmatan perniagaan yang berpotensi tinggi, manakala 
pelaksanaan dan pemantauan dana tersebut juga akan diperkukuh. Ini 
bagi meningkatkan kadar penggunaan dan keberkesanan kemudahan 
pembiayaan. Penerima dana disyaratkan menyediakan laporan untuk 
menilai prestasi dan mendapat maklum balas secara berkala bagi 
membantu penyediaan langkah intervensi yang diperlukan. Inisiatif 
ini akan memperkukuh keupayaan penyedia perkhidmatan tempatan 
menembusi pasaran antarabangsa. 


Bidang Keutamaan C 


Memperkukuh Keberkesanan Ekosistem 
Pengantaraan Kewangan 


Ekosistem pengantaraan kewangan yang berkesan dan berdaya tahan 
penting untuk menyokong pertumbuhan ekonomi yang mampan dan 
pembangunan masyarakat. Daya tahan ini amat penting ketika dunia, 
termasuk Malaysia, perlu bertindak balas bagi memulihkan keadaan 
ekonomi dan sosial susulan krisis kesihatan global dan kejutan negatif 
yang lain. Pelancaran pelan induk pasaran modal yang ketiga dan 
rangka tindakan sektor kewangan yang baharu akan menetapkan hala 
tuju sistem kewangan secara menyeluruh sepanjang tempoh lima 
tahun akan datang. Penekanan akan diberi untuk mentransformasi 
ekosistem kewangan bagi memenuhi keperluan ekonomi masa 
hadapan, meningkatkan daya tahan dan menambah baik tadbir urus 
serta menggalakkan sistem kewangan yang mampan dan inklusif. 


Strategi (O) Mentransformasi Ekosistem 
C1 Kewangan bagi Memenuhi 
Keperluan Ekonomi Masa Hadapan 


Strategi O) Meningkatkan Daya Tahan dan 
C2 Menambah Baik Tadbir Urus 
Sistem Kewangan 


Strategi , 
C3 @ Menggalakkan Sistem Kewangan 


yang Mampan dan Inklusif 

Strategi C1 


Mentransformasi Ekosistem Kewangan bagi 
Memenuhi Keperluan Ekonomi Masa Hadapan 


Usaha akan dilaksana untuk memastikan ekosistem kewangan 
berupaya memenuhi keperluan ekonomi masa hadapan. Usaha 

ini akan dilaksana menerusi galakan lebih banyak inovasi dan 
meningkatkan daya saing sektor perkhidmatan kewangan serta 
menyediakan lebih banyak kemudahan saluran pembiayaan di 
sepanjang kitaran hayat semua perniagaan. Secara keseluruhannya, 
inisiatif ini akan mengubah ekosistem kewangan menjadi lebih 
berdaya maju, cekap dan berteraskan teknologi. 


Menggalakkan Inovasi dan Daya Saing untuk 
Meningkatkan Kecekapan 


Memandangkan pertumbuhan ekonomi yang semakin dipacu oleh 
teknologi dan aktiviti berintensif pengetahuan, usaha akan tertumpu 
untuk menggalakkan penggunaan teknologi yang inovatif dan aplikasi 
teknologi ke dalam sektor perkhidmatan kewangan. Penggunaan 
e-pembayaran dalam aktiviti ekonomi akan diperluas dan dipercepat 
untuk membolehkan pengguna mendapat perkhidmatan kewangan 
yang lebih lancar dan selamat. Peserta sedia ada dalam sistem 
kewangan perlu menyesuaikan dan beralih kepada pendigitalan untuk 
kekal relevan. Langkah juga akan dilaksana untuk memudah cara 
pendigitalan industri bagi menambah baik kecekapan perkhidmatan 
kewangan secara keseluruhan. 


Bagi menggalakkan persaingan dan mendorong lebih banyak inovasi, 
usaha akan dilaksana untuk memudahkan kemasukan peserta baharu 
seperti bank digital, penanggung insurans digital, penasihat robotik 
dan broker digital serta menyokong peserta pasaran menggunakan 
model perniagaan baharu yang berinovasi. Penambahbaikan 
infrastruktur utama, peraturan dan amalan yang kondusif juga akan 
diteruskan. Ini termasuk pelaksanaan rangka kerja keselamatan siber 
yang berkesan bagi meningkatkan kecekapan, keselamatan dan 

daya tahan. Selain itu, usaha untuk meningkatkan hubungan dan 
jalinan dengan pasaran serantau akan terus dipergiat bagi menarik 
kemasukan lebih banyak modal asing dan pemindahan pengetahuan 
ke dalam negara. 

Meningkatkan Kemudahan Pembiayaan di sepanjang 
Kitaran Hayat Perniagaan 


Saluran pengumpulan dana berasaskan pasaran yang berbeza akan 
terus dipertingkat bagi memenuhi keperluan dana oleh PMKS 

di sepanjang kitaran hayat perniagaan serta syarikat besar yang 
berhasrat mengembangkan pasaran pada peringkat serantau. 

Ini melibatkan pembangunan pembiayaan alternatif yang teguh 
sebagai pelengkap kepada sistem perbankan serta mengukuhkan 
lagi perlindungan pengguna dalam penyediaan kredit mengambil 
kira bilangan pembiaya bukan tradisional yang semakin meningkat. 
Di samping itu, usaha menyediakan pembiayaan mikro akan terus 
dipertingkat. Pembiayaan alternatif akan meningkatkan peluang 
kepada syarikat dan pelabur untuk mempelbagaikan portfolio 
pelaburan. Usaha ini akan meningkatkan kecekapan dalam 
mengantarakan modal risiko untuk menggerakkan simpanan ke dalam 
pelaburan modal dalam sektor ekonomi yang mempunyai potensi 
pertumbuhan tinggi. 


Strategi C2 


Meningkatkan Daya Tahan dan Menambah Baik 
Tadbir Urus Sistem Kewangan 


Pengukuhan daya tahan keseluruhan sistem kewangan penting dalam 
keadaan ketidakstabilan dan ketidaktentuan yang semakin meningkat 
dalam sistem kewangan global. Tumpuan akan diberi kepada aspek 
memperkukuh perlindungan bagi kestabilan sistem kewangan dan 
menambah baik tadbir urus. Ini akan memastikan daya tahan dan 
integriti dalam sistem kewangan. 


Memperkukuh Perlindungan bagi Kestabilan Sistem 
Kewangan 


Kerjasama yang lebih erat dalam kalangan pihak berkuasa 
pengawalseliaan di dalam dan luar negara akan dipertingkat untuk 
mengukuhkan penguatkuasaan kawal selia. Kerjasama ini penting 
sebagai persiapan menghadapi pasaran kewangan yang semakin 
pelbagai berikutan peningkatan peserta bukan tradisional yang 
menyediakan perkhidmatan tanpa sempadan. Dalam mendepani 
perkembangan teknologi dan kepesatan penyebaran data, instrumen 
dan mekanisme yang berkaitan dengan teknologi pengawalan 
(regtech) dan teknologi penyeliaan (suptech) akan dibangunkan bagi 
meningkatkan keberkesanan dan kecekapan peranan dan fungsi 
badan kawal selia. 


Menambah Baik Tadbir Urus dalam Sektor Kewangan 


Tumpuan akan diberikan kepada usaha meningkatkan 
pengawalseliaan dan penyeliaan ke arah memupuk budaya dan 
tingkah laku beretika dalam sektor kewangan. Dalam hubungan 

ini, tindakan kawal selia yang lebih tertumpu kepada pencapaian 
akan dilaksana bagi membentuk pasaran dan tingkah laku institusi. 
Langkah ini termasuk memberikan lebih penekanan kepada usaha 
menggalakkan ahli lembaga pengarah dalam syarikat tersenarai 
untuk menjalankan tugas dengan lebih berkesan dan seterusnya akan 
meningkatkan keyakinan pelabur. Selain itu, peranan pelabur institusi 
dalam menambah baik tadbir urus dan kepimpinan syarikat akan 
dipertingkat. Langkah yang menyeluruh bagi mencegah rasuah dalam 
pasaran modal juga akan dilaksana. 


Strategi C3 


Menggalakkan Sistem Kewangan yang Mampan 
dan Inklusif 


Sektor kewangan memainkan peranan penting bagi menyokong 
agenda kewangan yang mampan dan inklusif. Ini termasuk 
memperkukuh agenda kewangan Islam, mempergiat pelaksanaan 
agenda keterangkuman dan literasi kewangan dalam kalangan 
masyarakat serta memperluas perkhidmatan kewangan yang mampan. 


Memperkukuh Agenda Kewangan Islam 


Melangkah ke hadapan, matlamat Malaysia adalah untuk 
mengekalkan kedudukannya sebagai peneraju pusat kewangan 

Islam antarabangsa. Usaha untuk mengukuhkan peranan Malaysia 
sebagai pemimpin berwawasan yang utama dalam kewangan Islam, 
terutama dalam aspek pengawalan dan penyeliaan akan terus 
dipergiat. Penerapan prinsip pengantaraan berasaskan nilai (VBI) 
dalam pemberian pembiayaan oleh institusi kewangan Islam akan 
diperluas. Bagi tujuan ini, institusi kewangan Islam sedang meneroka 
penggunaan instrumen kewangan sosial seperti wakaf, sedekah dan 
zakat untuk membuka lebih banyak peluang dan menggerakkan 
sumber dengan berkesan. Usaha ini akan menyediakan pembiayaan 
dan perlindungan kewangan kepada golongan berpendapatan rendah. 
Bersandarkan rekod prestasi kepimpinan global yang kukuh dalam 
pasaran modal Islam, Malaysia berada pada kedudukan yang baik 
untuk terus meningkatkan inovasi dalam instrumen kewangan sosial. 
Dalam hubungan ini, langkah akan diambil untuk membangunkan 


mekanisme dan produk berasaskan pasaran yang lebih inovatif 
dengan memanfaatkan teknologi kewangan Islam bagi memenuhi 
keperluan pasaran kewangan yang lebih luas dan ekonomi secara 
keseluruhan dengan lebih baik. 


Mempergiat Pelaksanaan Agenda Keterangkuman dan 
Literasi Kewangan 


Keterangkuman kewangan akan terus menjadi agenda utama 

untuk dipergiat bagi memastikan semua rakyat mendapat akses 
yang bermakna kepada perkhidmatan kewangan yang berkualiti 

dan mampu milik. Penekanan akan diberikan kepada penyelesaian 
kewangan yang inovatif serta kaedah penyampaian dan instrumen 
penilaian yang dipacu teknologi. Penawaran produk insurans mikro 
dan takaful mikro akan diperluas, di samping pengenalan langkah 
untuk memastikan kemampanan perkhidmatan insurans dan takaful 
kesihatan untuk rakyat. Usaha juga akan diberi untuk mempercepat 
pembaharuan bagi menangani isu struktur yang menjejaskan 
pelaksanaan agenda keterangkuman kewangan. Isu struktur termasuk 
jaringan keselamatan kewangan yang tidak mencukupi untuk 
melindungi isi rumah B40 daripada kejutan pendapatan. Bagi tujuan 
ini, kerjasama dengan pihak berkepentingan utama yang strategik 
akan dilaksana untuk mencapai outcome yang berkesan. Pada masa 
yang sama, inisiatif di bawah Strategi Literasi Kewangan Kebangsaan 
akan terus dilaksana bagi meningkatkan tahap literasi kewangan 
rakyat Malaysia. 


Memperluas Perkhidmatan Kewangan yang Mampan 


Malaysia telah mengorak langkah penting dengan mengintegrasi 
elemen ESG dalam amalan perniagaan dan pertimbangan terhadap 
pelaburan syarikat dan penyedia perkhidmatan kewangan. Sistem 
kewangan akan memainkan peranan sebagai pemangkin untuk 
Malaysia beralih kepada ekonomi rendah karbon. Menyedari akan 
keperluan mendesak untuk mempercepat dan memastikan peralihan 
yang lancar dan teratur, jawatankuasa yang terdiri daripada Bank 
Negara Malaysia, Suruhanjaya Sekuriti Malaysia dan pihak industri 
kewangan akan memacu dan menyokong tindakan menghadapi 
perubahan iklim dalam sektor ini. Bidang keutamaan yang akan 
diberi tumpuan meliputi pengurusan risiko dan data, tadbir urus dan 
penzahiran, pembangunan produk dan inovasi serta libat urus dan 
pembangunan kapasiti. 

Kewangan Islam dibangunkan dengan matlamat keseluruhan yang 
memberi tumpuan kepada penciptaan nilai positif dan pencegahan 
kesan negatif. Institusi kewangan Islam di Malaysia akan didorong 
untuk terus menjayakan agenda kelestarian melalui inisiatif seperti 
rangka kerja VBI. Melalui VBI, pelbagai pihak berkepentingan akan 
bersama-sama menjayakan agenda kelestarian. VBI juga akan 
menggalakkan institusi kewangan Islam menilai bagaimana mereka 
mencipta nilai dan impak, terutamanya ketika bertindak balas 
terhadap perubahan ekonomi, sosial dan persekitaran. Ini akan 
menyokong pembangunan sosioekonomi sejajar dengan agenda 
pertumbuhan ekonomi jangka panjang dan kemakmuran bersama. 
Usaha untuk membangunkan ekosistem Pelaburan Mampan dan 
Bertanggungjawab (SRI) yang menyokong di bawah SRI Roadmap akan 
dipergiat. Kewangan Islam juga akan dimanfaatkan bagi memajukan 
lagi penyelesaian SRI. Langkah ini termasuk memperluas produk 
dan perkhidmatan pasaran modal Islam bagi menyokong aktiviti 
pembiayaan kewangan sosial, termasuk wakaf demi manfaat yang 
lebih besar kepada masyarakat. 

Bidang Keutamaan D 


Memperkukuh Peranan Kawasan 
Perindustrian dan Pengeluaran Makanan 


Pembangunan kawasan perindustrian dan kawasan yang dikhaskan 
bagi pengeluaran makanan telah diakui sebagai satu daripada 
platform penting dalam menarik pelaburan, terutama yang 
berteknologi tinggi. Di Malaysia, kawasan perindustrian memainkan 
peranan yang penting dalam melonjakkan pembangunan beberapa 
industri terpilih, menggalakkan pembangunan yang tidak tertumpu 
pada sesuatu kawasan dan mempercepat pertumbuhan wilayah. 

Di bawah RMKe-12, tumpuan akan diberi untuk meningkatkan 
peranan kawasan perindustrian sebagai pemangkin pertumbuhan 
dan mencapai matlamat pembangunan perindustrian yang seimbang. 
Oleh yang demikian, inisiatif akan dipergiat untuk meningkatkan daya 
tarikan dan pelaburan di kawasan ini. 


Strategi O) Mempertingkat Peranan Kawasan 


D1 Perindustrian dan Kawasan 
Pengeluaran Makanan sebagai 
Pemangkin Pertumbuhan 


Strategi 
D2 


O) Mencapai Pembangunan Kawasan 
Perindustrian yang Seimbang 


Strategi D1 


Mempertingkat Peranan Kawasan Perindustrian 
dan Kawasan Pengeluaran Makanan sebagai 
Pemangkin Pertumbuhan 


Langkah akan diambil untuk menambah baik perancangan, 
penyelarasan dan pengurusan kawasan perindustrian dan kawasan 
yang dikhaskan bagi pengeluaran makanan di seluruh negara. 
Pembangunan tersebut akan selari dengan aspirasi negara 
berteknologi tinggi dan Agenda 2030, terutama yang memberi 
tumpuan kepada pengurusan yang cekap, penerimagunaan teknologi 
termaju serta kelestarian alam sekitar. Insentif dan bantuan kewangan 
akan disemak semula untuk menggalakkan pembangunan di kawasan 
ini. 


Mempertingkat Pembangunan dan Pengurusan 
Kawasan Perindustrian 


Daya tahan kawasan perindustrian bergantung kepada ekosistem 
yang mampan. Dalam hubungan ini, pembangunan kawasan 
perindustrian akan digalakkan berasaskan konsep industri hijau. 
Melalui konsep ini, amalan yang mampan akan diterapkan dalam 
meningkatkan kemakmuran ekonomi dengan kesan yang minimum 
kepada alam sekitar dan sosial. Garis panduan yang komprehensif 
mengenai taman perindustrian eko akan diperkenal untuk diguna 
pakai oleh kawasan perindustrian. 


Pembangunan kawasan perindustrian baharu akan berdasarkan 
kepada prospek permintaan dan disesuaikan dengan keperluan 
sebenar pelabur. Rangka kerja dasar akan disedia untuk memberi 
panduan kepada pemaju dalam merancang, membangun dan 
menguruskan operasi kawasan perindustrian ini. Rangka kerja ini 
akan mempertingkat rantaian huluan dan kecekapan penyelenggaraan 
kawasan perindustrian untuk mewujudkan ekosistem pelaburan 
yang kondusif. Pemaju akan digalakkan untuk menjalankan 

kajian kemungkinan dan kajian pasaran yang komprehensif bagi 
mengurangkan risiko yang berpotensi menyebabkan kawasan 
perindustrian tidak dimanfaatkan sepenuhnya. Selain itu, satu kajian 
menyeluruh akan dilaksana bagi mencergaskan semula kawasan 
perindustrian yang tidak dimanfaatkan sepenuhnya. 


Peranan kawasan yang dikhaskan bagi pengeluaran makanan akan 
diperkukuh untuk meningkatkan penyertaan agropreneur dalam 
pertanian moden. Mekanisme pembangunan dan pengurusan yang 
menyeluruh bagi kawasan ini seperti TKPM, Zon Industri Akuakultur 
dan Taman Kekal Pengeluaran Ruminan akan dibangunkan melalui 
kerjasama antara Kerajaan Persekutuan dan kerajaan negeri. Selain 
itu, kerjasama antara kerajaan, penyedia perkhidmatan swasta dan 
agropreneur akan dipergiat untuk memudah cara penerimagunaan 
teknologi moden. 


Memperkukuh Penyediaan Insentif dan Bantuan 
Kewangan 


Penyediaan insentif dan bantuan kewangan kepada pelabur di 
kawasan perindustrian, terutama yang membuat pelaburan dalam 
teknologi termaju akan diperkukuh. Penggunaan teknologi dan 
automasi yang lebih meluas di sepanjang rantaian nilai akan memacu 
pertumbuhan produktiviti dan mengurangkan kebergantungan kepada 
pekerja asing berkemahiran rendah. Insentif akan dirangka semula 
untuk menarik pelaburan berkualiti yang menggunakan teknologi 


bersih bagi memastikan amalan yang mampan. Bantuan kewangan 
juga akan diperluas kepada agropreneur di kawasan pengeluaran 
makanan untuk mempermudah penerimagunaan amalan pertanian 
pintar bagi meningkatkan produktiviti dan pendapatan. 


Strategi D2 


Mencapai Pembangunan Kawasan Perindustrian 
yang Seimbang 


Perindustrian adalah pemboleh daya penting dalam pembangunan 
wilayah untuk memastikan pertumbuhan yang seimbang dan inklusif. 
Dalam tempoh RMKe-12, usaha akan diambil bagi menggalakkan 
pembangunan yang saksama dan menambah baik taburan kawasan 
perindustrian untuk merapatkan jurang pembangunan merentas 
wilayah dan negeri, serta antara kawasan bandar dan luar bandar. 
Pembangunan industri yang lebih meluas taburannya akan 
membolehkan penggunaan sumber tempatan yang lebih baik dan 
merangsang lebih banyak aktiviti ekonomi melalui kesan limpahan. 


Menggalakkan Pembangunan Kawasan Perindustrian 
yang Saksama 


Pembangunan kawasan perindustrian, terutama di negeri kurang 
membangun, akan dilengkapkan dengan beberapa kemudahan 

dan infrastruktur sokongan. Oleh itu, pelan hala tuju perindustrian 
akan dirangka termasuk di Sabah dan Sarawak bagi memastikan 
pembangunan kawasan perindustrian adalah berdasarkan kepada 
kelebihan dan keupayaan setempat. Di samping itu, mekanisme sedia 
ada bagi insentif pelaburan akan ditambah baik untuk memastikan 
wilayah atau negeri kurang membangun diberi keutamaan untuk 
menerima insentif khas. Ini akan menambah baik ekosistem pelaburan 
dan menarik pelabur baharu untuk menjalankan perniagaan dan 
beroperasi di wilayah kurang membangun. 


Menambah Baik Taburan Kawasan Perindustrian 
untuk Keseimbangan Pembangunan 


Taburan pembangunan perindustrian yang lebih seimbang dari segi 
jenis industri dan aktiviti akan membantu pembangunan ekonomi 
yang lebih seimbang. Kejayaan membangunkan industri pemangkin 
berdasarkan konsep kluster di Lembah Klang, Johor dan Pulau 
Pinang akan diperluas dalam pembangunan kawasan perindustrian di 
beberapa wilayah lain. Dalam hubungan ini, penjajaran industri yang 
berpotensi berdasarkan kepada kekuatan dan kelebihan setempat 
akan dilaksana. Langkah ini akan memastikan aktiviti ekonomi yang 
bernilai tinggi tidak tertumpu di wilayah tertentu sahaja. 

Bidang Keutamaan E 
Menambah Baik Dasar dan Tadbir Urus 


Tadbir urus yang kukuh berserta dasar dan undang-undang yang 
komprehensif yang dapat disesuaikan dengan perubahan akan 
memudahkan sektor ekonomi beralih kepada rantaian nilai yang 
lebih tinggi dan berupaya menarik pelaburan berkualiti. Langkah 
akan diambil bagi memperkukuh penyelarasan dan kerjasama untuk 
pelaksanaan yang lebih berkesan, meningkatkan peranan dan fungsi 
institusi serta memperkukuh dasar dan perundangan. Pelaksanaan 
langkah ini akan menyokong usaha untuk memastikan kesemua 
sektor lebih produktif dalam memacu pertumbuhan ekonomi. 


Strategi (o Memperkukuh Penyelarasan dan 


El Kerjasama 


Strategi (O) Memperkukuh Peranan dan Fungsi 


E2 Institusi 


Strategi (@ Memperkukuh Dasar dan 


Perundangan 


m 
mM 


Strategi E1 


Memperkukuh Penyelarasan dan Kerjasama 


Penyelarasan dan kerjasama yang berkesan dalam kalangan pihak 
berkepentingan adalah penting untuk memastikan kejayaan 
pelaksanaan dasar, strategi dan program. Usaha akan dilaksana 
untuk meningkatkan keberkesanan mekanisme sedia ada dan 
menggalakkan perkongsian data dan sumber. Ini akan membolehkan 
pihak berkepentingan meningkatkan kualiti keberhasilan. Seterusnya, 
inisiatif ini akan mendorong kepada penggunaan sumber secara 
optimum dan menambah baik proses membuat keputusan dalam 
mencapai pertumbuhan yang lebih tinggi. 

Meningkatkan Keberkesanan Mekanisme Sedia Ada 


Pendekatan komprehensif akan diguna pakai bagi mempergiat 
semula ekosistem pelaburan dan bertindak balas secara efektif 
terhadap kemunculan perkembangan trend mega selain bagi 
memenuhi keperluan pelabur yang sentiasa berubah. Dalam hal 

ini, dasar Aspirasi Pelaburan Nasional (NIA) telah diperkenalkan 

pada bulan April 2021 bagi menggalakkan aliran pelaburan yang 
berkualiti secara mampan. NIA akan menjadi asas pembaharuan 

yang komprehensif dalam semua inisiatif dan dasar negara yang 
relevan berkaitan pelaburan. Penekanan akan diberi terhadap strategi 
promosi dan kemudahan pelaburan yang lebih bersasar, relevan 

dan berkesan. Tambahan pula, rangka kerja dasar ini akan menjadi 
asas bagi Malaysia untuk menjadi hab pelaburan serantau yang 

akan meningkatkan kepelbagaian ekonomi, mewujudkan pekerjaan 
bernilai tinggi, memperluas rangkaian domestik, mewujudkan segmen 
ekonomi baharu dan mempertingkatkan keterangkuman. 


Mekanisme pelaksanaan dan penyelarasan akan diperkukuh bagi 
meningkatkan ketelusan dan meminimumkan pertindanan. Dalam 
hubungan ini, peranan Pejabat Penyeragaman dan Penyelarasan 
Insentif (ICCO) sebagai penyelaras akan diperkukuh untuk menyelaras 
dan menyelia semua insentif merentas sektor ekonomi. Keberkesanan 
portal i-Insentif sebagai portal sehenti bagi permohonan geran dan 
pembiayaan yang disediakan oleh pelbagai kementerian dan agensi 
akan dipertingkat. Di samping itu, pejabat negeri dan daerah sedia 
ada di bawah Kementerian Perdagangan Dalam Negeri dan Hal 

Ehwal Pengguna akan dimanfaatkan sebagai gerbang tunggal untuk 
memudah cara PMKS mendapatkan perkhidmatan. Ini termasuk 
menyediakan bantuan bagi pendaftaran perniagaan dan harta intelek, 
permohonan lesen dan permit serta memperoleh maklumat berkaitan 
bantuan kewangan. 


Mekanisme penyelarasan sedia ada bagi sektor pertanian akan 
terus dimanfaatkan dengan mewujudkan sinergi yang lebih baik 
dalam kalangan agensi yang terlibat dalam pembangunan pertanian 
bagi meningkatkan kecekapan dan keberkesanan penyampaian 
perkhidmatan. Pusat Pembangunan Perniagaan akan ditubuhkan di 
semua negeri untuk menyediakan pelbagai perkhidmatan berkaitan 
pertanian seperti khidmat nasihat agronomi, kelulusan lesen dan 
permit serta perkhidmatan pensijilan dan pemasaran. Kerjasama 
strategik antara kementerian, kerajaan negeri dan agensi akan 
diperkukuh untuk meningkatkan kecekapan pemasaran produk 


pertanian. Ini akan dilaksana dengan memanfaatkan platform 
e-dagang sedia ada bagi menyediakan peluang kepada petani untuk 
menyertai aktiviti promosi dan menyerlahkan kewujudan produk 
pertanian. Fungsi misi luar negara juga akan diperkemas untuk 
menambah baik penyelarasan dari segi aktiviti promosi eksport, 
memudah cara akses kepada pasaran dan mengurus hal ehwal 
berkaitan perdagangan. 


Menggalakkan Perkongsian Data dan Sumber 


Ketersediaan data dan maklumat yang tepat dan komprehensif 
serta sumber yang mencukupi adalah penting untuk menyediakan 
perkhidmatan yang lebih baik kepada pelanggan. Dalam subsektor 
perkhidmatan penjagaan kesihatan, sistem data bersepadu yang 
merangkumi data sektor awam dan swasta akan dibangunkan untuk 
mengumpul dan mengurus maklumat yang komprehensif, termasuk 
pendaftaran kesihatan, kawalan penyakit dan aktiviti ekonomi 
berkaitan penjagaan kesihatan. Sistem ini akan memudahkan 
perkongsian data dan maklumat antara penyedia perkhidmatan 
penjagaan kesihatan awam dan swasta. Ini akan membolehkan 
analisis data masa nyata untuk membantu proses membuat keputusan 
yang berasaskan bukti, berkesan dan tepat. Selain itu, kerjasama 
dalam kalangan IPTS akan digalakkan untuk berkongsi sumber, 
termasuk kemudahan dan peralatan bagi menambah baik kualiti 
pengajaran dan pembelajaran. IPTS juga akan digalakkan untuk 
meneroka pembiayaan alternatif termasuk wakaf dan pendanaan 
ramai bagi memastikan kemampanan institusi. 


Strategi E2 


Memperkukuh Peranan dan Fungsi Institusi 


Pertumbuhan sektor ekonomi perlu diurus tadbir melalui rangka kerja 
institusi yang komprehensif dan dilaksana dengan cekap dengan 
mandat khusus. Dalam tempoh RMKe-12, tumpuan akan diberi untuk 
menangani isu tadbir urus yang tidak bersepadu serta pertindanan 
peranan dan fungsi. Ini termasuk menubuhkan pihak berkuasa 
khusus untuk subsektor mineral dan mereformasi institusi sedia 

ada bagi meningkatkan keberkesanan dan kecekapan penyampaian 
perkhidmatan. 


Menubuhkan Pihak Berkuasa Khusus dan Rangka 
Kerja Institusi 


Output subsektor mineral merupakan antara input utama untuk 
pertumbuhan industri. Usaha melonjakkan pembangunan subsektor 
ini secara strategik akan mewujudkan peluang bagi menghasilkan 
produk yang mempunyai nilai ditambah yang tinggi pada kos yang 
kompetitif untuk industri tempatan. Sehubungan ini, lembaga 
pembangunan industri mineral akan ditubuhkan untuk mengawal 
selia secara sistematik dan meneraju pembangunan subsektor 
mineral yang mampan di sepanjang rantaian nilai. Lembaga ini juga 
akan bertanggungjawab untuk menarik pelaburan dalam aktiviti 
pertengahan dan hiliran serta menggalakkan penerimagunaan 
teknologi dan mempertingkat kerjasama dalam R&D berkaitan 
mineral antara pemain industri tempatan dan antarabangsa. 


Rangka kerja institusi yang komprehensif bagi perkhidmatan 
profesional akan dibangunkan bagi meningkatkan keupayaan dan 
kemampuan PPKS untuk memperluas perkhidmatan yang mempunyai 
nilai ditambah yang tinggi. Rangka kerja ini akan menentukan 
peranan dan fungsi agensi dengan jelas dalam merancang, 

melaksana dan memantau pembangunan perkhidmatan profesional. 
Ini akan meningkatkan kemampuan PPKS di peringkat domestik 

dan memperkukuh keupayaan eksport, seterusnya menyerlahkan 
penyertaan PPKS tempatan dalam pasaran global. 


Mereformasi Institusi Sedia Ada 


Peranan dan fungsi agensi berkaitan akan diperkemas untuk 
menambah baik penyampaian perkhidmatan, menyumbang kepada 
proses membuat keputusan yang berkesan dan mengoptimumkan 
sumber. Peranan dan fungsi berkaitan latihan, penyelidikan dan 
pemasaran bagi beberapa agensi dalam sektor pertanian akan disemak 
dan dijajarkan semula untuk memodenkan sektor ini. Usaha ini 

akan mengambil kira keperluan adaptasi teknologi IR4.0, khidmat 
pengembangan dan pelaburan sektor swasta. Bagi sektor pembinaan, 
Akademi Binaan Malaysia akan diperkukuh sebagai institusi latihan 
yang diiktiraf pada peringkat antarabangsa dalam membangunkan 
bakat teknikal berkemahiran tinggi. Di samping itu, peranan 

dan fungsi Institut Penyelidikan Pembinaan Malaysia dan Pusat 
Kecemerlangan Kejuruteraan dan Teknologi akan diperkemas melalui 
kerjasama strategik untuk meningkatkan keberkesanan R&D dalam 
sektor pembinaan. 

Strategi E3 


Memperkukuh Dasar dan Perundangan 


Dasar dan perundangan perlu lebih fleksibel dan responsif bagi 
menghadapi trend dan cabaran global. Dalam hubungan ini, usaha 
akan dilaksana untuk memperkukuh perundangan sedia ada 

serta membangun dan menyemak semula dasar yang berkaitan. 
Persekitaran kawal selia yang kondusif akan memudahkan 
transformasi pada peringkat sektor untuk beralih kepada rantaian 
nilai yang lebih tinggi. 


Membangunkan Dasar Baharu dan Menyemak Semula 
Dasar Sedia Ada bagi Pembangunan Sektor 


Dasar pada peringkat sektor yang mantap adalah penting bagi 
pembangunan ekonomi yang menyumbang kepada pewujudan 
pekerjaan dan pertumbuhan yang lebih tinggi. Dasar tersebut 
menyediakan hala tuju yang menyeluruh untuk pembangunan sektor 
serta membolehkan industri tempatan dimodenkan dan berkembang 
maju. Agensi kerajaan akan dikehendaki menerima pakai Amalan 
Peraturan Baik (GRP) untuk meningkatkan ketelusan, khususnya 
dalam menyebarkan maklumat berkaitan pindaan peraturan dan 
undang-undang. Ini akan membolehkan industri sentiasa peka dan 
mematuhi peraturan terkini. 


Dalam sektor pertanian, Dasar Agromakanan Negara 2021-2030 
(DAN 2.0) yang sedang dirangka akan memberi tumpuan kepada 
penggunaan teknologi moden dalam subsektor agromakanan untuk 
meningkatkan produktiviti dan pendapatan. Dasar ini juga akan 
memberi tumpuan kepada peningkatan sekuriti makanan di Malaysia. 
Satu pelan tindakan sekuriti makanan negara sedang dirangka 

dan dijangka siap pada penghujung tahun 2021. Pelan tindakan 

ini akan mengenalpasti inisiatif yang akan memperkukuh empat 
tonggak sekuriti makanan iaitu ketersediaan, akses, penggunaan 

dan kestabilan. Pelan tindakan ini akan mencapai outcome yang 
merangkumi pengurangan kebergantungan terhadap makanan 
import dan pengeluaran produk makanan yang mampan. Pelaksanaan 
DAN 2.0 akan membolehkan petani memodenkan aktiviti pertanian 
serta beroperasi dengan cekap dan berkesan melalui persatuan dan 
koperasi berkaitan pertanian. Dasar Agrikomoditi Negara 2021-2030 
(DAKN 2030) juga sedang dirangka bagi menetapkan hala tuju dan 
sasaran baharu untuk meningkatkan produktiviti, memperkukuh 
aktiviti hiliran dan menggalakkan pertumbuhan industri baharu. 

Subsektor gas akan terus memainkan peranan penting dalam 
menyokong pertumbuhan sektor perlombongan selaras dengan 
peningkatan permintaan daripada industri. Pelan hala tuju industri 
gas asli akan dibangunkan untuk memanfaatkan sepenuhnya 
pertumbuhan permintaan, memastikan jaminan bekalan dan 
meliberalisasi pasaran bagi meningkatkan kecekapan dan daya saing. 
Di samping itu, usaha akan diambil untuk merangka strategi bagi 
memanfaatkan potensi subsektor gas untuk menjadikan Malaysia 
sebagai hab perdagangan gas serantau. 


Dasar negara berkaitan sektor pembinaan akan digubal untuk 
meningkatkan daya tahan sektor bagi mendepani perubahan pantas 
dalam permintaan dan pembangunan teknologi. Dasar ini akan 
memastikan standard amalan yang lebih tinggi dengan menumpukan 
kepada kualiti, keselamatan dan profesionalisme bagi meningkatkan 
produktiviti dan kemampanan. Mekanisme pelaksanaan akan 
dibangunkan bagi menambah baik penyelarasan dan memperkemas 
tadbir urus di setiap peringkat kerajaan. 


Dasar dan peraturan yang berkaitan akan diperkenal dan disemak 
semula selaras dengan rangka kerja Industry4WRD untuk menyokong 
pertumbuhan dalam sektor pembuatan. Pelan induk perindustrian 
yang baharu sedang dirangka bagi menyediakan hala tuju industri, 
termasuk mempergiat pelaburan swasta. Usaha akan dilaksana 

bagi menggalakkan lebih banyak pelaburan langsung domestik 

dan FDI yang berkualiti. Selain itu, dasar dan peraturan ini akan 
diinstitusikan bagi menyokong pembangunan teknologi baru muncul 
serta memperkukuh pengurusan dan perlindungan harta intelek. 
Dasar yang berkaitan akan disemak semula dan pelan hala tuju akan 
dibangunkan untuk subsektor pemangkin seperti E&E, kimia dan 
produk kimia, M&E, aeroangkasa, pembinaan kapal, farmaseutikal dan 
peranti perubatan. Di samping itu, beberapa pelan rangka tindakan 
khusus dalam rantaian nilai automotif yang telah dikenal pasti di 
bawah NAP 2020 akan dirangka bagi menggalakkan penerimagunaan 
teknologi khusus dan peluasan segmen pasaran. 


Trend mega global sedang merubah dan memodenkan sektor 
perkhidmatan. Dalam hubungan ini, SSB baharu yang menggariskan 
rangka kerja dasar dan pendekatan strategik akan dilaksana untuk 
terus memajukan sektor ini. SSB ini akan memberi tumpuan kepada 
pembangunan subsektor yang berpotensi tinggi untuk meningkatkan 
daya saing dan memacu pertumbuhan sektor ini. Ini termasuk usaha 
untuk membangunkan bakat berkemahiran, meningkatkan pelaburan 
dan menambah baik akses kepada kaedah penyelesaian digital bagi 
menyokong pertumbuhan subsektor. Di samping itu, infrastruktur 
yang penting untuk memacu pertumbuhan sektor akan dibangunkan. 
Oleh yang demikian, sektor perkhidmatan akan lebih berdaya tahan 
dalam menghadapi kejutan dan terus menjadi penyumbang utama 
kepada ekonomi negara. 


Memperkukuh Perundangan 


Tadbir urus yang baik bergantung kepada wujudnya rangka kerja 
perundangan yang dinamik. Dalam hubungan ini, beberapa peraturan 
dan undang-undang akan dipinda untuk memodenkan aktiviti 
pertanian, meningkatkan keperluan keselamatan makanan dan nutrisi 
serta menangani isu yang menghalang pembangunan sektor pertanian. 
Beberapa akta akan dipinda termasuk Akta Perikanan 1985, Akta 
Lembaga Pemasaran Pertanian Persekutuan 1965 dan Akta Tanah 
(Kawasan Penempatan Berkelompok) 1960. Selain itu, prosedur 
operasi standard dan garis panduan mengenai amalan terbaik 

dalam subsektor mineral, terutama dalam aspek penguatkuasaan, 
pemulihan tanah dan amalan yang mampan akan disemak semula 

dan diharmonikan untuk pelaksanaan pada peringkat negeri. 
Undang-undang yang berkaitan akan digubal dan disemak semula 
bagi membangunkan sumber mineral strategik yang berpotensi 

serta meminimumkan impak daripada aktiviti perlombongan dan 
pengkuarian terhadap alam sekitar. 


Dalam sektor pembinaan, pindaan akan dibuat terhadap undang- 
undang berkaitan, manakala garis panduan akan diperkemas bagi 
menyelaras peranan Kerajaan Persekutuan dan pihak berkuasa 
tempatan. Undang-undang Kecil Bangunan Seragam 1984 (UBBL) 
akan disemak semula untuk disesuaikan dengan perubahan terhadap 
keperluan dan teknologi pembinaan. Dalam hubungan ini, garis 
panduan yang berkaitan akan disesuaikan dengan pindaan UBBL 
untuk memastikan pematuhan kepada amalan standard dalam aktiviti 
pembinaan. 


Kawal selia kendiri akan diperkenal untuk menggalakkan pematuhan 
kepada perundangan dan peraturan keselamatan, terutama 

dalam subsektor borong dan runcit. Ini akan mengurangkan kos 
kawal selia dalam menjalankan perniagaan dan menambah baik 
keberhasilan pasaran bagi pengguna. Peraturan semasa akan dipinda 
bagi memperkasa sepenuhnya persatuan dan persekutuan untuk 
melaksana tanggungjawab kawal selia serta menguatkuasakan 
pendaftaran wajib perniagaan dengan persatuan dan persekutuan 
berkaitan. Pindaan ini akan membolehkan persatuan dan persekutuan 
memantau secara langsung dan mengambil tindakan ke atas ahli yang 
tidak mematuhi peraturan. Sementara itu, akta dan peraturan yang 
berkaitan dengan IPTS akan disemak semula supaya selari dengan 
perkembangan semasa subsektor perkhidmatan pendidikan. Pindaan 
ini adalah penting bagi meningkatkan tadbir urus institusi pendidikan 
swasta. Inisiatif ini akan menambah baik kualiti perkhidmatan dan 
meningkatkan potensi IPTS sebagai industri penting. 


Kesimpulan 


Dalam tempoh RMKe-11, sektor pertanian, perlombongan, pembinaan, pembuatan dan 
perkhidmatan mencatatkan pertumbuhan yang sederhana walaupun berhadapan dengan 
persekitaran global yang tidak menentu dan ketegangan perdagangan. Sektor perkhidmatan 
dan pembuatan terus menjadi penyumbang utama kepada ekonomi. Walau bagaimanapun, 
semua sektor masih berhadapan dengan beberapa cabaran yang menjejaskan keupayaan untuk 
mencapai potensi sepenuhnya. Di samping menghadapi cabaran berkaitan teknologi, daya 
saing firma, akses pasaran dan tadbir urus, kesemua sektor mengalami kesan negatif berikutan 
pandemik COVID-19 pada akhir tempoh RMKe-11. Melangkah ke hadapan, RMKe-12 akan 
memberi keutamaan untuk melonjakkan produktiviti, memperluas akses pasaran, memperkukuh 
pengantaraan kewangan, menggalakkan pembangunan perindustrian yang seimbang serta 
menambah baik dasar dan tadbir urus. Pelaksanaan pelbagai strategi ini akan mengembalikan 
semula momentum pertumbuhan, seterusnya menyumbang kepada pembangunan untuk 
semua. 

Pendahuluan 


Landskap ekonomi domestik dan global yang semakin mencabar amat memerlukan strategi 
yang bersesuaian untuk mengekalkan momentum pertumbuhan dan mengukuhkan daya tahan. 
Dalam tempoh RMKe-11, usaha telah dilaksana untuk menyokong pembangunan ekonomi 
dengan memperkukuh pertumbuhan industri serta mempercepat reformasi struktur, inovasi 
dan penerimagunaan teknologi. Walau bagaimanapun, masih terdapat beberapa cabaran dari 
segi pembangunan industri yang kurang memberangsangkan serta perusahaan mikro, kecil 

dan sederhana (PMKS) yang kurang berdaya saing yang perlu ditangani untuk merealisasikan 
sepenuhnya potensi ekonomi. Di samping itu, pandemik COVID-19 telah menjejaskan 
pencapaian industri dan PMKS. 


Dalam tempoh RMKe-12, inisiatif bagi melonjakkan pertumbuhan industri strategik dan 
berimpak tinggi akan diberi penekanan untuk menjana semula pertumbuhan ekonomi. Industri 
ini termasuk elektrik dan elektronik (E&E), perkhidmatan global' (GS), aeroangkasa, kreatif, 
pelancongan, halal, pertanian pintar dan biojisim. Usaha juga akan dilaksana untuk melonjakkan 
keupayaan usahawan dan menggalakkan pertumbuhan inklusif dengan mengukuhkan 
penyertaan PMKS dalam ekonomi. Pelaksanaan inisiatif ini akan meningkatkan daya saing 

dan mengukuhkan daya tahan bagi mencapai ekonomi berpendapatan tinggi yang dipacu oleh 
teknologi termaju. 


1 Perkhidmatan bernilai tinggi yang menggabungkan pelbagai fungsi dan memanfaatkan penyampaian perkhidmatan perniagaan merentas operasi antarabangsa dengan kawalan 
penuh dalam proses membuat keputusan, peruntukan dan pelaporan. Perkhidmatan ini merangkumi ICT, R&D, kewangan dan perakaunan, sumber manusia, perolehan, undang- 
undang, pemasaran, analisis perniagaan dan perkhidmatan sokongan guna sama merentas pelbagai lokasi dalam organisasi. Contoh perkhidmatan global adalah Hab Prinsipal, 
Perkhidmatan Perniagaan Global dan ibu pejabat operasi. 

Pencapaian Rancangan Malaysia 
Kesebelas, 2016-2020 


Pelbagai inisiatif telah dilaksana dalam tempoh RMKe-11 

bagi merekayasa pertumbuhan ekonomi untuk meningkatkan 
kemakmuran. Strategi utama termasuk memperkukuh pertumbuhan 
sektor dan menyegera reformasi struktur serta mempercepat inovasi 
dan penerimagunaan teknologi. Kebanyakan industri strategik 

dan berimpak tinggi ini telah mencatat pertumbuhan yang kukuh, 
sementara sumbangan PMKS kepada KDNK menunjukkan trend 
meningkat. Walau bagaimanapun, tahun 2020 merupakan tahun yang 
mencabar berikutan pandemik COVID-19 telah memberi impak besar 
kepada aktiviti ekonomi serta menjejaskan kebanyakan industri dan 
perniagaan. 


Pencapaian Sasaran Terpilih 


Dalam tempoh RMKe-11, industri strategik dan berimpak 

tinggi telah menunjukkan peningkatan yang ketara berdasarkan 
beberapa indikator. Pada tahun 2020, industri pelancongan dan 
PMKS merekodkan pencapaian di bawah sasaran dari segi jumlah 
perbelanjaan pelancong asing serta sumbangan PMKS kepada 
KDNK dan jumlah eksport. Pandemik COVID-19 telah menyukarkan 
lagi pencapaian sasaran memandangkan operasi perniagaan telah 
terjejas teruk sehingga mengakibatkan penutupan perniagaan secara 
sementara atau kekal. Pencapaian industri dan PMKS ini adalah 
seperti ditunjukkan dalam Paparan 3-1. 

Paparan 3-1 
Rancangan Malaysia Kesebelas: Pencapaian Sasaran Terpilih 


Pencapaian Industri Strategik dan Berimpak Tinggi 


RM70.6| RM86.1 


bilion bilion bilion bilion bilion bilion bilion 
2016 2020 2016 2020 2016 2020 2016 2020 
Elektrik dan Elektronik Perkhidmatan Global Aeroangkasa Kreatif 
Sumbangan kepada KDNK Perbelanjaan Perniagaan Jumlah Pendapatan Sumbangan kepada KDNK 
* Data awal * Data awal 
RM100 
bilion bilion 
2020 2020 2016 2020 2016-2020 
Pelancongan Halal Biojisim 
Jumlah Perbelanjaan Sumbangan kepada KDNK Jumlah Pelaburan 
Pelancong Asing 
Memperkukuh Pertumbuhan Sektor dan Mereformasi Struktur 
2020 2020 2020 2020 @ “ali 
PMKS PMKS O +... 
Sumbangan kepada KDNK Sumbangan kepada Jumlah Eksport Eee SDG 
Yan” 

Pencapaian Inisiatif Terpilih 
Industri Elektrik dan Elektronik 


Industri E&E di Malaysia merupakan sektor pemangkin yang merentas 
pelbagai industri lain dan telah menjadi penyumbang utama kepada 
sektor pembuatan. Pada tahun 2020, industri E&E telah menyumbang 
6.4% kepada KDNK dengan nilai ditambah sebanyak RM86.1 bilion. 
Dari 2016 hingga 2020, industri E&E berkembang pada kadar 5.6% 
setahun, lebih tinggi berbanding pertumbuhan sektor pembuatan 
pada 3.3% setahun. Selain itu, subsektor E&E mendominasi eksport 
negara dengan sumbangan sebanyak 45.6% atau RM386.1 bilion 
pada tahun 2020. Dalam tempoh 2016 hingga 2020, sebanyak 

577 projek E&E dengan pelaburan bernilai RM71.4 bilion telah 
diluluskan. 


Perkhidmatan Global 


Perkhidmatan Global (GS) yang terdiri daripada Hab Prinsipal, 
Perkhidmatan Perniagaan Global (GBS) dan ibu pejabat operasi 
merupakan penyumbang utama pelaburan langsung asing (FDI) di 
bawah sektor perkhidmatan. Pelaburan GS yang diluluskan daripada 
syarikat multinasional mencatatkan RM46.1 bilion, mewakili 

51.7% jumlah keseluruhan FDI bagi sektor perkhidmatan daripada 
tahun 2016 sehingga 2020. Dalam tempoh yang sama, sebanyak 

309 usaha niaga GS baharu dengan jumlah pelaburan direalisasi 
sebanyak RM17.6 bilion telah direkodkan. Pelaburan ini mewujudkan 
21,711 pekerjaan dengan 4,411 daripadanya adalah pekerjaan 
berpendapatan tinggi dengan purata gaji bulanan kasar sebanyak 
RM20,000. Jumlah perbelanjaan perniagaan termasuk perbelanjaan 
modal daripada usaha niaga ini berjumlah RM46.3 bilion dan RM5.7 
bilion lagi telah dibelanjakan untuk perkhidmatan sampingan 
domestik. Sehingga kini, Malaysia menempatkan sebanyak 579 
syarikat GBS berstatus MSC sementara 349 lagi adalah pelbagai ibu 
pejabat pengoperasian dengan pengambilan pekerja berpengetahuan 
seramai 146,478 orang. 


Industri Aeroangkasa 


Industri aeroangkasa telah berkembang daripada industri kecil 
yang memenuhi keperluan domestik kepada industri yang diiktiraf 
pada peringkat global, berpandukan Rangka Tindakan Industri 
Aeroangkasa Malaysia 2030 (MAIB 2030). Rangka Tindakan ini 
menggariskan lima bidang strategik dan 41 inisiatif, termasuk 
meningkatkan keberkesanan institusi, membangunkan modal insan, 
menguasai pasaran baharu dan memperkukuh rantaian bekalan. 


Industri aeroangkasa telah terkesan dengan pandemik COVID-19. 
Pada tahun 2020, jumlah pendapatan industri aeroangkasa menurun 
kepada RM11.6 bilion, berbanding RM13 bilion pada tahun 2016 

dan RM16.2 bilion pada tahun 2019. Daripada jumlah pendapatan 
tahun 2020 tersebut, sebanyak 49.9% disumbangkan oleh subsektor 
pembuatan aeroangkasa dan 42.2% oleh penyelenggaraan, 
pembaikan dan baik pulih (MRO). Industri ini telah menyediakan lebih 
daripada 25,600 pekerjaan sehingga tahun 2020. 


Industri Kreatif 


Industri kreatif yang merangkumi multimedia serta budaya, seni dan 
warisan menjadi semakin penting pada peringkat global. Program 
MyDigital Content telah membantu syarikat animasi tempatan 
memasarkan produk kreatif yang mempunyai harta intelek (IP) seperti 
Upin & Ipin, Ejen Ali dan Didi and Friends dalam menembusi pasaran 
tempatan dan global. Usaha merancakkan segmen budaya, seni dan 
warisan telah dilaksana untuk meningkatkan sumbangan segmen ini 
bagi menyokong industri kreatif. Industri kreatif berkembang pada 
kadar purata tahunan sebanyak 3.6%, iaitu daripada RM22.5 bilion 
pada tahun 2015 kepada RM26.8 bilion pada tahun 2020?. 


Industri Pelancongan 


Industri pelancongan mencatat pertumbuhan positif dari tempoh 
2016 hingga 2019, terutama disebabkan oleh peningkatan saiz 
golongan berpendapatan menengah yang berkemampuan di Asia, 
lebih banyak ketersambungan dan pilihan perjalanan pada harga yang 
berpatutan serta keadaan ekonomi yang lebih baik. Nilai ditambah 
kasar industri pelancongan (GVATI) berjumlah RM240.2 bilion pada 
tahun 2019 berbanding RM165.9 bilion pada tahun 2015. Walaupun 
ketibaan pelancong meningkat sedikit pada kadar 0.4% setahun 
daripada 25.7 juta orang pada tahun 2015 kepada 26.1 juta pada 
tahun 2019, jumlah perbelanjaan pelancong asing meningkat lebih 
tinggi, iaitu sebanyak 5.7% setahun daripada RM69.1 bilion kepada 
RM86.1 bilion dalam tempoh yang sama. Guna tenaga dalam industri 
pelancongan juga meningkat 5.6% setahun daripada 2.9 juta orang 
pada tahun 2015 kepada 3.6 juta pada tahun 2019. Pandemik 
COVID-19 telah menjejaskan sektor pelancongan dan kebanyakan 
kempen promosi dan acara berkaitan Visit Malaysia 2020 telah 
dibatalkan. Pandemik tersebut juga menyebabkan penurunan drastik 
ketibaan pelancong pada tahun 2020 kepada 4.3 juta pelancong 
dengan jumlah perbelanjaan sebanyak RM12.7 bilion sahaja. Oleh itu, 
sasaran 30 juta ketibaan pelancong dan RM100 bilion pendapatan 
tidak dapat dicapai. GVATI tahun 2020 juga menurun sebanyak 
33.9% kepada RM158.9 bilion, berbanding RM240.2 bilion pada 
tahun 2019. 


2 Data awal yang dikeluarkan oleh Jabatan Perangkaan Malaysia, berdasarkan aktiviti 
ekonomi terpilih yang menyumbang kepada industri kreatif. 

Industri Halal 


Dalam tempoh RMKe-11, pelbagai inisiatif telah dilaksana bagi 
memastikan pembangunan industri halal tempatan yang bersepadu 
dan komprehensif. Usaha telah ditumpukan kepada pembangunan 
standard dan pensijilan halal, penjenamaan dan promosi serta 
pengkomersialan produk dan perkhidmatan halal. Jumlah sumbangan 
industri halal kepada KDNK pada tahun 2019 adalah sebanyak 

7.6% bernilai RM115.5 bilion. Daripada jumlah ini, sebanyak 69.3% 
adalah daripada sektor pembuatan dan 30.7% daripada sektor 
perkhidmatan. Industri berkembang pada kadar purata 5.5% setahun 
dalam tempoh 2016 hingga 2019. Selain itu, nilai eksport halal telah 
meningkat sedikit pada kadar 0.8% setahun, daripada RM39.4 bilion 
kepada RM40.6 bilion dalam tempoh 2016 hingga 2019. Walau 
bagaimanapun, pada tahun 2020, sumbangan KDNK menurun 
kepada RM92.7 bilion dan eksport telah menurun dengan ketara 
kepada RM30.6 bilion. Jumlah pelaburan kumulatif di 22 taman 
industri halal sedia ada adalah sebanyak RM2.8 bilion sehingga tahun 
2020, dimana 55% adalah merupakan pelaburan langsung asing. 
Sebanyak 2,225 syarikat baharu telah menerima pensijilan halal yang 
menyediakan sebanyak 160,337 peluang pekerjaan baharu. 


Pertanian Pintar 


Beberapa langkah telah diambil untuk memacu pelaksanaan pertanian 
pintar dalam sektor pertanian bagi meningkatkan produktiviti 

dan pendapatan petani. Sistem Agriculture Flagship (AgF) yang 
menyokong pembangunan analitik dan data raya telah dibangunkan 
untuk menggalakkan petani menerima pakai pertanian pintar. 
Selain itu, petani serta koperasi dan persatuan berkaitan pertanian 
telah menerima geran berjumlah RM76 juta untuk mekanisasi dan 
automasi. Bagi menggalakkan pertanian pintar, tiga projek rintis di 
bawah program eLadang telah dilaksana untuk memberi peluang 
kepada petani menerima pakai penyelesaian digital di sepanjang 
rantaian bekalan yang lengkap. Projek rintis ini telah meningkatkan 
hasil pengeluaran sekitar 12% dan mengurangkan tenaga kerja 
sebanyak 50%. Dalam bidang penyelidikan dan pembangunan 
(R&D), sejumlah 57 teknologi pertanian bernilai RM16.7 juta telah 
dibangunkan dan dikomersialkan. 


Industri Biojisim 


Potensi industi biojisim telah dimanfaatkan untuk menjana eksport 
produk berasaskan biojisim yang lebih tinggi dan menyumbang 
kepada pengurangan pelepasan gas rumah kaca (GHG) berdasarkan 
konsep ekonomi kitaran. Secara purata, dianggarkan 80 juta tan 
kering biojisim dihasilkan daripada ladang kelapa sawit setiap tahun. 
Daripada jumlah ini, sebanyak 85% disumbangkan oleh lima negeri, 
iaitu Sabah, Sarawak, Johor, Pahang dan Perak. Dalam tempoh 
RMKe-11, sebanyak 29 projek berasaskan biojisim dengan pelaburan 
berjumlah RM1.0 bilion telah berjaya dilaksanakan dan RM534 juta 
daripadanya merupakan pelaburan asing. Projek ini telah mewujudkan 
1,122 peluang pekerjaan. Industri ini mempunyai potensi yang belum 
dimanfaatkan sepenuhnya memandangkan hanya 15% daripada 
biojisim yang tersedia digunakan. Pengeluaran produk berasaskan 
biojisim lebih tertumpu kepada produk asas seperti pelet, gentian 
sawit, papan lapis, panel dan biogas. 


Perusahaan Mikro, Kecil dan Sederhana 


Dalam tempoh RMKe-11, PMKS terus memainkan peranan 

penting dalam pembangunan ekonomi. Sehingga Disember 2020, 
sejumlah 1,151,239 syarikat dikategorikan sebagai PMKS, yang 
merangkumi 97.2% daripada jumlah syarikat berdaftar. Daripada 
jumlah ini, 85.5% adalah dalam sektor perkhidmatan, 7.4% dalam 
pembinaan, 5.1% dalam pembuatan, 1.7% dalam pertanian dan 0.3% 
dalam perlombongan dan pengkuarian. Pada tahun 2020, PMKS 
menyumbang 38.2% atau RM512.8 bilion kepada KDNK berbanding 
37% atau RM435.1 bilion pada tahun 2015 manakala sumbangan 
kepada jumlah eksport adalah RM117.8 bilion atau 13.5% pada tahun 
2020, berbanding RM145 bilion atau 17.7% pada tahun 2015. Guna 
tenaga dalam PMKS pula meningkat daripada 6.5 juta pada tahun 
2015 kepada 7.2 juta pada tahun 2020. 


Sebanyak 172 program pembangunan telah dilaksana yang memberi 
manfaat kepada kira-kira 220,000 PMKS dan lebih daripada 390,000 
usahawan dan individu setiap tahun. Tumpuan program adalah akses 
kepada pembiayaan, peluasan pasaran, inovasi dan penerimagunaan 
teknologi serta pembangunan infrastruktur dan bakat. Di samping 
itu, Dasar Keusahawanan Nasional (DKN 2030) telah dilancarkan 
pada tahun 2019. Dasar ini menetapkan hala tuju untuk mewujudkan 
ekosistem keusahawanan yang menyeluruh dan kondusif bagi 
menyokong pembangunan usahawan yang berdaya saing dan 
berdaya tahan. 

Isu dan Cabaran 


Industri strategik dan berimpak tinggi memainkan peranan yang 
penting dalam memacu pertumbuhan ekonomi dalam tempoh 
RMKe-11. Industri ini juga telah menyumbang kepada pertumbuhan 
PMKS. Walau bagaimanapun, masih terdapat beberapa isu dan 
cabaran yang mengekang pertumbuhan industri ini dan PMKS. 
Cabaran utama adalah pembangunan industri yang kurang 
memberangsangkan dan PMKS yang kurang berdaya saing. 


Isu dan Cabaran 


(e) Pembangunan Industri yang Kurang 
y Memberangsangkan 


F Kurang Berdaya Saing 


Pembangunan Industri yang Kurang 
Memberangsangkan 


Walaupun industri E&E memberi sumbangan yang besar kepada 
ekonomi, industri ini menghadapi beberapa cabaran dalam 
mengekalkan pertumbuhan dan daya saing pada peringkat global. 
Industri ini menghadapi kekurangan bakat terutama jurutera reka 
bentuk dan penyelidik yang berkemahiran tinggi bagi memenuhi 
kehendak industri. Industri ESE kurang berinovasi dan melabur 
dalam automasi serta teknologi baharu untuk menghasilkan produk 
bernilai tinggi disebabkan akses yang mudah kepada pekerja asing 


berkemahiran rendah. Industri ini juga kurang aktiviti R&D tempatan. 


Selain itu, aktiviti ESE tertumpu kepada pembuatan back-end seperti 
pemasangan, pengujian dan pembungkusan yang mempunyai nilai 
ditambah yang rendah serta kurang berasaskan intensiti modal dan 
teknologi yang kompleks. 

Syarikat di seluruh dunia sedang beralih untuk memusatkan 
perkhidmatan strategik utama yang berada di beberapa unit 

dalam perniagaan masing-masing ke satu lokasi. Ini adalah bagi 
berhadapan dengan perubahan yang pantas dalam model perniagaan 
dan kedinamikan proses membuat keputusan. Walaupun trend 

ini membuka peluang kepada pewujudan lebih banyak syarikat 
Perkhidmatan Global (GS) untuk beroperasi, Malaysia menghadapi 
cabaran untuk meraih peluang ini berikutan kekurangan ekosistem 
yang menyokong. Antara cabaran ini adalah dasar yang kurang jelas 
dan konsisten, peraturan yang tidak menyokong, bakat yang tidak 
mencukupi, pembangunan infrastruktur digital yang perlahan serta 
kurang ketersambungan udara ke bandar utama. 


Industri aeroangkasa menghadapi beberapa cabaran untuk 
mengekalkan daya saing dan kemampanan. Cabaran ini termasuk 
kekurangan keupayaan teknologi dalam bidang pembuatan 
aeroangkasa, ketiadaan strategi ke arah pendigitalan dan 
penerimagunaan teknologi termaju berasaskan Industri 4.0 yang 
rendah. Tambahan pula, aktiviti MRO tertumpu kepada line and 
base maintenance. Penglibatan adalah terhad dalam aktiviti yang 
mempunyai nilai ditambah yang tinggi, seperti pembaikan komponen 
dan enjin. Penyumberluaran khidmat pembaikan komponen 
kepada negara jiran telah meningkatkan kos dan masa pusingan, 
yang menyebabkan industri MRO tempatan kurang berdaya saing. 
Kerjasama antara kerajaan dengan kerajaan (G2G) dan kerajaan 
dengan perniagaan (G2B) masih kurang dalam membangunkan 
Malaysia sebagai hab aeroangkasa. Industri juga masih belum 
memenuhi keperluan Carbon Offsetting and Reduction Scheme for 
International Aviation's (CORSIA) bagi mengurangkan pelepasan 
karbon dioksida daripada sektor penerbangan. 


Pembangunan industri kreatif menghadapi kekangan disebabkan 
definisi yang tidak jelas, tadbir urus yang lemah, pembiayaan, insentif 
dan IP yang terhad, serta kekurangan bakat dan pembangunan 
keupayaan. Dasar Industri Kreatif Negara 2010 (DIKN) yang 
merangkumi tiga bidang utama, iaitu multimedia, seni budaya dan 
warisan adalah tidak komprehensif dari segi skop dan liputan. Ini 
telah menjejaskan perancangan dan pembangunan serta keupayaan 
industri kreatif untuk berkembang dan meneroka pasaran baharu. 

Fasiliti budaya, seni dan warisan milik kerajaan sedia ada tidak 
dimanfaatkan sepenuhnya kerana ketiadaan mekanisme bersesuaian 
bagi membolehkan sektor swasta untuk menggunakan fasiliti 
tersebut. Ini menyebabkan sebahagian daripada permintaan daripada 
orang awam dan pelancong untuk persembahan seni dan budaya 
tidak dapat dipenuhi. Galeri, muzium dan perpustakaan awam telah 
gagal untuk menarik pengunjung disebabkan oleh pengurusan 

yang lemah dan kerjasama dengan sektor swasta yang terhad. 
Kekurangan promosi untuk memupuk kecintaan terhadap budaya, 
seni dan warisan tempatan dalam kalangan rakyat turut menjejaskan 
permintaan terhadap produk ini. Aspek penjenamaan, pemasaran dan 
pembangunan pakej masih belum dimanfaatkan sepenuhnya untuk 
meningkatkan daya tarikan produk. 


Perkembangan pesat teknologi kreatif menyebabkan penghasilan 
dan penggunaan media dan kandungan digital pada peringkat global 
sentiasa berubah. Walau bagaimanapun, bakat tempatan yang 
terhad serta program pendidikan dan latihan yang tidak mencukupi 
bagi mengikuti perkembangan teknologi yang dinamik ini, telah 
menjejaskan pertumbuhan industri kreatif. Sumber kewangan 

yang terhad bagi tujuan pemasaran dan promosi turut menghalang 
pembangunan kandungan digital tempatan. 


Bilangan ketibaan pelancong yang mendatar antara tahun 2016 
hingga 2019 menunjukkan industri pelancongan telah kehilangan 
daya saing. Keadaan ini sebahagiannya disebabkan oleh kekurangan 
pembangunan produk pelancongan dan penyenggaraan yang tidak 
memuaskan di kawasan tarikan pelancong. Tarikan alam semulajadi di 
Malaysia seperti pulau, pantai dan tanah tinggi berhadapan dengan 
risiko kemerosotan akibat daripada kelemahan pengurusan aktiviti 
pembangunan. Kebanyakan kawasan sensitif alam sekitar seperti 
taman laut, taman negara dan geopark masih belum menetapkan 
had daya tampung? dan Had Perubahan Boleh Diterima“ (LAC). Di 
samping itu, pakej pelancongan sedia ada yang tidak memanfaatkan 
sepenuhnya budaya, seni dan produk warisan tempatan telah gagal 
menarik minat pelancong untuk menghayati budaya Malaysia. 


Aktiviti promosi melalui platform digital tidak dimanfaatkan 
sepenuhnya untuk menarik minat pelancong daripada segmen 
yang tepat. Kaedah pengiklanan secara konvensional, termasuk 
papan iklan dan media cetak masih digunakan secara meluas. 
Kaedah ini hanya mewujudkan kesedaran jenama tetapi tidak 
berkesan dalam menterjemah aktiviti promosi kepada lawatan 


3 Jumlah maksimum pengunjung yang dibenarkan di destinasi pelancongan pada 
satu-satu masa tanpa menjejaskan persekitaran fizikal, ekonomi dan sosiobudaya 
serta tanpa mengakibatkan penurunan kualiti kepuasan pengunjung pada kadar 
yang tidak boleh diterima (Pertubuhan Pelancongan Dunia Pertubuhan 
Bangsa-bangsa Bersatu). 


4 Pengenaan had toleransi kepada perubahan di kawasan pelancongan akibat 
daripada pelbagai aktiviti pelancongan dan pembangunan. 


sebenar. Selain itu, penamatan banyak laluan langsung jarak jauh 
yang melibatkan beberapa negara oleh syarikat penerbangan nasional 
dalam usaha untuk mengecilkan saiz operasi telah mengurangkan 
permintaan pelancongan dari pasaran tersebut. Kesesakan dan 
kekurangan kemudahan di pintu masuk menjejaskan kedatangan 
pelancong dari negara-negara jiran. Kelemahan tadbir urus dan 
kekurangan libat urus dalam kalangan pihak berkepentingan 
menjadikan perkhidmatan industri pelancongan kurang cekap dan 
berkesan. Pada masa ini, tiada mekanisme yang berkesan untuk 
sektor swasta dan CSO menyumbang secara aktif bagi memelihara 
produk berkaitan budaya, seni dan warisan. 


Industri halal terus berhadapan dengan beberapa isu dan cabaran 
pada peringkat domestik dan antarabangsa. Pemain industri 
tempatan kekurangan keupayaan untuk menghasilkan produk dan 
perkhidmatan yang mempunyai nilai ditambah yang tinggi bagi 
memenuhi permintaan pasaran halal. Kekurangan penerimagunaan 
teknologi, pelaburan strategik, bakat dan aktiviti R&AD&C&I berkaitan 
halal adalah antara isu utama yang mengekang pembangunan industri 
ini. Rangkaian perniagaan PMKS halal yang terhad, kurangnya ciri- 
ciri pemikiran sebagai usahawan global serta penggunaan model 
perniagaan yang kurang dinamik menghalang usaha untuk meluaskan 
pasaran. Pengeksport halal tempatan berhadapan dengan persaingan 
yang semakin meningkat dengan bertambahnya bilangan pesaing luar 
negara yang memperoleh pensijilan halal. Ini dirumitkan lagi dengan 
pertambahan bilangan badan pensijilan halal, termasuk daripada 
negara yang mempunyai penduduk majoriti bukan Islam. Keadaan 

ini menjejaskan jenama halal negara dan menyebabkan produk dari 
Malaysia kurang dikenali. 


Perubahan iklim, peningkatan penduduk dan kehilangan biodiversiti 
merupakan sebahagian daripada cabaran makro yang memerlukan 
perhatian segera. Kadar penerimagunaan teknologi moden dalam 
sektor pertanian masih berada pada tahap sederhana. Ini disebabkan 
oleh pelbagai faktor seperti kekurangan usaha yang menyeluruh 
untuk menggalakkan pertanian pintar, kebergantungan kepada pekerja 
berkemahiran rendah dan sederhana, petani yang semakin berusia 
serta kekurangan pelaburan daripada sektor swasta. Di samping 

itu, petani berhadapan dengan pelbagai isu dalam menerima pakai 
pertanian pintar. Ini termasuk kekurangan pengetahuan teknikal, 
maklumat yang tidak bersepadu, kos pelaksanaan yang tinggi dan 
ketersambungan rangkaian yang lemah bagi menyokong teknologi 
pintar. 

Industri biojisim di Malaysia berhadapan dengan beberapa isu dan 
cabaran. Ketiadaan pelan induk yang komprehensif bagi menyediakan 
hala tuju pembangunan industri ini telah menyebabkan pelaksanaan 
inisiatif yang tidak terselaras untuk menggalakkan perkembangan 
industri ini. Di samping itu, ketiadaan model perniagaan yang 
berkesan di sepanjang rantaian nilai telah mengakibatkan pelaburan 
yang rendah. Ladang dan kilang pula tidak mempunyai sokongan 
logistik untuk mengumpul bahan mentah biojisim dari lokasi yang 
berselerak bagi pemprosesan secara berpusat. 


Maklumat yang tidak mencukupi mengenai ketersediaan teknologi 
dan potensi pasaran telah menyebabkan pelaburan yang rendah 
dalam rantaian pengeluaran biojisim. Di samping itu, tempoh yang 
panjang dan perbelanjaan modal yang tinggi untuk menerima guna 
dan membangunkan teknologi telah mengakibatkan pertumbuhan 
industri yang perlahan. Akibatnya, industri ini hanya menghasilkan 
produk biojisim bernilai rendah yang kebanyakannya bersifat generik 
dan sangat mudah diganti, seterusnya menjadikan industri kurang 
berdaya saing. 


Perusahaan Mikro, Kecil dan Sederhana yang 
Kurang Berdaya Saing 


PMKS masih kurang berdaya saing disebabkan oleh penerimagunaan 
teknologi yang rendah, kekurangan bakat berkemahiran dan 
pengetahuan mengenai pengurusan serta menghadapi akses kepada 
pembiayaan yang terhad. Penerimagunaan teknologi yang rendah dan 
kebergantungan yang tinggi kepada pekerja berkemahiran rendah 
telah melebarkan lagi jurang produktiviti antara PMKS dengan 
syarikat besar sekaligus menjadikan PMKS tempatan kurang berdaya 
saing pada peringkat global. Di samping itu, terdapat PMKS yang 
kurang memahami proses dan pematuhan terhadap keperluan untuk 
memperoleh pembiayaan. Peraturan dan perundangan berkaitan 
prosedur pembiayaan perniagaan sedia ada tidak menyokong 
pertumbuhan PMKS yang mampan dan keusahawanan berasaskan 
inovasi. Kekurangan program pembangunan keusahawanan yang 
menyeluruh dan bersepadu telah menghalang peluasan pasaran, 
inovasi dan kemampanan perusahaan. Pandemik COVID-19 
menjejaskan lagi prestasi PMKS berikutan permintaan barangan dan 
perkhidmatan yang rendah serta gangguan dalam rantaian bekalan. 


Hala Tuju: Rancangan Malaysia 
Kedua Belas, 2021-2025 


Industri aeroangkasa dan pelancongan terkesan dengan teruk 

oleh pandemik COVID-19 dan akan mengambil masa lebih lama 
untuk pulih. Oleh itu, strategi untuk industri aeroangkasa dalam 
RMKe-12 akan ditumpu kepada menyediakan landasan yang kukuh 
untuk pemulihan bagi merebut peluang pertumbuhan akan datang 
dalam pasaran global pasca pandemik. Memandangkan industri 
pelancongan merupakan penyumbang kepada tukaran asing yang 
tinggi dan mempunyai kesan limpahan yang besar kepada sektor lain, 
industri ini akan dicergaskan semula dalam tempoh RMKe-12. 


Industri E&E, GS, kreatif, halal, pertanian pintar dan biojisim adalah 
industri dan aktiviti strategik yang akan dimajukan lagi untuk 
menghasilkan produk dan aktiviti yang mempunyai nilai ditambah 
yang tinggi, penerimagunaan teknologi termaju, R&D dan inovasi dan 
peluang pekerjaan yang berkualiti. Dalam tempoh RMKe-12, usaha 
akan ditumpu untuk mentransformasikan industri dan aktiviti ini 
menjadi lebih sofistikated dan dipacu oleh teknologi termaju. 


RMKe-12 akan memberi tumpuan untuk melonjakkan beberapa 
pemacu pertumbuhan berpotensi dengan memanfaatkan teknologi 
termaju dan pendigitalan selaras dengan Dasar Revolusi Perindustrian 
Keempat (4IR) Negara dan Rangka Tindakan (Blueprint) Ekonomi 
Digital Malaysia. Pembangunan industri strategik dan berimpak tinggi 
akan dipercepat, manakala keupayaan usahawan dan perusahaan 
terutama PMKS akan dipertingkat. Kejayaan pelaksanaan langkah 

ini akan mengukuhkan daya saing dan daya tahan ekonomi serta 
menjadikan Malaysia sebagai pemain penting dalam rantaian 

bekalan global untuk produk dan perkhidmatan yang kompleks dan 
mempunyai nilai ditambah yang tinggi. 


Hala Tuju: Rancangan Malaysia Kedua Belas, 2021-2025 
Melonjakkan Pertumbuhan Industri Strategik dan Berimpak Tinggi serta 


Perusahaan Mikro, Kecil dan Sederhana 


Bidang Keutamaan A 
Mempercepat Pembangunan Industri 
Strategik dan Berimpak Tinggi 


Strategi A1 
Merangsang Industri Elektrik dan Elektronik untuk 
Beralih kepada Rantaian Nilai yang Lebih Tinggi 


Strategi A2 

Meningkatkan Daya Saing Perkhidmatan Global 
Strategi A3 

Mewujudkan Industri Aeroangkasa yang Mampan 
Strategi A4 

Memaksimumkan Potensi Industri Kreatif 
Strategi A5 

Mencergaskan Semula Industri Pelancongan 
Strategi A6 

Meningkatkan Daya Saing Industri Halal yang Inklusif 
Strategi A7 

Mempergiat Aktiviti Pertanian Pintar 

Strategi A8 


Merealisasikan Potensi Industri Biojisim 


Bidang Keutamaan B 
Mempertingkat Keupayaan Usahawan 
dan Perusahaan 


Strategi B1 

Mewujudkan Usahawan yang Inovatif dan Mampan 
Strategi B2 

Menggalakkan Penyertaan Inklusif melalui Perusahaan 
Mikro, Kecil dan Sederhana, Koperasi dan Persatuan 
Berasaskan Pertanian 

Strategi B3 

Mewujudkan Ekosistem Keusahawanan yang Kondusif 
dan Menyeluruh 

Rancangan Malaysia Kedua Belas: Sasaran Terpilih 


Mempercepat Pembangunan Industri Strategik dan Berimpak Tinggi 


bilion bilion 


2025 2025 2025 2025 
Sumbangan Industri Nilai Eksport Jumlah Pelaburan Pendapatan daripada 
Elektrik dan Elektronik Produk Elektrik dan Perkhidmatan Global Industri Aeroangkasa 
kepada KDNK Elektronik 


2025 2025 2025 2021-2025 
Peluang Pekerjaan dalam Sumbangan Industri Jumlah Perbelanjaan Pertumbuhan Tahunan 
Industri Aeroangkasa Kreatif kepada KDNK Pelancong Asing Pelawat Domestik 


2025 2025 2021-2025 
Sumbangan Industri Nilai Eksport Jumlah Pelaburan 
Halal kepada KDNK Produk Halal dalam Industri Biojisim 


“4 SDG 


ca 
T 


WKB 2030 

Mempertingkat Keupayaan Usahawan dan Perusahaan 


bilion bilion 


2025 2025 2025 
Pendapatan daripada Pendapatan daripada Pendapatan daripada 
Koperasi Pertubuhan Peladang Kawasan Persatuan Nelayan Kawasan (PNK) 
(PPK) 


2025 2025 2021-2025 2025 
Sumbangan PMKS Sumbangan PMKS Pertumbuhan Tahunan PMKS Mendigitalkan 
kepada KDNK kepada Jumlah Eksport Purata Produktiviti Operasi Perniagaan 
Buruh PMKS 


WKB 2030 

Bidang Keutamaan A 


Mempercepat Pembangunan Industri 
Strategik dan Berimpak Tinggi 


Pembangunan industri strategik dan berimpak tinggi akan 
dipercepat untuk melonjakkan pertumbuhan ekonomi, terutama bagi 
menyesuaikan industri dengan perubahan landskap rantaian bekalan 
global pasca pandemik. Tumpuan akan diberi untuk merangsang 
industri ESE untuk beralih kepada rantaian nilai yang lebih tinggi, 
memperkukuhkan Malaysia sebagai hab perkhidmatan global, 
mewujudkan industri aeroangkasa yang mampan, memaksimumkan 
potensi industri kreatif, mencergaskan semula industri pelancongan, 
meningkatkan daya saing dalam industri halal, mempergiat aktiviti 
pertanian pintar serta merealisasikan potensi industri biojisim. 
Industri ini diberi keutamaan berdasarkan kemampuan untuk 
memanfaatkan teknologi termaju dan keupayaan khusus, serta 
kesan pengganda yang tinggi. Pelaksanaan strategi ini dijangka 
meningkatkan sumbangan industri kepada KDNK, mewujudkan 
peluang pekerjaan berpendapatan tinggi dan melonjakkan 
pendapatan eksport. 


Strategi i : 
(o Merangsang Industri Elektrik dan 


Elektronik untuk Beralih kepada 
Rantaian Nilai yang Lebih Tinggi 


Strategi 


(O) Meningkatkan Daya Saing 
Perkhidmatan Global 


Strategi 
(o Mewujudkan Industri Aeroangkasa 
yang Mampan 


Strategi 
(0) Memaksimumkan Potensi Industri 


Kreatif 


Strategi) ! 
(O) Mencergaskan Semula Industri 


Pelancongan 


Strategi @ Meningkatkan Daya Saing Industri 
Halal yang Inklusif 


Strategi 


Strategi @) Merealisasikan Potensi Industri 
Biojisim 

Strategi A1 


Merangsang Industri Elektrik dan Elektronik 
untuk Beralih kepada Rantaian Nilai yang Lebih 
Tinggi 

Dalam tempoh RMKe-12, pemain industri E&E akan digalakkan untuk 
menerima guna teknologi termaju dan menghasilkan produk yang 
lebih sofistikated, seterusnya menyumbang kepada peningkatan 
produktiviti dan pertumbuhan. Anjakan industri E&E perlu dilaksana 
melalui peningkatan pelaburan dalam aktiviti yang bernilai tinggi 
seperti reka bentuk dan pembangunan (D&D) serta pembuatan 
front-end. Dalam hubungan ini, usaha akan ditumpukan untuk 
memperkukuh ekosistem pembuatan, menggalakkan penerimagunaan 
teknologi baharu serta meningkatkan pembangunan bakat, aktiviti 
R&D dan D&D. Menjelang tahun 2025, industri E&E disasarkan 
menyumbang sebanyak RM120 bilion kepada KDNK dan menjana 
pendapatan eksport sebanyak RM495 bilion. 


Memperkukuh Ekosistem Industri Elektrik dan 
Elektronik bagi Mencapai Rantaian Nilai yang Lebih 
Tinggi 


Ekosistem yang komprehensif berdasarkan pendekatan lebih 
sistematik adalah penting bagi memastikan kemampanan 
pembangunan industri E&E. Dalam hubungan ini, pelan hala 

tuju E&E nasional akan dirangka sebagai panduan strategik bagi 
pembangunan industri ini. Subsektor utama di bawah pelan hala tuju 
ini adalah semikonduktor, solar fotovoltan, diod pemancar cahaya 
(LED), perkhidmatan pembuatan elektronik (EMS) dan perkhidmatan 
berkaitan pembuatan (MRS). Subsektor ini dipilih berdasarkan potensi 
yang besar dan kelebihan sedia ada Malaysia dalam subsektor ini. 


Peranan organisasi yang berkaitan akan dipertingkat bagi menambah 
baik penyelarasan di samping mewujudkan jalinan dan kerjasama 
yang kukuh dengan institusi penyelidikan serta antara sektor awam 
dan swasta serta. Insentif untuk industri E&E akan distruktur semula 
untuk meningkatkan keberkesanan. Pelaksanaan inisiatif ini akan 
membolehkan penyelarasan dana, sumber teknikal dan fasiliti yang 
disediakan oleh Kerajaan. 


Menggalakkan Penerimagunaan Teknologi yang Tinggi 


Teknologi baru muncul telah dikenal pasti sebagai pemangkin 
strategik untuk melonjak keupayaan negara dalam membangunkan 
produk yang mempunyai nilai ditambah yang tinggi dan mewujudkan 
pekerjaan berkemahiran. Usaha akan dilaksana bagi membolehkan 
industri E&E beralih kepada aktiviti bernilai lebih tinggi di sepanjang 
rantaian bekalan melalui peningkatan penggunaan automasi dan 
teknologi termaju. Penggunaan teknologi kecerdasan buatan (Al), 
internet benda (loT), robotik, dan data raya sangat bergantung 
kepada pembuatan semikonduktor termaju. Dalam hal ini, untuk lebih 
berdaya saing, pemain industri E&E akan digalak memberi tumpuan 
kepada pembuatan semikonduktor termaju. 


Syarikat multinasional (MNC) akan digalakkan untuk membantu 
meningkatkan keupayaan PMKS tempatan. Pelaksanaan Lighthouse 
Project yang diperkenal pada tahun 2020, akan diperluas untuk 
menggalakkan MNC membantu PMKS tempatan dalam menguasai 
pendigitalan dan Globalization 4.0% dalam model perniagaan mereka. 
Di samping itu, penubuhan platform perniagaan 4IR akan memberi 
peluang kepada syarikat E&E dan PMKS untuk mempercepat 
penerapan dan inovasi teknologi 4IR. 


Meningkatkan Pembangunan Bakat dan Keupayaan 


Kumpulan bakat berkemahiran adalah penting dalam membangunkan 
industri ESE bagi menghadapi landskap persaingan yang baharu. 
Dalam hubungan ini, pelbagai program kelayakan mikro akan 
diperluas berdasarkan model Triple Helix. Set kemahiran tambahan, 
termasuk pengekodan perisian dan pemodelan analisis data akan 
disediakan oleh pelbagai institusi latihan untuk memenuhi permintaan 
pasaran. 


Beberapa inisiatif akan dilaksana untuk membangunkan bakat 
dalam industri ESE selaras dengan Dasar 4IR Negara. Ini termasuk 
penubuhan pusat pembangunan kemahiran 4IR yang diterajui 

oleh industri. Insentif juga akan disediakan kepada industri untuk 
meningkatkan kemahiran dan melatih semula pekerja dalam bidang 
4IR. Selain itu, platform data menggunakan Al akan diwujudkan 
untuk memudahkan perancangan tenaga kerja. Bagi mempercepat 
pembangunan industri pembuatan bernilai tinggi, pekerja akan 
ditingkatkan kemahiran dan dilatih semula dalam bidang reka bentuk. 
Pusat khusus akan dikenal pasti bagi melatih jurutera reka bentuk 
berkemahiran tinggi untuk memenuhi permintaan. 


5 Perubahan besar global disebabkan oleh teknologi seperti kecerdasan buatan (Al), 
robotik dan IoT. 

Enrolmen dalam program pendidikan sains, teknologi, kejuruteraan 
dan matematik (STEM) akan ditingkatkan untuk menyediakan bakat 
bagi menyokong pengeluaran produk yang berteknologi dan bernilai 
tinggi dalam industri E&E. Program kejuruteraan perisian dan 
pengaturcaraan di universiti awam akan dijajar mengikut keperluan 
industri. Pelaksanaan inisiatif ini akan merapatkan jurang bakat serta 
meningkatkan kompeten bakat dalam industri E&E. 


Meningkatkan Penyelidikan dan Pembangunan serta 
Reka Bentuk dan Pembangunan 


Aktiviti inovasi dan reka bentuk adalah penting bagi merangsang 
pertumbuhan industri. Sehubungan itu, program reka bentuk 
berintensif pengetahuan untuk subsektor E&E akan digalakkan. 
Pemain Industri akan digalakkan untuk menjalankan aktiviti D&D, 
terutama dalam litar bersepadu (IC), pembungkusan IC, sistem 
terbenam serta perkhidmatan pengujian dan kejuruteraan reka 
bentuk. Insentif akan disediakan bagi menggalakkan syarikat 
meningkatkan pelaburan dalam aktiviti D&D. 


Geran dan insentif berkaitan R&D akan dikaji semula untuk 
menyokong aktiviti berasaskan keperluan teknologi termaju dan 
permintaan pasaran terkini. Di samping itu, aktiviti R&D dari awal 

ke akhir akan digalakkan bagi memastikan hasil R&D boleh melalui 
pembangunan eksperimen dan pengujian program yang terperinci 
untuk memenuhi keperluan standard teknologi dan produk. Selain itu, 
institusi penyelidikan dan pusat kecemerlangan akan diselaras untuk 
mengurangkan pertindihan dan meningkatkan keberkesanan dalam 
menjalankan aktiviti R&D. Pusat teknologi dan inovasi khusus akan 
ditubuhkan untuk memacu pembangunan teknologi, mempercepat 
inovasi dan pemindahan teknologi serta meningkatkan pembangunan 
teknologi tempatan. 


Strategi A2 
Meningkatkan Daya Saing Perkhidmatan Global 


Ekosistem yang kondusif dan menyokong adalah penting bagi 
Malaysia untuk menjadi hab GS yang berdaya saing. Dasar yang 
jelas dan menyokong, kawal selia dan persekitaran perniagaan 
yang lebih baik, pembangunan bakat, infrastruktur digital dan 
kesalinghubungan udara ke bandar utama adalah diperlukan bagi 
mewujudkan persekitaran ini. Kejayaan menyediakan keperluan ini 
akan membolehkan Malaysia menarik lebih banyak syarikat GS dan 
memudah cara pertumbuhan perkhidmatan sokongan tempatan. 


Menyediakan Dasar, Perundangan dan Persekitaran 
Perniagaan yang Jelas dan Menyokong 


Dasar yang jelas dan menyokong serta kawal selia dan persekitaran 
perniagaan yang kondusif adalah penting untuk menarik 
perkhidmatan perniagaan global dan tempatan untuk ditubuhkan dan 
beroperasi dari Malaysia. Dalam hubungan ini, penambahbaikan akan 
dilaksana untuk meningkatkan kemudahan urusan bagi menjalankan 
perniagaan dan memudah cara mobiliti bakat, menyediakan dasar 
percukaian yang menyokong, pemindahan dana yang fleksibel dan 
perlindungan perantara liabiliti, serta mengiktiraf model pembiayaan 
alternatif dan meningkatkan R&D. 


Meningkatkan Bakat dan Keupayaan Penyedia 
Perkhidmatan Global 


Bagi menyokong operasi hab perkhidmatan global, keupayaan 
profesional dan penyedia perkhidmatan profesional perlu 
dipertingkat. Ini termasuk membangunkan program yang 
komprehensif dan memudah cara usaha untuk mewujudkan kumpulan 
bakat profesional bertaraf dunia yang lebih besar. Bakat ini akan 
dilengkapi dengan set kemahiran yang diperlukan. Kerjasama awam- 
swasta dalam pembangunan bakat, khususnya peningkatan kemahiran 
dan latihan kemahiran semula akan digalakkan untuk memastikan 
ketersediaan bakat bagi memenuhi permintaan industri. Di samping 
itu, dana sedia ada seperti Dana Strategik Pelaburan Tempatan 

(DISF) akan terus dimanfaat untuk mempercepat pendigitalan dan 
meningkatkan keupayaan GS tempatan. 

Menambah Baik Infrastruktur Digital 


Infrastruktur dan ketersambungan digital yang terbaik adalah penting 
untuk menyokong pertumbuhan GS. Pelaksanaan Rangka Tindakan 
(Blueprint) Ekonomi Digital Malaysia dijangka akan meningkatkan 
infrastruktur dan ketersambungan digital negara. Dalam hal ini, 
rangkaian 5G dan perkhidmatan storan pengkomputeran awan akan 
menjadi pemangkin untuk mewujudkan ekosistem yang kondusif bagi 
meningkatkan daya tarikan Malaysia sebagai destinasi pelaburan. Ini 
akan membolehkan syarikat GS untuk menawarkan perkhidmatan 
yang mempunyai nilai ditambah yang tinggi dalam pasaran global. 


Meningkatkan Kesalinghubungan Udara 
ke Bandar-Bandar Utama 


Kelebihan utama Malaysia tawarkan kepada MNC yang ingin 
mewujudkan operasi di rantau ini adalah kemudahan infrastruktur 
yang terbaik. Ini telah membolehkan Malaysia diiktiraf sebagai 
antara negara yang mempunyai infrastruktur termaju di Asia. 
Kesalinghubungan udara yang lebih baik di antara Kuala Lumpur 
dan destinasi utama antarabangsa yang lain akan melonjakkan lagi 
daya tarikan negara sebagai destinasi pelaburan. Dalam hubungan 
ini, usaha sama dengan syarikat penerbangan antarabangsa akan 
dipergiat untuk terus mempertingkat kesalinghubungan udara. 


Strategi A3 


Mewujudkan Industri Aeroangkasa yang 
Mampan 


Industri aeroangkasa telah dikenal pasti sebagai salah satu industri 
strategik untuk melonjakkan Malaysia kepada trajektori berteknologi 
tinggi. Industri ini akan ditransformasi kepada yang menghasilkan 
produk dan perkhidmatan yang lebih kompleks. Inisiatif yang akan 
dilaksana termasuk membangunkan ekosistem yang mampan, 
mewujudkan kluster dan zon aktiviti aeroangkasa, mewujudkan 
sistem digital aeroangkasa, dan meneroka sumber tenaga yang 
mampan. Inisiatif ini akan meningkatkan keupayaan dan daya saing 
industri, seterusnya memperkukuh kedudukan industri tempatan 
dalam rantaian nilai global. Industri ini diunjur dapat menjana 
pendapatan sebanyak RM30 bilion pada tahun 2025 berbanding 
RM11.6 bilion pada tahun 2020 dan mewujudkan 30,000 pekerjaan. 


Membangunkan Ekosistem Aeroangkasa yang Mampan 


Pembangunan ekosistem yang mampan untuk industri aeroangkasa 
memerlukan kerjasama yang erat dan berkesan dalam kalangan semua 
pihak berkepentingan. Dalam hubungan ini, Pejabat Penyelarasan 
Industri Aeroangkasa Kebangsaan (NAICO) akan diperkasa sebagai 
agensi yang berperanan untuk mewujudkan ekosistem yang 
kondusif bagi pembangunan industri aeroangkasa. Langkah ini akan 
membolehkan NAICO, yang pada masa ini merupakan sebuah unit 
di bawah Kementerian Perdagangan Antarabangsa dan Industri, 
memperkukuh peranan dalam memudah cara pelaksanaan inisiatif 
dan pelan tindakan di bawah MAIB 2030. Agensi ini akan memudah 
cara kerjasama antara kerajaan, industri dan akademia berdasarkan 
model Triple Helix. 


Pemerkasaan ini akan mengukuhkan peranan NAICO dalam 
menyelaras pelaksanaan Rangka Kerja Industri Aeroangkasa yang 
baru diperkenal, seperti ditunjukkan dalam Paparan 3-2. Rangka 
kerja ini mengandungi sasaran keseluruhan industri serta strategi 
dan outcome yang dihasratkan bagi setiap kluster untuk mencapai 
objektif MAIB 2030. Strategi di bawah rangka kerja ini merangkumi 
penambahbaikan dalam pendidikan dan latihan bagi menyediakan 
bakat yang diperlukan. Pusat sehenti akan diwujudkan untuk 
menyelaras proses pensijilan oleh pelbagai badan kawal selia 
berkaitan aeroangkasa. Pusat kecemerlangan aeroangkasa juga akan 
ditubuhkan bagi menyediakan latihan serta perkongsian amalan 
terbaik dan fasiliti, terutama bagi PMKS untuk meningkatkan daya 
saing industri dan menjadikan Malaysia sebagai hab aeroangkasa di 
rantau Asia Tenggara. 


Teknologi aeronautik dan astronautik akan dibangunkan untuk 
memperkukuh industri aeroangkasa. Dalam hubungan ini, keupayaan 
fasiliti aeronautik dan astronautik akan ditambah baik dan 
infrastruktur sedia ada akan digunakan secara optimum, manakala 
kemahiran tempatan akan ditingkatkan. Usaha juga akan dilaksana 
untuk mewujudkan sumber baharu pertumbuhan ekonomi melalui 
kerjasama strategik antara Kerajaan dan pemain tempatan yang 
terlibat dalam industri aeroangkasa. 


Paparan 3-2 
Rangka Kerja Industri Aeroangkasa 

Pertumbuhan Tahunan KDNK 4.7% dalam tempoh 2021- 2030 


Bab 3: Melonjakkan Pertumbuhan Industri Strategik dan Berimpak Tinggi serta Perusahaan Mikro, Kecil dan Sederhana 3-17 


Menguasai 5% bahagian 
pasaran global 


Membangunkan pelan 
hala tuju teknologi 
Industri 4.0 


Memperluas aktiviti 
MRO bagi jet 
perniagaan 


Menarik pelaburan 
baharu bagi Fixed 
Based Operator (FBO) 


Menerajui perniagaan 
MRO helikopter 
serantau 


Pendapatan Aeroangkasa RM55.2 bilion pada tahun 2030 


Penglibatan | Penglibatan | Pelaksanaan | Pembangunan | Pengurusan 
G2G : G2B : Triple Helix : Ekosistem : Disruptif 


2020 


Pendapatan Industri: RM11.6 bilion Guna Tenaga: 25,600 


@ 


Pembuatan 
Aeroangkasa 


: No.1 di Asia Tenggara bagi : 


pembuatan alat ganti 
& komponen 
Memperkenal 
Rangka Kerja Digital 
Aeroangkasa 


Membangunkan 
rantaian bekalan 
domestik dan 
kompetensi 

untuk ekosistem 
industri pembuatan 
aeroangkasa 
tempatan 


Membangunkan PKS 
untuk pembuatan 
termaju 


| est | 


Integrasi Sistem 


Kebergantungan kendiri 
dalam integrasi sistem 


e Membangunkan pelan 


hala tuju pelaburan 
industri aeroangkasa 


Membangunkan 
kepakaran dan 
keupayaan tempatan 
dalam mengeluarkan 
Unmanned Aerial 
Vehicle (UAV) 

atau drone buatan 
Malaysia 


Menggalakkan 
kolaborasi akademia 
dan industri bagi 
projek NanoSat dan 
CubeSat 


Khidmat Kejuruteraan & 
Reka Bentuk 


2030 


Pendapatan Industri: RM55.2 bilion Guna Tenaga: 32,000 


Menguasai 3.5% 


bahagian pasaran global 


Menubuhkan pusat 
sehenti di SIRIM 
untuk pensijilan, 
penentukuran 

dan pengujian 
aeroangkasa 


Mewujudkan 
konsortium tempatan 
untuk reka bentuk 
dalaman pesawat 
dan penyelesaian 
pembuatan 


Melaksanakan 
program libat urus 
strategik G2B dengan 
OEM 


Sumber: Malaysia Aerospace Industry Association, Pejabat Penyelarasan Industri Aeroangkasa Kebangsaan dan Unit Perancang Ekonomi 


E4 


Pendidikan & Latihan 


No. 1 di Asia Tenggara 


dalam penawaran tenaga 


kerja 


: e Menyediakan 


pendidikan dan 
latihan industri 
melalui pendekatan 
Triple Helix 


Memantapkan 
program TVET 
aeroangkasa untuk 
pembuatan, MRO dan 
operasi 


Mewujudkan pusat 
kecemerlangan untuk 
bakat aeroangkasa 


Rancangan Malaysia Kedua Belas, 2021-2025 


3-18 Bab 3: Melonjakkan Pertumbuhan Industri Strategik dan Berimpak Tinggi serta Perusahaan Mikro, Kecil dan Sederhana 


Insentif dan bantuan kewangan akan ditambah baik supaya industri 
kekal berdaya saing dalam rantaian nilai global dan menggalakkan 
pertumbuhan mampan. Usaha ini adalah kritikal ketika pasaran dunia, 
termasuk Malaysia, bertindak balas dan pulih daripada implikasi 
ekonomi dan sosial akibat pandemik COVID-19. Dalam hubungan 

ini, insentif akan dikaji semula untuk mempercepat R&D, inovasi 

dan pelaburan dalam aktiviti yang mempunyai nilai ditambah yang 
tinggi. Pinjaman dan jaminan pinjaman kepada perniagaan akan 
diteroka untuk meningkatkan akses industri kepada kecairan bagi 
mengimbangi aliran tunai yang merosot disebabkan oleh impak 
pandemik. Langkah ini bertujuan untuk membantu pemulihan 
perniagaan serta menggalakkan pelaburan baharu dalam teknologi 
termaju dan aktiviti yang mempunyai nilai ditambah yang tinggi bagi 
merebut peluang dalam rantaian nilai global masa hadapan. Selain itu, 
pelaksanaan Program Kolaborasi Industri (ICP) akan diperkukuhkan 
lagi bagi memastikan penyertaan yang lebih besar daripada syarikat 
industri aeroangkasa tempatan dalam perolehan Kerajaan terutama 
dalam sektor pertahanan. 


Mewujudkan Kluster dan Zon Aktiviti Aeroangkasa 
untuk Pertumbuhan Industri yang Seimbang 


Pembangunan industri aeroangkasa akan dijajar semula untuk 
membangunkan keupayaan khusus melalui pewujudan kluster dan 
zon aktiviti aeroangkasa di kawasan ekonomi terpilih. Pembangunan 
industri akan memberi tumpuan kepada empat kluster, iaitu MRO, 
pembuatan aeroangkasa, integrasi sistem dan perkhidmatan 
kejuruteraan dan reka bentuk untuk mewujudkan sinergi dan 
menggalakkan pertumbuhan pemain industri tempatan. Pewujudan 
kluster dan zon aktiviti aeroangkasa ini akan dilaksana berdasarkan 
kepada kekuatan dan kelebihan setiap kawasan ekonomi. Antara lain, 
pewujudan kluster aeroangkasa di Selangor akan ditumpu kepada 
MRO, pembuatan dan pemasangan, manakala kluster di Pulau 
Pinang akan ditumpu kepada integrasi sistem dan perkhidmatan 
kejuruteraan. Pendekatan pengezonan ini akan memperluas aktiviti 
dalam empat kluster aeroangkasa bagi menghasilkan produk dan 
perkhidmatan yang lebih kompleks dan mempunyai nilai ditambah 
yang tinggi. 


Membangunkan Sistem Digital Aeroangkasa 


Sistem digital aeroangkasa khusus akan diwujudkan sebagai 
repositori data berpusat untuk operasi pesawat, MRO dan pembuatan 
aeroangkasa di Malaysia melalui kerjasama awam dan swasta. Sistem 
ini akan diurus oleh Kerajaan untuk mengawal selia dan memantau 
pembangunan industri. Sistem ini juga akan memudahkan pelbagai 
pihak berkepentingan dan pemain industri mengakses maklumat 
permintaan dan penawaran pada masa nyata bagi meningkatkan 

daya saing industri aeroangkasa tempatan. Maklumat ini penting bagi 
membolehkan pelarasan strategi perniagaan pada peringkat firma 
dan industri untuk disesuaikan dengan norma baharu dalam rantaian 
nilai global berikutan impak pandemik COVID-19 yang telah merubah 
landskap industri aeroangkasa global. 


Meneroka Sumber Tenaga yang Mampan 


Usaha akan dilaksana untuk menjadikan Malaysia sebagai pengeluar 
utama bahan api biojet di rantau ini. Dalam hubungan ini, program 
untuk menghasilkan prototaip bahan api biojet pertama di Malaysia 
melalui penyelidikan dan teknologi tempatan akan dimulakan. 

Ujian pertama bahan api biojet ke atas pesawat yang dipandu oleh 
juruterbang akan dijalankan pada awal tahun 2022. Langkah ini 
adalah sebahagian daripada strategi industri bagi mematuhi peraturan 
baharu Pertubuhan Penerbangan Awam Antarabangsa (ICAO) yang 
memberi tumpuan kepada carbon offsetting. Pelaksanaan inisiatif ini 
dijangka memberi kesan pengganda kepada sektor lain, terutama 
dalam pembekalan bahan mentah bagi bahan api biojet. 


Strategi A4 


Memaksimumkan Potensi Industri Kreatif 


Industri kreatif sedang berkembang pesat dengan peluang dan 
potensi yang luas. Kreativiti rakyat Malaysia dan perkembangan 
teknologi digital akan dimanfaatkan untuk memaksimumkan potensi 
industri kreatif, dan pada masa yang sama memelihara budaya, seni 
dan warisan negara yang tidak ternilai. Langkah untuk mempercepat 
pertumbuhan industri kreatif termasuk membangunkan ekosistem 
yang menyeluruh, meningkatkan kemahiran bakat untuk memenuhi 
keperluan industri serta memperkukuh pembangunan dan promosi 
produk. Penambahbaikan pemboleh daya pertumbuhan ini akan 
meningkatkan pendapatan dan peluang pekerjaan serta menyokong 
pengukuhan identiti kebudayaan tempatan yang unik. Ini membuka 
peluang kepada Malaysia untuk menjadi pengeksport terkenal dalam 
industri kreatif. Usaha akan membantu industri kreatif berkembang 
pada kadar 3.6% setahun dalam tempoh RMKe-12 dan menyumbang 
sebanyak RM31.9 bilion kepada KDNK pada tahun 2025. 

Membangunkan Ekosistem Industri Kreatif yang 
Holistik 


Ekosistem industri kreatif yang holistik, termasuk rangka kerja 

dasar, tadbir urus dan kewangan, adalah penting untuk menjadikan 
industri ini sebagai pemangkin pertumbuhan dalam merangsang 
semula ekonomi. Industri kreatif akan didefinisi semula untuk 
dijajarkan dengan definisi di bawah United Nations Conference on 
Trade and Development. Ini adalah untuk memastikan skop dan 
liputan adalah merangkumi keseluruhan industri kreatif. Dasar sedia 
ada, terutama DIKN dan rangka kerja institusi akan disemak semula 
untuk menentukan hala tuju baharu industri dan menyokong syarikat 
tempatan dalam menembusi pasaran serantau dan global. Rangka 
kerja bagi pembangunan kandungan digital akan ditambah baik untuk 
meningkatkan eksport, menarik pelaburan, dengan memanfaatkan 
sepenuhnya bakat dan memperkukuh perkongsian awam dan swasta. 


Majlis Pembangunan Industri Kreatif Negara yang diterajui oleh 
Kementerian Komunikasi dan Multimedia Malaysia dan Kementerian 
Pelancongan, Seni dan Budaya (MOTAC) akan menjadi platform 
utama untuk memacu pembangunan industri kreatif. Akaun satelit 
bagi industri kreatif akan dibangunkan untuk mempermudah 
pengumpulan dan analisis data, seterusnya membantu proses 
membuat keputusan berasaskan bukti bagi merealisasikan potensi 
industri. Pangkalan data yang menyeluruh juga akan dibangunkan 
bagi memudahkan perancangan, pemantauan dan penilaian yang 
lebih baik. Selain itu, mekanisme pembiayaan, termasuk insentif 
akan ditambah baik untuk mempercepat pertumbuhan industri 
kreatif. Fasiliti sedia ada milik kerajaan, termasuk kemudahan untuk 
program kebudayaan di bawah Jabatan Kebudayaan dan Kesenian 
Negara (JKKN) dan Istana Budaya, akan ditawarkan kepada pihak 
swasta untuk mengoptimumkan penggunaannya bagi mempromosi 
dan mempamerkan produk dan perkhidmatan kreatif. Usaha 
bersepadu akan dilaksana untuk mempertingkat kesedaran mengenai 
kepentingan IP bagi menambah baik penghasilan dan perlindungan 
kandungan kreatif serta meningkatkan keupayaan menjana 
pendapatan. 


Meningkatkan Kemahiran Bakat untuk Memenuhi 
Keperluan Industri 


Tumpuan untuk memupuk bakat dalam bidang kreatif akan 
ditingkatkan seiring dengan keutamaan negara dalam bidang sains, 
teknologi dan inovasi bagi memastikan industri kreatif berdaya tahan 
dan memberi pulangan. Usaha ini termasuk mewujudkan peluang 
latihan dan pembelajaran yang khusus bagi memenuhi keperluan 
industri. Program peningkatan kemahiran dan latihan kemahiran 
semula bagi bakat dalam industri kreatif akan dipergiat dalam 
pelbagai bidang, termasuk animasi, pembikinan filem dan permainan 
elektronik. Bagi memenuhi permintaan industri kandungan kreatif 
yang sedang berkembang, platform serantau untuk eSports, hab 
serantau kandungan digital dan Creator's Studio akan diwujudkan. Di 
samping itu, institusi berkaitan pembangunan bakat akan digalakkan 
untuk menambah baik program latihan secara berterusan bagi 
melahirkan bakat yang berkualiti dalam pelbagai bidang seperti 
muzik, fesyen dan reka bentuk. Pengajaran dan pembelajaran subjek 
berkaitan industri kreatif, iaitu multimedia, teknologi digital dan 
rekaan fesyen akan diperluas melibatkan lebih banyak institusi TVET 
di seluruh negara. 


Memperkukuh Pembangunan dan Promosi Produk 


Kebanyakan pemain industri kreatif sangat bergantung kepada 
teknologi untuk kekal relevan. Keupayaan R&D akan dipertingkat 
untuk memastikan kemampanan dan memaksimumkan potensi 
barangan dan perkhidmatan kreatif. Aplikasi mudah alih dan 
platform dalam talian akan terus dimanfaatkan untuk memperkukuh 
pembangunan dan promosi produk. Produk kebudayaan dan warisan, 
termasuk muzium dan galeri akan ditambah baik melalui penggunaan 
teknologi, antara lain infografik dan alat perkongsian maklumat untuk 
memberi pengalaman yang bermakna. Platform digital akan diterima 
pakai untuk mempromosi dan mengeksport jenama Malaysia dengan 
memanfaatkan keunikan destinasi, makanan dan budaya tempatan. 

Strategi A5 


Mencergaskan Semula Industri Pelancongan 


Kemampanan industri pelancongan adalah penting memandangkan 
industri ini telah mewujudkan kesan limpahan ekonomi yang tinggi. 
Pada tahun 2019, industri ini telah menyediakan 3.6 juta pekerjaan, 
iaitu 23.6% daripada jumlah guna tenaga. Dalam tempoh RMKe-12, 
industri pelancongan akan dicergaskan semula untuk memenuhi 
keperluan pelancong dengan mengambil kira permintaan yang 
tinggi terhadap aspek keselamatan dan kebersihan yang lebih baik. 
Ini termasuk mengembalikan keyakinan pelancong, menyediakan 
produk dan perkhidmatan yang lebih berkualiti, meningkatkan 
kemampanan produk pelancongan, memperkukuh penjenamaan 

dan promosi, menginstitusi reformasi tadbir urus dan mempergiat 
pelancongan domestik. Langkah ini akan memastikan pertumbuhan 
yang lebih tinggi, pelaburan yang lebih besar, penyertaan komuniti 
setempat yang lebih meluas dan industri yang lebih mampan. 
Ketibaan pelancong asing dijangka akan mula pulih pada tahun 
2023 mengambil kira kesan pandemik COVID-19 kepada industri 
pelancongan global. Oleh itu, ketibaan pelancong dijangka mencapai 
24.3 juta orang dengan pendapatan berjumlah RM73 bilion pada 
tahun 2025. Jumlah pelawat domestik dijangka meningkat pada kadar 
5.5% setahun dalam tempoh RMKe-12, dengan sasaran seramai 212 
juta pelawat dan pendapatan sebanyak RM100 bilion pada tahun 
2025. 


Mengembalikan Keyakinan Pelancong 


Keselamatan dan kebersihan merupakan faktor penentu utama 
pemilihan destinasi percutian oleh pelancong dan pemilihan lokasi 
penganjuran mesyuarat, insentif, konvensyen dan pameran (MICE) 
oleh penganjur, terutamanya sejak pandemik COVID-19. Sehubungan 
itu, bagi memastikan sektor pelancongan kembali cergas dan berdaya 
tahan, usaha penjenamaan dan promosi yang mengutamakan aspek 
keselamatan dan kebersihan akan diberi penekanan. Kempen untuk 
memupuk budaya tanggungjawab sosial dan meningkatkan tahap 
keyakinan pelancong akan turut dilancarkan. Pemilik perniagaan akan 
digalakkan untuk menerima guna teknologi termaju, seperti automasi, 
robotik dan Al bagi meminimumkan interaksi fizikal dengan pelanggan 
sekaligus mengurangkan risiko penyebaran penyakit berjangkit. 


Meningkatkan Kualiti Produk dan Perkhidmatan 


Nilai dan impak produk dan perhidmatan pelancongan akan 
diperkukuh dengan menambah baik kandungan, penceritaan dan 
penyediaan pakej bagi memenuhi perubahan permintaan pelancong 
yang menginginkan aktiviti pelancongan berasaskan pengalaman. 
Elemen penceritaan khususnya adalah penting bagi meningkatkan 


nilai produk dan penghayatan, seterusnya memperkaya pengalaman 
pelancong. Produk dan perkhidmatan ekopelancongan yang 
menggambarkan pengalaman unik di Malaysia akan dipromosi 
sebagai produk premium bagi menyasarkan pelancong yang 
berkualiti. Mekanisme pemantauan khusus akan dibangunkan di 
destinasi ekopelancongan, seperti Kilim Geoforest Park di Kedah, 
Taman Negeri Royal Belum di Perak, Lembah Danum di Sabah 

dan Taman Negara Mulu di Sarawak untuk mengekalkan keaslian 
dan kemampanan destinasi ini. Langkah juga akan diambil bagi 
menggalakkan sektor swasta untuk menambah baik pengurusan dan 
meningkatkan keuntungan dan seterusnya memastikan pemeliharaan 
dan pemuliharaan tapak tersebut. Bagi meningkatkan kesejahteraan 
ekonomi masyarakat setempat, penglibatan mereka akan dipergiat 
dalam menyediakan pengalaman inap desa yang unik, menghasilkan 
kraftangan dan menawarkan perkhidmatan pemandu pelancong. 


Budaya, seni dan warisan Malaysia akan dimanfaat untuk 
meningkatkan lagi usaha mempromosi pelancongan. Usaha 

ini akan memberi tumpuan kepada pertunjukan warisan dan 

budaya negara yang unik, seperti perayaan, persembahan tarian 
tradisional dan aktiviti gastronomi di Malaysia. Bagi memastikan 
kemampanan warisan dan budaya tempatan, usaha akan dilaksana 
untuk menyediakan ganjaran dan penghargaan yang sewajarnya 
kepada pengamal seni. Peranan sektor swasta akan diperkukuh bagi 
menyediakan perkhidmatan pelancong yang lebih baik di kemudahan 
milik kerajaan seperti muzium, galeri dan kompleks JKKN. Dalam 
hubungan ini, model perniagaan yang lebih dinamik dan berkesan 
akan dibangunkan untuk membolehkan sektor swasta melengkapi 
usaha Kerajaan. Selain itu, langkah akan dilaksana untuk mempromosi 
Malaysia sebagai destinasi pilihan pertama bagi acara MICE dan 
membeli-belah. 


Prestasi industri pelancongan bergantung kepada kualiti 
perkhidmatan yang disediakan oleh bakat dalam industri ini. Inisiatif 
akan dilaksana untuk menarik dan mengekalkan individu berbakat, 
termasuk penyediaan persekitaran kerja yang lebih baik dan latihan 
dan peningkatan kemahiran yang berkualiti serta penerapan amalan 
terbaik antarabangsa dalam industri makanan dan hospitaliti. 
Kerjasama antara industri, kerajaan dan akademia akan diperkukuh 
dalam menyediakan sinergi untuk melahirkan bakat dengan 
kemahiran yang sesuai bagi memenuhi keperluan industri. 


Meningkatkan Kemampanan Produk Pelancongan 


Pemain industri akan digalakkan untuk berinovasi dan menerima 
guna teknologi digital dalam meningkatkan kemampanan produk 
pelancongan. Usaha ini termasuk menambah baik penyampaian 
perkhidmatan serta mempamer dan menjual produk pelancongan dan 
budaya, antaranya melalui lawatan maya, persembahan kebudayaan 

dan pembuatan kraftangan secara dalam talian. Platform pemasaran 
dalam talian juga akan diguna sebagai pelengkap kepada kompleks 
seni dan kraftangan, termasuk Kompleks Kraftangan dan Balai Seni 
bagi membolehkan akses pasaran yang lebih luas dan meningkatkan 
keterlihatan produk seni dan kraf tempatan pada peringkat global. 


Amalan penggunaan dan pengeluaran mampan, termasuk 
penggunaan label hijau akan terus digalakkan. Amalan ini juga akan 
menjadikan Malaysia sebagai pilihan utama destinasi percutian dan 
penginapan dalam kalangan pelancong yang menitikberatkan amalan 
penjagaan alam sekitar. Mekanisme penentu harga bagi produk dan 
perkhidmatan pelancongan akan disemak semula agar setara dengan 
nilai produk dan perkhidmatan yang ditawarkan. Tapak pelancongan 
alam sekitar yang sensitif, terutama yang diberi pengiktirafan 
UNESCO Global Geoparks atau status warisan akan ditetapkan had 
daya tampung dan LAC. Di samping itu, langkah akan dilaksana 
untuk mengekalkan tahap kebersihan yang tinggi dan kemudahan 
awam yang berkualiti di tapak pelancongan ini. Pada masa yang 
sama, program kesedaran akan dipergiat untuk memupuk budaya 
penyelenggaraan yang mantap dalam kalangan pihak berkepentingan. 


Memperkukuh Jenama Malaysia dan Strategi 
Pemasaran 


Usaha untuk menjadikan Malaysia sebagai jenama yang 
menggabungkan identiti, nilai intrinsik, imej dan budaya akan 
dilaksana melalui strategi mengukuhkan kedudukan jenama. Strategi 
ini antara lain adalah untuk mencipta imej jenama yang kukuh dan 
positif serta sinonim dengan nilai tinggi seperti kepercayaan, kualiti 
dan kemampanan. Ini bertujuan untuk menarik pelancong, pelanggan, 
pelabur dan pihak berkepentingan lain dari seluruh dunia. Kempen 
pemasaran dan promosi yang agresif akan dilaksana dengan memberi 
tumpuan kepada keunikan Malaysia berbanding pesaing lain dan 
mewujudkan pasaran yang tersendiri. Sasaran pasaran dan petunjuk 
prestasi utama (KPI) yang jelas akan ditetapkan untuk mengukur 
keberkesanan strategi ini. 


Slogan Malaysia Truly Asia akan diberi nafas baharu untuk 
memanfaatkan pengiktirafan dan nilai jenama tersebut yang dibina 
melalui usaha terdahulu. Pakej pelancongan yang menarik akan terus 
dibangun dan dipasarkan. Pakej ini mempamerkan destinasi dan 
aktiviti termasuk elemen budaya, seni dan warisan bagi menyediakan 
pengalaman yang unik kepada pelancong. Platform digital akan 
dimanfaatkan untuk memastikan aspirasi berkaitan pelancongan 
menjadi kenyataan. Seiring dengan penambahbaikan infrastruktur 
dan ketersambungan perhubungan antara Asia dan benua lain di 
dunia, perjalanan pelancong yang masuk dan keluar negara akan 
menjadi lebih cekap. Matlamat ini boleh dicapai dengan menambah 
baik kemudahan perjalanan dan memperkukuh ketersambungan 


pengangkutan udara. Malaysia juga akan menerima guna pendigitalan 
dalam pengumpulan data dan trend pelancong bagi menambah baik 
perancangan, penggunaan sumber dan proses membuat keputusan. 


Menginstitusi Reformasi Tadbir Urus 


Dasar Pelancongan Negara 2020-2030 akan dijadikan panduan 
utama bagi pembangunan industri pelancongan. Pelaksanaan strategi 
dan inisiatif di bawah dasar ini akan dipercepat bagi mencapai 
pertumbuhan industri yang lebih tinggi dan mampan. Jawatankuasa 
pemandu peringkat kebangsaan mengenai pembangunan 
pelancongan akan diperkukuh dengan penglibatan agensi pada 
peringkat persekutuan dan negeri bagi membolehkan pengawasan 
dan penyelarasan yang lebih strategik. Persekutuan pelancongan 
Malaysia akan diwujudkan sebagai platform bagi membolehkan 
kerjasama bersinergi antara sektor swasta dan awam. Usaha ini 
dijangka dapat menambah baik keberkesanan tadbir urus bagi 
meningkatkan daya saing industri pelancongan. Sementara itu, 
fungsi jabatan dan agensi di bawah seliaan MOTAC akan diselaras 
dan ditambah baik bagi meningkatkan penyampaian perkhidmatan. 
Pertindanan dan pertindihan fungsi akan dikurangkan untuk 
meningkatkan keberkesanan kos dan penyampaian perkhidmatan. 
Model perniagaan untuk pemasaran destinasi akan distruktur 
semula, selaras dengan perubahan trend perjalanan pelancong. 
Pejabat perwakilan Malaysia di luar negara bagi tujuan promosi dan 
pemasaran tidak lagi diperlukan dan akan dirasionalisasi mengambil 
kira trend semasa yang menunjukkan kebanyakan keputusan 

dan pembelian berkaitan perjalanan dibuat melalui platform dalam 
talian. 


Mempergiat Pelancongan Domestik 


Pelancongan domestik kekal sebagai tonggak kepada industri 
pelancongan, yang mewujudkan permintaan dan menyokong 
kelangsungan industri. Pelancongan domestik akan terus 

dirangsang untuk menyokong industri pelancongan, terutama 

dalam mengurangkan impak kejutan seperti yang berlaku ketika 
pandemik COVID-19. Insentif dan kempen promosi akan dipertingkat 
bagi memastikan industri pelancongan dicergaskan semula untuk 
menjadikan industri ini lebih mantap dan mampu menghadapi 
sebarang kejutan. Platform digital akan diguna secara agresif 

bagi menggalakkan pelancong domestik meneroka pemandangan 

dan tempat menarik dalam negara. Di samping itu, pelancongan 
berasaskan komuniti yang menawarkan pengalaman inap desa akan 
dipromosi dengan lebih giat melalui pakej yang menarik dan unik 
seperti kehidupan sebagai nelayan, menginap di rumah panjang dan 
merasai suasana hidup di kampung. Pakej sebegini memberi peluang 
kepada pelancong untuk tinggal bersama tuan rumah dan menghayati 
pengalaman hidup yang unik. 

Strategi A6 


Meningkatkan Daya Saing Industri Halal yang 
Inklusif 


Landskap halal di peringkat global berubah dengan pantas seiring 
dengan peningkatan permintaan. Hal ini telah mendorong lebih 

ramai pemain industri baharu di seluruh dunia yang menawarkan 
produk dan perkhidmatan halal. Selaras dengan perkembangan ini, 
pembangunan industri halal akan diperkukuh bagi melahirkan pemain 
industri halal tempatan yang berdaya saing dalam merebut peluang 
pasaran halal global yang lebih besar. Langkah akan dilaksana untuk 
memperkukuh keupayaan dan kemampuan industri halal dengan 
meningkatkan pembangunan bakat halal, mewujudkan pengiktirafan 
profesional halal, mempercepat pembangunan industri termasuk 
penyertaan Bumiputera, meningkatkan daya saing produk dan 
menjadikan Malaysia sebagai hab halal global. Langkah ini dijangka 
menyumbang kepada pertumbuhan industri halal dengan peningkatan 
bahagian kepada KDNK kepada 8.1% dan penjanaan pendapatan 
eksport berjumlah RM56 bilion pada tahun 2025. 


Meningkatkan Pembangunan Bakat Halal 


Perkembangan industri halal akan meningkatkan permintaan dan 
mewujudkan peluang kepada bakat dan profesional halal untuk 
terlibat secara aktif dalam industri ini. Ketidakpadanan sedia ada 
antara penawaran bakat dan keperluan industri akan ditangani 

bagi memastikan bakat halal yang mencukupi untuk menyokong 
perkembangan industri. Dalam hubungan ini, rangka kerja pekerjaan 
halal akan diperluas untuk merangkumi keperluan bakat dalam 
industri berpotensi tinggi seperti farmaseutikal, kosmetik dan peranti 
perubatan, melalui libat urus bersama pihak industri. Program 
akademik dan modul latihan untuk kursus halal akan diselaras dan 
diiktiraf mengikut Standard Kemahiran Pekerjaan Kebangsaan 
(NOSS) dan Kerangka Kelayakan Malaysia (MQF). Selain itu, institusi 
pendidikan tinggi dan institusi latihan kemahiran akan digalakkan 
untuk menawarkan lebih banyak program berkaitan halal bagi 
menghasilkan graduan yang mempunyai pengetahuan dan kemahiran 
yang menyeluruh dalam bidang halal. Kerjasama antara institusi 
penyelidikan awam dan swasta akan diperkukuh bagi mewujudkan 
kumpulan bakat penyelidik, saintis dan jurutera dalam bidang halal. 
Usaha ini akan membolehkan produk dan perkhidmatan halal yang 
bernilai tinggi dihasilkan. 


Mewujudkan Pengiktirafan Profesional Halal 


Majlis Profesional Halal (HPB) di bawah Jabatan Kemajuan Islam 
Malaysia (JAKIM) akan disusun semula berdasarkan peraturan baharu 
yang akan dibangunkan bagi memperluas pengiktirafan pengamal 
profesional halal di pasaran global. Mekanisme berkaitan standard 
amalan profesional, tatakelakuan dan penilaian kompetensi halal 
akan dikenal pasti bagi membangunkan rangka kerja pengiktirafan 
profesional halal. Pengiktirafan profesional halal akan menambah 
bilangan bakat halal yang berkualiti. Ini akan menjadikan Malaysia 
sebagai pusat rujukan bagi profesional halal. 


Mempercepat Pembangunan Industri Halal bagi 
Mempertingkat Daya Saing 


Industri halal akan terus dibangunkan dengan memanfaatkan 
kekuatan industri tempatan, termasuk meningkatkan penyertaan 
syarikat Bumiputera melalui pelaksanaan Pelan Induk Industri Halal 
2030 (HIMP 2030). Pelan induk ini bertujuan untuk memperkukuh 
pembangunan industri halal dengan mewujudkan kumpulan bakat 
yang lebih besar, menambah baik infrastruktur yang bersepadu 
serta mempercepat pengeluaran produk dan perkhidmatan yang 
mempunyai nilai ditambah yang tinggi bagi merebut lebih banyak 
peluang pasaran halal global. Kerjasama dan usaha sama pelaburan 
antara perniagaan tempatan dan antarabangsa akan digalakkan 
untuk melaksana inovasi dan mengkomersialkan hasil R&D bagi 
mempertingkat daya saing dan daya tahan industri halal. Di bawah 
inisiatif ini, usahawan halal tempatan akan digalakkan untuk terlibat 
dalam pengeluaran produk yang mempunyai nilai ditambah yang 
tinggi seperti ramuan halal, farmaseutikal, kosmetik dan peranti 
perubatan. 


Peranan PMKS akan dipertingkat sebagai pemacu utama 
pembangunan industri halal. PMKS berprestasi tinggi akan 
dibimbing untuk menjadi jaguh halal tempatan. Usaha ini melibatkan 
peningkatan kapasiti pengeluaran dan kualiti produk serta promosi 
jenama tempatan supaya setanding dengan jenama global bagi 
menambah baik akses kepada pasaran antarabangsa. Di samping 
itu, keupayaan dan kemampuan syarikat tempatan akan diperkukuh 
untuk membolehkan penglibatan syarikat dalam rantaian bekalan 
MNC. Pusat Analisis Halal Malaysia (MyHAC) akan diperkukuh 
untuk menambah baik fungsi membuat analisis dan menyediakan 
pembuktian saintifik bagi pengesahan dan pengesanan halal. 
Mekanisme pengawasan dan pemantauan untuk memastikan 
integriti di sepanjang rantaian bekalan halal akan ditambah baik bagi 
meningkatkan lagi ketelusan dan keyakinan pengguna. 

Penyertaan yang inklusif, terutama penglibatan syarikat Bumiputera 
dalam rantaian bekalan halal akan terus digalakkan melalui 
penambahbaikan program sedia ada dan pewujudan program baharu 
bagi meningkatkan pengeluaran produk bernilai tinggi. Program 
inkubator perniagaan berteraskan inovasi halal akan dilaksana 

untuk membangun dan menghubungkan syarikat tempatan dengan 
inkubator pada peringkat global. Program ini bertujuan untuk 
membina rangkaian perniagaan, penerimaan dan pengiktirafan yang 
lebih baik. Selain itu, dana khusus untuk pengeksport produk dan 
perkhidmatan halal akan diwujudkan untuk menyokong penubuhan 
konsortium dan menambah baik penjenamaan serta menggalakkan 
pemadanan perniagaan dengan rakan niaga global bagi memperoleh 
bahagian yang lebih besar dalam pasaran halal. Di samping itu, aktiviti 
pengumpulan dana melalui wakaf dan pendanaan ramai berasaskan 
ekuiti akan dilaksanakan bagi menyokong perniagaan halal peringkat 
permulaan. 


Meningkatkan Daya Saing Produk Halal 


Jenama halal Malaysia akan diperkukuh melalui kempen dan promosi 
bersasar serta kerjasama dan perkongsian strategik. Pengukuhan 

ini bertujuan untuk merebut peluang pertumbuhan baharu dalam 
pasaran sedia ada dan menembusi pasaran baharu. Perkhidmatan 
perundingan berkaitan pembangunan ekosistem halal juga akan 
ditawarkan kepada negara yang berminat, termasuk negara yang 
mempunyai penduduk majoriti bukan Islam untuk memperkukuh 
pengiktirafan jenama halal Malaysia. Standard Malaysia (MS) 
berkaitan halal yang meliputi akreditasi dan pensijilan akan ditambah 
baik sebagai pemboleh daya utama untuk meningkatkan daya 

saing produk dan perkhidmatan. Akses produk PMKS ke pasaran 
halal global juga akan ditingkatkan melalui pematuhan kepada 
piawaian dan keperluan antarabangsa seperti Analisis Bahaya dan 
Titik Kawalan Kritikal (HACCP) dan Amalan Perkilangan Baik (GMP) 
serta penggunaan platform dagangan dalam talian yang mempunyai 
reputasi baik. Bagi membolehkan keputusan berasaskan data dibuat, 
pangkalan data halal bersepadu yang mengandungi maklumat produk, 
perkhidmatan, trend pasaran dan profil akan ditambah baik. 


Menjadikan Malaysia sebagai Hab Halal Global 


Rantaian bekalan industri halal akan ditambah baik untuk menjadikan 
Malaysia sebagai hab halal global. Dalam hubungan ini, pusat 
pengedaran sedia ada seperti Zon Perdagangan Bebas Digital (DFTZ), 
Zon Perdagangan Bebas Pelabuhan Klang (PKFZ) serta platform 
e-dagang halal akan dimanfaat bagi menggalakkan kelancaran 
ketersambungan rantaian bekalan halal. Peranan taman industri halal 
akan diperkukuh supaya menjadi lebih mesra industri bagi menarik 


pelaburan baharu dan mengembangkan perniagaan sedia ada. 
Taman industri halal sedia ada yang kurang berdaya maju akan 
dibangunkan semula melalui pendekatan pembangunan yang 
menyeluruh. Pendekatan ini bagi memastikan perancangan, 
penyelarasan dan pelaksanaan yang bersepadu melibatkan pihak 
berkuasa negeri, agensi penggalakan pelaburan dan pihak berkuasa 
koridor ekonomi wilayah. Di samping itu, insentif akan ditambah 
baik bagi menarik rakan niaga strategik untuk melabur dalam produk 
dan perkhidmatan halal yang dipromosi. Dana pembiayaan Islam 
bersindiket dan platform khidmat nasihat digital akan diwujudkan. 
Ini bertujuan untuk menyediakan penyelesaian kewangan kepada 
syarikat tempatan dan antarabangsa. Malaysia akan dipromosi 
sebagai destinasi pelaburan halal melalui pelbagai platform 
antarabangsa seperti ASEAN, Pertubuhan Kerjasama Islam (OIC) 
dan dewan perniagaan. Rangkaian serantau dan saluran 
pengedaran syarikat besar tempatan dan MNC akan dimanfaat 
untuk mempromosi produk dan perkhidmatan berorientasikan 
eksport. 


Strategi A7 
Mempergiat Aktiviti Pertanian Pintar 


Kaedah pertanian pintar akan dilaksana merentas semua subsektor 
pertanian termasuk tanaman, akuakultur dan perikanan laut serta 
ternakan. Langkah akan diambil untuk membangunkan rangka kerja 
pertanian pintar yang komprehensif, mempercepat penerimagunaan 
teknologi moden, menambah baik penyebaran maklumat mengenai 
teknologi dan pembangunan bakat, meningkatkan penyertaan 
penyedia teknologi dan memperkasa komuniti setempat. Kaedah 
ini akan meningkatkan produktiviti dan pendapatan petani, 
mengurangkan kebergantungan kepada pekerja asing serta 
meminimumkan kesan terhadap alam sekitar. 


Membangunkan Rangka Kerja Pertanian Pintar yang 
Komprehensif 


Pertanian pintar telah dikenal pasti sebagai antara Aktiviti 
Pertumbuhan Ekonomi Utama (KEGA) dalam WKB 2030. Rangka 
kerja yang komprehensif akan dibangunkan sebagai panduan untuk 
menyokong pelaksanaan pertanian pintar. Rangka kerja ini akan 
dirangkum dalam Dasar Agromakanan Negara 2021-2030 

(DAN 2.0) dan Dasar Agrikomoditi Negara 2021-2030 (DAKN2030), 
yang sedang dibangunkan. Kerjasama antara agensi pada peringkat 
Persekutuan dan negeri akan dipertingkat bagi memastikan dasar 
berkaitan pertanian pintar adalah konsisten. 

Mempercepat Penerimagunaan Teknologi Moden 


Penggunaan teknologi moden merupakan salah satu faktor utama 
untuk meningkatkan produktiviti dan pendapatan petani serta 
mencapai pengeluaran mampan. Usaha untuk mempercepat 
penerimagunaan teknologi moden dalam kalangan petani akan 
dilaksana dengan menggalakkan penggunaan analitis data raya (BDA), 
loT dan Al serta mempergiat penggunaan dron, robotik dan sensor. 
Projek demonstrasi pertanian pintar akan dilaksana di beberapa 
kawasan yang dikhaskan untuk pengeluaran makanan seperti Taman 
Kekal Pengeluaran Makanan dan Zon Industri Akuakultur. Projek 

ini akan menyediakan bukti berkaitan kos dan faedah penggunaan 
teknologi moden untuk menarik penglibatan lebih ramai petani dalam 
pertanian pintar. 


Insentif sedia ada akan ditambah baik untuk menggalakkan pelaburan 
dalam pertanian pintar yang menggunakan teknologi moden dan 
menerima pakai amalan hijau. Dana mekanisasi dan automasi akan 
diperluas untuk menggalakkan penglibatan syarikat swasta serta 
koperasi dan persatuan berkaitan pertanian. Dana pertanian pintar 
khusus akan diperkenalkan untuk mempercepat penerimagunaan 
teknologi moden dalam sektor pertanian. Penggunaan teknologi 
pertanian tepat di ladang kelolaan FELDA melalui sistem maklumat 
geospasial akan diperluas bagi meningkatkan kecekapan operasi. 
Inisiatif ini akan membolehkan FELDA menggunakan data profil 
ladang yang terperinci termasuk bilangan pokok, kawasan kosong dan 
petunjuk tahap kesihatan pokok untuk mengoptimumkan penggunaan 
sumber. 


Menambah Baik Penyebaran Maklumat Mengenai 
Teknologi dan Pembangunan Bakat 


Penyebaran maklumat yang berkesan berkaitan teknologi moden akan 
menjadi satu daripada faktor penting bagi meningkatkan pelaksanaan 
pertanian pintar. AgF akan diperkukuh untuk menyediakan data 

yang berdaya harap dan khusus berkaitan teknologi moden. Sistem 
ini juga akan mengandungi maklumat analitikal yang interaktif bagi 
membolehkan perkongsian dan pertukaran maklumat dalam kalangan 
pihak berkepentingan utama. Outcome projek demonstrasi yang 
dilaksana di kawasan pengeluaran makanan juga akan menyediakan 
maklumat mengenai pelaksanaan sebenar pertanian pintar dan boleh 
meyakinkan petani untuk menerima guna teknologi moden. 


Pengetahuan dalam penggunaan teknologi moden seperti dron 
dan robotik yang disokong oleh Al dan loT adalah penting untuk 
memacu penerimagunaan pertanian pintar. Dalam hubungan 


ini, kurikulum dan modul latihan akan disemak semula untuk 
merangkumi elemen teknologi moden bagi pembangunan bakat. 
Penglibatan petani termasuk agropreneur muda dalam penyelidikan 
teknologi akan dipergiat untuk memastikan petani sentiasa peka 
kepada perkembangan baharu. Perkhidmatan pengembangan akan 
dipertingkat dengan melantik petani yang berjaya sebagai rakan 
teknikal untuk memberi khidmat nasihat serta panduan dalam 
menerima guna teknologi. 


Meningkatkan Penyertaan Penyedia Teknologi 


Peranan penyedia teknologi dalam menyokong penerimagunaan 
teknologi moden adalah penting untuk pengeluaran yang mampan 
dan menguntungkan. Dalam hubungan ini, program seperti eLadang 
akan ditambah baik bagi menggalakkan penglibatan penyedia 
teknologi dalam memperkenalkan teknologi moden dan penyelesaian 
digital kepada petani, termasuk penternak, nelayan dan pekebun 
kecil. Kerjasama antara penyedia teknologi dan petani akan 
digalakkan untuk menerapkan penggunaan teknologi moden serta 
meningkatkan akses dan penerimagunaan teknologi pintar yang 
mampu milik di sepanjang rantaian nilai sektor pertanian. Usaha 
mewujudkan lebih banyak perkhidmatan penyumberluaran pertanian 
akan dipergiat untuk mengurangkan perbelanjaan modal dan kos 
pengeluaran yang ditanggung oleh petani. 


Inisiatif pertanian pintar melalui penyedia teknologi juga akan 
diperluas di bawah Program Pembangunan Peneroka FELDA untuk 
meningkatkan produktiviti dan pendapatan peneroka. Dalam 
hubungan ini, projek rintis pertanian pintar melalui aktiviti pertanian 
moden termasuk tanaman kontan, akuakultur dan ternakan yang 
dimulakan di FELDA Bukit Rokan akan diperluas di beberapa tanah 
rancangan FELDA lain. Peluasan ini akan melibatkan penyebaran 
maklumat mengenai teknologi moden serta pembangunan keupayaan 
dan penyediaan khidmat nasihat kepada peneroka. 


Memperkasa Komuniti Setempat 


Pertanian komuniti menggalakkan pembangunan sosioekonomi 
komuniti setempat serta mendorong amalan gaya hidup sihat dan 
pengeluaran makanan yang mampan. Pengeluaran makanan melalui 
pertanian komuniti akan ditingkatkan dengan menerima pakai 
pertanian pintar. Dalam hubungan ini, insentif akan disediakan 
untuk membantu komuniti setempat bagi mempergiat pelaksanaan 
pertanian komuniti. Di samping itu, kerjasama awam dan swasta 
dalam penyediaan khidmat nasihat dan teknologi pertanian pintar 
yang bersesuaian untuk komuniti setempat akan dipertingkat. 

Strategi A8 


Merealisasikan Potensi Industri Biojisim 


Industri biojisim akan memanfaatkan sumber yang banyak tersedia 
bagi menjana sumber pendapatan baharu kepada negara. Bagi 
memastikan sumber ini digunakan sepenuhnya, industri biojisim 
akan beralih daripada menghasilkan produk berasaskan biojisim 
yang bernilai rendah kepada yang bernilai tinggi. Usaha ini termasuk 
menggubal dasar biojisim yang komprehensif, membangunkan 
teknologi tempatan melalui R&D&C&I, mempercepat pembangunan 
produk dan perkhidmatan serta menggalakkan penggunaan produk 
biojisim yang mempunyai nilai ditambah yang tinggi. Usaha ini 
dijangka meningkatkan pelaburan dalam industri biojisim kepada 
RM10 bilion dalam tempoh RMKe-12. Ia juga akan mewujudkan 
pekerjaan baharu, dan melindungi alam sekitar melalui pengurangan 
pelepasan GHG. 


Menggubal Dasar Biojisim yang Komprehensif 


Dasar biojisim negara akan digubal bagi menyediakan rangka kerja 
yang komprehensif untuk memastikan pembangunan industri yang 
mampan dan merealisasikan potensi ekonomi industri biojisim. Dasar 
ini akan menggariskan langkah untuk mengukuhkan kerjasama dan 
penyelarasan dalam kalangan agensi berkaitan bagi memastikan 
pelaksanaan yang berkesan. Selain itu, model perniagaan yang 
berkesan akan diwujudkan untuk memudah cara mekanisme yang 
lebih baik bagi perkongsian keuntungan di sepanjang rantaian nilai. 
Pangkalan data biojisim yang menyeluruh akan dibangunkan untuk 
mengintegrasi maklumat biojisim di sepanjang rantaian nilai, daripada 
bekalan sumber sehingga ke pasaran biotenaga dan bioproduk. 


Membangunkan Teknologi Tempatan melalui 
Penyelidikan, Pembangunan, Pengkomersialan dan 
Inovasi 


Keupayaan tempatan dalam industri biojisim perlu dipertingkat untuk 
membangunkan dan menerima guna teknologi penukaran biojisim 
termaju yang mampan, berdaya harap dan menjimatkan kos. Aktiviti 
R&D&C&I oleh institusi penyelidikan, IPT dan syarikat berkaitan 
kerajaan (GLC) akan dipergiat untuk terus mencipta nilai daripada 
sumber biojisim. Sektor swasta akan digalakkan untuk melabur 
dalam aktiviti yang dipacu penyelidikan berkaitan biojisim melalui 
bantuan kewangan dan khidmat nasihat. Insentif sedia ada seperti 
Skim Pembiayaan Teknologi Hijau, Elaun Cukai Pelaburan Hijau dan 
Pengecualian Cukai Pendapatan Hijau akan ditambah baik untuk 
menarik lebih banyak pelabur termasuk PMKS. 


Mempercepat Pembangunan Produk dan Perkhidmatan 
yang Mempunyai Nilai Ditambah yang Tinggi 


Pengkomersialan dan inovasi dalam industri biojisim akan dipergiat 
untuk menghasilkan pelbagai produk dan perkhidmatan yang 
mempunyai nilai ditambah yang tinggi. Pembangunan produk dan 
perkhidmatan ini akan memenuhi keperluan pasaran khusus, terutama 
produk berkaitan biokimia mesra alam yang mempunyai permintaan 
tinggi, serta menjadi pengganti kepada produk konvensional sedia 
ada. Kerjasama antara kerajaan dan sektor swasta akan diperkukuh 
bagi menyokong pembangunan industri ini. 


Insentif akan diperkenalkan untuk menggalakkan pembangunan 
kemudahan pengumpulan, pengagregatan dan prarawatan bahan 
mentah biojisim bagi memperkukuh rantaian nilai. Bantuan kewangan 
untuk perkhidmatan logistik akan disediakan bagi menarik minat 
syarikat dan koperasi untuk terlibat secara aktif dalam perkhidmatan 
logistik biojisim. Inisiatif ini akan menyokong usaha memastikan 
bekalan bahan mentah yang konsisten. Selain itu, institusi kewangan 
akan diberi pendedahan secara aktif bagi meningkatkan kesedaran 
terhadap prospek industri biojisim. 


Menggalakkan Penggunaan Produk Biojisim yang 
Mempunyai Nilai Ditambah yang Tinggi 


Usaha akan dipergiat untuk meningkatkan penggunaan tempatan 
bagi produk berkaitan biojisim memandangkan industri ini masih 
baharu di Malaysia. Selain itu, usaha memanfaatkan potensi produk 
biojisim untuk menjana eksport bernilai tinggi akan dipertingkat. 
Produk biojisim akan dijenamakan sebagai satu komponen penting 
dalam agenda hijau. Pelan komunikasi strategik akan dirangka untuk 
menyelaras semua program kesedaran dan pendidikan awam serta 
usaha advokasi berkaitan biojisim. Di samping itu, aktiviti kesedaran 
sosial akan diperkukuh untuk meningkatkan kesedaran awam 
mengenai faedah dan sumbangan produk biojisim kepada kelestarian 
alam sekitar. Kerjasama awam dan swasta akan dipergiat untuk 
meneroka dan menembusi pasaran baharu. 

Bidang Keutamaan B 


Mempertingkat Keupayaan Usahawan 
dan Perusahaan 


Keupayaan usahawan, koperasi, persatuan berasaskan pertanian, 
perusahaan sosial serta PMKS akan terus dipertingkat dalam tempoh 
RMKe-12. Usaha akan ditumpu untuk mewujudkan usahawan yang 
inovatif dan mampan, menggalakkan penyertaan inklusif melalui 
PMKS, koperasi dan persatuan berasaskan pertanian serta menambah 
baik ekosistem keusahawanan. Kejayaan pelaksanaan langkah ini 
dijangka meningkatkan sumbangan PMKS kepada KDNK kepada 45% 
dan pendapatan koperasi kepada RM60 bilion pada tahun 2025. Pada 
masa yang sama, pendapatan persatuan berasaskan pertanian, iaitu 
Pertubuhan Peladang Kawasan (PPK) dijangka meningkat kepada 
RM2.8 bilion manakala pendapatan Persatuan Nelayan Kawasan 
(PNK) kepada RM149 juta. 


Strategi @) Mewujudkan Usahawan yang 
B1 Inovatif dan Mampan 


Strategi O) Menggalakkan Penyertaan Inklusif 
B2 melalui Perusahaan Mikro, Kecil dan 
Sederhana, Koperasi dan Persatuan 
Berasaskan Pertanian 


Strategi @ 


Mewujudkan Ekosistem 
B3 Keusahawanan yang Kondusif dan 
Menyeluruh 


Strategi B1 


Mewujudkan Usahawan yang Inovatif dan 
Mampan 


Daya saing usahawan bergantung kepada kemampuan untuk bertindak 
dengan pantas dan inovatif. Usaha bagi melahirkan usahawan 

yang berdaya saing dan berdaya tahan termasuk meningkatkan 
pembangunan keusahawanan dan menggalakkan usahawan yang 
dipacu oleh inovasi. Ini akan meningkatkan keupayaan dan kemampuan 
usahawan untuk bersaing dalam pasaran domestik dan antarabangsa. 


Mempertingkat Program Pembangunan Keusahawanan 


Pembangunan keusahawanan akan berteraskan kepada DKN 2030. 
Program pembangunan keusahawanan akan terus dipertingkat untuk 
memupuk minda yang bersesuaian kepada mereka yang berminat 
menjadi usahawan. Pendidikan dan latihan juga akan ditumpu kepada 
usaha membangunkan pelajar dengan set kemahiran keusahawanan. 
Usaha ini akan mewujudkan lebih banyak graduan yang boleh 
mencipta peluang pekerjaan. Kerjasama Triple Helix akan terus 
digalakkan bagi membolehkan usahawan memperoleh kemahiran 
dan kecekapan yang diperlukan. Di samping itu, pelaksanaan 
program jangkauan akan dipergiat bagi melonjakkan keupayaan dan 
kemahiran keusahawanan dalam kalangan belia, Bumiputera dan 
kumpulan sasar khusus. Kemudahan inkubator akan diwujudkan di 
kawasan luar bandar dan kawasan yang kurang membangun bagi 
menyokong mereka yang berminat menjadi usahawan. Pembangunan 
intrapreneurship dalam organisasi akan diperluas untuk menyediakan 
peluang kepada pekerja untuk menjadi usahawan. Modul latihan akan 
merangkumi kemahiran seperti pemikiran analitik, kecerdasan emosi, 
penaakulan, penyelesaian masalah, pengaruh sosial dan keaslian 
untuk membantu usahawan menjalankan perniagaan. 


Menggalakkan Usahawan yang Dipacu oleh Inovasi 


Inovasi adalah penting untuk membolehkan usahawan menghasilkan 
produk dan perkhidmatan yang dapat memenuhi permintaan 
pengguna yang sentiasa berubah. Program sokongan akan dilaksana 
untuk meningkatkan bilangan usahawan yang berinovatif termasuk 
belia, Bumiputera dan kumpulan sasar khusus dalam industri 

yang strategik dan berimpak tinggi, seperti pertanian pintar, halal, 
aeroangkasa, bioteknologi, peranti perubatan dan ekonomi digital. 
Di samping itu, usahawan akan digalakkan untuk terus berinovasi 
dalam operasi dan pengurusan perniagaan melalui penerimagunaan 
teknologi termaju dan digital. Kerjasama antara usahawan dan 
penyelidik akan dipergiat untuk meningkatkan inovasi bagi 
mewujudkan lebih banyak produk dan perkhidmatan bernilai tinggi 
yang akan melonjakkan daya saing. 


Strategi B2 


Menggalakkan Penyertaan Inklusif melalui 
Perusahaan Mikro, Kecil dan Sederhana, 
Koperasi dan Persatuan Berasaskan Pertanian 


Penyertaan PMKS, koperasi dan persatuan berasaskan pertanian 
dalam ekonomi akan diperkukuh bagi memastikan pertumbuhan 
yang inklusif. Inisiatif yang akan dilaksana termasuk meningkatkan 
sumbangan PMKS kepada ekonomi, memperluas akses pasaran dan 
peluang perdagangan antarabangsa serta memanfaatkan koperasi, 
persatuan berasaskan pertanian dan perusahaan sosial dalam 
membangunkan usahawan. 


Meningkatkan Sumbangan Perusahaan Mikro, Kecil dan 
Sederhana kepada Ekonomi 


Usaha bersepadu akan dilaksana untuk meningkatkan sumbangan 
PMKS kepada ekonomi. Dalam hubungan ini, transformasi PMKS 
kepada perusahaan yang dipacu oleh inovasi adalah penting untuk 
meningkatkan daya tahan dan daya saing mereka. Inisiatif untuk 
mempercepat pewujudan firma yang mempunyai pertumbuhan 

tinggi dan inovatif akan merangkumi penambahbaikan bantuan 
bersasar dalam automasi, pendigitalan, Al dan teknologi 4IR yang lain. 
Tumpuan juga akan diberi untuk memperkukuh ekosistem syarikat 
peringkat permulaan dalam industri masa hadapan. Ini akan dilaksana 
dengan mewujudkan kluster keusahawanan berasaskan teknologi 
dan digital. Bantuan kewangan juga akan diselaras bagi memenuhi 
keperluan khusus syarikat peringkat permulaan yang dipacu oleh 
inovasi dan teknologi tinggi. 


Penerimagunaan teknologi dan inovasi akan digalakkan dengan 
meningkatkan aktiviti R&D dan mengukuhkan kerjasama penyelidikan 
antara PMKS, pakar industri dan akademia. Bantuan bersasar dan 
akses kepada pembiayaan akan ditambah baik untuk pembangunan 
dan penerimagunaan teknologi baharu. Program latihan dan 
pembangunan bakat berkaitan dengan automasi, pendigitalan dan 
teknologi 4IR akan diperkukuh untuk meningkatkan kemahiran dan 
latihan kemahiran semula bagi menyokong penerimagunaan teknologi 
dan automasi. 


Pendigitalan PMKS akan dilaksana sebagai agenda nasional yang 
penting bagi mentransformasi kaedah menjalankan perniagaan 
secara konvensional. Pelan hala tuju pendigitalan PMKS kebangsaan 
akan diperkenal untuk memacu penerimagunaan pendigitalan. 
Mekanisme untuk membantu dan membimbing PMKS dalam proses 
pendigitalan akan diperkukuh termasuk melalui Digital On-Boarding 
for Micro Businesses (DigitalNiaga), Digital Transformation Acceleration 
Programme (DTAP) dan inisiatif Warongku. Digital Compass akan 
ditambah baik untuk membantu menilai kesediaan dan kemampuan 
PMKS menerima guna proses perniagaan berasaskan teknologi 

dan teknologi berkaitan 4IR. Penilaian ini termasuk dalam aspek 
keselamatan siber untuk mengukur kerentanan PMKS terhadap 
potensi ancaman dan serangan siber. KPI berasaskan outcome 

akan diwujudkan bagi semua dana untuk penerimagunaan 
pendigitalan dan e-dagang bagi memantau keberkesanan program. 
Sejumlah RM147.1 bilion telah diperuntukan oleh Kerajaan 

bagi membantu PMKS melalui lapan pakej rangsangan ekonomi 
sejak penularan pandemik COVID-19. Daripada jumlah tersebut, 
lebih daripada RM20 bilion dikhususkan untuk memacu agenda 
transformasi pendigitalan dan teknologi. 


Program Pembangunan Vendor (VDP) akan diperluas bagi 
mewujudkan lebih banyak vendor Bumiputera yang kompeten 

dalam kalangan PMKS. Inisiatif untuk membangunkan lebih banyak 
syarikat peneraju melalui kerjasama dengan GLC dan MNC akan 
dipergiat bagi menggalakkan rantaian bekalan yang bersepadu dan 
mewujudkan lebih banyak peluang perniagaan. Program sokongan 
lain, seperti pensijilan, pemasaran dan penjenamaan, pembungkusan 
serta pembangunan produk akan ditambah baik untuk meningkatkan 
keupayaan dan kemampuan vendor dalam memenuhi keperluan 
industri. Usaha ini menyasarkan industri strategik dan berimpak tinggi 
seperti aeroangkasa, rel, peranti perubatan dan bioteknologi. 

Memperluas Akses Pasaran dan Peluang Perdagangan 
Antarabangsa 


Langkah akan dipertingkat untuk menambah baik akses dan peluang 
pasaran bagi membantu PMKS meningkatkan jualan barangan dan 
perkhidmatan dalam pasaran domestik dan antarabangsa. Perolehan 
Kerajaan (PK) akan dimanfaat sepenuhnya sebagai satu kaedah bagi 
menyokong PMKS dalam pasaran domestik, memupuk keyakinan 
perniagaan, memacu inovasi dan merangsang pembangunan produk 
untuk keperluan kandungan tempatan. Dalam hubungan ini, usaha 
akan dipercepat bagi memastikan PMKS tempatan, termasuk 
pengilang untuk terlibat secara aktif dalam PK. 


Jalinan kerjasama dengan syarikat besar, terutama MNC akan 
diperkukuh bagi membolehkan PMKS mendapat akses kepada 
pasaran yang lebih besar. Dalam hubungan ini, MNC akan 
digalakkan untuk mengguna input tempatan keluaran PMKS dalam 
rantaian bekalan pengeluaran. Bagi tujuan ini, keupayaan dan 
kemampuan PMKS akan dipertingkat untuk menghasilkan produk 
dan perkhidmatan yang mematuhi piawaian rantaian bekalan 
global. Program pembangunan keupayaan akan dipertingkat dengan 
penekanan kepada 4IR, pengurusan strategik, pensijilan, pemasaran 
dan penjenamaan, pembungkusan, pembangunan produk dan 
e-dagang. 


Rantaian bekalan domestik yang cekap adalah penting bagi 
memastikan bekalan produk dan perkhidmatan tidak terjejas. Hal 

ini akan mengurangkan risiko yang wujud akibat daripada gangguan 
dalam rantaian bekalan global yang disebabkan oleh keadaan yang 
tidak dijangka, termasuk ketegangan perdagangan yang semakin 
meningkat dan isu berkaitan kesihatan. Dalam hubungan ini, peluang 
perniagaan kepada perniagaan (B2B) akan diperluas melalui inisiatif 
yang menggalakkan syarikat besar memperoleh bekalan daripada 
PMKS. 'Kempen Beli Barangan Malaysia' akan dipergiat untuk 
menyokong PMKS tempatan. Di samping itu, program intervensi 
akan dilaksana untuk membanteras amalan monopoli yang tidak sihat 
dalam industri tertentu. 


PMKS perlu menghasilkan produk dan perkhidmatan yang lebih 
berkualiti setanding dengan piawaian antarabangsa bagi memastikan 
PMKS bersaing dalam pasaran global. Sehubungan dengan itu, 
PMKS yang mempunyai potensi pertumbuhan eksport yang tinggi 
akan dibantu melalui penyediaan khidmat nasihat, risikan pasaran 


antarabangsa, pendaftaran IP serta pembangunan jenama dan produk. 


Inisiatif juga memberi tumpuan untuk memudah cara perdagangan, 
termasuk mengurangkan halangan dalam peraturan perniagaan dan 
perdagangan rentas sempadan. Inisiatif ini akan dilaksana melalui 
kerjasama G2G serta usaha sama dalam kalangan negara ASEAN 
dan APEC serta pertubuhan antarabangsa yang lain. Usaha juga 
akan dilaksana untuk memanfaatkan faedah perjanjian perdagangan 
bebas (FTA) dalam memperluas akses pasaran dan mempercepat 
pengantarabangsaan PMKS. 


Memanfaatkan Koperasi, Persatuan Berasaskan 
Pertanian dan Perusahaan Sosial dalam Membangunkan 
Usahawan 


Struktur tadbir urus dan rangka kerja perundangan yang mengawal 
selia gerakan koperasi akan ditambah baik melalui pelaksanaan 
Pelan Transformasi Koperasi Malaysia (TRANSKOM) 2021-2025. 
Gerakan koperasi dalam kalangan B40 dan komuniti luar bandar 
akan terus digalakkan untuk mendorong mereka bersama-sama 
menggembleng sumber terhad yang dimiliki bagi mencapai ekonomi 
bidangan. Sokongan yang disediakan kepada PMKS akan diperluas 
kepada koperasi, termasuk akses kepada program, bantuan dan 
peluang perniagaan. Sokongan ini akan memperkasa gerakan koperasi 
sebagai pemboleh daya dan pemangkin bagi mencapai pertumbuhan 
sosioekonomi yang seimbang, inklusif, progresif dan mampan. 


Peranan PPK dan PNK dalam membangunkan keusahawanan dalam 
kalangan ahli akan terus dipertingkat dengan menyediakan sokongan 
berterusan dalam bentuk input, bantuan kewangan, penggunaan 
teknologi dan khidmat nasihat. PPK dan PNK akan digalakkan untuk 
melaksana projek agromakanan moden melalui kerjasama dengan 
ahli bagi meningkatkan produktiviti dan pendapatan. Usaha ini akan 
dilaksanakan, antara lain dengan mengadakan lebih banyak program 
agropreneur yang akan membantu memperluas akses pasaran kepada 
ahli melalui PPK dan PNK. 


Pembangunan komuniti perusahaan sosial yang kukuh adalah penting 
dalam meningkatkan impak sosial melalui aktiviti perniagaan dalam 
kalangan komuniti. Bagi menggalakkan pembangunan perusahaan 
sosial, sokongan dan pembangunan keupayaan yang berterusan 

akan disediakan bagi meningkatkan perniagaan dan pasaran. 

Dalam hubungan ini, Blueprint Perusahaan Sosial 2021-2025 akan 
diperkenal untuk terus memperkukuh pembangunan perusahaan 
sosial. Selain itu, Program Perolehan Impak Sosial Kerajaan (PPISK) 
akan diperluas bagi membolehkan perusahaan sosial terlibat dalam 

sistem e-perolehan kerajaan. Model Perniagaan Inklusif (IB) yang 
menggalakkan penglibatan PMKS dalam rantaian bekalan GLC 
dan MNC akan juga diperluas untuk memudah cara penglibatan 
perusahaan sosial. 


Strategi B3 


Mewujudkan Ekosistem Keusahawanan yang 
Kondusif dan Menyeluruh 


Ekosistem yang kondusif dan menyeluruh adalah penting untuk 
menyokong pembangunan keusahawanan dengan mengambil kira 
kepelbagaian ciri-ciri usahawan, koperasi, persatuan berasaskan 
pertanian, perusahaan sosial serta PMKS. Bagi tujuan ini, inisiatif 
akan dilaksana untuk menambah baik tadbir urus, peraturan, peranan 
institusi dan pembiayaan bagi melonjakkan prestasi usahawan. 
Inisiatif ini akan menyediakan sokongan yang komprehensif bagi 
mewujudkan persekitaran yang menyokong, meningkatkan potensi 
usahawan dan mempercepat pertumbuhan. 


Menambah Baik Tadbir Urus, Peraturan dan Peranan 
Institusi 


Tadbir urus yang baik dapat mengurangkan kerenah birokrasi 

dan seterusnya menggalakkan persekitaran yang menyokong 
pengembangan perniagaan. Kategori usahawan termasuk usahawan 
sosial dan syarikat peringkat permulaan akan disemak semula untuk 
menggambarkan keperluan semasa dan landskap masa hadapan. Ini 
bertujuan memastikan dasar dan program yang dilaksana memberi 
manfaat kepada kumpulan sasar. Syarikat peringkat permulaan akan 
dikelaskan berasaskan kluster teknologi dan bukan teknologi supaya 
selari dengan kemajuan teknologi dan model perniagaan semasa. 
Kit panduan mengenai tadbir urus korporat untuk PMKS akan 
dibangunkan bagi meningkatkan kecekapan dan prestasi perniagaan 
melalui amalan yang adil, etika yang baik serta budaya korporat dan 
pengurusan yang bersesuaian. 


Peraturan yang memudah cara adalah penting untuk meningkatkan 
nilai perniagaan baharu. Perundangan sedia ada berkaitan 
keusahawanan akan disemak semula untuk meningkatkan 
keberkesanan dan keterangkuman pembangunan keusahawanan. 
Dalam hubungan ini, undang-undang dan peraturan yang berkaitan 
akan ditambah baik bagi memastikan perniagaan dan koperasi kekal 


aktif. Langkah akan terus dilaksana untuk menggalakkan pendaftaran 
perniagaan dalam sektor tidak formal. Ini akan membolehkan 
usahawan mendapat sokongan yang diperlukan seperti pembiayaan, 
pemasaran dan perlindungan undang-undang. 


Pesuruhjaya akan dilantik untuk memberi sokongan kepada 
perniagaan kecil dalam memastikan pembayaran yang tepat 

pada waktunya dan akan bertindak sebagai pengantara dalam 
menyelesaikan pertikaian pembayaran, seterusnya menyokong 
amalan pembayaran yang lebih baik dalam kalangan kerajaan 

dan perniagaan. Ini akan menangani isu pembayaran lewat untuk 
pembekalan produk dan perkhidmatan yang membebankan 
perniagaan kecil memandangkan ini bukan sahaja akan mengganggu 
aliran tunai malah ia juga memberi ancaman kepada kelangsungan 
perniagaan. 


Pangkalan data berpusat akan diwujudkan untuk menyediakan 
maklumat yang komprehensif mengenai aktiviti keusahawanan. 
Pangkalan data ini akan membolehkan pengguna mengakses 
maklumat mengenai program, kuantiti dan kualiti usahawan serta 
melaksana analisis yang relevan untuk memperkukuh program 
pembangunan usahawan. Portal bersepadu, MyAssist MSME dan 
platform berpusat yang memanfaatkan pusat sehenti sedia ada 
seperti Pusat Internet Komuniti (PIK) dan Pusat Internet Desa (PID) 
akan diperkukuh lagi untuk memudah cara usahawan memperoleh 
pengetahuan, mempelajari amalan terbaik perniagaan, serta 
mendapatkan maklumat penting mengenai permulaan perniagaan, 
akses pasaran, pembangunan modal insan, sumber kewangan 

dan pelbagai aspek perniagaan yang lain. Di samping itu, peranan 
dan fungsi organisasi pembangunan keusahawanan (EDO) akan 
diperkukuh dan diperkemas untuk meningkatkan kecekapan dan 
mengoptimumkan penggunaan sumber. Bagi menyokong inisiatif 
ini, mekanisme pemantauan yang menyeluruh dan bersepadu 
akan diperkenalkan untuk menilai impak keseluruhan program 
pembangunan keusahawanan yang dikendalikan oleh EDO. 


Menambah Baik Akses kepada Pembiayaan 


Landskap pembiayaan yang lebih pelbagai untuk usahawan dengan 
penglibatan sektor swasta yang lebih besar akan disediakan melalui 
pelbagai mekanisme pembiayaan alternatif. Inisiatif pembiayaan 
bersama antara sektor awam dan swasta akan dipergiat, terutama 
kepada usahawan dan perusahaan yang berpotensi tinggi dan 
berinovasi untuk meneroka produk dan perkhidmatan yang 

mempunyai nilai ditambah yang tinggi. Peranan Institusi Kewangan 
Pembangunan (DFI) akan dimantapkan untuk memastikan akses 
kepada pembiayaan oleh kumpulan sasar yang berbeza yang berada 
pada pelbagai tahap pertumbuhan. 


Akses pembiayaan untuk usahawan baharu, terutama syarikat 
peringkat permulaan juga akan ditambah baik untuk menggalakkan 
pembangunan dan penerimagunaan teknologi baru muncul dalam 
perniagaan. Prosedur dan proses kelulusan pembiayaan akan 
dipermudah bagi mempercepat kelulusan dan penyaluran pembiayaan 
kepada usahawan. Di samping itu, program intervensi akan diperkenal 
untuk membantu usahawan yang gagal dan mengurangkan risiko 
menjadi muflis. Program ini termasuk menstruktur semula hutang 


dan memberi peluang kedua kepada usahawan. Sehubungan itu, 
pemantauan program akan ditambah baik bagi memastikan usahawan 
lebih berjaya dan berdaya tahan. Bagi tujuan ini, mekanisme yang 
bersesuaian untuk penilaian, pelaksanaan dan pemantauan akan 
dibangunkan dalam tempoh RMKe-12. 


Inisiatif akan dilaksana untuk membangunkan ekosistem invention to 
innovation yang akan meningkatkan pendaftaran IP dalam kalangan 
usahawan, terutama syarikat dalam peringkat permulaan. Pinjaman 
dan insentif berdasarkan prestasi, termasuk penggunaan IP sebagai 
cagaran akan diteroka dalam usaha menyediakan bantuan kewangan. 
Ini akan menggalakkan reka cipta dan inovasi dalam kalangan 
usahawan. 


Kesimpulan 


Dalam tempoh RMKe-11, langkah yang diambil untuk mempercepat momentum pertumbuhan 
ekonomi telah menghasilkan impak yang positif melalui pertumbuhan yang kukuh bagi 

beberapa industri serta PMKS. Walau bagaimanapun, masih terdapat isu dan cabaran yang 
terus menghalang usaha untuk mempercepat pertumbuhan industri ini serta memperkukuh 
keusahawanan dan PMKS. Kejutan luar jangka yang tidak pernah berlaku akibat daripada 
pandemik COVID-19 telah memperlahankan pertumbuhan ekonomi dan melemahkan daya 
tahan usahawan dan industri. Melangkah ke hadapan, usaha akan dilaksana untuk mempercepat 
pembangunan industri strategik dan berimpak tinggi, serta meningkatkan keupayaan dan 
kemampuan usahawan serta perusahaan. Pelaksanaan semua strategi ini secara berkesan akan 
menjadikan Malaysia sebagai pemain utama dalam rantaian nilai global. 


Tema 2 
Memperkukuh Keselamatan, Kesejahteraan dan 
Inklusiviti 


Perspektif Menyeluruh 


Pemacu Perubahan IV Memantapkan Keselamatan dan Perpaduan Negara untuk 
Pembinaan Negara Bangsa 


Pemacu Perubahan V Memperkukuh Sistem Penjagaan Kesihatan bagi 
Memastikan Negara yang Sihat dan Produktif 


Pemacu Perubahan VI Mentransformasi Pendekatan bagi Membasmi 
Kemiskinan Tegar 


Pemacu Perubahan VII Menggandakan Pertumbuhan Negeri Kurang Membangun 
terutama Sabah dan Sarawak bagi Merapatkan 
Jurang Pembangunan 


Bab 4: Meningkatkan Pertahanan, Keselamatan, 
Kesejahteraan dan Perpaduan 


Bab 5: Menangani Kemiskinan dan Membangunkan 
Masyarakat Inklusif 


Bab 6: Mempertingkat Keseimbangan dan Keterangkuman 
Wilayah 


Bab 7: Memperkukuh Pembangunan Sosioekonomi di 
Sabah dan Sarawak 


T2-2 


T2-6 


T2-7 


T2-8 

Perspektif Menyeluruh 


Tema 2 memberi tumpuan kepada usaha mengukuhkan 
keselamatan serta meningkatkan kesejahteraan dan inklusiviti 
dalam kalangan rakyat. Ini adalah untuk memastikan 
kestabilan negara melalui pertahanan dan keselamatan di 
samping menambah baik penjagaan kesihatan, menyediakan 
perumahan mampu milik, menggalakkan gaya hidup aktif 

dan memupuk perpaduan. Selain itu, usaha menangani 
kemiskinan, perbezaan antara kumpulan dalam kategori B40, 
ketidaksaksamaan keberhasilan sosioekonomi Bumiputera, 
pembangunan sosioekonomi yang tidak memuaskan dalam 
kalangan Orang Asli serta ketersisihan sosial dalam kumpulan 
sasar khusus akan diberi keutamaan. Pengurangan jurang 
pembangunan antara wilayah, negeri dan kawasan luar bandar 
akan dirapatkan, dengan memberi penekanan khusus untuk 
pembangunan sosioekonomi di Sabah dan Sarawak. Ini akan 
mewujudkan pembangunan yang lebih saksama merentasi 
lokasi geografi sejajar dengan WKB 2030 dan Agenda 2030. 


Kerajaan tidak akan berkompromi dalam memelihara 
kedaulatan negara. Usaha akan dipertingkat untuk mencegah 
jenayah, rehabilitasi dan kesiapsiagaan menghadapi 
kecemasan serta menambah baik kebajikan anggota 
keselamatan. Tadbir urus keselamatan akan diperkukuh untuk 
memastikan negara kekal aman dan ketenteraman awam 
terpelihara. Selain itu, penyampaian perkhidmatan penjagaan 
kesihatan akan dipertingkat melalui pembaharuan sektor 
penjagaan kesihatan. Di samping itu, bekalan rumah yang 
berkualiti dan mampu milik akan dipertingkat. Sukan akan 
dimanfaatkan bagi membina masyarakat yang aktif, manakala 
perpaduan dalam kepelbagaian akan diperkukuh untuk 
mewujudkan masyarakat yang lebih harmoni. Pelaksanaan 
inisiatif ini akan menyumbang kepada matlamat membina 
negara yang inklusif, bersatu dan makmur. 


Petunjuk Prestasi Utama 
Terpilih 


Bab 4: Meningkatkan Pertahanan, 
Keselamatan, Kesejahteraan dan 
Perpaduan 


500,000 
Kes Jenayah Indeks Rumah Mampu 
bagi Setiap 100,000 Milik Dibina 
Penduduk 


Nisbah Katil Indeks Perpaduan 
Hospital bagi Setiap Nasional 
1,000 Penduduk 


Nisbah Doktor Indeks Budaya 
kepada Penduduk Sukan Malaysia 


Usaha menangani kemiskinan akan lebih diberi keutamaan 
dalam tempoh RMKe-12, selaras dengan prinsip tiada sesiapa 
yang tertinggal, untuk memastikan rakyat menikmati keadilan 
sosial dan taraf hidup yang wajar. Beberapa strategi akan 
dilaksanakan bagi memperkasa B40 dalam meningkatkan 
taraf hidup dan pendapatan mereka, manakala sokongan juga 
akan diberikan kepada M40 untuk menambah baik kualiti 
hidup mereka. Agenda Bumiputera akan terus dilaksana 
dengan meningkatkan lagi pembangunan modal insan, 
peluang perniagaan dan pegangan ekuiti serta pemilikan 
hartanah Bumiputera. Pendekatan pembangunan yang 

lebih komprehensif akan diperkenal untuk meningkatkan 
kesejahteraan komuniti Orang Asli. Usaha bersepadu akan 
digerakkan bagi mempertingkat kesejahteraan 

kanak-kanak, belia, wanita, warga emas, orang kurang 

upaya (OKU) dan institusi keluarga. Strategi ini dijangka 
meningkatkan pendapatan dan taraf hidup kumpulan sasar 
tanpa mengira jantina, etnik, status sosioekonomi dan lokasi. 

Petunjuk Prestasi Utama 
Terpilih 


Bab 5: Menangani Kemiskinan 
dan Membangunkan Masyarakat 


Inklusif 
0.388 
Pekali Gini Insiden Kemiskinan 
Mutlak 
RM4,200 RM4,300 
Pendapatan Purata Pendapatan 
Bulanan Isi Rumah Penengah Bulanan Isi 
B40 Rumah B40 
0.88:1 
Nisbah Pendapatan Kadar Penyertaan 
Penengah Bulanan Isi Wanita dalam 
Rumah Bumiputera Tenaga Buruh 
kepada Cina 


Indeks Belia Malaysia 

T2-4 Tema 2: Memperkukuh Keselamatan, Kesejahteraan dan Inklusiviti 
Usaha juga akan dipergiat untuk mempercepat Petunjuk Prestasi Utama 
pembangunan di negeri dan wilayah kurang membangun, Terpilih 


serta merapatkan lagi jurang pembangunan antara 
kawasan luar bandar dan bandar. Kawasan luar 
bandar akan ditransformasi dengan mengoptimumkan 
tanah terbiar bagi aktiviti pertanian pintar dan Bab 7: Memperkukuh Pembangunan 
berkelompok serta menggunakan teknologi termaju Sosioekonomi di Sabah dan Sarawak 
untuk meningkatkan hasil ladang. Sektor swasta dan 
perusahaan sosial akan digalakkan untuk merangsang 
ekonomi luar bandar. Di samping itu, nod pertumbuhan 
utama dan kawasan titik tumpuan akan dikenal pasti bagi 


memacu pembangunan. Kerjasama subserantau di bawah 
Segitiga Pertumbuhan Indonesia-Malaysia-Thailand GG) 


Bab 6: Mempertingkat Keseimbangan 
dan Keterangkuman Wilayah 


Nisbah KDNK Per Kapita Wilayah 
kepada Wilayah Tengah 


(IMT-GT) dan Kawasan Pertumbuhan ASEAN Timur 
Brunei Darussalam-Indonesia-Malaysia-Filipina 


(BIMP-EAGA) akan dimanfaatkan untuk memangkin Sabah saawak 
pertumbuhan di kawasan sempadan. 

Pembangunan sosioekonomi di Sabah dan Sarawak akan G) 

dipergiat untuk menggalakkan keterangkuman wilayah. 

Kerjasama antara agensi Persekutuan dan Kerajaan Timur Utara 
Negeri akan diperkukuh bagi memastikan pelaksanaan 

projek dan program yang berkesan. Penyediaan 

infrastruktur dan ketersambungan akan dimantapkan, 

manakala potensi ekonomi akan dimanfaatkan 

dengan mewujudkan ekosistem yang kondusif bagi Selatan Tengah 


pertumbuhan ekonomi. Akses kepada perkhidmatan 

sosial yang lebih baik akan dipertingkat dengan 

menambah baik infrastruktur pendidikan, perkhidmatan Nisbah Pendapatan Luar 
a 5 Bandar kepada Bandar 

penjagaan kesihatan dan perumahan. Keselamatan 

dan ketenteraman awam juga akan diperkukuh bagi 

memastikan persekitaran yang lebih selamat. Pelaksanaan 

langkah ini akan memastikan pembangunan yang lebih 

inklusif dan meningkatkan taraf kehidupan di Sabah dan 

Sarawak. Usaha yang menyeluruh bagi memperkukuh 

keselamatan, kesejahteraan dan inklusiviti ini dijangka 

menjadikan Malaysia negara yang lebih selamat, inklusif 

dan makmur. 


Bab 4: Meningkatkan Pertahanan, 
Keselamatan, Kesejahteraan dan 
Perpaduan 


IN 


Bidang Keutamaan A 
Memastikan Keselamatan dan 
Kedaulatan Negara 


Bidang Keutamaan B 
Mempertingkat Penyampaian 
Perkhidmatan Penjagaan Kesihatan 


Bidang Keutamaan C 
Meningkatkan Bekalan Rumah 
Mampu Milik yang Berkualiti 


Bidang Keutamaan D 
Memanfaatkan Sukan dalam 
Membina Masyarakat yang Aktif 


Bidang Keutamaan E 
Memperkukuh Perpaduan 
untuk Negara Makmur 


Bab 6: Mempertingkat 
Keseimbangan dan Keterangkuman 
Wilayah 


tu 
TP 


Es 


Bidang Keutamaan A 

Memanfaatkan Potensi Ekonomi 
Wilayah 

Bidang Keutamaan B 

Membangunkan Bandar yang 
Mampan 

Bidang Keutamaan C 

Mentransformasi Kawasan Luar 
Bandar bagi Merapatkan Jurang 
Pembangunan 


Bab 5: Menangani Kemiskinan dan 
Membangunkan Masyarakat Inklusif 


Bidang Keutamaan A 

Menangani Kemiskinan dan 
Mengurangkan Ketidaksamarataan 
daripada Perspektif Pelbagai Dimensi 


Bidang Keutamaan B 


Memperkasa B40 

Bidang Keutamaan C 

Memberi Sokongan kepada M40 

bagi Mewujudkan Masyarakat yang 
Saksama 

Bidang Keutamaan D 

Mencapai Kesaksamaan Keberhasilan 
Bumiputera 


Bidang Keutamaan E 
Meningkatkan Pembangunan 
Masyarakat Orang Asli 


Bidang Keutamaan F 
Memperkasa Kumpulan Sasar Khusus 


Bab 7: Memperkukuh 
Pembangunan Sosioekonomi di 
Sabah dan Sarawak 


Bidang Keutamaan A 

Memantapkan Penyediaan 
Infrastruktur 

Bidang Keutamaan B 

Mengoptimumkan Potensi Ekonomi 


Bidang Keutamaan C 

Menambah Baik Akses kepada 
Perkhidmatan Sosial 

Bidang Keutamaan D 
Memperkukuh Pembangunan Inklusif 
Bidang Keutamaan E 
Memperkukuh Kerjasama antara 
Agensi Persekutuan dan Kerajaan 
Negeri 

Pemacu Perubahan IV 
Memantapkan Keselamatan dan Perpaduan Negara untuk Pembinaan Negara Bangsa 


Mengapa memantapkan Bagaimana ini dapat dicapai? Apakah hasil pelaksanaan? 
keselamatan dan perpaduan 


negara adalah kritikal? 


Kedudukan ke-10 teratas dalam Global 
Peace Index. 


Keselamatan dan kedaulatan serta perpaduan 
merupakan asas kestabilan dan kemakmuran 
negara. Ini akan memperkukuh keupayaan 
Malaysia untuk menangani: 


Pembinaan negara bangsa merangkumi 
pelbagai dimensi dan memerlukan 
pelaksanaan inisiatif seperti berikut: 


Persekitaran yang kondusif untuk aktiviti 
ekonomi dan kehidupan yang selamat. 


e Memperluas penggunaan teknologi 
termaju dalam mengenal pasti ancaman 
dan aktiviti penguatkuasaan. 


e Keupayaan pertahanan dan keselamatan 
yang mampan. 


e Ancaman di sempadan. 


e Jenayah dan persepsi rasa tidak selamat. 


e Pendekatan keseluruhan negara dalam 
membanteras jenayah. 


e Memperkukuh keselamatan dan 


e Isu perpaduan, kemerosotan nilai murni : 
pertahanan siber negara. 


dan penggunaan media sosial yang tidak 
beretika. 


e Melaksanakan pelan yang menyeluruh e Negara yang harmoni dan aman. 
dalam mengurus ancaman keselamatan 
dan membendung aktiviti yang 
menyalahi undang-undang di 


sempadan. 


e Penggunaan media sosial yang lebih 
bertanggungjawab. 


Kurang penghayatan Rukun Negara dan 
sejarah Malaysia. 


Negara yang teguh dan berdaya tahan. 


e Memperkukuh pengurusan 
keselamatan di sempadan, termasuk 
pergerakan orang dan barangan, serta 
penguatkuasaan melalui penubuhan 
agensi tunggal sempadan. 


e Memperkenalkan Dasar Industri 
Pertahanan dan Keselamatan Negara. 


e Menggalakkan interaksi sosial menerusi 
program perpaduan, sukan dan aktiviti 
keagamaan. 


e Memperkukuh patriotisme dan 
kesukarelawanan melalui penggunaan 
platform digital dan platform media 
yang lain. 


e Meningkatkan pemahaman dan 
penghayatan rakyat terhadap 

Perlembagaan Persekutuan dan Rukun 

Negara. 

Sistem Penjagaan Kesihatan bagi Memastikan Negara yang Sihat dan Produktif 


Mengapa memperkukuh Bagaimana ini dapat dicapai? Apakah hasil pelaksanaan? 
sistem penjagaan kesihatan 


adalah penting untuk negara? 


Pandemik COVID-19 telah mewujudkan 
jurang dalam sistem penjagaan kesihatan. 
Pengukuhan sistem penjagaan kesihatan 

negara yang menyeluruh bertujuan: 


Pengukuhan memerlukan pendekatan 
menyeluruh yang akan merangkumi: 


Sumber pembiayaan dan modal insan 
yang optimum. 


e Kualiti penjagaan kesihatan yang 
ditambah baik pada harga mampu bayar. 


e Melaksana pendekatan keseluruhan 
negara dalam menangani krisis 
kesihatan pada masa hadapan. 


e Pengukuhan kesiapsiagaan penjagaan 
kesihatan dalam menguruskan penyakit 
berjangkit dan krisis kesihatan. 


e Meningkatkan kesiapsiagaan dalam 
menghadapi krisis kesihatan pada masa 
hadapan. 


e Menyelaras sumber dan tanggungjawab 
serta memperkemas perkhidmatan 
penjagaan kesihatan melalui kerjasama 
dalam kalangan sektor awam dan 
swasta serta pertubuhan masyarakat 
sivil (CSO). 


e Memperkenal model pembiayaan 
kesihatan yang lebih mampan. 


e Memastikan rakyat mempunyai 
akses yang lebih saksama kepada 
perkhidmatan penjagaan kesihatan. 


e Mengurangkan tanggungan subsidi yang 
tinggi, pembiayaan penjagaan kesihatan 
yang tidak mampan dan integrasi 

pangkalan data yang lemah dalam 

kalangan institusi penjagaan kesihatan 
awam dan swasta. 


Mendigitalkan perkhidmatan penjagaan 
kesihatan dengan memanfaatkan 
teknologi baru muncul. 


e Menangani kekurangan fasiliti 
dan ketidakpadanan sumber bagi 

perkhidmatan penjagaan kesihatan di 

beberapa kawasan pedalaman. 

Pemacu Perubahan VI 
Mentransformasi Pendekatan bagi Membasmi Kemiskinan Tegar 


Mengapa membasmi Bagaimana ini dapat dicapai? Apakah hasil pelaksanaan? 
kemiskinan tegar penting 


kepada negara? 


Kemakmuran sesebuah negara diukur 
berdasarkan kualiti hidup rakyatnya. 
Sehubungan itu, Kerajaan akan menangani 
isu berikut: 


Mekanisme yang lebih efektif untuk 
membasmi kemiskinan tegar akan 
merangkumi inisiatif berikut: 


e Insiden kemiskinan tegar sifar pada 
tahun 2025. 


Taraf kehidupan yang lebih wajar untuk 
rakyat tanpa mengira jantina, etnik dan 
lokasi. 


e Menubuhkan unit kemiskinan khusus 
pada peringkat Persekutuan dan 
daerah. 


e Kelompok kemiskinan tegar di kawasan 
luar bandar dan bandar. 


e Pengurangan ketidaksamarataan dalam 
kalangan rakyat, termasuk Bumiputera 
yang merupakan majoriti golongan 
termiskin. 


e Kadar kemiskinan yang tinggi dalam 
kalangan Bumiputera, termasuk Orang 
Asli dan komuniti yang tinggal di 

kawasan pedalaman. 


Merangka dasar kemiskinan 
berdasarkan pendekatan berpandukan 
data. 


Mewujudkan pangkalan data 
kemiskinan yang bersepadu dan 
berpusat. 


e Mempertingkat program pendekatan 
dari bawah ke atas. 


Melaksanakan penyelesaian kemiskinan 
pada peringkat akar umbi. 


e Mengkaji potensi pengenalan cukai 
khusus sebagai sumber pembiayaan 
bagi program menangani kemiskinan. 
Zakat dan wakaf serta sumbangan 

GLC, sektor swasta dan individu akan 

dipertimbangkan. 


Rancangan Malaysia Kedua Belas, 2021-2025 
Tema 2: Memperkukuh Keselamatan, Kesejahteraan dan Inklusiviti T2-9 


macu Perubahan VII 
lenggandakan Pertumbuhan Negeri Kurang Membangun terutama Sabah dan Sarawak bagi 
erapatkan Jurang Pembangunan 


Mengapa penting untuk Bagaimana ini dapat dicapai? | | Apakah hasil pelaksanaan? 
menggandakan pertumbuhan 


negeri kurang membangun? 


Kerajaan berhasrat untuk merapatkan jurang 
antara negeri kurang membangun dengan 
negeri maju bagi memastikan pembangunan 
sosioekonomi yang lebih saksama. 
RMKe-12 bermatlamat untuk: 


Hasrat menggandakan pertumbuhan di 
negeri kurang membangun memerlukan 
inisiatif yang komprehensif, merangkumi: 


Ketersambungan yang lebih baik. 


e Nisbah pendapatan luar bandar kepada 
bandar bertambah baik daripada 0.58:1 
pada 2019 kepada 0.67:1 pada 2025. 


e Pertumbuhan KDNK yang lebih tinggi bagi 
enam negeri yang kurang membangun. 


e Sekurang-kurangnya 50% daripada 
keseluruhan peruntukan Perbelanjaan 
Pembangunan Asas Persekutuan! 
diagihkan kepada enam negeri kurang 
membangun, terutamanya Sabah dan 
Sarawak. 


e Menangani pertumbuhan KDNK yang 
perlahan di Kedah, Kelantan, Perlis, 
Sabah, Sarawak dan Terengganu. 


e Insiden kemiskinan yang lebih rendah 
daripada 5.6% pada 2019 kepada 3.7% 
pada 2025. 


e Mengurangkan insiden kemiskinan 
yang tinggi di Sabah, Kelantan dan 


e Membangunkan aktiviti nilai ditambah 


Sarawak. yang lebih tinggi. Pendapatan 
| o Pertumbuhan Penengah 
e Meningkatkan pelaburan berkualiti. KDNK Negeri Bulanan Isi 
5 e ; : | Rumah N i 
e Menyediakan pakej insentif menarik Ge) MRM 
bagi menggalakkan pelaburan ke ne a ha aa 
negeri-negeri ini. 2020 | 2025 


Meningkatkan aktiviti ekonomi rentas 
sempadan. 


PA 45-55 5,873 6,900 


Menggalakkan bandar mampan melalui 
perluasan Pelan Tindakan Bandar 
Hijau (GCAP). 


e Mempergiat pembangunan industri 
di luar bandar melalui pembangunan 
taman perindustrian baharu dan 
merancakkan semula yang sedia ada. 


3.1 
3.3 
dls 
1.0 
0.9 
1.8 


6.2 
6.7 
5.8 
6.5 
5.3 
6.6 


5,100 
4,210 
5,420 


e Mengoptimumkan tanah terbiar dan 
menggunakan teknologi termaju untuk 
pertanian pintar dan berkelompok. 


e Menambah baik infrastruktur dan 
ketersambungan. 


1 Peruntukan Pembangunan Asas (DE Asas) ialah 
peruntukan untuk program dan projek bagi mencapai 
objektif dan strategi yang disasarkan dalam Rancangan 

Malaysia Lima Tahun. Contoh projek DE Asas adalah 

pembinaan sekolah, hospital, jalan raya, kawasan 

perindustrian dan program pembasmian kemiskinan. 


Meningkatkan Pertahanan, Keselamatan, 
Kesejahteraan dan Perpaduan 

Pendahuluan 


Pertahanan negara sentiasa diutamakan untuk memelihara kepentingan negara dan keutuhan 
wilayah. Di samping itu, keselamatan dalam negeri yang merangkumi usaha pencegahan jenayah 
serta penguatkuasaan undang-undang adalah penting untuk memastikan ketenteraman awam 
dan kestabilan negara dalam mencapai pertumbuhan ekonomi dan meningkatkan kesejahteraan 
rakyat. Dalam hubungan ini, keupayaan dan kemampuan Angkatan Tentera Malaysia (ATM) dan 
agensi penguatkuasaan telah ditingkatkan manakala program pencegahan jenayah ditambah 
baik. 


Kesejahteraan rakyat juga telah ditambah baik dengan memperkukuh penyampaian 
perkhidmatan penjagaan kesihatan, menyediakan rumah mampu milik dan berkualiti serta 
menggalakkan gaya hidup aktif. Program juga dilaksana untuk memupuk kesepaduan sosial 

dan perpaduan negara. Secara keseluruhannya, kesejahteraan rakyat terus meningkat dengan 
pencapaian yang lebih baik dalam aspek ekonomi dan sosial seperti ditunjukkan oleh Indeks 
Kesejahteraan Rakyat Malaysia (MyWI) 2019. Namun begitu, negara masih berhadapan dengan 
beberapa masalah seperti jenayah yang semakin kompleks, kebanjiran pendatang asing tanpa 
izin (PATI) dan pengurusan sempadan yang kurang berkesan, peningkatan kos perkhidmatan 
penjagaan kesihatan serta kenaikan harga rumah. Pandemik COVID-19 menambahkan lagi 
cabaran kepada keselamatan dan kesejahteraan rakyat secara keseluruhan. 


Kerajaan sentiasa peka akan keperluan untuk memperkukuh pertahanan dan keselamatan 
negara serta meningkatkan kesejahteraan dan perpaduan rakyat. Dalam tempoh RMKe-12, 
keutamaan akan diberi untuk meningkatkan keselamatan dan melindungi kedaulatan negara 
bagi memastikan negara kekal aman dan makmur. Selain itu, penyampaian perkhidmatan 
penjagaan kesihatan dan penyediaan rumah mampu milik yang berkualiti dan berdaya huni 
akan ditambah baik. Sukan akan dimanfaatkan bagi membina masyarakat yang aktif manakala 
perpaduan dalam kalangan rakyat akan ditingkatkan. Pelaksanaan inisiatif ini adalah sejajar 
dengan WKB 2030 dan Agenda 2030 untuk membina negara yang inklusif, bersatu dan 
makmur. 

Pencapaian Rancangan Malaysia 
Kesebelas, 2016-2020 


Dalam tempoh RMKe-11, pelbagai inisiatif telah dilaksana bagi 
meningkatkan pertahanan dan keselamatan negara serta kesejahteraan 
dan perpaduan rakyat. Keutamaan telah diberi untuk memastikan 

negara lebih selamat dan terjamin, mempertingkat penyampaian 
perkhidmatan penjagaan kesihatan serta meningkatkan bekalan dan 
kualiti rumah mampu milik untuk isi rumah miskin, berpendapatan 
rendah dan sederhana. Program bagi menggalakkan gaya hidup aktif juga 
diperbanyak untuk memupuk budaya bersukan dalam kalangan rakyat. 
Di samping itu, kesepaduan sosial dan perpaduan dalam kalangan rakyat 
juga akan terus dipupuk. 


Pencapaian Sasaran Terpilih 


Sebanyak 10 sasaran telah ditetapkan dalam tempoh RMKe-11 dalam 
usaha untuk meningkatkan pertahanan dan keselamatan negara serta 
kesejahteraan dan perpaduan rakyat. Lima sasaran telah berjaya 

dicapai, iaitu kes jenayah indeks, persepsi rasa selamat, bilangan rumah 
yang dibina atau dibaiki untuk isi rumah miskin, peratusan rakyat 
Malaysia yang mengamalkan budaya bersukan dan bilangan sekolah 
yang menubuhkan Kelab Rukun Negara, seperti ditunjukkan dalam 
Paparan 4-1. Walau bagaimanapun, masa respons polis yang disasarkan 
tidak dapat dicapai berikutan penerimagunaan teknologi yang rendah, 
kekurangan tenaga kerja dan isu logistik. Prestasi penyampaian 
perkhidmatan penjagaan kesihatan adalah di bawah sasaran seperti 
ditunjukkan dalam komponen penyampaian kesihatan yang rendah dalam 
MyWI berikutan peningkatan kadar kematian bayi, nisbah kematian 

ibu bersalin! serta insiden penyakit tidak berjangkit (NCD). Sasaran 
nisbah doktor dan nisbah katil hospital kepada penduduk juga masih 
tidak dapat dicapai. Di samping itu, sasaran untuk membina rumah bagi 
isi rumah berpendapatan rendah dan sederhana tidak dapat dicapai 
berikutan sambutan daripada pemaju hartanah yang tidak menggalakkan, 
kekurangan tanah yang sesuai dan kerenah birokrasi dalam proses 
kelulusan pelan pembangunan. 


1 Termasuk bukan warganegara yang mempunyai dokumen pengenalan. 


Rancangan Malaysia Kedua Belas, 2021-2025 
4-4 Bab 4: Meningkatkan Pertahanan, Keselamatan, Kesejahteraan dan Perpaduan 


Paparan 4-1 
Rancangan Malaysia Kesebelas: Pencapaian Sasaran Terpilih 


Negara Selamat dan Terjamin 


60% | 60.6” 


2020 2020 2020 2020 2020 2020 
Persepsi Rasa Selamat Kes Jenayah Indeks bagi Setiap Masa Respons Polis 
100,000 Penduduk 


Penyampaian Perkhidmatan Penjagaan Kesihatan 


1:450 1:482 


2020 2019 2020 2019 2020 2019 


Nisbah Doktor kepada Nisbah Katil Hospital bagi Setiap Masa Respons 
Penduduk 1,000 Penduduk Kecemasan 

Rumah Mampu Milik 


47,000 64,402 606,000 217,857 


2016-2020 2020 2016-2020 2020 
Bilangan Rumah Dibina/Dibaiki Bilangan Rumah Dibina untuk Isi 
untuk Isi Rumah Miskin Rumah Berpendapatan Rendah 


dan Sederhana 


Gaya Hidup Aktif Kesepaduan Sosial dan Perpaduan Rakyat 


502 63% 6,800 6,843 
2020 2020 2020 2020 
Peratusan Rakyat Malaysia Bilangan Sekolah Menubuhkan 
Mengamalkan Budaya Sukan Kelab Rukun Negara 


@ Sasaran 
2 Prestasi 


Sasaran dicapai 


S 
St 


GaaS SDG 


Rancangan Malaysia Kedua Belas, 2021-2025 


4-6 Bab 4: Meningkatkan Pertahanan, Keselamatan, Kesejahteraan dan Perpaduan 


Pencapaian Inisiatif Terpilih 


Negara Selamat dan Terjamin 


Usaha bersepadu telah dilaksana dalam tempoh RMKe-11 untuk 
menjadikan negara lebih selamat dan terjamin. Keupayaan dan 
kemampuan ATM dan agensi penguatkuasaan telah dipertingkat, 
manakala program pencegahan jenayah telah ditambah baik. Ini telah 
menyumbang kepada peningkatan keyakinan dalam kalangan rakyat, 
seterusnya mewujudkan persekitaran yang kondusif untuk kehidupan 
yang selamat. 


Keupayaan dan Kemampuan Angkatan Tentera 
Malaysia dan Agensi Penguatkuasaan 


Keupayaan dan kemampuan ATM dan agensi penguatkuasaan telah 
dipertingkat dengan menambah baik program latihan serta menaik taraf 
kemudahan dan kelengkapan. Kompetensi anggota telah dipertingkat 
melalui kursus khas dan latihan yang sistematik seperti latihan strategik 
secara bersama, analisis jenayah dan penyiasatan forensik. Sehingga 
akhir tahun 2020, anggota ATM telah menyertai 299 latihan dan 
program ketenteraan khusus, manakala anggota Polis Diraja Malaysia 
(PDRM) telah menghadiri 234 kursus khas. Di samping itu, anggota ATM 
dan PDRM telah mengadakan program latihan khusus berskala besar 
secara bersama untuk meningkatkan kemahiran dalam operasi bersama. 
Program ini membolehkan ATM dan PDRM menilai dan menambah baik 
kesiapsiagaan tempur. 


Kemudahan dan kelengkapan telah dinaik taraf bagi memastikan 
ketersediaan peralatan untuk pengumpulan maklumat risikan, 
penyiasatan serta analisis bukti dan pendakwaan. Pusat Tindak Balas 
Siasatan Siber Polis dan Pusat Operasi Pertahanan Siber ATM telah 
ditubuhkan, manakala Sistem Laporan Polis telah dibangunkan untuk 
memperkukuh lagi mekanisme penguatkuasaan. Beberapa radar baharu 
telah dipasang untuk memperluas liputan pengawasan dan kawalan 

di laut bagi mengekang aktiviti yang menyalahi undang-undang dan 
pencerobohan oleh kapal negara asing. 


Kerjasama dua hala dan pelbagai hala dalam pertahanan dan keselamatan 
telah dipertingkat untuk mengukuhkan jaringan perhubungan dan 
perkongsian pengalaman. Diplomasi pertahanan telah dipertingkat 
melalui 489 kolaborasi dua hala dan pelbagai hala. Bagi menangani isu 
rentas sempadan, jenayah siber, keganasan dan jenayah terancang, 
beberapa memorandum persefahaman (MoU) telah dimeterai dan 
kerjasama telah dilaksana dengan beberapa negara asing. Antara inisiatif 
ini termasuk kerjasama berkaitan penguatkuasaan undang-undang sivil 
maritim dan kerjasama untuk memerangi keganasan ekstremisme. 


Usaha Pencegahan Jenayah 


Usaha pencegahan jenayah telah dipergiat melalui pelbagai program 
yang melibatkan omnipresence PDRM dan penyertaan awam. Program 
Unit Rondaan Bermotosikal (URB), Mobile Patrol Vehicle (MPV) dan high- 
profile policing adalah antara inisiatif yang dilaksana untuk meningkatkan 
omnipresence PDRM. Ini telah membantu meningkatkan persepsi 

rasa selamat dalam kalangan rakyat. Selain itu, kawalan dan rondaan 
sempadan telah dipergiat melalui operasi bersama dalam kalangan 
ATM, PDRM dan agensi penguatkuasaan yang lain untuk membendung 
kemasukan PATI dan aktiviti yang menyalahi undang-undang seperti 
pengedaran dadah, penyeludupan dan pemerdagangan orang. 


Program penyertaan komuniti dan kesukarelawanan menyediakan 
peluang dan pendedahan kepada rakyat dalam memelihara keselamatan 
negara dan meningkatkan semangat kebersamaan dalam membanteras 
jenayah. Sehingga tahun 2020, seramai 837,728 sukarelawan telah 
berdaftar di bawah program Volunteer Smartphone Patrol (VSP) untuk 
membantu pencegahan jenayah. Di samping itu, program Go to Safety 
Point (GTSP) yang melibatkan 2,918 daripada 3,485 stesen minyak dan 
program Aman Wanita (AMANITA) yang melibatkan 15,607 aktiviti telah 
dilaksana untuk meningkatkan kesedaran dan penyertaan masyarakat 
dalam mengurangkan jenayah. Program Pegawai Perhubungan Sekolah 
melibatkan seramai 10,341 anggota polis telah dilaksana untuk 
membendung jenayah juvana dan penyalahgunaan dadah. Selain itu, 
10,421 aktiviti pencegahan dadah yang menyasarkan murid sekolah, 
remaja, orang dewasa serta keluarga telah dilaksana untuk meningkatkan 
kesedaran dan mencegah penyalahgunaan dadah. 


Penambahbaikan Penyampaian Perkhidmatan 
Penjagaan Kesihatan 


Penyampaian perkhidmatan penjagaan kesihatan telah ditambah baik 
bagi meningkatkan tahap kesihatan rakyat. Ini termasuk penyediaan 
sistem penjagaan kesihatan yang mampan, penyediaan sokongan 
kewangan, penambahbaikan literasi kesihatan dalam kalangan penduduk 
serta peluasan kerjasama dalam kalangan pihak berkepentingan. 
Pelaksanaan inisiatif ini telah memperkukuh penyampaian perkhidmatan 
penjagaan kesihatan, seterusnya membolehkan rakyat mendapat akses 
lebih baik kepada perkhidmatan yang berkualiti dan mampu bayar. 


Penyediaan Sistem Penjagaan Kesihatan yang 
Mampan 


Kemajuan yang ketara telah dicapai dalam usaha untuk menyediakan 
perkhidmatan penjagaan kesihatan yang lebih mampan. Antara projek 
yang telah siap termasuk empat hospital baharu, 77 klinik kesihatan 
baharu, 78 projek menaik taraf hospital dan 17 projek menaik taraf 
klinik kesihatan dan 61 projek fasiliti penjagaan kesihatan lain termasuk 
perkhidmatan bekalan air dan sanitasi luar bandar. Bagi menambah baik 

aliran pesakit dan tempoh menunggu, sebanyak 32 hospital kluster? telah 
diwujudkan merangkumi 113 hospital sedia ada. Dalam usaha menangani 
penyakit berjangkit (CD), Malaysia telah diiktiraf oleh Pertubuhan 
Kesihatan Sedunia (WHO) pada tahun 2018 sebagai negara pertama 

di Rantau Pasifik Barat yang berjaya menghapuskan transmisi Human 
Immunodeficiency Virus (HIV) dan sifilis daripada ibu kepada anak. Selain 
itu, usaha untuk menangani penyakit baru muncul telah dipergiat dengan 
pelaksanaan Malaysia Strategy Framework for Emerging Diseases and Public 
Health Emergencies Il (MYSED II) Workplan (2017-2021). Pelan kerja 

ini terbukti sangat bermanfaat dalam menangani pandemik COVID-19 
terutama dari segi kesiapsiagaan dengan menyediakan langkah 
pengawalan yang pantas bagi membendung wabak, menyelamat nyawa 
dan menjimatkan sumber. Malaysia juga telah terpilih untuk terlibat 
dalam pengujian vaksin bagi jangkitan COVID-19. 


Penyediaan Sokongan Kewangan 


Skim Peduli Kesihatan untuk Kumpulan B40 (PeKa B40) telah dilancarkan 
untuk memenuhi keperluan penjagaan kesihatan kumpulan B40 dengan 
memberi tumpuan kepada NCD. Skim ini menyediakan empat manfaat, 
iaitu saringan kesihatan, peralatan perubatan, subsidi pengangkutan dan 
insentif untuk melengkapkan sesi rawatan kanser. Sehingga penghujung 
tahun 2019, seramai 201,497 individu atau 25% daripada kumpulan 
sasar telah didaftar dan disaring untuk NCD. Selain itu, sumbangan 
telah diterima daripada pelbagai pertubuhan masyarakat sivil (CSO), 
sektor korporat dan komuniti untuk meningkatkan keupayaan dan 
kemampuan penjagaan kesihatan semasa pandemik COVID-19. Syarikat 
multinasional dan firma lain turut menyumbang peralatan perubatan, 
ubat-ubatan, reagen, barang pakai buang dan keperluan perubatan lain, 
di samping sumbangan wang tunai kepada beberapa tabung COVID-19. 
Perancangan telah bermula untuk menubuhkan tabung wakaf kesihatan 
negara yang memberi tumpuan kepada pengurusan serta pembangunan 
hartanah dan produk wakaf. 


Penambahbaikan Literasi Kesihatan dalam kalangan 
Penduduk 


Usaha untuk menambah baik literasi kesihatan dalam kalangan penduduk 
diteruskan melalui program berasaskan komuniti dan libat urus dengan 
pengguna. Sehingga tahun 2019, program Komuniti Sihat Pembina 
Negara (KOSPEN) telah dilaksana di 5,872 kawasan. Pada masa yang 
sama, program Communication of Behavioural Impact (COMBI) telah 
dilaksana di 2,761 kawasan yang memberi latihan kepada 5,100 
pemimpin masyarakat yang melibatkan 30,600 sukarelawan. Di samping 
itu, Duta Kenali Ubat Anda yang merupakan program pemerkasaan 
komuniti telah diperluas kepada 1,447 pemimpin masyarakat untuk 
meningkatkan kesedaran mengenai penggunaan ubat yang betul. Pada 
tahun 2018, seramai 63,548 wanita telah menjalani pemeriksaan 
mamogram, 137,015 menjalani pemeriksaan klinikal payudara dan 
60,050 menjalani saringan pap smear, manakala 96,010 telah menerima 


2 Konsep hospital kluster bertujuan untuk mengoptimumkan penggunaan fasiliti penjagaan 
kesihatan dan menangani masalah kekurangan pakar di hospital bukan pakar. 


vaksin Human Papillomavirus (HPV) di fasiliti penjagaan kesihatan 

awam. Pelan Tindakan Kesihatan Lelaki Kebangsaan 2018-2023 pula 
telah menyediakan perkhidmatan penjagaan kesihatan berstruktur bagi 
meningkatkan kualiti hidup lelaki. Selain itu, di bawah Program Imunisasi 
Kebangsaan, sebanyak 98.9% murid Tahun 1 dan 82% murid perempuan 
berumur 13 tahun telah diberi perlindungan imunisasi pada tahun 2018. 


Sekolah dan institusi pendidikan tinggi (IPT) telah diberi peranan 

yang lebih besar bagi menyokong literasi kesihatan dalam kalangan 
pelajar. Sehingga akhir tahun 2019, Program Tunas Doktor Muda telah 
dilaksana di 1,842 prasekolah untuk memupuk kesedaran dan gaya 
hidup sihat dalam kalangan murid. Di samping itu, Kelab Doktor Muda 
telah ditubuhkan di 3,286 sekolah rendah dan 577 sekolah menengah. 
Program Siswa Sihat (PROSIS) pula telah dilaksana di 67 IPT. Pelbagai 
program kesihatan telah diadakan di sekolah bagi menggalakkan aktiviti 
fizikal, pemakanan sihat serta saringan risiko dan intervensi NCD. 
Sehingga tahun 2019, sebanyak 230 pasukan klinik kesihatan bergerak 
dan 954 pasukan pergigian bergerak telah diwujudkan untuk memperluas 
penyampaian perkhidmatan penjagaan kesihatan. 


Peluasan Kerjasama dalam kalangan Pihak 
Berkepentingan 


Kerjasama dalam kalangan agensi kerajaan, sektor swasta dan CSO telah 
diperluas dalam memperkukuh pengurusan bencana. Sebagai contoh, 
Pasir Gudang Emergency Mutual Aid telah diperkukuh pada tahun 2019 
berikutan kejadian pembuangan sisa kimia di Sungai Kim Kim, Pasir 
Gudang, Johor. Pengukuhan ini melibatkan penyertaan 30 agensi dan 50 
pemain industri untuk melaksanakan pelan kontingensi bagi melindungi 
orang awam daripada bahaya kesihatan. Selain itu, pelbagai kementerian, 
agensi dan sektor swasta juga telah bekerjasama dalam mengurus 
pandemik COVID-19. Kerjasama ini termasuk mengubah suai secara 
sementara fasiliti pameran di Taman Ekspo Pertanian Malaysia Serdang, 
Selangor kepada Pusat Kuarantin dan Rawatan COVID-19 Berisiko 
Rendah dengan kapasiti 3,000 katil. Di samping itu, sebanyak 1,649 
bangunan kerajaan dan hotel telah diwartakan sebagai pusat kuarantin. 
Sejumlah 28 makmal diagnostik di IPT awam dan hospital pengajar telah 
digunakan untuk pengujian COVID-19. 


Penyediaan Rumah Mampu Milik yang 
Mencukupi dan Berkualiti 


Penyediaan rumah mampu milik yang mencukupi dan berkualiti kepada 
isi rumah miskin serta berpendapatan rendah dan sederhana terus diberi 
keutamaan dalam tempoh RMKe-11. Antara inisiatif yang dilaksana 
termasuk peningkatan akses kepada rumah mampu milik, perancangan 
dan pelaksanaan untuk pengurusan rumah mampu milik awam yang lebih 
baik dan penyediaan kemudahan mesra pengguna untuk menjadikan 
kawasan kediaman lebih berdaya huni. 

Peningkatan Akses kepada Rumah Mampu Milik 


Sehingga 2020, sebanyak 282,259 rumah mampu milik? atau 43.2% 
daripada sasaran 653,000 unit telah siap dibina oleh Kerajaan 
Persekutuan, kerajaan negeri dan pemaju swasta. Akses kepada 
rumah mampu milik telah ditingkatkan melalui penyediaan kemudahan 
pembiayaan untuk pembeli rumah pertama dan program perumahan 
Sewa untuk Beli (RTO) kepada isi rumah miskin dan berpendapatan 
rendah. Pembiayaan khas di bawah Skim Rumah Pertamaku (MyHome) 
dan Skim Pembiayaan Deposit Rumah Pertama (MyDeposit) telah 
disediakan. Skim ini menyediakan bantuan bayaran pendahuluan 
sehingga RM30,000 atau 104 daripada harga rumah. Sehingga 2020, 
seramai 6,818 pembeli rumah telah mendapat manfaat di bawah 

skim MyHome dan 2,865 di bawah MyDeposit. Program RTO pula 
telah menyediakan sebanyak 5,877 rumah untuk isi rumah miskin dan 
berpendapatan rendah. Program ini membolehkan isi rumah tersebut 
menyewa dan memilih untuk membeli rumah di bawah Program 
Perumahan Rakyat (PPR). 


Pengukuhan Tadbir Urus Rumah Mampu Milik Awam 


Langkah telah dilaksana untuk memperkukuh tadbir urus program rumah 
mampu milik awam. Perbadanan PR1MA Malaysia, Syarikat Perumahan 
Negara Berhad dan Program Perumahan Penjawat Awam Malaysia 
(PPAM) telah diletakkan di bawah Kementerian Perumahan dan Kerajaan 
Tempatan (KPKT) bagi menambah baik tadbir urus dan penyelarasan. Di 
samping itu, Sistem Bank Data Perumahan Negara telah dibangunkan 
pada tahun 2018 bagi membolehkan perkongsian data dalam kalangan 
agensi Persekutuan dan negeri. Sebanyak 2,934 rumah mampu milik 
awam telah dibina di atas tanah wakaf melalui kerjasama strategik antara 
pelbagai agensi Persekutuan, negeri dengan sektor swasta. 


Penyediaan Kemudahan Mesra Pengguna untuk 
Menambah Baik Daya Huni 


Skim rumah mampu milik telah menyumbang kepada keadaan hidup 
yang lebih baik. Kerja-kerja pembaikan dan penyelenggaraan yang besar 
bagi rumah kos rendah dan sederhana awam dan swasta telah dilaksana 
di bawah Program Penyenggaraan Perumahan (PPP) dan Tabung 
Penyelenggaraan Perumahan Malaysia (TPPM). Pelaksanaan PPP yang 
melibatkan 313 projek perumahan kos rendah dan sederhana awam telah 
memberi manfaat kepada 202,909 isi rumah. TPPM pula melibatkan 

405 projek perumahan kos rendah dan sederhana swasta yang memberi 
manfaat kepada 559,739 isi rumah. Kemudahan untuk meningkatkan 
daya huni termasuk laluan tanjakan, lot parkir, lif dan tandas untuk orang 
kurang upaya (OKU) serta kemudahan awam seperti dewan komuniti, 
taman permainan, surau dan kedai serbaneka juga telah dijadikan sebagai 
komponen projek perumahan. Syarat 1% rumah dikhususkan untuk 

OKU dan warga emas telah dikenakan kepada projek perumahan awam. 
Sehingga 2020, sebanyak 151 rumah PPR dan 166 rumah PPAM telah 
diperuntukkan untuk OKU. 


8 Rumah yang dijual pada harga RM300,000 dan ke bawah. 


Galakan Gaya Hidup Aktif 


Pelaksanaan program dan inisiatif bagi meningkatkan penyertaan dalam 
sukan massa dan sukan berprestasi tinggi (SPT) telah dipergiat untuk 
menggalakkan gaya hidup aktif. Langkah ini telah berjaya memupuk 
budaya sukan sebagai gaya hidup aktif dalam kalangan rakyat Malaysia. 
Ini ditunjukkan oleh peningkatan penglibatan dalam aktiviti sukan 
kepada 63X pada tahun 2020 melebihi sasaran nasional 50X pada 
tahun 2020. Pelaksanaan 3,172 program sukan termasuk Bulan Sukan 
Negara, Fit Malaysia dan Liga Sukan untuk Semua telah menarik hampir 
20 juta peserta. Selain itu, sebanyak 33 kemudahan sukan baharu telah 
dibina, manakala 322 kemudahan sedia ada telah dinaik taraf untuk 
meningkatkan ketersediaan dan kualiti kemudahan sukan di seluruh 
negara. 


Langkah juga telah dilaksana untuk menggalakkan penyertaan komuniti 
secara aktif bagi memupuk budaya bersukan. Sektor swasta dan badan 
sukan berasaskan komuniti telah menyokong usaha menggalakkan 

gaya hidup aktif dengan penganjuran 6,130 acara sukan dan aktiviti 
rekreasi. Sehingga 2020, seramai 2,342 individu telah dilatih sebagai 
jurulatih kecergasan bertauliah. Selain itu, sebanyak 3,821 badan sukan 
telah didaftarkan dalam tempoh 2016 hingga 2020, menjadikan jumlah 
keseluruhan sebanyak 10,728. Pada tahun 2019, program e-sports telah 
dipromosi untuk menggalakkan perkembangan kemahiran kognitif, 
pemikiran kritis dan minda yang sihat serta meningkatkan interaksi sosial 
melalui platform digital. Pertandingan e-sports telah dianjurkan dengan 
kerjasama sektor swasta. 


Pelaksanaan program pembangunan sukan serta kemajuan dalam 
perkhidmatan sains dan perubatan sukan telah menyumbang kepada 
peningkatan prestasi atlet. Pengetahuan dan kemahiran jurulatih 

dan pegawai teknikal telah diperkukuh melalui pelaksanaan pelbagai 
program latihan seperti kursus sains sukan dan pengurusan sukan yang 
memberi manfaat kepada 13,732 peserta. Di samping itu, pelbagai 

alat telah dibangunkan melalui aktiviti R&D untuk sains sukan seperti 
Analysis Tool for Badminton (BStAT), Cycling Monitoring Software dan 
Force Measurement Platform bagi meningkatkan prestasi atlet. Selain itu, 
15,727 perkhidmatan sains sukan termasuk biomekanik dan analisis 
prestasi, latihan fisiologi, nutrisi dan psikologi sukan telah disediakan 
bagi meningkatkan prestasi atlet SPT. 


Prestasi atlet kebangsaan dalam kebanyakan SPT pada peringkat 
antarabangsa telah meningkat, seperti ditunjukkan dalam Paparan 4-2. 
Pencapaian ini adalah hasil daripada pelaksanaan pelbagai program 
pembangunan SPT seperti Program Podium, Program Paralimpik dan 
Program Junior. Sehingga tahun 2020, seramai 830 atlet, termasuk 115 
atlet para telah mengambil bahagian dalam program pembangunan SPT. 
Program Pengenalpastian Bakat telah diperkenal untuk menyediakan 
kumpulan atlet pelapis bagi SPT yang melibatkan 1,574 murid yang 
berumur antara 13 hingga 15 tahun. 

Paparan 4-2 
Pencapaian Malaysia dalam Pertandingan Sukan Utama Antarabangsa 


Pertandingan Pencapaian Terdahulu 


Pencapaian Terkini 


Kedudukan ke-65 dengan 1 pingat perak dan 1 
EJ Sukan Olimpik pingat gangsa di Sukan Olimpik London 2012 


Kedudukan ke-60 dengan 4 pingat perak dan 1 
pingat gangsa di Sukan Olimpik Rio 2016 


5 5 Kedudukan ke-65 dengan 1 pingat perak dan 1 
Sukan Paralimpik pingat gangsa di Sukan Paralimpik London 2012 


Kedudukan ke-36 dengan 3 pingat emas dan 1 pingat 
gangsa di Sukan Paralimpik Rio 2016 


Kedudukan ke-12 dengan 7 pingat emas, 5 pingat 
perak dan 11 pingat gangsa di Sukan Komanwel Gold 


Kedudukan ke-12 dengan 6 pingat emas, 7 pingat 
3. | Sukan Komanwel 
Glasgow 2014 


Coast 2018 


perak dan 6 pingat gangsa di Sukan Komanwel 
Sukan Asia 


2014 


Kedudukan ke-14 dengan 5 pingat emas, 14 pingat 
perak dan 14 pingat gangsa di Sukan Asia Incheon 


Kedudukan ke-14 dengan 7 pingat emas, 13 pingat 
perak dan 16 pingat gangsa di Sukan Asia ke-18 
Jakarta-Palembang 2018 


Incheon 2014 


Kedudukan ke-7 dengan 15 pingat emas, 20 pingat 
perak dan 27 pingat gangsa di Sukan Para Asia 


Kedudukan ke-8 dengan 17 pingat emas, 26 pingat 
perak dan 25 pingat gangsa di Sukan Para Asia 
Jakarta 2018 


Sukan Asia Tenggara (SEA) 


Kuala Lumpur 2017 


D Sukan Para Asia 


Kedudukan pertama dengan 145 pingat emas, 92 
pingat perak dan 86 pingat gangsa di Sukan SEA 


Kedudukan ke-5 dengan 56 pingat emas, 57 pingat 
perak dan 71 pingat gangsa di Sukan SEA Filipina 
2019 


Singapura 2015 


Sukan Para ASEAN 


Kedudukan ketiga dengan 52 pingat emas, 58 pingat 
perak dan 37 pingat gangsa di Sukan Para ASEAN 


Kedudukan kedua dengan 90 pingat emas, 85 pingat 
perak dan 83 pingat gangsa di Sukan Para ASEAN 
Kuala Lumpur 2017 


Kesepaduan Sosial dan Perpaduan Rakyat 


Indeks Perpaduan Nasional‘ (IPNas) telah dibangunkan pada tahun 
2018 sebagai pengukuran yang komprehensif untuk membantu 
membuat keputusan berasaskan bukti. Skor IPNas sebanyak 0.567 pada 
tahun 2018 menunjukkan tahap perpaduan rakyat adalah tinggi’. Ini 
disumbangkan oleh pelbagai inisiatif, antara lain interaksi sosial dan 
program keharmonian agama yang telah dilaksana pada semua lapisan 
masyarakat, termasuk di institusi pendidikan dan komuniti. Sebanyak 
232,042 aktiviti interaksi sosial melalui program Kawasan Rukun 
Tetangga telah dilaksana, termasuk Program Sayangi Komuniti, Pasukan 
Skuad Uniti, Program Jaringan Sosial dan Program Silang Budaya dengan 
penyertaan 10,105,256 rakyat Malaysia. Program ini telah dilaksana 
dengan kerjasama sektor swasta, IPT dan CSO. Sehingga tahun 2020, 
seramai 400 mediator komuniti telah ditauliah untuk menyelesaikan 

isu berkaitan komuniti. Program kesedaran, latihan dan mediasi telah 


4 Indeks yang dibangunkan oleh Jabatan Perpaduan Negara dan Integrasi Nasional untuk 
mengukur tahap perpaduan. 

3 Skor dalam julat 0.26 hingga 1.00 bagi pengukuran tingkah laku manusia yang 
dikategorikan tinggi berdasarkan Skala Pengukuran Cohen (1988). 


dilaksana terutama untuk golongan belia bagi mengurangkan perselisihan 
antara agama dan mengekalkan keharmonian dalam masyarakat. 
Jawatankuasa Mempromosikan Persefahaman dan Keharmonian 

Antara Penganut Agama (JKMPKA) telah dijenamakan semula kepada 
Jawatankuasa Keharmonian Antara Penganut Agama (HARMONI) untuk 
meningkatkan persefahaman mengenai perkara berkaitan agama. 


Pelbagai langkah juga telah dilaksana untuk memupuk perpaduan dan 
nilai murni serta patriotisme, terutama dalam kalangan kanak-kanak 

dan belia. Pelan Hala Tuju Perpaduan dalam Pendidikan telah diperkenal 
pada tahun 2017 untuk menyediakan pelan strategik yang komprehensif 
bagi memastikan perpaduan dalam kalangan rakyat dipupuk dengan 
berkesan. Program seperti Rancangan Integrasi Murid untuk Perpaduan 
(RIMUP) dan Kelab Malaysiaku serta Service Learning Malaysia - University 
for Society (SULAM) telah dilaksana. Elemen perpaduan dalam kalangan 
rakyat dan patriotisme telah diterapkan dalam Mata Pelajaran Pengajian 
Umum, manakala 164 Sekretariat Rukun Negara (SRN) telah ditubuhkan 
di IPT. 

Kementerian Perpaduan Negara telah ditubuhkan pada tahun 2020 bagi 
melaksana komitmen Kerajaan untuk mengukuhkan perpaduan dalam 
kalangan rakyat. Ini adalah selaras dengan objektif bagi mencapai negara 
yang bersatu dan makmur menjelang tahun 2030. Majlis Penasihat 
Perpaduan Negara telah ditubuhkan untuk menasihati Kerajaan dalam 
menangani isu perpaduan dan mengemukakan cadangan langkah 
penyelesaian untuk mengukuhkan perpaduan dalam kalangan rakyat. 
Jawatankuasa Pelaksana Perpaduan Negara dan Jawatankuasa Tindakan 
Perpaduan Negeri telah ditubuhkan untuk membincangkan isu yang 
menjejaskan perpaduan. 


Usaha untuk meningkatkan persefahaman dan toleransi antara kaum 
telah dilaksana melalui pelbagai program seni dan budaya. Sehubungan 
itu, program seperti Festival Permainan Malaysia, Festival Gendang 
Sarawak dan Pesta Angin Timur Perlis telah dianjurkan dengan 
penglibatan seramai 367,969 peserta daripada pelbagai kaum. Di 
samping itu, Hari Kraf Kebangsaan, Festival Kesenian Rakyat Kelantan 
dan Festival Seni Hidup telah dianjurkan dengan penyertaan hampir 
satu juta pengunjung. Majlis Rumah Terbuka sempena perayaan utama 
diadakan setiap tahun bagi mengukuhkan perpaduan dan merapatkan 
hubungan antara kaum. Program Bulan Bahasa Kebangsaan pula 

telah dilaksana untuk memupuk kecintaan terhadap negara melalui 
penggunaan satu bahasa. Program ini telah mendapat sambutan dengan 
penyertaan melebihi satu juta peserta setiap tahun. 


Isu dan Cabaran 


Dalam tempoh RMKe-11, langkah telah diambil untuk meningkatkan 
pertahanan dan keselamatan negara serta kesejahteraan dan perpaduan 
rakyat. Namun begitu, beberapa isu masih wujud dan perlu ditangani. 

Isu ini termasuk peningkatan ancaman terhadap keselamatan dan 
ketenteraman awam, jurang dalam penyampaian perkhidmatan penjagaan 
kesihatan dan penyediaan rumah mampu milik yang belum mencukupi. 
Selain itu, potensi sukan negara masih belum diteroka sepenuhnya dan 
insiden yang mengakibatkan perpecahan masih wujud. 


Isu dan Cabaran 


Peningkatan Ancaman Terhadap Keselamatan 
dan Ketenteraman Awam 


Penjagaan Kesihatan 


(o Jurang dalam Penyampaian Perkhidmatan 
(o) Rumah Mampu Milik yang Belum Mencukupi 


Peningkatan Ancaman Terhadap Keselamatan 
dan Ketenteraman Awam 


Cabaran yang dihadapi dalam mengekalkan kestabilan dan keamanan 
negara termasuk jenayah yang semakin kompleks, peningkatan isu 
berkaitan dadah serta kebolosan sempadan dan kebanjiran PATI. 
Kelemahan tadbir urus dan kurang kesiapsiagaan agensi telah 
menjejaskan kemampuan pertahanan dan penguatkuasaan dalam 
memelihara keselamatan dan kedaulatan negara. Di samping itu, 
penglibatan komuniti dalam aktiviti kesukarelawanan untuk menyokong 
usaha Kerajaan mengekalkan keselamatan awam semasa kecemasan 
masih kurang. 


Landskap keselamatan melibatkan ancaman rentas sempadan serta 
teknologi termaju yang dinamik dan pendigitalan telah menyebabkan 
jenayah menjadi semakin kompleks. Ini termasuk jenayah siber, 
keganasan dan ekstremisme serta pencerobohan oleh kapal daripada 
negara asing yang semakin meningkat. Selain itu, penyalahgunaan dadah 
dan bahan terlarang terus menjadi ancaman utama kepada negara. Ini 
diburukkan lagi dengan kewujudan bahan psikoaktif baharu (NPS) yang 
tidak tersenarai dalam sebarang konvensyen antarabangsa. Bilangan 
penagih dadah yang meningkat telah menyebabkan pertambahan kos 
untuk rawatan dan kemudahan. Penagih dadah yang tidak dilaporkan 
menjadi ancaman kepada masyarakat dan menyukarkan usaha komuniti 
dan pihak berkuasa untuk membendung kegiatan penyalahgunaan 
dadah dan menyediakan program pemulihan. Kebolosan sempadan kekal 

menjadi cabaran, antaranya disebabkan oleh kekurangan penyelarasan 
antara agensi yang berkaitan dan ketidakcekapan penguatkuasaan. Di 
samping itu, kebanjiran PATI terus menjadi kebimbangan utama. Bilangan 
PATI di depot tahanan telah meningkat daripada 10,949 pada tahun 
2016 kepada 37,054 pada tahun 2019 yang mengakibatkan perbelanjaan 
Kerajaan yang lebih tinggi. 


Kelemahan tadbir urus telah menghakis kepercayaan dan keyakinan 
orang awam terhadap agensi yang bertanggungjawab melaksanakan 
penguatkuasaan. Bilangan kes salah laku yang dilaporkan terhadap 
pegawai penguat kuasa telah meningkat. ATM dan agensi 
penguatkuasaan kekurangan tenaga kerja serta aset dan kemudahan 
yang usang memberi kesan kepada penyampaian perkhidmatan. Sebagai 
contoh, terdapat jurang keupayaan dalam sistem pendaftaran negara dan 
imigresen sedia ada untuk memenuhi keperluan semasa yang semakin 
meningkat. Selain itu, kelemahan dalam pengurusan kuarters ATM dan 
agensi penguatkuasaan yang lain telah memberi kesan kepada kebajikan 
dan kesejahteraan anggota. 


Kesiapsiagaan pertahanan masih menjadi cabaran, terutama dalam 
menangani isu pertindihan tuntutan, pertikaian ke atas wilayah darat, 
maritim dan ruang udara serta konflik dalam kalangan kuasa besar 

di rantau ini. Isu ini akan menjejaskan kestabilan serantau serta 
keselamatan dan kemakmuran negara sekiranya tidak ditangani secara 
aman. Selain itu, kesesakan di penjara juga mengakibatkan bekalan asas 
tidak mencukupi, risiko keselamatan meningkat serta tahap kebersihan 
dan kesihatan yang tidak memuaskan. Pada tahun 2020, penjara 
beroperasi pada kadar 17.2% melebihi kapasiti dan 61.7% daripada 
banduan terlibat dengan jenayah berkaitan dadah. 


Aktiviti kesukarelawanan berkaitan keselamatan dan ketenteraman awam 
dalam kalangan komuniti masih rendah berikutan kurang kerjasama dan 
libat urus dengan agensi yang berkaitan. Kekurangan latihan, kemahiran 
pertolongan cemas dan peralatan asas juga menyukarkan sukarelawan 
untuk memberi bantuan di lokasi kemalangan atau kecemasan. Ini 
menghalang usaha meningkatkan penglibatan komuniti dalam aktiviti 
kesukarelawanan. 


Jurang dalam Penyampaian Perkhidmatan 
Penjagaan Kesihatan 


Walaupun terdapat kemajuan dalam penyediaan perkhidmatan penjagaan 
kesihatan yang berkualiti, namun beberapa isu utama masih wujud 

dan perlu ditangani. Ini termasuk tahap kesihatan sebahagian rakyat 
yang tidak memuaskan dan kualiti beberapa perkhidmatan penjagaan 
kesihatan yang masih rendah. Malaysia juga berhadapan dengan 
pertambahan insiden beban penyakit berganda”. Insiden CD seperti 
denggi, tuberkulosis (TB), polio dan HIV semakin meningkat, manakala 
malaria dan demam campak telah muncul kembali. 


$ Pesakit yang menghidap CD dan pada masa yang sama menghidap NCD. Sebagai contoh, 
pesakit yang menghidap diabetes mellitus turut dijangkiti COVID-19. 


Insiden NCD seperti penyakit kardiovaskular, mental, diabetes mellitus, 
kanser dan insiden berkaitan kecederaan terus meningkat yang 
menyumbang kepada 73% daripada jumlah kematian pada tahun 2018. 
Peningkatan insiden NCD telah menyebabkan bilangan kematian 
pramatang yang boleh dicegah yang tinggi dalam kalangan rakyat 
Malaysia. Permintaan terhadap perkhidmatan penjagaan kesihatan yang 
lebih baik juga telah meningkat. Di samping itu, kekurangan zat dalam 
kalangan kanak-kanak di bawah usia lima tahun masih lagi merupakan 
satu cabaran. Prevalens bantut semakin meningkat daripada 17.7% pada 
tahun 2015 kepada 21.8% pada tahun 2019 manakala prevalens obesiti 
dalam kalangan orang dewasa menunjukkan peningkatan daripada 17.7% 
pada tahun 2015 kepada 19.7% pada tahun 2019. 


Fasiliti yang tidak mencukupi, ketidakpadanan sumber merentas pelbagai 
peringkat perkhidmatan dan pembiayaan penjagaan kesihatan yang 
tidak mampan telah menjejaskan penyampaian perkhidmatan penjagaan 
kesihatan. Keadaan ini menjadi lebih mencabar semasa pandemik 
COVID-19. Kekurangan persediaan dalam sistem kawalan penyakit dan 
pengurusan kesihatan awam masih menjadi cabaran. Kadar subsidi yang 
tinggi dalam menyediakan perkhidmatan penjagaan kesihatan, terutama 
dalam rawatan penyembuhan telah meningkatkan perbelanjaan Kerajaan. 
Kesesakan dan masa menunggu yang panjang bagi mendapat rawatan 

di hospital dan klinik awam terus menjejaskan kualiti penyampaian 
perkhidmatan. Personel kesihatan yang tidak mencukupi, terutama 
pakar perubatan telah menjejaskan penyediaan perkhidmatan di 
kawasan tertentu, terutama di luar bandar dan pedalaman. Terdapat juga 
kelemahan dari segi integrasi pangkalan data kesihatan dalam kalangan 
institusi penjagaan kesihatan awam. Kenaikan kos penjagaan kesihatan 
telah menjejaskan kemampanan kewangan Kerajaan dalam menyediakan 
perkhidmatan penjagaan kesihatan awam yang berkualiti. 


Rumah Mampu Milik yang Belum Mencukupi 


Usaha untuk menyediakan rumah mampu milik kepada rakyat terus 
berhadapan dengan cabaran berikutan pendapatan isi rumah yang 
rendah berbanding harga rumah, kenaikan kos pembinaan rumah dan 
proses kelulusan yang rumit. Isi rumah berpendapatan rendah dan 
sederhana tidak berkemampuan untuk membeli rumah. Walaupun 
terdapat penurunan dalam gandaan median atau nisbah harga rumah 
kepada pendapatan” daripada 5.0 pada tahun 2016 kepada 4.1 pada 
tahun 2019, namun rumah masih tidak mampu dimiliki. 


Kaedah pembinaan tradisional yang berintensifkan buruh adalah kurang 
produktif yang menyebabkan tempoh pembinaan yang lebih panjang 
dan kos keseluruhan yang lebih tinggi. Kenaikan kos tanah terutama 

di kawasan bandar yang berkepadatan tinggi menyumbang kepada 
peningkatan kos projek. Proses kelulusan yang rumit dan memakan masa 
menyebabkan kos pembangunan yang lebih tinggi dan akan ditanggung 
oleh pembeli rumah. Di samping itu, kawalan kualiti yang rendah telah 


7 Metodologi yang dibangunkan oleh Demographia International untuk menilai pasaran 
perumahan di kawasan bandar. Rumah dianggap mampu dibeli jika harga rumah itu 
kurang daripada tiga kali pendapatan median tahunan isi rumah. 

menjejaskan penyediaan rumah mampu milik yang berkualiti. Dalam 
mengejar keuntungan maksimum, pemaju cenderung mengabaikan aspek 
kualiti. Terdapat juga beberapa projek perumahan terbengkalai yang 
memberi kesan kepada segmen pasaran untuk kumpulan berpendapatan 
rendah dan sederhana. 


Kekurangan penyelarasan dalam kalangan pihak berkepentingan telah 
menjejaskan perancangan dan pelaksanaan program perumahan mampu 
milik awam. Beberapa program yang dilaksana oleh pihak berkuasa pada 
peringkat Persekutuan dan negeri tidak sejajar dengan dasar perumahan 
mampu milik. Kekurangan data yang komprehensif dan perkongsian data 
yang terhad dalam kalangan agensi telah menyebabkan kelewatan dalam 
mencapai sasaran negara untuk menyediakan rumah mampu milik. 


Potensi Sukan untuk Kehidupan Aktif Belum 
Diteroka Sepenuhnya 


Meskipun terdapat kemajuan yang memberangsangkan dalam usaha 
menggalakkan gaya hidup aktif melalui sukan, namun penyertaan 

yang inklusif dalam sukan massa masih kurang memuaskan. Selain itu, 
kebolehcapaian dan penyelenggaraan kemudahan sukan juga masih 
rendah. Prestasi atlet kebangsaan yang tidak konsisten dan kekurangan 
bakat baharu menjejaskan lagi kemajuan SPT. Penyertaan rakyat Malaysia 
dalam sukan massa kekal pada tahap sederhana dengan peningkatan 
daripada 59.8% pada tahun 2017 kepada 63% pada tahun 2020. Ini 
disebabkan oleh pengurusan masa yang lemah, gaya hidup sedentari 
serta kurang kesedaran mengenai kepentingan kehidupan aktif dan 
sihat. Tambahan pula, akses yang terhad kepada kemudahan sukan 

dan caj tinggi yang dikenakan oleh pengendali sukan swasta juga tidak 
menggalakkan penyertaan rakyat dalam budaya bersukan. Peranan 
pelbagai badan sukan pada peringkat komuniti dalam mempromosi 
sukan adalah kurang berjaya berikutan pengurusan yang lemah dan tidak 
profesional. 


Prestasi atlet yang tidak konsisten, tahap penyertaan wanita yang 
rendah dan pendedahan yang kurang dalam pertandingan sukan telah 
menjejaskan kemajuan SPT pada peringkat antarabangsa. Kekurangan 
bakat baharu dan peluang untuk menjadi atlet profesional dalam 

SPT telah menjejaskan usaha untuk mewujudkan kumpulan atlet elit. 
Kekurangan pusat sains sukan, pusat latihan khusus serta perkhidmatan 
perubatan dan sains sukan telah memberi kesan kepada prestasi atlet 
dan penyelidikan dalam pembangunan sukan. 


Industri sukan sebagai sumber pertumbuhan baharu yang masih belum 
diteroka sepenuhnya, terutama disebabkan oleh ketiadaan dasar 

yang jelas. Insentif untuk mempromosi produk dan perkhidmatan 
sukan tempatan masih belum mencukupi. Penganjur tempatan pula 
kurang mampu dari segi kewangan untuk menganjurkan acara sukan 
antarabangsa dan berprestij. Kualiti dan standard beberapa kemudahan 
sukan sedia ada tidak mencapai syarat minimum yang ditetapkan oleh 
badan sukan antarabangsa. 


Kesepaduan Sosial dan Perpaduan Rakyat 


Perpaduan dalam kalangan rakyat kekal kukuh dan berdaya 

tahan. Walau bagaimanapun, masih terdapat cabaran yang boleh 
menggugat perpaduan dan keharmonian. Ini termasuklah insiden 
yang mengakibatkan perpecahan, kemerosotan nilai murni dan 
penggunaan media sosial yang tidak beretika. Perancangan program 
kesepaduan sosial yang tidak terselaras telah menjejaskan usaha 
untuk menyatupadukan rakyat. Cabaran ini diburukkan lagi dengan 
kemerosotan nilai murni dalam institusi keluarga yang penting dalam 
membina masyarakat yang harmoni. Ini telah menyumbang kepada 
peningkatan dalam kes jenayah juvana, keganasan rumah tangga dan 
perceraian. Ini ditunjukkan oleh penurunan skor komponen keluarga 
dalam MyWI daripada 98.6 pada tahun 2015 kepada 95.0 pada tahun 
2020. 


Perkembangan pesat teknologi digital telah memberi manfaat kepada 
masyarakat. Namun penyalahgunaan teknologi ini telah menimbulkan 
cabaran kepada perpaduan dalam kalangan rakyat. Pada tahun 2020, 
jumlah langganan internet telah mencapai 29 juta. Kira-kira 93.3% 
daripada jumlah tersebut merupakan pengguna media sosial. Insiden 
penyalahgunaan media sosial untuk menyebarkan berita palsu, fitnah, 
ucapan sensitif atau berbaur kebencian dan hasut maya yang berlebihan 
meningkat dengan ketara. Ini dibuktikan daripada peningkatan jumlah 
aduan yang diterima mengenai penyalahgunaan media sosial termasuk 
akaun palsu, ucapan berbaur kebencian dan berita tidak benar, iaitu 
daripada 109 kes pada tahun 2016 kepada 8,618 kes pada tahun 2020. 


Perlembagaan Persekutuan dan Rukun Negara adalah asas kepada 
pembentukan identiti nasional bagi mengekalkan keamanan dan 
keharmonian. Walau bagaimanapun, rasa hormat, penghayatan dan 
pemahaman terhadap nilai yang terkandung dalam Perlembagaan 
Persekutuan dan Rukun Negara semakin terhakis. Ketiadaan dasar 
mengenai perpaduan telah menyebabkan perancangan dan pelaksanaan 
program tidak terselaras dalam kalangan agensi kerajaan, sektor swasta 
dan CSO. Ini telah menjejaskan pencapaian outcome yang dihasratkan 
untuk kesepaduan sosial dan perpaduan dalam kalangan rakyat. 


Hala Tuju: Rancangan Malaysia 
Kedua Belas, 2021-2025 


Dalam tempoh RMKe-12, usaha akan terus dipergiat untuk meningkatkan 
pertahanan dan keselamatan negara serta kesejahteraan dan perpaduan 
rakyat. Ini akan dicapai melalui beberapa langkah, iaitu memastikan 
keselamatan dan kedaulatan negara, mempertingkat penyampaian 
perkhidmatan penjagaan kesihatan, meningkatkan bekalan rumah mampu 
milik yang berkualiti dan berdaya huni, memanfaatkan sukan dalam 
membina masyarakat yang aktif dan memperkukuh perpaduan dalam 
kalangan rakyat. Ini akan menjamin kehidupan yang makmur sejajar 
dengan WKB 2030. 

Bidang Keutamaan A 
Memastikan Keselamatan dan 
Kedaulatan Negara 


Strategi A1 

Memelihara Kedaulatan Negara 

Strategi A2 

Meningkatkan Usaha Pencegahan Jenayah, Rehabilitasi 
dan Kesiapsiagaan Menghadapi Kecemasan serta 
Menjaga Kebajikan Anggota 


Strategi A3 
Memperkukuh Tadbir Urus Keselamatan 


Bidang Keutamaan B 
Mempertingkat Penyampaian 
Perkhidmatan Penjagaan Kesihatan 


Strategi B1 
Memperkemas Perkhidmatan Penjagaan Kesihatan 
Strategi B2 


Memperkukuh Pembiayaan Kesihatan dan Kesedaran 
Awam 


Strategi B3 
Memanfaatkan Teknologi 


Bidang Keutamaan C 
Meningkatkan Bekalan Rumah Mampu 
Milik yang Berkualiti 


Strategi C1 

Menambah Baik Akses kepada Rumah Mampu Milik 
Strategi C2 

Mempertingkat Tadbir Urus 

Strategi C3 

Memastikan Perumahan yang Inklusif 


Bidang Keutamaan D 


Memanfaatkan Sukan dalam Membina 
Masyarakat yang Aktif 


Strategi D1 

Menggalakkan Sukan untuk Kehidupan Aktif dan Sihat 
Strategi D2 

Meningkatkan Kecemerlangan Sukan 

Strategi D3 

Membangunkan Industri Sukan 


Bidang Keutamaan E 
Memperkukuh Perpaduan untuk 
Negara Makmur 


Strategi E1 

Menerima Kepelbagaian Sebagai Aset 
Strategi E2 

Membina Masyarakat yang Lebih Toleran 
Strategi E3 

Memperkukuh Tadbir Urus 

Rancangan Malaysia Kedua Belas: Sasaran Terpilih 


Memastikan Keselamatan dan Kedaulatan Negara 


2025 2025 2025 
Kedudukan dalam Global Kes Jenayah Indeks bagi Setiap Masa Respons Polis 
Peace Index 100,000 Penduduk 


Mempertingkat Penyampaian Perkhidmatan Penjagaan Kesihatan 


2025 2025 2025 2025 2025 
Indeks Kesihatan dalam Nisbah Doktor Nisbah Katil Hospital Pengurangan Risiko Pengurangan 
Indeks Kesejahteraan kepada bagi Setiap 1,000 Kematian Pramatang Prevalens 

Rakyat Malaysia Penduduk Penduduk Merokok 


(MyWI) 


Rancangan Malaysia Kedua Belas, 2021-2025 
Bab 4: Meningkatkan Pertahanan, Keselamatan, Kesejahteraan dan Perpaduan 4-15 


Meningkatkan Bekalan Rumah Mampu Milik yang Berkualiti 


2025 
Rumah Mampu 
Milik Dibina 
Memanfaatkan Sukan dalam Memperkukuh Perpaduan untuk 
Membina Masyarakat Aktif Negara yang Makmur 
Perpaduan 6 
Negara 1 
2025 2025 2021 
Indeks Budaya Indeks Perpaduan Penggubalan Dasar 
Sukan Malaysia Nasional Perpaduan 


WKB 2030 

Bidang Keutamaan A 


Memastikan Keselamatan dan 
Kedaulatan Negara 


Keselamatan dan kedaulatan negara akan terus diberi keutamaan bagi 
memastikan persekitaran yang kondusif untuk menggalakkan kegiatan 
ekonomi dan kehidupan yang selamat serta mengekalkan negara yang 
bermaruah dan berdaya tahan. Penekanan akan diberi untuk memelihara 
kedaulatan negara, meningkatkan usaha pencegahan jenayah, rehabilitasi 
dan kesiapsiagaan menghadapi kecemasan serta menjaga kebajikan 
anggota ATM dan penguat kuasa. Di samping itu, keutamaan juga akan 
diberi dalam memperkukuh tadbir urus keselamatan. 


Strategi 
A1 


(@ Memelihara Kedaulatan Negara 


Meningkatkan Usaha Pencegahan 

O) Jenayah, Rehabilitasi dan Kesiapsiagaan 
Menghadapi Kecemasan serta Menjaga 
Kebajikan Anggota 


Strategi 
A2 


Strategi 


A3 (0) Memperkukuh Tadbir Urus 


Keselamatan 


Strategi A1 


Memelihara Kedaulatan Negara 


Langkah akan diambil untuk memelihara kedaulatan negara daripada 
PATI dan aktiviti di sempadan yang menyalahi undang-undang serta 
meningkatkan keupayaan dan kemampuan pertahanan. Usaha ini 
termasuk merangka pelan yang menyeluruh untuk menguruskan PATI, 
menambah baik kawalan sempadan dan memperkukuh diplomasi 
pertahanan. Inisiatif ini adalah penting dalam memastikan negara selamat 
serta mengekal dan menggalakkan kestabilan serantau. 


Mengurus Ancaman daripada Pendatang Asing Tanpa 
Izin dan Kegiatan di Sempadan 


Pelan yang menyeluruh akan dirangka untuk menguruskan PATI. 

Ini merangkumi strategi untuk menambah baik dasar operasi 
penguatkuasaan, kawalan sempadan, pengurusan pendatang asing 
serta pelaporan media dan publisiti. Pelan ini akan merangkumi 
penambahbaikan sistem penguatkuasaan dalam menangani warga asing 
yang memasuki secara sah tetapi bekerja selepas tamat tempoh permit. 
Pelan ini juga akan memperkukuh kerjasama strategik dengan kerajaan 
negeri untuk memastikan peningkatan penglibatan komuniti dalam 
memberi maklumat terutama berkaitan PATI. Peranan pemimpin komuniti 
akan diperkasa dan program kesedaran kepada orang awam akan 
dipertingkat untuk membantu agensi penguat kuasa dalam menyekat 
kebanjiran PATI. 


Kawalan sempadan akan ditambah baik melalui operasi bersama dan 
rondaan sempadan di darat dan wilayah maritim melibatkan ATM 

dan agensi penguat kuasa untuk menghalang kemasukan tanpa izin. 
Bilangan pos keselamatan di sempadan antarabangsa akan ditambah, 
terutama di Sabah dan Sarawak. Pengawasan akan diperkukuhkan lagi 
melalui penggunaan sistem dan teknologi terkini termasuk sensor, 
radar, kamera litar tertutup dan dron untuk mengimbangi anggota yang 
terhad dan kekangan kawasan yang sukar diakses. Kawalan maritim juga 
akan diperketat untuk membanteras aktiviti yang menyalahi undang- 
undang seperti pelanunan, penyeludupan dan pencerobohan oleh kapal 
negara asing. Kerjasama dalam negara dan serantau juga akan dipergiat, 
terutama dalam operasi penguatkuasaan bersama serta pertukaran 
maklumat mengenai aktiviti perdagangan haram dan penyeludupan. 


Mempertingkat Keupayaan dan Kemampuan 
Pertahanan 


Keupayaan dan kemampuan pertahanan akan dipertingkat bagi 
memelihara kedaulatan negara seperti yang digariskan dalam Kertas 
Putih Pertahanan. Sehubungan itu, keupayaan ketenteraan akan 
diperkukuh dalam aspek perisikan, pengawasan, perolehan sasaran dan 
peninjauan. Langkah juga akan diambil untuk menambah baik kuasa 
tembakan dan mobiliti bagi meningkatkan keupayaan dan kemampuan 
pertahanan. Keselamatan maritim juga akan diperkukuh, terutama dalam 
aktiviti pengawasan dan penguatkuasaan serta keberadaan di laut bagi 
melindungi kepentingan sosioekonomi negara dan keselamatan. 


Diplomasi pertahanan akan dipergiat melalui kerjasama dua hala dan 
pelbagai hala bagi mengurang dan mengelakkan konflik. Kerjasama 
dengan negara luar dan rakan strategik akan diperkukuh melalui MoU 
dan memorandum perjanjian (MoA), termasuk menggalakkan latihan dan 
eksesais secara bersama. Kerjasama ini akan membolehkan perkongsian 
pengalaman dan maklumat, memperoleh pengetahuan teknikal serta 
memperkukuh rangkaian dan hubungan antarabangsa. Dasar industri 

pertahanan dan keselamatan negara akan digubal untuk menyediakan 
hala tuju yang menyeluruh bagi mengurangkan kebergantungan aset 
dan peralatan dari luar negara. Dasar ini akan memberi tumpuan 
kepada pembangunan produk dan perkhidmatan, pembangunan 
bakat, penerimagunaan teknologi serta aktiviti R&D, seterusnya akan 
mengurangkan kebergantungan yang tinggi terhadap sumber asing. 


Strategi A2 


Meningkatkan Usaha Pencegahan Jenayah, 
Rehabilitasi dan Kesiapsiagaan Menghadapi 
Kecemasan serta Menjaga Kebajikan Anggota 


Langkah bagi memperkukuh keselamatan dan ketenteraman awam 
akan ditumpu kepada menambah baik usaha mencegah jenayah, 
membanteras penyalahgunaan dan pengedaran dadah serta mengekang 
pemerdagangan orang. Di samping itu, pengurusan dan operasi 

penjara akan ditambah baik untuk menyediakan program koreksional 
dan pemulihan yang lebih berkesan. Langkah juga akan diambil untuk 
menambah baik respons dan kesiapsiagaan menghadapi kecemasan. 
Kebajikan anggota ATM dan penguat kuasa akan dibela untuk 
meningkatkan prestasi anggota dalam melaksanakan tugas. 


Menambah Baik Usaha Mencegah Jenayah 


Usaha mencegah jenayah akan terus dipergiat melalui pelaksanaan 
pelbagai program yang melibatkan PDRM, CSO, sektor swasta dan 
rakyat. Program PDRM omnipresence termasuk URB dan MPV akan 
dipertingkat, manakala program Community Policing akan diperkukuh 
termasuk melalui kerjasama dengan CSO, sektor swasta dan komuniti 
setempat. Program Bandar Selamat yang mengandungi elemen reka 
bentuk persekitaran dalam pencegahan jenayah seperti pemasangan 
lampu jalan, cermin keselamatan anti jenayah dan kamera litar tertutup 
akan diteruskan. Kerjasama erat antara agensi penguat kuasa, ATM, 
pihak berkuasa tempatan (PBT) dan komuniti akan dipertingkat untuk 
perkongsian maklumat yang lebih berkesan bagi mengurangkan jenayah 
dan kekacauan. Inisiatif ini juga akan menggalakkan usaha dalam 
mencapai pembinaan negara bangsa. 


Kempen dan program kesedaran awam melalui media sosial akan 
dipergiat untuk meningkatkan kesedaran mengenai pencegahan jenayah. 
Media sosial juga akan dimanfaatkan sebagai platform antara orang 
awam dengan agensi penguat kuasa bagi menggalakkan pertukaran 
maklumat berkaitan jenayah. Program bina upaya anggota penguat kuasa 
juga akan diperkukuh, terutama dalam bidang perisikan, penyiasatan dan 
pendakwaan. 


Pelan tindakan nasional untuk mencegah dan memerangi keganasan 
ekstremisme akan dibangunkan sebagai panduan untuk memastikan 
tindak balas yang pantas terhadap ancaman keganasan dan ekstremisme. 
Perkongsian rangkaian dan maklumat dengan agensi dalam dan luar 


negara serta syarikat telekomunikasi akan diperkukuh bagi membendung 
pergerakan pengganas. Program kesedaran dan deradikalisasi melibatkan 
agensi yang berkaitan akan dipertingkat. 


Platform perkongsian yang bersepadu dalam kalangan ATM dan 
agensi penguatkuasaan yang lain akan dibangunkan untuk menambah 
baik keberhasilan penyiasatan jenayah siber. Keupayaan anggota 
akan dipertingkat untuk memerangi jenayah siber dengan memberi 
tumpuan kepada penyiasatan jenayah, perisikan dan pertahanan siber 
serta pengawasan dalam talian. Penglibatan agensi keselamatan dan 
penguatkuasaan akan dipergiat, terutama ATM dan PDRM dalam 
mengekang ancaman jenayah siber seperti Macau Scam, penipuan 
e-dagang dan perjudian dalam talian. Kerjasama melalui perjanjian 
dua hala dan pelbagai hala juga akan diperkukuh dalam menangani 
jenayah siber rentas sempadan. Program sokongan akan dipergiat 
bagi meningkatkan kesedaran orang awam mengenai jenayah dan 
keselamatan siber. 


Membanteras Penyalahgunaan dan Pengedaran Dadah 


Undang-undang berkaitan dadah akan disemak semula bagi memperluas 
definisi dadah dan bahan terlarang bagi merangkumi NPS dan ketum. 

Di samping itu, peruntukan undang-undang yang berkaitan akan 

dipinda supaya penagih dadah yang tidak terlibat dengan jenayah tidak 
disenaraikan dalam daftar penjenayah dan orang yang tidak diingini. Ini 
akan memberi peluang kedua kepada bekas penagih untuk mendapatkan 
pekerjaan. Pengawasan serta operasi bersepadu dan terselaras 

oleh agensi penguatkuasaan yang berkaitan akan dipergiat untuk 
membanteras pengedaran dadah. Program penyampaian perkhidmatan 
alternatif (ASD) akan ditambah baik dengan menggalakkan penglibatan 
CSO dan sektor swasta bagi meningkatkan keberkesanan program 
pencegahan dadah. Program kesedaran yang menyasarkan keluarga, 
sekolah, IPT, tempat kerja dan komuniti akan dipergiat. Indeks bagi 
mengukur isu berkaitan dadah akan diperkenal untuk menambah baik 
proses membuat keputusan dalam membanteras penyalahgunaan dan 
pengedaran dadah. 


Membendung Pemerdagangan Orang 


Pendekatan yang lebih menyeluruh akan diterima pakai dalam 
membendung pemerdagangan orang bagi memastikan layanan yang adil 
dan saksama kepada mangsa. Ini akan merangkumi pencegahan dan 
pendakwaan pemerdagangan orang serta perlindungan kepada mangsa 
selaras dengan United Nations Convention against Transnational Organized 
Crime (Palermo Protocol). Indikator yang menyeluruh akan dibangunkan 
untuk mengenal pasti mangsa dan melapor aktiviti pemerdagangan 
orang. Kerjasama strategik dengan CSO dan pertubuhan antarabangsa 
akan diperkukuh untuk menjaga dan melindungi mangsa dengan lebih 
baik. 

Menambah Baik Pengurusan dan Operasi Penjara 


Pengurusan dan operasi penjara akan ditambah baik untuk 
memperkemas penyampaian perkhidmatan. Pelan yang menyeluruh akan 
dirangka untuk menambah baik pusat tahanan serta program pemulihan 
dan koreksional. Keupayaan dan kemampuan anggota penjara akan 
dipertingkat bagi menyokong usaha ini. Penjara akan dinaik taraf untuk 
menyediakan persekitaran yang kondusif dan ruang yang mencukupi 
untuk program pemulihan. Pesalah dadah di bawah Seksyen 15 Akta 
Dadah Berbahaya 1952 akan ditempatkan secara berasingan dengan 
banduan lain dalam penjara. 


Alternatif kepada pemenjaraan akan diperluas dengan mengadakan lebih 
banyak program percubaan dan pemulihan dalam komuniti. Ini termasuk 
perintah kehadiran wajib, hukuman tertunda, parol harian, tahanan di 
rumah, perintah parol mahkamah dan pengawasan penjara. Di samping 
itu, perkongsian strategik dalam kalangan CSO, sukarelawan dan majikan 
akan dipertingkat terutama dalam program integrasi semula banduan ke 
dalam masyarakat dan program latihan industri pintar dengan kerjasama 
sektor korporat. Inisiatif ini akan menggalakkan penerimaan semula 
bekas banduan atau orang yang diparol ke dalam masyarakat. 


Menambah Baik Kesiapsiagaan Menghadapi 
Kecemasan 


Fasiliti dan aset akan dinaik taraf bagi meningkatkan keupayaan agensi 
dalam menyediakan perkhidmatan kecemasan. Penyertaan sukarelawan 
komuniti setempat dalam Civil Defence Emergency Response Team- 
Community (CDERT-C) akan digalakkan dengan meningkatkan kesedaran 
tentang pentingnya semangat kesukarelawanan. Sukarelawan ini akan 
dilatih untuk diiktiraf sebagai ahli tindak balas kecemasan. Selain itu, 
sistem panggilan kecemasan dan Sistem Penggera Awam akan dinaik 
taraf untuk mempercepat masa respons. Perkhidmatan bomba sukarela 
juga akan diperluas ke kawasan FELDA. 


Menjaga Kebajikan Anggota Angkatan Tentera 
Malaysia dan Penguat Kuasa 


Kebajikan anggota ATM dan penguat kuasa akan dibela bagi memastikan 
kesejahteraan anggota serta pelaksanaan tugas yang lebih berkesan. 
Dalam hubungan ini, kuarters akan dibina, dinaik taraf dan diselenggara 
bagi mewujudkan persekitaran yang kondusif kepada anggota. Kuarters 
yang daif dan tidak selamat untuk diduduki akan dibina baharu manakala 
kuarters dua bilik akan dinaik taraf. Penyelenggaraan yang lebih teratur 
akan dipertingkat bagi memastikan kemudahan ini lebih selesa untuk 
didiami. Selain itu, program penjagaan kesihatan bagi anggota ATM dan 
penguat kuasa akan turut ditambah baik untuk meningkatkan kesihatan 
dan kecergasan. Langkah ini akan dapat mempertingkat kesiapsiagaan 
anggota dalam memenuhi arahan operasi pada bila-bila masa. 


Strategi A3 


Memperkukuh Tadbir Urus Keselamatan 


Tadbir urus keselamatan akan diperkukuh untuk menambah baik 
penyampaian perkhidmatan dalam mengekalkan keselamatan dan 
ketenteraman awam. Peranan dan fungsi Majlis Keselamatan Negara 
(MKN) akan dimantapkan, undang-undang berkaitan keselamatan dan 
ketenteraman awam akan disemak semula serta langkah pencegahan 
rasuah akan terus dipertingkat. Penyelarasan dan kerjasama dalam 
kalangan pihak berkepentingan serta perkongsian data dan integrasi 
sistem akan dipergiat. Usaha ini akan memastikan penguatkuasaan 
peraturan dan perundangan yang lebih baik, seterusnya meningkatkan 
kepercayaan kepada institusi dan memperkukuh pertahanan dan 
keselamatan negara. 


Mempertingkat Peranan dan Fungsi Majlis 
Keselamatan Negara 


Peranan dan fungsi MKN sebagai agensi peneraju yang menyelaras 
dasar berkaitan keselamatan negara akan dipertingkat. Dalam 
hubungan ini, penyelarasan pelbagai jawatankuasa di bawah MKN akan 
ditambah baik bagi memastikan arahan dan langkah berkaitan dengan 
keselamatan dan ketenteraman awam akan dilaksana secara lebih 
berkesan pada peringkat Persekutuan, negeri dan daerah. Penyelarasan 
ini akan memberi tumpuan kepada isu keselamatan termasuk siber, 
jenayah rentas sempadan, wabak penyakit, bencana alam serta krisis 
ekonomi dan sosial. Di samping itu, Pusat Pengurusan Operasi Negara 
(PPON) akan diperkukuh melalui penyelarasan yang lebih baik antara 
pihak berkepentingan yang berkaitan serta menghubungkan semua 
sistem pengurusan keselamatan, pertahanan dan bencana. Ini akan 
membolehkan pengumpulan maklumat dengan lebih pantas dan 
mempercepat proses membuat keputusan serta penyelarasan yang lebih 
baik dalam kalangan agensi untuk menangani ancaman dan krisis. 


Menambah Baik Undang-Undang Mengenai 
Keselamatan dan Ketenteraman Awam 


Beberapa undang-undang akan dipinda untuk memastikan kesesuaian 
dan keberkesanan bagi meningkatkan keselamatan dan ketenteraman 
awam. Ini termasuk undang-undang berkaitan jenayah merangkumi Akta 
Pencegahan Jenayah 1959, Akta Kesalahan Keselamatan (Langkah Khas) 
2012, Akta Pencegahan Keganasan 2015 dan Kanun Keseksaan 1957. Di 
samping itu, Akta Hasutan 1948 serta Akta Percetakan dan Penerbitan 
1984 akan disemak semula. 

Memperkukuh Langkah Pencegahan Rasuah 


Beberapa langkah pencegahan rasuah akan diperkukuh meliputi 

semua agensi penguatkuasaan dan ATM. Ini termasuk pelaksanaan 
piawaian Sistem Pengurusan Antirasuah yang digariskan di bawah Pelan 
Antirasuah Nasional secara mandatori. Bagi mengurangkan risiko rasuah, 
semua agensi penguatkuasaan di bawah Kementerian Dalam Negeri 
dikehendaki melaksana Sistem Pemprofilan Pengambilan bagi jawatan 
berisiko tinggi dan sensitif. Pusingan kerja juga akan dilaksana secara 
mandatori. 


Menambah Baik Penyelarasan dan Kerjasama 


Keberkesanan penyelarasan dan kerjasama adalah penting dalam 
kalangan semua pihak berkepentingan yang terlibat dalam memelihara 
keselamatan negara. Ini akan dilaksana dengan menggalakkan 

tadbir urus yang baik dalam kalangan agensi penguatkuasaan. Majlis 
perundingan keselamatan dan ketenteraman awam akan ditubuhkan 
untuk menyelaras usaha menangani ancaman keselamatan dan sebagai 
platform perkongsian pengetahuan dalam kalangan pakar keselamatan. 
Selain itu, majlis ini akan menilai keberkesanan dasar dan program 
serta perundangan dan prosedur sedia ada berkaitan keselamatan dan 
ketenteraman. 


Bagi menangani jenayah rentas sempadan, usaha bersepadu akan 
dilaksana untuk menyatukan pelbagai mandat dan kuasa ATM serta 
semua agensi penguatkuasaan berkaitan kawalan sempadan termasuk 

di semua pintu masuk. Dalam hubungan ini, pengurusan keselamatan 

dan penguatkuasaan, termasuk pergerakan orang dan barangan akan 
diperkukuh melalui penubuhan agensi tunggal sempadan. Pelan tindakan 
pengurusan dan operasi sempadan yang menyeluruh akan dirangka untuk 
memperkemas semua prosedur operasi penguatkuasaan sempadan. 


Mempertingkat Perkongsian Data dan Integrasi 
Sistem 


Dasar identiti digital nasional akan diperkenal bagi membolehkan 
pergerakan data yang dipercayai, selamat dan telus. Dasar ini akan 
memastikan semua sistem yang berkaitan dengan pendaftaran penduduk 
diintegrasi bagi membolehkan perkongsian data dalam kalangan agensi 
yang berkaitan. Inisiatif ini dapat menampung pertambahan data 
penduduk pada masa hadapan dan membolehkan penerimaan ciri-ciri 
tambahan identiti digital. 


Bidang Keutamaan B 


Mempertingkat Penyampaian 
Perkhidmatan Penjagaan Kesihatan 


Bagi menambah baik kesejahteraan rakyat, tumpuan yang lebih akan 
diberi untuk mempertingkat penyampaian perkhidmatan penjagaan 
kesihatan dengan menggiatkan semula sistem penjagaan kesihatan dan 
kerjasama yang lebih mantap dalam penggemblengan sumber. Sistem 
penjagaan kesihatan akan diperkemas, manakala pembiayaan dengan 
menggiatkan semula sistem penjagaan kesihatan dan kerjasama yang 
lebih mantap dalam penggembelengan sumber kesihatan dan kesedaran 
awam akan diperkukuh. Teknologi baru muncul akan dimanfaatkan bagi 
menyokong usaha menyediakan perkhidmatan penjagaan kesihatan 
yang lebih baik. Pelaksanaan langkah ini akan menyumbang ke arah 
memastikan kehidupan yang sihat dan meningkatkan kesejahteraan 
rakyat. 


Strategi (0) Memperkemas Perkhidmatan 
B1 Penjagaan Kesihatan 

Strategi (@ Memperkukuh Pembiayaan Kesihatan 
B2 dan Kesedaran Awam 

Strategi 


(O) Memanfaatkan Teknologi 


B3 

Strategi B1 


Memperkemas Perkhidmatan Penjagaan 
Kesihatan 


Perkhidmatan penjagaan kesihatan akan diperkemas untuk memastikan 
penyampaian yang cekap dengan kos yang berpatutan kepada rakyat. 
Langkah akan dilaksana bagi memperkukuh dasar penjagaan kesihatan, 
memerangi CD dan NCD serta meningkatkan program penjagaan 
kesihatan untuk warga emas. Keupayaan dalam mengendali krisis 
kesihatan akan ditingkatkan bagi memastikan kualiti dan akses kepada 
perkhidmatan penjagaan kesihatan. 


Memperkenalkan Dasar Penjagaan Kesihatan 


Pelan Rangka Tindakan Pembaharuan Sistem Penjagaan Kesihatan 
Malaysia akan diperkenal sebagai hala tuju baharu untuk 
mentransformasi sistem penjagaan kesihatan negara. Dalam merangka 
pelan rangka tindakan ini, kajian akan dijalankan untuk memantapkan 
landskap sektor penjagaan kesihatan. Kajian ini akan merangkumi 
transformasi sektor penjagaan kesihatan awam, pembaharuan peraturan 
sektor penjagaan kesihatan swasta dan pembiayaan kesihatan yang 
mampan. Beberapa dasar yang menyasarkan keperluan kesihatan khusus 
akan diperkenal, seperti penjagaan kesihatan oral, kesihatan mental dan 
imunisasi. Di samping itu, dasar keselamatan makanan akan dikaji semula 
untuk melindungi rakyat daripada ancaman kesihatan dan penipuan 
dalam rantaian bekalan makanan termasuk penyediaan, penjualan dan 
penggunaan makanan. Akta kualiti air minum juga akan diperkenal. 
Pelaksanaan semua inisiatif ini akan memastikan liputan kesihatan yang 
komprehensif, menjajarkan peranan pelbagai pihak berkepentingan 

dan menyelaras dengan lebih baik perkhidmatan penjagaan kesihatan 
melibatkan pendekatan keseluruhan negara. 


Memerangi Penyakit Berjangkit 


Program pencegahan dan intervensi akan dipergiat bagi memerangi 
CD, khususnya semasa wabak atau pandemik. Program kesedaran 

dan mitigasi mengenai penularan penyakit terutama COVID-19, HIV, 
denggi, TB, rabies, hepatitis B dan C akan dipertingkat dengan memberi 
tumpuan kepada kumpulan yang disasarkan. Program Wolbachia? akan 
diperluas untuk mencegah dan mengawal endemik denggi, terutama di 
kawasan zon merah. Pelan komunikasi yang berkesan untuk program 
imunisasi kebangsaan akan dilaksana untuk menghalang penyakit 


8 Objektif program Wolbachia adalah menggantikan populasi nyamuk liar yang 


menyebarkan virus denggi dengan populasi nyamuk yang tidak dapat memindahkan 
virus denggi, zika atau chikungunya kepada manusia. Penggantian ini akan dilaksana 
menggunakan bakteria yang dikenali sebagai Wolbachia, yang ditemui secara semula 
jadi dalam sel kebanyakan serangga, termasuk nyamuk dan diturunkan kepada generasi 
seterusnya melalui telur. 


cegahan vaksin. Di samping itu, daftar imunisasi kebangsaan juga akan 
diwujudkan, manakala program imunisasi akan diperluas bagi meliputi 
kanak-kanak di sekolah swasta, warga emas, Orang Asli dan penduduk 
yang kurang mendapat liputan perkhidmatan kesihatan di Sabah 

dan Sarawak. Peranan PBT dalam pengurusan kesihatan awam akan 
dipertingkat dengan mengambil kira aspek kesihatan dalam perancangan 
pembangunan serta menyediakan perkhidmatan sanitasi awam dan 
langkah kawalan penyakit. Peraturan Kebersihan Makanan 2009 akan 
dipinda, manakala rangka kerja perundangan dan peraturan lain yang 
berkaitan akan ditambah baik bagi mengurangkan insiden penyakit 
bawaan makanan yang berpunca daripada perniagaan makanan sediaan 
di rumah. 


Memerangi Penyakit Tidak Berjangkit 


Usaha akan dipergiat untuk memerangi NCD, dengan memberi tumpuan 
kepada penyakit kanser, kardiovaskular dan diabetis mellitus serta 
masalah mental. Pelbagai program kesedaran gaya hidup sihat akan 
diperluas untuk meliputi lebih ramai penduduk. Perkhidmatan saringan 
dan diagnosis kanser kolorektal, oral, payudara dan serviks akan 
diperkukuh dengan menambah bilangan klinik kesihatan bergerak. Di 
samping itu, program kesedaran kanser akan diadakan di lebih banyak 
klinik kesihatan dan hospital dengan menyasarkan kumpulan berisiko 
tinggi bagi tujuan pengesanan awal. 


Program intervensi obesiti di sekolah, IPT, tempat kerja dan pusat 
komuniti setempat akan dipergiat untuk meningkatkan kesedaran 
tentang risiko berkaitan tabiat pemakanan tidak sihat. Skop bagi cukai 
ke atas minuman bergula akan diperluas kepada produk minuman 
pracampur. Aktiviti sokongan nutrisi untuk wanita pada peringkat umur 
reproduktif akan dipertingkat bagi mengawal dan mencegah masalah 
malnutrisi beban berganda”. Program berhenti merokok akan terus 
diperkukuh di sektor awam dan swasta. Peranan Klinik Cure and Care 
sebagai One Stop Centre for Addiction akan diperluas untuk merangkumi 
program rehabilitasi bagi ketagihan alkohol. 


Pelan strategik kebangsaan akan dirangka untuk menangani isu kesihatan 
mental, merangkumi antara lain langkah pencegahan, intervensi dan 
rawatan. Kempen dan perkhidmatan berkaitan kesihatan mental akan 
dipertingkat untuk mendidik dan meningkatkan kesedaran melalui usaha 
bersepadu oleh pelbagai agensi berkaitan, sukarelawan, organisasi 
berasaskan komuniti (CBO) dan CSO. Di samping itu, daftar bunuh diri 
kebangsaan* akan diwujudkan bagi membantu dalam merangka langkah 
yang berkesan untuk menangani kadar bunuh diri yang meningkat. 


? Situasi iaitu kekurangan nutrisi wujud bersama berat badan berlebihan atau obesiti dan 
penyakit tidak berjangkit yang berkaitan dengan pemakanan. 


10 Pangkalan data bersepadu antara agensi bagi merekod kes bunuh diri dan kecederaan 
fatal akibat tujuan membunuh diri. 

Memperkukuh Program Penjagaan Kesihatan Warga 
Emas 


Memandangkan Malaysia sedang menuju ke arah negara tua pada tahun 
2030, adalah mustahak untuk menambah baik program penjagaan 
kesihatan warga emas. Reka bentuk fasiliti penjagaan kesihatan 
hendaklah mematuhi Akta Kemudahan dan Perkhidmatan Jagaan 
Kesihatan Warga Emas Swasta 2018 dan Akta Pusat Jagaan (Pindaan) 
2018 untuk memenuhi keperluan warga emas. Di samping itu, penjagaan 
kesihatan domisiliari juga akan merangkumi perkhidmatan penjagaan 
kesihatan oral untuk mencegah dan merawat kanser mulut dalam 
kalangan warga emas. Kerjasama strategik dengan sektor swasta, IPT, 
CBO dan CSO akan dipertingkat untuk melaksana program pencegahan 
dan rawatan kendiri. Program kesedaran mengenai penuaan dan 
pemakanan yang sihat akan diperkukuh, termasuk di Pusat Aktiviti Warga 
Emas untuk mengekalkan kesihatan yang baik dalam kalangan warga 
emas. 


Meningkatkan Kesiapsiagaan untuk Mengendali Krisis 
Kesihatan 


Perkhidmatan penjagaan kesihatan akan diperkukuh dengan penyediaan 
fasiliti, perkhidmatan farmaseutikal, personel kesihatan dan kelengkapan 
perubatan yang lebih baik untuk meningkatkan tahap kesiapsiagaan 
dalam mengendali krisis kesihatan. Kapasiti makmal kemahiran klinikal 
akan ditambah baik bagi meningkatkan kecekapan personel kesihatan 
dalam menyediakan rawatan berkualiti terbaik. Langkah keselamatan di 
makmal klinikal juga akan ditambah baik untuk mematuhi sepenuhnya 
piawaian yang ditetapkan oleh WHO bagi memastikan keselamatan 
personel. Tambahan pula, personel kesihatan dan kelengkapan 

perubatan bagi pasukan respons kecemasan awam pelbagai bahaya akan 
diperkukuh di beberapa pintu masuk terpilih, terutama di Lapangan 
Terbang Antarabangsa Kuala Lumpur, Sepang. Semua jabatan kecemasan, 
terutama di hospital negeri akan dilengkapkan dengan peralatan yang 
lebih baik untuk meningkatkan kecekapan penyampaian perkhidmatan. 
Di samping itu, sistem track and trace farmaseutikal akan diperkenal 
untuk memastikan bekalan ubat-ubatan yang mencukupi dan pengedaran 
yang cekap ke semua fasiliti penjagaan kesihatan. Sistem ini juga akan 
berfungsi untuk memeriksa ketulenan ubat. 


Memastikan Kualiti dan Akses kepada Perkhidmatan 
Penjagaan Kesihatan 


Pelan induk mengenai fasiliti dan sumber manusia akan dirangka untuk 
memperkukuh keupayaan dan kemampuan personel serta menambah 
baik fasiliti penjagaan kesihatan. Reka bentuk fasiliti penjagaan 
kesihatan baharu akan diteliti semula bagi memenuhi keperluan pasca 
COVID-19. Konsep hospital kluster akan diperluas bagi meliputi lebih 
banyak hospital awam, termasuk hospital pengajar dan klinik kesihatan 
untuk meningkatkan akses kepada perkhidmatan pakar. Kurikulum 


Program Latihan Pascasiswazah Kebangsaan akan dipertingkat untuk 
menambah baik kualiti dan meningkatkan bilangan pakar perubatan. 
Tumpuan juga akan diberi kepada aspek penyelenggaraan melalui 
pendekatan pembaikan, penggantian dan pemulihan. Ini bertujuan 
untuk menambah baik fasiliti penjagaan kesihatan yang uzur, terutama 
yang berusia melebihi 50 tahun, serta peralatan perubatan yang lapuk. 
Selain itu, pendekatan sewaan peralatan perubatan akan diteroka bagi 
membolehkan penerimagunaan teknologi yang lebih pantas dalam 
perolehan peralatan perubatan. Pembinaan fasiliti penjagaan kesihatan 
juga akan dipercepat melalui kerjasama yang lebih baik antara Kerajaan 
Persekutuan dan kerajaan negeri bagi memenuhi keperluan kesihatan 
rakyat. Bagi memastikan penduduk kawasan pedalaman mendapat akses 
yang saksama kepada perkhidmatan penjagaan kesihatan, perkhidmatan 
kesihatan bergerak akan diperluas untuk merangkumi perkhidmatan 
makmal, x-ray dan mamogram. 


Teknologi baru muncul akan dioptimumkan bagi menyediakan akses yang 
lebih baik kepada perkhidmatan penjagaan kesihatan. Perkhidmatan 
e-panggilan akan terus dimanfaatkan bagi menyediakan perkhidmatan 
penjagaan kesihatan ke rumah yang lebih baik. Perkhidmatan ini 
termasuk penghantaran ubat dan keputusan pemeriksaan kesihatan serta 
penyediaan pengangkutan personel perubatan untuk ujian darah dan 
khidmat nasihat kesihatan. Perkhidmatan klinik maya akan diperluas ke 
250 klinik dalam tempoh RMKe-12 untuk menyediakan akses yang lebih 
baik kepada khidmat nasihat perubatan dalam talian. Aplikasi mudah alih 
akan diperkenal bagi membolehkan pesakit membuat janji temu serta 
merujuk sejarah dan preskripsi perubatan secara dalam talian. Inisiatif 

ini akan mengurangkan aliran pesakit dan masa menunggu di hospital. 
Platform e-pembayaran akan dimanfaat untuk membolehkan penggunaan 
e-dompet bagi pembayaran bil perubatan di klinik kesihatan awam. 
Dalam hubungan ini, perkhidmatan e-dompet, yang sekarang digunakan 
di empat klinik, iaitu Klinik Kesihatan Kuala Lumpur, Klinik Kesihatan 
Cheras, Klinik Kesihatan Seremban dan Klinik Kesihatan Putrajaya Presint 
18, akan diperluas ke seluruh negara. 


Strategi B2 


Memperkukuh Pembiayaan Kesihatan dan 
Kesedaran Awam 


Langkah akan diambil untuk menangani kenaikan kos dalam menyediakan 
perkhidmatan penjagaan kesihatan yang berkualiti. Inisiatif akan 
diperkenal untuk memastikan pembiayaan penjagaan kesihatan adalah 
mampan dan memperkukuh liputan perlindungan kesihatan untuk 
kumpulan yang disasarkan. Di samping itu, literasi dan kesedaran 
mengenai kesihatan dalam kalangan orang awam akan dipertingkat 
melalui pelaksanaan pelbagai program pada semua peringkat. 
Pelaksanaan inisiatif ini dijangka dapat memudahkan penyampaian 
perkhidmatan penjagaan kesihatan yang berkualiti. 

Memastikan Kemampanan Kewangan untuk 
Penjagaan Kesihatan 


Beban kewangan Kerajaan akan dikurangkan secara beransur-ansur 
dalam menyediakan perkhidmatan penjagaan kesihatan berkualiti 

yang mampan. Laporan Malaysia National Health Accounts akan 
diperkukuh dengan menyediakan analisis yang lebih terperinci mengenai 
perbelanjaan kesihatan awam untuk mengenal pasti komponen kos 
utama dalam sistem kesihatan. Caj penjagaan kesihatan sedia ada 

akan disemak semula supaya pesakit yang berpendapatan lebih tinggi 
dikenakan bayaran yang lebih tinggi. Subsidi untuk perkhidmatan 
penjagaan kesihatan akan diperkemas berdasarkan penilaian kelayakan!!. 
Di samping itu, dana endowmen kesihatan kebangsaan terutama 
daripada wakaf akan diperkenal sebagai langkah mempelbagai sumber 
kewangan dan mewujudkan pembiayaan alternatif untuk penjagaan 
kesihatan. Beberapa pendekatan termasuk kerjasama awam swasta, 
sewa untuk beli, sewaan dan perkongsian fasiliti akan diteroka untuk 
mengurangkan kebergantungan kepada perbelanjaan Kerajaan. 


Kenaikan kos bagi produk farmaseutikal dan kelengkapan perubatan 
membimbangkan pengguna. Inisiatif pembelian strategik sedia ada 

akan dipertingkat melalui perluasan pendekatan perolehan pukal dalam 
pembelian produk farmaseutikal dan kelengkapan perubatan. Pendekatan 
ini akan dilaksana melalui kerjasama dengan sektor swasta serta 

negara ASEAN yang lain bagi mendapat tawaran yang lebih baik dalam 
proses perolehan. Di samping itu, mekanisme kawalan harga ubat akan 
diperkenal untuk melindungi pengguna daripada penetapan harga yang 
tidak adil. 


Memperkukuh Perlindungan Kesihatan 


Usaha akan dilaksana untuk menggalakkan rakyat memiliki insurans 

dan takaful bagi membiayai perbelanjaan penjagaan kesihatan. Skim 
perlindungan sosial sedia ada di bawah Pertubuhan Keselamatan Sosial 
(PERKESO) akan diperluas untuk melindungi pekerja di sektor bukan 
formal, termasuk pekerja yang terlibat dalam pertanian dan perdagangan 
runcit. Pekerja di bawah skim ini juga akan menikmati manfaat kesihatan. 
Selain itu, program PeKa B40 akan diperluas untuk menampung kos 
rawatan dan perkhidmatan di fasiliti penjagaan kesihatan swasta 
menerusi pembelian dan perjanjian perkhidmatan yang strategik bagi 
memastikan pembiayaan kesihatan yang lebih mampan. 


Mempertingkat Literasi dan Kesedaran Mengenai 
Kesihatan 


Dasar literasi kesihatan kebangsaan akan diperkenal bagi menambah baik 
pengetahuan dan pemahaman penduduk mengenai maklumat kesihatan 
asas dan perkhidmatan yang diperlukan. Ini juga akan membantu 


11 Penentuan sama ada seseorang atau keluarga layak mendapat bantuan kerajaan. 


agensi untuk merancang pelaksanaan program yang lebih baik. Sistem 
pengawasan literasi kesihatan akan dibangunkan untuk menyokong 
pelaksanaan dasar ini. Selari dengan aspirasi Agenda Nasional Malaysia 
Sihat, program kesedaran penjagaan kesihatan akan dipergiat melalui 
pelbagai platform pada semua peringkat. Pelaksanaan KOSPEN juga akan 
dipergiat di tempat kerja termasuk agensi kerajaan untuk mengurangkan 
bilangan kes NCD. Di samping itu, fasiliti kesihatan di bawah pelbagai 
agensi akan dimanfaatkan, manakala program pembangunan keupayaan 
pemimpin komuniti akan dipertingkat untuk menambah baik literasi dan 
kesedaran mengenai kesihatan. 


Lebih ramai murid sekolah, pelajar IPT, pemimpin tempatan dan wakil 
komuniti akan dilantik sebagai ejen kesihatan dan ikon kesihatan 
kebangsaan bagi mempromosi kesedaran mengenai kesihatan pada 
pelbagai peringkat. Gabungan kesihatan akan dibentuk untuk merancang 
kandungan dan aktiviti sukarelawan kesihatan yang lebih baik bagi 
meningkatkan keberkesanan. Platform media sosial akan dimanfaatkan 
bagi meningkatkan literasi kesihatan dan menangani maklumat 
mengelirukan yang memburukkan lagi isu kesihatan. 


Strategi B3 


Memanfaatkan Teknologi 


Subsektor penjagaan kesihatan akan memanfaatkan teknologi baru 
muncul bagi mengurangkan kos dan prosedur yang tidak perlu. Dalam 
hubungan ini, lebih banyak perkhidmatan penjagaan kesihatan akan 
didigitalkan bagi memastikan penggunaan maklumat yang lancar dan 
menyelesaikan isu sistem maklumat kesihatan yang tidak bersepadu. Di 
samping itu, penyelidikan, pembangunan dan inovasi akan dimanfaatkan 
untuk memastikan penyediaan perkhidmatan penjagaan kesihatan yang 
lebih baik. 


Mendigitalkan Perkhidmatan Penjagaan Kesihatan 


Inisiatif Rekod Perubatan Elektronik (EMR) akan dilaksana secara 
berfasa untuk memastikan aliran maklumat pesakit yang lancar antara 
fasiliti penjagaan kesihatan dan akan mewujudkan rekod kesihatan 
sepanjang hayat. Beberapa sistem maklumat khusus akan diperkenal 
terutama berkaitan kesihatan persekitaran, air, sanitasi dan kebersihan 
untuk mengumpulkan maklumat bagi tujuan pengawasan dan 
pengauditan kesihatan. Dalam hubungan ini, analitis data raya (BDA), 
risikan perniagaan dan perubatan kepersisan akan dimanfaatkan untuk 
merancang dan membuat keputusan yang lebih baik. Di samping itu, 
sistem maklumat keselamatan makanan bersepadu, sistem logo mengenai 
pilihan makanan dan minuman yang lebih sihat serta pangkalan data 
berkaitan komposisi makanan akan dibangunkan untuk menyediakan 
maklumat mengenai keselamatan makanan, komposisi ramuan dan 
kandungan nutrisi. 

Platform maya akan dibangunkan dan diintegrasi dengan Malaysian 
Health Data Warehouse (MyHDW) sedia ada bagi membolehkan 
perkongsian data merentas agensi kerajaan. Platform ini akan memudah 
cara proses membuat keputusan berasaskan bukti untuk menambah baik 
penyediaan perkhidmatan penjagaan kesihatan dan kawalan penyakit. 
Inisiatif ini akan memastikan perancangan penjagaan kesihatan yang 
berkesan dan pelaksanaan dengan kos yang cekap. 


Meningkatkan Kapasiti Penyelidikan, Pembangunan 
dan Inovasi 


Kapasiti penyelidikan, pembangunan dan inovasi akan dipergiat untuk 
menambah baik sistem penjagaan kesihatan. Pusat penyelidikan dan 
inovasi kesihatan digital akan ditubuhkan di Institut Kesihatan Negara 
(NIH) untuk mempercepat pembangunan produk dan perkhidmatan 
penjagaan kesihatan digital yang inovatif. Di samping itu, keupayaan 
penyelidik akan dipertingkat melalui program latihan yang berkualiti 
dalam menambah baik kompetensi dan prestasi. Peranan Makmal 
Kesihatan Awam Kebangsaan sedia ada di Sungai Buloh akan diperkukuh 
melalui pembangunan sebuah pusat sebagai penyedia External Quality 
Assurance (EQA). Pusat ini akan menyediakan penilaian bebas ke atas 
prestasi makmal bagi mempertingkat aspek kualiti perkhidmatan makmal 
kesihatan awam. Usaha juga akan dilaksana untuk meningkatkan 
penyelidikan saintifik dengan menjalankan kajian kohort kelahiran, 
penilaian kerentanan dan penyesuaian serta program pemantauan biologi 
manusia. Kerjasama dan perkongsian strategik, termasuk dengan sektor 
swasta dan rakan kongsi asing akan dipertingkat untuk memperkukuh 
keupayaan dan kemampuan penyelidikan dan pembangunan dalam 
subsektor penjagaan kesihatan. 


Bidang Keutamaan C 


Meningkatkan Bekalan Rumah Mampu 
Milik yang Berkualiti 


Akses kepada rumah mampu milik yang berkualiti dan berdaya huni 
untuk rakyat akan terus diberi tumpuan dalam agenda pemilikan 

rumah negara. Penekanan akan diberi dalam menambah baik akses 

dan mempertingkat tadbir urus rumah mampu milik serta memastikan 
pembangunan perumahan yang inklusif. Strategi ini adalah sejajar dengan 
WKB 2030 dan Agenda 2030 yang bermatlamat untuk menyediakan 
akses kepada rumah yang mencukupi, selamat dan mampu milik untuk 
semua. 


Strategi (@ Menambah Baik Akses kepada Rumah 
C1 Mampu Milik 
Strategi 


(0) Mempertingkat Tadbir Urus 


c2 


Strategi 
C3 


O) Memastikan Perumahan yang Inklusif 


Strategi C1 


Menambah Baik Akses kepada Rumah Mampu 
Milik 

Akses yang lebih baik kepada rumah mampu milik untuk rakyat akan 
terus menjadi keutamaan. Inisiatif ini akan dicapai dengan menyediakan 
rumah mampu milik kepada kumpulan sasar, menambah baik akses 
kepada pembiayaan dan mengurus kos pembinaan rumah. Langkah akan 
terus dilaksana untuk memanfaatkan tanah milik kerajaan dan tanah 


wakaf yang akan membolehkan pemilikan rumah mampu milik yang lebih 
tinggi untuk kumpulan sasar terpilih. 


Meningkatkan Bekalan Rumah Mampu Milik kepada 
Kumpulan Sasar 


Lebih banyak rumah mampu milik akan dibina untuk kumpulan sasar 
terpilih. Peraturan akan diperkenal bagi mengehadkan pembelian kepada 
hanya sebuah rumah mampu milik bagi setiap warganegara yang layak. 
Pangkalan data pemilik rumah mampu milik yang komprehensif akan 
dibangunkan untuk memantau pemilikan rumah. Harga siling rumah 
mampu milik juga akan diperkenal di pasaran sekunder bagi mengawal 
harga rumah, khususnya di kawasan bandar. Di samping itu, dasar 
pemisah kepada penyewa PPR yang ingkar akan dikuat kuasa dengan 
tegas untuk memastikan program ini hanya memberi manfaat kepada isi 
rumah yang layak. 

Menambah Baik Akses kepada Pembiayaan Rumah 


Skim pembiayaan rumah sedia ada akan ditambah baik bagi membantu 
isi rumah B40 dan M40 untuk memiliki rumah. Sehubungan itu, program 
RTO akan diperluas untuk merangkumi rumah berharga sehingga 
RM500,000. RTO akan membolehkan penyewa membuat pilihan untuk 
membeli harta tanah yang didiami dalam tempoh lima tahun. Di samping 
itu, Dana untuk Rumah Mampu Milik dan Skim Perumahan Belia akan 
terus disediakan bagi membiayai pembelian rumah pertama. 


Skim Pinjaman Perumahan akan diperkukuh bagi membantu isi rumah 
yang memiliki tanah untuk membina rumah mampu milik. Model 
kewangan baharu dengan pakej pinjaman yang lebih menarik akan 
diperkenal untuk meningkatkan kadar pengambilan pinjaman. Langkah 
juga akan dilaksana untuk membantu pemilik rumah yang berhadapan 
dengan situasi rumah akan dilelong disebabkan oleh masalah kewangan. 
Dalam hubungan ini, program murabaha kepada ijarah kepada murabaha 
(daripada milik kepada sewa kepada milik semula) akan diperkenal bagi 
membolehkan pemilik rumah membeli semula harta tanah yang telah 
dibeli oleh bank. 


Mengurus Kos Pembinaan Rumah 


Inisiatif akan dilaksana untuk mengurus kos pembinaan rumah mampu 
milik. Caj dan bayaran yang dikenakan oleh PBT dan penyedia utiliti 
untuk pembinaan rumah mampu milik akan diseragamkan. Selain itu, 
model untuk pembangunan rumah mampu milik berasaskan mekanisme 
perkongsian kos akan diperkenal melalui kerjasama antara Kerajaan 
Persekutuan dan kerajaan negeri serta pemaju swasta. Insentif 

Sistem Binaan Berindustri (IBS) sedia ada akan disemak semula untuk 
menggalakkan pemaju menggunakan teknologi IBS bagi mengawal kos 
dan meningkatkan kecekapan. 


Memanfaatkan Tanah yang Dimiliki oleh Kerajaan dan 
Tanah Wakaf 


Langkah akan dilaksana untuk memanfaatkan tanah yang dimiliki oleh 
Kerajaan Persekutuan dan kerajaan negeri, tanah wakaf dan penyedia 
utiliti untuk membina rumah mampu milik. Undang-undang mengenai 
pembangunan tanah wakaf akan diperkenalkan di peringkat Persekutuan 
yang akan menjadi garis panduan berkaitan pembangunan tanah wakaf 
di seluruh negara. Kerajaan Persekutuan akan terus bekerjasama 

rapat dengan majlis agama Islam negeri dan pihak berkepentingan 

lain mengenal pasti tanah wakaf yang sesuai untuk pembangunan 
perumahan. Di samping itu, tanah milik syarikat utiliti awam yang 
sesuai akan dikenal pasti untuk membina rumah mampu milik, terutama 
di kawasan bandar dan pinggir bandar. Setakat ini, tiga loji rawatan 
kumbahan telah dikenal pasti untuk pembangunan tersebut. 


Garis panduan pembangunan semula perumahan akan dirangka 
menggunakan model kerjasama awam dan swasta untuk membangunkan 
semula perumahan awam, terutama flat usang dan kuarters kerajaan 
yang lama atau terbiar yang tidak ekonomik untuk dibaiki. Garis panduan 
ini akan memudahkan pembangunan semula kawasan perumahan 

kos rendah bagi menambah bilangan rumah yang lebih berkualiti. 

Di samping itu, rumah mampu milik akan dibina berdekatan dengan 
terminal pengangkutan bagi meningkatkan mobiliti dan ketersambungan. 
Sehubungan itu, penyediaan rumah mampu milik akan diambil kira dalam 
perancangan pembangunan perbandaran baharu. 


Strategi C2 
Mempertingkat Tadbir Urus 


Tadbir urus rumah mampu milik akan dipertingkat untuk menambah baik 
perancangan, penyelarasan dan pelaksanaan projek rumah mampu milik 
pada peringkat Persekutuan, negeri dan tempatan. Keupayaan institusi 
membina rumah mampu milik, menguatkuasakan piawaian perumahan 
dan memantapkan peraturan dan perundangan bagi melindungi pembeli 
dan penyewa rumah akan diperkukuh. Ini akan membantu memastikan 
penyediaan rumah yang berkualiti dan menambah baik daya huni untuk 
kumpulan sasar. 


Memperkukuh Keupayaan Institusi untuk Membina 
Rumah Mampu Milik 


Pusat data perumahan yang mengintegrasi data perumahan daripada 
Kerajaan Persekutuan dan kerajaan negeri serta pemaju swasta akan 
dibangun untuk memperkukuh keupayaan institusi. BDA akan dimanfaat 
bagi memudah cara penggubalan dasar berasaskan bukti dalam 
membangunkan projek perumahan. Di samping itu, sistem pengurusan 
perumahan yang bersepadu akan dibangunkan sebagai platform 
pendaftaran tunggal bagi memohon dan memproses permit iklan serta 
jualan. 


Menguatkuasakan Piawaian Perumahan Negara 


Piawaian Perumahan Berkualiti (PPB) akan dikuat kuasa bagi memastikan 
kualiti rumah mampu milik. PPB menetapkan Standard Perumahan 
Kebangsaan?? sebagai piawaian rujukan dalam pembinaan rumah 

mampu milik yang berkualiti. Selain itu, Sistem Penilaian Kualiti untuk 
Kerja Pembinaan Bangunan (OLASSIC) akan dijadikan mandatori di 
bawah PPB. OLASSIC akan dijadikan sebagai prasyarat kelulusan 
kebenaran merancang. Penilaian yang dijalankan di bawah OLASSIC akan 
berasaskan kepada kualiti kemasan kerja bagi rumah yang dibina. 


12 Standard yang dibangunkan oleh Lembaga Pembangunan Industri Pembinaan Malaysia 
(CIDB). Standard ini menetapkan piawaian minimum dalam penyediaan rumah berkualiti 
di Malaysia dan menjadi garis panduan standard dalam perancangan, reka bentuk dan 
pembinaan projek perumahan mampu milik. 

Memantapkan Peraturan dan Perundangan bagi 
Melindungi Pembeli dan Penyewa 


Akta Pemajuan Perumahan (Kawalan dan Pelesenan) 1966 akan dipinda 
bagi menambah baik peraturan dan perundangan perumahan sedia 

ada untuk melindungi pembeli rumah. Tindakan yang lebih tegas akan 
dikenakan ke atas pemaju yang tidak bertanggungjawab dan individu 
yang bersekutu dengan syarikat yang menyebabkan projek perumahan 
terbengkalai dan yang menganiaya pembeli rumah. Akta pembangunan 
komersial akan diperkenal bagi melindungi kepentingan pemilik hartanah 
kecil dalam projek pembangunan komersial. Akta ini akan menangani 

isu berkaitan pembangunan beberapa jenis harta tanah di bawah projek 
komersial seperti studio, dupleks dan small office and home office (SOHO) 
yang tidak menepati keperluan bagi rumah mampu milik. Selain itu, dalam 
usaha untuk menambah baik pasaran rumah sewa, akta penyewaan 
perumahan akan diperkenal bagi menentukan hak pemilik dan penyewa. 


Strategi C3 


Memastikan Perumahan yang Inklusif 


Langkah akan diambil untuk memastikan penyediaan perumahan mampu 
milik adalah inklusif. Bagi tujuan ini, pembinaan rumah mampu milik akan 
dijadikan prasyarat dalam pembangunan perbandaran baharu. Di samping 
itu, komuniti akan digalakkan untuk menerima pakai amalan terbaik di 
bawah Dasar Komuniti Negara (DKN), Dasar Kebersihan Negara dan 
Pengasingan Sisa di Punca bagi meningkatkan daya huni. 


Memastikan Rumah Mampu Milik dalam 
Pembangunan Perbandaran Baharu 


Pembinaan rumah mampu milik akan dijadikan keutamaan dalam 
pembangunan perbandaran baharu, menjadikannya mudah diakses 

oleh isi rumah berpendapatan rendah. Objekif untuk memaksimumkan 
keuntungan dijadikan keutamaan dalam sebilangan projek pembangunan 
menyebabkan rumah mampu milik tidak mencukupi. Sehubungan itu, 
garis panduan nasional akan dirangka sebagai rujukan kepada kerajaan 
negeri untuk membangunkan rumah mampu milik dalam perbandaran 
baharu. Ini bertujuan meningkatkan keterangkuman dengan memastikan 
rakyat daripada pelbagai segmen pendapatan mendiami perbandaran 
tersebut. 


Menerima Pakai Amalan Terbaik untuk Meningkatkan 
Daya Huni 


DKN yang dilancarkan pada tahun 2019 bermatlamat untuk memupuk 
semangat perpaduan bagi membolehkan anggota komuniti hidup dalam 
persekitaran yang kondusif dan harmoni. Inisiatif DKN akan diperluas 

ke seluruh negara untuk menggalakkan komuniti lebih aktif dalam 
memastikan persekitaran adalah selamat dan bersih. Komuniti setempat 
dan badan pengurusan kediaman akan dilengkapi dengan kemahiran 
yang diperlukan untuk menjalankan dan menganjurkan program 
kemasyarakatan dengan berkesan. Peranan badan pengurusan bersama 
dan perbadanan pengurusan akan diperkukuh dengan pindaan Akta 
Pengurusan Strata 2013. 


Persekitaran tempat tinggal yang lebih kondusif akan disediakan melalui 
perluasan amalan terbaik seperti yang digariskan dalam DKN, Dasar 
Kebersihan Negara dan Pengasingan Sisa di Punca. Pemaju swasta akan 
digalakkan mengguna pakai konsep reka bentuk sejagat dalam projek 
perumahan untuk memenuhi keperluan kumpulan sasar khusus, terutama 
OKU dan warga emas. PBT juga akan digalakkan membina lebih banyak 
kemudahan mesra persekitaran, termasuk taman awam dan ruang 
rekreasi, terutama di kawasan kediaman berkepadatan tinggi. 


Bidang Keutamaan D 


Memanfaatkan Sukan dalam Membina 
Masyarakat yang Aktif 


Sukan akan terus dimanfaatkan sebagai medium untuk membina 
masyarakat yang aktif. Visi Sukan Negara 2030 (VSN 2030) yang 
merupakan kesinambungan daripada Dasar Sukan Negara 2009 akan 
diperkenal untuk menetapkan hala tuju baharu bagi menjadikan 

Malaysia negara bersukan menjelang 2030. Langkah akan diambil bagi 
menggalakkan sukan untuk kehidupan aktif dan sihat, meningkatkan 
kecemerlangan sukan dan membangunkan industri sukan sebagai sumber 
pertumbuhan baharu. Strategi ini akan membolehkan rakyat Malaysia 
mengamalkan gaya hidup aktif, meningkatkan penyertaan Malaysia dalam 
sukan pada peringkat antarabangsa dan melonjakkan sumbangan industri 
sukan kepada ekonomi. 

(o Menggalakkan Sukan untuk 
Kehidupan Aktif dan Sihat 


O) Meningkatkan Kecemerlangan Sukan 


(O) Membangunkan Industri Sukan 


Strategi 
D3 


Strategi D1 


Menggalakkan Sukan untuk Kehidupan Aktif 
dan Sihat 


Usaha bersepadu akan dilaksana untuk mempromosi budaya sukan 

bagi membina masyarakat yang aktif dan sihat. Usaha ini termasuk 
mempertingkat kebolehcapaian kepada kemudahan sukan, memperkukuh 
badan sukan berasaskan komuniti dan menggalakkan penyertaan yang 
inklusif dalam sukan. Pelaksanaan usaha ini akan menyokong Matlamat 3 
Agenda 2030 bagi memastikan kehidupan yang sihat dan menggalakkan 
kesejahteraan serta menyokong prinsip inklusiviti di bawah WKB 2030. 


Mempertingkat Kebolehcapaian kepada Kemudahan 
Sukan 


Pelan kebangsaan akan diperkenal untuk menyediakan panduan 
komprehensif bagi pembinaan, pengurusan dan penyelenggaraan 
kemudahan sukan awam. Sistem berpusat akan dibangunkan untuk 
mengurus kemudahan ini dan memastikan penggunaan yang optimum. 
Sistem tempahan dalam talian yang bersepadu, termasuk aplikasi mudah 
alih akan dibangunkan bagi membolehkan akses yang lebih luas kepada 
kemudahan sukan awam. 


Libat urus berterusan dengan PBT dan pemimpin komuniti akan dilaksana 
untuk memastikan pembangunan kemudahan sukan dan kawasan 
rekreasi baharu berdasarkan keperluan komuniti setempat. Kemudahan 
sukan awam sedia ada juga akan dinaik taraf dan disenggara dengan 

baik untuk mengoptimumkan penggunaan. PBT pula akan digesa untuk 
melaksana penyenggaraan berkala bagi kemudahan sukan dan rekreasi di 
bawah bidang kuasa masing-masing. Di samping itu, sektor swasta dan 
badan sukan akan digalakkan bagi menyediakan lebih banyak kemudahan 
sukan untuk kegunaan awam. 


Memperkukuh Badan Sukan Berasaskan Komuniti 


Badan sukan berasaskan komuniti akan diperkukuh untuk menganjurkan 
acara sukan dan mempromosi gaya hidup aktif dengan lebih berkesan. 
Pengurusan badan sukan ini akan diperkukuh melalui program 
pembangunan keupayaan untuk mempertingkat kemahiran kepimpinan, 
pengurusan kewangan dan pentadbiran. Sistem penarafan akan 
diperkenal bagi menggalakkan kecemerlangan pengurusan dalam 
kalangan badan sukan berasaskan komuniti. Langkah ini akan membantu 
badan sukan tersebut dalam menggalakkan gaya hidup aktif dan 
mengenal pasti bakat baharu pada peringkat akar umbi. 


Menggalakkan Penyertaan yang Inklusif dalam Sukan 


Kemudahan khusus untuk memenuhi keperluan kumpulan sasar seperti 
OKU, warga emas dan wanita akan disediakan dalam pembangunan 
kemudahan sukan dan kawasan rekreasi baharu. Penganjur acara sukan 
pula akan dikehendaki untuk menganjurkan program khusus bagi 
menggalakkan penyertaan kumpulan sasar ini. PBT juga akan digalakkan 
untuk menganjurkan lebih banyak aktiviti sukan bagi kumpulan ini 

pada peringkat komuniti. Di samping itu, pelan tindakan nasional bagi 
meningkatkan penyertaan wanita dalam sukan akan diperkenal. Pelan 
ini bukan hanya akan mempromosi kesedaran bersukan dalam kalangan 
wanita, tetapi juga memudah cara penyediaan keperluan khusus wanita 
termasuk mempertingkat keselamatan dan ketenteraman di kemudahan 
sukan. Usaha yang intensif juga akan dilaksana untuk memupuk budaya 
bersukan dalam kalangan kanak-kanak dan belia dengan menambah 
baik program sukan dan sukatan pelajaran di sekolah dan IPT. Kempen 
kesedaran, terutama melalui platform digital dan acara sukan akan 
dilaksana untuk menggalakkan penyertaan sukan dalam kalangan 
kumpulan sasar. 

Strategi D2 


Meningkatkan Kecemerlangan Sukan 


Beberapa inisiatif akan dilaksana untuk memastikan atlet kebangsaan 
terus cemerlang dalam pertandingan sukan. Oleh itu, tumpuan akan 
diberi untuk memperkukuh tadbir urus SPT, mempertingkat prestasi 
atlet, menambah baik perkhidmatan sokongan untuk sukan serta 
meningkatkan kesejahteraan atlet. Usaha ini akan melonjakkan prestasi 
negara dalam sukan dan membolehkan atlet kebangsaan mendapat 
pengiktirafan antarabangsa. 


Memperkukuh Tadbir Urus Sukan Berprestasi Tinggi 


Dasar Sukan Negara akan disemak semula untuk merangkumi, antara 
lain langkah memperkukuh pentadbiran dan pengurusan persatuan 
sukan kebangsaan (NSA). Profesionalisme NSA akan ditingkatkan melalui 
program pembangunan keupayaan. NSA juga akan digalakkan untuk 
menggaji bekas atlet kebangsaan bagi memanfaatkan pengalaman dan 
kemahiran. Sekretariat Wanita dalam Sukan akan ditugaskan, antara lain 
untuk memastikan lebih ramai wanita, terutama bekas atlet kebangsaan 
dilatih sebagai jurulatih berkelayakan dan memegang jawatan dalam 
entiti SPT. 


Mempertingkat Prestasi Atlet 


Sokongan untuk atlet SPT akan terus dipertingkat bagi memastikan 
prestasi yang konsisten. Penyertaan atlet SPT dalam program latihan 
khusus dan kejohanan kompetitif pada peringkat tempatan dan 
antarabangsa akan dipertingkat. Kerjasama dengan NSA akan diperkukuh 
untuk menganjurkan lebih banyak kejohanan bertaraf antarabangsa bagi 
memberi pendedahan yang mencukupi kepada atlet kebangsaan untuk 
bersaing. Lebih banyak kemudahan latihan yang dikhususkan untuk SPT 
akan dibina bagi meningkatkan kebolehcapaian dan ketersediaan tempat 
latihan untuk atlet. Bagi meningkatkan bilangan bakat sukan, program 
khusus mengenal pasti bakat akan dijalankan di sekolah dan IPT. Majlis 
Sukan Negeri akan diperkasa dalam mengenal pasti dan melatih bakat 
baharu melalui pewujudan semula unit SPT. 


Menambah Baik Perkhidmatan Sokongan untuk Sukan 


Pendekatan menyeluruh akan diambil untuk menambah baik 
perkhidmatan sains dan perubatan sukan bagi menyokong keseluruhan 
pembangunan sukan. Langkah ini termasuk menyemak semula 

dasar semasa untuk memudah cara perkembangan sains sukan dan 
menyediakan insentif bagi perolehan peralatan sains dan perubatan 
sukan. Teknologi baru muncul, termasuk BDA akan diguna untuk 
meningkatkan dan memantau prestasi atlet. Usaha juga akan diteruskan 
untuk menggalakkan REDECEI dalam sains sukan. Kapasiti Pusat 
Perubatan Sukan Negara akan diperluas bagi menyediakan lebih banyak 
perkhidmatan. 


Mempertingkat Kesejahteraan Atlet 


Kesejahteraan atlet akan diberi lebih perhatian dengan menyediakan 
peluang pendidikan, pembangunan kerjaya dan perlindungan sosial yang 
lebih baik. Kerjasama dengan IPT akan diperkukuh bagi menyediakan 
lebih banyak peluang kepada atlet melanjutkan pelajaran ke peringkat 
yang lebih tinggi. Program pembangunan keupayaan akan dipergiat 
untuk membolehkan atlet terlibat dalam perniagaan berkaitan sukan 
dan menceburi profesion seperti jurulatih, pelatih peribadi dan pegawai 
teknikal. Kajian akan dijalankan bagi memperkenalkan perlindungan 
sosial dalam meningkatkan kesejahteraan atlet termasuk selepas 
persaraan. 


Strategi D3 


Membangunkan Industri Sukan 


Industri sukan akan dipromosi sebagai sumber pertumbuhan baharu 
untuk membantu pembangunan sosioekonomi rakyat. Langkah 

akan ditumpu kepada menambah baik ekosistem industri sukan 

dan membangunkan segmen pelancongan sukan. Langkah ini akan 
menyediakan persekitaran yang kondusif kepada industri untuk 
berkembang, mewujudkan lebih banyak peluang pekerjaan dan 
perniagaan serta mempromosi Malaysia sebagai destinasi pilihan untuk 
pelancongan sukan. 


Menambah Baik Ekosistem Industri Sukan 


Ekosistem industri sukan akan ditambah baik dengan memperkenalkan 
dasar yang bersesuaian serta menggubal undang-undang dan peraturan 
bagi memudah cara pembangunan industri sukan yang mampan. Dasar ini 
akan menyediakan hala tuju untuk pembangunan industri. Jawatankuasa 
penyelarasan akan ditubuhkan bagi mempromosi industri sukan sebagai 
sumber pertumbuhan baharu. Jawatankuasa ini akan dianggotai oleh 
pihak berkepentingan berkaitan termasuk pemain industri. Pendekatan 
BDA juga akan diguna pakai untuk memudah cara proses membuat 
keputusan berasaskan maklumat. 


Usaha akan dilaksana bagi menggalakkan usahawan tempatan menceburi 
industri pembuatan dan pemasaran barangan sukan serta penganjuran 
acara sukan dan pengurusan kemudahan sukan. Usahawan akan disokong 
dengan mewujudkan persekitaran yang kondusif, termasuk menyediakan 
akses kepada pembiayaan untuk mengembangkan perniagaan dan 
meningkatkan daya saing. Perniagaan sukan tempatan, terutama 
perusahaan kecil dan sederhana akan digalakkan bagi menyertai pelbagai 
pameran perdagangan dan acara sukan tempatan dan antarabangsa 
untuk mempamerkan produk dan perkhidmatan. Aktiviti promosi juga 
akan dipergiat bagi mewujudkan kesedaran pengguna mengenai produk 
dan perkhidmatan sukan tempatan. Sektor swasta juga akan digalakkan 
memain peranan yang lebih besar dalam menganjurkan acara sukan dan 
menyediakan peluang perniagaan kepada usahawan tempatan. 

Mempromosi Pelancongan Sukan 


Pelancongan sukan akan dipromosi untuk memacu pertumbuhan industri 
sukan dengan menjadi tuan rumah atau menganjur acara sukan seperti 
sukan rekreasi, e-sports dan sukan lasak. Dalam hubungan ini, usaha 
akan dipergiat supaya penganjuran acara sukan bertaraf antarabangsa 
diadakan di Malaysia bagi menarik peserta dan penonton dari dalam 
dan luar negara. Selain itu, pakej pelancongan akan disediakan kepada 
peserta dan penonton untuk merasai pengalaman mengenai budaya dan 
hospitaliti tempatan. Sektor swasta juga akan digalakkan untuk melabur 
dalam kemudahan sukan yang mematuhi piawaian antarabangsa. Usaha 
ini akan meletakkan Malaysia sebagai pusat acara sukan utama serta 
destinasi pelancongan pilihan di rantau ini. 


Bidang Keutamaan E 


Memperkukuh Perpaduan untuk Negara 
Makmur 


Pendekatan keseluruhan negara adalah penting bagi menjadikan Malaysia 
sebuah negara yang lebih makmur berasaskan kepercayaan, perpaduan 
dan toleransi. Usaha akan ditumpu untuk menerima kepelbagaian 
masyarakat sebagai aset negara, membina masyarakat yang lebih toleran 
serta memperkukuh tadbir urus untuk kesepaduan sosial dan perpaduan 
rakyat. Langkah ini akan membantu dalam membina negara yang 
makmur, masyarakat yang lebih bersatu dan harmoni serta menyumbang 
kepada pembinaan negara bangsa. 


Strategi 
E1 


O) Menerima Kepelbagaian Sebagai Aset 


Strategi (@ Membina Masyarakat yang Lebih 
E2 Toleran 


Strategi 
E3 


(@ Memperkukuh Tadbir Urus 


Strategi E1 


Menerima Kepelbagaian Sebagai Aset 


Usaha berterusan akan dilaksana untuk memastikan rakyat menerima, 
menghargai dan meraikan kepelbagaian. Objektif utama adalah untuk 
membina masyarakat yang lebih bersatu, makmur dan harmoni. Langkah 
akan diambil bagi menggalakkan interaksi sosial dan memanfaatkan 
pelbagai platform pendidikan bagi memelihara kepelbagaian dan 
memperkukuh perpaduan. 


Menggalakkan Interaksi Sosial 


Interaksi sosial akan digalakkan dengan menambah baik dan memperluas 
program perpaduan seperti program Kawasan Rukun Tetangga dan Skim 
Rondaan Sukarela. Lebih banyak program kebudayaan dan sambutan 
perayaan akan dianjurkan untuk memupuk persefahaman dan memberi 
pendedahan kepada rakyat, terutama belia dan kanak-kanak mengenai 
adat dan budaya tradisional pelbagai kumpulan etnik di Malaysia. Aktiviti 
di muzium, memorial dan galeri seni serta tempat bersejarah akan 
dipergiat untuk meningkatkan kefahaman dan memberi pendedahan 
kepada sejarah dan kepelbagaian budaya masyarakat. Di samping 

itu, aktiviti sukan akan dipromosi sebagai medium untuk memupuk 
perpaduan. 


Sesi libat urus pada peringkat kebangsaan, negeri dan komuniti akan 
dipergiat, termasuk melalui sesi town hall dan dialog untuk menggalakkan 
perbincangan mengenai perpaduan dan integrasi nasional. Lebih banyak 
platform pengantara komuniti akan diwujudkan dengan menggunakan 
kemudahan sedia ada, manakala bilangan mediator komuniti yang 
bertauliah akan ditambah di seluruh negara. Langkah ini akan memudah 
cara dalam penyelesaian dan meredakan konflik atau perbezaan pada 
peringkat komuniti. 


Integriti moral akan dipupuk melalui amalan ajaran agama, seterusnya 
menyumbang kepada pembinaan masyarakat harmoni. Sebagai contoh, 
program advokasi dalam menggalakkan keharmonian antara penganut 
agama akan diperluas, manakala rumah ibadat dan aktiviti keagamaan 
serta media arus perdana dan sosial akan dimanfaat untuk meningkatkan 
rasa hormat kepada perbezaan kepercayaan. Indeks untuk mengukur 
tahap keharmonian antara penganut agama dalam kalangan masyarakat 
pelbagai agama juga akan dibangunkan. Indeks ini akan dijadikan sebagai 
rujukan dalam merangka strategi berkaitan. 

Memanfaatkan Platform Pendidikan 


Sukatan pelajaran dan program akademik berkaitan perpaduan 

di sekolah dan IPT akan disemak semula dan diperkemas untuk 
meningkatkan keberkesanan dan kesesuaian. Program dan inisiatif 
untuk menggalakkan penggunaan serta untuk meningkatkan kecekapan 
Bahasa Melayu sebagai bahasa kebangsaan dalam masyarakat akan 
terus dipergiat. Langkah ini akan diambil dengan kerjasama pelbagai 
pihak berkepentingan seperti institusi pendidikan, sektor swasta dan 
komuniti. Di samping itu, usaha akan dipergiat untuk menggalakkan 
rakyat mempelajari bahasa tempatan lain seperti bahasa Mandarin, 
Tamil dan bahasa etnik lain. Kaedah pembelajaran bahasa tempatan 
lain akan dipelbagai dengan memanfaatkan teknologi digital. Inisiatif ini 
akan membolehkan rakyat lebih memahami pelbagai adat dan budaya 
serta meningkatkan tahap kepercayaan antara satu sama lain. Lebih 
banyak program pendidikan, kempen dan libat urus akan dilaksana untuk 
memupuk nilai-nilai murni. 


Strategi E2 
Membina Masyarakat yang Lebih Toleran 


Tumpuan akan diberi untuk meningkatkan persefahaman dan rasa 
hormat dalam membina masyarakat yang lebih toleran. Langkah akan 
diambil bagi memperkukuh patriotisme dan kesukarelawanan serta 
memanfaatkan platform digital dalam memupuk nilai-nilai murni. 
Langkah ini merupakan asas dalam pembinaan negara bangsa dan akan 
memastikan rakyat Malaysia hidup dengan aman dan harmoni. 


Memperkukuh Patriotisme dan Kesukarelawanan 


Pemahaman dan penghayatan terhadap Perlembagaan Persekutuan 

dan Rukun Negara akan dipertingkat melalui kempen kesedaran yang 
lebih luas dengan memanfaatkan media digital dan platform lain. Di 
samping itu, pakar perlembagaan dan individu berpengaruh dalam media 
sosial akan dilantik sebagai ikon untuk meningkatkan tahap kesedaran 
patriotisme. Indeks baharu untuk menilai tahap patriotisme dalam 
kalangan rakyat Malaysia juga akan dibangunkan bagi membantu dalam 
merangka program patriotisme. Usaha akan dipergiat untuk menyebarkan 
maklumat mengenai sejarah Malaysia kepada setiap warganegara. Inisiatif 
seperti dokumentari pendek dan program interaktif akan ditingkatkan 
melalui kerjasama dengan pihak berkepentingan yang berkaitan. Program 
kesedaran, termasuk Kelas Bimbingan Malaysia akan diperluas di semua 
perwakilan luar negara yang utama untuk meningkatkan semangat 
patriotisme dan nasionalisme dalam kalangan rakyat Malaysia yang 
tinggal di luar negara. 


Kesukarelawanan akan terus dipertingkat, terutama dalam kalangan 

belia bagi memperkukuh kesepaduan sosial dalam masyarakat. 

Program kesukarelawanan sedia ada akan diperluas bagi membolehkan 
penglibatan aktif belia dalam aktiviti sukarela. Anugerah ikon 
sukarelawan akan diperkenal bagi mengiktiraf sukarelawan dan individu 
berpengaruh dalam media sosial yang membantu Kerajaan untuk 
menerap semangat kesukarelawanan dan memupuk perpaduan rakyat. 
Platform digital akan dimanfaatkan bagi meningkatkan semangat 
kesukarelawanan dan perpaduan dalam kalangan belia serta mempromosi 
aktiviti bagi membina kesepaduan sosial dan perpaduan rakyat. 


Menggalakkan Penggunaan Platform Digital Secara 
Beretika 


Program advokasi mengenai penggunaan media digital yang beretika 
dan bertanggungjawab akan diperluas pada seluruh lapisan masyarakat 
bagi mengekalkan keharmonian. Penggunaan media digital yang beretika 
akan dimasukkan ke dalam program akademik yang relevan serta aktiviti 
kokurikulum di sekolah dan IPT. Selain itu, kerjasama dengan selebriti, 
individu berpengaruh dalam media sosial dan pencipta kandungan 

akan dipertingkat bukan sahaja bagi menyokong penggunaan media 
yang beretika dan bertanggungjawab tetapi juga untuk membangun 
kandungan yang positif dan bermakna mengenai perpaduan. Beberapa 
peruntukan dalam perundangan sedia ada seperti Kanun Keseksaan, Akta 
Hasutan 1948 dan Akta Komunikasi dan Multimedia 1998 akan disemak 
semula dan diperkukuh bagi mengawal penyebaran maklumat berniat 
jahat dan hasutan serta berita palsu yang mengancam perpaduan dan 
keharmonian negara. 

Strategi E3 
Memperkukuh Tadbir Urus 


Usaha untuk menggalakkan kesepaduan sosial dan mengukuhkan 
perpaduan rakyat memerlukan struktur tadbir urus yang mantap, dasar 
yang jelas dan kepemimpinan yang berwibawa. Langkah akan diambil 
untuk merangka dasar dan memperkukuh kerjasama antara pihak 
berkepentingan dalam menambah baik tadbir urus bagi kesepaduan 
sosial dan perpaduan. Pemimpin dan CSO juga akan digalakkan 


menyertai pelbagai program secara aktif untuk mengukuhkan perpaduan. 


Menggubal Dasar Mengenai Perpaduan 


Dasar nasional mengenai perpaduan akan diperkenal untuk 
menggalakkan kesepaduan sosial dan keharmonian serta memanfaatkan 
kepelbagaian sebagai aset bagi memperkukuh perpaduan rakyat. Dasar 
ini akan menggariskan tiga teras bagi meneraju agenda perpaduan, iaitu 
membina rakyat yang patriotik dan demokratik, membentuk identiti 
nasional serta memperkukuh ekosistem perpaduan. Pelan tindakan 
juga akan diperkenal untuk menterjemahkan dasar melalui pelaksanaan 
program dan inisiatif khusus merentasi pelbagai sektor dan agensi bagi 
memupuk, mengukuh dan memelihara perpaduan rakyat. Lebih banyak 
program peningkatan keupayaan akan diadakan bagi memperkukuh 
kompetensi dan membangunkan pakar rujuk dalam bidang perpaduan. 


Memperkukuh Kerjasama antara Pihak 
Berkepentingan 


Selaras dengan pendekatan keseluruhan negara, kerjasama antara 
Kerajaan dengan sektor swasta dan CSO akan dipergiat untuk 
menggalakkan kesepaduan sosial, perpaduan, patriotisme dan 
kesukarelawanan. Lebih banyak sesi libat urus dan program perkongsian 
pintar akan dilaksana untuk memastikan penyertaan yang inklusif serta 
menggalakkan jalinan kerjasama yang lebih baik. Kemudahan awam 
seperti Pusat Rukun Tetangga, Kompleks Perpaduan, Pusat Komuniti 
Desa, Pusat Khidmat Masyarakat dan Pusat Aktiviti Warga Emas akan 
dimanfaatkan sepenuhnya untuk menggalakkan interaksi sosial. 


PBT dan CSO akan digalakkan untuk menganjurkan program berkaitan 
perpaduan seperti dialog, perbincangan kumpulan fokus dan kempen 
mengenai maklumat awam secara proaktif. Program latihan dan 
pembangunan keupayaan bagi personel PBT dan ahli CSO akan dipergiat 
untuk melengkapkan mereka dengan kemahiran sebagai pengantara, 
pendamai dan perunding berkaitan perpaduan. CSO akan digalakkan 
untuk mempelbagai sumber pembiayaan daripada dana masyarakat dan 
sektor swasta bagi melaksana program ini. 


Pemimpin adalah penggerak untuk menyebar luas semangat patriotisme 
dan memperkukuh perpaduan rakyat hingga ke peringkat akar umbi. 
Oleh itu, adalah penting bagi pemimpin untuk mengetepikan perbezaan 
dan mempertingkat persefahaman dalam usaha mewujudkan masyarakat 
yang teguh, bersatu dan makmur. Pemimpin agama akan digalakkan 
untuk terus memainkan peranan yang penting dalam menerapkan 
nilai-nilai murni dan menggalakkan masyarakat mengamalkan tingkah 
laku yang bertanggungjawab dan bermaruah. Pemimpin agama 

juga merupakan saluran penting dalam penyampaian maklumat bagi 
mendorong perubahan sosial. Pusat komuniti, pejabat ahli parlimen dan 
ahli dewan undangan negeri serta rumah ibadat akan turut dimanfaatkan 
sebagai tempat menyelesaikan isu komuniti dan mempromosi program 
perpaduan. 


Kesimpulan 


Dalam tempoh RMKe-11, tumpuan telah diberi kepada pengukuhan pertahanan dan 
peningkatan keselamatan negara, kesejahteraan dan perpaduan rakyat. Langkah telah 
ditumpukan untuk memperkukuh keselamatan dan ketenteraman awam, mempertingkat 
penyampaian perkhidmatan penjagaan kesihatan, menyediakan rumah mampu milik yang 
mencukupi dan berkualiti, mempromosi gaya hidup aktif dan memupuk perpaduan rakyat. 
Namun begitu, masih terdapat beberapa isu dan cabaran berkaitan keselamatan dan 
ketenteraman awam, kesihatan, perumahan, sukan dan perpaduan yang perlu ditangani. Dalam 
tempoh RMKe-12, usaha akan dipergiat untuk memperkukuh pertahanan dan keselamatan 
negara. Kesejahteraan dan perpaduan rakyat akan ditingkatkan dengan menambah baik 
penyampaian penjagaan kesihatan serta menambah bekalan rumah mampu milik yang 
berkualiti. Sukan akan dimanfaatkan dalam membina masyarakat aktif manakala perpaduan 
akan terus diberi keutamaan dalam membina masyarakat yang bersatu dan makmur serta 
menyumbang kepada pembinaan negara bangsa. 

Pendahuluan 


Menangani kemiskinan dan pembangunan inklusif kekal menjadi tonggak penting dalam 
pembangunan sosioekonomi Malaysia. Sejak Rancangan Malaysia Kedua, mengurangkan 
kemiskinan tegar dan meningkatkan kesejahteraan semua rakyat Malaysia tanpa 
mengira jantina, etnik, status ekonomi dan lokasi menjadi salah satu keutamaan dalam 
perancangan pembangunan. Dalam RMKe-11, peluang yang saksama disediakan bagi 
membolehkan rakyat menyertai dan mendapat manfaat daripada pembangunan dan 
pertumbuhan ekonomi. Inisiatif pembangunan inklusif merangkumi usaha meningkatkan 
pendapatan dan kuasa beli isi rumah B40* (B40), mempertingkat keupayaan 

Komuniti Ekonomi Bumiputera (BEC), memperkasa kumpulan minoriti dan menangani 
ketidaksamarataan. Dalam tempoh tersebut, taraf hidup telah bertambah baik 
berdasarkan peningkatan dalam pendapatan penengah bulanan serta penambahbaikan 
dalam akses kepada perkhidmatan kesihatan, infrastruktur dan kemudahan asas. Walau 
bagaimanapun, masih terdapat isu dan cabaran yang perlu ditangani bagi mencapai 
matlamat keterangkuman untuk semua. Selain daripada pendapatan, dimensi kemiskinan 
yang lain juga perlu ditangani. Di samping itu, beberapa isu masih menjadi cabaran, 
termasuk jurang yang luas antara kumpulan pendapatan, ketidaksaksamaan keberhasilan 
sosioekonomi dalam kalangan komuniti Bumiputera dan ketersisihan sebilangan 
kumpulan sasar. 


RMKe-12 akan memberi tumpuan yang lebih untuk menangani kemiskinan dan 
keterangkuman selaras dengan prinsip tiada sesiapa yang tertinggal, dalam mencapai 
taraf hidup yang wajar dan memastikan keadilan sosial. Strategi ini merupakan 
sebahagian daripada keutamaan WKB 2030 yang menyokong komitmen untuk 
menjadikan Malaysia sebuah negara yang maju dan makmur dengan pengagihan 
kekayaan yang adil dan saksama merentas kumpulan pendapatan, etnik dan rantaian 
bekalan. Ini adalah sejajar dengan Agenda 2030. Bagi tujuan ini, usaha bersepadu akan 
dilaksana bagi mengurangkan lagi insiden miskin tegar, mencapai kesaksamaan untuk 
semua, di samping menangani cabaran semasa dan masa hadapan termasuk impak 
pandemik COVID-19. Inisiatif ini dijangka akan meningkatkan pendapatan dan taraf 
hidup isi rumah miskin tanpa mengira etnik, B40, M40*, Bumiputera dan Orang Asli 
serta memperkasa kumpulan sasar khusus. 


1 Kumpulan isi rumah berpendapatan 40% terendah. Pendapatan bulanan B40 pada peringkat nasional adalah di bawah RM4,850, berdasarkan Survei Pendapatan & Perbelanjaan Isi 
Rumah dan Kemudahan Asas 2019 (HIES & BA 2019). 
2 Kumpulan isi rumah berpendapatan 40% pertengahan. Pendapatan bulanan M40 pada peringkat nasional adalah antara RM4,850 dan RM10,959 (HIES € BA 2019). 

Pencapaian Rancangan 
Malaysia Kesebelas, 2016-2020 


Dalam tempoh RMKe-11, pelbagai usaha telah dilaksanakan untuk 
meningkatkan pendapatan dan kesejahteraan rakyat. Usaha yang 
berterusan telah dijalankan untuk memperkasa B40, termasuk 
golongan miskin bandar dan luar bandar, kumpulan minoriti seperti 
Orang Asli serta isi rumah komuniti Cina di Kampung Baru? dan 

isi rumah India yang berpendapatan rendah. Kumpulan sasar 
khusus seperti wanita dan kanak-kanak, orang kurang upaya (OKU) 
dan warga emas' juga diberi keutamaan dalam meningkatkan 
kesejahteraan mereka. Di samping itu, langkah meningkatkan kuasa 
beli rakyat dan program untuk meningkatkan pemilikan kekayaan 
dalam kalangan BEC telah dilaksana. 


Kampung yang diwujudkan di bawah Rancangan Briggs (1948-1960). 
4 Individu yang berumur 60 tahun dan ke atas seperti yang diterima pakai dalam United 
Nations World Assembly on Ageing di Vienna. 


Pencapaian Sasaran Terpilih 


Dalam tempoh RMKe-11, sebanyak 10 sasaran terpilih telah 
dikenal pasti bagi menambah baik keterangkuman ke arah 
melahirkan masyarakat yang saksama dan meningkatkan 
kesejahteraan rakyat seperti ditunjukkan dalam Paparan 5-1. Satu 
sasaran telah tercapai, manakala empat sasaran mencatat kemajuan 
yang memuaskan. Lima lagi sasaran masih belum tercapai berikutan 
pertumbuhan ekonomi yang lebih rendah daripada jangkaan dan 
sistem penyampaian perkhidmatan yang kurang berkesan. 

Paparan 5-1 


Rancangan Malaysia Kesebelas: Pencapaian Sasaran Terpilih 
Menurunkan 
Ketidakseimbangan 
Pendapatan secara 


Keseluruhan sm 


Meningkatkan Taraf B40 ke arah Masyarakat Kelas Menengah 


Sg 
Keans 
0.385 0.407 RM4,430 RM3,152 RM4,790 RM3,166 0.67% 1.58% 
2020 2019 2020 2019 2020 2019 2020 2019* 
Pekali Gini Pendapatan Purata Pendapatan Penengah Insiden Kemiskinan 
Bulanan Isi Rumah B40 Bulanan Isi Rumah B40 Pelbagai Dimensi 


*Berdasarkan metodologi PGK 2005 


Memperkukuh Peluang Komuniti Ekonomi Bumiputera (BEC) 
untuk Meningkatkan Pemilikan Kekayaan 


Sekurang- 


Sekurang- Sekurang- 
kurangnya 61 6% kurangnya 73 7% kurangnya 16 9% 
60” 75% 30* 
2020 2020 2020 2019 2020 2018 
Penyertaan Bumiputera Peratusan Isi Rumah Bumiputera Pemilikan Ekuiti Korporat dengan 
dalam Kategori Pekerjaan Memiliki Seunit Kediaman Penguasaan Berkesan oleh Bumiputera 
Mahir 
Menangani Keperluan Kumpulan Sasar Khusus 
SL 
frg 
Aa 
8 7.72 | | 
daripada daripada 59% 55.6” 
10 10 
2020 2019 2020 2019 2020 2020 
Indeks Kesejahteraan Kadar Penyertaan Wanita Indeks Belia Malaysia 
Keluarga dalam Tenaga Buruh 


i . g 
@ sasaran @ ss Or Dicapai En SDG 


Pencapaian Inisiatif Terpilih 
Peningkatan Pendapatan B40 


Dalam tempoh RMKe-11, pelbagai inisiatif telah diperkenal untuk 
meningkatkan pendapatan dan kuasa beli B40 yang memberi kesan 
dalam penambahbaikan kedudukan sosioekonomi isi rumah secara 
keseluruhan. Pendapatan penengah bulanan isi rumah B40 telah 
meningkat daripada RM3,000 pada tahun 2016 kepada RM3,166 
pada tahun 2019. Pendapatan purata bulanan isi rumah B40 pula 
meningkat daripada RM2,848 pada tahun 2016 kepada RM3,152 
pada tahun 2019. Walau bagaimanapun, pekali Gini keseluruhan 
meningkat kepada 0.407 berbanding 0.399 menggambarkan jurang 
ketidaksamarataan pendapatan yang semakin melebar. 


Paparan 5-2 

Pendapatan Garis Kemiskinan (PGK) telah disemak semula pada 
tahun 2019 untuk menggambarkan corak perbelanjaan isi rumah 
dan kos sara hidup secara lebih tepat. Berdasarkan metodologi 
PGK tahun 2019, PGK nasional adalah RM2,208. Insiden 
kemiskinan mutlak telah berkurang daripada 7.6% pada tahun 
2016 kepada 5.6% pada tahun 2019. Pada tahun 2019, insiden 
kemiskinan mutlak di kawasan luar bandar adalah 12.4% dan 
3.8% di kawasan bandar. Antara daerah termiskin dalam negara 
adalah Tongod, Pitas, Kota Marudu, Beluran dan Kudat di Sabah, 
Pusa di Sarawak serta Lojing di Kelantan seperti di Paparan 5-2. 
Manakala, insiden kemiskinan relatif meningkat daripada 15.6% 
pada tahun 2016 ke 17% pada tahun 2019. Sejajar dengan 
amalan antarabangsa, Indeks Kemiskinan Pelbagai Dimensi (MPI) 
telah diperkenal pada tahun 2016 untuk mengukur kemiskinan 
daripada perspektif yang lebih inklusif. MPI mengukur kemiskinan 
berdasarkan empat dimensi iaitu pendapatan, pendidikan, kesihatan 
dan taraf hidup. MPI telah bertambah baik daripada 0.015 pada 
tahun 2016 kepada 0.011 pada tahun 2019, hasil pencapaian yang 
lebih baik dalam dimensi pendapatan dan pendidikan. Menurut 
DOSM, insiden kemiskinan mutlak meningkat kepada 8.4% pada 
tahun 2020° akibat pandemik COVID-19. 


Sepuluh Daerah Termiskin di Malaysia, 2019 


Sumber: HIES & BA 2019, Jabatan Perangkaan Malaysia dan Unit Perancang Ekonomi 


Telupid 


Nabawan 


5 Simulasi DOSM adalah berdasarkan data HIES €: BA 2019 dan petunjuk terpilih dari 
Salaries and Wages Survey 2020, LFS, Economic Activity Survey 2020 dan Special Survey 
on Effects of COVID-19 on Economy & Individual. 

Kotak 5-1 


Semakan Semula Pendapatan Garis 
Kemiskinan 


Latar belakang 


Kaedah pengukuran kemiskinan yang tepat dan dikemas kini adalah 
penting bagi penggubalan dasar yang lebih baik bagi kemiskinan. 
Malaysia mengukur insiden kemiskinan isi rumah berdasarkan 

tiga kaedah ¡aitu mutlak, relatif dan pelbagai dimensi. Kemiskinan 
berdasarkan pendekatan mutlak diukur menggunakan Pendapatan 
Garis Kemiskinan (PGK) yang diperkenalkan pada tahun 1977. Di 
bawah pendekatan ini, terdapat dua kategori kemiskinan iaitu miskin 
dan miskin tegar. Isi rumah yang berpendapatan di bawah separuh 
daripada pendapatan penengah dianggap miskin relatif. Indeks 
Kemiskinan Pelbagai Dimensi (MPI) mengukur kemiskinan dalam 
konteks yang lebih luas, melibatkan aspek pendapatan dan bukan 
kewangan merangkumi kesihatan, pendidikan dan kemudahan asas. 


PGK merujuk kepada jumlah pendapatan bulanan isi rumah yang 
diperlukan untuk memenuhi keperluan minimum makanan dan 
bukan makanan bagi membolehkan setiap ahli isi rumah menjalani 
kehidupan yang sihat dan aktif. Pengukuran ini adalah berdasarkan 
kepada konsep kos keperluan asas seperti yang dicadangkan oleh 
Ravallion (1998)1. Konsep ini diguna pakai oleh kebanyakan negara 
membangun. Pengiraan PGK mengambil kira ciri-ciri demografi isi 
rumah, seperti saiz, umur dan jantina setiap ahli serta lokasi iaitu 
negeri, bandar dan luar bandar. Metodologi PGK telah disemak 
semula pada tahun 2005 dan 2019. 


Metodologi PGK 2005 


PGK 1977 telah disemak semula secara terperinci pada tahun 

2005 oleh Unit Perancang Ekonomi (UPE), Jabatan Perangkaan 
Malaysia (DOSM) dan pakar nutrisi daripada universiti tempatan 
dengan kerjasama United Nations Development Programme (UNDP). 
Dua komponen PGK diperkenalkan iaitu PGK makanan dan PGK 
bukan makanan. Keperluan pemakanan dalam PGK makanan adalah 
berasaskan pengambilan kalori minimum bagi setiap ahli isi rumah. 
la juga mengambil kira piramid makanan dan amalan pemakanan 
seimbang oleh World Health Organization's Food dan Nutrition Board 
Recommended Dietary Allowance. Dengan mengambil kira gender dan 
umur, jumlah kadar kalori yang diperlukan akan ditukar kepada item 
nutrien makro. Item ini kemudian diselaraskan dengan harga dalam 
bakul PGK makanan. Komponen bagi PGK bukan makanan pula 
ditentukan oleh perbelanjaan sebenar berasaskan pola perbelanjaan 


1 PGK bukan makanan adalah berdasarkan corak perbelanjaan isi rumah 
berpendapatan rendah. 


kumpulan isi rumah berpendapatan rendah merangkumi pakaian, 
perumahan, pengangkutan, barangan bukan makanan lain dan 
perkhidmatan. Pengukuran PGK bukan makanan juga mengambil 
kira faktor ekonomi bidangan dalam perbelanjaan isi rumah serta 
pergerakan dan perbezaan harga mengikut negeri, bandar dan luar 
bandar. Isi rumah berpendapatan di bawah PGK makanan adalah 
dikategorikan sebagai miskin tegar. PGK dikemas kini selaras dengan 
Survei Pendapatan dan Perbelanjaan Isi Rumah dan Kemudahan Asas 
(HIES & BA) yang dilaksana dua kali bagi setiap lima tahun. 


Metodologi PGK 2019 


Metodologi PGK 2005 telah dikaji semula pada tahun 2019 oleh UPE 
dengan kerjasama DOSM, Kementerian Kesihatan Malaysia (KKM) 
serta kementerian dan agensi lain yang berkaitan. Kajian semula 
dilakukan bagi memastikan PGK memberi gambaran yang lebih tepat 
berhubung kos sara hidup semasa. Metodologi PGK 2019 masih 
menggunakan konsep kos keperluan asas dalam pemilihan barangan 
makanan dan bukan makanan. Walau bagaimanapun, pengukuran 
PGK makanan berubah daripada keperluan kalori minimum kepada 
konsep optimum minimum?. Bagi PGK bukan makanan, bilangan 
item telah meningkat daripada 106 kepada 146 berdasarkan corak 
perbelanjaan oleh kumpulan isi rumah berpendapatan 20% terendah 
(B20). PGK 2019 juga menunjukkan perubahan harga semasa bagi 
barangan dan perkhidmatan. 


PGK Makanan 


Perbezaan utama dalam metodologi 2019 berbanding metodologi 
2005 adalah penggunaan konsep optimum minimum dan berasaskan 
garis panduan pengambilan makanan. Metodologi ini mengambil kira 
keperluan kalori berdasarkan jantina dan juga umur, bukan sahaja 
mengambil kira nutrien makro tetapi juga nutrien mikro. Keperluan 
kalori dan nutrien ini bagi setiap individu adalah berdasarkan Laporan 
Saranan Pengambilan Nutrien (RNI) untuk Malaysia (2017) oleh 
KKM. Keperluan ini dilaporkan mengikut bilangan sajian untuk setiap 
kumpulan makanan berdasarkan Piramid Makanan Malaysia 2020 
seperti yang ditetapkan dalam Panduan Diet Malaysia (PDM) 2020. 
Ini adalah untuk menentukan kos pembelian makanan bagi sumber 
nutrien makro dan nutrien mikro. Keperluan kalori yang berbeza bagi 
sesebuah isi rumah akan memberi nilai PGK makanan yang berlainan. 
Nilai purata PGK makanan pada peringkat nasional pada tahun 

2019 adalah RM1,169 sebulan. Contoh pengiraan PGK makanan 
berdasarkan kepada saiz isi rumah empat orang adalah seperti di 
Rajah 1. 


2 Keperluan nutrisi optimum ditetapkan berdasarkan RNI 2017 dan Piramid 
Makanan Malaysia 2020. Manakala minimum merujuk kepada pemilihan item 
makanan sebagai proksi kepada setiap kumpulan makanan berdasarkan corak 
perbelanjaan B20. 

Rajah 1 
Konsep Minimum Optimum PGK Makanan 


Anak Lelaki 
(10-12 tahun) 


Anak Perempuan 
(13-15 tahun) 


Bapa 


(18-29 tahun) (18-29 tahun) 


Pola Perbelanjaan Bakul Makanan Harga Makanan 
Makanan B20 


SEMAKAN 
2020 REPORT 


RECOMMENDED NUTRIENT INTAKES 
Jor MALAYSIA 


Piramid Makanan Malaysia 2020 


Panduan Pengambilan Makanan Harian Had pengambilan lemak, minyak, gula 


dan garam. 


5-7 


Ikan: 1 hidangan 
Ayam/daging/telur: 1-2 hidangan 


Susu dan bahan tenusu lain: 2 hidangan Legum: 1 hidangan 


Nasi, bijiran lain, produk berasaskan 
bijiran penuh dan ubi: 3-5 hidangan 


Sekurang-kurangnya 5 hidangan sayuran 
dan buah-buahan. 
Buah-buahan: 2 hidangan 
Sayuran: > 3 hidangan 


Nota: 

e Bilangan hidangan yang disyorkan dikira berdasarkan 
1,500 kcal, 1,800 kcal dan 2,000 kcal untuk orang dewasa. 

e Orang dewasa yang kurang aktif/tidak aktif harus memilih 
bilangan hidangan minimum. 


(250 ml) 
6-8 gelas air kosong 

PGK Bukan Makanan 


PGK bukan makanan bagi tahun 2019 mengambil kira barangan dan 
perkhidmatan asas serta aspek kualiti hidup yang diperlukan oleh 

isi rumah berdasarkan enam kategori, iaitu pakaian, pendidikan, 
kesihatan, pengangkutan, perumahan dan komunikasi. Sebanyak 

146 item bukan makanan telah dipilih berbanding 106 item dalam 
metodologi 2005. Perbelanjaan yang diambil kira termasuk kos 
ubat-ubatan untuk diabetes, tekanan darah tinggi dan kardiovaskular, 
kos yuran pengajian dan pembayaran telefon bimbit prabayar. PGK 
bukan makanan pada peringkat nasional adalah RM1,038 pada tahun 
2019; 


PGK Keseluruhan Berdasarkan Metodologi 2019 


Berdasarkan pengiraan PGK makanan dan bukan makanan, PGK 
keseluruhan pada peringkat nasional bagi tahun 2019 ialah sebanyak 
RM2,208, berbanding RM2,141 pada tahun 2016". PGK mengikut 
negeri pula adalah seperti ditunjukkan dalam Jadual 1. 


Jadual 1 


Pendapatan Garis Kemiskinan Mengikut Negeri, 
2016 & 2019 


PGK 2016" PGK 2019 

RM (RM) 

Malaysia 2,141 2,208 

WP Labuan 2,676 2,633 
Sabah 2,514 2,537 
Terengganu 2,347 2,507 
Johor 2,428 2,505 
Melaka 2,272 2,375 
Pahang 2,274 2,270 
Kedah 2,113 2,254 
WP Kuala Lumpur 2,206 2,216 
Kelantan 2,054 2,139 
Sarawak 2,108 2,131 
WP Putrajaya 1,980 2,128 
Negeri Sembilan 1,972 2,088 
Perak 2,010 2,077 
Selangor 1,950 2,022 
Pulau Pinang 1,938 1,989 
Perlis 1,957 1,967 


Nota 
"PGK 2016 disemak semula berdasarkan metodologi 2019 


Program eRezeki telah diperkenal pada tahun 2016 bagi 
menyediakan peluang untuk menambah pendapatan B40 secara 
umum dan M40 di kawasan bandar melalui platform digital. 

Sejak mula dilaksana, seramai 354,479 peserta telah dilatih bagi 
memanfaatkan platform digital. Program ini menghubungkan 
peserta kepada lebih daripada 100 platform sumber awam dan 
ekonomi perkongsian yang disahkan. Melalui program ini, seramai 
699,517 pengguna berpeluang menambah pendapatan. Sehingga 
31 Disember 2020, pendapatan terkumpul berjumlah RM1.4 bilion. 
Selain itu, seramai 5,597 usahawan telah dilatih di bawah Program 
Pemerkasaan Ekonomi Komuniti Bandar (PEKB) yang dahulunya 
dikenali sebagai Program Azam Bandar. Program ini memberi 
peluang kepada golongan miskin bandar untuk menceburi bidang 
perniagaan mikro seperti salun rambut, perkhidmatan landskap 
dan bakeri melalui kerjasama dengan CSO. Peserta yang berjaya 
menamatkan program ini mampu memperoleh pendapatan purata 
bulanan tambahan sehingga RM600. Keusahawanan sosial telah 
dipupuk melalui kerjasama dengan IPT untuk menggalakkan 
penubuhan perusahaan sosial? (SE) dalam menangani isu 
sosioekonomi. Sejumlah 8,180 usahawan sosial telah dilatih dan 
140 SE telah diwujudkan”. Selain itu, projek rintis Pemangkin 
Usahawan Sosial Hebat (PUSH) untuk melahirkan usahawan sosial 
telah dilaksanakan. Sebanyak 30 SE telah mengambil bahagian 
dalam projek ini. 


Program Agropreneur Muda menyediakan bantuan kewangan dan 
latihan kepada usahawan untuk menceburi bidang penanaman, 
ternakan, perikanan dan aktiviti berasaskan pertanian. Program ini 
telah memberi manfaat kepada 6,969 belia B40. Selain itu, program 
pertanian bandar yang dijalankan di 4,556 lokasi yang melibatkan 
seramai 111,486 peserta telah berjaya menjana pendapatan purata 
bulanan tambahan sekurang-kurangnya RM300. 


* Entiti yang menjalankan misi sosial dengan menggunakan model perniagaan yang 
lestari. Entiti ini berhasrat untuk memberikan impak yang mampan bagi meningkatkan 
kesejahteraan masyarakat dalam aspek pendapatan, sosial dan alam sekitar. 

7 Berdasarkan data Malaysian Global Innovation and Creativity Center (MaGIC) pada suku 
pertama tahun 2020. 


Penambahbaikan Akses kepada Pendidikan 
untuk B40 


Pada tahun 2019, kuota kemasukan minimum sebanyak 60% 
untuk pelajar B40 memasuki Maktab Rendah Sains MARA 
(MRSM), Sekolah Berasrama Penuh (SBP) dan matrikulasi telah 
diperkenalkan. Langkah juga telah diambil untuk menggalakkan 
pelajar menyertai TVET dan program keusahawanan. Kira-kira 80% 
pelajar yang menyertai TVET dan program keusahawanan adalah 
daripada isi rumah B40. 


Pembangunan Komuniti Ekonomi Bumiputera 


Agenda pembangunan Bumiputera terus menjadi satu daripada 
keutamaan negara dalam meningkatkan status sosioekonomi serta 
memastikan kejayaan BEC. Beberapa inisiatif telah dilaksana 
termasuk meningkatkan keupayaan dan kemampuan modal 

insan, mempertingkat kawalan efektif pemilikan ekuiti korporat, 
meningkatkan pemilikan kekayaan serta membina BEC yang 
berdaya tahan dan mampan. 


Majlis Amanah Rakyat (MARA) memainkan peranan penting dalam 
memperkukuh pembangunan modal insan Bumiputera melalui 
institusi seperti MRSM, Kolej Profesional MARA, Kolej Kemahiran 
Tinggi MARA dan Universiti Kuala Lumpur. Sehingga tahun 2020, 
seramai 289,884 pelajar telah mengikuti latihan TVET serta 
program pengurusan dan profesional. Dalam tempoh 2016 hingga 
2020, sejumlah 241,274 pelajar telah menamatkan pendidikan 
tertiari dengan sokongan daripada MARA. 


Seramai 28,109 peserta telah menyertai program Peneraju 

Tunas, Peneraju Skil dan Peneraju Profesional yang disediakan 

oleh Yayasan Peneraju Pendidikan Bumiputera (YPPB), sehingga 
tahun 2020. Kumpulan sasar bagi program ini kebanyakannya 
adalah pelajar daripada isi rumah berpendapatan rendah dan 
keluarga yang mempunyai latar belakang yang mencabar. Di 

bawah program Peneraju Tunas, sebanyak 71.9% daripada 4,256 
murid pada peringkat menengah di MRSM dan SBP serta 94.4% 
daripada 3,381 pelajar pada peringkat pendidikan tertiari berjaya 
mencapai keputusan peperiksaan yang memberangsangkan. Selain 
itu, sebanyak 89.5% daripada 9,032 peserta di bawah program 
Peneraju Skil dan Peneraju Profesional, telah diambil bekerja dalam 
beberapa bidang berkemahiran tinggi. Di bawah program Peneraju 
Skil Mahir, sebanyak 71.4% daripada 658 peserta menerima gaji 
bulanan melebihi RM3,800 yang disasarkan. Seramai 1,304 peserta 
pula telah mendapat kelayakan sebagai akauntan profesional, 

51 sebagai Penganalisis Kewangan Bertauliah dan tiga sebagai 

Pengurus Risiko Kewangan di bawah program Peneraju Profesional. 
Program ini telah menghasilkan seramai 86 pelajar perakaunan 
yang menerima 113 pengiktirafan global bagi prestasi akademik 
yang cemerlang. 


Beberapa langkah telah diambil untuk meningkatkan pemilikan 
ekuiti korporat Bumiputera dengan kawalan yang efektif. Pelaburan 
Assets Under Management (AUM) oleh Permodalan Nasional 
Berhad (PNB) yang dimiliki oleh Bumiputera telah meningkat 
kepada RM270 bilion pada tahun 2020 berbanding RM218 bilion 
pada tahun 2015. Pelaburan ini terdiri daripada pelbagai kelas 
aset. Aset ini terdiri daripada pelaburan dalam syarikat yang 
disenarai, syarikat yang tidak disenarai, harta tanah dan instrumen 
tunai serta instrumen pendapatan tetap. Dalam tempoh tahun 
2016 hingga tahun 2020, dividen berjumlah RM52.4 bilion telah 
diagihkan kepada lebih 12 juta pemegang unit saham melalui lima 
dana unit amanah, iaitu Amanah Saham Bumiputera (ASB), ASB 2, 
ASB 3 Didik, Amanah Saham Nasional (ASN) dan ASN Equity 2. 
Selain itu, MARA melalui PMB Investment Berhad telah melabur 
sebanyak RM1.3 bilion dalam 15 dana unit amanah patuh syariah. 
Ekuiti Nasional Berhad (EKUINAS) pula telah melabur dalam 41 
buah syarikat dengan pelaburan komited bernilai RM4.2 bilion 
dan jumlah pelaburan terkumpul yang telah direalisasi sebanyak 
RM3.4 bilion sejak penubuhannya pada tahun 2009. Pelaburan ini 
adalah dalam pelbagai subsektor dalam pendidikan, perkilangan 
dan perkhidmatan, minyak dan gas, peruncitan serta makanan 
dan minuman. EKUINAS telah mengagihkan sebanyak RM320 juta 
kepada Yayasan Pelaburan Bumiputera untuk memberi manfaat 
kepada pemegang unit amanah Bumiputera yang diuruskan 

oleh PNB. Bagi meningkatkan pelaburan dan pemilikan ekuiti 
Bumiputera, VentureTECH telah melabur sebanyak RM244 juta 
dalam syarikat berkaitan bioteknologi, teknologi hijau dan 
berasaskan bio serta teknologi baru muncul. Pelaburan ini telah 
mencipta nilai bersih terkumpul sebanyak RM1.1 bilion. 


Peratusan pemilikan ekuiti korporat Bumiputera meningkat sedikit 
daripada 16.2% pada tahun 2015 kepada 16.9% pada tahun 

2018 berdasarkan nilai tara, seperti di Jadual 5-1. Pemilikan 
ekuiti korporat oleh bukan Bumiputera menyusut sementara 
pemilikan oleh pelabur asing kekal sekitar 45%. Pemilikan oleh 
nomini?* meningkat dengan ketara daripada 7.8% pada tahun 2015 
kepada 11.9% pada tahun 2018. Metodologi pengiraan ekuiti 
korporat dibuat berdasarkan nilai tara saham syarikat seperti 
yang dilaporkan kepada Suruhanjaya Syarikat Malaysia dan Bursa 
Malaysia. Pemilikan ekuiti korporat bagi tahun 2019 belum dapat 
dimuktamad disebabkan moratorium yang diberikan kepada syarikat 
untuk menyerah simpan penyata tahunan dan penyata kewangan 
kepada SSM berikutan pandemik COVID-19. 


8 Syarikat yang menyediakan perkhidmatan sebagai penama atau pemegang amanah 
yang dilantik bagi pihak pemilik sebenarnya (beneficial owner). Pegangan saham 
berdasarkan etnik tidak dapat dikenal pasti kerana pemilik sebenarnya tidak 
diisytiharkan. 

Jadual 5-1 


Pemilikan Ekuiti Sektor Korporat 
Mengikut Kategori, 2015 dan 2018 


A Pemilikan Ekuiti (%) 
Kategori 
2015 2018 


Bumiputera 16.2 16.9 
Bukan Bumiputera 30.7 26.3 
Asing 45.3 44.9 
Nomini 7.8 11.9 


Sumber: Unit Perancang Ekonomi 


Pemilikan hartanah Bumiputera menunjukkan sedikit peningkatan 
dalam tempoh RMKe-11. Peratusan isi rumah Bumiputera yang 
memiliki seunit kediaman telah meningkat sedikit daripada 73% 
pada tahun 2016 kepada 73.7% pada tahun 2019. Peningkatan 
ini adalah lebih rendah berbanding sasaran sekurang-kurangnya 
75%. Pemilikan hartanah oleh Pelaburan Hartanah Berhad (PHB) 
telah meningkat sebanyak RM1.5 bilion dengan pemerolehan 
lima bangunan komersial. Jumlah saiz dana Amanah Hartanah 
Bumiputera (AHB) telah meningkat daripada RM2 bilion pada 
tahun 2015 kepada RM4 bilion pada tahun 2020, manakala 
pemegang unit amanah telah meningkat daripada 50,000 kepada 
75,070. Sejumlah 494 premis perniagaan bernilai RM238.7 juta 
yang dimiliki oleh Perbadanan Usahawan Nasional Berhad (PUNB), 
MARA dan perbadanan kemajuan ekonomi negeri (PKEN) telah 
disewakan bagi membantu 576 usahawan Bumiputera. 


Usahawan Bumiputera telah diberi pelbagai bantuan kewangan 
untuk membantu mereka dalam perniagaan peringkat permulaan 
dan pengembangan. Geran berjumlah RM485.5 juta telah 
diluluskan melalui dana mudah cara di bawah Unit Peneraju 
Agenda Bumiputera (TERAJU). Dana ini telah membantu 215 
syarikat Bumiputera untuk melaksana 259 projek dengan jumlah 
pelaburan bernilai RM3.8 bilion dan mewujudkan lebih daripada 
11,000 pekerjaan baharu. Di samping itu, geran dan pinjaman 
daripada organisasi pembangunan usahawan (EDO) berjumlah 
RM2.8 bilion telah memberi manfaat kepada lebih 100,000 
usahawan Bumiputera. Ini membolehkan usahawan mewujudkan 
51,000 peluang pekerjaan baharu. Selain itu, TEKUN Nasional 
(TEKUN) telah menyalurkan pinjaman mudah sebanyak RM1.7 
bilion untuk membiayai 132,650 usahawan mikro Bumiputera, 
terutama dalam industri asas tani dan kotej serta perniagaan 
runcit. 


Selain MARA, beberapa agensi mandat Bumiputera termasuk 
TERAJU dan EKUINAS juga telah diberi mandat untuk 
meningkatkan penyertaan Bumiputera dalam perniagaan. TERAJU 
berperanan sebagai sekretariat bagi Majlis Ekonomi Bumiputera 
yang bertanggungjawab untuk menyelaras pembangunan 
sosioekonomi Bumiputera. TERAJU juga dimandatkan untuk 
meningkatkan penyertaan Bumiputera dengan melaksanakan 
beberapa program seperti Syarikat Bumiputera Berprestasi Tinggi 
(TERAS), Skim Usahawan Permulaan Bumiputera (SUPERB), Dana 
Pembangunan Usahawan Bumiputera, Skim Jejak Jaya Bumiputera 
serta inisiatif carve-out and compete. Selain itu, peranan EKUINAS 
telah dijajar semula bukan sahaja untuk meningkatkan pemilikan 
ekuiti korporat, malah untuk mencapai keberhasilan Bumiputera 
yang lebih ketara melalui pewujudan pekerjaan, penyertaan dalam 
bidang profesional dan pengurusan serta pembangunan bakat. 


Pemerkasaan Kumpulan Minoriti 


Usaha bagi memperkasa kumpulan minoriti, iaitu Orang Asli 

serta isi rumah Cina dan India yang berpendapatan rendah telah 
menyumbang kepada pembangunan sosioekonomi yang lebih baik 
untuk komuniti ini. Usaha ini termasuk menyediakan infrastruktur 
dan kemudahan asas, melaksana program pembangunan ekonomi 
serta menyelesaikan isu hak dan pemilikan tanah. Jalan di 754 
daripada 853 kampung Orang Asli telah dinaik taraf. Sejumlah 701 
kampung telah dibekalkan dengan elektrik, manakala 706 kampung 
mempunyai akses kepada retikulasi dan air terawat alternatif. Pada 
akhir tahun 2020, kebanyakan perkampungan Orang Asli telah 
mendapat bekalan tenaga elektrik dan air terawat. Di samping 

itu, Program Pembangunan Ekonomi Orang Asli yang dilaksana 
untuk meningkatkan pendapatan telah memberi manfaat kepada 
23,980 isi rumah. Seramai 1,448 peserta telah menerima manfaat 
daripada kursus keusahawanan di bawah Program Pembangunan 
Keusahawanan Orang Asli, manakala 324 usahawan telah menerima 
geran untuk memulakan perniagaan dalam pelbagai bidang. 
Sehingga September 2020, seluas 33,220 hektar tanah telah 
diwartakan bagi tujuan penempatan dan aktiviti ekonomi Orang 
Asli. 


Dalam usaha meningkatkan status sosioekonomi isi rumah Cina 
berpendapatan rendah di Kampung Baru, Skim Pinjaman Khas 
Penduduk Kampung Baru Cina telah diteruskan dalam tempoh 
RMKe-11. Sehingga Disember 2020, pinjaman mudah berjumlah 
RM131 juta telah diluluskan kepada 3,428 usahawan mikro. Di 
samping itu, sebanyak 2,503 projek pembangunan seperti projek 
infrastruktur dan kemudahan asas serta pengindahan landskap 
telah dilaksana. Bagi komuniti India berpendapatan rendah pula, 
pinjaman mudah berjumlah RM117 juta telah diluluskan oleh 
TEKUN kepada 5,825 usahawan di bawah Skim Pembangunan 
Usahawan Masyarakat India. Lebih banyak peluang telah disediakan 
kepada golongan muda India untuk melanjutkan pelajaran ke 
sekolah berasrama penuh dan mengikuti program TVET bagi 


meningkatkan pencapaian pendidikan mereka. Dalam tempoh 
RMKe-11, seramai 2,060 murid India telah melanjutkan pelajaran 
ke MRSM. 


Kesejahteraan Kumpulan Sasar Khusus 


Keutamaan terus diberi untuk mempertingkat kesejahteraan 
kumpulan sasar khusus yang terdiri daripada kanak-kanak, belia, 
wanita, warga emas, OKU dan keluarga. Unit Penjagaan dan 
Perlindungan Kanak-kanak (CCNCPU) telah diperluas untuk 
melindungi kepentingan kanak-kanak. Selain itu, seramai 244 
pelindung kanak-kanak telah dilatih di seluruh negara. Bagi 
mempertingkat keselamatan dan perlindungan kanak-kanak, sistem 
Semakan Pesalah Jenayah Seksual terhadap Kanak-kanak dalam 
Daftar Kanak-kanak (eDKK) telah diperkenal pada tahun 2019. 
Sistem ini menyediakan perkhidmatan tapisan keselamatan untuk 
majikan dalam perkhidmatan berkaitan penjagaan kanak-kanak. 
Sehingga tahun 2020, sejumlah 4,009 bakal pekerja telah ditapis. 
Di samping itu, sejumlah 411 sekolah telah menyertai Program 
Perlindungan dan Pemulihan Kanak-kanak yang memberi manfaat 
kepada 96,512 murid. Dalam memperkukuh asuhan dan didikan 
awal kanak-kanak (ECCE), sejumlah 30 Taman Asuhan Kanak- 
kanak (TASKA) baharu telah ditubuhkan di premis Kerajaan dengan 
peruntukan sebanyak RM4.6 juta pada tahun 2020. Sehingga tahun 
2020, terdapat sebanyak 5,302 TASKA dan 14,306 Taman Didikan 
Kanak-kanak (TADIKA). 


Usaha telah diambil untuk membimbing belia menjadi pemimpin 
masa hadapan melalui pelbagai program kepimpinan dan 
kesukarelawanan. Dalam tempoh 2016 hingga 2020, sejumlah 
227,900 belia telah mendapat manfaat daripada beberapa 
program kepimpinan seperti Felo Perdana dan Felo Korporat, 
Parlimen Belia Malaysia dan Skuad Majlis Belia Malaysia dalam 
Perniagaan (MiB300) serta Program Kapal Belia Asia Tenggara dan 
Jepun. Hampir 300,000 belia telah menyertai pelbagai program 
kesukarelawanan seperti Program Sukarelawan Belia Malaysia 
(MYCorps), Program Sukarelawan Pasca Bencana dan Program 
Touch Point Kesukarelawanan Institut Latihan Kemahiran Belia dan 
Sukan (ILKBS). Akta Pertubuhan Belia dan Pembangunan Belia 
2007 telah dipinda pada tahun 2019 untuk menyediakan lebih 
banyak peluang kepada belia untuk menjadi pemimpin. 


Peranan wanita dalam pembangunan ekonomi telah dipertingkat 
melalui pelbagai program kesedaran dan pembangunan keupayaan, 
termasuk kepimpinan dan pembangunan keusahawanan. Penyertaan 
wanita dalam membuat keputusan telah meningkat dengan 
pertambahan peratusan wanita dalam pengurusan tertinggi? 
daripada 35.6% kepada 38.2% dalam sektor awam dan daripada 
24.4% kepada 25.8% bagi sektor swasta antara tahun 2016 dan 
tahun 2020. Di samping itu, seramai 7,542 wanita telah dilatih 
dalam program perusahaan berasaskan komuniti sebagai sebahagian 
daripada inisiatif pemerkasaan wanita dalam ekonomi. 


? Gred Utama C dan ke atas bagi perkhidmatan awam dan ahli lembaga pengarah 
syarikat tersenarai awam yang berada pada kedudukan 100 teratas bagi sektor swasta. 

Bagi memastikan keselamatan, perlindungan dan kesihatan 
wanita, pelbagai langkah telah diambil untuk menambah baik 
kesedaran dan mempertingkat kesejahteraan wanita. Dalam 
hubungan ini, seramai 53,057 wanita telah menyertai Klinik 
Undang-undang dan program menghapuskan keganasan terhadap 
wanita. Bagi menangani isu keganasan terhadap wanita, 
Jawatankuasa Menangani Keganasan Rumah Tangga telah 
ditubuhkan pada tahun 2019 yang dianggotai oleh wakil daripada 
kerajaan dan CSO. Program Klinik D'Stress telah diperkenal untuk 
menangani isu kesihatan mental, yang memberi manfaat kepada 
seramai 66,027 wanita. Di samping itu, projek mengarus perdana 
gender untuk memperkukuh dan mempertingkat keterangkuman 
wanita telah dilaksana bagi menggalakkan kefahaman mengenai isu 
gender dan kesaksamaan gender. 


Dalam mempertingkat kesejahteraan warga emas, Garis Panduan 
Perancangan Fizikal bagi Warga Emas telah diperkenal pada 

tahun 2018. Garis panduan ini dijadikan sebagai rujukan dalam 
merancang dan mereka bentuk penginapan yang bersesuaian untuk 
Warga emas serta pusat penjagaan. Selain itu, bilangan sukarelawan 
yang menyertai Program Khidmat Bantu di Rumah telah meningkat 
sebanyak 33%, iaitu daripada 2,242 pada tahun 2016 kepada 
2,982 pada tahun 2020. Program ini membolehkan jangkauan 
yang lebih luas bagi penjagaan dan khidmat peneman bagi warga 
emas. Program ini memberi manfaat kepada 8,592 warga emas 
pada tahun 2020 berbanding 6,117 pada tahun 2016. Di samping 
itu, Akta Kemudahan dan Perkhidmatan Jagaan Kesihatan Warga 
Emas Swasta (Akta 802] telah digubal pada tahun 2018 untuk 
melindungi hak warga emas dalam mendapat penjagaan yang 
berkualiti. Akta ini menetapkan keperluan standard yang minimum 
bagi kualiti penjagaan dan perkhidmatan di institusi penjagaan 
warga emas milik swasta. 


Penekanan telah diberi untuk memperkasa OKU supaya lebih 
berdikari dan mandiri dari segi ekonomi. Pelan Tindakan Aksesibiliti 
Orang Kurang Upaya telah diluluskan pada tahun 2019 sebagai 
garis panduan kepada PBT dalam menambah baik aksesibiliti 
kepada kemudahan awam. Selain itu, sebanyak 85 program 
Disability Equality Training telah dianjurkan untuk meningkatkan 
penyertaan aktif OKU dalam masyarakat. Program Pemulihan 
Dalam Komuniti (PDK) telah dilaksana untuk membangunkan 
keupayaan dan kemampuan OKU. Sejumlah 240 daripada 560 

PDK telah dinaik taraf dengan kemudahan teknologi maklumat dan 
komunikasi (ICT) dan dijenamakan semula sebagai PDKNet. Inisiatif 
ini membolehkan OKU mendapat akses yang lebih luas kepada 
maklumat melalui platform digital. Kajian bagi meneliti lebih banyak 
peluang ekonomi dan pekerjaan kepada OKU serta pemerkasaan 
sistem sokongan bagi penjaga OKU telah dimulakan pada tahun 
2019 dan dijangka siap pada tahun 2021. 

Pelbagai program jangkauan telah dijalankan untuk meningkatkan 
pendaftaran OKU dalam Sistem Maklumat Orang Kurang Upaya 
(SMOKU), termasuk melalui program Santuni OKU. Peningkatan 
pendaftaran dalam SMOKU telah membolehkan penyampaian 
bantuan bersasar. Di bawah program Job Coach Service, seramai 
1,397 OKU telah dilatih dan dibantu untuk mendapat pekerjaan. 
Sehingga tahun 2020, seramai 4,488 OKU telah diambil bekerja, 
mewakili 0.33% daripada kuota yang disasarkan, ¡aitu sekurang- 
kurangnya 1% penyertaan OKU dalam perkhidmatan awam. Pada 
tahun 2019, seorang wakil daripada OKU telah dilantik sebagai ahli 
Suruhanjaya Perkhidmatan Awam untuk menggalakkan penyertaan 
OKU dalam perkhidmatan awam. Seorang wakil daripada OKU 
terus menganggotai Dewan Negara. 


Pelbagai usaha telah dilaksana untuk memperkukuh institusi 
keluarga. Program Pemerkasaan Keluarga dan Komuniti (FACE) 
telah diperkenal pada tahun 2016 bagi meningkatkan kesedaran 
dan kemahiran keibubapaan. Program seperti Keluarga@Kerja, 
SMARTbelanja@LPPKN dan IlmuKeluarga@LPPKN pula telah 
dilaksana bagi meningkatkan pengetahuan dan kemahiran berkaitan 
perkahwinan, keibubapaan dan kesejahteraan keluarga yang 
memberi manfaat kepada 907,100 ahli keluarga sehingga tahun 
2020. Beberapa program bagi menangani isu kematian ibu bersalin 
dan kehamilan tidak diingini juga telah dilaksana. Ini termasuk 
program kaunseling serta pendidikan seksual dan kesihatan 
reproduktif. Sejumlah 1,065,301 ahli keluarga terutama wanita 
telah mendapat manfaat daripada program sokongan keluarga 
seperti perancangan keluarga, mamogram, saringan kanser serviks 
dan rawatan subfertiliti. 


Peningkatan Kuasa Beli 


Usaha bagi meningkatkan kuasa beli rakyat telah dipergiat, 
terutama dalam membantu isi rumah yang terjejas akibat kos sara 
hidup yang tinggi, menangani herotan pasaran dan meningkatkan 
kesedaran kepenggunaan. Majlis Tindakan Sara Hidup Negara 
(NACCOL) telah ditubuhkan pada tahun 2018 bagi menangani 

isu dan cabaran berkaitan kos makanan, penjagaan kesihatan, 
pendidikan, perumahan, pengangkutan dan utiliti. Antara program 
yang diselaras dan diperkenal di bawah NACCOL adalah Food 
Bank, Barangan Asas 100 (BA100), Penguatkuasaan Skim Harga 
Maksimum Musim Perayaan, Pas Perjalanan Tanpa Had serta 
kemudahan pinjaman bersubsidi untuk isi rumah berpendapatan 
rendah. Pas Perjalanan Tanpa Had My30, My50 dan My100 
untuk pengguna Bas Rapid dan Rel Rapid telah diperkenal bagi 
mengurangkan kos pengangkutan. Inisiatif ini telah memberi 
manfaat kepada lebih dua juta pengguna di seluruh Malaysia. 
Dana sebanyak RM1 bilion telah disediakan untuk pembeli rumah 
pertama yang berpendapatan di bawah RM4,360 sebulan bagi 
membeli rumah mampu milik berharga RM300,000 dan ke bawah. 


Peraturan Kawalan Harga dan Anti Pencatutan telah diperkemas 
pada tahun 2017 bagi menghalang aktiviti pencatutan barangan 
dan perkhidmatan. Bagi meningkatkan kesedaran kepenggunaan, 
program seperti Skuad Pengguna, Rakan KPDNHEP, Kelab 
Pengguna Sekolah dan Gerakan Pengguna Siswa telah dilaksana. 
Bidang kuasa Tribunal Tuntutan Pengguna Malaysia telah 
dipertingkat pada tahun 2019 untuk menyelesaikan tuntutan 
pengguna. Had tuntutan telah dinaikkan daripada RM25,000 
kepada RM50,000 pada tahun 2019. Strategi Literasi Kewangan 
Kebangsaan Malaysia 2019-2023 telah dilancarkan sebagai hala 
tuju untuk meningkatkan tahap literasi kewangan dan kesejahteraan 
kewangan rakyat. 


Isu dan Cabaran 


Dalam tempoh RMKe-11, pelbagai usaha telah dilaksana untuk 
mempertingkat pembangunan inklusif dan kesejahteraan rakyat. 
Namun begitu, ketidaksamarataan sosioekonomi masih menjadi 
cabaran dari segi pendapatan dan pengagihan kekayaan. Pandemik 
COVID-19 telah menjejaskan lagi kesejahteraan rakyat. Isu 
sosioekonomi termasuk kemiskinan, jurang yang ketara dalam 
kumpulan B40, ketidaksamarataan keberhasilan sosioekonomi 
Bumiputera, status sosioekonomi yang rendah bagi Orang Asli 

dan kumpulan sasar khusus. Kumpulan M40 kini mula berhadapan 
dengan lebih banyak cabaran sejak pandemik COVID-19. Selain itu, 
kuasa beli yang rendah dan kos sara hidup yang tinggi, kekurangan 
perlindungan sosial serta pendidikan kewangan yang rendah turut 
menjejaskan kesejahteraan rakyat. Cabaran ini perlu ditangani bagi 
mengelak polarisasi sosial. 


Peningkatan kos sara hidup telah mengurangkan kuasa beli, 
seterusnya menjejaskan kesejahteraan rakyat, terutama isi rumah 
berpendapatan rendah. Peningkatan harga barangan keperluan 
asas seperti makanan dan minuman, perumahan dan pengangkutan 
telah mengakibatkan kumpulan isi rumah ini kekurangan sumber 
kewangan untuk memenuhi keperluan lain, khususnya pendidikan 
dan kesihatan. Di samping itu, sistem perlindungan sosial tidak 
bersepadu dan liputan perlindungan masih rendah. Agensi yang 
terlibat dalam menyediakan perlindungan sosial berfungsi secara 
silo dengan ketiadaan pangkalan data berpusat dan bersepadu, 
mengakibatkan pemilihan kumpulan sasar yang tidak tepat dan 
bertindih. Kebanyakan pekerja dalam sektor tidak formal masih 
tidak mendapat perlindungan. Selain itu, pengurusan kewangan 
yang lemah dan gaya hidup yang melangkaui kemampuan dalam 
kalangan sebahagian rakyat disebabkan oleh kurang pengetahuan 
kewangan telah menghalang mereka dalam membuat keputusan 
kewangan yang baik dan menjadikan mereka mudah terdedah 
kepada penipuan dan pemalsuan kewangan. 


Isu dan Cabaran 


Insiden Kemiskinan 
Perbezaan yang Ketara dalam Kalangan B40 


Ketersisihan Sosial Kumpulan Sasar Khusus 


@ 
Ketinggalan 
@ 


Insiden Kemiskinan 


Malaysia telah mencapai kejayaan yang ketara dalam mengurangkan 
kemiskinan. Walau bagaimanapun, beberapa kelompok tertentu 
masih dibelenggu kemiskinan. Antara faktor yang menyumbang 
kepada kemiskinan adalah tahap pendidikan yang rendah, 
kekurangan akses kepada kemudahan infrastruktur asas dan 
kebergantungan kepada satu sumber pendapatan. Isi rumah miskin 
juga berhadapan dengan cabaran dalam mendapat akses kepada 
perkhidmatan penjagaan kesihatan berkualiti dan perumahan 
mampu milik. Isi rumah miskin bandar berhadapan dengan kos sara 
hidup yang tinggi dan kekurangan keupayaan untuk memanfaatkan 
peluang ekonomi. Mekanisme penyampaian bagi membasmi 
kemiskinan masih lemah dan tiada penyelarasan. Di samping itu, 
petunjuk untuk mengukur tahap kemiskinan pelbagai dimensi masih 
kurang komprehensif. Pandemik COVID-19 terus menjejaskan 

isi rumah miskin oleh kerana mereka terlibat dalam pekerjaan 
berkemahiran rendah dan sektor tidak formal yang mudah terdedah 
kepada kehilangan pekerjaan. 

Perbezaan yang Ketara dalam Kalangan B40 


Kepelbagaian ciri-ciri B40 merupakan satu cabaran yang kompleks. 
B40 terdiri daripada isi rumah miskin dan berpendapatan rendah 
yang mempunyai ciri-ciri dan keperluan berbeza, yang memerlukan 
dasar dan strategi yang berlainan. Kumpulan ini juga mudah 
terjejas apabila berlaku kejutan ekonomi dan sosial disebabkan 
oleh keterbatasan untuk menyesuaikan diri dengan perubahan. 
Kebanyakan B40 mempunyai tahap pendidikan dan kemahiran yang 
rendah serta kurang mendapat akses kepada kemudahan kesihatan, 
rumah mampu milik dan perlindungan sosial. 


B40 sangat terdedah kepada hutang kerana pendapatan mereka 
yang tidak mencukupi dan jumlah simpanan yang rendah. Tahap 
pendidikan dan kemahiran yang rendah dalam kalangan B40 juga 
mengehadkan peluang untuk mendapat pekerjaan berpendapatan 
tinggi dan mengekang peningkatan mobiliti sosial. Pada tahun 
2019, hanya 12.8% daripada ketua isi rumah B40 mempunyai 
pendidikan tertiari, manakala 21.2% bersekolah untuk tempoh 
yang minimum. B40 juga menghadapi cabaran dalam mengakses 
perkhidmatan penjagaan kesihatan disebabkan oleh beberapa 
kekangan termasuk jarak yang jauh dan kekurangan simpanan. 
Di samping itu, mereka tidak mampu membeli rumah kerana 
tidak dapat memenuhi syarat-syarat yang dikenakan oleh institusi 
kewangan. 


Inisiatif yang telah dilaksana untuk meningkatkan kesejahteraan 
B40 tidak dapat merealisasikan sepenuhnya keberhasilan yang 
diingini disebabkan ia bersifat umum dan tidak menepati keperluan 
kumpulan ini yang pelbagai. Sistem perlindungan sosial lebih 
menumpukan kepada bantuan sosial dan tidak dapat menampung 
sepenuhnya insurans sosial. Intervensi pasaran buruh juga tidak 
memuaskan. Selanjutnya, penyampaian perlindungan sosial 

untuk golongan B40 tidak memuaskan kerana kelemahan dalam 
penyelarasan dan penetapan sasaran. Ini mengakibatkan kurang 
keberkesanan dan ketidakmampanan program kebajikan yang 
menjurus kepada penggunaan sumber yang tidak efisien dan 
keberhasilan tidak dicapai. 


Isi rumah Cina di Kampung Baru dan isi rumah India yang 
berpendapatan rendah terus berhadapan dengan cabaran dalam 
memperoleh peluang pekerjaan dan kemudahan pembiayaan 
mikro untuk berniaga. Kemudahan pembiayaan mikro yang 
tidak mencukupi telah menghalang isi rumah Cina yang 
berpendapatan rendah di Kampung Baru untuk mengembangkan 
perniagaan mereka. Sementara itu, kebanyakan isi rumah India 
yang berpendapatan rendah bekerja dalam kategori pekerjaan 
berkemahiran rendah dan kurang peluang dalam keusahawanan. 
Isi rumah ini juga berhadapan dengan cabaran sosial seperti 
keadaan hidup yang tidak kondusif, keluarga yang tidak berfungsi 
sewajarnya serta gangsterisme dalam kalangan belia. 

Cabaran yang Dihadapi oleh Kumpulan M40 


Kumpulan M40 mempunyai peluang yang terhad untuk mendapat 
bantuan memandangkan mereka umumnya tidak layak menerima 
bantuan sosial. Selain itu, mereka tidak dilindungi sepenuhnya oleh 
mekanisme insurans sosial, terutama yang bekerja di sektor tidak 
formal. Antara isu yang dihadapi oleh kumpulan ini termasuk kos 
sara hidup yang tinggi dan peningkatan pendapatan yang perlahan. 
Kebanyakan M40 tinggal di bandar di mana kos sara hidup adalah 
lebih tinggi. Pendapatan M40 termasuk dalam julat yang dikenakan 
cukai, manakala pelepasan cukai yang diberikan kepada mereka 
dianggap tidak mencukupi. Kumpulan ini juga mempunyai akses 
yang terhad kepada kemudahan penjagaan kanak-kanak dan ECCE 
yang disediakan oleh Kerajaan. Hal ini kerana kemasukan adalah 
berasaskan prinsip yang awal didahulukan dengan keutamaan diberi 
kepada B40. Keadaan ini dijejaskan lagi oleh ketidakmampuan 
mereka untuk melanggan kemudahan perlindungan insurans 
kesihatan dan pekerjaan yang komprehensif. 


Ketidaksaksamaan Keberhasilan 
Sosioekonomi Bumiputera 


Isu utama yang dihadapi oleh Bumiputera adalah agihan 
pendapatan yang tidak saksama serta insiden kemiskinan dan 
kadar pengangguran yang tinggi. Kebanyakan Bumiputera tertumpu 
dalam kategori pekerjaan berkemahiran rendah. Sebahagian 

besar Bumiputera terlibat dalam perniagaan bersaiz mikro dalam 
perniagaan bernilai ditambah yang rendah. Usahawan Bumiputera 
juga banyak bergantung kepada bantuan Kerajaan. Pemilikan 
hartanah yang rendah dan Tanah Rizab Melayu (TRM) yang tidak 
dibangunkan sepenuhnya menggambarkan cabaran yang dihadapi 
oleh Bumiputera. Tambahan pula, pemilikan ekuiti sektor korporat 
dengan kawalan berkesan masih rendah, manakala mekanisme 
penyampaian agenda Bumiputera masih kurang berkesan. 


Pendapatan isi rumah Bumiputera menunjukkan sedikit 
peningkatan, namun pendapatan ini masih rendah secara relatif 
berbanding dengan kumpulan etnik lain. Pendapatan penengah 
bulanan isi rumah Bumiputera pada tahun 2019 adalah RM5,420 
berbanding etnik Cina sebanyak RM7,391 dan etnik India 
RM5,981. Jurang pendapatan penengah antara Bumiputera dan 
Cina adalah sebanyak RM1,971, iaitu empat kali lebih tinggi 
berbanding pada tahun 1989. Nisbah ketidaksamaan pendapatan 
antara etnik Bumiputera dan Cina melebar sedikit daripada 
0.74:1 pada tahun 2016 kepada 0.73:1 pada tahun 2019. Selain 
itu, insiden kemiskinan tegar dalam kalangan Bumiputera masih 


tinggi secara relatif pada 0.5% berbanding Cina pada 0.1% dan 
India pada 0.4%. Tambahan pula, Bumiputera mempunyai insiden 
kemiskinan mutlak tertinggi iaitu 7.2%, berbanding Cina 1.4% 
dan India 4.8%. Bumiputera mewakili 65.1% daripada jumlah isi 
rumah nasional pada tahun 2019, namun 71.4% tertumpu dalam 
kumpulan pendapatan B40. Walaupun isi rumah Cina mewakili 
25.9% daripada jumlah isi rumah nasional, 39.2% berada dalam 
T20* dan 19.5% berada dalam B40. Pandemik COVID-19 telah 
menjejaskan lagi pertumbuhan pendapatan, pemilikan kekayaan, 
peluang keusahawanan dan pekerjaan Bumiputera. 


Bumiputera mencatat kadar pengangguran tertinggi berbanding 
kumpulan etnik lain, iaitu seramai 406,000 atau 57.1% daripada 
711,000 penganggur pada tahun 2020. Kebanyakan Bumiputera 
yang menganggur adalah daripada kumpulan umur antara 15 
hingga 30 tahun, iaitu seramai 308,700 atau 76% daripada jumlah 
keseluruhan Bumiputera yang menganggur. Berikutan pandemik 
COVID-19, kadar pengangguran Bumiputera telah meningkat 
dengan ketara kepada 4.6% pada tahun 2020 berbanding 3.7% 
pada tahun 2019. 


Berdasarkan Laporan Survei Tenaga Buruh (LFS) 2020, peratusan 
Bumiputera dalam kategori pekerja mahir adalah lebih rendah, iaitu 
39.3% berbanding etnik Cina 40.1%. Penyertaan Bumiputera dalam 
pekerjaan profesional terpilih juga masih rendah berbanding dengan 
kumpulan etnik lain. Sebagai contoh, pada tahun 2019, Bumiputera 
dalam profesion akauntan adalah 8.9% dan arkitek 41.3%. Selain 
itu, peluang pekerjaan untuk huffaz adalah terhad kepada sektor 
tidak formal disebabkan kurang kemahiran teknikal. 


Perusahaan mikro, kecil dan sederhana (PMKS) Bumiputera 
merupakan 39.1% daripada jumlah PMKS pada tahun 2015, 
namun majoriti daripada mereka, iaitu 82.8%, tertumpu kepada 
perusahaan mikro yang mengeluarkan produk dan perkhidmatan 
dengan nilai ditambah yang rendah. Kebanyakan PMKS Bumiputera 
sangat bergantung kepada projek dan bantuan Kerajaan seperti 
geran dan pinjaman. Pembangunan yang tidak seimbang antara 
wilayah dan negeri tertentu pula mengehadkan peluang PMKS 
Bumiputera untuk berkembang. PMKS Bumiputera juga kurang 
berkeupayaan dan berkemampuan keusahawanan serta jaringan 
kerjasama yang terhad untuk menyertai rantaian bekalan. 


Peratusan isi rumah Bumiputera memiliki sekurang-kurangnya 
seunit kediaman masih di bawah sasaran sekurang-kurangnya 

75% pada tahun 2020. Nilai transaksi Bumiputera dalam hartanah 
kediaman, komersial dan perindustrian adalah bernilai rendah 
kerana mereka kurang kemampuan dalam memperoleh dan memiliki 


10 Kumpulan isi rumah berpendapatan 20% tertinggi. Pendapatan bulanan T20 pada 
peringkat nasional adalah RM10,960 dan lebih (HIES & BA 2019). 

1 Orang Islam yang telah menghafal keseluruhan Al-Quran. 

12 Sumber: Statistik Bumiputera tahun 2019, DOSM (Edaran Terhad) 


hartanah tersebut. Nilai transaksi hartanah kediaman Bumiputera 
pada tahun 2019 berjumlah RM26.4 bilion berbanding RM40 
bilion transaksi bukan Bumiputera. Nilai transaksi Bumiputera 
lebih rendah kerana pemilikan Bumiputera tertumpu dalam segmen 
kediaman kos rendah hingga sederhana. Selain itu, nilai transaksi 
Bumiputera untuk hartanah komersial adalah berjumlah RM1.4 
bilion berbanding RM9 bilion untuk bukan Bumiputera. Bagi 
kategori hartanah perindustrian pula, nilai transaksi Bumiputera 
adalah RM135 juta berbanding RM1.9 bilion untuk bukan 
Bumiputera. Di samping itu, jurang yang ketara dalam pengagihan 
kekayaan masih kekal dalam kalangan Bumiputera. Sebagai contoh, 
9.5% pemegang unit ASB memiliki 83% jumlah saham pada tahun 
2020 berbanding 79% pada tahun 2015. Jurang yang ketara dalam 
kalangan Bumiputera adalah disebabkan oleh peratusan Bumiputera 
yang tinggi dalam pekerjaan yang bergaji rendah. Hal ini telah 
menyebabkan Bumiputera memiliki simpanan yang rendah dan 
kurang celik pelaburan. 


Pembangunan TRM dan tanah wakaf masih terhad disebabkan 
oleh kekurangan kemampuan kewangan dan isu tadbir urus 

yang lemah. Jumlah keluasan TRM telah berkurangan daripada 
5.04 juta hektar pada tahun 2017 kepada 4.88 juta hektar pada 
tahun 2019 disebabkan kesukaran mengenalpasti tanah untuk 
menggantikan TRM. Data berkaitan jumlah keseluruhan saiz tanah 
wakaf adalah tidak komprehensif. Ketiadaan rangka kerja kawal 
selia yang seragam untuk mentadbir urus TRM dan tanah wakaf 
mengakibatkan perancangan dan pembangunan yang tidak selaras. 
Selain itu, kesedaran mengenai potensi instrumen wakaf untuk 
meningkatkan sosioekonomi dan kesejahteraan rakyat masih lagi 
rendah. 


Pemilikan ekuiti korporat Bumiputera masih di bawah sasaran 
yang ditetapkan pada tahun 1971 iaitu sekurang-kurangnya 
30X. Sasaran ini masih belum dapat dicapai sebahagiannya 
disebabkan oleh liberalisasi beberapa sektor ekonomi termasuk 
kelonggaran dalam syarat 30% pemilikan ekuiti Bumiputera bagi 
sektor pembuatan di bawah Akta Penyelarasan Perindustrian 
1975. Pemilikan ekuiti korporat Bumiputera tidak banyak 
berubah selama ini oleh kerana penjualan ekuiti kepada bukan 
Bumiputera dan kepentingan asing. Beberapa institusi Bumiputera 
yang dimandatkan oleh Kerajaan telah memaksimumkan objektif 
keuntungan komersial dan kurang memberi penekanan kepada 
agenda Bumiputera. 


Mekanisme penyampaian agenda Bumiputera yang kurang berkesan 
mengakibatkan ketirisan dan sasaran tidak tercapai. Beberapa 
agensi yang bertanggungjawab dalam memacu pembangunan 
sosioekonomi Bumiputera bekerja secara silo. Keadaan ini 
menyebabkan berlaku pertindihan program dan pendekatan tidak 
bersepadu. Tambahan pula, kebanyakan inisiatif dan program 

dipacu oleh Kerajaan. Syarikat multinasional (MNC) dan sektor 
swasta kurang memberi sokongan kepada dasar dan inisiatif 
agenda Bumiputera. Pembatasan yang kurang jelas mengenai 
objektif sosioekonomi dan komersial dalam kalangan agensi 
mandat Bumiputera? juga telah menjejaskan pencapaian agenda 
Bumiputera. 


Pembangunan Sosioekonomi Orang Asli yang 
Ketinggalan 


Orang Asli masih lagi ketinggalan dari segi pembangunan 
sosioekonomi. Insiden kemiskinan dalam kalangan Orang Asli 
masih tinggi iaitu 33.6% pada tahun 2019. Pelan pembangunan 
sosioekonomi Orang Asli yang tidak holistik dan kurang bersepadu 
melambatkan pembangunan mereka. Di samping itu, tahap 
pendidikan dalam kalangan Orang Asli yang rendah mengurangkan 
mobiliti sosial dan kebolehpasaran kumpulan ini. Pencapaian 
Orang Asli dalam pendidikan adalah jauh ketinggalan dan mereka 
tidak berada dalam pembangunan arus perdana. Infrastruktur asas 
yang tidak mencukupi, kekurangan ameniti dan perkhidmatan 
seperti jalan perhubungan, bekalan elektrik, bekalan air terawat 
dan telekomunikasi telah menjejaskan kesejahteraan komuniti 

ini. Dasar yang berbeza bagi pewartaan tanah antara negeri dan 
kurangnya sensitiviti terhadap keperluan Orang Asli melambatkan 
pembangunan mereka. Selain itu, beberapa agensi yang terlibat 
dengan pembangunan Orang Asli tidak mempunyai kemampuan 
dalam menyampaikan perkhidmatan dengan berkesan. 


Ketersisihan Sosial Kumpulan Sasar Khusus 


Kumpulan sasar khusus, iaitu kanak-kanak, belia, wanita, warga 
emas, OKU dan keluarga menghadapi pelbagai cabaran. Cabaran 
ini termasuk dasar yang tidak bersepadu, pengangguran yang 
tinggi, ketidaksamaan gender serta jaringan keselamatan yang tidak 
mencukupi dan kekurangan persekitaran yang menyokong. Cabaran 
ini telah menghalang peluang kumpulan ini untuk meningkatkan 
kesejahteraan mereka. 


Bagi perkembangan kanak-kanak, terdapat kekurangan dalam 
mekanisme untuk mengukur tahap perkembangan kanak-kanak 
yang berbeza-beza. Undang-undang sedia ada yang memberi 
tumpuan kepada tindakan punitif menyebabkan prosiding 
kehakiman perlu dilaksana walaupun hanya untuk kesalahan ringan. 
Keadaan ini mendedahkan kanak-kanak kepada stigma sosial yang 
seterusnya menyukarkan mereka untuk berintegrasi semula dengan 
masyarakat. Mengenai pusat penjagaan kanak-kanak, isu aksesibiliti, 
kemampuan, kualiti serta pendaftaran telah menjejaskan tahap 
kualiti penjagaan dan pendidikan kanak-kanak berumur tiga hingga 
enam tahun. 


13 Agensi mandat yang memacu agenda Bumiputera seperti TERAJU, MARA, PNB, 
EKUINAS, PHB, PUNB dan YPPB. 

Sehingga Disember 2020, kadar pengangguran dalam kalangan 
belia** yang berumur antara 15 hingga 30 tahun mencecah 8.3% 
berbanding 6.5% pada tahun 2015. Di samping itu, guna tenaga 
tidak penuh dalam kalangan belia adalah tinggi, dengan 643,900 
atau 40.8% daripada jumlah belia berkelayakan tertiari bekerja 
dalam kategori pekerjaan separuh mahir dan berkemahiran 
rendah pada tahun 2019. Peratusan yang tinggi dalam kalangan 
belia berpendidikan separa mahir dan berkemahiran rendah 
menggambarkan pertumbuhan yang perlahan dalam penciptaan 
pekerjaan berkualiti. Sehingga Disember 2020, seramai 163,763 
belia menyertai program bantuan pengurusan hutang, menunjukkan 
cabaran yang dihadapi belia dalam menguruskan kewangan. 
Berdasarkan Indeks Belia Malaysia 2020, penyertaan belia dalam 
program kesukarelawanan dan patriotisme masih lagi pada tahap 
yang sederhana pada 73.27. 


Kadar penyertaan tenaga buruh wanita adalah 55.3% pada tahun 
2020 berbanding lelaki pada 80.6%. Penglibatan wanita dalam 
politik pula masih ketinggalan dengan hanya 13.2% ahli Parlimen 
adalah wanita. Peratusan wanita yang terlibat dalam proses 
membuat keputusan bagi sektor swasta masih di bawah sasaran 
nasional, iaitu minimum 30%. Hanya 25.8% daripada ahli lembaga 
pengarah syarikat awam tersenarai (PLC) yang berada pada 
kedudukan 100 teratas di Malaysia adalah wanita. 


Ketiadaan rangka kerja penjagaan warga emas yang komprehensif, 
simpanan yang rendah untuk menghadapi hari tua, kurangnya 
peluang pembelajaran sepanjang hayat dan peluang pekerjaan telah 
mengehadkan kemampuan warga emas untuk berdikari. Selain itu, 
ketiadaan pangkalan data komprehensif telah menjejaskan usaha 
untuk menyediakan khidmat penjagaan yang lebih baik kepada 
warga emas. Di samping itu, Garis Panduan Perancangan Fizikal 
bagi Warga Emas yang diperkenal pada tahun 2018 tidak diterima 
pakai oleh kebanyakan PBT. Hal ini telah menjejaskan persekitaran 
kehidupan warga emas. Pengurusan kewangan yang lemah 

dalam kalangan warga emas telah mengakibatkan ketidakstabilan 
kewangan, menjadikan kehidupan pasca persaraan lebih mencabar 
dan meningkatkan risiko untuk mereka jatuh miskin. Warga emas 
juga mempunyai peluang terhad untuk terlibat secara aktif dalam 
masyarakat dan berdikari dari segi ekonomi. 


Pendaftaran OKU yang rendah dalam SMOKU telah mengekang 
pelaksanaan program yang berkesan untuk meningkatkan 
kesejahteraan OKU. Persekitaran yang kurang menyokong, 
termasuk akses kepada kemudahan awam serta perkhidmatan 
perbankan dan insurans telah menghalang OKU untuk terlibat 
secara aktif dalam masyarakat. Walaupun Garis Panduan 
Perancangan Reka Bentuk Sejagat dalam pembangunan kemudahan 


14 Berdasarkan Akta Pertubuhan Belia dan Pembangunan Belia (pindaan) 2019 
(Akta 668]. 


awam telah disediakan sebagai panduan kepada PBT, namun 
pemakaian garis panduan ini belum dijadikan mandatori. Tambahan 
pula, kekurangan program TVET yang khusus untuk peningkatan 
kemahiran dan latihan semula telah menyekat pembangunan 
kerjaya OKU. 


Isu berkaitan kekeluargaan perlu diberi perhatian segera. Ini 
termasuk institusi keluarga yang tidak berfungsi sewajarnya, 
pengetahuan kesihatan seksual dan reproduktif yang terbatas, 
kemahiran keibubapaan yang lemah, keseimbangan antara 
kehidupan dengan kerja yang kurang, keberhutangan yang serius 
serta ketagihan melayari internet yang berlebihan. Lebih satu 
pertiga daripada jumlah pasangan bercerai dalam tempoh lima 
tahun perkahwinan. Ini telah menyebabkan lebih banyak institusi 
keluarga tidak berfungsi sewajarnya. Selain itu, kadar kesuburan 
pada peringkat nasional berkurangan kepada 1.8 pada tahun 2019, 
iaitu di bawah paras penggantian sebanyak 2.1. Pengurangan ini 
memberi cabaran untuk membangunkan tenaga kerja masa hadapan 
yang berdaya maju. Kawalan ibu bapa yang tidak berkesan dalam 
memastikan keselamatan anak-anak ketika melayari internet juga 
membimbangkan, seperti dinyatakan dalam Indeks Kesejahteraan 
Keluarga Malaysia 2019. 


Hala Tuju: Rancangan Malaysia 
Kedua Belas, 2021-2025 


Melangkah ke hadapan, RMKe-12 akan terus memberi tumpuan 
kepada usaha menangani kemiskinan dan membangunkan 
masyarakat inklusif bagi mencapai taraf hidup wajar dan keadilan 
sosial. Langkah ini akan dilaksana melalui pelbagai strategi dan 
inisiatif bagi meningkatkan kesejahteraan rakyat. Usaha bersepadu 
akan dilaksana bagi menangani kemiskinan, meningkatkan 
pendapatan dan taraf hidup B40, memberi sokongan kepada 

M40 bagi mewujudkan masyarakat yang saksama serta mencapai 
kesaksamaan keberhasilan Bumiputera. Tumpuan juga akan diberi 
bagi meningkatkan kesejahteraan Orang Asli serta kumpulan sasar 
khusus. 


Hala Tuju: Rancangan Malaysia Kedua Belas, 2021-2025 
Menangani Kemiskinan dan Membangunkan Masyarakat Inklusif 


Bidang Keutamaan A 

Menangani Kemiskinan dan 
Mengurangkan Ketidaksamarataan 
daripada Perspektif Pelbagai Dimensi 


Strategi A1 

Meningkatkan Pendapatan Isi Rumah Miskin 

Strategi A2 

Menambah Baik Akses terhadap Perkhidmatan Penting 
Strategi A3 

Meningkatkan Taraf Hidup Isi Rumah Miskin 

Strategi A4 

Memperbaiki Kualiti Hidup Miskin Bandar 

Strategi A5 

Memperkukuh Mekanisme Penyampaian Perkhidmatan 
Strategi A6 


Mengurangkan Ketidaksamarataan Pendapatan Isi Rumah 


Bidang Keutamaan B 


Memperkasa B40 


Strategi B1 

Meningkatkan Pendapatan B40 dan Mendefinisi Semula 
Kategori Kumpulan Pendapatan 

Strategi B2 

Menambah Baik Akses kepada Perkhidmatan Asas untuk B40 
Strategi B3 

Meningkatkan Sosioekonomi Isi Rumah Cina dan India 
Berpendapatan Rendah 


Bidang Keutamaan C 
Memberi Sokongan kepada M40 bagi 
Mewujudkan Masyarakat yang Saksama 


Strategi C1 

Melonjakkan Pendapatan M40 

Strategi C2 

Meningkatkan Akses kepada Pendidikan yang Berkualiti 
dan Mampu Bayar 

Strategi C3 

Menggalakkan Perlindungan Kesihatan dan Pekerjaan 
Strategi C4 

Meningkatkan Pemilikan Rumah oleh M40 


ù AN EPA 


Bidang Keutamaan D 
Mencapai Kesaksamaan Keberhasilan 
Bumiputera 


Strategi D1 
Mempercepat Pembangunan Sosioekonomi Bumiputera 
Strategi D2 


Menambah Baik Tadbir Urus dan Memperkukuh Penyampaian 
Perkhidmatan 

Strategi D3 

Memperkukuh Pendidikan dan Memperkasa Modal Insan 
Strategi D4 

Meningkatkan Daya Tahan dan Kemampanan Perniagaan 
Bumiputera 

Strategi D5 

Meningkatkan Penciptaan Kekayaan Bumiputera 

Strategi D6 

Memanfaatkan Sepenuhnya Tanah Rizab Melayu dan Instrumen 
Wakaf 

Strategi D7 

Memastikan Pemilikan Ekuiti Korporat yang Mampan 


Bidang Keutamaan E 
Meningkatkan Pembangunan 
Masyarakat Orang Asli 


Strategi E1 

Memantapkan Pendidikan sebagai Pemangkin Utama 
Strategi E2 

Mempercepat Pembangunan Sosioekonomi Orang Asli 


Bidang Keutamaan F 
Memperkasa Kumpulan Sasar Khusus 


Strategi F1 

Mengutamakan Kesejahteraan Kanak-kanak 
Strategi F2 

Membangunkan Belia yang Dinamik, Berdaya Tahan dan 
Berdaya Saing 

Strategi F3 

Memperkasa Peranan Wanita 

Strategi F4 

Mempertingkat Kesejahteraan Warga Emas 
Strategi F5 

Memperkasa Orang Kurang Upaya 

Strategi F6 

Memperkukuh Institusi Keluarga 

Rancangan Malaysia Kedua Belas: Sasaran Terpilih 


Menangani Kemiskinan dan Mengurangkan Ketidaksamarataan 


2025 2025 2025 2025 
Pekali Gini Insiden Kemiskinan Insiden Kemiskinan Indeks Kemiskinan 
Mutlak Relatif Pelbagai Dimensi 


Meningkatkan Pendapatan dan Taraf Hidup B40 


RM4,200 RM4,300 


2025 2025 2025 2025 
Pendapatan Purata Pendapatan Penengah Peratus Pengagihan Peratus Pekerja Mahir 
Bulanan Isi Rumah B40 Bulanan Isi Rumah B40 Pendapatan B40 daripada daripada Jumlah B40 


Keseluruhan Pendapatan 
Isi Rumah 

Mencapai Kesaksamaan Keberhasilan bagi Bumiputera 


Sekurang- 
kurangnya 
65% 
2025 2025 2025 2025 
Nisbah Pendapatan Nisbah Gaji dan Upah Sumbangan KDNK Penyertaan Bumiputera 
Penengah Bulanan Penengah Bulanan Bumiputera Perusahaan Bumiputera dalam Kategori Pekerjaan 
Isi Rumah Bumiputera kepada Cina Mahir 
kepada Cina 
Sekurang- Sekurang- 
kurangnya kurangnya 
Ts 30” 
2025 2025 
Peratusan Isi Rumah Pemilikan Ekuiti Korporat 
Bumiputera yang Memiliki Bumiputera dengan 
Seunit Kediaman Penguasaan Berkesan 


Memperkasa Kumpulan Sasar Khusus 


Tidak 


kurang dari 


8 


2025 2025 2025 2025 


Indeks Belia Malaysia Kadar Penyertaan Wanita Penyertaan OKU dalam Indeks Kesejahteraan 
dalam Tenaga Buruh Perkhidmatan Awam Keluarga 


O Sasaran 


yani 
S Ka 


us SDG 


WKB 2030 

Bidang Keutamaan A 


Menangani Kemiskinan dan 
Mengurangkan Ketidaksamarataan 
daripada Perspektif Pelbagai Dimensi 


Kemiskinan dan ketidaksamarataan perlu ditangani daripada 
perspektif pelbagai dimensi. Strategi yang akan dilaksana 
termasuk menambah baik akses kepada perkhidmatan penting, 
meningkatkan pendapatan dan taraf hidup isi rumah miskin, 
menangani kemiskinan bandar, memperkukuh mekanisme 
penyampaian perkhidmatan dan mengurangkan ketidaksamarataan 
antara isi rumah. Program pembasmian kemiskinan akan dilaksana 
melalui kerjasama lebih erat dalam kalangan agensi Kerajaan 
serta usahasama di antara sektor awam, sektor swasta, CSO dan 
masyarakat. Tumpuan khusus akan diberi kepada daerah dan lokasi 
yang termiskin di bandar dan luar bandar. Pelaksanaan strategi ini 


akan memastikan kemiskinan tegar dapat dibasmi pada tahun 2025. 


Strategi 
A1 


Strategi 
A2 


Strategi 
A3 


Strategi 
A4 


Strategi 
A5 


Strategi 
A6 


Meningkatkan Pendapatan Isi 
Rumah Miskin 


Menambah Baik Akses terhadap 
Perkhidmatan Penting 


Meningkatkan Taraf Hidup Isi Rumah 
Miskin 


Memperbaiki Kualiti Hidup Miskin 
Bandar 


Memperkukuh Mekanisme 
Penyampaian Perkhidmatan 


Mengurangkan Ketidaksamarataan 
Pendapatan Isi Rumah 


Strategi A1 
Meningkatkan Pendapatan Isi Rumah Miskin 


Mempertingkat dan Mempelbagai Sumber 
Pendapatan 


Program kebajikan sosial sedia ada bagi isi rumah miskin tegar 
dan miskin akan ditambah baik. Bantuan seperti pindahan tunai 
dan sokongan penjagaan kesihatan akan terus disedia berdasarkan 
keperluan. Program kebajikan produktif seperti keusahawanan 
dan pembiayaan mikro akan dipergiat untuk menyediakan peluang 
ekonomi kepada isi rumah miskin. Di samping itu, latihan dan 
peningkatan kemahiran akan diperkukuh dalam kalangan ahli isi 
rumah miskin bagi meningkatkan kebolehpasaran dan keupayaan 
untuk menceburi bidang yang boleh menjana pendapatan. 
Pendidikan asas kewangan akan dipertingkat bagi menambah baik 
literasi kewangan mereka. 


Mempromosi Pendekatan Keseluruhan Negara dalam 
Mengatasi Kemiskinan 


Sektor swasta akan digalak untuk menawarkan bantuan berstruktur 
dan bersasar kepada isi rumah miskin dengan menyediakan 
biasiswa dan latihan, peluang keusahawanan dan pekerjaan serta 
melaksanakan program yang memberi manfaat melalui kaedah 
pembangunan setempat. Isi rumah miskin akan digalakkan untuk 
terlibat dalam perusahaan sosial dan koperasi bagi meningkatkan 
pendapatan. Aktiviti ekonomi berdasarkan komuniti akan diteruskan 
sebagai sebahagian daripada program menjana pendapatan. 
Pendekatan perniagaan inklusif!” akan diperkenal untuk 
meningkatkan penglibatan isi rumah miskin dalam rantaian bekalan. 


15 Perniagaan yang melibatkan kumpulan masyarakat terbawah (B1) dalam ekonomi 
untuk menyediakan barang dan perkhidmatan, menjadikan mereka sebahagian 
daripada rantaian nilai. 

Strategi A2 


Menambah Baik Akses terhadap 
Perkhidmatan Penting 


Penambahbaikan akses kepada perkhidmatan penting merupakan 
asas utama dalam menangani kemiskinan. Dalam hubungan ini, 
tumpuan akan diberi untuk meningkatkan akses kepada pendidikan 
dan latihan kemahiran yang berkualiti serta menambah baik 
perkhidmatan penjagaan kesihatan. Inisiatif ini akan meningkatkan 
kesejahteraan dan taraf hidup isi rumah miskin. 


Menambah Baik Penyediaan Pendidikan dan Latihan 
Kemahiran yang Berkualiti 


Penyediaan pendidikan berkualiti akan diperluaskan untuk 
meningkatkan tahap pencapaian dalam kalangan isi rumah 
miskin. Dalam hubungan ini, perkhidmatan ECCE bersubsidi akan 
diteruskan dan diperluaskan untuk menawarkan perkhidmatan 
penjagaan kanak-kanak yang berpatutan dan berkualiti tinggi 
kepada isi rumah miskin. Usaha juga akan dilaksana ke arah 
pendidikan awal kanak-kanak kepada semua manakala usaha 
akan dipergiat untuk memastikan kanak-kanak daripada keluarga 
miskin dapat menamatkan 11 tahun persekolahan wajib. Di 
samping itu, intervensi bersasar seperti biasiswa akan disediakan 
untuk mengurangkan jumlah keciciran sekolah dalam kalangan 

isi rumah miskin. Peluang biasiswa akan turut disediakan bagi 
meringankan beban kewangan isi rumah miskin untuk melanjutkan 
latihan kemahiran, TVET dan pendidikan tinggi. Langkah ini akan 
meningkatkan ekonomi dan mobiliti sosial serta kebolehpasaran 
dalam kalangan isi rumah miskin. 

Menambah Baik Perkhidmatan Penjagaan Kesihatan 


Jangkauan penjagaan pra-kelahiran kepada perkhidmatan geriatrik 
untuk isi rumah miskin akan diperluas bagi meningkatkan tahap 
kesihatan mereka. Di samping itu, kesedaran mengenai kepentingan 
kesihatan yang baik akan dipromosi dengan memastikan 
pengambilan makanan seimbang pada semua peringkat umur. 
Inisiatif akan dipergiat menggalakkan pengambilan makanan 
seimbang melalui program bakul makanan untuk isi rumah miskin. 
Program ini dilaksana berpandukan keperluan minimum yang 
optimum berdasarkan Piramid Makanan Malaysia. Langkah ini akan 
mengurangkan kadar kematian kanak-kanak, meningkatkan jangka 
hayat serta menggalakkan gaya hidup yang aktif dan sihat. 

Ini adalah penting kerana fasa awal kanak-kanak adalah masa 
yang sangat penting dalam perkembangan hidup mereka. Tempoh 
ini meletakkan asas untuk pembelajaran dan kesejahteraan 
kanak-kanak. 


Strategi A3 
Meningkatkan Taraf Hidup Isi Rumah Miskin 


Usaha akan dipergiat untuk meningkatkan taraf hidup isi rumah 
miskin. Usaha ini termasuk menambah baik kemudahan asas dan 
infrastruktur serta menambah baik keadaan tempat tinggal isi 
rumah miskin. Sehubungan itu, infrastruktur asas akan ditambah 
baik manakala rumah baharu akan dibina dan rumah yang usang 
akan dibaik pulih. 


Menambah Baik Infrastruktur dan Kemudahan Asas 


Keutamaan akan diberi untuk menyediakan peluang yang saksama 
bagi rakyat menikmati kehidupan yang wajar. Akses kepada 
perkhidmatan kutipan sampah dan pengangkutan yang sistematik 
akan ditambah baik. Perkhidmatan asas utiliti dan komunikasi 
seperti air terawat, elektrik dan ketersambungan jalur lebar akan 
dipertingkat, terutama di kawasan pedalaman. 


Menambah Baik Keadaan Tempat Tinggal 


Program bantuan rumah akan diteruskan bagi memastikan rumah 
mampu milik yang mencukupi untuk isi rumah miskin. Program 
ini bertujuan menambah baik keadaan hidup isi rumah miskin di 
kawasan luar bandar dan bandar dengan membina rumah baharu 
dan membaik pulih rumah usang. Program ini dijangka dapat 
memanfaatkan sejumlah 50,000 isi rumah miskin. 


Strategi A4 
Memperbaiki Kualiti Hidup Miskin Bandar 


Usaha untuk menangani kemiskinan bandar akan ditumpukan 
kepada peningkatan akses kepada sokongan sosial bagi 
mengekalkan tahap kualiti hidup tertentu serta meningkatkan 
kesejahteraan isi rumah miskin bandar. Langkah yang akan diambil 
adalah memudahkan akses kepada pendidikan dan penjagaan 
kesihatan, meningkatkan dan mempelbagai sumber pendapatan dan 
menyediakan rumah mampu milik. 


Meningkat dan Mempelbagaikan Sumber Pendapatan 


Akses kepada latihan keusahawanan dan pembiayaan mikro akan 
diperluas untuk meningkat dan mempelbagai sumber pendapatan 
isi rumah miskin bandar. Dalam hubungan ini, inisiatif SE akan 
digalak untuk menangani isu sosial dan ekonomi yang dihadapi 
oleh isi rumah miskin bandar. Aktiviti berasaskan komuniti dalam 
menghasilkan barangan dan perkhidmatan seperti pertanian bandar, 
perkhidmatan penjagaan kanak-kanak dan perniagaan makanan dari 
rumah akan juga digalakkan untuk menjana pendapatan tambahan. 
Selain itu, golongan miskin bandar akan didedahkan dengan 
peluang pekerjaan ekonomi gig. Tambahan 500,000 rumah mampu 
milik akan dibina untuk menyediakan rumah yang berkualiti dan 
selesa kepada isi rumah miskin. 


Memudah Cara Akses kepada Pendidikan dan 
Penjagaan Kesihatan 


Akses kepada pendidikan awal kanak-kanak akan dipermudah 
untuk kanak-kanak daripada isi rumah miskin bandar. CBO akan 
digalak menyediakan kemudahan ECCE di kawasan perumahan 
kos rendah awam dan swasta. Di samping itu, lebih banyak kelas 
tuisyen akan disediakan kepada pelajar daripada isi rumah miskin 
bandar yang tinggal di perumahan kos rendah. Platform digital akan 
dimanfaatkan untuk menyediakan kelas tuisyen secara atas talian. 
Pengambilan makanan yang seimbang juga akan digalakkan untuk 
menangani isu malnutrisi dalam kalangan kanak-kanak. Di samping 
itu, kesedaran mengenai program TVET akan dipertingkat dalam 
kalangan belia daripada isi rumah miskin bandar. 


Strategi A5 


Memperkukuh Mekanisme Penyampaian 
Perkhidmatan 


Mekanisme penyampaian perkhidmatan akan diperkukuh dengan 
mempertingkat sistem penyampaian serta menambah baik kaedah 
mengukur insiden kemiskinan dan pelaksanaan dasar serta mengkaji 
mekanisme pembiayaan baharu. Langkah ini adalah penting bagi 
memastikan keberhasilan pembasmian kemiskinan dapat dicapai. 


16 Kumpulan 10% terendah desil pendapatan isi rumah B40. Berdasarkan HIES € BA 
2019, pendapatan bulanan isi rumah B1 pada peringkat nasional ialah di bawah 
RM2,500. 

Menambah Baik Sistem Penyampaian Perkhidmatan 


Penyampaian perkhidmatan akan diperkukuh melalui pelan 
tindakan yang komprehensif dan dasar pemisah yang jelas untuk 
meningkatkan kecekapan dan menggunakan sumber sepenuhnya. 
Dasar dan inisiatif akan diselaras, untuk menyediakan pendekatan 
bersepadu dalam memberikan bantuan kepada pelbagai kumpulan 
sasar. Dalam hubungan ini, satu unit khas yang dianggotai oleh 
kakitangan yang kompeten akan diwujudkan untuk menangani 
kemiskinan secara menyeluruh. Unit ini akan berfungsi sebagai 
badan pusat untuk merancang, menyelaras, melaksana dan 
memantau usaha pengurangan kemiskinan. Potensi bagi pengenalan 
cukai khusus untuk membiayai program menangani kemiskinan 
akan dikaji. Selain itu, sumber pembiayaan tambahan termasuk 
zakat dan wakaf serta sumbangan daripada GLC, pihak swasta dan 
individu akan dipertimbangkan. Bantuan sosial dan pengurangan 
kemiskinan akan dijajar berdasarkan kepada pelbagai kategori 
kemiskinan dan kumpulan mudah terjejas, fokus kepada golongan 
miskin dan miskin tegar daripada desil pendapatan B1'*. Kategori 
Pendapatan Isi Rumah Nasional adalah seperti yang ditunjukkan 
dalam Paparan 5-3. 

Paparan 5-3 
Kategori Pendapatan Isi Rumah Nasional, 2019 


Pendapatan % Isi Rumah 
bulanan isi 
rumah 


Jumlah isi rumah: 7.28 juta 


DI aa a naaa 
T20 


1.46 juta 
isi rumah 


RM10,960 80% A 


RM15,040 90% | ——— — PS oO 


RM8,700 70% h-— — — -EE nn. 


RM7,110 60% ———— TN nn. 
2.91 juta 
isi rumah 


RM5,880 % E--—--— AA ——————— 
RM3/873 50% Pendapatan Penengah 


RM5,520 42.1% 
RM4,850 40% e---—-— E —————————————-- 


RM3,970 30% 


B40 


2.91 juta 
0 
RM3,170 20% isi rumah 


RM2,937 16.9% 
RM2,500 10% 

PGK Mutlak RM2,208 5.6% 
PGK Makanan RM1,169 0.4% 


Pendapatan Garis 
Kemiskinan Relatif 


sefəf1ə 1 yepnı yewny ISI 


1.24 juta isi rumah miskin relatif 


405,441 miskin mutlak __ 
MISKIN TEGAR 27,158 miskin tegar 


Setiap desil kategori pendapatan mewakili 10% daripada jumlah isi rumah, bersamaan dengan 727,500 isi rumah 


Nota: Siapakah yang didefinisikan sebagai isi rumah miskin? 
e Miskin tegar merujuk kepada isi rumah yang berpendapatan kurang daripada PGK makanan, RM1,169 (----- ) 


e Miskin mutlak merujuk kepada isi rumah yang berpendapatan kurang daripada PGK mutlak, RM2,208 (----- ) 
e Miskin relatif merujuk kepada isi rumah yang berpendapatan kurang daripada separuh pendapatan penengah negara, RM2,937 (—-) 
e Isi rumah mudah terjejas merujuk kepada isi rumah berpendapatan antara PGK mutlak (RM2,208) dan 2.5 kali PGK mutlak, RM5,520 (—) 


Sumber: Jabatan Perangkaan Malaysia dan Unit Perancang Ekonomi 


Sistem eKasih akan disemak semula dan diperkukuh dalam 
mengenal pasti, melaksana dan memantau program pembasmian 
kemiskinan bagi meningkatkan ketelusan dan ketepatan data. 
Dasar berasaskan bukti akan memudah cara proses mengenal 

pasti kumpulan sasar dan membangunkan profil isi rumah miskin. 
Pangkalan data berkaitan pembasmian kemiskinan dan bantuan 
sosial akan disepadu melalui pembangunan Pangkalan Data 
Perlindungan Sosial (PDPS) untuk menghapuskan pertindihan serta 
ralat pemasukan dan penyisihan data. Analisis data raya dan dasar 
yang berpandukan data juga akan diguna untuk menambah baik 
program membasmi kemiskinan. Selain daripada program sedia 
ada, pelaksanaan pendekatan bawah ke atas akan ditambah baik 
dengan melibatkan CSO dan CBO. PBT dan ketua komuniti juga 
akan diperkasa untuk mengenal pasti dan mengurangkan kelompok 
kemiskinan pada peringkat komuniti. Pegawai Kerajaan yang khusus 
di peringkat tempatan akan ditugaskan untuk menyelaras dan 
melaksanakan pendekatan akar umbi bagi memastikan kejayaan 
inisiatif mengurangkan insiden kemiskinan. 


Menambah Baik Kaedah Mengukur Kemiskinan dan 
Pelaksanaan Dasar 


Kaedah mengukur kemiskinan akan terus ditambah baik dalam 
memastikan keberkesanan inisiatif pembasmian kemiskinan. 
Dimensi dan indikator MPI akan diperluas agar lebih komprehensif 
untuk mengukur kemiskinan pelbagai dimensi dengan lebih baik. 
MPI akan membantu proses membuat keputusan berasaskan bukti 
pada semua peringkat perancangan, pelaksanaan, pemantauan 

dan penilaian inisiatif untuk mengurangkan kemiskinan. MPI akan 
diguna pakai oleh semua pihak berkepentingan dalam merangka 
program yang mengambil kira ketersisihan dan keperluan isi rumah 
bagi pelaksanaan yang lebih bersasar dan berkesan. 

Strategi A6 


Mengurangkan Ketidaksamarataan 
Pendapatan Isi Rumah 


Usaha mengurangkan ketidaksamarataan pendapatan antara isi 
rumah adalah penting dalam mencapai pengagihan yang saksama. 
Inisiatif ini termasuk menangani peningkatan kos sara hidup 

dan meningkatkan kuasa beli serta mengukuhkan perlindungan 
sosial. Ini akan memastikan rakyat mendapat manfaat daripada 
pembangunan sosioekonomi dalam mencapai keterangkuman dan 
kesepaduan sosial. 


Menangani Peningkatan Kos Sara Hidup dan 
Meningkatkan Kuasa Beli 


Usaha mengurangkan ketidaksamarataan antara isi rumah akan 
dipergiat bagi mempertingkatkan keterangkuman dan mencapai 
kesaksamaan untuk semua. Usaha ini termasuk menangani 
peningkatan kos sara hidup dan meningkatkan kuasa beli. 

Dalam hubungan ini, penguatkuasaan kawalan harga barang dan 
perkhidmatan akan dipertingkat bagi menangani manipulasi harga. 
Inisiatif foodbank dan program tanggungjawab sosial korporat (CSR) 
akan membantu mengurangkan beban kewangan isi rumah miskin. 
Tambahan lagi, literasi dan pendidikan kewangan akan digalakkan 
pada semua peringkat umur. 


Memperkukuh Perlindungan Sosial untuk Semua 


Majlis Perlindungan Sosial Malaysia (MySPC) dan Jawatankuasa 
Khas Kabinet Menangani Kemiskinan (JKKMK) telah digabungkan 
menjadi satu entiti. Langkah ini diambil bagi mengukuhkan 
penyelarasan penggubalan dasar serta melaksanakan strategi 
perlindungan sosial yang lebih berkesan. Selain daripada menangani 
isu kemiskinan, majlis ini juga akan menumpukan kepada isu 
insurans sosial dan pasaran buruh. 

Bidang Keutamaan B 
Memperkasa B40 


Beberapa strategi akan dilaksana untuk memperkasa B40 bagi 
meningkatkan taraf hidup dan pendapatan. Tumpuan akan diberi 
bagi mempelbagaikan pendapatan B40, menyemak semula kategori 
kumpulan pendapatan dan meningkatkan pendapatan untuk semua 
isi rumah yang berpendapatan rendah. Di samping itu, usaha akan 
dilaksana bagi menambah baik akses kepada perkhidmatan asas 
seperti pendidikan, penjagaan kesihatan dan perumahan serta 
perlindungan sosial. 


Strategi (e) Meningkatkan Pendapatan B40 


B1 dan Mendefinisi Semula Kategori 


Strategi (@ Menambah Baik Akses kepada 


B2 Perkhidmatan Asas untuk B40 


Strategi 
B3 


O) Meningkatkan Sosioekonomi Isi 
Rumah Cina dan India 
Berpendapatan Rendah 


Strategi B1 


Meningkatkan Pendapatan B40 dan 
Mendefinisi Semula Kategori Kumpulan 
Pendapatan 


Meningkatkan Keupayaan dan Kemampuan B40 


B40 akan digalak untuk mempelbagaikan sumber pendapatan bagi 
membolehkan mereka menikmati taraf hidup yang wajar. Ahli isi 
rumah akan diberi sokongan pendidikan, latihan dan kemahiran 
bagi meningkatkan keupayaan dan kemampuan melalui pendekatan 
bawah ke atas dan pendekatan berasaskan komuniti. Mereka akan 
digalak untuk menumpukan kepada aktiviti yang mempunyai nilai 
ditambah yang tinggi melalui penggunaan amalan terbaik dan 
menerima guna teknologi seperti pertanian pintar, perniagaan 
dalam talian dan peluang penyumberan luar. Kejayaan pelaksanaan 
inisiatif ini akan meningkatkan pendapatan dan peluang pekerjaan. 


Meningkatkan Keusahawanan dalam Kalangan B40 


Usaha bagi mewujudkan lebih banyak peluang untuk menjana 
pendapatan melalui aktiviti keusahawanan dalam kalangan B40 
akan dipertingkat. Di samping itu, peluang akan disediakan kepada 
B40 supaya terlibat dalam perniagaan atas talian. Pendekatan 

SE akan dipergiat dengan memanfaatkan sumber setempat bagi 
mewujudkan peluang perniagaan. Pendekatan perniagaan inklusif 
akan digalakkan untuk membolehkan B40 terlibat dalam rantaian 
bekalan. 


Menyemak Semula Kategori Kumpulan Pendapatan 


Kategori kumpulan pendapatan isi rumah sedia ada akan disemak 
semula bagi membolehkan bantuan yang lebih bersasar. Semakan 
ini akan mengambil kira perubahan struktur pendapatan dan 
perbelanjaan, kos sara hidup, kuasa beli, demografi serta lokasi 
isi rumah. Kategori kumpulan pendapatan isi rumah yang baharu 
akan memantapkan lagi penggubalan dasar dan menambah baik 
penyampaian perkhidmatan. 


Strategi B2 


Menambah Baik Akses kepada Perkhidmatan 
Asas untuk B40 


Menambah Baik Akses kepada Pendidikan dan 
Latihan Kemahiran 


Akses kepada pendidikan dan latihan kemahiran yang berkualiti 
akan diperkukuh untuk meningkatkan keupayaan dan kemampuan 
dalam kalangan ahli isi rumah B40. ECCE akan terus dipertingkat 
dengan menggalakkan CBO menyediakan kemudahan di kawasan 
yang kekurangan perkhidmatan tersebut. Anak-anak dari isi rumah 
B40 akan terus diberi keutamaan dalam pemberian biasiswa 

dan pengambilan ke SBP dan MRSM. Bantuan kewangan akan 
diteruskan untuk melanjutkan pengajian ke latihan kemahiran 
termasuk TVET dan institusi pendidikan tinggi. 


Meningkatkan Akses kepada Perkhidmatan 
Penjagaan Kesihatan 


Akses kepada penjagaan kesihatan yang berkualiti dan kemudahan 
kesihatan primer di kawasan luar bandar dan pedalaman akan 
dipertingkat untuk menyediakan perkhidmatan penjagaan kesihatan 
yang mampu bayar dan lebih baik. Inisiatif Skim Peduli Kesihatan 
untuk Kumpulan B40 (PeKa B40) akan diperkukuh dengan 
memperluas liputan dan meningkatkan kesedaran kumpulan sasar 
mengenai manfaat PeKa B40. Bantuan PeKa B40 akan membiayai 
sebahagian daripada kos perkhidmatan penjagaan kesihatan dan 
peralatan perubatan. Model wakaf akan diguna sebagai alternatif 
bagi meringankan beban B40 dalam memenuhi perbelanjaan 
penjagaan kesihatan. Model ini juga akan menyediakan 
perkhidmatan ambulans, pusat dialisis dan pusat penjagaan warga 
emas. Di samping itu, koperasi akan digalakkan untuk menyediakan 
perkhidmatan penjagaan kesihatan yang berpatutan kepada ahli 
mereka. 


Meningkatkan Peluang B40 untuk Memiliki Rumah 


Dasar dan program perumahan sedia ada untuk membantu B40 
akan diteruskan. Walau bagaimanapun, untuk memiliki rumah 
mampu milik, keutamaan akan diberikan kepada desil pendapatan 
B1. Dalam hubungan ini, program perumahan seperti Sewa untuk 
Beli (RTO), Rumah Mesra Rakyat dan Program Perumahan Penjawat 
Awam Malaysia akan terus dilaksana. Penyelarasan antara Kerajaan 
Persekutuan dan kerajaan negeri serta PBT akan diperkukuh 

dalam mengintegrasi dan memperkemas dasar perumahan secara 
menyeluruh. 

Strategi B3 


Meningkatkan Sosioekonomi Isi Rumah Cina 
dan India Berpendapatan Rendah 


Meningkatkan Taraf Hidup Isi Rumah Cina 
Berpendapatan Rendah 


Strategi dan inisiatif untuk menangani kemiskinan serta 
pemerkasaan B40 akan dilaksana tanpa mengira etnik. Bagi isi 
rumah Cina berpendapatan rendah di Kampung Baru, akses kepada 
kemudahan kewangan akan diteruskan dengan menyediakan 
pinjaman perniagaan untuk membantu meluaskan perniagaan 
mereka. Skim Pinjaman Khas Penduduk Kampung Baru akan 
diperluas termasuk aktiviti mempromosi Kampung Baru sebagai 
destinasi pelancongan yang menarik. Di samping itu, infrastruktur 
dan kemudahan asas akan terus dinaik taraf bagi membolehkan 
komuniti Kampung Baru menikmati kemudahan yang lebih baik. 


Meningkatkan Taraf Hidup Isi Rumah India 
Berpendapatan Rendah 


Dalam mencapai pembangunan inklusif, kesejahteraan isi rumah 
India berpendapatan rendah akan terus diberi keutamaan, selaras 
dengan Pelan Tindakan Masyarakat India. Akses kepada pendidikan 
berkualiti akan ditambah baik manakala pencapaian pendidikan 
yang rendah dan isu keciciran dalam kalangan komuniti ini akan 
ditangani. Program peningkatan kemahiran bersasar yang memenuhi 
keperluan pemain industri akan ditawarkan untuk meningkatkan 
peluang pekerjaan manakala peluang keusahawanan akan 
dipertingkat. Di samping itu, program yang bersesuaian seperti 
kursus pra dan pasca perkahwinan serta perkhidmatan sokongan 
untuk keluarga yang berisiko tinggi akan disediakan bagi menangani 
isu keluarga dan belia yang bermasalah secara menyeluruh. 

Bidang Keutamaan C : 
Memberi Sokongan kepada M40 bagi @) Melonjakkan Pendapatan M40 


Mewujudkan Masyarakat yang Saksama 


Usaha baserade aaa Pe (e) octetos 
pendapatan M1" akan dilaksana untuk memperoleh manfaat | 

ekonomi yang lebih saksama dan menambah baik taraf kehidupan Strategi Meningkatkan Akses kepada 

mereka. Dalam hubungan ini, akses kepada pendidikan akan (o) a a 

ditambah baik manakala pemilikan rumah mampu milik akan C2 Pendidikan yang Berkualiti dan 
dimudah cara. Di samping itu, insentif akan disediakan untuk | Mampu Bayar 

menggalakkan mereka memiliki insurans kesihatan dan insurans (e A E 
pekerjaan. | 


Strategi (@ Menggalakkan Perlindungan 


C3 | Kesihatan dan Pekerjaan 


Strategi (@ Meningkatkan Pemilikan Rumah 
C4 oleh M40 


17 Kumpulan 1096 terendah desil pendapatan isi rumah M40. Berdasarkan HIES & BA 
2019, pendapatan bulanan isi rumah M1 pada peringkat nasional adalah di antara 
RM4,850 dan RM5,879. 


Strategi C1 
Melonjakkan Pendapatan M40 


Penyertaan M40 dalam Aktiviti Penjanaan 
Pendapatan 


Pendapatan M40 akan dipertingkat bagi menangani kos sara 

hidup yang tinggi dan mengelak mereka daripada tergolong dalam 
kumpulan mudah terjejas. Dalam hubungan ini, M40 akan digalak 
untuk terlibat dalam aktiviti keusahawanan dan pendapatan 
sampingan serta melabur dalam portfolio penjanaan pendapatan. 
Ekonomi perkongsian akan digalakkan dalam kalangan M40 melalui 
penggunaan platform digital. Di samping itu, institusi kewangan 
akan digalak untuk menyediakan program literasi kewangan dan 
khidmat nasihat. 


Strategi C2 


Meningkatkan Akses kepada Pendidikan yang 
Berkualiti dan Mampu Bayar 


Menyediakan Bantuan Pengasuhan dan Pendidikan 
Awal Kanak-kanak 


Peningkatan akses kepada pendidikan mampu bayar akan 
mengurangkan beban M40 dalam menyediakan pendidikan yang 
berkualiti untuk anak mereka. Selain itu, perkhidmatan ECCE 
mampu bayar, khususnya di kawasan bandar dan premis sektor 
awam akan disediakan dan dipertingkat. Sektor swasta akan terus 
digalakkan untuk menyediakan perkhidmatan penjagaan harian di 
tempat kerja. 

Strategi C3 


Menggalakkan Perlindungan Kesihatan dan 
Pekerjaan 


Menggalakkan Insurans Kesihatan dan Pekerjaan 


M40 akan digalak untuk melanggan insurans kesihatan dan 
pekerjaan untuk mengurangkan risiko mereka daripada kewangan 
yang mudah terjejas. Selain itu, kelayakan pelepasan cukai 
pendapatan ke atas insurans kesihatan dan hayat serta pekerjaan 
untuk M40 akan dikaji semula bagi mengurangkan beban kos 
penjagaan kesihatan. Inisiatif ini akan memberi perlindungan 
kepada mereka daripada keadaan luar jangka disebabkan oleh risiko 
kesihatan dan berkaitan pekerjaan. 


Strategi C4 
Meningkatkan Pemilikan Rumah oleh M40 


Memudah Cara Pemilikan Rumah Mampu Milik 


Pemilikan rumah mampu milik untuk M40 akan dipermudahkan. 
Usaha ini akan dilaksana melalui kerjasama yang lebih erat dengan 
kerajaan negeri dan sektor swasta dalam menyediakan rumah 
mampu milik yang berkualiti di lokasi yang strategik. Program RTO 
akan diperkukuh bagi menyediakan pilihan kepada M40 memiliki 
rumah dengan ansuran bulanan yang mampu bayar. 

Bidang Keutamaan D 


Mencapai Kesaksamaan Keberhasilan 
Bumiputera 


Agenda Bumiputera akan terus menjadi agenda nasional bagi 
mencapai pembangunan sosioekonomi yang adil, saksama dan 
inklusif selaras dengan WKB 2030. Agenda ini akan dirangkumkan 
dalam semua dasar sedia ada dan dasar yang baharu. Pembangunan 
sosioekonomi Bumiputera akan diberi keutamaan dengan 
menambah baik tadbir urus, penyampaian perkhidmatan dan 
pembangunan modal insan serta memperkukuh akses kepada 
pendidikan. Perniagaan Bumiputera akan diperkasa supaya berdaya 
tahan dan mampan. Di samping itu, usaha bersepadu akan 
dilaksana bagi meningkatkan penciptaan kekayaan, memanfaatkan 
sepenuhnya potensi TRM dan instrumen wakaf serta memastikan 
pemilikan ekuiti korporat yang mampan. 


Strategi 


GC) 
HS 


Strategi 
D2 


Strategi 
D3 


Strategi 
D4 


Strategi 


GC) 
ul 


Strategi 
D6 


Strategi 
D7 


Mempercepat Pembangunan 
Sosioekonomi Bumiputera 


Menambah Baik Tadbir Urus dan 
Memperkukuh Penyampaian 
Perkhidmatan 


Memperkukuh Pendidikan dan 
Memperkasa Modal Insan 


Meningkatkan Daya Tahan 
dan Kemampanan Perniagaan 
Bumiputera 


Meningkatkan Penciptaan Kekayaan 
Bumiputera 


Memanfaatkan Sepenuhnya Tanah 
Rizab Melayu dan Instrumen Wakaf 


Memastikan Pemilikan Ekuiti 
Korporat yang Mampan 


Strategi D1 


Mempercepat Pembangunan Sosioekonomi 
Bumiputera 


Membasmi Kemiskinan dan Meningkatkan 
Pendapatan Isi Rumah Bumiputera 


Usaha yang bersasar dan strategik akan dilaksanakan bagi mencapai 
manfaat sosioekonomi yang lebih saksama dalam kalangan isi 
rumah Bumiputera. Bantuan akan terus disediakan kepada isi 
rumah Bumiputera yang miskin untuk meningkatkan akses kepada 
beberapa keperluan asas seperti perumahan, pendidikan dan 
kesihatan. Selain itu, isi rumah B40 Bumiputera akan digalak 
mempelbagaikan sumber pendapatan bagi meningkatkan taraf hidup 
melalui penyediaan latihan yang bersesuaian. 


Isi rumah M40 Bumiputera akan terus diperkasa bagi meningkatkan 
potensi untuk menikmati taraf hidup yang lebih baik. Kumpulan 

ini akan digalakkan untuk menceburi bidang keusahawanan, 
mempertingkat literasi dalam pengurusan kewangan dan 

pelaburan serta menyertai aktiviti untuk menjana pendapatan 
tambahan termasuk memanfaatkan platform digital. Selain itu, 

T20 Bumiputera akan digalakkan untuk menyumbang semula 
secara aktif kepada komuniti Bumiputera. Kerjasama antara EDO 
Bumiputera, SOE dan sektor swasta dengan ikon yang berjaya akan 
diwujudkan untuk penciptaan nilai dan kesan limpahan berganda. 

Strategi D2 


Menambah Baik Tadbir Urus dan 
Memperkukuh Penyampaian Perkhidmatan 


Tadbir urus dan penyampaian perkhidmatan institusi dan agensi 
mandat Bumiputera akan ditambah baik untuk memastikan 
kejayaan agenda pembangunan sosioekonomi Bumiputera. 

Dalam hubungan ini, fungsi dan program institusi ini akan dinilai 
semula bagi memastikan keberkesanan dan mengelak berlakunya 
pertindihan. Pangkalan data Bumiputera merentas kementerian, 
agensi dan SOE juga akan diselaraskan. Pelaksanaan inisiatif ini 
akan menyokong pencapaian matlamat kesaksamaan keberhasilan 
Bumiputera. 


Menambah Baik Tadbir Urus Institusi dan Agensi 
Mandat Bumiputera 


Usaha bersepadu akan ditumpukan bagi menggalakkan tadbir 
urus yang baik dan penyampaian perkhidmatan yang berkesan. 
Dalam hubungan ini, mandat, fungsi, program Kerajaan dan 
peranan institusi Bumiputera akan dikaji semula bagi memastikan 
Bumiputera mendapat faedah sepenuhnya. Selain itu, program 
untuk menghidupkan semula aspirasi agenda Bumiputera dalam 
kalangan pemimpin institusi dan agensi mandat Bumiputera akan 
diperkenal untuk memastikan komitmen penuh dalam melaksana 
agenda ini. 


Mandat dan fungsi berkaitan Bumiputera di setiap kementerian 
dan agensi akan diselaras bagi memastikan keberkesanan 
pelaksanaan agenda Bumiputera. Dalam hubungan ini, Bahagian 
Kemakmuran Bumiputera (BKB) akan diwujudkan semula di setiap 
kementerian dan agensi melalui penempatan semula kakitangan 
sedia ada. Bahagian ini akan bertanggungjawab untuk melaksana 
agenda Bumiputera pada peringkat kementerian dan agensi serta 
memantau dan menilai kesaksamaan keberhasilan pelaksanaan 

ini. Sementara itu, lembaga pengarah dan pengurusan tertinggi 
EDO dan SOE akan dilantik dalam kalangan ahli korporat dan 
pemain industri yang berkelayakan selaras dengan Kod Tadbir Urus 
Korporat Malaysia. Mereka juga harus dipilih dalam kalangan yang 
mampu menjayakan pelaksanaan agenda Bumiputera. 

Peranan MARA akan diperkukuh berdasarkan kuasa yang 
diperuntukkan di bawah Akta MARA 1966. MARA akan meneroka 
model pembangunan baharu untuk terus memacu kemajuan 
dalam meningkatkan kedudukan sosioekonomi Bumiputera. MARA 
juga akan terus terlibat dalam beberapa aktiviti komersial dan 
perindustrian untuk mewujudkan lebih banyak peluang kepada 
usahawan Bumiputera. Tambahan pula, MARA akan memainkan 
peranan penting untuk meneroka potensi ekonomi TRM. 


TERAJU akan terus memainkan peranan utama dalam pelaksanaan 
agenda Bumiputera dan menjadi sekretariat kepada Majlis 
Kemakmuran Bumiputera dalam menyelaras, memantau dan 
menilai pelaksanaan program pembangunan strategik Bumiputera. 
TERAJU akan membangunkan pangkalan data berkaitan penyertaan 
Bumiputera dalam aktiviti sosioekonomi utama. Pengumpulan 

dan perkongsian data dalam kalangan pihak berkepentingan 

akan ditambah baik untuk memudah cara penubuhan gudang 

data Bumiputera yang bersepadu. Selain itu, TERAJU akan 
mewujudkan satu gerbang tunggal yang menyediakan maklumat 
dan perkhidmatan berkaitan pendidikan, latihan, keusahawanan, 
pemilikan ekuiti dan hartanah Bumiputera. 


Memperkukuh Sistem Penyampaian Perkhidmatan 


Prestasi lembaga pengarah dan ketua pegawai eksekutif bagi EDO 
dan SOE akan dinilai berasaskan kepada keberhasilan petunjuk 
prestasi utama (KPI). Scorecard Bumiputera akan diperkenal 

semula untuk mengukur pencapaian keberhasilan sosioekonomi 
Bumiputera. Semua pihak berkepentingan termasuk Kerajaan 
Persekutuan, kerajaan negeri dan kerajaan tempatan serta EDO dan 
SOE dikehendaki melaksanakan scorecard ini. Organisasi perniagaan 
dan sektor swasta akan turut digalakkan untuk menerima 

pakai scorecard tersebut. Indeks Kemakmuran Bumiputera yang 
komprehensif akan dibangunkan bagi mengukur kemajuan dan 
kesejahteraan Bumiputera. 


Inisiatif akan diperkenal untuk menggalakkan peluang pekerjaan 
yang saksama kepada Bumiputera dalam sektor swasta bagi 
memastikan agihan peluang pekerjaan yang adil. Tambahan 

pula, dasar dan peraturan perolehan Kerajaan sedia ada juga 

akan dikaji semula dan diperkukuh bagi memastikan pengagihan 
kontrak Kerajaan yang saksama di setiap peringkat. Pindaan dan 
penambahbaikan akan dibuat ke atas Akta Syarikat 2016 dan Akta 
Suruhanjaya Pencegahan Rasuah Malaysia 2009 bagi mengenal 
pasti pemilik sebenar saham dalam syarikat dan perolehan 
Kerajaan. 


Strategi D3 


Memperkukuh Pendidikan dan Memperkasa 
Modal Insan 


Pembangunan modal insan akan menjadi tumpuan utama dalam 
meningkatkan kedudukan sosioekonomi Bumiputera. Usaha akan 
dipergiat dalam memperluas akses dan peluang pendidikan, 
meningkatkan kualiti program kemahiran, penyertaan dalam 
program profesional bertauliah serta kemahiran dan kebolehpasaran 
huffaz. Langkah ini adalah untuk menambah baik keupayaan dan 
kemampuan Bumiputera dalam mendapat peluang pekerjaan 
berkemahiran tinggi serta menghasilkan modal insan yang seimbang 
dari segi pengetahuan, kemahiran dan nilai moral. 


Memperluas Akses dan Peluang Pendidikan 


Akses kepada peluang pendidikan berkualiti dari peringkat 
prasekolah hingga peringkat pengajian tinggi akan menjadi tumpuan 
utama dalam meningkatkan status sosioekonomi Bumiputera. 
Institusi pendidikan MARA akan dimanfaatkan untuk melengkapkan 
modal insan Bumiputera dengan kemahiran masa hadapan termasuk 
kecerdasan buatan (Al), kemahiran digital lanjutan, pemikiran kritis 
serta kerohanian dan nilai positif bagi meningkatkan kreativiti 

dan kecekapan. Institusi pendidikan Bumiputera juga akan digalak 
untuk melaksana program pemupukan dan pembangunan" dalam 
melengkapi program akademik dan latihan teknikal kepada pelajar 
dan pelatih. 


Meningkatkan Kualiti Program Latihan Kemahiran 


Latihan kemahiran berstruktur dalam program TVET akan dipergiat 
oleh MARA untuk meningkatkan bakat Bumiputera bagi memenuhi 
permintaan industri serta menangani isu kadar pengangguran 
Bumiputera yang tinggi terutama dalam kalangan belia. Dalam 
hubungan ini, platform digital akan dibangunkan melalui kerjasama 
antara IPT dan industri untuk meningkatkan peluang graduan 
Bumiputera mendapat pekerjaan. Di samping itu, program untuk 
membangunkan set kemahiran baharu berkaitan penyelesaian 
masalah yang kompleks, reka bentuk dan pengaturcaraan teknologi 
akan diperkenal bagi mempersiap Bumiputera mendapat pekerjaan 
mahir baru muncul. 


18 Program ini bertujuan bagi membantu pelajar dan pelatih memperoleh kemahiran dan 
nilai yang bersesuaian seperti kemahiran insaniah berkaitan industri, celik kewangan, 
ketersediaan pekerjaan, kepemimpinan dan nilai kerohanian untuk melengkapi 
kecekapan teknikal dalam mewujudkan individu yang seimbang dan berdaya saing. 


Meningkatkan Penyertaan Bumiputera dalam 
Program Profesional Bertauliah 


Lebih ramai graduan Bumiputera yang layak akan dibantu untuk 
meningkatkan jumlah profesional Bumiputera seperti akauntan, 
arkitek dan jurutera. Selaras dengan perkembangan teknologi 

dan 4IR, strategi khusus akan dirangka untuk meningkatkan 
penyertaan Bumiputera dalam kerjaya masa hadapan seperti 
penganalisis dan saintis data serta pakar data raya melalui 
kerjasama strategik dengan industri dan institusi latihan kemahiran. 
Di samping itu, lebih ramai profesional Bumiputera akan dilatih 
untuk menjadi pakar dalam pelbagai bidang seperti perubatan dan 
kejuruteraan. Dana akan diperoleh daripada SOE dan sektor swasta 
serta individu melalui dana masyarakat untuk mengurangkan 
kebergantungan kepada kerajaan. 


Menambah Baik Kemahiran dan Kebolehpasaran 
Huffaz 


Usaha bersepadu akan terus dilaksana untuk mengakreditasi 
program tahfiz'? dalam menyediakan laluan yang lebih baik kepada 
huffaz untuk memasuki arus pendidikan perdana terutama dalam 
kalangan institusi tahfiz swasta. Dalam hubungan ini, modul tahfiz 
dan sukatan pelajaran akan dijajar dengan Kurikulum Bersepadu 
Tahfiz (KBT) agar selaras dengan Dasar Pendidikan Negara. Di 
samping itu, YPPB dan MARA akan terus melatih lebih ramai huffaz 
dalam bidang teknikal dan profesional serta program pembelajaran 
sepanjang hayat (PSH) untuk meningkatkan peluang huffaz 
mendapat pekerjaan. 


1? Sekolah agama yang memberi tumpuan kepada pendidikan hafalan dan tafsiran 
Al-Quran. 

Strategi D4 


Meningkatkan Daya Tahan dan Kemampanan 
Perniagaan Bumiputera 


Peningkatan daya tahan dan kemampanan perniagaan Bumiputera 
akan diberi tumpuan utama dalam memperkasa budaya 
keusahawanan. Penyertaan Bumiputera dalam sektor strategik 
berimpak tinggi dan baru muncul akan diperkukuh. Inisiatif ini 
akan memastikan keupayaan perniagaan Bumiputera menjadi lebih 
berdaya saing pada semua peringkat dalam rantaian bekalan. 


Mempertingkat Keupayaan dan Kemampuan 
Usahawan 


Keupayaan dan kemampuan usahawan Bumiputera akan 
dipertingkat dengan memupuk sikap berdikari, minda yang berdaya 
saing dan budaya berprestasi tinggi. Bantuan kewangan dan bukan 
kewangan akan disedia berdasarkan merit dan keperluan. Program 
bimbingan dan pementoran berstruktur akan diperkukuh melalui 
penglibatan usahawan yang berjaya untuk berkongsi etika dan 
amalan perniagaan terbaik. Lebih ramai usahawan Bumiputera akan 
digalakkan untuk menceburi bidang ekonomi digital. 


Mempergiat Program Keusahawanan 


Program keusahawanan pada peringkat permulaan, termasuk 
kepada belia dan golongan profesional akan dipergiat untuk 
meningkatkan penyertaan Bumiputera dengan menyediakan lebih 
banyak latihan dan khidmat nasihat dalam perniagaan inovatif dan 
berasaskan pengetahuan. Usahawan Bumiputera akan didorong 
untuk menceburi industri yang mempunyai potensi pertumbuhan 
yang tinggi seperti halal, aeroangkasa, industri kreatif, biojisim 
pertanian, pelancongan, dan E&E termaju. Dalam hubungan ini, 
penyertaan Bumiputera dalam industri berpotensi tinggi ini akan 
disokong melalui perolehan teknologi tempatan dan asing serta 
harta intelek (IP). Tambahan pula, sektor korporat akan digalak 
untuk mewujudkan dana masyarakat Bumiputera bagi menyediakan 
pembiayaan alternatif kepada usahawan Bumiputera. 

Mempertingkat Penyertaan PMKS Bumiputera dalam 
Sektor Ekonomi Strategik Berimpak Tinggi dan Baru 
Muncul 


Penyertaan PMKS Bumiputera dalam program pembangunan 
vendor akan terus dipergiat. Program ini akan diperkukuhkan 
dengan melibatkan MNC sebagai syarikat anchor untuk membantu 
vendor Bumiputera baharu bagi mempertingkatkan penglibatan 
dalam rantaian bekalan industri masa hadapan seperti peralatan 
perubatan bio dan aeroangkasa. Selain itu, inisiatif carve-out and 
compete akan diperluas kepada pelbagai sektor bagi meningkatkan 
keberkesanan penyertaan Bumiputera dalam ekonomi. PMKS 
Bumiputera juga akan digalakkan untuk menubuhkan konsortium 
dan koperasi bagi meningkatkan keupayaan dan kemampuan untuk 
bersaing di sepanjang rantaian bekalan. VentureTECH pula akan 
menyuntik modal dalam syarikat Bumiputera yang berpotensi. 
Dasar pemisah yang jelas akan dirangka bagi menggalakkan syarikat 
PMKS Bumiputera yang berjaya agar lebih berdikari dan berdaya 
tahan. 


Meneroka dan Mengembangkan Perniagaan 


PMKS Bumiputera akan digalakkan untuk mengembangkan 
perniagaan dan menembusi pasaran antarabangsa. Dalam 
hubungan ini, SOE akan memperkukuh kerjasama dengan MNC 
dan syarikat antarabangsa dalam mengenal pasti dan membantu 
PMKS Bumiputera yang berpotensi. Perkongsian pintar antara 
SOE, institusi R&D dan PMKS Bumiputera akan dipergiat 

untuk membangun dan mengkomersialkan IP serta produk dan 
perkhidmatan inovatif bagi menembusi pasaran baharu. Usahawan 
Bumiputera akan digalak untuk menjalankan perniagaan di 
kawasan pertumbuhan baharu seluruh negara. Institusi Kewangan 
Pembangunan (DFI) pula akan digesa untuk memperluas bantuan 
kewangan, bimbingan dan pementoran bagi menyokong usahawan 
Bumiputera yang berpotensi menceburi aktiviti yang mempunyai 
nilai ditambah yang tinggi. 


Strategi D5 


Meningkatkan Penciptaan Kekayaan 
Bumiputera 


Memperkenalkan Mekanisme Pembiayaan Baharu 
untuk Aset Bukan Kewangan 


Pelbagai inisiatif akan dilaksana untuk meningkatkan lagi pemilikan 
hartanah Bumiputera. Terma pembiayaan yang lebih baik untuk 
pembelian hartanah akan diperkenal melalui kerjasama antara 
institusi kewangan, pemaju swasta dan pelabur. Tambahan pula, 
EDO akan digalakkan untuk memperoleh dan membangunkan aset 
komersial dan perindustrian di bawah skim Sewa untuk Beli oleh 
usahawan Bumiputera. 


Penubuhan sebuah dana khusus akan dikaji bagi menyediakan 

skim pembiayaan kewangan kepada isi rumah Bumiputera 

yang berkelayakan. Tambahan pula, bagi mengurangkan 
ketidakseimbangan wilayah, kawasan perbandaran baharu di pinggir 
bandar dengan kesalinghubungan dan infrastruktur yang baik akan 
dibangunkan oleh sektor swasta dan agensi mandat Bumiputera. 

Di samping itu, dasar kuota Bumiputera dalam pemilikan rumah 
akan diselaraskan antara Kerajaan Persekutuan, kerajaan negeri 
dan kerajaan tempatan bagi membolehkan lebih ramai Bumiputera 
membeli aset kediaman pada harga yang berpatutan. 


Memperkenalkan Model Perniagaan Baharu bagi 
Aset Bukan Kewangan 


Bagi meningkatkan pemilikan aset Bumiputera, PHB akan meneroka 
model perniagaan baharu bagi membolehkannya terlibat dalam 
projek penswastaan kerajaan sebagai sebahagian daripada portfolio 
amanah pelaburan hartanah. Model baharu pemilikan hartanah 
akan diperkenal melalui suntikan dana ke dalam AHB. Suntikan ini 
bertujuan untuk menjana dividen yang akan dilabur semula sebagai 
instrumen pelaburan jangka panjang. EDO dan SOE akan meneroka 
model perniagaan baharu yang inovatif untuk mengekal dan 
meningkatkan pemilikan premis komersial dan perniagaan sesuai 
dengan kebiasaan baharu pasca pandemik COVID-19. 


Strategi D6 


Memanfaatkan Sepenuhnya Tanah Rizab 
Melayu dan Instrumen Wakaf 


Memperkukuh Pembangunan Tanah Rizab Melayu 
dan Instrumen Wakaf 


Bagi meningkatkan pembangunan sosioekonomi masyarakat 
Bumiputera, pembangunan TRM dan instrumen wakaf akan 
dioptimumkan. Dalam hubungan ini, pihak berkuasa negeri akan 
digalakkan untuk membangunkan TRM dan tanah wakaf dengan 
kerjasama agensi Persekutuan. Pelan induk bersepadu mengenai 
pembangunan TRM, tanah wakaf dan instrumen wakaf akan digubal 
untuk menyediakan rangka kerja bagi pembangunan sosioekonomi 
di peringkat negeri dan tempatan. Peranan dan skop Jawatankuasa 
Pemandu Pengurusan Data Tanah Rizab Melayu Semenanjung 
Malaysia akan diperluas untuk menyediakan garis panduan 
berkaitan pembangunan tanah dan penciptaan nilai. 


Sebuah jawatankuasa yang dianggotai oleh wakil Kerajaan 
Persekutuan dan kerajaan negeri akan ditubuhkan bagi 
menyediakan hala tuju yang menyeluruh berkaitan perancangan, 
pelaksanaan dan pemantauan pembangunan tanah wakaf. 

Di samping itu, potensi untuk mengembangkan konsep wakaf 
sebagai instrumen pembangunan sosioekonomi yang lebih 
meluas akan dikaji. Dana wakaf pada peringkat Persekutuan 
akan diwujudkan bagi menggembleng sumber daripada orang 
perseorangan dan badan korporat untuk membiayai aktiviti 
sosioekonomi. Inisiatif ini akan dilaksanakan tanpa menjejaskan 
status majlis agama Islam negeri sebagai pemegang amanah tunggal 
aset wakaf. 

Strategi D7 


Memastikan Pemilikan Ekuiti Korporat yang 
Mampan 


Penguasaan berkesan Bumiputera dalam organisasi korporat akan 
dipertingkat untuk memastikan pemilikan ekuiti korporat yang 
mampan. Penguasaan ini dapat dicapai dengan meneliti semula 
strategi pelaburan dan meningkatkan literasi pelaburan. Peranan 
SOE sebagai pemboleh daya pembangunan dalam meningkatkan 
pemilikan ekuiti Bumiputera akan dimantapkan lagi. 


Mengkaji Semula Strategi Pelaburan 


Model pelaburan dalam agensi mandat Bumiputera akan dikaji 
semula untuk memastikan pulangan yang optimum kepada 
syarikat Bumiputera daripada pelaburan dan pelupusan strategik. 
Dalam memastikan pemilikan ekuiti sektor korporat Bumiputera 
yang mampan, saham dan syarikat yang dijual oleh agensi 
mandat Bumiputera akan ditawarkan kepada konsortium atau 
syarikat Bumiputera yang berkelayakan. Sebahagian daripada 
penjualan ini akan diagih dan dikongsi dengan agensi mandat 
Bumiputera yang lain untuk menambah baik pengagihan kekayaan 
Bumiputera. Pelupusan pemilikan oleh syarikat Bumiputera akan 
dipantau oleh pengawal selia sektor yang berkenaan untuk 
mengekalkan pemilikan ekuiti korporat Bumiputera. Cadangan 
untuk memperkenalkan jaringan keselamatan ekuiti akan dikaji 
bagi memastikan penjualan ekuiti Bumiputera akan dibuat kepada 
individu dan entiti Bumiputera lain yang berkelayakan. 

Selain itu, Jawatankuasa Pemilikan Ekuiti yang ditubuhkan di 
bawah UPE, JPM akan dipertanggungjawabkan untuk memantau 
pelaksanaan dasar dan strategi bagi terus memperkukuh pemilikan 
ekuiti sektor korporat Bumiputera. 


Mempertingkat Literasi Pelaburan 


Institusi Bumiputera seperti PNB, MARA dan EKUINAS akan 
bekerjasama dengan Suruhanjaya Sekuriti dan Bursa Malaysia bagi 
mempertingkat literasi pelaburan. Program jangkauan mengenai 
tawaran awam permulaan (IPO) akan dipergiat untuk menggalakkan 
individu, syarikat dan koperasi Bumiputera yang layak memohon 
Peruntukan Khas Saham Bumiputera. Inisiatif ini akan membantu 
meningkatkan pemilikan ekuiti korporat Bumiputera dalam syarikat 
awam yang tersenarai di Bursa Malaysia. 

Memantapkan Peranan SOE sebagai Pemboleh Daya 
bagi Pemilikan Ekuiti Bumiputera 


Pelaburan GLC dan GLIC akan memberi keutamaan kepada sektor 
strategik dan penglibatan dalam sektor bukan strategik akan 
dikurangkan secara berperingkat. Penjualan aset yang dimiliki 
GLC dan GLIC dalam sektor bukan strategik akan diselaras untuk 
memastikan pelupusan ini memberi keutamaan kepada usahawan 
dan entiti Bumiputera yang berkelayakan. GLC dan GLIC perlu 
memperkasa agenda Bumiputera bagi memastikan kemampanan 
pemilikan ekuiti sektor korporat Bumiputera. Program untuk 
memudah cara penyenaraian lebih banyak PLC Bumiputera 

akan diperluas dengan menambah baik program sedia ada. 
Kerjasama strategik dengan pelabur asing dan pengurus dana akan 
dipermudahkan untuk mengumpul dana bagi membantu PMKS 
Bumiputera dan PLC menjadi pemain antarabangsa. 


PNB akan membantu meningkatkan penyertaan komuniti 
Bumiputera dalam perkhidmatan perancangan kewangan 

dan pelaburan berasaskan digital. Di samping itu, PNB akan 
memperkenal produk unit amanah baharu yang mempunyai 
pelaburan dalam pasaran antarabangsa. Dari segi strategi 
pelaburan, PNB akan terus melabur dalam syarikat berprestasi 
tinggi yang tersenarai di Bursa Malaysia. PNB juga akan 
mempelbagai portfolio pelaburan dalam pasaran domestik dan 
antarabangsa. Khazanah Nasional Berhad (KHAZANAH) sebagai 
sebuah institusi dana kekayaan berdaulat nasional akan terus 
menerajui kerjasama dengan GLC dan GLIC terpilih untuk 
menyokong dan memperkukuh Agenda Pemerkasaan Bumiputera 
dalam meningkatkan pemilikan ekuiti korporat. Syarikat Bumiputera 
dalam industri yang mempunyai nilai ditambah yang tinggi, industri 
hijau dan industri baru muncul akan dibangunkan melalui Program 
Pelaburan Berasaskan Prestasi VentureTECH. 


Bidang Keutamaan E 


Meningkatkan Pembangunan 
Masyarakat Orang Asli 


Kesejahteraan Orang Asli akan dipertingkat bagi memastikan 
komuniti tersebut mampu menikmati pembangunan sosioekonomi 
negara dengan lebih bermakna. Sehubungan ini, pendekatan 
pembangunan yang komprehensif dengan tumpuan kepada 
pendidikan akan diperkenalkan. Pelan pembangunan sosioekonomi 
Orang Asli akan dirangka dengan menumpukan kepada usaha 
mengurangkan kemiskinan serta menyediakan infrastruktur, 
kemudahan dan perkhidmatan asas yang lebih baik. Kerjasama 
antara agensi akan diperkukuh untuk memantapkan penyampaian 
perkhidmatan. Kesemua inisiatif ini akan membantu pencapaian 
pembangunan yang inklusif serta meningkatkan taraf sosioekonomi 
komuniti Orang Asli. 


Strategi Memantapkan Pendidikan 


E1 sebagai Pemangkin Utama 


Strategi 
E2 


(o Mempercepat Pembangunan 
Sosioekonomi Orang Asli 


Strategi El 


Memantapkan Pendidikan sebagai Pemangkin 
Utama 


Akses kepada pendidikan akan ditambah baik bagi menggalakkan 
mobiliti sosial Orang Asli. Usaha ini akan dilaksana melalui 
pengukuhan program pendidikan dan menambah baik kaedah 
pengajaran dan pembelajaran. Ini akan meningkatkan pencapaian 
pendidikan dalam kalangan Orang Asli. 


Memperkukuh Program Pendidikan 


Usaha dalam memperkukuh program pendidikan sedia ada akan 
diperkemas. Akses kepada ECCE untuk komuniti Orang Asli akan 
ditambah baik bagi persediaan yang lebih baik untuk mereka 
memperolehi kemahiran asas membaca, menulis dan mengira 
(3M). Keciciran murid semasa peralihan dari peringkat ECCE ke 
sekolah rendah dan dari peringkat rendah ke menengah akan 
dikurangkan manakala, kaedah pengajaran dan pembelajaran akan 
ditambah baik bagi memastikan murid Orang Asli terus bersekolah 
dan menyambung pelajaran ke tahap yang lebih tinggi. Selain itu, 
kemasukan dalam program TVET dan pendidikan tertiari akan 
dipertingkat. 


Program Jom Belajar akan diperluas lagi dalam kalangan komuniti 
untuk menambah baik kehadiran pelajar melalui kaedah pengajaran 
inovatif dan pembelajaran yang bersesuaian dalam mengurangkan 
kadar buta huruf. Dalam memastikan persekitaran hidup yang 
kondusif untuk guru, penginapan yang selesa wajar disediakan. 
Program Kelas Komuniti akan diteruskan bagi memastikan komuniti 
menguasai kemahiran asas 3M. 


Memperkemas Pendekatan Pendidikan Orang Asli 


Akses kepada pendidikan akan ditambah baik bagi menggalakkan 
mobiliti sosial Orang Asli. Sekolah Model Khas Komprehensif 

9 (K9) yang menawarkan tempoh persekolahan sehingga ke 
Tingkatan 3 akan dapat diakses oleh murid Orang Asli bagi 
memudahkan peralihan murid daripada sekolah rendah ke 

sekolah menengah rendah. Sekolah Model Khas Komprehensif 11 
(K11) yang menyediakan 11 tahun persekolahan akan dilaksana 
bagi memastikan murid Orang Asli tetap bersekolah sehingga 
menduduki peperiksaan SPM. Bagi memotivasikan murid Orang Asli 
untuk belajar di peringkat menengah, sekolah K11 akan memberi 
tumpuan kepada program TVET dengan latihan kemahiran spesifik 
mengambil kira keperluan tempatan dan nasional. 

Lepasan SPM dan graduan dari komuniti setempat akan digalakkan 
untuk membantu mengajar murid Orang Asli. Sehubungan itu, 
program khas Membawa Sekolah ke Komuniti akan diperkenalkan 
dengan kerjasama antara Kerajaan, universiti dan pertubuhan 
masyarakat sivil. Program ini akan menggunakan kaedah pengajaran 
dan pembelajaran separa formal yang akan memberi penekanan 
kepada kemahiran 3M dalam memastikan murid bersedia memasuki 
sistem sekolah arus perdana. 


Strategi E2 


Mempercepat Pembangunan Sosioekonomi 
Orang Asli 


Merangka Pelan Pembangunan Sosioekonomi yang 
Komprehensif untuk Orang Asli 


Pembangunan sosioekonomi Orang Asli akan dipercepat dan 
disesuaikan dengan keperluan dan budaya komuniti. Dalam hal 

ini, satu pelan pembangunan akan dirangka meliputi pendidikan 
dan latihan, peningkatan pendapatan, penyediaan infrastruktur 
asas, pembangunan tanah, perkhidmatan penjagaan kesihatan dan 
perumahan. Pelan pembangunan sosioekonomi Orang Asli yang 
bersepadu akan dilaksana dengan kerjasama erat semua pihak yang 
berkepentingan. Kerjasama antara agensi akan diperkukuhkan untuk 
meningkatkan kecekapan dan keberkesanan sistem penyampaian 
dalam meningkatkan kesejahteraan Orang Asli. Keupayaan dan 
kemampuan Jabatan Kemajuan Orang Asli dan agensi lain yang 
berkaitan akan diperkukuh. 


Meningkatkan Pendapatan Orang Asli 


Program pembasmian kemiskinan akan memfokuskan kepada 
aktiviti menjana pendapatan. Tanaman berpotensi yang mempunyai 
nilai komersial dan kraftangan tradisional akan terus dibangunkan 
untuk memanfaatkan sepenuhnya potensi mereka. Di samping 

itu, kemudahan pembiayaan mikro dan latihan kemahiran akan 
disediakan bagi membolehkan Orang Asli menjadi usahawan, 
terutama dalam ekopelancongan, agropelancongan serta kesenian 
dan kraftangan. Kerajaan Negeri akan digalakkan untuk menambah 
baik pewartaan tanah bagi aktiviti ekonomi. 


Memperluas Infrastruktur, Perkhidmatan dan 
Kemudahan Asas Orang Asli 


Usaha akan dipergiat bagi menambah baik kehidupan Orang Asli 
dengan memperluaskan infrastruktur, perkhidmatan dan kemudahan 
asas. Usaha ini termasuk pembinaan jalan dan penyediaan bekalan 
air terawat, bekalan elektrik dan perumahan untuk menaik taraf 
hidup komuniti ini. Akses kepada telekomunikasi dan perkhidmatan 
penjagaan kesihatan akan ditambah baik bagi meningkatkan 
kesejahteraan Orang Asli. 

Bidang Keutamaan F 
Strategi @ 


Mengutamakan Kesejahteraan 


Memperkasa Kumpulan Sasar Khusus 
| Kanak-kanak 


"T1 
Hà 


Usaha yang padu akan digembleng bagi memperkasa kumpulan 


sasar khusus untuk meningkatkan kesejahteraan dan mencapai taraf O) cara 
hidup yang lebih tinggi berdasarkan prinsip tiada sesiapa 
yang tertinggal. Keutamaan akan diberi kepada kesejahteraan 3 | 
kanak-kanak, pembangunan belia serta pemerkasaan wanita. Strategi Memb kan Beli Di ik 
Inisiatif juga akan diberi kepada usaha untuk meningkatkan F2 © Sibangunkan Bela yang inam í 
kesejahteraan warga emas, memperkasa OKU untuk berdikari dan | Berdaya Tahan dan Berdaya Saing 
memperkukuh institusi keluarga. 

O) A Pa a 


Strategi 
8 (0) Memperkasa Peranan Wanita 
F3 | 


Mempertingkat Kesejahteraan 
| Warga Emas 

Strategi 
F6 JO 


Memperkukuh Institusi Keluarga 


Strategi F1 


Mengutamakan Kesejahteraan Kanak-kanak 


Memperkukuh Tadbir Urus untuk Perkembangan dan 
Perlindungan Kanak-kanak 


Usaha meningkatkan kesejahteraan kanak-kanak, tadbir urus dan 
mekanisme pelaksanaan untuk perkembangan dan perlindungan 
kanak-kanak akan ditambah baik. Indeks perkembangan 
kanak-kanak kebangsaan akan diperkenal sebagai kaedah 
menambah baik dasar berkaitan perkembangan biologi dan 
psikologi kanak-kanak. Proses perundangan berkaitan kanak-kanak 
akan disemak semula untuk melindungi mereka dengan lebih 
berkesan. Semakan semula ini akan melibatkan pengasingan 
kanak-kanak yang terlibat dengan jenayah ringan daripada 
penjenayah yang melakukan kesalahan yang lebih serius 

untuk membantu kanak-kanak tersebut diterima semula dalam 
masyarakat. Selain itu, isu perkahwinan kanak-kanak akan terus 
ditangani menerusi pelaksanaan Pelan Strategi Kebangsaan bagi 
Menangani Punca Perkahwinan Bawah Umur. Program ECCE akan 
dirasionalisasi untuk meningkatkan kebolehcapaian dan kualiti 
program serta memastikan bayaran yang berpatutan. 


Strategi F2 


Membangunkan Belia yang Dinamik, Berdaya 
Tahan dan Berdaya Saing 


Memperkukuh Pembangunan dan Penyertaan Belia 


Belia memainkan peranan penting dalam menentukan masa 
hadapan negara. Pelan kebangsaan mengenai pemerkasaan 
ekonomi belia akan diperkenal untuk hala tuju strategik dalam 
meningkatkan kebolehpasaran belia. Pelan ini akan merangkumi 
antara lain, latihan dan peningkatan kemahiran termasuk 
pendigitalan, penciptaan pekerjaan serta perkongsian maklumat 
mengenai kemudahan pembiayaan sedia ada. Di samping itu, 
rangkaian pendidikan kewangan untuk belia akan diperkenal 
sebagai platform untuk mempromosi program literasi kewangan dan 
pengurusan kredit. Program kepemimpinan dan kesukarelawanan 
belia pada peringkat sekolah, IPT dan komuniti akan diselaras 

untuk meningkatkan penyertaan belia dalam aktiviti komuniti. 
Tumpuan juga akan diberi untuk memupuk semangat patriotisme, 
mempertingkatkan kesedaran mengenai politik, Perlembagaan 
Persekutuan dan peranan sistem legislatif dalam pentadbiran 
negara. Ini adalah susulan pindaan Perlembagaan yang menurunkan 
usia mengundi kepada 18 tahun. Usaha untuk menggalakkan gaya 
hidup sihat dan aktif dalam kalangan belia akan dipergiat dengan 
memberi lebih penekanan kepada kesejahteraan mental. Selain 
itu, lebih banyak program akan dilaksana untuk meningkatkan 
kesedaran mengenai etika dalam penggunaan teknologi termasuk 
platform digital. 


Strategi F3 
Memperkasa Peranan Wanita 


Menggalakkan Kesaksamaan Gender 


Peranan wanita akan diperkasa untuk membolehkan mereka 
mengambil bahagian yang lebih penting dalam masyarakat. Usaha 
akan tertumpu kepada menggalakkan kesaksamaan gender, 
meningkatkan penyertaan dalam ekonomi dan menambah baik 
peranan wanita dalam proses membuat keputusan. Undang-undang 
berkaitan akan disemak semula bagi memastikan wanita mendapat 
perlindungan yang lebih baik. Rangka kerja bagi mengarus perdana 
gender? akan diperkenal untuk mengambil kira perspektif gender 
dalam menggubal dasar. Tumpuan akan diberikan kepada usaha 
memantapkan keupayaan institusi dan proses menggubal dasar 
berasaskan bukti terutama dalam analisis berkaitan gender. 
Penyertaan wanita akan ditingkatkan dalam semua sektor melalui 
pelbagai platform, termasuk dalam ekonomi perkongsian dan 
pembangunan keusahawanan. 


Mempertingkat Perlindungan Undang-undang 


Isu keselamatan dan perlindungan wanita akan terus ditangani 
dengan memperkukuh undang-undang sivil dan syariah serta 
meningkatkan program kesedaran dan intervensi mengenai 

hak wanita. Perundangan bagi menangani gangguan seksual 

dan ketidaksamaan gender akan diperkukuh untuk memastikan 
persekitaran yang selamat bagi wanita serta menghapus keganasan 
terhadap wanita dan diskriminasi gender. 


20 Majlis Ekonomi dan Sosial Pertubuhan Bangsa-Bangsa Bersatu (ECOSOC) 
mendefinisikan pengarusperdanaan gender sebagai proses penilaian implikasi 
sebarang cadangan tindakan terhadap wanita dan lelaki, termasuk perundangan, dasar 
atau program, dalam semua bidang dan peringkat. 

Strategi F4 


Mempertingkat Kesejahteraan Warga Emas 


Mempertingkat Penjagaan dan Sokongan kepada 
Warga Emas 


Malaysia sedang menuju ke arah status negara tua?! pada tahun 
2030. Dalam hubungan ini, usaha bersepadu akan diambil untuk 
mempertingkat penjagaan, perlindungan dan sokongan bagi 
membolehkan warga emas menjadi anggota masyarakat yang aktif. 
Usaha ini termasuk memperkenal undang-undang bagi melindungi 
hak warga emas, mewujudkan rangka kerja jangka panjang yang 
komprehensif, meningkatkan kualiti dan perkhidmatan penjagaan 
warga emas serta menggiatkan industri penjagaan sosial. Kempen 
kesedaran mengenai kehidupan hari tua yang sihat akan dipergiat, 
manakala penjagaan warga emas akan dijadikan sebagai kerjaya 
profesional. Di samping itu, kerjasama antara penyedia penjagaan 
kesihatan awam dan swasta akan diperkukuh dengan memperluas 
perkhidmatan penjagaan paliatif bagi memastikan keberkesanan 
program intervensi. Inisiatif baharu juga akan diperkenal 

untuk memodenkan perkhidmatan penjagaan kesihatan melalui 
penggunaan internet benda (loT) bagi pemantauan penjagaan di 
rumah dan perundingan perubatan secara maya. 


Memperkukuh Perlindungan Sosial 


Program untuk memupuk literasi kewangan dalam kalangan 
generasi muda akan dipergiat untuk menambah baik kemahiran 
pengurusan kewangan sebagai persiapan hari tua. Selain itu, 
sistem pencen dan perlindungan persaraan juga akan diperkemas. 
Skim persaraan swasta akan dipromosi sebagai pelengkap kepada 
skim yang sedia ada. Program bantuan sosial sedia ada akan 
diselaras untuk memperkukuh perlindungan sosial bagi warga 
emas. Dalam hubungan ini, e-Warga Emas akan dilancarkan sebagai 
pangkalan data bersepadu nasional warga emas untuk memudah 
cara penggubalan dasar dan pelaksanaan program yang lebih 

baik. Kebolehcapaian kepada program pembelajaran sepanjang 
hayat dan peluang pekerjaan akan diperluas untuk meningkatkan 
pendapatan dan kualiti hidup warga emas. PBT akan digalakkan 
untuk menerima guna Garis Panduan Perancangan Fizikal bagi 
Warga Emas, manakala rangka dasar peringkat kebangsaan 
mengenai Bandar Mesra Usia akan diperkenal untuk menggalakkan 
persekitaran yang lebih kondusif kepada warga tua. Program 
intergenerasi akan terus dipromosi untuk memperkukuh interaksi 
sosial dalam kalangan generasi pelbagai peringkat. 


21 Negara yang penduduknya berumur 60 tahun dan ke atas mencapai 15% daripada 
jumlah penduduk. 


Strategi F5 
Memperkasa Orang Kurang Upaya 


Memastikan Keterangkuman bagi Orang Kurang 
Upaya 


Langkah akan diambil bagi memperkasa OKU untuk berdikari dan 
terlibat secara aktif dalam masyarakat. Pendaftaran OKU dalam 
SMOKU akan ditambah baik melalui kerjasama strategik antara 
pelbagai agensi dan CSO serta pengintegrasian dengan sistem 
Hab Perkongsian Data Kerajaan Malaysia (MyGDX). Usaha akan 
dipertingkat bagi memastikan keterangkuman OKU dalam aspek 
pendidikan dan kemahiran, guna tenaga, kewangan serta sukan. 
Lebih banyak peluang ekonomi akan disediakan kepada OKU 
melalui pelbagai platform, termasuk ekonomi perkongsian dan 
ekonomi digital. PBT akan terus digalakkan untuk menerima pakai 
prinsip reka bentuk sejagat untuk menambah baik kebolehcapaian 
kemudahan awam oleh OKU. Perlindungan sosial untuk OKU juga 
akan diperkukuh dengan menyemak semula liputan perlindungan 
insurans, termasuk kepada penjaga. 


Strategi F6 


Memperkukuh Institusi Keluarga 


Membina Institusi Keluarga yang Kukuh 


Institusi keluarga memainkan peranan penting dalam 

membentuk individu bagi membina komuniti yang kukuh dan 
masyarakat yang penyayang. Dalam hubungan ini, institusi 
keluarga akan diperkukuh dengan memperkasa komuniti. Program 
pendidikan pra perkahwinan dan kemahiran keibubapaan akan 
dirangka semula bagi memanfaatkan platform digital dan lebih 
relevan kepada isu dan cabaran semasa. 


Keseimbangan antara kehidupan dan pekerjaan akan ditambah 
baik dengan menggalakkan aturan masa bekerja yang fleksibel. 
Kaedah bekerja yang lebih fleksibel ini akan diperluas, manakala 
sektor swasta akan digalakkan untuk menyediakan cuti paterniti 
dan perkhidmatan penjagaan yang lebih baik. Program kesihatan 
seksual dan reproduktif akan ditambah baik dengan meningkatkan 
peranan Pusat Subfertiliti Lembaga Penduduk dan Pembangunan 
Keluarga Negara (LPPKN). Khidmat nasihat berkaitan hutang 

dan literasi kewangan akan ditambah baik, terutama untuk B40. 
Program kesedaran mengenai literasi digital akan diperluas dalam 
kalangan ibu bapa untuk menangani masalah ketagihan digital, 
manakala program perlindungan kanak-kanak dalam dunia siber 
akan dijadikan sebahagian daripada modul kurikulum sekolah. Ini 
adalah untuk meningkatkan kefahaman mengenai ancaman siber. 


Kesimpulan 


RMKe-11 tertumpu kepada pencapaian yang lebih saksama dan meningkatkan kesejahteraan 
masyarakat selaras dengan prinsip inklusiviti. Penekanan juga telah diberikan kepada usaha 
untuk meningkatkan pendapatan dan kuasa beli kumpulan B40, menambah baik pembangunan 
BEC dan menangani ketersisihan sosial kumpulan sasar yang khusus. Walau bagaimanapun, 
masih terdapat isu dan cabaran dalam menangani kemiskinan dan ketidaksamarataan 
sosioekonomi. Dalam tempoh RMKe-12, penekanan yang lebih akan diberikan kepada usaha 
menangani isu kemiskinan dan memperkukuh inklusiviti serta mencapai taraf hidup yang wajar 
dan keadilan sosial. Langkah akan ditumpukan kepada pendidikan dan latihan, keusahawanan, 
perlindungan sosial untuk semua isi rumah terutama golongan miskin, B40, M40, Bumiputera, 
Orang Asli dan kumpulan sasar khusus. Ini adalah sejajar dengan WKB 2030 dan Agenda 2030. 
Usaha yang menyeluruh dan pelaksanaan yang bersepadu dalam menangani kemiskinan dan 
membangunkan masyarakat inklusif akan memandu Malaysia menjadi sebuah negara maju, 
inklusif dan makmur pada tahun 2030. 

Isu dan Cabaran 6-8 
Pembangunan Wilayah yang Tidak Seimbang 6-8 
Kelemahan Pengurusan Pembangunan Bandar 6-9 
Jurang Pembangunan antara Luar Bandar dan Bandar 6-9 
Kekurangan Peluang Ekonomi di Kawasan Sempadan 6-1 

2021-2025 
Bidang Keutamaan A 6-14 
Memanfaatkan Potensi Ekonomi Wilayah 


Bidang Keutamaan B 6-18 
Membangunkan Bandar yang Mampan 


Bidang Keutamaan C 6-22 


Mentransformasi Kawasan Luar Bandar bagi Merapatkan 
Jurang Pembangunan 


Kesimpulan 6-25 


Pendahuluan 


Pembangunan wilayah bermatlamat untuk menangani ketidakseimbangan sosioekonomi 
dan menggalakkan pertumbuhan yang saksama antara wilayah dan negeri serta 
kawasan luar bandar dan bandar. Dalam tempoh RMKe-11, tumpuan telah diberi untuk 
memperkukuh kerjasama antara negeri serta memoden dan mempelbagai asas ekonomi 
bagi merangsangkan pertumbuhan merentas wilayah. Kawasan pertumbuhan dan bandar 
utama telah dimanfaatkan untuk mewujudkan peluang pelaburan dan melonjakkan 
ekonomi bandar. Platform kerjasama subserantau ASEAN, iaitu Pertumbuhan Segitiga 
Indonesia-Malaysia-Thailand (IMT-GT) dan Kawasan Pertumbuhan ASEAN Timur 

Brunei Darussalam-Indonesia-Malaysia-Filipina (BIMP-EAGA) telah dimanfaatkan untuk 
memudah cara pembangunan di kawasan sempadan. Akses dan ketersambungan 
kepada infrastruktur dan kemudahan asas telah ditambah baik untuk menjana lebih 
banyak aktiviti ekonomi di kawasan kurang membangun. Namun begitu, ketidaksamaan 
dan ketidakseimbangan antara negeri, dalam negeri dan wilayah masih wujud. Jurang 
pembangunan di antara kawasan luar bandar dan bandar pula masih berterusan. 


Dalam tempoh RMKe-12, usaha akan dipergiat untuk mempercepat pembangunan yang 
lebih inklusif bagi negeri dan wilayah, serta merapatkan jurang pembangunan antara 
kawasan luar bandar dan bandar. Ini termasuk memanfaatkan sepenuhnya potensi 
ekonomi wilayah, membangunkan bandar yang mampan' dan mentransformasi kawasan 
luar bandar bagi merapatkan jurang pembangunan. Lebih penekanan akan diberi untuk 
pembangunan di negeri kurang membangun. 


1 Bandar yang memenuhi keperluan masa kini tanpa menjejaskan keupayaan generasi masa hadapan untuk memenuhi keperluan mereka. Bandar mampan perlu mengambil 
kira kesepaduan dan keseimbangan dalam aspek ekonomi, sosial, kebudayaan, fizikal dan alam sekitar dalam proses pembangunan melalui penekanan kepada penggunaan 
sumber yang cekap bagi meningkatkan kualiti hidup. 


Pencapaian Rancangan 
Malaysia Kesebelas, 2016-2020 


Dalam tempoh RMKe-11, pelbagai langkah telah dilaksana pada 
peringkat wilayah dan negeri serta kawasan bandar dan luar bandar 
bagi mencapai keseimbangan pembangunan. Penekanan telah diberi 
untuk menarik pelaburan, menjana aktiviti ekonomi dan menambah 
baik infrastruktur di wilayah kurang membangun dan kawasan luar 
bandar. Ini telah menyumbang kepada agihan manfaat sosioekonomi 
yang lebih baik dalam kalangan wilayah dan negeri serta meningkatkan 
kesejahteraan rakyat. 

Pencapaian Sasaran Terpilih 


Dalam tempoh RMKe-11, lapan sasaran terpilih telah dikenal pasti 
seperti ditunjukkan dalam Paparan 6-1. Lima sasaran telah tercapai 
iaitu Kajian Rangka Kerja Pembangunan Wilayah Bersepadu, 
pembinaan jalan berturap di kawasan luar bandar, tambahan bilangan 
rumah yang menerima bekalan elektrik serta membina dan menaik 
taraf menara telekomunikasi di luar bandar. Sasaran lain tidak 
tercapai disebabkan oleh pelbagai isu, termasuk pelaksanaan projek 
pembangunan yang perlahan dan impak pandemik COVID-19. 

Paparan 6-1 
Rancangan Malaysia Kesebelas: Pencapaian Sasaran Terpilih 


Memperkukuh Pembangunan Ekonomi Wilayah 

Pencapaian Inisiatif Terpilih 


Pelbagai langkah telah diambil untuk menangani ketidakseimbangan 
sosioekonomi dan menggalakkan pertumbuhan yang lebih saksama 
antara enam wilayah, iaitu Utara, Timur, Tengah, Selatan, Sabah dan 
Sarawak. Ini termasuk memperkukuh dan menyelaras pembangunan 
ekonomi wilayah, memoden dan mempelbagaikan asas ekonomi, 
menggalakkan bandar yang berdaya saing, mempertingkat kerjasama 
subserantau serta mempercepat pembangunan luar bandar. Kekuatan 
dan sumber yang tersedia di setiap wilayah telah dimanfaat bagi 
merangsang pertumbuhan dan mempertingkat pembangunan 
sosioekonomi. 


Pembangunan Ekonomi Wilayah 


Usaha untuk memperkukuh dan menyelaras pembangunan ekonomi 
wilayah telah dilaksana termasuk penyediaan kajian Rangka Kerja 
Pembangunan Wilayah Bersepadu pada tahun 2019. Kajian ini 
merangkumi rangka kerja komprehensif dan semakan semula indeks 
komposit pembangunan sebagai panduan perancangan untuk semua 
peringkat kerajaan. Enam negeri kurang membangun, iaitu Sabah, 
Sarawak, Kelantan, Terengganu, Kedah dan Perlis telah diberi 
keutamaan dalam agihan peruntukan perbelanjaan pembangunan (DE). 
Berdasarkan kepada peruntukan asal, sebanyak 46% daripada jumlah 
DE RMKe-11 telah diagihkan untuk negeri-negeri tersebut, terutama 
bagi pelaksanaan projek infrastruktur termasuk jalan raya, bekalan 
air, saliran dan pengairan serta projek pertanian untuk memastikan 
pembangunan yang lebih seimbang antara negeri. 


Langkah telah diambil untuk memperkukuh aktiviti ekonomi bagi 
mengurangkan ketidaksamaan sosioekonomi antara wilayah dan negeri. 
Semua wilayah mencatat pencapaian yang lebih baik dalam aspek 
keluaran dalam negeri kasar (KDNK) per kapita, seperti ditunjukkan 
dalam Paparan 6-2. KDNK per kapita bagi wilayah Tengah dan Sarawak 
melepasi purata nasional, iaitu RM43,378. Berdasarkan pertumbuhan 
KDNK per kapita, wilayah Tengah dan Utara mencatat pertumbuhan 
purata tahunan paling pesat sebanyak 3.7%, berbanding kadar nasional 
sebanyak 2.8% bagi tempoh 2016 hingga 2020. 

Paparan 6-2 


Keluaran Dalam Negeri Kasar Per 
Kapita Mengikut Wilayah, 2015 


dan 2020 

Semua wilayah dan negeri juga menunjukkan peningkatan dalam 
pendapatan penengah bulanan isi rumah pada tahun 2019, seperti 
ditunjukkan dalam Paparan 6-3. Wilayah Tengah dan Selatan melepasi 
penengah nasional, iaitu RM5,873. Pendapatan penengah bulanan isi 
rumah di Wilayah Persekutuan (WP) Kuala Lumpur, WP Putrajaya, 
Selangor, WP Labuan, Johor, Pulau Pinang dan Melaka adalah lebih 
tinggi daripada penengah nasional. Wilayah Tengah dan Timur 
mencatat pertumbuhan pendapatan penengah bulanan isi rumah pada 
kadar 5.8%, melepasi penengah nasional 5% antara tahun 2014 hingga 
2019. Terengganu menunjukkan pertumbuhan pendapatan penengah 
bulanan isi rumah yang paling pesat, iaitu 7.7% dalam tempoh yang 
sama. 


Paparan 6-3 


Pendapatan Penengah Bulanan Isi 
Rumah, 2014 dan 2019 


Pendapatan Penengah Bulanan Isi Rumah Pertumbuhan 2015 -2019 

Sumber: Jabatan Perangkaan Malaysia 


Asas Ekonomi yang Pelbagai dan 
Ketersambungan yang Lebih Baik 


Usaha bersepadu turut dilaksana untuk mempelbagai asas ekonomi 
dan menyediakan ketersambungan yang lebih baik. Penekanan 
telah diberi untuk menggalakkan kepelbagaian aktiviti hiliran 

yang mempunyai nilai ditambah yang tinggi dalam pelbagai sektor 
melalui penggunaan teknologi moden. Pelaksanaan projek ekonomi 
seperti projek Taman Biopolimer Kertih di wilayah Timur dan 
Terminal Kontena Kluster Industri Kelapa Sawit Lahad Datu di 
Sabah telah berupaya menarik pelaburan berkualiti, menyediakan 
peluang pekerjaan dan merangsang pertumbuhan di wilayah 
tersebut. Usaha turut dipergiat untuk menambah baik akses dan 
ketersambungan melalui penyediaan infrastruktur dan perkhidmatan 
asas seperti rangkaian pengangkutan, utiliti dan infrastruktur 
digital. Antara projek yang dilaksana termasuk pembinaan Central 
Spine Road dan Lebuhraya Kota Bharu-Kuala Krai di wilayah Timur 
serta penyediaan infrastruktur bagi Jalur Lebar Berkelajuan Tinggi 
dan Jalur Lebar Pinggir Bandar. 


Bandar yang Berdaya Saing 


Empat Pelan Induk Daya Saing Bandar (CCMP) untuk WP Kuala 
Lumpur, Johor Bahru, Kuching dan Kota Kinabalu telah disiapkan. 
Pelan ini bertujuan untuk meningkatkan daya saing bandar 
utama dengan mengenal pasti pemacu utama pertumbuhan dan 
memaksimumkan sumbangan bandar utama sebagai pemangkin 
pertumbuhan. CCMP untuk George Town dan Kuantan dijangka 
siap pada tahun 2021. Rangka Kerja Bandar Pintar Malaysia 
(MSCF) pula telah dilancarkan pada tahun 2019 bagi melaksana 
inisiatif bandar pintar dan menjadikan bandar di Malaysia setara 
dengan bandar pintar global. Objektif MSCF adalah untuk 
menggalakkan penggunaan teknologi maklumat dan komunikasi 
(ICT) dan teknologi termaju bagi menangani isu perbandaran. 


Inisiatif untuk menggalakkan daya saing bandar dalam aspek kehidupan 
dan ketersambungan yang lebih baik terus diberi tumpuan dengan 
menambah baik infrastruktur, kemudahan dan perkhidmatan bagi 
kesejahteraan penduduk bandar. Projek pengangkutan rel utama 
termasuk Transit Aliran Ringan 2 (LRT 2) yang disiapkan pada tahun 
2016 dan Transit Aliran Massa 1 (MRT 1) pada tahun 2017 telah 
mengurangkan kesesakan di kawasan Greater Kuala Lumpur/Klang 
Valley. Usaha juga dilaksana bagi menambah baik penyampaian 
perkhidmatan dengan membina tambahan 13 Pusat Transformasi 
Bandar di seluruh negara. Dasar Perumahan Negara 2018-2025, Dasar 
Perumahan Mampu Milik Negara (DRMM) dan 29 garis panduan 
perancangan telah disediakan sebagai rangka kerja yang memberi 
panduan kepada pihak berkuasa tempatan (PBT) untuk mencapai 
kualiti hidup yang lebih baik bagi penduduk bandar. 


Tahap kesejahteraan penduduk bandar diukur melalui Indeks 
Kebahagiaan yang merupakan satu daripada indikator dalam sistem 
Jaringan Penunjuk Pembangunan Mampan Bandar-Luar Bandar 
Malaysia (MURNInets). Berdasarkan penilaian Indeks Kebahagiaan 
mengikut kategori PBT pada tahun 2019, sebanyak 66%, iaitu 69 
daripada 105 PBT yang dinilai mencapai tahap bahagia berbanding 
10%, iaitu 10 daripada 101 PBT pada tahun 2015. Daripada 
pencapaian tersebut, 10 bandar dikategorikan sebagai bandar 
paling bahagia pada tahun 2019. Enam bandar mencatat markah 
100%, iaitu Bentong, Jasin, Kuala Terengganu, Kuantan, Seremban 
dan Taiping, manakala empat bandar lagi mencatat markah 
melebihi 90%, iaitu Kulai, Melaka Bandaraya Bersejarah, Jeli dan 
Yan. Antara kriteria yang diambil kira bagi menentukan bandar 
paling bahagia adalah termasuk hubungan kekeluargaan dan tahap 
kesihatan yang baik serta kualiti perkhidmatan PBT. 


Kerjasama Subserantau ASEAN 


Kerjasama subserantau ASEAN yang meliputi kawasan IMT-GT dan 
BIMP-EAGA terus dimanfaatkan untuk meningkatkan kesejahteraan 
rakyat. Inisiatif ditumpukan untuk menambah baik ketersambungan 
dan memudahkan urusan pelepasan di sempadan untuk pergerakan 
orang dan barangan. Kompleks Imigresen, Kastam, Kuarantin dan 
Keselamatan (ICQS) fasa dua di Bukit Kayu Hitam yang siap dibina 
telah meningkatkan penyampaian perkhidmatan dan membantu 
merancakkan aktiviti ekonomi rentas sempadan. Kemajuan juga 
telah dicapai dalam menghubungkan ICQS Bukit Kayu Hitam 
dengan kompleks Kastam, Imigresen dan Kuarantin (CIQ) Sadao, 
Thailand. 


Ketersambungan dalam kawasan subserantau terus dipertingkat 
dengan pelaksanaan pelbagai projek di bawah Projek 
Ketersambungan Fizikal (PCP) IMT-GT dan Projek Infrastruktur 
Keutamaan (PIP) BIMP-EAGA. Projek tersebut berada dalam 
pelbagai peringkat pelaksanaan. Pemeteraian memorandum 
persefahaman (MoU) mengenai kesalinghubungan udara antara 
negara anggota IMT-GT telah meningkatkan peluang untuk 
pengembangan perniagaan, termasuk aktiviti pelancongan. Di 
bawah MoU ini, tujuh lapangan terbang domestik yang khusus 
telah dikenal pasti untuk menyediakan penerbangan terus yang 
akan meningkatkan mobiliti dan merancakkan aktiviti ekonomi. 
Lebuhraya Pan Borneo Pakej 1 di Sarawak pula telah siap dibina. 
Kerja menaik taraf Lapangan Terbang Sandakan dan pembesaran 
Pelabuhan Kontena Teluk Sepanggar sedang dalam pembinaan. 
Pelan Tindakan Bandar Hijau Kota Kinabalu pula telah dilancarkan 
pada tahun 2019. 

Pembangunan Luar Bandar 


Usaha terus dilaksana untuk mempercepat pembangunan luar 
bandar, terutama di kawasan terpencil yang tertentu. Langkah 
yang telah diambil untuk merapatkan jurang pembangunan 

antara kawasan luar bandar dan bandar, termasuk menambah 
baik infrastruktur luar bandar, meningkatkan kesalinghubungan 
antara bandar dan luar bandar serta mempromosi aktiviti ekonomi 
setempat. Ini telah mengurangkan ketidaksamaan pendapatan 
antara bandar dan luar bandar, iaitu daripada nisbah 1:0.57 pada 
tahun 2016 kepada 1:0.58 pada tahun 2019. 


Infrastruktur Luar Bandar 


Infrastruktur luar bandar telah ditambah baik dengan membina 
dan menaik taraf jalan luar bandar dan infrastruktur digital serta 
meningkatkan liputan bekalan air dan elektrik. Dalam tempoh 
RMKe-11, sepanjang 3,982 kilometer jalan berturap di kawasan 
luar bandar telah dibina dan dinaik taraf bagi menambah baik 
ketersambungan. Tambahan sebanyak 46,697 rumah di kawasan 
luar bandar yang mendapat bekalan air telah meningkatkan liputan 
perkhidmatan ini kepada 96%. Liputan bekalan elektrik luar bandar 
telah mencapai 98% yang memberi akses kepada tambahan 
49,415 rumah. Pembinaan 380 menara telekomunikasi baharu 

dan penaiktarafan 1,183 menara di kawasan luar bandar, telah 
melebihi sasaran yang ditetapkan di bawah RMKe-11. Ini telah 
meningkatkan liputan perkhidmatan jalur lebar kepada 95.5% pada 
tahun 2019 berbanding 8526 pada tahun 2015. 


Kesalinghubungan antara Bandar dan Luar 
Bandar 


Ketersambungan antara kawasan luar bandar dan pekan kecil 
serta kawasan bandar dalam negeri dan wilayah telah ditambah 
baik. Program Transformasi Perkhidmatan Bas Henti-henti telah 
diperluas bagi menambah baik ketersambungan di antara kawasan 
bandar dan luar bandar serta menyediakan perjalanan berjadual 
untuk komuniti luar bandar. Perkhidmatan myBAS telah diperluas 
ke laluan baharu di kawasan luar bandar yang kurang mendapat 
perkhidmatan seperti Bahau di Negeri Sembilan, Salak Tinggi di 
Selangor dan Chemor di Perak. 


Akses kepada perkhidmatan asas di kawasan luar bandar seperti 
penjagaan kesihatan primer, pendidikan dan perumahan mampu 
milik terus dipertingkat. Liputan penjagaan kesihatan primer 
telah diperluas melalui pembinaan dan penaiktarafan 478 klinik 
kesihatan dan 139 klinik komuniti. Program jangkauan penjagaan 
kesihatan telah diperkukuh dengan tambahan 218 klinik kesihatan 
bergerak dan 10 perkhidmatan Doktor Udara. Selain itu, akses 

kepada pendidikan berkualiti telah ditambah baik melalui 
pembinaan dan penaiktarafan 776 sekolah, termasuk sekolah 
daif. Program Bantuan Rumah (PBR) telah meningkatkan akses 
kepada perumahan mampu milik dan berkualiti di kawasan luar 
bandar dengan pembinaan 6,919 rumah baharu dan pembaikan 
35,794 rumah. Pusat Transformasi Luar Bandar (RTC) dan mini RTC 
telah dijenamakan semula sebagai Pusat Komuniti Desa (PKD). 
Semua pusat ini terus menawarkan perkhidmatan kerajaan oleh 
agensi barisan hadapan, khidmat nasihat perniagaan dan program 
kemahiran keusahawanan. Sehingga tahun 2020, sebanyak 191 
PKD telah ditubuhkan di seluruh negara. 


Aktiviti Ekonomi Luar Bandar 


Inisiatif untuk mempergiat aktiviti ekonomi setempat di kawasan 
luar bandar telah dilaksana dengan menggalakkan lebih banyak 
penyertaan sektor swasta dan keusahawanan luar bandar. Ini 
termasuk projek Taman Kekal Pengeluaran Makanan (TKPM), Projek 
Integrasi Tanaman Nanas dan Program Peningkatan Pendapatan 
(PPP). TKPM telah dimanfaatkan sepenuhnya untuk meningkatkan 
pengeluaran makanan melalui amalan pertanian yang baik dan 
membangunkan agropreneur dengan pendapatan bulanan minimum 
sebanyak RM4,000. Pada tahun 2020, seramai 1,303 agropreneur 
telah terlibat dalam 68 TKPM sedia ada di seluruh negara. 
Daripada jumlah tersebut, seramai 626 agroprenuer memperoleh 
pendapatan purata bulanan sebanyak RM4,000. Integrasi tanaman 
nanas dalam subsektor agrikomoditi, terutama kelapa sawit dan 
getah melalui Projek Integrasi Tanaman Nanas memberi manfaat 
kepada 839 peserta melibatkan kawasan seluas lebih daripada 880 
hektar. Sebanyak 70% peserta memperoleh pendapatan purata 
bulanan melebihi RM3,700. Selain itu, seramai 321 daripada 

803 peserta dalam pelbagai program di bawah PPP seperti 

bakeri, peruncitan dan penanaman cili secara fertigasi berjaya 
meningkatkan pendapatan sebanyak 30%. 


Program Desa Lestari dan Rural Business Challenge (RBC) di bawah 
konsep Kampung Maju Abad ke-21 telah dilaksana untuk memberi 
inspirasi kepada komuniti luar bandar untuk menetap dan bekerja 
atau menceburi perniagaan di kawasan luar bandar. Melalui 
program Desa Lestari, sebanyak 551 pekerjaan telah diwujudkan 
dengan penyertaan 71 koperasi desa yang memberi manfaat 
kepada 5,563 ahli. Di bawah program RBC pula, sebanyak 209 
usahawan belia telah diberi bantuan pembangunan perniagaan, 
mewujudkan 1,892 pekerjaan dan meningkatkan keuntungan purata 
tahunan sebanyak 30%. 


Perkhidmatan e-Dagang Setempat (PeDAS) telah diwujudkan di 
10 Pusat Internet Desa (PID) seluruh negara. PeDAS berperanan 
sebagai pusat sehenti bagi menawarkan peluang kepada 


usahawan PMKS untuk meningkatkan kemahiran dalam ekonomi 
digital. Program latihan berstruktur juga telah diperkenal bagi 
meningkatkan kemahiran keusahawanan dan pengurusan bagi 
usahawan luar bandar. Dalam hubungan ini, sebanyak 300 kursus 
merangkumi Program Latihan Usahawan, Kursus Pelancongan Desa: 
Homestay dan Kursus Pengurusan Institusi Desa Berasaskan ICT: 
Perniagaan Atas Talian telah dijalankan. Kursus ini telah memberi 
manfaat kepada lebih daripada 370,000 usahawan luar bandar. 


Isu dan Cabaran 


Walaupun beberapa kemajuan telah dicapai dari aspek keseimbangan 
wilayah dalam tempoh RMKe-11, namun pelbagai usaha masih perlu 
dilaksana. Ketidaksamaan antara wilayah dan negeri serta kawasan 
bandar dan luar bandar terus wujud. Isu yang dikenal pasti adalah 
pembangunan wilayah yang tidak seimbang, pengurusan pembangunan 
bandar yang lemah, jurang pembangunan antara luar bandar dan 
bandar serta peluang ekonomi yang tidak mencukupi di kawasan 
sempadan. 


Isu dan Cabaran 


Pembangunan Wilayah yang Tidak 
Seimbang 


Kelemahan Pengurusan Pembangunan 
Bandar 


Jurang Pembangunan antara Luar 
Bandar dan Bandar 


Kekurangan Peluang Ekonomi di 
Kawasan Sempadan 


Pembangunan Wilayah yang Tidak Seimbang 


Pembangunan wilayah yang tidak seimbang sebahagiannya 
disebabkan oleh kekurangan perancangan ekonomi dan spatial 
yang khusus di wilayah. Tumpuan yang berlebihan kepada aktiviti 
ekonomi yang mempunyai nilai ditambah yang rendah dan 
ekosistem sokongan yang tidak mencukupi terus melebarkan jurang 
pembangunan. Perancangan pembangunan spatial di setiap wilayah 
kurang tumpuan dan gagal untuk mengenal pasti aktiviti ekonomi 
utama yang berpotensi. Terdapat juga isu kurangnya kerjasama 


antara wilayah dan negeri. Aktiviti ekonomi dilaksana tanpa 
memanfaatkan kekuatan dan kelebihan sedia ada di setiap wilayah. 
Ini telah menimbulkan persaingan yang tidak sihat dalam menarik 
pelaburan dan mendapatkan sumber antara wilayah. 


Kebanyakan wilayah terlibat dalam aktiviti yang mempunyai nilai 
ditambah yang rendah yang tidak menerima guna teknologi tinggi 
atau tidak menggaji pekerja yang berintensifkan pengetahuan. 

Ini mengakibatkan kurang keupayaan untuk menarik pelaburan 
berkualiti. Beberapa wilayah terlalu bergantung kepada keluaran 
pertanian dan industri berasaskan sumber yang menjadikan wilayah 
tersebut mudah terjejas akibat ketidaktentuan harga komoditi. Ini 
antara lain telah mengakibatkan pendapatan per kapita yang lebih 
rendah di wilayah. 


Ekosistem sokongan yang tidak mencukupi telah menjejaskan 
persekitaran perniagaan dan pertumbuhan ekonomi. Penyediaan 
infrastruktur, kemudahan dan perkhidmatan asas termasuk bekalan 
air dan elektrik, liputan jalur lebar serta ketersambungan jalan 
raya dan perkhidmatan pengangkutan masih tidak mencukupi. Isu 
ini telah menjejaskan usaha menarik pelaburan berkualiti tinggi. 
Kekurangan aktiviti R&D&C&I turut menjejaskan usaha untuk 
meningkatkan produktiviti. Beberapa wilayah di luar Lembah Klang 
juga menghadapi kekurangan pekerja mahir untuk memenuhi 
permintaan khusus oleh industri. 


Kelemahan Pengurusan Pembangunan Bandar 


Kadar urbanisasi Malaysia telah meningkat daripada 74.3% pada 
tahun 2015 kepada 77.2% pada tahun 2020. Perancangan yang 
kurang berkesan, kepadatan ekonomi yang rendah, kemerosotan 
alam sekitar dan persekitaran bandar yang kurang kondusif 

telah mengakibatkan pembangunan fizikal, ekonomi dan sosial 
yang kurang mampan. Perancangan dan tadbir urus bandar juga 
terhalang sebahagiannya disebabkan oleh persempadanan bandar 
yang tidak jelas, data peringkat bandar yang tidak mencukupi, 
mekanisme pemantauan yang kurang berkesan serta kekurangan 
keupayaan dan kemampuan kebanyakan PBT dalam mengguna 
pakai pendekatan inovatif. Perkongsian data yang kurang antara 
agensi kerajaan, khususnya data peringkat bandar juga menghalang 
perancangan dan pembangunan bandar yang berkesan. 


Beberapa bandar utama di Malaysia masih mengalami kepadatan 
ekonomi yang rendah berbanding kebanyakan bandar di negara 
berpendapatan tinggi. Ini disebabkan oleh ketidakupayaan untuk 
menarik pelaburan terutama dalam industri berteknologi tinggi 
serta guna tanah yang lebih tertumpu kepada pembangunan 
perumahan dan hartanah. Selain itu, penerimagunaan Rangka Kerja 

Bandar Rendah Karbon (LCCF) yang rendah termasuk pengurusan 
sisa dan penggunaan tenaga yang kurang cekap juga memberi 
cabaran dalam pembangunan bandar lestari. Pendapatan isi 

rumah, perumahan mampu milik dan kemudahan asas yang tidak 
mencukupi serta kos sara hidup yang tinggi menjejaskan daya huni 
di kawasan bandar. Ketersambungan batuan pertama dan akhir 
kepada kemudahan pengangkutan awam sedia ada yang masih 
kurang dan pembangunan berorientasikan transit yang terhad di 
bandar telah meningkatkan kos sara hidup penduduk bandar. 


Jurang Pembangunan antara Luar Bandar dan 
Bandar 


Jurang pembangunan antara kawasan luar bandar dan bandar 
masih wujud disebabkan oleh pembangunan luar bandar yang 
lebih perlahan. Isu dan cabaran utama dalam pembangunan luar 
bandar termasuk infrastruktur, perkhidmatan dan kemudahan asas 
yang tidak mencukupi serta kekurangan kesalinghubungan dengan 
bandar. Selain itu, ekonomi luar bandar masih tertumpu kepada 
aktiviti yang mempunyai nilai ditambah yang rendah serta kurang 
penyelarasan antara agensi. Ini telah menjejaskan kesejahteraan 
dan kualiti hidup penduduk luar bandar. 


Infrastruktur termasuk jalan raya berturap, bekalan air dan elektrik 
serta infrastruktur digital yang disediakan untuk beberapa kelompok 
penduduk dan kawasan terpencil masih tidak mencukupi. Ini 
disebabkan oleh akses yang kurang baik, bentuk muka bumi yang 
mencabar dan populasi yang berselerak. Kemudahan asas di kawasan 
luar bandar terutama sanitasi, pembetungan, sistem saliran, pelupusan 
sisa serta liputan telekomunikasi dan jalur lebar tidak mencukupi. 
Perkhidmatan asas seperti perumahan dan penjagaan kesihatan awam 
juga masih kurang mencukupi di kawasan luar bandar. Kekurangan 
akses kepada perkhidmatan pengangkutan dan logistik menghalang 
ketersambungan dan mobiliti di kawasan luar bandar yang disebabkan 
oleh perkhidmatan bas yang tidak mampan serta perkhidmatan 
logistik yang tidak mencukupi. Kekurangan ini mengekang pelaburan, 
seterusnya mengehadkan keupayaan komuniti luar bandar untuk 
menyertai aktiviti ekonomi. 


Kebanyakan penduduk di luar bandar bekerja dalam bidang perkerjaan 
yang berkemahiran rendah. Pada tahun 2020, sebanyak 20.4% 
daripada tenaga kerja luar bandar berpendidikan rendah, manakala 
56.4% menamatkan pendidikan menengah. Kebanyakan guna tenaga 
luar bandar terlibat dalam aktiviti yang mempunyai nilai ditambah 
yang rendah terutamanya dalam sektor perkhidmatan dan pertanian. 
Tambahan pula, usahawan luar bandar kurang memanfaatkan ekonomi 
digital. 

Mekanisme pelaksanaan yang kurang berkesan mengakibatkan 
ketidakcekapan penggunaan sumber dalam pembangunan luar bandar. 
Kelemahan penyelarasan antara pelbagai pihak berkepentingan telah 
menyebabkan pertindihan program dan kumpulan sasar. Kekurangan 
pengalaman, profesionalisme dan kemahiran kepimpinan dalam 
kalangan pemimpin luar bandar juga menyebabkan pentadbiran 
kampung kurang berkualiti. Data yang kurang berkualiti dalam Sistem 
Profil Kampung Peringkat Nasional (SPKPN) menghalang perancangan 
pembangunan luar bandar yang komprehensif. 


Kekurangan Peluang Ekonomi di Kawasan 
Sempadan 


Peluang ekonomi rentas sempadan dan pembangunan rantaian nilai 
yang terhad masih menjadi cabaran dalam membangunkan kawasan 
sempadan. Punca utama kepada isu ini adalah kekurangan akses 
kepada kemudahan asas dan ketersambungan serta kelemahan 
kerjasama dan penyelarasan antara agensi. Bekalan elektrik dan air, 
kemudahan pengurusan sisa serta infrastruktur dan perkhidmatan 
telekomunikasi yang tidak mencukupi menyukarkan PMKS untuk 
mengembangkan perniagaan atau meneroka perniagaan baharu. Dari 
segi ketersambungan pengangkutan, masih terdapat jurang antara 
kawasan sempadan dengan bandar serta pusat perindustrian. 


Kebanyakan perniagaan yang beroperasi di kawasan sempadan 
adalah PMKS yang tertumpu kepada aktiviti yang mempunyai 
nilai ditambah yang rendah dan kurang menggunakan teknologi. 


Kekurangan projek pemangkin untuk memacu aktiviti ekonomi 
tempatan telah mengehadkan PMKS daripada beralih kepada 
rantaian nilai ekonomi yang lebih tinggi. Di samping itu, ketiadaan 
peraturan rentas sempadan yang mudah dan seragam telah 
mengakibatkan masa pelepasan yang panjang untuk pergerakan 
barangan, orang dan kenderaan. Ini secara tidak langsung 
meningkatkan kos transaksi perniagaan. Selain itu, kerjasama dan 
penyelarasan yang lemah antara kementerian, agensi dan pihak 
berkuasa negeri telah mengakibatkan pelaksanaan program dan 
projek rentas sempadan kurang berkesan. 


Hala Tuju: Rancangan Malaysia 

Dalam tempoh RMKe-12, tumpuan akan terus diberi untuk 
mempercepat pembangunan wilayah yang seimbang dan inklusif. 

Ini akan dilaksana dengan memanfaatkan potensi ekonomi wilayah, 
membangunkan bandar yang mampan dan mentransformasi kawasan 
luar bandar bagi merapatkan jurang pembangunan. Pelaksanaan 
langkah ini akan merangsang pertumbuhan ekonomi di semua wilayah 
serta menambah baik daya huni di kawasan luar bandar dan bandar. 
Inisiatif ini juga akan menyokong pencapaian Matlamat 6, 7, 8, 9, 10 
dan 11 di bawah Agenda 2030. 

Bidang Keutamaan C 
Mentransformasi Kawasan Luar Bandar 
bagi Merapatkan Jurang Pembangunan 


Strategi C1 
Mempercepat Penyediaan Infrastruktur dan 
Perkhidmatan 

Strategi C3 

Menambah Baik Tadbir Urus 

Rancangan Malaysia Kedua Belas: Sasaran Terpilih 

Bidang Keutamaan A 


Memanfaatkan Potensi Ekonomi Wilayah 


Potensi ekonomi wilayah akan dimanfaatkan bagi merangsang 
pertumbuhan ekonomi serta menangani ketidakseimbangan antara 

dan dalam wilayah. Tumpuan akan diberi untuk mempercepat 
pembangunan berasaskan nod pertumbuhan utama dan kawasan titik 
tumpuan, menarik pelaburan berkualiti, menambah baik ekosistem 
perniagaan, mempertingkat kerjasama strategik dan penyelarasan serta 
meningkatkan kerjasama di bawah IMT-GT dan BIMP-EAGA. Inisiatif 
ini adalah penting untuk mengurangkan jurang sosioekonomi rentas 
wilayah dan negeri bagi mencapai pembangunan wilayah yang lebih 
seimbang dan inklusif. 


Strategi @ Mempercepat Pembangunan 


Berasaskan Nod Pertumbuhan 


Strategi 


Menambah Baik Ekosistem 
Perniagaan 


Strategi 


Strategi Mempertingkat Kerjasama 


Strategik dan Penyelarasan 


Strategi Meningkatkan Kerjasama di 


bawah IMT-GT dan BIMP-EAGA 


ul A Q3 N H> 


Strategi A1 


Mempercepat Pembangunan Berasaskan 
Nod Pertumbuhan Utama dan Kawasan Titik 


Tumpuan 


Pembangunan wilayah akan berpandukan kepada pembangunan 
nod pertumbuhan utama dan kawasan titik tumpuan. Sehubungan 
itu, beberapa kegiatan ekonomi terpilih akan dipergiat di kawasan 
tersebut. Usaha akan ditumpu untuk mempercepat pelaksanaan 
aktiviti yang mempunyai nilai ditambah yang tinggi dan inisiatif 
pertumbuhan hijau yang seterusnya akan menyumbang kepada 
pertumbuhan ekonomi dan memastikan pembangunan wilayah yang 
inklusif. 


Mempergiat Aktiviti Ekonomi di Nod Pertumbuhan 
Utama dan Kawasan Titik Tumpuan 


Nod pertumbuhan utama akan dibangunkan di setiap wilayah 
sebagai hab aktiviti ekonomi bagi menggalakkan ekonomi bidangan, 
aglomerasi aktiviti ekonomi, penggunaan sumber secara optimum 
dan mewujudkan ekosistem yang kondusif. Kawasan titik tumpuan, 
iaitu kawasan di sekeliling nod pertumbuhan utama yang memiliki 
potensi untuk dibangunkan dalam skala yang lebih kecil, akan 
dibangunkan sebagai pelengkap kepada nod pertumbuhan utama. 
Pembangunan yang sinergistik melalui nod pertumbuhan utama dan 
kawasan titik tumpuan akan dapat menarik pelaburan strategik dan 
berkualiti serta mewujudkan lebih banyak peluang pekerjaan dan 
keusahawanan. Ini juga akan memberi limpahan ekonomi kepada 
kawasan sekitar. 


Negeri akan terus memainkan peranan penting dalam pembangunan 
sosioekonomi bagi mencapai pertumbuhan yang lebih seimbang 
dan inklusif. Dalam hubungan ini, program pembangunan strategik 
pada peringkat wilayah dan negeri akan dilaksana melalui inisiatif 
yang dipacu oleh kerajaan negeri dan projek yang diterajui oleh 
sektor swasta. Pembangunan perbandaran baharu yang diterajui 
oleh pihak swasta, termasuk Setia Fontaines di Pulau Pinang serta 
Seriemas di Ampangan dan Rantau, Negeri Sembilan dijangka akan 
menyediakan lebih banyak peluang pekerjaan dan perniagaan. 
Perbandaran Setia Fontaines dijangka akan memanfaatkan konsep 
eco-city, manakala perbandaran Seriemas akan menumpukan kepada 
konsep Pembangunan Berorientasikan Transit (TOD) dan Pembangunan 
Bersebelahan Transit (TAD). Ini akan menggalakkan pembangunan 
pesat bagi kawasan berkepadatan tinggi. Projek pembangunan 

yang diterajui oleh sektor swasta akan menjadi pemangkin kepada 
pertumbuhan negeri yang lebih pesat. 


Projek pembangunan bercampur yang bersepadu dan komprehensif, 
termasuk pembangunan pemangkin seperti Malaysia Vision Valley 
2.0 (MVV 2.0) di Negeri Sembilan dan cadangan Pagoh Special 
Economic Zone di Johor akan menyediakan peluang pertumbuhan 
baharu. MVV 2.0 yang diterajui oleh kerajaan negeri melalui 
kerjasama awam dan swasta akan menumpukan kepada aktiviti 
industri berteknologi tinggi, termasuk industri aeroangkasa. 
Aktiviti ekonomi ini akan menjadi pemangkin kepada pertumbuhan 
baharu di kawasan segitiga Seremban, Nilai dan Port Dickson. 
Pembangunan fasa ketiga Techpark@Enstek di Negeri Sembilan 
akan memperluas pembangunan berkaitan aktiviti halal terutama 
dalam industri makanan dan minuman, farmaseutikal dan 
kosmetik. Di samping itu, cadangan Pagoh Special Economic Zone 
akan menarik pelaburan tempatan dan luar negara, seterusnya 
menawarkan potensi besar untuk pembangunan pada masa 
hadapan bagi kawasan tersebut. Projek yang diterajui oleh sektor 
swasta ini akan mewujudkan lebih banyak peluang pekerjaan dan 
keusahawanan serta memberi kesan limpahan ekonomi kepada 
kawasan sekitar. Usaha ini akan meningkatkan pertumbuhan 
ekonomi di negeri dan wilayah tersebut, seterusnya memacu 
pembangunan yang lebih seimbang dan inklusif di seluruh negara. 


Peluasan dan persempadanan baharu kawasan pembangunan 
Koridor Tenaga Diperbaharui Sarawak yang meliputi kawasan Ulu 
Rajang, Utara dan Tanah Tinggi akan memastikan pembangunan 
yang lebih menyeluruh serta mempercepat pertumbuhan ekonomi 
di kawasan luar bandar dan pedalaman Sarawak. Selain itu, 
cadangan peluasan sempadan koridor wilayah lain yang melibatkan 
pertambahan beberapa daerah dan mukim akan menggalakkan 
pembangunan dan lebih banyak aktiviti ekonomi di kawasan ini. 


Mempercepat Aktiviti yang Mempunyai Nilai 
Ditambah yang Tinggi 


Pemain industri, khususnya PMKS di nod pertumbuhan utama 

dan kawasan titik tumpuan akan digalakkan untuk meningkatkan 
rantaian nilai dan menceburi aktiviti yang mempunyai nilai 
ditambah yang tinggi. Usaha akan dilaksana untuk memudah cara 
industri menguasai 4IR dengan menerima guna teknologi, automasi 
dan inovasi, terutama dalam proses perindustrian yang kompleks. 
Ini akan membantu industri untuk menjadi lebih mampan dan 
berdaya saing serta mewujudkan peluang dalam pasaran baharu. 


Melaksana Inisiatif Pertumbuhan Hijau 


Industri akan digalakkan untuk melaksana inisiatif pertumbuhan hijau 
dengan menerima guna teknologi hijau dan amalan terbaik. Inisiatif ini 
akan mengurangkan pelepasan gas rumah kaca (GHG) dan pencemaran 

serta memastikan penggunaan sumber asli yang mampan. Ini juga akan 
membuka peluang untuk meningkatkan inovasi dan penciptaan nilai 
serta mengarus perdana aspek alam sekitar dalam aktiviti ekonomi. 


Strategi A2 


Menarik Pelaburan Berkualiti 


Langkah untuk menarik pelaburan berkualiti, terutama di wilayah 
yang kurang membangun akan dipergiat untuk mempercepat 
pembangunan. Tumpuan akan diberi untuk menggalakkan aktiviti 
yang mempunyai nilai ditambah yang tinggi, teknologi termaju dan 
berintensifkan pengetahuan dengan menambah baik pakej insentif 
yang lebih berdaya saing dan mempergiat R&D&CA&I. Inisiatif ini 
akan meningkatkan produktiviti dan daya saing industri. 


Memberi Tumpuan kepada Aktiviti yang Mempunyai 
Nilai Ditambah yang Tinggi, Teknologi Termaju dan 


Berintensifkan Pengetahuan 


Bagi meningkatkan produktiviti dan menjana pendapatan per 
kapita yang tinggi, usaha akan diambil untuk beralih daripada 
aktiviti ekonomi yang bernilai rendah kepada yang mempunyai 
nilai ditambah yang tinggi, teknologi termaju dan berintensifkan 
pengetahuan. Ini akan dicapai dengan mempertingkat kemudahan 
kepada industri, memperkukuh penyertaan dalam rantaian nilai 
global, mempergiat pembangunan bakat dan meningkatkan 
kerjasama antarabangsa. Usaha ini akan melengkapkan keseluruhan 
rantaian nilai dalam ekosistem bagi menarik pelaburan berkualiti 
dan mempercepat pertumbuhan ekonomi wilayah. 


Menambah Baik Pakej Insentif 


Pakej insentif akan ditambah baik untuk menarik lebih banyak 
pelaburan berkualiti bagi memangkin aktiviti ekonomi terpilih 
merentas nod pertumbuhan utama dan kawasan titik tumpuan. 

la juga akan diperluas bagi menarik pelaburan ke kawasan yang 
kurang membangun. Insentif ini akan mewujudkan lebih banyak 
peluang pekerjaan berkemahiran dan keusahawanan. Ini seterusnya 
akan meningkatkan pembangunan sosioekonomi wilayah. 


Mempergiat Penyelidikan, Pembangunan, 
Pengkomersialan dan Inovasi 
Usaha untuk mempertingkat R&D&C&1 akan dipergiat bagi 


meningkatkan produktiviti, terutama dalam kalangan PMKS. 
Industri akan digalakkan untuk bekerjasama dengan IPT dan 

pusat penyelidikan bagi menjalankan penyelidikan yang memberi 
tumpuan kepada keperluan spesifik industri dan komuniti di setiap 
wilayah. Syarikat peneraju akan dikenal pasti bagi membantu PMKS 
di wilayah yang kurang membangun. Dalam industri perniagaan 
tani, syarikat peneraju akan memainkan peranan aktif dalam 
menyediakan bantuan teknikal dan akses pasaran yang lebih luas 
kepada agropreneur berskala kecil. Inisiatif ini akan memberi 
peluang yang lebih luas kepada PMKS untuk berkembang. 


Strategi A3 


Menambah Baik Ekosistem Perniagaan 


Ekosistem yang kondusif akan merangsang pertumbuhan ekonomi 
dan meningkatkan daya saing. Ketersambungan dan mobiliti akan 
ditambah baik untuk melonjakkan aktiviti ekonomi antara dan 
dalam wilayah. Langkah akan dilaksana untuk mempertingkat 
penyediaan infrastruktur dan perkhidmatan asas, mempergiat 
pembangunan bakat dan keusahawanan serta menggalakkan 
kerjasama bagi mewujudkan rangkaian pengeluaran yang lebih luas. 


Menambah Baik Ketersambungan dan Mobiliti untuk 
Melonjakkan Aktiviti Ekonomi Antara dan Dalam 
Wilayah 


Ekosistem ekonomi wilayah akan ditambah baik untuk memastikan 
industri sedia ada dalam wilayah terus berkembang dan kekal 
berdaya saing. Rangkaian pengangkutan akan diperkukuh bagi 
mempertingkat ketersambungan dan mobiliti serta melonjakkan 
aktiviti ekonomi antara dan dalam wilayah. Penambahbaikan 
rangkaian pengangkutan bersepadu bagi perhubungan melalui 
darat, udara dan laut akan merangsang pertumbuhan ekonomi, 
memudah cara pergerakan orang dan barangan serta mengurangkan 
masa perjalanan dan kos pengangkutan. Selain itu, pelaksanaan 
beberapa projek pemangkin oleh sektor swasta bagi menambah 
baik jaringan pengangkutan akan digalakkan. Ini akan merancakkan 
aktiviti ekonomi, menarik lebih banyak pelaburan berkualiti dan 
mewujudkan lebih banyak peluang pekerjaan. Projek ini termasuk 
Lebuhraya Persisiran Pantai Barat dan cadangan pembinaan 
jambatan Labuan-Menumbok. 


Mempertingkat Penyediaan Infrastruktur dan 
Perkhidmatan Asas 


Penyediaan infrastruktur dan perkhidmatan asas, termasuk bekalan 
air dan elektrik serta liputan jalur lebar akan terus dipertingkat 
merentas wilayah. Kerjasama antara pelbagai agensi, termasuk 
kerajaan negeri akan diperkukuh untuk menambah baik daya 
harap bekalan air dan elektrik bagi memenuhi permintaan industri. 
Peluasan rangkaian gentian optik akan menyediakan perkhidmatan 
jalur lebar berkelajuan tinggi dan berdaya harap bagi menyokong 
permintaan industri yang semakin meningkat. 


Mempergiat Pembangunan Bakat dan Keusahawanan 


Usaha akan dilaksana untuk mempergiat pembangunan bakat, 
mengurangkan ketidakpadanan kemahiran bagi memenuhi 
permintaan industri serta meningkatkan pembangunan 
keusahawanan di setiap wilayah. Program pembangunan bakat 
akan terus ditambah baik dengan memberi penekanan kepada 
pengetahuan dan kemahiran berhubung teknologi 4IR seiring 
dengan keperluan industri yang dinamik. Latihan kemahiran spesifik 
berdasarkan aktiviti ekonomi terpilih di setiap wilayah akan 
dilaksana melalui kerjasama dengan IPT dan institusi TVET. Syarikat 
juga digalakkan untuk menyediakan program latihan industri. 
Program keusahawanan akan diperkukuh untuk mewujudkan lebih 
banyak perniagaan baharu dan penciptaan pekerjaan baharu pada 
peringkat wilayah. 


Menggalakkan Kerjasama dalam Rangkaian 
Pengeluaran yang Lebih Luas 


Dalam menguasai 4IR, PMKS akan digalakkan untuk meningkatkan 
penyertaan dalam rangkaian pengeluaran yang lebih luas merangkumi 
firma besar dan syarikat multinasional. Usaha ini akan meningkatkan 
rantaian nilai, membuka peluang perniagaan baharu, meningkatkan 
akses pasaran dan memudah cara penerimagunaan teknologi 4IR. 
Model triple helix? akan dimanfaatkan bagi menyediakan khidmat 
nasihat dan perundingan mengenai penggunaan teknologi terkini. 
Kaedah analitik akan diguna untuk menyediakan unjuran bagi 
membolehkan keputusan dibuat berasaskan data. 


2 Kerjasama antara kerajaan, industri dan IPT dengan memanfaatkan teknologi dan 
inovasi bagi merangsang pembangunan ekonomi. 


Strategi A4 


Mempertingkat Kerjasama Strategik dan 
Penyelarasan 


Kerjasama strategik dan penyelarasan antara Kerajaan Persekutuan 
dan kerajaan negeri akan diperkukuh untuk menyokong 
perancangan dan pelaksanaan pembangunan wilayah yang 
berkesan. Penekanan akan diberi untuk menambah baik mekanisme 
pelaksanaan dan meningkatkan perkongsian data. Enam negeri 
kurang membangun akan terus diberi keutamaan dalam agihan 
peruntukan pembangunan. 


Memperkukuh Perancangan Wilayah 


Kerjasama antara Kerajaan Persekutuan dan kerajaan negeri akan 
diperkukuh untuk menggalakkan pembangunan yang mampan dan 
seimbang merentas wilayah. Peranan agensi utama pada peringkat 
negeri juga akan diselaraskan untuk menyokong perancangan 

dan penyelarasan wilayah yang lebih berkesan, terutama di enam 
negeri kurang membangun. Ini termasuk merasionalisasi peranan 
perbadanan kemajuan ekonomi negeri (PKEN), unit perancang 
ekonomi negeri, lembaga kemajuan wilayah dan pihak berkuasa 
koridor ekonomi wilayah. 


Perancangan pembangunan kerajaan negeri akan dijajarkan bagi 
menyokong dan melengkap dasar serta strategi pembangunan pada 
peringkat Kerajaan Persekutuan. Dasar peringkat negeri seperti Smart 
Selangor Action Plan 2025, Pelan Induk Terengganu Sejahtera 2030 
dan Pelan Digital Perlis 2021-2025 akan dijajarkan kepada objektif 
transformasi digital pada peringkat nasional. Inisiatif peringkat negeri 
seperti penambahbaikan perkhidmatan logistik, pengurusan sungai dan 
pembangunan industri aeroangkasa juga akan diselaraskan dengan 
dasar pembangunan yang berkaitan pada peringkat Persekutuan. 
Penjajaran ini akan memudahkan perancangan pembangunan yang 
lebih baik bagi mencapai keseimbangan pertumbuhan wilayah. 


Menambah Baik Mekanisme Pemantauan dan 
Meningkatkan Perkongsian Data 


Indeks Komposit Pembangunan 2.0 (IKP 2.0) akan diperkenal 
sebagai instrumen untuk mengukur tahap pembangunan pada 
peringkat negeri dan wilayah. IKP 2.0 akan merangkumi dimensi 
ekonomi, sosial dan alam sekitar. Indeks ini akan mengambil kira 

indikator Indeks Kesejahteraan Rakyat Malaysia yang berkaitan 
di samping menggabungkan elemen hijau bagi mengukur tahap 
pencapaian pembangunan mampan. Selain itu, perkongsian data 
antara agensi Persekutuan dan negeri akan dipertingkat melalui 
penyelarasan dan kerjasama yang lebih baik. 


Memberi Keutamaan Agihan Peruntukan 
Pembangunan kepada Negeri Kurang Membangun 


Enam negeri kurang membangun, iaitu Kedah, Kelantan, Perlis, 

Sabah, Sarawak dan Terengganu akan terus diberi keutamaan dengan 
agihan sekurang-kurangnya 50% daripada keseluruhan peruntukan 
Perbelanjaan Pembangunan Asas Persekutuan?. Kerjasama yang lebih 
baik antara agensi Persekutuan dan negeri akan diwujudkan untuk 
memastikan program dan projek pembangunan bersasar dilaksana 
dengan berkesan dan cekap. Ini akan mempercepat penyediaan 
infrastruktur dan kemudahan asas serta menjana lebih banyak peluang 
ekonomi di negeri kurang membangun dan mengurangkan jurang 
pembangunan. 


Strategi A5 


Meningkatkan Kerjasama di bawah IMT-GT 
dan BIMP-EAGA 


Pembangunan wilayah akan terus memanfaatkan platform 
kerjasama subserantau untuk menggalakkan dan mempercepat 
pertumbuhan sosioekonomi. Kerjasama di bawah IMT-GT dan 
BIMP-EAGA akan memberi tumpuan untuk menggalakkan 
perdagangan rentas sempadan, pelaburan dan pembangunan 
mampan berasaskan kelebihan berbanding dan daya saing. 
Penekanan akan diberi untuk meningkatkan aktiviti ekonomi rentas 
sempadan dan memperkukuh rantaian nilai, mewujudkan bandar 
berdaya huni di kawasan subserantau, menambah baik akses dan 
ketersambungan infrastruktur serta meningkatkan kerjasama dan 
penyelarasan antara pihak berkepentingan. 


Meningkatkan Aktiviti Ekonomi dan Memperkukuh 
Rantaian Nilai Rentas Sempadan 


Aktiviti ekonomi rentas sempadan akan digalakkan dengan 
mempelbagaikan aktiviti pengeluaran dan rantaian bekalan 
melibatkan negara jiran. PMKS akan digalakkan untuk mempelbagai 


3 Peruntukan Perbelanjaan Pembangunan Asas Persekutuan (DE Asas) ialah 
peruntukan untuk program dan projek bagi mencapai objektif dan strategi yang 
disasarkan dalam Rancangan Malaysia Lima Tahun. Contoh program dan projek 
DE Asas adalah pembinaan sekolah, hospital, jalan raya, kawasan perindustrian 
dan program pembasmian kemiskinan. 

dan memodenkan ekonomi rentas sempadan serta meneroka 
industri hiliran. Aktiviti ekonomi rentas sempadan akan dipercepat 
dengan menerima guna platform digital, mempertingkat penglibatan 
sektor swasta dan membangunkan bakat melalui latihan 
peningkatan kemahiran dan latihan kemahiran semula. 


Pelan tindakan strategik akan dirangka untuk mempercepat 
pembangunan rantaian nilai rentas sempadan. Selaras dengan 
pendekatan berorientasikan projek di bawah IMT-GT Vision 2036 
dan BIMP-EAGA Vision 2025, sekurang-kurangnya 30 projek 
pemangkin yang memberi lebih tumpuan untuk meningkatkan 
aktiviti ekonomi setempat akan dikenal pasti. Projek tersebut akan 
diteraju terutama oleh sektor swasta dengan skala yang boleh 
disesuaikan, direplikasi dan mampan. Pelaksanaan pelan tindakan 
strategik akan melibatkan kerjasama dan penyelarasan antara 
pihak berkepentingan awam dan swasta. Ini akan merangsang 
perdagangan dan pelaburan rentas sempadan serta mewujudkan 
sumber pertumbuhan baharu. 


Mewujudkan Bandar Berdaya Huni di Kawasan 
Subserantau 


Langkah spesifik akan diambil untuk mewujudkan bandar berdaya 
huni di kawasan subserantau. Langkah ini termasuk memperluas 
dan melaksana Pelan Tindakan Bandar Hijau (GCAP) untuk 14 
bandar lagi, iaitu Kangar, Langkawi, Kulim, Taiping, Kuala Kangsar, 
Ipoh, Manjung, Teluk Intan, Kota Bharu, Seremban, Labuan, 
Kuching, Pulau Pinang dan Seberang Perai di bawah Sustainable 
Urban Development Framework (SUDF). Pelaksanaan SUDF akan 
meningkatkan penerimagunaan inisiatif pembangunan mampan 
serta mewujudkan peluang pelaburan hijau. 


Menambah Baik Akses dan Ketersambungan 
Infrastruktur 
Usaha untuk menambah baik akses dan ketersambungan 


infrastruktur akan diteruskan dengan mempercepat pelaksanaan 
inisiatif subserantau sedia ada. Rangka kerja baharu bagi 


merangsang pertumbuhan ekonomi di kawasan sempadan akan 
disediakan. Pelaksanaan PCP sedia ada dalam IMT-GT dan PIP 
dalam BIMP-EAGA akan dipercepat untuk merancakkan aktiviti 
perdagangan dan sosioekonomi. Dalam hubungan ini, jambatan 
yang menghubungkan Rantau Panjang, Kelantan dengan Sungai 
Golok, Narathiwat akan dinaik taraf. Di samping itu, pertumbuhan 
ekonomi di Sabah dan Sarawak akan meningkat dengan siapnya 
lebih banyak segmen Lebuhraya Pan Borneo. 


Meningkatkan Kerjasama dan Penyelarasan antara 
Pihak Berkepentingan 


Pelaksanaan inisiatif subserantau akan terus dipertingkat melalui 
kerjasama dan penyelarasan yang lebih baik antara pihak 
berkepentingan. Ini akan membolehkan Malaysia memanfaatkan 
sepenuhnya peluang ekonomi. Inisiatif subserantau akan diselaras 
untuk mewujudkan sokongan institusi yang lebih cekap dan 
berkesan. Jawatankuasa penilaian projek dan pasukan pelaksanaan 
projek yang dianggotai oleh semua pihak berkepentingan akan 
ditubuhkan bagi memastikan proses mengenal pasti projek rentas 
sempadan lebih menyeluruh dan terangkum. Ini akan meningkatkan 
sokongan institusi, menambah baik kerjasama dan penyelarasan 
rentas sektor serta memupuk rasa pemilikan yang lebih baik dalam 
kalangan pihak berkepentingan. 


Bidang Keutamaan B 
Membangunkan Bandar yang Mampan 


Menjelang tahun 2040, sebanyak 85% daripada jumlah populasi 
dijangka tinggal di kawasan bandar. Keutamaan akan diberi untuk 
menggalakkan perancangan dan tadbir urus bandar yang berkesan, 
mempergiat ekonomi bandar yang mampan, mengutamakan 
pembangunan bandar hijau dan berdaya tahan serta membangunkan 
masyarakat bandar yang mampan. Ini akan menggalakkan 
keterangkuman yang lebih baik dan meningkatkan kesejahteraan 
penduduk bandar. Langkah ini juga selaras dengan Agenda 
Perbandaran Baharu (NUA)* yang menyokong Agenda 2030. 


4 Pelan rangka tindakan perbandaran yang akan dilaksana oleh semua bandar 
dan pihak berkepentingan bagi menyokong Agenda 2030, khususnya untuk 
menjadikan bandar inklusif, selamat, berdaya tahan dan mampan. NUA telah 
diterima pakai oleh 170 negara semasa Persidangan UN Habitat III di Quito, 
Ecuador pada tahun 2016. 

Strategi B1 


Menggalakkan Perancangan dan Tadbir Urus 
Bandar yang Berkesan 


Perancangan dan tadbir urus bandar yang berkesan adalah 

penting untuk menangani cabaran daripada urbanisasi yang 

pesat dan membangunkan bandar yang mampan. Pangkalan data 
pada peringkat bandar akan ditambah baik untuk memperkukuh 
perancangan pembangunan bandar. Langkah juga akan diambil 

bagi menggalakkan pendekatan bandar mampan dan pintar untuk 
meningkatkan kesejahteraan penduduk bandar. Penguatkuasaan 
undang-undang berkaitan kerajaan tempatan akan turut diperkukuh 
melalui penyelarasan yang lebih baik. 

Memperkukuh Perancangan Pembangunan Bandar 


Pelaksanaan Dasar Perbandaran Negara Kedua (DPN2) akan terus 
memacu perancangan dan pembangunan kawasan bandar agar 

lebih bersepadu dan berkesan. Profil bandar akan ditambah baik 
berdasarkan penemuan Kajian Penentuan Sempadan Bandar bagi 
memudah cara perancangan yang lebih baik pada peringkat kerajaan 
tempatan. Malaysia Urban Observatory (MUO), iaitu sistem analitik 
data raya pelbagai dimensi akan diperkenal sebagai alat dasar yang 
bersepadu dalam merancang dan membuat keputusan dengan lebih 
baik. MUO akan menambah baik pengumpulan dan keterbukaan 
data peringkat bandar serta menggalakkan perkongsian data antara 
pelbagai pihak berkepentingan yang terlibat dalam perancangan 
spatial pada semua peringkat kerajaan. Selain itu, Rancangan Fizikal 
Negara Keempat (RFN4) yang bakal dilancarkan pada tahun 2021 
akan menyediakan kerangka perancangan spatial yang komprehensif, 
termasuk perancangan pembangunan bandar. 


Menggalakkan Pendekatan Bandar Mampan dan 
Pintar 


Semua PBT di seluruh negara akan digalakkan untuk menerima guna 
sistem MURNInets. Sistem ini merupakan alat untuk mengukur 
kemampanan bandar berdasarkan enam dimensi seperti ekonomi 
berdaya saing, kualiti persekitaran mampan dan komuniti sejahtera. 
Sebanyak 120 bandar? dijangka mencapai status bandar mampan 
pada tahun 2025 berbanding 75 bandar pada tahun 2019. MSCF pula 
akan diterima pakai sebagai rangka kerja dalam melaksana agenda 
bandar pintar. Tadbir urus bagi melaksana inisiatif bandar pintar pada 
peringkat nasional akan diperkukuh dengan memanfaatkan kepakaran 
teknikal. Indikator penilaian akan diperkenal bagi menetapkan 
standard untuk akreditasi, kelayakan dan pengiktirafan bandar pintar. 


Menambah Baik Mekanisme Penyelarasan dan Tadbir 
Urus 


Peranan Majlis Perancang Fizikal Negara dan Majlis Negara 

bagi Kerajaan Tempatan akan dipertingkat bagi menambah baik 
keberkesanan perancangan dan pelaksanaan pembangunan mampan. 
Ini akan dilaksana melalui penyelarasan dan kerjasama yang lebih 
baik antara agensi pada peringkat Persekutuan, negeri dan tempatan. 
Di samping itu, Sistem Penarafan Bintang Pihak Berkuasa Tempatan 
akan dijajarkan dengan Agenda 2030. Usaha akan turut diambil untuk 


5 Kawasan pentadbiran di bawah seliaan PBT yang dikategorikan sama ada sebagai 
dewan bandaraya/majlis bandaraya, majlis perbandaran atau majlis daerah. 

menggalakkan pelaksanaan SDG pada peringkat tempatan. Mekanisme 
tadbir urus akan ditambah baik melalui peningkatan penguatkuasaan 
dan penambahbaikan akta yang berkaitan, termasuk Akta Kerajaan 
Tempatan 1976, Akta Perancangan Bandar dan Desa 1976 serta Akta 
Jalan, Parit dan Bangunan 1974. 


Strategi B2 


Mempergiat Ekonomi Bandar yang Mampan 


Tumpuan akan diberi bagi mempergiat pembangunan ekonomi 
bandar dengan memanfaatkan potensi bandar bagi menarik 
pelaburan dan bakat. Usaha ini termasuk mempertingkat aglomerasi 
dan menambah baik ekosistem bandar, menggalakkan pertumbuhan 
aktiviti ekonomi di kawasan bandar dan memanfaatkan daya saing 
bandar. Usaha ini akan meningkatkan daya saing bandar dan 
merangsang pembangunan di kawasan bandar. 


Mempertingkat Aglomerasi dan Menambah Baik 
Ekosistem Bandar 


Kepadatan ekonomi bandar dan ekosistem yang kondusif 
merupakan prasyarat bagi memastikan kemampanan ekonomi 
bandar. Kawasan pertumbuhan yang dikenal pasti seperti 
konurbasi$, zon promosi pembangunan dan pusat katalis di bandar, 
terutama di wilayah kurang membangun akan dimanfaatkan untuk 
mewujudkan aglomerasi ekonomi bagi meningkatkan produktiviti 
dan kepadatan ekonomi. Di samping itu, inisiatif untuk menambah 
baik ekosistem di kawasan bandar akan ditumpu kepada 
penyediaan infrastruktur, kebolehcapaian dan ketersambungan yang 
lebih baik serta mempertingkat pembangunan bakat. Inisiatif ini 
akan dilaksana berdasarkan pelan tindakan CCMP. 


Menggalakkan Pertumbuhan Aktiviti Ekonomi di 
Bandar 


Usaha bersepadu akan dilaksana bagi menjana aktiviti ekonomi bandar 
yang lebih rancak dan berdaya maju, terutama untuk menangani 
impak pandemik COVID-19. Usaha akan dipergiat untuk meningkatkan 
aktiviti perniagaan di kawasan bandar dengan mewujudkan ekosistem 
digital yang lebih baik. Ini termasuk penyediaan infrastruktur digital 
dan perkhidmatan dalam talian yang lebih baik untuk menyokong 
aktiviti e-dagang. Selain itu, Garis Panduan Perancangan bagi 


$ Kawasan pertumbuhan ekonomi bandar yang merangkumi bandar, kawasan 
utama bandar dan kawasan bandar yang dihubungkan secara fizikal, mempunyai 
hubungan ekonomi dan pertumbuhan penduduk bagi membentuk kawasan 
pembangunan yang bergabung. 


Kawasan Perdagangan akan disemak semula untuk mengoptimumkan 
penggunaan ruang niaga di kawasan bandar serta menggalakkan 
pembangunan bercampur dan ekosistem digital. 


Memanfaatkan Daya Saing Bandar bagi Menarik 
Pelaburan 


Keutamaan akan diberi untuk meningkatkan penggunaan tanah 
melalui pengezonan yang lebih baik dan pembangunan semula lot 
tanah yang tidak digunakan sepenuhnya dengan tema dan kluster 
aktiviti ekonomi yang khusus. Pembangunan bandar berdasarkan 
ciri-ciri khusus akan terus dilaksana untuk menarik pelaburan 
berkualiti. Cyberjaya akan dirancakkan semula sebagai hab 
teknologi global dan Bandar Malaysia akan dibangunkan sebagai 
hab perniagaan antarabangsa. Ini dijangka dapat mempromosi 
jenama Malaysia dan menyediakan peluang pekerjaan mahir untuk 
bakat tempatan. Pembangunan kawasan pinggir bandar termasuk 
bandar sempadan akan diberi penekanan bagi menarik lebih banyak 
pelaburan dan perniagaan serta mewujudkan kesan limpahan yang 
lebih besar ke kawasan sekitar. 


Strategi B3 


Mengutamakan Pembangunan Bandar Hijau 
dan Berdaya Tahan 


Pengurusan alam sekitar dan risiko bencana yang berkesan 
diperlukan bagi memastikan kemampanan dan daya tahan bandar. 
Pembangunan bandar hijau dan berdaya tahan akan diberi 
keutamaan bagi menangani isu alam sekitar dan perubahan iklim 
serta menggalakkan kecekapan penggunaan sumber. Usaha juga 
akan dipergiat bagi memperkukuh pengurusan sisa, meningkatkan 
kecekapan penggunaan tenaga, menggalakkan mobiliti hijau dan 
mempertingkat biodiversiti. 


Memperkukuh Pengurusan Sisa 


Sisa akan diurus secara menyeluruh dan mampan dengan 
menguatkuasakan pengasingan sisa di punca dan mempergiat inisiatif 
‘kurangkan, guna semula dan kitar semula’ (3R). Bagi menyokong usaha 
ini, kemudahan bagi pengasingan sisa dan kitar semula akan ditambah 
baik, khususnya di kawasan perumahan, institusi dan komersial. 


Usaha juga akan diperkukuh untuk mengurangkan penggunaan 
plastik sekali guna, terutama di medan selera dan acara awam. Usaha 
tersebut adalah selaras dengan Dasar Kebersihan Negara 2019 bagi 
mengurangkan pencemaran sisa serta menggalakkan ekonomi kitaran 
dan inisiatif menjana sisa untuk mencipta kekayaan. 


Meningkatkan Kecekapan Tenaga dan Daya Tahan 
Bandar 


Tumpuan akan diberi untuk menerima guna rangka kerja bandar 
hijau dan berdaya tahan serta pensijilan bagi meningkatkan 
kecekapan penggunaan tenaga dan daya tahan bandar. Ini akan 
dilaksana dengan menyarankan PBT untuk menerima guna LCCF, 
MSCF dan Garis Panduan Perancangan Bandar Berdaya Tahan 
Bencana. Di samping itu, pemaju akan digalakkan untuk menerima 
pakai alat pensijilan hijau yang bertauliah seperti Indeks Bangunan 
Hijau dan Alat Pengurangan Karbon dan Kelestarian Alam Sekitar 
Malaysia (MyCREST) semasa fasa pembinaan dan operasi. Dalam 
usaha meningkatkan daya tahan bandar terhadap impak perubahan 
iklim dan bencana, pemaju projek pembangunan awam dan 

swasta akan digesa untuk mematuhi dasar guna tanah di kawasan 
pertumbuhan yang ditetapkan dalam dokumen perancangan. 
Dokumen tersebut adalah RFN4, Rancangan Struktur Negeri, 
Rancangan Tempatan Daerah atau Rancangan Kawasan Khas. 
Pelaksanaan inisiatif hijau di bandar juga akan dipergiat melalui 
GCAP di bawah platform IMT-GT dan BIMP-EAGA. Usaha ini akan 
mengurangkan pelepasan GHG dan meningkatkan daya tahan 
bandar terhadap impak perubahan iklim dan bencana. 


Menggalakkan Mobiliti Hijau 


Penerimagunaan pendekatan mobiliti hijau untuk memudahkan 
pergerakan orang melalui pengangkutan awam dan mobiliti aktif 
akan digalakkan. Kebolehcapaian, ketersambungan dan kecekapan 
pengangkutan awam akan ditambah baik, termasuk melalui TOD 
dan ketersambungan batuan pertama dan akhir. Usaha ini bertujuan 
untuk menarik orang ramai beralih daripada menggunakan 
kenderaan persendirian kepada pengangkutan awam. Infrastruktur 
pejalan kaki di kawasan bandar akan dinaik taraf bagi memastikan 
infrastruktur tersebut selamat, mesra pengguna dan disambung 
dengan nod pengangkutan awam bagi menggalakkan mobiliti dalam 
kalangan penduduk bandar. Pendekatan mobiliti hijau ini akan 
mengurangkan kesesakan di kawasan bandar dan pelepasan GHG 
daripada sektor pengangkutan. 

Mempertingkat Biodiversiti Bandar 


Kawasan hijau dan biru seperti taman rekreasi, hutan bandar 

dan tasik akan diperluas untuk menambah baik iklim mikro 

dan mempertingkat biodiversiti di bandar. Pelan tindakan bagi 
biodiversiti bandar akan dirangka untuk memberi panduan kepada 
PBT menambah baik daya huni. Pemaju projek perumahan dan 
komersial akan digalakkan untuk mengembalikan semula kawasan 
hijau dan biru dengan spesies tumbuhan endemik serta memudah 
cara pertanian bandar berasaskan komuniti. Usaha ini akan 
menyumbang kepada kesejahteraan penduduk secara keseluruhan 
dan meningkatkan kualiti alam sekitar. 


Strategi B4 


Membangunkan Masyarakat Bandar yang 
Mampan 


Tumpuan akan diberi untuk membangunkan masyarakat bandar 
yang mampan dengan menambah baik punca pendapatan dan 
keadaan hidup. Usaha untuk meningkatkan daya huni di kawasan 
bandar akan meliputi pembinaan rumah mampu milik dan 
infrastruktur yang lebih baik. Selain itu, pelaksanaan Local Agenda 
21 (LA21) akan dipercepat untuk mencapai Agenda 2030. 


Meningkatkan Daya Huni dan Keterangkuman 


Langkah bagi meningkatkan daya huni di bandar akan dipergiat 
melalui penyediaan akses kepada perumahan mampu milik dan 
berkualiti serta program bagi meningkatkan pendapatan isi 
rumah, terutama miskin bandar. Penyediaan rumah mampu milik 
untuk penduduk bandar akan diteruskan sebagai sebahagian 
daripada inisiatif di bawah DRMM. Lebih banyak pembangunan 
bercampur yang menggabungkan perumahan mampu milik 
dengan pembangunan komersial, termasuk elemen TOD akan 
digalakkan bagi merealisasi pembangunan yang lebih inklusif. 
Kualiti kehidupan penduduk di bandar akan dipertingkat melalui 
penyediaan infrastruktur awam yang lebih baik, khususnya untuk 
memenuhi keperluan warga emas dan orang kurang upaya. Inisiatif 
ini akan menggalakkan pembangunan bandar yang inklusif bagi 
meningkatkan kesejahteraan penduduk bandar. 

Mempercepat Pelaksanaan Local Agenda 21 


Pelaksanaan LA21 akan dipercepat melalui kerjasama yang lebih 

erat antara PBT, komuniti dan sektor swasta dalam menjayakan 
pembangunan bandar mampan. Pejabat penyelarasan aktiviti komuniti 
di kawasan Program Perumahan Rakyat serta perumahan kos rendah 
dan sederhana rendah akan terus dimanfaatkan untuk mempercepat 
pelaksanaan program LA21. Pelaksanaan LA21 akan menyumbang 
kepada pencapaian aspek keterangkuman sosial yang lebih baik di 
bawah SDG. 


Bidang Keutamaan C 


Mentransformasi Kawasan Luar Bandar 
bagi Merapatkan Jurang Pembangunan 


Kawasan luar bandar akan terus dibangunkan untuk merapatkan 
jurang pembangunan antara kawasan luar bandar dan bandar 
dengan menaik taraf infrastruktur dan kemudahan asas, 
menyediakan ketersambungan yang lebih baik dan memperluas 
aktiviti sosioekonomi. Pembangunan akan dilaksana tanpa 
mengabaikan warisan luar bandar dan alam sekitar. Transformasi 
kawasan luar bandar akan ditumpu untuk mempercepat penyediaan 
infrastruktur dan perkhidmatan, mempelbagai dan merancakkan 
aktiviti ekonomi serta menambah baik tadbir urus. 


Strategi 
C1 


Mempercepat Penyediaan 
Infrastruktur dan Perkhidmatan 


Strategi 
C2 


Mempelbagai dan Merancakkan 
Aktiviti Ekonomi 


Strategi 
C3 


(9) Menambah Baik Tadbir Urus 


Strategi C1 


Mempercepat Penyediaan Infrastruktur dan 
Perkhidmatan 


Langkah akan diambil untuk terus mempercepat penyediaan 
infrastruktur dan perkhidmatan. Langkah ini termasuk 
meningkatkan penyediaan infrastruktur luar bandar, menambah 
baik perkhidmatan asas serta mempertingkat ketersambungan dan 
mobiliti. Penyediaan infrastruktur luar bandar akan terus diperluas, 
khususnya di kawasan pedalaman Sabah dan Sarawak serta 
kelompok kawasan terpencil di Semenanjung Malaysia. Inisiatif 

ini akan mewujudkan peluang sosioekonomi untuk penduduk luar 
bandar dan menambah baik ketersambungan antara luar bandar 
dan bandar, seterusnya merapatkan jurang pembangunan. 


Meningkatkan Penyediaan Infrastruktur Luar Bandar 


Penyediaan infrastruktur luar bandar akan terus dipertingkat 
dengan membina dan menaik taraf jalan, jambatan dan infrastruktur 
digital. Ini termasuk membina dan menaik taraf 2,800 kilometer 
jalan berturap, 100 jambatan serta memasang lampu jalan kampung 
untuk memastikan keselamatan pengguna jalan raya. Infrastruktur 
digital akan dipertingkat bagi memperluas liputan jalur lebar talian 
tetap di kawasan luar bandar dengan menyasarkan sekurang- 
kurangnya 20% premis dilengkapi jalur lebar berkelajuan sehingga 
500Mbps. 


Liputan bekalan air akan diperluas untuk mencapai 9826 daripada 
isi rumah luar bandar, termasuk penyediaan bekalan air alternatif 
dan sistem retikulasi. Bekalan elektrik akan diperluas untuk 
mencapai liputan 99% melalui talian grid dan sistem alternatif 
seperti hidro berskala kecil, solar hibrid dan solar fotovoltan. 
Inisiatif ini akan menambah baik kualiti hidup penduduk luar 
bandar. 


Menambah Baik Perkhidmatan Asas 


Liputan dan akses kepada perkhidmatan asas akan terus ditambah 
baik. Perkhidmatan pengurusan sisa dan sanitasi di kawasan luar 
bandar akan dipertingkat bagi memastikan kelestarian alam sekitar. 
Program Komuniti Sihat Pembina Negara pula akan diperluas bagi 
meningkatkan kesedaran kesihatan dalam kalangan komuniti luar 
bandar. Perancangan pembangunan luar bandar juga akan mengambil 
kira keperluan warga emas, termasuk penyediaan perkhidmatan 
penjagaan kesihatan dan penjagaan di rumah. Program Bantuan Rumah 
akan diteruskan untuk menyediakan rumah yang berkualiti dan mampu 
milik di kawasan luar bandar. 


Mempertingkat Ketersambungan dan Mobiliti 


Ketersambungan dan mobiliti antara kawasan luar bandar 

dan bandar akan ditambah baik untuk merapatkan jurang 
pembangunan dan mengukuhkan integrasi ekonomi. Perkhidmatan 
pengangkutan seperti bas, e-panggilan dan pengangkutan air di 
kawasan luar bandar akan dipertingkat. Langkah bagi memperluas 
liputan internet dan telekomunikasi juga akan dilaksana 

untuk meningkatkan ketersambungan di kawasan luar bandar. 
Ketersambungan yang lebih baik ini akan memudah cara aktiviti 
ekonomi dan mobiliti penduduk luar bandar. Program e-dagang 
akan dipergiat untuk membantu usahawan luar bandar beralih 
daripada kaedah perniagaan tradisional kepada platform digital 
bagi meningkatkan akses kepada pasaran. PKD akan dimanfaatkan 
sebagai hab perkhidmatan di kawasan luar bandar bagi memudah 
cara penyampaian perkhidmatan kerajaan dan perniagaan. PID 
pula akan ditambah baik untuk menggalakkan pendigitalan dalam 
kalangan penduduk luar bandar. 


Strategi C2 


Mempelbagai dan Merancakkan Aktiviti 
Ekonomi 


Aktiviti ekonomi luar bandar yang rancak adalah penting untuk 
meningkatkan pendapatan komuniti luar bandar dan mengurangkan 
insiden kemiskinan. Inisiatif untuk mempelbagai dan merancakkan 
ekonomi luar bandar akan ditumpukan kepada memanfaatkan 
sepenuhnya guna tanah dan mencergaskan semula industri kotej 
luar bandar. Aktiviti bagi menjana pendapatan juga akan dipergiat 
untuk mengurangkan ketidaksamaan pendapatan antara luar bandar 
dan bandar. 


Memanfaatkan Sepenuhnya Guna Tanah untuk 
Ekonomi Luar Bandar 


Aktiviti ekonomi luar bandar akan dipelbagai dan dicergaskan 
semula, terutama melalui pembangunan tanah yang tidak 
digunakan sepenuhnya. Pertanian pintar dan berkelompok akan 
dilaksana dengan memanfaatkan sepenuhnya tanah terbiar untuk 
meningkatkan ekonomi bidangan. Inisiatif ini akan dilaksana dengan 
menerima guna teknologi termaju untuk meningkatkan kuantiti dan 
kualiti hasil ladang. 

Pelaksanaan Program Pembangunan Peneroka di tanah rancangan 
FELDA akan terus dipergiat bagi meningkatkan pendapatan 
peneroka. Program latihan, peningkatan kemahiran dan pembiayaan 
serta penggunaan teknologi moden akan disediakan kepada 
peneroka untuk menceburi aktiviti pertanian seperti tanaman 
kontan dan herba, penanaman secara fertigasi, hortikultur, ternakan 
dan akuakultur. Projek rintis di FELDA Bukit Rokan, Negeri 
Sembilan akan diperluas ke tanah rancangan FELDA yang lain. 
Selain itu, Kerajaan akan terus menyokong usaha transformasi 
FELDA bagi mencapai kemampanan operasi dan kewangan. 


Mencergaskan Semula Industri Kotej Luar Bandar 


Usaha akan dipergiat untuk mencergaskan semula industri 

kotej luar bandar melalui pelbagai inisiatif bagi menyokong 

PMKS. Khazanah dan sumber semula jadi akan dimanfaat bagi 
mewujudkan peluang perniagaan dan pekerjaan serta menjana 
pendapatan tambahan kepada penduduk luar bandar. Kerjasama 
yang lebih erat antara kementerian, lembaga kemajuan wilayah dan 
kerajaan negeri akan dipertingkat untuk mempromosi industri kotej 
luar bandar. Sektor swasta dan perusahaan sosial akan digalakkan 
untuk menyertai aktiviti ekonomi luar bandar. 


Strategi C3 
Menambah Baik Tadbir Urus 


Kepimpinan yang mantap dan mekanisme penyampaian yang 
berkesan adalah penting dalam merealisasi objektif pembangunan 
luar bandar. Usaha ini memerlukan komitmen daripada semua 
peringkat kerajaan, CSO, sektor swasta dan komuniti. Strategi 
akan ditumpu kepada memperkukuh tadbir urus luar bandar 

dan memperkemas sistem penyampaian untuk menambah baik 
pembangunan luar bandar. 


Memperkukuh Tadbir Urus Luar Bandar 


Kepimpinan komuniti luar bandar memainkan peranan yang penting 
untuk memastikan keberkesanan program komuniti luar bandar. 
Program pembangunan latihan untuk Jawatankuasa Pembangunan dan 
Keselamatan Kampung (JPKK) dan Jawatankuasa Pembangunan dan 
Keselamatan Kampung Persekutuan (JPKKP) akan diperkukuh bagi 
meningkatkan kualiti pemimpin pada peringkat akar umbi. Program 
ini termasuk latihan kepimpinan, pengurusan kampung, pengurusan 
kewangan dan kesepaduan komuniti. Lebih ramai belia dan wanita 
akan dilantik dalam JPKK dan JPKKP bagi meningkatkan penyertaan 
mereka dalam pentadbiran kampung. 

Memperkemas Sistem Penyampaian 


Kerjasama strategik antara agensi kerajaan, sektor swasta dan CSO 
akan diperkukuh untuk melaksana pelbagai inisiatif pembangunan 

luar bandar bagi memastikan keberkesanan pelaksanaan Dasar 
Pembangunan Luar Bandar 2030. Maklumat dalam SPKPN akan 
sentiasa dikemas kini untuk menyediakan pangkalan data berpusat 
yang komprehensif. Ini akan membolehkan perancangan pembangunan 
luar bandar yang lebih baik. Kerjasama antara Kerajaan Persekutuan 
dan kerajaan negeri akan dimantapkan bagi memastikan pangkalan 
data yang lengkap dan tepat untuk semua pihak berkepentingan. 


Kesimpulan 


RMKe-11 telah memberi tumpuan untuk mencapai pembangunan wilayah yang seimbang 
dengan merapatkan jurang antara wilayah dan negeri serta mempelbagaikan asas ekonomi. Ini 
telah menyumbang kepada pengagihan faedah sosioekonomi yang lebih baik antara wilayah dan 
negeri serta meningkatkan kesejahteraan rakyat. RMKe-12 akan memanfaatkan sepenuhnya 
potensi ekonomi wilayah, membangunkan bandar yang mampan dan mentransformasi kawasan 
luar bandar untuk merapatkan jurang pembangunan. Enam negeri kurang membangun, iaitu 
Kedah, Kelantan, Perlis, Sabah, Sarawak dan Terengganu akan terus diberi keutamaan dalam 
agihan peruntukan pembangunan. Pelaksanaan inisiatif ini akan mempercepat pembangunan 
rentas wilayah dan negeri serta kawasan luar bandar, bandar dan sempadan sekaligus 
memastikan pembangunan yang lebih seimbang dan keterangkuman yang lebih baik. 


Memperkukuh Pembangunan Sosioekonomi 


CR 
di Sabah dan Sarawak GA 

Pendahuluan 


Pembangunan sosioekonomi di Sabah dan Sarawak bermatlamat untuk menangani 
ketidakseimbangan sosioekonomi dan menggalakkan pertumbuhan yang saksama antara 
wilayah di Malaysia. Dalam tempoh RMKe-11, langkah telah diambil untuk mempercepat 
pembangunan di Sabah dan Sarawak. Tumpuan diberi untuk mempercepat pertumbuhan 
ekonomi, memperkukuh perancangan pembangunan dan menambah baik infrastruktur untuk 
ketersambungan. Dalam konteks infrastruktur, tumpuan turut diberi untuk memperluas 
akses kepada infrastruktur, kemudahan dan perkhidmatan asas di kawasan luar bandar. 
Langkah juga telah diambil untuk menambah peluang pekerjaan dan mempertingkat 
pembangunan tanah adat. Namun begitu, Sabah dan Sarawak masih menghadapi cabaran 
dalam pembangunan sosioekonomi termasuk kadar kemiskinan yang tinggi, akses kepada 
infrastruktur dan perkhidmatan asas yang terhad, pelaburan yang rendah serta peluang 
ekonomi yang kurang. 


Dalam tempoh RMKe-12, pembangunan sosioekonomi di Sabah dan Sarawak akan 
diperkukuh untuk menggalakkan keterangkuman wilayah. Bagi menjayakan usaha ini 
penyediaan infrastruktur akan dimantapkan, potensi sosioekonomi akan dimanfaatkan 
sepenuhnya, akses perkhidmatan sosial akan ditambah baik, pembangunan inklusif 
akan dipertingkat dan kerjasama antara agensi Persekutuan dan kerajaan negeri 

akan diperkukuh. Pelaksanaan langkah ini akan mengurangkan ketidaksamaan dan 
meningkatkan taraf hidup rakyat di Sabah dan Sarawak. Ini adalah sejajar dengan 
matlamat WKB 2030 dan Agenda 2030. 

Pencapaian Rancangan Malaysia 
Kesebelas, 2016-2020 


Dalam tempoh RMKe-11, ekonomi Sabah mencatat pertumbuhan 
secara purata sebanyak 1% setahun, manakala Sarawak pula 
mengalami kadar yang lebih rendah iaitu 0.2%. Tiga sektor utama 
yang menyumbang kepada ekonomi Sabah adalah sektor perkhidmatan 
dengan sumbangan sebanyak 47.1%, diikuti sektor perlombongan dan 
pengkuarian 25.4% serta sektor pertanian 16.5%. Bagi Sarawak pula, 
sektor perkhidmatan menyumbang sebanyak 36.2%, diikuti oleh sektor 
pembuatan 26.3% serta sektor perlombongan dan pengkuarian 22.2%. 
Harga minyak mentah, minyak sawit dan getah yang rendah serta 
pandemik COVID-19 pada tahun 2020 telah menyumbang kepada 
pertumbuhan ekonomi yang perlahan di Sabah dan Sarawak. 


Pencapaian Sasaran Terpilih 


Lima sasaran terpilih telah dikenal pasti bagi mempercepat 
pembangunan wilayah seimbang adalah seperti ditunjukkan 

dalam Paparan 7-1. Dua sasaran telah dicapai, iaitu 156 menara 
telekomunikasi baharu telah dibina berbanding dengan sasaran 106 
menara dan 404 menara telekomunikasi telah dinaik taraf berbanding 
dengan sasaran 400 menara. Selain itu, liputan bekalan elektrik hanya 
mencapai 95% berbanding dengan sasaran sebanyak 99%. Keadaan 
geografi yang mencabar merupakan faktor utama yang mengehadkan 
liputan bekalan elektrik di kawasan luar bandar. Sasaran yang 

telah ditetapkan bagi pengukuran tanah adat (NCR) tidak tercapai 
terutamanya berikutan pertikaian sempadan dan tuntutan tanah oleh 
penduduk. Pelaksanaan Perintah Kawalan Pergerakan bagi mengekang 
penularan pandemik COVID-19 telah melewatkan proses pengukuran 
tanah NCR. 

Paparan 7-1 
Rancangan Malaysia Kesebelas: Pencapaian Sasaran Terpilih 


Mempercepat Pembangunan di Sabah and Sarawak 

Pencapaian Inisiatif Terpilih 


Penambahbaikan Sosioekonomi 


Pembangunan sosioekonomi di Sabah dan Sarawak terus meningkat 
dalam tempoh RMKe-11. Ini digambarkan melalui peningkatan 
pendapatan isi rumah dan pengurangan insiden kemiskinan. 
Pendapatan penengah bulanan isi rumah di Sabah meningkat sedikit 
daripada RM4,110 pada tahun 2016 kepada RM4,235 pada tahun 
2019, manakala di Sarawak meningkat daripada RM4,163 kepada 
RM4,544. Insiden kemiskinan mutlak di Sabah pula berkurang daripada 
23.9% pada tahun 2016 kepada 19.5% pada tahun 2019. Dalam 
tempoh yang sama, Sarawak pula mencatatkan penurunan insiden 
kemiskinan mutlak daripada 11.9% kepada 9%. 


Koridor ekonomi wilayah (REC) memainkan peranan penting 

dalam menggalakkan pembangunan sosioekonomi wilayah melalui 
usaha menarik pelaburan serta mewujudkan peluang pekerjaan 

dan keusahawanan. Dalam tempoh RMKe-11, Pihak Berkuasa 
Pembangunan Ekonomi dan Pelaburan Sabah (SEDIA) telah menarik 
pelaburan yang direalisasi sebanyak RM30.36 bilion dalam pelbagai 
aktiviti ekonomi, termasuk pertanian, pelancongan, tenaga, pembuatan 
dan logistik. Pelaburan ini telah mewujudkan 196,491 pekerjaan dan 
955 peluang keusahawanan. 


Lembaga Pembangunan Koridor Wilayah (RECODA) berjaya menarik 
pelaburan yang direalisasi sebanyak RM167.50 bilion, terutama 
dalam sektor pembuatan dan industri berat, minyak sawit dan 
tenaga. Pelaburan ini telah mewujudkan 343,368 pekerjaan dan 401 
peluang keusahawanan. Pada tahun 2017, Kerajaan Negeri Sarawak 
telah menubuhkan tiga agensi pembangunan di bawah RECODA, 
iaitu Agensi Pembangunan Ulu Rajang (URDA), Agensi Pembangunan 
Tanah Tinggi (HDA) dan Agensi Pembangunan Wilayah Utara 
(NRDA). Penubuhan ketiga-tiga agensi baharu ini membolehkan lebih 
keutamaan pembangunan diberikan kepada kawasan terpencil dan 
pedalaman di Sarawak. Pelaksanaan pelbagai inisiatif di bawah koridor 
ini telah merangsang ekonomi dan mengurangkan jurang pendapatan, 
seterusnya meningkatkan kesejahteraan komuniti setempat. 


Tumpuan juga telah diberi untuk melonjakkan industri pelancongan 
di Sabah dan Sarawak. Ketibaan pelancong asing ke Sabah telah 
meningkat sebanyak 10.7% setahun bagi tempoh empat tahun 
pertama RMKe-11, iaitu daripada 0.98 juta pelancong pada tahun 


2015 kepada 1.47 juta pada tahun 2019. Ketibaan pelancong asing 
ke Sarawak pula mencatatkan pertumbuhan negatif sebanyak 4.426 
setahun, iaitu berkurangan daripada 2.50 juta pelancong pada tahun 
2015 kepada 2.08 juta pada tahun 2019. Pencapaian Sabah yang 
lebih baik adalah hasil usaha pemasaran yang agresif dan kejayaan 
dalam mewujudkan lebih ketersambungan dengan pasaran sasaran 
seperti Republik Rakyat China (PRC), Republik Korea Selatan dan 
Singapura. Terdapat 225 penerbangan antarabangsa setiap minggu ke 
Sabah dengan jumlah kapasiti tempat duduk penumpang sebanyak 
39,182 pada tahun 2019. Sebaliknya, Sarawak pula hanya menerima 
63 penerbangan antarabangsa setiap minggu dengan jumlah kapasiti 
tempat duduk penumpang sebanyak 9,161. Sabah mencatatkan kadar 
purata penginapan (AOR) di hotel yang kedua tertinggi, iaitu sebanyak 
65.8% pada tahun 2019 berbanding AOR pada peringkat nasional 
58.8%, manakala Sarawak pula berada di tangga ke-11 dengan catatan 
AOR sebanyak 46.1%. 


Pada tahun 2020, industri pelancongan di Sabah dan Sarawak 
mengalami kerugian yang besar kesan daripada pandemik COVID-19 
berikutan penutupan hampir sepenuhnya sempadan yang menjejaskan 
ketibaan pelancong asing dan domestik. Ketibaan pelancong asing ke 
Sabah mengalami penurunan sebanyak 87.7%, iaitu daripada 1,469,475 
pelancong pada tahun 2019 kepada 180,284 pelancong pada tahun 
2020. Sarawak turut mencatat penurunan ketibaan pelancong asing 
sebanyak 82.6% bagi tempoh yang sama, iaitu daripada 2,082,444 
kepada 363,304 pelancong. 


Peranan perusahaan mikro, kecil dan sederhana (PMKS) semakin 
penting dalam menyumbang kepada pertumbuhan ekonomi di Sabah 
dan Sarawak. Terdapat sebanyak 80,000 PMKS atau 6.7% daripada 
keseluruhan 1.2 juta PMKS dalam negara sedang beroperasi di Sabah. 
Di Sarawak pula, terdapat 83,000 PMKS atau 6.9% daripada jumlah 
keseluruhan. 


Pelbagai usaha telah dilaksana untuk mengekalkan aset semula jadi 

di Sabah dan Sarawak. Dalam tempoh 2016 hingga 2019, sejumlah 
242,201 hektar kawasan hutan telah diwartakan sebagai Kawasan 
Perlindungan Sepenuhnya di bawah inisiatif Heart of Borneo. Ini telah 
meningkatkan keseluruhan kawasan yang diwartakan kepada 1,961,653 
hektar. Sejumlah 1,011,772 hektar Taman Negara Luconia Shoals di 
Sarawak pula telah diwartakan sebagai kawasan perlindungan marin 
pada tahun 2018. Bagi memulihkan kawasan hutan yang terosot, 
sejumlah 1,337 hektar kawasan di Sabah dan 2,224 hektar di Sarawak 
telah ditanam dengan pelbagai spesies pokok pada tahun 2019. 

Inisiatif turut dilaksana untuk meningkatkan daya saing bandar utama 
di Sabah dan Sarawak. Pelan Induk Daya Saing Bandar (CCMP) bagi 
Kuching telah dirangka pada tahun 2018 dan bagi Kota Kinabalu pada 
tahun 2019. Dokumen CCMP ini telah menggariskan pelan tindakan 
untuk meningkatkan daya saing bandar melalui penyediaan akses 

dan mobiliti yang lebih baik, termasuk ketersambungan digital serta 
kawasan hijau yang lebih luas. 


Penyediaan Infrastruktur untuk 
Ketersambungan 


Ketersambungan dan mobiliti di seluruh Sabah dan Sarawak 
bertambah baik dengan pembinaan Lebuhraya Pan Borneo pada tahun 
2016. Sehingga akhir tahun 2020, kemajuan gerak kerja projek Pan 
Borneo Sabah telah mencapai 44%. Dalam hubungan ini, 15 pakej 
kerja yang telah diluluskan pada RMKe-11 dijangka siap sepenuhnya 
pada tahun 2024. Kemajuan kerja Pan Borneo Sarawak adalah 

pada 59.4% dan projek ini dijangka siap pada tahun 2022. Selain 

itu, sebanyak 892.2 kilometer jalan luar bandar di Sabah dan 795 
kilometer di Sarawak telah dibina dan dinaik taraf untuk meningkatkan 
ketersambungan dan mobiliti di kawasan luar bandar. Usaha untuk 
meningkatkan Perkhidmatan Udara Luar Bandar (RAS) telah dijalankan 
dengan menaik taraf padang terbang (STOLport) bagi meningkatkan 
keterhubungan dan kepatuhan terhadap keperluan keselamatan. Kerja 
naik taraf lapangan terbang Mukah fasa 1 telah siap pada tahun 
2016, sementara fasa 2 dijangka siap pada tahun 2021. Dengan 
sempurnanya kerja naik taraf ini kelak, ia dapat meningkatkan 
keterhubungan dan menjadi pemangkin pembangunan di Mukah. 
Lapangan Terbang Sandakan sedang menjalani kerja pemanjangan 
landasan bagi membolehkan pesawat yang lebih besar mendarat tanpa 
sekatan berat dan dijangka siap pada penghujung tahun 2021. 


Akses kepada Infrastruktur, Kemudahan dan 
Perkhidmatan Asas 


Akses kepada infrastruktur asas di Sabah dan Sarawak terus ditambah 
baik melalui pelaksanaan pelbagai inisiatif, termasuk program Bekalan 
Elektrik Luar Bandar, Bekalan Air Luar Bandar serta Bekalan Air dan 
Kesihatan Alam Sekeliling. Hasilnya, liputan bekalan air di Sabah 
meningkat kepada 93.9% pada tahun 2020, manakala liputan di 
Sarawak mencapai sebanyak 95.4%. Pada masa yang sama, liputan 
akses elektrik luar bandar di Sabah telah meningkat kepada 96.3%, 
sementara liputan di Sarawak mencapai sebanyak 93.4% pada tahun 
2020. 


Bagi menambah baik perkhidmatan bekalan elektrik kepada pengguna 
di Sabah, Kerajaan Persekutuan telah menyalurkan peruntukan 
sebanyak RM1.45 bilion yang merangkumi subsidi bahan api, solar 
dan sokongan tarif dalam tempoh RMKe-11. Di samping itu, Kerajaan 
Persekutuan juga telah menyalurkan geran sebanyak RM2.3 bilion dan 
pinjaman berjumlah RM1.14 bilion bagi menambah baik perkhidmatan 
bekalan elektrik di Sabah. Usaha ini telah mengurangkan kadar Indeks 
Tempoh Gangguan Purata Sistem (SAIDI) secara signifikan daripada 
379 minit/pelanggan/tahun pada tahun 2015 kepada 189 minit/ 
pelanggan/tahun pada tahun 2020. 


Liputan dan kapasiti jalur lebar di Sabah dan Sarawak telah 
ditambahbaik selaras dengan usaha untuk meningkatkan liputan 
seluruh negara dalam menyokong pertumbuhan ekonomi. Pada tahun 
2020, liputan jalur lebar di Sabah meningkat kepada 84.1% daripada 
75.5% pada tahun 2015, sementara di Sarawak meningkat kepada 
84.6% daripada 67.4%. Kadar penembusan jalur lebar di Sabah adalah 
81.2% bagi setiap 100 penduduk, daripada 62.5% dan Sarawak pada 
108% daripada 77.6% dalam tempoh yang sama. Sementara itu, 
langganan internet di rumah bagi Sabah adalah 73.7%, meningkat 
daripada 55.5% pada tahun 2016, manakala, Sarawak mencapai 90% 
berbanding dengan 65.6% pada tahun 2016. Peratusan isi rumah yang 
melanggan internet di Semenanjung Malaysia adalah 91.7% berbanding 
78.8% pada tempoh yang sama. 


Program Perhimpunan Sivik telah dilaksana untuk memastikan 
penduduk di kawasan luar bandar dan pedalaman Sarawak disediakan 
dengan perkhidmatan asas bagi meningkatkan kesejahteraan hidup. 
Perkhidmatan ini termasuk penjagaan kesihatan serta pendaftaran sijil 
kelahiran dan kad pengenalan. Ini membolehkan penduduk mendapat 
akses kepada perkhidmatan penting seperti pendidikan dan perbankan 
serta peluang pekerjaan. Sehingga September 2020, seramai 4,000 
penduduk luar bandar mendapat manfaat daripada program ini. 


Akses kepada Pendidikan dan Peluang 
Pekerjaan 


Beberapa inisiatif telah dilaksana untuk menambah baik akses dan 
kualiti pendidikan di Sabah dan Sarawak, terutama bagi meningkatkan 
tahap pendidikan di kawasan luar bandar. Mengenai akses kepada 
pendidikan, kadar enrolmen prasekolah di Sabah telah meningkat 
daripada 83.6% pada tahun 2015 kepada 84.2% pada tahun 2020 dan 
di Sarawak daripada 96.4% kepada 97.2%. Kadar enrolmen pendidikan 

peringkat rendah meningkat daripada 98.5% pada tahun 2015 kepada 
106.3%! pada tahun 2020 di Sabah. Di Sarawak, kadar enrolmen 
peringkat rendah meningkat daripada 97.9% kepada 98.3%. Pada 
peringkat menengah, kadar enrolmen di Sabah meningkat daripada 
79% pada tahun 2015 kepada 90.9% pada tahun 2020, manakala di 
Sarawak, ianya meningkat daripada 84.7% kepada 92.6%. 


Laluan khas ke institusi pendidikan tinggi awam (IPTA) telah disediakan 
kepada empat kategori pelajar, iaitu kelainan upaya, kumpulan B40, 
komuniti Orang Asli dan atlet sukan. Bagi sesi akademik tahun 2020, 
seramai 6,735 murid lepasan Sijil Pelajaran Malaysia dan 5,205 murid 
lepasan Sijil Tinggi Pelajaran Malaysia dari Sabah dan Sarawak telah 
ditawarkan untuk mengikuti pengajian di IPTA melalui laluan khas ini. 
Pada tahun 2020, sebanyak 13% atau 71,673 pelajar daripada jumlah 
enrolmen pelajar tempatan di universiti awam merupakan pelajar 

dari Sabah dan Sarawak. Di samping itu, Kerajaan juga menyediakan 
biasiswa kepada pelajar dari Sabah dan Sarawak. Dalam tempoh 
RMKe-11, seramai 15,152 pelajar menerima biasiswa dengan jumlah 
tajaan sebanyak RM196.2 juta? bagi melanjutkan pengajian ke institusi 
pendidikan tinggi (IPT). 


Pengambilan pelajar ke program pendidikan dan latihan teknikal 

dan vokasional (TVET) di Sabah dan Sarawak mencatatkan sedikit 
penurunan. Bilangan enrolmen pelatih institut latihan kemahiran 
awam (ILKA) telah berkurang daripada 28,624 pelatih pada tahun 
2015 kepada 27,347 pada tahun 2020. Manakala, bilangan pelatih 
lulusan peringkat diploma dan sijil daripada ILKA telah meningkat 
dengan ketara daripada 3,574 pelatih pada tahun 2015 kepada 11,874 
pada tahun 20208. Selain itu, seramai 2,633 peserta telah dilatih di 
bawah Program Khas Anak Negeri Sabah bagi menyediakan pelbagai 
kemahiran, termasuk kraftangan, jahitan, sulaman dan lukisan batik. 
Bagi Program Khas Bumiputera Sarawak, seramai 6,790 peserta telah 
menamatkan kursus keusahawanan dan 564 peserta menamatkan 
program perantisan dalam bidang elektrik, automotif dan kimpalan. 


Program pembangunan bakat telah dilaksanakan bagi meningkatkan 
peluang pekerjaan. Namun, kesan pandemik COVID-19 menyebabkan 
kadar pengangguran Sabah dan Sarawak telah meningkat. Kadar 


1 Enrolmen murid termasuk sekolah di bawah Kementerian Pendidikan Malaysia, 
Maktab Rendah Sains MARA, Jabatan Kemajuan Islam Malaysia dan sekolah swasta. 
Peratusan yang melebihi 100 peratus disebabkan enrolmen murid melebihi kadar 
kelahiran murid di negeri tersebut. Enrolmen mengambil kira murid yang dilahirkan di 
negeri lain yang telah berhijrah ke Sabah. 

2 Sumber: Kementerian Pengajian Tinggi, Jabatan Perkhidmatan Awam dan Majlis 
Amanah Rakyat. 

3 Kajian Pengesanan Graduan, Kementerian Pengajian Tinggi. 


pengangguran di Sarawak meningkat daripada 3.5% pada tahun 2015 
kepada 4.3% pada tahun 2020, manakala Sabah pula mencatatkan 
peningkatan kadar pengangguran daripada 5% pada tahun 2015 
kepada 8% pada tahun 2020. Di Sarawak, secara purata sebanyak 
9,500 peluang pekerjaan telah diwujudkan setiap tahun dalam 
tempoh 2016 hingga 2020. Sebilangan besar peluang pekerjaan yang 
diwujudkan adalah dalam sektor perkhidmatan, iaitu sebanyak 17,100 
pekerjaan setiap tahun, diikuti oleh sektor pembuatan dengan 2,700 
pekerjaan. Di Sabah, secara purata sebanyak 24,700 peluang pekerjaan 
telah diwujudkan setiap tahun dalam tempoh 2016 hingga 2020. 
Sebilangan besar peluang pekerjaan yang diwujudkan adalah dalam 
sektor perkhidmatan, iaitu sebanyak 45,300 pekerjaan setiap tahun, 
diikuti oleh sektor pembuatan dengan 11,400 pekerjaan. 


Pembangunan Tanah Adat 


Pembangunan tanah adat di Sabah dan Sarawak telah diperkukuh 
untuk mencipta aktiviti penjanaan pendapatan untuk komuniti luar 
bandar. Pemetaan dan pewartaan tanah NCR akan menggalakkan 
pembangunan tanah dan mengurangkan pertikaian tanah. Sehingga 
September 2020, sebanyak 55,552 hektar tanah NCR telah diberi hak 
milik tanah yang memanfaatkan 34,353 penerima Anak Negeri Sabah, 
peningkatan daripada 11,684 hektar untuk 9,901 penerima pada 
2016. Manakala untuk Bumiputera Sarawak, sebanyak 16,644 hektar 
tanah NCR diberi hak milik tanah memanfaatkan 19,420 penerima, 
dibandingkan dengan 2,334 hektar dan 3,795 penerima pada 2016. 
Secara perbandingan antara tahun 2016 dan 2020, terdapat kenaikan 
sebanyak 375% keluasan tanah diberi milik dan 247% penerima 

di Sabah, manakala Sarawak merekodkan kenaikan sejumlah 613% 
keluasan tanah diberi milik dan 412% penerima. 


Tanah adat telah dibangunkan oleh agensi negeri serta pelabur untuk 
ladang berskala besar. Di Sabah, 11,928 hektar kelapa sawit dan getah 
telah ditanam melibatkan 3,375 penerima manfaat. Sementara itu, di 
Sarawak, 1,338 hektar kelapa sawit dan getah ditanam melibatkan 720 
penerima manfaat. Pembangunan tanah tersebut memberi peluang 
kepada penerima manfaat untuk menjana pendapatan dari aktiviti 
perladangan. 

Isu dan Cabaran 


Dalam tempoh RMKe-11, pelbagai usaha telah dilaksanakan 

bagi mempercepat pembangunan di Sabah dan Sarawak. Walau 
bagaimanapun, ketidakseimbangan pembangunan masih ketara. Di 
antara isu utama ialah kekurangan infrastruktur, akses yang terhad 
kepada perkhidmatan sosial, cabaran dalam ketenteraman awam dan 
keselamatan serta pembangunan inklusif yang masih tidak seimbang. 
Selain itu, potensi ekonomi bagi Sabah dan Sarawak masih belum 
dibangunkan sepenuhnya. Kurangnya kolaborasi yang berkesan di 
antara Kerajaan Persekutuan dan kerajaan negeri, serta penyampaian 
perkhidmatan awam yang kurang cekap telah menjejaskan usaha 
merapatkan jurang pembangunan di antara Sabah dan Sarawak dengan 
negeri-negeri lain. 


Isu dan Cabaran 


Kekurangan Infrastruktur dan Perkhidmatan 
Pertumbuhan Ekonomi yang Perlahan 


Akses kepada Pendidikan dan Latihan yang 
Terhad 


Akses kepada Perkhidmatan Penjagaan 
Kesihatan yang Terhad 


Cabaran dalam Keselamatan dan 
Ketenteraman Awam 


Cabaran dalam Pembangunan Inklusif 


Kekurangan Kerjasama dan Ketidakcekapan 
Penyampaian Perkhidmatan 


Kekurangan Infrastruktur dan Perkhidmatan 


Penyediaan infrastruktur dan perkhidmatan, terutama jalan, bekalan air 
dan elektrik masih tidak mencukupi untuk memenuhi keperluan rakyat. 
Ini disebabkan oleh kepadatan penduduk yang rendah, keadaan muka 
bumi yang mencabar dan kesukaran akses ke tapak projek. Kemudahan 
sistem sanitasi dan saliran serta perkhidmatan pembetungan dan 
pembuangan sampah di luar bandar juga tidak memuaskan. Selain itu, 
perkhidmatan asas seperti perumahan awam, kemudahan penjagaan 
kesihatan dan akses kepada internet masih terhad. Isu ini telah 
mengehadkan kemampuan komuniti tempatan untuk bergiat aktif 
dalam aktiviti sosioekonomi. 


Liputan infrastruktur digital luar bandar adalah terhad disebabkan oleh 
pulangan pelaburan yang rendah, caj permit yang tinggi dan proses 
kelulusan yang sukar. Bentuk muka bumi yang mencabar di Sabah 

dan Sarawak menyumbang kepada kos pembangunan infrastruktur 
yang tinggi bagi syarikat telekomunikasi untuk menyediakan 
ketersambungan ke peringkat terakhir, terutamanya di kawasan luar 
bandar. 


Pengangkutan udara adalah penting untuk penduduk di Sabah dan 
Sarawak kerana keterbatasan mod pengangkutan yang lain, terutama 
melalui jalan darat. RAS diperkenalkan untuk memenuhi keperluan 
sosial masyarakat yang tinggal di pedalaman Sabah dan Sarawak. 
Namun, operasi RAS adalah tidak mampan kewangan dan menerima 
subsidi yang besar daripada Kerajaan Persekutuan. Di samping itu, 
beberapa STOLport juga menghadapi kekangan operasi berikutan 
penyelenggaraan yang tidak memuaskan serta masalah banjir. 


Rangkaian grid pengagihan bekalan elektrik di Sabah telah lama dibina 
dan telah melebihi had beban reka bentuk. Ini telah menyebabkan 
gangguan bekalan elektrik yang kerap berlaku yang menyumbang 
kepada peningkatan SAIDI. Penjanaan elektrik, terutama di pantai 
timur bergantung kepada loji janakuasa lama dan kurang cekap. 
Kapasiti penjanaan yang tidak seimbang antara pantai barat dan timur 
Sabah terus menjadi cabaran utama. Pada masa ini, pantai timur 

dan barat Sabah dihubungkan dengan talian tunggal penghantaran 
litar berkembar berkapasiti 275 kilovolt (kV). Kekurangan kapasiti 
penjanaan di pantai timur telah menyumbang kepada beban berlebihan 
dalam talian penghantaran, terutama semasa permintaan bekalan 
elektrik yang tinggi. Di samping itu, kebergantungan kepada loji 
janakuasa diesel juga telah meningkatkan kos penjanaan elektrik 
sebanyak 47.85 sen/kilowatt jam (kWj), jauh lebih tinggi daripada 
kadar tarif elektrik yang dibayar oleh pengguna iaitu 34.52 sen/ 

kWj. Tarif yang rendah ini telah menyebabkan Kerajaan Persekutuan 
menanggung subsidi secara berterusan. 

Pertumbuhan Ekonomi yang Perlahan 


Sabah dan Sarawak sangat bergantung kepada minyak mentah 

dan minyak sawit. Pada tahun 2020, jumlah kawasan penanaman 
kelapa sawit di Sabah dan Sarawak merangkumi sebanyak 53.3% 
daripada jumlah keseluruhan kawasan penanaman di Malaysia. 
Pengeluaran minyak sawit mentah adalah sebanyak 8.70 juta tan 
yang menyumbang 45.5% kepada jumlah pengeluaran negara pada 
tahun 2020. Walau bagaimanapun, aktiviti hiliran bagi komoditi ini 
serta aktiviti subsektor agromakanan belum dimanfaatkan sepenuhnya 
di kedua-dua negeri. Subsektor agromakanan juga terlalu tertumpu 
kepada aktiviti yang mempunyai nilai ditambah yang rendah. 


Sabah dan Sarawak menghadapi cabaran dalam menarik pelaburan 
baharu, terutama bagi pengeluaran produk hiliran yang mempunyai 
nilai ditambah yang tinggi dan produk khusus petrokimia. Ini 
disebabkan oleh komposisi kimia gas asli di Sabah dan Sarawak yang 
hanya terhad kepada pengeluaran produk mempunyai nilai ditambah 
yang rendah, iaitu metanol, urea, baja dan produk berkaitan. Walaupun 
terdapat taman perindustrian khusus seperti Taman Perindustrian 
Minyak dan Gas Sipitang di Sabah dan Tanjung Kidurong di Sarawak, 
pelaburan dalam aktiviti hiliran yang mempunyai nilai ditambah yang 
tinggi di kawasan industri ini masih kurang. 


Perkembangan ekonomi digital yang perlahan di Sabah dan Sarawak 
sebahagian besarnya disebabkan oleh PMKS yang kurang menerima 
guna teknologi digital, tidak mempunyai pengalaman dan belum 
bersedia untuk ke peringkat antarabangsa. Walaupun infrastruktur 
digital secara relatifnya lebih baik di Sarawak, PMKS masih kurang 
menggunakan teknologi digital. Di Sabah pula, liputan internet yang 
lebih rendah mengehadkan akses kepada peluang perniagaan dalam 
talian. 


Sabah dan Sarawak dianugerahkan dengan aset semula jadi termasuk 
kawasan berhutan dan marin yang luas serta kepelbagaian spesies 
hidupan liar. Namun begitu, aset ini menghadapi ancaman akibat 
penggunaan yang tidak mampan dan perubahan guna tanah. Beberapa 
spesies hampir pupus akibat pembunuhan, pemburuan, pengambilan 
dan perdagangan haram serta amalan penangkapan ikan yang 
merosakkan. Kehilangan sumber ini telah memberi kesan kepada 
punca pendapatan komuniti setempat. Di samping itu, eksploitasi 
pengetahuan tradisional tidak memberi manfaat yang wajar kepada 
pemiliknya. 


Pembangunan perindustrian antara wilayah serta kawasan bandar 
dan luar bandar adalah tidak seimbang. Sabah dan Sarawak terus 
menghadapi cabaran untuk menarik pelaburan bagi membangunkan 


industri disebabkan kekurangan infrastruktur seperti utiliti, 
telekomunikasi dan pengangkutan. Selain itu, terdapat kekurangan 
ekosistem sokongan, terutama dari segi ketersediaan teknologi 
tempatan, tenaga kerja mahir, rantaian bekalan yang cekap dan 
insentif yang kompetitif. Beberapa taman perindustrian tidak 
digunakan sepenuhnya oleh kerana pembangunan kawasan industri 
yang kurang tersusun atau pengurusan dan penyelenggaraan tidak 
memenuhi keperluan pelabur. Akses dan ketersambungan yang terhad 
antara kawasan pedalaman dan pinggir bandar dengan kawasan 
perindustrian terus menjadi isu utama. Ini mengakibatkan masa 
perjalanan yang panjang dan peningkatan kos. 


Pihak berkuasa koridor, SEDIA dan RECODA ditubuhkan bagi 
menerajui pembangunan wilayah di Sabah dan Sarawak. Agensi ini 
masih belum mencapai outcome yang diharapkan disebabkan oleh 
beberapa cabaran. Kawasan yang ditetapkan di bawah agensi tersebut 
secara relatifnya adalah terlalu luas. Skop aktiviti ekonomi yang juga 
terlalu luas menyebabkan kekurangan tumpuan spesifik kepada aktiviti 
ekonomi utama di mana negeri mempunyai potensi dan kelebihan 
perbandingan. 


Sabah dan Sarawak menghadapi cabaran untuk menarik pelaburan 
daripada wilayah dan anggota Kawasan Pertumbuhan ASEAN Timur 
Brunei Darussalam-Indonesia-Malaysia-Filipina (BIMP-EAGA) lain, 
walaupun kedua-dua negeri ini mempunyai kelebihan dari sudut 
geografi, ikatan sejarah, budaya dan bahasa dengan negara anggota 
BIMP-EAGA. Pandemik COVID-19 merencatkan lagi sentimen 
pelaburan dalam kalangan negara anggota BIMP-EAGA. Insentif 
pelaburan yang ditawarkan oleh Sabah dan Sarawak adalah sama 
seperti peringkat nasional. Kesannya, kedua-dua negeri tersebut 
tidak memiliki kelebihan tersendiri untuk dipromosi di bawah jenama 
BIMP-EAGA. Selain itu, kos bagi menjalankan perniagaan secara relatif 
adalah lebih tinggi di kedua-dua negeri tersebut. 


Pembangunan bandar yang tidak seimbang di beberapa bahagian di 
Sabah dan Sarawak kekal sebagai cabaran. Aktiviti pembangunan 
lebih tertumpu di beberapa bandar utama seperti Kota Kinabalu dan 
Kuching, manakala potensi bandar lain masih belum dimanfaatkan 
sepenuhnya. Di samping itu, daya saing beberapa pusat bandar yang 
kurang kompetitif bagi menarik pelaburan dan bakat serta ekosistem 
yang kurang berkesan telah menghalang pewujudan aglomerasi 
ekonomi yang kukuh. Selain itu, integrasi data yang kurang serta 
penyelarasan yang tidak efektif antara agensi di Sabah dan Sarawak 
dengan agensi berkaitan di Semenanjung Malaysia telah menyebabkan 
perancangan dan pemantauan pembangunan yang tidak bersepadu. 


Sabah dan Sarawak mudah terjejas dengan perubahan iklim 
memandangkan industri berasaskan eksport negeri ini bergantung 
kepada sumber asli. Pembangunan bandar utama adalah tertumpu di 

sepanjang persisiran pantai. Pembangunan yang pesat di beberapa 
buah bandar telah meningkatkan lagi pencemaran karbon dan 
menimbulkan masalah pengurusan sampah. Adalah perlu bagi kedua- 
dua negeri untuk menerima guna dan melaksanakan strategi yang 
boleh menangani ancaman terhadap sumber asli secara efektif. 
Biodiversiti dan perkhidmatan ekosistem juga perlu dipertingkatkan. 


Penyertaan sektor swasta, termasuk perusahaan sosial dalam kegiatan 
ekonomi di luar bandar secara relatif masih rendah. Ini disebabkan 
oleh infrastruktur asas dan perkhidmatan logistik yang tidak 
mencukupi yang seterusnya menyumbang kepada peluang pekerjaan 
dan perniagaan yang terhad di kawasan luar bandar. 


Pencapaian pendidikan penduduk luar bandar di Sabah dan Sarawak 
secara relatif adalah rendah. Pada tahun 2020, hanya sebilangan kecil 
tenaga kerja luar bandar di Sabah dan Sarawak yang berpendidikan 
di peringkat tertiari. Di Sabah, hanya 12.7% tenaga kerja luar bandar 
berpendidikan di peringkat tertiari, manakala Sarawak mencapai 
13.4%. Penduduk luar bandar tidak dapat melibatkan diri dalam sektor 
berproduktiviti tinggi dan berintensifkan pengetahuan disebabkan 
oleh pencapaian pendidikan yang rendah. Ini menyumbang kepada 
pendapatan isi rumah penengah yang rendah di kawasan luar bandar. 
Pada tahun 2019, pendapatan isi rumah penengah di Sabah ialah 
sebanyak RM3,172 dan di Sarawak sebanyak RM3,195 berbanding 
dengan purata nasional iaitu RM3,828. 


Akses kepada Pendidikan dan Latihan yang 
Terhad 


Keadaan bangunan sekolah yang daif menghalang murid untuk 
menikmati persekitaran pengajaran dan pembelajaran yang kondusif. 
Di samping itu, jurang digital terutama di kawasan pedalaman telah 
memberi kesan kepada keberhasilan pembelajaran murid. Bilangan 
Sekolah Model Khas Komprehensif 9 (K9) yang menawarkan 
persekolahan daripada Tahun Satu hingga Tingkatan Tiga di sekolah 
yang sama adalah terhad. Kekangan-kekangan ini telah menjejaskan 
keupayaan murid dari kawasan pedalaman untuk menamatkan 
persekolahan dan meneruskan pendidikan ke peringkat tertiari. 


Akibat pandemik COVID-19, pelajar sekolah, IPT dan institusi TVET 
terpaksa menjalani proses pembelajaran secara dalam talian. Ini 
menimbulkan masalah kepada pelajar yang mempunyai akses kepada 
internet yang terhad, terutama bagi yang tinggal di kawasan luar 
bandar dan pedalaman serta pelajar daripada keluarga berpendapatan 
rendah. Guru dan tenaga pengajar di kawasan luar bandar juga 
menghadapi cabaran dalam memastikan pengajaran dan pembelajaran 
dalam talian berjalan dengan lancar. Kekangan ini menjejaskan usaha 
untuk menyediakan pendidikan berkualiti di Sabah dan Sarawak. 


Institusi TVET juga menghadapi cabaran besar bagi menempatkan 
pelajar untuk latihan industri atau work-based learning. Bilangan 
industri dalam beberapa sektor yang berupaya mengambil pelajar 
sebagai pelatih juga telah berkurangan. Masalah ini turut menjejaskan 
kebolehan graduan TVET untuk mendapat pekerjaan. 


Pada tahun 2020, Sabah mencatatkan kadar pengangguran belia 
tertinggi sebanyak 17.3% berbanding dengan purata nasional 12%. Di 
Sarawak, kadar pengangguran belia adalah lebih rendah, iaitu 12.3%. 
Kebanyakan belia yang menganggur didapati kurang mempunyai 
kemahiran yang diperlukan oleh industri. Sejumlah 75.9% belia yang 
menganggur di Sabah dan 67.7% di Sarawak mempunyai tahap 
pendidikan tertinggi hanya pada peringkat menengah dan ke bawah. 


Akses kepada Perkhidmatan Penjagaan 
Kesihatan yang Terhad 


Fasiliti dan perkhidmatan penjagaan kesihatan awam masih belum 
mencukupi bagi memenuhi keperluan penduduk yang tinggal secara 
berselerak di Sabah dan Sarawak. Kekurangan personel kesihatan 
yang berkemahiran dan kompeten masih menjadi cabaran dalam 
menyediakan penjagaan kesihatan yang berkualiti. Pandemik 
COVID-19 menunjukkan betapa penting keperluan teknikal dan 
personel kesihatan yang mencukupi bagi memastikan penyampaian 
perkhidmatan yang berkesan. Di samping itu, kekurangan akses 
dan kekerapan perkhidmatan kesihatan bergerak yang rendah telah 
menjejaskan penyampaian perkhidmatan penjagaan kesihatan yang 
berkualiti kepada penduduk luar bandar dan pedalaman. 


Cabaran dalam Keselamatan dan 
Ketenteraman Awam 


Kebolosan sempadan dan kebanjiran pendatang asing tanpa izin (PATI) 
masih merupakan isu utama di Sabah dan Sarawak. Keadaan ini telah 
menimbulkan persekitaran yang kurang kondusif serta menjejaskan 
peluang pekerjaan kepada komuniti tempatan. Masalah ini turut 
menyumbang kepada peningkatan bilangan kes jenayah. Pertindihan 
tuntutan, pertikaian ke atas sempadan darat dan maritim serta konflik 
dalam kalangan negara kuasa besar turut mengancam kedaulatan dan 
keselamatan negara. 


Cabaran dalam Pembangunan Inklusif 


Insiden kemiskinan masih tinggi, manakala agihan pendapatan masih 
tidak sama rata. Pada tahun 2019, insiden kemiskinan mutlak di Sabah 
adalah 19.5% dan di Sarawak 9%, melebihi kadar kemiskinan nasional 
iaitu 5.6%. Kebanyakan isi rumah miskin ini adalah dalam kalangan 
Anak Negeri Sabah dan Bumiputera Sarawak. Tahap sosioekonomi 

kumpulan ini adalah ketinggalan dari segi pendidikan serta kemahiran 
teknikal dan keusahawanan yang mengehadkan akses kepada peluang 
pekerjaan. Di samping itu, kemiskinan di beberapa daerah di Sabah 
mencatatkan kadar yang tinggi iaitu di Tongod 56.6%, Pitas 53.6%, 
Kota Marudu 46.1%, Beluran 45% dan Kudat 41.5%. Di Sarawak pula, 
kemiskinan tertinggi adalah di daerah Pusa pada kadar 38.6%, Tebedu 
28.7% dan Matu 24.1%. Sembilan daripada 10 daerah termiskin di 
Malaysia adalah di Sabah dan Sarawak. 


Aktiviti pengukuran dan pewartaan tanah NCR di Sabah dan Sarawak 
berdepan dengan pelbagai cabaran sehingga menjejaskan usaha-usaha 
pembangunan ekonomi. Pertindihan tuntutan tanah yang menyebabkan 
pertikaian tanah komunal dan kegagalan dalam menentukan 
persempadanan tanah, sekaligus telah melambatkan proses pengukuran 
tanah. Kebanyakan pihak yang menuntut tanah, telah menuntut 
kawasan yang lebih besar daripada kawasan tanah NCR yang telah 
dikenal pasti. Selain daripada itu, faktor topografi, musim hujan dan 
bilangan juruukur yang terhad sama ada juruukur awam atau swasta 
juga menjejaskan kerja-kerja pengukuran. 


Kekurangan Kerjasama dan Ketidakcekapan 
Penyampaian Perkhidmatan 


Kekurangan penyelarasan dalam perancangan sosioekonomi pada 
pelbagai peringkat memberi cabaran dalam merancang pembangunan 
wilayah yang bersepadu dan memastikan pelaksanaan yang lancar. 
Walaupun pihak berkuasa koridor telah merangka pelan pembangunan 
jangka panjang, strategi yang dikenal pasti dalam setiap pelan 
pembangunan perlu disemak secara berkala supaya sejajar dengan 
dasar dan hala tuju yang ditetapkan pada peringkat nasional dan 
negeri. Rangka Tindakan Koridor Pembangunan Sabah (SDC), 2008- 
2025 perlu sejajar dengan Pelan Tindakan Ekonomi Jangka Panjang 
Sabah, 2035 dan dasar lain di peringkat Kerajaan Persekutuan. Di 
samping itu, pelaksanaan strategi dan inisiatif antara pihak SEDIA 
dan kerajaan negeri kadang-kala bertindih dengan agensi Kerajaan 
Persekutuan. Ini telah menyebabkan agihan sumber yang kurang cekap 
dan persaingan yang tidak sihat. 


Ketidakcekapan tadbir urus bandar oleh beberapa pihak berkuasa 
tempatan (PBT) memberi kesan kepada kualiti penyampaian 
perkhidmatan. Berdasarkan Sistem Penarafan Bintang Pihak Berkuasa 
Tempatan pada tahun 2019, hanya 12 daripada 25 PBT di Sabah 
dan 19 daripada 26 PBT di Sarawak yang mencapai tahap minimum 
4 bintang daripada penilaian 5 bintang, berbanding 96 daripada 

101 PBT di kawasan lain di seluruh negara. Bagi PBT Sabah, antara 
sebab yang dikenal pasti termasuk skor yang rendah dalam penilaian 
pentauliahan ISO dan kutipan hasil serta rancangan tempatan yang 
tidak dikemas kini. Bagi Sarawak, penemuan utama termasuk kutipan 
hasil yang kurang dan pengurusan sisa pepejal yang lemah. Selain itu, 


dasar perancangan strategik spatial kebangsaan seperti Rancangan 
Fizikal Negara, Dasar Perbandaran Negara dan Dasar Perancangan 
Fizikal Desa Negara tidak diterima guna sepenuhnya oleh Sabah dan 
Sarawak. Ini telah menghalang usaha untuk mewujudkan rangka kerja 
perancangan spatial negara yang bersepadu, di samping kesukaran 
menyelaras agenda pembangunan negara. 


Pada September 2018, Kerajaan Persekutuan telah menubuhkan 
Jawatankuasa Khas Kabinet untuk menyemak semula pelaksanaan 
Perjanjian Malaysia 1963 (MA63). Kemajuan yang signifikan telah 
dicapai dalam menyelesaikan pelbagai isu yang diketengahkan 

oleh Sabah dan Sarawak sejak penubuhan jawatankuasa tersebut. 
Walau bagaimanapun, masih terdapat isu yang belum diselesaikan, 
terutamanya yang melibatkan perbezaan perundangan di antara 
Kerajaan Persekutuan dan kerajaan negeri. Kerajaan Persekutuan 
secara prinsipnya telah bersetuju untuk menyerahkan kuasa kawal 
selia bekalan gas dan elektrik kepada Kerajaan Negeri Sabah. Walau 
bagaimanapun, penyerahan kuasa ini akan mengambil masa yang 
panjang dan mencabar. Antara cabaran yang dihadapi ialah ketiadaan 
instrumen perundangan dan badan kawal selia pada peringkat negeri 
untuk mengawal selia industri bekalan gas dan elektrik. Selain itu, 
terdapat cabaran dari segi keupayaan untuk menyemak semula 
struktur tarif dan mengurangkan kebergantungan subsidi daripada 
Kerajaan Persekutuan. 


Penyampaian perkhidmatan awam adalah penting untuk menyokong 
pembangunan sosioekonomi di Sabah dan Sarawak. Oleh itu, beberapa 
isu perlu ditangani untuk meningkatkan keupayaan dan kemampuan. 
Ini termasuk ketidakcekapan sistem penempatan, kekurangan 

bakat dan penerimagunaan teknologi digital. Isu berkaitan integriti 
dan akauntabiliti juga memberi kesan kepada kualiti penyampaian 
perkhidmatan. 


Hala Tuju: Rancangan Malaysia 
Kedua Belas, 2021-2025 


Rancangan Malaysia Kedua Belas (RMKe-12) akan memberi tumpuan 
kepada memperkukuh pembangunan sosioekonomi di Sabah dan 
Sarawak agar jurang pembangunan dengan negeri-negeri lain dapat 
dikurangkan. Keutamaan akan diberi untuk memantapkan penyediaan 
infrastruktur, mengoptimumkan potensi ekonomi, menambah baik 
akses kepada perkhidmatan sosial, mempertingkat pembangunan 
inklusif dan memperkukuh kerjasama antara agensi Persekutuan dan 
kerajaan negeri. Pelaksanaan langkah ini dijangka dapat mengurangkan 
jurang pembangunan sosioekonomi antara negeri Sabah, Sarawak dan 
Semenanjung Malaysia serta meningkatkan kesejahteraan rakyat. 


Hala Tuju: Rancangan Malaysia Kedua Belas, 2021-2025 
Memperkukuh Pembangunan Sosioekonomi di Sabah dan Sarawak 


Bidang Keutamaan A 
Memantapkan Penyediaan Infrastruktur 


Strategi A1 
Memperluas Penyediaan Infrastruktur 


Strategi A2 
Meningkatkan Ketersambungan 


Bidang Keutamaan B 


Mengoptimumkan Potensi Ekonomi 


Strategi B1 
Mencergaskan Semula Aktiviti Ekonomi 


Strategi B2 
Memperkukuh Pembangunan Perusahaan Mikro, Kecil 
dan Sederhana 


Strategi B3 

Menyediakan Ekosistem yang Kondusif 
Strategi B4 

Memajukan Pembangunan Luar Bandar 
Strategi B5 

Mempercepat Pembangunan Bandar 
Strategi B6 

Menggalakkan Pertumbuhan Hijau 


Bidang Keutamaan C 


Menambah Baik Akses kepada 
Perkhidmatan Sosial 


Strategi C1 

Menambah Baik Akses kepada Pendidikan 

Strategi C2 

Menambah Baik Akses kepada Perkhidmatan Penjagaan 
Kesihatan 

Strategi C3 

Menambah Baik Akses kepada Rumah Mampu Milik 
Strategi C4 

Mempertingkat Keselamatan dan Ketenteraman Awam 


D dy 


d e 


NO 
ag 


Bidang Keutamaan D 
Memperkukuh Pembangunan Inklusif 


Strategi D1 
Menangani Kemiskinan dan Mempelbagaikan Sumber 
Pendapatan 


Strategi D2 


Memperkukuh Pembangunan Sosioekonomi Anak Negeri 
Sabah dan Bumiputera Sarawak 


Bidang Keutamaan E 
Memperkukuh Kerjasama antara Agensi 
Persekutuan dan Kerajaan Negeri 


Strategi E1 
Mewujudkan Ekosistem yang Menyokong Jalinan 
Kerjasama 


Strategi E2 
Meningkatkan Kerjasama antara Pihak-Pihak Berkuasa 

Rancangan Malaysia Kedua Belas: Sasaran Terpilih 


Memantapkan Penyediaan Infrastruktur 


2025 2025 2025 2025 2025 2025 
Liputan Akses kepada Air Bersih Liputan Akses kepada Elektrik Membina dan Menaik Taraf 
dan Selamat Jalan Luar Bandar Berturap 


Sarawak Sarawak 


2025 2025 2025 2025 2025 2025 
Pembangunan Tapak Bilangan Points of Presence untuk Indeks Tempoh Gangguan 
Infrastruktur Ketersambungan Jalur Lebar bagi Purata Sistem (SAIDI) 
Digital Baharu Sekolah Luar Bandar 


WKB 2030 

Mengoptimumkan Potensi Sosioekonomi 


2021-2025 2021-2025 
Pertumbuhan Purata KDNK 


Menambah Baik Akses kepada 
Perkhidmatan Sosial 


2025 


Membina dan Membaiki Rumah untuk 
Isi Rumah Miskin di Sabah dan Sarawak 


2025 2025 


Pendapatan Penengah Bulanan Isi Rumah 


Memperkukuh Pembangunan Inklusif 


2025 2025 
Pemetaan Tanah Adat (NCR) 


WKB 2030 

Bidang Keutamaan A 
Memantapkan Penyediaan Infrastruktur 


Infrastruktur memainkan peranan penting sebagai pemangkin 
pembangunan sosioekonomi di Sabah dan Sarawak. Penyediaan 
infrastruktur dan ketersambungan akan dimantapkan untuk menyokong 
aktiviti ekonomi dan menambah baik penyampaian perkhidmatan 
sosial, terutama di kawasan luar bandar. Ini akan mempertingkat status 
sosioekonomi dan menambah baik kesejahteraan rakyat di Sabah dan 
Sarawak. 


Strategi . 
O) Memperluas Penyediaan 
A1 Infrastruktur 
Strategi 


(o Meningkatkan Ketersambungan 


A2 


Strategi A1 


Memperluas Penyediaan Infrastruktur 


Penyediaan infrastruktur asas, termasuk jalan, bekalan air dan elektrik 
akan terus diberi penekanan. Langkah ini akan dijajarkan mengikut 
keutamaan negeri. Selain memperluas liputan jalur lebar di kawasan 
berpenduduk, ketersambungan jalur lebar ke sekolah di luar bandar 
juga akan disediakan. Liputan bekalan air dan elektrik di Sabah 

dan Sarawak juga akan diperluas bagi memenuhi permintaan yang 
meningkat. 


Menambah Baik Penyediaan Infrastruktur Asas 


Penyediaan infrastruktur asas akan dipergiat di Sabah dan Sarawak, 
termasuk menaik taraf dan membina jalan dan jambatan. Beberapa 
pakej Lebuhraya Pan Borneo yang bakal siap akan dapat meningkatkan 
ketersambungan dan mobiliti orang dan barangan. Akses kepada 
bekalan air bersih dan selamat serta sistem sanitasi akan terus 


diperluas bagi meningkatkan kualiti hidup rakyat Sabah dan Sarawak. 
Di samping itu, infrastuktur baharu bagi perkhidmatan air seperti 
empangan, takungan air pinggiran sungai, loji rawatan air dan loji 
rawatan kumbahan akan dibina dan infrastruktur sedia ada akan dinaik 
taraf. Bagi mengurangkan kadar air tidak berhasil (NRW), peruntukan 
akan disediakan di bawah Program Pengurangan NRW di kedua-dua 
negeri. 


Memperluas Liputan Jalur Lebar 


Liputan jalur lebar di Sabah dan Sarawak akan terus dipertingkat 
melalui Pelan Jalinan Digital Negara (JENDELA). Ini bertujuan 
memperluas liputan perkhidmatan jalur lebar dalam usaha menyediakan 
peluang digital yang saksama kepada penduduk. Peluasan infrastruktur 
digital di bawah JENDELA akan membolehkan 100% liputan jalur lebar 
di kawasan berpenduduk. Sehubungan itu, infrastruktur digital baharu 
di 382 tapak akan disediakan di Sabah dan 636 di Sarawak. 


Ketersambungan jalur lebar di sekolah dan kawasan sekitar akan 
ditambah baik. Penyediaan jalur lebar di kawasan bandar akan diterajui 
oleh pihak industri, manakala Kerajaan akan memberi tumpuan di 
kawasan luar bandar. Di bawah RMKe-12, sebanyak 781 points 

of presence (PoP) akan disediakan di Sabah dan 643 di Sarawak. 
Penyediaan PoP ini akan membolehkan premis kerajaan, kawasan 
perumahan dan bangunan komersial yang berdekatan mendapat akses 
kepada perkhidmatan jalur lebar. Ini akan dapat menggalakkan lebih 
banyak aktiviti dalam talian di kawasan luar bandar. 


Menambah Baik Sistem Bekalan Elektrik 


Sistem bekalan elektrik di Sabah akan terus ditambah baik melalui 
pembinaan dan naik taraf fasiliti penjanaan serta rangkaian 
penghantaran dan pembahagian. Isu kekurangan penjanaan elektrik di 
pantai timur Sabah akan diselesaikan melalui pembinaan loji janakuasa 
baharu dan kerja menaik taraf talian penghantaran Grid Timur-Barat 
Sabah. Selain itu, projek talian penghantaran Southern Link akan 
dimulakan dengan kerja awalan dalam tempoh RMKe-12. Rangka kerja 
Kawal Selia Berasaskan Insentif akan diperkenal untuk meningkatkan 
kualiti dan kecekapan bekalan elektrik. Ia dijangka meningkatkan 

daya tahan dan daya harap sistem grid, seterusnya menambah baik 
perkhidmatan bekalan elektrik di Sabah. 


Sistem bekalan elektrik di Sarawak akan terus diperkukuh dengan 
pelaksanaan projek hidroelektrik Baleh berkapasiti 1,285 megawatt 
yang dijangka siap pada tahun 2025. Bagi memastikan bekalan elektrik 

yang berdaya harap dan dapat memenuhi peningkatan permintaan, 
Sarawak akan membina satu lagi talian penghantaran 500 kV sebagai 
talian penghantaran utama yang kedua. Di samping itu, Grid Utara 
akan dibina bagi meningkatkan Sistem Grid Negeri untuk meliputi 
seluruh negeri Sarawak. Ini akan menyediakan kapasiti tambahan 

bagi memenuhi peningkatan beban di Limbang dan Lawas. la juga 
akan membolehkan sambungan ke lebih banyak kampung di bawah 
Rural Electrification Scheme. Pelaksanaan projek ini akan membolehkan 
tenaga elektrik dibekalkan ke Sabah dan dieksport ke Kalimantan pada 
masa hadapan. 


Strategi A2 


Meningkatkan Ketersambungan 


Ketersambungan pengangkutan yang cekap adalah penting bagi 
melancarkan pergerakan pengguna dan barangan yang akan 
membantu menarik lebih banyak pelaburan. Ini akan dilaksana melalui 
penambahbaikan perkhidmatan pengangkutan awam dan logistik. la 
akan merancakkan aktiviti ekonomi, mengurangkan kos menjalankan 
perniagaan dan membolehkan penyampaian perkhidmatan yang lebih 
baik kepada rakyat. 


Menambah Baik Perkhidmatan Udara Luar Bandar 


Kerajaan Persekutuan akan terus menyediakan subsidi RAS untuk 
Sabah dan Sarawak. Pengangkutan udara adalah antara perkhidmatan 
penting bagi memudahkan pergerakan penduduk di kawasan 
pedalaman. Perkhidmatan ini akan disemak semula secara berkala 
supaya terus berdaya maju dalam tempoh jangka panjang. Semakan ini 
akan melibatkan rasionalisasi laluan sedia ada dan laluan baharu untuk 
meningkatkan ketersambungan yang menyeluruh di luar bandar Sabah 
dan Sarawak. Bagi memastikan kecekapan, operator lapangan terbang 
akan terus menyelenggara STOLport. 


Menambah Baik Perkhidmatan Logistik 


Kecekapan perkhidmatan logistik di Sabah dan Sarawak akan 
dipertingkat melalui penambahbaikan infrastruktur sedia ada serta 
ketersambungan batuan akhir. Kapasiti pelabuhan dan lapangan 


terbang serta penyedia perkhidmatan akan terus dipertingkat. Ini 
bertujuan untuk menyediakan perkhidmatan pengendalian kargo yang 
cekap dari segi masa dan kos serta memenuhi jangkaan peningkatan 
perdagangan di Kepulauan Borneo pada masa hadapan. Kerja 

menaik taraf Pelabuhan Sepanggar yang bermula pada tahun 2020 
dijangka siap pada tahun 2024. Pelabuhan ini akan berfungsi sebagai 
pelabuhan pemunggahan dan pintu masuk untuk perdagangan di 
subserantau BIMP-EAGA. Sehubungan ini, ketersambungan jalan ke 
kawasan perindustrian dan hab kargo serta pedalaman Sabah akan 
dipertingkatkan. 


Peningkatan kapasiti dan perkhidmatan Pelabuhan Bintulu adalah 
penting untuk menjadi antara pelabuhan singgahan utama di 
Kepulauan Borneo. Selaras dengan pembangunan pesat sektor 
pembuatan di Kuching dan Bintulu, Pelabuhan Bintulu menjadi nod 
penting di Koridor Ekonomi Borneo Barat. Selain itu, ketersambungan 
batuan akhir akan ditambah baik bagi membolehkan penghantaran 
barangan yang cekap dan berkesan kepada pengguna, terutama di 
kawasan pedalaman. Sehubungan itu, ketersambungan jalan raya 
akan ditambah baik. Ini bukan sahaja akan mengurangkan kos 
pengangkutan, malah turut menggalakkan pembangunan hab kargo di 
sepanjang jajaran jalan raya. 


Bidang Keutamaan B 


Mengoptimumkan Potensi Ekonomi 


Sabah dan Sarawak terletak di lokasi yang strategik di Kepulauan 
Borneo, berhampiran dengan kebanyakan negara ASEAN serta PRC 
dan Jepun. Kedudukan strategik ini mewujudkan peluang ekonomi dan 
perdagangan yang besar kepada kedua-dua negeri. Bagi memanfaatkan 
potensi ini, usaha akan dilaksana untuk menyediakan ekosistem yang 
kondusif bagi menggalakkan pertumbuhan ekonomi. Ini dijangka akan 
menyumbang kepada peningkatan pertumbuhan purata KDNK Sabah 
sebanyak 6.5% setahun dan Sarawak 5.3% setahun dalam tempoh 
RMKe-12. 

Strategi B1 


Mencergaskan Semula Aktiviti Ekonomi 


Dalam menggalakkan pembangunan industri yang lebih setara, 
tumpuan akan diberikan untuk memodenkan sektor pertanian, 
memperkukuh subsektor minyak dan gas, menambah baik sektor 
perkhidmatan serta menggalakkan ekonomi digital. Kejayaan langkah 
ini akan mengurangkan jurang sosioekonomi antara wilayah di 
Malaysia. 


Menggalakkan Pembangunan Industri yang Lebih 
Saksama 


Pembangunan kawasan perindustrian di Sabah dan Sarawak akan 
dipercepat dengan menyediakan infrastruktur yang merangkumi jalan 
raya, bekalan air dan elektrik serta ketersambungan internet yang lebih 
baik. Pelan hala tuju perindustrian negara yang bakal diperkenalkan 
akan mengambil kira kelebihan yang ada di Sabah dan Sarawak. 

Pelan hala tuju ini dijangka menambah baik ekosistem pelaburan 

dan menarik pelabur baharu di kedua-dua negeri. Insentif pelaburan 
sedia ada akan disemak semula dengan memberi tumpuan kepada 
industri terpilih yang berkualiti bagi menangani ketidakseimbangan 
pembangunan industri antara wilayah. 


Industri halal di Sabah dan Sarawak akan diperkukuh bagi 
memanfaatkan ketersediaan sumber dan peningkatan permintaan 
global kepada produk halal. Penyertaan syarikat Bumiputera akan 
dipertingkat melalui program pembangunan keusahawanan. Selain itu, 
keupayaan dan kualiti pengeluaran akan ditingkatkan, manakala akses 
ke pasaran antarabangsa akan ditambah baik. Taman industri halal 
sedia ada termasuk Taman Perindustrian Kota Kinabalu dan Kluster 
Industri Minyak Sawit Lahad Datu di Sabah serta Hab Halal Tanjung 
Manis di Sarawak akan dinaik taraf melalui pendekatan yang holistik. 
Ini akan memastikan perancangan, penyelarasan dan pelaksanaan yang 
lebih bersepadu bagi meningkatkan lagi tahap penggunaan taman 
industri berkenaan. Langkah ini akan memudahkan syarikat tempatan 
mengembangkan perniagaan sedia ada dan menarik pelaburan baharu. 


Menggalakkan Pembangunan Ekonomi Digital 


Kejayaan ekonomi digital sebahagiannya bergantung kepada tahap 
penerimagunaan teknologi digital dalam kalangan PMKS. PMKS akan 
digalakkan untuk menerima guna teknologi digital dalam pengeluaran 
dan perkhidmatan perniagaan. Program latihan, bimbingan dan 
kesedaran akan dilaksana bagi meningkatkan kesediaan PMKS untuk 

menguasai pendigitalan bagi membolehkan syarikat-syarikat ini 
bersaing di pasaran domestik dan global. Pusat setempat dengan 
ketersambungan ke seluruh negara akan diwujudkan untuk membantu 
PMKS tempatan mendapat akses lebih baik kepada pembiayaan dan 
khidmat nasihat. Program eRezeki dan eUsahawan akan ditambah 
baik dan diperluas untuk meningkatkan kemahiran dan peluang 
kepada rakyat di Sabah dan Sarawak. Majlis Ekonomi Digital dan 4IR 
Negara yang ditubuhkan pada tahun 2020 akan turut dimanfaat bagi 
menangani isu pendigitalan di Sabah dan Sarawak. 


Memodenkan Sektor Pertanian 


Aktiviti pertanian di Sabah akan ditumpukan kepada penghasilan 
produk agromakanan bernilai tinggi, akuakultur, perikanan laut dalam 
dan hasil tenusu. Ranau dan Keningau akan terus dibangunkan sebagai 
kawasan pengeluar utama sayuran dan produk tenusu, manakala Kota 
Belud telah dikenal pasti untuk penanaman padi dan pengeluaran 
buah-buahan berskala besar. Kawasan yang dikhaskan untuk 
pengeluaran makanan seperti Taman Kekal Pengeluaran Makanan 
(TKPM) dan Zon Industri Akuakultur (ZIA) akan dinaik taraf bagi 
menggalakkan pertanian moden. Industri perikanan laut dalam yang 
menggunakan bot ikan berteknologi tinggi akan terus diberi galakan 
bagi memanfaatkan sumber dan kelebihan daya saing. 


Kawasan Pembangunan Pertanian Bersepadu di Kalaka Saribas dan 
Samarahan di Sarawak akan ditransformasi kepada kawasan pertanian 
moden. Bagi tujuan ini, beberapa projek rintis akan dilaksana. TKPM 
dan ZIA sedia ada juga akan dinaik taraf bagi menggalakkan pertanian 
moden. Penanaman secara berskala besar bagi tanaman yang bernilai 
tinggi seperti durian, nanas dan kelapa akan digalakkan. Kompleks 
Perikanan Tanjung Manis dan Tanjong Bako akan dimanfaatkan 
sepenuhnya bagi menyokong aktiviti hiliran dalam industri perikanan. 


Penggunaan teknologi digital akan dipertingkat melalui aplikasi 
pertanian pintar dan tepat di sepanjang rantaian nilai pengeluaran. 
Pembangunan kapasiti dan khidmat nasihat akan disediakan untuk 
mempercepat penerimagunaan pertanian moden. Selain itu, petani 
akan digalakkan untuk menerima pakai amalan pertanian yang 

baik seperti Skim Amalan Pertanian Baik Malaysia, Minyak Sawit 
Mampan Malaysia dan Skim Pensijilan Organik Malaysia. Ini bagi 
memastikan kemampanan sektor pertanian dan keselamatan makanan. 
Keupayaan jabatan dan agensi pertanian negeri untuk melaksanakan 
aktiviti penyelidikan dan pembangunan akan ditingkatkan. Kerjasama 
dengan IPT dalam penyelidikan akan dipergiatkan dan ditumpukan 
kepada pengujian tanah, pengeluaran benih dan baka serta kawalan 


biosekuriti. Bagi menggalakkan penerimagunaan teknologi moden, 
kerjasama antara Kerajaan Persekutuan dan Kerajaan Negeri Sabah dan 
Sarawak akan diperkukuh dalam melaksana pembangunan pertanian. 


Memperkukuh Subsektor Minyak dan Gas 


Kerajaan Negeri Sabah dan Sarawak telah memuktamadkan pelan 
induk bagi industri gas pada tahun 2020. Pelan ini dirangka untuk 
memastikan bekalan tenaga jangka panjang bagi pembangunan industri 
gas serta menyediakan strategi bagi menarik pelaburan baharu dalam 
industri berkaitan gas. Ini akan menggalakkan peralihan penggunaan 
bahan api daripada diesel kepada gas asli yang akan mengurangkan 
kos dan subsidi. Inisiatif dalam kedua-dua pelan ini akan diambil kira 
dalam merangka pelan hala tuju gas asli pada peringkat nasional. 
Pelan hala tuju ini akan menggariskan strategi untuk menjana hasil 
daripada sumber gas serta mengenal pasti potensi pelaburan dalam 
industri petrokimia yang mempunyai nilai ditambah yang tinggi. 

Di samping itu, pelan ini juga akan menyediakan hala tuju untuk 
mengoptimum penggunaan gas asli dan membantu ke arah peralihan 
harga berasaskan pasaran. 


Meningkatkan Aktiviti Pembuatan Berasaskan Sumber 


Kekayaan sumber asli di Sabah dan Sarawak menyediakan 
peluang untuk memacu pertumbuhan sektor pembuatan. Sumber 
seperti minyak dan gas, minyak sawit, kayu balak dan mineral 
boleh digunakan sebagai bahan asas dalam aktiviti hiliran sektor 
pembuatan. Sehubungan itu, kemampuan dan daya saing PMKS dalam 
aktiviti pembuatan berasaskan sumber akan dipertingkat melalui 
penerimagunaan automasi dan teknologi yang lebih tinggi. Aktiviti 
promosi dan penyelenggaraan akan dipergiat untuk memanfaatkan 
sepenuhnya taman perindustrian sedia ada. Langkah ini akan 
menjadikan taman perindustrian sedia ada lebih kompetitif dan 
seterusnya menarik pelaburan baharu yang berkualiti. 


Potensi industri aeroangkasa di Sabah dan Sarawak akan dibangun 
berdasarkan kekuatan yang terdapat di kedua-dua negeri tersebut. 

Ini akan mewujudkan sinergi dengan aktiviti sedia ada di kawasan 
tersebut dan mempercepat pembangunan kepakaran tempatan. 
Lapangan Terbang Antarabangsa Kota Kinabalu merupakan lapangan 
terbang kedua paling sibuk di Malaysia dan berpotensi menjadi hab 
aeroangkasa komersial di Kepulauan Borneo. Oleh itu, pembangunan 
industri aeroangkasa di Sabah akan ditumpu kepada penyelenggaraan, 
pembaikan dan baik pulih (MRO) serta pusat kecemerlangan untuk 
latihan kemahiran. Industri aeroangkasa di Sarawak akan ditumpukan 

kepada operasi helikopter dan MRO. Ini berdasarkan kekerapan 
penggunaan pengangkutan udara luar bandar bagi menyediakan 
perkhidmatan sosial asas seperti perkhidmatan penjagaan kesihatan 
bergerak dan RAS. 


Menambah Baik Sektor Perkhidmatan 


Sabah dan Sarawak dianugerahkan kekayaan alam semula jadi dan 
keunikan budaya yang memberikan kelebihan daya saing dalam 
ekopelancongan. Sikap menghormati dan meraikan alam semula jadi 
telah menjadi sebahagian daripada budaya setempat. Oleh itu, amalan 
lestari telah pun wujud secara meluas di Sabah dan Sarawak. Kejayaan 
usaha sama sektor awam dan swasta dalam model perniagaan dan 
penetapan had daya tampung yang dilaksanakan di Gua Mulu, 
Sarawak dan Pulau Sipadan, Sabah akan dijadikan contoh untuk lokasi 
pelancongan tempatan yang lain. Langkah ini bertujuan memelihara 
khazanah semula jadi dan seterusnya meningkatkan punca pendapatan 
komuniti setempat serta memastikan daya maju ekonomi khazanah 
tersebut untuk jangka panjang. Di samping itu, inisiatif khusus 

akan dilaksana bagi menambah baik infrastruktur dan kemudahan 
pelancongan dalam meningkatkan akses ke lokasi tarikan utama di 
kedua-dua negeri ini. 


Usaha promosi yang dirangka berdasarkan keunikan Sabah dan 
Sarawak akan dipergiat. Usaha untuk mengembalikan keyakinan 
pelancong berikutan kesan pandemik COVID-19 akan dilaksanakan 
dengan komitmen yang padu oleh pihak industri dalam mengamalkan 
standard keselamatan dan kebersihan terbaik. Tadbir urus dan 
mekanisme pelaksanaan pembangunan pelancongan yang menyeluruh 
juga akan ditambah baik. Di samping itu, langkah mengenal pasti 
pasaran dan laluan baharu, serta promosi bersasar bagi pasaran 
khusus akan dilaksana untuk meningkatkan ketibaan pelancong ke 
Sarawak. Kerjasama strategik dengan syarikat penerbangan dan ejen 
pelancongan asing akan diperkukuh bagi mewujudkan lebih banyak 
laluan antarabangsa ke Sarawak. Ini akan meningkatkan pertumbuhan 
industri pelancongan di Sarawak yang memberi manfaat bukan sahaja 
kepada komuniti setempat dan negeri tetapi juga negara secara 
keseluruhannya. 


Berdasarkan potensi Lebuhraya Pan Borneo sebagai pemacu perubahan 
di Sabah dan Sarawak, hab pengumpulan yang bersepadu akan 
diwujudkan di sepanjang laluan ini bagi menambah baik kecekapan 
pengendalian kargo. Pembangunan dan penambahbaikan kemudahan 

di pelabuhan kontena darat, terutama Pelabuhan Darat Keningau di 
Sabah dan Pelabuhan Darat Tebedu di Sarawak, adalah juga penting 


untuk menggalakkan pertumbuhan industri logistik. Ketersambungan 
syarikat penerbangan serantau dan tempatan akan dipertingkat dengan 
menyediakan insentif kepada syarikat penerbangan yang disasarkan. 

Di samping itu, penyedia perkhidmatan logistik akan digalakkan untuk 
menjalinkan kerjasama dengan pembekal. 


Peraturan pendaftaran perniagaan akan dikaji semula dan diperbaharui 
untuk memudahkan urusan menjalankan perniagaan. Ini akan 

menarik lebih banyak pelaburan dan meningkatkan lagi pertumbuhan 
perniagaan di Sabah dan Sarawak. Syarikat akan digalakkan untuk 
memanfaatkan platform e-dagang dan memodenkan proses perniagaan 
melalui pendigitalan. Hubungan jalan raya dan ketersambungan 

batuan akhir serta infrastruktur digital akan membolehkan perniagaan 
berkembang dan diperluas sehingga ke kawasan luar bandar serta 
akses kepada barangan dan perkhidmatan pada harga yang berpatutan. 


Institusi pendidikan tinggi swasta (IPTS) di Sabah dan Sarawak akan 
digalakkan untuk memperkenalkan program khusus seperti robotik 
dan kecerdasan buatan (Al) untuk menarik pelajar tempatan dan 
antarabangsa. Di samping itu, kerjasama akan digalakkan antara IPTS 
dan syarikat sebagai rakan strategik untuk meningkatkan kemahiran 
pelajar melalui khidmat nasihat dan bimbingan serta latihan di tempat 
kerja. Kerjasama ini akan menambah bekalan bakat untuk memenuhi 
keperluan industri. 


Mempercepat Pertumbuhan Sektor Pembinaan 


Pembinaan projek mega seperti Lebuhraya Pan Borneo, Program Grid 
Bekalan Air Sarawak dan Sabah Seafront akan menjana pertumbuhan 
sektor pembinaan. Ini akan mewujudkan lebih banyak permintaan 
terhadap bahan binaan dan menyediakan peluang pekerjaan dalam 
bidang kejuruteraan awam kepada tenaga kerja tempatan. Projek 

ini akan menjadi pemangkin kepada penggunaan kaedah pembinaan 
berteknologi tinggi. Pengujian ke atas bahan binaan dan bangunan 
adalah penting untuk memastikan projek yang dilaksana menggunakan 
bahan yang berkualiti dan selamat. Kemudahan makmal pengujian 
bahan binaan akan dinaik taraf untuk meningkatkan keupayaan dan 
mempercepat proses kelulusan. 


Penggunaan teknologi seperti Sistem Binaan Berindustri, Pemodelan 
Maklumat Bangunan dan pembinaan modular yang berasaskan 
automasi dan mekanisasi akan mempercepat pelaksanaan projek. 
Insentif akan diperkenal untuk menggalakkan lebih banyak pemain 
industri menerima guna teknologi pembinaan yang terkini. Akademi 
Binaan Malaysia di Sabah dan Sarawak akan melaksanakan program 
peningkatan kemahiran, latihan kemahiran semula serta program 

akreditasi untuk melahirkan bekalan tenaga kerja tempatan yang 
berkelayakan. Penerimagunaan mekanisasi dan automasi yang lebih 
luas akan mengurangkan kebergantungan kepada pekerja asing yang 
berkemahiran rendah. 


Strategi B2 


Memperkukuh Pembangunan Perusahaan 
Mikro, Kecil dan Sederhana 


Ekosistem yang kondusif sangat penting untuk memastikan 
pertumbuhan PMKS yang progresif dan mampan di Sabah dan 
Sarawak. Untuk tujuan ini, usaha akan dilakukan untuk meningkatkan 
akses kepada pembiayaan, memperkukuhkan aktiviti berasaskan 
sumber, memudah cara perniagaan dan meningkatkan akses pasaran 
PMKS. Inisiatif ini akan meningkatkan sumbangan PMKS kepada 
ekonomi. 


Meningkatkan Akses Pembiayaan 


Akses kepada pembiayaan bagi PMKS di Sabah dan Sarawak akan 
ditambah baik melalui penubuhan dana khusus. Ini akan memberikan 
peluang yang lebih luas kepada PMKS untuk mendapatkan pembiayaan 
bagi pengembangan perniagaan. Program khas akan diperkenalkan 
untuk meningkatkan kesedaran mengenai program pembiayaan yang 
tersedia kepada PMKS. Selain itu, perkhidmatan bank bergerak akan 
diperluas untuk meningkat akses kepada pembiayaan. 


Meningkatkan Aktiviti Berasaskan Sumber 
Perusahaan Mikro, Kecil dan Sederhana 


PMKS di Sabah dan Sarawak akan digalakkan untuk menggunakan 
sumber semula jadi domestik dalam mengeluarkan produk dan 
perkhidmatan bernilai ditambah yang tinggi. Dalam hubungan 

ini, penglibatan PMKS dalam industri seperti minyak dan gas, 
eko-pelancongan, agro-perniagaan dan minyak sawit akan terus 
diperkukuhkan. Pertumbuhan industri ini akan menyediakan peluang 
kepada PMKS yang berpotensi untuk terlibat dalam rantaian nilai bagi 
aktiviti hiliran. Program latihan dan pembangunan keusahawanan yang 
komprehensif akan dibangunkan dalam usaha untuk mendorong PMKS 
menceburi sektor perkhidmatan dengan nilai ditambah yang tinggi 
dalam industri berasaskan sumber. 


Memudah Cara Pengendalian Perniagaan 


Jaringan kaunter pendaftaran perniagaan sedia ada di Sabah dan 
Sarawak akan diperluas dan mekanisme pendaftaran yang inovatif akan 
diperkenalkan bagi memudah cara pendaftaran perniagaan. Pejabat 
daerah juga akan digalakkan untuk bertindak sebagai pusat tumpuan 
yang akan mempromosikan program yang ditawarkan oleh Kerajaan 
Persekutan, kerajaan negeri dan institusi kewangan. 


Melonjakkan Akses Pasaran Perusahaan Mikro, Kecil 
dan Sederhana 


Inisiatif akan diambil untuk melonjakkan akses pasaran PMKS. 
Mekanisme pengagregatan bagi produk PMKS akan diperkenalkan 
untuk menyediakan akses pasaran yang lebih luas melalui penggunaan 
platform sedia ada seperti pejabat daerah, pejabat perbandaran dan 
pejabat pemimpin tempatan di bandar bersaiz kecil dan sederhana. 
Selain itu, PMKS juga akan digalakkan untuk meningkatkan penjualan 
produk dan perkhidmatan mereka melalui penggunaan teknologi dan 
pendigitalan. 


Strategi B3 


Menyediakan Ekosistem yang Kondusif 


Ekosistem yang kondusif merupakan prasyarat bagi menggalakkan 
pertumbuhan ekonomi. Dalam hubungan ini, tumpuan akan diberi 
untuk memanfaatkan koridor ekonomi wilayah sebagai pemangkin 
pertumbuhan. Usaha bersepadu juga akan dilaksana untuk menjadikan 
Sabah dan Sarawak sebagai destinasi pelaburan pilihan di kawasan 
BIMP-EAGA dengan memanfaatkan kelebihan berbanding yang 
terdapat di kedua-dua negeri. 


Memanfaatkan Koridor Ekonomi Wilayah untuk 
Pembangunan Sosioekonomi Bersepadu 


Langkah akan diambil untuk memperkukuh strategi pembangunan 
wilayah bagi memastikan impak pembangunan yang lebih besar. 
Pembangunan akan dilaksana berasaskan kawasan khusus yang 
memberi tumpuan kepada aktiviti ekonomi yang dikenal pasti. Di 
samping itu, sumber tempatan akan digunakan secara optimum. Bagi 
memastikan usaha ini, SEDIA dan RECODA akan mempergiat usaha 
untuk mempercepat pelaksanaan projek pembangunan strategik. SEDIA 
dan RECODA akan menjalin kerjasama yang erat dengan pelbagai 
agensi bagi mewujudkan persekitaran yang kondusif untuk menarik 
pelaburan berkualiti. 

SEDIA akan memberi tumpuan kepada enam bidang utama iaitu, 
minyak, gas dan tenaga, pelancongan, minyak sawit, pembuatan dan 
logistik, pertanian serta pendidikan. Penglibatan komuniti setempat 
akan digalakkan bagi mempromosi aktiviti pelancongan di Sabah. 
Pembangunan sektor pembuatan dan perkhidmatan logistik akan 
memberi tumpuan kepada aktiviti hiliran yang mempunyai nilai 
ditambah yang tinggi. Rangka Tindakan SDC, 2008-2025 yang sedang 
disemak semula oleh SEDIA akan dijajarkan dengan dasar dan strategi 
pada peringkat nasional dan negeri. Semakan semula yang akan 
dimuktamadkan pada tahun 2021 ini akan menyediakan pendekatan 
pembangunan yang lebih strategik, terutama dalam menarik pelaburan 
berkualiti bagi mewujudkan peluang pekerjaan dan keusahawanan di 
wilayah ini. 


Paparan 7-2 


Bagi memacu pembangunan di Sarawak, kawasan pembangunan 
SCORE telah diperluas melangkaui wilayah tengah melalui penubuhan 
URDA, HDA dan NRDA. Ini bagi memastikan pembangunan yang 
menyeluruh di kawasan luar bandar dan pedalaman Sarawak. Kawasan 
pembangunan mengikut subwilayah adalah seperti ditunjukkan dalam 
Paparan 7-2. Aktiviti yang diberi tumpuan di kawasan ini termasuk 
pertanian komersial yang moden, akuakultur, penjanaan tenaga 
hidroelektrik dan pelancongan. Ini bertujuan untuk mempercepat 
pertumbuhan ekonomi di kawasan terpencil dan mengurangkan 
ketidaksamaan pendapatan dalam wilayah. Pelaksanaan projek 
strategik di lima nod pertumbuhan utama di kawasan SCORE, iaitu 
Tanjung Manis, Mukah, Samalaju, Baram dan Tunoh akan dipercepat. 
Penyediaan infrastruktur, kemudahan dan perkhidmatan akan 
menyokong aktiviti ekonomi yang seterusnya akan memberi kesan 
limpahan kepada kawasan sekitar. 


Kawasan Pembangunan di bawah Lembaga Pembangunan Koridor Wilayah 


PETUNJUK 


O Kawasan yang diwartakan untuk SCORE 
© Agensi Pembangunan Ulu Rajang (URDA) 
@ Agensi Pembangunan Tanah Tinggi (HDA) 
O Agensi Pembangunan Wilayah Utara (NRDA) 


O Nod Pertumbuhan Utama 


Sumber : Lembaga Pembangunan Koridor Wilayah 


TANJUNG MANIS 
Economic Growth Area 


SAMALAJU @ 

Mempromosi Sabah dan Sarawak sebagai Destinasi 
Pelaburan Pilihan di Kawasan BIMP-EAGA 


Aktiviti promosi dan usaha memudah cara pelaburan yang dilaksana 
oleh REC dan agensi promosi pelaburan lain di Sabah dan Sarawak 
akan diperkukuh bagi menjadikan kedua-dua negeri sebagai destinasi 
pelaburan pilihan di kawasan BIMP-EAGA. Kerajaan negeri akan 
memainkan peranan yang proaktif bagi mewujudkan persekitaran 

yang kondusif untuk perniagaan. Ini termasuk menyediakan insentif 
pelaburan peringkat negeri sebagai tambahan kepada insentif peringkat 
nasional. Langkah akan diambil untuk memastikan bekalan elektrik 

dan air yang mencukupi, kemudahan pengurusan sisa yang lengkap 
serta infrastruktur dan perkhidmatan digital yang lebih baik di zon 
perindustrian strategik dan nod pertumbuhan. Insentif fiskal dan bukan 
fiskal yang khusus akan dikaji, untuk menggalakkan pertumbuhan hijau 
dan infrastruktur mesra alam. 


Ketersambungan Infrastruktur untuk Menggalakkan 
Hubungan Ekonomi yang Lebih Kukuh dengan 
Kalimantan 


Ketersambungan pengangkutan antara Sabah dan Sarawak dengan 
Kalimantan akan ditambah baik. Ini termasuk pembinaan jalan 
perhubungan antara Serudong di Tawau dengan Simanggaris di 
Kalimantan Utara. Bagi menyokong aktiviti ekonomi dua hala 

antara Serudong dan Simanggaris, kemudahan Kompleks Imigresen, 
Kastam, Kuarantin dan Keselamatan (ICQS) dan bandar sempadan 
akan dibangunkan di kawasan sekitar. Cadangan pembinaan jaringan 
jalan raya merentas sempadan dan kemudahan ICQS di kawasan 

lain akan dipertimbang, termasuk di Pegalungan, Nabawan dan Long 
Pasia, Sipitang. Kemudahan Kastam, Imigresen dan Kuarantin (CIQ) 

di Tebedu, Serikin dan Telok Melano di Sarawak akan dinaik taraf 
untuk menampung peningkatan aktiviti komersial rentas sempadan. 
Infrastruktur digital serta bekalan elektrik dan air di laluan masuk dan 
bandar sempadan utama di Sabah dan Sarawak akan dinaik taraf untuk 
merangsang pertumbuhan. 


Strategi B4 


Memajukan Pembangunan Luar Bandar 


Pembangunan luar bandar di Sabah dan Sarawak akan dipercepat 
untuk merapatkan jurang di antara kawasan luar bandar dan bandar. 
Langkah akan dilaksana termasuk memperkukuh pemboleh daya 
pertumbuhan, mencergaskan semula aktiviti ekonomi luar bandar 


dan menyediakan akses kepada perniagaan dalam talian. Ini akan 
meningkatkan produktiviti dan mewujudkan lebih banyak peluang 
pekerjaan. 


Memperkukuh Pemboleh Daya Pertumbuhan 


Penyediaan infrastruktur asas akan dipergiat di kawasan luar bandar 
dan pedalaman Sabah dan Sarawak. Ini termasuk menaik taraf dan 
membina jalan luar bandar dan jambatan untuk menambah baik 
ketersambungan dan mobiliti. Di samping itu, bekalan air dan elektrik 
luar bandar akan dipertingkat. Liputan bekalan air luar bandar 
disasarkan mencapai 98% di kedua-dua negeri. Manakala liputan 
bekalan elektrik luar bandar disasarkan sebanyak 99% pada tahun 
2025. Bekalan air dan elektrik alternatif akan disediakan di kawasan 
pedalaman. Bekalan air alternatif luar bandar seperti telaga tiub, 
sistem air graviti serta pengumpulan dan penggunaan semula air hujan 
akan digunakan. Di samping itu, solar hibrid dan mini hidro akan 
dipasang untuk menyokong grid mikro dan piko. 


Kesalinghubungan antara kawasan luar bandar dan bandar akan 
ditambah baik untuk meningkatkan ketersambungan dan mobiliti bagi 
menggalakkan lagi integrasi ekonomi. Perkhidmatan pengangkutan 

di kawasan luar bandar seperti bas, perkhidmatan pengangkutan air 
dan e-panggilan akan dipertingkat. Liputan jalur lebar di kawasan luar 
bandar akan diperluas untuk meningkatkan ketersambungan internet, 
seterusnya memudah cara aktiviti sosioekonomi dan pengembangan 
perniagaan melalui platform digital. Pusat Komuniti Desa (PKD) akan 
dibangunkan sebagai hab perkhidmatan di kawasan luar bandar. 
Perkhidmatan baharu akan diperkenal di PKD seperti perkhidmatan 
kurier, amaran bencana dan ruang kerja bersama. 


Mencergaskan Semula Aktiviti Ekonomi Luar Bandar 


Aktiviti ekonomi luar bandar akan dicergaskan semula untuk 
meningkatkan produktiviti dan pendapatan. Pertanian pintar dan 
berkelompok menggunakan tanah terbiar akan dilaksana untuk 
meningkatkan ekonomi bidangan, manakala koperasi kampung akan 
diperkukuh. Dalam hubungan ini, aktiviti ekonomi berasaskan komuniti 
seperti Projek Bersepadu Pembangunan Ekonomi Kampung dan 
Program Desa Lestari akan terus dilaksana. Industri kotej luar bandar 
akan dipergiat melalui pelbagai inisiatif untuk menyokong PMKS. 
Kerjasama dalam kalangan kementerian dan agensi yang berkaitan 
serta kerajaan negeri akan diperkukuh untuk menggalakkan industri 
kotej luar bandar. Perusahaan sosial dan sektor swasta akan digalakkan 
untuk terlibat dalam mempelbagaikan ekonomi luar bandar. 

Secara relatifnya, Sabah dan Sarawak masih mempunyai tanah yang 
luas dan potensinya belum diterokai, terutama bagi pengeluaran 
agromakanan. Langkah akan diambil untuk meningkatkan penyertaan 
dalam aktiviti pertanian moden bagi menjana pendapatan yang 

lebih tinggi. Ini termasuk memperluas pengurusan penyatuan 

tanah, menyediakan insentif dan bantuan kewangan, memperkukuh 
pembangunan keupayaan dan khidmat nasihat serta meningkatkan 
penerimagunaan teknologi moden. 


Usaha untuk memperluas pengurusan penyatuan tanah akan dilaksana 
melalui kerjasama antara pekebun kecil, koperasi dan persatuan 
untuk menjana ekonomi bidangan dalam mengoptimumkan sumber. 
Pendekatan ini juga akan memudah cara usaha menanam varieti 
tanaman yang mempunyai hasil dan permintaan yang tinggi. Pekebun 
kecil dalam subsektor agrikomoditi, terutama kelapa sawit dan 

getah juga akan digalakkan untuk melaksana penanaman selingan 
seperti nanas, jagung dan tanaman kontan lain dalam tempoh awal 
penanaman semula bagi menjana pendapatan tambahan. 


Pemberian input pertanian seperti benih, baka dan baja serta 
sokongan kewangan akan disediakan bagi membantu agropreneur 
menceburi aktiviti pertanian. Ini akan menggalakkan penglibatan 
komuniti luar bandar, terutama dalam kalangan generasi muda. 
Program pembangunan keupayaan akan disediakan untuk 
meningkatkan kemampuan teknikal, manakala pasukan pakar teknikal 
akan ditubuhkan melalui kerjasama awam dan swasta bagi memberi 
khidmat nasihat untuk meningkatkan hasil pertanian. Petani di luar 
bandar juga akan digalakkan untuk menerima guna teknologi moden 
dalam proses pengeluaran. Kerjasama di antara petani, koperasi dan 
persatuan akan diperkukuh untuk memanfaatkan platform e-dagang 
bagi menambah baik pengedaran dan pemasaran hasil pertanian. 


Menyediakan Akses kepada Perniagaan dalam Talian 


Akses kepada platform perniagaan dalam talian akan dimanfaatkan 


untuk meningkatkan daya saing dan keupayaan usahawan luar bandar. 


Sebanyak 133 Pusat Internet di Sabah dan 138 di Sarawak, yang 
terdiri daripada PKD, Pusat Internet Desa dan Pusat Internet, akan 
dioptimumkan sebagai platform untuk menggalakkan pendigitalan 
dalam kalangan usahawan luar bandar. Program DesaMall@KPLB akan 
diperluas untuk membantu usahawan luar bandar beralih daripada 
kaedah perniagaan tradisional kepada perniagaan dalam talian untuk 
mendapat akses pasaran yang lebih baik. 


Strategi B5 


Mempercepat Pembangunan Bandar 


Pengurusan pembangunan kawasan bandar yang cekap akan 
mempercepat pertumbuhan ekonomi dan menambah baik kehidupan. 
Dalam memastikan sumbangan bandar yang lebih besar kepada 
pembangunan negeri, langkah untuk mempercepat pembangunan 
bandar akan ditumpukan kepada meningkatkan potensi pembangunan 
bandar, menambah baik perkhidmatan perbandaran dan meningkatkan 
daya huni. Ini akan merangsang pembangunan yang pesat dan 
menyumbang kepada kesejahteraan penduduk bandar. 


Meningkatkan Potensi Pembangunan Bandar 


Daya saing bandaraya Kota Kinabalu dan Kuching akan dipertingkat 
melalui pelaksanaan pelan tindakan di bawah CCMP. Keunikan 

dua bandaraya tersebut yang mempunyai kawasan persisiran yang 
menarik akan dimanfaatkan bagi menggalakkan aktiviti pelancongan 
dan ekonomi. Di samping itu, taman perindustrian sedia ada, iaitu 
Taman Perindustrian Kota Kinabalu, Zon Industri Bebas Sama Jaya dan 
Taman Perindustrian Samalaju akan dimanfaatkan untuk meningkatkan 
peluang pekerjaan. Selain itu, kecekapan ekosistem bandar akan 
dipertingkat bagi menambah baik daya huni melalui akses yang lebih 
baik kepada infrastruktur digital, perumahan mampu milik dan peluang 
keusahawanan. 


Potensi bandar di beberapa bahagian lain di kedua-dua negeri akan 
ditingkatkan melalui usaha menambah baik aktiviti ekonomi bagi 
merangsang pembangunan. Potensi pembangunan bagi bandar seperti 
Keningau, Kota Marudu, Lahad Datu, Sandakan dan Tawau di Sabah 
serta Bintulu, Kapit, Miri dan Sibu di Sarawak akan dioptimumkan 
dengan memanfaatkan kelebihan yang ada bagi menarik pelaburan. 
Pembangunan Sandakan dan Tawau akan memanfaatkan kekayaan 
biodiversiti bagi meningkatkan aktiviti pelancongan. Bintulu dan 
Sibu pula akan memanfaat kawasan perindustrian bagi merangsang 
pertumbuhan ekonomi. Selain itu, usaha untuk menambah baik 
ekosistem sokongan di kawasan bandar akan turut diberi penekanan 
melalui kerjasama dan penyelarasan antara agensi Persekutuan dan 
negeri. 

Meningkatkan Perkhidmatan Perbandaran 


Tadbir urus bandar akan ditambah baik bagi meningkatkan 
penyampaian perkhidmatan dalam kalangan PBT. Dalam hubungan 

ini, pelan hala tuju akan dibangunkan untuk meningkatkan keupayaan 
PBT melalui penerimagunaan teknologi baharu dan pendigitalan. 
Selain itu, PBT di Sabah dan Sarawak juga digalakkan untuk mengenal 
pasti sumber pendapatan baharu bagi meningkatkan hasil, di samping 
memenuhi keperluan penduduk bandar yang semakin meningkat. 
Usaha untuk memperkukuh penyelarasan dan perkongsian data dalam 
kalangan PBT akan memastikan perancangan dan penyelarasan yang 
lebih baik. Dalam hubungan ini, penerimagunaan sistem Jaringan 
Penunjuk Pembangunan Mampan Bandar-Luar Bandar Malaysia sebagai 
alat untuk mengukur kemampanan bandar oleh PBT akan membantu 
dalam meningkatkan ketersediaan data dan menyokong pencapaian 
SDG. 


Meningkatkan Daya Huni melalui Pelaksanaan Pelan 
Tindakan Bandar Hijau 


Langkah akan diambil untuk meningkatkan daya huni bandar dan daya 
tahan ekologi di Sabah dan Sarawak. Ini akan dilaksana melalui Pelan 
Tindakan Bandar Hijau (GCAP) di kedua-dua negeri. Di bawah inisiatif 
GCAP, bandar dan desa utama akan dikenal pasti untuk inventori 
pelepasan gas rumah kaca dan penilaian ketahanan iklim. Mekanisme 
pembiayaan hijau dan insentif yang inovatif akan diperkenalkan untuk 
menggalakkan pelaburan dalam infrastruktur mesra alam termasuk 
tenaga, pengangkutan dan perumahan. Usaha akan dipergiat untuk 
membina atau memasang lebih banyak peralatan tenaga boleh 

baharu seperti solar fotovoltan, lampu jalan yang cekap tenaga, 
bangunan rendah karbon dan kemudahan pengurusan sisa pepejal 
bersepadu. Langkah pemindahan ekologi fiskal dan pembayaran 

untuk perkhidmatan ekosistem akan dilaksana untuk memastikan 
kemampanan. Bagi memupuk kesedaran kelestarian dalam kalangan 
generasi muda, program ekosekolah akan diperluas di seluruh sekolah 
di Sabah dan Sarawak. 


Strategi B6 
Menggalakkan Pertumbuhan Hijau 


Pertumbuhan hijau adalah penting dalam merangsang pembangunan 
sosioekonomi yang mampan melalui perluasan pasaran hijau. 
Pertumbuhan hijau akan digalakkan dengan mempercepat pelaksanaan 
inisiatif hijau dan memulihara aset semula jadi. Inisiatif ini merupakan 


perubahan sistemik yang dilaksana bagi menjana peluang ekonomi 

baharu, di samping meminimumkan impak kerosakan kepada alam 

sekitar, menangani perubahan iklim dan memastikan kemampanan 

sumber semula jadi. la juga akan menyumbang kepada pencapaian 
Matlamat 2, 6, 7, 11, 12, 13, 14 dan 15 Agenda 2030. 


Mempercepat Inisiatif Hijau 


Pelaksanaan inisiatif hijau akan dipercepat untuk memastikan 
pertumbuhan sosioekonomi yang mampan, bertanggungjawab dan 
berdaya tahan. Perniagaan akan digalakkan untuk melaksana ekonomi 
kitaran di sepanjang rantaian nilai, terutama menggunakan bahan 
kitar semula untuk menghasilkan produk mesra alam. Sektor swasta 
juga akan digalakkan untuk melaksana inisiatif kecekapan tenaga 
dalam operasi dan premis serta mempergiat pembangunan dan 
penggunaan sumber tenaga boleh baharu, termasuk hidrogen. Inisiatif 
perolehan hijau kerajaan akan turut dilaksana di Sabah dan Sarawak 
sebagai pemangkin dalam memperluas pasaran hijau, termasuk sektor 
pembinaan yang mesra alam. 


Dalam menyokong ekonomi kitaran, penerimagunaan pendekatan 
tanggungjawab pengeluar yang diperluas, prinsip pengguna yang 
membayar dan pencemar yang membayar serta kawal selia kendiri 
dalam kalangan industri akan terus digalakkan. Pengasingan sisa di 
punca dan inisiatif kurangkan, guna semula dan kitar semula (3R) 
juga akan dipergiat. Instrumen ekonomi, subsidi yang menyokong 
pemuliharaan alam sekitar dan insentif pembiayaan hijau sedia ada 
akan dimanfaatkan untuk menyokong perniagaan untuk menjadi lebih 
mesra alam. 


Memulihara Aset Semula Jadi 


Sabah dan Sarawak kaya dengan kepelbagaian biologi dan sumber 
mineral. Dalam memelihara aset semula jadi, program pemuliharaan 
ekosistem terestrial, air daratan, pesisir pantai dan marin akan 
dipergiat. Dalam melindungi spesies hidupan liar, program 
pemuliharaan spesies termasuk pengurusan perikanan mampan serta 
aktiviti penguatkuasaan akan diperkukuh. Di samping itu, operator 
perlombongan juga akan digalakkan untuk memperoleh penarafan 
kemampanan dalam memastikan amalan perlombongan yang mampan. 


Kawasan hutan dan marin serta pesisir pantai menyediakan punca 
pendapatan kepada komuniti setempat. Dalam hal ini, penyertaan 
komuniti setempat dalam melindungi dan mengurus kawasan 

perlindungan secara mampan akan dipertingkat untuk menambah 

baik punca pendapatan mereka. Program pendidikan dan kesedaran 
mengenai akses dan perkongsian faedah akan dipertingkat. Dalam 

hal ini, peruntukan dalam Akta Akses kepada Sumber Biologi dan 
Perkongsian Faedah 2017 akan dikuatkuasakan melalui enakmen dan 
ordinan pada peringkat negeri. Bayaran untuk perkhidmatan ekosistem 
termasuk carbon offset akan diteroka. 


Bidang Keutamaan C 


Menambah Baik Akses kepada 
Perkhidmatan Sosial 


Akses kepada perkhidmatan sosial yang lebih baik dan persekitaran 
yang selamat akan meningkatkan kesejahteraan rakyat. Dalam 

hal ini, usaha akan ditumpu untuk meningkatkan akses kepada 
pendidikan, perkhidmatan penjagaan kesihatan dan perumahan serta 
menambah baik keselamatan dan ketenteraman awam. Usaha ini akan 
meningkatkan taraf hidup rakyat. 


Strategi 
C1 


(O) Menambah Baik Akses kepada 
Pendidikan 


Strategi O) Menambah Baik Akses kepada 
C2 Perkhidmatan Penjagaan Kesihatan 
Strategi O) Menambah Baik Akses kepada 
C3 Rumah Mampu Milik 
Strategi (o Mempertingkat Keselamatan dan 
C4 Ketenteraman Awam 


Strategi C1 
Menambah Baik Akses kepada Pendidikan 


Akses kepada pendidikan adalah sangat penting sebagai pemacu utama 
dalam meningkatkan pertumbuhan sosioekonomi. Oleh itu, usaha 

akan ditumpukan kepada peningkatan akses kepada pendidikan dan 
latihan serta meningkatkan jaringan kolaborasi industri. Langkah ini 
akan meningkatkan peluang pekerjaan, meningkatkan pendapatan dan 
akhirnya mengurangkan kemiskinan mutlak di Sabah dan Sarawak. 


Menambah Baik Akses kepada Pendidikan dan Latihan 


Bagi memastikan murid menikmati persekitaran pengajaran dan 
pembelajaran yang kondusif, usaha akan diambil bagi menambah 

baik infrastruktur sekolah. Semua sekolah yang diklasifikasikan pada 
skala enam dan tujuh dalam Indeks Keadaan Bangunan Sekolah* akan 
dibina semula. Bilangan sekolah K9 akan ditambah dan beberapa 
sekolah K9 sedia ada akan dinaik taraf kepada Sekolah Model 

Khas Komprehensif 11 (K11) bagi membolehkan murid dari lokasi 
pedalaman melengkapkan 11 tahun persekolahan dan seterusnya 
berpeluang melanjutkan pelajaran ke pendidikan tertiari. Program TVET 
akan diperkukuh bagi meningkatkan kemahiran murid di sekolah K11. 
Asrama murid dan rumah guru akan dinaik taraf bagi memudahkan 
murid ke sekolah dan menyediakan kediaman yang selesa kepada guru. 


Infrastruktur digital termasuk ketersambungan internet akan ditambah 
baik bagi memudahkan pengajaran dan pembelajaran sejajar dengan 
norma baharu. Bagi merapatkan jurang digital, peranti digital yang 
bersesuaian juga akan disediakan untuk murid daripada kumpulan 
tertentu. Rangkaian kawasan setempat di sekolah dan pejabat 
pendidikan akan dinaik taraf. MyGov*Net pula akan diperluas untuk 
menyediakan rangkaian kawasan luas di pejabat pendidikan. 


Pusat Perkhidmatan Pendidikan Khas yang menyediakan perkhidmatan 
pemeriksaan, intervensi, pemulihan dan perundingan kepada murid 
berkeperluan khas (MBK) dan ibu bapa akan disediakan di lebih 
banyak lokasi. Ini bagi memastikan intervensi awal kepada MBK 
dapat dilaksana. Pusat GENIUS Kurnia pula akan dibina di Sabah dan 
Sarawak untuk memastikan kanak-kanak autisme mendapat intervensi 


4 Indeks yang dibangunkan oleh Kementerian Pendidikan Malaysia bagi memperihal 
keadaan bangunan di sekolah dengan menggunakan skala satu hingga tujuh. Skala 
satu untuk bangunan yang selamat, manakala skala tujuh untuk bangunan yang 
tidak selamat digunakan. 

dan pendidikan awal. Bagi meningkatkan akses MBK di sekolah, 
sekurang-kurangnya satu sekolah di setiap daerah akan dilengkapi 
dengan set kemudahan asas untuk orang kurang upaya. 


Akses kepada pendidikan tinggi akan dipertingkat bagi menyediakan 
peluang dalam pembangunan modal insan. Sehubungan itu, 
infrastruktur, peralatan dan program akademik di IPT sedia ada akan 
ditambah baik dan disesuaikan dengan keperluan setempat. Usaha ini 
akan memberi lebih banyak peluang kepada komuniti setempat untuk 
melanjutkan pelajaran ke IPT. 


Pendekatan pembelajaran jarak jauh akan diperkukuh bagi menambah 
baik proses dan meningkatkan akses kepada pembelajaran dan 
pengajaran bagi pelajar IPT dan institusi TVET. Kemudahan 
infrastruktur dan infostruktur di Sabah dan Sarawak akan ditambah 
baik bagi mewujudkan persekitaran pembelajaran yang kondusif di 
kampus. Usaha ini akan membolehkan pelajar dan staf akademik 
memanfaatkan teknologi terkini bagi meningkatkan outcome 
pembelajaran dan pengajaran. 


Meningkatkan Jaringan Kerjasama dengan Industri 


Institusi TVET digalakkan untuk meningkatkan kerjasama dengan 
industri bagi memanjangkan tempoh latihan atau penempatan industri. 
Ini akan menggalakkan industri untuk memperoleh tenaga kerja mahir 
dengan kos yang berpatutan sementara pelajar akan memperoleh 
pengalaman kerja sebenar. Makmal dan bengkel sedia ada di institusi 
TVET akan dinaik taraf kepada Institution-Industry Lab (IIL) melalui 
kaedah pemilikan bersama antara beberapa institusi TVET dan industri 


terpilih. Penubuhan IIL akan memberi manfaat kepada kedua-dua pihak 


dari segi pemindahan dan perkongsian pengetahuan, kemahiran dan 
teknologi. 


Strategi C2 


Menambah Baik Akses kepada Perkhidmatan 
Penjagaan Kesihatan 


Perkhidmatan penjagaan kesihatan akan ditambah baik bagi 
memastikan akses yang lebih baik dan penyampaian yang lebih cekap 
terutama di kawasan luar bandar dan pedalaman. Antara usaha yang 
akan dilaksana adalah memperkukuh personel penjagaan kesihatan 
dan menambah baik fasiliti penjagaan kesihatan. Ini akan menambah 
baik kualiti perkhidmatan penjagaan kesihatan untuk meningkatkan 
kesejahteraan rakyat. 


Memperkukuh Personel Penjagaan Kesihatan 


Pelan induk fasiliti dan sumber manusia untuk penjagaan kesihatan 
kebangsaan akan diperkenal bagi menangani kekurangan fasiliti dan 
personel penjagaan kesihatan, termasuk di Sabah dan Sarawak. Bagi 
menambah baik akses kepada fasiliti penjagaan kesihatan dalam 
kalangan penduduk yang kurang mendapat liputan, bilangan kenderaan 
khas bagi tujuan pemindahan pesakit yang digunakan oleh pejabat 
kesihatan daerah akan ditambah. Lebih banyak kelengkapan perubatan 
akan disediakan di kedua-dua negeri tersebut. Ini merupakan 
sebahagian daripada usaha untuk meningkatkan tahap kesiapsiagaan. 
Di samping itu, pembinaan hospital pengajar untuk Universiti Malaysia 
Sabah dan Universiti Malaysia Sarawak akan melengkapkan usaha 
untuk menghasilkan lebih ramai pakar perubatan di Sabah dan 
Sarawak. 


Menambah Baik Fasiliti Penjagaan Kesihatan 


Konsep hospital kluster akan diperluas bagi meningkatkan akses 
kepada perkhidmatan pakar. Bilangan perkhidmatan kesihatan bergerak 
akan ditambah dan fasiliti penjagaan kesihatan sedia ada akan dinaik 
taraf. Antara klinik kesihatan baharu yang akan dibina adalah di 
Penampang dan Beaufort di Sabah serta di Samarahan, Sarikei dan 
Miri di Sarawak. Klinik kesihatan kerajaan yang terletak jauh daripada 
hospital akan dilengkapkan dengan pusat bersalin, bilik pemerhatian 
dan perkhidmatan X-ray. Sebuah pusat darah wilayah akan dibina di 
Sabah. Manakala, makmal kesihatan awam dan makmal keselamatan 
makanan negeri akan dibina di Sarawak. Pembinaan makmal ini akan 
meningkatkan kapasiti penyelidikan, pembangunan dan inovasi dalam 
kesihatan awam. 


Strategi C3 


Menambah Baik Akses kepada Rumah Mampu 
Milik 

Penyediaan rumah mampu milik yang berkualiti adalah penting bagi 
meningkatkan kualiti hidup isi rumah miskin dan berpendapatan 
rendah. Model baharu perumahan awam akan diguna pakai untuk 
menggalakkan lebih banyak pemaju swasta untuk membina rumah 


mampu milik. Lebih banyak rumah mampu milik juga akan disediakan 
untuk kumpulan sasar. Ini akan meningkatkan taraf hidup rakyat. 

Mengguna Pakai Model Baharu Perumahan Awam 


Sebanyak tujuh projek Program Perumahan Rakyat (PPR) di Sabah dan 
Sarawak melibatkan 3,202 rumah kos rendah akan disiapkan dalam 
tempoh RMKe-12. Projek PPR telah dijenamakan semula sebagai 
Rumah Malaysia untuk memastikan penyediaan rumah mampu milik 
adalah mampan dalam jangka panjang. Rumah Malaysia menggunakan 
kaedah request for proposal sebagai platform kerjasama antara 
Kerajaan Persekutuan, kerajaan negeri dan pemaju swasta. Model 

ini akan dilaksana di seluruh negara termasuk di Sabah dan Sarawak 
berdasarkan spesifikasi yang ditetapkan di bawah Dasar Perumahan 
Mampu Milik Negara. 


Menyediakan Lebih Banyak Rumah Mampu Milik 
untuk Kumpulan Sasar 


Lebih banyak rumah mampu milik akan dibina untuk kumpulan sasar 
di Sabah dan Sarawak. Ini termasuk program Rumah Mesra Rakyat 
(RMR) di bawah Syarikat Perumahan Negara Berhad (SPNB). RMR 
akan membantu isi rumah miskin dan berpendapatan rendah yang 
memiliki tanah untuk membina rumah sendiri. Sebanyak 2,400 unit 
rumah telah disasarkan untuk dibina di kedua-dua negeri ini. 


Strategi C4 


Mempertingkat Keselamatan dan 
Ketenteraman Awam 


Keselamatan dan ketenteraman awam akan dipertingkat di Sabah dan 
Sarawak. Langkah akan diperketat dalam mengekang kemasukan PATI 
dan membendung aktiviti menyalahi undang-undang. Ini termasuk 
mempertingkat keselamatan sempadan dan maritim serta melaksana 
pelan pengurusan PATI yang menyeluruh. 


Mempertingkat Keselamatan Sempadan dan Maritim 


Keselamatan sempadan akan dipertingkat dengan menambah bilangan 
pos keselamatan di sepanjang sempadan antarabangsa Sabah dan 
Sarawak untuk mengekang kemasukan PATI dan membanteras aktiviti 
yang menyalahi undang-undang. Di samping itu, rondaan maritim dan 
operasi bersepadu akan dipergiat untuk menjadikan zon maritim lebih 
selamat dan terjamin. Keupayaan dan kemampuan pertahanan akan 
diperkukuh, terutama dalam aktiviti pengawasan, penguatkuasaan 
dan keberadaan bagi melindungi kepentingan sosioekonomi dan 
keselamatan. Program hebahan akan diperluas untuk meningkatkan 


kesedaran berkaitan aktiviti yang menyalahi undang-undang seperti 
menangkap ikan secara haram, melintas sempadan maritim secara 
tidak sah dan pengedaran dadah. 


Melaksana Pelan yang Menyeluruh untuk 
Menguruskan Pendatang Asing Tanpa Izin 


Pelan yang menyeluruh akan dilaksana untuk menguruskan PATI. 
Pelan ini merangkumi strategi penguatkuasaan yang komprehensif 
melibatkan agensi berkaitan, kerajaan negeri dan orang awam. Strategi 
ini termasuk menyemak semula dasar berkaitan PATI, menambah baik 
kawalan di sempadan dan meningkatkan keupayaan pusat tahanan. 
Komuniti akan digalakkan untuk menyalurkan maklumat berkenaan 
keberadaan PATI kepada agensi penguatkuasaan. Pelaksanaan pelan ini 
bertujuan untuk menghalang dan menghentikan kemasukan PATI serta 
mempertingkat keselamatan dan ketenteraman awam. 


Bidang Keutamaan D 


Memperkukuh Pembangunan Inklusif 


Potensi sosioekonomi akan dioptimumkan untuk mencapai 
pembangunan inklusif dan seimbang di Sabah dan Sarawak. Insiden 
kemiskinan di kedua-dua negeri akan dikurangkan melalui program dan 
projek yang memberi tumpuan kepada aktiviti penjanaan pendapatan. 
Status sosioekonomi Anak Negeri Sabah dan Bumiputera Sarawak akan 
ditambah baik dengan mewujudkan lebih banyak peluang pekerjaan 
dan aktiviti ekonomi bernilai tinggi. Ini akan meningkatkan taraf hidup 
rakyat di Sabah dan Sarawak. 


Strategi Menangani Kemiskinan dan 
D1 Mempelbagaikan Sumber 
| Pendapatan 
Strategi 


(O) Memperkukuh Pembangunan 
D2 Sosioekonomi Anak Negeri Sabah 
dan Bumiputera Sarawak 

Strategi D1 


Menangani Kemiskinan dan Mempelbagaikan 
Sumber Pendapatan 


Usaha untuk menangani kemiskinan serta meningkatkan dan 
mempelbagaikan pendapatan akan dipergiat dan dipertingkatkan 

di Sabah dan Sarawak. Sehubungan itu, langkah mengurangkan 
kemiskinan dan memperkukuhkan pembangunan sosioekonomi 
Bumiputera akan ditingkatkan. Usaha juga akan dilaksanakan dalam 
meningkatkan kebolehpasaran dan menggalakkan keusahawanan serta 
memudah cara pembangunan tanah NCR. 


Mengurangkan Kemiskinan melalui Penyediaan 
Infrastruktur dan Perkhidmatan Asas 


Program pengurangan kemiskinan akan ditambah baik untuk 
meningkatkan kesejahteraan isi rumah miskin. Usaha akan dipergiat 
untuk meningkatkan kualiti pendidikan dan latihan kemahiran serta 
akses kepada perkhidmatan penjagaan kesihatan. Bagi meningkatkan 
taraf hidup, penyediaan infrastruktur dan perkhidmatan asas termasuk 
jalan raya, bekalan air terawat dan elektrik serta ketersambungan jalur 
lebar akan ditingkatkan. Program bantuan rumah akan terus dilaksana 
untuk membina rumah baharu dan membaiki rumah usang bagi 
menambah baik keadaan tempat tinggal isi rumah miskin di kawasan 
luar bandar dan bandar. Pelaksanaan program ini dijangka memberi 
manfaat kepada 26,000 isi rumah miskin di Sabah dan Sarawak. 


Meningkat dan Mempelbagaikan Sumber Pendapatan 


Sumber pendapatan isi rumah miskin akan ditingkat dan dipelbagaikan 
melalui penglibatan dalam aktiviti ekonomi yang mempunyai nilai 
ditambah yang tinggi, pembangunan modal insan dan keusahawanan. 
Sumber semula jadi dan budaya tempatan akan dimanfaatkan dalam 
mengkomersialkan produk tempatan yang mempunyai nilai ditambah 
yang tinggi termasuk industri pertanian, akuakultur, ekopelancongan 
serta menceburi seni dan kraf. Program peningkatan kemahiran 
terutama TVET akan dipergiat. Selain itu, kemahiran dan bakat 

turun temurun masyarakat tempatan yang belum dimanfaatkan akan 
diketengahkan melalui program latihan kemahiran yang bersesuaian. 


Ekosistem keusahawanan seperti bantuan pembiayaan dan pemasaran 
melalui platform digital akan diperkukuh untuk memudah cara 
usahawan bagi mempercepat pembangunan sosioekonomi komuniti. 
Bagi menambah baik penyampaian perkhidmatan kepada kumpulan 


sasar, kerjasama antara Kerajaan Persekutuan dan kerajaan negeri, 
sektor swasta, pertubuhan berasaskan komuniti dan masyarakat akan 
dimantapkan. Mekanisme penyampaian akan diperkukuh melalui 
pendekatan dari bawah ke atas dan penglibatan perusahaan sosial 
untuk mengurangkan poket kemiskinan pada peringkat komuniti. 


Strategi D2 


Memperkukuh Pembangunan Sosioekonomi 
Anak Negeri Sabah dan Bumiputera Sarawak 


Pembangunan sosioekonomi Anak Negeri Sabah dan Bumiputera 
Sarawak akan terus diberi keutamaan untuk meningkatkan 
kesejahteraan komuniti. Dalam hal ini, kemampuan dan keupayaan 
komuniti ini akan dipertingkat untuk meningkatkan kebolehpasaran 
dan keusahawanan. Pembangunan tanah NCR akan dipermudahkan 
untuk menyediakan peluang penjanaan pendapatan, terutama dalam 
melaksanakan kegiatan pertanian berskala besar. Usaha ini akan 
menyumbang kepada peningkatan status sosioekonomi komuniti ini. 


Menambah Baik Kebolehpasaran dan Menggalakkan 
Keusahawanan 


Pembangunan modal insan adalah perlu untuk meningkatkan status 
sosioekonomi Anak Negeri Sabah dan Bumiputera Sarawak. Pendidikan 
dan latihan akan diteruskan untuk mempertingkat kemampuan dan 
keupayaan komuniti ini, bermula daripada asuhan dan didikan awal 
digalakkan untuk menceburi ekopelancongan, pertanian dan akuakultur 
serta aktiviti seni dan kraf asli. Keusahawanan akan dipupuk dalam 
kalangan komuniti ini dengan menyediakan sokongan yang diperlukan, 
seperti kemudahan pembiayaan, perkhidmatan logistik dan akses 
kepada pasaran, termasuk melalui platform digital. Langkah ini akan 
menambah baik kemahiran dan kebolehpasaran sekaligus meningkatkan 
peluang ekonomi dan pendapatan. 


Akses kepada tabung program pembangunan sumber manusia 

akan ditambah baik. Ini bertujuan meningkatkan kebolehpasaran 

belia melalui penyediaan program latihan kemahiran semula dan 
peningkatan kemahiran yang berasaskan aktiviti ekonomi setempat. 
Kursus berkaitan aspek disiplin diri, kemahiran interpersonal dan 
komunikasi, kebolehsesuaian serta keyakinan diri akan disediakan bagi 
membolehkan belia bersaing dengan pekerja yang berpengalaman. Di 
samping itu, belia yang cenderung dalam bidang keusahawanan akan 
digalakkan untuk menyertai program khusus bagi membangunkan 
potensi mereka dalam bidang perniagaan. 


Bab 7: 


Mempercepat Pembangunan Tanah Adat 


Program pembangunan tanah NCR yang sedang dilaksana akan 
dipercepat bagi memastikan Anak Negeri Sabah dan Bumiputera 
Sarawak mempunyai akses kepada peluang untuk menjana pendapatan 
yang lebih tinggi. Oleh itu, pengukuran dan pemetaan tanah NCR 
akan dipercepat untuk memudah cara kerajaan negeri mewarta dan 
memberikan hak milik tanah. Kerjasama antara kerajaan negeri, 
pemilik tanah dan pelabur akan diperkukuh bagi memastikan kejayaan 
pembangunan tanah NCR melalui pendekatan pembangunan tanah 
bersepadu. 


Bidang Keutamaan E 


Memperkukuh Kerjasama antara Agensi 
Persekutuan dan Kerajaan Negeri 


Kerjasama erat antara Kerajaan Persekutuan dan negeri akan 
memperkukuh pembangunan sosioekonomi di Sabah dan Sarawak. 
Fokus akan diberi dalam mewujudkan ekosistem yang menyokong 
kerjasama dan mempertingkatkan penyampaian perkhidmatan awam. 
Langkah ini adalah penting bagi memperkukuh tadbir urus dan 
memenuhi keperluan rakyat. 


Strategi (o) Mewujudkan Ekosistem yang 
El Menyokong Jalinan Kerjasama 
Strategi O) Meningkatkan Kerjasama antara 

E2 Pihak-Pihak Berkuasa 


Strategi E1 


Mewujudkan Ekosistem yang Menyokong 
Jalinan Kerjasama 


Perkhidmatan awam perlu diperkukuhkan dalam memastikan 
penyampaian perkhidmatan yang cekap kepada rakyat. Dalam 
hubungan ini, hak-hak Sabah dan Sarawak akan disemak semula, 
pembangunan bakat akan diperkukuhkan dan peruntukan 
pembangunan untuk Sabah dan Sarawak akan diberi keutamaan. 

Mengkaji Semula Hak bagi Sabah dan Sarawak 


Pewujudan Majlis Khas Mengenai Perjanjian Malaysia 1963 pada 
September 2020 menggantikan Jawatankuasa Khas Kabinet 
menunjukkan komitmen Kerajaan Persekutuan dalam memastikan hak- 
hak Sabah dan Sarawak di bawah MA63 terus dipelihara. Usaha akan 
diteruskan dalam menyelaras dan memperkemaskan isu-isu lain yang 
dibangkitkan oleh Sabah dan Sarawak. Bahagian Hal Ehwal Sabah dan 
Sarawak yang telah diwujudkan di bawah Jabatan Perdana Menteri 
telah diberikan tanggungjawab untuk menyelaraskan isu-isu yang 
berkaitan dengan pelaksanaan MA63. 


Proses penyerahan kuasa kawal selia gas dan elektrik di bawah MA63 
akan diteruskan dalam tempoh RMKe-12. Dalam hal ini, terdapat 
beberapa klausa perundangan akan dipinda, manakala badan kawal 
selia akan ditubuhkan. Bagi memastikan kemampanan sistem grid, 
Kerajaan Persekutuan akan terus memberikan sokongan kewangan 
kepada pelaksanaan projek infrastruktur sedia ada. Usaha akan 
dilaksana bagi mengurangkan kebergantungan Kerajaan Negeri Sabah 
kepada subsidi sokongan tarif secara berperingkat. 


Memperkukuh Bakat 


Jabatan-jabatan Kerajaan Persekutuan di Sabah dan Sarawak akan 
diperkukuh dengan mempertingkatkan latihan dan menambah baik 
perancangan penggantian personel. Keupayaan dan kebolehan bakat 
di kedua-dua negeri ini akan ditambah baik melalui peningkatan 
pengetahuan dan kemahiran di pelbagai bidang, termasuk kepimpinan, 
teknologi digital, kreativiti dan inovasi. Pakar khusus dalam 

bidang berkaitan akan dikenal pasti dan dilatih dalam memastikan 
penyampaian perkhidmatan yang berkualiti. Ini akan meningkatkan 
produktiviti dan kecekapan penyampaian perkhidmatan awam di Sabah 
dan Sarawak. 


Memberi Keutamaan Peruntukan bagi Sabah dan 
Sarawak 


Kerajaan Persekutuan komited dalam memastikan negeri-negeri 

yang kurang membangun diberi keutamaan dalam peruntukan 
pembangunan. Dalam tempoh RMKe-12, Sabah dan Sarawak masing- 
masing akan menerima antara 15% hingga 18% setahun daripada 
jumlah peruntukan pembangunan asas. Peratusan yang lebih tinggi 
daripada peruntukan ini akan diagihkan kepada sektor ekonomi di 
kedua-dua negeri tersebut. Ini akan menyumbang kepada peningkatan 
infrastruktur dan kemudahan asas di kedua-dua negeri. 

Strategi E2 


Meningkatkan Kerjasama antara Pihak-Pihak 
Berkuasa 


Kerjasama antara semua agensi di dua negeri ini akan dipertingkatkan 
dengan menggalakkan kerjasama antara REC dengan Kerajaan 
Persekutuan dan agensi-agensi kerajaan negeri. Kerajaan Persekutuan 
akan berkerjasama erat dengan Perbadanan Kemajuan Ekonomi Sabah 
(SEDCO) dan Perbadanan Kemajuan Ekonomi Sarawak (SEDC) bagi 
memperkukuh sumbangan kedua-dua negeri ini dalam menyampaikan 
outcome yang lebih baik kepada rakyat. Sokongan juga akan diberi 
untuk mempertingkatkan peranan negeri dalam beberapa bidang, 
termasuk mempromosi Islam dan memperkukuhkan mahkamah- 
mahkamah adat. 


Menggalakkan Sinergi dalam Kalangan Pihak Berkuasa 
Koridor dengan Agensi Kerajaan Persekutuan dan 
Kerajaan Negeri 


Langkah bagi menggalakkan perancangan pembangunan wilayah yang 
terselaras dan bersepadu akan dilaksana melalui kerjasama yang lebih 
baik dengan agensi di peringkat Kerajaan Persekutuan dan kerajaan 
negeri. Inisiatif ini akan mewujudkan sinergi dan menangani keperluan 
pembangunan wilayah secara menyeluruh. Pihak berkuasa koridor 
ekonomi wilayah di kedua-dua negeri akan menjajarkan perancangan 
pembangunannya dan inisiatif yang diperkenal oleh pihak berkuasa 
lain. SEDIA perlu menjajarkan semakan semula Rangka Tindakan 

SDC dengan semua dasar di peringkat nasional dan negeri. Manakala 
RECODA bersama-sama URDA, HDA dan NRDA akan mengadakan 
kerjasama lebih erat dengan agensi di peringkat Kerajaan Persekutuan 
dan kerajaan negeri bagi mempercepat pembangunan di kawasan 
SCORE. Usaha ini akan merancakkan pertumbuhan ekonomi dan 
pembangunan wilayah serta menambah baik kualiti hidup di Sabah dan 
Sarawak. 


Menambahbaik dan Memperkukuh Peranan SEDCO 
dan SEDC 


Peranan SEDCO dan SEDC akan terus dipertingkat untuk memudah 
cara aktiviti ekonomi di Sabah dan Sarawak, sejajar dengan mandat 
kedua-dua agensi ini bagi memperbaiki ketidakseimbangan ekonomi 
di peringkat negeri. SEDCO dan SEDC masing-masing ditubuhkan 

di bawah Akta Perbadanan (Kekompetenan Badan Perundangan 
Negeri) 1962 dan dilengkapi dengan Enakmen Negeri masing-masing. 


Terdapat keperluan untuk menyelaras semula peranan kedua-dua 
agensi ini dengan agensi Persekutuan dan negeri dalam mempergiat 
pembangunan. Sehubungan itu, sebuah jawatankuasa akan ditubuhkan 
merangkumi pelbagai agensi utama Persekutuan dan negeri yang 
bertanggungjawab dalam perancangan wilayah, penyelarasan dan 
penilaian. Jawatankuasa ini akan menyelaras strategi-strategi dan 
pelbagai program di peringkat wilayah untuk merapatkan jurang 
pembangunan di seluruh wilayah dan negeri. 


Mempertingkat Peranan Negeri dalam Mempromosi 
Islam dan Memperkukuh Mahkamah Adat 


Walaupun urusan agama adalah di bawah pentadbiran negeri, usaha 
akan diteruskan oleh Kerajaan Persekutuan dalam memudah cara 
negeri-negeri ini dalam menyampaikan perkhidmatan yang cekap 
kepada rakyat. Peranan Institut Pengajian Islam dan Dakwah Sabah 
dalam menyediakan program latihan Islam yang komprehensif akan 
dimantapkan dengan menaik taraf infrastruktur fizikal. Kerja naik taraf 
Institut Kemahiran Islam Malaysia Sarawak dijangka siap dalam tahun 
2023. Ini akan menyediakan kemudahan yang lebih kondusif kepada 
pelatih, bagi mencapai outcome pengajaran dan pembelajaran yang 
lebih baik. 


Mahkamah Anak Negeri dan Mahkamah Bumiputera akan diperkukuh 
lagi dalam memastikan Sabah dan Sarawak terus melindungi hak- 

hak adat berdasarkan budaya serta amalan Anak Negeri Sabah dan 
Bumiputera Sarawak. Dalam RMKe-12, pembinaan Mahkamah Anak 
Negeri di Tambunan akan diteruskan dan disiapkan pada tahun 2021, 
sementara lima bangunan baharu mahkamah adat akan dibina di 
Sabah. Sementara itu, 10 Mahkamah Bumiputera Sarawak akan dinaik 
taraf untuk memberi perkhidmatan lebih baik kepada komuniti. Secara 
keseluruhan, 15 Mahkamah Anak Negeri dan Mahkamah Bumiputera di 
kedua-dua negeri akan beroperasi dalam tempoh RMKe-12. 


Kesimpulan 


Dalam tempoh RMKe-11, pelaksanaan pelbagai strategi pembangunan telah menyumbang 
kepada pengurangan ketidaksamaan antara Sabah dan Sarawak serta negeri-negeri lain. 

Walau bagaimanapun, pandemik COVID-19 dan pertumbuhan ekonomi global yang perlahan 
telah memberi kesan negatif kepada kadar pertumbuhan ekonomi di kedua-dua negeri ini. 
Dalam tempoh RMKe-12, penekanan yang lebih besar akan diberi dalam memperkukuh 
pembangunan sosioekonomi di Sabah dan Sarawak melalui penyediaan infrastruktur yang 
lebih baik, memanfaatkan sepenuhnya potensi ekonomi, menambah baik akses kepada 
perkhidmatan sosial, memperkukuh pembangunan inklusif dan meningkatkan kerjasama antara 
agensi Persekutuan dan kerajaan negeri. Pelaksanaan strategi ini akan membawa kepada 
pembangunan yang lebih inklusif bagi Sabah dan Sarawak. 


Melonjakkan Kemampanan 


Pemacu Perubahan VIII 


Pemacu Perubahan IX 


Tema 3 


Perspektif Menyeluruh 
Menerima Guna Ekonomi Kitaran 


Mempergiat Penerimagunaan Pengurusan Sumber Air 
Bersepadu 


Bab 8: Mempercepat Pertumbuhan Hijau untuk 
Kemampanan dan Daya Tahan 


Bab 9: Mempertingkat Kemampanan Tenaga dan 
Mentransformasi Sektor Air 

Perspektif Menyeluruh 


Usaha melonjakkan kemampanan adalah penting untuk menjamin 
pertumbuhan ekonomi yang berterusan dan meningkatkan kualiti 
hidup, di samping melindungi alam sekitar, memulihara sumber 
semula jadi dan menjamin kesihatan bumi. Ini amat penting bagi 
memastikan pertumbuhan ekonomi tidak menjejaskan alam 
sekitar dan menyebabkan penggunaan sumber secara tidak 
mampan. Dalam hubungan ini, Tema 3 RMKe-12 memberi fokus 
kepada usaha mempercepat pertumbuhan hijau, mempertingkat 
kemampanan tenaga dan mentransformasi sektor air. Hal ini 
mencerminkan komitmen berterusan dalam menjamin kelestarian 
alam sekitar dan daya tahan negara serta akses dan jaminan 
bekalan tenaga dan air. Strategi yang digariskan di bawah 

Tema 3 akan menjadi pelengkap kepada strategi di bawah 

Tema 1: Menjana Semula Ekonomi dan Tema 2: Memperkukuh 
Keselamatan, Kesejahteraan dan Inklusiviti. 


Dalam mempercepat pertumbuhan hijau, pendekatan keseluruhan 
negara akan diterima pakai. Ini adalah pendekatan yang inklusif 
bagi semua pihak berkepentingan untuk berkongsi tanggungjawab 
dan akauntabiliti dalam melaksanakan agenda bersih, hijau 

dan berdaya tahan. Pendekatan ini akan memacu pencapaian 
negara rendah karbon, melindungi khazanah semula jadi dan 
meningkatkan daya tahan terhadap perubahan iklim dan bencana. 
Dalam hubungan ini, penerimagunaan ekonomi kitaran yang 
mewakili anjakan sistemik akan dipercepat untuk mewujudkan 
lebih banyak perniagaan dan pelaburan yang bertanggungjawab 
serta meluaskan pasaran hijau dan menghasilkan peluang 
ekonomi baharu. Selain itu, aset semula jadi akan terus 

diurus dengan cekap melalui pemuliharaan dan penggunaan 
secara mampan, di samping memastikan perkongsian faedah 
secara saksama. Pertumbuhan hijau akan diperkukuh dengan 
persekitaran yang menyokong dan didorong oleh perubahan 
minda serta tingkah laku rakyat. 


Petunjuk Prestasi Utama 


Terpilih 


Bab 8: Mempercepat Pertumbuhan Hijau 
untuk Kemampanan dan Daya Tahan 


ehingga 
45% 


Pengurangan Intensiti Pelepasan 
Gas Rumah Kaca (GHG) kepada 

DNK pada Tahun 2030 
Berdasarkan Intensiti Pelepasan 
pada Tahun 2005 


Perolehan Hijau Kerajaan 


awasan Terestrial dan Air Daratan 
Dipulihara melalui Pewartaan dan 

aedah-kaedah Lain yang Berkesan bagi 
Pemuliharaan Berlandaskan Kawasan 


awasan Pesisir Pantai dan Marin 
Dipulihara melalui Pewartaan dan 

aedah-kaedah Lain yang Berkesan bagi 
Pemuliharaan Berlandaskan Kawasan 


Pengenalan Dasar 
Pengurusan Risiko Bencana 


Bab 9: Mempertingkat Kemampanan 
Tenaga dan Mentransformasi Sektor Air 


98% 


Pengenalan Dasar Tenaga 
Negara yang Komprehensif 


Tenaga Boleh Baharu 
daripada Jumlah Kapasiti 
Terpasang 


Liputan Akses kepada Air Bersih 
dan Selamat di Luar Bandar 

Kemampanan tenaga akan terus dipertingkat dengan memastikan sumber bekalan tenaga dan infrastruktur berkaitan 
yang mencukupi. Pengurusan peralihan tenaga yang berkesan memerlukan pendekatan yang dapat mengimbangi 
trilema tenaga iaitu jaminan bekalan, kemampuan untuk membayar dan kelestarian alam sekitar. Dasar tenaga negara 
yang komprehensif akan digubal untuk menyelaras dan mengharmoni semua dasar berkaitan tenaga. Dasar ini juga 
akan menyediakan rangka yang menyeluruh untuk menangani isu dalam sektor yang menggunakan tenaga. Selain 

itu, penjanaan tenaga boleh baharu sebagai sumber tenaga alternatif akan dipertingkat untuk melengkapi inisiatif 
kecekapan tenaga. Langkah ini akan memberi tumpuan kepada pengurusan permintaan tenaga, yang seterusnya dapat 
memastikan pengurusan tenaga yang berhemah dan cekap. 


Usaha untuk mempergiat penerimagunaan pengurusan sumber air bersepadu (IWRM) akan menjadi keutamaan bagi 
sektor air. Ini akan memastikan pencapaian matlamat jangka panjang Kerajaan untuk meningkatkan keberkesanan 
pengurusan air, menjana kekayaan dan mewujudkan pekerjaan berkemahiran. Bagi mencapai matlamat ini, tumpuan 
akan diberi untuk mengukuhkan tadbir urus sumber air, kemampanan kewangan dan libat urus berterusan dengan 
rakyat serta melaksana konsep ekonomi kitaran dalam keseluruhan rantaian nilai sektor air. Pelaksanaan strategi yang 
dikenal pasti di bawah Tema 3 secara berkesan akan menyumbang kepada pencapaian sasaran RMKe-12 dan SDG. 


Bab 8: Mempercepat Pertumbuhan Bab 9: Mempertingkat Kemampanan 


Hijau untuk Kemampanan dan Daya Tenaga dan Mentransformasi Sektor 
Tahan Air 
Bidang Keutamaan A a Bidang Keutamaan A 
Melaksana Pembangunan O Memastikan Tenaga yang 
Rendah Karbon, Bersih dan Mampan untuk Semua 


Berdaya Tahan 


Bidang Keutamaan B 
EA Mengurus Sumber Asli 

NOS dengan Cekap bagi 
Melindungi Aset Semula Jadi 


Bidang Keutamaan B 
Mentransformasi Sektor Air 


Bidang Keutamaan C 
(3 Memperkukuh Persekitaran 

yang Menyokong Tadbir Urus 
Berkesan 

Mengapa kita perlu menerima || Bagaimana ini dapat dicapai? Apakah hasil pelaksanaan? 


guna ekonomi kitaran? 


e Negara yang mampan, rendah karbon 
dan berdaya tahan. 


Pelaksanaan model ekonomi kitaran 
memerlukan inisiatif yang menyeluruh 
termasuk: 


Malaysia menetapkan matlamat untuk 
beralih daripada model ekonomi linear yang 
konvensional kepada model ekonomi kitaran 
yang mampan. Ini akan membolehkan negara: 


e Pengurangan intensiti pelepasan GHG 
kepada KDNK sehingga 45% pada tahun 
2030 berdasarkan intensiti pelepasan 
pada tahun 2005. 


e Peningkatan kadar kitar semula sisa isi 
rumah kepada 40% dan sisa terjadual 
kepada 35%. 


e Pengurangan insiden pencemaran. 


e Menerima pakai pendekatan 
keseluruhan negara melibatkan semua 
pihak berkepentingan. 


e Mencapai anjakan sistemik bagi 
meningkatkan daya tahan jangka 


panjang. e Mengintegrasi SDG dan prinsip alam 


sekitar, sosial dan tadbir urus (ESG) 
dalam membuat keputusan. 


e Menghentikan amalan penggunaan dan 
pengeluaran tidak mampan. 


e Menambah baik dasar, peraturan, 
pembiayaan hijau dan instrumen 
ekonomi. 


e Menangani isu perubahan iklim, 
kemerosotan alam sekitar dan 
kehilangan biodiversiti. 


e Pengurangan kebergantungan kepada 
sumber asli dan pengekalan sekurang- 
kurangnya 50% kawasan litupan hutan. 


Menggalakkan perniagaan untuk 
membangunkan reka bentuk berasaskan 
ekonomi kitaran dan model ekonomi 
perkongsian. 


e Peningkatan sumbangan perolehan hijau 
kerajaan kepada 25%. 


e Peningkatan pembiayaan, pelaburan, 
perniagaan dan pekerjaan hijau. 


Meningkatkan perkongsian pintar dan 
kerjasama triple-helix. 


e Perubahan minda dan tingkah laku 
dalam menerima guna amalan hijau. 

Pemacu Perubahan IX 
Mempergiat Penerimagunaan Pengurusan Sumber Air Bersepadu 


Mengapa kita perlu Bagaimana ini dapat dicapai? Apakah hasil pelaksanaan? 
mempergiat penerimagunaan 


IWRM? 


Sektor air sebagai penyumbang penting 
kepada pertumbuhan ekonomi negara. 


Pengurusan sumber air memerlukan 
pendekatan yang lebih bersepadu bagi 
menangani isu yang berlarutan seperti 
berikut: 


RMKe-12 akan memberi tumpuan kepada 
inisiatif berikut: 


e Liputan akses kepada air bersih 
dan selamat di kawasan luar bandar 
meningkat kepada 98%. 


e Memperkenalkan agenda Transformasi 
Sektor Air 2040 (WST 2040). 


e Menubuhkan agensi tunggal pengurusan 
air. 


e Pengurusan sumber air yang tidak 
terselaras. e Tahap air tidak berhasil berkurang 


kepada 25X. 


e Pertambahan bilangan sungai yang 
bersih. 


e Pengurangan gangguan bekalan air dan 
bencana berkaitan air. 


e Ketiadaan pangkalan data bersepadu. Menard a sedia ada 


dan menggubal undang-undang baharu 
bagi mengukuhkan tadbir urus dan 
penguatkuasaan. 


e Kurangnya kesedaran dan penglibatan 
dalam kalangan pihak berkepentingan. 


e Kolaborasi yang lemah antara Kerajaan 
Persekutuan, kerajaan negeri dan pihak 
berkuasa tempatan. 


Menggalakkan mekanisme pembiayaan 
yang inovatif dengan lebih banyak 


e Impak negatif perubahan guna tanah ke penglibatan sektor swasta. 


atas sumber air. e Menubuhkan pusat bersepadu untuk 
data dan R&D&CSI berkaitan air 
untuk meningkatkan proses membuat 


keputusan berasaskan data. 


e Memperkenalkan Mekanisme Penetapan 
Tarif bagi memastikan kemampanan 
kewangan. 


e Menerima pakai pendekatan 
keseluruhan negara. 


Muka surat ini dibiarkan kosong 


Mempercepat Pertumbuhan Hijau 


untuk Kemampanan dan Daya Tahan z 


Pendahuluan 


Pencapaian Rancangan Malaysia Kesebelas, 
2016-2020 


Isu dan Cabaran 


Hala Tuju: Rancangan Malaysia Kedua Belas, 
2021-2025 


Kesimpulan 


Pencapaian Sasaran Terpilih 

Pencapaian Inisiatif Terpilih 

Penambahbaikan Tadbir Urus dan Pembiayaan 
Pemuliharaan Sumber Asli 

Perubahan Iklim dan Risiko Bencana 


Amalan Penggunaan dan Pengeluaran yang Tidak Mampan 
Kehilangan Biodiversiti 
Kekurangan Persekitaran yang Menyokong Pertumbuhan Hijau 


Bidang Keutamaan A 
Melaksana Pembangunan Rendah Karbon, Bersih 
dan Berdaya Tahan 


Bidang Keutamaan B 
Mengurus Sumber Asli dengan Cekap bagi Melindungi 
Aset Semula Jadi 


Bidang Keutamaan C 
Memperkukuh Persekitaran yang Menyokong Tadbir Urus 
Berkesan 


8-12 


8-23 


8-27 


8-31 


Pendahuluan 


Pertumbuhan hijau yang lebih pesat adalah penting bagi mencapai kemakmuran bersama 
dari sudut pembangunan ekonomi, kelestarian alam sekitar dan keterangkuman sosial. Dalam 
tempoh RMKe-11, pertumbuhan hijau telah diperkenalkan sebagai pemacu perubahan yang 
mengambil kira tonggak pembangunan mampan iaitu ekonomi, sosial dan alam sekitar yang 
membolehkan negara lebih bersedia menghadapi cabaran masa hadapan. Usaha ini dilaksana 
dengan memperkukuh tadbir urus, memulihara khazanah semula jadi, menangani perubahan 
iklim dan mengurangkan risiko bencana. Namun begitu, masih terdapat cabaran yang perlu 
ditangani termasuk amalan penggunaan dan pengeluaran yang tidak mampan, kehilangan 
biodiversiti dan persekitaran yang kurang menyokong pertumbuhan hijau. 


Pertumbuhan hijau akan dipergiat dalam tempoh RMKe-12 untuk memastikan kemampanan 
dan daya tahan dengan melaksana agenda pembangunan bersih, hijau dan berdaya tahan 
melalui pendekatan keseluruhan negara. Dalam hubungan ini, penerimagunaan ekonomi kitaran, 
perkongsian tanggungjawab ke arah negara rendah karbon, pelaksanaan tindakan berasaskan 
bukti dan risiko yang termaklum, perkongsian faedah secara saksama dan penerapan perubahan 
tingkah laku, secara kumulatifnya akan memajukan pertumbuhan hijau. Usaha ini akan disokong 
oleh pelaburan dan kemudahan pembiayaan hijau sektor awam dan swasta yang bersesuaian. 
Strategi pertumbuhan hijau akan memastikan kesihatan bumi dan kualiti hidup yang lebih baik, 
meningkatkan daya tahan negara serta memulihara dan melindungi alam sekitar untuk generasi 
masa kini dan yang akan datang. Strategi ini juga akan menjadikan ekonomi lebih mampan, 
inovatif dan berdaya saing serta mewujudkan peluang pertumbuhan ekonomi yang baharu. 

Pencapaian Rancangan 
Malaysia Kesebelas, 2016-2020 


Dalam tempoh RMKe-11, usaha bersepadu telah diambil untuk 
beralih kepada pertumbuhan hijau bagi melaksana Agenda 2030. 
Beberapa dasar dan perundangan telah disemak semula supaya 
sejajar dengan perkembangan semasa dan keperluan masa hadapan. 
Keupayaan institusi juga telah diperkukuh bagi membolehkan tadbir 
urus alam sekitar yang lebih berkesan. Usaha telah dipertingkat 
dalam memulihara kawasan perlindungan dan memulihkan 

kualiti ekosistem yang terosot di kawasan terestrial dan marin 
serta meningkatkan punca pendapatan masyarakat pribumi dan 
masyarakat tempatan (ILC). Keutamaan juga telah diberikan kepada 
tindakan mitigasi dan adaptasi perubahan iklim serta pengurangan 
risiko bencana. 


Pencapaian Sasaran Terpilih 


Sebanyak 10 sasaran telah ditetapkan dalam tempoh RMKe-11 
bagi mencapai pertumbuhan hijau. Tiga sasaran telah dicapai, 
seperti ditunjukkan dalam Paparan 8-1. Dalam tempoh 2016 hingga 
2019, purata bahagian perolehan hijau kerajaan (GGP) daripada 
perolehan kerajaan bagi kategori produk dan perkhidmatan hijau 
terpilih adalah 20.7%, melepasi sasaran 20% yang ditetapkan. 
Sistem bersepadu bagi ramalan cuaca dan banjir serta amaran awal 
banjir telah dibangunkan bagi lembangan Sungai Kelantan, Sungai 
Pahang dan Sungai Terengganu. Kadar kitar semula kebangsaan 
bagi sisa isi rumah telah mencapai 30.7% pada 2020, melebihi 
sasaran 30% yang ditetapkan. Kemajuan dalam pengurangan 
intensiti pelepasan gas rumah kaca (GHG) dan bilangan rakyat yang 
dilindungi daripada banjir adalah mengikut jadual. 


Lima sasaran yang tidak menunjukkan kemajuan yang ketara adalah 
penggubalan akta perlindungan alam sekitar, peningkatan kapasiti 
sedia ada tenaga boleh baharu (TBB), pembangunan pelan induk 
pengurusan permintaan tenaga (DSM) serta pewartaan kawasan 
perlindungan terestrial dan air daratan, dan kawasan pesisir pantai 
dan marin. Sebahagian komponen bagi cadangan penggubalan 
akta perlindungan alam sekitar telah dimasukkan dalam pindaan 
Akta Kualiti Alam Sekeliling 1974 (Akta 127]. Pelaksanaan projek 
yang perlahan telah mengakibatkan peningkatan kapasiti TBB 
kurang memberangsangkan. Cadangan pembangunan pelan induk 
DSM telah digantikan dengan penggubalan rang undang-undang 
kecekapan dan konservasi tenaga. Pewartaan kawasan terestrial 
dan air daratan sebagai kawasan perlindungan adalah sebanyak 
10% sehingga tahun 2018 berbanding sasaran 17% pada tahun 
2020. Manakala, hanya 5.3% kawasan pesisir pantai dan marin 
diwartakan sehingga tahun 2020 berbanding sasaran 10%. Ini 
disebabkan terutamanya oleh proses pewartaan yang panjang dan 
keutamaan pemuliharaan yang berbeza oleh kerajaan negeri. 

Paparan 8-1 
Rancangan Malaysia Kesebelas: Pencapaian Sasaran Terpilih 
Memperkukuh Tadbir Urus Memulihara Sumber Asli 
Akta Sekurang- Sekurang- 
perlindungan Pindaan kurangnya kurangnya 
alam sekitar Akta 127 Ñ 17% 
2020 2020 2020 2020 2020 2018 
Penggubalan Akta Kawasan Pesisir Pantai dan Kawasan Terestrial dan Air 
untuk Mempertingkat Marin Diwartakan sebagai Daratan Diwartakan sebagai 
Perlindungan Alam Sekitar Kawasan Perlindungan Kawasan Perlindungan 


Menangani Perubahan Iklim dan Mengurangkan Risiko Bencana 


Sistem 
bersepadu bersepadu 
45% 29 4% ramalan bagi tiga 30” 30.7% 
cuaca lembangan 
dan banjir sungai 


2030 2016 2020 2020 2020 2020 
Pengurangan Intensiti Pelepasan Pembangunan Sistem Kadar Kitar Semula 
Gas Rumah Kaca (GHG) kepada Bersepadu Kebangsaan bagi Sisa 
KDNK Berdasarkan Intensiti Isi Rumah 


Pelepasan pada Tahun 2005 


Sekurang- 


k 9 8,885 7,995 Kecek 
2 os 2 0) . 7 2 MW MW dan Konservasi 
2020 2016-2019 2020 2020 2020 2020 2020 2020 
Perolehan Hijau Kapasiti Terpasang Penggubalan Pelan Induk Rakyat yang 
Kerajaan Tenaga Boleh Baharu Pengurusan Permintaan Dilindungi melalui 
Tenaga (DSM) Projek Tebatan Banjir 


O Sasaran Sasaran Dicapai 


1 Indeks pelepasan gas rumah kaca (GHG) bagi Malaysia (berdasarkan Pendekatan 2: dengan Land Use, Land-Use Change . RY 
and Forestry (LULUCF) (pelepasan sahaja)) seperti dilaporkan dalam Third Biennial Update Report Malaysia to the United @ Prestasi a SDG 
Nations Framework Convention on Climate Change, 2020 (BUR 3). Rujuk BUR 3 untuk penerangan terperinci mengenai 
indeks pelepasan GHG bagi Malaysia berdasarkan Pendekatan 1, Pendekatan 2 dan Pendekatan 3. 

Pencapaian Inisiatif Terpilih 


Penambahbaikan Tadbir Urus dan 
Pembiayaan 


Dasar dan peraturan baharu telah diperkenalkan untuk 
memperkukuh tadbir urus alam sekitar dalam tempoh RMKe-11. 
Dasar Pengangkutan Negara, 2019-2030 telah diperkenalkan untuk 
menambah baik ketersambungan dan membolehkan pergerakan 
penumpang dan barangan yang lancar, seterusnya menyokong 
agenda mobiliti rendah karbon. Di samping itu, Dasar Automotif 
Nasional 2020 telah dilancarkan untuk menggalakkan penggunaan 
teknologi baharu dan lebih mesra alam dalam industri automotif. 
Peraturan-Peraturan Pengurusan Sisa Pepejal dan Pembersihan 
Awam (Skim bagi Sisa Pepejal Komersial, Perindustrian dan 
Keinstitusian) 2018 serta Peraturan-Peraturan Pengurusan Sisa 
Pepejal dan Pembersihan Awam (Skim bagi Sisa Pepejal Pembinaan) 
2018 telah dikuat kuasa untuk memastikan sisa komersial, industri, 
institusi dan pembinaan diasingkan di punca bagi membolehkan 
rawatan dan pelupusan yang teratur. 


Rangka institusi dan kapasiti pembiayaan telah diperkukuh untuk 
menyokong pertumbuhan hijau. Dalam hubungan ini, inisiatif 
Climate Governance Malaysia telah diwujudkan pada tahun 2019 
dan Majlis Tindakan Perubahan Iklim Negara pada Disember 2020 
untuk menambah baik penyelarasan tindakan berkaitan perubahan 
iklim oleh kerajaan dan sektor swasta. Jawatankuasa Bersama 
mengenai Perubahan Iklim juga telah ditubuhkan pada tahun 2019 
oleh Bank Negara Malaysia dan Suruhanjaya Sekuriti. Jawatankuasa 
ini bertujuan mewujudkan kerjasama yang lebih baik dalam 
merangka, memacu dan menyelaras strategi dan tindakan berkaitan 
risiko perubahan iklim dalam pasaran modal dan kewangan. Bagi 
menyokong usaha ini, taksonomi berdasarkan prinsip dan perubahan 
iklim sedang dibangunkan untuk meningkatkan kefahaman dan 
penilaian risiko berkaitan perubahan iklim. Garis panduan juga 
telah disediakan bagi membolehkan institusi kewangan, terutama 
institusi kewangan Islam, mengambil kira risiko alam sekitar, sosial 
dan tadbir urus (ESG) dalam proses membuat keputusan berkaitan 
pembiayaan dan pelaburan. Dana Pembiayaan Pembangunan 
Mampan dan Dana Pengangkutan Awam telah diwujudkan pada 
tahun 2019 untuk menggalakkan sektor swasta melaksanakan 
pembangunan mampan. Bagi menyokong program pendidikan 

dan kesedaran berkaitan alam sekitar, Amanah Lestari Alam telah 
ditubuhkan pada Julai 2020. Institusi ini akan menggembleng dana 
daripada sektor awam dan swasta serta organisasi antarabangsa. 
Selain itu, mekanisma pindahan fiskal ekologi (EFT) telah 
dilaksanakan pada tahun 2019 untuk menggalakkan pewartaan 
kawasan perlindungan oleh kerajaan negeri. Dalam sektor 
perdagangan luar, program Sustainability-Action Values for Exporters 
(SAVE) telah dilancarkan pada tahun 2019 bagi menggalakkan 


pengeksport menerima guna amalan mampan dalam perniagaan 
mereka. Inisiatif di bawah program SAVE termasuk meningkatkan 
penerapan amalan terbaik dalam aspek kemampanan, mengenal 
pasti pasaran terpilih yang baharu bagi perniagaan dan produk 
mampan serta mengintegrasi syarikat Malaysia ke dalam rantaian 
bekalan global yang mampan. 


Pelbagai usaha juga telah dilaksana untuk meningkatkan kerjasama 
dengan pihak berkepentingan dan memantau pelaksanaan inisiatif 
berkaitan alam sekitar. Sidang Kemuncak Matlamat Pembangunan 
Mampan Malaysia telah dianjurkan pada November 2019 untuk 
meningkatkan kesedaran dan berkongsi amalan terbaik bagi 
mencapai Agenda 2030. Laporan Kebangsaan Keenam telah 
dikemukakan kepada Konvensyen Kepelbagaian Biologi (CBD) pada 
tahun 2019 untuk mengemas kini pencapaian berkaitan biodiversiti. 
Third Biennial Update Report Malaysia to the United Nations 
Framework Convention on Climate Change (UNFCCC) (BUR 3) telah 
dikemukakan pada Disember 2020 bagi melaporkan usaha kerajaan 
menangani impak perubahan iklim. 


Pemuliharaan Sumber Asli 


Pelbagai inisiatif telah dilaksana untuk mempertingkat kualiti 
ekosistem kawasan terestrial dan marin. Inisiatif ini termasuk 
pewartaan kawasan perlindungan, pewujudan koridor ekologi 

serta pemulihan dan penghutanan semula. Sejumlah 1,791 hektar 
kawasan hutan di bawah inisiatif Central Forest Spine (CFS) telah 
diwartakan sebagai kawasan perlindungan dalam tempoh 2016 
hingga 2019. Usaha ini telah meningkatkan keluasan kawasan 

yang diwartakan kepada 31,938 hektar. Dalam tempoh yang sama, 
242,201 hektar kawasan hutan di bawah inisiatif Heart of Borneo 
(HoB) telah diwartakan sebagai Kawasan Perlindungan Sepenuhnya 
yang meningkatkan jumlah kawasan diwartakan kepada 1,961,653 
hektar. Sejumlah 28.5 juta pokok telah ditanam oleh agensi 
kerajaan dan pelbagai pihak berkepentingan, melebihi sasaran 25 
juta pokok di bawah RMKe-11. Di bawah program pemulihan hutan 
pula, 136 hektar kawasan di Semenanjung Malaysia, 1,337 hektar di 
Sabah dan 2,224 hektar di Sarawak telah ditanam dengan pelbagai 
spesies pokok pada tahun 2019. 


Beberapa inisiatif telah dilaksana untuk meningkatkan kualiti 
ekosistem pesisir pantai dan marin. Kawasan pesisir pantai 

yang telah ditanam dengan pokok bakau dan spesies lain yang 
bersesuaian meningkat daripada 2,605 hektar pada tahun 2015 
kepada 2,982 hektar pada tahun 2020. Pelan spatial kawasan 
marin telah dibangunkan bagi Taman Laut Pulau Payar di Kedah, 
Taman Laut Pulau Perhentian di Terengganu serta Taman Laut Pulau 
Besar dan Pulau Lima di Johor. Pelan ini adalah untuk menentukan 
kawasan khusus bagi kegunaan umum, rekreasi dan pemuliharaan. 
Di samping itu, Taman Negara Luconia Shoals di Sarawak seluas 
1,011,772 hektar telah diwartakan sebagai kawasan perlindungan 
marin yang baharu pada tahun 2018. 

Pelbagai program telah dilaksana sebagai sebahagian daripada 
inisiatif pemuliharaan hidupan liar termasuk penubuhan pusat 
pemuliharaan dan santuari hidupan liar. Survei Harimau Kebangsaan 
Pertama untuk menentukan saiz populasi dan taburan harimau telah 
dimulakan pada tahun 2016 dan selesai pada akhir tahun 2020. 
Pusat Konservasi Harimau Kebangsaan di Lanchang, Pahang seluas 
40 hektar telah diwujudkan pada tahun 2019 sebagai pelengkap 
kepada Pusat Menyelamat Hidupan Liar Kebangsaan sedia ada di 
Sungkai, Perak. Santuari Gajah Johor di Kota Tinggi seluas 15,000 
hektar juga telah dibangunkan pada tahun 2019 untuk menempatkan 
semula gajah liar bagi menangani konflik dengan manusia. 


Operasi Bersepadu Khazanah adalah kerjasama strategik antara 
PDRM dengan Jabatan Perlindungan Hidupan Liar dan Taman Negara 
(PERHILITAN) telah dilancarkan pada tahun 2019. Operasi ini 
disokong oleh pelbagai agensi kerajaan dan pertubuhan masyarakat 
sivil (CSO) untuk mengekang pencerobohan kawasan, pemburuan 
fauna liar dan pengambilan flora liar secara haram. PDRM juga 
menjalankan operasi yang serupa di Sabah dan Sarawak bersama 
agensi berkaitan. Sehingga November 2020, 82 pemburu dan 130 
pesalah telah ditangkap, manakala 1,058 perangkap dan jerat haiwan 
telah dimusnahkan. Spesies hidupan liar dilindungi yang dianggarkan 
bernilai RM4.3 juta juga telah dirampas. 


Sebanyak 18,324 spesimen biodiversiti telah didokumentasi melalui 
pelaksanaan penilaian inventori dalam tempoh 2016 hingga 2019. 
Inventori ini merangkumi 11,927 flora termasuk 185 spesies flora 
yang baru ditemui serta 3,506 fauna, 1,993 serangga dan 898 kulat. 
Di samping itu, inisiatif telah dilaksana bagi mempelbagai sumber 
pendapatan ILC termasuk dengan mengadakan kursus pemandu 
pelancong alam semula jadi dan penglibatan dalam perusahaan 
berasaskan komuniti. Pelantikan ILC sebagai staf PERHILITAN 

juga telah membolehkan mereka untuk terlibat dalam program 
pemuliharaan. Akta Akses kepada Sumber Biologi dan Perkongsian 
Faedah 2017 (Akta 795] telah diwartakan untuk mengawal selia 
akses kepada sumber biologi dan genetik. Usaha ini bagi memastikan 
faedah daripada penggunaan sumber asli dikongsi secara adil dan 
saksama. 


Perubahan Iklim dan Risiko Bencana 


Pelbagai tindakan mitigasi telah dilaksana untuk mengurangkan 
pelepasan GHG daripada sektor pelepasan utama termasuk 
pengangkutan, industri pemprosesan dan penggunaan produk, 
tenaga dan sisa. Dalam sektor pengangkutan, adunan biodiesel B10 
yang mengandungi 10% metil ester sawit telah diperkenalkan pada 
tahun 2019. Manakala standard bahan api yang lebih tinggi untuk 
RON95, iaitu EURO 4M telah dilaksanakan pada tahun 2020. Bagi 
sektor perindustrian, adunan biodiesel B7 telah diperkenalkan pada 
tahun 2019. 


Dalam sektor tenaga, jumlah kapasiti terpasang TBB, terutama 
daripada sumber solar dan hidro berskala besar, meningkat daripada 
6,059 megawatt (MW) pada tahun 2015 kepada 7,995 MW 

pada tahun 2020. Program Standard Prestasi Tenaga Minimum 

dan National Building Energy Intensity (BEI) telah dipergiat untuk 
meningkatkan kecekapan tenaga. Program pelabelan peralatan 
elektrik telah diperluas kepada ketuhar gelombang mikro dan periuk 
nasi elektrik, menjadikan sebanyak lapan peralatan dilabel cekap 
tenaga. Sejumlah 200 bangunan kerajaan pula telah dilabel sebagai 
cekap tenaga di bawah program BEI. Manakala, sejumlah 28 premis 
kerajaan termasuk 18 hospital telah diretrofit kepada bangunan 
cekap tenaga sebagai sebahagian daripada inisiatif bangunan hijau. 
Di samping itu, sejumlah 108 bangunan perindustrian dan 109 
bangunan komersial telah diaudit dan diretrofit. Bagi menggalakkan 
pembinaan infrastruktur mesra alam pula, Sustainable Infrastructure 
Rating Tool (Sustainable INFRASTAR) telah diperkenalkan pada tahun 
2019. 


Kadar kitar semula kebangsaan bagi sisa isi rumah yang meningkat 
kepada 30.7% pada tahun 2020 telah dicapai terutama melalui 
pelaksanaan pengasingan sisa di punca serta inisiatif kurangkan, 
guna semula dan kitar semula (3R). Dalam menangani bahaya akibat 
penggunaan plastik sekali guna yang semakin meningkat, Pelan Hala 
Tuju ke arah Sifar Plastik Sekali Guna 2018-2030 telah dilancarkan 
pada tahun 2018. Di samping itu, Dasar Kebersihan Negara, 2020- 
2030 telah diperkenalkan pada tahun 2019 bertujuan menjadikan 
Malaysia sebagai sebuah negara yang bersih, mampan dan makmur. 
Dasar ini juga bertujuan meningkatkan inisiatif kitar semula dalam 
kalangan masyarakat bagi menyokong agenda sisa sebagai sumber 
kekayaan dan menyumbang kepada usaha pemuliharaan alam sekitar. 


Beberapa langkah adaptasi dan pengurangan risiko telah dilaksana, 
terutama dalam sektor yang mudah terjejas bagi memperkukuh 
daya tahan terhadap perubahan iklim dan bencana. Sehingga akhir 
tahun 2020, 1.6 juta orang telah dilindungi daripada impak banjir 
melalui pelaksanaan projek tebatan banjir. Di samping itu, sebanyak 
10 pelan Pengurusan Lembangan Sungai Bersepadu (IRBM) telah 
disiapkan sehingga tahun 2019 untuk membolehkan pengurusan 
sumber asli di lembangan sungai yang lebih bersepadu dan 
terselaras. Beberapa kajian terhadap jumlah beban harian maksimum 
(TMDL) sungai telah disiapkan dalam tempoh RMKe-11 

termasuk bagi Sungai Semenyih dan Sungai Beranang untuk 
memudah cara perancangan pembangunan. Pemetaan kawasan 
bahaya seismik sedang dilaksana untuk mengenal pasti sesar aktif 
di kawasan berisiko gempa bumi, seterusnya menentukan langkah 
yang bersesuaian untuk meningkatkan kesiapsiagaan dan daya tahan 
terhadap gempa bumi. Sebanyak 39 penanda aras pemantauan 
sesar aktif telah dipasang di kawasan bahaya seismik bagi 
mengesan perubahan sistem sesar daripada penanda aras yang telah 
ditetapkan. 

Isu dan Cabaran 


Dalam tempoh RMKe-11, pelbagai inisiatif telah dilaksana untuk 
melonjakkan pertumbuhan hijau dalam mencapai kelestarian alam 
sekitar dan daya tahan. Walau bagaimanapun, beberapa cabaran 
perlu diberi perhatian untuk mempercepat pertumbuhan hijau. 
Cabaran ini termasuk amalan penggunaan dan pengeluaran yang 
tidak mampan, kehilangan biodiversiti dan kekurangan persekitaran 
yang menyokong pertumbuhan hijau. Trend mega, seperti 
globalisasi, perbandaran dan kemajuan teknologi juga mesti diurus 
secara mampan bagi memastikan impak yang minimum kepada 
alam sekitar dan biodiversiti. 


Isu dan Cabaran 


Amalan Penggunaan dan 
Pengeluaran yang Tidak Mampan 


(6) Kehilangan Biodiversiti 


Kekurangan Persekitaran yang 
Menyokong Pertumbuhan Hijau 


Amalan Penggunaan dan Pengeluaran yang 
Tidak Mampan 


Kebanyakan sektor ekonomi di Malaysia mengamalkan ekonomi 
linear? yang kurang cekap dalam penggunaan sumber, seterusnya 
menghasilkan jumlah sisa yang tinggi. Amalan penggunaan dan 
pengeluaran yang tidak mampan ini menjejaskan alam sekitar 
dan daya tahan ekonomi dalam jangka panjang. Amalan ini juga 
mengakibatkan kos pembersihan dan mitigasi yang tinggi. 


Taraf kehidupan yang semakin baik, kemajuan teknologi dan 
pertambahan bilangan produk dalam pasaran telah mempengaruhi 
corak penggunaan dan gaya hidup. Walaupun perubahan ini telah 
meningkatkan kualiti hidup, namun ia mengakibatkan lebih 


2 Pendekatan konvensional ambil-guna-buat-lupus dengan mengekstrak bahan 
mentah untuk diubah menjadi produk yang digunakan dan akhirnya dibuang 
sebagai sisa. 


banyak sisa dihasilkan. Tambahan pula, terdapat lambakan produk 
berjangka hayat pendek, sekali guna dan pakai buang dalam 
pasaran. Produk tersebut juga mengandungi campuran bahan 
kompleks yang semakin meningkat, termasuk plastik dan bahan 
berbahaya yang mengakibatkan sisa tersebut sukar diurus dengan 
selamat. Selain itu, ketidakpatuhan dalam pengurusan pelepasan 
efluen ke dalam sumber air telah meningkatkan risiko bahan 
pencemar baru muncul yang mengancam kesihatan manusia dan 
ekosistem. Sebagai contoh, pembuangan sisa toksik secara haram 
di Sungai Kim Kim, Johor pada bulan Mac 2019 telah memberi 
kesan kepada kira-kira 6,000 penduduk. Sebanyak RM8.5 juta telah 
dibelanjakan untuk membersih dan memulihkan sungai tersebut. 


Rakyat Malaysia menghasilkan kira-kira 38,150 tan sisa sehari 
pada tahun 2018, meningkat daripada 36,500 tan sisa sehari 
pada tahun 2015. Jumlah ini bersamaan dengan lebih kurang 1.17 
kilogram per kapita sehari, iaitu lebih tinggi daripada purata global 
sebanyak 0.74 kilogram?. Tambahan pula, sisa klinikal khususnya 
pelitup muka dan sisa isi rumah yang kebanyakannya terdiri 
daripada pembungkus makanan telah meningkat disebabkan oleh 
pandemik COVID-19. Kadar kitar semula di Malaysia juga kekal 
rendah disebabkan sikap tidak peduli dalam kalangan rakyat dan 
perniagaan. Kira-kira RM200,000 sebulan dibelanjakan untuk 
membersih dan melupuskan sisa haram di Kuala Lumpur sahaja, 
terutama sisa pembinaan dan sisa pembuatan”. 


Pertumbuhan ekonomi dan urbanisasi yang pesat telah 
menyebabkan peningkatan permintaan terhadap bangunan, 
infrastruktur, tenaga, air dan sumber lain di bandar. Berdasarkan 
BUR 3, pelepasan GHG dianggarkan sebanyak 334.6 juta 

tan karbon dioksida setara (CO2eq) pada tahun 2016. Lebih 
kurang 75% daripada pelepasan GHG tersebut adalah daripada 
sektor tenaga, termasuk pengangkutan. Di samping itu, aktiviti 
pembangunan yang tidak mampan serta ketidakpatuhan terhadap 
garis panduan pembangunan telah mengakibatkan kemerosotan 
alam sekitar. Aktiviti ini juga meningkatkan risiko bencana dan 
mengancam nyawa serta menjejaskan aktiviti ekonomi. Purata 
kos mitigasi banjir yang ditanggung oleh Kerajaan dalam tempoh 
Rancangan Malaysia Kedua, 1971-1975 adalah kira-kira RM3 juta 
setahun dan telah meningkat kepada kira-kira RM1 bilion setahun 
dalam tempoh RMKe-11. 


3 Urban Development Series: What a Waste 2.0 - A Global Snapshot of Solid Waste 
Management to 2050, World Bank Group, 2018. 
4 Sumber: Perbadanan Pengurusan Sisa Pepejal dan Pembersihan Awam 

Kehilangan Biodiversiti 


Pemulihan sumber asli yang perlahan dan eksploitasi yang 
berlebihan telah meningkatkan tekanan terhadap biodiversiti. 
Meskipun Malaysia dilitupi dengan 55.3% kawasan berhutan, 
fragmentasi hutan mengurangkan ketersambungan ekologi dan 
ketersediaan sumber makanan kepada hidupan liar. Keadaan ini 
memberi kesan kepada habitat dan populasi fauna dan flora liar, 
seterusnya menyebabkan konflik antara manusia dengan hidupan 
liar. Kemusnahan habitat dan aktiviti pemburuan, pengambilan, 
perdagangan dan penggunaan fauna dan flora liar secara haram 
turut memberi ancaman kepada spesies terancam. Tambahan pula, 
kehilangan biodiversiti, perubahan hubungan antara haiwan dan 
manusia serta gangguan terhadap proses ekosistem meningkatkan 
risiko kemunculan penyakit zoonotik. 


Biodiversiti dan ekosistem terus merosot disebabkan oleh usaha 
pemuliharaan yang tidak mencukupi dan sikap kurang menghargai 
nilai sumber asli. Terdapat juga isu organisma yang diubah suai 
secara genetik (GMO) dan biopirasi? yang mengancam kemampanan 
sumber asli. Di samping itu, terdapat kekurangan keupayaan untuk 
menguatkuasakan Akta 795 dan mengurus isu GMO. 


Lautan berhadapan dengan tekanan berikutan pencemaran, amalan 
penangkapan ikan yang tidak mampan dan aktiviti ekonomi lain 
yang berkaitan. Walaupun mempunyai potensi ekonomi yang 
besar dan signifikan, kualiti ekosistem lautan semakin merosot 
disebabkan oleh serpihan dan sampah marin, stok ikan yang 
menyusut dan litupan batu karang hidup yang berkurangan. 
Sebanyak 15% garis pesisir Malaysia mengalami hakisan pantai. 


Pencemaran sungai yang semakin meningkat memerlukan perhatian 
segera. Bilangan sungai tercemar telah meningkat daripada 33 pada 
tahun 2015 kepada 51 pada tahun 2017 daripada 477 sungai yang 
dipantau. Pada tahun 2019 pula, sebanyak 59 daripada 672 sungai 
adalah tercemar. Punca utama pencemaran adalah sisa kumbahan 
dan pelepasan efluen daripada industri berasaskan pertanian 

dan pembuatan, aktiviti kerja tanah dan pembukaan tanah yang 
tidak bertanggungjawab serta pembuangan sisa ke dalam sungai. 
Sungai yang tercemar telah mengakibatkan gangguan bekalan air 
dan meningkatkan risiko kepada kesihatan. Pencemaran ini juga 
mengancam hidupan akuatik dan meningkatkan risiko bencana. 
Beberapa insiden pencemaran di Sungai Selangor dan Sungai Gong 
di Selangor serta Sungai Batang Benar di Negeri Sembilan antara 
bulan September hingga November 2020 telah menyebabkan 
gangguan bekalan air kepada berjuta pengguna. 


5 Penyalahgunaan sumber biologi dan pengetahuan tradisional tanpa pampasan 
atau pembayaran yang wajar. 


Kekurangan Persekitaran yang Menyokong 
Pertumbuhan Hijau 


Penglibatan pelbagai pihak berkuasa dengan perundangan yang 
berbeza memberi cabaran serius kepada pengurusan sumber asli 
dan alam sekitar. Di samping itu, terdapat isu tadbir urus lain 
seperti keupayaan penguatkuasaan yang terhad, pemantauan, 
pelaporan dan penilaian yang tidak mencukupi serta kekurangan 
R&D&C&I. Ketidaksepaduan, ketidakbolehcapaian dan kekurangan 
data berkualiti menghalang analisis data yang komprehensif untuk 
menyokong proses membuat keputusan berasaskan bukti dan risiko 
yang termaklum. Dana yang terhad juga mengekang kemampanan 
usaha perlindungan alam sekitar dan pemuliharaan biodiversiti. 
Meskipun pelbagai usaha telah dilaksana untuk meningkatkan 
kesedaran mengenai alam sekitar, masih wujud kekurangan rasa 
pemilikan dan tanggungjawab bersama dalam kalangan pihak 
berkepentingan untuk mengurus alam sekitar dan biodiversiti 
secara berkesan. 


Hala Tuju: Rancangan Malaysia 
Kedua Belas, 2021-2025 


RMKe-12 akan melonjakkan pertumbuhan hijau dengan melaksana 
agenda pembangunan bersih, hijau dan berdaya tahan melalui 
pendekatan keseluruhan negara. Selari dengan komitmen 

Malaysia untuk memulihara kesihatan bumi dan aspirasi untuk 
menjadi negara neutral karbon* dalam jangka masa panjang, 
keutamaan akan diberi kepada pembangunan sosioekonomi 

rendah karbon dan kental iklim serta pemuliharaan ekosistem 

dan sumber asli. Berdasarkan asas yang dibina dalam tempoh 
RMKe-11, kemampanan dan daya tahan akan dipertingkat dengan 
menangani perubahan iklim dan pencemaran, mengurangkan risiko 
bencana, mengurus sumber asli dengan cekap dan memperkukuh 
persekitaran menyokong tadbir urus yang berkesan. Strategi 

yang akan dilaksana termasuk mempercepat peralihan kepada 
ekonomi kitaran, menggalakkan pembangunan bandar dan 
perbandaran hijau yang berdaya tahan, meningkatkan mobiliti 
mesra alam, mempertingkat tenaga rendah karbon dan memperluas 
tanggungjawab pengeluar serta melaksanakan tindakan berasaskan 
bukti dan risiko termaklum bagi meningkatkan daya tahan terhadap 
perubahan iklim dan bencana. Penekanan juga akan ditumpu 
kepada usaha melindungi aset semula jadi, memastikan penggunaan 
sumber secara mampan dan perkongsian faedah, memperkukuh 
tadbir urus alam sekitar, meningkatkan pembiayaan hijau dan 
memupuk tanggungjawab bersama. Agenda pembangunan bersih, 
hijau dan berdaya tahan melalui pendekatan keseluruhan negara 
adalah seperti ditunjukkan dalam Kotak 8-1. 


* Keseimbangan antara pelepasan karbon dan penyerapan karbon daripada 
atmosfera ke dalam kawasan tadahan karbon. 

Bidang Keutamaan A 
Melaksana Pembangunan Rendah 
Karbon, Bersih dan Berdaya Tahan 


Strategi A1 

Menuju ke arah Negara Rendah Karbon 

Strategi A2 

Mempercepat Peralihan kepada Ekonomi Kitaran 
Strategi A3 


Menggalakkan Perkongsian Tanggungjawab dalam 
Mencegah Pencemaran 


Strategi A4 


Mempertingkat Daya Tahan terhadap Perubahan Iklim 
dan Bencana 


Bidang Keutamaan B 
Mengurus Sumber Asli dengan Cekap 
bagi Melindungi Aset Semula Jadi 


Strategi B1 

Memulihara Ekosistem Semula Jadi 

Strategi B2 

Melindungi dan Memulihara Spesies dan Sumber Genetik 
Strategi B3 

Memastikan Penggunaan Mampan dan Perkongsian Faedah 
Strategi B4 

Meningkatkan Pemuliharaan Sumber Air 


Bidang Keutamaan C 
Memperkukuh Persekitaran yang 
Menyokong Tadbir Urus Berkesan 


Strategi C1 

Memperkukuh Tadbir Urus Alam Sekitar 

Strategi C2 

Meningkatkan Pembiayaan dan Pelaburan Hijau 
Strategi C3 

Memupuk Rasa Pemilikan dan Tanggungjawab Bersama 

Rancangan Malaysia Kedua Belas: Sasaran Terpilih 
Pembangunan Rendah Karbon, Bersih dan Berdaya Tahan 


Sehingga 


45% 


2030 2025 


2025 2025 
Pengurangan Intensiti Perolehan Hijau Kerajaan Kadar Kitar Semula Sisa Isi Pengurangan Penggunaan 
Pelepasan Gas Rumah Kaca 


Rumah Hidroklorofluorokarbon 
(GHG) kepada KDNK pada (HCFC) 
Tahun 2030” Berdasarkan 
Intensiti Pelepasan pada 
Tahun 2005 


Mengurus Sumber Asli dengan Cekap 


kurangnya 


10% 


2025 2025 2025 


2025 


Kawasan Terestrial dan Air Kawasan Pesisir Pantai dan Pelaksanaan Pelan 
Daratan Dipulihara melalui Marin Dipulihara melalui Pengurusan Lembangan 
Pewartaan dan Kaedah- Pewartaan dan Kaedah- Sungai Bersepadu (IRBM) 
kaedah Lain yang Berkesan kaedah Lain yang Berkesan 
bagi Pemuliharaan bagi Pemuliharaan 


Berlandaskan Kawasan Berlandaskan Kawasan 


Memperkukuh Persekitaran yang Menyokong Tadbir Urus 


Penstabilan Populasi 
Harimau 


2025 


Pengenalan Dasar Pengurusan O 


e Sasaran 
Risiko Bencana (DRM) 

Ss 8 
7 Malaysia's Nationally Determined Contribution to the Paris Agreement of the United Nations Framework Convention on Climate 


Change untuk mengurangkan intensiti pelepasan gas rumah kaca (GHG) kepada KDNK sehingga 45% pada tahun 2030 
berdasarkan intensiti pelepasan pada tahun 2005. 

Kotak 8-1 


Agenda Pembangunan Bersih, 
Hijau dan Berdaya Tahan melalui 
Pendekatan Keseluruhan Negara 


Agenda pembangunan bersih, hijau dan berdaya tahan melalui 
pendekatan keseluruhan negara yang meliputi aspek keterangkuman 
sosial dan kemampanan akan menjadi hala tuju pertumbuhan hijau. 
Bersih merujuk kepada usaha meminimumkan impak alam sekitar. 
Hijau pula merujuk kepada kecekapan dalam penggunaan sumber 
asli. Manakala, berdaya tahan merujuk kepada usaha mengambil kira 
bahaya semula jadi. 


Bersih Hijau 


Pembangunan sosioekonomi 
yang rendah karbon, kurang 
mencemarkan dan cekap 
sumber akan memacu ekonomi 
hijau, mewujudkan peluang 
baharu untuk pertumbuhan dan 
mengubah tingkah laku rakyat 
kepada amalan penggunaan dan 
pengeluaran mampan 


Pemuliharaan dan perlindungan 
aset semula jadi akan 
menambah baik kesihatan 
ekosistem, meningkatkan punca 
pendapatan dan memastikan 
jaminan bekalan makanan 


Berdaya Tahan 


Kemampuan untuk menyesuai 
dan bersedia menghadapi impak 
perubahan iklim dan bencana 
akan mengurangkan risiko dan 
kerentanan serta melindungi 
hasil pembangunan 


Pendekatan keseluruhan negara adalah pendekatan 

komprehensif bagi menyatukan semua pihak berkepentingan 

agar bertanggungjawab dalam melaksana agenda pembangunan 
bersih, hijau dan berdaya tahan. Pendekatan ini akan mempergiat 
usaha kerjasama dan memastikan tindakan yang diambil oleh 

pihak berkepentingan dalam menangani isu berkaitan alam sekitar 
adalah saling melengkapi. Dalam hubungan ini, sektor awam, sektor 
swasta, pertubuhan masyarakat sivil' (CSO) dan individu akan 
berkongsi tanggungjawab bagi memastikan kelestarian alam sekitar 
untuk mencapai matlamat Agenda 2030. Di samping itu, sektor 
perkhidmatan kewangan akan memainkan peranan utama dalam 
menyalurkan pembiayaan untuk mempercepat penerimagunaan 
amalan perniagaan mampan. 


Daripada Kepada 


Pendekatan Kerjasama Sedia Ada Pendekatan Keseluruhan Negara 


Sektor Awam 


Sektor Awam 
Sektor Swasta 


Pertubuhan 


Masyarakat Sivil 


Pertubuhan 
Masyarakat 
Sivil 


Sektor 


Swasta Individu 


Agenda 2030 mencerminkan pemahaman yang sama bahawa 
persekitaran yang sihat adalah penting untuk menikmati sepenuhnya 
hak asasi manusia, termasuk hak untuk hidup. Hubungan secara 
langsung antara alam sekitar dengan pembangunan sosioekonomi 
akan membuka peluang baharu dan yang saling berkait untuk 
mencapai SDG. Pelaksanaan agenda pembangunan bersih, hijau dan 
berdaya tahan akan menyumbang kepada kesihatan bumi, ekonomi 
hijau yang berdaya saing dan inovatif serta pencapaian Matlamat 2, 6, 
7, 11, 12, 13, 14 dan 15. 


1 Pertubuhan bukan berorientasikan pasaran dan bukan berkaitan kerajaan, 
termasuk pertubuhan berasaskan komuniti, pertubuhan bukan kerajaan, 
kesatuan pekerja, persatuan profesional, dewan perniagaan dan institut 
penyelidikan bebas. 

Bidang Keutamaan A 


Melaksana Pembangunan Rendah 
Karbon, Bersih dan Berdaya Tahan 


Pelan pembangunan rendah karbon, bersih dan berdaya tahan 
yang memberi penekanan kepada kesihatan bumi dan kelestarian 
alam sekitar serta daya tahan akan dilaksana untuk mencapai 
pertumbuhan sosioekonomi yang berterusan. Tumpuan akan 
diberi kepada usaha untuk mencapai status negara rendah 
karbon, mempercepat peralihan kepada ekonomi kitaran dan 
berkongsi tanggungjawab dalam mengurangkan pencemaran. Di 
samping itu, langkah adaptasi perubahan iklim dan pengurangan 
risiko akan dipergiat untuk melindungi faedah pembangunan 
dan mempertingkat daya tahan negara dalam menghadapi impak 
perubahan iklim dan bencana. 


Strategi O) Menuju ke arah Negara Rendah 
A1 Karbon 


Strategi (o Mempercepat Peralihan kepada 
Ekonomi Kitaran 


N 


Strategi O) Menggalakkan Perkongsian 
A3 Tanggungjawab dalam Mencegah 
Pencemaran 


Strategi 
A4 


(o Mempertingkat Daya Tahan 
Terhadap Perubahan Iklim dan 
Bencana 


N 


Strategi A1 


Menuju ke arah Negara Rendah Karbon 


Kerajaan akan meneruskan usaha untuk menangani perubahan 
iklim merentasi semua sektor. Sehubungan itu, kerjasama antara 
Kerajaan Persekutuan, kerajaan negeri dan pihak berkuasa 
tempatan (PBT) serta sektor swasta dan CSO akan dipergiat untuk 
menyokong peralihan kepada negara rendah karbon. Kerjasama 

ini adalah penting, terutama dalam sektor utama pelepasan GHG, 
iaitu tenaga, pengangkutan, industri pemprosesan dan penggunaan 
produk, pengurusan sisa, pertanian, perhutanan dan guna tanah. 
Dalam memenuhi komitmen Malaysia kepada Perjanjian Paris di 
bawah UNFCCC bagi mengurangkan intensiti pelepasan GHG 
kepada KDNK sehingga 45% pada tahun 2030 berdasarkan 
intensiti pelepasan pada tahun 2005, tumpuan akan diberi kepada 
usaha membangunkan instrumen yang menyokong tindakan 
perubahan iklim, termasuk carbon pricing. Selain itu, usaha juga 
akan ditumpukan untuk menggalakkan pembangunan bandar dan 
perbandaran hijau yang berdaya tahan, meningkatkan mobiliti 
mesra alam dan tenaga rendah karbon serta memperluas pasaran 
hijau dan GGP. Lebih banyak syarikat swasta akan digalakkan 
untuk mengumumkan aspirasi bagi mencapai net zero carbon 
emissions pada tahun 2050. Antara institusi dan syarikat yang 
telah mengumumkan inisiatif Race to Zero* termasuk Kumpulan 
Wang Simpanan Pekerja (KWSP), PETRONAS, Osel Group, Sunway 
Group, Tai Wah Garments Industry Sdn. Bhd. dan Sarawak Energy 
Berhad. Dewan Bandaraya Kuala Lumpur juga telah mengumumkan 
aspirasi untuk menjadi bandar net zero carbon menjelang tahun 
2050. Komitmen untuk mencapai outcome tindakan iklim yang 
lebih ketara dan kerjasama yang lebih erat antara semua pihak 
berkepentingan akan menjanjikan masa hadapan negara yang lebih 
mampan dan menyumbang kepada pencapaian Matlamat 7, 11, 12 
dan 13 Agenda 2030. 


Membangunkan Instrumen yang Menyokong 
Tindakan berkaitan Perubahan Iklim 


Selari dengan aspirasi untuk menjadi negara neutral karbon dalam 
jangka masa panjang, instrumen menyokong yang bertepatan bagi 
tindakan berkaitan perubahan iklim akan diperkenal. Sehubungan 
itu, pelan hala tuju Nationally Determined Contribution akan 
dibangunkan bagi merangka pelan tindakan mitigasi khusus untuk 
memenuhi komitmen negara kepada Perjanjian Paris. Pelan hala 
tuju ini akan menetapkan jumlah pelepasan yang perlu dikurangkan 


8 Inisiatif Race to Zero menggerakkan pihak bukan kerajaan untuk menyertai 
Climate Ambition Alliance, yang dilancarkan semasa Sidang Kemuncak Tindakan 
Perubahan Iklim Pertubuhan Bangsa-Bangsa Bersatu 2019. 

daripada setiap sektor utama pelepasan GHG. Analisis pelbagai 
senario dan kajian terperinci juga akan dilaksana untuk menggubal 
strategi jangka panjang pembangunan rendah karbon serta 

menilai kos dan implikasi kepada negara dalam mencapai neutral 
karbon. Selain itu, kajian kebolehlaksanaan akan dijalankan bagi 
carbon pricing, termasuk cukai karbon dan Skim Perdagangan 
Pelepasan GHG. Kajian tersebut akan mencadangkan sistem cukai 
karbon yang bersesuaian untuk menggalakkan perubahan tingkah 
laku yang sewajarnya dan pengenalan kepada platform bagi 
perdagangan karbon. Instrumen ini akan membantu menggembleng 
pelaburan yang diperlukan dalam merangsang pembangunan dan 
penggunaan teknologi hijau serta inovasi pasaran hijau, seterusnya 
menggalakkan pertumbuhan ekonomi rendah karbon. 


Menggalakkan Bandar dan Perbandaran Hijau yang 
Berdaya Tahan 


Konsep bandar hijau dan berdaya tahan akan diterima pakai 
dalam pembangunan bandar dan perbandaran termasuk kawasan 
perindustrian. Konsep ini termasuk bandar rendah karbon, sponge 
city?, bandar pintar dan pembangunan berorientasikan transit 
yang saksama"? (eTOD). Pelaksanaan konsep ini akan menangani 
isu perubahan iklim dan risiko bencana serta menggalakkan 
penggunaan sumber secara cekap. Dalam hubungan ini, instrumen 
bandar hijau dan berdaya tahan, termasuk pemodelan maklumat 
bangunan, Rangka Kerja Bandar Pintar Malaysia dan Garis Panduan 
Perancangan Bandar Berdaya Tahan Bencana di Malaysia akan 
diguna pakai dalam pembangunan bandar dan perbandaran. Pelan 
induk bandar rendah karbon akan diperkenal untuk memberi 
panduan dan menyelaras inisiatif berkaitan di peringkat PBT. 
Selain itu, projek pembangunan awam dan swasta perlu mematuhi 
dasar guna tanah seperti yang dinyatakan dalam Rancangan Fizikal 
Negara, Rancangan Struktur Negeri, Rancangan Tempatan atau 
Rancangan Kawasan Khas. Sementara itu, tumpuan akan diberikan 
kepada pembangunan infrastruktur dan bangunan yang mampan 
dan berdaya tahan serta menggalakkan penggunaan bahan binaan 
mesra alam dalam sektor pembinaan. 


Penerimagunaan instrumen pensijilan hijau semasa fasa pembinaan 
dan pengoperasian akan diperluas kepada lebih banyak projek 
bangunan dan infrastruktur kerajaan. Instrumen tersebut adalah 
seperti Sustainable INFRASTAR, Alat Pengurangan Karbon 


? Jenis bandar yang bertindak seperti span bagi menyerap air hujan, yang 
kemudiannya akan ditapis secara semulajadi oleh tanah dan dialirkan ke akuifer 
(air bawah tanah) di bandar. 

10 Usaha Transit-oriented Development (TOD) yang dilaksana dengan komitmen 
yang jelas untuk mencapai matlamat kesaksamaan melalui strategi khusus dalam 
memastikan penduduk berpendapatan rendah mendapat manfaat daripada 
pembangunan baharu. 


dan Kelestarian Alam Sekitar Malaysia (MyCREST) dan Indeks 
Lebuhraya Hijau Malaysia. Sektor swasta juga akan digesa 

untuk menerima guna instrumen pensijilan hijau dan prestasi 

yang diiktiraf untuk projek pembangunan baharu serta kerja 
pengubahsuaian dan retrofit. Pemaju projek kediaman dan 
komersial akan digalakkan untuk mempermudah aktiviti pertanian 
bandar dan komunal serta menambah, mengembalikan dan 
mengekalkan kawasan hijau dan biru. Usaha ini adalah untuk 
mengawal iklim mikro dan meningkatkan daya tahan di kawasan 
bandar serta menggalakkan aktiviti rekreasi. Rasa pemilikan dan 
tanggungjawab dalam kalangan masyarakat akan dipertingkat untuk 
bersama-sama membangun, mengurus dan mengekalkan kawasan 
hijau dan biru serta harta benda awam. Sistem Pemantauan Bandar 
Malaysia juga akan diperkenal bagi membolehkan pembangunan 
bandar yang bersepadu dan meningkatkan kecekapan dalam operasi 
dan pengurusan bandar. Prestasi bandar dan perbandaran hijau dan 
berdaya tahan akan dipantau bagi membolehkan penambahbaikan 
yang berterusan dalam mencapai pembangunan mampan. 


Meningkatkan Mobiliti Mesra Alam 


Usaha untuk meningkatkan mobiliti penumpang dan barangan 
yang mesra alam akan diberi keutamaan dalam perancangan 
bandar dan luar bandar. Dalam hubungan ini, pelan tindakan 
mobiliti rendah karbon akan diperkenal sebagai panduan untuk 
perancangan, pelaksanaan, pemantauan dan penilaian inisiatif 
mobiliti mesra alam. Pelan tindakan tersebut akan menggariskan 
strategi bagi mengurangkan pelepasan GHG daripada sektor 
pengangkutan serta mempercepat peralihan kepada mobiliti 
mesra alam, khususnya pengangkutan awam rendah karbon dan 
mobiliti aktif. Kebolehcapaian, ketersambungan, keselamatan 
dan kebolehpercayaan pengangkutan awam akan terus ditambah 
baik. Pada masa yang sama, perkhidmatan mobiliti mikro'' untuk 
menghubungkan batuan pertama dan akhir akan diperluas untuk 
melancarkan pergerakan. Perkhidmatan ini akan meningkatkan 
penggunaan pengangkutan awam. Dalam menggalakkan mobiliti 
aktif, infrastruktur pejalan kaki dan basikal akan dipertingkat 
supaya lebih mesra pengguna, bersambung, selamat dan selesa. 
Usaha ini termasuk langkah untuk memperlahan pergerakan lalu 
lintas dan teduhan semula jadi untuk laluan pejalan kaki. Bagi 
memastikan keberkesanan pelaksanaan inisiatif mobiliti mesra 
alam, pelan induk dan garis panduan reka bentuk bagi mobiliti 
mesra alam di peringkat PBT akan dibangunkan. Di samping itu, 
perundangan berkaitan di peringkat Persekutuan dan negeri akan 
dikaji semula. 


11 Penyambungan beberapa jenis pengangkutan yang berbeza, terutamanya 
kenderaan kecil bagi memastikan perjalanan seboleh mungkin lebih cepat dan 
mudah, khususnya perjalanan pertama dan akhir. 

Penggunaan kenderaan mesra alam yang mengurangkan 
pencemaran udara dan pelepasan GHG serta meningkatkan 
kecekapan tenaga sebagai mod pengangkutan pilihan akan 
digalakkan bagi memacu peralihan kepada mobiliti mesra alam. 
Pemberian insentif kepada pengeluar tempatan bagi mengeluarkan 
kenderaan mesra alam serta pembelian kenderaan tersebut oleh 
pengguna akan dikaji semula. Di samping itu, program pemanduan 
cekap tenaga?? untuk semua kelas kenderaan akan dijadikan 
mandatori. Penggunaan standard bahan api yang lebih ekonomik 
akan digalakkan bagi meningkatkan kecekapan penggunaan bahan 
api untuk kenderaan baharu. 


Program biodiesel B20 yang mengandungi 20% metil ester sawit 
akan diperluas secara berperingkat ke seluruh negara, manakala 
program B30 akan diperkenal pada penghujung Rancangan Kedua 
Belas bagi meningkatkan lagi penggunaan bio bahan api. Sumber 
bahan api alternatif, termasuk gas asli mampat, tenaga hidrogen 
dan sel bahan api juga akan diperluas. Penggunaan kenderaan 
mesra alam terutama bagi pengangkutan awam serta perkhidmatan 
logistik dan penghantaran akan diperluas, manakala peralihan mod 
pengangkutan barangan daripada jalan raya kepada rel akan terus 
digalakkan. Penilaian impak karbon daripada sektor pengangkutan 
akan dibangunkan. Kajian akan dilaksana bagi mengenal pasti 
mekanisme untuk melupuskan kenderaan lama secara mampan. 


Sektor swasta akan digalakkan untuk melabur dalam memajukan 
pembangunan kenderaan generasi masa hadapan serta meningkatkan 
teknologi dan infrastruktur sokongan seperti kenderaan cekap 
tenaga, kenderaan elektrik dan berkuasa hidrogen serta stesen 
pengecas. Dalam hubungan ini, kerjasama triple-helix** akan dipergiat, 
manakala skim insentif berkaitan industri hijau akan dipertingkat. 
Skim ini termasuk Skim Pembiayaan Teknologi Hijau (GTFS), Elaun 
Cukai Pelaburan Hijau (GITA) dan Pengecualian Cukai Pendapatan 
Hijau (GITE). Di samping itu, sektor swasta akan digalakkan untuk 
memperoleh pelabelan hijau yang diiktiraf bagi teknologi dan 
kenderaan generasi masa hadapan. Ekosistem yang menyokong 
mobiliti hijau dari segi dasar dan perundangan, standard, insentif 
serta amalan terbaik akan diperkukuh untuk memudah cara 

inisiatif yang dipacu oleh pihak swasta. Usaha ini akan memastikan 
keberkesanan pelaksanaan agenda mobiliti mesra alam. 


Mempertingkat Tenaga Rendah Karbon 


Usaha bagi menggalakkan penggunaan tenaga rendah karbon 
melalui TBB dan kecekapan tenaga akan ditingkatkan bagi 
mengurangkan pelepasan GHG. Pembangunan dan penggunaan 


12 Latihan yang mengintegrasikan teknik pemanduan cekap tenaga sebagai syarat 
memohon lesen dan permit memandu. 

13 Kolaborasi dalam kalangan tiga pemain utama, iaitu akademia, industri dan 
kerajaan, bekerjasama untuk merangsang dan mempercepat inovasi bagi 
menangani cabaran yang dihadapi oleh masyarakat. 


sumber TBB akan dipergiat untuk memenuhi sasaran 31% TBB 
daripada jumlah kapasiti terpasang. Industri TBB akan digalakkan 
untuk menceburi projek solar terapung dan penghasilan tenaga 
daripada sisa. Selain sumber hidro besar dan solar, tumpuan juga 
akan diberi kepada meningkatkan sumbangan daripada sumber 
boleh baharu yang lain seperti biojisim dan biogas. Penggunaan 
teknologi sedia ada dan baharu seperti cogeneration, solar termal 
dan sel bahan api akan terus digalakkan untuk menyediakan lebih 
banyak pilihan tersedia kepada industri. Di samping itu, Renewable 
Energy Certificate** akan digalakkan untuk membolehkan pembelian 
dan perdagangan TBB. 


Kecekapan tenaga memainkan peranan penting dalam 
mengurangkan penggunaan tenaga. Oleh itu, penggunaan tenaga 
oleh pengguna berintensiti tinggi dalam sektor perindustrian dan 
komersial akan dikawal selia melalui pengenalan akta kecekapan 
dan konservasi tenaga. Selain itu, bagi menggalakkan kecekapan 
tenaga, Geran Audit Tenaga Bersyarat kepada sektor perindustrian 
dan komersial terpilih akan diteruskan. 


PETRONAS telah mengumumkan sasaran untuk mencapai net zero 
carbon emissions pada tahun 2050. PETRONAS telah menyediakan 
pelan untuk membekalkan tenaga bersih dan penyelesaian rendah 
karbon di peringkat global. PETRONAS akan juga melaksanakan 
beberapa inisiatif, termasuk mengurangkan pembakaran 
hidrokarbon dan pelepasan gas ke atmosfera, memerangkap 
pelepasan gas metana dan mengoptimumkan pengeluaran dan 
operasi. Inisiatif lain termasuk meningkatkan keberkesanan dalam 
membekalkan tenaga dan penyelesaian rendah karbon seperti gas 
asli dan TBB; membangunkan bahan api, produk serta penyelesaian 
yang rendah dan sifar karbon; dan melabur dalam penyelesaian 
berasaskan alam semula jadi dengan memelihara dan memulihkan 
keupayaan ekosistem hutan untuk bertindak sebagai penyerap 
karbon. 


Memperluas Pasaran Hijau dan Perolehan Hijau 
Kerajaan 


Pasaran hijau yang mampan merupakan asas dalam menyokong 
pertumbuhan hijau. Dalam hubungan ini, pasaran hijau 

akan diperluas dengan meningkatkan permintaan produk, 
perkhidmatan dan teknologi hijau tempatan serta menggalakkan 
sektor swasta untuk melaksanakan perolehan hijau. Inisiatif ini 
akan mengembangkan perniagaan hijau. Bagi mempertingkat 


14 Mekanisme yang membolehkan pengguna membuat pilihan untuk memperoleh 
TBB dengan menawarkan tarif hijau yang dikenali sebagai MyGreen+ serta 
peluang untuk mengesan dan berjual beli TBB melalui platform Malaysia Green 
Attribute Tracking System. 

keupayaan dan mencegah greenwashing?”, industri tempatan 
terutama perusahaan mikro, kecil dan sederhana (PMKS) akan 
terus digalakkan untuk menyertai program pembangunan industri 
hijau. Program ini termasuk pembangunan keupayaan, pensijilan, 
penyebaran maklumat dan pemadanan perniagaan. Industri 
tempatan juga digalakkan untuk mengguna pakai label hijau 

yang diiktiraf dan mengamalkan kerjasama triple-helix dalam 
menghasilkan produk hijau baharu. Dalam hubungan ini, inisiatif 
bagi memudahkan industri mendapat label hijau akan dipertingkat 
dengan menyediakan mekanisme kewangan dan kepakaran teknikal 
yang bersesuaian. 


Inisiatif GGP akan diperluas kepada kerajaan negeri dan PBT. 
Lebih banyak produk dan perkhidmatan hijau tempatan akan 
disediakan bagi menyokong peluasan GGP. Pelaksanaan GGP juga 
akan diperluas kepada perolehan kerja bagi projek pembinaan 
dan pengubahsuaian. Pelaksanaan ini akan menjadi pemangkin 
dalam menjadikan sektor pembinaan lebih mesra alam. Label 
hijau, reka bentuk dan kaedah serta penggunaan bahan mesra 
alam dan yang dikitar semula akan digalakkan. Bagi terus 
menggalakkan pembinaan mesra alam, pelan tindakan jangka 
pendek dan garis panduan bagi GGP kerja akan disediakan. Selain 
itu, promosi produk dan perkhidmatan hijau, termasuk bangunan 
dan infrastruktur mesra alam akan dipergiat untuk melonjakkan 
permintaan daripada sektor swasta dan orang awam. Pelan 
tindakan penggunaan dan pengeluaran mampan (SCP) pula akan 
dilaksana untuk menggalakkan amalan perniagaan dan gaya hidup 
yang mampan. Pelaksanaan amalan SCP akan menambah baik 
kecekapan sumber dan keberkesanan kos di samping mengurangkan 
impak alam sekitar. 


Strategi A2 


Mempercepat Peralihan kepada Ekonomi 
Kitaran 


Peralihan daripada ekonomi linear konvensional kepada ekonomi 
kitaran diperlukan untuk mewujudkan perniagaan dan pelaburan 
yang lebih mampan dan bertanggungjawab. Peralihan ini 
merupakan anjakan sistematik bagi membina daya tahan jangka 
panjang yang akan menjana perniagaan hijau dan peluang baharu 
ekonomi. Perubahan ini juga memberi manfaat kepada alam sekitar 
dan masyarakat. Selaras dengan penerimagunaan ekonomi kitaran, 
penerimaan pendekatan keseluruhan negara serta integrasi SDG 
dan prinsip ESG dalam membuat keputusan akan digalakkan. 
Antara inisiatif yang akan dilaksana bagi mempercepat peralihan 
ini termasuk mewujudkan ekosistem yang menyokong, menambah 
baik reka bentuk dan proses bagi produk dan perkhidmatan, 


15 Tindakan yang memberi tanggapan palsu atau maklumat tidak tepat tentang 
produk sesebuah syarikat adalah mesra alam. 


memperluas tanggungjawab pengeluar dan memperkukuh 
pengurusan sisa. Inisiatif ini adalah selari dengan Matlamat 6, 7, 
11, 12, 13, 14 dan 15 Agenda 2030. Ringkasan konsep ekonomi 
kitaran adalah seperti ditunjukkan dalam Kotak 8-2. 


Mewujudkan Ekosistem yang Menyokong Ekonomi 
Kitaran 


Perniagaan, khususnya PMKS akan digalakkan untuk menerima 
pakai konsep ekonomi kitaran dalam reka bentuk, pengeluaran, 
logistik, penggunaan dan pengurusan sisa bagi produk dan 
perkhidmatan. Dalam hubungan ini, rangka kerja akan dibangunkan 
sebagai panduan kepada sektor ekonomi untuk beralih 

kepada ekonomi kitaran. Rangka kerja ini akan memetakan 
keseluruhan rantaian nilai produk dan perkhidmatan serta pihak 
berkepentingan yang terlibat. Pelan tindakan ekonomi kitaran 
berkaitan sisa pepejal, plastik, sisa terjadual dan agrikomoditi juga 
akan diperkenal untuk mencapai outcome keseluruhan sistem 
ekonomi dan alam sekitar yang lebih baik. Dasar, perundangan 
dan instrumen ekonomi yang berkaitan akan dibangunkan untuk 
memudah cara peralihan kepada ekonomi kitaran. Manakala, 
R&D&C&I serta kerjasama pintar dalam kalangan pihak 
berkepentingan akan dipergiat untuk melonjakkan pelaksanaan 
ekonomi kitaran. 


Menambah Baik Reka Bentuk dan Proses bagi 
Produk dan Perkhidmatan 


Reka bentuk produk dan perkhidmatan memainkan peranan 
utama dalam menentukan kecekapan penggunaan sumber dan 
menggalakkan ekonomi kitaran. Oleh itu, perniagaan akan 
digalakkan untuk mereka bentuk produk yang lebih tahan lama, 
boleh dibaiki, diguna semula dan dikitar semula serta menggunakan 
bahan dikitar semula sebagai input. Perniagaan juga digalakkan 
untuk mendapat label hijau yang diiktiraf. Dasar dan perundangan 
berkaitan akan dikaji semula untuk memasukkan keperluan reka 
bentuk eko termasuk penggunaan bahan yang boleh dikitar 
semula. Penanda aras alam sekitar dari aspek kriteria kandungan 
kitar semula, tahap keselamatan bagi bahan dikitar semula dan 
kandungan bahan kimia juga akan dimasukkan dalam kajian 
semula tersebut. Selain itu, instrumen ekonomi seperti GTFS, 
GITA dan GITE akan dimanfaatkan untuk menyokong perniagaan 
dalam pengeluaran produk dan perkhidmatan hijau. Lebih banyak 
model ekonomi perkongsian termasuk menjadikan produk sebagai 
perkhidmatan akan diperkenal untuk menggalakkan perkongsian 
penggunaan produk dan perkhidmatan serta kemudahan. 

Kotak 8-2 


Konsep Ekonomi Kitaran 


Apakah Ekonomi Kitaran? 


Kebanyakan sektor di Malaysia mengamalkan konsep ekonomi 

linear yang menggunakan sumber secara intensif dan kurang cekap, 
menjana sisa dalam jumlah yang tinggi, menghasilkan gas rumah 
kaca dan menyebabkan pencemaran. Memandangkan sumber asli 
mengalami penyusutan yang cepat, dan pertumbuhan semula yang 
perlahan dan kemerosotan kualiti, maka terdapat keperluan segera 
untuk beralih kepada ekonomi kitaran. Ekonomi kitaran memberi 
penekanan kepada mengembalikan sumber ke dalam sistem ekonomi 
dan alam sekitar melalui inisiatif guna semula dan pencegahan sisa!, 
seterusnya mengurangkan kehilangan sumber. Reka bentuk yang 
menggalakkan kitaran adalah titik permulaan dalam pembangunan 
sebarang produk atau perkhidmatan baharu dalam ekonomi kitaran, 
dengan mengutamakan ketahanan, guna semula, pembaikan, kitar 
semula dan pembuatan semula. Ekonomi kitaran akan dicapai melalui 
penambahbaikan reka bentuk dan pembuatan produk, model ekonomi 
perkongsian? yang inovatif dan peningkatan mekanisme kitar semula. 
Peralihan kepada ekonomi kitaran akan mempertingkat kecekapan dan 
keberkesanan kos dengan ketara, mengurangkan kebergantungan ke 
atas sumber asli dan tekanan kepada alam sekitar serta menangani 
perubahan iklim. Peralihan ini juga akan menjadikan ekonomi lebih 
inovatif dan berdaya saing serta mewujudkan peluang baharu untuk 
pertumbuhan hijau. 


Ekonomi Linear berbanding Ekonomi 
Kitaran 


Secara tradisi, ekonomi linear mengamalkan pendekatan ambil-buat- 
guna-lupus dengan memproses bahan mentah untuk dijadikan produk 
yang boleh diguna dan dibuang sebagai sisa setelah tamat tempoh 
penggunaan. Dengan ini, nilai ekonomi diperoleh dengan mengeluar 
dan menjual produk sebanyak mungkin tanpa mengambil kira kesan 
kepada alam sekitar. Sebaliknya, ekonomi kitaran mengamalkan 
pendekatan kurangkan, guna semula dan kitar semula (3R) yang 
meminimumkan penggunaan sumber, memaksimumkan penggunaan 
semula produk dan mengitar semula bahan ke dalam kitaran 
pembuatan. Dalam sistem kitaran ini, nilai ekonomi diwujudkan dengan 
memberi tumpuan kepada pemuliharaan. Perbezaan antara ekonomi 
linear dan ekonomi kitaran adalah seperti ditunjukkan dalam jadual di 
bawah: 


Kurangkan-guna semula- 


Pendekatan Ambil-buat-guna-lupus kitar semula 
Penggunaan Penggunaan sumber yang | Penggunaan sumber yang 
Sumber intensif cekap 
Penggunaan jangka 
o Penggunaan jangka pendek | panjang dan kitar hayat 


yang banyak 


Guna Semula Tidak diguna semula Baiki dan guna semula 


Pemerolehan semula dan 
dikitar semula (hanya sisa 
yang tidak dapat dielak 
akan dilupuskan) 


Tamat Tempoh 


Hayat Pelupusan 


Bagaimana Ekonomi Kitaran Berfungsi? 


Ekonomi kitaran boleh diilustrasikan dalam pembuatan perabot kayu 
seperti ditunjukkan dalam Rajah 1. Bahan mentah diperoleh secara 
mampan melalui penebangan terpilih dari ladang hutan mampan. 
Pembuatan yang cekap sumber akan membolehkan sisa pengeluaran 
dimasukkan semula ke dalam proses pembuatan bagi menghasilkan 
produk lain atau menjana tenaga boleh baharu. Dalam ekonomi 
kitaran, produk akan diberi eko-label dan direka bentuk supaya 
berkualiti tinggi, tahan lama, boleh dibaiki, diguna semula dan dikitar 
semula. Dengan ini, jangka hayat produk dapat dipanjangkan selama 
mungkin dan apabila produk tersebut rosak, produk boleh dibaiki dan 
diguna semula. Produk yang tidak dapat dibaiki akan diperoleh dan 
dikitar semula, seterusnya dikembalikan ke dalam kitaran pembuatan 
sebagai input bagi produk baharu atau penjanaan tenaga boleh baharu. 
Proses ini akan mengurangkan penggunaan bahan mentah yang 
diperlukan untuk pengeluaran. Hanya sisa yang tidak dapat dielak, 
iaitu yang tidak dapat diguna semula atau dikitar semula akan dilupus 
di tapak pelupusan sanitari. Keseluruhan rantaian bekalan ekonomi 
kitaran adalah disokong oleh logistik hijau. 


The Circular Economy in Cities and Regions, Pertubuhan Kerjasama dan Pembangunan Ekonomi (OECD), 2019. 
2 Platform dalam talian yang membolehkan pelanggan mendapat akses kepada aset tanpa perlu memiliki aset tersebut. Contoh model ekonomi perkongsian 


termasuk Airbnb, Grab dan SOCAR Malaysia. 

Rajah 1 
Ekonomi Linear berbanding Ekonomi Kitaran 


Mula 4 


3 
Ra) Bahan Mentah 
P 


Ambil 


© 


Ambil 
Penggunaan Bahan Mentah yang Berkurangan 


Pengguna 


Produk sebagai Perkhidmatan 


Pengguna 


Pusat 
Pembaikan & 
Kitar semula 


Loji Sisa kepada 
Tenaga 


1 Sisa yang Tidak dapat 


Tapak Pelupusan 


Tapak Pelupusan "P3 
Sanitari 1 “2, 
Tamat Logistik Hijau 


Reka Bentuk 
& Pembuatan == Sisa sebagai Sumber 
Ñ Es Sisa kepada Tenaga 
Reka Bentuk € - 
Pembuatan 
2 Pembuatan Semula 
Peruncitan & 
Pengedaran ws 5 Eng 
na 
Sistem Ambil-Balik ) 
“ 
$ 

Amalan Terbaik 
Ekonomi Kitaran 


Ekonomi kitaran sedang dilaksana di 
kebanyakan negara. Konsep ini memberi 
tumpuan kepada kecekapan sumber 

dan pendekatan 3R. Ekonomi kitaran 
menggalakkan, antara lain, reka bentuk eko, 
larangan ke atas plastik sekali guna serta 
penggunaan beg plastik biodegradasi untuk 
sisa organik. Pelaksanaan konsep ekonomi 
kitaran merangkumi seluruh rantaian nilai 
produk yang melibatkan penetapan peraturan 
dan garis panduan serta penggunaan 
instrumen ekonomi. 


Pengeluaran 


Garis panduan reka bentuk botol 
polyethylene terephthalate (PET) 


European PET Bottle Platform telah 
menerbitkan garis panduan reka bentuk bagi 
botol PET, termasuk bahan tambahan, sistem 
penutupan, pelapik, label dan komponen 

lain untuk memudahkan produk dikitar 
semula. Antara lain, garis panduan ini dengan 
jelas tidak menggalakkan penggunaan 
polyvinyl chloride colloquial (PVC) dalam 
sebarang bahagian botol dan mengesyorkan 
penggunaan bahan yang boleh dikitar semula 
seperti polyethylene (PE) atau polypropylene 
(PP). Pada tahun 2019, beberapa pengeluar 
dan jenama antarabangsa telah membuat 
komitmen untuk menghentikan penggunaan 
PVC secara berperingkat dalam pelabelan 
dan pembungkusan, dan menggunakan 
sekurang-kurangnya 25% plastik yang 
dikitar semula dalam penghasilan botol. 
Kandungan minimum bahan kitar semula 
akan dijadikan mandatori di semua negara 
Eropah pada tahun 2025, dan seterusnya 
akan ditingkatkan secara berperingkat. 

Penggunaan 


Larangan penggunaan plastik sekali guna 


Majlis Perbandaran Basel dan Bern di Switzerland (2019), Munich di 
Jerman (1992) dan Vienna di Austria (2011) telah memperkenalkan 
dasar yang mewajibkan penggunaan cawan, pinggan dan botol 

yang boleh diguna semula dalam semua acara awam. Dalam 
kebanyakan kes, sistem bayaran balik deposit adalah diwajibkan 
untuk memastikan barangan yang boleh diguna semula dipulangkan 
kepada gerai makanan atau penganjur acara. Kebanyakan acara awam 
menggunakan cawan plastik yang boleh diguna semula dan tahan 
memandangkan cawan tersebut dianggap selamat. Dasar tersebut 
telah mengurangkan penjanaan sisa plastik secara drastik dalam 
acara awam. Kebanyakan sisa yang dihasilkan di gerai makanan terdiri 
daripada sisa makanan dan tisu akan dikitar semula sebagai kompos 
atau biogas. 


Bali, Indonesia telah melarang penggunaan plastik sekali guna seperti | 


beg beli-belah, styrofoam dan penyedut minuman pada Disember 
2018 menyasarkan pengeluar, pengedar, pembekal dan perniagaan. 
Selepas tempoh enam bulan larangan ini diperkenal, permit institusi 
perniagaan akan ditarik balik sekiranya tidak mematuhi larangan 
tersebut. Selain itu, dalam menangani isu pencemaran plastik, 
cadangan cukai pelancongan tambahan sedang dipertimbang untuk 
membiayai pembersihan pantai. 


Guna semula 


Botol minuman yang boleh diguna 
semula 


Penggunaan botol minuman yang boleh 
diguna semula mempunyai kelebihan dari 
segi alam sekitar berbanding botol dan tin 
sekali guna. Di Jerman, sistem deposit- 
pengembalian wang yang mandatori untuk 
semua bekas minuman telah mewujudkan 
persaingan yang setara. Semua pengeluar 
botol minuman dikehendaki menyumbang 
dalam mekanisme pengambilan balik secara 
bersama. Dengan sistem ini, pengguna 
terdorong untuk mengembalikan semua 
bekas minuman dan akan dibayar untuk 
setiap botol yang dikembalikan. Inisiatif ini 
telah meningkatkan jumlah botol yang boleh 
diguna semula. 


Pengutipan sisa 
Beg plastik biodegradasi bagi kutipan 


: sisa organik 


Bandaraya Milan di Itali menggalakkan 
penggunaan beg plastik biodegradasi 

bagi kutipan sisa makanan isi rumah. 

Beg tersebut boleh dikompos dan boleh 
diproses bersama dengan sisa makanan 
yang dikumpul di loji pemprosesan biogas 
dan kompos. Selepas pengenalan sistem 
ini pada tahun 2012, kadar kutipan sisa bio 
meningkat daripada sekitar 3596 kepada 
hampir 60% dan meletakkan Milan berada 
pada kedudukan antara yang tertinggi di 
Eropah. 

Penerimagunaan teknologi hijau dalam industri akan 
meningkatkan keberkesanan penggunaan sumber dan menjimatkan 
kos pengeluaran. Dalam ekonomi kitaran, strategi yang 
mengoptimumkan sumber akan melibatkan peningkatan kitar 
semula sisa pengeluaran dan penggunaan bahan dikitar semula 
dalam mewujudkan produk baharu serta reverse logistics*?. Dalam 
hubungan ini, kandungan minimum bahan dikitar semula dan 
standard perolehan sumber yang mampan akan ditetapkan. Bagi 
menyokong usaha ini, kerjasama triple-helix untuk inovasi akan 
dipergiat, terutama dalam melaksana R&D&C&I untuk menghasilkan 
produk bernilai tinggi daripada sisa dan menerima pakai amalan 
terbaik dalam aktiviti kitar semula. Perniagaan akan digalakkan 
untuk melabur dalam pembangunan teknologi dan produk hijau 
serta industri kitar semula sisa. Syarikat yang menjalankan aktiviti 
kitar semula sisa tempatan yang bernilai tinggi ditambah dan 
menggunakan teknologi hijau akan terus layak mendapat Taraf 
Perintis atau Elaun Cukai Pelaburan di bawah Akta Penggalakan 
Pelaburan 1986. Aktiviti ini termasuk kitar semula sisa pertanian 
atau produk sampingan pertanian, kitar semula sisa toksik 

atau bukan toksik, kitar semula bahan kimia dan getah yang 
diambil semula serta pengeluaran papan panel atau produk 
berasaskan kayu yang dibentuk semula. Untuk layak, perniagaan 
hanya dibenarkan untuk kitar semula sisa yang diperoleh dari 
dalam negara dan pengimportan sisa daripada luar negara tidak 
dibenarkan. 


Melaksana Peluasan Tanggungjawab Pengeluar 


Peluasan tanggungjawab pengeluar (EPR) merupakan pendekatan 
dasar yang meletakkan tanggungjawab kepada pengeluar untuk 
merawat dan melupuskan produk yang telah digunakan sama ada 
melalui tindakan kendiri atau sumbangan kewangan. Tanggungjawab 
berkenaan akan mendorong pengeluar untuk mengurangkan sisa 

di punca dan menggalakkan pengeluaran produk mesra alam. 
Dalam hubungan ini, peraturan baharu bagi buangan peralatan 
elektrik dan elektronik (e-sisa) isi rumah akan diperkenal bagi 
pelaksanaan EPR untuk e-sisa. Pendekatan EPR juga akan diperluas 
untuk meliputi lain-lain jenis dan aliran sisa, terutama bahan 
pembungkusan dan plastik sekali guna. Peraturan berkaitan, 
instrumen ekonomi dan mekanisme pemantauan akan disediakan 
untuk membolehkan pengeluar dan peruncit melaksana EPR bagi 
jenis sisa yang lain. Pelaksanaan EPR akan disokong melalui sistem 
pengambilan balik oleh pengeluar atau pemilik jenama serta 
menerima pakai prinsip pengguna yang membayar dan pencemar 
yang membayar. 


16 Proses melaksana, mengawal dan merancang aliran barangan siap, bahan 
mentah dan barangan dalam proses secara kos efektif. Aliran reverse logistics 
bermula daripada titik penggunaan (iaitu pengguna) kepada titik permulaan (iaitu 
pengilang) untuk melupus barangan secara teratur atau mendapatkan semula 
nilai. 


Memperkukuh Pengurusan Sisa 


Pengurusan sisa pepejal akan diperkukuh untuk memastikan 
pematuhan kepada standard sedia ada bagi mencapai matlamat 
sisa sifar. Penguatkuasaan pengasingan sisa di punca dan 
pelaksanaan inisiatif 3R akan dipergiat, terutama di kawasan 
bandar. Fasiliti untuk pengumpulan, pengasingan dan kitar semula 
sisa akan ditambah, terutama di kawasan perumahan, institusi dan 
komersial. Kerajaan negeri yang masih belum menerima pakai Akta 
Pengurusan Sisa Pepejal dan Pembersihan Awam 2007 akan disaran 
untuk menggubal atau meminda undang-undang kecil dan ordinan 
yang berkaitan bagi memastikan semua jenis sisa diurus secara 
menyeluruh. Penguatkuasaan Peraturan-Peraturan Pengurusan Sisa 
Pepejal dan Pembersihan Awam (Skim bagi Sisa Pepejal Komersial, 
Perindustrian dan Keinstitusian) 2018 dan Peraturan-Peraturan 
Pengurusan Sisa Pepejal dan Pembersihan Awam (Skim bagi Sisa 
Pepejal Pembinaan) 2018 akan memastikan semua sisa diasingkan 
di punca bagi membolehkan rawatan, kitar semula dan pelupusan 
yang teratur. Pangkalan data yang komprehensif untuk semua jenis 
sisa juga akan dibangunkan bagi pemantauan yang lebih baik dan 
menyokong inisiatif ekonomi kitaran. 


Beberapa kemudahan pengurusan sisa bersepadu akan dibina 

bagi mempertingkat keberkesanan pengurusan sisa. Kemudahan 
bersepadu ini menggabungkan kemudahan pemerolehan semula 
bahan untuk mengelas dan mengasingkan sisa: kemudahan rawatan 
termasuk pengurai anaerob, pengompos dan insinerator; serta 
tapak pelupusan sanitari. Penggunaan kemudahan bersepadu ini 
akan dimanfaatkan sepenuhnya untuk mengurus jenis sisa yang 
berlainan seperti sisa pepejal dan sisa industri serta kumbahan. 
Langkah ini akan membolehkan pengurusan sisa yang sistematik, 
menyeluruh dan mampan. Pembinaan kemudahan bersepadu ini 
mampu merawat kira-kira 95% sisa dan hanya 5% akan dilupuskan 
di tapak pelupusan sanitari. Dalam meningkatkan aktiviti kitar 
semula, pemerolehan semula dan rawatan sisa tempatan serta 
mempercepat peralihan kepada ekonomi kitaran, pembinaan 
taman eko sisa dan pembangunan teknologi pengurusan sisa akan 
digalakkan. Tapak pelupusan terbuka sedia ada pula akan ditutup 
dengan selamat dan pengimportan sisa akan dihentikan secara 
berperingkat. 


Produk sekali guna, termasuk plastik dan bahan pembungkusan 
adalah tidak digalakkan, terutama di tempat makan dan acara 

awam. Usaha ini akan dilaksana melalui kerjasama dengan 

pihak berkepentingan yang berkaitan seperti pemilik restoran 

dan kompleks beli-belah serta penganjur acara awam. Pihak 
berkepentingan akan digalakkan untuk menggunakan produk 
alternatif yang bersih, mesra alam dan senang diperoleh, seperti 
perkakasan yang boleh diguna semula, biodegradasi atau tahan lasak. 

Undang-undang sedia ada termasuk Akta 127 dan Akta Kastam 
1967 akan disemak semula untuk membolehkan penguatkuasaan, 
pemantauan dan kawalan yang lebih ketat bagi import dan 

eksport sisa. Pindaan terkini ke atas klasifikasi plastik di bawah 
Konvensyen Basel Mengenai Kawalan Pergerakan Rentas Sempadan 
Buangan Berbahaya dan Pelupusannya akan dikuatkuasakan 

pada tahun 2021. Susulan daripada penguatkuasaan ini, negara 
pengeksport perlu mendapat kebenaran terlebih dahulu daripada 
negara pengimport sebelum pergerakan sisa rentas sempadan 
berlaku. Selain itu, pemeriksaan di lokasi dan pengesahan bagi 
semua jenis sisa import akan dipertingkat. Langkah ini untuk 
memastikan sisa yang diimport adalah selamat untuk dirawat dan 
dikitar semula sebagai bahan untuk pengeluaran bagi menyokong 
ekonomi kitaran. Pada masa yang sama, usaha untuk mengesan dan 
menghapuskan operator sisa haram akan dipergiat dan penalti yang 
lebih berat akan dikenakan bagi membendung aktiviti haram. 


Strategi A3 


Menggalakkan Perkongsian Tanggungjawab 
dalam Mencegah Pencemaran 


Tanggungjawab untuk melindungi alam sekitar akan dikongsi 
bersama oleh kerajaan dan semua pihak berkepentingan. Bagi 
mencegah pencemaran, kesihatan bumi akan diarus perdana 

dalam dasar, perancangan dan pelaksanaan pembangunan. Dalam 
hubungan ini, usaha akan dipergiat untuk mengutamakan kesihatan 
alam sekitar serta melaksana pengurusan bahan kimia dan bahan 
berbahaya secara mesra alam. Usaha ini selari dengan Matlamat 6, 
11 dan 12 Agenda 2030 dan akan menjadikan alam sekitar lebih 
sihat sebagai asas untuk kualiti hidup yang lebih baik. 


Mengutamakan Kesihatan Alam Sekitar 


Alam sekitar dan kesihatan manusia adalah saling berhubung 

kait. Oleh itu, kesihatan alam sekitar perlu diberi keutamaan 

bagi mengurangkan risiko kepada semua hidupan, khususnya 
manusia. Akta 127 akan dikaji semula bagi menangani isu alam 
sekitar secara efektif termasuk isu baru muncul. Di samping itu, 
peraturan, pelan induk dan garis panduan baharu akan disediakan 
manakala yang sedia ada akan ditambah baik. Inisiatif ini termasuk 
pengenalan peraturan mengenai e-sisa isi rumah, pelan induk udara 
bersih dan garis panduan untuk menguruskan kenderaan tamat 
tempoh jangka hayat serta modul amalan hijau untuk bahan kimia 
dan sisa berjadual dari industri. Usaha penguatkuasaan alam sekitar 
akan dipergiat dan ditambah baik. Usaha ini akan dilaksana melalui 
sistem pengawasan dan penguatkuasaan pintar, sistem pematuhan 
kendiri dalam talian oleh industri, sistem hydrocarbon fingerprinting 


untuk menangani tumpahan minyak di laut dan sistem maklumat 
geospatial alam sekitar. Tambahan pula, pasukan petugas khas 
cegah jenayah alam sekitar yang melibatkan agensi penguatkuasaan 
berkaitan alam sekitar dan PDRM telah ditubuhkan pada 
September 2020 untuk membanteras jenayah alam sekitar melalui 
kerjasama strategik. Bagi membolehkan tindakan segera diambil ke 
atas penjenayah alam sekitar, pasukan petugas khas cegah jenayah 
alam sekitar akan diperkasa untuk menguatkuasakan Akta 127 
dan Akta Industri Perkhidmatan Air 2006. Selain itu, kajian untuk 
menentukan daya tampung oleh ruang udara, sungai dan tanah 
dalam menyerap bahan pencemar akan dijalankan, terutama di 
kawasan berisiko tinggi untuk memudah cara penguatkuasaan. 


Aktiviti yang ditetapkan di bawah Penilaian Impak Alam Sekitar 
(EIA) akan diperluas bagi memperkukuh pengurusan alam sekitar. 
Dalam menyokong usaha ini, kajian menilai keberkesanan EIA dan 
pengenalan penilaian Strategik Alam Sekitar? (SEA) akan dijalankan. 
Akta Perikanan 1985 akan disemak semula untuk memasukkan 
impak daripada pembangunan kawasan pesisir terhadap ekosistem 
perikanan. Tambahan pula, penilaian impak kesihatan dan sosial 
akan dipertingkat bagi menyokong proses membuat keputusan 
berasaskan bukti dan risiko yang termaklum. 


Selaras dengan konsep pengeluaran yang lebih bersih, pemilik 
premis dan pemaju dikehendaki mencegah pencemaran atau 
mengurangkan pelepasan bahan pencemar di punca. Langkah ini 
akan dilaksana melalui pencegahan dan pengawalan pelepasan yang 
lebih baik. Pemilik premis dan pemaju projek juga dikehendaki 
mengemukakan laporan secara berkala kepada pihak berkuasa. Oleh 
itu, syarat baharu bagi mencegah pencemaran alam sekitar akan 
dikuat kuasa. Syarat baharu ini telah termaktub dalam Akta 127 dan 
standard lain, termasuk JKR Standard on Environmental Protection 
and Enhancement Works. Dalam meningkatkan pematuhan industri 
kepada undang-undang dan standard alam sekitar, latihan teknikal 
dalam bidang yang berkaitan serta program pensijilan profesional 
untuk pemain industri akan dipertingkat. 


Pelaksanaan Pelan Pengurusan Penghapusan Hidroklorofluorokarbon 
(HCFC) Malaysia (HPMP Peringkat 2) (2017-2022) akan dipercepat 
bagi menghapuskan penggunaan bahan yang menipiskan lapisan 
ozon dalam pengeluaran busa, refrigeran dan pendingin hawa. Ini 
juga akan memacu penggunaan dan penerimagunaan teknologi 

dan bahan alternatif yang lebih baik, seterusnya menghasilkan 
proses perindustrian yang lebih bersih dan selamat. Dengan 
ratifikasi Pindaan Kigali kepada Protokol Montreal mengenai Bahan- 
bahan yang Menipiskan Lapisan Ozon, proses dan prosedur akan 
diwujudkan untuk mengurangkan penggunaan hidrofluorokarbon 
(HFC) secara berperingkat. Pengurangan penggunaan HFC akan 
menyumbang kepada usaha untuk menangani isu perubahan iklim. 


17 SEA merupakan proses yang proaktif dan komprehensif yang mengenal pasti dan 
menilai kepentingan implikasi alam sekitar dan kelestarian bagi pelan, program 
dan dasar tertentu untuk memastikan implikasi tersebut diambil kira dan 
ditangani sepenuhnya di peringkat paling awal proses pembuatan keputusan. 

Melaksana Pengurusan Bahan Kimia dan Bahan 
Berbahaya secara Mesra Alam 


Pengurusan bahan kimia dan bahan berbahaya serta buangannya 
secara mesra alam, adalah penting dalam mengawal dan 
meminimumkan risiko daripada bahan tersebut. Dalam hubungan 
ini, pasukan petugas khusus akan ditubuhkan untuk menyelaras dan 
mengawal selia keseluruhan pengurusan bahan kimia dan bahan 
berbahaya, iaitu daripada peringkat pengeluaran hingga pelupusan. 
Kajian terperinci akan dijalankan untuk membangunkan rangka 
kerja kawal selia yang komprehensif dan memperkukuh tadbir urus 
supaya setara dengan amalan terbaik antarabangsa. Selaras dengan 
usaha ini, peraturan baharu akan diperkenal, manakala perundangan 
yang berkaitan termasuk Akta 127, Akta Keselamatan dan Kesihatan 
Pekerjaan 1994 dan Akta Racun 1952 akan disemak semula. Di 
bawah peraturan baharu ini, pemakluman dan pelaporan mengenai 
pengeluaran, import, eksport, penggunaan dan pengurusan bahan 
kimia dan bahan berbahaya akan dijadikan mandatori. Mekanisme 
untuk memantau pergerakan bahan tersebut dan sisanya juga akan 
diperkenal. Fasiliti bersepadu bagi rawatan dan pelupusan bahan 
buangan terjadual akan dibina untuk membolehkan pemerolehan 
semula, rawatan, kitar semula dan pengurusan sisa secara mesra 
alam. Ini akan mengurangkan aktiviti pembuangan secara haram. 
Pada penghujung tahun 2025, kadar kitar semula buangan terjadual 
disasarkan meningkat kepada 35%. 


Pelaksanaan Pelan Strategi dan Tindakan bagi Pengurusan Bahan 
Kimia akan dipercepat. Import dan eksport produk terpilih yang 
mengandungi merkuri akan dilarang. Proses pembuatan produk 
yang menggunakan merkuri dan sebatiannya serta penggunaan 
racun perosak dan bahan kimia toksik yang memudaratkan alam 
sekitar akan dihapuskan secara berperingkat. Bahan tersebut akan 
diganti dengan produk alternatif yang mesra alam. Kerjasama triple- 
helix akan terus digalakkan untuk melaksana R&D&C&I dalam 
membangunkan lebih banyak produk mesra alam. 


Strategi A4 


Mempertingkat Daya Tahan terhadap 
Perubahan Iklim dan Bencana 


Perubahan iklim memburukkan lagi skala dan intensiti bencana 
alam dan kejadian cuaca melampau, seterusnya meningkatkan 
risiko bencana berkaitan iklim. Banjir, kemarau, tanah runtuh, 
gempa bumi dan tsunami serta bencana berkaitan kesihatan 
mengancam kesejahteraan manusia, menjejaskan aktiviti ekonomi 
dan memusnahkan alam sekitar. Oleh itu, daya tahan terhadap 
perubahan iklim dan bencana merupakan elemen penting dalam 


pembangunan sosioekonomi. Dalam hubungan ini, tindakan 
berasaskan bukti dan risiko yang termaklum serta pendekatan 
bersepadu untuk merangka langkah penyesuaian kepada 
perubahan iklim dan pengurangan risiko bencana akan diambil 
dalam perancangan pembangunan. Sistem amaran awal serta 
langkah tindak balas, kesiapsiagaan dan pemulihan bencana akan 
diperkukuh. Inisiatif ini akan meningkatkan daya tahan negara 
untuk menghadapi impak perubahan iklim dan bencana selari 
dengan Matlamat 11 dan 13 Agenda 2030. 


Melaksana Tindakan Berasaskan Bukti dan Risiko 
yang Termaklum 


Impak perubahan iklim dan risiko bencana akan diambil kira dalam 
perancangan dan pelaksanaan dasar bagi membolehkan tindakan 
berasaskan bukti dan risiko yang termaklum. Penilaian kerentanan 
akan diperluas bagi meliputi lebih banyak kawasan, komuniti 

dan sektor yang berisiko tinggi dan sensitif termasuk kawasan 
cenderung dilanda banjir, kesihatan manusia dan sektor pertanian. 
Kerjasama rentas sektor antara agensi kerajaan dengan pihak 
berkepentingan yang lain juga akan diperkukuh untuk pelaksanaan 
yang lebih cekap dan terselaras serta proses membuat keputusan 
yang lebih baik. Di samping itu, data berkaitan akan disediakan 
kepada pihak berkepentingan, manakala proses dan prosedur bagi 
perkongsian data akan dibangunkan untuk memastikan integrasi 
data yang lebih baik. 


Pemantauan dan penilaian ke atas bencana alam akan dipertingkat 
untuk terus menambah baik tahap kesiapsiagaan dan tindak balas 
terhadap bencana. Pusat data dan platform daftar risiko pelbagai 
bahaya akan diwujudkan bagi membolehkan perkongsian data dan 
maklumat yang cekap. Keupayaan model hidroiklim akan dipertingkat 
untuk menjelaskan perubahan iklim yang dinamik dan meramalkan 
variasi kerpasan. Model hidroiklim yang bersepadu dengan penilaian 
risiko pelbagai bahaya akan dibangunkan bagi merangkumi elemen 
keragaman iklim, peningkatan aras laut, luruan ribut dan air pasang 
luar biasa. Selain itu, peta bahaya dan risiko pelbagai skala akan 
diperluas untuk meliputi lebih banyak kawasan bagi mengurangkan 
impak ke atas sektor dan komuniti yang mudah terjejas. 


Kajian menunjukkan bahawa kehilangan biodiversiti, kemerosotan 
ekosistem dan perubahan iklim mempunyai impak langsung ke atas 
penularan jangkitan penyakit zoonotik dan penyakit bawaan vektor 
seperti penyakit anjing gila, Japanese encephalitis dan denggi. 
Dalam hubungan ini, penyelidikan ke atas penyakit yang sensitif 
kepada perubahan iklim, khususnya bawaan vektor, air dan udara 
serta kemerosotan kualiti alam sekitar akan dipergiat. Penyelidikan 
yang menyeluruh akan menyumbang kepada penemuan penawar 
penyakit dan mewujudkan prosedur operasi standard bagi 
mengawal penularan penyakit. 

Menggunakan Pendekatan Bersepadu bagi Adaptasi 
Perubahan Iklim dan Pengurangan Risiko Bencana 


Perancangan yang inklusif dan pendekatan bersepadu akan 
digunakan dalam menangani perubahan iklim dan risiko bencana. 
Dasar kebangsaan mengenai pengurusan risiko bencana dan pelan 
daya tahan bencana di pelbagai peringkat serta pelan tindakan 
adaptasi kebangsaan akan dibangunkan. Pelan ini akan diintegrasikan 
ke dalam pelan pembangunan tempatan, struktur dan sektor 

untuk menambah baik perancangan dan pelaksanaan langkah yang 
bersesuaian. Rangka kerja yang menggariskan langkah penyesuaian 
dan pengurangan risiko akan dibangunkan bagi menangani bahaya 
geologi termasuk gempa bumi dan runtuhan tanah di dasar 

laut. Pelan spatial yang berkaitan akan disemak semula dengan 
mengambil kira langkah penyesuaian dan pengurangan risiko ini. 
Selain itu, pengetahuan saintifik dan tempatan akan diasimilasikan 
bagi menambah baik perancangan dan pelaksanaan langkah yang 
akan menangani impak perubahan iklim dan bencana yang kompleks 
dan sentiasa berubah. 


Pendekatan bersepadu yang menggabungkan inisiatif struktur dan 
bukan struktur akan diperluas untuk mempertingkat daya tahan 
serta memastikan kemampanan dan keberkesanan kos. Dalam 
hubungan ini, pemaju projek akan terus digalakkan untuk mengambil 
kira peta bahaya di tapak, pelan kesiapsiagaan bencana serta 
insurans bencana dalam pelaksanaan projek. Bagi menyokong usaha 
ini, impak sosioekonomi berikutan perubahan iklim dan bencana 
akan dinilai supaya implikasi akibat kejadian berkenaan difahami dan 
diurus dengan lebih baik. Langkah penyesuaian dan pengurangan 
risiko berasaskan alam semula jadi juga akan dipertingkat. 

Langkah ini akan dilaksana melalui peluasan kawasan litupan hijau, 
penambahbaikan pesisir pantai serta pemuliharaan kawasan tadahan, 
tanah lembap dan sungai. Teknologi termasuk penderia kecerdasan 
buatan dan sistem amaran akan dimanfaatkan bagi memastikan 
tindak balas yang lebih berkesan terhadap bencana. 


Mempertingkat Sistem Amaran Awal dan Tindak 
Balas terhadap Bencana 


Sistem amaran awal dan tindak balas terhadap bencana akan 
ditambah baik bagi memastikan komuniti yang berisiko lebih 
bersedia untuk mengambil tindakan sebelum impak bencana 
berlaku, seterusnya menyelamatkan nyawa dan mengurangkan 
kerugian harta benda. Penggunaan analitis data raya dan 
kecerdasan buatan dalam sistem ramalan dan amaran awal akan 
membolehkan jangkaan dan mitigasi risiko bencana yang lebih baik. 
Sistem bersepadu bagi ramalan cuaca dan banjir serta amaran awal 
banjir akan diperluas untuk meliputi lebih banyak lembangan sungai 
yang berisiko tinggi. Sistem pemantauan gempa bumi dan amaran 


awal tsunami juga akan diperkukuh untuk tindak balas yang lebih 
baik. Kerjasama dengan semua pihak berkepentingan, terutama 
sektor swasta akan dipergiat untuk menyebarkan maklumat amaran 
awal kepada orang awam dengan berkesan. 


Penyelarasan dalam kalangan agensi berkaitan pengurusan bencana 
akan diperkukuh bagi terus menambah baik kecekapan langkah 
tindak balas terhadap bencana, termasuk bencana berkaitan 
kesihatan. Pengukuhan ini akan disokong dengan meningkatkan 
bilangan latihan teknikal dan simulasi, termasuk dengan pasukan 
respons bencana serantau dan antarabangsa. Pihak berkepentingan, 
terutama sektor swasta dan CSO akan juga digesa untuk terlibat 
secara aktif dalam tindak balas terhadap bencana dan usaha 
pemulihan. Program Pengurusan Risiko Bencana berasaskan 
Komuniti dan Pasukan Respons Kecemasan Pertahanan Awam 
untuk Komuniti yang diterajui oleh agensi berkaitan pengurusan 
bencana serta pihak berkepentingan setempat akan terus dilaksana. 
Program ini akan memperkasa komuniti setempat untuk mengambil 
tindak balas awal terhadap bencana. Keupayaan komuniti yang 
tinggal di kawasan cenderung bencana akan diperkukuh melalui 
perkongsian pengetahuan dan latihan praktikal serta penganjuran 
latihan berkala dengan lebih kerap. 


Mempertingkat Kesiapsiagaan terhadap Bencana dan 
Pemulihan 


Pendekatan bina semula yang lebih baik akan terus digunakan 
sebagai satu daripada langkah kesiapsiagaan dan pemulihan 
bencana bagi mempertingkat daya tahan terhadap perubahan iklim 
dan bencana, seterusnya melindungi hasil pembangunan. Dalam 
hubungan ini, pembinaan semula bangunan dan infrastruktur 
yang rosak serta pembangunan baharu akan dikehendaki untuk 
mematuhi garis panduan perancangan dan pembangunan serta 
garis panduan pembinaan dan standard bangunan yang berdaya 
tahan. Manakala, pembangunan baharu di kawasan berisiko tinggi, 
cenderung dilanda banjir dan sensitif alam sekitar, termasuk 
tanah tinggi akan dikawal selia dengan ketat. Di samping itu, kod 
bangunan sedia ada akan dikaji semula, manakala bangunan dan 
infrastruktur penting akan diretrofit. 


Pendekatan bina semula yang lebih baik juga akan diterima pakai 
bagi membantu komuniti yang terjejas untuk kembali pulih selepas 
bencana. Sumber pendapatan alternatif akan dikenal pasti untuk 
membolehkan komuniti yang terjejas mengekalkan kelangsungan 
hidup. Di samping itu, perkhidmatan kaunseling kepada komuniti 
yang terjejas akan dipertingkat untuk membantu mereka menangani 
trauma yang dihadapi. Usaha ini akan menambah baik keupayaan 
komuniti yang terjejas untuk membina semula kehidupan dengan 
lebih cepat. 

Bidang Keutamaan B 


Mengurus Sumber Asli dengan Cekap 
bagi Melindungi Aset Semula Jadi 


Pengurusan sumber asli yang cekap akan memastikan kemampanan 
aset semula jadi dan pertumbuhan ekonomi serta kesihatan 

bumi. Oleh itu, adalah penting untuk menyeimbangkan antara 
penggunaan sumber bagi pembangunan sosioekonomi dan 
perlindungan aset semula jadi. Bagi tujuan ini, tumpuan akan 
diberi untuk memulihara ekosistem, melindungi spesies dan sumber 
genetik, memastikan sumber digunakan secara mampan dan 
faedahnya dikongsi serta menambah baik pemuliharaan sumber air. 


Strategi (o Memulihara Ekosistem Semula Jadi 


UU 

Strategi (0) Melindungi dan Memulihara Spesies 


dan Sumber Genetik 

(O) Memastikan Penggunaan Mampan 
dan Perkongsian Faedah 

B4 


(@ Meningkatkan Pemuliharaan Sumber 
Air 

Strategi B1 


Memulihara Ekosistem Semula Jadi 


Pemuliharaan ekosistem yang berterusan adalah penting bagi 
memastikan habitat semula jadi dilindungi dan bersambung secara 
ekologi. Dalam hubungan ini, pemuliharaan kawasan terestrial, 

air daratan, pesisir pantai dan marin akan dipertingkat melalui 
perlindungan, pemulihan dan ketersambungan habitat. Kepentingan 
ekosistem akan diarus perdana dalam perancangan dan 
pembangunan sosioekonomi. Inisiatif ini akan mempertingkat daya 
tahan dan keupayaan ekosistem untuk menyediakan perkhidmatan 
ekologi secara berterusan bagi kemampanan biodiversiti dan 
menyokong pertumbuhan sosioekonomi, selari dengan Matlamat 14 
dan 15 Agenda 2030. 


Mempertingkat Langkah Pemuliharaan bagi Kawasan 
Terestrial dan Air Daratan 


Pewartaan kawasan perlindungan bagi terestrial dan air daratan 
akan dipergiat melalui pewujudan pasukan petugas khas. Di 
samping itu, rangka kerja bagi kaedah-kaedah lain yang berkesan 
bagi pemuliharaan berlandaskan kawasan? (other effective area- 
based conservation measures-OECM) akan dibangunkan. Usaha ini 
adalah untuk meningkatkan pemuliharaan kawasan semula jadi, 
termasuk geopark dan air daratan bagi mengekalkan sekurang- 
kurangnya 50% kawasan litupan hutan berbanding keseluruhan 
kawasan tanah. Penanaman semula, pemuliharaan dan pengayaan 
hutan akan dipergiat melalui kerjasama dengan pelbagai pihak 
berkepentingan. Sektor swasta akan digalakkan untuk menyertai 
dengan aktif dalam program pemuliharaan hutan. Syarikat lain 
digalakkan untuk mencontohi komitmen yang dibuat oleh Nestle 
untuk menanam tiga juta pokok menjelang 2023 melalui Projek 
RELeaf. Di samping itu, ketersambungan empat kompleks hutan 
utama" di Semenanjung Malaysia akan ditambah baik dengan 
mempercepat pewujudan koridor ekologi di bawah inisiatif CFS. 
Pada masa yang sama, pengurusan dan pemuliharaan kawasan 
berhutan di Sabah dan Sarawak akan terus dipertingkat melalui 
inisiatif HoB yang sedang dilaksana. Kerajaan negeri akan diminta 
supaya mengadakan sesi pendengaran awam sebelum sebarang 
pembatalan pewartaan bagi kawasan hutan simpan kekal (HSK) dan 
Estet Hutan Kekal (PFE). 


18 Kawasan yang dikenal pasti secara geografi selain daripada kawasan 
perlindungan, yang ditadbir dan diurus sebagai usaha untuk mencapai outcome 
jangka panjang yang positif dan mampan bagi pemuliharaan biodiversiti dalam 
habitat, dengan fungsi dan perkhidmatan ekosistem yang berkaitan. 


1? Kompleks hutan di (i) Banjaran Titiwangsa-Banjaran Bintang-Banjaran Nakawan; 
(ii) Taman Negara-Banjaran Timur; (iii) Wetlands Pahang Tenggara, Tasik Chini, 
Tasik Bera; dan (iv) Taman Negara Endau Rompin-Rizab Hidupan Liar Kluang, 
yang meliputi kebanyakan negeri di Semenanjung Malaysia. 

Mempertingkat Langkah Pemuliharaan bagi Kawasan 
Pesisir Pantai dan Marin 


Pemuliharaan dan pengurusan kawasan pesisir pantai dan marin 
akan dipertingkat, terutama dengan kerjasama pelbagai pihak 
berkepentingan. Usaha ini akan dilaksana melalui program 
pemulihan seperti menyuburkan pantai, menanam pokok bakau 

dan menempatkan tukun tiruan. Pemuliharaan kawasan ini juga 
akan dipergiat dengan membangunkan, melaksana dan menyemak 
semula pelan pengurusan bagi kawasan perlindungan marin (MPA). 
Selain itu, kajian akan dilaksana untuk mengenal pasti kawasan 
yang berpotensi diwartakan sebagai MPA. Rangka kerja OECM juga 
akan dibangunkan bagi kawasan pesisir pantai dan marin. Pelan 
Tindakan Serantau mengenai Inisiatif Segitiga Terumbu Karang 

akan dikaji semula untuk memberi tumpuan bagi menambah baik 
kesihatan ekosistem pesisir pantai dan marin, memastikan jaminan 
bekalan makanan dan meningkatkan daya tahan kawasan berkenaan 
terhadap perubahan iklim. Pelan rangka tindakan ekonomi biru? juga 
akan diperkenal untuk mentadbir kawasan pesisir pantai dan marin 
serta sektor sosioekonomi yang berkaitan. Pelan rangka tindakan 

ini akan mengambil kira langkah bagi memanfaatkan sepenuhnya 
penggunaan sumber laut, mewujudkan sumber pendapatan alternatif 
serta melaksana penilaian risiko, termasuk impak perubahan iklim 
dan bencana kepada rakyat dan perniagaan. Tambahan pula, 
langkah untuk menangani isu serpihan dan pencemaran di laut akan 
diperkenal untuk melindungi ekosistem marin. 


Mengarus Perdana Sains dan Pendekatan Ekosistem 
Semula Jadi dalam Perancangan Pembangunan 


Sains dan pendekatan ekosistem semula jadi akan diarus perdana 
dalam perancangan pembangunan dan proses membuat keputusan 
bagi memastikan perkhidmatan ekosistem tidak terganggu. 

Dalam hubungan ini, kawasan semula jadi yang penting seperti 
kawasan Pemuliharaan Bernilai Tinggi?!, Kawasan Penting Burung 
dan Biodiversiti serta kawasan laut terutama yang sensitif** 
(Particularly Sensitive Sea Area) akan diiktiraf dan dilindungi. 
Pemetaan spatial kawasan penting dan ekosistem yang mudah 
terjejas seperti kawasan tanah gambut, air daratan dan pinggir 
sungai akan dilaksana untuk memudahkan usaha pemuliharaan. 


2? Penggalakkan pengurusan sumber laut yang lebih baik bagi pembangunan 
mampan. Konsep ini bermatlamat untuk menambah baik kesejahteraan manusia 
dan kesaksamaan sosial, di samping mengurangkan dengan ketara risiko alam 
sekitar dan kemerosotan ekologi. 

Kawasan hutan yang memiliki ciri tertentu yang menjadikan kawasan tersebut 

mempunyai nilai untuk biodiversiti dan manusia. 

22 Kawasan laut yang memerlukan perlindungan khas melalui intervensi oleh 
Pertubuhan Maritim Antarabangsa (IMO) disebabkan oleh kepentingan 
kawasan tersebut untuk diiktiraf dengan alasan ekologi atau sosioekonomi atau 
saintifik dan yang mungkin terdedah kepada kerosakan akibat kegiatan maritim 
antarabangsa. 


2 


2 


Nilai perkhidmatan ekosistem akan dimasukkan dalam proses 
membuat keputusan dengan mengguna pakai pendekatan yang 
bersesuaian, termasuk The Economics of Ecosystems and Biodiversity 
(TEEB). Di samping itu, usaha untuk memantau kesihatan ekosistem 
termasuk kesuburan tanah akan terus dipergiat bagi memulihara 
ekosistem yang terjejas. SEA juga akan diperkenal untuk mengarus 
perdana pertimbangan alam sekitar di peringkat paling awal proses 
pembuatan keputusan. Selain itu, aktiviti pembangunan dan tebus 
guna tanah di pesisir pantai akan dikaji semula untuk menilai impak 
alam sekitar dan ekologi ke atas ekosistem. 


Kawasan hijau seperti hutan bandar dan taman rekreasi serta 
kawasan biru termasuk tanah lembap dan tasik di bandar akan 
terus diperluas untuk mengawal iklim mikro setempat dan 
menyokong biodiversiti. Dalam hubungan ini, pelan tindakan 
pemuliharaan biodiversiti bandar akan dirangka sebagai panduan 
kepada PBT dalam meningkatkan daya huni di kawasan bandar. 
Kawasan perbandaran baharu akan digalakkan untuk mewujudkan 
lebih banyak kawasan hijau dengan spesies tumbuhan tempatan 
bagi memulihkan biodiversiti di kawasan tersebut. 


Strategi B2 


Melindungi dan Memulihara Spesies dan 
Sumber Genetik 


Malaysia diiktiraf sebagai satu daripada negara mega diversiti 

dan merupakan habitat kepada pelbagai spesies fauna dan flora. 
Spesies ini, antaranya ialah 15,000 spesies tumbuhan vaskular, 
306 spesies mamalia, 742 spesies burung, 242 spesies amfibia, 
567 spesies reptilia, 449 spesies ikan air tawar, 1,619 spesies ikan 
marin dan lebih daripada 150,000 spesies invertebrata**. Terdapat 
keperluan mendesak untuk melindungi dan memulihara pelbagai 
sumber biologi bagi mencegah lebih banyak kehilangan spesies dan 
kemerosotan genetik. Oleh itu, spesies dan sumber genetik akan 
dilindungi dengan memperkukuh pengurusan dan mempertingkat 
pemuliharaan. Usaha ini akan memastikan spesies fauna dan flora 
liar negara adalah dilindungi, selari dengan Matlamat 14 dan 15 
Agenda 2030. 


23 Sumber: Laporan Kebangsaan Keenam kepada Konvensyen Kepelbagaian Biologi, 
2019 

Memperkukuh Pengurusan dan Pemuliharaan 
Spesies 


Pengurusan dan pemuliharaan spesies utama di darat dan laut akan 
ditambah baik melalui kajian semula pelan tindakan sedia ada serta 
pengenalan pelan baharu. Bagi menyokong usaha ini, penyediaan 
inventori yang komprehensif dan penilaian kerentanan spesies dan 
habitatnya, terutama bagi spesies senarai merah kebangsaan akan 
dibuat melalui kerjasama pelbagai pihak berkepentingan. Kerjasama 
ini bertujuan untuk menyediakan maklumat asas pemetaan taburan 
spesies. Di samping itu, langkah pemuliharaan dalam dan di 

luar habitat semula jadi akan dipertingkat. Langkah ini termasuk 
menubuhkan santuari baharu, menaik taraf pusat pemuliharaan 
hidupan liar sedia ada dan menambah baik program penyediaan 
sumber makanan bagi haiwan pemangsa. Komponen penilaian 
terhadap hidupan liar dan sumber marin dalam EIA sedia ada 

akan diperkukuh untuk mengurangkan impak projek pembangunan 
baharu ke atas habitat semula jadi. 


Program penguatkuasaan bersama yang strategik di peringkat 
kebangsaan dan negeri akan dipergiat untuk membanteras 
pemburuan dan perdagangan haram hidupan liar. Kerjasama 
serantau berkaitan penguatkuasaan untuk mengawal pencerobohan 
dan pemburuan haram rentas sempadan serta program 
pemuliharaan akan diperkukuh. Dalam menyokong usaha ini, 
keupayaan dan kemampuan agensi penguat kuasa akan dipertingkat 
untuk membanteras aktiviti haram berkaitan fauna dan flora liar. 
Penguatkuasaan ini termasuk ke atas aktiviti perdagangan haram 
dalam talian serta aktiviti penangkapan ikan secara haram, tidak 
dilaporkan dan tidak dikawal selia. 


Mempertingkat Pemuliharaan Sumber Genetik 


Usaha pengkrioawetan dan bank gen sedia ada akan diperkukuh 
untuk memulihara kepelbagaian sumber biologi dan genetik 
dengan menubuhkan pusat gen dan spesimen yang bersepadu. 
Di samping itu, jaringan taman botani untuk pemuliharaan flora 
dan pemeliharaan genetik akan diwujudkan. Pengurusan dan 
penguatkuasaan biokeselamatan akan diperkukuh melalui kajian 
semula Akta Biokeselamatan 2007 dengan memasukkan elemen 
tanggungan dan ganti rugi. Keupayaan dan kemampuan agensi 
berkaitan juga akan dipertingkat. Program kesedaran akan dipergiat 
untuk meningkatkan kefahaman mengenai GMO. Penekanan 
juga akan diberi untuk menambah baik pengurusan spesies asing 
bagi menghalang spesies asing daripada menjadi invasif. Langkah 
ini akan dilaksana melalui peningkatan libat urus dengan pihak 
berkepentingan dan pembangunan keupayaan. Di samping itu, 
kajian akan dilaksana bagi menilai kesan spesies asing terhadap 
ekosistem dari segi ekologi dan ekonomi. 


Strategi B3 


Memastikan Penggunaan Mampan dan 
Perkongsian Faedah 


Sumber asli mesti digunakan secara mampan di sepanjang rantaian 
nilai untuk memanfaatkan nilai sepenuhnya. Faedah daripada 
penggunaan sumber asli tersebut juga perlu diagih secara saksama 
antara semua lapisan masyarakat. Dalam hubungan ini, usaha akan 
ditumpu kepada memperkukuh penggunaan sumber asli secara 
mampan, mempertingkat pengurusan sumber mineral, mempelbagai 
dana pemuliharaan serta menjamin perkongsian faedah yang adil 
dan saksama. Inisiatif ini akan memastikan perkongsian faedah dan 
penggunaan sumber asli secara mampan, selari dengan Matlamat 2, 
14 dan 15 Agenda 2030. 


Memperkukuh Penggunaan Sumber Asli Secara 
Mampan 


Pengurusan hutan secara mampan akan diperkukuh dengan 
menambah baik pelan dan sistem pengurusan sedia ada, manakala 
inventori sumber hutan akan dikemas kini. Pelan pengurusan 
perikanan mampan akan dibangunkan bagi memastikan 
kemampanan penggunaan sumber laut dan menambah baik sumber 
pendapatan komuniti perikanan. Penilaian sumber marin secara 
berkala akan dilaksana untuk menyokong pelan tersebut. Dalam 
usaha untuk menggalakkan pelancongan yang mampan, penilaian ke 
atas daya tampung kawasan tapak pelancongan di darat dan laut 
akan dilaksana. Pemain industri akan digalakkan untuk menerima 
pakai amalan hijau bagi memastikan aktiviti pelancongan adalah 
mampan. Pelan pengurusan geopark yang mampan juga akan 
diwujudkan untuk memanfaatkan sepenuhnya sumber geologi. 


Mempertingkat Pengurusan Sumber Mineral 


Peta geospatial yang lebih tepat mengenai bahan mineral strategik 
akan disediakan bagi membolehkan kerajaan negeri memanfaatkan 
penggunaan sumber tersebut dan perancangan guna tanah. 
Undang-undang berkaitan mineral dan aktiviti perlombongan akan 
dikuat kuasa dengan ketat untuk meminimumkan kemerosotan alam 
sekitar daripada aktiviti ini. Prosedur operasi standard mengenai 
amalan perlombongan mampan akan dibangunkan, manakala 
operator perlombongan akan terus digalakkan untuk memperoleh 
penarafan kemampanan. Selain itu, penggunaan teknologi 

baharu akan digalakkan untuk mempertingkat kecekapan dalam 
perancangan, pemantauan serta menerima pakai amalan terbaik 
dalam penerokaan dan pemprosesan mineral. Tadbir urus subsektor 
mineral akan disemak semula untuk memastikan pembangunan 
industri yang mampan di sepanjang rantaian nilai. Lembaga 
pembangunan industri mineral juga akan ditubuhkan bagi mengawal 
selia dan memacu pembangunan subsektor mineral secara mampan. 

Mempelbagai Dana Pemuliharaan 


Pelan mobilisasi sumber akan dibangunkan untuk mengenal pasti 
mekanisme pembiayaan yang inovatif dan mampan selain dana 
awam. Dalam hubungan ini, instrumen ekonomi, termasuk skim 
bayaran untuk perkhidmatan ekosistem?” (PES) akan diperluas. 

Di samping itu, perkongsian antara agensi dengan pihak 
berkepentingan yang berkaitan akan diperluas untuk mengurus 
kawasan perlindungan secara bersama. Fi dan caj bagi kemasukan 
ke taman negara dan negeri serta kawasan perlindungan lain 
akan dikaji semula bagi memasukkan nilai wajar sumber asli dan 
seterusnya meningkatkan hasil. Dalam usaha untuk menggalakkan 
kerajaan negeri memulihara kawasan perlindungan, mekanisme 
pelaksanaan EFT akan ditetapkan. Pengurusan tabung amanah 
sedia ada termasuk Tabung Amanah Konservasi Sumber Asli 
Nasional juga akan diperkukuh. Selain itu, mekanisme REDD 
Plus, (Reducing Emissions from Deforestation and Forest Degradation 
and the Role of Conservation, Sustainable Management of Forest 
and Enhancement of Carbon Stocks in Developing Countries?) akan 
dilaksana. 


Menjamin Perkongsian Faedah yang Saksama 
daripada Penggunaan Sumber Asli 


Akta 795 akan dikuat kuasa untuk memastikan pendapatan yang 
dijana daripada pengkomersialan sumber biologi dan pengetahuan 
tradisional dikongsi secara adil dan saksama dalam kalangan 
penyedia sumber. Dalam hubungan ini, keupayaan dan kemampuan 
Pihak Berkuasa Kompeten pada semua peringkat akan dipertingkat. 
Pada masa yang sama, program pendidikan dan kesedaran 
mengenai akses dan perkongsian faedah akan dipertingkat untuk 
ILC. Pengetahuan tradisional sedia ada akan didokumenkan untuk 
melindungi hak ILC. Sementara itu, R&D&C&I dan pelaburan 
dalam aktiviti penggunaan sumber biologi bagi tujuan komersial 
(bioprospecting) akan digalakkan untuk memberi nilai ke atas 
pengetahuan tradisional. 


24 Situasi yang berlaku apabila penerima faedah atau pengguna perkhidmatan 
ekosistem membuat bayaran secara langsung atau tidak langsung kepada 
penyedia perkhidmatan. 

25 Mekanisme yang dibangunkan oleh UNFCCC untuk mewujudkan nilai 
kewangan terhadap penyerapan karbon oleh hutan. Mekanisme ini merupakan 
insentif untuk mengurangkan pelepasan karbon dari kawasan berhutan serta 
menggalakkan pelaburan dalam inisiatif rendah karbon dan pembangunan 
mampan. 


Strategi B4 


Meningkatkan Pemuliharaan Sumber Air 


Air adalah penting untuk memastikan ekosistem yang sihat 

dan kelangsungan semua kehidupan serta merupakan asas bagi 
pembangunan mampan. Sehubungan itu, adalah mustahak untuk 
memastikan ketersediaan dan kemampanan sumber air untuk generasi 
masa kini dan masa hadapan. Pemuliharaan sumber air dan menangani 
pencemaran air adalah kritikal dalam memastikan kemampanan 
sumber air bersih, selari dengan Matlamat 6 Agenda 2030. 


Memperkukuh Tadbir Urus Sumber Air 


Pewartaan dan perlindungan kawasan tadahan air akan dipergiat, 
manakala hutan riparian dan habitat tanah lembap akan dipulihara 
dan dilindungi untuk memastikan kemampanan sumber air serta 
mengurangkan risiko bencana. Tambahan pula, penerimagunaan 
pendekatan IRBM akan dipercepat selaras dengan Pengurusan 
Sumber Air Bersepadu (IWRM) untuk memaksimumkan faedah 
sosioekonomi, di samping memulihara ekosistem air tawar. Dalam 
hubungan ini, kerajaan negeri digalakkan untuk menyemak semula 
dan mengharmonikan perundangan berkaitan air berdasarkan 
Rang Undang-undang Sumber Air 2016. Inisiatif ini adalah untuk 
memastikan pengurusan sumber air yang komprehensif dan 
selaras dengan rang undang-undang berkenaan. Tadbir urus agensi 
berkaitan air pada peringkat Persekutuan akan ditambah baik bagi 
memperkukuh pelaksanaan IWRM. 


Menangani Pencemaran Air 


Loji rawatan air sisa yang bersepadu akan dibina untuk menambah 
baik pengurusan dan kawalan pembuangan efluen, terutama di 
kawasan perindustrian baharu. Perundangan sedia ada, temasuk Akta 
127 akan dikaji semula untuk memasukkan peruntukan mengenai 
bahan pencemar baru muncul, terutama bahan kimia yang terdapat 
dalam produk farmaseutikal, racun perosak, perindustrian dan isi 
rumah. Kajian TMDL yang menentukan keupayaan bebanan segmen 
sungai akan diperluas untuk meliputi lebih banyak lembangan 
sungai. Kajian ini akan memberi panduan kepada kerajaan negeri 
dan PBT dalam menilai cadangan pembangunan sedia ada dan 
baharu di sepanjang koridor sungai. Sistem pemantauan pintar juga 
akan diwujudkan bagi membolehkan pemantauan masa nyata dan 
amaran awal serta memperkukuh penguatkuasaan. Denai sungai 
akan dibangunkan sebagai penyelesaian semula jadi untuk mencegah 
pencerobohan dan pencemaran sungai. 

Bidang Keutamaan C 


Memperkukuh Persekitaran yang 
Menyokong Tadbir Urus Berkesan 


Persekitaran yang menyokong adalah penting untuk melaksana 
agenda pembangunan bersih, hijau dan berdaya tahan dengan 
berkesan dan mempercepat pertumbuhan hijau. Persekitaran ini 
merangkumi dasar, perundangan dan rangka kerja institusi yang 
mantap serta pembiayaan mampan dan perkongsian tanggungjawab 
dalam kalangan pihak berkepentingan. RMKe-12 akan memberi 
fokus kepada usaha untuk memperkukuh tadbir urus alam sekitar, 
meningkatkan pembiayaan dan pelaburan hijau serta memupuk rasa 
pemilikan dan tanggungjawab bersama. 


Strategi (0) Memperkukuh Tadbir Urus Alam 
C1 Sekitar 


Strategi 
C2 


(O) Meningkatkan Pembiayaan dan 
Pelaburan Hijau 


Strategi 
C3 


(O) Memupuk Rasa Pemilikan dan 
Tanggungjawab Bersama 


Strategi C1 
Memperkukuh Tadbir Urus Alam Sekitar 


Tadbir urus alam sekitar akan diperkukuh untuk mempertingkat 
pengurusan alam sekitar dan sumber asli. Usaha akan dilaksana 
untuk menambah baik dasar, perundangan dan rangka institusi 
serta memperkukuh keupayaan PBT. Pelaksanaan inisiatif ini akan 
memastikan isu berkaitan alam sekitar diurus secara berkesan, 
selari dengan Matlamat 11, 12, 13, 14 dan 15 Agenda 2030. 


Menambah Baik Dasar dan Perundangan 


Dasar, perundangan dan pelan tindakan baharu akan digubal, 
manakala yang sedia ada akan disemak semula dan ditanda 

aras dengan standard dan amalan terbaik antarabangsa. Dasar 
Alam Sekitar Negara 2002, Dasar Perubahan Iklim Negara 

2009 dan Dasar Kepelbagaian Biologi Kebangsaan 2016-2025 
akan dikaji semula untuk memastikan dasar yang selaras dan 
komprehensif. Langkah ini bertujuan untuk menangani isu alam 
sekitar baru muncul dan memperkukuh pelaksanaan agenda 
pembangunan bersih, hijau dan berdaya tahan. Perundangan 
berkaitan perubahan iklim juga akan digubal bagi membolehkan 
pelaksanaan tindakan mitigasi dan adaptasi perubahan iklim yang 
lebih terselaras dan berkesan di semua peringkat. Di samping itu, 
aktiviti penguatkuasaan berkaitan alam sekitar akan diperkukuh 
bagi memastikan pelaksanaan perundangan yang berkesan dalam 
mencegah aktiviti yang merosakkan alam sekitar dan biodiversiti. 


Memperkukuh Rangka Institusi dan Modal Insan 


Rangka institusi yang kukuh adalah mustahak untuk memastikan 
pengurusan dan pelaksanaan dasar dan perundangan berkaitan 
alam sekitar yang berkesan dan terselaras. Kerajaan negeri akan 
disaran untuk menubuhkan pasukan petugas pembangunan 
mampan untuk memantau, menilai dan melapor pelaksanaan 

dan pencapaian inisiatif pembangunan mampan, termasuk 

usaha memulihara biodiversiti, menangani perubahan iklim 

dan pencemaran serta mengurangkan risiko bencana. Pusat 
kecemerlangan alam sekitar dan perubahan iklim serta biodiversiti 
akan diwujudkan dengan memanfaatkan institusi sedia ada. Pusat 
ini akan melaksana penyelidikan antara disiplin, menggalakkan 
hubung kait antara sains dan dasar, serta menyediakan sokongan 
bagi khidmat nasihat, pendidikan dan kesedaran berkaitan alam 
sekitar dan sumber asli. Di samping itu, tadbir urus perubahan 
iklim akan diperkukuh dan dijajarkan dengan obligasi negara 
kepada UNFCCC dan Agenda 2030. 


Proses membuat keputusan berasaskan bukti dan risiko yang 
termaklum secara komprehensif adalah penting dalam menangani 
isu alam sekitar merentas sektor. Dalam hubungan ini, pusat data 
sehenti mengenai data alam sekitar akan diperkukuh. Bagi tujuan 
ini, perkongsian data antara pihak berkepentingan, termasuk sektor 
swasta dan CSO akan diperkemas bagi menyokong proses membuat 
keputusan yang lebih baik. Dalam hubungan ini, model perakaunan 
dan pangkalan data GHG akan dibangunkan, manakala repositori 
berkaitan bencana akan ditambah baik. Model ekonomi hijau juga 
akan dibangunkan dengan memanfaatkan Indikator Ekonomi Hijau 
dan Sistem Perakaunan Ekonomi-Alam Sekitar untuk Malaysia bagi 
menyokong perancangan ekonomi makro dan analisis impak. 

Usaha akan dilaksana untuk membangunkan bakat yang 
berpengetahuan dan berkemahiran dalam bidang pembangunan 
mampan untuk memajukan pertumbuhan hijau. Sektor awam dan 
swasta digalakkan untuk melabur dalam pembangunan bakat yang 
mempunyai kemahiran yang pelbagai, terutama dalam pembiayaan 
hijau dan ekonomi alam sekitar. Di samping itu, kerjasama triple- 
helix akan digalakkan untuk menambah baik program akademik 
dalam bidang tersebut. 


Libat urus dan kerjasama dengan sektor swasta, akademia, dan 
CSO akan terus dipergiat untuk memastikan tindakan segera 
dan bersepadu oleh semua pihak berkepentingan bagi mencapai 
Agenda 2030. Kerjasama dan dialog berkaitan dasar mengenai 
pembangunan mampan di peringkat serantau dan antarabangsa 
juga akan digalakkan untuk melengkapkan usaha negara dalam 
mempercepat Agenda 2030. Di samping itu, kerjasama dalam 
kalangan negara ASEAN untuk mencapai net zero carbon emission 
akan diusahakan. Data bagi indikator SDG akan terus diperluas 
dan diperkukuh untuk memantau kemajuan SDG di peringkat 
kebangsaan, negeri dan tempatan. 


Memperkukuh Pihak Berkuasa Tempatan 


PBT memainkan peranan penting dalam memastikan alam sekitar 
yang selamat dan sihat melalui pelaksanaan agenda pembangunan 
mampan negara dan Local Agenda 21 yang berkesan dan terselaras. 
Dalam hubungan ini, PBT akan digalakkan untuk menubuhkan 
pasukan petugas pembangunan mampan seperti struktur pada 
peringkat Persekutuan dan negeri. Keupayaan dan kemampuan PBT 
akan turut ditingkatkan untuk merancang, melaksana, memantau 
dan menilai inisiatif pembangunan mampan secara berkesan. 

Di samping itu, elemen pembangunan mampan dalam Sistem 
Penarafan Bintang Pihak Berkuasa Tempatan akan dimantapkan 
untuk menilai komitmen dan menambah baik prestasi PBT. Usaha 
ini akan melengkapkan inisiatif pembangunan mampan sedia ada 
termasuk Bandar Lestari-Anugerah Alam Sekitar dan Jaringan 
Penunjuk Pembangunan Mampan bagi Bandar dan Luar Bandar 
Malaysia. PBT akan digalakkan untuk memanfaatkan pembiayaan 
daripada entiti swasta dan antarabangsa, termasuk geran sepadan 
bagi menyokong pelaksanaan inisiatif pembangunan mampan. 


Strategi C2 


Meningkatkan Pembiayaan dan Pelaburan 
Hijau 

Pembiayaan dan pelaburan hijau akan ditingkatkan untuk 
menyokong pelaksanaan agenda pembangunan bersih, hijau dan 
berdaya tahan. Oleh itu, dasar yang berkaitan akan disediakan 


untuk memenuhi keperluan bagi membiayai agenda ini. Penekanan 
akan diberi untuk mempertingkat pembiayaan dan pelaburan hijau 


domestik, memanfaatkan pembiayaan dua hala dan pelbagai hala, 
memperkukuh instrumen ekonomi alam sekitar dan menggalakkan 
pembiayaan risiko bencana. Inisiatif ini akan merangsang 
pembiayaan dan pelaburan hijau dalam menyokong pencapaian 
Matlamat 6, 7, 11, 12, 13, 14 dan 15 Agenda 2030. 


Mempertingkat Pembiayaan dan Pelaburan Hijau 
Domestik 


Sektor awam dan swasta, termasuk institusi kewangan akan 
digalakkan untuk menerima guna prinsip SDG dan ESG. 
Penerimagunaan ini termasuk mengintegrasikan perubahan 

iklim dan pertumbuhan hijau ke dalam dasar ekonomi makro, 
perancangan fiskal, belanjawan, pengurusan pelaburan dan amalan 
perolehan. Penggunaan pembiayaan dan pelaburan hijau akan 
digalakkan untuk semua projek pembangunan mampan dan mesra 
iklim, termasuk projek yang dilaksanakan melalui pendekatan 
kerjasama awam swasta dan oleh GLC. Strategi bersasar dengan 
akauntabiliti yang jelas untuk meningkatkan syer pelaburan yang 
selaras dengan Agenda 2030 akan dirangka. Kerangka pengukuran 
prestasi yang sesuai akan disediakan untuk memantau dan menilai 
pelaksanaan strategi ini. Bagi sektor awam, ini juga memerlukan 
pembangunan sistem penandaan belanjawan yang berkaitan dengan 
objektif pembangunan mampan. 


Roadmap Pelaburan Mampan dan Bertanggungjawab untuk 
Pasaran Modal Malaysia akan meningkatkan pembentukan modal 
oleh perniagaan yang menerima pakai amalan mampan dan 
menyediakan peluang pelaburan hijau kepada pelabur. Inisiatif 

ini termasuk memperluas penggunaan sukuk dan bon hijau dan 
kelestarian merentas pelbagai sektor ekonomi, serta menggalakkan 
penggunaan pembiayaan alternatif kepada segmen dalam sektor 
hijau yang kurang diberi tumpuan. Pada April 2021, Malaysia 
telah menerbitkan sukuk kelestarian berdaulat yang pertama di 
dunia dalam dolar Amerika Syarikat (AS). Saiz terbitan asal telah 
ditingkatkan daripada AS$1 bilion kepada AS$1.3 bilion. Penerbitan 
sukuk ini telah menarik lebihan langganan sebanyak 6.4 kali. 

Ini menandakan keyakinan pelabur terhadap strategi pemulihan 
pertumbuhan dalam pembangunan semula yang lebih kukuh. Hasil 
sukuk ini akan digunakan untuk membiayai projek sosial dan hijau 
yang layak selaras dengan SDG. 


Institusi kewangan akan digalakkan untuk mengambil kira elemen 
kemampanan dalam portfolio dan proses perniagaan serta 
membangunkan kad laporan pencapaian bagi menyokong projek 
pembangunan mampan. Dalam hubungan ini, Jawatankuasa 
Bersama mengenai Perubahan Iklim serta taksonomi berdasarkan 
prinsip dan perubahan iklim, yang mengkategorikan aktiviti 
ekonomi berdasarkan impak ke atas perubahan iklim, akan 
dimanfaatkan. Taksonomi ini akan memudah cara aliran kewangan 
kepada aktiviti yang menyokong kemajuan dalam pertumbuhan 
hijau. Institusi kewangan akan digesa untuk menyertai rangkaian 

kerjasama antarabangsa melalui platform dan institusi bersesuaian 
seperti United Nations Principles for Responsible Investment. Institusi 
kewangan ini digalakkan menerima guna saranan Task Force on 
Climate-related Financial Disclosures untuk meningkatkan ketelusan 
dalam mengintegrasikan risiko perubahan iklim bagi pembuatan 
keputusan. Saranan ini adalah untuk meningkatkan ketelusan 
integrasi pertimbangan berkaitan risiko perubahan iklim dalam 
proses membuat keputusan perniagaan. Institusi kewangan akan 
memperkukuh kemampuan mereka untuk membolehkan penilaian 
yang berkesan ke atas cadangan projek hijau dan menyokong 
amalan mampan dalam kalangan pelanggan. 


Pandemik COVID-19 telah mendorong penerapan konsep ESG 
ketika syarikat di seluruh dunia menyedari keperluan untuk 
menerima guna amalan yang lebih mampan bagi mengelak risiko 
kewangan dan alam sekitar dalam jangka panjang. Dalam hal ini, 
pertimbangan ESG semakin diintegrasikan ke dalam pembuatan 
keputusan oleh institusi kewangan, pelabur institusi dan pelabur 
lain. Syarikat-syarikat Malaysia semakin mengakui dan menerima 
keperluan untuk meningkatkan penerapan konsep ESG. KWSP 
telah melancarkan dasar pelaburan mampan dan mengumumkan 
hasratnya untuk memiliki portfolio yang patuh ESG sepenuhnya 
pada tahun 2030. Bursa Malaysia juga telah memperkukuh usaha 
untuk menggalakkan syarikat yang tersenarai menerima pakai ESG. 


Memanfaat Pembiayaan Dua Hala dan Pelbagai Hala 


Peralihan ke arah pembangunan bersih, hijau dan berdaya tahan 
memerlukan sumber kewangan yang besar. Oleh itu, mekanisme 
yang sesuai bagi meningkatkan ketelusan, akauntabiliti dan daya 
tarikan pelaburan akan diperkukuh untuk memanfaat pembiayaan 
luar dua hala dan pelbagai hala dalam menangani jurang pembiayaan 
domestik. Mekanisme berpusat akan diwujudkan bagi menyelaras 
dan menggerakkan pembiayaan dua hala dan pelbagai hala, 
memanfaatkan pelaburan sektor swasta, memperkukuh penyelarasan 
merentas sektor dan menambah baik keberkesanan penggunaan 
dana. Kemudahan kewangan tersebut akan dijajar dengan keutamaan 
negara bagi mencapai outcome yang berkesan dan mampan. 


Mempertingkat Instrumen Ekonomi Alam Sekitar 


Penggunaan instrumen ekonomi alam sekitar berasaskan prinsip 
pengguna yang membayar dan pencemar yang membayar akan 
diperluas untuk menggalakkan ekonomi kitaran, mengurangkan 
pencemaran alam sekitar dan mencegah kerosakan ekosistem. Oleh 


itu, adalah penting bagi memastikan dasar dalam kalangan pelbagai 
peringkat kerajaan diselaraskan. Dalam hubungan ini, kajian yang 
komprehensif akan dilaksana ke atas opsyen instrumen ekonomi, 
termasuk PES dan carbon pricing, serta kos dan faedah yang 
berkaitan. Fi dan caj sedia ada berkaitan alam sekitar akan disemak 
semula bagi mencerminkan nilai wajar dan kutipan tersebut akan 
digunakan untuk menyokong usaha perlindungan dan pemuliharaan 
alam sekitar. Tambahan pula, subsidi yang menjejaskan alam sekitar 
akan diganti dengan subsidi yang menggalakkan kelestarian alam 
sekitar. 


Menggalakkan Pembiayaan Risiko Bencana 


Liabiliti pasca bencana akan diurus dengan berkesan untuk 
mengurangkan beban kewangan Kerajaan. Sementara itu, sumber 
kewangan tambahan akan diperoleh melalui dana bantuan bencana 
alternatif yang disumbang oleh sektor swasta, CSO dan individu. 
Kajian akan dijalankan bagi menilai kebolehlaksanaan sistem 
perlindungan sosial yang fleksibel melalui mekanisme pindahan 
risiko bencana?*, termasuk insurans risiko bencana. Tambahan pula, 
pembiayaan dan pelaburan untuk pembangunan yang berdaya 
tahan terhadap perubahan iklim dan mesra alam akan ditingkatkan 
bagi menyokong usaha mengurangkan risiko bencana. 


Strategi C3 


Memupuk Rasa Pemilikan dan 
Tanggungjawab Bersama 


Rasa pemilikan dan tanggungjawab bersama dalam kalangan pihak 
berkepentingan bagi perlindungan dan pemuliharaan alam sekitar 
adalah pemboleh daya utama untuk memastikan pelaksanaan 
agenda pembangunan bersih, hijau dan berdaya tahan yang lancar 
dan berkesan. Selari dengan pendekatan keseluruhan negara, usaha 
akan ditumpu untuk memacu perubahan tingkah laku, termasuk 
menerima pakai pendekatan behavioural insights”. Di samping 

itu, kerjasama pihak berkepentingan akan ditingkatkan dalam 
melindungi dan memulihara alam sekitar. Pelaksanaan usaha ini 
akan mempertingkat kesedaran serta mengubah minda dan tingkah 
laku masyarakat untuk mengamalkan gaya hidup lebih mampan, 
seterusnya menyokong pencapaian Matlamat 6, 7, 11, 12, 13, 14 
dan 15 Agenda 2030. 


26 Pemindahan tanggungjawab atau bebanan kerugian akibat bencana kepada pihak 
lain melalui perundangan, insurans atau dalam bentuk lain. 

27 Pendekatan inklusif dalam menggubal dasar yang menggabungkan pandangan 
dari sudut psikologi, sains kognitif dan sains sosial dengan hasil yang diuji secara 
empirikal bagi mengetahui cara sebenar manusia membuat pilihan. 

Mempertingkat Kesedaran untuk Memacu 
Perubahan Tingkah Laku 


Inisiatif komunikasi, pendidikan dan kesedaran awam (CEPA) akan 
dipergiat untuk menggalakkan perubahan minda dan tingkah 

laku. Selain itu, inisiatif ini juga akan mempertingkat perkongsian 
tanggungjawab dalam melindungi alam sekitar, memulihara 
biodiversiti dan mengurangkan risiko bencana. Pelan tindakan 
CEPA yang menyeluruh dan bersasar akan dibangunkan, manakala 
jaguh alam sekitar akan dikenal pasti dan diperkasa sebagai ejen 
perubahan. Teknologi termaju akan juga diguna untuk melaksana 
inisiatif CEPA dengan berkesan. Pembelajaran berasaskan 
pengalaman dalam kalangan pelajar akan dipertingkat melalui 
peluasan aktiviti kurikulum berkaitan alam sekitar bagi memastikan 
pendedahan awal kepada kemampanan dan kesedaran alam 
sekitar. Belia akan digalakkan untuk terlibat secara aktif dalam 
memperjuang program kesedaran alam sekitar dan kemampanan. 
Dalam hubungan ini, guru dan pemimpin komuniti setempat akan 
dilengkapkan dengan kemahiran yang bersesuaian melalui program 
latihan untuk jurulatih. 


Amanah Lestari Alam, sebuah syarikat berhad menurut jaminan 
akan dimanfaatkan untuk menyokong pelaksanaan inisiatif 
pendidikan berkaitan alam sekitar dan kelestarian di sekolah dan 
institusi pendidikan tinggi serta program kesedaran. Syarikat ini 
akan menggerakkan dana daripada sektor awam dan swasta serta 
organisasi antarabangsa. Amanah Lestari Alam akan membantu 
memupuk dan mencetus perubahan minda dan tingkah laku 
merentas generasi serta pada masa yang sama menerap budaya 
whistle-blowing untuk mencegah tindakan yang merosakkan alam 
sekitar. 


Pendekatan behavioural insights akan diterima pakai untuk memacu 
perubahan minda dan tingkah laku, terutama melalui penyediaan 
kemudahan yang bersesuaian, pelabelan produk dan sistem 
ganjaran serta penerapan dalam amalan kepercayaan. Usaha ini 
akan meningkatkan kesedaran alam sekitar dan menyumbang 
kepada gaya hidup mampan. Di samping itu, kerjasama 

dengan pelbagai pihak berkepentingan akan diperkukuh untuk 
menggalakkan penerimagunaan behavioural insights. 


Menggalakkan Kerjasama yang Inklusif antara Pihak 
Berkepentingan 


Platform sedia ada bagi dialog dan perkongsian pengetahuan 
akan dipertingkat di samping mewujudkan platform baharu 

untuk mempromosi visi bersama mengenai perlindungan dan 
pemuliharaan alam sekitar. Platform ini juga akan menggalakkan 
semangat kesukarelawanan dan kerjasama yang kukuh dalam 
kalangan pihak berkepentingan. Tambahan pula, penglibatan 
komuniti dan sektor swasta dalam program perlindungan dan 
pemuliharaan alam sekitar akan terus digalakkan termasuk melalui 
inovasi teknologi dan media sosial. ILC juga akan diperkasa dalam 
pemuliharaan kawasan semula jadi melalui pemantauan sumber 
berasaskan komuniti dan citizen science?*. Kejayaan inisiatif 
Sahabat Sungai oleh komuniti dalam menyokong perlindungan, 
pemulihan dan penggunaan sungai secara mampan akan direplikasi. 
Sumbangan daripada sektor swasta termasuk institusi kewangan 
akan diselaras dengan lebih baik untuk menyokong usaha 
melaksana pelbagai aktiviti pemuliharaan. 


28 Amalan penglibatan dan kerjasama orang awam dalam penyelidikan saintifik 
untuk meningkatkan pengetahuan saintifik. 


Kesimpulan 


Dalam tempoh RMKe-11, langkah telah diambil untuk melaksana agenda pertumbuhan hijau 
dengan memperkukuh tadbir urus, memulihara sumber asli, menangani perubahan iklim dan 
mengurangkan risiko bencana. Namun begitu, masih terdapat cabaran melibatkan penggunaan 
dan pengeluaran yang tidak mampan, kehilangan biodiversiti dan persekitaran yang kurang 
menyokong pertumbuhan hijau. Pertumbuhan hijau akan dipercepat dalam RMKe-12 dengan 
melaksana agenda pembangunan bersih, hijau dan berdaya tahan melalui pendekatan 
keseluruhan negara. Strategi utama termasuk mempertingkat daya tahan terhadap perubahan 
iklim dan bencana, menerima guna ekonomi kitaran, mengarus perdana prinsip SDG dan ESG 
dalam membuat keputusan pelaburan, perkongsian tanggungjawab dalam menuju negara 
rendah karbon, melaksana strategi berasaskan bukti dan risiko yang termaklum, memastikan 
perkongsian faedah secara saksama dan memacu perubahan tingkah laku. Pelaksanaan dasar 
dan strategi yang berkesan di bawah agenda pembangunan bersih, hijau dan berdaya tahan, 
disokong oleh perubahan minda dan tingkah laku akan menyumbang kepada pertumbuhan yang 
mampan dan kesihatan bumi yang lebih baik serta pencapaian Agenda 2030. 

Pendahuluan 


Sumber tenaga dan air adalah asas untuk menyokong pertumbuhan ekonomi. 
Pembangunan sektor tenaga adalah berdasarkan prinsip trilema tenaga, iaitu jaminan 
bekalan, kemampuan untuk membayar dan kelestarian alam sekitar. Tumpuan sektor 
air pula adalah bagi memastikan jaminan bekalan air untuk kelangsungan hidup dan 
menyokong pembangunan sektor perindustrian. Dalam tempoh RMKe-11, penekanan 
telah diberi untuk menambah baik liputan perkhidmatan bekalan tenaga dan air, 
menyediakan infrastruktur yang berkualiti, memulihara sumber air dan menangani kesan 
perubahan iklim. Namun begitu, sektor tenaga masih berhadapan dengan pelbagai isu 
dan cabaran, antaranya dasar yang tidak bersepadu, pasaran minyak dan gas domestik 
yang menghadapi beberapa halangan serta perolehan bahan api dalam subsektor 
elektrik yang tidak kompetitif. Isu yang dihadapi dalam sektor air termasuk kurangnya 
penglibatan pihak berkepentingan dalam pengurusan sumber air, data yang tidak 
bersepadu, infrastruktur yang tidak mencukupi dan inovasi dalam teknologi berkaitan 
air yang masih terhad. 


Dalam tempoh RMKe-12, kemampanan sektor tenaga akan terus diperkukuh melalui 
liberalisasi pasaran gas. Langkah mempergiat penerimagunaan pengurusan sumber 

air bersepadu (IWRM) akan menjadi asas kepada transformasi sektor air. Agenda ini 
bertujuan untuk mentransformasi sektor air daripada pemboleh daya ekonomi kepada 
penjana pertumbuhan yang dinamik pada tahun 2040. Kemampanan tenaga dan 
transformasi sektor air akan terus menyumbang kepada pembangunan ekonomi mampan 
dan kesejahteraan rakyat. 

Pencapaian Rancangan Malaysia 
Kesebelas, 2016-2020 


Dalam tempoh RMKe-11, bekalan tenaga kekal terjamin walaupun 
permintaan meningkat. Usaha telah dilaksana untuk memastikan 
kemampanan sektor tenaga melalui langkah mempelbagaikan 
sumber, pelaburan berterusan dalam infrastruktur baharu dan 
peningkatan teknologi. Bagi sektor air, kedudukan kewangan 
penyedia perkhidmatan telah diperkukuh. Infrastruktur baharu 
dibina dan infrastruktur sedia ada telah dinaik taraf untuk 
menyokong peningkatan permintaan dan menambah baik akses 
kepada perkhidmatan di kawasan luar bandar. Di samping itu, 
beberapa inisiatif fizikal dan bukan fizikal telah dilaksana bagi 
memantapkan pengurusan sungai dan perlindungan pantai. 


Pencapaian Sasaran Terpilih 


Sembilan sasaran telah ditetapkan bertujuan merapatkan jurang 
pembangunan antara bandar dan luar bandar, menangani 
perubahan iklim dan menyediakan infrastruktur yang berkualiti, 
seperti ditunjukkan dalam Paparan 9-1. Tiga sasaran telah dicapai, 
iaitu bilangan rumah menerima bekalan elektrik, tambahan kapasiti 
penapisan minyak dan kapasiti terpasang penjanaan elektrik, 
manakala enam sasaran tidak tercapai disebabkan oleh pelbagai 
cabaran. Perancangan untuk memperkenal pelan induk pengurusan 
permintaan tenaga (DSM) telah diganti dengan penggubalan rang 
undang-undang kecekapan dan konservasi tenaga. Cabaran geografi 
telah mengehadkan peluasan liputan bekalan air di kawasan luar 
bandar, terutama di Sabah dan Sarawak. Tempoh pelaksanaan 
projek yang panjang telah menjejaskan pencapaian sasaran kapasiti 
terpasang tenaga boleh baharu (TBB), liputan perkhidmatan 
pembetungan bersambung di bandar utama dan pengurangan air 
tidak berhasil (NRW). 

Paparan 9-1 
Rancangan Malaysia Kesebelas: Pencapaian Sasaran Terpilih 


Merapatkan Jurang Pembangunan 


antara Bandar dan Luar Bandar Menangani Perubahan Iklim 


Si, FLA 
Ssa pro 
Kans Kan RUU RON 
Kecekapan 8, 885 7, 295 
41160 49,415 60,000 46,697 dan | 
Konservasi MW! 
Tenaga 
2020 2020 2020 2020 2020 2020 2020 2020 
Bilangan Rumah Bilangan Rumah Penggubalan Pelan Induk Kapasiti Terpasang 
Menerima Bekalan Menerima Bekalan Air Pengurusan Permintaan Tenaga Boleh Baharu 
Elektrik Bersih dan Terawat Tenaga (DSM) 


Menyediakan Infrastruktur Berkualiti 


A 95.1% 80% 77.6% TN 36.4” 
2020 2020 2020 2020 2020 2020 
Kawasan Berpenduduk Mendapat Liputan Perkhidmatan Tahap Air Tidak Berhasil 
Bekalan Air Bersih dan Terawat Pembetungan Bersambung 


Terutama di Bandar Utama 


7,626 7,873 300,000 300,000 


MW: MW tsh? tsh 
@ Sasaran 
2020 2020 2020 2019 © Prestasi 
Tambahan Kapasiti Terpasang Penjanaan Tambahan Kapasiti Penapisan Sasaran Dicapai 
Elektrik di Semenanjung Malaysia Minyak 4 
$$ SDG 


1 megawatt 
2 tong sehari 

Pencapaian Inisiatif Terpilih 


Pengurangan Jurang Pembangunan antara 
Bandar dan Luar Bandar 


Peluasan liputan bekalan elektrik dan air serta perkhidmatan 
pembetungan telah mengurangkan ketidaksamaan pembangunan 
antara kawasan bandar dan luar bandar. Sehingga 2020, bilangan 
rumah di luar bandar yang mendapat bekalan elektrik di bawah 
Program Bekalan Elektrik Luar Bandar (BELB) telah bertambah 
sebanyak 49,415. Sejak pelaksanaan program ini, sebanyak 9826 
daripada 2,085,140 rumah di luar bandar memperoleh akses 
kepada bekalan elektrik. Selain itu, liputan bekalan air luar bandar 
telah mencapai 96.8% melalui pelaksanaan beberapa program, 
termasuk Program Bekalan Air Luar Bandar (BALB) serta program 
Bekalan Air dan Kebersihan Alam Sekeliling (BAKAS). Program 
BAKAS turut menyumbang kepada pencapaian 95.9% liputan 
sistem sanitasi di kawasan luar bandar. 


Pemuliharaan Sumber Air 


Pelbagai usaha pemuliharaan telah dilaksana bagi memastikan 
sumber air adalah berkualiti, terjamin dan mampan. Sehingga tahun 
2019, sebanyak 86.6% kawasan hutan tadahan air di Semenanjung 
Malaysia telah diwartakan di bawah Akta Perhutanan Negara 1984 
sebagai kawasan perlindungan. Piawaian kualiti air bawah tanah 
juga telah dibangunkan di bawah Akta Kualiti Alam Sekeliling 1974 
untuk menambah baik pemantauan dan memastikan penggunaan 
yang selamat. Program pemuliharaan sungai yang digerakkan oleh 
komuniti telah dilaksana termasuk program Friends of Rivers (FoR) 
untuk meningkatkan pengawasan sungai oleh masyarakat. Program 
ini telah dilaksana di lebih 30 sungai melalui pelbagai aktiviti, 
termasuk membina laluan pejalan kaki, taman rekreasi dan kebun 
tanaman. 


Mitigasi Perubahan Iklim 


Penggunaan bahan api yang lebih bersih terus digalakkan bagi 
mengurangkan pelepasan gas rumah kaca untuk menangani 
perubahan iklim. Adunan biodiesel B10' yang mengandungi 10% 
metil ester berasaskan sawit (PME) telah diperkenalkan pada 
tahun 2019 untuk sektor pengangkutan. Bagi sektor perindustrian, 
adunan biodiesel B7? yang mengandungi 7% PME telah juga 
diperkenalkan. Standard bahan api yang lebih tinggi untuk 
RON95, iaitu EURO 4M telah diwartakan pada tahun 2020 bagi 
mengurangkan pencemaran. 


1 Biodiesel dengan adunan 10% metil ester berasaskan sawit (PME) dan 90% diesel. 


2 Biodiesel dengan adunan 7% PME dan 93% diesel. 


Kapasiti terpasang TBB telah mencapai 7,995 megawatt (MW) 
pada tahun 2020 yang bersamaan dengan 22.4% daripada jumlah 
kapasiti terpasang bagi penjanaan elektrik. Sejumlah 856 MW TBB 
telah disalurkan ke grid di bawah program Solar Berskala Besar 
(LSS) dan Pemeteran Tenaga Bersih (NEM) yang diperkenalkan pada 
tahun 2016. Program LSS tertumpu kepada penjanaan tenaga oleh 
penjana TBB komersial, manakala NEM membolehkan pengguna 
menjual lebihan tenaga elektrik yang dijana daripada sistem solar 
fotovoltan (PV) kepada syarikat utiliti. 


Beberapa inisiatif telah dilaksana untuk menambah baik kecekapan 
tenaga (EE), termasuk penggubalan rang undang-undang kecekapan 
dan konservasi tenaga pada tahun 2020 untuk mengawal selia 
permintaan tenaga elektrik dan penggunaan termal. Inisiatif 
pelabelan EE terus dipergiat melalui peluasan dua program iaitu 
Standard Prestasi Tenaga Minimum (MEPS) dan National Building 
Energy Intensity (BEI). Program pelabelan peralatan elektrik yang 
digunakan oleh isi rumah di bawah MEPS telah diperluas kepada 
ketuhar gelombang mikro dan periuk nasi elektrik. Dengan itu, 
lapan jenis peralatan elektrik telah disenaraikan sebagai cekap 
tenaga. Sejumlah 200 bangunan kerajaan pula telah dilabel di 
bawah program BEI. 


Sejumlah 28 premis kerajaan termasuk 18 hospital telah diretrofit 
sebagai sebahagian daripada inisiatif EE untuk bangunan dalam 
tempoh RMKe-11. Inisiatif ini telah menyumbang kepada 
penjimatan penggunaan elektrik sebanyak 31.5 juta kilowatt jam 
(kWj), bersamaan dengan RM12.4 juta atau 24 kilotan karbon 
dioksida setara (ktCO,eg). Sejumlah 108 bangunan perindustrian 
dan 109 bangunan komersial telah diaudit dan diretrofit. Langkah 
ini telah menyumbang kepada penjimatan penggunaan elektrik 
sebanyak 545 juta kWj, bersamaan dengan RM215 juta atau 318 
ktCO,eg. 


Penyediaan Infrastruktur Berkualiti 


Pada tahun 2019, fasiliti Refinery and Petrochemical Integrated 
Development (RAPID) di Pengerang, Johor telah mula beroperasi. 
Fasiliti ini telah meningkatkan kapasiti penapisan minyak sebanyak 
300,000 tong sehari (tsh), menjadikan jumlah keseluruhan 

kapasiti dalam negara sebanyak 900,000 tsh. Kapasiti tambahan 
ini membolehkan negara memenuhi permintaan diesel domestik 
sepenuhnya dan mengurangkan import petrol dengan ketara. 
RAPID juga telah meningkatkan keupayaan untuk menghasilkan 
produk hiliran yang mempunyai nilai ditambah yang tinggi, 
terutama produk kimia khusus. 

Fasiliti terapung gas asli cecair (FLNG) yang kedua milik Petroliam 
Nasional Berhad (PETRONAS), iaitu PFLNG DUA telah siap dibina 
pada Ogos 2020 dan memulakan operasi komersial pada Februari 
2021. Ini menjadikan PETRONAS satu-satunya syarikat di dunia 
yang memiliki dan menguruskan operasi dua fasiliti FLNG. Fasiliti 
PFLNG DUA direka bentuk untuk mengekstrak gas daripada 
takungan gas asli laut dalam, sehingga kedalaman 1,500 meter, 
yang dapat menghasilkan pengeluaran gas asli cecair (LNG) 
sebanyak 1.5 juta tan setahun. Teknologi terkini membolehkan 
hasil dijana daripada kawasan yang mempunyai sumber gas 

asli yang sedikit dan terpencil. Sebelum ini, kawasan ini sukar 
dibangunkan disebabkan cabaran teknikal dan komersial. Kejayaan 
ini mengukuhkan kedudukan negara dalam industri LNG pada 
peringkat global yang menerajui kaedah inovatif dalam memastikan 
daya harap dan jaminan bekalan LNG. 


Sejumlah sembilan loji janakuasa baharu di Semenanjung 
Malaysia telah memulakan operasi dalam tempoh RMKe-11 dan 
ini meningkatkan kapasiti terpasang kepada 7,873 MW melebihi 
sasaran awal 7,626 MW. Fasiliti ini terdiri daripada loji janakuasa 
kitar padu gas, loji janakuasa arang batu ultra superkritikal, loji 
janakuasa hidroelektrik dan loji janakuasa cogeneration. Fasiliti 
ini juga telah meningkatkan kepelbagaian penjanaan elektrik dan 
kemampuan tindak balas teknikal sistem grid. Tambahan kapasiti 
penjanaan telah menambah baik jaminan dan daya harap grid 
nasional. 


Bagi memperluas liputan bekalan air, usaha telah dilaksana untuk 
menaik taraf infrastruktur perkhidmatan air sedia ada dan membina 
infrastruktur yang baharu. Inisiatif ini telah menyumbang kepada 
peningkatan kapasiti loji rawatan air sebanyak 657 juta liter sehari 
(jlh) dan kapasiti kolam takungan bekalan air sebanyak 210 juta 
liter, serta pemasangan dan penggantian paip agihan air sepanjang 
367 kilometer (km). 


Pembetungan bersambung di bandar utama telah ditambah 

baik melalui pembinaan dan naik taraf tujuh buah loji rawatan 
kumbahan serantau dan berpusat yang juga melibatkan 
pemasangan rangkaian paip pembetungan berjumlah 195 km 
dalam tempoh RMKe-11. Keperluan untuk menyediakan fasiliti 
pemulihan sumber telah diambil kira dalam pembangunan beberapa 
loji rawatan kumbahan serantau dan berpusat. Ini adalah untuk 
menggalakkan pelaksanaan inisiatif merubah sisa kepada kekayaan 
yang dapat menyokong pengurusan kitaran air tertutup. 


Infrastruktur pengairan dan saliran, khususnya untuk penanaman 
padi, telah dinaik taraf dan diselenggara dengan baik untuk 
memastikan kemampanan sektor pertanian. Inisiatif ini telah 
meningkatkan keluasan kawasan penanaman padi yang mempunyai 
infrastruktur pengairan sebanyak 10,422 hektar di dalam kawasan 
pembangunan pertanian bersepadu Rompin dan Pekan di 

Pahang, Kota Belud di Sabah serta Batang Lupar di Sarawak. Di 
samping itu, 1,152 petani telah dilatih dalam pengurusan air bagi 
menggalakkan penggunaan air yang bertanggungjawab. 


Penambahbaikan Perkhidmatan 


Aturan di bawah sistem akses pihak ketiga (TPA) telah 
dimuktamadkan untuk memastikan pihak ketiga mempunyai akses 
kepada fasiliti gas. Dalam hubungan ini, percubaan pertama 
penghantaran kargo LNG telah dilaksana pada Oktober 2019 oleh 
Tenaga Nasional Berhad (TNB). Penghantaran gas sebanyak 3,600 
juta unit termal British (mmBtu) ke stesen janakuasa TNB di Port 
Dickson, Negeri Sembilan dan Klang, Selangor telah menjimatkan 
perbelanjaan sebanyak RM6 juta. Percubaan ini merupakan 
pencapaian utama dalam pelaksanaan TPA di Malaysia dan 
membuka peluang kepada syarikat lain untuk membawa LNG ke 
dalam negara. 


Produktiviti dan kecekapan perkhidmatan bekalan elektrik telah 
meningkat dengan ketara. Indeks Tempoh Gangguan Purata Sistem 
(SAIDI) bagi Semenanjung Malaysia bertambah baik kepada 45 
minit/pelanggan pada tahun 2020, berbanding sasaran 50 minit/ 
pelanggan. Prestasi ini adalah antara yang terbaik di rantau ini. 
SAIDI bagi Sarawak adalah 79 minit/pelanggan pada tahun 2020, 
berbanding sasaran 157 minit/pelanggan. SAIDI bagi Sabah juga 
bertambah baik daripada 379 minit/pelanggan pada tahun 2015 
kepada 189 minit/pelanggan pada tahun 2020. 


Program rebat bil elektrik telah dilaksana untuk mengurangkan 
beban kos sara hidup rakyat. Program Rebat Bil Elektrik RM20 
telah ditambah baik pada tahun 2019 melalui Program Rebat 

Bil Elektrik RM40 yang lebih bersasar. Program ini memberikan 
pengecualian bayaran bil elektrik bulanan sehingga RM40 kepada 
isi rumah miskin dan miskin tegar yang berdaftar dalam Sistem 
eKasih. Program rebat ini telah diperluas kepada kumpulan sasar 
yang sama di bawah Lembaga Kemajuan Tanah Persekutuan 
(FELDA), Lembaga Penyatuan dan Pemulihan Tanah Persekutuan 
(FELCRA) dan Jabatan Kemajuan Orang Asli (JAKOA). 

Bagi mengurangkan beban rakyat berikutan pandemik COVID-19, 
diskaun bil elektrik bulanan selama enam bulan telah diberikan 
mulai 1 April hingga 30 September 2020 di bawah Pelan 
Rangsangan Ekonomi Prihatin Rakyat (PRIHATIN). Diskaun ini telah 
dilanjutkan sehingga 31 Disember 2020 bagi pelanggan domestik. 
Secara keseluruhan, sejumlah RM2.72 bilion telah diperuntukkan 
bagi meringankan beban semua kategori pelanggan. Di samping itu, 
beberapa negeri telah memberi diskaun dan pengecualian caj air 
selama satu hingga tiga bulan. 


Isu dan Cabaran 


Dalam tempoh RMKe-11, usaha telah diambil untuk meningkatkan 
kemampanan bekalan tenaga dan memastikan jaminan bekalan 
air, terutama melalui penyediaan infrastruktur berkualiti. Walau 
bagaimanapun, kedua-dua sektor masih berhadapan dengan 

isu merentas sektor dan isu khusus yang melibatkan beberapa 
subsektor. Isu ini termasuk tadbir urus yang kurang berkesan dan 
pemahaman yang terhad berkaitan pelaksanaan dasar. Selain itu, 
pandemik COVID-19 telah memberi kesan kepada sektor tenaga 
dan sektor air berikutan pengurangan permintaan yang ketara, 
terutama daripada pengguna dalam kategori intensiti tinggi akibat 
daripada aktiviti ekonomi yang perlahan. Di samping itu, beberapa 
pelaburan dan projek di peringkat huluan dalam subsektor minyak 
dan gas mengalami kelewatan. 


Isu dan Cabaran 


O) Kekangan dalam Sektor Tenaga untuk 
Menyokong Pertumbuhan 


Kekangan dalam Sektor Tenaga untuk 
Menyokong Pertumbuhan 


Dasar berkaitan tenaga yang tidak bersepadu dan kurangnya 
pemahaman mengenai pelaksanaan dasar dalam kalangan pemain 
industri adalah isu yang dihadapi dalam subsektor minyak dan gas 
serta subsektor elektrik. Di samping itu, subsektor minyak dan gas 
masih berhadapan dengan isu lain seperti kebergantungan yang 
tinggi terhadap import bagi produk petroleum, kekangan dalam 
penggunaan bahan api lebih bersih dan ketiadaan perancangan 
jangka panjang bagi industri gas asli. Subsektor elektrik berhadapan 
pasaran bahan api yang tidak kompetitif, sumbangan TBB yang 
rendah dan ketiadaan perundangan mengenai EE. 


Dasar Berkaitan Tenaga yang Tidak Bersepadu 
dan Pemahaman yang Terhad mengenai Ekosistem 
Tenaga 


Sektor tenaga tidak mempunyai dasar yang menyediakan hala tuju 
strategik jangka panjang yang menyeluruh. Pada masa kini, sektor 
tenaga ditadbir urus oleh beberapa kementerian yang mempunyai 
dasar dan keutamaan yang berbeza. Perkara ini mengakibatkan 
penggunaan tenaga yang tidak cekap dalam pelbagai sektor, 
terutama pengangkutan, perindustrian dan komersial. Di samping 
itu, pengguna mempunyai pemahaman yang terhad mengenai 
ekosistem tenaga, termasuk manfaat jangka panjang rasionalisasi 
subsidi. Kurangnya penyelarasan dalam penyampaian maklumat 
mengenai pembaharuan pasaran dalam sektor tenaga telah 
menyebabkan pengguna tidak berpuas hati. 


Halangan dalam Pasaran Minyak dan Gas Domestik 


Industri petrokimia domestik perlu beralih daripada komoditi 
berasaskan kimia kepada produk kimia khusus yang mempunyai 
margin yang lebih menarik dan kurang rentan kepada kemerosotan 
pasaran. Walau bagaimanapun, kekurangan infrastruktur dan 
pasaran yang menarik telah menjejaskan pelaburan dalam produk 
petrokimia hiliran. Selain itu, ketiadaan perancangan jangka panjang 
telah menjejaskan pembangunan industri petrokimia. Tiada dasar 
yang memberi keutamaan kepada pembelian produk petroleum 
tempatan. Hal ini telah menyebabkan syarikat minyak terus 
mengimport produk petroleum meskipun terdapat bekalan domestik 
yang mencukupi. 

Penggunaan adunan biobahan api yang lebih tinggi masih kurang 
menggalakkan walaupun Malaysia merupakan pengeluar minyak 
sawit kedua terbesar di dunia. Hal ini disebabkan oleh kekurangan 
infrastruktur serta keengganan pengeluar kenderaan dan peralatan 
tulen untuk menerima pakai adunan biobahan api yang lebih 
tinggi. Selain itu, kekurangan insentif untuk menukar biobahan 

api dan kos biobahan api yang lebih tinggi berbanding bahan api 
konvensional telah menjejaskan penggunaan adunan minyak sawit 
lebih tinggi dalam biobahan api. 


Pada masa ini, sebanyak 83% syarikat perkhidmatan dan peralatan 
minyak dan gas (OGSE) tempatan merupakan perusahaan kecil dan 
sederhana. Kebanyakan syarikat ini bergantung kepada pasaran 
domestik serta menghadapi kesukaran untuk melaksana kerja yang 
kompleks dan meneroka pasaran antarabangsa. Hal ini disebabkan 
oleh kekangan kewangan dan keupayaan teknologi serta kurangnya 
pengetahuan mengenai ekosistem pasaran global. 


Bilangan pembekal dalam pasaran gas adalah terhad disebabkan 
oleh ketidaktentuan permintaan walaupun terdapat ekosistem 
yang menyokong. Keadaan ini diburukkan lagi dengan ketiadaan 
pelan induk jangka panjang industri gas yang menghalang usaha 
liberalisasi pasaran bagi memastikan kemampanan industri ini. 
Malaysia juga masih belum memanfaatkan kedudukannya sebagai 
antara pengeksport LNG utama di dunia untuk menjadi hab 
pasaran gas serantau. 


Perolehan Bahan Api yang Tidak Berdaya Saing dan 
Rizab Margin yang Kurang Optimum 


Arang batu dan gas untuk keperluan subsektor elektrik di 
Semenanjung Malaysia pada masa ini hanya dibekalkan oleh 
beberapa firma yang mampu membuat pembelian secara pukal. 
Keadaan ini telah mengekang usaha untuk mewujudkan tarif yang 
lebih kompetitif. Selain itu, rizab margin elektrik bagi tahun 2020 
di Semenanjung Malaysia adalah sebanyak 32% manakala di Sabah 
27.6% dan Sarawak 31.4%. Kadar ini melebihi julat optimum, iaitu 
25% hingga 27%. Di bawah perjanjian pembelian tenaga (PPA) 
sedia ada, penjana elektrik tetap dibayar tanpa mengambil kira 
jumlah elektrik yang dijana, seterusnya menyumbang kepada kos 
penjanaan yang tinggi. 


Kekurangan Daya Tahan Rangkaian di Sabah 


Ketidakpadanan penjanaan dan permintaan elektrik di samping 
talian penghantaran litar berkembar tunggal telah menyebabkan 
ketidakseimbangan bekalan dan gangguan yang kerap pada grid 
elektrik di Sabah. Grid elektrik di Sabah mempunyai konfigurasi 
rangkaian yang kurang optimum kerana kebanyakan rangkaian 
adalah tertumpu di pantai barat. Pusat beban dan pembangunan 
ekonomi juga tertumpu di pantai barat. Bekalan elektrik daripada 
pantai barat ke pantai timur adalah terhad disebabkan terdapat 
hanya satu talian penghantaran litar berkembar 275 kilovolt (kV). 
Isu ini telah mengakibatkan gangguan elektrik yang kerap dan 
seterusnya menyumbang kepada SAIDI yang tinggi. 


Sumbangan Tenaga Boleh Baharu yang Rendah 
kepada Jumlah Kapasiti Terpasang 


Jumlah kapasiti terpasang bagi TBB pada masa ini masih didominasi 
oleh sumber berasaskan hidro berskala besar dan solar. Oleh 

itu, sumber TBB perlu dipelbagaikan lagi. Walau bagaimanapun, 
lokasi yang terpencil dan ketidaktentuan bekalan bahan asas 

bagi sumber TBB, terutama biojisim dan biogas menjadi cabaran 
utama untuk meningkatkan sumbangan TBB bukan solar. Dana di 
bawah mekanisme Feed-in Tariff (FiT) yang terhad, penjanaan TBB 
yang tidak konsisten, kekurangan kemudahan penstoran tenaga 

dan syarat yang ketat oleh institusi kewangan turut menghalang 
pembangunan TBB yang lebih pesat. 


Ketiadaan Perundangan berkaitan Kecekapan Tenaga 


Tiada perundangan yang khusus untuk menggalakkan industri 
beralih ke arah EE. Pada masa ini, inisiatif EE dilaksanakan melalui 
dasar yang berbeza menyebabkan penguatkuasaan yang tidak 
terselaras. Di samping itu, ketiadaan perundangan yang berkesan 
menyebabkan sebahagian daripada pemain industri enggan 
menerima pakai tarif Pengoptimuman Masa Penggunaan Tenaga 
(EtoU) sebagai alternatif kepada Tarif Perindustrian Khas (SIT), yang 
telah menghalang pelaksanaan inisiatif penjimatan tenaga. 

Pengurusan Sektor Air yang Kurang Berkesan 


Sektor air terus menghadapi pelbagai isu dan cabaran yang berkait 
dengan rakyat, tadbir urus, maklumat, kewangan, infrastruktur 

dan teknologi. Isu ini mengakibatkan pengurusan sumber air tidak 
cekap yang menjejaskan bekalan dan kualiti air. Di samping itu, 
caj perkhidmatan air yang rendah di kebanyakan negeri telah 
menjejaskan kemampanan kewangan penyedia perkhidmatan air. 


Penglibatan Pihak Berkepentingan yang Kurang 
Berkesan 


Antara isu yang dihadapi oleh sektor air adalah penglibatan 

pihak berkepentingan yang kurang berkesan serta kurangnya 

rasa pemilikan dan keupayaan untuk memelihara dan memulihara 
sumber air. Pada masa ini, belum ada platform yang jelas bagi 
membolehkan penyertaan komuniti setempat secara inklusif 
dalam tadbir urus air. Ini menyebabkan dasar dan keputusan yang 
dibuat kurang berasaskan keperluan komuniti setempat. Sikap 
tidak menghargai air sebagai sumber yang terhad oleh rakyat 
telah membawa kepada pembaziran. Perkara ini terbukti oleh 
penggunaan air dalam sektor domestik yang tinggi, iaitu sebanyak 
245 liter per kapita sehari (Icd) berbanding dengan penggunaan 
sebanyak 160 Icd yang disyorkan oleh Pertubuhan Kesihatan 
Sedunia. 


Tadbir Urus Sektor Air yang Kurang Cekap 


Sektor air berhadapan dengan pengurusan yang kurang berkesan, 
penguatkuasaan yang lemah dan skop hukuman punitif yang 
terhad. Perundangan yang diguna untuk mentadbir urus sumber 
air pada peringkat Persekutuan dan negeri adalah tidak seiring 
dengan keperluan semasa. Di samping itu, pencemaran daripada 
punca tetap dan tidak tetap adalah di bawah undang-undang yang 
berbeza termasuk Akta Kualiti Alam Sekeliling 1974, Enakmen 
Sumber Air Negeri, Akta Kerajaan Tempatan 1976 dan Akta 
Industri Perkhidmatan Air 2006. Akibatnya, pencemar dikenakan 
hukuman yang ringan, bahan cemar yang baharu gagal dikawal dan 
penguatkuasaan adalah lemah. 

Pelaksanaan IWRM tidak berkesan disebabkan dasar yang berbeza 
antara Kerajaan Persekutuan dan kerajaan negeri serta pihak 
berkuasa tempatan. Keadaan ini dirumitkan lagi oleh ketiadaan 
pihak berkuasa pengurusan sumber air di kebanyakan negeri. 
Pendekatan yang tidak seragam dalam mengurus sumber air telah 
menyukarkan usaha menjamin bekalan air kepada semua peringkat 
dan sektor. Selain itu, tiada strategi pengurusan air secara 
kuantitatif bagi memastikan penggunaan air yang mampan oleh dua 
pengguna terbesar, iaitu sektor pertanian dan tenaga. 


Keputusan yang Kurang Berasaskan Data dan Sains 


Kurangnya penggunaan data dan sains dalam membuat keputusan 
telah menyebabkan pengurusan sektor air yang kurang cekap. 

Hal ini disebabkan ketiadaan pangkalan data berpusat untuk 
menyatukan data berkaitan air dan maklumat aktiviti penyelidikan, 
pembangunan, pengkomersialan dan inovasi (R&D&C&I) yang 
dilaksanakan oleh pelbagai agensi. Tambahan pula, ketersediaan 
dan daya harap sumber air tidak diambil kira dalam perancangan 
pembangunan berikutan kekurangan data. Kepakaran yang terhad 
dalam kalangan teknologis air dan komuniti saintifik juga telah 
menghalang pembangunan sektor air yang mampan. 


Keupayaan Kewangan yang Terhad 


Pembangunan infrastruktur air memerlukan modal yang besar 

dan amat bergantung kepada pembiayaan kerajaan. Kekurangan 
mekanisme pembiayaan yang inovatif telah menghalang usaha 
untuk mendapat sumber kewangan alternatif. Kekurangan ini 
disebabkan penetapan harga sumber air yang tidak setimpal 
dengan nilai sebenar kerana dianggap sebagai komoditi yang tidak 
strategik. Kesannya, kebanyakan penyedia perkhidmatan berkaitan 
air berada dalam kedudukan kewangan yang tidak mampan 
sehingga menjejaskan kecekapan penyampaian perkhidmatan. 
Tambahan pula, pihak berkuasa kurang memberi keutamaan kepada 
usaha pemuliharaan sumber air disebabkan persaingan dalam guna 
tanah untuk menjana pendapatan daripada aktiviti ekonomi yang 
lain. 

Kekangan Infrastruktur dan Teknologi 


Infrastruktur perkhidmatan air tidak mencukupi terutama di 
kawasan luar bandar dan pulau. Infrastruktur yang usang, termasuk 
paip dan tangki yang bocor menyebabkan tahap NRW masih 
tinggi. Beberapa infrastruktur sedia ada termasuk loji rawatan 
kumbahan serantau dan sistem pengairan juga tidak dimanfaatkan 
sepenuhnya. Infrastruktur sedia ada untuk pemerolehan semula 
sumber daripada rawatan air dan air sisa tidak mampu menyokong 
inisiatif merubah sisa kepada kekayaan. Sektor air masih belum 
memanfaatkan sepenuhnya teknologi termaju. Teknologi adalah 
penting dalam mengurus sumber dan penggunaan air dengan 
cekap. Penggunaan teknologi untuk meneroka sumber air alternatif 
seperti air bawah tanah, tasik dan kolam takungan banjir adalah 
kurang optimum terutama di kawasan kekurangan air. Teknologi 
berasaskan penggunaan sumber alam yang berkesan kos juga 
kurang digunakan untuk menangani bencana berkaitan air terutama 
banjir dan hakisan pantai. Ini telah mengakibatkan kebergantungan 
yang tinggi kepada pendekatan kejuruteraan konvensional yang 
mahal. 


Hala Tuju: Rancangan Malaysia 
Kedua Belas, 2021-2025 


Dalam tempoh RMKe-12, penekanan akan diberi kepada 
penggunaan tenaga dan air yang mampan untuk memastikan 
jaminan bekalan serta mewujudkan lebih banyak peluang ekonomi. 
Usaha akan dilaksana untuk memantapkan institusi dan menambah 
baik kawal selia. Dasar tenaga negara yang komprehensif 

akan diperkenal untuk mengukuhkan ekosistem minyak dan 

gas serta elektrik. Pengurusan sektor air akan ditambah baik 
melalui pendekatan pelbagai dimensi. Langkah akan diambil bagi 
menambah baik penyertaan pihak berkepentingan, tadbir urus, 
proses membuat keputusan serta kemampanan kewangan dan 
infrastruktur. Kemampanan tenaga dan transformasi sektor air 
akan menyokong pertumbuhan ekonomi bagi mencapai objektif 
pembangunan untuk semua sejajar dengan WKB 2030 serta 
Matlamat 6 dan 7 Agenda 2030. 


Hala Tuju: Rancangan Malaysia Kedua Belas, 2021-2025 


Mempertingkat Kemampanan Tenaga dan Mentransformasi Sektor Air 


Bidang Keutamaan A 
Memastikan Tenaga yang Mampan 
untuk Semua 


Strategi A1 

Memperkukuh Sektor Tenaga 

Strategi A2 

Memastikan Subsektor Minyak dan Gas yang Mampan 
dan Progresif 

Strategi A3 

Memperkukuh Subsektor Elektrik 


Bidang Keutamaan B 


Mentransformasi Sektor Air 


Strategi B1 

Memperkasa Rakyat 

Strategi B2 

Memperkukuh Tadbir Urus pada Semua Peringkat 
Strategi B3 

Menambah Baik Keupayaan Membuat Keputusan 
Berasaskan Data 

Strategi B4 

Memastikan Pembiayaan yang Mampan 

Strategi B5 

Membangunkan Infrastruktur Mampan dengan Teknologi 
yang Berkesan Kos 


Rancangan Malaysia Kedua Belas, 2021-2025 


9-12 Bab 9: Mempertingkat Kemampanan Tenaga dan Mentransformasi Sektor Air 


Rancangan Malaysia Kedua Belas: Sasaran Terpilih 


Memastikan Tenaga yang Mampan 

Tenaga Negara yang Industry Blueprint Air Bersih dan Selamat Ha 


Komprehensif di Luar Bandar 


l 

ERA 

JUE 

Serantau REDECE 

2021-2030 2025 2025 
Rangka Kerja bagi Pengurangan Penubuhan Pusat 


Bersepadu untuk Data 
dan R£DECEI 
Berkaitan Air 


Pewujudan Hab Penggunaan Elektrik 


Pasaran Gas Serantau 


2025 2025 


Liputan Sistem 
Sanitasi Terurus di 
Luar Bandar 


Tenaga Boleh Baharu 
daripada Jumlah 
Kapasiti Terpasang 


1 Perkhidmatan dan peralatan minyak dan gas 
2 Jumlah beban harian maksimum 


Mentransformasi Sektor Air 

Bidang Keutamaan A 


Memastikan Tenaga yang Mampan 
untuk Semua 


Tumpuan akan diberi untuk meningkatkan kemampanan sektor 
tenaga, termasuk memastikan pertumbuhan yang sihat bagi industri 
minyak dan gas. Penambahbaikan sistem penjanaan, penghantaran 
dan pembahagian akan memperkukuh industri bekalan elektrik. 
Pelan komunikasi yang komprehensif mengenai liberalisasi pasaran 
juga akan dibangunkan untuk memberi pemahaman yang jelas 
kepada pemain industri dan orang awam. 


Strategi 
A1 


(o Memperkukuh Sektor Tenaga 


Strategi 
A2 


(0) Memastikan Subsektor Minyak dan 
Gas yang Mampan dan Progresif 


Strategi 


(o Memperkukuh Subsektor Elektrik 
A3 


Strategi A1 
Memperkukuh Sektor Tenaga 


Dua inisiatif utama akan dilaksana untuk menangani isu merentas 
sektor tenaga, iaitu merangka dasar tenaga yang komprehensif 

dan mewujudkan pelan komunikasi yang sistematik. Dasar sedia 
ada berkaitan tenaga akan diselaras di bawah dasar baharu. Pelan 
komunikasi yang lebih terselaras akan membolehkan libat urus yang 
lebih baik dan pembaharuan sektor tenaga yang berkesan. 


Menggubal Dasar Tenaga Negara yang Komprehensif 


Dasar berkaitan tenaga sedia ada akan diselaras dan diharmonikan 
untuk merangka satu dasar tenaga jangka panjang yang 
komprehensif. Dasar ini akan menjadi panduan dalam menangani 
pelbagai isu merentas beberapa sektor yang menggunakan 

tenaga serta memastikan pembangunan sektor ini adalah sejajar 
dengan trend peralihan tenaga global. Di bawah dasar ini, 

prospek pertumbuhan masa hadapan yang berkaitan tenaga akan 
diteroka terutama potensi tenaga baharu daripada sumber tenaga 
bersih dan mampan termasuk hidrogen. Tenaga baharu ini akan 
membolehkan Malaysia merangka pelan jangka panjang sasaran 
rendah karbon dalam sektor tenaga. Semua aspek berkaitan sektor 
tenaga dan kelestarian alam sekitar dapat ditangani dengan lebih 
baik melalui pelaksanaan dasar baharu ini. 


Mewujudkan Pelan Komunikasi yang Komprehensif 


Sektor tenaga sentiasa berhadapan dengan perubahan yang 
melibatkan risiko dan memerlukan pendekatan sistematik dalam 
menyampaikan maklumat mengenai pembaharuan sektor tenaga 
kepada pihak berkepentingan. Oleh itu, pelan komunikasi yang 
komprehensif akan dibangunkan untuk memperkukuh kerjasama 
dengan pihak berkepentingan serta memudahkan usaha mendidik 
pengguna dan meningkatkan kesedaran mengenai kewajaran 
liberalisasi pasaran. Pelan ini akan memastikan penerimaan 

yang lebih baik oleh pihak berkepentingan serta membolehkan 
pembaharuan industri tenaga dapat dilaksana dengan lancar. 


Strategi A2 


Memastikan Subsektor Minyak dan Gas yang 
Mampan dan Progresif 


Beberapa inisiatif akan dilaksana untuk memastikan subsektor 
minyak dan gas domestik berkembang secara progresif dan 
mampan. Penggunaan petrol dan diesel keluaran domestik akan 
diutamakan, pelaburan industri petrokimia bernilai tinggi akan 
digalakkan dan penggunaan biobahan api akan diperluas. Selain itu, 
keupayaan syarikat OGSE tempatan akan dimantapkan manakala 
satu pelan hala tuju gas asli akan dibangunkan. 

Mengutamakan Penggunaan Petrol dan Diesel 
Tempatan 


Syarikat dan pengusaha stesen minyak akan digesa untuk 
menggunakan petrol dan diesel yang dihasilkan daripada empat 
loji penapisan tempatan, ¡aitu Pengerang di Johor, Sungai Udang 
di Melaka, Kerteh di Terengganu dan Port Dickson di Negeri 
Sembilan. Mekanisme bagi mengutamakan penggunaan petrol 
dan diesel tempatan akan dibangunkan melalui libat urus dengan 
pihak berkepentingan. Usaha ini akan menambah baik imbangan 
dagangan, merangsang pertumbuhan ekonomi, serta memastikan 
kemampanan rantaian nilai industri minyak dan gas, seterusnya 
meningkatkan jaminan bekalan. 


Menarik Pelaburan Bernilai Tinggi dalam Industri 
Petrokimia 


Industri petrokimia akan distruktur semula supaya lebih berdaya 
saing dan mampan untuk menarik dan merangsang pelaburan 
berkualiti serta mengurangkan kebergantungan kepada import 
produk kimia. Hala tuju industri kimia akan dirangka bagi 
memastikan industri ini memanfaatkan teknologi dan inovasi 

serta mewujudkan ekosistem yang kondusif untuk menghasilkan 
produk kimia khusus. Bagi tujuan ini, industri akan dinilai dari segi 
ketersediaan infrastruktur, bahan asas dan tenaga kerja mahir serta 
keupayaan R&D. 


Memperluas Penggunaan Biobahan Api 


Adunan biodiesel bagi sektor pengangkutan akan terus dipertingkat 
daripada B15* kepada B20* dan seterusnya kepada B305. 

Penilaian akan dilaksana bagi mengenal pasti jurang keupayaan 

dan kos yang diperlukan untuk menaik taraf depoh adunan bagi 
mematuhi piawaian B30. Di samping itu, lebih banyak libat urus 
akan diadakan dengan pihak berkepentingan untuk menangani isu 
keyakinan pengilang terhadap B30. Program biodiesel untuk sektor 
industri akan diperluas daripada B7 kepada B10. Langkah ini akan 
menggalakkan penggunaan bahan api yang lebih bersih. 


3 Biodiesel dengan adunan 15% PME dan 85% diesel. 
4 Biodiesel dengan adunan 20% PME dan 80% diesel. 
5 Biodiesel dengan adunan 30% PME dan 70% diesel. 


Meningkatkan Keupayaan Pemain Tempatan dalam 
Subsektor Perkhidmatan dan Peralatan Minyak dan 
Gas 


Usaha bersepadu akan dilaksana untuk meningkatkan 

keupayaan perusahaan kecil dan sederhana OGSE tempatan 
dengan menubuhkan konsortium, meningkatkan kerjasama dan 
menggalakkan perkongsian strategik. Usaha ini akan menjadikan 
perusahaan kecil dan sederhana OGSE tempatan lebih berdaya 
saing dan bersedia untuk melaksana kerja-kerja yang kompleks 
pada peringkat domestik serta antarabangsa. Usaha ini akan 
dijajarkan dengan National OGSE Industry Blueprint 2021-2030, 
yang menyediakan hala tuju strategik untuk menambah baik daya 
saing, kecekapan dan keupayaan teknologi pemain OGSE tempatan. 


Membangunkan Pelan Hala Tuju Gas Asli yang 
Komprehensif 


Liberalisasi pasaran gas yang sedang dilaksana akan mewujudkan 
industri yang mampan dan memastikan jaminan bekalan untuk 
menjadikan Malaysia sebagai hab pasaran gas serantau. Pelan 
hala tuju gas asli yang komprehensif akan dibangunkan untuk 
menyediakan hala tuju jangka sederhana dan jangka panjang. 
Pelan ini akan memberi tumpuan kepada liberalisasi pasaran gas 
dan meningkatkan permintaan domestik terhadap gas. Kajian akan 
dilaksana untuk merangka strategi dalam membangunkan Malaysia 
sebagai hab pasaran gas serantau bagi menarik pembekal baharu 
dan meningkatkan daya saing. 


Strategi A3 
Memperkukuh Subsektor Elektrik 


Subsektor bekalan elektrik akan dimantapkan dengan melaksana 
pelbagai inisiatif. Inisiatif ini termasuk mewujudkan industri bekalan 
elektrik yang berdaya tahan, menambah baik sistem bekalan 
elektrik di Sabah, mempertingkat sistem grid, memperluas liputan 
bekalan elektrik luar bandar, meningkatkan kapasiti terpasang 

TBB dan mempergiat inisiatif EE. Pelaksanaan kesemua inisiatif ini 
dijangka dapat meningkatkan kemampanan subsektor elektrik. 

Mewujudkan Industri Bekalan Elektrik yang Berdaya 
Tahan 


Industri bekalan elektrik akan terus diperkukuh dengan 
meningkatkan pendigitalan serta berdaya tahan terhadap cabaran 
masa hadapan. Struktur industri semasa akan dikaji semula 
termasuk untuk menambah baik pasaran tenaga di bawah New 
Enhanced Dispatch Arrangement (NEDA) serta meningkatkan 
ketelusan Single Buyer dan Grid System Operator. Kajian ini juga 
bertujuan untuk membenarkan akses pihak ketiga kepada grid. 


Menambah Baik Sistem Bekalan Elektrik di Sabah 


Sistem bekalan elektrik di Sabah akan terus ditambah baik dengan 
membina dan menaik taraf fasiliti penjanaan serta rangkaian 
penghantaran dan pembahagian. Penambahbaikan ini termasuk 
melalui pembinaan loji janakuasa baharu di pantai timur Sabah. 
Kerja awalan bagi Projek Southern Link akan dimulakan di bawah 
RMKe-12. Di samping itu, rangka kerja Kawal Selia Berasaskan 
Insentif (IBR) akan diperkenal untuk menambah baik kualiti dan 
kecekapan bekalan elekrik. Inisiatif ini akan meningkatkan daya 
tahan dan daya harap sistem grid, seterusnya menambah baik 
prestasi SAIDI. 


Mempertingkat Sistem Grid 


Pelaburan dalam kapasiti penjanaan dan pengukuhan rangkaian 
penghantaran dan pembahagian akan diteruskan untuk memastikan 
jaminan bekalan elektrik. Beberapa loji janakuasa gas baharu 
dengan jumlah kapasiti 3,441 MW akan mula beroperasi di 
Semenanjung Malaysia untuk menggantikan loji janakuasa yang 
akan dihenti tugas. Loji hidroelektrik berkapasiti 1,285 MW 

yang sedang dibina untuk meningkatkan kapasiti terpasang di 
Sarawak akan siap pada penghujung tempoh RMKe-12. Talian 
penghantaran 500 kV dan 275 kV akan dibina di Semenanjung 
Malaysia dan Sarawak yang akan menyediakan kapasiti untuk 
menampung pertambahan beban pada masa hadapan. Di samping 
itu, penghantaran bekalan elektrik melalui talian sedia ada Lao 
PDR-Thailand-Malaysia di bawah ASEAN Power Grid (APG) akan 
diperluas. Sambungan talian rentas sempadan baharu juga akan 
dikaji bagi memastikan ketersambungan yang lebih baik. 


Memperluas Liputan Bekalan Elektrik Luar Bandar 


Program bekalan elektrik luar bandar akan diteruskan untuk 
menyediakan bekalan kepada 28,000 rumah lagi bagi mencapai 
sasaran 99% liputan elektrik di kawasan luar bandar. Kerjasama 
antara Kerajaan Persekutuan dan kerajaan negeri serta syarikat 
utiliti akan ditingkatkan bagi memastikan perancangan yang 
menyeluruh dan pelaksanaan yang berkesan. Kebanyakan projek 
bekalan elektrik luar bandar akan melibatkan sambungan talian 
grid, manakala, sistem alternatif seperti hidro berskala kecil, solar 
hibrid serta solar PV pula akan digunakan di kawasan pedalaman. 


Meningkatkan Kapasiti Terpasang Tenaga Boleh 
Baharu 


Pembangunan dan penggunaan sumber TBB akan dipergiat 

untuk memenuhi sasaran 31% TBB daripada jumlah kapasiti 
terpasang. Selain hidro dan solar, tumpuan juga akan diberi untuk 
meningkatkan sumbangan sumber boleh baharu yang lain seperti 
biojisim dan biogas. Teknologi sedia ada dan baharu seperti 
cogeneration, termal solar dan sel bahan api akan dimanfaatkan 
untuk memberi lebih banyak pilihan kepada industri. Beberapa 
kluster biotenaga akan dibangunkan sebagai lokasi pengumpulan 
berpusat bagi memastikan bekalan bahan asas yang mampan dan 
meminimumkan kos penjanaan elektrik. 


Mekanisme baharu bagi tenaga hijau akan dikaji bagi menggalakkan 
pengguna korporat membeli tenaga secara terus daripada penjana 
TBB untuk memenuhi komitmen alam sekitar, sosial dan tadbir urus 
(ESG). Pelaksanaan mekanisme sedia ada seperti Green Tariff Riders 
dan Renewable Energy Certificate” akan terus digalakkan untuk 
memberi lebih banyak pilihan kepada pengguna dan industri serta 
merangsang pelaburan. Usaha akan dipergiat untuk menggalakkan 
penghasilan tenaga daripada sisa dan pembangunan projek solar 
terapung. Lebih banyak PV solar bumbung akan dipasang dengan 
menggunakan kemudahan pembiayaan sedia ada, termasuk 
program pajakan solar dan PPA. Penerimagunaan teknologi baharu 
seperti sistem penyimpanan tenaga akan terus digalakkan untuk 
menangani isu penjanaan TBB yang tidak konsisten. 


é Mekanisme yang membolehkan pengguna membuat pilihan campuran tenaga 
berasaskan sumber TBB. 

7 Mekanisme yang membolehkan pengguna membuat pilihan untuk memperoleh 
TBB dengan menawarkan tarif hijau yang dikenali sebagai MyGreen+ serta 
peluang untuk mengesan dan berjual beli TBB melalui platform Malaysia Green 
Attribute Tracking System. 

Mempertingkat Kecekapan Tenaga 


Kecekapan tenaga adalah penting bagi memastikan penggunaan 
tenaga secara berhemat dan bijak. Dalam hubungan ini, 
penggunaan tenaga oleh pengguna berintensiti tinggi dalam sektor 
perindustrian dan komersial akan dikawal selia melalui penggubalan 
akta berkaitan kecekapan dan konservasi tenaga. Akta ini akan 
memastikan pematuhan kepada standard yang ditetapkan dan 
pelabelan BEl di bangunan swasta terpilih seperti hospital, pejabat, 
hotel dan kompleks beli-belah. Selain itu, Geran Audit Tenaga 
Bersyarat (EACG) akan terus diberikan kepada sektor perindustrian 
dan komersial terpilih untuk meningkatkan kecekapan tenaga. Bagi 
mempercepat pelaksanaan program EE, aktiviti audit tenaga dan 
retrofit akan diperluas kepada lebih banyak bangunan kerajaan 
melalui inisiatif Energy Performance Contracting (EPC). Usaha ini 
adalah sejajar dengan sasaran Pelan Tindakan Kecekapan Tenaga 
Negara, 2016-2025 untuk mencapai 8% penjimatan penggunaan 
tenaga elektrik. 


Bidang Keutamaan B 


Mentransformasi Sektor Air 


Agenda transformasi sektor air akan diperkenalkan dalam 
RMKe-12 melalui penerimagunaan pendekatan keseluruhan 
negara untuk meningkatkan kecekapan dalam pengurusan air, 
mengoptimumkan potensi sektor air untuk menjana kekayaan 
dan mewujudkan peluang pekerjaan baharu seperti yang 
diterangkan dalam Kotak 9-1. Fasa pertama transformasi sektor 
air akan memberi tumpuan untuk mempergiat penerimagunaan 
IWRM, di samping menyediakan asas untuk melaksana fasa 
seterusnya. Dalam hubungan ini, lima strategi akan dilaksana 
termasuk memperkasa peranan rakyat sebagai pemacu 
transformasi sektor air. Strategi untuk memperkukuh tadbir urus, 
meningkatkan penggunaan data dalam membuat keputusan dan 
memastikan pembiayaan yang mampan juga akan dilaksana. 
Selain itu, infrastruktur yang mampan dengan berkesan kos akan 
dibangunkan. Pelaksanaan strategi ini akan menyumbang kepada 
usaha memastikan bekalan air yang terjamin dan mampan serta 
meningkatkan potensi ekonomi. 


Strategi 


Strategi 


Strategi 

Rancangan Malaysia Kedua Belas, 2021-2025 
Bab 9: Mempertingkat Kemampanan Tenaga dan Mentransformasi Sektor Air 9-17 


Kotak 9-1 


Transformasi Sektor Air 2040 


Pengurusan sumber air sebagai khazanah semula jadi untuk meningkatkan pertumbuhan ekonomi, kualiti alam sekitar dan 
pembangunan sosial merupakan aspek penting dalam pertumbuhan hijau. Sektor air akan disusun semula supaya menjadi 
penyumbang yang signifikan kepada pembangunan negara dan penciptaan kekayaan melalui agenda transformasi dalam tempoh 

20 tahun. Agenda Transformasi Sektor Air 2040 (WST 2040) akan diperkenal untuk menetapkan hala tuju strategik bagi menjadikan 
sektor air sebagai pemacu pertumbuhan yang dinamik, di samping memastikan jaminan bekalan air untuk semua. Pada tahun 2040, 
Malaysia disasarkan menjadi hab industri air serantau. Transformasi ini akan dilaksana melalui empat fasa mengikut tempoh 
Rancangan Malaysia dengan tumpuan khusus dalam setiap fasa, seperti ditunjukkan dalam Rajah 1. 


Rajah 1 
Empat Fasa Transformasi Sektor Air 2040 


0x000; 


RMKe-12, RMKe-13, RMKe-14, RMKe-15, 
2021-2025 2026-2030 2031-2035 2036-2040 


Membangunkan teknologi 
tempatan yang setanding 
dengan standard 
antarabangsa 


Mempergiat 
penerimagunaan 
IWRM 


Mencapai ekonomi Menjadi hab industri 
bidangan air serantau 


Pelan hala tuju akan dibangunkan bagi menggariskan strategi, inisiatif dan program dalam setiap fasa untuk memastikan kejayaan 
transformasi ini. Dalam Fasa 1 (2021-2025), penerimagunaan IWRM akan dipergiat. Fasa ini adalah paling kritikal dan merupakan 
asas kepada transformasi ini. 


Pasukan petugas khas yang dianggotai oleh wakil sektor awam dan swasta akan ditubuhkan di bawah Majlis Air Negara. Pasukan 
petugas ini berperanan untuk memberi panduan, menyelaras, memantau dan melapor kemajuan pelaksanaan agenda WST 2040. 
Pasukan ini juga bertanggungjawab mengkaji dan menjajar semula serta menyediakan syor penambahbaikan untuk menjayakan 
agenda ini. 

Strategi B1 
Memperkasa Rakyat 


Kerjasama dalam kalangan semua pihak berkepentingan adalah 
penting untuk mentransformasi sektor air. Platform perundingan 
awam akan diwujudkan untuk memperkasa rakyat bagi memacu 
transformasi ini. Program meningkatkan kesedaran, sokongan dan 
pembangunan keupayaan (AACB) akan dilaksana manakala aktiviti 
pemuliharaan yang digerakkan oleh komuniti akan diperbanyakkan. 
Strategi ini bertujuan untuk memupuk rasa pemilikan dalam 
kalangan rakyat bagi memelihara dan memulihara sumber air. 


Mewujudkan Platform Perundingan Awam 


Platform perundingan awam akan diwujudkan pada peringkat 
negeri dan daerah untuk melibatkan orang awam secara aktif 
dalam pengurusan sektor air. Platform ini akan dimanfaat untuk 
menyokong keputusan yang dibuat oleh Majlis Air Negara. Bagi 
memastikan keberkesanan platform ini, keupayaan dan kemahiran 
ahli akan dipertingkat, terutama dalam penyelesaian konflik dan 
perundingan. Pelan komunikasi strategik juga akan dirangka untuk 
memastikan transformasi sektor air dilaksana dengan berkesan. 


Melaksana Program Kesedaran, Sokongan dan 
Pembangunan Keupayaan yang Komprehensif 


Usaha untuk meningkatkan pemahaman mengenai IWRM akan 
dipergiat melalui pelaksanaan program AACB yang komprehensif. 
Bagi memastikan keberkesanan program ini, modul berstruktur 
akan dibangunkan untuk kumpulan sasar khusus. Dalam sektor 
pertanian, penglibatan petani dalam pengurusan sumber air akan 
dipertingkat melalui penyertaan mereka dalam mengoperasi dan 
menyenggara infrastruktur pengairan. Pelaksanaan program AACB 
akan membantu proses membuat keputusan dalam pembangunan 
terutama berkaitan pertukaran syarat guna tanah. 


Memperluas Program Pemuliharaan yang Digerakkan 
oleh Komuniti 


Program pemuliharaan alam sekitar yang dipacu oleh komuniti 

akan diperluas untuk memperkasa rakyat dalam memelihara dan 
memulihara sumber air serta mewujudkan aktiviti sosioekonomi. 
Beberapa inisiatif komuniti yang berjaya seperti sistem Tagal dan 
program FoR akan diperluas. Kempen untuk memupuk tabiat 
menjimatkan air dan menggunakan air dengan jitu dalam kalangan 
pengguna domestik dan petani akan dipergiat. Pendidikan berkaitan 
alam sekitar, terutama pembelajaran berdasarkan pengalaman akan 


terus dipertingkat melalui kerjasama antara institusi pendidikan, 
pertubuhan masyarakat sivil (CSO), pihak swasta dan agensi 
kerajaan. Laporan secara berkala mengenai status sumber air 
akan diterbitkan. Inisiatif ini akan menyemai rasa pemilikan 
dalam kalangan rakyat untuk menghargai air sebagai sumber asas 
kehidupan. 


Strategi B2 


Memperkukuh Tadbir Urus pada Semua 
Peringkat 


Tadbir urus sektor air pada peringkat Persekutuan, negeri dan 
daerah akan diperkukuh bagi memastikan pengurusan air yang 
lebih bersepadu dan berkesan. Dalam hubungan ini, perundangan 
berkaitan air akan diharmoni, kawalan pencemaran akan 
dipertingkat, manakala pendekatan nexus air-tenaga-makanan 
akan diinstitusikan. Melalui inisiatif ini, pembangunan fizikal akan 
diselaras dengan IWRM. 


Memperkukuh Pengurusan Sumber Air 


Kerajaan negeri akan digalakkan untuk membuat semakan 

semula perundangan berkaitan air supaya selari dengan Rang 
Undang-undang Sumber Air 2016. Ini adalah untuk memastikan 
perundangan bagi semua negeri adalah komprehensif dan seragam 
bagi memperkukuh pengurusan sumber air. Semakan ini akan 
menyediakan asas perundangan bagi penubuhan pihak berkuasa 
pengurusan sumber air di semua negeri. Pihak berkuasa ini akan 
memastikan pelaksanaan IWRM yang berkesan dan perancangan 
guna tanah yang lebih baik pada peringkat negeri dan daerah. Bagi 
memperkukuh pelaksanaan IWRM dan menyatukan agensi sedia 
ada, agensi tunggal pengurusan air pada peringkat Persekutuan 
akan ditubuhkan. Kaedah perakaunan dan pengauditan untuk 
pengurusan sumber air juga akan ditambah baik. Selain itu, skop 
Jawatankuasa Perancang Wilayah yang telah ditubuhkan untuk 
penyelarasan dasar merentas negeri dan sektor, perancangan, 
pelaksanaan dan pemantauan aktiviti pembangunan akan diperluas 
bagi mengambil kira pengurusan sumber air. 


Mengurangkan Pencemaran Air 


Perundangan sedia ada akan diperkukuh bagi mempergiat langkah 
mengurangkan pencemaran. Dalam hubungan ini, beberapa undang- 
undang akan disemak semula untuk mengawal selia bahan cemar 
baharu muncul dan meningkatkan penalti berdasarkan prinsip 
pencemar yang membayar. Di samping itu, 10 kajian jumlah beban 
harian maksimum (TMDL) akan dilaksana untuk mengenal pasti 

kapasiti daya tampung sungai. TMDL akan memberi panduan 
kepada kerajaan negeri dan pihak berkuasa tempatan untuk 
menilai pembangunan sedia ada dan cadangan pembangunan 
baharu di sepanjang sungai. TMDL juga akan membantu pihak 
berkuasa mengambil tindakan untuk melindungi sungai daripada 
tercemar. Keupayaan penguatkuasaan agensi Persekutuan dan 
negeri yang berkaitan akan diperkukuh melalui pelbagai langkah 
termasuk penggunaan teknologi pintar. Penyelarasan antara agensi 
penguatkuasaan akan dipertingkat. Usaha akan dipergiat untuk 
menyambung lebih banyak premis kepada loji rawatan kumbahan 
serantau dan melaksana pengosongan berkala tangki septik 
individu bagi mencegah pencemaran sisa kumbahan. Penyedia 
perkhidmatan pembetungan juga akan diwajibkan mematuhi 
standard pelepasan efluen. 


Menginstitusikan Pendekatan Nexus Air-Tenaga- 
Makanan 


Sektor air, tenaga dan makanan akan diurus secara bersepadu 
bagi menangani cabaran berkaitan urbanisasi, guna tanah 

dan perubahan iklim. Pendekatan nexus air-tenaga-makanan 
merupakan elemen penting dalam memastikan pengurusan 
sumber air yang komprehensif dan menjamin bekalan air merentas 
sektor. Pendekatan nexus akan menyediakan kerangka untuk 
menentukan agihan sumber air yang bersesuaian kepada semua 
sektor. Pendekatan nexus air-tenaga-makanan akan diinstitusikan, 
manakala kepakaran teknikal di kementerian dan agensi berkaitan 
akan dipertingkat bagi memastikan pelaksanaan yang berkesan. 


Strategi B3 


Menambah Baik Keupayaan Membuat 
Keputusan Berasaskan Data 


Keupayaan membuat keputusan berasaskan data akan dipertingkat 
untuk menyokong perancangan strategik dan pengurusan sektor 
air. Institut penyelidikan air sedia ada akan diperkukuh untuk 
menjadi pusat sehenti bagi data dan R&D&C&I berkaitan air. 
Sementara itu, keupayaan pemain industri air dan komuniti saintifik 
akan dipertingkat untuk menyokong pembangunan teknologi air 
tempatan. 


Memperkukuh Data dan Pusat Penyelidikan Air 


Institut penyelidikan air akan diperkukuh sebagai pusat yang 
menjalankan analisis komprehensif berkaitan air dan menyediakan 
capaian kepada data yang bersesuaian dengan keperluan pihak 
berkepentingan. Pusat ini akan menjalankan aktiviti R&AD&C&I 


berkaitan air secara aktif serta menyelaras dan menyediakan hala 
tuju strategik kepada organisasi lain yang berkaitan. Penggunaan 
Sistem Pengurusan Imbangan Air Negara (NAWABS) akan diperluas 
untuk menyediakan data yang komprehensif pada masa nyata bagi 
menilai dan mengimbangi permintaan dan bekalan semasa dan 
pada masa hadapan. Matlamat jangka panjang inisiatif ini adalah 
untuk membangunkan sistem sokongan pembuatan keputusan 
(DMSS) berasaskan data yang komprehensif serta teknologi air 
yang inovatif untuk membolehkan industri tempatan meneroka 
pasaran antarabangsa. 


Mempertingkat Keupayaan Pemain Industri Air dan 
Komuniti Saintifik 


Keupayaan tenaga kerja profesional dan mahir serta komuniti 
saintifik dalam sektor air akan ditambah baik bagi membolehkan 
keputusan dibuat berasaskan data dalam mendepani 4IR. Program 
pensijilan kompetensi dan pendidikan tertiari yang berkaitan akan 
terus dibangunkan untuk meningkatkan kompetensi tenaga kerja 
profesional berkaitan air dalam sektor awam dan swasta. Program 
TVET berkaitan sektor air juga akan diperkenal bagi memenuhi 
permintaan tenaga mahir untuk industri pada masa hadapan. 
Saintis tempatan akan digalakkan untuk mengikuti perkembangan 
penyelidikan terkini bagi membangunkan teknologi air tempatan 
yang inovatif dan setanding dengan standard antarabangsa. 
Kerjasama strategik dalam kalangan saintis pada peringkat serantau 
dan antarabangsa akan dipergiat. 


Strategi B4 


Memastikan Pembiayaan yang Mampan 


Kemampanan kewangan adalah penting dalam memastikan 
kejayaan transformasi sektor air. Dalam hubungan ini, kemampanan 
kewangan penyedia perkhidmatan air akan diperkukuh dan 
mekanisme pembiayaan inovatif akan diperkenal. Strategi ini bagi 
memastikan sumber air dinilai setimpal dengan kos dan manfaat 
yang diterima. la juga akan menggalakkan pelaburan yang strategik 
bagi memperkukuh industri air. 


Memperkukuh Kemampanan Kewangan Penyedia 
Perkhidmatan Air 


Kemampanan kewangan penyedia perkhidmatan air adalah penting 
untuk memastikan perkhidmatan yang mampan dan berdaya 

harap bagi memenuhi permintaan semasa dan masa hadapan. 
Mekanisme Penetapan Tarif (TSM) bagi perkhidmatan bekalan air 
dan pembetungan akan dilaksana bagi menampung kos operasi 

dan meningkatkan keupayaan kewangan penyedia perkhidmatan. 
Penyedia perkhidmatan air akan digesa untuk mengkaji alternatif 
bagi menjana hasil bukan berasaskan tarif, terutama daripada 
aktiviti kitar semula air serta produk sampingan daripada rawatan 
air dan air sisa. 


Potensi ekonomi sektor air akan dimanfaatkan bagi memperoleh 
pulangan yang dapat menampung kos pelaburan dan mencapai 
ekonomi bidangan. Industri perkhidmatan air akan mengguna pakai 
strategi yang bersesuaian dan menjadikan sektor tenaga sebagai 
tanda aras. Ini berikutan sektor tenaga mempunyai kemampuan 
kewangan kendiri, dipacu oleh pasaran dan cekap teknologi. 
Amalan baik daripada negara lain juga akan diterima pakai dalam 
industri perkhidmatan air. 


Meningkatkan Pembiayaan Inovatif 


Mekanisme pembiayaan inovatif akan diteroka bagi mengurangkan 
kebergantungan kepada dana kerajaan untuk pembangunan sektor 
air. Penubuhan sebuah entiti berlesen untuk membina infrastruktur 
pembetungan baharu melalui model pembiayaan alternatif akan 
dikaji. Sektor swasta juga akan digalakkan untuk melabur dalam 
projek transformasi sektor air seperti projek pemerolehan semula 
sumber daripada air sisa, R&D&C&I dan penggunaan teknologi 
pintar. 


Mekanisme pindahan fiskal ekologi akan diinstitusikan dengan 
menyediakan dana yang mencukupi serta memperkenalkan 
mekanisme pengagihan yang bersesuaian. Mekanisme ini akan 
berdasarkan komitmen negeri untuk memelihara dan memulihara 
hutan, khususnya kawasan tadahan air. Bagi memastikan aktiviti 
pembangunan di sepanjang sungai tidak menjejaskan kualiti 

air sungai, kerajaan negeri dan pihak berkuasa tempatan akan 
digalakkan menilai perkhidmatan ekosistem* sungai sebelum 
keputusan pertukaran syarat guna tanah dibuat. Di samping itu, 
mekanisme akan diwujudkan untuk memastikan pembayaran bagi 
perkhidmatan ekosistem adalah setara dengan manfaat yang 
diterima dan kos yang ditanggung daripada perkhidmatan ini. Skim 
Pembiayaan Teknologi Hijau sedia ada akan turut dimanfaatkan 
bagi membudayakan amalan menjimatkan air. Selain itu, amalan 
ekonomi kitaran dalam kalangan industri yang berintensifkan air 
akan digalakkan. 


28 Manfaat yang diterima oleh rakyat daripada ekosistem sungai seperti sumber air 
mentah dan sumber perikanan serta pengawalan banjir. 


Strategi B5 


Membangunkan Infrastruktur Mampan 
dengan Teknologi yang Berkesan Kos 


Infrastruktur mampan dengan teknologi yang berkesan kos akan 
terus dibangunkan bagi mengoptimumkan penggunaan sumber 
dalam sektor air. Antara inisiatif yang akan dilaksana adalah 
menerima guna sistem alternatif perkhidmatan air, mengoptima 
infrastruktur air yang berkesan kos, memberi penekanan kepada 
pendekatan berasaskan alam semula jadi serta melaksana konsep 
ekonomi kitaran. Inisiatif ini akan memastikan pelaburan dalam 
sektor air dapat dimanfaatkan sepenuhnya untuk menjamin bekalan 
dan kemampanan sumber air. 


Menerima Guna Sistem Alternatif untuk 
Perkhidmatan Air di Kawasan Luar Bandar dan Pulau 


Akses kepada bekalan air bersih dan selamat serta sistem sanitasi 
akan ditambah baik untuk mencapai liputan 9826, khususnya bagi 
komuniti di kawasan luar bandar dan pulau. Sistem retikulasi dan 
sistem alternatif yang menggunakan teknologi yang disesuaikan 
dengan keadaan setempat akan diguna pakai. Jawatankuasa 
peringkat nasional akan ditubuhkan untuk menyelaras dan menyelia 
keseluruhan pelaksanaan projek bekalan air dan sanitasi bagi 
memastikan matlamat penyediaan perkhidmatan air kepada semua 
dapat dicapai. 


Mengurangkan Air Tidak Berhasil 


Program pengurangan NRW akan diberi keutamaan dengan 
menyediakan bantuan kewangan kepada kerajaan negeri 
berdasarkan tahap NRW semasa. Infrastruktur untuk langkah 
pencegahan termasuk sensor untuk mengesan kebocoran paip 
dan peralatan bagi pengurusan tekanan air untuk mengurangkan 
kehilangan air akan dipasang, terutama bagi sistem pengagihan 
baharu. Di samping itu, agensi dan institusi awam akan digalakkan 
untuk melaksana pengauditan air bagi mengenal pasti jumlah 
kehilangan air dalam premis seperti kem tentera, universiti dan 
sekolah. Pengauditan ini akan membolehkan langkah bersasar 
diambil bagi menangani kehilangan air disebabkan oleh kebocoran 
dan penggunaan yang kurang cekap. Pelaksanaan program ini akan 
membantu mengurangkan tahap NRW kepada 25%. 

Mengoptimum Sumber Air dengan Menyediakan 
Infrastruktur yang Berkesan Kos 


Penggunaan air bawah tanah sebagai sumber air alternatif akan 
ditingkatkan, terutama di kawasan kekurangan air bagi memastikan 
jaminan bekalan air. Dalam hubungan ini, pemetaan akuifer air 
bawah tanah berdasarkan lembangan sungai akan dilaksana. 
Teknik dan teknologi terkini akan dimanfaatkan untuk meneroka, 
membangun dan mengurus sumber air bawah tanah, termasuk 
empangan bawah tanah. Kajian kemungkinan yang terperinci akan 
dilaksana untuk menilai potensi, risiko dan keberkesanan kos bagi 
pembinaan empangan bawah tanah. 


Pembangunan infrastruktur air pelbagai guna akan digalakkan 

bagi memastikan penggunaan sumber yang optimum. Pembinaan 
empangan baharu adalah untuk pelbagai guna termasuk bekalan air, 
penjanaan tenaga, pengairan dan tebatan banjir. Selain itu, kolam 
takungan banjir akan turut digunakan sebagai tempat penyimpanan 
air mentah dan untuk mengembalikan semula kapasiti akuifer. 
Pembinaan takungan air pinggiran sungai (TAPS) dan penyaluran air 
antara negeri yang merupakan sumber bekalan air alternatif akan 
diteruskan mengikut kesesuaian. Kajian kedua-dua kaedah ini akan 
dilaksana bagi menentukan kebolehlaksanaan projek sumber air di 
negeri yang kekurangan sumber air. 


Memberi Penekanan kepada Pendekatan Berasaskan 
Alam Semula Jadi 


Penggunaan teknologi berasaskan alam semula jadi akan digalakkan 
untuk menangani pelbagai isu berkaitan air seperti pencemaran, 
banjir dan kemarau. Tanah lembap buatan (CW) yang menggunakan 
teknik biokejuruteraan yang bersesuaian akan dibina bagi merawat 
air sisa dan air yang terkumpul dalam kolam takungan. Teknik 

ini juga akan menambah baik kualiti efluen sebelum dilepaskan 

ke dalam sistem sungai, seperti diterangkan dalam Kotak 9-2. 
Teknik pengurusan banjir secara semula jadi yang berfungsi 

seperti tanah lembap juga akan diguna pakai dalam merancang 
pembangunan dan mereka bentuk projek di sepanjang kawasan 
sungai dan pantai. Langkah ini bertujuan untuk memelihara, 
memulih dan mengurangkan risiko banjir di kawasan tersebut. 
Teknik ini juga menerapkan konsep menyediakan ruang untuk 

air dan mengembalikan semula pantai. Di samping itu, dasar 

dan perundangan akan digubal bagi membolehkan pendekatan 
berasaskan alam semula jadi dan pembinaan yang mesra alam 
dalam perancangan pembangunan. 


Kotak 9-2 
Tanah Lembap Buatan 


Tanah lembap buatan (CW) dibina untuk berfungsi sebagai tanah 
lembap semula jadi. Dalam CW, tumbuhan khusus akan ditanam 
bagi tujuan rawatan yang berbeza seperti mengenyah bahan 

cemar, membersih, mengawal hakisan, menapis mendapan dan 
memperlahan aliran air. Selain berfungsi sebagai tanah lembap, CW 
juga adalah berkesan kos dari segi operasi dan penyelenggaraan 
untuk merawat air sisa, terutama di kawasan berkepadatan rendah. 
Di samping itu, air daripada CW juga boleh dijadikan sumber 
bekalan air alternatif. 


Wetland Putrajaya yang telah disiapkan pada tahun 2002 
merupakan projek Kerajaan yang telah berjaya menangani risiko 
banjir. Ia juga menyediakan sumber air alternatif serta habitat yang 
kondusif untuk flora dan fauna. Beberapa pengusaha hotel juga 
telah melaksana inisiatif ini dan berjaya merawat air sisa untuk 
digunakan semula. 


©) Wetland Putrajaya 


O Wetland yang dibina oleh pengusaha hotel di Pulau Langkawi 

Melaksana Konsep Ekonomi Kitaran dalam Sektor 
Air 


Konsep ekonomi kitaran akan diguna pakai dalam keseluruhan 
rantaian nilai sektor air. Dasar dan perundangan yang menyokong 
akan diperkenal serta kerjasama strategik dan aktiviti R&D &C&I 
akan digalakkan bagi menyediakan ekosistem ekonomi kitaran. 
Pemerolehan semula sumber daripada rawatan air dan air sisa, 
termasuk enap cemar, bioenap cemar, bioefluen dan biogas 

akan ditingkatkan untuk mewujudkan peluang dan mempercepat 
pertumbuhan hijau. Pusat pemerolehan semula akan dibina untuk 
mengurus, merawat dan menukar enap cemar bagi kegunaan 
yang selamat dan bermanfaat. Loji rawatan air sisa bersepadu 
akan dibangunkan di taman perindustrian eko yang baharu. Loji 
ini akan dilengkapi dengan teknologi bagi memperoleh semula 
sumber berserta infrastruktur sokongan untuk merawat dan 
mengguna semula air sisa domestik dan industri. Usaha juga akan 
dipergiat untuk menggalakkan penerimaan dan penggunaan produk 
sampingan yang dihasilkan daripada pemerolehan semula sumber. 


Mempertingkat Penggunaan Air yang Cekap 


Penggunaan peralatan cekap air yang dilabel dengan Skim 
Pelabelan Produk Cekap Air (SPPCA) akan ditingkatkan di premis 
kerajaan. Penggunaan ini juga akan digalakkan kepada pengguna 
domestik dan industri. Insentif fiskal dan rebat akan dipertimbang 
untuk menggalakkan lagi penggunaan produk cekap air. Penarafan 
hijau bagi bangunan akan dimanfaat untuk menggalakkan amalan 
penjimatan dan guna semula air dalam premis komersial, termasuk 
hotel dan kompleks beli-belah. 


Teknologi pintar seperti meter dan sensor digital, sistem maklumat 
geografi serta sistem kawalan penyeliaan dan pemerolehan data 
akan diguna untuk menambah baik pengurusan dan kecekapan 
perkhidmatan air. Inisiatif ini akan memperkukuh kesalinghubungan 
antara penyedia perkhidmatan dan meningkatkan kemampanan 
infrastruktur. Teknologi pintar juga akan dimanfaatkan bagi 
menyokong konsep kitaran air tertutup tanpa pembaziran. Di 
samping itu, aplikasi pintar akan dibangunkan untuk membolehkan 
komunikasi secara langsung dan pantas antara penyedia 
perkhidmatan air dengan pengguna. Projek rintis bandar pintar 

air akan dilaksana bagi mengenal pasti dan menilai manfaat 
penggunaan teknologi pintar dalam sektor ini. Sistem pengairan 
moden dan automatik menggunakan teknologi pintar akan 
digunakan dalam sektor pertanian bagi mengurangkan pembaziran, 
menambah baik kecekapan dan membolehkan agihan air yang lebih 
tepat serta meningkatkan produktiviti. 


Kesimpulan 


Dalam tempoh RMKe-11, usaha bersepadu untuk memperkukuh sektor tenaga dan 
air telah dilaksana bagi merapatkan jurang pembangunan bandar dan luar bandar, 
memulihara sumber air dan menangani perubahan iklim. Walau bagaimanapun, 

masih terdapat isu dan cabaran yang perlu ditangani termasuk ketidakcekapan urus 
tadbir, ketidakmampanan kewangan dan kekurangan infrastruktur yang berkualiti. 
Dalam tempoh RMKe-12, keutamaan akan diberi untuk mentransformasi pasaran 
tenaga melalui liberalisasi pasaran gas dan meningkatkan daya tahan industri bekalan 
elektrik supaya kalis cabaran masa hadapan. Sektor air pula akan diperkukuh melalui 
pendekatan keseluruhan negara dengan mempergiat pelaksanaan IWRM yang menjadi 
asas bagi mencapai transformasi sektor air pada tahun 2040. 

Perspektif Menyeluruh 


Pencapaian sasaran yang ditetapkan di bawah tiga tema 
RMKe-12 disokong oleh empat pemangkin dasar. Pemangkin ini 
memberi tumpuan kepada membangunkan bakat masa hadapan, 
mempercepat penerimagunaan teknologi dan inovasi, menambah 
baik ketersambungan dan infrastruktur pengangkutan serta 
memperkukuh perkhidmatan awam. 


Pemangkin Dasar 1: Membangunkan Bakat Masa Hadapan 


Sasaran pertumbuhan yang ditetapkan di bawah RMKe-12 
memerlukan pembangunan bakat berkemahiran tinggi untuk 
memenuhi keperluan ekonomi yang berkembang. Inisiatif yang 
dilaksana bagi mempercepat pembangunan modal insan dalam 
tempoh RMKe-11 telah menyumbang kepada peningkatan gaji 
minimum, pampasan pekerja (CE) yang lebih baik, peningkatan 
enrolmen murid sekolah dan pengambilan pelatih di institusi 
pendidikan dan latihan teknikal dan vokasional (TVET) serta 
peningkatan kualiti universiti. Walau bagaimanapun, pasaran buruh 
dan sektor pendidikan terus menghadapi pelbagai cabaran. Ini 
termasuk peratusan CE yang rendah, ketidakcekapan pasaran buruh, 
akses yang terhad kepada pendidikan berkualiti dan kelemahan 
tadbir urus institusi pendidikan. Pandemik COVID-19 telah 
meningkatkan kadar pengangguran dan mewujudkan norma baharu 
dalam cara rakyat bekerja dan perniagaan beroperasi. 


Oleh itu, RMKe-12 akan memberi tumpuan kepada pembangunan 
bakat masa hadapan dengan menjajarkan semula pasaran buruh 
bagi memenuhi keperluan industri dan menambah baik lagi 

kualiti pendidikan. Antara inisiatif utama yang akan dilaksana bagi 
menjajarkan semula pasaran buruh adalah menggalakkan agihan 
CE yang lebih saksama dan penyertaan tenaga kerja wanita yang 
lebih tinggi serta memperkukuh sistem yang menyokong pasaran 
buruh. Selain itu, inisiatif utama untuk menambah baik sistem 
pendidikan dan latihan adalah meningkatkan kualiti pendidikan 
dan memanfaatkan teknologi baru muncul. Pelaksanaan kesemua 
inisiatif ini akan mewujudkan pasaran buruh yang lebih fleksibel dan 
meningkatkan taraf hidup rakyat. 


Petunjuk Prestasi Utama 
Terpilih 

Pampasan Pekerja kepada 
KDNK 


Pengambilan Lepasan SPM atau 
Setaraf ke dalam Program TVET 


Kebolehpasaran Graduan di 
Institusi Pendidikan Tinggi dan 
TVET Awam 


Ekosistem TVET yang kukuh merupakan pemangkin utama 
dalam pembangunan sosioekonomi Malaysia. la akan menangani 
beberapa isu termasuk kebergantungan kepada pekerja asing, 
CE yang rendah dan pengangguran yang tinggi dalam kalangan 
belia. Dalam hubungan ini, teknologi baru muncul seperti realiti 
maya (VR), realiti terimbuh (AR) dan kecerdasan buatan (Al) 
akan dimanfaatkan untuk menjadi pelengkap kepada aktiviti 
praktikal sedia ada dalam pengajaran dan pembelajaran, serta 
penyelidikan dan pembangunan di dalam makmal dan bengkel. 
Ekosistem TVET yang kukuh merupakan pemacu perubahan 
yang akan membangunkan bakat tersedia masa hadapan bagi 
memenuhi keperluan industri. Sistem penarafan bagi institusi 
TVET akan diperkenalkan. Agihan peruntukan akan berdasarkan 
kepada beberapa komponen dalam sistem penarafan ini 
termasuk kebolehpasaran, kadar upah graduan, kerjasama 
industri dan pelaksanaan inisiatif sosial di kawasan luar bandar. 
Antara outcome utama yang dijangka adalah peningkatan 
pengambilan pelajar lepasan Sijil Pelajaran Malaysia (SPM) atau 
setaraf ke program TVET, peningkatan penawaran bilangan 
kursus berkaitan Revolusi Perindustrian Keempat (4IR) dan 
penciptaan pekerjaan baharu melalui keusahawanan. 


Pemangkin Dasar 2: Mempercepat Penerimagunaan Teknologi dan 
Inovasi 


Malaysia perlu terus berubah dan berinovasi untuk menjadi 
negara digital yang makmur dan berdaya tahan. Pendigitalan, 
penerimagunaan teknologi dan inovasi adalah penting bagi 
memastikan pertumbuhan ekonomi yang mampan. Walau 
bagaimanapun, terdapat isu dan cabaran dalam menerima guna 
teknologi termaju dan pendigitalan. Ini termasuk infrastruktur 
dan perkhidmatan digital yang tidak mencukupi, tadbir urus 
yang tidak bersepadu, jurang digital yang semakin melebar 
serta kurangnya keupayaan untuk melaksana penyelidikan, 
pembangunan, pengkomersialan dan inovasi (R&D& CSI). 


Dalam tempoh RMKe-12, penerimagunaan dan penggunaan 
teknologi digital dan termaju akan dipercepat dalam 
mewujudkan dan membuka peluang baharu untuk meraih 
manfaat ekonomi digital serta mencapai pertumbuhan yang 

Petunjuk Prestasi Utama 
Terpilih 


Pemangkin Dasar 2 
Bab 11: Melonjakkan Pendigitalan 
dan Teknologi Termaju 


Sumbangan Ekonomi Digital 
kepada KDNK 


Sumbangan e-dagang kepada 
KDNK 


Perbelanjaan Kasar R&D 
(GERD) kepada KDNK 


Kedudukan dalam Global 
Innovation Index 

inklusif, bertanggungjawab dan mampan. Pemangkin dasar ini akan 
mempercepat pendigitalan dan menggalakkan penerimagunaan 
teknologi baharu dan termaju dalam semua sektor. Bilangan bakat dan 
tahap kemahiran yang diperlukan untuk memacu ekonomi digital dan 
menerima guna teknologi 4IR akan ditingkatkan, manakala R&D&C&| 
akan dipergiat. Malaysia juga akan mengarus perdana pendigitalan 
untuk pembangunan yang lebih inklusif dan menarik lebih banyak 
pelaburan bagi membolehkan negara menerajui ekonomi digital di 
rantau ini. Pemangkin dasar ini akan merealisasikan sasaran 25.5% 
sumbangan ekonomi digital dan 10.5% sumbangan e-dagang kepada 
KDNK, 1004 liputan 4G di kawasan berpenduduk, liputan 5G yang 
lebih luas, 2.5% perbelanjaan kasar R&D (GERD) kepada KDNK, 50 
platform ekonomi perkongsian tempatan yang diakreditasi dan 2,000 
permohonan paten oleh warganegara pada tahun 2025. 


Pemangkin dasar ini mengenal pasti dua pemacu perubahan 

bagi mempercepat penerimagunaan teknologi dan inovasi yang 
akan meningkatkan ketersambungan digital untuk pembangunan 
inklusif serta menjajarkan penyelidikan dan pembangunan untuk 
pengkomersialan, penjanaan kekayaan dan pertumbuhan ekonomi. 


Pemangkin Dasar 3: Menambah Baik Ketersambungan dan Infrastruktur 
Pengangkutan 


Sektor pengangkutan dan logistik adalah pemacu utama ke arah 
menjadi negara berpendapatan tinggi. Usaha akan diteruskan lagi 
untuk menambah baik ketersambungan batuan pertama dan akhir 
bagi mempermudah aktiviti perdagangan serta menyelesaikan isu 
berkaitan tadbir urus pengangkutan dan logistik. Sehubungan itu, 
pemangkin dasar ini akan memberi tumpuan kepada peningkatan 
kecekapan infrastruktur pengangkutan dan logistik untuk menyediakan 
perkhidmatan yang selamat, berdaya harap, mampu bayar dan mampan. 


Di bawah RMKe-12, integrasi mod pengangkutan yang berbeza akan 
ditambah baik untuk mewujudkan ketersambungan yang lancar dalam 
memenuhi keperluan rakyat dan industri. Usaha berterusan akan 
dilaksana untuk mempertingkat ketersambungan batuan akhir melalui 
integrasi rangkaian rel dan jalan raya yang menghubungkan lapangan 
terbang, pelabuhan, kawasan perindustrian dan bandar. Kapasiti 
infrastruktur dan perkhidmatan pelabuhan akan ditingkatkan dengan 


Petunjuk Prestasi Utama 
Terpilih 

Bab 12: Memperkukuh Kecekapan 
Infrastruktur Pengangkutan dan 
Logistik 


Pertumbuhan Tahunan 
Penggunaan Pengangkutan 
Awam di GKL/KV 


Memperkenalkan Peraturan 
Penggudangan Nasional 


30 Kedudukan dalam Indeks Pencapaian 
Teratas Logistik Bank Dunia 

menambah baik kemudahan dan peralatan serta proses kerja. Ini akan 
membolehkan pelabuhan mengendali kapal yang lebih besar serta 
menyediakan perkhidmatan pengendalian kargo yang lebih cekap 
kepada pengguna pelabuhan. 


Strategi mentransformasi perkhidmatan logistik akan menjadi pemacu 
perubahan bagi meningkatkan lagi kecekapan memandangkan sektor 
ini merupakan tulang belakang kepada sektor lain. Antara inisiatif yang 
akan diberi tumpuan ialah mempercepat pendigitalan, memusatkan 
perancangan dan pembangunan hab logistik dan membangunkan Petunjuk Prestasi Utama 
rangka kerja kawal selia nasional bagi pergudangan dan ekonomi Terpilih 

maritim. Dalam hubungan ini, pemain logistik akan digalakkan untuk 
menerima guna pendekatan pergerakan kargo pelbagai mod bagi 
meningkatkan keupayaan perkhidmatan logistik dan mengurangkan 
kos pengedaran. Ini juga akan memperluas akses ke kawasan terpencil 
dan membolehkan pengesanan penghantaran berdasarkan masa 
sebenar yang dapat menambah baik ketersediaan, daya harap dan 
kecekapan perkhidmatan. Kejayaan melaksanakan inisiatif ini akan 
memastikan daya harap dan kecekapan perkhidmatan pengangkutan Teratas / Persepsi Rasuah 
dan logistik yang lebih baik. 

Bab 13: Memperkukuh Penyampaian 
Perkhidmatan Sektor Awam 


30 Kedudukan dalam Indeks 


Perkhidmatan Dalam Talian 


a a 80% dari Peringkat Awal ke Akhir 
Pemangkin Dasar 4: Memperkukuh Perkhidmatan Awam Kerajaan Persela 
Pemangkin dasar keempat ini menyokong semua tema dan tiga 
pemangkin dasar serta berfungsi sebagai pemudah cara keseluruhan Pihak Berkuasa Tempatan 
dalam pembangunan Malaysia. Penyampaian perkhidmatan awam Mencapai Taraf 4 Bintang 


yang cekap dan berkesan sangat penting dalam memenuhi harapan 
rakyat, menyokong pelaksanaan projek dan memastikan penggunaan 
sumber secara optimum. Walau bagaimanapun, terdapat pelbagai Ha Peratusan Baki Fiskal 
: : 5 kepada KDNK 
cabaran yang harus ditangani dalam pembangunan bakat, ekosistem 
tadbir urus dan mekanisme pengurusan projek. Cabaran ini termasuk 
ketidaksepadanan antara kelayakan dan penempatan penjawat 
awam, perkhidmatan dalam talian yang kurang komprehensif, 
penerimagunaan teknologi digital yang rendah serta kerjasama dan 
penyelarasan yang kurang berkesan dalam pemantauan projek. Dalam 
menangani isu ini, penerimagunaan pendekatan keseluruhan kerajaan 
akan dipertingkat melalui kerjasama yang lebih baik dalam kalangan 
Kerajaan Persekutuan, kerajaan negeri dan pihak berkuasa tempatan 
dalam memastikan penjajaran keutamaan pembangunan. 

Dalam tempoh RMKe-12, perkhidmatan awam akan dimantapkan dan pemimpin masa hadapan dalam kalangan 
penjawat awam akan dibentuk. Pendekatan keseluruhan kerajaan akan dipertingkat untuk menambah baik pentadbiran 
kerajaan dan kecekapan operasi, meningkatkan keupayaan membuat keputusan dan inovasi, serta memperkukuh 
ekosistem tadbir urus. Di samping itu, pengurusan projek dan belanjawan akan ditambah baik dengan mengkaji semula 
rangka dan proses belanjawan serta meningkatkan keberkesanan pelaksanaan projek. 


Di bawah pemangkin dasar ini, struktur dan fungsi kementerian dan agensi akan dikaji dan disusun semula bagi 
mewujudkan organisasi yang lebih mendatar dan mengurangkan kerenah birokrasi dalam pentadbiran kerajaan. 
Peningkatan permintaan dan harapan yang tinggi terhadap kerajaan yang cekap dan telus memerlukan penjawat awam 
yang polos politik dan berkecuali dalam melaksanakan semua tugas dan tanggungjawab. Akta bagi perkhidmatan 
awam akan diperkenalkan untuk memastikan pengasingan kuasa yang jelas antara Anggota Pentadbiran dan penjawat 
awam. Selain itu, adalah penting untuk memastikan bahawa penjawat awam berpengetahuan dan memiliki sikap 

dan keperibadian yang baik serta kemahiran kepimpinan yang tinggi. Dalam hubungan ini, pengukuhan mekanisme 
pemilihan pegawai pengurusan tertinggi akan meningkatkan prestasi keseluruhan perkhidmatan awam. Mekanisme 
pengambilan pegawai pengurusan dan profesional untuk pelbagai skim juga akan ditambah baik. Penambahbaikan ini 
penting bagi mendapatkan bakat yang terbaik ke arah perkhidmatan awam yang lebih cekap, berkesan dan cemerlang. 
Di samping itu, usaha mempercepat pendigitalan dan pelaksanaan inisiatif di bawah Rangka Tindakan (Blueprint) 
Ekonomi Digital Malaysia dalam sektor awam akan meningkatkan lagi penyampaian perkhidmatan awam. Outcome 
pemangkin dasar ini akan membantu Malaysia untuk berada dalam kedudukan 30 teratas dalam Indeks Persepsi 
Rasuah dan sembilan teratas bagi subindeks Kecekapan Kerajaan dalam IMD World Competitiveness Yearbook serta 
meningkatkan perkhidmatan dalam talian dari peringkat awal ke akhir Kerajaan Persekutuan kepada 80%. 


Kejayaan pelaksanaan empat pemangkin dasar ini akan menyediakan asas dan rangka pembangunan negara bagi 
tempoh lima tahun akan datang dan tahun-tahun seterusnya. Keberkesanan dan kecekapan perkhidmatan awam 
adalah penting dalam merealisasikan aspirasi Malaysia untuk menjadi negara berpendapatan tinggi dan mencapai 
objektif WKB 2030. 

Pemacu Perubahan X 
Menambah Baik Ekosistem TVET bagi Membangunkan Bakat Tersedia Masa Hadapan 


Apakah hasil pelaksanaan? 


Bagaimana ini dapat dicapai? 


Mengapa TVET penting? 


Ekosistem TVET yang kukuh merupakan teras | | Usaha mewujudkan ekosistem TVET Graduan TVET memenuhi permintaan 


utama kepada pembangunan sosioekonomi 
Malaysia. Dengan adanya ekosistem TVET 
ini akan: 


Menangani isu kebergantungan kepada 
pekerja asing, pampasan pekerja (CE) 
yang rendah dan keciciran pelajar. 


Mengurangkan jurang antara kualiti 
graduan dan keperluan industri. 


Meningkatkan kualiti institusi TVET dan 


menggalakkan lebih banyak kerjasama 
industri. 


Meningkatkan kemahiran komuniti di 
kawasan luar bandar. 


Menjadikan TVET pilihan utama pelajar. 


tersedia masa hadapan melibatkan 
beberapa inisiatif yang menyeluruh seperti 
berikut: 


Menubuhkan Majlis TVET Kebangsaan. 


Mempromosikan jenama tunggal untuk 
mewakili semua institusi TVET awam 
dan swasta. 


Memanfaatkan teknologi baru muncul 
seperti realiti maya, realiti terimbuh dan 
kecerdasan buatan. 


Memperkenalkan sistem penarafan 
berdasarkan kebolehpasaran, kadar 
upah graduan, kerjasama industri dan 
pelaksanaan inisiatif sosial di kawasan 
luar bandar. 


Peruntukan akan berasaskan kepada 
sistem penarafan. 


industri. 


Lebih banyak kerjasama dengan industri 
utama. 


Peningkatan kemasukan pelajar lepasan 
SPM kepada 5526 dan penawaran lebih 
banyak kursus berkaitan 4IR. 


Graduan TVET yang berkelayakan 
diiktiraf sebagai profesional oleh 
Lembaga Teknologis Malaysia (MBOT). 


Lebih banyak pekerjaan baharu 
diwujudkan melalui keusahawanan. 


Pengurangan kebergantungan kepada 
buruh asing. 


Peratusan CE yang lebih tinggi. 

cu Perubahan XI 
| an Ketersambungan Digital untuk Pembangunan Inklusif 


Apakah hasil pelaksanaan? 


Bagaimana ini dapat dicapai? 


Mengapa ketersambungan 
digital penting? 


1004 liputan 4G di kawasan 
berpenduduk. 


Malaysia menyasarkan untuk mempercepat 
ketersambungan digital dengan melaksana 
inisiatif berikut: 


Ketersambungan digital adalah pemacu 
utama untuk mencapai pertumbuhan yang 


inklusif dan mampan. Ini akan membolehkan psa il 


negara: 


e Menangani isu ketersambungan digital 
yang berkualiti rendah, perkhidmatan 
jalur lebar dan peranti digital tidak 
mampu milik serta akses yang kurang 
saksama. 


Mengurangkan perbezaan dasar 
dan prosedur berkaitan penyediaan 
infrastruktur digital antara negeri. 


Menyelesaikan masalah industri yang 
berada di luar zon perindustrian terpilih 
serta tidak mempunyai akses kepada 
perkhidmatan jalur lebar berkelajuan 
gigabit bagi menerima guna teknologi 
baru muncul dan 4IR. 


Menangani isu kumpulan mudah 
terjejas yang tidak dapat mengikuti 
pembelajaran jarak jauh. 


Memperkenalkan perkhidmatan 
telekomunikasi sebagai utiliti awam di 
bawah Undang-undang Kecil Bangunan 
Seragam dan undang-undang lain yang 
berkaitan. 


Mempercepat pelaksanaan infrastruktur 
digital dengan menggalakkan lebih 
banyak pelaburan sektor swasta. 


Mengkaji kebolehlaksanaan konsep 
bayaran setiap penggunaan. 


Memperluas capaian kepada peranti 
digital dan pelan data percuma untuk 
pelajar daripada kumpulan tertentu 
melalui pendekatan kerjasama antara 
rakyat, swasta dan kerajaan. 


Kelajuan jalur lebar mudah alih melebihi 
100Mbps. 


100% isi rumah melanggan internet. 


Sembilan juta premis disediakan 
perkhidmatan jalur lebar talian tetap. 


Semua pelajar mempunyai akses kepada 
internet dan peranti digital. 


Pemacu Perubahan XII 
Menjajarkan Penyelidikan dan Pembangunan untuk Pengkomersialan, Penjanaan Kekayaan dar 
Pertumbuhan Ekonomi 


Mengapa penjajaran R&D 
penting? 


Pelaburan R&D masih rendah. 
Pengkomersialan R&D adalah penting bagi 
mencapai status negara berpendapatan 
tinggi. Penjajaran semula R&D untuk 
pengkomersialan akan mencapai objektif 
berikut: 


Meningkatkan pengkomersialan serta 
memacu inovasi dan pertumbuhan 
negara. 


Menghasilkan lebih banyak produk dan 
penyelesaian berasaskan industri dan 
mempunyai nilai ditambah yang tinggi. 
Menangani isu pelaburan dalam 
R&D&C8I yang rendah. 


Meningkatkan produktiviti dan beralih 
kepada rantaian nilai yang lebih tinggi. 


Menangani peratusan penyelidikan 
pembangunan berbentuk eksperimental 
yang rendah. 


Bagaimana ini dapat dicapai? 


Usaha menjajarkan R&D untuk 
pengkomersialan, penjanaan kekayaan 
dan pertumbuhan ekonomi akan 
memerlukan inisiatif bersasar yang 
merangkumi: 


Memastikan 50% daripada dana 
penyelidikan ditumpukan kepada 
penyelidikan pembangunan berbentuk 
eksperimental dengan potensi 
pengkomersialan yang tinggi. 


Memastikan aktiviti R&ED&C&I adalah 
sejajar dengan keutamaan negara 
melalui Unit Pengurusan Penyelidikan 
(RMU) yang baru ditubuhkan. 


Menubuhkan sebuah pusat sehenti 
bagi pengkomersialan dan pemindahan 
teknologi untuk meningkatkan 
penghasilan teknologi tempatan. 


Mempertingkat pelaburan sektor swasta 
dalam R&D&CSI dan akses kepada 
pembiayaan alternatif. 


Mewujudkan dana endowmen bagi 
memperoleh sumber kewangan 
daripada industri, geran sepadan, dana 
masyarakat dan wakaf. 


Mewujudkan lebih ramai bakat tempatan 
sebagai pembangun dan pencipta 
teknologi. 


Apakah hasil pelaksanaan? 


e 2.5% GERD kepada KDNK. 


e Kedudukan 20 teratas dalam Global 
Innovation Index. 


| i Ekosistem Logistik bagi Meningkatkan Kecekapan 


Mengapa kita perlu Bagaimana ini dapat dicapai? Apakah hasil pelaksanaan? 
mentransformasi sektor ini? 


Malaysia mempunyai asas yang kukuh dalam RMKe-12 meletakkan matlamat untuk Kecekapan pelepasan import dan 
infrastruktur logistik. Peningkatan kecekapan mencapai transformasi melalui inisiatif eksport, ketepatan masa serta 
akan membolehkan Malaysia memanfaatkan berikut: pengesanan dan penjejakan yang 
sepenuhnya aset sedia ada dan mencapai ditambah baik. 


dua matlamat, iaitu: Kedudukan 30 teratas dalam Indeks 


D. : Pencapaian Logistik Bank Dunia 
e Menjadi pemangkin yang berkesan Memusatkan perancangan dan daripada kedudukan ke-41 pada tahun 


dalam menyokong industri lain pembangunan hab logistik. 
2 | 2018. 
meningkatkan pertumbuhan ekonomi 


dan menyediakan pekerjaan. Mempercepat penenmapungan Sumbangan subsektor pengangkutan 


M las lah d ing dal era e ee la P dan penyimpanan kepada KDNK 
engatasi masalah daya saing dalam perkhidmatan logistik. mencecah RM54.8 bilion. 


sektor ini. Mendorong penggabungan dan 


pengambilalihan untuk mewujudkan 
penyedia perkhidmatan yang berdaya 
tahan dan berdaya saing. Peningkatan daya saing perdagangan 
antarabangsa. 


Penyedia perkhidmatan logistik yang 
berdaya tahan dan berdaya saing. 


Menambah baik fasilitasi perdagangan 
dengan mewujudkan agensi tunggal Struktur tadbir urus yang kukuh dan 
sempadan. terselaras. 


Membangunkan rangka kerja kawal selia 
nasional bagi pergudangan dan ekonomi 
maritim. 

Rancangan Malaysia Kedua Belas, 2021-2025 | Lan 
Pemangkin Dasar P-1 


Pemacu Perubahan XIV 
Mentransformasi Perkhidmatan Awam melalui Pendekatan Keseluruhan Kerajaan 


Apakah hasil pelaksanaan? 


Bagaimana ini dapat dicapai? 


Mengapa transformasi 
perkhidmatan awam penting? 


Kedudukan 30 teratas dalam Indeks 
Persepsi Rasuah. 


RMKe-12 bertujuan untuk menjadikan 
perkhidmatan awam sebagai model peranan 
bagi kecekapan, kredibiliti dan kompetensi. 


Pendekatan keseluruhan kerajaan 
memerlukan pelaksanaan inisiatif 
yang komprehensif. Inisiatif ini termasuk: 


Transformasi ini bertujuan untuk: 


Memastikan penyampaian perkhidmatan 
awam yang cekap dan berkesan. 


Meningkatkan kredibiliti perkhidmatan 
awam dan kesejahteraan rakyat serta 
memulihkan kepercayaan dan keyakinan 
daripada pihak berkepentingan dan 
rakyat. 


Memastikan pengasingan peranan 
dan tanggungjawab yang jelas antara 
Anggota Pentadbiran dan penjawat 
awam. 


Memperkukuh mekanisme pemilihan 
pegawai pengurusan tertinggi dalam 
memastikan penyampaian perkhidmatan 
awam yang berkesan. 


Mempercepat penerimagunaan 
teknologi digital. 


Memperkukuh perkhidmatan awam 
melalui pendekatan keseluruhan 
kerajaan. 


Mengkaji dan menyusun semula struktur 
dan fungsi kementerian dan agensi 

bagi mewujudkan organisasi yang lebih 
mendatar, mengurangkan kerenah 
birokrasi, meningkatkan ketelusan dan 
mengoptimumkan penggunaan sumber. 


Memperkenalkan akta bagi 
perkhidmatan awam untuk memastikan 
semak dan imbang yang lebih berkesan 
antara kuasa eksekutif, perundangan 
dan kehakiman. 


Memperkukuh mekanisme pemilihan 
pegawai pengurusan tertinggi. 


Menambah baik mekanisme 
pengambilan pegawai pengurusan dan 
profesional untuk pelbagai skim bagi 
memperoleh bakat yang terbaik. 


Mempercepat pendigitalan dalam sektor 
awam. 


Kedudukan sembilan teratas bagi 
subindeks Kecekapan Kerajaan dalam 
IMD World Competitiveness Yearbook. 


80X perkhidmatan dalam talian dari 
peringkat awal ke akhir Kerajaan 
Persekutuan. 


Pengasingan kuasa yang jelas antara 
cabang eksekutif, perundangan dan 
kehakiman. 


Perkhidmatan awam yang cekap, 
bertanggungjawab dan polos politik. 


Penggunaan sumber sedia ada yang 
optimum serta hak dan tanggungjawab 
penjawat awam yang terpelihara. 


Asas yang kukuh bagi menjadi sebuah 
negara yang makmur, inklusif dan 
mampan. 

Pendahuluan 


Pencapaian Rancangan Malaysia Kesebelas, 10-3 


2016-2020 
Pencapaian Sasaran Terpilih 10-3 
Pencapaian Inisiatif Terpilih 10-6 
Reformasi Pasaran Buruh untuk Meningkatkan Kecekapan 10-6 
dan Produktiviti 
Peningkatan Akses dan Kualiti Pendidikan bagi Menambah 10-8 
Baik Outcome Murid 
Peningkatan Akses kepada Pendidikan Tinggi yang Berkualiti 10-8 
Transformasi Pendidikan dan Latihan Teknikal dan 10-10 
Vokasional 
Isu dan Cabaran 10-11 
Ketidaksamaan dalam Pampasan Pekerja dan Penyertaan 10-11 
Tenaga Buruh 
Ketidakcekapan Pasaran Buruh 10-12 
Perubahan Pasaran Buruh Disebabkan Pandemik COVID-19 10-12 
Outcome Pelajar yang Rendah 10-13 
Penyelarasan dan Tadbir Urus yang Kurang Mantap 10-13 
Ekosistem yang Tidak Kondusif untuk Inovasi 10-14 
Akses Pendidikan yang Terhad bagi Murid Berkeperluan 10-15 
Khas dan Orang Asli 
Hala Tuju: Rancangan Malaysia Kedua Belas, 10-15 
2021-2025 
Bidang Keutamaan A 10-18 


Menjajarkan Semula Pasaran Buruh untuk Pertumbuhan 
yang Inklusif dan Mampan 


Bidang Keutamaan B 10-22 
Membangunkan Bakat Tersedia Masa Hadapan 


Kesimpulan 10-29 


Pendahuluan 


Modal insan merupakan pemacu utama kepada pertumbuhan ekonomi dan pembangunan 
sosioekonomi. Dalam tempoh RMKe-11, pembangunan modal insan tertumpu kepada empat 
bidang, iaitu meningkatkan kualiti pendidikan, mentransformasi pendidikan dan latihan 
teknikal dan vokasional (TVET), memperkukuh pembelajaran sepanjang hayat (PSH) dan 
meningkatkan kecekapan pasaran buruh untuk memenuhi permintaan industri. Usaha bagi 
memacu pembangunan modal insan telah mencapai kejayaan yang menggalakkan. Enrolmen 
pada peringkat sekolah dan TVET telah meningkat, manakala kualiti universiti dan produktiviti 
buruh telah bertambah baik. Pendidikan berkualiti oleh pelbagai institusi pendidikan terus 
menjadi keutamaan kerana ia membentuk asas dalam membina ekonomi yang berdaya tahan. 
Sistem pendidikan berkualiti tinggi akan melahirkan kumpulan bakat yang berkaliber. Bakat 
ini mempunyai kemahiran yang relevan dengan industri dan kebolehsuaian yang tinggi. Walau 
bagaimanapun, isu-isu pasaran buruh dan sistem pendidikan yang telah sekian lama dihadapi 
masih lagi wujud dan perlu ditangani. Isu ini termasuklah pampasan pekerja (CE) yang rendah, 
pasaran buruh yang tidak cekap, akses kepada pendidikan berkualiti yang terhad dan tadbir 
urus institusi pendidikan yang kurang berkesan. Di samping itu, pandemik COVID-19 telah 
menyebabkan peningkatan kadar pengangguran dan mewujudkan norma baharu dalam cara 
bekerja dan kaedah perniagaan. Keadaan ini memerlukan penjajaran semula pasaran buruh serta 
landskap pendidikan dan latihan. 


RMKe-12 akan memberi tumpuan kepada penjajaran semula pasaran buruh untuk mencapai 
pertumbuhan yang inklusif dan mampan serta pembangunan bakat tersedia yang akan memenuhi 
keperluan masa hadapan. Tumpuan akan diberi untuk meningkatkan peluang pekerjaan kepada 
rakyat Malaysia, mencapai CE yang lebih saksama, menambah baik kadar penyertaan tenaga 
buruh dan memperkukuh sistem yang menyokong pasaran buruh. Strategi untuk menyediakan 
bakat yang akan memenuhi keperluan masa hadapan termasuklah meningkatkan kualiti program 
akademik dan latihan, memastikan outcome pembelajaran yang lebih saksama, memanfaatkan 
teknologi baru muncul dan memperkukuh tadbir urus. 


Pencapaian Rancangan 
Malaysia Kesebelas, 2016-2020 


Dalam tempoh RMKe-11, Malaysia kekal mencatatkan guna tenaga 
penuh serta peningkatan produktiviti buruh dan kebolehpasaran 
graduan. Enrolmen di sekolah, institusi pendidikan tinggi (IPT) dan 
institusi TVET juga bertambah baik. Walau bagaimanapun pada tahun 
2020, kadar pengangguran telah meningkat. Produktiviti buruh pula 
mencatatkan pertumbuhan yang lebih perlahan susulan daripada 
penguncupan ekonomi dan pelaksanaan Perintah Kawalan Pergerakan 
(PKP). Usaha telah dilaksana untuk mereformasi pasaran buruh, 
meningkatkan kecekapan pekerja, menyediakan akses yang lebih luas 
kepada pendidikan dan latihan yang berkualiti serta memupuk jalinan 
industri-akademia yang lebih kukuh. Pelaksanaan semua usaha ini telah 
menyumbang kepada modal insan yang lebih berkualiti dan berdaya 
tahan. Ini akan membolehkan negara bersaing dalam persekitaran 
ekonomi global yang lebih kompetitif. 

Pencapaian Sasaran Terpilih 


Sembilan sasaran telah ditetapkan di bawah tonggak dasar 
memperkasa modal insan, seperti ditunjukkan dalam Paparan 10-1. 
Tiga daripada sasaran tersebut telah dicapai, iaitu gaji dan upah 
penengah bulanan, semakan semula undang-undang perburuhan dan 
kebolehpasaran graduan TVET. Dua sasaran yang telah ditetapkan 
di bawah reformasi pasaran buruh tidak dicapai, iaitu pertumbuhan 
produktiviti buruh dan sumbangan CE kepada keluaran dalam negeri 
kasar (KDNK). Sasaran yang tidak dicapai ini terutama disebabkan 
oleh pertumbuhan ekonomi yang lebih perlahan berikutan pandemik 
COVID-19 dan kebergantungan yang tinggi kepada pekerja asing 
berkemahiran rendah. Skor dalam Programme for International Student 
Assessment (PISA)! dan Trends in International Mathematics and 
Science Study (TIMSS)* pula telah menunjukkan peningkatan. Walau 
bagaimanapun, kedua-duanya masih berada di bawah paras purata 
antarabangsa. Hanya satu universiti yang disenaraikan pada kedudukan 
100 teratas dalam Quacquarelli Symonds World University Rankings 
(QSWUR). Kadar enrolmen murid pada peringkat prasekolah? dan 
menengah pula masih rendah berbanding enrolmen sejagat yang 
melebihi 95%. Kemasukan pelajar lepasan Sijil Pelajaran Malaysia 
(SPM) untuk mengikuti program TVET juga adalah kurang daripada 
sasaran 225,000 pelajar. Hal ini disebabkan oleh persepsi awam 
terhadap TVET sebagai pilihan kedua dan landskap TVET yang tidak 
bersepadu. 


1 PISA dikendalikan oleh Pertubuhan Kerjasama dan Pembangunan Ekonomi 
(OECD) setiap tiga tahun sekali sejak tahun 2000. 

2 TIMSS dijalankan oleh International Association for the Evaluation of Educational 
Achievement (IEA) setiap empat tahun sekali sejak tahun 1995. 

3 Persekolahan bagi kanak-kanak berumur 5+ tahun. 

Paparan 10-1 
Rancangan Malaysia Kesebelas: Pencapaian Sasaran Terpilih 


Mereformasi Pasaran Buruh 


o 9 9 9 RM 
3.2% 1.1” 38% 35.9” (A 
2016-2020 2016-2020 2020 2019 2020 2019 
Pertumbuhan Pampasan Pekerja Gaji dan Upah 
Produktiviti Buruh kepada KDNK Penengah Bulanan 


per Pekerja 


Menambah Baik Kecekapan dan Produktiviti Buruh 


Sa 
<q 


a 
Semakan Gan 
semula 
undang-undang 
mengambil kira 
piawaian ILO 


Setara 
dengan 


piawaian 
antarabangsa 


2020 2020 


Kajian Semula Undang-undang 
Perburuhan: Akta Kerja 1955, 
Akta Kesatuan Sekerja 1959 dan 
Akta Perhubungan Perusahaan 1967 

Meningkatkan Akses kepada Pendidikan dan Latihan Berkualiti 


ST OLA 
3 Èra 


Gan, AT 
Skor Negar LL 
Setara dengan meningkat 


purata tetapi masih di 


iS 
y SE 
90.2% 2 dal 
Enrolmen (prasekolah) 00. 


sejagat 92.4%% 225,000 202,280 100 
(295%) (menengah) teratas teratas 


antarabangsa bawah purata 
antarabangsa 


2020 2020 2020 2020 2020 2019 2020 2020 
Sekurang-kurangnya Enrolmen Pendidikan Pengambilan Lepasan 2 Universiti dalam 
Setara dengan Purata Peringkat Prasekolah SPM ke Aliran TVET Kalangan 100 Teratas 
Antarabangsa dalam dan Menengah QSWUR 

Penilaian PISA dan 
TIMSS! 


Memupuk Jalinan Industri-Akademia yang Lebih Kukuh 


85% 87% 


2020 2020 


Graduan TVET Mendapat Pekerjaan dalam Tempoh 
Enam Bulan Selepas Tamat Pengajian 


En) Sasaran 
O Prestasi 
Sasaran Dicapai 


Nota: * Penilaian PISA pada tahun 2018 dan TIMSS pada tahun 2019. PA 
a SDG 

Pencapaian Inisiatif Terpilih 


Reformasi Pasaran Buruh untuk 
Meningkatkan Kecekapan dan Produktiviti 


Jumlah tenaga buruh di Malaysia meningkat sebanyak 1.8% setahun 
daripada 14.5 juta orang pada tahun 2015 kepada hampir 15.7 juta 
orang pada tahun 2020. Kadar penyertaan tenaga buruh (LFPR) 
meningkat setiap tahun sebanyak 0.12 mata peratusan kepada 
68.5% pada tahun 2020 berbanding 67.9% pada tahun 2015. 
Kadar pengangguran meningkat daripada 3.1% pada tahun 2015 
kepada 3.3% pada tahun 2019, kekal pada guna tenaga penuh. 
Walau bagaimanapun, kadar pengangguran meningkat kepada 4.5% 
pada tahun 2020. Peningkatan ini adalah kesan daripada pandemik 
COVID-19 yang telah melonjakkan kadar pengangguran ke paras 
tertinggi, iaitu 5.3% pada 2020. 


Sejumlah 220,800 pekerjaan baharu telah diwujudkan setiap tahun 
dalam tempoh 2016 hingga 2020. Jumlah ini tidak mencapai sasaran 
yang ditetapkan, iaitu sebanyak 1.3 juta peluang pekerjaan baharu 
dalam tempoh RMKe-11, bersamaan dengan 256,000 pekerjaan baharu 
setahun. Sebahagian besar pekerjaan baharu yang diwujudkan adalah 
dalam sektor perkhidmatan, iaitu purata sebanyak 213,000 pekerjaan 
setahun, diikuti oleh sektor pembuatan sebanyak 34,600 pekerjaan. 
Walau bagaimanapun, sektor pembinaan mencatatkan penurunan 
pekerjaan tahunan tertinggi, iaitu sebanyak 24,000 pekerjaan, diikuti 
sektor pertanian sebanyak 2,000 pekerjaan serta sektor perlombongan 
dan pengkuarian sebanyak 1,000 pekerjaan. 


Komposisi pekerja mahir telah meningkat daripada 25.5% pada tahun 
2015 kepada 28.2% pada tahun 2020. Namun, peningkatan ini masih 
di bawah sasaran RMKe-11 sebanyak 30.1%. Dalam tempoh yang 
sama, komposisi pekerja berkemahiran rendah pula telah berkurangan 
daripada 13.8% kepada 11.9%. Pencapaian ini, antara lain disebabkan 
oleh usaha untuk mempercepat automasi dan mengurangkan 
kebergantungan kepada pekerja asing yang berkemahiran rendah. 


Reformasi pasaran buruh dalam RMKe-11 dipantau melalui tiga 
pemboleh ubah utama, iaitu CE, gaji dan upah penengah bulanan serta 
produktiviti buruh. Prestasi CE dan produktiviti buruh bagi tempoh 
2016 hingga 2020 masih berada di bawah sasaran yang ditetapkan. 
Pada tahun 2019, sumbangan CE kepada KDNK hanya sebanyak 
35.9% berbanding sasaran 38%, manakala produktiviti buruh per 
pekerja mencatatkan pertumbuhan purata tahunan sebanyak 1.1%, 
berbanding sasaran 3.2%. Gaji dan upah penengah bulanan pada 
peringkat nasional mencapai RM2,442. Walau bagaimanapun, jurang 
gaji dan upah antara negeri kekal lebar, seperti ditunjukkan dalam 
Paparan 10-2. 


Kotak 10-1 
Kependudukan dan Demografi 


Penduduk Malaysia meningkat daripada 31.2 juta pada tahun 2015 
kepada 32.7 juta pada tahun 20201. Manakala, kadar kesuburan 
(TFR)? menurun daripada 2.0 pada tahun 2015 kepada 1.8 pada 
tahun 2019. Sejak tahun 2013, TFR negara berada di bawah paras 
penggantian 2.1. Kadar ini menunjukkan bahawa purata bilangan bayi 
yang dilahirkan oleh seorang wanita sepanjang tempoh kesuburannya 
tidak mencukupi untuk menggantikan ibu bapa bayi tersebut. 


Penduduk muda yang berumur 14 tahun dan ke bawah, berkurang 
daripada 7.8 juta orang pada tahun 2015 kepada 7.6 juta pada tahun 
2020. Manakala, penduduk umur bekerja, iaitu yang berumur 15 
hingga 64 tahun meningkat daripada 21.6 juta orang kepada 22.8 
juta orang dalam tempoh yang sama, menyumbang kepada dividen 
demografi?. 


Penduduk tua, iaitu yang berumur 65 tahun dan ke atas meningkat 
daripada 1.8 juta orang pada tahun 2015 kepada 2.3 juta orang 
pada tahun 2020. Berdasarkan unjuran penduduk tahun 2010 hingga 
2040, Malaysia dijangka menjadi negara menua* pada tahun 2030 
apabila penduduk yang berumur 60 tahun dan ke atas mewakili 15% 
daripada jumlah penduduk. 


1 Berdasarkan anggaran penduduk oleh Jabatan Perangkaan Malaysia. 

2 Purata bilangan anak yang akan dilahirkan bagi wanita sepanjang tempoh kesuburan, 
iaitu berumur 15 hingga 49 tahun. 

3 Potensi pertumbuhan ekonomi yang berpunca daripada perubahan struktur usia 
penduduk, terutama apabila bahagian penduduk usia bekerja yang berumur 15 
hingga 64 tahun adalah lebih besar daripada bahagian penduduk usia tidak bekerja 
yang berumur 14 tahun ke bawah dan 65 tahun dan ke atas. 

4 Berdasarkan Dasar Warga Emas Negara. 


Paparan 10-2 

Gaji dan Upah Penengah Bulanan Mengikut Negeri, 2019 


Malaysia 

WP Putrajaya 

WP Kuala Lumpur 
Selangor 

WP Labuan 

Johor 

Negeri Sembilan 
Melaka 


Pulau Pinang 


Pahang 2225 


Sarawak 2,070 
Perlis 2,010 
Sabah 1,980 
Terengganu 1,911 
Perak 1,858 
Kedah 1,748 
Kelantan 1,639 


2,442 

3,749 
3,105 
2,956 
2,712 
2,512 
2,433 
2,415 


2,346 


1000 1500 2000 


Sumber: Survei Gaji dan Upah 2019, Jabatan Perangkaan Malaysia 


Pindaan beberapa undang-undang perburuhan telah dilaksana bagi 
mengukuhkan pasaran buruh serta menambah baik hak pekerja. 

Akta Perhubungan Perusahaan 1967 (Akta 177] telah dipinda pada 
tahun 2019 bagi mempercepat proses membuat keputusan melalui 
penurunan kuasa Menteri dan pengurangan budi bicara Ketua 
Pengarah. Akta Kerja 1955 (Akta 265] dan Akta Kesatuan Sekerja 
1959 (Akta 262] sedang dipinda selaras dengan perkembangan terkini 
dalam pasaran buruh bagi memenuhi piawaian buruh antarabangsa. 
Cadangan pindaan Akta 265 termasuk memanjangkan tempoh cuti 
bersalin, memperkenalkan masa bekerja yang lebih singkat dan 
membolehkan aturan kerja yang fleksibel. Manakala, pindaan Akta 262 
akan meningkatkan kebebasan berpersatuan. 


Akta Keselamatan Sosial Pekerjaan Sendiri 2017 (Akta 789] dan Akta 
Sistem Insurans Pekerjaan 2017 (Akta 800) juga telah diperkenalkan 
untuk meningkatkan kecekapan pasaran buruh. Akta 789 bertujuan 
menyediakan perlindungan terhadap kecederaan akibat kemalangan 
atau penyakit yang disebabkan oleh pekerjaan bagi yang bekerja 
sendiri termasuk semasa dalam perjalanan untuk tujuan kerja. Akta 


| | | | RM 
2500 3000 3500 4000 


800 yang berkuat kuasa mulai Januari 2018 menyediakan beberapa 
faedah tertentu dan peluang penempatan pekerjaan semula di bawah 
dasar pasaran buruh yang aktif kepada pekerja yang mempunyai 
insurans sekiranya berlaku kehilangan pekerjaan. 


Perintah Gaji Minimum telah disemak sebanyak tiga kali dalam tempoh 
RMKe-11. Semakan pertama yang berkuat kuasa pada 1 Julai 2016 
adalah untuk meningkatkan gaji minimum di Semenanjung Malaysia 
daripada RM900 kepada RM1,000, manakala di Sabah, Sarawak 

dan Wilayah Persekutuan Labuan daripada RM800 kepada RM920. 
Semakan kedua pada tahun 2018 adalah untuk menyeragamkan gaji 
minimum di seluruh Malaysia kepada RM1,100 yang berkuat kuasa 
mulai 1 Januari 2019. Semakan ketiga yang berkuat kuasa mulai 

1 Februari 2020 telah meningkatkan gaji minimum kepada RM1,200 di 
16 majlis bandaraya yang terdiri daripada 14 ibu negeri, Kuala Lumpur 
dan Bandar Iskandar Puteri serta 40 majlis perbandaran. Kesemua 
semakan ini adalah untuk membantu pekerja menampung kos sara 
hidup yang meningkat. 

Peningkatan Akses dan Kualiti Pendidikan 
bagi Menambah Baik Outcome Murid 


Dalam tempoh RMKe-11, kemajuan yang ketara telah dicapai dalam 
usaha meningkatkan akses kepada pendidikan berkualiti menerusi 
pelbagai inisiatif bagi menambah baik outcome murid. Pada tahun 
2020, kadar enrolmen peringkat prasekolah adalah sebanyak 90.226” 
disumbangkan oleh peningkatan bilangan kelas prasekolah daripada 
47,994 pada tahun 2015 kepada 52,907 pada tahun 2020. Kurikulum 
Standard Prasekolah Kebangsaan (KSPK) telah disemak semula pada 
tahun 2017 untuk memastikan ia adalah komprehensif dan bersepadu 
bagi memenuhi keperluan perkembangan fizikal, emosi, kerohanian, 
intelektual dan sosial murid. 


Kadar enrolmen pendidikan peringkat rendah meningkat daripada 
97.2% pada tahun 2015 kepada 98.2% pada tahun 2020, manakala 
kadar enrolmen bagi peringkat menengah meningkat daripada 88.3% 
kepada 92.4%. Tiada jurang perbezaan antara gender dalam enrolmen 
pendidikan. Peningkatan kadar enrolmen sebahagiannya disumbangkan 
oleh peningkatan jumlah murid cicir? yang kembali bersekolah. Peratus 
murid cicir berkurang daripada 1.50% pada tahun 2016 kepada 1.13% 
pada tahun 2020. Program Sifar Murid Cicir yang dimulakan pada 
tahun 2018 telah menunjukkan hasil yang positif. Melalui program ini, 
seramai 287 murid cicir telah kembali ke sekolah pada tahun 2018 
dan bilangan ini telah meningkat kepada 3,440 murid pada tahun 2020. 


Pelbagai usaha telah dilaksana untuk terus menambah baik kualiti 
pendidikan agar setaraf dengan piawaian antarabangsa. Antara 

usaha tersebut adalah menambah baik kaedah pengajaran dan 
pembelajaran, sistem penilaian murid dan persekitaran sekolah serta 
meningkatkan kompetensi guru dan kualiti pemimpin sekolah. Usaha 
ini telah menyumbang kepada peningkatan pencapaian pelajar dalam 
pentaksiran antarabangsa. Pencapaian Malaysia dalam PISA pada 
tahun 2018 adalah lebih baik berbanding pencapaian pada tahun 2012 
dengan skor 415 mata untuk Membaca, 440 mata untuk Matematik 
dan 438 mata untuk Sains. Manakala, bagi pencapaian paperTIMSS 
20195, skor Malaysia adalah 473 mata untuk Matematik dan 

469 mata untuk Sains berbanding dengan TIMSS 2015 dengan skor 
465 untuk Matematik dan 471 untuk Sains. Bagi eTIMSS, Malaysia 
mencapai skor 461 untuk Matematik dan 460 untuk Sains. Secara 
umumnya, Malaysia mencatatkan peningkatan dalam kesemua domain 
kandungan dengan skor yang signifikan bagi kedua-dua subjek Sains 
dan Matematik. 


4 Enrolmen peringkat prasekolah di Semenanjung Malaysia adalah 90.2%, Sabah 
89.6% dan Sarawak 90.6%. 

5 Murid yang berada dalam sistem persekolahan tetapi meninggalkan persekolahan 
atas apa jua sebab sebelum menamatkan tempoh persekolahan. 

$ TIMSS 2019 telah memperkenalkan pentaksiran berasaskan komputer, iaitu 
eTIMSS yang turut disertai Malaysia. Negara peserta eTIMSS juga perlu 
melaksanakan kajian paperTIMSS sebagai sebahagian proses peralihan 
daripada paperTIMSS ke eTIMSS. Di Malaysia, kajian ini dilaksanakan bermula 
16 Oktober 2018 hingga 1 November 2018 dengan melibatkan sejumlah 9,637 
murid. Daripada jumlah ini, seramai 1,560 murid terlibat bagi paperTIMSS dan 
8,077 bagi eTIMSS. 


Program Dwibahasa (DLP) dalam Matematik dan Sains serta Program 
Imersif Tinggi (HIP) telah diperkenalkan pada tahun 2016 untuk 
menyemai budaya pembelajaran yang positif dan menggalakkan 
penggunaan bahasa Inggeris. Bilangan sekolah yang melaksanakan DLP 
telah meningkat daripada 379 sekolah pada tahun 2016 kepada 2,304 
pada tahun 2020. Sehingga tahun 2018, kesemua 10,207 sekolah 
kerajaan telah melaksana HIP. Program HIP telah diperluas kepada 
116 institusi pendidikan lain yang terdiri daripada kolej vokasional dan 
institut pendidikan guru (IPG) pada tahun 2019. 


Beberapa inisiatif telah dilaksana untuk menambah baik pengajaran 
dan pembelajaran dengan menggalakkan penggunaan platform 

digital bagi pembelajaran dalam talian dan memperluas akses kepada 
persekitaran pembelajaran maya (VLE) di sekolah. Sehingga Jun 2019, 
sebanyak 9,823 sekolah dan 328 pejabat pendidikan telah mempunyai 
akses kepada internet melalui program 1Bestarinet. Tiga penyedia 
perkhidmatan internet (ISP) telah dilantik untuk menyediakan 
perkhidmatan di 10,207 sekolah dan pejabat pendidikan untuk tempoh 
interim setelah program 1Bestarinet berakhir pada 30 Jun 2019. 
Platform pembelajaran digital baharu, iaitu Digital Educational Learning 
Initiative Malaysia (DELIMa) telah dilancarkan pada Julai 2019 bagi 
meningkatkan pembelajaran digital di sekolah. Platform ini digunakan 
secara meluas untuk memastikan akses yang berterusan kepada 
pembelajaran semasa pandemik. Penggunaan DELIMa oleh guru 
mencecah 98X pada penghujung 2020. 


Langkah desentralisasi pentadbiran sekolah telah dilaksana untuk 
meningkatkan kualiti penyampaian dan menambah baik tadbir urus. 
Dalam hubungan ini, Jabatan Pelajaran Negeri (JPN) dan Pejabat 
Pelajaran Daerah (PPD) diberi kuasa untuk membuat keputusan pada 
peringkat daerah. Pemimpin sekolah dan pegawai PPD yang terpilih 
telah dilatih untuk menjadi Pembimbing Pakar Peningkatan Sekolah 
(SISC+)” dan Rakan Peningkatan Prestasi Sekolah (SlPartner+)? sepenuh 
masa. Seramai 6,064 pengetua dan 20,415 guru telah dilatih oleh 
SISC+ dan SIPartner--. 


Peningkatan Akses kepada Pendidikan Tinggi 
yang Berkualiti 


Usaha yang diambil untuk melaksana 10 Lonjakan Transformasi bagi 
Pelan Pembangunan Pendidikan Malaysia 2015-2025 (Pendidikan 
Tinggi) atau PPPM (PT) telah menghasilkan kemajuan yang ketara. 
Usaha ini ditumpukan untuk menambah baik kualiti program dan staf 


7 SISC4# bertanggungjawab untuk melatih guru bagi memastikan penjajaran 
dimensi kurikulum, pentaksiran dan pedagogi. 

8 SIPartnert bertanggungjawab untuk melatih pemimpin sekolah dalam aspek 
pentadbiran dan pengurusan sekolah yang berkesan. 

akademik, memperkukuh kerjasama industri serta menggalakkan tadbir memberi manfaat kepada 554,101 pelajar. MOOCs dengan 
urus yang baik. Akses yang lebih meluas kepada pendidikan tinggi pemindahan kredit telah diperkenalkan untuk meningkatkan kualiti 
disediakan melalui 595 IPT, yang terdiri daripada 20 universiti awam, penyampaian program akademik. Sebanyak tujuh universiti awam telah 
36 politeknik dan 104 kolej komuniti serta 435 institusi pendidikan bersetuju untuk menawarkan MOOCs dengan pemindahan kredit. 
tinggi swasta (IPTS). Kadar penyertaan peringkat tertiari? bagi populasi 
berumur 18 hingga 22 tahun berkurang daripada 45.6% pada tahun Pelan Tindakan Keusahawanan Institusi Pendidikan Tinggi 2016-2020 
2015 kepada 43.1% pada tahun 2019 berikutan penurunan bilangan telah dilancarkan pada tahun 2016 bagi melahirkan graduan yang 
calon SPM. Enrolmen pelajar di IPT pada tahun 2015 dan 2020 adalah dilengkapi dengan nilai dan kemahiran yang bersesuaian serta 
seperti ditunjukkan di Paparan 10-3. Jumlah enrolmen menyusut kepintaran dalam keusahawanan. Pendidikan keusahawanan telah 
sebanyak 0.2% berikutan enrolmen yang berkurangan pada peringkat diterapkan di dalam kurikulum untuk memupuk minda keusahawanan 
sarjana, diploma dan sijil. Enrolmen pelajar pada peringkat sijil di IPTS dan memanfaatkan kemahiran perniagaan. Sehingga Disember 2020, 
menunjukkan penurunan yang ketara sebanyak 29.1% setahun. 100% pelajar IPT telah menyertai program keusahawanan yang 

berstruktur dan menyeluruh, iaitu peningkatan sebanyak 40% 

Langkah bagi meningkatkan akses kepada pendidikan tinggi yang berbanding tahun 2016. 
berkualiti juga diambil dengan memperkenalkan pelbagai pendekatan 
dalam pembelajaran dan pengajaran termasuk pendidikan berasaskan Staf akademik perlu memenuhi kelayakan memiliki Doktor Falsafah 
kerja dan program pembelajaran secara maya. Antara program yang (PhD) bagi meningkatkan kualiti pembelajaran dan pengajaran dalam 
diperkenalkan ialah dua tahun di universiti dan dua tahun dalam pendidikan tinggi. Peratusan staf akademik dengan kelayakan PhD di 
industri (2u2i) dan tiga tahun di universiti dan satu tahun dalam IPT meningkat daripada 25% pada tahun 2015 kepada 35.1% pada 
industri (3uli). Sebanyak 17 universiti awam telah menawarkan tahun 2020. Universiti awam menunjukkan pencapaian yang lebih 
program 2u2i atau 3uli untuk memberikan pendedahan pengalaman baik dengan bilangan staf akademik yang mempunyai kelayakan PhD 
kerja yang lebih luas kepada pelajar. Sehingga tahun 2020, sejumlah meningkat daripada 13,925 pada tahun 2015 kepada 17,560 pada 
83 program akademik ditawarkan dalam mod ini. Di samping itu, tahun 2020. Kesemua lima universiti penyelidikan (RU) telah melebihi 
sehingga Disember 2020, sebanyak 1,376 program Massive Open sasaran 50% yang ditetapkan pada tahun 2020, manakala 14 daripada 
Online Courses (MOOCs) telah ditawarkan oleh universiti awam yang 15 universiti bukan penyelidikan (bukan RU) melepasi sasaran 30%. 


Paparan 10-3 
Enrolmen Pelajar di Institusi Pendidikan Tinggi, 2015-2020 


Kadar 
Bilangan Pelajar % kepada Jumlah Pertumbuhan 


Perkara Tahunan Purata, % 


2015 2020 2015 2020 2016-2020 


Enrolmen 1,236,164 1,224,098 100.0 100.0 


Kewarganegaraan: 
Warganegara 1,122,757 1,134,603 90.8 92.7 0.2 
Bukan Warganegara 113,407 89,495 9.2 7.3 -4.6 


Peringkat Pengajian: 
PhD T | 36,967 7424 3.0 3.9 5.1 
Sarjana 84,329 82,924 6.8 6.8 -0.3 
Sarjana Muda 592,149 641,189 47.9 52.4 1.6 
Diploma | 401,009 370,217 32.4 30.2 -1.6 
Sijil | 78,241 26,766 6.3 2.2 -19.3 


Lain-lain! 43,469 55,578 3.5 4.5 5.0 


Nota: t Profesional, diploma lepasan ijazah, diploma lanjutan, matrikulasi dan lain-lain. 
Sumber: Kementerian Pengajian Tinggi 


? Sumber: Kementerian Pengajian Tinggi 

Dalam tempoh RMKe-11, tadbir urus IPT terus diperkukuh untuk 
menyediakan pendidikan tinggi yang lebih berkualiti, meningkatkan 
kebebasan dalam menentukan perkara berkaitan akademik serta 
memberi kebebasan untuk bersuara dan berpersatuan. Kesemua 20 
universiti awam telah memperoleh status autonomi'” yang memberi 
kuasa kepada universiti untuk lebih fleksibel dalam membuat keputusan. 
Tempoh moratorium untuk penubuhan IPTS telah dilanjutkan sehingga 
31 Disember 2020. Pelanjutan ini bertujuan untuk merasionalisasi 
institusi yang beroperasi di bawah kapasiti, menangani isu kualiti dan 
menambah baik tadbir urus sektor pendidikan tinggi swasta. Selain itu, 
Akta Universiti dan Kolej Universiti 1971 (Akta 30] telah dipinda pada 
tahun 2018 dan seterusnya dikuatkuasakan pada tahun 2019 bagi 
membenarkan aktiviti politik dalam kalangan pelajar di kampus. 


Usaha juga telah dilaksana untuk menggalakkan kerjasama antara 
industri dan akademia dalam bidang penyelidikan dan pembangunan 
(R&D). Sehingga September 2020, empat kluster Pusat Kecemerlangan 
Industri (ICoE)** baharu telah diwujudkan dengan tumpuan dalam 
bidang logistik dan pengangkutan, pertanian, rel dan maritim. Dengan 
ini, jumlah kluster ICoE telah bertambah kepada 14. Penubuhan 
kluster ICoE telah memberi manfaat kepada 63,741 pelajar dan 3,274 
staf akademik. Di samping itu, sebanyak enam pusat kecemerlangan 
di IPT telah diberi penarafan sebagai Pusat Kecemerlangan Pengajian 
Tinggi (HICoE)*? menjadikan jumlah keseluruhan HICoE kepada 21 
dalam tempoh RMKe-11. Penarafan ini adalah bagi meningkatkan 
aktiviti penyelidikan di HICoE dalam bidang tujahan yang telah dikenal 
pasti. Sebanyak 591 projek telah dilaksana di bawah program Jaringan 
Penyelidikan Awam-Swasta (PPRN). Daripada jumlah ini, sebanyak 426 
projek telah siap dilaksanakan sepenuhnya. 


Inisiatif yang diambil untuk menambah baik kualiti pendidikan tinggi 
telah meningkatkan kadar kebolehpasaran graduan (GE) dan kedudukan 
universiti pada peringkat global. Kadar GE telah melepasi sasaran 80% 
yang ditetapkan pada tahun 2020, mencapai 84.4% berbanding 76.1% 
pada tahun 2015. Di samping itu, kedudukan universiti awam dalam 
QSWUR terus meningkat. Pada tahun 2021, Universiti Malaya (UM) 
kekal berada dalam kalangan 100 universiti teratas di dunia, iaitu pada 
kedudukan ke-65. Kedudukan empat RU yang lain juga bertambah 

baik dan berada dalam kalangan 200 universiti teratas di dunia pada 
tahun 2021, iaitu Universiti Putra Malaysia (UPM) pada kedudukan 
ke-143, Universiti Kebangsaan Malaysia (UKM) ke-144, Universiti Sains 
Malaysia (USM) ke-147 dan Universiti Teknologi Malaysia (UTM) ke-191. 


10 Status autonomi merupakan penurunan kuasa yang diberi kepada Lembaga 
Pengarah Universiti dalam membuat keputusan tadbir urus institusi dan 
akademik serta pengurusan kewangan dan sumber manusia. 

Program ICoE menyediakan ruang kepada pemain industri untuk mewujudkan 

makmal dan kemudahan pengajaran dalam universiti bagi memberikan 

pendedahan kepada pelajar mengenai penggunaan teknologi terkini. 

12 Status HICoE diberikan kepada pusat kecemerlangan penyelidikan yang 
mempunyai potensi dan keupayaan dari segi kepakaran, infrastruktur dan 
penghasilan output untuk memperluas penyelidikan khusus dalam bidang 
tujahan HICoE. 

Transformasi Pendidikan dan Latihan Teknikal 
dan Vokasional 


Dalam tempoh RMKe-11, TVET telah ditransformasi bagi 
membangunkan modal insan yang berkualiti dengan memperkukuh 
tadbir urus serta meningkatkan kualiti dan penyampaian program. 
Program TVET juga telah dijenamakan semula bagi meningkatkan daya 
tarikan, terutama dalam kalangan pelajar lepasan SPM. Berdasarkan 
Kajian Pengesanan Graduan TVET yang diperkenalkan pada tahun 
2018, kadar GE adalah sebanyak 87% pada tahun 2020, berbanding 
dengan sasaran sebanyak 85% pada tahun 2020. 


Usaha telah dilaksana oleh Agensi Kelayakan Malaysia (MOA) dan 
Jabatan Pembangunan Kemahiran (JPK) melalui Jawatankuasa 
Teknikal Bersama Jaminan Kualiti Tunggal TVET untuk menyelaras 
sistem akreditasi dan menambah baik laluan pembelajaran bagi 
lulusan TVET. Kod Amalan Akreditasi Program TVET (COPTPA) 

telah diterbitkan pada tahun 2019 sebagai rujukan nasional untuk 
akreditasi program TVET. Di samping itu, sistem penarafan TVET 
secara dalam talian telah dibangunkan pada tahun 2017 berdasarkan 
Akta Pembangunan Kemahiran Kebangsaan 2006 (Akta 652] untuk 
menilai kualiti institusi dan program TVET. Kualiti dan penyampaian 
program TVET dipertingkat dengan mengarus perdana Sistem Latihan 
Dual Nasional (SLDN) dan SLDN Khas. Sistem ini menawarkan 
program latihan berorientasikan industri yang melibatkan 478 syarikat 
dan 215 institusi latihan pada tahun 2020. Sejumlah 5,695 pelatih 
telah selesai menjalani latihan pada tahun 2020 berbanding 12,298 
pada tahun 2015. Bilangan pelatih yang lebih rendah pada tahun 
2020 sebahagiannya disebabkan oleh pandemik COVID-19 yang 
menjejaskan enrolmen pelatih. Struktur program telah dipinda dengan 
memanjangkan tempoh program latihan bagi membolehkan pelatih 
menamatkan pengajian Sijil Kemahiran Malaysia tahap 1 hingga 3 dan 
Diploma Kemahiran Malaysia. 


Program TVET telah dijenamakan semula dengan memberi tumpuan 
kepada usaha meningkatkan kualiti tenaga pengajar dan mengiktiraf 
profesionalisme TVET. Sistem eProfiling telah dibangunkan untuk 
mengumpul maklumat berkaitan kemahiran dan kompetensi tenaga 
pengajar TVET. Sehingga akhir tahun 2020, seramai 33,458 tenaga 
pengajar daripada 675 institusi latihan kemahiran awam telah 
berdaftar dalam sistem ini. Di samping itu, Lembaga Teknologis 
Malaysia (MBOT) telah ditubuhkan pada tahun 2016 untuk mengiktiraf 
juruteknik dan teknologis sebagai profesional. Sehingga akhir tahun 
2020, seramai 29,443 telah berdaftar sebagai ahli MBOT. 


Isu dan Cabaran 


Terdapat beberapa isu dan cabaran yang perlu ditangani untuk 

terus membangunkan modal insan bagi memenuhi keperluan 

semasa dan masa hadapan negara. Antara isu dan cabaran utama 
dari sudut permintaan adalah agihan yang tidak saksama dalam 

CE dan penyertaan tenaga buruh, ketidakcekapan pasaran buruh 
serta pergerakan buruh dalam pasaran disebabkan oleh pandemik 
COVID-19. Isu berkaitan penawaran termasuk outcome pelajar yang 
rendah, penyelarasan dan tadbir urus yang kurang mantap, ekosistem 
yang tidak kondusif untuk inovasi dan akses yang terhad bagi murid 
berkeperluan khas (MBK)'3 dan Orang Asli. 


Isu dan Cabaran 


(o Ketidaksamaan dalam Pampasan Pekerja dan 
Penyertaan Tenaga Buruh 


(o Penyelarasan dan Tadbir Urus yang Kurang 
Mantap 


(o Akses Pendidikan yang Terhad bagi Murid 
Berkeperluan Khas dan Orang Asli 


13 Murid yang tidak mampu melakukan tugas harian yang mudah secara kendiri dan 
umumnya memerlukan pengawasan dan sokongan berterusan daripada pelbagai 
pihak seumur hidup mereka. 

Ketidaksamaan dalam Pampasan Pekerja dan 
Penyertaan Tenaga Buruh 


Pada tahun 1996, Kerajaan telah memperkenalkan Sistem Upah 
yang Dikaitkan dengan Produktiviti (PLWS) sebagai satu daripada 
langkah untuk meningkatkan upah. Sejumlah 88,986 majikan telah 
menggunakan PLWS yang memberi manfaat kepada 4.8 juta pekerja, 
mewakili 43% daripada jumlah pekerja sektor swasta. Namun, gaji 
dan upah yang diterima oleh pekerja masih berada pada tahap yang 
rendah. Sumbangan CE kepada KDNK di Malaysia masih kecil, iaitu 
35.9% berbanding Korea Selatan sebanyak 46.8% dan Singapura 
40.2% pada tahun 2019. Di samping itu, Indeks Gaji Kebangsaan 
(NWI) yang diterbitkan pada tahun 2019 tidak dapat dijadikan 
panduan yang boleh diterima pakai bagi menggambarkan kedinamikan 
gaji dan upah dalam negara. 


Terdapat potensi untuk meningkatkan penawaran buruh berdasarkan 
bakat yang belum dimanfaatkan dalam kalangan wanita yang berada 
di luar tenaga buruh dan diaspora Malaysia. Kadar penyertaan tenaga 
buruh wanita (FLFPR) di Malaysia pada tahun 2020 adalah 55.3%. 
Pada tahun 2019, FLFPR di Malaysia adalah antara yang terendah 

di rantau ASEAN, iaitu sebanyak 55.6% berbanding Vietnam 71.8%, 
Singapura 70% dan Thailand 66.6%. FLFPR yang rendah sebahagiannya 
disebabkan sebanyak 67% wanita berpendidikan menengah berada di 
luar tenaga buruh. Daripada jumlah ini, sebanyak 63% menyatakan 
tugasan rumah tangga dan tanggungjawab keluarga sebagai alasan 
untuk tidak menyertai pasaran buruh. Selain itu, diaspora Malaysia 

di luar negara juga berpotensi untuk dimanfaatkan bagi menambah 
bekalan tenaga buruh negara. Walau bagaimanapun, data yang tidak 
tepat dan komprehensif mengekang usaha untuk memanfaatkan bakat 
tersebut. 


Sehingga akhir tahun 2020, jumlah pekerja asing berdaftar adalah 
seramai 1.48 juta atau 9.9% daripada jumlah guna tenaga. Jumlah 
pekerja asing yang tinggi telah mengakibatkan pihak industri tidak 
cenderung untuk melaksanakan automasi dan mekanisasi serta 
meningkatkan rantaian nilai. Di samping itu, penguatkuasaan yang 
lemah dan ketiadaan mekanisme yang berkesan untuk mengurus 
pekerja asing berkemahiran rendah menyumbang kepada peningkatan 
jumlah pendatang asing tanpa izin (PATI). Sebahagian besar daripada 
PATI ini merupakan pekerja asing yang tidak memperbaharui permit 
tetapi masih berada dalam negara. Kajian Bank Dunia pada tahun 
2019 menganggarkan bilangan pekerja asing adalah seramai 2.96 
juta hingga 3.26 juta orang pada tahun 2017. Daripada jumlah ini, 
dianggarkan seramai 1.23 juta hingga 1.46 juta adalah PATI. 

Pada masa ini, terdapat tiga kategori ekspatriat yang dibenarkan 
bekerja di Malaysia. Sehingga penghujung tahun 2020, sebanyak 

56% daripada lebih 92,000 jumlah ekspatriat adalah di bawah 
Kategori | yang berpendapatan melebihi RM10,000 sebulan. Baki 44% 
daripada jumlah ekspatriat adalah dalam Kategori 11** dan 111** yang 
berpendapatan bulanan antara RM3,000 hingga RM9,999. Bilangan 
ekspatriat yang besar dalam dua kategori ini yang tidak memerlukan 
kemahiran khusus telah mengurangkan peluang pekerjaan kepada 
graduan tempatan yang memiliki kelayakan yang setara. 


Sebahagian besar graduan berada dalam kategori guna tenaga tidak 
penuh? disebabkan oleh ketidakpadanan antara kemahiran graduan 
dan keperluan majikan. Pada tahun 2020, hanya 69.7% graduan 
bekerja dalam kategori pekerjaan mahir, manakala 28.24 dalam 
pekerjaan separuh mahir dan 2.1X dalam pekerjaan berkemahiran 
rendah. Ini telah mengakibatkan penggunaan bakat tempatan yang 
tidak optimum. 


Ketidakcekapan Pasaran Buruh 


Ketidakcekapan pasaran buruh semasa dimanifestasikan oleh jurang 
yang besar di antara permintaan dan penawaran buruh. Maklumat 
Pasaran Buruh (LMI) memainkan peranan penting untuk mengenal 
pasti dan menangani ketidakseimbangan kemahiran dalam pasaran 
buruh. Walau bagaimanapun, terdapat beberapa agensi yang 
mengumpul dan menyebarkan data pada masa ini. Ini menyebabkan 
data tersebut adalah tidak terselaras dan menimbulkan kesukaran 
dalam penggubalan dasar. 


Terdapat 29 perundangan berkaitan dengan pasaran buruh. Antara 
lain undang-undang ini merangkumi gaji minimum, diskriminasi di 
tempat kerja, hak pekerja dan pemberhentian pekerja secara tidak 
adil. Kurangnya kesedaran dan ketidakpekaan dalam kalangan majikan 
dan pekerja adalah punca utama ketidakpatuhan kepada undang- 
undang. Keadaan ini dirumitkan lagi dengan kurangnya kemampuan 
dan keupayaan agensi penguatkuasa dalam melaksanakan aktiviti 
penguatkuasaan. 


14 Ekspatriat yang mendapat gaji pokok sebanyak RM5,000 hingga RM9,999 
sebulan tidak termasuk elaun lain, dibenarkan memegang pas untuk tempoh 
maksimum 24 bulan dan dibenarkan membawa tanggungan mereka. 
Ekspatriat yang mendapat gaji pokok sebanyak RM3,000 hingga RM4,999 
sebulan tidak termasuk elaun lain, dibenarkan memegang pas untuk tempoh 
maksimum 12 bulan dengan dua kali pembaharuan dan tidak dibenarkan 
membawa tanggungan mereka. 
16 Pekerja dalam pekerjaan separuh mahir dan berkemahiran rendah yang 
mempunyai pendidikan tertiari. 

Piawaian pengelasan pekerjaan sedia ada tidak memperincikan set 
kemahiran yang diperlukan bagi setiap pekerjaan. Hal ini menyebabkan 
kesukaran untuk merangka program peningkatan kemahiran dan latihan 
kemahiran semula yang bersesuaian. Kecenderungan majikan untuk 
melatih kumpulan pekerja mahir berikutan perubahan teknologi yang 
memerlukan lebih ramai pekerja mahir menyebabkan jurang kemahiran 
antara kumpulan pekerja semakin melebar. 


Perubahan Pasaran Buruh Disebabkan 
Pandemik COVID-19 


Pandemik COVID-19 telah memberi kesan kepada ekonomi yang 
seterusnya mengubah landskap pasaran buruh dengan ketara. 
Jumlah penganggur dicatatkan seramai 711,000 orang pada tahun 
2020. Jumlah ini menunjukkan peningkatan berbanding tahun 2019, 
iaitu sebanyak 39% atau 202,800 orang. Di samping itu, bilangan 
penganggur tidak aktif?” meningkat seramai 54,800 orang dalam 
tempoh yang sama, mencatatkan jumlah keseluruhan seramai 196,800 
orang. Guna tenaga tidak penuh masa'* meningkat sebanyak 74% 
kepada 334,000 orang pada tahun 2020 berbanding 191,600 pada 
tahun 2019. Kadar pengangguran yang tertinggi sebanyak 5.3% telah 
dicatatkan pada Mei 2020 dan menyederhana kepada 4.6% pada 
september 2020. 


Perubahan struktur ekonomi telah menyebabkan tenaga buruh beralih 
antara sektor ekonomi dan mengubah landskap pasaran buruh. 

Walau bagaimanapun, proses peralihan ini adalah tidak cekap akibat 
ketiadaan perkhidmatan pekerjaan awam yang komprehensif dan 
bersepadu. Kewujudan norma baharu yang disebabkan oleh pandemik 
COVID-19 termasuk keperluan penjarakan fizikal dan prosedur operasi 
standard yang lain akan mempercepat penggunaan automasi oleh 
industri yang seterusnya akan menyebabkan lebih banyak berlaku 
peralihan tenaga buruh. 


Kehilangan pekerjaan dan pengurangan pendapatan merupakan antara 
impak pandemik. Ramai pekerja beralih ke sektor pekerjaan tidak 
formal. Pada tahun 2019, sebanyak 2.54 juta'? dilaporkan bekerja 


17 Kategori ini termasuk: 

e orang yang tidak mencari pekerjaan dalam minggu rujukan kerana mereka 
percaya tidak ada pekerjaan yang tersedia atau mereka tidak berkelayakan; 

e orang yang mungkin mencari pekerjaan jika tidak kerana sakit atau keadaan 
cuaca: dan 

e orang yang telah mencari pekerjaan sebelum minggu rujukan dan sedang 
menunggu keputusan permohonan pekerjaan. 

18 Ditakrifkan sebagai mereka yang bekerja kurang dari 30 jam seminggu kerana 
sifat pekerjaan mereka atau kerana kerja yang tidak mencukupi tetapi mampu 
dan bersedia untuk bekerja dengan tambahan jam. 

19 Sumber: Laporan Survei Guna Tenaga Sektor Informal di Malaysia, 2019, Jabatan 
Perangkaan Malaysia 


dalam kategori tersebut. Mereka yang terlibat dalam pekerjaan tidak 
formal tidak mendapat manfaat seperti di bawah terma pekerjaan 
standard yang mempunyai ciri pekerjaan jangka panjang dengan 
majikan tunggal dan dibayar gaji sepenuh masa. Mereka yang bekerja 
dalam sektor tidak formal juga tidak mempunyai perlindungan sosial 
khususnya insuran berkaitan pencen, keilatan dan pengangguran. 


Outcome Pelajar yang Rendah 


Kadar enrolmen peringkat prasekolah dan sekolah menengah 

masih belum mencapai sasaran sejagat sebanyak 95%. Keadaan 

ini disebabkan oleh ketiadaan undang-undang yang mewajibkan 
persekolahan peringkat prasekolah dan sekolah menengah serta 
kekurangan akses, terutama bagi MBK, murid Orang Asli dan murid 
yang tinggal di kawasan pedalaman. Kadar peralihan daripada 
sekolah rendah ke menengah rendah adalah 97.9% pada tahun 2020. 
Peratusan ini tidak termasuk murid yang memilih untuk keluar atau 
bertukar ke sekolah pendidikan Islam yang dijalankan oleh pihak 
swasta seperti sekolah pondok dan tahfiz. Murid yang berada di 
luar sistem pendidikan arus perdana tidak dapat dikesan sepenuhnya 
kerana ketiadaan sistem pemantauan yang bersepadu. 


Prestasi Malaysia dalam penilaian antarabangsa seperti PISA dan 
TIMSS telah menunjukkan peningkatan sejak tahun 2012 dan 
pencapaian ini telah merapatkan jurang prestasi negara berbanding 
purata antarabangsa. Namun begitu, tahap outcome pembelajaran 
murid masih berada di bawah potensi penuh. Pencapaian PISA 2018 
menunjukkan bahawa aplikasi pengetahuan dan penaakulan dalam 
situasi yang rumit dan di luar kebiasaan dalam kalangan murid sekolah 
menengah masih di bawah purata antarabangsa. 


Kadar penyertaan dalam program pendidikan sains, teknologi, 
kejuruteraan dan matematik (STEM) pada peringkat menengah atas 
adalah lebih rendah berbanding sasaran nisbah 60:40. Enrolmen murid 
menengah atas dalam program pendidikan STEM telah berkurang, 
dengan nisbah yang merosot daripada 49:51 pada tahun 2015 kepada 
47:53 pada tahun 2020. Murid kurang berminat untuk mempelajari 
subjek berkaitan STEM berikutan kurangnya aktiviti praktikal seperti 
menjalankan eksperimen sains. Terdapat sekolah yang tidak mempunyai 
makmal sains yang lengkap. Pada masa ini, daripada 12,060 makmal 
sains sedia ada, sebanyak 255 makmal adalah tidak selamat, 329 
makmal mempunyai isu keselamatan dan 1,672 makmal tidak dapat 
berfungsi sepenuhnya. 


Rancangan Malaysia Kedua Belas, 2021-2025 
Bab 10: Membangunkan Bakat Masa Hadapan 10-13 


Sistem pendidikan tinggi perlu lebih fleksibel dan responsif dalam 
menghadapi perubahan dan inovasi disruptif berikutan Revolusi 
Perindustrian Keempat (4IR). Sebilangan program akademik 

adalah kurang fleksibel dalam memenuhi keperluan industri yang 
sentiasa berubah, terutama dalam aspek struktur dan penyampaian 
pembelajaran dan pengajaran. Sebilangan staf akademik menghadapi 
cabaran untuk memanfaatkan teknologi baharu dalam aktiviti 
pengajaran. Keadaan ini diburukkan lagi dengan ketiadaan pangkalan 
data bersepadu bagi membolehkan pembangunan kapasiti bersasar 
untuk staf akademik. 


Mekanisme penilaian pelajar berdasarkan Purata Nilai Gred Kumulatif 
(PNGK) didapati kurang komprehensif kerana asas penilaian tidak 
mengambil kira aspek kebolehpasaran. Oleh itu, Purata Nilai Gred 
Kumulatif Bersepadu (iCGPA) telah dilaksanakan secara rintis pada 
tahun 2015 sebagai mekanisme baharu untuk menilai pencapaian 
akademik pelajar dan pembangunan kemahiran insaniah. Walau 
bagaimanapun, pelaksanaan iCGPA yang hanya dijadikan sebagai 
pilihan mulai Jun 2018 telah mendorong IPT kembali menguna pakai 
mekanisme PNGK. 


Institusi TVET menghadapi cabaran terutama dalam aspek 
penyampaian pembelajaran dan pengajaran, ketidakpadanan teknologi 
serta jurang pengetahuan dalam kalangan tenaga pengajar. Peralatan 
yang digunakan di institusi adalah usang, dan ini telah menjejaskan 
pengajaran teknologi terkini yang penting kepada industri. Di samping 
itu, pemahaman terhadap potensi TVET masih kurang. Pendidikan 
TVET masih dianggap sebagai pilihan kedua atau terakhir dan hanya 
dipilih oleh pelajar yang mempunyai kelayakan akademik yang kurang 
cemerlang. Akibatnya, pelajar yang cemerlang lebih cenderung untuk 
memilih laluan akademik berbanding TVET. 


Penyelarasan dan Tadbir Urus yang Kurang 
Mantap 


Terdapat pertindihan fungsi antara kementerian dan agensi berkaitan 
dengan asuhan dan pendidikan awal kanak-kanak (ECCE)? awam 
dan swasta. Ini menyebabkan kurikulum yang tidak terselaras dan 
perbezaan kualiti guru, kaedah pengajaran dan pembelajaran, serta 
kelemahan tadbir urus. Ini mengakibatkan outcome dalam program 
ECCE tidak konsisten. 


20 Program pendidikan melibatkan prasekolah bagi kanak-kanak berumur antara 
4+ hingga 5+ tahun dan pusat jagaan harian bagi kanak-kanak yang lebih muda. 

Kebanyakan sekolah tahfiz swasta tidak berdaftar dengan Kementerian 
Pendidikan Malaysia (KPM) menyebabkan kurikulum pembelajaran 
tidak diselaraskan. Masalah ini menyebabkan murid daripada sekolah 
tersebut tidak dapat menduduki peperiksaan standard kebangsaan. 
Oleh itu, murid tersebut tidak berpeluang untuk mendapat pekerjaan 
yang bersesuaian selepas mereka tamat persekolahan kerana tidak 
mempunyai kelayakan minimum yang ditetapkan dalam pasaran kerja. 
Di samping itu, tahap keselamatan bangunan dan keselesaan tempat 
tinggal murid di sekolah tahfiz swasta juga menjadi isu yang diberikan 
perhatian. 


Pada tahun 2020, terdapat 39.5% sekolah rendah yang dikategorikan 
sebagai Sekolah Kurang Murid (SKM), iaitu sekolah yang mencatat 
enrolmen kurang daripada 150 murid. Nisbah guru kepada murid 

di SKM adalah rendah, iaitu 1:6 berbanding purata nasional 1:13. 
Keadaan ini menyebabkan kos pengurusan per kapita bagi SKM adalah 
tujuh kali ganda lebih tinggi daripada sekolah biasa. Oleh itu, terdapat 
keperluan untuk merasionalisasi SKM tanpa menjejaskan akses 
pendidikan kepada semua. 


Pada masa ini, tidak terdapat pangkalan data yang berpusat dan 
bersepadu mengenai semua penyedia perkhidmatan pendidikan. 
Ketiadaan pangkalan data berpusat mengakibatkan kesukaran 
merancang pembangunan sumber manusia dan infrastruktur yang 
berkesan. Perkongsian maklumat dalam kalangan pelbagai kementerian, 
agensi dan penyedia perkhidmatan pendidikan swasta adalah terbatas 
oleh undang-undang sedia ada. 


Semua universiti awam telah diberi status autonomi yang 
membolehkan universiti lebih fleksibel dalam tadbir urus institusi dan 
akademik serta pengurusan kewangan dan sumber manusia. Walau 
bagaimanapun, universiti awam masih sangat bergantung kepada 
peruntukan Kerajaan. Walaupun diberikan status autonomi, universiti 
awam masih terikat kepada peraturan Kerajaan. Keadaan ini telah 
mengehadkan tadbir urus yang berkesan. 


Sehingga Disember 2020, sebanyak 640 institusi TVET awam, 633 
institusi TVET swasta dan 22 institusi TVET negeri menawarkan 
pelbagai program pada tahap satu hingga enam di bawah Kerangka 
Kelayakan Malaysia (MQF). Institusi TVET ditadbir urus oleh beberapa 
kementerian mengakibatkan pertindihan program yang ditawarkan 
dan penggunaan sumber yang tidak optimum. TVET di Malaysia tidak 
dikawal selia oleh sebarang akta. Oleh itu, isu berkaitan pengurusan 
institusi TVET oleh beberapa kementerian tidak dapat ditangani 
dengan berkesan. 


Perbadanan Tabung Pendidikan Tinggi Nasional (PTPTN) menghadapi 
isu kemampanan disebabkan kutipan pembayaran balik yang 

rendah dan tanggungan hutang yang besar. Jumlah bayaran balik 
yang diterima adalah hanya 65.7% daripada jumlah pembayaran 

yang dijadualkan. Sehingga Disember 2020, terdapat seramai 1.26 
juta peminjam dengan jumlah tunggakan hutang sebanyak RM8.6 
bilion. Daripada jumlah ini, 30.5% peminjam tidak pernah membuat 
pembayaran balik pinjaman. Keadaan ini bertambah rumit dengan 
pemberian moratorium pembayaran balik pinjaman berikutan pandemik 
COVID-19. Semua peminjam adalah layak mendapat penangguhan 
bayaran balik pinjaman selama sembilan bulan sehingga akhir tahun 
2020 yang berjumlah RM1.13 bilion. Penangguhan bayaran balik 
pinjaman secara bersasar selama enam bulan telah diberikan kepada 
peminjam yang layak bagi tempoh Januari 2021 hingga Oktober 2021. 


Ekosistem yang Tidak Kondusif untuk Inovasi 


Aspirasi sistem pendidikan Malaysia adalah untuk merapatkan jurang 
digital. Namun begitu, masih terdapat kekangan dalam melaksana 
pendigitalan dalam pendidikan pada peringkat sekolah disebabkan 
oleh kekurangan infrastruktur dan infostruktur serta penyelarasan 
antara agensi kerajaan yang terhad. Pelaksanaan program semasa tidak 
mengambil kira tahap ketersediaan sekolah yang berbeza. 


Pandemik COVID-19 telah menyebabkan pendigitalan sistem 
pendidikan menjadi semakin penting. Pengenalan kepada pembelajaran 
dalam talian sebagai penyelesaian interim menghadapi beberapa 
kekangan. Keupayaan dan kebolehan pelajar, staf akademik dan 
institusi untuk menggunakan kelengkapan digital adalah berbeza dan 
ini telah melebarkan jurang akses dan menjejaskan pembelajaran dan 
pengajaran. Di samping itu, pelajar perlu menanggung kos tambahan 
berikutan keperluan dalam penggunaan data dan kelengkapan 
berkaitan pembelajaran dalam talian. Akses kepada internet dan 
infrastruktur bagi menyokong pembelajaran dan pengajaran dalam 
talian adalah terhad, khususnya di beberapa kawasan pedalaman. 


Aktiviti penyelidikan di IPT melibatkan semua tahap penyelidikan, 
iaitu daripada penyelidikan asas hingga penyelidikan gunaan. Aktiviti 
penyelidikan membolehkan penciptaan pengetahuan, pembangunan 
bakat dan kecemerlangan akademik. Dalam hubungan ini, lima 
universiti awam telah diberi penarafan sebagai RU, antara lain 
bertujuan untuk membudayakan aktiviti R&D dan mempertingkat 
pengkomersialan. Walau bagaimanapun, pada tahun 2019, kadar 
pengkomersialan hasil R&D di universiti awam adalah 4.342, masih 


21 Sumber: Malaysian Research Assessment System (MyRA), Kementerian Pengajian 
Tinggi 


berada di bawah paras antarabangsa iaitu 5%. Antara faktor yang 
mempengaruhi kadar pengkomersialan termasuk ketidakpadanan 
antara R€D dan keperluan industri, kelemahan komunikasi dan 
jaringan dengan industri, kekangan sumber kewangan dan kekurangan 
infrastruktur. 


Akses Pendidikan yang Terhad bagi Murid 
Berkeperluan Khas dan Orang Asli 


Kadar enrolmen MBK meningkat setiap tahun, namun pada 2020 
hanya 9.27% sekolah yang menawarkan pendidikan khas dilengkapi 
dengan empat kemudahan asas mesra orang kurang upaya (OKU) iaitu 
rel, parkir, tandas dan tanjakan. Kekurangan kemudahan asas ini 
menyebabkan akses yang terhad. Di samping itu, pemimpin sekolah, 
guru dan pembantu pengurusan murid tidak dilatih secukupnya 

dalam kemahiran khusus untuk mengurus MBK. Kurikulum Standard 
Prasekolah Kebangsaan Pendidikan Khas (KSPK PK) sedia ada kurang 
mengambil kira keperluan MBK yang pelbagai dan tidak berasaskan 
intervensi pada peringkat awal. 


Bilangan murid Orang Asli dan murid yang tinggal di kawasan 
pedalaman yang telah menamatkan persekolahan dan melanjutkan 
pengajian ke peringkat tertiari adalah sangat rendah. Keadaan 

ini sebahagiannya disebabkan oleh bilangan Sekolah Model Khas 
Komprehensif 9 (K9) yang menawarkan sembilan tahun persekolahan 
sehingga Tingkatan Tiga adalah terhad. Kedudukan geografi terus 
menjadi cabaran kepada murid Orang Asli untuk mendapat akses 
kepada pendidikan peringkat menengah. Kebiasaannya, sekolah tidak 
terletak di sekitar kawasan penempatan komuniti ini. 


Hala Tuju: Rancangan Malaysia 
Kedua Belas, 2021-2025 


RMKe-12 akan memberi tumpuan kepada pembangunan bakat masa 
hadapan untuk pasaran buruh yang dinamik di samping menangani 

isu berkaitan pekerjaan disebabkan oleh pandemik COVID-19. 

Dalam hubungan ini, pasaran buruh akan dijajar semula supaya lebih 
inklusif dan mampan, manakala bakat tersedia masa hadapan akan 
dibangunkan. Penekanan akan diberi kepada usaha bagi menggalakkan 
kesaksamaan CE dan penyertaan tenaga buruh, memperkukuh sistem 
yang menyokong pasaran buruh, meningkatkan kualiti pendidikan serta 
memanfaatkan teknologi baru muncul. Pelaksanaan inisiatif ini akan 
mewujudkan pasaran buruh yang fleksibel bagi memenuhi permintaan 
industri dan menambah baik taraf hidup rakyat. 


Hala Tuju: Rancangan Malaysia Kedua Belas, 2021-2025 
Membangunkan Bakat Masa Hadapan 


Bidang Keutamaan B 
Membangunkan Bakat Tersedia Masa 
Hadapan 


Bidang Keutamaan A 

Menjajarkan Semula Pasaran Buruh 
untuk Pertumbuhan yang Inklusif 
dan Mampan 


Strategi A1 Strategi B1 
Meningkatkan Kesaksamaan Pampasan Pekerja dan Meningkatkan Kualiti Pendidikan 
Penyertaan Tenaga Buruh Strategi B2 
Strategi A2 Memperkukuh Tadbir Urus 
Memperkukuh Sistem yang Menyokong Pasaran Buruh Strategi B3 
Memanfaatkan Teknologi Baru Muncul 
Strategi B4 
Memastikan Kesaksamaan Outcome Pembelajaran 
Strategi B5 


Menangani Pertindihan Tadbir Urus TVET 

Rancangan Malaysia Kedua Belas: Sasaran Terpilih 


Menjajarkan Semula Pasaran Buruh 


2025 2025 2021-2025 
Pampasan Pekerja Gaji dan Upah Pertumbuhan Produktiviti 
kepada KDNK Penengah Bulanan Buruh Per Pekerja 


Membangunkan Bakat Tersedia Masa Hadapan 


E ys) 
Gao 
Enrolmen ¿4 
sejagat 
(295%) 

sejagat 
(295%) 


2025 2025 2025 


Enrolmen Murid Prasekolah Enrolmen Murid 
Sekolah Menengah 


teratas 
2025 2025 2025 
Pengambilan Lepasan SPM Kebolehpasaran Graduan Universiti Awam dalam 
atau Setaraf ke Program TVET di IPT dan Institusi Kalangan 100 Teratas OSWUR 
TVET Awam 


WKB 2030 

Bidang Keutamaan A 


Menjajarkan Semula Pasaran Buruh untuk 
Pertumbuhan yang Inklusif dan Mampan 


Dalam tempoh masa terdekat, langkah akan diperkenal bagi menangani 
isu kehilangan pekerjaan berikutan pandemik COVID-19. Bagi jangka 
masa sederhana, penjajaran semula dasar dan sistem sokongan akan 
dilaksana bagi memastikan pasaran buruh yang inklusif, berdaya 

tahan dan mampan. Antara langkah yang akan diambil dalam tempoh 
RMKe-12 termasuk meningkatkan kesaksamaan CE dan penyertaan 
tenaga buruh serta memperkukuh sistem yang menyokong pasaran 
buruh, seperti ditunjukkan di Paparan 10-4. Langkah ini akan 
menyumbang kepada peningkatan kebolehpasaran bakat tempatan 
dan mengurangkan ketidaksepadanan kemahiran dalam pasaran buruh, 
selaras dengan Matlamat 8 Agenda 2030. 


Paparan 10-4 
Inisiatif bagi Meningkatkan Pampasan 
Pekerja 


Mi 


Indikator 
Keuntungan 
dan Upah 


Portal Penilaian 


Kendiri Sistem Upah Indeks Gaji 
yang Dikaitkan 
dengan Produktiviti Kebangsaan 


(PLWS) (NWI) 


- Inisiatif bagi 
Meningkatkan 
Pampasan 


Pekerja (CE) 


gi- 


Model 
Penentuan 
Bersama 


Model Employee 
Ownership 
Trust (EOT) 


MA 
Garis Panduan 


Firma 
High Road 


Model Mewajibkan 
Perkongsian 
Keuntungan 


Keahlian 
Kesatuan 
Sekerja 


Strategi (@ Meningkatkan Kesaksamaan 
A1 Pampasan Pekerja dan Penyertaan 
Tenaga Buruh 


Strategi Memperkukuh Sistem Sokongan 
A2 kepada Pasaran Buruh 


Strategi A1 


Meningkatkan Kesaksamaan Pampasan Pekerja 
dan Penyertaan Tenaga Buruh 


Usaha menyeluruh akan dilaksana dalam meningkatkan kesaksamaan 
CE dan menambah baik penyertaan tenaga buruh. Tumpuan akan 
diberikan kepada usaha-usaha untuk mengukuhkan pasaran buruh 
bagi menambah baik taraf hidup pekerja serta menyediakan akses 
yang sama rata kepada peluang pekerjaan. Beberapa inisiatif baharu 
akan diperkenal bagi menangani kebergantungan kepada pekerja asing. 
Penyertaan lebih ramai wanita dalam tenaga buruh akan digalakkan 
untuk meningkatkan kemampanan guna tenaga. 


Mengukuhkan Pasaran Buruh 


Langkah akan diambil untuk menyesuaikan semula kaedah pengiraan 
PLWS bagi membolehkan penilaian kendiri dilaksanakan oleh majikan. 
Penilaian kendiri ini akan membolehkan pendekatan yang lebih 
bersasar bagi menyeragamkan kaedah yang digunakan oleh majikan 
dalam menerima pakai PLWS. Di samping itu, indikator baharu yang 
mengukur hubung kait antara keuntungan, upah dan produktiviti akan 
diperkenal bagi memantau keberkesanan sistem ini. 


Amalan terbaik firma high road, yang bercirikan penekanan kepada 
kesejahteraan pekerja dan perbezaan gaji yang kecil antara pelbagai 
peringkat pekerja, akan diguna pakai untuk meningkatkan CE. Garis 
panduan berdasarkan pendekatan ini akan dibangunkan dan disebar 
luas kepada semua firma, terutama perusahaan mikro, kecil dan 
sederhana (PMKS) sebagai rujukan dalam menyusun semula sistem 
kerja untuk meningkatkan CE. 


Firma juga akan digalakkan untuk mengguna pakai model baharu 
bagi pengagihan keuntungan perniagaan yang lebih baik. Model ini 
termasuk employee ownership trust (EOT), iaitu pemilikan saham firma 


diletakkan di bawah badan amanah yang dikawal oleh pekerja. Di 
samping itu, model untuk mewajibkan pembahagian keuntungan firma 
berdasarkan bilangan minimum pekerja akan diperkenalkan. Model 
pemilikan baharu ini akan memastikan keuntungan dapat diagihkan 
secara lebih meluas dan pekerja akan diberikan peluang untuk memiliki 
saham dalam syarikat. 


Usaha untuk meningkatkan keahlian dalam kesatuan sekerja akan 
dipergiat bagi memberikan lebih suara dalam rundingan penetapan 
gaji. Kaedah baharu iaitu penetapan bersama (co-determination) 

akan diperkenalkan untuk membolehkan wakil pekerja turut terlibat 
pada peringkat membuat keputusan. Langkah ini akan membolehkan 
penyertaan dan libat urus yang lebih baik antara pekerja dan majikan 
dalam penentuan struktur gaji firma. 


Usaha berterusan bagi menyediakan penanda aras upah akan 
dilaksanakan dengan menambah baik NWI. Skop NWI akan diperluas 
untuk meliputi kelayakan akademik, pengalaman kerja, kemahiran 
serta faktor lain yang menyumbang kepada perbezaan gaji. NWI akan 
ditambah baik dengan mengambil kira data pentadbiran bagi mengenal 
pasti kedinamikan upah berasaskan masa nyata. 


Memudah Cara Penyertaan Tenaga Buruh 


Usaha akan diambil untuk mengurangkan kebergantungan kepada 
pekerja asing serta menggalakkan penyertaan lebih ramai penduduk 
tempatan dalam pasaran buruh. Usaha ini termasuk mengkaji 
semula pelaksanaan mekanisme levi pelbagai peringkat setiap dua 
tahun supaya lebih mesra perniagaan. Mekanisme ini dijadual untuk 
dilaksanakan bermula 1 Januari 2022. 


Bagi mengurangkan kebergantungan kepada pekerja asing, satu dasar 
khusus akan digubal bagi memastikan mereka meninggalkan negara 
ini selepas tempoh tertentu. Majikan perlu mematuhi dasar ini melalui 
akujanji yang menjadi prasyarat untuk kelulusan permit kerja. Akujanji 
ini mempunyai rancangan untuk mengurangkan kebergantungan 
kepada pekerja asing dalam tempoh lima tahun sama ada melalui 
penggajian penduduk tempatan atau automasi. Majikan yang menggaji 
ekspatriat turut tertakluk kepada dasar ini. Dalam hubungan ini, skala 
gaji ekspatriat dalam semua kategori akan disemak semula untuk 
ditingkatkan bagi memastikan hanya pekerjaan dengan kemahiran yang 
tidak tersedia dalam negara sahaja ditawarkan kepada ekspatriat. 


Tambahan levi yang dikutip melalui pelaksanaan mekanisme levi 
pelbagai peringkat akan disalur kembali kepada industri. Usaha 

ini adalah bagi meningkatkan peluang pekerjaan serta melaksana 
program peningkatan kemahiran dan latihan kemahiran semula kepada 
penduduk tempatan. Antara inisiatif yang boleh dibiayai menggunakan 

levi ini termasuk automasi dan mekanisasi oleh industri. Kutipan ini 
juga akan digunakan bagi memberi insentif kepada majikan untuk 
mewujudkan persekitaran kerja yang lebih kondusif bagi menarik minat 
lebih ramai penduduk tempatan. 


Lebih banyak langkah pencegahan akan diperkenal untuk 
mengurangkan bilangan pekerja asing tanpa izin yang sebahagian besar 
tinggal melebihi tempoh yang dibenarkan. Mekanisme jaminan insurans 
sedia ada akan diganti dengan mekanisme baharu yang menetapkan 
penyediaan sejumlah deposit bersamaan dengan kos penghantaran 
pulang. Langkah ini bertujuan untuk mengelakkan pekerja asing tinggal 
melebihi tempoh yang dibenarkan. Usaha ini akan dilaksana bersekali 
dengan Pelan Holistik Penguatkuasaan PATI, Pelan Tindakan Pekerja 
Asing dan Pelan Rekalibrasi PATI. 


Usaha akan terus dilaksana untuk memastikan majikan dalam semua 
sektor ekonomi menjaga kebajikan pekerja dan mematuhi keperluan 
berkaitan buruh pada peringkat antarabangsa. Usaha ini termasuk 
melaksanakan penguatkuasaan yang lebih ketat di bawah Akta 

Kerja 1955 (Akta 265] dan Akta Antipemerdagangan Orang dan 
Antipenyeludupan Migran 2007 (Akta 670], mengukuhkan kerjasama 
dengan kesatuan sekerja dan organisasi lain yang berkaitan dalam 
mempromosikan hak pekerja dan meningkatkan kesedaran dalam 
kalangan majikan termasuk mengenai amalan terbaik berkaitan hak 
asasi manusia. Penguatkuasaan di bawah Akta Standard Minimum 
Perumahan, Penginapan dan Kemudahan Pekerja 1990 (Akta 446] akan 
dipertingkat bagi memastikan majikan menyediakan tempat tinggal 
yang selamat dan sesuai kepada pekerja. Inisiatif ini dijangka akan 
menambah baik kedudukan negara dalam Laporan Pemerdagangan 
Orang oleh Jabatan Negara Amerika Syarikat dan laporan antarabangsa 
lain yang berkaitan. 


Langkah untuk meningkatkan FLFPR akan diambil dengan 
memperkenalkan dasar sosial yang sesuai. Wanita yang berpendidikan 
menengah digalakkan untuk menyertai pasaran buruh melalui aktiviti 
ekonomi dari rumah sambil menguruskan rumah tangga. Di samping 
itu, undang-undang baharu akan diperkenal untuk mewajibkan majikan 
menyediakan kemudahan penjagaan kanak-kanak dan denda akan 
dikenakan kepada mereka yang tidak patuh. 


Mekanisme untuk memanfaatkan kepakaran diaspora Malaysia yang 
berada di luar negara akan diwujudkan. Returning Expert Programme 
(REP) akan ditambah baik supaya rakyat Malaysia yang sedang 

dan bercadang untuk bekerja di luar negara serta ingin kembali 
bekerja di Malaysia diwajibkan melapor kepada kerajaan. Pangkalan 
data menyeluruh yang mengandungi maklumat diaspora Malaysia 
akan dibangunkan bagi membolehkan bakat yang tersedia lebih 
dimanfaatkan untuk kepentingan negara. 

Strategi A2 


Memperkukuh Sistem yang Menyokong Pasaran 
Buruh 


Sistem yang menyokong pasaran buruh akan diperkukuh dengan 
menambah baik infrastruktur maklumat pasaran buruh dan 
menggalakkan latihan guna tenaga yang memenuhi keperluan semasa 
industri. Langkah juga akan diambil untuk mewujudkan perlindungan 
sosial kepada pekerja gig serta meningkatkan pematuhan kepada 
undang-undang dan peraturan buruh. Usaha ini akan menambah baik 
kecekapan pasaran buruh. 


Menambah Baik Infrastruktur Maklumat Pasaran 
Buruh 


Infrastruktur maklumat pasaran buruh yang mantap adalah penting 
untuk memperkukuh pasaran buruh. Dalam hubungan ini, rangka 
kerja data pasaran buruh akan dibangunkan sebagai panduan bagi 
perancangan, pembangunan dan pelaksanaan dasar serta inisiatif 
pasaran buruh. Rangka kerja ini akan memudahkan pengumpulan 

dan pengharmonian data yang diperoleh daripada sumber tradisional 
dan yang baru muncul untuk analitik berpusat, seperti ditunjukkan 
dalam Paparan 10-5. Infrastruktur maklumat pasaran buruh ini juga 
akan merangkumi platform analitik bagi membolehkan penelitian yang 
mendalam untuk menggubal dasar berasaskan bukti. Platform ini akan 
mengguna pakai model unjuran yang berasaskan teknologi machine 
learning untuk lebih memahami kedinamikan pasaran buruh. Platform 
ini juga akan membantu penggubal dasar untuk menangani cabaran 
dalam pasaran buruh. Ini termasuk ketidakpadanan kemahiran serta 
keperluan untuk menyediakan unjuran pekerjaan mengikut sektor atau 
wilayah dan mengesan pekerja asing dengan lebih baik. 


Paparan 10-5 


Platform Analitik Berpusat untuk 
Sokongan Pasaran Buruh 

Menggalakkan Latihan Tenaga Kerja yang Memenuhi 
Keperluan Semasa 


Mekanisme bayaran balik levi Pembangunan Sumber Manusia akan 
disemak semula untuk menyokong lebih banyak latihan kepada 
pekerja berkemahiran rendah dan separuh mahir yang mudah terjejas 
dengan kemunculan teknologi 4IR. Program mikro dan modular 

yang menyasarkan pelbagai peringkat kemahiran, terutama pekerja 
berkemahiran rendah akan diperluas. Langkah ini akan membolehkan 
pekerja untuk melengkapkan program latihan secara berperingkat dan 
mendapat pengiktirafan. 


Kajian semula yang menyeluruh akan dibuat ke atas standard 
klasifikasi pekerjaan sedia ada untuk mengambil kira maklumat 
berkaitan dengan keperluan kemahiran. Kajian ini bertujuan untuk 
mewujudkan rangka kerja kemahiran kebangsaan? yang dinamik dan 
komprehensif. Rangka kerja tersebut yang memerlukan pengemaskinian 
berterusan akan digunakan sebagai garis panduan untuk melengkapkan 
guna tenaga sedia ada dengan kemahiran baharu yang diperlukan. 
Memandangkan usaha ini memerlukan kerjasama industri dalam 
mengenal pasti keperluan kemahiran, kerjasama yang menyeluruh 
antara kerajaan, industri dan penyedia latihan akan diwujudkan. 
Rangka kerja ini juga akan membantu akademia untuk membangunkan 
program yang sesuai dan membolehkan penduduk tempatan mendapat 
peluang daripada pekerjaan mahir yang diwujudkan. Di samping itu, 
bilangan tempat untuk melatih pekerja yang mengkhusus dalam bidang 
dan kemahiran tertentu akan ditambah bagi memenuhi keperluan 
baharu daripada industri. Pekerjaan ini termasuk jurutera reka bentuk 
dan penyelidik, arkitek perisian dan saintis data raya dalam bidang 
elektrik dan elektronik, komputer dan teknologi maklumat serta 
industri kreatif. 


Isu guna tenaga tidak penuh dalam kalangan graduan akan 

ditangani melalui sokongan berterusan kepada program bridging bagi 
meningkatkan kebolehpasaran graduan. Ini akan melengkapkan graduan 
dengan sikap, kemahiran dan pengetahuan untuk menjadi bakat yang 
berpotensi. Kursus yang memberi tumpuan kepada pemikiran kreatif 
dan analitikal, kemampuan menyesuaikan diri dalam organisasi serta 
kemahiran berkomunikasi dan bekerjasama akan dipergiat. Selain 
program bridging bagi mendapatkan pekerjaan, keusahawanan juga 
akan dipupuk dalam kalangan graduan yang berminat. 


22 Rangka kerja kemahiran kebangsaan akan berpandukan usaha European 
Commission's European Skills, Competences, Qualifications and Occupation 
(ESCO) dan US Department of Labor, Employment & Training Administration dalam 
membangunkan O*Net. 

Menangani Perubahan Pasaran Buruh Berikutan 
Pandemik COVID-19 


Pemulihan daripada pandemik COVID-19 memerlukan intervensi 

yang intensif bagi mewujudkan lebih banyak peluang pekerjaan. 
Dalam hubungan ini, inisiatif oleh pelbagai pihak berkepentingan 

akan diselaraskan di bawah Majlis Pekerjaan Negara (MPN) yang 
dipengerusikan oleh YAB Perdana Menteri. Majlis ini akan memantau 
pelaksanaan strategi untuk mewujudkan 500,000 pekerjaan pada akhir 
tahun 2021 serta menangani isu ketidakpadanan kemahiran dalam 
pasaran buruh. 


Portal perkhidmatan pekerjaan akan ditambah baik untuk 
membolehkan pengagihan semula guna tenaga yang terjejas akibat 
pandemik COVID-19. Penambahbaikan ini juga akan membolehkan 
pengambilan semula pekerja yang diberhentikan berikutan automasi. 
Semua komponen dalam kitaran pekerjaan akan diintegrasikan dalam 
portal ini dengan menggunakan kaedah kecerdasan buatan (Al). Portal 
ini akan mengandungi ciri-ciri seperti padanan pekerjaan melalui ujian 
psikometrik, peluang peningkatan kemahiran dan latihan kemahiran 
semula dan peningkatan kemahiran serta kemudahan pembiayaan. 


Usaha untuk memacu industri untuk beralih kepada aktiviti yang 
mempunyai nilai ditambah lebih tinggi melalui automasi akan 
diteruskan. Insentif yang berkaitan akan dikaji semula untuk 
memasukkan komponen bagi menyediakan latihan yang diperlukan 
oleh pekerja. Ini bagi membolehkan pekerja menggunakan teknologi 
automasi baharu dengan berkesan. Peningkatan kemahiran dan latihan 
kemahiran semula akan disediakan kepada pekerja yang diberhentikan 
melalui sistem yang menyokong pasaran buruh. Ini akan membolehkan 
mereka terus berada dalam pasaran buruh. 


Menyediakan Pekerjaan Wajar untuk Pekerja Gig 


Usaha akan diambil bagi memastikan kesejahteraan mereka yang 
terlibat dalam pekerjaan tidak formal adalah selaras dengan tonggak 
agenda pekerjaan wajar?*. Dalam hubungan ini, skim perlindungan 
sosial, termasuk manfaat kesihatan dan apabila kehilangan pekerjaan 
serta simpanan persaraan, akan terus ditambah baik. Di samping itu, 
pendekatan inovatif akan diteroka dengan memanfaatkan pengantara 
atau penyedia platform sedia ada untuk mendapat maklumat berkaitan 


23 Pewujudan pekerjaan, hak di tempat kerja, perlindungan sosial dan dialog sosial. 

pekerja gig. Ini termasuk menyediakan peruntukan khusus dalam 
undang-undang sedia ada untuk memperoleh maklumat daripada 
pengantara mengenai pekerja gig bagi memudahkan akses kepada 
perlindungan sosial. Dana latihan bagi pekerja gig akan diwujudkan 
bagi membolehkan pekerja tersebut meningkatkan kemahiran dan 
beralih kepada pekerjaan yang lebih baik. 


Risiko psikososial terutama tekanan berkaitan pekerjaan yang dihadapi 
oleh pekerja gig, termasuk mereka yang bekerja dalam platform 
antarabangsa dalam zon waktu yang berbeza akan ditangani. Langkah 
sewajarnya akan dirangka bagi membolehkan pekerja gig untuk bekerja 
dalam persekitaran yang selamat dan kondusif. Bagi tujuan ini, amalan 
terbaik antarabangsa akan diguna pakai. 


Menggalakkan Perkongsian Tanggungjawab 


Keupayaan dan kerjasama antara majikan, pekerja dan pegawai 
penguat kuasa akan diperkukuh bagi menggalakkan perkongsian 
tanggungjawab dalam mematuhi undang-undang dan peraturan 
buruh. Entiti sedia ada akan dinaik taraf sebagai pusat latihan khusus 
untuk pembelajaran, perkongsian pengetahuan dan pembangunan 
keupayaan majikan, pekerja dan pegawai penguat kuasa. Pusat ini 
juga akan melaksana program pentauliahan pekerja daripada sektor 
swasta sebagai pengamal sumber manusia. Pentauliahan ini akan 
membolehkan pelaksanaan penilaian kendiri peringkat firma dalam 
pematuhan kepada undang-undang dan peraturan buruh. 


Bidang Keutamaan B 


Membangunkan Bakat Tersedia Masa 
Hadapan 


Pembangunan bakat tersedia masa hadapan adalah penting bagi 
memenuhi keperluan kemahiran oleh industri yang sentiasa berubah 
dan menghadapi perubahan teknologi yang pesat. Penekanan akan 
diberi bagi meningkatkan kualiti pendidikan dan program latihan, 
memperkukuh tadbir urus, memanfaatkan teknologi baru muncul, 
memastikan outcome pembelajaran yang saksama dan menangani 
pertindihan tadbir urus TVET. Langkah ini akan menambah baik 
akses serta meningkatkan kualiti dan tadbir urus dalam penyampaian 
pendidikan dan latihan selaras dengan Matlamat 4 Agenda 2030. 


Strategi 
Meningkatkan Kualiti Pendidikan 


& 
Hà 
© 


Strategi 
8 @ Memperkukuh Tadbir Urus 


Strategi (O) Memanfaatkan Teknologi Baru 
Muncul 


Strategi O) Memastikan Kesaksamaan 
Outcome Pembelajaran 


Strategi (@) Menangani Pertindihan Tadbir Urus 
TVET 


UY U UY UY 

Strategi B1 
Meningkatkan Kualiti Pendidikan 


Pendidikan berkualiti adalah penting bagi memastikan bakat yang 
dihasilkan memenuhi standard yang diperlukan oleh industri dan 
boleh menyesuaikan diri dengan perubahan. Dalam hubungan 

ini, kualiti pendidikan akan ditingkatkan dengan menambah baik 
outcome pembelajaran dan menggalakkan sistem pendidikan tinggi 
yang fleksibel. Kaedah penilaian pelajar akan dikaji semula dan 
program TVET dimantapkan manakala kerjasama dengan industri dan 
pembudayaan PSH akan diperkukuh. 


Menambah Baik Outcome Pembelajaran 


Usaha untuk menambah baik outcome pembelajaran akan merangkumi 
peluasan akses kepada pendidikan, peningkatan kualiti pengajaran dan 
pembelajaran serta penambahbaikan persekitaran sekolah. Insentif 
sedia ada akan dikaji semula dan program kesedaran akan ditambah 
baik untuk meningkatkan enrolmen prasekolah. Kualiti guru ECCE 
akan ditingkatkan untuk menambah baik pengajaran dan pembelajaran 
dalam pendidikan awal kanak-kanak. Bagi mencapai matlamat ini, 
semua guru ECCE awam dan swasta akan diwajibkan memiliki 
sekurang-kurangnya diploma dalam ECCE pada tahun 2025. Program 
Diploma dalam ECCE oleh IPG akan turut ditawarkan kepada guru 
berkenaan. 


Kerajaan akan melanjutkan tahun persekolahan wajib daripada enam 
tahun kepada 11 tahun dengan mewajibkan pendidikan menengah 
kepada semua murid warganegara Malaysia. Ini adalah sejajar dengan 
strategi yang digariskan dalam Pelan Pembangunan Pendidikan 
Malaysia 2013-2025. Inisiatif ini akan meningkatkan enrolmen pada 
peringkat menengah rendah dan menengah atas serta menangani isu 
keciciran murid daripada sistem pendidikan. 


Pendidikan STEM akan diperkukuh untuk menyediakan murid bagi 
menghadapi 4IR. Dua program latihan bagi guru dalam pendidikan 
berasaskan pertanyaan, iaitu Inguiry-Based Science Education (IBSE) 
dan Inguiry-Based Mathematics Education (IBME) akan diperluas untuk 
menambah baik pendekatan pengajaran dan pembelajaran. Di samping 
itu, kurikulum STEM baharu dan terkini yang diterapkan dengan 
teknologi digital akan diperkenalkan. Program STEM For All akan terus 
dipergiat dengan memudahkan jaringan kerjasama antara sekolah 
dengan industri. Geran per kapita untuk subjek di bawah program 
STEM akan disemak semula bagi menyediakan bahan pembelajaran 
yang mencukupi untuk murid menjalankan eksperimen sains. Makmal 
sains akan dinaik taraf untuk memastikan proses pengajaran dan 
pembelajaran turut merangkumi aktiviti sains secara amali dan ini akan 
diwajibkan kepada murid. 


Sistem pendidikan sedia ada akan dikaji semula secara berterusan bagi 
membolehkan lebih banyak peluang pembelajaran secara penerokaan 
dan berasaskan projek. Kajian ini akan menghasilkan pentaksiran 
prestasi murid yang lebih menyeluruh. Dalam hubungan ini, kurikulum 
dan standard pentaksiran akan dikaji semula untuk menyemai 
pemikiran kritikal, pembelajaran kreatif dan kemahiran menyelesaikan 
masalah. Pemansuhan Ujian Pencapaian Sekolah Rendah (UPSR) 

pada tahun 2021 akan menjadi titik perubahan yang penting ke arah 
pentaksiran murid yang lebih menyeluruh berdasarkan Pentaksiran 
Berasaskan Sekolah (PBS) yang ditambah baik. Selain itu, peperiksaan 
Pentaksiran Tingkatan Tiga (PT3) juga telah dibatalkan sejak tahun 
2020 berikutan impak pandemik COVID-19. Oleh itu, murid menengah 
rendah akan dinilai berdasarkan prestasi murid dalam PBS yang 

merangkumi Pentaksiran Bilik Darjah (PBD), Pentaksiran Psikometrik 
(PPsi) dan Pentaksiran Aktiviti Jasmani, Sukan dan Ko-kurikulum 
(PAJSK). Malaysia akan terus menyertai program pentaksiran 
antarabangsa seperti PISA dan TIMSS untuk menambah baik kualiti 
pendidikan pada semua peringkat. 


Sistem pengesanan murid daripada peringkat prasekolah hingga 
menengah atas akan dibangunkan untuk memantau kesinambungan 
pembelajaran murid di sepanjang sistem persekolahan. Maklumat 
daripada sistem ini akan digunakan untuk melaksanakan intervensi 
pada masa yang tepat termasuk dalam mengurangkan kadar keciciran 
murid. Di samping itu, program sokongan murid, seperti penglibatan 
ibu bapa dan komuniti akan terus dipertingkat untuk mengekalkan 
murid miskin dan murid berisiko dalam sistem persekolahan. Dalam 
hubungan ini, tumpuan akan diberi kepada penyediaan sokongan sosial 
dan emosi serta bantuan kepada murid yang menghadapi masalah 
pembelajaran bagi membangun persekitaran sekolah yang inklusif. 


Selaras dengan usaha untuk meningkatkan kualiti guru, tumpuan 

akan diberikan untuk pembangunan profesional berterusan dalam 
kalangan guru dan pensyarah di IPG. Semua guru bahasa Inggeris akan 
dikehendaki mencapai sekurang-kurangnya aras C1 dalam Common 
European Framework of Reference for Languages (CEFR)?* manakala 
pensyarah di IPG dikehendaki memperoleh aras C2 dalam CEFR. 


Kecekapan berbahasa Inggeris dalam kalangan murid akan terus 
dipertingkat untuk menambah baik outcome pembelajaran murid. 
Sistem pemantauan berstruktur akan dibangunkan untuk menilai 
keberkesanan program di bawah Reformasi Pendidikan Bahasa Inggeris 
di Malaysia: Pelan Hala Tuju 2015-2025. Di samping itu, CEFR akan 
diperluas ke semua peringkat pendidikan. Penilaian kecekapan bahasa 
Inggeris pada tahun akhir persekolahan akan dijajar berdasarkan CEFR 
bermula pada tahun 2021 bagi sekolah menengah dan 2022 bagi 
sekolah rendah. 


Latihan pembangunan profesional dan pedagogi akan diperluas 
kepada guru tahfiz melalui kurikulum pengajaran seragam yang 
ditawarkan oleh IPG. Dalam hubungan ini, IPG Kampus Pendidikan 
Islam akan dijadikan sebagai hab latihan untuk mengeluarkan guru 
tahfiz yang berkualiti dan berkelayakan. Usaha juga akan diambil bagi 
meningkatkan penggunaan Kurikulum Bersepadu Tahfiz di sekolah 
tahfiz seluruh negara untuk meningkatkan kualiti pengajaran dan 
pembelajaran serta menambah baik outcome murid. 


Jaminan kualiti akan dipertingkat bagi memastikan keberkesanan 
penyampaian pengajaran dan pembelajaran di sekolah. Inspektorat 
sekolah akan diberikan lebih autonomi untuk meningkatkan 

fleksibiliti operasi. Peranan inspektorat bukan sahaja untuk membuat 
pemeriksaan tetapi juga untuk membimbing dan menyokong pentadbir 
sekolah dan guru dalam melaksanakan tanggungjawab mereka. Proses 


24 CEFR adalah standard antarabangsa bagi menilai kebolehan berbahasa. CEFR 
menilai kebolehan berbahasa melalui enam skala bermula daripada skala A1 
untuk mereka yang berada di peringkat permulaan sehingga ke skala C2 untuk 
yang telah menguasai bahasa. 

inspektorat sedia ada akan ditambah baik bagi memastikan setiap 
sekolah dibuat naziran sekurang-kurangnya sekali setiap dua tahun. 
Latihan kepada pengajar untuk tugasan inspektorat akan diperluas 
kepada Taman Bimbingan Kanak-kanak (TABIKA) di bawah Jabatan 
Kemajuan Masyarakat (KEMAS), Jabatan Perpaduan Negara dan 
Integrasi Nasional (JPNIN) dan Jabatan Kemajuan Orang Asli (JAKOA) 
bagi memastikan outcome murid yang konsisten. 


Selain daripada pencapaian akademik, penekanan juga akan diberi 
untuk memupuk nilai murni, sikap dan tingkah laku yang baik dalam 
kalangan murid. Di samping Pendidikan Islam, Pendidikan Moral 

dan Pendidikan Sivik, nilai murni akan diterapkan dalam semua 
subjek yang lain. Pengajaran berasaskan nilai akan aplikasikan untuk 
membangunkan karakter dan menggalakkan interaksi sosial dalam 
kalangan murid. Di samping itu, pelan strategik jangka pendek dan 
panjang akan dikaji semula untuk memupuk nilai dan membangunkan 
karakter murid secara menyeluruh. Penyertaan murid dalam sukan, 
persatuan dan badan beruniform akan dimantapkan untuk memupuk 
perpaduan yang lebih erat dan persefahaman yang lebih baik dalam 
kalangan murid. 


Langkah akan terus diambil untuk menaik taraf infrastruktur sekolah 
dan kolej vokasional bagi menambah baik persekitaran pengajaran dan 
pembelajaran. Tumpuan akan diberi bagi menangani isu bangunan daif 
di sekolah. Semua bangunan sekolah yang diklasifikasikan skala enam 
dan tujuh dalam Indeks Keadaan Bangunan Sekolah? dan disahkan 
tidak selamat oleh Jabatan Kerja Raya akan digantikan dengan 
bangunan baharu. 


Pelan Hala Tuju SKM akan diperkukuh untuk meningkatkan 
pengurusan sekolah dan mengurangkan perbelanjaan mengurus. 
Pelaksanaan kelas bercantum akan diperluas dengan menggabungkan 
Tahun Dua dengan Tahun Tiga dan Tahun Empat dengan Tahun Lima. 
Di samping itu, usaha berterusan akan dilaksana untuk merasionalisasi 
SKM. Rasionalisasi ini adalah berdasarkan beberapa kriteria termasuk 
sekolah yang digabungkan adalah daripada jenis sekolah yang sama 
dan terletak dalam lingkungan lima kilometer. 


Menggalakkan Sistem Pendidikan Tinggi yang 
Fleksibel 


Usaha bersepadu akan dilaksana untuk menggalakkan peralihan kepada 
sistem pendidikan tinggi yang lebih fleksibel. Langkah ini termasuk 
mempelbagaikan laluan pendidikan dan latihan, menawarkan 

program transdisciplinary dan menyusun semula program sedia ada 
untuk menerapkan pendekatan yang lebih inovatif. Langkah ini akan 


25 Indeks yang dibangunkan oleh Kementerian Pendidikan Malaysia bagi 
memperihal keadaan bangunan di sekolah dengan menggunakan skala satu 
hingga tujuh. Skala satu untuk bangunan yang selamat, manakala skala tujuh 
untuk bangunan yang tidak selamat digunakan. 


membolehkan IPT menawarkan lebih banyak kurikulum yang fleksibel 
dan dinamik serta boleh dikemas kini dan disesuaikan mengikut 
permintaan industri. Di samping itu, enrolmen pelajar akan dijadikan 
lebih fleksibel merentas universiti dengan membolehkan pelajar 
mengambil subjek di IPT yang berbeza dalam tempoh pengajian. 


IPT akan terus digalakkan untuk mempertingkat pendidikan 
keusahawanan untuk membudayakan nilai keusahawanan dalam 
kalangan pelajar. Dalam hubungan ini, Pelan Tindakan Keusahawanan 
Institusi Pendidikan Tinggi 2021-2025 dan Panduan Pendidikan 
Keusahawanan Bersepadu KPT yang telah dilancarkan pada tahun 
2021 akan menjadi rujukan utama kepada IPT untuk menyediakan 
program pendidikan keusahawanan yang berstruktur dan menyeluruh 
kepada pelajar. Inisiatif ini akan mentransformasi landskap 
keusahawanan di IPT daripada yang berasaskan keperluan kepada yang 
berasaskan peluang dan melahirkan usahawan dalam kalangan pelajar 
yang mampu bersaing dalam pasaran global. 


Dasar latihan industri akan dikaji semula untuk dimantapkan bagi 
memastikan pelajar mendapat pendedahan industri yang sewajarnya. 
Pelajar juga akan digalakkan untuk mengikuti program kelayakan dan 
pensijilan profesional. Langkah ini adalah bagi mempersiap pelajar 
untuk mendapatkan peluang pekerjaan yang lebih baik termasuk 
bekerja sendiri. 


Keberkesanan pembelajaran dan pengajaran adalah bergantung 
kepada kualiti dan keupayaan staf akademik dalam menyampaikan 
ilmu pengetahuan dan kemahiran kepada pelajar. Dalam hubungan 
ini, pembelajaran dan pengajaran sedia ada akan diperkukuh dengan 
menerapkan pendekatan pembelajaran kendiri, berorientasikan rakan 
sebaya, secara maya dan berasaskan pengalaman. Staf akademik 
akan digalakkan untuk melanjutkan pengajian ke program pensijilan 
atau kelayakan profesional supaya kemahiran mereka terus relevan 
dengan standard dan teknologi terkini. Di samping itu, program 
mobiliti akademik merentas sektor akan diperluas bagi meningkatkan 
pengetahuan staf akademik. Pembangunan kapasiti dan pengesanan 
kemajuan staf akademik akan dipertingkat bagi menambah baik 
kompetensi mereka dalam teknologi baru muncul. 


Pelbagai langkah akan diambil untuk menaik taraf infrastruktur dan 
peralatan usang dan tidak selamat bagi memastikan persekitaran 
yang kondusif di IPT. Langkah ini akan menyokong pembangunan 
bakat tersedia masa hadapan dan penyelidikan yang berkualiti serta 
memastikan potensi IPT dicapai sepenuhnya. Di samping itu, langkah 
ini akan menambah baik reputasi dan penjenamaan IPT, menarik lebih 
ramai pelajar dan seterusnya membolehkan IPT menjana pendapatan. 


Memperkukuh Kaedah Penilaian 


Langkah akan diambil untuk memperkukuh kaedah penilaian pelajar 
di IPT dengan memperkenalkan penilaian alternatif bagi melahirkan 
graduan yang serba boleh, berciri keusahawanan dan seimbang. 
Penilaian baharu ini akan memberi penekanan kepada elemen 
kemahiran insaniah seperti kecerdasan emosi, keperibadian dan 
kemahiran menyelesaikan masalah di samping pencapaian akademik. 
Penilaian ini akan lebih bersepadu dan bersifat peribadi. 


Memperkukuh Kerjasama dengan Industri 


IPT akan digalakkan untuk memperkukuh kerjasama dengan pemain 
industri dalam aktiviti penyelidikan, pembangunan, pengkomersialan 
dan inovasi (R&D&C&I). Usaha ini akan mendorong kepada 
pembiayaan dan pelaburan yang lebih baik daripada industri dan 
seterusnya menyumbang kepada kadar pengkomersialan dan inovasi 
yang lebih tinggi. Di samping itu, bidang tumpuan dalam aktiviti 
R&D yang merangkumi teknologi baru muncul seperti psikoteknologi, 
robotik dan Al akan diperluas bagi memenuhi permintaan industri. 
Peruntukan kepada RU dan HICoE serta Geran Penyelidikan 
Fundamental akan terus disediakan untuk mempertingkat aktiviti 
R&D serta membangunkan aktiviti pengajaran dan pembelajaran 
berdasarkan penyelidikan. Selain itu, sistem pengurusan penyelidikan 
akan dibangunkan bagi menyokong aktiviti penyelidikan di IPT. 


Mempertingkat Program TVET 


Pusat Kecemerlangan dan Pusat Teknologi akan diperluas untuk 
melonjakkan inovasi dan mencipta pengetahuan serta meningkatkan 
kemahiran teknikal dalam kalangan pelajar. Di samping itu, model 
Teaching Factory yang menyediakan persekitaran pengeluaran atau 
pembuatan sebenar akan diperluas kepada lebih banyak institusi 
TVET bagi membolehkan pelajar menggunakan kelengkapan industri 
di kampus. Kewujudan industri yang terletak di sekitar institusi TVET 
akan dimanfaatkan bagi mendedahkan pelajar kepada teknologi terkini 
serta mendapat pengalaman industri yang lebih baik. Inisiatif ini 
akan menjajarkan kemahiran yang dihasilkan dengan permintaan 
industri. 


Memperkukuh Pembudayaan Pembelajaran Sepanjang 
Hayat 


Pembudayaan dan pelaksanaan program PSH akan terus diberi 
penekanan bagi membangunkan masyarakat peribelajar. Tumpuan 
akan diberi kepada pembangunan dan peningkatan program PSH 
yang inovatif bagi memastikan lebih peluang tersedia kepada rakyat. 
Usaha juga akan dipergiat untuk menambah baik persepsi melalui 
penjenamaan PSH yang berkesan. 

Strategi B2 
Memperkukuh Tadbir Urus 


Tadbir urus pendidikan akan diperkukuh untuk menyokong 
pembangunan bakat tersedia masa hadapan. Pengukuhan ini termasuk 
meningkatkan tadbir urus dan penyelarasan sistem persekolahan serta 
keberkesanan tadbir urus dan keupayaan kewangan IPT. Inisiatif ini 
akan menambah baik penyampaian pendidikan dan latihan di sekolah, 
IPT dan institusi TVET. 


Meningkatkan Tadbir Urus dan Penyelarasan Sistem 
Persekolahan 


Usaha akan dilaksana untuk menambah baik kualiti dan pengurusan 
pendidikan prasekolah dengan mengukuhkan kerjasama antara 
pelbagai penyedia perkhidmatan. Dalam hubungan ini, pelaksanaan 
inisiatif untuk memperkemas pendidikan prasekolah akan dipergiat. 
Jawatankuasa kebangsaan sedia ada mengenai pendidikan prasekolah 
akan ditugaskan untuk mengkaji semula standard kurikulum, outcome 
murid, bahan pengajaran dan pembelajaran, infrastruktur dan kualiti 
guru untuk semua Taman Asuhan Kanak-kanak (TASKA) dan TABIKA di 
bawah KEMAS, JPNIN dan JAKOA. 


Platform penyelarasan di antara penyedia awam dan swasta bagi 
sekolah tahfiz akan dibangunkan bagi menggalakkan penerimagunaan 
kurikulum yang standard serta menambah baik kualiti guru. Usaha 
juga akan dilaksana untuk menggalakkan lebih banyak sekolah tahfiz 
berdaftar sebagai Sekolah Agama Bantuan Kerajaan (SABK). SABK ini 
akan menerima bantuan kerajaan bagi meningkatkan kualiti pendidikan 
serta memastikan pematuhan terhadap garis panduan keselamatan 
bangunan dan penyediaan kediaman yang selesa untuk murid. 


Gudang data perusahaan serta platform analitik data akan 
dibangunkan untuk membolehkan perkongsian data, menyokong 
pelaporan dan proses membuat keputusan merentas kementerian dan 
agensi. Pada masa yang sama, penyedia perkhidmatan pendidikan 
swasta akan digalakkan untuk berkongsi data mengenai status 
enrolmen murid. Perkongsian data ini akan memastikan pengesanan 
enrolmen murid yang komprehensif termasuk murid dalam sistem 
persekolahan swasta. 


Program pembangunan profesional akan dimantapkan untuk 
meningkatkan kualiti kepimpinan. Pemimpin pendidikan daripada 
sekolah, JPN, PPD dan pada peringkat kementerian akan dilatih 
di bawah program berstruktur untuk menambah baik kapasiti dan 
kebolehan untuk mengurus institusi pendidikan. Dalam hubungan 
ini, program Kelayakan Profesional Pemimpin Sistem Pendidikan 

Kebangsaan (NPQSL)?% akan diperkenalkan. Di samping itu, Kelayakan 
Profesional Pemimpin Pendidikan Kebangsaan (NPQEL)”” akan 
diperkukuh dan disesuaikan untuk jenis sekolah yang berbeza seperti 
sekolah Orang Asli, pendidikan khas, sekolah agama dan pendidikan 
teknikal dan vokasional. 


Persatuan Ibu Bapa dan Guru (PIBG) akan diperkukuh untuk 
memainkan peranan yang lebih aktif dalam menyokong tadbir urus 
sekolah. Penglibatan yang lebih luas dengan komuniti, sektor swasta, 
pertubuhan masyarakat sivil dan penyedia latihan pendidikan akan 
diterajui oleh PIBG berdasarkan program yang dikenal pasti oleh 
sekolah. Pemerkasaan ini akan memudah cara bagi mendapatkan 
sumber pembiayaan serta tenaga kerja dan kepakaran untuk 
meningkatkan kualiti sekolah. Selain itu, Yayasan Didik Negara 

telah ditubuhkan pada 2021 sebagai badan rasmi bagi mentadbir 
pengutipan, penyaluran dan pengurusan sumbangan daripada pelbagai 
pihak dengan lebih sistematik dan menyeluruh. 


Meningkatkan Keberkesanan Tadbir Urus dan 
Keupayaan Kewangan Institusi Pendidikan Tinggi 


Usaha bersepadu akan dilaksana untuk mengkaji semula, 
memperkemas dan menggubal dasar dan undang-undang bagi 
menyelia ekosistem pendidikan tinggi untuk meningkatkan kecekapan 
dan keberkesanan IPT. Garis Panduan Amalan Baik (GGP) mengenai 
pelajar antarabangsa di IPT akan dirangka untuk menambah baik 
pengurusan pelajar antarabangsa. Di samping itu, GGP mengenai 
akreditasi antarabangsa juga akan dibangunkan sebagai inisiatif untuk 
meningkatkan kualiti IPT dan mengukuhkan program bitara. Inisiatif 
ini akan memastikan program akademik yang ditawarkan adalah 
terkini, mengikut keperluan industri, selari dengan amalan terbaik 
antarabangsa dan diakreditasikan oleh organisasi antarabangsa. 


Kemampanan kewangan IPT akan diperkukuh. Usaha ini termasuk 
mengkaji semula yuran dan mengutamakan aktiviti R&D. Kemudahan 
sedia ada di IPT termasuk hospital pengajar akan diguna pakai bagi 
penjanaan pendapatan. IPT juga akan digalakkan untuk memperluas 
sumber kewangan alternatif supaya berdaya saing dan mampan. Usaha 
ini termasuklah dengan memperinci dan memudah cara pengurusan 
sumber dana daripada wakaf, endowmen, derma dan dana masyarakat. 
Bagi tujuan ini, dasar yang komprehensif dan GGP mengenai model 
pembiayaan akan dirangka dan mekanisme untuk memantau aktiviti 
dan program penjanaan pendapatan akan dibangunkan. Di samping itu, 
IPT akan disarankan untuk membangunkan model pembiayaan yang 
lebih mantap untuk mendapatkan sumbangan daripada industri, 
syarikat multinasional, PMKS, institusi kewangan dan komuniti. Inisiatif 


26 NPQSL adalah program latihan untuk pemimpin bagi memastikan pegawai yang 
dilantik di pejabat pendidikan daerah, jabatan pendidikan negeri dan bahagian 
adalah kompeten. 

2? NPQEL adalah program latihan dalam perkhidmatan untuk kepimpinan dan 
pengurusan untuk melatih pengetua dan guru besar. 


MyWakalah akan terus dipertingkat sebagai sumber dana alternatif 
kepada IPT. Institusi TVET juga akan digalakkan untuk mempelbagai 
dan memperluas sumber dana, termasuk wakaf dan endowmen. 


PTPTN akan mengkaji semula dasar pembiayaan pelajar agar lebih 
mampan untuk jangka panjang termasuk pembiayaan bagi kursus yang 
mempunyai kebolehpasaran yang tinggi. Ini adalah bagi memastikan 
kadar pembayaran balik pinjaman yang lebih tinggi oleh peminjam. 
Strategi kutipan bayaran balik akan diperkukuh bagi menangani 
peminjam yang culas dan peminjam yang tidak pernah membayar 
pinjaman. Strategi ini termasuk penguatkuasaan undang-undang, 
pengenalan semula sekatan perjalanan ke luar negara dan perkongsian 
maklumat dengan agensi kerajaan. Usaha akan diambil untuk 
menggalakkan bakal peminjam meningkatkan jumlah simpanan bagi 
mengurangkan jumlah pinjaman. Usaha ini akan mengurangkan beban 
bayaran balik pinjaman pendidikan setelah tamat pengajian. Selain itu, 
PTPTN juga akan meneroka inisiatif lain seperti wakaf dan endowmen 
pendidikan untuk pembiayaan pendidikan tinggi. 


Strategi B3 


Memanfaatkan Teknologi Baru Muncul 


Perkembangan 4IR memperkenalkan kaedah baharu dalam teknologi 
seperti Al, pendigitalan, internet mudah alih berkelajuan tinggi, analitis 
data raya (BDA) dan internet benda (loT) yang akan memberi kesan 
kepada pendidikan dan latihan. Dalam tempoh RMKe-12, inisiatif 
untuk memanfaatkan teknologi baru muncul dalam pendidikan akan 
memperkukuh ekosistem pembelajaran digital dan memperkasa TVET 
melalui pembelajaran digital. Inisiatif ini akan menyumbang kepada 
pewujudan ekosistem pembelajaran yang berkesan dan institusi yang 
mampu mengeluarkan graduan tersedia masa hadapan. 


Mengoptimumkan Ekosistem Pembelajaran Digital 


Strategi Pendidikan Digital diperkenalkan bagi mempercepat 
pendigitalan dalam agenda pendidikan. Strategi ini bertujuan untuk 
melahirkan generasi yang fasih digital dan berpotensi untuk berinovasi 
menggunakan teknologi digital. Pengajaran dan pembelajaran serta 
pentaksiran menggunakan teknologi digital akan diperluas dengan 
memperkukuh kebolehan dan pengetahuan guru. Pada masa yang 
sama, pelaksanaan DELIMa yang merupakan platform digital untuk 
guru berkongsi bahan dan sumber pengajaran akan dipertingkat. 
Melalui platform ini, kemahiran pemikiran komputasi dan sains 
komputer akan diintegrasikan dalam kurikulum bagi membolehkan 
murid menangani masalah yang kompleks. 


Kehilangan pembelajaran adalah isu yang perlu ditangani terutama 
semasa dan pasca pandemik COVID-19. Kaedah dan bahan 
pembelajaran jarak jauh yang standard akan diperluas. Guru akan 
dilatih dan dilengkapi dengan peranti untuk melaksana dan merakam 
sesi kelas secara langsung. Inspektorat sekolah akan menjalankan audit 
bilik darjah dalam talian secara aktif untuk memastikan pengajaran 
yang berkualiti dan menambah baik tahap penyertaan murid dalam 
bilik darjah maya. Murid daripada kumpulan B40 akan diberi bantuan 
bagi mendapatkan peranti. Pada masa yang sama, usaha untuk 
menggalakkan murid kembali ke sekolah juga adalah penting bagi 
memastikan keciciran sifar. PIBG akan diperkasa bagi membantu 
inisiatif pemantauan masyarakat. 


Pembelajaran subjek Reka Bentuk dan Teknologi (RBT) melalui akses 
kepada kemudahan dan infrastruktur digital yang mencukupi akan 
menjadikan pembelajaran lebih berkesan dan menarik. Oleh itu, 
bengkel RBT akan dilengkapi dengan kelengkapan yang diperlukan 
termasuk komputer mudah alih dan komponen robotik. Aktiviti amali 
akan diberi penekanan untuk memupuk kreativiti dan pembelajaran 
inovatif dalam kalangan murid untuk melaksanakan projek. Seterusnya, 
penilaian prestasi murid akan dibuat berdasarkan pentaksiran 
berasaskan sekolah. 


Infrastruktur digital akan disediakan kepada sekolah bagi menyokong 
pengajaran dan pembelajaran digital. Inisiatif ini akan dicapai dengan 
menambah baik ketersambungan internet, menaik taraf rangkaian 
kawasan setempat (LAN) dan menyediakan peralatan digital yang 
sesuai untuk sekolah dan murid. Perkhidmatan MyGov*Net yang 
disediakan oleh pihak Unit Pemodenan Tadbiran dan Perancangan 
Pengurusan Malaysia (MAMPU) akan diperluas untuk menyediakan 
rangkaian kawasan luas (WAN) ke pejabat pendidikan. Dalam masa 
yang sama, semua sekolah akan menerima akses kepada jalur lebar 
melalui inisiatif Pelan Jalinan Digital Negara (JENDELA). 


Penutupan IPT yang disebabkan oleh pandemik COVID-19 telah 
mengubah aktiviti pembelajaran dan pengajaran, iaitu daripada 
interaksi secara fizikal kepada pembelajaran secara dalam talian. 
Situasi ini memerlukan IPT untuk segera mengubah kaedah 
penyampaian pembelajaran dan pengajaran bagi memastikan 
pendidikan berkualiti. IPT akan memperkukuh pendekatan 
pembelajaran jarak jauh bagi meneruskan pembelajaran dan 
pengajaran. Staf akademik dan pelajar di IPT akan dilengkapi dengan 
kemahiran digital bagi meningkatkan lagi outcome pembelajaran 
dalam pengajian tinggi. Langkah juga akan diambil bagi menambah 
baik Sistem Penarafan Institusi Pengajian Tinggi Negara (SETARA) 
dan Sistem Penilaian Kualiti Malaysia untuk Kolej Swasta (MyQUEST) 
dengan mengambil kira elemen teknologi dalam kriteria penilaian. 


Semua aktiviti di kampus akan menjurus kepada usaha mewujudkan 
persekitaran kampus pintar seperti bilik kuliah dan makmal pintar, 
pembelajaran dan pengajaran interaktif menggunakan realiti terimbuh 
(AR) dan teknologi realiti maya (VR) serta pengurusan pelajar secara 
digital. Di samping itu, penggunaan ruang pembelajaran, termasuk 

makmal di IPT akan dikaji semula bagi menggalakkan perkongsian 
sumber dan pembangunan bersama merentas disiplin dan institusi 
dengan menggunakan platform digital. Langkah ini akan menambah 
baik pengalaman pendidikan, kecekapan operasi serta meningkatkan 
keupayaan IPT bagi memenuhi keperluan masa hadapan. 


Memperkasa TVET melalui Pembelajaran Digital 


Penggunaan teknologi baru muncul seperti VR, AR dan Al akan 
dimanfaatkan untuk melengkapkan aktiviti pengajaran secara praktikal 
dan penyelidikan di makmal dan bengkel. Oleh itu, pedagogi yang 
menerapkan teknologi ini akan dimasukkan dalam kurikulum TVET. 
Selain itu, kerjasama antara institusi TVET dan industri akan dipergiat 
untuk memberi lebih banyak peluang kepada tenaga pengajar dan 
pelatih menerapkan teknologi terkini serta merasai pengalaman operasi 
dan cabaran industri yang sebenar. 


Strategi B4 


Memastikan Kesaksamaan Outcome 
Pembelajaran 


Peningkatan akses kepada pembelajaran yang lebih kondusif dan 
selamat akan menambah baik outcome pembelajaran. Oleh itu, 
usaha akan diambil bagi memastikan peluang yang sama bagi 
pendidikan berkualiti kepada MBK, murid Orang Asli dan murid yang 
tinggal di kawasan pedalaman. Inisiatif ini akan memberi tumpuan 
kepada peningkatan pengajaran dan pembelajaran serta penyediaan 
infrastruktur yang bersesuaian. 


Meningkatkan Akses kepada Pendidikan Inklusif dan 
Berkualiti 


Akses kepada pendidikan inklusif dan berkualiti akan ditambah 

baik melalui pelaksanaan Dasar Pendidikan Untuk Semua termasuk 
MBK. Dasar Sifar Penolakan ini diperkenalkan pada tahun 2019 bagi 
memastikan MBK diterima masuk di semua sekolah awam atau sekolah 
yang mempunyai kemudahan OKU, bergantung kepada tahap kelainan 
upaya dan dibantu dengan intervensi, pemulihan dan sokongan yang 
diperlukan. 


Kualiti pendidikan untuk MBK akan ditambah baik dengan 
meningkatkan kompetensi guru dan pembantu pengurusan murid. 
Sistem sokongan untuk MBK akan diperkukuh bagi menambah baik 
pengesanan awal dan intervensi. Di samping itu, garis panduan khusus 
yang meliputi kategori dan tahap keupayaan yang berbeza akan 
diperkenalkan bagi memperkukuh pelaksanaan Kurikulum Pendidikan 
Khas dan program TVET. Usaha akan diambil untuk menyediakan alat 
pembelajaran yang bersesuaian dengan usia seperti alat pemprosesan 
deria, bola gim dan Braille untuk menggalakkan program intervensi 
yang berkesan. Dalam masa yang sama, kolej vokasional pendidikan 

khas akan diperluaskan untuk MBK. Kokurikulum untuk MBK juga 
akan ditambah baik berdasarkan potensi murid dalam bidang bukan 
akademik. 


Akses MBK di sekolah akan dipertingkat melalui penambahbaikan 
kemudahan mesra OKU. Sasaran sekurang-kurangnya satu sekolah 

di setiap daerah akan dilengkapi dengan set kemudahan asas untuk 
OKU. Di samping itu, Pusat Perkhidmatan Pendidikan Khas yang 
menyediakan perkhidmatan saringan, intervensi, rehabilitasi dan 
rundingan kepada MBK dan ibu bapa akan dinaik taraf dan diperluas 
untuk meliputi lebih banyak kawasan dan menyediakan perkhidmatan 
yang lebih baik. 


Bagi memastikan lebih ramai kanak-kanak autisme menerima intervensi 
dan pendidikan awal, Pusat GENIUS Kurnia akan diwujudkan di 

semua negeri. Pewujudan ini adalah untuk memenuhi peningkatan 
permintaan ibu bapa yang mempunyai anak autistik serta membimbing 
ibu bapa dan komuniti dalam mengurus kanak-kanak autisme. Pusat 
GENIUS Kurnia ini akan menyediakan tiga program bagi membantu 
perkembangan kanak-kanak autisme iaitu Program Harian, Program 
Sokongan Keluarga dan Program Pendidikan Komuniti. 


Satu program khas Membawa Sekolah ke Komuniti akan diperkenalkan 
kepada murid Orang Asli untuk meningkatkan penyertaan mereka 
dalam pembelajaran formal. Program ini adalah kerjasama antara 
kerajaan, universiti dan pertubuhan masyarakat sivil. Graduan dan 
lepasan SPM daripada komuniti tempatan akan direkrut dan dilatih 
untuk membantu dalam pengajaran. Tumpuan pengajaran dan 
pembelajaran akan diberi kepada kemahiran asas 3M iaitu membaca, 
menulis dan mengira. Program ini akan mempersiapkan murid untuk 
menghadapi suasana pembelajaran sekolah arus perdana. 


Sekolah K9 akan diperluas dan sekolah K9 yang sedia ada akan diubah 
secara beransur-ansur menjadi Sekolah Model Khas Komprehensif 

11 (K11) untuk memastikan murid melengkapkan tempoh 11 tahun 
pendidikan. Sekolah K11 ini bukan hanya bertumpu kepada murid 
Orang Asli tetapi juga akan diperluas untuk merangkumi murid 

yang tinggal di kawasan pedalaman. Sekolah K11 akan menyediakan 
peluang kepada murid Orang Asli dan murid yang tinggal di kawasan 
pedalaman untuk melanjutkan pengajian ke peringkat tertiari. Tumpuan 
akan diberi untuk meningkatkan kemahiran murid melalui pengukuhan 
penyampaian program TVET. 


Strategi B5 
Menangani Pertindihan Tadbir Urus TVET 


Pada masa ini, institusi TVET ditadbir urus oleh pelbagai kementerian, 
agensi di negeri dan juga pihak swasta. Justeru, usaha akan diambil 
untuk menjajarkan pelbagai sistem institusi TVET bagi memastikan 
laluan pelajar ke pendidikan tinggi dan kerjaya masa hadapan 
diperkemas. Tadbir urus TVET akan dirombak dengan menyelaras dan 
menyepadu pelbagai sistem tadbir urus TVET, mempromosi jenama 
TVET, meningkatkan kualiti program dan mewujudkan pangkalan data 
bagi memenuhi permintaan industri. 


Merombak Sistem Tadbir Urus TVET 


Rangka kerja ekosistem TVET akan dibangunkan untuk merombak 
tadbir urus TVET sedia ada yang tidak bersepadu di samping 
melindungi kepentingan semua pihak yang berkaitan. Di bawah 
rangka kerja ini, melalui penubuhan Majlis TVET Negara akan 
mengoptimumkan penggunaan sumber dan mengurangkan pertindihan 
penawaran program serta menyelaraskan dan menyepadu pelbagai 
sistem tadbir urus TVET. 


Penyelarasan program TVET akan memperkukuh imej TVET. Usaha 
bersepadu akan diambil untuk mempromosi TVET sebagai laluan 
kerjaya pilihan pelajar. Program Buddy akan diperkenalkan dengan 
memanfaatkan kejayaan alumni TVET untuk memberi motivasi dan 
membimbing pelatih dan graduan TVET dalam kerjaya, pendidikan dan 
perniagaan. 


Mempromosi Jenama TVET 


Satu jenama TVET yang mewakili penyedia TVET awam dan swasta 
akan diperkenalkan. Dalam hubungan ini, jenama TVET tunggal akan 
diwujudkan bagi mewakili semua penyedia TVET, merangkumi institusi 
kerajaan dan swasta. Peningkatan imej TVET memerlukan kesepakatan 
dan penyatuan yang utuh antara semua penyedia TVET. Usaha ini 
akan mempercepat anjakan paradigma dalam kalangan masyarakat dan 
industri untuk memilih TVET sebagai pilihan utama. 


Meningkatkan Kualiti Program 


Kualiti program di semua institusi akan ditingkatkan melalui 
akreditasi, pengiktirafan dan pensijilan daripada badan profesional 

dan industri berkaitan pada peringkat tempatan dan antarabangsa. 
Semua institusi digalakkan untuk memperluas program peningkatan 
kemahiran dan latihan kemahiran semula yang merangkumi kelayakan 
mikro, penempatan industri, latihan kemahiran dan penempatan 

silang antara industri dan institusi latihan TVET. Graduan TVET akan 
berpeluang untuk diberikan status profesional oleh MBOT dan ini akan 
menjadikan TVET sebagai laluan kerjaya profesional. Selain itu, sistem 
penarafan akan diperkenal bagi mengklasifikasikan institusi TVET 
berdasarkan kepada beberapa komponen termasuklah kebolehpasaran, 
kadar upah graduan, kerjasama industri dan pelaksanaan inisiatif sosial 
di kawasan luar bandar. Peruntukan kepada institusi TVET adalah 
berasaskan kepada pencapaian dalam sistem penarafan ini. Institusi 
TVET yang tidak menunjukkan pencapaian yang memberangsangkan 
perlu melaksanakan amalan terbaik bagi meningkatkan penarafan. 


Mewujudkan Pangkalan Data TVET 


Pangkalan data TVET akan dibangunkan untuk membolehkan BDA 
bagi menyokong perancangan dasar, pembangunan dan penyampaian 
program yang lebih berkesan. Pangkalan data ini akan menjadi 
platform berpusat bagi menyelaras dan mengintegrasi semua data 
berkaitan seperti laluan TVET, ketersediaan pekerjaan dan kerjaya 
serta pemadanan pekerjaan. Di samping itu, pangkalan data ini boleh 
diakses oleh semua pihak berdasarkan pematuhan kepada keselamatan 
data terperingkat. 


Kesimpulan 


Usaha yang diambil untuk mempercepat pembangunan modal insan dalam tempoh 
RMKe-11 telah mencatat beberapa pencapaian yang ketara. Pencapaian ini termasuk 
peningkatan gaji minimum, CE yang lebih baik dan semakan semula undang-undang 
perburuhan untuk menambah baik pasaran buruh. Di samping itu, kadar enrolmen 
bagi murid peringkat prasekolah dan menengah serta pengambilan pelatih TVET telah 
meningkat. Beberapa buah universiti sekarang ini berada pada kedudukan yang lebih 
baik pada peringkat global. RMKe-12 akan memberi tumpuan kepada pembangunan 
bakat masa hadapan dengan menjajarkan semula pasaran buruh serta menambah baik 
kualiti pendidikan dan program latihan. Usaha ini akan menyumbang kepada CE yang 
lebih saksama, peningkatan produktiviti buruh dan pengukuhan sistem yang menyokong 
pasaran buruh. Pada masa yang sama, usaha ini juga akan membolehkan akses kepada 
pendidikan yang lebih luas, tadbir urus yang lebih cekap dan penyampaian pendidikan 
yang lebih berkualiti dalam menyediakan bakat untuk memenuhi permintaan industri 
pada masa hadapan. 

Pendahuluan 


Kemajuan teknologi dan ekonomi global yang sentiasa berubah menuntut negara agar segera 
menerima guna pendekatan yang lebih dinamik dan proaktif. Hal ini adalah penting untuk 
menjadi sebuah ekonomi yang berasaskan teknologi tinggi. Revolusi Perindustrian Keempat 
(4IR) yang berteraskan pendigitalan dan teknologi baharu mempengaruhi kehidupan manusia 
dalam situasi yang belum pernah dialami sebelum ini. Dalam tempoh RMKe-11, langkah 

telah diambil bagi mempercepat penerimagunaan teknologi dan inovasi serta menyediakan 
infrastruktur yang berkualiti untuk menyokong pertumbuhan ekonomi. Walau bagaimanapun, 
masih terdapat beberapa cabaran dalam penguasaan pendigitalan. Cabaran ini termasuk 
kekurangan infrastruktur digital, tadbir urus yang tidak bersepadu, kekurangan keupayaan dan 
kemampuan serta akses perkhidmatan digital yang tidak mampu dicapai. Cabaran ini telah 
mengakibatkan pertumbuhan ekonomi digital yang perlahan serta melebarkan jurang digital. 
Selain itu, penerimagunaan teknologi yang rendah, kekurangan pelaburan dalam penyelidikan, 
pembangunan, pengkomersialan dan inovasi (R&D&C&l) serta kekurangan bakat yang 
berkemahiran telah menjejaskan usaha memodenkan ekonomi. Kemunculan teknologi disruptif 
juga perlu diuruskan dengan baik bagi memastikan potensi ekonomi diteroka dan pada masa 
yang sama melindungi kepentingan rakyat. 


Pandemik COVID-19 telah mengubah cara perniagaan dan kerajaan berfungsi serta bagaimana 
masyarakat bekerja, berhubung dan menguruskan kehidupan. Pandemik ini juga telah 
mempercepat keperluan untuk menerima guna teknologi digital dan 4IR. Dalam tempoh 
RMKe-12, usaha untuk melonjakkan pendigitalan dan teknologi termaju akan diberi keutamaan. 
Usaha ini termasuklah memperhebat ekonomi digital, mengarus perdana pendigitalan bagi 
mencapai pembangunan yang inklusif, mempercepat RED“CE£l serta memanfaatkan potensi 
teknologi termaju. Inisiatif ini dijangka akan dapat meningkatkan daya saing dan daya tahan 
negara, sekali gus menjadikan Malaysia lebih bersedia sebagai ekonomi yang berasaskan 
teknologi tinggi. 


Pencapaian Rancangan Malaysia 
Kesebelas, 2016-2020 


Pelbagai inisiatif telah dilaksana untuk meningkatkan infrastruktur 
digital serta mempercepat penerimagunaan teknologi dan inovasi. 
Keutamaan telah diberi untuk menambah baik infrastruktur 
digital bagi memastikan kebolehcapaian, dan kemampuan serta 
kualiti perkhidmatan adalah setanding dengan negara maju. 
Beberapa inisiatif telah dilaksana untuk menggalakkan inovasi 
dan penerimagunaan teknologi. Inisiatif ini termasuk menyediakan 
insentif, memperluas program peningkatan kemahiran dan latihan 
kemahiran semula serta menambah baik peranan pemudah cara. 
Langkah ini telah menyediakan persekitaran yang menyokong 
pertumbuhan ekonomi digital serta menggalakkan pengkomersialan 
produk dan perkhidmatan. 

Pencapaian Sasaran Terpilih 


Enam sasaran telah ditetapkan untuk mempercepat 
penerimagunaan teknologi dan inovasi dalam industri serta 
menyediakan infrastruktur digital yang berkualiti. Tiga sasaran 
telah dicapai seperti ditunjukkan dalam Paparan 11-1. Dasar 
Negara Mengenai Industri 4.0 (Industry4WRD) telah diperkenalkan 
pada tahun 2018 untuk menggalakkan penerimagunaan industri 
4.0 dalam sektor pembuatan. Liputan infrastruktur jalur lebar 

di kawasan berpenduduk telah mencapai 95.5%, melebihi 

sasaran sebanyak 95% pada tahun 2020. Liputan televisyen 
terestrial digital telah berjaya diperluas ke seluruh negara. Walau 
bagaimanapun, nisbah kos langganan jalur lebar talian tetap kepada 
pendapatan negara kasar (PNK) per kapita masih tidak mencapai 
sasaran 1% kerana pengurangan kos langganan yang perlahan. 
Perbelanjaan kasar R&D (GERD) kepada keluaran dalam negeri 
kasar (KDNK) adalah sebanyak 1.04% pada tahun 2018 kurang 
daripada sasaran 2% pada tahun 2020. Sasaran yang tidak dicapai 
ini adalah berikutan perbelanjaan R&D oleh sektor swasta (BERD) 
yang rendah, iaitu 43.9% daripada jumlah GERD. 

Paparan 11-1 
Rancangan Malaysia Kesebelas: Pencapaian Sasaran Terpilih 


Mempercepat Inovasi dan Penerimagunaan Teknologi 

Pencapaian Inisiatif Terpilih 


Penyediaan Infrastruktur dan Perkhidmatan 
Digital 


Dua inisiatif utama yang dilaksana dalam tempoh RMKe-11 untuk 
menambah baik infrastruktur digital adalah projek Jalur Lebar 
Berkelajuan Tinggi (HSBB) dan projek Jalur Lebar Pinggir Bandar 
(SUBB). Projek HSBB dan projek SUBB serta sambungan jalur lebar 
tanpa wayar telah meningkatkan jumlah kadar penembusan jalur 
lebar! daripada 99.7% pada tahun 2015 kepada 127.4% pada suku 
tahun pertama tahun 2020. Kadar penembusan jalur lebar mudah 
alih telah meningkat daripada 90.5% kepada 118.1%, manakala kadar 
penembusan bagi jalur lebar talian tetap telah meningkat daripada 
9.2% kepada 9.3% dalam tempoh yang sama. Pelaksanaan Standard 
Mandatori Mengenai Harga Capaian (MSAP) telah menurunkan 
purata harga pakej jalur lebar sehingga 49%. Berikutan ini, pakej 
jalur lebar baharu dengan kelajuan yang lebih tinggi telah diperkenal. 
Kelajuan perkhidmatan jalur lebar talian tetap untuk pakej permulaan 
telah meningkat daripada 10 megabit sesaat (Mbps) kepada 30Mbps, 
manakala kos langganan bulanan telah berkurangan daripada RM139 
kepada RM79. 


Kemajuan dalam Penyelidikan, Pembangunan, 
Pengkomersialan dan Inovasi 


Beberapa program telah dilaksana bagi mempercepat pertumbuhan 
yang didorong inovasi, terutama melalui kerjasama sektor awam 
dan swasta dalam R&D&C&I. Tahun Pengkomersialan Malaysia 
(MCY) yang diperkenal pada tahun 2016 telah dimanfaatkan 
sebagai platform kerjasama untuk mengkomersialkan produk dan 
perkhidmatan serta menyokong aktiviti R&D tempatan. Sehingga 
tahun 2019, sebanyak 343 produk, teknologi dan perkhidmatan 
yang dihasilkan melalui R&D telah dikomersialkan dan menjana 
pendapatan sebanyak RM386.5 juta. Di samping itu, pelaksanaan 
Program Pengkomersialan Nanoteknologi berdasarkan model 
kerjasama triple helix telah menghasilkan sebanyak 55 harta intelek. 
Daripada jumlah tersebut, sebanyak 12 paten, tujuh hak cipta dan 
satu pembaharuan utiliti telah difailkan. Antara produk inovatif 
yang dihasilkan ialah teknologi penjanaan hidrogen setempat 
menggunakan hidrida dan teknologi pengecasan tanpa wayar 
menggunakan frekuensi radio. Teknologi hidrogen adalah lebih 
murah berbanding bahan api fosil dan berpotensi tinggi untuk 
membawa perubahan radikal dalam reka bentuk peranti elektronik 
dan kenderaan elektrik masa hadapan. Sejak program Collaborative 
Research in Engineering, Science and Technology (CREST) ditubuhkan 
pada tahun 2012, sejumlah 156 projek R&D telah diluluskan. 


1 Penembusan bagi setiap 100 penduduk untuk jalur lebar talian tetap dan mudah alih. 

Daripada jumlah tersebut, 73 projek telah disiapkan. Program ini 
telah menghasilkan 593 bakat terlatih dan teknopreneur, 24 syarikat 
berasaskan teknologi dalam peringkat permulaan serta melatih 8,230 
graduan. 


Dalam tempoh RMKe-11, institusi pendidikan tinggi (IPT) memainkan 
peranan penting dalam melaksana aktiviti R&D dengan peruntukan 
berjumlah RM1 bilion. Sehingga tahun 2019, sebanyak 6,919 projek 
penyelidikan telah dilaksana. Projek penyelidikan ini telah berjaya 
menghasilkan 5,607 pelajar pasca siswazah, 15,607 penerbitan 

dan 563 harta intelek. Kebanyakan hasil penyelidikan oleh IPT 
adalah jurnal terindeks, prosiding persidangan dan penerbitan 

lain. Sebanyak 136 paten dan pengetahuan mengenai teknologi 
telah dilesenkan oleh IPT pada tahun 2018 yang menjana hasil 
sebanyak RM40.7 juta. Hasil ini lebih tinggi berbanding RM4.5 

juta pada tahun 2016 yang disumbangkan oleh 92 paten dan 
pengetahuan mengenai teknologi yang dilesenkan. Penubuhan Pusat 
Kecemerlangan Pengajian Tinggi (HiCoE) telah menggalakkan R&D 
melalui kerjasama antara industri dan IPT. Sebanyak 21 HiCoE 

telah ditubuhkan bertujuan untuk memperluas bidang kajian khusus 
serta meningkatkan kerjasama dengan IPT terkemuka antarabangsa, 
institusi penyelidikan dan peneraju industri. 


Peningkatan dalam Penerimagunaan 
Teknologi 


Pelbagai usaha telah dilaksana untuk meningkatkan penerimagunaan 
teknologi, khususnya oleh perusahaan mikro, kecil dan sederhana 
(PMKS). Sebanyak 1,159 PMKS telah mendapat manfaat dan berjaya 
meningkatkan produktiviti melalui projek intervensi teknologi di 
bawah program SIRIM-Fraunhofer. Selain itu, sebanyak 528 PMKS 
telah menjalani audit teknologi untuk membolehkan intervensi 
dilaksana di bawah program yang sama. Projek intervensi melibatkan 
penggunaan mekanisasi dan automasi, peningkatan teknologi, 
penyesuaian teknologi dengan keperluan setempat, pembungkusan 
dan pelabelan, latihan dan perundingan untuk pematuhan standard 
serta nasihat teknikal berkaitan eksport. Dana Ekuiti Elektrik 

dan Elektronik telah diperkenal untuk menggalakkan pemindahan 
dan kemajuan teknologi melalui pelaburan dalam syarikat yang 
berpotensi. Sebanyak 124 harta intelek telah difailkan, 259 
pekerjaan diwujudkan dan RM1.2 bilion pendapatan telah dijana 
daripada aktiviti yang dibiayai melalui dana ini. Malaysia Debt Venture 
Technology Acceleration and Commercialisation Scheme (MDV-TACT) 
telah diperkenal untuk menggalakkan pembangunan, penerimagunaan 
dan pengkomersialan teknologi baharu. Sebanyak 11 syarikat 

telah mendapat pembiayaan berjumlah RM51 juta di bawah MDV- 
TACT. Pendapatan syarikat ini telah meningkat lebih 300% selepas 
menyertai skim ini. 

Isu dan Cabaran 


Walaupun pelbagai usaha telah dilakukan untuk mempercepat 
penerimagunaan teknologi dan inovasi serta menambah baik 
infrastruktur dan perkhidmatan digital dalam tempoh 

RMKe-11, namun masih terdapat beberapa cabaran. Antara 
cabaran yang dihadapi dalam usaha pendigitalan adalah 
pertumbuhan ekonomi digital yang perlahan sebahagian besarnya 
disebabkan oleh kekurangan infrastruktur, tadbir urus yang tidak 
bersepadu, kekurangan keupayaan dan kemampuan di samping 
masalah ketidakmampuan kumpulan berpendapatan rendah untuk 
mengakses perkhidmatan digital. Penerimagunaan teknologi yang 
rendah, kekurangan pelaburan dalam R&D&C&I dan kekurangan 
bakat berkemahiran juga menghalang usaha untuk menggalakkan 
penggunaan teknologi termaju dalam menguasai 4IR. 


Isu dan Cabaran 


(e) Pertumbuhan Ekonomi Digital yang Perlahan 


(@ Kekurangan Pelaburan dalam 
Penyelidikan, Pembangunan, 
Pengkomersialan dan Inovasi 


(0) Cabaran dalam Penerimagunaan 
Teknologi Revolusi Perindustrian 
Keempat 


Pertumbuhan Ekonomi Digital yang Perlahan 


Teknologi digital telah membawa perubahan kepada setiap sektor 
dan mewujudkan peluang baharu. la juga telah menimbulkan cabaran 
kepada perniagaan. Walaupun Malaysia berada pada tangga ke-26 
daripada 63 negara dalam Institute for Management Development 
(IMD) World Digital Competitiveness Ranking 2020, tahap pendigitalan 
dalam industri terutamanya PMKS masih rendah. Penerimagunaan 
digital dalam kalangan PMKS masih rendah akibat kurang kesedaran 
dan kos yang tinggi. Isu ini dirumitkan lagi oleh ketiadaan platform 
bagi menyelesaikan pertikaian aktiviti e-dagang rentas sempadan. 


Industri digital masih belum berkembang sepenuhnya kerana 
syarikat tempatan kekurangan pengalaman dan kesediaan untuk 
ke peringkat global. Tahap kefahaman yang rendah berkaitan 
akses ke pasaran antarabangsa dan ketidakupayaan untuk 
membuat penyesuaian dengan keperluan pasaran asing yang 
disasarkan mengakibatkan kehadiran syarikat tempatan dalam 
dunia digital di peringkat global masih lemah. Di samping itu, 
kurangnya minat untuk ke peringkat antarabangsa, penjenamaan 
produk dan perkhidmatan yang lemah serta produk yang kurang 
menarik juga menghalang syarikat Malaysia untuk menyertai 
pasaran antarabangsa. Tambahan pula, penyedia penyelesaian 
digital tempatan tidak mempunyai kemampuan untuk berkembang, 
khususnya dalam perkhidmatan pengkomputeran awan. Kelemahan 
ini mengakibatkan syarikat tidak berupaya untuk memenuhi 
permintaan tempatan dan bersaing dengan pemain industri 
antarabangsa, khususnya dalam menyediakan perkhidmatan 
teknologi digital yang lebih baik. Pelaburan yang rendah untuk 
menambah stesen pendaratan kabel dasar laut telah menyukarkan 
usaha untuk meluaskan perkhidmatan jalur lebar talian tetap 

bagi memenuhi permintaan yang meningkat untuk jalur lebar 
berkelajuan tinggi termasuk oleh pusat data. 


Struktur tadbir urus digital yang tidak bersepadu, kekurangan 

bakat digital yang tersedia serta penyelarasan yang lemah dalam 
aspek pelaksanaan dan pembiayaan menghalang pertumbuhan 
ekonomi digital. Rangka kerja kawal selia dan inisiatif pembangunan 
teknologi adalah tidak bersepadu. Selain itu, dasar dan rangka kerja 
perundangan sedia ada juga tidak membolehkan perkongsian data 
sepenuhnya yang menjadi asas kepada kemajuan ekonomi digital. 
Sementara itu, kurangnya latihan dan pelaburan dalam pembangunan 
bakat turut menyumbang kepada ketidakcukupan bekalan tenaga 
mahir dan pakar, terutama dalam bidang sains data, keselamatan 
siber, kewangan digital dan pembangunan kandungan. 


Kurangnya kesedaran berkaitan kepentingan keselamatan siber telah 
meningkatkan kerentanan perniagaan dan masyarakat terhadap 
ancaman siber. Kos yang tinggi juga menghalang penerimagunaan 
langkah-langkah untuk meningkatkan keselamatan siber. Pada tahun 
2020, statistik jenayah siber telah mencatatkan sebanyak 14,214 
yang mengakibatkan kerugian berjumlah hampir RM414 juta. 


Infrastruktur digital sedia ada menyediakan kebolehcapaian 

yang terhad manakala perkhidmatan digital masih tidak mampu 
dilanggan oleh sebahagian rakyat. Industri yang berada di luar zon 
perindustrian terpilih tidak mempunyai akses kepada perkhidmatan 
jalur lebar berkelajuan gigabit disebabkan oleh kekurangan 
infrastruktur digital. Penyediaan perkhidmatan digital ke kawasan 
luar bandar masih menjadi cabaran akibat syarikat telekomunikasi 
yang tidak berminat atas faktor kos pembangunan yang tinggi, 
pulangan pelaburan yang rendah dan ketiadaan ekonomi bidangan. 


Perkhidmatan digital dari peringkat awal ke akhir dalam sektor 
Kerajaan diperlukan untuk perkhidmatan awam yang lebih cekap. 
Penyediaan perkhidmatan digital dari peringkat awal ke akhir 

hanya mencapai 46.8% pada tahun 2020. Ini menunjukkan betapa 
pentingnya proses pendigitalan dipercepatkan. Selain itu, penyediaan 
kemudahan dan perkhidmatan digital yang tidak seimbang turut 
menjejaskan kualiti penyampaian perkhidmatan penjagaan kesihatan. 
Kurangnya kecekapan penjawat awam dalam kemahiran berkaitan 
digital telah menyebabkan pendigitalan perkhidmatan sektor awam 
tidak menyeluruh. Program latihan sektor awam hanya tertumpu 
kepada program literasi asas digital, manakala peningkatan 
kemahiran, terutama dalam analitis data adalah terhad. Modul 
latihan juga tidak disesuaikan dengan keperluan agensi. Bagi sektor 
swasta pula, usaha untuk meningkatkan kemahiran dan latihan 
kemahiran semula pekerja dalam bidang teknikal berkaitan digital 
masih tidak mencukupi. 


Langkah untuk menggalakkan pendigitalan dalam pendidikan juga 
masih tidak mencukupi. Modul pembelajaran digital sedia ada 

di sekolah tidak memberi penekanan kepada aspek pemikiran 
pengkomputeran dan analitis yang diperlukan untuk ketersediaan 
digital. Tambahan pula, kekurangan infrastruktur dan peranti digital 
menghalang pembelajaran jarak jauh kepada murid. Guru juga tidak 
cukup terlatih dan tidak dibekalkan dengan sumber yang diperlukan, 
seterusnya menjejaskan kualiti pengajaran dan pembelajaran. 

Selain itu, program pendidikan dan latihan teknikal dan vokasional 

(TVET) pula lebih memberi tumpuan kepada kemahiran khusus 
yang berkaitan pekerjaan dan kurang memberi penekanan kepada 
kompetensi dan keupayaan untuk menyesuaikan diri dalam 
menggunakan teknologi digital. 


Jurang Digital Semakin Melebar 


Jurang digital dalam kalangan rakyat telah mewujudkan 
ketidaksamarataan dalam peluang ekonomi dan melebarkan jurang 
antara golongan kaya dan miskin. Kekurangan akses dikenal pasti 
antara faktor utama yang menyumbang kepada jurang digital yang 
semakin melebar. Bentuk muka bumi yang mencabar di kawasan luar 
bandar mengekang usaha untuk menyediakan liputan infrastruktur 
dan perkhidmatan digital, seterusnya mengakibatkan penyertaan 
dalam ekonomi digital dalam kalangan komuniti luar bandar yang 
rendah. Pandemik COVID-19 telah meningkatkan keperluan untuk 
mempercepat usaha bagi merapatkan jurang digital. Pendigitalan 
telah menjadi sebahagian daripada normal baharu dalam aktiviti 
sosioekonomi. 


Perbezaan dasar berkaitan penyediaan infrastruktur digital antara 
negeri dan data yang kurang selaras juga menyumbang kepada 
jurang digital. Terdapat negeri yang memberi hak eksklusif kepada 
syarikat terpilih untuk mengurus dan menyediakan infrastruktur dan 
perkhidmatan digital, mengakibatkan caj permit yang tinggi, proses 
kelulusan yang rumit serta mengambil masa yang panjang. Keadaan 
ini telah mengehadkan persaingan dan menghalang industri daripada 
melabur di negeri berkenaan sekaligus menyebabkan penyediaan 
infrastruktur digital yang tidak seimbang di seluruh negara. 


Jurang digital ditunjukkan oleh peratusan langganan jalur lebar 
dalam kalangan pelbagai kumpulan pendapatan isi rumah. B40 
berada pada peratusan terendah, iaitu 49.3%, M40 pada 90.7% 
dan T20 pada 99.7%. Pakej jalur lebar terendah masih tidak 
mampu dilanggan oleh kumpulan mudah terjejas, walaupun 
ditawarkan pada harga RM38 sebulan. Hal ini kerana perkhidmatan 
tersebut tidak dianggap sebagai keperluan. Walaupun kadar 
penembusan jalur lebar mudah alih adalah tinggi, masih terdapat 
pengguna terutama dalam kalangan B40 yang menggunakan telefon 
2G. Penggunaan telefon 2G mengehadkan capaian kepada internet 
yang menjejaskan peluang kumpulan ini untuk mengambil bahagian 
dalam ekonomi digital. 

Kekurangan Pelaburan dalam Penyelidikan, 
Pembangunan, Pengkomersialan dan Inovasi 


Pelaburan dalam R&D&CSI oleh sektor awam dan swasta adalah 
masih rendah berbanding negara maju berdasarkan peratusan GERD 
dan BERD yang rendah. Perbelanjaan R&D oleh sektor swasta 
berkurangan daripada RM10 bilion pada tahun 2016 kepada RM6.6 
bilion pada tahun 2018. Peratusan kepada GERD berkurangan 
daripada 56.6% kepada 43.9%. Pelaburan yang rendah ini telah 
menjejaskan usaha meningkatkan produktiviti dan beralih kepada 
rantaian nilai yang lebih tinggi. 


Penyelidikan pembangunan berbentuk eksperimental yang 
merangkumi peringkat prapengkomersialan, pembangunan prototaip, 
pembuktian konsep dan projek rintis adalah pada tahap yang rendah 
iaitu 24.5% daripada keseluruhan jumlah perbelanjaan penyelidikan 
pada tahun 2018. Hal ini turut menjejaskan kadar pengkomersialan. 
la juga disumbang oleh kekurangan kerjasama antara universiti dan 
industri. Inovasi dan penerimagunaan teknologi masih berada pada 
tahap yang rendah akibat kurang pelaburan dalam R&D bernilai 
tinggi, kekurangan bakat dalam teknologi terkedepan dan kelemahan 
penyelarasan antara agensi. 


Malaysia berada pada kedudukan ke-65 daripada 137 negara di 
bawah tonggak inovasi produk dalam Global Entrepreneurship Index 
(GEI) 2019. Kedudukan ini adalah yang terendah dalam kalangan 
negara ASEAN. Kedudukan Malaysia dalam Global Innovation Index 
juga telah merosot daripada kedudukan ke-32 pada tahun 2015 
kepada kedudukan ke-33 pada tahun 2020. Kemerosotan ini 
disebabkan skor yang lebih rendah dalam tonggak keluaran kreatif 
serta keluaran pengetahuan dan teknologi. Oleh itu, Malaysia perlu 
melakukan anjakan yang besar dalam aspek inovasi untuk menjadi 
sebuah ekonomi berasaskan teknologi tinggi. 


Jumlah tenaga kerja R&D berkurangan sebanyak 9.7% daripada 
136,683 pada tahun 2015 kepada 123,362 pada tahun 2018. 
Hasilnya, nisbah penyelidik bagi setiap 10,000 tenaga buruh 
berkurangan daripada 61.9 kepada 58.9 dalam tempoh yang 

sama. Di samping itu, kebanyakan aktiviti R&D bersifat akademik 
memandangkan 80.8% penyelidik adalah daripada IPT bagi tahun 
2018. Walaupun R&D telah meningkatkan pewujudan pengetahuan 
dalam bidang sains, teknologi dan inovasi (STI), namun kadar 
pengkomersialan masih rendah. 


Sebanyak 58 pekerjaan paling diperlukan dalam 18 sektor ekonomi 
di Malaysia telah dikenal pasti melalui Senarai Pekerjaan Kritikal 
(COL) 2019/2020 dengan mengambil kira keperluan 4IR. Kira-kira 
60% daripada 58 pekerjaan kritikal ini adalah berkaitan bidang 
sains, teknologi, kejuruteraan dan matematik (STEM) seperti 

ahli kimia, jurutera elektrik dan elektronik, penganalisis sistem, 
pembangun perisian dan perangkawan. Enrolmen dalam bidang 
STEM di universiti awam berada pada tahap 49% pada tahun 
2020, iaitu lebih rendah berbanding sasaran 60%. Ketidakupayaan 
untuk menyediakan bakat STI yang mencukupi dan berkualiti akan 
menjejaskan usaha untuk merangsang pertumbuhan ekonomi. Di 
samping itu, tahap kesedaran dan literasi STI dalam kalangan orang 
awam masih rendah. Hal ini telah menjejaskan usaha menjadikan STI 
sebagai pemacu utama dalam menjana kekayaan dan meningkatkan 
kesejahteraan rakyat. 


Cabaran dalam Penerimagunaan Teknologi 
Revolusi Perindustrian Keempat 


Teknologi 4IR telah mengubah cara pengguna, perniagaan dan 
industri beroperasi secara signifikan. Namun, masih terdapat 
kelemahan dalam keupayaan tempatan untuk menerima guna, 
berinovasi dan mencipta penyelesaian berasaskan teknologi 

4IR. Kurangnya pemikiran yang dipacu oleh inovasi dan 

keengganan untuk berubah masih menjadi isu yang mengehadkan 
penerimagunaan teknologi 4IR, khususnya dalam kalangan 
perniagaan. Firma tempatan juga kurang berminat untuk melabur 
dalam teknologi 4IR walaupun pelbagai inisiatif berkaitan 
pembiayaan, pembangunan bakat dan khidmat nasihat telah 
dilaksana untuk mendorong penerimagunaan teknologi. Sebilangan 
besar aktiviti dalam sektor pembuatan, terutama dalam kalangan 
PMKS adalah berintensifkan buruh dengan kebergantungan yang 
tinggi kepada pekerja berkemahiran rendah. Akses yang mudah 
kepada pekerja asing berkemahiran rendah tidak mendorong industri 
untuk berinovasi dan melabur dalam automasi dan peningkatan 
teknologi. Di samping itu, kos modal yang tinggi bagi menerima 
guna teknologi dan kekurangan akses kepada pembiayaan juga telah 
menghalang penerimagunaan teknologi dan keupayaan berinovasi. 


Penerimagunaan penyelesaian 4IR sangat bergantung kepada 

infrastruktur digital. Walaupun kadar penembusan jalur lebar terus 
meningkat, penyediaan perkhidmatan yang berkualiti masih menjadi 
cabaran. Purata kelajuan muat turun mudah alih di Malaysia adalah 


pada kadar 24.7 Mbps, lebih rendah berbanding purata kelajuan 
muat turun global pada 34.8 Mbps?. Di samping itu, cabaran dalam 
mengakses perkakasan asas dan infrastruktur digital menghalang 
penerimagunaan 4IR dalam sektor awam. 


Tadbir urus yang tidak bersepadu antara pelbagai kementerian dan 
agensi menjejaskan keberkesanan pelaksanaan inisiatif 4IR. Sebagai 
contoh, permohonan penggunaan dan pembangunan dron dikawal 
selia oleh sekurang-kurangnya empat pihak berkuasa yang berlainan. 
Di samping itu, struktur tadbir urus yang kejat dalam sektor awam 
mewujudkan kerenah birokrasi sekaligus mengehadkan potensi untuk 
berinovasi dan mewujudkan lebih banyak syarikat baharu berasaskan 
teknologi. Isu ini dibangkitkan dalam laporan Bank Dunia Doing 
Business 2020 yang meletakkan Malaysia pada kedudukan ke-126 
daripada 190 ekonomi dalam kategori “Memulakan Perniagaan”. 


Seiring kemajuan teknologi, kemahiran yang diperlukan juga akan 
berubah. Walau bagaimanapun, bakat tersedia berkaitan 4IR tidak 
mencukupi untuk memenuhi keperluan semasa dan masa hadapan. 
Kaedah pembelajaran sedia ada tidak dapat memenuhi keperluan 
untuk membangunkan bakat yang inovatif. Malaysia berada pada 
kedudukan ke-68 daripada 129 negara di bawah subtonggak 
Pendidikan dalam Global Innovation Index 2020. Kedudukan ini 
menunjukkan betapa perlunya sistem pendidikan ini ditambah baik 
bagi membangunkan ekosistem yang menggalakkan inovasi. 


2 Speedtest Global Index (Ogos 2020), Ookla (syarikat peneraju global dalam 
ketersambungan jalur lebar talian tetap dan mudah alih, aplikasi pengujian, 
data dan analisis). 

Hala Tuju: Rancangan Malaysia 
Kedua Belas, 2021-2025 


RMKe-12 memberi tumpuan untuk melonjakkan pendigitalan 

dan teknologi termaju bagi membangunkan ekonomi berasaskan 
teknologi tinggi. Usaha ini akan dilaksana dengan memperhebat 
ekonomi digital, mengarus perdana pendigitalan bagi mencapai 
pembangunan yang inklusif, mempercepat R&D&CE&I serta 
memanfaatkan potensi teknologi termaju. Kejayaan usaha ini akan 
meletakkan Malaysia antara negara peneraju dalam rantaian bekalan 
antarabangsa untuk produk dan perkhidmatan yang kompleks dan 
mempunyai nilai tambah yang tinggi. Hal ini akan membolehkan 
Malaysia meningkatkan taraf hidup rakyat dan mencapai 
pertumbuhan ekonomi yang seimbang dan mampan. 


Hala Tuju: Rancangan Malaysia Kedua Belas, 2021-2025 


Melonjakkan Pendigitalan dan Teknologi Termaju 


Bidang Keutamaan A 
Memperhebat Ekonomi Digital 


Strategi A1 


Menyediakan Persekitaran yang Menyokong Pertumbuhan 
Ekonomi Digital 


Strategi A2 

Memperkukuh Penyediaan Infrastruktur dan Perkhidmatan 
Digital 

Strategi A3 

Membangunkan Bakat Digital Tersedia Masa Hadapan 
Strategi A4 

Menjadikan Malaysia sebagai Pusat Digital ASEAN 


Bidang Keutamaan B 


Mengarus Perdana Pendigitalan untuk 
Pembangunan Inklusif 


Strategi B1 
Memperluas Pendigitalan 
Strategi B2 


Menambah Baik Tadbir Urus Digital untuk Keterangkuman 
Pendigitalan 


Bidang Keutamaan C 

Mempercepat Penyelidikan, 
Pembangunan, Pengkomersialan 
dan Inovasi 


Strategi C1 
Memperkukuh Keupayaan dan Kemampuan Penyelidikan, 
Pembangunan, Pengkomersialan dan Inovasi 


Strategi C2 


Membangunkan Bakat Sains, Teknologi dan Inovasi yang 
Berkualiti 


Bidang Keutamaan D 
Memanfaatkan Potensi Teknologi 
Termaju 


Strategi D1 
Mempercepat Kesediaan Mendepani Revolusi Perindustrian 
Keempat 

Rancangan Malaysia Kedua Belas: Sasaran Terpilih 
Memperhebat Ekonomi Digital 


2025 2025 2021-2025 2025 
Sumbangan Ekonomi Sumbangan e-Dagang Kadar Pertumbuhan Bilangan Penciptaan IP 
Digital kepada KDNK kepada KDNK Purata Tahunan Eksport Kandungan Digital 


Kandungan Digital 


premis 
2025 2025 2025 
Liputan 4G di Kawasan Kelajuan Jalur Lebar Akses Perkhidmatan Jalur 
Berpenduduk! Mudah Alih Lebar Talian Tetap 
Mengarus Perdana Pendigitalan untuk Pembangunan Inklusif 


LO), 
8 ra 


Kan 


2025 2025 2025 
Peratusan Pengguna Bilangan Points of Presence Platform Ekonomi Perkongsian 
Internet bagi Ketersambungan Jalur Tempatan yang Diakreditasi 


Lebar di Kawasan Luar Bandar 


@ Sasaran 


2025 2025 g8 SDG 
Peratusan Isi Rumah di Bandar yang Peratusan Isi Rumah di Luar Bandar Ld 
Melanggan Internet yang Melanggan Internet WKB 2030 


1 Merangkumi penggunaan teknologi lain yang bersesuaian termasuk akses perkhidmatan jalur lebar, talian tetap tanpa wayar dan satelit. 

Mempercepat Penyelidikan, Pembangunan, Pengkomersialan dan Inovasi 


2025 2025 2025 
Perbelanjaan Kasar R&D Perbelanjaan R&D oleh Sektor Bilangan Penyelidik bagi setiap 
(GERD) kepada KDNK Swasta (BERD) kepada GERD 10,000 Tenaga Buruh 


2025 2025 
Perbelanjaan Penyelidikan Bilangan Permohonan Paten 
Pembangunan Eksperimental oleh Warganegara 
kepada GERD 


Memanfaatkan Potensi Teknologi Termaju 


2021-2025 2025 2025 
Sumbangan Produktiviti Pelbagai Kedudukan dalam Global Bilangan Produk/Penyelesaian yang 
Faktor kepada Pertumbuhan Innovation Index dikomersialkan melalui Sandbox 
KDNK Inovasi dan Teknologi Nasional 


(NTIS) dan Tahun Pengkomersialan 
Malaysia (MCY) 


Co) WKB 2030 


Bidang Keutamaan A 
Memperhebat Ekonomi Digital 


Usaha untuk merealisasikan agenda ekonomi digital memerlukan 
anjakan utama, khususnya dalam memanfaatkan trend mega 
seperti globalisasi, urbanisasi dan kemajuan teknologi. Ekonomi 
digital memainkan peranan yang penting dalam mengurangkan 
kesan pandemik COVID-19 dan menstabilkan kedudukan ekonomi. 
Masyarakat perlu beralih daripada amalan konvensional kepada 
amalan dalam talian bagi urusan jual beli, pengurusan pejabat dan 
pendidikan. Oleh itu, teknologi digital menjadi semakin penting 
dalam memastikan penyampaian perkhidmatan yang cekap dan 
tidak terganggu, tadbir urus yang berkesan dan pembangunan 
ekonomi yang mampan. Dalam tempoh RMKe-12, usaha akan 
ditumpukan untuk menyediakan persekitaran yang menyokong 
pertumbuhan ekonomi digital, memperkukuh infrastruktur dan 
perkhidmatan digital, membangunkan bakat digital tersedia masa 
hadapan serta menjadikan Malaysia sebagai pusat digital ASEAN. 


Strategi (@ Menyediakan Persekitaran yang 
A1 I Menyokong Pertumbuhan Ekonomi 
Digital 
Strategi (9) Memperkukuh Penyediaan 
A2 Infrastruktur dan Perkhidmatan 
2 Digital 
Strategi O) Membangunkan Bakat Digital 
A3 | Tersedia Masa Hadapan 
Strategi (o Menjadikan Malaysia sebagai Pusat 
A4 Digital ASEAN 

Strategi A1 


Menyediakan Persekitaran yang Menyokong 
Pertumbuhan Ekonomi Digital 


Kejayaan dalam ekonomi digital memerlukan perubahan dalam cara 
berfikir, dasar dan perundangan serta teknologi dan infrastruktur 
yang lebih baik. Langkah akan diambil untuk menyelaras tadbir 
urus digital, melonjakkan perdagangan melalui e-dagang, 
mengembangkan ekonomi perkongsian serta memperkukuh 
keselamatan siber. Langkah ini akan memastikan rakyat mendapat 
akses kepada peluang yang saksama dalam ekonomi digital, tanpa 
menjejaskan budaya, nilai dan etika rakyat Malaysia. Perjalanan 
ekonomi digital di Malaysia adalah seperti ditunjukkan dalam 
Kotak 11-1. 

Kotak 11-1 
Ekonomi Digital di Malaysia 


Perjalanan ke arah ekonomi digital bermula dengan pelancaran 


Koridor Raya Multimedia (MSC) pada tahun 1996 untuk menjadikan 


teknologi komunikasi dan maklumat (ICT) sebagai tulang 
belakang dalam memacu pertumbuhan inovasi dan pembangunan 
sosioekonomi. MSC telah menarik pelaburan serta mendorong 
penubuhan lebih daripada 500 syarikat teknologi di Cyberjaya. 
Sumbangan ICT kepada keluaran dalam negeri kasar pada tahun 
2019 adalah sebanyak 19.1%. Usaha berterusan akan dilaksana 
untuk memaksimumkan potensi ekonomi digital termasuk 


penerimagunaan teknologi digital merentas semua sektor ekonomi. 


Rangka Tindakan (Blueprint) Ekonomi Digital Malaysia telah 
diperkenalkan pada tahun 2021 bagi meletakkan Malaysia sebagai 
peneraju serantau untuk mencapai pembangunan sosioekonomi 

yang inklusif, bertanggungjawab dan mampan pada 2030. Rangka 
Tindakan tersebut telah menetapkan enam teras untuk meneraju 
inisiatif digital nasional, iaitu: 


Memacu transformasi digital sektor awam 
Meningkatkan daya saing ekonomi melalui pendigitalan 
Membina infrastruktur digital yang menyokong 
Membangunkan bakat digital yang tangkas dan kompeten 
Mewujudkan masyarakat digital yang inklusif 
Membina persekitaran digital yang dipercayai, selamat dan 
beretika 


Malaysia mendefinisikan ekonomi digital sebagai “aktiviti ekonomi 


dan sosial yang melibatkan pengeluaran dan penggunaan teknologi 


digital oleh individu, perniagaan dan kerajaan”. Ekonomi digital 
akan mengubah perniagaan konvensional serta amalan pengguna 
untuk mendapatkan maklumat, perkhidmatan dan barangan. 


Budaya, etika dan nilai murni rakyat Malaysia akan diterapkan 
dalam strategi dan inisiatif untuk memperhebat ekonomi digital. 
Kejayaan melaksanakan Rangka Tindakan ini akan mendorong 
pencapaian beberapa outcome utama. Outcome ini termasuk 
kerajaan yang tangkas dan dipacu oleh data, melonjakkan 
pertumbuhan ekonomi yang inovatif serta menyediakan 
ketersambungan digital yang lancar dan menyeluruh. Di samping 
itu, Rangka Tindakan ini juga mengandungi strategi untuk 
membangunkan bakat digital yang memenuhi keperluan pada 
masa hadapan, membina persekitaran digital yang dipercayai, 
selamat dan beretika serta mewujudkan masyarakat digital yang 
bertanggungjawab dan inklusif. 


Menyelaras Tadbir Urus Digital 


Pelaksanaan inisiatif digital akan diterajui oleh Majlis Ekonomi 
Digital dan 4IR Negara. Majlis yang ditubuhkan pada tahun 2020 
ini berperanan untuk menyediakan panduan menyeluruh dalam 
merancang, melaksana dan memantau inisiatif pendigitalan. Majlis 
ini akan mengenal pasti dengan jelas peranan dan tanggungjawab 
semua pihak berkepentingan dalam pelaksanaan Dasar 4IR Negara 
dan Rangka Tindakan (Blueprint) Ekonomi Digital Malaysia. Majlis 
ini menerima guna model quadruple helix untuk membolehkan 
interaksi yang lebih baik antara Kerajaan, industri, akademia dan 
masyarakat. 


Pengurusan perubahan merupakan faktor utama untuk mencapai 
agenda pendigitalan. Majlis Ekonomi Digital dan 4IR Negara akan 
dibantu oleh Pejabat Pengurusan Perubahan Strategik (SCMO) 
sebagai entiti khas untuk menerajui pengurusan perubahan 
peringkat nasional. SCMO akan menyediakan rancangan dan 
inisiatif strategik, memantau kemajuan dan menilai prestasi serta 
memudah cara penyelarasan semua jawatankuasa yang berkaitan 
di bawah Majlis. SCMO ini juga akan memacu strategi komunikasi 
termasuk meningkatkan kesedaran dan penjenamaan nasional. 


Kerajaan memainkan peranan penting untuk menyediakan 
persekitaran yang menyokong dalam mempercepat pendigitalan. 
Unit Pemodenan Tadbiran dan Perancangan Pengurusan Malaysia 
(MAMPU) sebagai agensi utama akan ditransformasi untuk 
bertindak secara proaktif dan menerajui agenda digital kebangsaan 
dalam sektor awam. MAMPU akan merangka dasar dan strategi 
serta mencadangkan sistem dan peralatan berkaitan transformasi 
digital secara menyeluruh untuk Kerajaan Persekutuan dan kerajaan 
negeri. 


Platform yang diyakini selamat bagi perkongsian data antara agensi 
Kerajaan dan sektor swasta akan dibangunkan untuk membuat 
keputusan berasaskan data. Perkongsian data antara sektor 

awam dan swasta dijangka dapat meningkatkan akauntabiliti, 
kesaksamaan, ketelusan dan keterbukaan. Perkongsian data juga 
akan memudah cara pembangunan program dan penyampaian 
perkhidmatan secara bersasar. Sebuah badan peneraju akan dikenal 
pasti untuk meningkatkan tadbir urus data termasuk pembangunan 
infrastruktur analitis data raya, keselamatan data dan modal insan. 

Peraturan berkenaan perkongsian data akan dibangunkan 

untuk mengatasi masalah berkaitan sistem saling boleh kendali, 
keselamatan siber dan piawaian teknikal. Ekosistem keselamatan 
siber akan diperkukuh dengan mengkaji semula dan menyelaras 
dasar dan inisiatif semua pihak berkuasa. Pendekatan berasaskan 
risiko dalam pembangunan dan perolehan teknologi digital, 
termasuk produk dan penyelesaian rangkaian yang tersedia akan 
diguna untuk mengenal pasti risiko dan mengambil langkah 
mitigasi. Satu kajian akan dijalankan untuk mencadangkan rangka 
kawal selia dalam menyediakan ekosistem yang kondusif bagi 
pembangunan ekonomi perkongsian termasuk ekonomi gig. 


Melonjakkan Perdagangan melalui e-Dagang 


Landskap e-dagang banyak dipengaruhi oleh trend mega global dan 
teknologi digital yang sentiasa berkembang maju. Pelan Hala Tuju 
e-Dagang Kebangsaan 2.0, 2021-2025 akan dilaksanakan untuk 
melonjakkan aktiviti e-dagang. Rangka kerja e-Invoicing kebangsaan 
akan dibangunkan untuk membolehkan rakan dagang berurus niaga 
dengan lancar menggunakan mekanisme digital, terutama dalam 
mengeksport produk dan perkhidmatan digital. 


PMKS tempatan akan digalakkan untuk meningkatkan perdagangan 
melalui e-dagang. Dalam hubungan ini, data dan maklumat di pusat 
setempat sedia ada akan diintegrasi bagi membolehkan PMKS 
mengakses pembiayaan, kemudahan dan khidmat nasihat 

dengan lebih baik. Langkah ini akan menangani isu pertindanan 
dan memastikan ketelusan dalam pengagihan sumber untuk 
meminimumkan ralat pemasukan dan penyisihan maklumat. 

Pusat ini juga akan menyelaras intervensi berkaitan perniagaan 
digital dan perdagangan rentas sempadan untuk menggalakkan 
perniagaan tempatan menembusi pasaran antarabangsa. Di samping 
itu, kolaborasi dan kerjasama serantau akan dimanfaatkan untuk 
melancarkan aliran data rentas sempadan tanpa menjejaskan 
kedaulatan dan keselamatan data. 

Mengembangkan Ekonomi Perkongsian 


Model ekonomi perkongsian membolehkan aset dan kemahiran 
dimanfaatkan dengan lebih baik oleh dua atau lebih pihak 

dan mewujudkan faedah ekonomi kepada masyarakat dengan 
menambah baik agihan kekayaan. Ekonomi perkongsian 

juga mewujudkan cabaran terutamanya berkaitan gangguan 

sosial, keyakinan, kualiti, kebolehpercayaan dan keselamatan. 

Bagi mengatasi isu dan mempercepat pertumbuhan ekonomi 
perkongsian, piawaian berdasarkan ISO International Workshop 
Agreement: Guiding principles and framework for the sharing economy 
(ISO-IWA 27:2017) akan diguna pakai. Piawaian ini mengandungi 
elemen seperti integriti; ketelusan; akauntabiliti; kebolehcapaian 
dan keterangkuman; serta penambahbaikan yang berterusan. Selain 
itu, platform tempatan akan dibantu untuk diakreditasi berdasarkan 
piawaian industri ekonomi perkongsian antarabangsa dan 
memperoleh pensijilan platform seperti ISO TC 324 bagi Sharing 
Economy dan Fairwork Certification. 


Pertumbuhan ekonomi perkongsian akan dipercepat lagi dengan 
memperkukuh kerjasama antara wilayah melalui perkongsian 

rentas sempadan. Perkongsian dengan agensi antarabangsa akan 
diwujudkan untuk pertukaran pengetahuan dan amalan terbaik, 
khususnya dalam peraturan dan piawaian. Platform perkongsian 
tempatan akan turut digalakkan untuk ke pasaran antarabangsa dan 
menarik pelaburan asing. 


Dalam tempoh RMKe-12, usaha akan dipergiat untuk meningkatkan 
kesedaran dan penglibatan rakyat dalam ekonomi perkongsian. 
Industri termasuk pelancongan, pengangkutan dan pembuatan akan 
turut digalakkan untuk menerima guna dan memanfaatkan model 
ekonomi perkongsian bagi meningkatkan produktiviti dan daya 
saing. Inisiatif juga akan dilaksana untuk menggalakkan aktiviti 
ekonomi perkongsian, termasuk ekonomi gig dalam kalangan 
komuniti tempatan bagi menjana pendapatan tambahan. Kerjasama 
antara pemain ekonomi perkongsian dan institusi TVET akan 
diwujudkan untuk menyediakan program latihan kepada penduduk 
luar bandar. 


Memperkukuh Keselamatan Siber 


Pembangunan ekonomi digital yang pesat memerlukan ekosistem 
digital yang selamat, terjamin dan boleh dipercayai. Dalam 
hubungan ini, Strategi Keselamatan Siber Malaysia (MCSS) akan 
dilaksana untuk menerajui usaha dalam mengurus ancaman siber. 
MCSS memberi tumpuan untuk meningkatkan keberkesanan tadbir 
urus keselamatan siber negara dengan kerjasama antara agensi, 
industri dan akademia serta menerima pakai amalan terbaik dan 
teknologi yang berkesan. Rangka perundangan keselamatan siber 


akan terus diperkukuh, manakala Akta Keselamatan Siber akan 
digubal. Dalam tempoh RMKe-12, PMKS akan digalak untuk 
menerima guna elemen keselamatan siber dan persekitaran digital 
yang selamat selaras dengan peningkatan penerimagunaan digital 
bagi mengembangkan perniagaan. 


Usaha untuk memupuk penggunaan platform digital secara beretika 
akan dipergiat. Usaha ini termasuk meningkatkan kesedaran 
keselamatan siber melalui aktiviti promosi yang meluas semasa 
bulan keselamatan siber, membangunkan garis panduan untuk 
pengguna aplikasi digital dan dalam talian serta meningkatkan 
latihan mengenai keselamatan siber kepada tenaga kerja menerusi 
kerjasama antara rakyat, swasta dan kerajaan. Di samping itu, 
modul penggunaan internet yang beretika dan selamat dalam 
kalangan murid akan dimasukkan dalam kurikulum sekolah. 


Strategi A2 


Memperkukuh Penyediaan Infrastruktur dan 
Perkhidmatan Digital 


Penyediaan infrastruktur digital di seluruh negara akan menambah 
baik ketersambungan digital serta mewujudkan potensi dan 
peluang ekonomi baharu. Dalam hubungan ini, usaha akan 

ditumpu bagi memastikan akses yang saksama dan memudah cara 
penerimagunaan teknologi baru muncul dan alternatif. Usaha ini 
akan mempercepat pertumbuhan ekonomi digital dan meningkatkan 
lagi kesejahteraan rakyat. 


Memastikan Akses yang Saksama 


Pelan Gentian Optik dan Kesalinghubungan Negara (NFCP) 

yang dilancarkan pada tahun 2019 telah disemak dan dikenali 
sebagai Pelan Jalinan Digital Negara (JENDELA) pada tahun 
2020. Pelaksanaan JENDELA akan membolehkan pembangunan 
infrastruktur digital yang mampan, inklusif dan berkualiti tinggi 
serta liputan standard teknologi generasi kelima (5G) yang lebih 
luas. Keupayaan dan kemampuan rangkaian jalur lebar akan 
dipertingkat dengan menarik modal swasta untuk melengkapkan 
pelaburan awam. Dalam hubungan ini, peraturan dan perundangan 
akan diselaras untuk mempermudah kemasukan pelaburan 

oleh pihak swasta dan penyediaan infrastruktur rangkaian 

baharu. Langkah akan diambil untuk menjadikan perkhidmatan 
telekomunikasi sebagai utiliti awam, sama seperti air dan elektrik 
di bawah Undang-undang Kecil Bangunan Seragam dan undang- 
undang lain yang berkaitan. Pengenalan konsep bayaran setiap 
penggunaan akan dikaji bagi meningkatkan akses dan kemampuan 
melanggan perkhidmatan telekomunikasi. 


Dasar berkaitan perancangan dan pemasangan infrastruktur digital 
oleh Kerajaan Persekutuan dan kerajaan negeri akan diselaras 
untuk memudahkan pelaburan dalam infrastruktur digital yang 
canggih dan untuk memastikan pelaksanaan pembangunan yang 
optimum. Undang-undang digital-by-default akan diperkenal 

bagi memudahkan penyediaan perkhidmatan digital, melindungi 
pengguna dan menggalakkan inovasi dan persaingan. Program 
Pemberian Perkhidmatan Sejagat (Universal Service Provision) akan 
distruktur semula untuk meningkatkan ketelusan, fleksibiliti dan 
penyertaan lebih banyak firma dalam pemasangan rangkaian. Selain 
itu, mekanisme pembiayaan yang inovatif akan diperkenal oleh 
bank perdagangan dan agensi kerajaan untuk menggalakkan lebih 
banyak pelaburan dalam pembangunan infrastruktur digital. 


Memudah Cara Penerimagunaan Teknologi Baru 
Muncul dan Teknologi Alternatif 


Pembangunan dan penyediaan infrastruktur digital akan mengambil 
kira elemen inovasi serta teknologi baru muncul dan teknologi 
alternatif di samping memastikan kelestarian, unsur estetik dan 
keserasian dengan teknologi masa hadapan. Sebagai contoh, 
pembangunan bandar pintar akan mengambil kira elemen 

ini untuk menangani isu berkenaan kecekapan penggunaan 
tenaga, pengangkutan awam serta pengurusan bahan buangan 
dan bencana. Selaras dengan Dasar 4IR Negara, insentif akan 
disediakan kepada industri untuk berkongsi amalan terbaik, 
menjalankan pengujian dan menggunakan pendekatan sandbox 
untuk menggalakkan penerimagunaan teknologi baru muncul dan 
alternatif. 


Menyediakan Persekitaran yang Menyokong 
Pembangunan Infrastruktur Digital 


Undang-undang digital-by-default akan diperkenal untuk 
menggalakkan pembangunan infrastruktur digital. Dana khas 

akan terus disediakan untuk mempercepat peluasan infrastruktur 
digital kepada kerajaan negeri dan pihak berkuasa tempatan 

(PBT), manakala kerjasama antara Kerajaan Persekutuan dan 
kerajaan negeri akan diperkukuh. Pelbagai langkah akan diambil 
untuk mempercepat proses kelulusan pada semua peringkat selain 
mendapatkan kerjasama daripada pemain industri bagi memastikan 
keberkesanan projek infrastruktur digital. Usaha akan dipergiat bagi 
menggalakkan pelaburan dalam stesen pendaratan kabel dasar laut 
untuk menambah baik perkhidmatan jalur lebar talian tetap dan 
penubuhan pusat data yang berkapasiti tinggi. 

Strategi A3 


Membangunkan Bakat Digital Tersedia Masa 
Hadapan 


Teknologi baru muncul telah mewujudkan permintaan kepada 
kemahiran dan kepakaran baharu. Usaha yang berterusan 

untuk meningkatkan kemahiran dan latihan kemahiran semula 
adalah penting bagi membolehkan tenaga kerja kekal relevan. 
Dalam tempoh RMKe-12, pelbagai langkah akan diambil dalam 
membangunkan bakat digital untuk menggalakkan ekonomi digital 
dan memupuk bakat digital tersedia masa hadapan. 


Membangunkan Bakat Digital untuk Menggalakkan 
Ekonomi Digital 


Ekosistem yang kondusif akan disediakan untuk meningkatkan 
kemahiran digital dalam kalangan tenaga kerja. Kerjasama antara 
kementerian akan diperkukuh di bawah Majlis Ekonomi Digital 

dan 4IR Negara untuk memastikan kejayaan pelaksanaan inisiatif 
bakat digital. Rangka kerja strategi pembangunan bakat digital 
akan disediakan untuk menangani isu berkaitan di samping menjadi 
panduan dan menjajarkan semua inisiatif pembangunan bakat 
digital. Kemudahan pembiayaan yang mampan dan inklusif akan 
disediakan untuk tujuan ini. 


Tanggungjawab sosial digital akan dipromosi bagi menggalakkan 
organisasi dan individu untuk menyumbang kepada program latihan 
kemahiran semula dan peningkatan kemahiran digital. Insentif 
seperti pengecualian cukai dan geran sepadan akan diperkenal 
kepada pemain industri yang menyediakan program pendidikan 

dan latihan digital. Di samping itu, syarikat akan digalakkan untuk 
menggaji bakat laten. 


Kepakaran dalam keselamatan siber akan dipertingkat untuk 
memastikan ekosistem digital yang boleh dipercayai, selamat dan 
berdaya harap. Lebih ramai bakat tempatan akan dilatih untuk 
mengurangkan kebergantungan kepada pakar asing mengenai 
keselamatan siber. Kerjasama antara sektor awam dan swasta akan 
dipergiat untuk membangunkan pengetahuan dan kemahiran dalam 
keselamatan siber. 

Latihan industri akan ditambah baik dan diperluas untuk 
membangunkan lebih ramai bakat kandungan digital. Program 
meningkatkan kemahiran dan latihan kemahiran semula akan 
dilaksana terutama dalam bidang animasi, permainan elektronik dan 
filem yang boleh dipasarkan ke peringkat antarabangsa. Program 
pertukaran bakat dengan negara pengeluar yang dikenali dalam 
bidang kandungan digital akan digalakkan untuk memperkukuh 
keupayaan dan kemampuan industri tempatan. 


Memupuk Bakat Digital Tersedia Masa Hadapan 


Pembelajaran mengenai teknologi digital baru muncul akan 
dimasukkan sebagai sebahagian daripada kurikulum untuk 
membentuk bakat digital pada peringkat awal persekolahan. Dalam 
hubungan ini, kemudahan digital di sekolah akan dinaik taraf bagi 
memastikan pendidikan dan pembelajaran digital yang berkualiti. 
Kemahiran untuk membuat penyesuaian, pemikiran kreatif dan 
inovatif akan dipupuk melalui aktiviti dan pertandingan berkaitan 
digital. Selain itu, pelbagai usaha akan diambil untuk menerapkan 
elemen akauntabiliti digital, etika dan nilai budaya dalam latihan 
bagi membina bakat yang serba boleh dan bertanggungjawab. 


Program Pembangunan Profesional Berterusan akan diperluas 
kepada tenaga pengajar TVET untuk memperoleh sijil profesional 
dalam bidang berkaitan digital. Program ini akan melengkapkan 
pengajar dengan pengetahuan dan kemahiran berkaitan teknologi 
digital bagi meningkatkan kualiti pengajaran dan pembelajaran 
TVET. Perkongsian awam swasta termasuk melalui pendekatan 
pembelajaran teaching factory akan digalakkan untuk menyediakan 
latihan industri mengenai teknologi terkini. 


Dalam tempoh RMKe-12, peranti digital akan dibekalkan 

kepada murid daripada kumpulan tertentu melalui pendekatan 
kerjasama rakyat, swasta dan kerajaan. Pelan data percuma akan 
diberi kepada murid yang kurang berkemampuan. Peranti akan 
dilengkapkan dengan tetapan keselamatan yang ketat untuk 
membolehkan kawalan dan pengawasan oleh guru dan ibu bapa. 
Program ini akan memastikan semua murid mendapat akses yang 
lebih baik kepada pembelajaran jarak jauh yang berkualiti. 


Strategi A4 


Menjadikan Malaysia sebagai Pusat Digital 
ASEAN 


Malaysia disasarkan menjadi pusat digital ASEAN berdasarkan 
kekuatan dalam elemen penyelesaian keselamatan siber dan 
penghasilan kandungan digital. Hal ini diperkuat lagi dengan latar 
belakang masyarakat yang kaya dengan pelbagai budaya dan 
bahasa serta tenaga kerja yang fleksibel yang membolehkan negara 
menjadi pusat digital serantau. Usaha juga akan ditumpukan kepada 
memudah cara pelaburan strategik dan berkualiti serta pendigitalan 
PMKS untuk memperluas akses pasaran. 


Memudah Cara Pelaburan Strategik dan Berkualiti 


Langkah akan diambil untuk menambah baik iklim pelaburan dan 
menggalakkan modal teroka tempatan dan asing dalam menyokong 
pasaran khusus ekonomi digital. Potensi pelaburan baharu akan 
dibangunkan untuk memacu pelaburan strategik dalam ekonomi 
digital. Ini termasuk mengkaji semula Bil Jaminan MSC sedia ada 
bagi meningkatkan daya saing selain membangunkan ekosistem 
digital yang menyokong serta menarik peluang pelaburan 
berteknologi dan bernilai tinggi. Selain itu, kaedah sandbox akan 
dibangunkan untuk mewujudkan persekitaran yang kondusif bagi 
menjalankan ujian dalam keadaan sebenar, termasuk regulatory 
sandbox untuk mendorong pelaburan dan penerimagunaan 
teknologi pemangkin. 


Ekosistem digital akan ditambah baik untuk mempercepat 
pertumbuhan industri kandungan digital. Tumpuan akan diberi 
kepada pembangunan bakat, pengukuhan rantaian nilai industri 

dan pengkomersialan harta intelek bagi menjenamakan Malaysia 
sebagai pusat kandungan digital serantau. Selain itu, kerjasama 
antara agensi akan diperkukuh untuk mempromosi dan menarik 
pelaburan berkualiti tinggi. Program mempromosi peluang berkaitan 
kandungan digital akan dilaksana, terutama kepada belia. 


Usaha akan dipergiat untuk menjadikan Malaysia sebagai pusat 
serantau bagi teknologi kewangan (fintech) yang menawarkan 
perkhidmatan fintech konvensional dan Islamik. Usaha ini termasuk 
pengenalan kepada program pemacu fintech untuk menggalakkan 
pembukaan perniagaan fintech di Malaysia. Program ini akan 
memudahkan jalinan kerjasama, pembiayaan, pementoran dan 
membantu usahawan fintech memperoleh pelanggan pada peringkat 
awal bagi meluaskan pasaran serta mempercepat inovasi dalam 
perkhidmatan kewangan digital. 


Inisiatif juga akan dipergiat untuk menjadikan Malaysia sebagai 
pusat keselamatan siber serantau. Pakej dan fasilitasi perniagaan 
yang menarik akan disediakan untuk menggalakkan pelaburan 
dalam keselamatan siber. Syarikat tempatan akan digalakkan 
untuk memperoleh pensijilan antarabangsa supaya produk dan 
penyelesaian digital dapat dikomersialkan dengan lebih baik ke 
pasaran global. 


Penjenamaan dan promosi yang menyeluruh akan dilaksana bagi 
menjadikan Malaysia sebagai pusat digital serantau. Pangkalan data 
tunggal dan telus bagi peluang pelaburan dalam teknologi digital 
akan dibangunkan untuk menyediakan maklumat yang lengkap 
kepada pelabur tempatan dan asing. Pemain teknologi digital 
tempatan juga akan digalakkan menyertai acara antarabangsa bagi 
menjalin kerjasama dan mempromosi perniagaan tempatan ke 
peringkat global. 


Mendigitalkan Perusahaan Mikro, Kecil dan 
Sederhana untuk Memperluas Akses Pasaran 


Dalam tempoh RMKe-12, PMKS akan digalakkan untuk menerima 
guna teknologi digital dalam pengeluaran, pemprosesan dan 
perkhidmatan perniagaan, terutama dalam operasi sokongan 
perniagaan. Program latihan dan kesedaran akan disediakan 
kepada PMKS bagi meningkatkan kesediaan untuk menerima guna 
pendigitalan supaya dapat bersaing pada peringkat antarabangsa. 
Penyelesaian digital yang bersesuaian akan dipadankan dengan 


tahap kesediaan perniagaan melalui insentif penerimagunaan digital. 

Mekanisme pembiayaan yang menyeluruh akan disediakan untuk 
mempercepat penerimagunaan penyelesaian digital oleh PMKS. 
Inisiatif eBerkat? akan terus dipromosi untuk membantu PMKS 
serta usahawan dalam kalangan isi rumah B40 bagi mendapatkan 
pengetahuan, perlindungan insurans dan akses kepada 
perkhidmatan pembiayaan mikro. Keperluan pendigitalan dan 
pembiayaan rakan setara untuk PMKS dan usahawan akan dikenal 
pasti. Usaha ini membolehkan PMKS menyertai pasaran yang lebih 
besar dan memperluas perniagaan ke peringkat antarabangsa. 


Bidang Keutamaan B 


Mengarus Perdana Pendigitalan untuk 
Pembangunan Inklusif 


Keterangkuman digital adalah penting untuk memastikan 

semua rakyat mendapat peluang yang saksama bagi menyertai 

dan mendapat faedah daripada ekonomi digital. Kepentingan 
pendigitalan semakin ketara sejak pandemik COVID-19 kerana 
platform digital membolehkan untuk aktiviti sosioekonomi 
diteruskan walaupun terdapat perintah kawalan pergerakan. 

Bagi mengarus perdana pendigitalan, usaha untuk memperluas 
pendigitalan dan menambah baik tadbir urus digital akan dilaksana. 


Strategi 
B1 


(O) Memperluas Pendigitalan 


Strategi O) Menambah Baik Tadbir Urus Digital 
B2 untuk Keterangkuman Pendigitalan 


3 Inisiatif bagi memudah cara PMKS mengakses sumber kewangan dalam 
mengembangkan perniagaan. 

Strategi B1 


Memperluas Pendigitalan 


Peluasan pendigitalan akan meningkatkan pembangunan 
sosioekonomi dan memastikan keterangkuman digital dalam 
kalangan rakyat. Peluang untuk menyertai perniagaan dalam talian 
akan dipermudah manakala lebih banyak platform digital akan 
disediakan. Ini akan menggalakkan lebih ramai rakyat menyertai 
ekonomi digital. 


Memudah Cara Peluang Digital 


Aktiviti e-dagang akan diperluas untuk meningkatkan peluang 
digital kepada kumpulan mudah terjejas bagi memanfaatkan 
platform digital. Pusat perkhidmatan setempat akan ditubuhkan 
untuk memberi panduan dan memudah cara PMKS menceburi 
perniagaan secara dalam talian dan menembusi pasaran 
antarabangsa. Selain itu, pangkalan data profil PMKS yang lengkap 
akan dibangunkan untuk menambah baik perancangan dan 
pemantauan pembangunan PMKS. 


Mewujudkan Lebih Banyak Perniagaan dalam Talian 


Inisiatif bagi menggalakkan pewujudan perniagaan baharu termasuk 
solopreneur* serta perusahaan mikro global akan diperkukuh. 
Jangkauan dan keberkesanan program eRezeki dan eUsahawan 
akan ditambah baik. Inisiatif ini akan meningkatkan kemahiran 
digital dan peluang golongan sasar, termasuk yang terlibat 

dalam ekonomi perkongsian. Pencapaian program sedia ada akan 
dinilai, manakala model dan pendekatan perniagaan baharu akan 
diperkenal. Mekanisme pemantauan dan penilaian yang efektif akan 
digunakan untuk memastikan pelaksanaan yang lebih berkesan. 


Ekonomi perkongsian akan digalakkan bagi menambah baik 
keterangkuman digital. Beberapa inisiatif akan diambil untuk 
memudah cara pertumbuhan ekonomi perkongsian, termasuk 
membangunkan standard, menyediakan platform baharu dan 
merancakkan aktiviti rentas sempadan. Program kesedaran 

akan dilaksana untuk menggalakkan penyertaan dalam ekonomi 
perkongsian, khususnya dalam kalangan kumpulan mudah terjejas. 


4 Seseorang yang membuka dan menjalankan perniagaan secara individu. 


Strategi B2 


Menambah Baik Tadbir Urus Digital untuk 
Keterangkuman Pendigitalan 


Tadbir urus yang ditambah baik akan menyediakan ekosistem digital 
yang komprehensif kepada rakyat bagi mengambil peluang daripada 
ekonomi digital. Integrasi dan privasi data juga akan ditambah baik 
bagi memastikan penyampaian perkhidmatan yang lebih cekap. 
Usaha ini akan menggalakkan pertumbuhan ekonomi digital yang 
inklusif dan merealisasikan agenda pembangunan untuk semua. 


Menambah Baik Integrasi dan Privasi Data bagi 
Penyampaian Perkhidmatan yang Cekap 


Keupayaan untuk berkongsi dan menggunakan data amat penting 
bagi memastikan kejayaan agenda pendigitalan. Dasar perkongsian 
data akan digubal untuk menambah baik proses membuat 
keputusan dan melindungi privasi data. Data akan diselaras dan 
dikongsi dalam kalangan pihak berkepentingan bagi menggalakkan 
aktiviti berasaskan data, termasuk proses membuat keputusan 
berdasarkan bukti. Langkah ini akan memudah cara program 
sosioekonomi yang bersasar serta mengurangkan kesilapan 
pemasukan dan penyisihan maklumat. 


Dasar identiti digital nasional akan dibangunkan bagi menyediakan 
rangka kerja yang komprehensif dalam membina kepercayaan 
dan keselamatan untuk transaksi digital dan pergerakan data. 
Pemakaian identiti digital akan memudah cara penggunaan 
teknologi baharu, e-dagang dan proses pentadbiran lain seperti 
ditunjukkan dalam Kotak 11-2. Inisiatif ini akan membendung 
penipuan dan meningkatkan perlindungan hak individu. Akta 
Perlindungan Data Peribadi akan disemak semula untuk memberi 
hak dan kawalan data peribadi yang lebih baik serta ketelusan 
dalam mengurus data peribadi dengan menggunakan teknologi. 
Semakan semula juga akan meningkatkan akauntabiliti organisasi 
dalam melindungi data peribadi dan privasi. 

Kotak 11-2 


Identiti Digital Nasional untuk Mencapai Pertumbuhan Ekonomi yang 
Mampan 


Landskap digital yang teguh dan infrastruktur telekomunikasi yang kukuh adalah penting untuk menyokong pertumbuhan ekonomi digital 
dan menggalakkan gaya hidup digital. Data menunjukkan 87.1% daripada perkhidmatan kerajaan disediakan secara dalam talian, manakala 
87.4% daripada penduduk adalah pengguna internet. Kadar penembusan jalur lebar di kawasan berpenduduk ialah 127.4% pada suku 
pertama tahun 2020. Platform identiti digital nasional yang terjamin, selamat dan dilindungi merupakan keperluan apabila teknologi menjadi 
sebahagian daripada kehidupan. 


Identiti digital nasional (NDI) merupakan platform untuk pengesahan identiti serta perakuan elektronik yang selamat dan dipercayai. 
Platform ini akan meningkatkan keselesaan dan menggalakkan keterangkuman, mengurangkan kos untuk mengakses perkhidmatan dan 
menambah baik penyampaian perkhidmatan bagi transaksi dalam talian. Orang awam tidak lagi perlu mengingati pelbagai nama pengguna 
dan kata laluan untuk pelbagai perkhidmatan atau menggunakan token yang berbeza untuk transaksi digital. Tandatangan digital melalui 
NDI akan membolehkan perkhidmatan digital yang inovatif dan mempunyai nilai tambah yang memudahkan proses perniagaan dari 
peringkat awal ke akhir. Langkah ini akan menggalakkan penambahbaikan proses dan meningkatkan kecekapan memandangkan platform 
boleh saling kendali. NDI akan menyediakan jaminan keselamatan dan kepercayaan dengan memanfaatkan teknologi yang kukuh. 
Pelaksanaan NDI yang dirancang dalam RMKe-12 akan mencipta nilai kepada ekonomi dan terus memacu agenda keterangkuman digital. 


"LL 

Bidang Keutamaan C 


Mempercepat Penyelidikan, 
Pembangunan, Pengkomersialan dan 
Inovasi 


R&D&CSI memainkan peranan penting dalam memupuk inovasi 
dan mempercepat pembangunan sosioekonomi bagi memastikan 
kualiti hidup yang lebih baik. RMKe-12 akan terus memberi 
keutamaan yang tinggi dalam membangun dan memanfaatkan STI. 
Langkah ini akan dilaksana dengan memperkukuh keupayaan dan 
kemampuan R&D&C&I. la juga akan memupuk bakat STI yang 
berkualiti bagi menambah baik outcome R&D&CSI. 


Strategi (o Memperkukuh Keupayaan dan 
C1 Kemampuan Penyelidikan, 
Pembangunan, Pengkomersialan dan 


"o @ Membangunkan Bakat Sains, 


Teknologi dan Inovasi yang 
Berkualiti 


Strategi C1 


Memperkukuh Keupayaan dan 
Kemampuan Penyelidikan, Pembangunan, 
Pengkomersialan dan Inovasi 


Penekanan yang lebih akan diberi untuk mempertingkat keupayaan 
dan kemampuan R&D&CSI bagi mencipta lebih banyak kekayaan. 
Dalam hubungan ini, bidang keutamaan STI negara akan diselaras, 
pembiayaan R&D&CE&I akan diperkukuh dan hasil R&D serta 

harta intelek akan dijadikan sebagai produk yang mempunyai nilai 
ditambah yang tinggi. Pelaksanaan inisiatif ini akan menyumbang 
kepada pertumbuhan yang dipacu inovasi. 


Menyelaras Bidang Keutamaan Sains, Teknologi dan 
Inovasi Negara 


Dasar Sains, Teknologi dan Inovasi Negara (DSTIN) 2021-2030 
akan dilaksana untuk memanfaatkan STI dan memperkukuh 
ekosistem R&D&C&I dalam membina masyarakat yang maju 

dan progresif berasaskan sains. Di bawah DSTIN 2021-2030, 
bidang bitara untuk penyelidikan akan dikenal pasti berdasarkan 
bidang keutamaan yang ditetapkan di bawah Rangka Kerja 10-10 
Sains, Teknologi, Inovasi dan Ekonomi Malaysia (MySTIE), seperti 
ditunjukkan dalam Paparan 11-2. Bidang keutamaan ini akan 
memacu perubahan industri daripada pengguna kepada pembangun 
dan pencipta teknologi. Susulan itu, semua insentif dan pembiayaan 
untuk R&D&CSI akan diselaras berdasarkan bidang bitara selari 
dengan keutamaan pembangunan negara. 


Paparan 11-2 

Rangka Kerja 10-10 Sains, Teknologi, Inovasi dan Ekonomi Malaysia 


(MySTIE) 


10|Pemacu Sains & Teknologi 
10 Pemacu Sosioekonomi 


Membina “horizontal” dan 


PERKHIDMATAN 
PERNIAGAAN & 
KEWANGAN 


KEBUDAYAAN, 
KESENIAN & 
PELANCONGAN 


PERUBATAN & 
PENJAGAAN 


TENAGA KESIHATAN 


TEKNOLOGI & 
SISTEM PINTAR 
(KEJURUTERAAN 


& PEMBUATAN BANDAR PINTAR & 
GENERASI BARU) PENGANGKUTAN 


O 
N 
O 


PERTANIAN & 
PERHUTANAN PENDIDIKAN 


00506 


ALAM SEKITAR 


AIR & 
MAKANAN & BIODIVERSITI 


membolehkan “vertical” 
dalam ekosistem 

Setiap Pemacu Sosioekonomi Malaysia perlu meneroka bagaimana 10 Pemacu Sains & Teknologi 


akan menambah nilai dan meningkatkan daya saing global mereka 


Sumber: Akademi Sains Malaysia dan Universiti Monash Malaysia, 2019 


Memperkukuh Pembiayaan Penyelidikan, 
Pembangunan, Pengkomersialan dan Inovasi 


Unit Pengurusan Penyelidikan (RMU) yang baru ditubuhkan 

di bawah Unit Perancang Ekonomi, Jabatan Perdana Menteri 

akan menyelaras dan mengharmonikan mekanisme pembiayaan 
untuk semua aktiviti R&D&C&I supaya selari dengan keutamaan 
negara. RMU akan memastikan sekurang-kurangnya 50% daripada 
jumlah perbelanjaan R&D dalam tempoh RMKe-12 adalah kepada 
penyelidikan pembangunan eksperimental yang berpotensi tinggi 
untuk dikomersialkan. Langkah akan diambil untuk meningkatkan 
akses kepada pembiayaan alternatif termasuk melalui modal teroka 


dan pembiayaan antarabangsa. Di samping itu, dana endowmen 
akan diwujudkan bagi mendapatkan sumber pembiayaan daripada 
industri, geran sepadan, dana masyarakat dan wakaf untuk aktiviti 
R&D berkaitan STI. Pelaksanaan inisiatif ini dijangka meningkatkan 
peratusan GERD kepada KDNK kepada 2.5% pada tahun 2025. 


Pelabur swasta termasuk pelabur budiman, pelabur korporat 

dan syarikat multinasional akan digalakkan untuk menyertai 
ekosistem modal teroka. Usaha ini bertujuan menyediakan lebih 
banyak dana untuk syarikat dalam peringkat permulaan. Struktur 
cukai yang ditambah baik akan diperkenal untuk memperkukuh 
ekosistem modal teroka dan meningkatkan usaha sama R&D dalam 

kalangan industri, akademia, kerajaan dan institusi penyelidikan 
antarabangsa. Struktur baharu ini juga akan menggalakkan lebih 
banyak aktiviti R&D yang didorong oleh permintaan. Di samping 
itu, bank dan syarikat modal teroka tempatan akan diberi insentif 
untuk meningkatkan keupayaan dan kemampuan dalam menilai 
pembiayaan berkaitan teknologi. 


Menjadikan Hasil Penyelidikan dan Pembangunan 
serta Harta Intelek sebagai Produk yang Mempunyai 
Nilai Ditambah yang Tinggi 


Inovasi dan pembangunan teknologi tempatan akan dipercepat 
melalui pelaksanaan technology sandbox. Antara lain, inisiatif di 
bawah Sandbox Inovasi dan Teknologi Negara (NTIS) akan dilaksana 
untuk membolehkan penyelidik, inovator, syarikat dalam peringkat 
permulaan dan usahawan dalam industri teknologi tinggi menguji 
ciptaan mereka dalam persekitaran sebenar. Di samping itu, 
program Tahun Pengkomersialan Malaysia 2.0 (MCY 2.0) akan 
diperkukuh untuk meningkatkan pengkomersialan serta menambah 
baik kadar pemindahan output R&D dari makmal ke pasaran. 
MCY 2.0 yang diperkukuh akan memanfaatkan kerjasama dan 
perkongsian sumber daripada pelbagai kementerian dan agensi 
yang menjalankan aktiviti R&D&C&I. Rangka kerja penilaian dan 
pelesenan hak harta intelek (IPR) yang standard akan dibangunkan 
untuk membolehkan penilaian yang adil. Usaha ini bertujuan 
memastikan IPR yang dihasilkan oleh universiti dan institusi 
penyelidikan berjaya dikomersialkan. 


Keberkesanan perantara bagi penerimagunaan dan intervensi 
teknologi yang diterajui oleh industri akan terus dipertingkat 
melalui kerjasama yang lebih kukuh dengan PMKS dalam usaha 
mengkomersialkan output R&D. Program Kerjasama Industri (ICP) 
juga akan terus ditambah baik bagi meningkatkan keupayaan dan 
kemampuan firma tempatan. Ini akan membolehkan firma tempatan 
bersaing dalam pasaran yang disasarkan dan mengambil bahagian 
dalam rantaian bekalan. Di samping itu, pusat sehenti bagi 
pengkomersialan dan pemindahan teknologi akan diwujudkan untuk 
meningkatkan teknologi tempatan. 


Strategi C2 


Membangunkan Bakat Sains, Teknologi dan 
Inovasi yang Berkualiti 


Kumpulan bakat STI yang kompeten dan mencukupi akan 
dibangunkan bagi memenuhi permintaan industri. Usaha akan 
dilaksana untuk meningkatkan bilangan bakat STI yang berkualiti 
dan meneraju pembelajaran STEM yang berkesan dan memperkenal 
kaedah pembelajaran secara tidak formal yang menyeronokkan. 


Keberkesanan program komunikasi dan kesedaran akan ditambah 
baik. Inisiatif ini akan dapat membangunkan bakat STI yang 
berpengetahuan, berkemahiran dan inovatif untuk memacu 
ekonomi. 


Meningkatkan Penawaran Bakat Sains, Teknologi 
dan Inovasi yang Berkualiti 


Laluan kerjaya untuk bakat STI termasuk pakej saraan akan 
ditambah baik untuk menjadikan kerjaya dalam bidang STI 
sebagai pilihan utama. Dalam hubungan ini, bidang pekerjaan 
dalam skim berkaitan STI seperti penyelidik, pegawai pemindahan 
teknologi dan pengurus penyelidikan akan ditambah baik dengan 
menyediakan pakej saraan yang kompetitif. Di samping itu, program 
peningkatan keupayaan yang berstruktur akan dilaksana untuk 
melahirkan pakar pemindahan teknologi yang diakreditasi dan 
berdaftar. Pakar ini akan dimanfaatkan bagi meningkatkan potensi 
hasil R&D melalui pengkomersialan untuk menjana kekayaan dan 
mewujudkan pekerjaan. 


Kerjasama sektor awam dan swasta akan diperkukuh untuk 
meningkatkan bekalan bakat STI. Lebih banyak syarikat akan 
digalakkan untuk memberi biasiswa secara pembiayaan bersama 
dengan sektor awam di samping menyediakan program latihan 
industri dan perantisan. Program pemadanan teknologi akan 
diperkenal untuk mewujudkan kerjasama dengan syarikat bagi 
mengurangkan masalah ketidakpadanan kemahiran graduan dengan 
keperluan industri. Dalam hubungan ini, program dua tahun di 
universiti dan dua tahun dalam industri (2u2i) sedia ada akan 
dimanfaatkan untuk membolehkan graduan bersedia memasuki 
industri. Pembelajaran berterusan melalui program penempatan 
silang akan terus diperkukuh untuk meningkatkan kemahiran 

dan latihan kemahiran semula tenaga kerja STI yang sedia ada. 

Di samping itu, keberkesanan program Pertukaran Saintifik 

antara Penyelidik dan Industri (RISE) akan ditambah baik dengan 
memanjangkan tempoh dan meningkatkan bilangan penjawat awam 
di industri. 


Meneraju Pembelajaran Sains, Teknologi, 
Kejuruteraan dan Matematik secara Tidak Formal 
yang Menyeronokkan dan Berkesan 


Minat terhadap STEM akan dipupuk untuk merubah cara berfikir 
dan menerapkan budaya STI pada peringkat kanak-kanak. Usaha 
ini termasuk menyediakan persekitaran pembelajaran tidak 
formal melalui program jangkauan, pameran bertema dan aktiviti 
pendidikan interaktif. Pusat pembelajaran tidak formal dan ruang 
pembudayaan STI, terutama di Planetarium Negara dan Pusat 
Sains Negara akan ditransformasi untuk diguna sepenuhnya 


dalam menyampaikan pembelajaran STEM yang berkesan dan 
menyeronokkan. Transformasi ini juga akan melibatkan penubuhan 
beberapa pusat sains di peringkat wilayah. Di samping itu, program 
kanak-kanak inovatif dan kreatif yang menyediakan pembelajaran 
praktikal secara tidak formal akan diperkenal untuk memupuk 
pemikiran kreatif serta menerapkan kemahiran mencipta dan 
keusahawanan dalam kalangan murid sekolah. 


Meningkatkan Keberkesanan Program Komunikasi 
dan Kesedaran 


Keberkesanan program komunikasi dan kesedaran mengenai STI 
akan dipertingkat melalui penubuhan jawatankuasa yang akan 
menyelaras dan mengintegrasi hebahan semua maklumat yang 
dihasilkan oleh pelbagai agensi. Libat urus strategik antara agensi 
kerajaan, perusahaan sosial dan organisasi masyarakat sivil akan 
dipergiat bagi menyebar luas manfaat pendidikan STEM dalam 
kalangan rakyat. Di samping itu, promosi pendidikan STEM akan 
dipertingkat untuk memperluas jangkauan. Promosi ini akan 
dilaksana melalui pelbagai platform termasuk media sosial, program 
realiti maya dan gamifikasi. Program Duta Muda Sains pula akan 
dipergiat untuk menggalakkan murid sekolah memilih bidang STEM. 
Lebih ramai belia akan dilatih sebagai jurucakap sains dan dilantik 
sebagai duta untuk memperkukuh pelaksanaan pementoran rakan 
sebaya dan merangsang aspirasi dalam pembelajaran STEM. 


Bidang Keutamaan D 


Memanfaatkan Potensi Teknologi 
Termaju 


Pengukuhan keupayaan teknologi adalah penting bagi memastikan 
pertumbuhan ekonomi yang mampan. Komponen utama 
pengukuhan ini adalah untuk memperkasa lebih ramai bakat 
tempatan daripada sekadar pengguna kepada pembangun dan 
pencipta teknologi dengan memberi tumpuan kepada pembangunan 
dan penggunaan teknologi termaju termasuk teknologi teras (deep 
technology). Dalam tempoh RMKe-12, usaha akan dipergiat untuk 
mempercepat kesediaan mendepani 4IR termasuk menerima guna 
teknologi baru muncul dalam pembangunan produk baharu. 


Strategi (o Mempercepat Kesediaan 
D1 Mendepani Revolusi Perindustrian 
Keempat 

Strategi D1 


Mempercepat Kesediaan Mendepani Revolusi 
Perindustrian Keempat 


4IR memberi impak kepada kehidupan manusia dengan mewujudkan 
peluang dan pada masa yang sama boleh menimbulkan risiko. 
Teknologi 4IR yang dimanfaatkan sebaiknya boleh merangsang 
pertumbuhan ekonomi dan meningkatkan kesejahteraan sosial. 
Perkembangan 4IR merangkumi transformasi menyeluruh semua 
sektor ekonomi dan masyarakat yang akan merubah keseluruhan 
sistem pengeluaran, pengurusan dan tadbir urus serta cara hidup. 
Oleh itu, inisiatif akan diambil untuk memanfaatkan peluang 
daripada pertumbuhan ekonomi dan mewujudkan ekosistem yang 
kondusif untuk mendapat faedah daripada potensi 4IR serta 
membina kepercayaan dan membangunkan masyarakat digital 
yang inklusif. Inisiatif ini akan menyumbang kepada pertumbuhan 
ekonomi yang seimbang, bertanggungjawab dan mampan. 


Penerimagunaan teknologi 4IR telah membantu mengekang 
penularan pandemik COVID-19 dan menangani impak 
sosioekonomi. Sebagai contoh, penggunaan platform data raya 
yang menyimpan maklumat penduduk daripada pelbagai sumber 
akan membolehkan pengesanan kontak rapat pesakit COVID-19. 
Pengesanan kontak rapat ini membolehkan tindakan segera diambil 
bagi memutuskan rantaian jangkitan. 4IR dan ekonomi digital juga 
akan meningkatkan daya tahan ekonomi. Penjelasan ringkas dalam 
memanfaatkan 4IR bagi mencapai kemakmuran bersama adalah 
seperti ditunjukkan dalam Kotak 11-3. 

Kotak 11-3 
Memanfaatkan 4IR bagi Mencapai Kemakmuran Bersama 


Perkembangan 4IR merubah cara nilai dicipta, ditukar dan dikongsi dengan pertumbuhan secara eksponen dan bukan linear. Perkembangan 
ini menggabungkan ruang digital, fizikal dan biologi yang memberi kesan bukan sahaja kepada sektor pembuatan, malah kepada kebanyakan 
industri di seluruh dunia. la juga memberi kesan kepada kerajaan dan masyarakat. Bagi memanfaatkan peluang pertumbuhan daripada 4IR, 
penyediaan persekitaran yang kondusif adalah penting untuk menggalakkan inovasi. 4IR membolehkan Malaysia mencapai pertumbuhan 
yang lebih seimbang, bertanggungjawab dan mampan, sejajar dengan WKB 2030 dan Agenda 2030. Dengan memanfaatkan 4IR sewajarnya, 
Malaysia akan meningkatkan kecekapan ekonomi, produktiviti dan kualiti hidup serta menambah baik pengurusan perubahan iklim. Contoh 
manfaat perkembangan teknologi 4IR kepada negara adalah seperti di bawah. 


pembangunan mencapai 85X pada 2 Daya huni bandar 
bandar tahun 2020 | r 


Sa E Perancangan dan WM Kadar urbanisasi dijangka 

E All kenderaan di Lembah | AE MAN RAN ana Tea Dia Pulangan produktiviti 
5 8 Klang pada tahun 2020 E | | 

Penyampaian 
perkhidmatan 
kerajaan 


Sumber: Fourth Industrial Revolution for the Earth (PwC 2017) dan Analisis oleh PwC 


Memanfaatkan Peluang Pertumbuhan Ekonomi yang 
Muncul daripada Potensi Revolusi Perindustrian 
Keempat 

Malaysia akan memanfaatkan kelebihan negara-negara ASEAN 
untuk menarik lebih banyak pelaburan dalam teknologi 4IR, 


terutama daripada syarikat unicorn global. Usaha akan dipergiat 
untuk mewujudkan ekosistem yang kondusif, termasuk 


Paparan 11-3 

meningkatkan keupayaan PMKS dan menambah baik penyelarasan 
dalam melaksana program dan inisiatif sedia ada. Usaha ini akan 
memudahkan lagi urusan menjalankan perniagaan di negara ini. 
Peluang pertumbuhan daripada 4IR dan potensi risiko yang muncul 
daripada trend mega memerlukan penggunaan teknologi 4IR dalam 
pelbagai sektor ekonomi. Bagi tujuan ini, 10 sektor berpotensi akan 
diberi tumpuan untuk menyokong anjakan strategik dalam ekonomi, 
seperti ditunjukkan dalam Paparan 11-3. 


Sektor yang berpotensi menggunakan teknologi Revolusi Perindustrian 


Keempat 


El) 


SO; 


Perdagangan E Pengangkutan : Pelancongan : Kewangan dan : Utiliti 


borong dan runcit ¿ dan logistik 


VS. a 


E 

Strategi negara mengenai kecerdasan buatan (Al) dan blockchain 
akan dibangunkan sebagai panduan dalam memacu pertumbuhan 
setiap sektor dalam ekonomi. Pelan Hala Tuju Strategik Internet 
of Things (loT) Kebangsaan akan diperkemas untuk memastikan 
penggunaan loT dapat memberi manfaat sepenuhnya kepada 
rakyat. Di samping itu, taman inovasi 4IR akan diwujudkan 
untuk menyediakan testbed yang terkawal serta menghimpunkan 
penyedia teknologi 4IR bagi menggalakkan penciptaan teknologi 
baharu. Taman ini akan menyediakan akses kepada PMKS dan 
inovator untuk membangunkan produk dan penyelesaian dengan 
menggunakan teknologi baru muncul seperti Al, loT dan analitis 
data raya. Taman ini juga akan disokong oleh perkhidmatan 
utama yang berkeupayaan 5G seperti pengkomputeran awan dan 
superkomputer. 


Mewujudkan Ekosistem yang Kondusif untuk 
Memanfaatkan Potensi Revolusi Perindustrian 
Keempat 


Pusat Forum Ekonomi Dunia (WEF) bagi 4IR akan ditubuhkan 
menggunakan model guadruple helix yang melibatkan kerajaan, 
industri, akademia dan masyarakat. Di bawah pusat ini, rangka 
kerja dasar dan mekanisme tadbir urus akan disediakan melalui 
kerjasama global. Regulatory sandbox akan terus diperluas 
melangkaui teknologi kewangan kepada lain-lain teknologi dalam 
pelbagai sektor. Peluasan ini akan membolehkan syarikat dalam 
peringkat permulaan dan inovator untuk menguji produk dan 
perkhidmatan di bawah persekitaran yang terkawal dan diselia. 

Di samping itu, insentif yang dikaitkan dengan pencapaian bagi 
penerimagunaan teknologi 4IR akan diperluas kepada sektor bukan 
pembuatan untuk memperoleh faedah 4IR dan memanfaatkan 
peluang pertumbuhan ekonomi. Dana teknologi yang khusus 

akan diwujudkan bagi menggalakkan syarikat, khususnya PMKS 
untuk menerima guna teknologi 4IR. Sumber dana tersebut 
sebahagiannya akan diperoleh daripada tambahan levi yang dikutip 
melalui mekanisme levi pelbagai peringkat untuk pekerja asing. 
Latihan kemahiran berkaitan 4IR pula akan disedia oleh pelbagai 
institusi latihan kemahiran dengan kerjasama pemain industri untuk 
memenuhi permintaan industri. 


Membina Kepercayaan dan Membangunkan 
Masyarakat Digital yang Inklusif 


Langkah akan diambil untuk memudah cara dan membolehkan 
masyarakat memperoleh manfaat daripada 4IR. Infrastruktur 
perkongsian data terbuka akan dinaik taraf bagi membolehkan 
akses kepada maklumat digital oleh sektor awam dan swasta, 
akademia dan rakyat. Selain itu, garis panduan dan peraturan 
mengenai perlindungan data peribadi dan perkongsian data akan 
diperkukuh bagi memastikan data dilindungi daripada serangan 
siber dan penggunaan yang tidak beretika. Rangka kerja dan 
piawaian etika berhubung pembangunan, penyebaran dan 
penggunaan teknologi juga akan diperkenal untuk memastikan 
penggunaan teknologi yang bertanggungjawab. Pelaksanaan 
program tindak balas, pengawasan dan penyeliaan bagi keselamatan 
siber akan diperkukuh untuk melindungi negara daripada sebarang 
kemungkinan ancaman siber. 


Infrastruktur dan peralatan digital bagi memodenkan operasi 

dan proses kerajaan akan ditambah baik untuk memastikan 
penyampaian perkhidmatan yang berkesan. Usaha akan dipergiat 
untuk membangunkan pengetahuan teknikal dalam pelbagai disiplin 
dan kemahiran analitis data dalam kalangan penjawat awam. 
Tumpuan juga akan diberi untuk menerapkan teknologi 4IR dalam 
perkhidmatan penjagaan kesihatan, pengangkutan awam serta 
pengurusan dan pencegahan bencana bagi menambah baik kualiti 
hidup rakyat. 


Kesimpulan 


Dalam tempoh RMKe-11, langkah untuk mempercepat inovasi dan penerimagunaan 
teknologi telah menyumbang kepada pembangunan sosioekonomi negara. Walau 
bagaimanapun, kemajuan utama seterusnya adalah memastikan lebih ramai rakyat 
Malaysia untuk menguasai pendigitalan dan menerima guna teknologi 4IR. Dalam 
tempoh RMKe-12, pendekatan bersepadu akan dilaksana untuk melonjakkan 
pendigitalan dan penerimagunaan teknologi termaju bagi mentransformasi Malaysia 
menjadi ekonomi berasaskan teknologi tinggi. Usaha ini akan direalisasikan antaranya 
melalui pengukuhan infrastruktur asas dengan menjadikan perkhidmatan telekomunikasi 
sebagai utiliti awam, memupuk bakat tersedia masa hadapan untuk mengambil bahagian 
dalam ekonomi digital serta meningkatkan pengkomersialan hasil R&D dan pelaburan. 
Pelaksanaan inisiatif ini akan meningkatkan lagi daya saing dan daya tahan negara 
melalui penyertaan inklusif dalam pertumbuhan bidang baharu seperti ekonomi digital 
dan ekonomi hijau. 


Memperkukuh Kecekapan Infrastruktur ¿¿ 

Menyelaraskan Inisiatif Pengangkutan 
Meningkatkan Ketersambungan Merentas Wilayah 
Peningkatan Perkongsian Mod Pengangkutan Awam 
Pendigitalan Perkhidmatan Logistik 


Ketersambungan Batuan Pertama dan Akhir yang Kurang Cekap 
Industri Pengangkutan dan Logistik yang Kurang Berdaya Saing 
Tadbir Urus dalam Pengangkutan dan Logistik yang Lemah 


Bidang Keutamaan A 
Memastikan Mobiliti Penumpang yang Bersepadu, Mampu Bayar, 
Berdaya Harap dan Lancar 


Bidang Keutamaan B 
Memacu Industri Pengangkutan dan Logistik Agar Berdaya Saing 

Pendahuluan 


Infrastruktur pengangkutan dan logistik merupakan antara pemboleh daya utama kepada 
pembangunan sosioekonomi. Dasar pengangkutan negara adalah untuk menyediakan 
perkhidmatan pengangkutan dan logistik yang selamat, berdaya harap, mampu bayar 

dan mampan. Dalam tempoh RMKe-11, penekanan telah diberi kepada pembangunan 
sistem pengangkutan yang bersepadu berdasarkan keperluan melalui penambahbaikan 
ketersambungan merentasi mod pengangkutan dan wilayah serta peningkatan kecekapan. 
Sektor logistik pula memberi tumpuan kepada peningkatan kecekapan infrastruktur fret. 
Kesemua inisiatif ini telah meningkatkan kualiti perkhidmatan pengangkutan dan logistik serta 
menambah baik ketersambungan terutama di kawasan yang kurang mendapat liputan. Di 
samping itu, penggunaan pengangkutan awam juga telah meningkat. Walau bagaimanapun, 
cabaran berkaitan ketersambungan batuan pertama dan akhir, daya saing serta tadbir urus 
sektor pengangkutan dan logistik masih wujud. 


RMKe-12 bertujuan untuk meningkatkan lagi kecekapan perkhidmatan pengangkutan dan 
logistik. Tumpuan akan diberi kepada usaha untuk menyediakan sistem pengangkutan yang 
bersepadu, mampu bayar, berdaya harap dan lancar. Rancangan ini juga akan meningkatkan 
daya saing industri serta memperkukuh rangka kerja institusi dan kawal selia sektor ini. 
Peningkatan kecekapan dalam perkhidmatan pengangkutan dan logistik akan menyumbang 
kepada pembangunan ekonomi yang mampan dan peningkatan kesejahteraan rakyat. 

Pencapaian Rancangan 
Malaysia Kesebelas, 2016-2020 


Dalam tempoh RMKe-11, rangkaian infrastruktur pengangkutan 
telah diperluas untuk menyediakan ketersambungan dan kualiti 
perkhidmatan yang lebih baik. Penambahbaikan dalam sistem 
pengangkutan juga telah meningkatkan kapasiti lapangan terbang 
dan pelabuhan. Inisiatif berkaitan pengangkutan telah diselaras 
melalui Dasar Pengangkutan Negara (DPN), 2019-2030. Selain itu, 
usaha telah dilaksana bagi memperkukuh fasilitasi perdagangan, 
menambah baik ketersambungan batuan pertama dan akhir serta 
mendigitalkan perkhidmatan logistik. 


Pencapaian Sasaran Terpilih 


Lima sasaran telah ditetapkan bagi sektor pengangkutan dan 
logistik seperti ditunjukkan dalam Paparan 12-1. Dua daripada lima 
sasaran telah dicapai, iaitu penubuhan Suruhanjaya Penerbangan 
Malaysia (MAVCOM) pada tahun 2016 dan pelancaran DPN pada 
tahun 2019. Walau bagaimanapun, MAVCOM akan digabungkan 
dengan Pihak Berkuasa Penerbangan Awam Malaysia (CAAM) 

bagi merasionalisasi sektor penerbangan. Penggabungan ini akan 
membolehkan tadbir urus teknikal dan komersil disatukan di bawah 
satu entiti. 


Sasaran 40% perkongsian mod pengangkutan awam pada tahun 
2020 tidak dapat dicapai disebabkan oleh ketersambungan, 
kebolehcapaian dan keboleharapan perkhidmatan yang tidak 
mencukupi serta keengganan masyarakat untuk beralih daripada 
menggunakan kenderaan persendirian serta impak COVID-19. 
Selain itu, pertumbuhan tahunan bagi subsektor pengangkutan 
dan penyimpanan adalah pada kadar -3.9X berbanding sasaran 
7.3%. Prestasi yang rendah ini terutama disebabkan oleh impak 
COVID-19, persaingan yang sengit daripada negara jiran, 
ketidakcekapan fasilitasi perdagangan serta pertumbuhan ekonomi 
dunia yang perlahan. Malaysia hanya berada pada kedudukan ke- 
41 daripada 160 negara berdasarkan Laporan Indeks Pencapaian 
Logistik Bank Dunia 2018 (LPI). Kedudukan ini disebabkan 

oleh penurunan skor bagi semua enam indikator, iaitu proses 
pelepasan kargo, infrastruktur, perkhidmatan logistik, pengesanan 
dan penjejakan, harga serta ketepatan masa. Kelewatan dalam 
pembangunan sistem Ubiquitous Customs (uCustoms) yang 
sepatutnya siap pada 2017 turut menjejaskan kedudukan Malaysia 
dalam LPI. 

Paparan 12-1 
Rancangan Malaysia Kesebelas: Pencapaian Sasaran Terpilih 


Pembangunan Sistem Pengangkutan Bersepadu Berdasarkan Keperluan 


Penubuhan 


MAVCOM pada 
1 Mac 2016 


405 21% 


2020 2018 2020 2016 
Perkongsian Mod Pengangkutan Penubuhan Suruhanjaya 
Awam di GKL/KV Penerbangan Malaysia (MAVCOM) 


sebagai Pengawal Selia 


Penjanaan Pertumbuhan Logistik dan Peningkatan Fasilitasi Perdagangan 


D 41 7.3% -3,9% 


Teratas 


2020 2018 2018-2020 2018-2020 
Kedudukan dalam Indeks Pertumbuhan Tahunan untuk 
Pencapaian Logistik Bank Dunia Subsektor Pengangkutan dan 


Penyimpanan 


Penyelarasan Inisiatif menerusi Dasar Pengangkutan Negara 


Dilancarkan 


DPN Rada O Sasaran 


17 Oktober 


2 @ Prestasi 
2020 2019 Sasaran Dicapai 


Dasar Pengangkutan Negara A SDG 
aS 
(DPN), 2019-2030 

Pencapaian Inisiatif Terpilih 


Menyelaraskan Inisiatif Pengangkutan 


DPN diperkenalkan untuk menyelaras inisiatif pengangkutan yang 
tidak bersepadu antara Kerajaan Persekutuan dan kerajaan negeri, 
antara kementerian, agensi dan pihak berkuasa pengangkutan. 
Dasar ini bertujuan memastikan penggunaan sumber yang cekap 
dan berkesan. Di bawah DPN, pelaksanaan pelbagai inisiatif 
pengangkutan adalah berpandukan lima teras dasar iaitu tadbir 
urus, penyelenggaraan infrastruktur pengangkutan, keselamatan, 
ekosistem pengangkutan hijau dan pengantarabangsaan 
perkhidmatan pengangkutan. Visi DPN adalah untuk 
membangunkan sektor pengangkutan mampan yang berupaya 
memacu pertumbuhan ekonomi dan meningkatkan kesejahteraan 
rakyat. 


Pelan Pembangunan Rangkaian Jalan Raya (HNDP) 2030 telah 
dirangka pada tahun 2020 sebagai pelan induk yang komprehensif 
dan sistematik bagi menaik taraf dan membina jalan raya baharu. 
Pelan ini akan dijadikan rujukan bagi perancangan pembangunan 
pada peringkat persekutuan, negeri dan pihak berkuasa tempatan 
(PBT). HNDP juga akan menyokong kelancaran pergerakan orang 
dan barangan, seterusnya menyumbang kepada pertumbuhan 
ekonomi dan kemakmuran. 


Meningkatkan Ketersambungan Merentas 
Wilayah 


Usaha untuk meningkatkan ketersambungan merentas wilayah 
adalah termasuk pembinaan lebuh raya dan projek rel. 

Dalam hubungan ini, kawasan yang kurang mendapat liputan 
diberikan keutamaan. Antara lain, Central Spine Road (CSR) yang 
menghubungkan Bentong, Pahang dengan Kuala Krai, Kelantan 
sedang dibina secara berfasa. Pada masa ini, tujuh daripada 26 
sub-pakej jajaran CSR dari Merapoh ke Seberang Jelai, Pahang 
telah siap dibina. Kemajuan kerja sehingga akhir tahun 2020 adalah 
sebanyak 58.2% dan pembinaan baki jajaran dijangka siap pada 
tahun 2025. Selain itu, pembinaan Lebuhraya Kota Bharu-Kuala 
Krai (KBKK) di Kelantan sedang dilaksana secara berfasa dan dua 
daripada lapan sub-pakej KBKK dari Pasir Hor ke Ketereh telah 
siap pada tahun 2019. Kemajuan kerja sehingga akhir tahun 2020 
adalah sebanyak 37.8% dan baki jajaran dari Ketereh ke Kuala Krai 


dijadualkan siap pada tahun 2025. Di samping itu, kerja awalan 
bagi Lebuhraya Pantai Timur 3 (LPT3) seperti siasatan dan kerja 
ukur tanah serta penilaian impak trafik yang bermula pada tahun 
2020 dijadualkan siap pada suku kedua tahun 2022. Cadangan 
pembinaan LPT3 yang akan menghubungkan Gemuruh, Terengganu 
ke Tok Bali, Kelantan dijangka menyediakan perjalanan yang lebih 
lancar di pantai timur di samping merancakkan aktiviti ekonomi di 
sepanjang koridor ini. 


Pan Borneo Sabah telah dimulakan pada tahun 2016 untuk 
menyediakan ketersambungan jalan dari Sindumin ke Tawau. 
Kemajuan kerja sehingga akhir tahun 2020 adalah sebanyak 44% 
dan dijangka siap pada tahun 2024 untuk 281 km. Selain itu, Pan 
Borneo Sarawak dari Telok Melano ke Miri telah mencatatkan 
kemajuan kerja sebanyak 59.4% sehingga akhir tahun 2020 dan 
dijangka siap pada tahun 2022. Projek ini apabila siap kelak 
dijangka menambah baik kebolehcapaian dan ketersambungan 
serta menggalakkan lagi pembangunan ekonomi di Sabah dan 
Sarawak. 


Lima lebuh raya masih dalam pembinaan bagi menambah baik 
ketersambungan dan mengurangkan kesesakan di Greater Kuala 
Lumpur/Klang Valley (GKL/KV). Lebuh raya tersebut adalah 
Lebuhraya Bertingkat Sungai Besi-Ulu Kelang (SUKE), Lebuhraya 
Bertingkat Damansara-Shah Alam (DASH), Lebuhraya Lembah Klang 
Timur (EKVE), Lebuhraya Setiawangsa-Pantai (SPE) dan Lebuhraya 
Putrajaya-KLIA (MEX II). Semua lebuh raya ini dijadualkan siap 
pada suku keempat tahun 2021. Manakala, Lebuhraya Pantai Barat 
(WCE) daripada Banting, Selangor ke Taiping, Perak dijangka siap 
pada tahun 2024. 


Dua projek utama rel, iaitu Landasan Berkembar Elektrik Gemas- 
Johor Bahru (GJB) dan Landasan Keretapi Pantai Timur (ECRL) 
berada pada peringkat pembinaan yang berbeza pada tahun 2020. 
GJB merupakan jajaran akhir landasan berkembar elektrik dari 
Padang Besar, Perlis ke Johor Bahru, Johor yang akan menawarkan 
Perkhidmatan Tren Elektrik (ETS), dijadualkan siap pada tahun 
2023. Peluasan jajaran ini akan meningkatkan keupayaan rel 
sehingga 10 kali ganda dan mengurangkan tempoh perjalanan. 
Kotak 12-1 memberi penjelasan tentang ETS. Selain itu, pembinaan 
ECRL yang telah dimulakan semula pada tahun 2019 dijangka 

siap pada tahun 2026. Pada masa ini, jajaran dari Dungun ke 
Mentakab sedang dalam pembinaan. Projek yang menghubungkan 
wilayah timur dan barat ini akan mengurangkan tempoh perjalanan 
di samping melonjakkan aktiviti perdagangan dan ekonomi di 
sepanjang jajaran. 

Kotak 12-1 


Kejayaan Perkhidmatan Tren 
Elektrik (ETS) 


Perkhidmatan Tren Elektrik (ETS) yang dikendalikan oleh 
Keretapi Tanah Melayu Berhad telah dilancarkan pada 10 Ogos 
2010. ETS menyediakan perkhidmatan kereta api penumpang 
yang lebih pantas dengan kelajuan 140 kilometer sejam di 
antara Kuala Lumpur dan Ipoh. Perkhidmatan ETS bermula 
dengan lima set kereta api elektrik yang mempunyai enam 
gerabak setiap set dan berupaya untuk membawa sehingga 350 
penumpang. Pada tahun 2011, purata penumpang ETS adalah 
seramai 2,500 orang sehari. 


Bilangan set kereta api telah ditambah pada tahun 2015 

bagi membolehkan lebih banyak perjalanan dan meluaskan 
liputan perkhidmatan untuk memenuhi permintaan penumpang 
yang semakin meningkat. Dengan pertambahan tersebut, 
perkhidmatan ETS telah meliputi bandar utama di antara Gemas 
dan Padang Besar dengan menghubungkan Kuala Lumpur, Ipoh, 
Butterworth dan Alor Setar. 


Penumpang ETS pada tahun 2015 telah mencapai 5,500 
penumpang sehari, iaitu meningkat lebih sekali ganda 
berbanding tahun 2011. Bilangan tersebut telah meningkat 
kepada 11,000 penumpang sehari selepas tempoh dua tahun. 
Perkhidmatan ETS telah dipertingkat bagi memenuhi permintaan 
perkhidmatan pengangkutan antara bandar. Pada tahun 2019, 
sebanyak sembilan set kereta api baharu telah dilengkapi 
dengan gerabak kelas perniagaan. Perkhidmatan ini dijangka 
meningkat sehingga 44 perjalanan sehari dengan sasaran 
bilangan penumpang mencapai 12,000 orang sehari pada 
Disember 2020. 


ETS dijangka memperluas perkhidmatan ke Johor Bahru 
apabila projek Landasan Berkembar Elektrik Gemas-Johor 
Bahru siap pada tahun 2023. Peluasan perkhidmatan ini akan 
menyediakan perjalanan yang lebih selesa dan menambah baik 
ketersambungan rel bagi penumpang jarak jauh di sepanjang 
pantai barat Semenanjung Malaysia, di antara Johor Bahru dan 
Padang Besar. 


Akses dan kapasiti pelabuhan telah ditambah baik untuk memenuhi 
permintaan industri dan memudah cara perdagangan. Lembaga 
Pelabuhan Klang (LPK) telah mendalamkan alur pelayaran selatan 
daripada 16.5 meter kepada 18 meter pada tahun 2016 bagi 
membolehkan kapal bersaiz besar dengan muatan sehingga 18,000 
twenty-footer equivalent units (TEUs) berlabuh. Kerja menaik taraf 
kapasiti pelabuhan telah dilaksana termasuk pengubahsuaian tiga 
dermaga di Northport dan pembinaan sebuah dermaga baharu 

di Westports, Pelabuhan Klang, Selangor. Selain itu, 12 kren 
tambahan telah dipasang di Pelabuhan Tanjung Pelepas (PTP), 
Gelang Patah, Johor bagi meningkatkan kecekapan pengendalian 
kargo. Hasilnya, PTP telah mengendalikan sebanyak 9,077,485 
TEUs pada tahun 2019, iaitu peningkatan jumlah kontena sebanyak 
13.1% berbanding tahun 2016. Usaha meningkatkan akses 

dan kapasiti pelabuhan telah menyumbang kepada keupayaan 
pelabuhan untuk kekal berdaya saing. Pelabuhan Klang kekal 
berada di kedudukan ke-12 sejak tahun 2016, manakala PTP 
berada di kedudukan ke-19 dalam kedudukan Pelabuhan Kontena 
Dunia pada tahun 2019. 


Pembangunan dan kerja menaik taraf lapangan terbang dan 
sistem penerbangan yang berterusan telah menyumbang kepada 
pergerakan pesawat yang meningkat, pendaratan pesawat yang 
lebih selamat dan perkhidmatan lapangan terbang yang lebih 
berkualiti. Usaha ini, antara lain telah meningkatkan jumlah 
penumpang kepada 102 juta orang pada tahun 2018, iaitu 
kenaikan sebanyak 12% berbanding tahun 2016. Beberapa projek 
telah siap pada tahun 2018 termasuk menaik taraf Lapangan 
Terbang Antarabangsa Langkawi dan pemasangan sistem simple 
approach light di Lapangan Terbang Antarabangsa Kuching. Di 
samping itu, Pusat Kawalan Trafik Udara Lapangan Terbang Kuala 
Lumpur baharu yang dijadualkan siap pada Ogos 2021 dijangka 
meningkatkan bilangan pergerakan pesawat daripada 68 kepada 
108 sejam. Lapangan terbang baharu di Mukah telah siap pada 
April 2021. Manakala, kerja menaik taraf Pusat Kawalan Trafik 
Udara Lapangan Terbang Antarabangsa Kota Kinabalu telah 
dimulakan pada tahun 2019 dan dijadualkan siap pada tahun 
2023. Pembinaan dan kerja-kerja menaik taraf ini akan terus 
meningkatkan kecekapan perkhidmatan lapangan terbang dan 
pengurusan trafik udara. 


Peningkatan Perkongsian Mod Pengangkutan 
Awam 


Pelbagai projek telah dilaksanakan untuk meningkatkan perkongsian 
mod pengangkutan awam di samping menangani masalah 
kesesakan dalam bandar, terutama di GKL/KV. Dua projek rel 
utama telah berjaya disiapkan, iaitu Transit Aliran Massa Laluan 

1 (MRT 1) dan Transit Rel Ringan Laluan 2 (LRT 2). MRT 1 

dari Sungai Buloh ke Kajang yang siap pada tahun 2017 telah 
mengurangkan kesesakan trafik di pusat bandar. Di samping itu, 
perkhidmatan bas perantara MRT diperkenal kepada pengguna 
untuk ketersambungan batuan pertama dan akhir. LRT 2 dari Putra 
Heights ke Kelana Jaya dan Sri Petaling yang siap pada tahun 2016 
telah melengkapkan laluan antara Laluan Kelana Jaya dan Laluan 
Ampang. Pembinaan MRT 2 dari Sungai Buloh ke Putrajaya yang 
bermula pada tahun 2018 dijadualkan siap pada tahun 2022. MRT 
2 akan terus meningkatkan perkongsian mod pengangkutan awam 
dengan unjuran penumpang seramai 345,170 orang sehari selepas 
tiga tahun memulakan operasi. Selain itu, Projek Sambungan 
Terminal Subang SkyPark yang telah siap dan mula beroperasi pada 
tahun 2018 telah menyediakan pengangkutan awam berasaskan 

rel yang menghubungkan penumpang ke Lapangan Terbang Sultan 
Abdul Aziz, Subang, Selangor. 


Satu lagi usaha utama yang telah dilaksana untuk meningkatkan 
perkongsian mod pengangkutan awam ialah pengenalan insentif 
pas tanpa had My100 dan My50 bagi penumpang rel dan bas 
pada tahun 2019. Sebanyak 1.5 juta pas My100 dan 43,137 pas 
My50 telah dijual sejak diperkenal. Selain itu, pas tanpa had My30 
telah diperkenal bermula 15 Jun 2020 bagi tempoh 6 bulan untuk 
mengurangkan impak COVID-19 serta mengurangkan kos sara 
hidup. Sebanyak 863,336 pas My30 telah dijual sejak dilancarkan. 
Dalam menyediakan alternatif kepada mod pengangkutan 

awam, rangka kerja kawal selia baharu mengenai perkhidmatan 
e-panggilan telah dikuatkuasakan sepenuhnya pada Oktober 

2019 untuk melindungi penyedia perkhidmatan dan memastikan 
keselamatan penumpang. 


Pelbagai langkah telah diambil untuk meningkatkan 
ketersambungan rel antara bandar seperti pelaksanaan Projek 
Landasan Berkembar Lembah Klang (KVDT) Fasa 1 dari Rawang ke 
Salak Selatan. Projek ini dijadualkan siap pada tahun 2021 untuk 
menambah baik selang masa perkhidmatan daripada 15 minit 
kepada 7.5 minit. Selain itu, pelaksanaan KVDT Fasa 2 dari Salak 
Selatan ke Seremban dan Simpang Pelabuhan Klang ke Pelabuhan 
Klang telah bermula pada tahun 2020 dan dijadualkan siap pada 
tahun 2026. Kerja-kerja menaik taraf ini akan menambah baik 
perkhidmatan KTM Komuter dan meningkatkan pengangkutan 
kargo melalui rel. 


Pendigitalan Perkhidmatan Logistik 


Langkah untuk mendigitalkan perkhidmatan logistik telah dilaksana 
bagi meningkatkan lagi kecekapan dan daya saing serta memastikan 
pergerakan barangan yang lancar. Zon Perdagangan Bebas Digital 
(DFTZ) yang dilancarkan pada tahun 2017 menyediakan zon fizikal 
dan maya bagi memudahkan perusahaan kecil dan sederhana 

(PKS) untuk mengambil manfaat daripada pertumbuhan ekonomi 
digital dan aktiviti e-dagang rentas sempadan. Terdapat sebanyak 
26 penyedia platform dalam DFTZ seperti Alibaba, Lazada dan 
eBay yang melibatkan 9,200 PKS tempatan yang mengeksport 
keluaran melalui platform ini. Pos Malaysia telah menubuhkan Hab 
eFulfillment yang menyediakan perkhidmatan logistik yang menyeluruh 
meliputi pergudangan, pemprosesan pesanan dan penghantaran 
bagi kargo udara melalui e-dagang. Selain itu, LPK telah menguat 
kuasa sepenuhnya penggunaan Port Klang Net yang membolehkan 
pengesanan barangan di kawasan pelabuhan dibuat pada masa 
sebenar. PTP dan Pelabuhan Johor juga telah menguatkuasakan 
penggunaan Marine Resource Management System dan Sistem 
Pemantauan dan Maklumat Trafik Kapal sejak tahun 2018. 


Isu dan Cabaran 


Dalam tempoh RMKe-11, terdapat kemajuan yang signifikan dalam 
perkhidmatan pengangkutan dan logistik. Walau bagaimanapun, 
masih terdapat keperluan untuk mewujudkan ketersambungan yang 
lancar serta perkhidmatan pengangkutan dan logistik yang berdaya 
harap. Antara isu yang dikenal pasti adalah ketersambungan batuan 
pertama dan akhir yang kurang cekap, industri pengangkutan dan 
logistik yang kurang berdaya saing serta tadbir urus yang lemah. 


Isu dan Cabaran 


(o) Ketersambungan Batuan Pertama 
dan Akhir yang Kurang Cekap 


yang Kurang Berdaya Saing 
O) Tadbir Urus dalam Pengangkutan 

Ketersambungan Batuan Pertama dan Akhir 
yang Kurang Cekap 


Prestasi Ketepatan Masa (OTP) yang rendah, tempoh perjalanan 
yang panjang dan ketiadaan pengurusan bagi keperluan perjalanan 
yang menyeluruh telah mengakibatkan perkhidmatan pengangkutan 
awam yang tidak cekap dan tidak berdaya harap. Di samping itu, 
ketersambungan batuan pertama dan akhir yang kurang cekap 
antara mod pengangkutan telah menghalang usaha menyediakan 
perjalanan yang lancar. Penggunaan pengangkutan awam masih 
tidak mencapai sasaran. Kos yang relatifnya rendah untuk memiliki 
kenderaan turut menyumbang kepada keengganan masyarakat 
untuk mengubah tingkah laku daripada menggunakan kenderaan 
persendirian kepada pengangkutan awam. Ini dapat dilihat melalui 
peningkatan bilangan kenderaan yang berdaftar sekitar 6% setahun, 
iaitu daripada 20.2 juta kenderaan pada tahun 2010 kepada 30 
juta kenderaan pada tahun 2018'. Nisbah bilangan kenderaan 
kepada penduduk sebanyak 0.9 pada tahun 2018 adalah yang 
tertinggi di rantau ini. 


Kekangan sumber dalam penyelenggaraan jalan raya melalui kaedah 
pembaikan atau pencegahan masih menjadi isu. Situasi ini semakin 
serius apabila keutamaan diberi kepada penyenggaraan pembaikan 
apabila terdapat kerosakan dan bukannya penyenggaraan 

berjadual. Ini mengakibatkan keadaan jalan raya yang tidak 
memuaskan, seterusnya mengehadkan mobiliti, meningkatkan kadar 
kemalangan di samping mengurangkan jangka hayat jalan raya dan 
meningkatkan kos penyelenggaraan dalam jangka masa panjang. 
Dalam tempoh RMKe-11, hanya 25% peruntukan disediakan 

untuk menyelenggara jalan persekutuan berbanding keperluan 
sebenar. Kekangan sumber kewangan dan keutamaan sumber 

telah menyebabkan permintaan bagi membina dan menyelenggara 
infrastruktur jalan raya tidak dapat dipenuhi. 


Industri Pengangkutan dan Logistik yang 
Kurang Berdaya Saing 


Antara kekangan dalam infrastruktur logistik adalah kelemahan 
ketersambungan batuan akhir ke pintu masuk utama, 
ketidakcukupan kemudahan di pelabuhan dan lapangan terbang 
serta ketidakcekapan perkhidmatan pengangkutan. Kekangan ini 
mengakibatkan kelewatan penghantaran dan kerosakan barangan. 
Ini telah meningkatkan kos pengendalian dan pengangkutan. Di 
samping itu, penggunaan kapal yang mempunyai kapasiti melebihi 
20,000 TEUs oleh syarikat perkapalan yang besar telah memberi 
cabaran dari segi kedalaman alur pelayaran kepada pelabuhan 
utama seperti Pelabuhan Klang dan PTP. 


1 Statistik Pengangkutan Malaysia, 2018. 


Permintaan global untuk perjalanan udara dalam tempoh dua 
dekad akan datang dijangka meningkat sekali ganda kepada 7.2 
bilion penumpang pada tahun 2035? berbanding tahun 2016. 
Walau bagaimanapun, infrastruktur dan kelengkapan bagi Sistem 
Komunikasi, Navigasi dan Pengawasan (CNS) yang digunakan 

pada masa ini berusia lebih 15 tahun yang boleh memberi kesan 
kepada kecekapan dalam pengurusan lalu lintas udara. Oleh yang 
demikian, sistem dan kelengkapan perkhidmatan penerbangan perlu 
ditambah baik bagi memastikan keberkesanan dan kebolehupayaan 
daya saing. 


Ketiadaan pangkalan data berpusat menghalang perancangan 

yang menyeluruh kerana setiap agensi hanya menggunakan data 

di bawah pentadbiran masing-masing. Keadaan ini menyebabkan 
ketidakcekapan dan pembaziran sumber dalam mencapai hasil 
yang diinginkan. Ketiadaan pangkalan data berpusat juga 
mengekang keupayaan untuk menyediakan data analitik bagi tujuan 
perancangan masa hadapan. 


Pelabuhan utama iaitu Pelabuhan Klang, PTP dan Pelabuhan Johor 
telah mempunyai sistem komuniti pelabuhan tersendiri. Sistem ini 
bertujuan untuk mengurus dan memudahkan pergerakan kargo serta 
aliran trafik kapal. Walau bagaimanapun, sistem yang tidak bersepadu 
ini telah menghalang penyelarasan berkesan dan penggunaan 
sepenuhnya perkhidmatan berkaitan pelabuhan dan logistik. 


Pada masa ini, kapasiti landasan kereta api bagi pergerakan 
barangan digunakan hanya pada kadar 30%. Kekurangan 
penggunaan perkhidmatan ini disebabkan oleh kos untuk 
membawa barangan melalui rel secara relatifnya lebih tinggi 
berbanding menggunakan jalan raya. Keadaan ini bertambah teruk 
dengan jadual perjalanan yang terhad bagi kereta api kargo. Ini 
mengakibatkan hanya 1.6% daripada jumlah keseluruhan kargo 
darat diangkut menggunakan rel. Walaupun terdapat rangkaian 

rel di Pelabuhan Klang namun hanya 5% daripada pergerakan 
kargo di pelabuhan tersebut menggunakan rel. Ini disebabkan oleh 
ketidakcekapan perkhidmatan kereta api serta kurang perkhidmatan 
dari pintu ke pintu. Tambahan pula rangkaian rel dari kawasan 
utara dan selatan mengalami kesesakan semasa waktu puncak 

dan keutamaan diberi kepada kereta api penumpang. Oleh itu, 
trak menjadi pilihan untuk mengangkut kargo yang menyebabkan 
kenderaan berat kerap berulang-alik dan mengakibatkan kesesakan 
lalu lintas menuju ke pelabuhan. Selain itu, potensi untuk 
mengangkut barangan pukal khususnya bahan berbahaya dan 
berisiko tinggi menggunakan rel belum diterokai sepenuhnya. Pada 
masa ini, barangan tersebut diangkut menggunakan jalan raya yang 
memberi risiko kepada pengguna jalan raya yang lain dan kawasan 
persekitarannya. 


2 Dasar Pengangkutan Negara, 2019-2030. 

Tadbir Urus dalam Pengangkutan dan 
Logistik yang Lemah 


Penyelarasan yang lemah antara Kerajaan Persekutuan dan 
kerajaan negeri mengenai dasar, perancangan dan pembangunan 
pengangkutan awam masih menjadi cabaran. Keadaan ini 
menghalang perancangan infrastruktur secara optimum di beberapa 
negeri. Tambahan lagi, kekurangan penyelarasan dari segi tarif, 
peraturan dan projek menaik taraf pelabuhan antara pihak 
berkuasa pelabuhan telah mengakibatkan persaingan tidak sihat 
antara pelabuhan. Pasukan Petugas Logistik Kebangsaan (NLTF) 
yang ditubuhkan pada tahun 2015 tidak efektif dalam memantau 
pelaksanaan Pelan Induk Logistik dan Fasilitasi Perdagangan serta 
gagal mengenal pasti hala tuju dasar bagi industri logistik. Selain 
itu, perancangan dan pembangunan lapangan terbang dibuat 
tanpa penyelarasan sewajarnya kerana ketiadaan pelan induk bagi 
menetapkan hala tuju strategik untuk pembangunan lapangan 
terbang. Keadaan ini telah menyebabkan kapasiti terminal di 
kebanyakan lapangan terbang tidak digunakan sepenuhnya. 


Kapasiti dan keupayaan pihak berkuasa yang terhad telah 
meningkatkan bilangan kenderaan melebihi had muatan. Ini 

telah mengakibatkan kesesakan dan kerosakan jalan raya serta 
menjejaskan keselamatan pengguna jalan raya yang lain. Walaupun 
pelbagai inisiatif telah dilaksana untuk menggalakkan penggunaan 
rel sebagai mod pergerakan barangan, pengangkutan menggunakan 
jalan raya masih menjadi mod pilihan bagi penghantar barangan. 


Kewujudan pelbagai agensi yang mengeluarkan permit (PIA) dan 
keperluan mengisi dokumentasi secara manual semasa pelepasan 
kargo menyebabkan kelewatan dalam proses import dan eksport. 
Ini telah menyumbang kepada kesesakan di sempadan. 

Di kebanyakan pintu masuk, pegawai PIA tidak ditempatkan 
sepanjang masa disebabkan kos operasi yang tinggi dan jumlah 
kargo yang rendah. Keadaan ini menyebabkan tempoh pemprosesan 
yang lebih panjang dan meningkatkan kos dalam menjalankan 
perniagaan. Kelewatan melaksanakan sepenuhnya uCustoms turut 
menjejaskan kecekapan pelepasan kargo. 


Pelbagai piawaian alam sekitar telah diperkenal untuk 
menggalakkan pengangkutan mampan. Walau bagaimanapun, 
pemakaian piawaian alam sekitar ini adalah secara sukarela 

yang mengakibatkan penggunaan yang rendah dalam kalangan 
pengendali pengangkutan dan logistik. Kesedaran yang rendah dan 
kekangan kos telah menyebabkan kurangnya kadar pematuhan. 


Perkhidmatan gudang menyokong perniagaan tempatan dan asing 
yang memerlukan perkhidmatan seperti pengurusan kargo, kawalan 
inventori, penyimpanan dan pembungkusan. Walau bagaimanapun, 
penetapan syarat, yuran dan kategori yang berbeza oleh PBT 
menyukarkan dan menaikkan kos menjalankan perniagaan. 
Walaupun perkhidmatan gudang dilesenkan oleh PBT yang 
berkenaan, kualiti perkhidmatan yang disediakan tidak dipantau 
oleh PBT tersebut. Maklumat seperti harga, lokasi, jenis, ruang dan 
saiz, kadar penggunaan serta pengendali gudang adalah terhad. Ini 
telah menghalang perancangan logistik dan membuat keputusan 
yang berkesan. 


Peraturan perkapalan antarabangsa hanya merangkumi keselamatan 
maritim, perlindungan alam sekitar marin, piawaian pembinaan, 
peraturan pelayaran dan kriteria kompetensi anak kapal. Pada masa 
ini, aktiviti komersil dan ekonomi tidak dikawal selia menyebabkan 
herotan pasaran. Penghantar kargo terdedah kepada risiko 

harga yang tidak adil berkaitan dengan deposit untuk kontena, 
penahanan kontena dan caj bayar lewat. 


Hala Tuju: Rancangan Malaysia 
Kedua Belas, 2021-2025 


RMKe-12 akan memberi tumpuan kepada penyediaan perkhidmatan 
infrastruktur pengangkutan dan logistik yang inklusif dan cekap. 
Langkah ini akan dicapai dengan memastikan mobiliti penumpang 
yang bersepadu, mampu bayar, berdaya harap dan lancar. Selain 
itu, usaha untuk memacu industri pengangkutan dan logistik 

agar berdaya saing dan memperkukuh rangka kerja institusi serta 
kawal selia sektor ini akan dilaksana. Objektif utama adalah untuk 
meningkatkan kecekapan kedua-dua sektor ini bagi menyokong 
pertumbuhan ekonomi. 


Hala Tuju: Rancangan Malaysia Kedua Belas, 2021-2025 
Memperkukuh Kecekapan Infrastruktur Pengangkutan dan Logistik 


Bidang Keutamaan A 

Memastikan Mobiliti Penumpang yang 
Bersepadu, Mampu Bayar, Berdaya 
Harap dan Lancar 


Strategi A1 

Meningkatkan Kebolehcapaian kepada Pengangkutan Awam 
Secara Menyeluruh 

Strategi A2 

Menggalakkan Perubahan Tingkah Laku daripada 


Penggunaan Kenderaan Persendirian kepada Pengangkutan 
Awam 


Bidang Keutamaan B 
Memacu Industri Pengangkutan dan 
Logistik Agar Berdaya Saing 


Strategi B1 

Meningkatkan Kecekapan Perkhidmatan 

Strategi B2 

Memanfaatkan Pendigitalan dalam Perkhidmatan 


Bidang Keutamaan C 
Memperkukuh Rangka Kerja Institusi 
dan Kawal Selia 


Strategi C1 
Menambah Baik Tadbir Urus 
Strategi C2 
Menggalakkan Inisiatif Hijau 


Da 
A 

Rancangan Malaysia Kedua Belas: Sasaran Terpilih 


Memastikan Mobiliti Penumpang yang Bersepadu, Mampu Bayar, 
Berdaya Harap dan Lancar 


2021-2025 2025 


Pertumbuhan Tahunan Jumlah 
Penumpang Pengangkutan Awam 
di GKL/KV 


Peningkatan Jumlah Penumpang 
Pengangkutan Udara 


Memacu Industri Pengangkutan dan Logistik Agar Berdaya Saing 


Teratas 


2025 2025 2025 

Kedudukan Pelabuhan dalam Kedudukan Malaysia dalam Peningkatan Jumlah Kargo melalui 
kalangan 10 teratas dalam Indeks Pencapaian Logistik Penggunaan Rel di Wilayah Utara, 

Laporan World Container Ports Bank Dunia Tengah dan Selatan 


Memperkukuh Rangka Kerja Institusi dan Kawal Selia 


Peraturan 


Pergudangan 
Nasional 


2025 


Penyeragaman Peraturan 


Pergudangan 


Indeks 


Pengangkutan | 
Hijau 


2025 


Pembentukan Indeks 


Pengangkutan Hijau Sasaran 


WKB 2030 


© 

Bidang Keutamaan A 


Memastikan Mobiliti Penumpang yang 
Bersepadu, Mampu Bayar, Berdaya 
Harap dan Lancar 


Langkah akan dilaksana untuk memastikan mobiliti penumpang 
yang bersepadu, mampu bayar, berdaya harap dan lancar. Ini 
termasuk meningkatkan kebolehcapaian kepada pengangkutan 
awam secara menyeluruh dan menggalakkan perubahan tingkah 
laku daripada menggunakan kenderaan persendirian kepada 
pengangkutan awam. Pelaksanaan langkah ini akan meningkatkan 
jumlah penumpang pengangkutan awam. 


Strategi Meningkatkan Kebolehcapaian 
A1 kepada Pengangkutan Awam 


Strategi 
A2 


O) Menggalakkan Perubahan Tingkah 
Laku daripada Penggunaan 
Kenderaan Persendirian kepada 
Pengangkutan Awam 


Strategi A1 


Meningkatkan Kebolehcapaian kepada 
Pengangkutan Awam Secara Menyeluruh 


Kebolehcapaian kepada pengangkutan awam secara menyeluruh 
akan ditambah baik dengan menyepadukan pelbagai mod 
pengangkutan dan menggalakkan pembangunan berorientasikan 
transit (TOD). Inisiatif ini akan memastikan ketersambungan antara 
mod pengangkutan yang lebih berkesan di samping meningkatkan 
kecekapan mobiliti dan ketersambungan. Ini akan mengurangkan 
kebergantungan kepada kenderaan persendirian, meningkatkan 
produktiviti dan kesejahteraan rakyat. 


Menyepadukan Mod Pengangkutan 


Penyepaduan pelbagai mod pengangkutan akan meningkatkan 
kecekapan dan memudahkan perjalanan dari segi masa dan kos 
serta keselesaan dan daya harap. Inisiatif ini akan dilaksana dengan 
mewujudkan platform untuk menyelaras dan memanfaatkan 
sepenuhnya jadual perjalanan. Ini akan meminimumkan masa 
menunggu di antara mod pengangkutan yang berlainan. Perancang 
perjalanan yang bersepadu dan berdaya harap akan dibangunkan 
melalui platform ini. Kerjasama antara penyedia perkhidmatan 
pengangkutan awam untuk berkongsi data masa sebenar akan 
dimantapkan bagi memastikan platform ini digunakan dengan 
berkesan. 


Rangkaian rel dan jalan raya akan disepadukan bagi menyediakan 
ketersambungan yang lebih baik antara lapangan terbang, 
pelabuhan, kawasan perindustrian dan bandar. Dalam hubungan ini, 
ECRL akan disambung dengan rangkaian rel sedia ada. la juga akan 
membolehkan akses lebih baik ke lapangan terbang sedia ada dan 
melengkapkan dengan rangkaian jalan raya di wilayah pantai timur. 
Penyepaduan ini akan meningkatkan penumpang pengangkutan 
awam darat, penumpang udara dan pergerakan kargo. 


Meningkatkan Ketersambungan Batuan Pertama dan 
Akhir 


Usaha akan terus dilaksana bagi menambah baik ketersambungan 
batuan pertama dan akhir dalam memastikan kebolehcapaian 
kepada pengangkutan awam. Bagi mengurangkan masa menunggu 
dan tempoh perjalanan, kekerapan bas perantara akan ditingkatkan 
dan laluannya akan dijajarkan semula. Perkhidmatan e-panggilan 
pula akan diintegrasikan dengan MRT dan perkhidmatan 
pengangkutan yang lain. Ini dijangka dapat meningkatkan jumlah 
penumpang pengangkutan awam. 


Usaha untuk menggalakkan penggunaan kenderaan alternatif juga 
akan dilaksanakan dalam menambah baik ketersambungan batuan 
pertama dan akhir. Penggunaan kenderaan mobiliti mikro? akan 
ditingkatkan serta laluan pejalan kaki di kawasan bandar akan 
ditambah baik. Inisiatif ini akan meningkatkan keselamatan dan 
keyakinan pengguna, di samping menggalakkan mobiliti rakyat yang 
aktif. Infrastruktur di nod pengangkutan awam utama juga akan 
dinaik taraf supaya memudahkan pengguna menaiki kenderaan 
mobiliti mikro bagi ketersambungan batuan pertama dan akhir. 


3 Mobiliti mikro merujuk kepada penyambungan beberapa jenis pengangkutan yang 
berbeza dengan menggunakan kenderaan lebih kecil bagi memastikan perjalanan 
lebih cepat dan mudah khususnya perjalanan batuan pertama dan akhir. 

Pilihan perkhidmatan pengangkutan awam yang inovatif dan 
bukan tradisional akan diperkenal di kawasan luar bandar. 

Sistem pengangkutan awam alternatif berasaskan komuniti yang 
menawarkan perkhidmatan yang mampu bayar akan diperkenal. 
Salah satu pilihan adalah sistem dial-a-ride, iaitu perkhidmatan 
berasaskan panggilan telefon yang menyediakan perkhidmatan 
dari pintu ke pintu kepada komuniti yang tidak mempunyai akses 
kepada kemudahan pengangkutan awam konvensional. Strategi 
ini akan menambah baik ketersambungan dan mobiliti serta 
mewujudkan lebih banyak peluang pekerjaan. 


Menggalakkan Pembangunan Berorientasikan Transit 


TOD akan terus diberi penekanan dalam meningkatkan 
kebolehcapaian kepada pengangkutan awam dan ketersambungan 
yang baik dengan kemudahan awam yang lain. Ciri-ciri TOD adalah 
pembangunan bercampur dan berkepadatan tinggi dengan jarak 
berjalan kaki dalam lingkungan 400 meter ke hab pengangkutan. 
TOD akan meningkatkan kecekapan mobiliti, mengurangkan 
kesesakan trafik dan menambah baik ketersambungan batuan 
pertama dan akhir. Konsep TOD telah berjaya dilaksanakan 

di Kuala Lumpur Sentral. Konsep ini akan diterapkan dalam 
perancangan projek rel di beberapa kawasan baharu yang sesuai 
khususnya di sepanjang jajaran pengangkutan awam utama seperti 
MRT 2, GJB dan ECRL. Pembangunan TOD juga akan mengambil 
kira elemen inklusiviti. 


Strategi A2 


Menggalakkan Perubahan Tingkah 

Laku daripada Penggunaan Kenderaan 
Persendirian kepada Pengangkutan Awam 
Perubahan tingkah laku daripada penggunaan kenderaan 
persendirian kepada pengangkutan awam akan digalakkan bagi 


mendorong penggunaan pengangkutan awam sebagai pilihan 
pertama. Kerjasama antara pihak berkuasa berkaitan akan 


dipererat bagi memastikan penguatkuasaan yang berkesan 
terhadap kemasukan kenderaan persendirian ke pusat bandar. 
Mod pengangkutan yang bersesuaian akan dikenal pasti untuk 
dipadankan dengan pola pergerakan rakyat bagi menggalakkan 
perubahan tingkah laku. 


Menggalakkan Penggunaan Pengangkutan Awam 
sebagai Pilihan Pertama Perjalanan 


Kecekapan dan ketersambungan sistem pengangkutan awam 
akan ditambah baik bagi mendorong penggunaan pengangkutan 
awam sebagai pilihan pertama perjalanan. Tambang dinamik bagi 
perkhidmatan ETS akan diperluas untuk menggalakkan penggunaan 
rel antara bandar, di mana tambang ditentukan berdasarkan 
permintaan pasaran. Kadar tambang yang lebih tinggi akan 
dikenakan bagi pembelian saat akhir berbanding perjalanan yang 
telah dirancang awal. Selain itu, pas tanpa had akan diteruskan 
untuk menggalakkan penggunaan perkhidmatan rel dan bas. 
Untuk mengawal kenderaan persendirian masuk ke pusat bandar, 
ruang parkir akan dihadkan dan caj parkir yang lebih tinggi 

akan dikenakan di kawasan yang mempunyai ketersambungan 
pengangkutan awam yang baik. Kerjasama antara Kerajaan 
Persekutuan, kerajaan negeri dan PBT akan diperkukuh untuk 
memudahkan perancangan dan pelaksanaan langkah ini. 


Mengenal Pasti Mod Pengangkutan Awam 


Pola pergerakan masyarakat akan sentiasa dianalisis supaya 
perkhidmatan pengangkutan awam yang paling sesuai disediakan. 
Inisiatif untuk menggalakkan perubahan tingkah laku dan minda 
untuk menggunakan pengangkutan awam akan dilaksanakan. 
Pada masa ini, satu kajian sedang dijalankan untuk mengkaji 

dan mengenal pasti penyatuan mod pengangkutan yang paling 
efisien serta berdaya maju bagi menghubungkan Putrajaya dengan 
Cyberjaya, Bangi dan Kajang. Kajian ini juga akan menentukan 
sama ada infrastruktur rel sedia ada di Putrajaya masih boleh 
digunakan. Hasil kajian ini dapat membantu dalam mengenal pasti 
penyelesaian pengangkutan awam di Putrajaya dan sekitarnya. 


Rancangan Malaysia Kedua Belas, 2021-2025 


12-14 Bab 12: Memperkukuh Kecekapan Infrastruktur Pengangkutan dan Logistik 


Bidang Keutamaan B 


Memacu Industri Pengangkutan dan 
Logistik Agar Berdaya Saing 


Malaysia menyasarkan untuk menjadi hab pengangkutan 

dan logistik di rantau ini menjelang tahun 2025. Beberapa 
inisitiatif akan diperkenal untuk meningkatkan daya saing sektor 
pengangkutan dan logistik. Inisiatif ini meliputi usaha meningkatkan 
kecekapan dan memanfaatkan pendigitalan dalam perkhidmatan 
pengangkutan dan logistik. Pelaksanaan inisiatif ini akan 
menyumbang kepada penambahbaikan proses pengendalian kargo, 
peningkatan jumlah kargo dan pengukuhan perdagangan. 


Strategi Meningkatkan Kecekapan 
B1 Perkhidmatan 


Strategi O) Memanfaatkan Pendigitalan dalam 
B2 Perkhidmatan 


Strategi B1 
Meningkatkan Kecekapan Perkhidmatan 


Inisiatif untuk meningkatkan kecekapan perkhidmatan 
pengangkutan dan logistik akan ditumpukan kepada menambah 
baik infrastruktur dan kapasiti perkhidmatan pelabuhan serta 
mempertingkat ketersambungan batuan akhir. Usaha untuk 
menggalakkan pergerakan barangan pelbagai mod, menaik taraf 
sistem penerbangan dan melaksana penyenggaraan pencegahan 
bagi jalan raya dan jambatan akan turut diberi tumpuan. Ini akan 
memastikan proses pengendalian kargo adalah cekap, sistem 


yang digunakan dalam sektor penerbangan mematuhi piawaian 
antarabangsa serta jalan raya dan jambatan berada dalam keadaan 
baik. Perkhidmatan pengangkutan dan logistik yang berdaya harap 
dan berkesan akan meningkatkan daya saing perniagaan. 


Menambah Baik Kapasiti Infrastruktur dan 
Perkhidmatan Pelabuhan 


Pengendali pelabuhan akan digesa untuk menyediakan 
perkhidmatan yang lebih baik bagi penyelenggaraan, pembaikan 
dan baik pulih (MRO) kapal di bawah kawal selia pihak berkuasa 
pelabuhan. Pengendali pelabuhan akan terus meningkatkan kapasiti 
infrastruktur dan perkhidmatan pelabuhan akan terus dipertingkat 
bagi mengendali kapal yang lebih besar serta menyediakan 
kemudahan pengendalian kargo yang cekap. Kemudahan parkir 
yang lebih sesuai juga akan disediakan untuk prime movers bagi 
mengurangkan kesesakan di pelabuhan semasa waktu puncak. 
Kemudahan dan peralatan pelabuhan akan dinaik taraf dan proses 
kerja akan sentiasa ditambah baik untuk meningkatkan kecekapan 
dan daya saing yang menyeluruh. 


Menambah Baik Ketersambungan Batuan Akhir ke 
Kawasan Pelabuhan Utama 


Ketersambungan batuan akhir ke kawasan pelabuhan utama 
akan ditambah baik untuk mengatasi kesesakan dan menampung 
peningkatan perdagangan pada masa hadapan. Rangkaian rel 
dalam kawasan pelabuhan utama serta akses jalan raya ke 
kawasan pelabuhan utama akan dinaik taraf. Hab kargo di lokasi 
strategik berdekatan dengan pelabuhan akan dikenal pasti untuk 
menyediakan kemudahan logistik yang bersepadu. Hab kargo ini 
akan mengurangkan kekerapan pergerakan keluar masuk trak ke 
kawasan pelabuhan dengan penyediaan perkhidmatan bersepadu 
bagi kargo di luar kawasan pelabuhan. 


Mengguna Pakai Kaedah Pergerakan Kargo Pelbagai 
Mod 


Ketersambungan logistik antara rel, laut dan udara akan ditambah 
baik untuk memastikan kedudukan Malaysia sebagai hab kargo 
yang berdaya maju. Industri logistik digalakkan mengguna 

pakai kaedah pergerakan kargo pelbagai mod untuk menambah 

baik keupayaan perkhidmatan logistik dan mengurangkan kos 
pengedaran kargo. Pergerakan kargo pelbagai mod merupakan 
kaedah penggunaan beberapa mod pengangkutan yang 
menggunakan pembekal perkhidmatan bersepadu dengan satu bil 
muatan. Pembekal perkhidmatan bersepadu akan bertanggungjawab 
untuk penghantaran kargo dalam semua laluan dan mod. 
Perkhidmatan ini akan meningkatkan akses ke kawasan pedalaman 
dan membolehkan pengesanan penghantaran berdasarkan masa 
sebenar. Ini akan menambah baik ketersediaan, daya harap dan 
kecekapan perkhidmatan. Bagi tujuan ini, pelan tindakan akan 
dirangka untuk menyediakan hala tuju yang jelas bagi pergerakan 
kargo pelbagai mod. 


Menaik Taraf Sistem dan Peralatan Sektor 
Penerbangan 


Dalam sektor penerbangan, tumpuan akan diberi untuk 
menggantikan sistem yang lapuk dan peralatan yang usang serta 
menaik taraf infrastruktur. Mekanisme yang bersesuaian untuk 
penyelenggaraan infrastruktur dan aset akan diperkenal. Langkah 
ini akan memastikan pematuhan standard yang ditetapkan oleh 
Pertubuhan Penerbangan Awam Antarabangsa (ICAO) dalam 

sistem pengurusan lapangan terbang dan trafik udara. Sistem 
berpusat akan dibangunkan untuk meningkatkan transmisi data dan 
komunikasi bagi memastikan kecekapan operasi. 


Melaksana Penyenggaraan Pencegahan 


Penyenggaraan pencegahan akan dilaksanakan untuk memanjangkan 
jangka hayat jalan raya dan jambatan. Beberapa projek rintis 
penyenggaraan pencegahan menggunakan bahan termaju dan 
teknologi inovatif telah terbukti dapat memanjangkan jangka 

hayat jalan raya. Kaedah ini akan dilaksana secara berperingkat 
melibatkan penyelenggaraan jalan raya dan jambatan yang akan 
ditentukan. Antara teknologi yang akan digunakan termasuk ultra- 
high performance concrete (UHPC) untuk menampung beban gandar 
yang dibenarkan bagi kenderaan komersil. Penggunaan UHPC akan 
diberi keutamaan bagi mengganti dan menaik taraf jambatan yang 
uzur dan sempit. 


Strategi B2 


Memanfaatkan Pendigitalan dalam 
Perkhidmatan 


Platform gerbang tunggal transaksi akan diguna dan pangkalan data 
bersepadu akan dibangunkan untuk memanfaatkan pendigitalan 
dalam perkhidmatan pengangkutan dan logistik. Inisiatif ini akan 
mempermudah perkongsian maklumat serta mengurangkan kos 

dan masa pemprosesan. Penambahbaikan ini akan meningkatkan 
kecekapan dalam proses pelepasan kargo dan memastikan 
pematuhan kepada piawaian antarabangsa serta menggalakkan 
proses membuat keputusan yang lebih baik. 


Mewujudkan Platform Gerbang Tunggal Transaksi 


uCustoms merupakan sebuah platform gerbang tunggal 

transaksi akan diguna sepenuhnya untuk memudahkan urusan 
perniagaan. Platform ini menyediakan sistem berasaskan web dan 
penyelesaian dari awal ke akhir secara elektronik. Platform ini 
akan menyeragamkan prosedur operasi antara PIA. la juga akan 
menjimatkan kos transaksi dan membolehkan kerja dilakukan di 
mana sahaja. Dalam hubungan ini, setiap pihak berkuasa pelabuhan 
akan membangunkan sistem komuniti pelabuhan sendiri yang 
bersepadu dengan menjadikan Port Klang Net sebagai tanda aras. 
Seterusnya, sistem bersepadu tersebut akan dihubungkan dengan 
uCustoms yang akan meningkatkan kecekapan dan produktiviti 
serta memastikan pematuhan kepada piawaian antarabangsa. 


Membangunkan Pangkalan Data Berpusat 


Pangkalan data berpusat untuk sektor pengangkutan dan logistik 
akan dibangunkan. Pangkalan data ini akan mengandungi peta 
berlapis yang komprehensif dan statistik berkaitan jalan raya, rel, 
penerbangan dan perkhidmatan maritim. la juga akan mengandungi 
maklumat dalam melaksanakan agenda hijau sektor pengangkutan. 
Ini akan menambah baik analisis berasaskan bukti untuk dijadikan 
panduan dalam perancangan, pemantauan, pelaporan dan 
pengesahan. Pangkalan data ini juga akan berperanan sebagai 
sumber rujukan tunggal untuk menyediakan maklumat lengkap 
mengenai sektor pengangkutan dan logistik bagi menambah baik 
proses membuat keputusan perniagaan. 

Bidang Keutamaan C 


Memperkukuh Rangka Kerja Institusi 
dan Kawal Selia 


Beberapa strategi akan dilaksana dalam memperkukuh rangka kerja 
institusi dan kawal selia. Ini termasuk memperkukuh tadbir urus 
serta menggalakkan agenda hijau. Pelaksanaan strategi ini akan 
menambah baik penyampaian perkhidmatan dan membantu dalam 
pembangunan Indeks Pengangkutan Hijau. 


Strategi 
C1 


(@ Menambah Baik Tadbir Urus 


Strategi 
C2 


O) Menggalakkan Inisiatif Hijau 


Strategi C1 
Menambah Baik Tadbir Urus 


Usaha bersepadu akan diambil untuk menambah baik penyelarasan 
dalam kalangan pihak berkepentingan, memperkukuh mekanisme 
penguatkuasaan dan membangunkan rangka kerja peraturan 
pergudangan nasional. Mekanisme tadbir urus akan diperkenal 
untuk industri perkapalan dan pembangunan lebuh raya akan 
distruktur semula untuk memberi manfaat kepada pengguna dan 
pemain industri. Inisiatif ini bertujuan menangani cabaran dalam 
perancangan, penyelarasan dan pelaksanaan dasar. Sehubungan 
itu, peranan pelbagai pihak berkuasa akan lebih jelas dan 
penguatkuasaan akan ditingkatkan. 


Memperkukuh Penyelarasan antara Pihak 
Berkepentingan 


Pelaksanaan dasar yang berkesan melalui perancangan dan 
penyelarasan yang lebih baik oleh pelbagai agensi adalah penting 
untuk mencapai perkhidmatan pengangkutan dan logistik yang 
cekap. Perancang dan pembangunan hab logistik akan berpusat di 
peringkat Kerajaan Persekutuan. Dalam hubungan ini, dasar dan 
strategi yang digubal pada peringkat ini akan diperturun kepada 
peringkat yang lebih rendah dengan cara yang lebih bersistematik 
bagi memastikan pelaksanaan yang komprehensif. Penyelarasan 
antara pihak berkepentingan, terutama pada peringkat penyediaan 
dan penilaian projek akan ditingkatkan bagi memastikan sumber 
dioptimumkan dalam pembangunan infrastruktur. 


Jawatankuasa pelabuhan kebangsaan yang terdiri daripada 

pihak berkuasa dan pengendali pelabuhan akan ditubuhkan. 
Jawatankuasa ini menyelaras perancangan pembangunan pelabuhan 
dan menyediakan prosedur operasi standard (SOP) bagi operasi 
pelabuhan. la juga akan menyeragamkan peraturan dan berkongsi 
amalan terbaik bagi meningkatkan kecekapan operasi dan 
seterusnya mewujudkan persekitaran pelabuhan yang lebih 
kondusif. 


Peranan NLTF akan diperkasa bagi memastikan keberkesanan 
pelaksanaan dasar, strategi dan inisiatif. Petunjuk prestasi utama 
akan ditetapkan bagi memastikan NLTF dapat menambah baik 
penyampaian perkhidmatan serta memupuk kerjasama dan 
kolaborasi antara agensi dengan pemain industri. Keupayaan dan 
kemampuan pasukan petugas akan diperkukuh untuk memastikan 
keberhasilan tercapai. 


Satu kajian sedang dilaksana untuk mewujudkan sebuah agensi 
tunggal yang akan menyelia, memperkukuh serta meningkatkan 
piawaian operasi dan keselamatan di sempadan dan pintu masuk 
negara termasuk pelabuhan dan lapangan terbang. Kajian ini 
merangkumi tiga domain utama iaitu darat, udara dan laut serta 
meliputi perundangan dan peraturan sedia ada di pelbagai agensi 
yang mengawal selia sempadan dan pintu masuk. Penubuhan 
agensi tunggal ini akan meningkatkan kecekapan dalam fasilitasi 
perdagangan melalui mekanisme tunggal pelepasan barangan. 

Pelan Strategik Lapangan Terbang Kebangsaan akan dibentuk 

bagi menetapkan hala tuju pembangunan lapangan terbang untuk 
memenuhi keperluan masa hadapan di samping memperkukuh 
tadbir urus industri penerbangan. Pelan induk ini bertujuan 
meningkatkan kerjasama antara Kerajaan Persekutuan dan kerajaan 
negeri. Pelaksanaan pelan ini juga akan memastikan kemampanan 
lapangan terbang dan pulangan pelaburan yang lebih baik. 


Menambah Baik Mekanisme Penguatkuasaan 


Sistem Weigh-in-Motion (WIM) akan diguna untuk meningkatkan 
penguatkuasaan ke atas kenderaan melebihi had muatan. Sistem ini 
akan merekodkan berat kenderaan kasar secara automatik apabila 
kenderaan melalui tapak pengukuran, justeru bilangan personel 

di tapak dapat dikurangkan. Sistem WIM ini akan memperkukuh 
penguatkuasaan bergerak dari segi kapasiti dan liputan. 


Mewujudkan Peraturan Pergudangan Nasional 


Peraturan pergudangan nasional akan dirangka bagi memastikan 
keseragaman dalam pembangunan gudang. Peraturan ini akan 
meliputi parameter seperti keluasan, kemudahan, pengendalian dan 
penyimpanan serta langkah perlindungan kebakaran. Di samping 
itu, lokasi yang sesuai untuk pembangunan gudang akan dikenal 
pasti. Proses kelulusan juga akan ditambah baik, manakala laman 
web inventori gudang nasional akan dibangunkan. Usaha bersepadu 


ini akan dilaksana dengan kerjasama pelbagai pihak berkepentingan. 


Pembangunan gudang yang teratur akan membuka peluang untuk 
Malaysia menjadi pusat pengedaran bagi rantau ASEAN, terutama 
barangan yang dibeli secara dalam talian dan perkhidmatan kurier. 


Memperkenalkan Mekanisme Tadbir Urus untuk 
Ekonomi Maritim 


Usaha akan dilaksana untuk memperkenalkan mekanisme tadbir 
urus bagi menjayakan pembangunan ekonomi maritim. Peranan 

dan fungsi jabatan berkaitan maritim akan dikaji semula untuk 
menambah elemen tadbir urus aktiviti perdagangan dan ekonomi 
dengan meminda Ordinan Perkapalan Saudagar. Pembangunan 
keupayaan agensi akan ditingkatkan untuk memastikan kecekapan 
penguatkuasaan undang-undang. Pengenalan mekanisme ini akan 
memastikan caj yang berpatutan dikenakan bagi perkhidmatan yang 
diberikan serta mencegah amalan anti persaingan. 


Menstruktur Semula Model Pembangunan Lebuh 
Raya 


Model semasa untuk pembangunan lebuh raya sedia ada dan 
baharu akan dikaji semula untuk memastikan faedah daripada 
kadar tol yang berpatutan dinikmati oleh pengguna serta 
memastikan pulangan yang wajar kepada pelabur. Penyusunan 
semula ini bertujuan untuk mengurangkan risiko kepada Kerajaan 
dan memastikan penglibatan syarikat konsesi dalam operasi dan 
penyelenggaraan lebuh raya serta menghasilkan pulangan yang 
wajar dari kutipan tol. Kerajaan juga akan mengkaji opsyen untuk 
memastikan daya maju projek lebuh raya yang sedia ada dan 
yang akan datang. HNDP 2030 akan menyediakan mekanisme 
keutamaan pembangunan lebuh raya baharu dan opsyen 
pembiayaan yang bersesuaian. 

Strategi C2 
Menggalakkan Inisiatif Hijau 


Dalam usaha menggalakkan inisiatif hijau bagi sektor pengangkutan 
dan logistik, pelan tindakan bagi Blueprint Mobiliti Rendah Karbon 
akan dilaksana dan piawaian alam sekitar akan diterima pakai 
secara mandatori. Program komunikasi, pendidikan dan kesedaran 
awam (CEPA) pula akan dipertingkat. Usaha ini akan menyumbang 
kepada sistem pengangkutan yang bersih dan mampan. Pelaksanaan 
inisiatif hijau ini akan menyokong matlamat Agenda 2030. 


Melaksana Blueprint Mobiliti Rendah Karbon 


Blueprint Mobiliti Rendah Karbon akan dilaksana untuk 
meminimumkan corak pergerakan yang tidak mampan. Dalam 
sektor penerbangan, antara pelan tindakan adalah membangunkan 
standard bahan api yang lebih bersih yang mematuhi Carbon 
Offsetting and Reduction Scheme for International Aviation (CORSIA) 
oleh ICAO. Bagi sektor pengangkutan darat, penggunaan kenderaan 
alternatif rendah karbon seperti kenderaan cekap tenaga, hibrid 
dan elektrik akan digalakkan. Pelaksanaan blueprint ini akan 
dipantau sewajarnya untuk memastikan kejayaan objektif mobiliti 
rendah karbon. 


Mengguna Pakai Piawaian Alam Sekitar secara 
Mandatori 


Piawaian alam sekitar seperti Standard Hijau Kebangsaan untuk 
pengendali pengangkutan akan diguna pakai secara mandatori bagi 
mempercepat amalan hijau dalam sektor pengangkutan dan logistik. 
Dalam hubungan ini, insentif akan disediakan untuk menggalakkan 
pemakaian piawaian tersebut. Di samping itu, Indeks Pengangkutan 
Hijau akan diperkenal untuk menggalakkan sistem pengangkutan 
yang bersih dan mampan serta infrastruktur yang berdaya tahan 
untuk pergerakan yang cekap. 


Meningkatkan Komunikasi, Pendidikan dan 
Kesedaran Awam (CEPA) 


Program untuk menggalakkan perubahan tingkah laku adalah 
penting bagi meningkatkan amalan mampan dalam industri 
pengangkutan dan logistik. Program CEPA akan dipergiat dengan 
menyasarkan operator pengangkutan, pengilang serta penyedia dan 
pengguna perkhidmatan pengangkutan dan logistik. Sehubungan 
itu, kolaborasi pelbagai pihak akan diperkukuh bagi melaksana 
CEPA untuk memupuk budaya penggunaan pengangkutan mesra 
alam dalam kalangan pengguna. 


Kesimpulan 


Dalam tempoh RMKe-11, infrastruktur pengangkutan dan logistik telah ditambah baik bagi 
memenuhi keperluan rakyat dan industri. Penekanan telah diberi untuk memperkukuh fasilitasi 
perdagangan, menambah baik ketersambungan batuan pertama dan akhir serta mendigitalkan 
perkhidmatan logistik. Walau bagaimanapun, isu berkaitan dengan penyediaan ketersambungan 
yang lancar dan perkhidmatan pengangkutan dan logistik yang berdaya harap masih kekal. Isu 
dan cabaran ini akan ditangani dalam RMKe-12. Keutamaan dalam RMKe-12 akan diberikan 
bagi menambah baik infrastruktur pengangkutan untuk menyediakan mobiliti penumpang yang 
lancar. Fokus juga diberi untuk meningkatkan daya saing industri pengangkutan dan logistik 
serta tadbir urus. Langkah ini akan meningkatkan produktiviti, menyokong pertumbuhan 
ekonomi dan meningkatkan kesejahteraan rakyat. 

Pendahuluan 


Dalam tempoh RMKe-11, usaha telah dilaksana untuk mentransformasi sektor awam supaya 
lebih berpaksikan rakyat, cekap dan produktif dengan penekanan kepada integriti dan ketelusan. 
Pendekatan keseluruhan kerajaan telah diterima pakai dan beberapa penambahbaikan 

telah dilaksana. Penambahbaikan ini termasuk merasionalisasi sektor awam, mendigitalkan 
penyampaian perkhidmatan awam, memperkukuh keupayaan dan kemampuan, menambah baik 
tadbir urus dalam pengurusan projek dan meningkatkan libat urus dengan pihak berkepentingan. 
Inisiatif ini telah membawa kepada peningkatan kecekapan perkhidmatan awam, meningkatkan 
ketelusan dan menambah baik inklusiviti. Walau bagaimanapun, penyampaian perkhidmatan 
awam terus berhadapan dengan beberapa isu dan cabaran dalam pembangunan bakat, 
ekosistem tadbir urus dan mekanisme pengurusan projek. 


Dalam tempoh RMKe-12, tumpuan yang lebih akan diberi untuk membangunkan sektor 
awam yang berkesan dan bertanggungjawab bagi memenuhi harapan rakyat yang semakin 
meningkat disebabkan oleh kemajuan teknologi serta bertambahnya kumpulan pendapatan 
penengah dan perubahan demografi dalam masyarakat. Sektor awam perlu menjadi lebih 
cekap dengan mempercepat pendigitalan dan memupuk inovasi, selaras dengan keperluan 
untuk menyesuaikan kebiasaan baharu yang berpunca daripada pandemik COVID-19. Dalam 
hubungan ini, usaha untuk memperkukuh penyampaian perkhidmatan sektor awam akan 
tertumpu kepada membangunkan perkhidmatan awam yang berprestasi tinggi, memantapkan 
pendekatan keseluruhan kerajaan serta menambah baik pengurusan belanjawan dan projek. 


Pencapaian Rancangan Malaysia 
Kesebelas, 2016-2020 


Dalam tempoh RMKe-11, pelbagai usaha telah dilaksana untuk 
menambah baik produktiviti, integriti, akauntabiliti, dan ketelusan dalam 
sektor awam. Usaha ini termasuk penambahbaikan dalam tadbir urus, 
peningkatan dalam integriti dan akauntabiliti, pengurusan kewangan 
awam yang berhemat dan penambahbaikan penyampaian perkhidmatan 
awam. Sehubungan itu, kedudukan Malaysia dalam laporan Doing 
Business 2020 oleh Bank Dunia telah meningkat kepada ke-12 dalam 
kalangan 190 ekonomi global berbanding kedudukan ke-15 pada tahun 
sebelumnya. 

Pencapaian Sasaran Terpilih 


Enam sasaran telah ditetapkan dalam usaha mengukuhkan tadbir urus ke 
arah meningkatkan ketelusan serta mentransformasi perkhidmatan awam 
bagi menambah baik penyampaian perkhidmatan dan meningkatkan 
produktiviti. Walau bagaimanapun, kesemua enam sasaran yang 
ditetapkan belum tercapai sepenuhnya disebabkan oleh persekitaran 
luaran yang tidak kondusif, pertumbuhan ekonomi yang perlahan, kadar 
pendigitalan yang rendah, persepsi mengenai rasuah yang masih tinggi 
serta penambahbaikan penyampaian perkhidmatan awam yang kurang 
menggalakkan. Kemajuan dalam mengembalikan Akta Perkhidmatan 
Parlimen 1963 yang dimansuhkan pada tahun 1992 adalah kurang 
memberangsangkan. Pencapaian bagi enam sasaran terpilih adalah 
seperti yang ditunjukkan dalam Paparan 13-1. 

Paparan 13-1 
Rancangan Malaysia Kesebelas: Pencapaian Sasaran Terpilih 


Menambah Baik Meningkatkan Integriti Pengurusan Kewangan 
Tadbir Urus Parlimen dan Akauntabiliti Awam yang Berhemat 


AN Pelaksanaan en -3.0% -6.2% 
z Teratas 57 
2016-2020 2016-2020 2020 2020 2020 2020 
Memperkenalkan Semula Indeks Persepsi Rasuah oleh Peratusan Baki 
Akta Perkhidmatan Parlimen 1963 Transparency International Fiskal kepada KDNK 


Memperkukuh Penyampaian Perkhidmatan Awam 


15 Kedudukan 10 Kedudukan 90% 83.6% 
Teratas 9, 4 Teratas 30 
2020 2019 2020 2020 2020 2019 
Subindeks Perkhidmatan Dalam Subindeks Kecekapan Kerajaan Pihak Berkuasa Tempatan Mencapai 
Talian dalam United Nations dalam IMD World Competitiveness Taraf Minimum 4 daripada 5 Bintang 
e-Government Development Index Yearbook 


2 Sasaran 
@ Prestasi 


eg SDG 


Pencapaian Inisiatif Terpilih 


Penambahbaikan dalam Tadbir Urus 


Pelbagai inisiatif telah dilaksana dalam menambah baik tadbir urus 
pada semua peringkat untuk meningkatkan kepercayaan rakyat 
terhadap institusi kerajaan. Antara inisiatif tersebut, termasuk 
memperkukuh mekanisme semak dan imbang, menggalakkan 

amalan demokrasi yang sihat serta mempertingkat kecekapan sistem 
kehakiman. Dalam hubungan ini, Jawatankuasa Pembaikan Sistem dan 
Undang-undang Pilihanraya (ERC) telah ditubuhkan pada Ogos 2018 
untuk menyemak semula proses, prosedur dan peraturan pengundian 
bagi mentransformasi sistem pilihan raya dan memperkukuh amalan 
demokrasi. Sebanyak sembilan Jawatankuasa Pilihan Khas telah 
ditubuhkan oleh Dewan Rakyat untuk mewujudkan mekanisme semak 
dan imbang dalam proses demokrasi. Di samping itu, Perlembagaan 
telah dipinda pada Julai 2019 bagi menurunkan kelayakan umur 
minimum untuk mengundi kepada 18 tahun. Pelaksanaan ini akan 
membolehkan penglibatan belia dalam proses demokrasi. 


Sistem kehakiman terus ditambah baik dalam tempoh RMKe-11 
melalui penerimagunaan teknologi dalam operasi mahkamah dan 
penubuhan mahkamah khas. Dalam hubungan ini, mahkamah di 
Sabah telah mempelopori penggunaan aplikasi kecerdasan buatan 
(AI) dalam menganalisis data dan proses membuat keputusan dalam 
perbicaraan kes jenayah. Mahkamah siber telah ditubuhkan di Kuala 
Lumpur untuk mengendalikan kesalahan yang termaktub di bawah 
undang-undang siber seperti perjudian, fitnah dan penipuan yang 
disebarkan dalam talian. Di samping itu, Mahkamah Jenayah Seksual 
terhadap Kanak-kanak telah ditubuhkan di Putrajaya dan Sarawak 
untuk mempercepat kadar penyelesaian kes. Mahkamah khas ini 
dilengkapkan dengan kemudahan yang sesuai dan persekitaran yang 
kondusif untuk saksi dalam kalangan kanak-kanak. 


Peningkatan dalam Integriti dan Akauntabiliti 


Usaha untuk meningkatkan integriti dan akauntabiliti terus diberi 
keutamaan dalam memerangi rasuah selaras dengan inisiatif 
meningkatkan kepercayaan orang awam terhadap institusi kerajaan. 
Pusat Governans, Integriti dan Anti-Rasuah Nasional (GIACC) telah 
ditubuhkan pada tahun 2018 untuk menyelaras dan memantau 
inisiatif yang melibatkan tadbir urus dan integriti merentas pelbagai 
agensi kerajaan. Pelan Antirasuah Nasional 2019-2023 (NACP) telah 
dilancarkan pada tahun 2019, menggariskan enam strategi dan 

115 inisiatif. Pelan ini dipantau oleh Jawatankuasa Khas Kabinet 

Mengenai Anti Rasuah (JKKMAR) yang bersidang setiap suku tahun. 
Jawatankuasa khas ini yang dipengerusikan oleh YAB Perdana 
Menteri bertujuan menjadikan Malaysia sebagai negara bebas rasuah 
menjelang tahun 2023. 


Dalam usaha menerapkan ketelusan, Anggota Pentadbiran dan 

Ahli Parlimen telah dikehendaki untuk mengisytihar harta melalui 
portal MyDeclaration Suruhanjaya Pencegahan Rasuah Malaysia 
(SPRM). Sehingga Disember 2020, seramai 95 daripada 102 Anggota 
Pentadbiran dan 194 daripada 220 Ahli Parlimen telah melaksanakan 
pengisytiharan harta. Akta Suruhanjaya Pencegahan Rasuah Malaysia 
2009 telah dipinda pada tahun 2018 untuk memasukkan peruntukan 
liabiliti korporat berhubung suapan dan rasuah di bawah Seksyen 
17A. Pindaan ini telah berkuat kuasa mulai 1 Jun 2020. Di bawah 
seksyen ini, organisasi akan dikenakan tindakan undang-undang 
sekiranya terdapat individu yang bersekutu dengan organisasi 
tersebut terlibat dalam amalan rasuah, termasuk ahli lembaga 
pengarah, pengawal, pegawai dan rakan kongsi. 


Sebanyak 12,632 set data telah diterbitkan di portal Data Terbuka 
Sektor Awam selaras dengan agenda Kerajaan Terbuka untuk 
menjadikan data sebagai maklumat umum yang mudah diakses. Selain 
itu, Biro Pengaduan Awam (BPA) telah memperkenalkan aplikasi 
mudah alih yang dikenali sebagai Respon Rakyat 2.0 pada tahun 
2019. Aplikasi ini membolehkan maklum balas pada masa nyata yang 
seterusnya telah membawa kepada penambahbaikan penyampaian 
perkhidmatan. Pengadu juga boleh menghantar dan memantau status 
aduan melalui aplikasi mudah alih ini. 


Usaha memupuk integriti dan akauntabiliti dalam kalangan penjawat 
awam telah dipertingkat melalui penubuhan 268 Unit Integriti di 
kementerian, agensi dan badan berkanun. Di samping itu, seramai 
997 Pegawai Integriti Bertauliah telah dilantik yang terdiri daripada 
wakil sektor awam dan swasta serta antarabangsa. Unit Integriti 

dan Governans juga telah diwujudkan di 311 syarikat berkaitan 
kerajaan (GLC). Sehingga Disember 2020, sebanyak 73 syarikat telah 
memohon untuk melaksanakan Ikrar Integriti Korporat. Daripada 
jumlah ini, sebanyak 23 syarikat termasuk Indah Water Konsortium 
Sdn. Bhd., RISDA Ventures Sdn. Bhd. dan Sime Darby Berhad 

telah menandatangani ikrar tersebut. MS ISO 37001 Anti-Bribery 
Management System (ABMS) yang dilancarkan pada tahun 2017 telah 
dilaksana di tiga kementerian, tiga kerajaan negeri dan tiga pihak 
berkuasa tempatan (PBT) untuk mengurus, menguatkuasakan, menilai 
dan menambah baik langkah pencegahan rasuah secara berkesan. 
Sehingga Disember 2020, sebanyak 29 agensi telah mendapat 
pensijilan ABMS. 

Pengurusan Kewangan Awam yang Berhemat 


Dalam tempoh RMKe-11, Kerajaan terus komited untuk memastikan 
perbelanjaan awam yang berhemat dan telus selaras dengan amalan 
terbaik antarabangsa. Proses perolehan telah disemak semula untuk 
memperkukuh tadbir urus bagi mencapai nilai terbaik untuk wang 
serta memastikan ketelusan dan perbelanjaan yang berkesan. Sistem 
ePerolehan (eP) telah dinaik taraf dan mekanisme perolehan kerajaan 
melalui eP telah diwajibkan, berkuat kuasa Januari 2018. Di samping 
itu, Pekeliling Perbendaharaan PK 1.1 2020 Punca Kuasa, Prinsip 
dan Dasar Perolehan Kerajaan telah dikuatkuasakan mulai Januari 
2020 bagi memperkukuh tadbir urus dalam perolehan awam dan 
memastikan nilai untuk wang. Pekeliling ini merangkumi elemen 
integriti, pemindahan teknologi, pemantauan dan inisiatif hijau. 


Rangka dasar kerjasama awam swasta (PPP) terus diperkukuh 
dengan memperkenalkan Garis Panduan Proses Penjualan Tanah 

dan Pembangunan Fasiliti pada tahun 2019. Garis panduan ini 
menambah baik kaedah pertukaran tanah dalam projek penswastaan, 
meningkatkan ketelusan dan memastikan nilai untuk wang melalui 
proses tender terbuka. Selain itu, audit forensik ke atas pengurusan 
dan pencapaian projek telah dijalankan bagi 23 projek yang telah 
diluluskan di bawah Dana Mudahcara untuk memastikan kepatuhan 
kepada rangka dasar PPP. Penemuan audit ini telah dilaporkan dalam 
Laporan Ketua Audit Negara 2018 Siri 2. 


Laporan Ketua Audit Negara 2019 Siri 1 telah dibentang di Dewan 
Rakyat pada 24 Ogos 2020. Laporan ini memberi tumpuan kepada 
audit pematuhan secara komprehensif berdasarkan profil risiko 
jabatan dan agensi persekutuan dan negeri. Pengauditan ini 
menggunakan pendekatan 3P 1K, iaitu mengenal pasti elemen 
pembaziran, pemborosan, penyelewengan dan ketirisan wang awam. 
Laporan ini telah menyenaraikan sebanyak 23 syor audit bagi 
memastikan wang awam dan kepentingan kerajaan terpelihara. 
Dapatan audit serta tindakan susulan yang telah diambil telah 
dibentang kepada Jawatankuasa Kira-kira Wang Negara (PAC) 
pada 5 November 2020. PAC merupakan antara jawatankuasa 
terpenting yang ditubuhkan oleh Dewan Rakyat untuk memeriksa 
peruntukan perbelanjaan awam yang diluluskan oleh Parlimen 

dan ketidakpatuhan yang telah dibangkitkan dalam laporan Ketua 
Audit Negara. Jawatankuasa ini telah memainkan peranan dalam 
memantapkan proses semak dan imbang serta memastikan tadbir 
urus yang baik dalam sektor awam. 


Bagi mempercepat pelaksanaan projek, keperluan menggunakan 
Pelan Standard Prakelulusan (PAP) dan Sistem Binaan Berindustri 
(IBS) dalam projek kerajaan telah dikuatkuasakan. Dalam tempoh 
akhir RMKe-11, bilangan PAP telah meningkat daripada 19 kepada 
28 kategori yang mengandungi 180 reka bentuk. Semua projek 


kerajaan bernilai RM10 juta dan ke atas dikehendaki mematuhi 
kadar minimum 70% nilai skor IBS. Di samping itu, penggunaan 
Pembanding Sektor Awam (PSC) telah diwajibkan kepada semua 
kementerian dan agensi bagi mempertingkat proses penilaian dan 
pemilihan projek. Mekanisme penyelarasan dan pemantauan projek 
juga ditambah baik dengan menaik taraf MyProjek yang sebelum ini 
dikenali sebagai Sistem Pemantauan Projek II bagi memudahkan lagi 
pelaksanaan Arahan Perbendaharaan 182 Rujukan Kepada Jabatan 
Teknik. Arahan No. 1 2020, Mekanisme Penyelarasan Pelaksanaan 
Pembangunan Negara pula telah menggantikan Arahan No. 1 2018 
Jentera Penyelarasan Pelaksanaan bagi memperkukuh mekanisme 
penyelarasan pada peringkat persekutuan, negeri dan daerah. 
Mekanisme ini telah menambah baik tadbir urus, meminimumkan 
salah urus dalam pengurusan projek dan mengurangkan ketirisan 
kewangan. 


Dalam aspek ketelusan belanjawan, Malaysia berada pada kedudukan 
maklumat belanjawan yang terhad dengan skor indeks 47/100 pada 
tahun 2019 berdasarkan Open Budget Survey (OBS) oleh International 
Budget Partnership yang berpusat di Washington DC. Malaysia hanya 
menerbitkan enam daripada lapan dokumen belanjawan utama yang 
diperlukan. Laporan Semakan Setengah Tahun dan Penyata Pra-Bajet 
masih belum diterbitkan. 


Penyampaian Sektor Awam yang Ditambah Baik 


Usaha meningkatkan penyampaian sektor awam ditumpukan 

kepada penambahbaikan bakat, proses kerja, sistem penilaian, 

dan keseimbangan antara pekerjaan dan kehidupan. Akses kepada 
perkhidmatan kerajaan diperluas melalui peningkatan pendigitalan 
termasuk perkhidmatan yang disediakan oleh PBT. Bakat adalah 

aset yang amat penting dalam perkhidmatan awam. Sehubungan itu, 
usaha terus dilaksana untuk menambah baik proses pengambilan bagi 
memastikan bakat yang dipilih adalah cekap dan berintegriti tinggi. 
Garis panduan telah dibangunkan untuk memperkasa kementerian 
dan agensi bagi merangka program pembangunan bakat berdasarkan 
keperluan dan keutamaan. Program cuti belajar bergaji penuh dengan 
biasiswa untuk kumpulan pelaksana telah diperkenalkan pada tahun 
2017 bagi menggalakkan pembelajaran dan pembangunan kapasiti 
yang berterusan. Program ini telah memberi manfaat kepada 550 
kakitangan setiap tahun untuk mengikuti program pendidikan dan 
latihan teknikal dan vokasional (TVET), diploma atau ijazah. 


Kompetensi perkhidmatan awam terus dipertingkat dengan 
pengenalan MyPortfolio pada tahun 2018. Dokumen ini antara lain 
mengandungi deskripsi tugas, proses kerja dan struktur organisasi. 
MyPortfolio bertujuan menyelaras tanggungjawab dan memastikan 
kejelasan dalam melaksana tugas yang seterusnya menyumbang 
kepada penambahbaikan penyampaian perkhidmatan Kerajaan. 


Selain itu, Dasar Pengurusan Sumber Manusia Perkhidmatan Awam 
yang ditambah baik telah membolehkan kementerian dan agensi 
membuat penilaian prestasi berdasarkan peranan dan fungsi. Sistem 
penilaian prestasi yang baharu, dikenali sebagai MyPerformance telah 
dilaksana secara rintis di Jabatan Perkhidmatan Awam (JPA) dan 
Jabatan Kerja Raya (JKR) pada tahun 2018. Sistem ini bertujuan untuk 
menambah baik sistem ganjaran kepada penjawat awam berprestasi 
tinggi melalui skim berasaskan prestasi yang tidak berpusat. 


Langkah menambah baik keseimbangan antara pekerjaan dan 
kehidupan penjawat awam terus diberi penekanan dengan 
memperkenalkan waktu kerja yang fleksibel. Dalam hubungan ini, 
Pekeliling Perkhidmatan Bilangan 5 Tahun 2019: Pelaksanaan 

Waktu Bekerja Fleksi (WBF) di Agensi Kerajaan Persekutuan telah 
diperkenalkan pada Julai 2019. Pekeliling ini membolehkan penjawat 
awam memilih untuk memenuhi tempoh waktu bekerja selama 
sembilan jam sehari, iaitu antara pukul 7.30 pagi hingga 6.00 petang. 
Usaha ini bertujuan untuk mewujudkan persekitaran yang lebih 
kondusif dan menambah baik keseimbangan antara pekerjaan dan 
kehidupan penjawat awam. 


Dalam tempoh RMKe-11, perkhidmatan dalam talian terus diperluas 
untuk meningkatkan kebolehcapaian dan memudahkan rakyat 
berurusan dengan kerajaan. Dalam hubungan ini, sebanyak 222 
aplikasi mudah alih baharu telah dimuat naik ke dalam Galeri Aplikasi 
Mudah Alih Kerajaan Malaysia untuk meningkatkan kebolehcapaian 
kepada perkhidmatan awam dan memperluas jangkauan. Di samping 
itu, sebanyak 1,303 sistem turut menggunakan MyGovCloud@PDSA. 
Ini membolehkan perkongsian kemudahan dengan akses yang selamat 
kepada semua agensi kerajaan. Rangkaian MyGov*Net di 375 institusi 
pendidikan telah dinaik taraf ke lebar jalur berkelajuan tinggi sehingga 
100 Mbps. Rangkaian ini telah membolehkan ketersambungan yang 
selamat dan boleh dipercayai. Portal MyUPU yang dipertingkat 

telah dilancarkan pada tahun 2020 berdasarkan konsep gerbang 
tunggal serta tawaran tunggal. Ini merupakan portal bersepadu 

untuk kemasukan ke semua institusi pendidikan tinggi dan latihan 
kemahiran. Selain itu, portal MalaysiaBiz telah dilancarkan pada tahun 
2019 untuk perusahaan mikro, kecil dan sederhana (PMKS) bagi 
memudahkan pendaftaran perniagaan dan permohonan lesen. 


Penyampaian perkhidmatan oleh PBT telah dipertingkat melalui 
pelaksanaan Sistem Penarafan Bintang Pihak Berkuasa Tempatan 
(SPB-PBT) pada tahun 2016 bagi mewujudkan budaya kecemerlangan 
dalam kalangan PBT. Di samping itu, Unit Pusat Setempat (OSC) 

3.0 Plus Online telah dilancarkan pada tahun 2019 untuk 
meningkatkan keberkesanan sistem penyampaian dalam 
mempercepat proses permohonan dan kelulusan Kebenaran 
Merancang. Selain itu, sebanyak 20 garis panduan baharu telah 


Rancangan Malaysia Kedua Belas, 2021-2025 
Bab 13: Memperkukuh Penyampaian Perkhidmatan Sektor Awam 13-7 


diluluskan oleh Majlis Negara bagi Kerajaan Tempatan. Garis panduan 
ini telah diterima pakai oleh kebanyakan PBT bagi menambah baik 
penyampaian perkhidmatan. Dalam usaha menyediakan sistem 
pengurusan maklum balas dan aduan yang berkesan, aplikasi i-Tegur 
telah diperkenalkan pada tahun 2018 untuk membolehkan orang 
awam mengemukakan aduan kepada PBT melalui aplikasi mudah alih. 


Isu dan Cabaran 


Tindakan yang telah diambil untuk memastikan penyampaian 

yang berkesan dalam tempoh RMKe-11 telah menghasilkan 
penambahbaikan dalam penyampaian perkhidmatan awam, 

tadbir urus, integriti dan akauntabiliti. Namun begitu, dengan 
mengambil kira persekitaran sosioekonomi semasa termasuk kesan 
pandemik COVID-19, masih terdapat isu dan cabaran yang perlu 
ditangani bagi memperkasa penyampaian perkhidmatan. Isu dan 
cabaran utama adalah dalam pembangunan bakat, ekosistem tadbir 
urus serta pengurusan projek. Perkhidmatan awam perlu menangani 
semua cabaran ini untuk mencapai status negara berpendapatan 
tinggi. 


Isu dan Cabaran 


Cabaran dalam Pembangunan Bakat 


Cabaran dalam Ekosistem Tadbir Urus 


Cabaran dalam Pengurusan Projek 


Cabaran dalam Pembangunan Bakat 


Pembangunan bakat yang berkesan adalah penting dalam memastikan 
sektor awam dilengkapi dengan bakat yang bersesuaian untuk 
menyediakan perkhidmatan yang berkualiti dan cekap kepada 

rakyat. Beberapa isu perlu ditangani dalam membangunkan bakat 
sektor awam. Ini termasuk ketidaksepadanan antara kelayakan dan 
penempatan penjawat awam, kekurangan keupayaan dan kemampuan 
serta motivasi yang rendah untuk berinovasi. 

Proses pengambilan sedia ada oleh suruhanjaya perkhidmatan yang 
berkaitan menggunakan beberapa sistem aplikasi dalam talian. 
Penggunaan pelbagai sistem bukan hanya menimbulkan kesukaran 
kepada calon ketika mengemukakan permohonan tetapi juga telah 
mengakibatkan pertindihan dalam proses pengambilan dan tawaran 
pekerjaan. Ketiadaan sistem berpusat menyebabkan ketidakpadanan 
antara profil calon dan pekerjaan dalam sektor awam. Ini telah 
mengakibatkan penempatan bakat yang tidak sesuai dengan 
kelayakan. Di samping itu, dasar pemisah yang kurang berkesan 
telah menghalang pengurusan bakat dan pelan penggantian penjawat 
awam yang optimum. 


Program pembangunan kapasiti di bawah Dasar Pembangunan 
Sumber Manusia (HRDP) kurang berjaya memenuhi keperluan bakat 
yang bersesuaian dalam perkhidmatan awam. Hal ini menyebabkan 
penjawat awam kurang berupaya untuk menentukan laluan 
pembangunan kerjaya masing-masing. Kebiasaannya kenaikan 
pangkat adalah berdasarkan kepada kekananan. Hal ini mewujudkan 
rasa kurang puas hati dalam kalangan penjawat awam, yang 
menjejaskan produktiviti dan kualiti penyampaian perkhidmatan 
serta melemahkan semangat penjawat awam yang berprestasi 
tinggi. Memandangkan teknologi memainkan peranan penting 
dalam perkhidmatan awam, penjawat awam perlu mempunyai 
kemahiran digital. Kekurangan latihan dan infrastruktur digital serta 
keengganan untuk berubah telah menjejaskan transformasi digital 
dalam sektor awam. Pandemik COVID-19 juga telah menyebabkan 
penjawat awam perlu mengamalkan kaedah bekerja dari rumah 
dengan penerimagunaan teknologi dalam memastikan penyampaian 
perkhidmatan awam yang berkesan. 


Usaha untuk menanam keinginan berinovasi dalam sektor awam 
menghadapi beberapa cabaran. Cabaran ini termasuk kurangnya 
program latihan berstruktur untuk penjawat awam pada semua 
peringkat, kesedaran yang rendah mengenai kepentingan inovasi, 
kurang sokongan daripada pelbagai pihak dan sistem inovasi yang 
tidak kondusif. Faktor ini telah mempengaruhi produktiviti dan kualiti 
perkhidmatan dalam sektor awam. 


Cabaran dalam Ekosistem Tadbir Urus 


Pendekatan keseluruhan kerajaan tidak dapat dilaksanakan 
sepenuhnya, antara lain kerana ekosistem tadbir urus yang kurang 
berkesan. Hal ini disebabkan oleh perkhidmatan dalam talian dari 
peringkat awal ke akhir dan penerimagunaan teknologi digital yang 
tidak mencukupi, jurang dalam pelaksanaan dan pemantauan serta 
pertindihan struktur dan fungsi agensi. Kerajaan juga berhadapan 
dengan cabaran untuk melaksanakan prinsip tadbir urus korporat 
yang mantap dalam syarikat milik Kerajaan (SOE). Hal ini telah 
mengakibatkan prestasi yang kurang memberangsangkan dalam 
mewujudkan nilai kepada rakyat, kebergantungan yang tinggi ke atas 
peruntukan kerajaan dan kesukaran memenuhi standard tadbir urus 
korporat yang bersesuaian. 


Perkhidmatan dalam talian dan penerimagunaan teknologi digital 
adalah penting dalam menyediakan perkhidmatan yang cekap dan 
berkesan. Keperluan meningkatkan penyediaan perkhidmatan dalam 
talian dari peringkat awal ke akhir menjadi semakin penting berikutan 
pandemik COVID-19. Walaupun perkhidmatan Kerajaan dalam talian 
adalah 78.8% pada akhir tahun 2020, perkhidmatan dari peringkat 
awal ke akhir hanya mencapai 50.3%. Penyediaan perkhidmatan 
Kerajaan dalam talian masih lagi mencabar, terutama disebabkan oleh 
infrastruktur, peralatan dan perkhidmatan berkaitan digital yang tidak 
mencukupi. 


Ketiadaan rangka perundangan berkaitan perkongsian data telah 
membantutkan pelaksanaan dasar data terbuka secara menyeluruh. 
Insentif bagi menggalakan agensi kerajaan berkongsi data dengan 
pengguna pada masa yang tepat dan cekap juga tidak mencukupi. 
Hal ini telah mengakibatkan perkongsian data yang terhad antara 
kerajaan dan pihak berkepentingan yang lain. Kesedaran mengenai 
penciptaan nilai daripada data terbuka masih rendah yang 
menjejaskan kemunculan jaguh dalam kalangan agensi pemilik data. 
Di samping itu, tahap penerimaan terhadap keperluan perkongsian 
data dan penggunaan perkhidmatan awan masih lagi rendah. 


Kelemahan dalam mekanisme pelaksanaan dan pemantauan 
menjejaskan kecekapan penyampaian perkhidmatan awam. Faktor 
dalaman dan luaran, iaitu sikap mudah selesa, kurang komitmen, 
wujudnya campur tangan politik, rasuah melangkaui sempadan serta 
pertindihan struktur dan fungsi kementerian dan agensi juga telah 
menjejaskan kualiti penyampaian perkhidmatan awam. Pertindihan 
aktiviti, terutama dalam agihan bantuan kepada kumpulan rentan, 
pelaksanaan program TVET dan pra-sekolah juga telah menyebabkan 
sumber tidak dimanfaatkan secara optimum. 


Cabaran dalam Pengurusan Projek 


Pengurusan projek yang kurang berkesan telah menjejaskan 
kecekapan penyampaian perkhidmatan awam dan mengakibatkan 
pembaziran sumber kewangan. Isu dan cabaran yang dihadapi 

dalam pengurusan projek termasuk pelaksanaan yang lemah serta 
kurangnya penyelenggaraan infrastruktur dan kemudahan disebabkan 
oleh kekangan peruntukan. Kerjasama dan penyelarasan yang lemah, 
mekanisme untuk menilai outcome yang kurang berkesan serta 
kekurangan bakat dalam bidang khusus juga telah menjejaskan 
kelancaran pelaksanaan projek. 


Kerjasama dan penyelarasan dalam tiga peringkat kerajaan 

yang kurang berkesan telah menyebabkan keutamaan yang 
berbeza dalam pemilihan projek pembangunan. Dalam tempoh 
RMKe-11, terdapat perbezaan antara keutamaan yang ditentukan 
oleh kementerian dan negeri. Di samping itu, enakmen, 
peraturan dan undang-udang yang berbeza dalam kalangan 
negeri dan PBT juga telah menyebabkan kerjasama dan 
penyelarasan yang kurang berkesan. 


Mekanisme penilaian outcome projek pembangunan kurang 
berkesan walaupun garis panduan penilaian outcome telah 
diperkenalkan sejak tahun 2012. Bilangan laporan penilaian 
outcome ke atas projek yang siap adalah kecil berbanding 
dengan jumlah projek yang diluluskan melebihi 4,700 dalam 
tempoh RMKe-11. Hal ini disebabkan oleh penilaian outcome 
tidak diwajibkan kepada agensi pelaksana. Dengan itu, 
kementerian dan agensi tidak menilai dengan tepat outcome 
sebenar projek dan gagal mengenal pasti kelemahan-kelemahan 
dalam pelaksanaan. 


Kekurangan pakar dalam beberapa bidang khusus telah 
mengekang agensi dalam melaksanakan peranan secara berkesan. 
Pertukaran pegawai yang kerap serta penempatan yang 

kurang sesuai bagi kategori pengurusan dan profesional, 
perancangan penggantian pegawai yang kurang optimum serta 
kekurangan pakar khusus dalam bidang strategik telah 
menjejaskan penyampaian perkhidmatan. Antara bidang yang 
memerlukan lebih ramai pakar khusus adalah dalam perancangan 
ekonomi, kewangan, perolehan serta perancangan dan 
pengurusan projek. 


Pelan Induk Penswastaan sedia ada adalah tidak komprehensif 
dan mempunyai hala tuju yang kurang jelas mengenai pelaksanaan 
rangka dasar PPP, terutama dari segi prosedur, pelaksanaan 
proses kerja dan jenis projek. Hal ini telah menjejaskan kecekapan 
dan pemilihan projek yang tidak sejajar dengan keutamaan 
nasional. Dalam beberapa kes, model perniagaan yang digunakan 
telah meningkatkan beban fiskal kepada Kerajaan. 


Keutamaan yang lebih rendah telah diberikan kepada pengagihan 
peruntukan bagi menampung penyelenggaraan infrastruktur 
disebabkan oleh kekangan fiskal. Berikutan itu, lebih banyak 
penekanan diberikan pada kerja berbentuk pembaikan dan 
bukannya pencegahan. Penyelenggaraan yang tidak mencukupi telah 
menjejaskan kualiti infrastruktur dan menimbulkan risiko kepada 


pengguna. Hal ini akan membawa kepada kerosakan yang besar dalam 


jangka masa panjang dan akhirnya menyumbang kepada kos yang 
lebih tinggi untuk kerja penyelenggaraan dan pemulihan. 


Kejayaan melaksanakan projek amat bergantung kepada 
keberkesanan pengurusan. Tempoh proses perolehan tanah 

yang panjang, perubahan skop projek yang tidak terancang, 
kontraktor yang tidak kompeten dan penguatkuasaan kontrak 
yang lemah telah menyumbang kepada kelewatan projek. 

Di samping itu, ketidakpatuhan kepada prosedur dan garis 
panduan disebabkan oleh kekurangan pengetahuan dan integriti 
telah menjejaskan kualiti dan kelewatan dalam menyiapkan projek. 
Hal ini menyebabkan rakyat tidak dapat menikmati sepenuhnya 
faedah daripada projek pembangunan. 

Hala Tuju: Rancangan Malaysia 
Kedua Belas, 2021-2025 


Usaha untuk mengukuhkan sektor awam memerlukan komitmen 
yang padu daripada semua pihak dalam memastikan kecekapan, 
integriti dan ketelusan yang lebih baik. Empat komponen, iaitu 
pengurusan sumber manusia yang berkesan, perbelanjaan kewangan 
yang berhemat, proses kerja yang cekap dan penggunaan teknologi 
adalah penting dalam mewujudkan perkhidmatan awam yang 
bertaraf dunia. Pelaksanaan empat komponen ini secara berkesan 
sangat penting dalam meningkatkan kualiti ekosistem perkhidmatan 
awam. Sehubungan itu, keutamaan akan diberi kepada usaha 
membangunkan penjawat awam berprestasi tinggi, meningkatkan 
pelaksanaan pendekatan keseluruhan kerajaan serta memantapkan 
pengurusan belanjawan dan projek. 

Memperkukuh Penyampaian Perkhidmatan Sektor Awam 


Bidang Keutamaan A 
Membangunkan Perkhidmatan Awam 
yang Berprestasi Tinggi 


Strategi A1 
Mentransformasi Perkhidmatan Awam 
Strategi A2 
Membentuk Pemimpin Masa Hadapan 


Bidang Keutamaan B 
Meningkatkan Pendekatan 
Keseluruhan Kerajaan 


Strategi B1 

Menambah baik Pentadbiran Kerajaan dan 
Kecekapan Operasi 

Strategi B2 

Meningkatkan Keupayaan Membuat Keputusan 
dan Inovasi 

Strategi B3 

Memperkukuh Ekosistem Tadbir Urus 


Bidang Keutamaan C 
Memantapkan Pengurusan Belanjawan 
dan Projek 


Strategi C1 

Mengkaji Semula Rangka dan Proses Belanjawan 
Strategi C2 

Menambah Baik Keberkesanan Pelaksanaan Projek 

Bidang Keutamaan A 


Membangunkan Perkhidmatan Awam 
yang Berprestasi Tinggi 


Perkhidmatan awam perlu melahirkan penjawat awam yang cekap, 
dilengkapi dengan kemahiran memimpin, pemikiran yang inovatif dan 
mampu untuk menghadapi cabaran masa hadapan. Dalam hubungan 
ini, tumpuan akan diberi untuk melahirkan penjawat awam yang 
berprestasi tinggi dengan mentransformasikan perkhidmatan awam 
dan membentuk pemimpin masa hadapan yang berkaliber. Langkah 
ini akan menghasilkan penjawat awam yang mempunyai kompetensi 
yang tinggi. Ini akan meningkatkan kemampuan penjawat awam bagi 
menyediakan perkhidmatan berkualiti serta mengukuhkan keyakinan 
rakyat terhadap perkhidmatan awam. 


Strategi (O) Mentransformasi Perkhidmatan 
A1 Awam 


Strategi (O) Membentuk Pemimpin Masa 
A2 Hadapan 


Strategi A1 


Mentransformasi Perkhidmatan Awam 


Sumber manusia dan agensi pusat memainkan peranan penting 
dalam mewujudkan ekosistem perkhidmatan awam yang holistik. 
Dalam hubungan ini, pengurusan sumber manusia akan ditambah 
baik, sementara kapasiti dan keupayaan agensi pusat akan 
dimantapkan lagi. 


Menambah Baik Pengurusan Sumber Manusia 


Dalam usaha mencapai kecemerlangan, penjawat awam perlu 
serba boleh, cekap dan inovatif. Mereka perlu diberi latihan yang 
secukupnya, berpengetahuan serta memiliki ciri-ciri kepimpinan 
dan keperibadian yang baik, di samping mempunyai kemahiran 
dalam membuat keputusan. Walaupun prestasi penjawat awam 


Malaysia setara dengan sebilangan negara serantau yang lain, namun 
berbanding dengan negara maju dan aspirasi untuk menjadi sebuah 
negara yang berpendapatan tinggi, Malaysia perlu melaksanakan 
beberapa perubahan yang asas. Ini adalah penting dalam mewujudkan 
perkhidmatan awam yang lebih cekap dan berkesan dalam memenuhi 
harapan rakyat yang semakin tinggi. Latihan berstruktur, sistem 
ganjaran yang kompetitif, perancangan penggantian dan laluan 
kerjaya individu yang jelas akan dapat menarik dan mengekalkan 
bakat terbaik yang mampu menghadapi masa hadapan yang lebih 
mencabar. 


Modul latihan akan terus ditambah baik bagi memastikan penjawat 
awam memiliki ciri-ciri kecemerlangan yang diperlukan dalam 
menguruskan cabaran domestik dan global dengan berkesan. 
Program latihan ini akan merangkumi aspek membentuk sahsiah diri, 
memupuk sikap positif, membangunkan kemahiran kepemimpinan 
serta peningkatan pengetahuan dan pendedahan bagi memastikan 
penjawat awam kekal relevan dan berdaya saing. Ketersediaan ramai 
penjawat awam berprestasi tinggi dengan sikap yang positif dan 
peribadi yang baik serta dilengkapi dengan kemahiran menguasai 
teknologi canggih adalah penting untuk meningkatkan keseluruhan 
prestasi perkhidmatan awam. Penerimagunaan teknologi digital 
akan diperluas bagi memastikan semua penjawat awam celik digital 
menjelang tahun 2025. 


Memperkasa Peranan Agensi Pusat 


Peralihan ke arah ekonomi berpendapatan tinggi memerlukan 
Malaysia untuk memantapkan perkhidmatan awam serta 
meningkatkan penyampaian perkhidmatan. Dalam hubungan ini, 
ekosistem yang menyokong kecemerlangan perkhidmatan awam 
yang merangkumi sumber manusia, sumber kewangan, proses kerja 
dan penerimagunaan teknologi perlu terus dimantapkan. Kapasiti 
dan keupayaan agensi pusat, iaitu JPA, Unit Pemodenan Tadbiran 
dan Perancangan Pengurusan Malaysia (MAMPU), Kementerian 
Kewangan (MOF) dan Unit Perancang Ekonomi (EPU) akan diperkasa 
untuk menjayakan transformasi dan memastikan penggunaan sumber 
yang lebih optimum. 


Strategi A2 


Membentuk Pemimpin Masa Hadapan 


Bakat merupakan aset penting bagi sesebuah organisasi. Oleh itu, 
usaha akan dipergiat untuk membentuk dan mengekalkan bakat 
terbaik dalam perkhidmatan awam. Dalam hubungan ini, proses 
mengambil dan mengekalkan bakat terbaik, membentuk pemimpin 
yang berkualiti, memupuk nilai murni dan etika serta meningkatkan 
kemahiran akan diberi penekanan. 


Menambah Baik Proses Mengambil dan Mengekalkan 
Bakat 


Bakat dalam sektor awam akan dimantapkan dengan menambah 
baik kaedah pengambilan dan mengekalkan pegawai yang kompeten. 
Selaras dengan agenda untuk meningkatkan kecekapan sektor 
awam, sistem pengambilan akan ditambah baik dengan mewujudkan 
platform gerbang tunggal untuk kemasukan ke dalam perkhidmatan 
awam. Platform ini akan memadankan profil calon untuk 
membolehkan penempatan yang paling sesuai. Kaedah penilaian 
psikologi juga akan dipertingkat dengan memasukkan komponen 
penilaian integriti dan kompetensi untuk semua skim perkhidmatan. 
Penilaian ini akan dijalankan sebelum pengambilan dilakukan dan 
sepanjang tempoh perkhidmatan. Aturan kerja yang lebih fleksibel 
akan diperkenalkan bagi memberi pilihan kepada individu yang 
mempunyai kekangan untuk bekerja sepenuh masa di pejabat. 
Langkah ini akan membantu menarik dan mengekalkan bakat. 


Pengenalan sistem aturan kerja yang fleksibel akan menarik minat 
pelbagai lapisan masyarakat termasuk wanita, ibu atau bapa tunggal 
dan orang kurang upaya (OKU) untuk menyertai perkhidmatan 
awam. Aturan kerja fleksibel merangkumi pilihan untuk bekerja 
separuh masa, bekerja dari rumah atau gabungan kedua-dua kaedah. 
Pemilihan tempat kerja yang fleksibel membolehkan penjawat 

awam menyesuaikan waktu bekerja bagi memenuhi keperluan 
penjawat awam dan agensi. Bagi membolehkan kaedah aturan kerja 
fleksibel dilaksanakan, kementerian dan agensi akan menyediakan 
infrastruktur digital yang diperlukan. 


Golongan OKU akan diberi keutamaan dalam pengambilan untuk 
beberapa kategori pekerjaan. Ini adalah selaras dengan dasar kerajaan 
bagi menyediakan peluang yang lebih adil kepada semua. Dalam 
hubungan ini, kementerian dan agensi akan menyediakan kemudahan 
mesra OKU dan deskripsi tugas yang bersesuaian serta pilihan aturan 
kerja fleksibel bagi menarik bakat daripada kumpulan ini. Di samping 
itu, peralatan teknologi yang mesra OKU akan juga disediakan. 


Sistem MyPerformance yang merangkumi mekanisme penilaian 

360 darjah! akan diperluas ke seluruh sektor awam untuk menambah 
baik penilaian prestasi penjawat awam, terutama pada peringkat 
pengurusan dan profesional. Sistem penilaian ini akan menjadi asas 
untuk kenaikan pangkat serta pelantikan ke beberapa jawatan khusus 
yang memerlukan kemahiran dan pengalaman dalam bidang kritikal. 
Sistem ganjaran sedia ada akan dipertingkat bagi menyediakan pakej 
ganjaran yang lebih baik berdasarkan prestasi yang disesuaikan 
dengan skim perkhidmatan tertentu. Pelaksanaan kaedah ini akan 


1 Pengesahan daripada pegawai penilai, rakan sejawat dan pegawai bawahan 
mengenai kepakaran pegawai. 

mengekalkan bakat dan memberi pengiktirafan kepada penjawat 
awam berprestasi tinggi. Mekanisme dasar pemisah akan ditambah 
baik untuk menangani isu prestasi rendah dalam perkhidmatan awam 
dan menggalakkan budaya berprestasi tinggi. Skim saraan juga akan 
disemak semula supaya lebih mampan. 


Membangunkan Pemimpin Berkualiti dalam 
Perkhidmatan Awam 


Penjawat awam berprestasi tinggi adalah prasyarat untuk mencapai 
kecemerlangan dalam perkhidmatan awam. Dalam hubungan ini, 
mekanisme pemilihan penjawat awam dengan kemahiran kepimpinan 
dan keperibadian yang unggul dan cemerlang untuk memimpin 
kementerian dan agensi akan dimantapkan lagi. Mekanisme 
pengambilan pegawai pengurusan dan profesional untuk pelbagai 
skim perkhidmatan akan ditambah baik untuk mendapatkan bakat 
yang terbaik daripada pelbagai kepakaran serta bagi meningkatkan 
kecemerlangan perkhidmatan awam. Di samping itu, program 
pembangunan sedia ada untuk memupuk pemimpin masa hadapan 
seperti latihan pembangunan profesional lanjutan akan diperkukuh. 


Memupuk Nilai dan Etika Cemerlang 


Keseimbangan antara nilai murni dan etika cemerlang dengan 
kemajuan teknologi dalam perkhidmatan awam adalah sangat penting 
bagi menambah baik penyampaian perkhidmatan yang berpaksikan 
rakyat dan cekap. Penjawat awam terutama yang berurusan dengan 
rakyat perlu sentiasa bersikap adil dan saksama, dipacu oleh nilai 
murni, beretika serta mampu bertindak dengan pantas. Nilai murni, 
semangat patriotik dan ketersediaan untuk berkhidmat melebihi 
jangkaan akan dipupuk di peringkat awal pengambilan dan sepanjang 
tempoh perkhidmatan. 


Pembelajaran dan Pembangunan Bakat yang Berterusan 
dan Komprehensif 


Pembelajaran dan pembangunan bakat yang berterusan dan 
komprehensif adalah penting untuk melahirkan penjawat awam 

yang cemerlang dan mampu menyampaikan perkhidmatan dengan 
cekap dan berkesan. Dalam hubungan ini, HRDP akan ditambah baik 
untuk melahirkan penjawat awam yang cekap, berdaya tahan, kreatif, 
berpengetahuan, mahir digital dan inovatif serta berfikiran jauh. Di 
samping itu, Sistem Pengurusan Maklumat Sumber Manusia (HRMIS) 
akan dipertingkat dengan memperkenalkan submodul maklumat 
bakat yang memaparkan kemahiran dan kepakaran penjawat awam. 
Melalui sistem ini, kementerian dan agensi akan dapat memilih bakat 

yang bersesuaian bagi menjalankan tugas yang khusus. Pada masa 
yang sama, HRMIS akan menyediakan peluang kepada penjawat 
awam untuk mendapat pendedahan serta meningkatkan kemahiran 
dan pengetahuan bagi pembangunan kerjaya. 


Pembudayaan digital adalah elemen penting dalam menyokong 
aspirasi mencapai matlamat Kerajaan Digital. Dalam hubungan 

ini, budaya digital akan diterapkan dalam peringkat awal kerjaya 
seorang penjawat awam dan kemahiran menangani perubahan akan 
diperkenalkan bagi meningkatkan pengetahuan, kemahiran dan 
penggunaan perkhidmatan digital. Kejayaan pelaksanaan inisiatif 

di bawah Pelan Strategik Pendigitalan Sektor Awam 2021-2025 
akan menyumbang kepada peningkatan keupayaan dan kompetensi 
digital penjawat awam. 


Peningkatan kemahiran dan latihan kemahiran semula akan terus 
dilaksana dalam memastikan keupayaan penjawat awam adalah 
seiring dengan perkembangan teknologi. Program latihan akan 
disesuaikan dengan keupayaan dan kompetensi yang telah dikenal 
pasti di bawah rangka dasar Digital Government Competency and 
Capability Readiness (DGCCR). Rangka dasar ini mengenal pasti 

17 keupayaan pada peringkat organisasi dan lapan kompetensi pada 
peringkat individu untuk menjayakan penyampaian perkhidmatan 
digital yang berpaksikan rakyat. 


Lebih banyak program akan dilaksana untuk melahirkan pakar dalam 
bidang khusus seperti perancangan ekonomi, kewangan, hubungan 
dan rundingan antarabangsa, perolehan serta perancangan dan 
pengurusan projek. Dalam membangun dan melahirkan pakar dalam 
bidang khusus, program latihan dan penempatan yang bersesuaian 
akan disediakan bagi meningkatkan pendedahan dan membolehkan 
pegawai memperoleh kemahiran teknikal dalam bidang yang 
berkaitan. Di samping itu, program penempatan silang antara 
pegawai sektor awam dan swasta akan diperluas untuk memperkasa 
perkongsian pengetahuan dan membangunkan pakar bidang khusus. 


Sektor awam yang terkehadapan adalah sangat penting. Kemampuan 
untuk mengenal pasti dan meramal trend mega adalah penting bagi 
perkhidmatan awam merancang dengan lebih baik dan memanfaatkan 
penggunaan sumber secara optimum, seterusnya menyediakan 
perkhidmatan yang berkualiti dan cekap kepada rakyat. Latihan 

yang bersesuaian akan diberikan bagi membolehkan penjawat 


awam bersedia menghadapi cabaran masa hadapan, terutama 

dalam melaksanakan tugas dan tanggungjawab baharu yang muncul 
daripada kemajuan teknologi. Latihan ini akan disediakan kepada 
semua lapisan penjawat awam yang terdiri daripada pengurusan 

dan profesional sehingga kumpulan pelaksana. Dalam hubungan ini, 
semua inisiatif peningkatan kemahiran dan latihan kemahiran semula 
sedia ada oleh pelbagai agensi akan dikawal selia dan dipantau oleh 
sebuah agensi pusat menggunakan satu platform bersepadu. 


Bidang Keutamaan B 


Meningkatkan Pendekatan Keseluruhan 
Kerajaan 


Dalam mencapai matlamat Kerajaan berpaksikan rakyat, usaha 
akan dilaksana untuk memantapkan perkhidmatan awam melalui 
pendekatan keseluruhan kerajaan. Perkhidmatan awam akan terus 
dipertingkat dengan menambah baik proses dan sistem. Tumpuan 
akan diberi untuk menambah baik pentadbiran kerajaan dan 
kecekapan operasi, meningkatkan keupayaan membuat keputusan 
dan inovasi serta memperkukuh ekosistem tadbir urus. 


Strategi (@ Menambah baik Pentadbiran 
B1 Kerajaan dan Kecekapan Operasi 
Strategi O) Meningkatkan Keupayaan Membuat 
B2 Keputusan dan Inovasi 
Strategi (o) Memperkukuh Ekosistem Tadbir 


B3 


Urus 


Strategi B1 


Menambah Baik Pentadbiran Kerajaan dan 
Kecekapan Operasi 


Pendigitalan akan dimanfaatkan sepenuhnya dalam memastikan 
kecekapan operasi dan menyesuaikan dengan kebiasaan baharu 
yang muncul daripada Revolusi Perindustrian Keempat (4IR) serta 
pandemik COVID-19. Dalam mencapai tujuan ini, pentadbiran 
kerajaan dan struktur institusi akan ditambah baik, penyampaian 
perkhidmatan awam dipertingkat, kerjasama dan penyelarasan 
diperkukuh, dan inisiatif pendigitalan diperluas. Pelaksanaan 
inisiatif ini dijangka meningkatkan ketelusan dan kecekapan serta 
menambah baik kualiti penyampaian perkhidmatan awam dan 
kehidupan rakyat. 


Menambah Baik Pentadbiran Kerajaan 


Penjawat awam merupakan tulang belakang pentadbiran sesebuah 
negara. Peningkatan permintaan dan harapan rakyat yang kian 
meningkat terhadap kerajaan yang cekap dan telus memerlukan 
perubahan radikal dalam perkhidmatan awam. Perubahan ini adalah 
penting bagi memastikan penjawat awam kekal polos politik, 
bertanggungjawab dan berkecuali dalam melaksanakan semua tugas 
bagi mengekalkan kepercayaan rakyat. Bagi mencapai objektif ini, 
pengasingan kuasa dan tanggungjawab yang jelas antara Anggota 
Pentadbiran dan penjawat awam adalah perlu. Sehubungan ini, satu 
akta bagi perkhidmatan awam akan diperkenalkan bagi memastikan 
semak dan imbang yang lebih berkesan antara kuasa eksekutif, 
perundangan dan kehakiman. 


Menyusun Semula Institusi 


Struktur pentadbiran yang mendatar akan mengurangkan birokrasi, 
menambah baik komunikasi dan menggalakkan budaya berpaksikan 
rakyat dan berfokuskan pelanggan. Di samping itu, peningkatan 
pendigitalan proses kerja akan mengurangkan kerenah birokrasi, 
menjimatkan sumber, meningkatkan akauntabiliti dan ketelusan serta 
menambah baik penyampaian perkhidmatan awam. Struktur dan 
fungsi kementerian dan agensi akan dikaji dan disusun semula untuk 
memastikan sumber digunakan secara optimum dan meningkatkan 
kecekapan perkhidmatan awam. Dalam hubungan ini, satu 
jawatankuasa khas untuk menyelaras dan mengelakkan pertindihan 
struktur dan fungsi antara kementerian dan agensi akan ditubuhkan. 

Manakala, sandbox perkhidmatan awam akan diperkenalkan 
bagi meningkatkan inovasi dan menghasilkan penyelesaian bagi 
menambah baik penyampaian perkhidmatan awam. 


Memupuk Kecekapan dalam Penyampaian 
Perkhidmatan Awam 


Petunjuk prestasi utama (KPI) dalam kalangan Ketua Setiausaha 
kementerian akan diperkukuh bagi menambah baik keberkesanan 
pelaksanaan program dan projek serta memastikan kecekapan 
penyampaian perkhidmatan awam. Dalam mencapai tadbir urus 
yang baik, pengurusan organisasi dan pendigitalan perkhidmatan 
oleh kementerian akan dinilai melalui sistem Malaysian Government 
Performance Index (MyGPI). Di samping itu, indikator dalam SPB-PBT 
berkaitan pelesenan, kewangan, penguatkuasaan dan aduan akan 
diperluas bagi menyediakan maklumat utama kepada PBT dalam 
menambah baik penyampaian perkhidmatan. 


Pandemik COVID-19 telah menyebabkan perubahan yang ketara 
dalam cara bekerja, mempercepat penerimagunaan teknologi digital 
dan menggalakkan pelaksanaan aturan kerja yang fleksibel. Hal ini 
telah memberi peluang kepada penjawat awam untuk meningkatkan 
produktiviti dan menambah baik keseimbangan antara pekerjaan dan 
kehidupan. Dalam hubungan ini, dasar dan garis panduan bagi aturan 
kerja yang fleksibel akan ditambah baik. 


Persekitaran kerja yang lebih kondusif akan menyumbang kepada 
keupayaan untuk mengekalkan penjawat awam, menaikkan 

semangat bekerja dan membantu mengurangkan kos. Kejayaan 

dalam melaksanakan budaya aturan kerja yang fleksibel dan 

cekap bergantung kepada kepercayaan, keberkesanan komunikasi 
dan senarai tugas yang jelas. Aturan kerja yang fleksibel akan 
membolehkan penjawat awam menghasilkan kerja yang berkualiti dan 
meningkatkan produktiviti. Hal ini seterusnya akan menambah baik 
keseimbangan antara pekerjaan dan kehidupan. 


Komunikasi dan penyampaian maklumat dalam perkhidmatan awam 
dan kepada rakyat akan dipertingkat untuk memastikan penyampaian 
perkhidmatan yang berkesan. Garis panduan dan arahan yang jelas 
akan disampaikan dengan berkesan kepada agensi kerajaan dan 
rakyat, terutama semasa krisis. Penjawat awam juga akan digalakkan 
untuk membangunkan kaedah penyelesaian yang kreatif bagi 
menambah baik komunikasi dan penyampaian maklumat yang lebih 
berkesan. 

Memperkukuh Kerjasama dan Penyelarasan dalam 
Kalangan Pihak Berkepentingan 


Kerjasama yang erat antara semua pihak berkepentingan yang terlibat 
dalam pembangunan sosioekonomi adalah prasyarat bagi memastikan 
aspirasi negara tercapai, di samping menghapuskan pertindihan 

dan memastikan keseragaman. Dalam hubungan ini, kerjasama dan 
penyelarasan antara Kerajaan Persekutuan, kerajaan negeri dan PBT 
akan diperkukuh. Kementerian telah diklusterkan kepada empat 
bidang, iaitu pendidikan dan sosial, ekonomi, keselamatan dan 
pembangunan infrastruktur. Peneraju kluster akan menyelaras isu-isu 
antara kementerian dalam bidang masing-masing bagi mengurangkan 
pertindihan fungsi. Di samping itu, PBT akan digalakkan untuk 
merakyatkan Agenda 2030 dengan memperluas aktiviti dan 

program pembangunan mampan. Peluasan ini akan dilaksana melalui 
pemantapan kerjasama serta penglibatan sektor swasta, pertubuhan 
masyarakat sivil (CSO) dan masyarakat setempat. 


Usaha bersepadu akan dilaksana bagi melibatkan kerajaan-kerajaan 
negeri dalam memperkemas dan menyelaras semua inisiatif 
pembangunan program dan projek. Dalam hubungan ini, Arahan 

No. 1 2020 Mekanisme Penyelarasan Pelaksanaan Pembangunan 
Negara akan diguna pakai. Kerjasama antara sektor awam dan swasta 
serta CSO juga akan diperkukuh untuk menggalakkan pendekatan 
keseluruhan negara. 


Memperluas Inisiatif Pendigitalan 


Selaras dengan kepentingan pendigitalan, Kerajaan akan menerajui 
inisiatif untuk memacu pendigitalan dalam sektor awam dan 

PMKS. Dalam hubungan ini, penubuhan Majlis Ekonomi Digital 

dan 4IR Negara akan memperkukuh struktur tadbir urus digital 

dan melonjakkan pertumbuhan ekonomi digital. Majlis ini akan 
menyediakan hala tuju keseluruhan dalam perancangan, pelaksanaan 
dan pemantauan berkaitan inisiatif pendigitalan. Kluster kerajaan 

di bawah Majlis ini bertanggungjawab dalam memacu pendigitalan 
sektor awam. Di samping itu, perkongsian pintar antara sektor awam 
dan swasta akan dipertingkat untuk memacu pelaksanaan Rangka 
Tindakan (Blueprint) Ekonomi Digital Malaysia. 


Usaha bersepadu memperluas dan memperkukuh penawaran 
perkhidmatan dalam talian akan diteruskan bagi menyediakan 
kebolehcapaian dan kemudahan yang lebih baik kepada rakyat. 
Inisiatif single sign-on akan dipercepat untuk menyediakan 
perkhidmatan dalam talian yang lancar kepada rakyat termasuk 
melalui platform mudah alih. Di samping itu, sistem pentadbiran 
tanah sedia ada akan ditambah baik dan diperluas ke negeri-negeri 


yang belum menerima guna sistem ini. Sistem yang memudahkan 
perkongsian data spatial juga akan dibangunkan. Selain itu, bagi 
meningkatkan penyampaian perkhidmatan, aplikasi chatbot akan 
diguna untuk membolehkan interaksi antara pelanggan dan sistem 
dalam memberi respons masa nyata. Chatbot menawarkan peluang 
baharu untuk menambah baik proses libat urus pelanggan dan 
meningkatkan kecekapan operasi. Sistem Pengurusan Aduan Awam 
(SISPAA) juga akan dipertingkat dengan memperkenalkan sistem 
menyeluruh dan berpusat yang dilengkapi dengan aplikasi chatbot 
dan mudah alih pintar serta pengkomputeran awan. 


Dalam usaha membina kepercayaan dan keyakinan dalam kalangan 
rakyat, perlindungan keselamatan siber akan diperkukuh untuk semua 
transaksi dalam talian. Di samping itu, projek identiti digital nasional 
akan diperkenalkan pada awal tahun 2022. Projek ini akan memacu 
pelaksanaan tadbir urus digital, mempromosikan keterangkuman, 
mengurangkan kos akses kepada perkhidmatan serta menambah baik 
penyampaian perkhidmatan kepada rakyat. Digital footprint juga akan 
dipertingkat untuk memastikan integriti, akauntabiliti dan ketelusan 
tidak terjejas dalam mengakses dan berkongsi dokumen kerajaan 
secara dalam talian. 


PBT akan digalakkan untuk memanfaatkan portal MyGovernment 
sedia ada bagi menambah baik penyampaian perkhidmatan. Portal ini 
akan membolehkan rakyat mengakses perkhidmatan yang disediakan 
oleh Kerajaan Persekutuan dan PBT melalui platform tunggal. Dalam 
hubungan ini, PBT perlu menaik taraf infrastruktur digital dan 
perkhidmatan dalam talian. Agensi di peringkat persekutuan dan 
negeri akan digalakkan untuk melaksanakan kaedah e-pembayaran. 
Di samping itu, kesedaran mengenai kepentingan pelaksanaan 
transaksi tanpa tunai akan dipertingkat bagi mendapatkan 
kepercayaan rakyat. 


Memperkukuh Tadbir Urus Data Terbuka 


Perkongsian data akan membawa kesan limpahan kepada ekonomi 
negara. Dalam usaha memperkukuh tadbir urus data terbuka, rangka 
dasar tadbir urus data nasional akan dibangunkan untuk mengalakkan 
perkongsian data antara sektor awam dan swasta. Rangka dasar 

ini meliputi dasar, garis panduan, perundangan dan pelaburan bagi 
mendapatkan data dan membolehkan agensi kerajaan mendapat 
pulangan daripada perkongsian data dengan sektor swasta. Bagi 
membangunkan rangka dasar ini, piawaian dan amalan terbaik 
antarabangsa akan diguna pakai. Penerimagunaan International 
Open Data Charter akan memastikan Malaysia mematuhi prinsip 
keterbukaan, tepat pada masa, komprehensif, boleh diakses dan 
dibaca oleh mesin, serta saling kendali. 


Akta Statistik 1965 sedang dalam semakan untuk memperkasa 
Jabatan Perangkaan Malaysia (DOSM) dalam mengumpul dan 
menyelaras data daripada sektor awam dan swasta. Semakan semula 
ini akan memperkukuh sistem statistik negara dan memperkasa 
DOSM untuk membolehkannya menerbitkan maklumat rasmi yang 
berkualiti yang akan membantu proses membuat keputusan yang 
lebih berkualiti. Dalam memastikan integriti dan keyakinan terhadap 
statistik rasmi yang diterbitkan, sepuluh Prinsip Asas Statistik Rasmi 
yang ditetapkan oleh United Nations Statistical Commission menjadi 
panduan DOSM. 


Dasar Hab Perkhidmatan Awan akan diperkenalkan untuk memastikan 
ia diterima guna sepenuhnya. Dasar ini akan memperkenalkan proses 
yang standard, menggabungkan perkhidmatan awan dan menangani 
isu fragmentasi dalam pengurusan data. Perkhidmatan awan 

hibrid kerajaan akan dibangunkan melalui penggabungan 
MyGovCloud@PDSA dengan penyedia perkhidmatan awan lain. 

Ini akan membolehkan teknologi terkini dimanfaatkan dalam 
menyediakan perkhidmatan awan yang lebih baik untuk sektor 
awam. Penggunaan storan awan yang disediakan oleh Kerajaan akan 
diperluas dalam mengakses dan berkongsi dokumen kerajaan melalui 
Digital Document Management System. 


Strategi B2 


Meningkatkan Keupayaan Membuat Keputusan 
dan Inovasi 


Dalam tempoh RMKe-12, keutamaan akan diberi dalam meningkatkan 
keupayaan membuat keputusan yang berkualiti dan menggalakkan 
inovasi bagi memastikan penyampaian perkhidmatan awam dapat 
memenuhi harapan rakyat. Penggunaan mekanisme baharu dan 
pendekatan inovatif akan menambah baik kecekapan penyampaian 
perkhidmatan awam. 


Membolehkan Perancangan Keputusan yang 
Berkualiti 


Bagi meningkatkan penyampaian perkhidmatan kepada rakyat, 
pendekatan Behavioural Insights (BI) akan diperkenalkan bagi 
penggubalan dan pelaksanaan dasar dengan berkesan. Pendekatan 
ini akan meningkatkan keberkesanan dasar dan membolehkan 
pengagihan sumber yang optimum memandangkan rakyat akan 
didorong untuk mencapai outcome yang ditetapkan. Beberapa kajian 

perintis sedang dilaksanakan antara lain dalam bidang kesihatan, 
pendidikan dan alam sekitar. Contoh faedah yang boleh diperoleh 
daripada penggunaan BI ditunjukkan dalam Kotak 13-1. 


Penglibatan rakyat dalam proses membuat keputusan akan diperluas 
dalam memastikan penggubalan dasar yang berkesan dan berimpak 
tinggi serta memantapkan tadbir urus dengan keterlibatan yang 
lebih luas. Proses ini akan dilaksana melalui sesi libat urus secara 
digital dan pendengaran awam. Pendekatan ini akan menanam 

rasa pemilikan serta menggalakkan akauntabiliti dan perkongsian 
tanggungjawab dalam membuat keputusan. Input daripada libat 
urus ini akan memberi maklumat yang berguna mengenai keperluan 
sebenar dan membolehkan penggubal dasar merangka dasar dan 
program berimpak tinggi. 


Bagi membolehkan keputusan yang lebih berkualiti, dasar akan 
digubal berpandukan data berdasarkan bukti dan disokong dengan 
outcome libat urus bersama rakyat. Penggunaan data analitik dalam 
penggubalan dasar akan mengoptimumkan sumber Kerajaan yang 
terhad. Perluasan perkhidmatan Malaysian Government Central Data 
Exchange (MyGDX) akan memboleh Kerajaan mengoptimumkan 
penggunaan data bagi membuat keputusan yang lebih tepat. Dengan 
ini, rakyat akan menikmati outcome yang lebih baik. 


Bagi meningkatkan inklusiviti, sistem penyimpanan data berpusat 
akan dibangunkan untuk menyelaras maklumat berkaitan program 
terpilih. Dalam hubungan ini, maklumat berkaitan perkhidmatan yang 
disediakan oleh kementerian dan agensi seperti program bantuan 
sosial, TVET dan pra-sekolah akan diselaras dan boleh diakses oleh 
semua agensi kerajaan. Sistem penyimpanan data berpusat akan 
menambah baik pelaksanaan dan pemantauan program dan projek 
serta mengurangkan kesilapan dalam memilih penerima bantuan dan 
perkhidmatan Kerajaan. 


Menggalakkan Inovasi yang Lebih Hebat 


Dalam tempoh RMKe-12, rangka tindakan inovasi nasional akan 
diperkenalkan untuk menyediakan garis panduan dan strategi bagi 
menggalakkan inovasi. Pekeliling, KPI, prosedur dan proses semasa 
akan disemak semula bagi menggalakkan inovasi dalam sektor awam. 
Usaha akan dipergiat bagi menerapkan inovasi sebagai norma dalam 
sektor awam termasuk menjadikan inovasi sebagai sebahagian 
daripada KPI untuk semua ketua kementerian, jabatan dan agensi. 
Pembangunan rangka tindakan inovasi sektor awam akan memastikan 
keseimbangan antara pendekatan pengurusan dan kemajuan 
teknologi dalam menggalakkan inovasi. 

Kotak 13-1 


Penggunaan Behavioural Insights (BI) 
untuk Menambah Baik Kecekapan 
Perkhidmatan Awam 


Dalam tempoh RMKe-12, pendekatan BI akan diterima pakai 
sebagai pelengkap bagi menambah baik perkhidmatan Kerajaan yang 
ditawarkan kepada rakyat. Bl akan digunakan untuk merangka dan 
melaksanakan dasar bagi mendorong rakyat membuat keputusan 
yang lebih baik. Bl adalah pendekatan yang inklusif bagi menggubal 
dasar yang menggabungkan pandangan dari sudut psikologi, sains 
kognitif dan sains sosial dengan hasil ujian secara empirikal. Ini 
dilaksanakan untuk mengetahui cara sebenar manusia membuat 
pilihan. Pendekatan ini membantu pembuat keputusan memahami 
bagaimana dan mengapa manusia bertindak dan membuat keputusan 
tertentu. BI telah diterima pakai secara meluas di beberapa negara 
termasuk Australia, Kanada, Kolumbia, Jerman, India, Singapura, 
United Kingdom dan Amerika Syarikat. BI dilaksanakan dalam semua 
bidang termasuk projek berkaitan pendidikan, tenaga, kesihatan, 
kemiskinan dan alam sekitar. 


Sebagai contoh, di Sydney, Australia, jalan raya dan perkhidmatan 
kereta api mengalami kesesakan pada waktu puncak. Ini telah 
mendorong kerajaan negeri New South Wales (NSW) untuk mencari 
jalan penyelesaian bagi mengatasi kesesakan ini. NSW Behavioural 
Insights Unit telah membangunkan pendekatan percubaan melalui 
kerjasama dua agensi, iaitu Transport for NSW dan Department of 


Premier and Cabinet (DPC) dengan menggalakkan pekerja untuk 
memulakan perjalanan pergi dan balik dari tempat kerja di luar 

waktu puncak, iaitu dari pukul 8.15 pagi hingga 9.15 pagi dan 4.45 
petang hingga 5.45 petang. Percubaan ini telah berjaya mendorong 
pekerja untuk menggunakan waktu kerja anjal sedia ada dan telah 
menyumbang kepada peningkatan sebanyak 8.6% kehadiran pada 
waktu pagi di luar waktu puncak. Secara keseluruhan, pendekatan ini 
telah menambah perjalanan sebulan sebanyak 550. Ini berlaku kerana 
pekerja DPC tidak melakukan perjalanan pergi dan balik dari tempat 
kerja pada waktu puncak '. 


Penggunaan BI dalam penggubalan dan pelaksanaan dasar akan 
meningkatkan keberkesanan dasar dan membolehkan pengagihan 
sumber secara optimum memandangkan rakyat akan didorong ke arah 
mencapai outcome yang lebih baik. Bl merupakan pendekatan kos 
efektif dan mudah untuk difahami. Pelaksanaan BI telah membuahkan 
hasil yang memberangsangkan di negara yang telah mengguna pakai 
dan melabur dalam Bl. Penggunaan Bl akan menjadi pelengkap 
kepada proses penggubalan dasar sedia ada dan juga membantu 
menyumbang kepada perkhidmatan awam yang lebih kos efektif. 


Walaupun BI berpotensi tinggi untuk digunakan dalam sektor 
awam, pelaksanaan ini perlu bermula pada skala kecil dalam bidang 
khusus yang disasarkan bagi meningkatkan kemahiran, kesedaran 
dan pemahaman. Perubahan kecil yang dilaksanakan akan memberi 
kesan penjimatan kos jangka panjang, peningkatan kecekapan dan 
penambahbaikan penyampaian perkhidmatan. Penggunaan BI dalam 
sektor awam akan diperkenalkan dalam tempoh RMKe-12 melalui 
pelaksanaan beberapa inisiatif oleh Perbadanan Produktiviti 
Malaysia. 


Sumber: NSW Behavioural Insights Unit, The Behavioural Insights Unit Report (April 2018) 


Strategi B3 
Memperkukuh Ekosistem Tadbir Urus 


Malaysia komited untuk menerapkan integriti, ketelusan dan 
keberkecualian dalam sektor awam bagi meningkatkan kepercayaan 
rakyat. Dalam tempoh RMKe-12, tumpuan akan diberi untuk 
mendukung integriti, ketelusan dan keberkecualian pada semua 
peringkat, menambah baik sistem pilihan raya, mendigitalkan sistem 
kehakiman serta mempertingkat tadbir urus korporat dalam SOE. 
Kejayaan inisiatif ini adalah penting dalam membangunkan sebuah 
negara yang bebas rasuah, adil, demokratik dan progresif. 


Mendukung Integriti, Ketelusan dan Keberkecualian 
pada Semua Peringkat 


Usaha berterusan untuk mendukung integriti dan membanteras 
rasuah akan dipertingkat bagi menambah baik kecekapan 

dan keberkesanan perkhidmatan awam. Dalam hubungan ini, 

semua agensi kerajaan akan melaksanakan Pelan Antirasuah 
Organisasi seperti yang telah digariskan di bawah NACP untuk 
menangani isu tadbir urus, integriti dan rasuah. Penguatkuasaan Akta 
Suruhanjaya Pencegahan Rasuah Malaysia 2009 (Akta 694] akan 
terus dipertingkat, manakala libat urus melalui perkongsian strategik 
dengan CSO dan parti politik akan diperkukuh dalam membanteras 
rasuah. Rang undang-undang baharu berkaitan Ombudsman Malaysia 
juga akan diperkenalkan bagi meningkatkan integriti dan tadbir urus 
institusi awam. 


Penggunaan standard ABMS akan dipergiat bagi mengurangkan 

risiko rasuah dan meningkatkan kepercayaan dalam kalangan 

pihak berkepentingan. Standard ini akan meningkatkan pematuhan 
piawaian yang diiktiraf pada peringkat antarabangsa dan amalan 
terbaik antirasuah. Tambahan pula, dalam menggalakkan integriti dan 
memelihara kedaulatan negara, penjawat awam dikehendaki menjaga 
kerahsiaan dalam menangani dokumen rahsia dan penyebaran 
maklumat serta berpegang pada aku janji di bawah Akta Rahsia Rasmi 
1972. Indeks Tadbir Urus Malaysia akan diperkenalkan bagi mengukur 
prestasi tadbir urus negara serta memberi penekanan kepada 

pelaksanaan tadbir urus yang baik dalam institusi awam. Semua 
usaha ini akan meningkatkan persepsi baik rakyat terhadap Kerajaan 
dan seterusnya menambah baik kedudukan Malaysia dalam Indeks 
Persepsi Rasuah (CPI). 


Menambah Baik Sistem Pilihan Raya 


Suruhanjaya Pilihan Raya akan diperkukuh bagi memastikan 

proses pengundian yang adil, bebas dan telus. Peraturan, prosedur 
dan proses juga akan disemak semula dan ditambah baik bagi 
memastikan kebebasan dan ketelusan sistem pilihan raya. 
Pendigitalan pengurusan pilihan raya juga akan dimantapkan melalui 
pengintegrasian sistem yang lebih sistematik dan pembangunan 
aplikasi baharu. Melalui usaha ini, pelaksanaan kelayakan umur 
pengundi 18 tahun dan pendaftaran pemilih secara automatik akan 
dapat dilaksana dengan cekap dan berkesan. 


Mendigitalkan Sistem dan Proses Informasi 
Pengurusan Kehakiman 


Sistem dan proses pengurusan maklumat di semua mahkamah akan 
didigitalkan untuk menyediakan perkhidmatan perundangan dan 
kehakiman yang telus, cekap dan berkesan. Pelaksanaan ini akan 
menambah baik saling kendali, menyediakan penyelesaian secara 
peringkat awal ke akhir dan melancarkan lagi prosedur di mahkamah. 
Di samping itu, penggunaan Al akan membantu hakim dan majistret 
dalam membuat keputusan bagi perbicaraan kes jenayah. 


Badan Kehakiman Malaysia telah memulakan beberapa projek 
perintis untuk menilai kecekapan pendengaran kes secara dalam 
talian semasa Perintah Kawalan Pergerakan dilaksanakan. Projek 
perintis ini telah menerima banyak respons positif. Memandangkan 
kejayaan projek ini dalam melancarkan lagi pendengaran kes, 

Akta Mahkamah Kehakiman 1964, Akta Mahkamah Rendah 1948, 
Akta Peraturan Mahkamah Rendah 1955, Peraturan Mahkamah 
Persekutuan 1995, Peraturan Mahkamah Rayuan 1994 dan Peraturan 
Mahkamah 2012 akan dikaji semula dan dipinda. Pindaan akta-akta 
ini akan mempercepat kadar pengendalian kes dan mengurangkan 
perbelanjaan Kerajaan. 

Mempertingkat Tadbir Urus dalam Syarikat Milik 
Kerajaan dan Badan Berkanun 


Rangka kerja undang-undang, dasar dan proses dalam mengurus 

SOE termasuk GLC, syarikat pelaburan berkaitan kerajaan dan badan 
berkanun akan dikaji semula bagi meminimumkan pendedahan 
Kerajaan kepada risiko dan meningkatkan ketelusan. Dalam hubungan 
ini, proses pelantikan ahli lembaga pengarah yang lebih ketat akan 
dilaksana berdasarkan kepada merit, integriti serta kemahiran 
teknikal, kewangan dan tadbir urus korporat bagi meningkatkan 
prestasi organisasi dalam menghadapi cabaran masa hadapan. 


Bidang Keutamaan C 


Memantapkan Pengurusan Belanjawan 
dan Projek 


Rangka dasar belanjawan yang teratur serta pengurusan dan 
pelaksanaan projek yang cekap merupakan elemen penting dalam 
mencapai keberhasilan yang dikehendaki. Dalam tempoh RMKe-12, 
usaha akan dilaksana untuk mengkaji semula proses belanjawan 
serta menambah baik keberkesanan pelaksanaan projek. Pelaksanaan 
inisiatif ini akan meningkatkan pengurusan kewangan awam yang 
berhemat dan penyampaian outcome pembangunan yang cekap. 


Strategi (0) Mengkaji Semula Rangka dan 
C1 Proses Belanjawan 
Strategi O) Menambah Baik Keberkesanan 


C2 Pelaksanaan Projek 


Strategi C1 


Mengkaji Semula Rangka dan Proses Belanjawan 


Rangka dasar dan proses belanjawan akan diperkukuh dalam 
memastikan tadbir urus yang baik, telus, cekap dan berkesan. 
Tumpuan akan diberikan kepada usaha mempertingkat ketelusan 
belanjawan dan menjajarkan keutamaan peruntukan antara pelbagai 
sektor, memperkenalkan mekanisme gerbang nilai, menyemak semula 
rangka perundangan perolehan kerajaan dan menambah baik dasar 
dan tadbir urus PPP. Inisiatif ini akan menyumbang kepada usaha 
dalam memperkukuh pengurusan fiskal dan meningkatkan integriti 
dalam sektor awam. 


Meningkatkan Ketelusan Belanjawan dan Menjajarkan 
Keutamaan 


Ketelusan belanjawan akan ditambah baik selaras dengan amalan 
terbaik dan standard antarabangsa bagi mengurangkan ketirisan 
serta memastikan perbelanjaan awam berhemat. Penyata 

Pra-Bajet dan Laporan Semakan Setengah Tahun akan diterbitkan 
untuk menambah baik ketelusan belanjawan. Penerbitan dokumen 
ini akan menyediakan maklumat terperinci kepada rakyat mengenai 
unjuran makroekonomi dan kedudukan fiskal negara. Langkah ini 
dijangka meningkatkan skor Malaysia di dalam Open Budget Index. 


Peruntukan Kerajaan akan memberi keutamaan kepada projek 
berimpak tinggi yang boleh menjana kesan pengganda kepada 
ekonomi. Sekurang-kurangnya 50% daripada peruntukan akan 
diperuntukkan kepada enam negeri yang kurang membangun, 

iaitu Sabah, Sarawak, Kelantan, Terengganu, Kedah dan Perlis untuk 
memastikan pertumbuhan wilayah yang lebih seimbang 

serta mengurangkan jurang pembangunan. Sebahagian besar 
peruntukan akan disalur untuk meningkatkan ketersambungan 

dan akses yang lebih baik kepada infrastruktur asas, ameniti dan 
perkhidmatan. 


Satu pelan hala tuju baharu berserta pelan tindakan akan 
dirangka untuk menambah baik pengurusan dan 
penyelenggaraan infrastruktur dan fasiliti kerajaan. Amalan 
penyelenggaraan yang baik akan menurunkan kos, 
mengurangkan masa henti dan memanjangkan jangka hayat aset 
dalam jangka masa panjang. Dalam hubungan ini, Unit 
Pengurusan Fasiliti sedia ada di JKR akan diperkukuh untuk 
menyelaras penyelenggaraan merentas kementerian dan agensi 
serta memastikan pematuhan kepada piawaian penyelenggaraan 
aset. Selain itu, peruntukan penyelenggaraan jalan, bangunan dan 
aset kerajaan lain akan diberi lebih keutamaan. Kontraktor kecil 
akan diberi peluang yang lebih besar dalam melaksanakan projek 
penyelenggaraan. 


Memperkenalkan Akta Tanggungjawab Fiskal 


Kerajaan komited dalam memastikan pengurusan kewangan 
awam yang bertanggungjawab dan mampan. Sehubungan itu, 
Akta Tanggungjawab Fiskal (FRA) akan diperkenalkan dalam 
RMKe-12 bagi meningkatkan disiplin fiskal serta memperkukuh 
tadbir urus dan ketelusan fiskal. Undang-undang berkaitan 
tanggungjawab fiskal seperti ini telah pun dilaksanakan di beberapa 
negara termasuk Australia, Brazil, Thailand, dan United Kingdom. 
Melalui FRA, prinsip dan amalan terbaik pengurusan fiskal akan 
diinstitusikan, terutama dalam menguruskan risiko fiskal, 
menetapkan peraturan fiskal dan memastikan pengurusan hutang 
awam yang berhemat. 


Memperkenalkan Gerbang Nilai 


Pengurusan nilai akan ditambah baik dengan memperkenalkan 
mekanisme gerbang nilai. Mekanisme ini akan membolehkan 
penilaian awal yang lebih baik dilaksana ke atas cadangan projek 
pembangunan baharu sebelum diluluskan serta menentusahkan daya 
maju, ketersediaan dan nilai terbaik untuk wang. Dalam hubungan 
ini, garis panduan pelaksanaan akan disedia dan dijadikan sebagai 
prasyarat kepada kementerian, jabatan dan agensi pelaksana dalam 

mengemukakan permohonan projek pembangunan. Mekanisme 
ini akan mempercepat pelaksanaan projek dan menambah baik 
penyampaian perkhidmatan awam. 


Membangunkan Rangka Perundangan dalam 
Perolehan Kerajaan 


Rangka perundangan akan dibangunkan untuk menambah baik tadbir 
urus, ketelusan, kecekapan dan keberkesanan perolehan kerajaan. 

Di bawah rangka ini, satu badan kawal selia bebas akan ditubuhkan 
untuk memastikan pematuhan dan pemantauan yang teratur 

bagi perolehan kerajaan. Sistem perolehan dalam talian yang 
menyeluruh bagi projek fizikal akan dibangunkan, manakala sistem eP 
sedia ada untuk bekalan dan perkhidmatan akan ditambah baik. 

Di samping itu, mekanisme untuk menguruskan aduan akan 
diwujudkan bagi menyelesaikan perkara-perkara yang dibangkitkan 
berkaitan perolehan. Langkah ini akan meningkatkan kecekapan dan 
mampu memerangi rasuah dengan mengurangkan campur tangan 
dalam proses perolehan. 


Menambah Baik Dasar dan Tadbir Urus Kerjasama 
Awam Swasta 


Kerajaan akan terus menggalakkan penglibatan sektor swasta 
dalam pembangunan negara melalui pendekatan PPP. Dalam 

hal ini, rangka dasar PPP akan ditambah baik bagi memastikan 
kecekapan dan ketelusan dalam pelaksanaan projek. Rangka 
tindakan PPP yang baharu akan diperkenalkan untuk menggantikan 
Pelan Induk Penswastaan 1991 sedia ada. Rangka tindakan ini 
akan menyediakan satu rangka dasar PPP yang menyeluruh yang 
merangkumi penambahbaikan model pelaksanaan dan pembiayaan. 
Terma rujukan juga akan ditambah baik untuk memastikan 
perkongsian risiko yang lebih adil yang memberi manfaat kepada 
sektor awam dan swasta. Pendekatan inklusif ini akan memantapkan 
kemampanan kewangan, menjamin daya maju komersial, 
mengukuhkan tadbir urus baik, dan menerima pakai amalan terbaik 
antarabangsa. 

Strategi C2 


Menambah Baik Keberkesanan Pelaksanaan 
Projek 


Dalam tempoh RMKe-12, penekanan akan diberi bagi menambah 
baik keberkesanan pelaksanaan projek untuk menghasilkan outcome 
terbaik kepada rakyat. Mekanisme penyampaian projek dan sistem 
pemantauan projek akan diperkemas untuk memastikan pelaksanaan 
mengikut jadual dengan nilai untuk wang serta memenuhi outcome 
yang diingini. 


Mempertingkat Mekanisme Penyampaian Projek 


Keberkesanan projek pembangunan sebagai instrumen untuk 
menggalakkan pembangunan sosioekonomi akan dipertingkat 
melalui semakan semula rangka dasar kawal selia dan mekanisme 
penyampaian. Kementerian dan agensi pelaksana akan diwajibkan 
untuk menyediakan laporan penilaian projek yang telah 
disempurnakan. Tindakan undang-undang dan secara pentadbiran 


akan diambil terhadap pegawai pengawal yang tidak melaksanakan 
projek mengikut skop yang telah ditetapkan. Melalui pelaksanaan 
mekanisme ini, isu seperti ketidakpatuhan, salah laku dan 
ketidakcekapan dalam pengurusan projek dapat dikesan awal dan 
langkah pencegahan dapat dilaksanakan. 


Memperkukuh MyProjek 


MyProjek akan diperkukuh untuk memudahkan perancangan, 
pemantauan serta penilaian program dan projek pembangunan. 
Modul permohonan projek akan diubah suai untuk membolehkan 
kerajaan negeri mengemukakan cadangan projek secara terus kepada 
kementerian. Penambahbaikan ini akan membolehkan agensi pusat 
menjajarkan keutamaan kementerian dengan keutamaan kerajaan 
negeri. MyProjek juga akan diintegrasikan dengan sistem lain untuk 
menyediakan data yang komprehensif dan pada masa nyata bagi 
tujuan perancangan dan pemantauan. Sistem yang dikenal pasti 
untuk diintegrasikan adalah Sistem Kawal dan Lapor (SKALA), PSC, 
Sistem Pengurusan Kewangan dan Perakaunan Kerajaan (iGFMAS) 
dan sistem MyResults serta Sistem Pengurusan Maklumat Berpusat 
(CIMS). 


Kesimpulan 


RMKe-11 memberi tumpuan kepada usaha-usaha meningkatkan kecekapan dan produktiviti 
sektor awam melalui pendekatan keseluruhan kerajaan dengan memberi penekanan kepada 
integriti dan ketelusan. Kemajuan telah dicapai dalam menambah baik tadbir urus, meningkatkan 
integriti dan akauntabiliti, menjadikan pengurusan kewangan awam lebih berhemat serta 
mengukuhkan penyampaian perkhidmatan awam. Di sebalik kemajuan ini, sektor awam 

terus menghadapi cabaran berkaitan dengan pembangunan bakat, ekosistem tadbir urus dan 
pengurusan projek. Dalam tempoh RMKe-12, beberapa pembaharuan dalam sektor awam 

akan dilaksana untuk menambah baik penyampaian perkhidmatan. Pembaharuan ini termasuk 
melahirkan penjawat awam yang berprestasi tinggi, meningkatkan pelaksanaan pendekatan 
keseluruhan kerajaan serta memantapkan pengurusan belanjawan dan projek. Sektor awam 
yang lebih kukuh akan mewujudkan jentera kerajaan yang lebih berkesan, bertanggungjawab 
dan cekap dalam memenuhi harapan rakyat yang kian meningkat. Pengukuhan sektor awam 
akan menyokong pencapaian objektif RMKe-12, iaitu kemakmuran, inklusiviti dan kemampanan. 


Kesimpulan 

RMKe-12 berpaksikan transformasi dan dirangka berasaskan 
hakikat bahawa negara perlu bangkit daripada pandemik 
COVID-19 dengan lebih mampan. RMKe-12 menyasarkan 
untuk Malaysia terus memanfaatkan peluang pertumbuhan 
ekonomi yang berteraskan kualiti, daya tahan dan 
kemampanan. 


Penyediaan RMKe-12 merupakan satu proses yang mencabar 
berikutan beberapa kekangan yang dihadapi termasuk kesan 
pandemik COVID-19, keadaan geopolitik dan ekonomi global 
yang tidak menentu. Perubahan landskap ekonomi global, 
persaingan pada peringkat serantau dan global yang semakin 
sengit, peningkatan golongan menengah dan pandemik 
COVID-19 menyebabkan rakyat kini menuntut perubahan 
yang ketara dalam dasar dan rancangan pembangunan negara. 
Dalam menghadapi cabaran ini, Malaysia perlu melaksanakan 
beberapa transformasi untuk mencapai kemakmuran, 
inklusiviti dan kemampanan bagi meletakkan negara di atas 
landasan yang lebih kukuh untuk menangani cabaran-cabaran 
masa hadapan. 


RMKe-12 telah dirangka berdasarkan asas kukuh yang dibina 
sejak pelaksanaan pelan pembangunan negara yang pertama 
serta mengambil kira pengalaman sepanjang lima dekad yang 
lepas. RMKe-12 adalah bahagian pertama WKB 2030. la 
menyasarkan Malaysia yang bersatu, makmur dan bermaruah. 
Berdasarkan objektif untuk mencapai Malaysia yang Makmur, 
Inklusif dan Mampan berlandaskan semangat Keluarga 
Malaysia, RMKe-12 memperkenalkan beberapa langkah yang 
akan membolehkan negara menjana semula pertumbuhan 
ekonomi berikutan cabaran pandemik COVID-19 serta 
keperluan untuk membina ekonomi yang lebih berdaya tahan. 
RMKe-12 ini bertujuan mencapai pertumbuhan yang inklusif 
untuk semua rakyat merentas wilayah dan negeri, dan pada 
masa yang sama memastikan pertumbuhan tidak mengabaikan 
alam sekitar. Langkah untuk membangunkan bakat masa 
hadapan, mempercepat penerimagunaan teknologi dan 
inovasi, menambah baik ketersambungan dan infrastruktur 


pengangkutan serta memperkukuh perkhidmatan awam adalah 


pemangkin yang penting untuk merealisasikan aspirasi jangka 
panjang negara. 


RMKe-12 telah mengambil pendekatan keseluruhan negara. 
Sesi libat urus yang meluas telah dilaksanakan dengan semua 
kementerian, agensi, sektor swasta dan persatuan masyarakat 
sivil. Kerajaan juga telah mengadakan libat urus dengan 
organisasi antarabangsa seperti Bank Dunia untuk memastikan 
agenda pembangunan ini diselaraskan dengan amalan 

terbaik pada peringkat global. Pendekatan ini adalah untuk 
memastikan input yang diterima komprehensif dan selaras 
dengan hasrat mengutamakan keperluan rakyat, di samping 
membolehkan Malaysia terus mencapai kemajuan dalam 
suasana ekonomi global yang semakin kompetitif. 


RMKe-12 mengandungi tiga tema, empat pemangkin dasar 
dan 14 pemacu perubahan. Tema, pemangkin dasar dan 
pemacu perubahan ini merupakan idea baharu dan inovatif 
bertujuan mencetus anjakan pemikiran dan mengubah dengan 
ketara pendekatan dalam membangunkan negara. Pelaksanaan 
Rancangan ini akan dikaji semula secara berkala sepanjang 
tempoh lima tahun, mengambil kira perubahan yang pesat dan 
dinamik dalam persekitaran domestik dan global. 


Tema pertama iaitu Menjana Semula Ekonomi bertujuan untuk 
mengembalikan momentum pertumbuhan dalam semua sektor 
serta mempercepat pembangunan industri berpotensi tinggi. 
Sektor perkhidmatan, pembuatan, pertanian, perlombongan 
dan pembinaan akan dipulih semula dengan menggalakkan 
sektor ini beralih ke rantaian yang lebih tinggi melalui 
penerimagunaan teknologi 4IR, pendigitalan dan ekonomi 
hijau. Langkah ini akan melonjakkan kualiti, produktiviti dan 
daya saing. Industri elektrik dan elektronik, perkhidmatan 
global, aeroangkasa, kreatif, pelancongan, halal dan biojisim 
serta aktiviti pertanian pintar akan diperkukuh sebagai 
sumber pertumbuhan baharu. Dalam tempoh RMKe-12, 
langkah-langkah akan diperkenalkan untuk menyokong semua 
industri beralih ke rantaian yang lebih tinggi. 


Dengan mengambil kira kepentingan sumbangan PMKS 
kepada ekonomi Malaysia, pendigitalan PMKS akan diberi 
perhatian khusus untuk meningkatkan daya saing dan daya 
tahan mereka. Ekosistem yang kondusif dan holistik untuk 
menyokong usahawan dan perusahaan serta peningkatan 


akses pasaran dan peluang perdagangan antarabangsa akan 
membolehkan lebih banyak PMKS menjadi pemain global yang 
berorientasikan eksport yang dipacu oleh inovasi. 


Tema kedua memberi tumpuan kepada peranan Kerajaan 
dalam Memperkukuh Keselamatan, Kesejahteraan dan 
Keterangkuman rakyat. Antara keutamaan dalam memelihara 
keselamatan dan kedaulatan negara adalah pengukuhan 
pertahanan dan keselamatan, pencegahan jenayah dan 
kesiapsiagaan menghadapi kecemasan. Penekanan akan diberi 
untuk melaksanakan pelan tindakan yang menyeluruh untuk 
meningkatkan keselamatan di sempadan, memperkenalkan 
dasar baharu untuk industri pertahanan dan keselamatan 
serta memperluas penggunaan teknologi termaju dalam 
membanteras jenayah. Kejayaan melaksanakan inisiatif ini 
akan mewujudkan persekitaran yang lebih kondusif bagi 
aktiviti ekonomi dan kehidupan yang selamat. 


Pandemik COVID-19 telah menunjukkan betapa pentingnya 
penyampaian perkhidmatan kesihatan yang cekap untuk 
melindungi kesihatan dan kesejahteraan rakyat. Sehubungan 
ini, keutamaan akan diberi untuk mengukuhkan kesiapsiagaan 
penjagaan kesihatan bagi penyakit berjangkit. Dalam 
menyokong inisiatif ini, pelan induk pengurusan kemudahan 
dan tenaga kerja penjagaan kesihatan akan dibangunkan dan 
Pusat Kawalan Penyakit dan Hospital Penyakit Berjangkit 
Kebangsaan akan dibina. Sistem penjagaan kesihatan akan 
diperkukuh dengan mengamalkan pendekatan keseluruhan 
negara, mengoptimum sumber, mereka bentuk semula 

dan mendigital perkhidmatan penjagaan kesihatan serta 
memperkenal model pembiayaan kesihatan yang lebih 
mampan bagi menggalakkan rakyat sihat dan produktif. Lebih 
banyak rumah berkualiti dan mampu milik akan dibina. Sukan 
akan dimanfaatkan sebagai wadah bagi membangunkan 
sebuah negara dengan rakyat yang aktif dan bersatu padu. 
Kepelbagaian Malaysia dan nilai-nilai murni akan juga 
dimanfaatkan untuk memperkukuh perpaduan bagi membina 
negara yang makmur dan harmoni. 


Rancangan Malaysia Kedua Belas, 2021-2025 
Kesimpulan K-3 


Bagi memastikan rakyat dapat menikmati hasil pertumbuhan 
ekonomi, usaha-usaha mengurangkan kemiskinan dan 
membasmi kemiskinan tegar akan terus diberi keutamaan. 
Sehubungan itu, inisiatif akan dilaksana bagi meningkatkan 
taraf hidup rakyat melalui program khusus dan bersasar 

tanpa mengira jantina, etnik, status sosioekonomi dan lokasi. 
Langkah ini termasuk menubuhkan unit khusus menangani 
kemiskinan pada peringkat Persekutuan dan daerah serta 
memperkenalkan kaedah pembasmian kemiskinan berdasarkan 
penyelesaian daripada akar umbi. Pembangunan sosioekonomi 
Bumiputera akan terus diberi keutamaan sebagai agenda 
nasional. Tumpuan akan diberi kepada usaha memantapkan 
pembangunan modal insan, memperkukuh daya tahan 
perniagaan dan penciptaan kekayaan serta meningkatkan 
pemilikan ekuiti korporat Bumiputera yang mampan. 


Usaha yang bersepadu akan dilaksana untuk mengurangkan 
dengan lebih cepat jurang pembangunan di antara luar 
bandar dan bandar. Dalam mengagihkan peruntukan 
Kerajaan Persekutuan, tumpuan khusus akan diberi 

kepada Sabah, Sarawak dan negeri kurang membangun 
yang lain untuk menambah baik keterangkuman wilayah. 
Penyediaan infrastruktur dan ketersambungan yang lebih 
baik, peningkatan akses kepada perkhidmatan sosial serta 
pemantapan pertahanan, keselamatan dan ketenteraman 
awam akan menyumbang kepada kedudukan sosioekonomi 
rakyat yang lebih baik. 


Tema ketiga iaitu Melonjakkan Kemampanan, akan menumpu 
kepada usaha mempercepat pertumbuhan hijau melalui 
pendekatan keseluruhan negara dengan memanfaatkan 
teknologi hijau serta amalan penggunaan dan pengeluaran 
mampan, di samping memastikan perlindungan alam sekitar, 
menangani perubahan iklim dan memulihara sumber asli 
untuk generasi akan datang. Peralihan kepada ekonomi 
kitaran akan membolehkan anjakan sistemik bagi menjana 
lebih banyak peluang perniagaan dan pelaburan hijau yang 
bertanggungjawab dan mampan, mewujudkan peluang 
ekonomi baharu dan memperluas pasaran hijau. Bagi 
memastikan akses yang berterusan dan kos tenaga yang 
berpatutan, sektor tenaga akan diurus dengan lebih cekap 
melalui penggubalan dasar yang komprehensif. Langkah 

ini akan memastikan pengurusan tenaga yang berhemat 
untuk menyokong pertumbuhan ekonomi dan meningkatkan 
kesejahteraan rakyat. 


Bagi sektor air, agenda Transformasi Sektor Air 2040 akan 
diperkenalkan dalam RMKe-12 untuk mentransformasi 
sektor ini daripada pemboleh daya ekonomi kepada 
penjana pertumbuhan yang dinamik. Langkah mempergiat 
penerimagunaan pengurusan sumber air bersepadu (IWRM) 
merupakan fasa permulaan kepada agenda transformasi sektor 
air. Rakyat akan diperkasa untuk memainkan peranan yang 
lebih aktif dalam memacu transformasi sektor ini. Dengan 
terlaksananya agenda ini, rakyat akan menikmati bekalan 
air yang berdaya harap, selamat dan terjamin di samping 
memastikan sumber semula jadi dipelihara, dipulihara serta 
digunakan secara mampan bagi generasi masa kini dan masa 
hadapan. 


Tiga tema RMKe-12 disokong oleh empat pemangkin dasar 
iaitu membangunkan bakat masa hadapan, mempercepat 
penerimagunaan teknologi dan inovasi, menambah baik 
ketersambungan dan infrastruktur pengangkutan serta 
memperkukuh perkhidmatan awam. Berikutan permintaan 
terhadap bakat berkemahiran tinggi serta celik teknologi dan 
digital yang semakin meningkat, sistem pendidikan negara 
akan terus ditambah baik dengan mempertingkat pendidikan 
digital serta memperkukuh ekosistem pendidikan dan latihan 
teknikal dan vokasional (TVET). Pelaksanaan inisiatif ini akan 
menghasilkan lebih ramai bakat tersedia masa hadapan, 
menambah baik pampasan pekerja dan mengurangkan 
kebergantungan kepada pekerja asing. 


Penerimagunaan teknologi termaju dan inovasi perlu 
dipercepat memandangkan ekonomi digital berasaskan 
teknologi tinggi merupakan pemangkin kepada pertumbuhan 
ekonomi. Unit Pengurusan Penyelidikan (RMU) yang baru 
ditubuhkan akan memainkan peranan penting untuk 
mempergiat pelaburan dalam R&D&C&I. Keutamaan akan 
diberi untuk mengkomersialkan penyelidikan bernilai tinggi 
serta memanfaatkan teknologi baru muncul, di samping 
membangunkan bakat dan kemahiran yang diperlukan 

untuk ekonomi digital dan penerimagunaan teknologi 


4IR. Keterangkuman pendigitalan akan diperluas dengan 
membekalkan peranti digital dan menjadikan perkhidmatan 
telekomunikasi sebagai utiliti awam. 


Seiring dengan perkembangan ekonomi, peningkatan 
kecekapan dan daya harap perkhidmatan pengangkutan 

dan logistik adalah penting dalam memenuhi permintaan 

yang semakin meningkat. RMKe-12 meletakkan matlamat 
untuk meningkatkan kecekapan perkhidmatan pengangkutan 
dan logistik. Matlamat ini akan dicapai melalui inisiatif 

untuk mengintegrasi jaringan kereta api dan jalan raya bagi 
menyediakan ketersambungan yang lebih baik antara lapangan 
terbang, pelabuhan, kawasan perindustrian dan bandar. Selain 
itu, kapasiti infrastruktur dan perkhidmatan pelabuhan akan 
ditingkatkan dan kaedah pergerakan kargo pelbagai mod 
menggunakan pembekal perkhidmatan bersepadu akan diguna 
pakai. Penyediaan pengangkutan awam akan juga dipertingkat 
bagi memastikan rakyat mendapat akses yang lebih baik 
kepada perkhidmatan dan ketersambungan yang lancar. 


Sektor awam memainkan peranan yang penting dalam 
menyokong kesemua tiga tema dan pemacu perubahan. Sektor 
awam yang cekap dan telus akan memastikan penyampaian 
perkhidmatan awam yang berkesan kepada rakyat. Dalam 
hubungan ini, perkhidmatan awam akan dimantapkan dengan 
menambah baik mekanisme pemilihan pegawai baharu 

dan pegawai pengurusan tertinggi. Pendigitalan dalam 
perkhidmatan awam akan dipergiat dengan menyediakan 
infrastruktur yang mencukupi. Kerjasama dan penyelarasan 
akan dipertingkat untuk memantapkan perkhidmatan awam, 
mengelakkan pertindihan peranan dan menggunakan sumber 
secara optimum. Akta Perkhidmatan Awam akan diperkenalkan 
bagi memastikan pengasingan peranan yang lebih jelas 

antara Anggota Pentadbiran dan penjawat awam. Ini akan 
meningkatkan integriti, akauntabiliti dan ketelusan serta 
menambah baik penyampaian perkhidmatan awam. 


RMKe-12 secara jelas menggariskan beberapa strategi 
dan inisiatif untuk mewujudkan ekosistem yang kondusif 
bagi perniagaan dan individu untuk terlibat dalam era 

4IR dan mendapatkan manfaat daripadanya. Malaysia 
perlu mengadaptasi perubahan yang dibawa oleh 4IR bagi 


memastikan ekonomi negara kekal kompetitif untuk mencapai 
status negara berpendapatan tinggi. Di samping itu, peranan 
sektor swasta sebagai enjin pertumbuhan ekonomi akan 
diperkukuh bagi memastikan pembangunan yang lebih 
menyeluruh dan mampan. Undang-undang dan peraturan 
akan dikaji semula untuk mengurangkan karenah birokrasi di 
peringkat kerajaan Persekutuan dan negeri serta peringkat 
pihak berkuasa tempatan bagi menggalakkan pertumbuhan 
sektor swasta yang lebih kukuh. Kerajaan komited untuk 
meningkatkan lagi kerjasama antara sektor awam dan swasta 
bagi memastikan sasaran RMKe-12 dapat direalisasi. 


RMKe-12 akan meletakkan asas dalam memulihkan ekonomi 
negara dan seterusnya menjadikan Malaysia negara 
berteknologi dan berpendapatan tinggi pada penghujung 
dekad ini. Pelaksanaan RMKe-12 mengandungi beberapa 
matlamat termasuk: 


e menjana semula ekonomi; 

e membasmi kemiskinan tegar tanpa mengira etnik; 

e memperkukuh pertahanan dan keselamatan negara; 

e memperkukuh perpaduan untuk pembentukan negara 
bangsa; 

e meningkatkan kebersamaan dan peranan anak muda 
dalam pembangunan ekonomi; 

e mengurangkan ketidakseimbangan wilayah, khususnya di 
antara Sabah, Sarawak dan Semenanjung Malaysia; 

e memperkukuh pembangunan sosioekonomi Bumiputera 
sebagai agenda nasional; 

e mempercepat pertumbuhan ekonomi digital; 

e memperkukuh sistem penjagaan kesihatan bagi 
menangani krisis kesihatan pada masa hadapan; 

e mentransformasi sektor air; 

e menangani perubahan iklim dan beralih kepada ekonomi 
kitaran; 

e mentransformasi ekosistem TVET dan menerima guna 
standard antarabangsa; 

e membangunkan bakat yang berkaliber dan berkemahiran 
tinggi untuk melonjakkan pertumbuhan produktiviti; dan 

e mentransformasi perkhidmatan awam. 

Kerajaan komited untuk mentransformasi ekonomi Malaysia 
dalam tempoh lima tahun akan datang, seperti yang digariskan 
dalam 14 pemacu perubahan. Bilangan pemacu perubahan 
RMKe-12 adalah yang terbanyak berbanding dengan 
Rancangan Malaysia sebelum ini yang merangkumi setiap tema 
dan teras dasar secara komprehensif. Matlamatnya adalah 
untuk mentransformasi kaedah pelaksanaan bagi mencapai 
impak yang besar dan cepat. 


Dalam melaksanakan RMKe-12 ini, Kerajaan bertekad untuk 
mengatasi masalah pelaksanaan yang akan dihadapi secara 
tuntas dan telus. Penyediaan RMKe-12 mengambil kira 
pengalaman lepas termasuk kejayaan yang telah dicapai dan 
kekurangan serta amalan terbaik antarabangsa. Pengalaman 
ini akan diambil kira dalam merangka kaedah pelaksanaan 
supaya transformasi sebenar akan tercapai. Kepimpinan 
kolektif negara ini adalah komited untuk memastikan RMKe- 
12 dilaksanakan dengan jayanya. Pelaksanaan RMKe-12 
akan mengambil kira semua aspek secara menyeluruh selaras 
dengan pendekatan keseluruhan negara. 


Pelaksanaan inisiatif dan langkah di bawah tiga tema dan 
empat pemangkin dasar akan memacu Malaysia mencapai 
hasratnya menjadi sebuah negara yang makmur, inklusif dan 
mampan. Setiap rakyat Malaysia perlu bersama-sama membina 
masa hadapan yang lebih baik dengan kemakmuran yang boleh 
dinikmati oleh semua. 


Lampiran 


Lampiran 


Jadual 


Keluaran Dalam Negeri Kasar mengikut Kategori 
Perbelanjaan, 2015-2025 (pada harga malar 2015) 


Keluaran Dalam Negeri Kasar mengikut Kategori 
Perbelanjaan, 2015-2025 (pada harga semasa) 


Keluaran Dalam Negeri Kasar mengikut Jenis Aktiviti 
Ekonomi, 2015-2025 (pada harga malar 2015) 


Keluaran Dalam Negeri Kasar Berdasarkan Pendapatan, 
2015-2025 (pada harga semasa) 


Keluaran Dalam Negeri Kasar mengikut Negeri dan Jenis 
Aktiviti Ekonomi, 2015-2025 (pada harga malar 2015) 


Barangan Dagangan, 2015-2025 
Imbangan Pembayaran, 2015-2025 
Indeks Kesejahteraan Rakyat Malaysia, 2015-2025 


Produktiviti Buruh mengikut Jenis Aktiviti Ekonomi, 
2015-2025 (pada harga malar 2015) 


Kedudukan Kewangan Kerajaan Persekutuan, 2015-2025 


Pendapatan Isi Rumah Kasar Bulanan Penengah 
mengikut Etnik, Strata dan Negeri, 2009-2019 


Insiden Kemiskinan Mutlak mengikut Etnik, Strata 
dan Negeri, 2009-2019 


Penduduk mengikut Umur, Etnik dan Strata, 
2015-2025 


Tenaga Buruh, Guna Tenaga dan Pewujudan Pekerjaan, 
2015-2025 


Guna Tenaga mengikut Kumpulan Pekerjaan Utama, 
2015-2025 


Guna Tenaga mengikut Kategori Kemahiran, 
2015-2025 


Enrolmen Murid di Institusi Pendidikan, 
2015-2020 


Kemasukan Pelajar di Institusi Pendidikan Tinggi, 
2015-2020 


Enrolmen Pelajar di Institusi Pendidikan Tinggi, 
2015-2020 


Keluaran Pelajar di Institusi Pendidikan Tinggi, 
2015-2020 


Carta 


Insiden Kemiskinan Mutlak mengikut Strata dan Etnik, 
2016 dan 2019 


Insiden Kemiskinan Mutlak mengikut Negeri, 
2016 dan 2019 


Glosari 
Indeks 


Rancangan Malaysia Kedua Belas, 2021-2025 
A-2 Jadual 


Jadual 1 
Keluaran Dalam Negeri Kasar mengikut Kategori Perbelanjaan, 2015-2025 
(pada harga malar 2015) 


Kadar Pertumbuhan Tahunan 
Purata, % 


Perkara £ Sasaran 
2015 2016 2017 o 2018 2019 | 2020 | 2025 2016-2020 2021-2025 


Perbelanjaan Swasta 833,249 879,237 944,296 1,011,397 1,074,788 1,010,086 1,314,667 
Penggunaan 635,099 672,260 718,702 776,054 835,711 799,447 1,060,487 4.7 5.8 
Pelaburan 198,150 206,977 225,594 235,343 239,077 210,639 254,180 T2 3.8 

Perbelanjaan Awam 260,295 260,853 269,949 270,279 262,584 250,334 295,732 -0.8 3.4 
Penggunaan 154,021 155,640 164,450 170,030 173,080 179,913 215,514 3.2 3.7 
Pelaburan 106,274 105,213 105,499 100,249 89,504 70,421 80,218 -7.9 2.6 

Eksport Bersih 88,592 88,925 85,493 90,768 100,925 87,806 102,628 -0.2 3.1 
pe lcd 817,370 828,155 900,064 917,462 907,877 827,086 1,098,231 0.2 5.8 
yd ga dee 5 728,778 739,230 814,571 826,694 806,952 739,280 995,603 0.3 6.1 

1,176,941 1,229,312 1,300,769 1,363,766 1,424,310 1,343,880 1,712,921 2.7 4.5 “5.5 


Nota: Hasil tambah mungkin berbeza kerana pembundaran. 
Sumber: Jabatan Perangkaan Malaysia dan Unit Perancang Ekonomi 


Rancangan Malaysia Kedua Belas, 2021-2025 
Jadual A-3 


Jadual 2 
Keluaran Dalam Negeri Kasar mengikut Kategori Perbelanjaan, 2015-2025 
(pada harga semasa) 


Kadar Pertumbuhan Tahunan 
Purata, % 


Perkara E Sasaran 


Perbelanjaan Swasta 833,249 896,206 994,666 1,077,207 1,156,730 1,083,996 1,598,578 
Penggunaan 635,099 684,681 760,146 831,388 904,158 861,758 1,308,310 6.3 8.7 
Pelaburan 198,150 211,525 234,520 245,819 252,572 222,238 290,268 23 5.5 
Perbelanjaan Awam 260,295 264,393 276,742 277,835 271,160 258,363 316,324 -0.1 4.1 
Penggunaan 154,021 157,023 167,320 173,289 176,710 184,043 228,147 3.6 4.4 
Pelaburan 106,274 107,370 109,422 104,546 94,450 74,320 88,177 -6.9 35 
Eksport Bersih 88,592 83,128 94,254 97,106 113,863 91,261 106,495 0.6 3.1 
Peponi Baran can 817,370 834,491 960,778 992,511 987,481 870,272 1,192,185 1.3 6.5 
dan Perkhidmatan 
Import Barangan dan EPA 751,363 866,524 895,405 873,618 779,011 1,085,690 1.3 6.9 
Perkhidmatan 
176,941 1,249,698 1,372,310 1,447,760 1,513,157 1,416,605 2,021,129 3.8 7.4 
Kasar 
Ken dapat ara 1,144,829 1,215,105 1,333,652 1,402,677 1,473,662 1,388,021 1,979,868 3.9 7.4 
Kasar 
Pendapatan Negara 
Kasar Per Kapita 
RM 36,710 38,412 41,647 43,316 45,311 42,503 57,882 3.0 6.4 
AS$ 9,399 9,260 9,684 10,735 10,938 10,111 14,842 1.5 8.0 
Inflasi, % 21 21 3.7 1.0 0.7 -1.2 27 13 27 
Pengangguran, % 3.1 3.4 3.4 3.3 3.3 4.5 4.0 - - 


Nota: Hasil tambah mungkin berbeza kerana pembundaran. 
Sumber: Jabatan Perangkaan Malaysia dan Unit Perancang Ekonomi 


Rancangan Malaysia Kedua Belas, 2021-2025 
A-4 Jadual 


Jadual 3 
Keluaran Dalam Negeri Kasar mengikut Jenis Aktiviti Ekonomi, 2015-2025 
(pada harga malar 2015) 


Kadar Pertumbuhan Tahunan 
Purata, % 


Perkara E Sasaran 
2015 2016 2017 2018 2019 2020 | 2025 2016-2020 2021-2025 


Pertanian 97,539 93,977 99,509 99,637 101,580 99,367 119,594 
Perlermbongan dan 103,059 105,368 105,838 103,557 102,897 91,993 104,525 -2.2 2.6 
Pengkuarian 
Pembuatan 262,379 273,899 290,464 304,843 316,283 307,924 406,072 3.3 5.7 
Pembinaan 55,382 59,508 63,522 66,194 66,453 53,556 65,709 -0.7 4.2 
Perkhidmatan 643,883 680,561 723,361 772,990 820,857 775,717 999,389 3.8 5.2 
Elektrik, Gas dan Air 31,710 33,412 34,396 36,109 38,297 37,802 47,684 3.6 4.8 
Perdagangan Borong 
dan Runcit, Makanan IES) 234,538 251,632 272,668 292,593 264,683 337,842 3.7 5.0 
& Minuman dan 
Penginapan 
Pengangkutan, 
Penyimpanan 104,360 111,764 120,325 129,318 137,958 131,280 185,860 4.7 7.2 
dan Komunikasi 
Kewangan, Insurans, 
REFERER ceh 130,065 135,688 143,663 152,834 162,196 154,253 203,165 3.5 5.7 
Perkhidmatan 
Perniagaan 
San 99,783 104,620 109,694 114,891 118,901 124,229 148,902 4.5 3.7 
Kerajaan 
Perkhidmatan Lain 57,724 60,538 63,649 67,170 70,912 63,469 75,936 1.9 3.7 
Campur : Duti Import 14,699 16,000 18,076 16,546 16,240 15,324 17,631 0.8 2.8 
176,941 1,229,312 1,300,769 1,363,766 1,424,310 1,343,880 1,712,921 2.7 4.5 “5.5 
Kasar 


Nota: Hasil tambah mungkin berbeza kerana pembundaran. 
Sumber: Jabatan Perangkaan Malaysia dan Unit Perancang Ekonomi 


Rancangan Malaysia Kedua Belas, 2021-2025 
Jadual A-5 


Jadual 4 
Keluaran Dalam Negeri Kasar Berdasarkan Pendapatan, 2015-2025 
(pada harga semasa) 


Kadar Pertumbuhan Tahunan 
Purata, % 


Perkara E Sasaran 
2015 206 2017 | 2018 2019 20201 MOSS 2016-2020 2021-2025 


Pampasan Pekerja 412,240 444,489 487,764 517,927 542,790 526,718 808,452 

mana Kenalan 709,048 740,473 819,897 881,924 914,615 851,080 1,154,218 3.7 6.3 
Aa aa Pemilik 16224 452,086 512,799 553,134 589,926 553,952 768,001 4.4 6.8 
pengenaan 262,824 288,387 307,098 328,791 324,689 297,128 386,217 25 5.4 
Campuran 

Cukai Tolak Subsidi 55,653 64,735 64,648 47,908 55,752 38,807 58,459 -7.0 8.5 

1,176,941 1,249,698 1,372,310 1,447,760 1,513,157 1,416,605 2,021,129 3.8 Za 

Kasar 

Bahagian kepada KDNK, 

% 

Pampasan Pekerja 35.0 35.6 35.5 35.8 35.9 37.2 40.0 - = 

Mean nga an 60.2 59.3 59.7 60.9 60.4 60.1 57.1 : - 

Kasar 
Son 37.9 36.2 37.4 38.2 39.0 39.1 38.0 8 z 
Modal 
Pendapatan 223 23.1 22.4 22.7 21.5 21.0 19.1 - - 
Campuran 

Cukai Tolak Subsidi 4.7 5.2 4.7 3.3 3.7 2.7 2.9 : 3 


Nota: * Data awalan 
Hasil tambah mungkin berbeza kerana pembundaran. 
Sumber: Jabatan Perangkaan Malaysia dan Unit Perancang Ekonomi 


Rancangan Malaysia Kedua Belas, 2021-2025 
A-6 Jadual 


Jadual 5 
Keluaran Dalam Negeri Kasar mengikut Negeri dan Jenis Aktiviti Ekonomi, 2015-2025 
(pada harga malar 2015) 


Kadar Pertumbuhan Tahunan 


Aa Purata, % 


Perkara Sasaran 
2015 206 2017 2018 2019 | 2020 | 2025 2016-2020 | 2020 | 20212025 | 2025 


Johor 
Pertanian 15,610 15,030 16,170 16,246 16,403 16,909 19,811 1.6 3.2 
Pe cen 476 569 656 711 813 695 889 7.9 5.1 
Pembuatan 32,359 34,122 36,465 38,338 40,125 38,645 51,463 3.6 5.9 
Pembinaan 7,269 8,978 8,407 9,217 6,700 4,176 4,640 -10.5 2.1 
Perkhidmatan 53,058 56,266 59,999 64,402 68,584 66,286 85,842 4.6 5.3 

KDNK | 

KDNK Per Kapita 30,469 32,894 35,315 36,388 37,387 35,923 49,079 

Kedah 
Pertanian 5,423 5,202 5,465 5,468 5,647 5,545 6,398 0.4 2.9 
a cen 83 96 110 115 125 118 148 7.3 4.6 
Pembuatan 11,427 11,934 12,449 12,827 13,430 13,619 17,804 3.6 5.5 
Pembinaan 863 998 928 1,009 1,090 1,113 1,380 5.2 4.4 
Perkhidmatan 21,465 22,604 23,808 25,104 26,337 25,401 36,153 3.4 7.3 

KDNK 

KDNK Per Kapita 18,864 19,835 20,961 21,398 22,384 22,140 31,790 

Kelantan 
Pertanian 5,102 5,287 5,477 5,431 5,815 5,829 7,521 27 5.2 
OS dan 229 257 300 359 417 363 470 9.7 5.3 
Pembuatan 1,147 1,172 1,278 1,281 1,300 1,234 1,590 1.5 5.2 
Pembinaan 445 575 521 324 383 396 464 -2.3 3.2 
Perkhidmatan 14,455 15,159 15,899 16,721 17,545 17,375 24,747 37 7.3 


KDNK 


KDNK Per Kapita 12,159 12,909 13,695 13,690 14,346 14,083 20,269 


Rancangan Malaysia Kedua Belas, 2021-2025 
Jadual A-7 


Jadual 5 
Keluaran Dalam Negeri Kasar mengikut Negeri dan Jenis Aktiviti Ekonomi, 2015-2025 
(pada harga malar 2015)-samb. 


Kadar Pertumbuhan Tahunan 
Purata, % 


Perkara Sasaran 


RM juta 


Melaka 
Pertanian 4,141 4,312 4,625 4,567 4,433 4,598 5,533 21 3.8 
Ma ak dan 44 53 57 62 68 61 77 6.7 4.7 
Pembuatan 14,068 14,626 15,621 16,335 16,745 15,322 20,124 1.7 5.6 
Pembinaan 947 998 1,720 1,496 1,358 992 1,310 0.9 5.7 
Perkhidmatan 16,811 17,655 18,613 19,731 20,924 19,952 24,672 3.5 4.3 

KDNK 

KDNK Per Kapita 40,582 42,088 46,828 47,900 49,119 45,893 62,385 

Negeri Sembilan 
Pertanian 3,235 3,056 3,321 3,323 3,557 3,323 4,131 0.5 4.4 
de dd can 165 198 217 224 236 209 260 4.8 4.4 
Pembuatan 15,678 16,133 16,654 17,208 17,630 16,761 21,531 1.3 5.1 
Pembinaan 1,339 1,466 1,716 1,916 1,843 1,370 1,777 0.5 5.3 
Perkhidmatan 18,951 19,976 20,916 22,126 24,035 23,780 30,399 4.6 5.0 

KDNK 

KDNK Per Kapita 36,908 38,744 41,739 43,017 45,391 43,859 61,442 

Pahang 
Pertanian 11,665 11,193 12,254 12,419 12,849 13,057 16,266 2.3 4.5 
al aan 1,311 879 709 705 820 656 797 -12.9 4.0 
Pembuatan 10,417 10,820 11,531 12,194 12,767 12,253 16,255 3.3 5.8 
Pembinaan 2,105 2,726 3,231 2,399 1,727 1,352 1,632 -8.5 3.8 
Perkhidmatan 23,885 25,173 26,720 28,454 30,230 27,590 39,763 2.9 7.6 


KDNK 


KDNK Per Kapita 30,754 32,688 35/51 35,577 36,568 36,107 52,105 


Rancangan Malaysia Kedua Belas, 2021-2025 
A-8 Jadual 


Jadual 5 
Keluaran Dalam Negeri Kasar mengikut Negeri dan Jenis Aktiviti Ekonomi, 2015-2025 
(pada harga malar 2015)-samb. 


Kadar Pertumbuhan Tahunan 
Purata, % 


Perkara Sasaran 


RM juta 


Pulau Pinang 


Pertanian 2,084 1,988 2,034 1,969 2,068 2,052 2,187 -0.3 1.3 
D gek 124 135 144 156 171 148 182 3.6 4.3 
Pembuatan 33,597 35,411 37,426 39,458 40,510 41,658 54,960 4.4 5.7 
Pembinaan 2,712 2,984 2,689 2,620 2,644 2,234 2,320 -3.8 0.8 
Perkhidmatan 38,917 41,167 43,458 46,120 48,662 45,875 59,996 3.3 5.5 

KDNK 

KDNK Per Kapita 46,020 48,633 51,130 52,921 55,215 54,718 78,212 

Perak 
Pertanian 10,352 10,151 10,942 10,994 11,314 11,476 14,170 21 4.3 
e dan 354 414 438 461 505 458 567 5.3 4.4 
Pembuatan 11,190 11,752 12,691 13,222 13,683 14,161 18,771 4.8 5.8 
Pembinaan 2,578 2,786 2,113 2,337 2,490 2,057 2,168 -4.4 1.1 
Perkhidmatan 38,628 40,762 43,028 45,911 47,975 46,039 61,686 3.6 6.0 

KDNK 

KDNK Per Kapita 25,610 27,343 29,341 30,302 31,716 31,456 45,002 

Perlis 
Pertanian 1,161 1,200 1,249 1,260 1,334 1,088 1,415 13 5.4 
Peta 32 28 31 33 33 30 35 -0.8 2.9 
Pembuatan 458 449 459 466 470 444 541 -0.6 4.0 
Pembinaan 193 212 121 147 167 151 176 -4.9 3.2 


Perkhidmatan 3,414 3,579 3,723 3,881 4,076 4,025 5,441 3.3 6.2 
KDNK | 
KDNK Per Kapita 21,540 22,588 23,596 24,408 25,521 23,582 33,838 


Rancangan Malaysia Kedua Belas, 2021-2025 
Jadual A-9 


Jadual 5 
Keluaran Dalam Negeri Kasar mengikut Negeri dan Jenis Aktiviti Ekonomi, 2015-2025 
(pada harga malar 2015)-samb. 


Kadar Pertumbuhan Tahunan 
Purata, % 


Perkara Sasaran 


RM juta 


Selangor 
Pertanian 4,076 3,872 4,319 4,535 4,709 4,725 6,175 3.0 5.5 
decia dan 499 643 692 737 859 799 1,025 9.9 5.1 
Pembuatan 75,537 78,710 84,964 91,133 95,942 95,346 127,931 4.8 6.1 
Pembinaan 16,674 16,243 17,580 18,646 20,664 18,653 22,871 23 4.2 
Perkhidmatan 163,967 173,870 186,018 200,324 214,446 199,899 238,057 4.0 3.6 

KDNK 

KDNK Per Kapita 43,513 45,506 49,048 51,547 55,052 51,966 68,799 

Terengganu 
Pertanian 2,765 2,681 2,921 2,847 3,016 2,914 3,590 1.1 4.3 
ta dan 146 159 174 183 201 185 228 4.9 4.3 
Pembuatan 11,296 12,116 12,586 13,056 13,093 11,862 15,426 1.0 5.4 
Pembinaan 904 920 1,276 1,161 1,165 1,080 1,355 3.6 4.6 
Perkhidmatan 15,965 16,207 16,916 17,527 18,512 17,884 25,988 2.3 7.8 

KDNK 

KDNK Per Kapita 26,808 27,434 29,848 30,202 30,936 26,910 38,710 

Sabah 
Pertanian 14,817 13,255 13,883 13,836 13,720 12,820 15,573 -2.9 4.0 
Se elai 18,207 21,992 25,441 23,994 22,726 19,663 23,543 1.6 3.7 
Pembuatan 6,266 6,037 6,362 6,514 6,472 6,050 7,408 -0.7 4.1 
Pembinaan 2,446 2,357 2,322 2,918 3,099 2,197 2,727 21 4.4 
Perkhidmatan 31,755 33,575 35,434 37,423 39,442 36,509 56,451 2.8 9.1 


KDNK 


KDNK Per Kapita 19,830 21,169 24,639 25,832 23,373 21,484 30,943 


Rancangan Malaysia Kedua Belas, 2021-2025 
A-10 Jadual 


Jadual 5 
Keluaran Dalam Negeri Kasar mengikut Negeri dan Jenis Aktiviti Ekonomi, 2015-2025 
(pada harga malar 2015)-samb. 


Kadar Pertumbuhan Tahunan 
Purata, % 


Perkara Sasaran 


RM juta 


Sarawak 
Pertanian 16,988 16,632 16,728 16,614 16,580 14,915 16,675 -2.6 2.3 
a da dan 29,852 29,253 30,214 29,627 30,000 28,227 31,907 -1 2.5 
Pembuatan 32,128 33,567 34,811 35,579 36,613 33,471 43,237 0.8 5.3 
Pembinaan 3,843 3,633 4,355 4,402 4,476 4,082 4,810 12 3.3 
Perkhidmatan 38,370 40,982 43,541 46,312 48,768 46,033 67,254 37 7.9 

KDNK | 

KDNK Per Kapita 45,006 45,346 50,177 52,387 53,552 48,597 67,241 

WP Kuala Lumpur’ 
Pertanian 2 2 2 2 2 2 2 2.1 3.8 
sah ca 117 129 146 146 153 140 170 3.5 4.0 
Pembuatan 5,641 5,795 5,871 5,868 6,119 5,731 7,239 0.3 4.8 
Pembinaan 12,915 14,509 16,406 17,446 18,470 13,541 17,882 1.0 5.7 
Perkhidmatan 159,752 168,742 180,196 193,472 205,421 193,165 235,109 3.9 4.0 

KDNK 

KDNK Per Kapita 97,060 103,506 113,358 121,509 129,724 120,600 157,815 

WP Labuan 
Pertanian 118 114 119 126 133 115 147 -0.5 5.0 
P can 0 0 0 0 0 0 0 0.0 0.0 
Pembuatan 1,168 1,256 1,296 1,365 1,384 1,368 1,793 3.2 5.6 
Pembinaan 148 121 136 156 177 163 195 1.8 3.7 
Perkhidmatan 4,490 4,844 5,093 5,481 5,900 5,903 7,723 5.6 5.5 

KDNK | 

KDNK Per Kapita 63,069 66,348 70,705 74,271 77,817 76,792 107,376 


Nota: ' Termasuk WP Putrajaya. 

Hasil tambah mungkin berbeza kerana pembundaran. 

KDNK per kapita merujuk kepada nilai harga semasa. 
Sumber: Jabatan Perangkaan Malaysia dan Unit Perancang Ekonomi 

Jadual A-11 


Jadual 6 
Barangan Dagangan, 2015-2025 


Kadar Pertumbuhan Tahunan 
Purata, % 


Perkara Sasaran 
2015 2016 2017 2018 2019 | 2020 | 205 | 2016-2020 | 2021-2025 | 2025 


Eksport Kasar 777,355 786,964 934,927 1,003,587 995,072 980,979 1,252,011 5.0 
Pertanian 67,247 70,424 78,072 67,001 65,958 71,677 90,592 1.3 4.8 
Perlombongan 80,194 65,056 81,836 89,907 81,520 57,391 81,522 -6.5 7.3 
Pembuatan 625,429 645,768 765,858 837,071 840,586 847,664 1,075,585 6.3 4.9 
Lain-lain 4,485 5,717 9,161 9,608 7,007 4,247 4,313 -1.1 0.3 

Import Kasar 685,778 698,819 836,422 879,804 849,411 796,194 1,060,987 3.0 5.9 
Import Tertangguh 582,594 584,851 693,622 680,552 677,823 608,961 819,149 0.9 6.1 

Barangan Modal 95,551 100,245 115,567 112,453 100,179 90,369 118,308 -1.1 5.5 

En 399,526 399,033 478,932 462,212 467,211 422,921 578,170 1.1 6.5 

Pengantara 

EEEN 62,430 66,977 71,036 73,053 74,155 73,912 96,012 3.4 5.4 

Penggunaan 

Lain-lain! 25,087 18,596 28,087 32,833 36277 21,759 26,659 -2.8 4.1 
Iimporuntuk 103,184 113,968 142,800 199,252 171,588 187,233 241,838 12.7 5.3 


Eksport Semula 


Jumlah Perdagangan 


Bahagian kepada 
KDNK, % 


Imbangan 
Perdagangan 


Nota: 1 Barangan dua guna, barangan tidak dinyatakan di bawah mana-mana kategori dan transaksi di bawah RM5,000. 
Sumber: Jabatan Perangkaan Malaysia dan Unit Perancang Ekonomi 

A-12 Jadual 


Jadual 7 
Imbangan Pembayaran, 2015-2025 


Sasaran 


Barangan dan Perkhidmatan, bersih 88,592 83,128 94,255 97,106 113,863 91,261 106,495 
Barangan, bersih 109,224 102,046 117,113 114,621 124,738 138,710 165,074 
Eksport 681,275 686,896 801,394 830,137 817,260 777,665 1,020,960 
Import 572,051 584,850 684,281 715,516 692,522 638,955 855,886 
Perkhidmatan, bersih -20,632 -18,917 -22,859 -17,515 -10,875 -47,448 -58,579 
Pengangkutan -24,565 -23,459 -29,622 -27,688 -25,925 -27,352 -38,126 
Perjalanan 26,941 31,515 32,470 30,218 30,833 -7,651 17,609 
Perkhidmatan Lain -22,405 -26,309 -24,308 -19,287 -15,072 -11,842 -36,911 
Urus Niaga Kerajaan t.d.t.l.? -603 -665 -1,398 -758 -711 -602 -1,152 
Pendapatan Primer, bersih -32,112 -34,592 -38,658 -45,082 -39,496 -28,584 -41,261 
Pampasan Pekerja -5,595 -5,606 -4,848 -7,657 -9,229 -8,125 -11,503 
Pendapatan Pelaburan -26,517 -28,986 -33,811 -37,426 -30,267 -20,459 -29,758 
Pendapatan Sekunder, bersih -21,325 -18,629 -17,300 -19,729 -21,450 -2,670 -21,264 


Imbangan Akaun Semasa 35,155 29,907 38,296 32,295 52,917 60,008 43,971 
Akaun Modal, bersih -1,136 102 -26 -89 371 -428 - 
Pindahan Modal -8 -5 -22 -97 6 -251 - 
Aset Bukan Kewangan Bukan Pengeluaran -1,127 107 -3 8 365 -177 - 
Akaun Kewangan, bersih -55,350 -249 -4,730 11,430 -38,024 -74,949 - 
Pelaburan Langsung -1,810 13,792 16,171 10,103 6,555 2,756 - 
Di Luar Negeri -41,187 -33,233 -24,248 -20,638 -25,810 -11,883 - 

Di Malaysia 39,377 47,025 40,419 30,741 32,364 14,639 - 
Pelaburan Portfolio -26,122 -14,203 -15,358 -49,396 -32,403 -48,202 - 
Pelaburan Lain -26,755 964 -5,346 49,742 -11,697 -31,116 - 
Sektor Awam -1,878 -3,033 -627 -313 -192 -324 - 
Sektor Swasta -24,877 3,997 -4,719 50,055 -11,506 -30,792 - 
Imbangan Akaun Modal dan Kewangan -56,486 -148 -4,756 11,341 -37,653 -75,377 - 
Kesilapan dan Ketinggalan Bersih -32,222 -23,899 -17,132 -35,878 -6,849 -2,721 - 


Imbangan Keseluruhan -53,553 5,860 16,409 7,758 8,416 -19,297 z 
Rizab Antarabangsa BNM, bersih 409,096 423,874 414,591 419,511 424,032 432,183 - 
Bilangan Bulan Import Tertangguh 8.4 8.7 72 7.4 ES 8.5 > 


Nota: *t.d.t.l. - yang tidak dicatat di tempat lain. 
Angka adalah berdasarkan pengiraan mengikut Manual Imbangan Pembayaran 6 (BMP6). 
Sumber: Bank Negara Malaysia, Jabatan Perangkaan Malaysia dan Unit Perancang Ekonomi 

Jadual A-13 


Jadual 8 
Indeks Kesejahteraan Rakyat Malaysia, 2015-2025 


Kadar Pertumbuhan Tahunan 


Purata, % 


Perkara á Sasaran 


dla o 125.3 125.6 127.6 128.8 131.8 130.6 137.9 0.8 1.1 
Pengangkutan 126.5 127.6 128.9 134.4 139.6 136.7 147.9 1.6 1.6 
Komunikasi 128.7 128.3 130.0 130.0 130.9 132.5 140.6 0.6 1.2 
Persekitaran Kerja 116.9 116.3 120.3 119.4 124.6 122.7 129.3 1.0 1.1 
Pendapatan dan 
D 129.0 129.8 130.2 130.3 130.7 129.3 135.4 0.1 0.9 
Pendidikan 125.7 126.0 128.8 129.6 133.2 131.5 136.5 0.9 0.7 

Kesejahteraan Sosial 112.6 112.1 114.9 115.6 114.9 114.4 121.6 0.3 1.2 
Penyertaan Sosial 109.9 114.6 117.4 119.9 1212 119.8 130.9 1.7 1.8 
Alam Sekitar 102.6 98.4 103.9 109.3 104.5 108.2 117.4 1.1 1.6 
Kesihatan 102.9 100.7 103.6 102.4 106.6 106.4 114.1 0.7 1.4 
Perumahan 114.3 115.9 117.6 119.0 120.3 119.5 127.5 0.9 1.3 
Tadbir Urus 117.8 118.1 122.9 120.2 122.7 123.6 130.9 1.0 13 
Keselamatan Awam 127.1 126.8 129.3 130.7 132.3 131.8 139.0 0.7 1.1 
Keluarga 98.6 96.7 96.5 97.3 97.4 95.0 99.7 -0.7 1.0 
Hiburan dan Rekreasi 129.4 129.9 131.5 133.2 132.5 132.0 138.1 0.4 0.9 
Kebudayaan 111.3 107.6 111.2 108.6 96.7 93.5 97.0 -3.4 0.8 

Indekkesojahteraan 117.2 116.9 119.4 120.3 120.9 120.2 127.5 0.5 1,2 


Rakyat Malaysia 


Nota: * Anggaran Unit Perancang Ekonomi. 
Sumber: Jabatan Perangkaan Malaysia dan Unit Perancang Ekonomi 

A-14 Jadual 


Jadual 9 
Produktiviti Buruh mengikut Jenis Aktiviti Ekonomi, 2015-2025 (pada harga malar 2015) 


RM Nilai Ditambah Setiap Pekerja A MAN Eu 
Purata, % 


Perkara Sasaran 
2015 2016 2017 2018 2019 | 2020 | 2025 2016-2020 | 2021-2025 | 2025 


Pertanian 51,984 52,940 54,102 54,040 54,229 53,254 60,270 0. 25 
de aa dan 1,303,562 1,380,564 1,313,956 1,367,042 1,363,694 1,247,616 1,341,880 -0.9 1.5 
Pembuatan 110,305 114,554 119,147 121,869 123,897 120,696 148,710 1.8 4.3 
Pembinaan 36,496 39,714 42,422 43,859 45,421 38,279 46,170 1.0 3.8 
Perkhidmatan 79,095 80,645 84,102 87,050 89,599 84,266 100,590 13 3.6 
Keseluruhan 84,114 86,694 89,981 92,084 94,164 89,025 106,060 Ter 3.6 


Sumber: Jabatan Perangkaan Malaysia dan Unit Perancang Ekonomi 

Jadual A-15 


Jadual 10 
Kedudukan Kewangan Kerajaan Persekutuan, 2015-2025 


Sasaran 


Hasil 219,089 212,421 220,406 232,882 264,415 225,075 272,020 
Perbelanjaan Mengurus 216,998 210,173 217,695 230,960 263,343 224,600 264,955 
Baki Semasa 2,091 2,248 2,711 1,922 1,072 475 7,065 
dea is Pembangunan 40,768 41,995 44,884 56,095 54,173 51,360 76,080 

Tolak: Terimaan Balik Pinjaman 1,483 1,346 1,852 788 1,603 1,259 500 
D Pempancunan 39,285 40,649 43,032 55,307 52,570 50,101 75,580 
Kumpulan Wang COVID-19 - - - - - 38,019 - 
Baki Keseluruhan -37,194 -38,401 -40,321 -53,385 -51,499 -87,645 -68,515 

% kepada KDNK -3.2 -3.1 -2.9 -3.7 -3.4 -6.2 -3.5 ~ -3.0 


Sumber: Kementerian Kewangan dan Unit Perancang Ekonomi 

A-16 Jadual 


Jadual 11 
Pendapatan Isi Rumah Kasar Bulanan Penengah mengikut Etnik, Strata dan Negeri, 2009-2019 


Pendapatan Isi Rumah Kasar Bulanan Penengah, RM 


Perkara 
2,841 3,626 4,58s 5,228 5,873 


Etnik 


Bumiputera 2,534 3,282 4,214 4,846 5,420 


Cina 3,643 4,643 5,708 6,582 7,391 


India 2,853 3,676 4,627 5,428 5,981 


Lain-lain 2,162 2,762 4,372 3,780 4,181 


Strata 


Bandar 3,435 4,238 5,156 5,860 6,561 


Luar Bandar 1,836 2,372 3,123 3,471 3,828 


Negeri 


Johor 2,958 3,650 5,197 5,652 6,427 


Kedah 1,966 2,633 3,451 3,811 4,325 


Kelantan 1,713 2,276 2,716 3,079 3,563 


Melaka 3,005 3,923 5,029 5,588 6,054 


Negeri Sembilan 2,711 3.575 4,128 4,579 5,005 


Pahang 2,479 3,067 3,389 3,979 4,440 


Pulau Pinang 3,200 4,039 4,702 5,409 6,169 


Perak 2,094 2,665 3,451 4,006 4,273 


Perlis 1,832 2,387 3,500 4,204 4,594 


Selangor 4,306 5,353 6,214 7,225 8,210 


Terengganu 2,096 3,034 3,777 4,694 5,545 


Sabah 2,066 2,860 3,745 4,110 4,235 


Sarawak 2,394 3,047 3,778 4,163 4,544 


WP Kuala Lumpur 4,409 5,847 7,620 9,073 10,549 


WP Labuan 3,498 5,063 5,684 5,928 6,726 


WP Putrajaya 5,450 6,486 7,912 8,275 9,983 


Nota: Data adalah berdasarkan kepada warganegara Malaysia. 
Sumber: Jabatan Perangkaan Malaysia dan Unit Perancang Ekonomi 

Jadual A-17 


Jadual 12 
Insiden Kemiskinan Mutlak mengikut Etnik, Strata dan Negeri, 2009-2019 


Insiden Kemiskinan Mutlak, % 
Perkara 


Etnik 


Bumiputera 5.3 2.2 0.8 9.7 7.2 


Cina 0.6 0.3 0.1 2.2 1.4 


India 2.5 1.8 0.6 5.5 4.8 


Lain-lain 6.7 1:5 0.9 20.5 13.5 


Strata 


Bandar Ls. 1.0 0.3 4.8 3.8 


Luar Bandar 8.4 3.4 1.6 17.5 12.4 


Negeri 


Johor 1.3 0.9 0.0 6.2 3.9 


Kedah 5.3 1.7 0.3 14.3 8.8 


Kelantan 4.8 2.7 0.9 19.5 12.4 


Melaka 0.5 0.1 0.1 2.6 3.9 


Negeri Sembilan 0.7 0.5 0.4 6.4 4.3 


Pahang 2:1 1.3 OR 9.2 4.3 


Pulau Pinang 1,2 0.6 0.3 2.2 1.9 


Perak 3.5 I5: 0.7 8.2 1:3 


Perlis 6.0 1.9 0.2 7.2 3:9 


Selangor 0.7 0.4 0.2 0.8 1.2 


Terengganu 4.0 1.7 0.6 6.8 6.1 


Sabah LIA 8.1 4.0 23.9 19.5 


Sarawak 5.3 2.4 0.9 11.9 9.0 


WP Kuala Lumpur 0.7 0.8 0.1 0.8 0.2 


WP Labuan 4.3 Dd 1.1 6.8 3.1 


WP Putrajaya 0.0 0.0 0.0 0.0 0.4 


Nota: * Mulai tahun 2016 dan seterusnya, pengiraan insiden kemiskinan mutlak adalah berdasarkan metodologi PGK 2019. 
Sumber: Jabatan Perangkaan Malaysia dan Unit Perancang Ekonomi 

A-18 Jadual 


Jadual 13 
Penduduk mengikut Umur, Etnik dan Strata, 2015-2025 


1 H 2 
O, 
Perkara 
J % Jumlah 
34.7 


32.7 . 


31.2 100.0 $ 100.0 


Unjuran 
RMKe-12 
2021-2025 


RMKe-11 
2016-2020 


100.0 0.9 1.2 


Struktur Umur 


0-14 tahun 7.8 24.9 7.6 23.3 T9 21:6 -0.5 -0.3 


15-64 tahun 21.6 69.2 22.8 69.7 24.5 70.6 1:1 1.4 


65 tahun dan ke atas 1.8 5.9 23 7.0 21 7.8 4.9 32 


Etnik 
Warganegara 28.1 90.0 29.7 90.9 31.6 91.1 1.1 1.2 


Bumiputera? 19.2 68.3 20.7 69.6 22.2 70.3 15 1.4 


Cina 6.6 23.6 6.7 22.6 6.9 2158 0.3 0.6 


India 2.0 7.1 2.0 6.8 2.2 7.0 0.0 1.9 


Lain-lain 0.3 1.0 0.3 1.0 0.3 0.9 0.0 0.0 


Bukan Warganegara 3.1 10.0 3.0 9.1 3.1 8.9 -0.7 0.7 


Strata 


Bandar 23.2 74.3 25.0 76.7 26.8 79.1 1.5 1.4 


Luar bandar 8.0 25.7 7.9 24.8 7.9 20.9 -0.3 0.0 


Kadar Kesuburan, % 


Umur Penengah, 
tahun 


Nisbah Tanggungan, % 


Nota: * Anggaran Jabatan Perangkaan Malaysia. 
2 Unjuran Unit Perancang Ekonomi. 
3 Termasuk Melayu dan Bumiputera lain. 
Sumber: Jabatan Perangkaan Malaysia dan Unit Perancang Ekonomi 

Jadual A-19 


Jadual 14 
Tenaga Buruh, Guna Tenaga dan Pewujudan Pekerjaan, 2015-2025 


Kadar Pertumbuhan A a 


Sasaran 


Perkara 2015 RMKe-11 | Sasaran RMKe-12 
2016- | RMKe-12 en 2021-2025 


2021- 
“000 % “000 % “000 % 2020 2025 “000 “000 
orang Jumlah orang Jumlah orang Jumlah orang a orang matah 


RMKe-11 


Jumlah Guna Tenaga! 13,992.0 100.0 15,096.0 100.0 16,150.8 100.0 1.3 1.6 1,104.0 100.0 1,054.7 100.0 
Pertanian 1,876.0 13.4 1,866.0 12.4 1,984.4 12.3 -0.4 2.3 -10.0 -0.9 118.4 11.2 
Perompongan dah 79.0 0.6 74.0 0.5 78.0 0.5 -1.5 1.3 -5.0 -0.5 4.0 0.4 
Pengkuarian 
Pembuatan 2,379.0 17.0 2,551.0 16.9 2,730.6 16.9 1.1 1.4 172.0 15.6 179.6 17.0 
Pembinaan 1,517.0 10.8 1,399.0 9.3 1,423.3 8.8 -2.2 0.9 -118.0 -10.7 24.3 2.3 
Perkhidmatan 8,141.0 58.2 9,206.0 61.0 9,934.5 61.5 2.3 1.6 1,065.0 96.5 728.5 69.1 

Jumlah Tenaga Buruh 14,518.0 15,667.7 16,823.4 1.5 1.4 

Penganggur 450.3 711.0 672.8 
adan Pengangguran, 31 45 40 
% 

Kadar Penyertaan 

Tenaga Buruh, % 67.9 68.4 69.7 
Lelaki 80.6 80.6 81.7 
Perempuan 54.1 55.3 57.0 


Nota: ! Penerbitan Produktiviti Buruh menggunakan pendekatan pertubuhan dan isi rumah. 
Hasil tambah mungkin berbeza kerana pembundaran. 
Sumber: Jabatan Perangkaan Malaysia dan Unit Perancang Ekonomi 

A-20 Jadual 


Jadual 15 
Guna Tenaga mengikut Kumpulan Pekerjaan Utama, 2015-2025 


Guna Tenaga mengikut Kumpulan == Utama Kadar Pertumbuhan Tahunan 


Purata, % 


Sebenar 


Perkara A 
RMKe-11 en 12 
“000 orang % Jumlah “000 orang % Jumlah 00D orang | ora | Selumlah | Jumlah | 2016-2020 | 2020 | 2021-2025 | 2025 


Pengurus 718.6 Sl 764.1 Did 1,046.0 6.5 12 6.3 


Mahir 


Profesional 1,462.0 10.4 1,933.8 12.8 2,417.4 15.0 5.6 4.5 


Juruteknik dan 


E 1,406.9 10.0 1,671.5 TII 2,189.1 13.6 3.4 5.4 
Profesional Bersekutu 


Separuh Mahir 


Pekerja Sokongan 


a 1,241.1 8.8 1,328.8 8.8 1,315.6 8.1 1.4 -0.2 
Perkeranian 


Pekerja Perkhidmatan 
dan Jualan 


Pekerja Mahir 

Pertanian, 

Perhutanan, 940.3 6.7 909.8 6.0 987.5 6.1 -0.7 1.6 
Penternakan dan 

Perikanan 


3,188.9 22.7 3,538.3 23.4 3,398.4 21.0 2:1 -0.8 


Pekerja Kemahiran 
dan Pekerja 
Pertukangan yang 
Berkaitan 


1,578.8 11.2 1,373.4 9.1 1,318.8 8.2 -2.8 -0.8 


Operator Mesin dan 


se 1,585.2 11.3 1,731.6 11.5 1,701.6 10.5 1.8 -0.3 
Loji dan Pemasang 


Berkemahiran Rendah 


Pekerja Asas 1,945.9 13.8 1,844.7 12.2 1,776.4 11.0 -1.1 -0.8 


Jumlah Guna Tenaga 14,067.7 100.0 15,096.0 100.0 16,150.8 100.0 1.4 1.4 


Nota: Hasil tambah mungkin berbeza kerana pembundaran. 
Sumber: Jabatan Perangkaan Malaysia dan Unit Perancang Ekonomi 

Jadual A-21 


Jadual 16 
Guna Tenaga mengikut Kategori Kemahiran, 2015-2025 


Guna Tenaga mengikut Kategori Kemahiran Kadar Pertumbuhan Tahunan 


Purata, % 


Sebenar 


Perkara Ta 
2015 RMKe-11 RMKe-12 
“000 orang | ora % Jumlah “000 orang % Jumlah “000 orang % Jumlah 2016-2020 Eo 


Mahir 3,587.9 25.5 4,369.3 28:9 5,652.5 35.0 


Separuh Mahir 8,534.3 60.7 8,882.0 58.8 8,721.9 54.0 0.8 -0.4 


Berkemahiran Rendah 1,945.9 13.8 1,844.7 12:2 1,776.4 11.0 =1.1 -0.8 


14,067.7 100.0 15,096.0 100.0 16,150.8 100.0 1.4 1.4 


Sumber: Jabatan Perangkaan Malaysia dan Unit Perancang Ekonomi 

A-22 Jadual 


Jadual 17 
Enrolmen Murid di Institusi Pendidikan, 2015-2020 


Kadar Pertumbuhan 
2015 2020 Tahunan Purata, % 


Perkara 
- - A 5 RMKe-11 
o, O, 
Bilangan Murid % Jumlah Bilangan Murid % Jumlah 2016-2020 


Prasekolah, 4 hingga 6 tahun 


Sekolah Kerajaan 486,954 8.0 499,412 8.3 0.5 
Kementerian Pendidikan Malaysia 198,574 3.3 208,459 3.5 1.0 
Jabatan Kemajuan Masyarakat 219,481 3.6 218,258 3.6 -0.1 
a dan Integrasi 37,699 0.6 38,657 0.6 0.5 
Jabatan Kemajuan Islam Malaysia 31,200 0.5 34,038 0.6 1.8 

Sekolah Swasta 346,938 5.7 340,834 5.7 -0.4 
Swasta 338,140 5.6 332,909 5.5 -0.3 
Angkatan Belia Islam Malaysia 8,798 0.1 7,925 0.1 22.1 

Jumlah 
Rendah 

Sekolah Kerajaan 2,710,899 44.6 2,798,124 46.5 0.6 
Tn ei den o e Elo 2,683,992 44.2 2,741,995 45.6 0.4 
Jabatan Agama Islam Negeri 26,907 0.4 56,129 0.9 15.8 


Sekolah Swasta 56,891 


75,257 


Jumlah 


Jadual 17 
Enrolmen Murid di Institusi Pendidikan, 2015-2020-samb. 

A-23 


Kadar Pertumbuhan 
Tahunan Purata, % 


Perkara p 
: : x A RMKe-11 
o O, 
Bilangan Murid % Jumlah Bilangan Murid % Jumlah 2016-2020 


Menengah Rendah 


Sekolah Kerajaan 


Sekolah Kerajaan dan Bantuan Kerajaan 
(KPM) 


Jabatan Kemajuan Islam Malaysia 


Maktab Rendah Sains MARA 


1,349,375 22.2 1,258,910 20.9 -1.4 
1,290,690 21.2 1,186,023 19.7 -1.7 
39,648 0.7 51,766 0.9 5.5 
19,037 0.3 21,121 0.4 2.1 


Sekolah Swasta 


Jumlah 


81,237 


79,423 


Menengah Atas 


Sekolah Kerajaan 


Sekolah Kerajaan dan Bantuan Kerajaan - 
Akademik (KPM) 


Sekolah Kerajaan dan Bantuan Kerajaan - 
Teknikal & Vokasional (KPM) 


Jabatan Kemajuan Islam Malaysia 


Maktab Rendah Sains MARA 


Maktab Tentera DiRaja Malaysia 


Sekolah Swasta 


Jumlah 


817,894 13.5 779,148 13.0 -1.0 
596,228 9.8 595,530 9.9 -0.0 
185,244 3.0 138,932 2:3 -5.6 
20,603 0.3 28,570 0.5 6.8 
15,360 0.3 15,668 0.3 0.4 
459 0.01 448 0.01 -0.5 
43,764 0.7 51,031 0.8 3.1 

A-24 Jadual 


Jadual 17 
Enrolmen Murid di Institusi Pendidikan, 2015-2020-samb. 


Kadar Pertumbuhan 


Da Tahunan Pu % 


Perkara RMKe-11 
2 : o : : 9 
Bilangan Murid Y Jumlah Bilangan Murid % Jumlah 2016-2020 


Lepas Menengah 


Kerajaan 171,551 2.8 118,635 2.0 -7.1 
a Y Mba Kena 109,493 1.8 68,064 1.1 -9.1 
Pra Universiti (KPM) 185 0.003 232 0.004 4.6 
Matrikulasi (KPM) 21,002 0.3 26,630 0.4 4.9 
Tingkatan Enam (JAKIM) 4,964 0.1 5,110 0.1 0.6 
Institut Pendidikan Guru (KPM) 35,907 0.6 18,599 0.3 123 

Swasta! 11,432 0.2 14,316 0.2 4.6 


Jumlah 


Jumlah Keseluruhan 


Nota: * Tingkatan Enam/Lepas Menengah. 
Perkara di dalam kurungan menunjukkan kementerian atau agensi yang bertanggungjawab dalam menyelia institusi pendidikan berkaitan. 
Semua data yang diberikan adalah pada 30 Jun 2020 kecuali untuk peringkat lepas menengah yang mana data adalah pada 30 Oktober 2020. Ini disebabkan oleh kelewatan kemasukan 
pelajar Tingkatan 6 akibat pandemik COVID-19. 

Sumber: Kementerian Pendidikan Malaysia 

Jadual A-25 


Jadual 18 
Kemasukan Pelajar di Institusi Pendidikan Tinggi, 2015-2020 


Kadar Pertumbuhan 
Tahunan Purata, % 


2015 


Perkara 
: r E : RMKe-11 
o, O, 
Bilangan Pelajar % Jumlah Bilangan Pelajar % Jumlah 2016-2020 


Institusi 
Pn Pendidikan Ting) 218,937 42.8 206,852 55.6 -1.1 
Universiti Awam 168,127 32.9 177,710 47.8 1.1 
Politeknik 37,971 7.4 23,743 6.4 -9.0 
Kolej Komuniti 12,839 2.5 5,399 1.5 -15.9 
Ha bendi kan Times 292,217 57.2 165,158 44.4 -10.8 
Jumlah 
Peringkat Pengajian 
PhD 7,665 1.5 10,328 2.8 6.1 
Sarjana 36,561 7.2 27,217 73 -5.7 
Sarjana Muda 189,748 37.1 171,331 46.1 -2.0 
Diploma 189,995 37.2 107,382 28.9 -10.8 
Sijil 51,906 10.2 10,561 2.8 -27.3 


Lain-lain! 35,279 45,191 


Jumlah 


Bidang Pengajian 


Program Asas 43,236 8.5 24,762 6.7 -10.5 
Pendidikan 27,327 5.3 22,510 6.1 -3.8 
Sastera dan Kemanusiaan 37,183 7.3 33,753 9.1 -1.9 
Sains Sosial, Perniagaan dan 186,530 36.5 129,341 34.8 -7.1 
Perundangan 

Sains, Matematik dan 56,119 11.0 49,672 13.4 -2.4 
Komputer 

Kejuruteraan, Pembuatan dan 88,200 17.3 66,216 17.8 -5.6 
Pembinaan 

Pertanian dan Veterinar 6,920 1.4 4,864 1.3 -6.8 
Kesihatan dan Kebajikan 32,888 6.4 19,572 5.3 -9.9 
Perkhidmatan 32,751 6.4 21,320 5.7 -8.2 


Jumlah 


Nota: * Profesional, diploma lepasan ijazah, diploma lanjutan, matrikulasi dan lain-lain. 
Sumber: Kementerian Pengajian Tinggi 

A-26 Jadual 


Jadual 19 
Enrolmen Pelajar di Institusi Pendidikan Tinggi, 2015-2020 


Kadar Pertumbuhan 
2020 Tahunan Purata, % 


Perkara [E 
$ E : 2 RMKe-11 
o, O, 
Bilangan Pelajar % Jumlah Bilangan Pelajar % Jumlah 2016-2020 


Institusi 

na Pendidikan Tinggi 655,236 53.0 686,664 56.1 0.9 
Universiti Awam 540,638 43.7 584,576 47.8 1.6 
Politeknik 96,069 7.8 85,936 7.0 28 
Kolej Komuniti 18,529 1.5 16,152 13 -2.7 
aa Lendu kan Uneel 580,928 47.0 537,434 43.9 -1.5 
Jumlah 

Peringkat Pengajian 

PhD 36,967 3.0 47,424 3.9 5.1 
Sarjana 84,329 6.8 82,924 6.8 -0.3 
Sarjana Muda 592,149 47.9 641,189 52.4 1.6 
Diploma 401,009 32.4 370,217 30.2 -1.6 
Sijil 78,208 6.3 26,766 2.2 -19.3 


Lain-lain! 43,502 55,578 


Jumlah 


Bidang Pengajian 


Program Asas 50,339 4.1 34,023 2.8 -7.5 
Pendidikan 76,117 6.2 83,183 6.8 1.8 
Sastera dan Kemanusiaan 102,540 8.3 109,315 8.9 1.3 
STE PO anu 430,581 34.8 433,903 35.4 0.2 
Perundangan 

Seins, Maremna claim 147,038 11.9 148,850 12.2 0.2 
Komputer 

Poluri nan ean 263,972 21.4 245,494 20.1 -1.4 
Pembinaan 

Pertanian dan Veterinar 21,400 Iz 14,579 1:2 -7.4 
Kesihatan dan Kebajikan 78,278 6.3 81,148 6.6 0.7 
Perkhidmatan 65,899 5.3 73,603 6.0 2.2 


Jumlah 


Nota: * Profesional, diploma lepasan ijazah, diploma lanjutan, matrikulasi dan lain-lain. 
Sumber: Kementerian Pengajian Tinggi 

Jadual 20 
Keluaran Pelajar di Institusi Pendidikan Tinggi, 2015-2020 


Kadar Pertumbuhan 
Tahunan Purata, % 


2015 


Perkara MN 
: r : - RMKe-11 
o, O, 
Bilangan Pelajar % Jumlah Bilangan Pelajar % Jumlah 2016-2020 


Institusi 
Pn Pendidikan Ting) 155,420 53.6 150,670 59.2 -0.6 
Universiti Awam 122,454 42.3 114,709 45.0 -1.3 
Politeknik 25,388 8.8 28,924 11.4 2.6 
Kolej Komuniti 7,578 2.6 7,037 2.8 :1.5 
an SAID. 134,374 46.4 104,018 40.8 -5.0 
Jumlah 
Peringkat Pengajian 
PhD 3,709 1.3 3,976 1.6 1.4 
Sarjana 19,229 66 17,582 6.9 -1.8 
Sarjana Muda 117,754 40.6 110,498 43.4 -1.3 
Diploma 107,476 37.1 89,715 35.2 -3.5 
Sijil 33,182 11.5 9,341 3.7 -22.4 


Lain-lain! 8,444 23,576 


Jumlah 


Bidang Pengajian 


Program Asas 24,101 8.3 20,049 7.9 -3.6 
Pendidikan 29,871 10.3 12,683 5.0 -15.7 
Sastera dan Kemanusiaan 19,481 6.7 23,927 9.4 4.2 
Sains Sosial, Perniagaan dan 92,315 31.9 83,428 32.8 -2.0 
Perundangan 

Sains, Matematik dan 30,322 10.5 29,473 11.6 -0.6 
Komputer 

Kejuruteraan, Pembuatan dan 55,211 19.1 54,789 21.5 -0.2 
Pembinaan 

Pertanian dan Veterinar 4,119 1.4 4,151 1.6 0.2 
Kesihatan dan Kebajikan 18,831 6.5 10,954 4.3 -10.3 
Perkhidmatan 15,543 5.4 15,234 6.0 -0.4 


Jumlah 


Nota: * Profesional, diploma lepasan ijazah, diploma lanjutan, matrikulasi dan lain-lain. 
Sumber: Kementerian Pengajian Tinggi 

Carta 1 


Insiden Kemiskinan Mutlak mengikut Strata dan Etnik, 2016 dan 2019 


2016 


(%) 
Strata 


Nasional 7.6 


Bandar 


Luar Bandar 17.5 


Nota: Pengiraan insiden kemiskinan mutlak adalah berdasarkan metodologi PGK 2019. 
Sumber: Jabatan Perangkaan Malaysia dan Unit Perancang Ekonomi 


Strata 


Nasional 


Bandar 


Luar Bandar 


Etnik 


Bumiputera 


Cina 


12.4 


Carta 2 

Insiden Kemiskinan Mutlak mengikut Negeri, 2016 dan 2019 


Insiden Kemiskinan, % 


Malaysia 

Johor 

Kedah 

Kelantan 
Melaka 

Negeri Sembilan 
Pahang 

Pulau Pinang 
Perak 

Perlis 

Selangor 
Terengganu 
Sabah 

Sarawak 

WP Kuala Lumpur 
WP Labuan 


WP Putrajaya 


9.2 


E 2019 Ik 2016 


Nota: Pengiraan insiden kemiskinan mutlak adalah berdasarkan metodologi PGK 2019. 
Sumber: Jabatan Perangkaan Malaysia dan Unit Perancang Ekonomi 

2G generasi kedua teknologi tanpa wayar 
ag o EEE E EN ES a napa a ds a 2 an p A a Sa Sr aya : Na AA an PN PAN NN 
5 e balcon ena. a aan A s AA a sa : a A A AN ESE A EE Pe A 
E aa Nan An na ye — eN a > qe ee ` a E N EAE IT o E a naaa 
A a PN aa an Aa Pan MAA, ar i aa . a | e o A A A TE a EET 
AR Revolusi Perindustrian Keempat 00 
Na Ma na Pan naa aa O 
F a AA San SA aa MN Ha e E me a otero ATE 
6 Ketegasan, Ketahanan, Memulakan Semula, Pemulihan, Memperkasa dan Menyusun Semula 
| 7 E ta ae a . | aa E Pa QQ ce F A de PA A E A A ARA Aan 
. ya a : EE A ds o : i E a O TPES A O D EA E ES ETIE A TAES 
D a a aaa ma aan gt E RR naa 
Agenda 2030 Agenda 2030 bagi Pembangunan Mampan 
ee PR A Un Pu A 2 en : : ra Aa en ae RR Ani 
i a T E E EN al a a a e robos ea 
, r lcd a dla a 2. ah en o O IN 
: a ia as de e e na A E S E a 
E E R E EE SE OS 
ee ea aa a a a nan Wae ra cra aa 
F T E de a Ai a Pi a NINO sin 
IS o A A II A a 
; pe reta: ES aa 3 ps nod ra A api 
; e aiii is sai Maan a 2 : Sa Pn sn aa rat 
: P TAR AA es a na ma yu Ka PERAI E AE PA A E EN 
| pe An tocino el tra po a 2. a 2 o o A TTE 
E e a E E E Ia 
HE AT e as A 
a Penan aaa an enak. CAS ma a ; a holis adri eno TA BIA OA SUN AAN LN serca 

B1 kumpulan 10% terendah desil pendapatan isi rumah 
ES A IS rot opti 
ON aa a an aceso ten 
e Sma sa E E E ec y MEA ETA A 
E a E en E II E E E T E A S A T 
e a Ma ea E A ORA N ERN ATE NNE RA 
E Eman e o ca acia 
a od an O 
Pan Me e o am aan E E A E E A A 
E O EE A SE E A E 
Pa ea Pn en pe as Pe rn A ana Pn A N 
e anu T NER IPE na A A A AE A VOA A A P T 
E o ost e o O A 
Co NI re a O 
PE O a a A O A T ET 
ÓN noe ea EATE EE N E PADA AAA E d tasca 
SÉ - PN NN SA Aap Nana Ha P - e suka ena no nisan D 
Pa an aa a Maa Ke an A AAA TE an Ona NN Pe Aa EA NASA NN NA DSA 
semi meta e aa ritos EA rica he hana saran kelas nine agan ida 
'BIMP-EAGA Kawasan Pertumbuhan ASEAN Timur Brunei Darussalam-Indonesia-Malaysia-Filipina 
Aa Aa Ne dd E D an ea Sa aa Tn 
Tia Pa orar dirias Mo on eno nk Ga N E E D T DA 
Pa ea Pn ee anne ne A TE in NN 
ES e A A aka a 4 n < —-— f o EEN E E E A E E ES A A AE E E AE 
pa Onion IAEA e O RR LOS 
o am ai Na en Ata E A nan Pa an Na NN Ta 
P ai Kp Men an yna HA anda E EP ee mn A San A 
Ta EA P PATO AE E A E TE DE AR SEA Seng NN SAN an 
CDER-C Civil Defence Emergency Response Team-Community 
Pa bean aa == para SAN an Na PS NP E E 

n aa aaa po Paan PA a AA E E aa A E T 
pS : An Ne Na NN (as) E sa ee o e O ON 
O em ad tos a 
a da e no pa f a o A A An Sl nian bsa E 
A an o e ti O a na 
A A ea Haa e E EIRE EA E S A DN Aia 
7 2 as SA D ea a = . AS es a DN a a a Tn ta 
Ka AAA Pe nd Ab AN aa 
o Ns de ~ - E a aa a da tasa 
pes ras idas E pam am : 8 : O 2 en NK Pa na BA ne ana anna One Sen T n TON ba 
PE a E e A Ra 
pa aa ane A : ao Mata AE fS 2 = 2 ak Pa Ne APET AN na gn A Nan 
Sa Me PA Ne NA ilatina 
Oa mera Panama e MN na Pa an ea en nnt 
(CREST O Collaborative Research in Engineering, Science and Technology 
IS a EA RO 
P e E E E E 2d 2 oi a ma an O A 
pa AN na en daaa Ii Aan tere RN 
== aaa ATELE a es Menara o ERA Aa EDI P EA A a paso 
a A a E mai A aa aa Sa eine 
E ana o Re NN O NA E DAPATAN Pan E An MA pa 
DAN 20 Dasar Agromakanan Negara 2021200 
e en yaa ea anu aa PA O 5 an an anna a 
A esa e Peran Hat o A PA E ES Tea A SAA N 
Ps aa pe Hee ea la — E E Ne TENUN KAT PAP NEN a aa a EN RAR NG E E 
AG o iii a EA a A 
PA OO E O A 
jan O ke peyangan E a Ban ca HKI taon ea IR 
'DGCCR Digital Government Competency and Capability Readiness 
Na RA an a R EEES EI o E A E, 

A e ae ane ama EA ina 
A AN e Um an O O TO 
A Se De antena Ha nan Mn en AR 
D Be aaa a P S nas Wah nan BATAS BD AES E E a Dp A AA ena A E 
5 E pe a E a pe == Baa a a 2 pa ne aa en ekor Nabi 
Tn na yana an a E E rn o y E Soni b BE Sepi ono mein T a 
a enanas e mean ama a PP an 
me je aa aa ah na eno 
Yaa esa Penata E E E o O 
E o ri iii dos 
OS a ea ri A A AN iros 
mn E o rra. e a an È = 5 sai o A O 
E e dotan HA O O O 
A a e A a Nan 
OS pa RE A O A AO 
a e a AE RON 
2: a PN NP SN Sm pr : Da IO A AAA AA DIAA E a 
a A AAA da O a ci E 
pa EEE Sena EE de an aa os HONOR DA NA EA ici 
2 de dido a ea : yan e An aan aaa SS a a San 
aaa a a Dea a aa on AE A E S EN a 
ECOSOC = Majlis Ekonomi dan Sosial Pertubuhan Bangsa-Bangsa Bersatu 
a A E PEE A E AAA aa E a 
DK Sistem Semakan Pesalah Jenayah Seksual terhadap Kanak-kanak dalam Daftar Kanak-kanak 
n E E E E aa OA ENE RAA SEE a PTE E E E IS PAR 
S : 5 ——— Ran qn Sakan D paya an an Maa a Aa baka dana 
E ac a A Lai e ads AN cid 
e o COS 
O a ee E L PA A A E AA 
A a oo mayan O 

(mma anji Mn aa an en O 
(kki GA Oa ea KAA Naa an PN AA aa A A ins 
A e ro ri oro Pa NA Ng 
O EOS E O A A E a a 
a ira da e O A A utan aa 
A A EN NN O A ARAN a 
T a air. el Saja a À En : a pera a 2 sa AIN NN na 
ANA ss ea nana ai 
Ba aa a aa ae ea iia 
(“ma Ge mela aan A AA A an Pt 
- . aga As Ta Ja TT a Da Kan : 2 Ta mna Ha i ue a oa Aa Sai 
ECO European Commission's European Skills, Competences, Qualifications and Occupation 
s 2. ea de a A o 1 ; Di e a Sea AA A en MA T A ET 
aa A an pe a a APA A O 
TD 0000 pembangunan berorientasikan transit yang saksama 
P Ka tt era A O 
(NAS e a Nae A E E A AAA A a A NG T 
e rs A EN 
A pena Beran a e o a e A POERA RE a 
e ea a Pena aa OR E N A E E a a HAN 
e aaa aaa P Aa SE AN A E TET RAET aa Yaa 
pa ea ee ea. i rs O RAR 
e en o a tada 
A O E A aa a NN a 
SS Pa A 
ag A E oia 3 a a : a “5. a calera po : an ag Nan Ann Nenen T 
a di ciel ds 2 ed a ao clic dato 
AA o A NUR AA EA Aa AAA E AE AIA AAA A a 
D , e MNE A Y Ia Tapane aan D A 
OS pee a cen cla TN 

G2G kerajaan dengan kerajaan 
E E a aa a E A a aa an 
ee aaa aa P E a en a asn saga 
hp a Me hain AN Be Ran Go kanan “gi La SS | Pn a O a A 
ea IR A ao 
po EE iaa q E os Ta pa ra an Dan an an en Pe SN aa Ma 
a E ca] E ea ! — a no naa 
z a cis el - La : . E A 3 s Nacido A tn 
e osa Se ea ra o - a anna A NN NN OA IN 
pa an NN A a — EE O A E EE 
po a A E a O 
o jan la a AAA PA PE A AN A En ANE PA AN MEN An IA PN EN AN 
e an naaa O donna dnd ads 
E i e ab a O A O 
GN Greater Kuala Lumpur/Klang Valley 
ai 2. NAN AAAA ei IN o = a RE EA TETEE E ENEE E E A 
$ e Nana NE NN a i : a sa ae na ea nana an ebi es pete aa 
s D adn dra NN a al a | E n a > ra pa Sa PARI PA an AN E AN aa A An PA TA 
A P PRAE oceano riritici mana dinicicidra de a e , mera A se Pee ae eni rasa SARA A ini E T Bn Sana de NA SA TT 
S a , us anakan des 2 se 2 Peta E A E E na ban en 
E dora] ar arc Sa a Ma DT Sana Ka A A O 
E do a ri rita lloro TE O EE ee on EAE 
de 2. aa eras Sen E ==. a. o” F UE E A E A EE E A E E E A 
Ju > A O RN PN a So A A A A A E A TE 
ce opaco roots an na NA A ree E E AES AN ERA Ine Deo AAA AAA TIEA EE 
E an as a . D a . Ta E an A an An na na 
pee > BRA EA des : a D. a An A ROS A O 
a a dd ADA AR PO Er BNN > 2. > a a = TEA AEEA A CTO 
HACCP Analisis Bahaya dan Titik Kawalan Kritikal 
33 ; a ise a E o a - o Ed an = = m A D AAA E A EEE haa 

y a Aa ade Ai sa Pn S ne E e o a E E E E OE E A Deen A E T 
53 a once died ae Sa ia RARO AT, 
A ia O AS 
ag i A A ~ : : a ds — | i a a pa a da : ” , E aci s i 4 o ea a ala 
A AS a ao Nana non A EA AB na 
ES a en na bagan cos maa oa AS Rana an Gn Parera Kar 
a an ae an an E e e erica AN At 
HNDP2000 Pelan Pembangunan Rangkaian Jalan Raya 2030 
E e pe aan NN pa S NS aan en aan ME iaa 
C a ca A A A AA A BAU A E 
poe re A asas 
E E o A OR 
ES ea O a a 
pos A nata a ea S Aa Pn A a nan 
sg E Pes id A AA sepi e m a D E a O E AT, 
IS ei A OS 
AS p ad RS DI E ice 
e A PREIEI T A TE A O A E ET 
ia E N EE TELT TTET T e ri a AEE AA AA AN AAA a E E AAA 
eo AIN O O a 
E eN pa RE SO ON A A A E TET aaa na AS 
AO Pertubuhan Penerbangan Awam Antarabangsa 
yaaa O dida 
O a ja O A EA PEA A a AA AA 
SS e diana E nebak E tiron pintor creido s riera E EA TReA 
3 aan AG a T E ¿AAA an T T 
A EN a Pa PA AN PAN EU Pn AR Pn en an nan OO 
z5 A Ar E de a hana s no aaa SA praa AE Te AA A PAUN AAA anaoN ASET D3 
EA International Association for the Evaluation of Educational Achievement 
hs AE e PE A E Es a Pa : ze : Da o o sn a a AO 

IKP 2.0 Indeks Komposit Pembangunan 2.0 
ENS eco na AR ai 
E a aa A E a 
Ee o GE EEE E ae ia E A E E O E 
E Aa Un yana Eee ii Ennio 
e Mn ea ga ea Men nia PRE NB SAN NA sa 
Ee ma a cae aa E Pa on 
IndustyAWRD Dasar Negara Mengenai Industri 40 
NN gear KN O nan Dn 
e na no A RS 
A a ea O a iron oa A 
A naa eee PA 
X PA NMR qm a. D o A 
e E a ne A 
C mean an nabi in es PRR ERE E E NE EAT EIE E E A AAE A ET 
IN iaa naaa PENA DATA AA AAA AN 
m en tecno. 1d n r ere o ae I E E E N E T a 
O deco PE EEE OI N EAE KAA D EEA E A AE AA 
58 ca 2 2: pa A BETEA SENTENCO DROGAS des a ei y no. Ta p - ; EETA EA , es AAA ab mania died 
ISO-IWA The International Standards Organization-International Workshop Agreement 
A NN aa aa Ka AAN Re An Pe A AA NA PI 
AR pengurusan sumber air bersepadu 
: je naaa A e a . Ta E o tente nena 
r iros O A AA a -e : o Ta a SEES E A O P a a an 
E pa a AIEE AAE AE nooo EE RARE E 
: pe aaa E r aan a E pin a a n : - . gg a O 
: ARA AA a a "en - 2 da ; a Ped na sn Tua dada 
JKMPKA Jawatankuasa Mempromosikan Persefahaman dan Keharmonian Antara Penganut Agama 
1 de ANE E ja an an A Kar 20 za aa A TA A A a 
; l : as S a. a Na RA 

|; ba ke E ena Ai a : aaa A ana sa PA na A Na Pa NT aa 
ó a td las pi -i 2 a E cd a ei a è EE A A A A toa 
; P Per ni engan ana a — ine eas e pa = ni TOE E menta f a ao a 
a pida da de A A A A an an ii 
a a aa nee es Mane ; ci : Ta , a a a tcs 
a EES AIDE PRE EA e e e o CO E ISE A E O 
res eos sd e AA an en AN ak 
E aan o MPA E E Be aa 
E e io a a na PA A E a RO 
ba e Maba maba en anime Ben s o 2 pa 25 sea a E E E AA a E E EE E E A an E 
p As a aa Mn in asa 
Aa Sa me na O AA AN gan A 
Paw na an ca casio PN IN ds 
D i San a mean O NN nan 
Pn pa Hi busge naya Luka A 
m mantan Pn aa EA aaa ed GS ED SA DED a aaa 
Na EN (IO Ann in AN 
Maen ON ON HN A pa Mn A O AA T 
Ts asa a opa aa an TEEPEE AE A RO NAS 
T MEA Ken ana aan SONIA AEE A E A E De nana 
E na AN aaa a LA ANE MOREEL ME AN a NA TE AA aa EN ETE 
'KSPKPK Kurikulum Standard Prasekolah Kebangsaan Pendidikan Khas 
A E A A A E E E T 
$ E A E OE T 1 Tg Naa na an A pa AA 
n aa D aa Aa E narradores 
RS rs A 
pe A e de E O 
E iai a j uang E T E E S E E I E A E E E T 
D ESAS a ap cr iaa RA AEREOS PR AO Ana Sado Ge KEREN ba 
AS per O NO 

led liter per kapita sehari 
e te de a lo a a na ek 
- PR A ae vda a E Haa Ta a O AO 
E aa P E A, ea aa aa Ao kene ee E a 
na GPM ak Hoa mana na na en ne ne Dee Bca 
e aires. e anna 2. Ba na Aan Nan an ra Ja in A GRO ny SAN Nasa 
A O Sa ac 
IA gas DIN dr nabi 
E aa ke PA Pa to a E A a a 
5. Ha x A a a E 2 : Pun 3 Tap ; PEPE an E E I T OE E EE AAA EA aa lan 
E a reia el sa i Mann Fatin E E naa 
A ban naa Pe ae E NA EE 
FE Mt a an ea es Ona ut ads 
O a nie ales il 
se O e a AN A E EA E A N EA ANA E taat 
Poo a a ana A ea terrenos titi eritrocitos 
Bn 2. A a AN E r D P ea a a : o ar PEELE TEE E T AE E TA EE E EEE pese aa 
e e E A E E E E S P A A E AE E TT 
a eni maja Pa corsa MR AAN ea tb biasa an Keren an ata anak Bean AE kapan Aek BASA 
Pe Ss Man pon pa A A an Ea AAA 
M AA T A A no pa = : 2 an E ; PN e A en A A 
pro A An aa rta lloro TE O EE er en 
AS O AO 
Ja - a E A Pen sauna aa E 2 : Kar PEE AA EN I A Pe Pe O A Aa EA 
P ne PE ON EO ERTEN e a | o nata a APAE ENS EEIE A EE AKAR E PLAN ros 
OS ar aldo 
2 T a don a EE «8 ida o A Nan a ri did 
MDV-TACT Malaysia Debt Venture Technology Acceleration and Commercialisation Scheme 
ME Standard Prestasi Tenaga Minimum 
E IS TI AA A na abi 

AA O AAN pa eri eel eta A E E E AA E E A asin 
BF ui PA a EN E EAA D E E A E A T 
Go i U E E Aa A E E E E A EA A E AT 
ag A , y daa ia da el a A f 5 a de 
o atar ds Pe pides 
E A A pon at ds TERAPIAS PRO Aa aa a UNA Daan Ona ar 
AS A E A A A P na Pa an A E 
MOTAC Kementerian Pelancongan Malaysia, Seni dan Budaya 
E peang NN pE a S E oO O T 
E Pa E EE E A E E AE E en ET 
E ann enggan E a O 
A oi a a ct O AA RB A 
NA a a O E A 
ÓN q ea A a a A na aaa nan 
pan ci A AA A bi ea A E li a ad 
e e Ena E E AA ANA a ESA 
o ist E 30 e A esca 
ee aa a aaa EE Hana an ed a A A A A ET 
A IO e Ma ma OR 
EN a e a ia e a pa . a e : Bea en ea aa an tales 
pa O O e AN A A O ES 
r z iris. et 2 sa 2 a aspire EPA E EA A pa an A A a napi 
5 - e dd 1 a a ms a : i ie Ng i i 21 as aia 
Ot a aaa II E A A A AA 
a a a aa A A E ata E E A A E rro E E AN EE a NTtet 
| e AG Pe ea ANNE 
AA Pe ep ga Pen Pan AAA SA NN an an Nan EN Ia PN Na INN NAN CI, 
C MURNInets Jaringan Penunjuk Pembangunan Mampan Bandar-Luar Bandar Malaysia 
A e ena ad Malang Mba enek enak dab Nan Patah O a Pena AN AA AU a Ge KEREN iba 
n YA pa NN 

Y : 2 Ia eka i an e y E a e A ana 
2 : sa Anna aan ana E GA RAS an aS a an 2 a ~ a : 5 = a diia ET 
S op a ena se o P A E E E A E E E E AT 
E "saat a pan aaa a A E aaa a a 
Pa atar ES a Han Mn stat is 
sš : ag REO aan MEN AA e : en E a a an A EEE A EE S E T TAN E a ida E 
r ana E a NA A AS E AT 
P a is. de 2 Sa ; a f D an N UA OE 
A ra Sl cea da PPP A T 
ea an an pen tera a PAKA TA pa ea aa A sen Naba HT Da 
Pe ea at a An A AA a EE 
An es CRA ic ea TT des AO o poa a Pa i pa = iio ir ae 
EA O A A A a 
sá A aaa nan Pe D pa e an Mn a a a en 
COPEC Pertubuhan Negara-negara Pengeksport Petroleum 0 
P1 msi mnta Pe eE sica EN E E E A cdo A A E aa a a 
z - do Pan Y a a S i aa i pan su A A A a 
o ere EN 
ES Na Liria peace ea ARA croata tepic ane Gama NO Ka ROA nn an Aan AA SU ena 
PM EA a DP a ii E E nan a 
E e aaa Pa O ES 
el ec I TEIE T EOE EA AIA TO E E A nas eno A 
E an yua E Nan ena ata Y Me ea KAN ea aa AA ana 
C a ja ya A Na E A A EEE OAA AREA EE E EN 
E e a SS in sei aa aa iodo sinc A A A AA AK EE 
E ee a noo PC o A a a a 
AS Pe RO 
e e A RA UR 
ra cada Spa AS E E E TA AAE A A A A EAE E E A A N UA IEE AE 
OS a O E A 


Rancangan Malaysia Kedua Belas, 2021-2025 
Glosari A-43 


PEKB Pemerkasaan Ekonomi Komuniti Bandar 
A a ia peak Mn Aa eni 
E Pa Te leen en absen an Anna Eee eat Ona 
KA na ea PA E Naa Hk ut pa Bona ee aa 
Pn ul jala Kan ag PN AO IA Na no nabi 
ES en ri. y o a Da pe = a os resto 
o aaa nenes ON 
PERMAI Pakej Bantuan Perlindungan Ekonomi dan Rakyat Malaysia 
: n I r EEA A 2 a a na Pa Ana nan EE PN PN NO EN 
Pa f z ona aa Pe E a A O E NN 
A aa co O 
Pe bp ja Pa meta aan PENA NA TA E NE ANA TEA TAN NN AN Pa E An AN PON ANA AN 
e ah E E nai id eds 
Maan Kn paten ne en na ne Pn Maa 
ng aa an nba e ae L E TAA TET 
ÓN es P asilo E E A E A AA na rios 
m a o ea D aa a s3 Ma 2. Nan ea ae E banar eka on adi asn an na oa 
Pe aa Pen aa PREE EE OR IE AAA NN Na ANN TAN An AA Pen EA na MS 
o mean Papa cas Pendek el Rai Rn ina EA ak et citaba klan in Rana AAA BA 
es ea AA ca bit oo dl is 
A an es EASE A AIRE SIA O A A ban Den aa 

11-7 


8-24 


1-15, 1-16, 3-9, 3-16, 3-26, 
6-8, 6-9, 6-20, 7-9, 7-17, 
7-18, 11-2, 11-3, 11-6, 
11-7, 11-9, 11-10, 11-11, 
11-13, 11-14, 11-15, 
11-17, 11-18, 11-19, 
11-20, 11-21, 11-25, 
11-29 


Rancangan Malaysia Kedua Belas, 2021-2025 


A-54 Indeks 


ekonomi gig 
ekonomi hijau 


ekonomi kitaran 


ekonomi linear 


ekonomi perkongsian 


ekopelancongan 


ekosistem digital 


ekosistem perniagaan 


ekosistem tadbir urus 


ekosistem yang terosot 
ekspatriat 
eksport kasar 


ekuiti 


Elaun Cukai Pelaburan Hijau (GITA) 
Elaun Modal Kelengkapan Automasi 


elektrik dan elektronik (E&E) 


employee ownership trust (EOT) 
enap cemar 


enrolmen murid 


enrolmen sejagat 


e-Panggilan 


eRezeki 
e-sports 


eUsahawan 


11-15, 11-16 
1-14, 1-31, 11-29 


1-14, 1-19, 2-18, 2-22, 
2-23, 9-20, 9-22 


8-7, 8-15, 8-16, 8-17 


5-8, 5-29, 5-39, 5-40, 
11-11, 11-13, 11-15, 
11-16, 11-20 


3-20, 5-37, 7-19, 7-28 


11-16, 11-17, 11-18, 
11-20 


1-27, 2-26 


13-2, 13-7, 13-8, 
13-10, 13-14, 13-19, 
13-23 


8-3 
10-12, 10-19 
1-12, 1-30 


2-7, 5-9, 5-10, 5-14, 5-15, 


5-30, 5-32, 5-35, 5-36 
8-14 
2-21 


1-14, 1-17, 1-10, 1-12, 
1-28, 1-30, 2-9, 2-19, 
2-34, 3-2, 3-5, 3-7, 3-9, 
3-13, 3-14, 3-15, 11-8 


10-18 
9-22 


7-7, 10-3, 10-13, 10-17, 
10-25 


10-3, 10-5, 10-17 


4-22, 6-22, 7-22, 12-7, 
12-12 


5-8, 7-18, 11-20 
3-19, 4-8, 4-28 
7-18, 11-20 


e-Warga Emas 

F 

faktor topografi 

fasiliti penjagaan kesihatan 
fasiliti penjagaan kesihatan awam 
Felo Perdana dan Felo Korporat 
fintech 

Fixed Based Operator (FBO) 
fotovoltan 

frekuensi radio 

G 


gaji dan upah penengah bulanan 


gaji minimum 


Garis Panduan Amalan Baik (GGP) 


Garis Panduan Perancangan Fizikal bagi 


Warga Emas 


Garis Panduan Perancangan Reka 
Bentuk Sejagat 


gas asli 


gas asli cecair (LNG) 


gas rumah kaca (GHG) 


gaya hidup 


generasi kelima teknologi tanpa wayar 
(5G) 


geopark 

geospatial 

Global Entrepreneurship Index (GEI) 
Global Innovation Index 


Going Export (GoEx) 


5-40 


7-11 
4-7, 4-21, 4-22, 7-26 
4-7 

5-11 

11-19 

3-17 

3-4, 9-5, 9-15 

11-5 


10-3, 10-4, 10-6, 10-7, 
10-17 


1-26, 10-7, 10-12, 10-29 
10-26 
5-11, 5-16, 5-40 


5-16 


1-29, 2-34, 7-9, 7-18, 9-6, 


9-7, 9-13, 9-14 


1-12, 1-29, 1-30, 8-7, 
8-15, 8-16, 8-17, 9-6, 9-8 


l-11, 1-19, 3-6, 3-25, 7-24 
3-24, 4-1, 4-2, 4-3, 4-5, 
4-7, 4-8, 4-12, 4-20, 4-25, 
4-26, 4-31, 11-21 


3-16, 11-17, 11-28 


3-8 

8-20, 8-25 

11-8 

11:8, 11-9, 11-12 
2-26 


Greater Kuala Lumpur/Klang Valley 
(GKL/KV) 


gudang 


guna tanah 


guna tenaga luar bandar 


guna tenaga penuh 


guna tenaga tidak penuh 
H 
Hab Halal Tanjung Manis 


Hab Perkongsian Data Kerajaan 
Malaysia (MyGDX) 


had beban reka bentuk 

Had Perubahan Boleh Diterima (LAC) 
hak cipta 

hak harta intelek (IPR) 

hak milik tanah 

hakisan 


halal 


harta intelek (IP) 


hartanah 


hasil bukan berasaskan tarif 
Heart of Borneo 

huffaz 

hydrocarbon fingerprinting 

| 

identiti digital nasional (NDI) 
iklim mikro 


IlmuKeluarga@LPPKN 


12-4, 12-5, 12-6, 12-11 


2-11, 12-7, 12-9, 12-11, 
12-16, 12-17 


1-31, 6-9, 6-20, 6-21, 
6-23, 7-9 


6-9 


1-14, 1-23, 1-32, 10-3, 
10-6 


10-21 


7-17 
13-17 


7-8 

3-8, 3-21 

11-5 

11-23 

7-7, 7:29 

8-8, 9-10, 9-21 


3-2, 3-6, 3-8, 3-9, 3-13, 
3-22, 3-23, 3-27 


3-5, 3-7, 3-19, 3-28, 3-29, 
11-5, 11-18, 11-21, 11-23 


1-10, 5-10, 5-14, 5-15, 
5-32, 5-34 


9-20 
7-5 
5-14, 5-32, 5-33 


8-20 

11-20, 11-21 
8-13, 8-24 
5-12 

imbangan pembayaran 


IMD World Digital Competitiveness 
Ranking 2020 


import kasar 

Indeks Belia Malaysia 

Indeks Budaya Sukan Malaysia 
Indeks Gaji Kebangsaan (NWI) 
Indeks Keadaan Bangunan Sekolah 


Indeks Kemiskinan Pelbagai Dimensi 
(MPI) 


Indeks Kesejahteraan Keluarga 


Indeks Kesejahteraan Rakyat Malaysia 


(MyWI) 
Indeks Pengangkutan Hijau 


indeks perkembangan kanak-kanak 
kebangsaan 


Indeks Perpaduan Nasional (IPNas) 
Indeks Persepsi Rasuah (CPI) 
Indikator Ekonomi Hijau (GEI) 


Industri Aeroangkasa 


industri berintensifkan pengetahuan 
industri berorientasikan eksport 
industri digital 

industri kotej luar bandar 


industri kreatif 


industri sukan 


inflasi 


infrastruktur berkualiti 


Indeks A-55 


1-4, 1-12, 1-13, 1-31 
11-6 


1-12, 1-31 

5-4, 5-16, 5-19 

2-7, 4-15 

10-11, 10-18, 10-19 
7-25, 10-24 

1-10, 5-5, 5-6, 5-18 


5-4, 5-16, 5-19 


1-3, 1-5, 1-15, 1-25, 4-2, 
4-14 


12-10, 12-15 
5-39 


4-9, 4-15 
l-12, 13-4, 13-11, 13-19 
1-14, 1-15 


3-5, 3-7, 3-9, 3-13, 3-16, 
3-17, 3-18 


1-30 
1-10 
11-6 
6-23, 7-22 


3-5, 3-7, 3-8, 3-10, 3-13, 
3-18, 3-19 


4-12, 4-13, 4-25, 4-26, 
4-27, 4-28 


1-2, 1-3, 1-4, 1-6, 1-14, 
1-22, 1-23, 1-24, 1-32 


11-2, 11-4 

A-56 Indeks 


infrastruktur digital 


infrastruktur luar bandar 


inklusif 


Inquiry-Based Mathematics Education 
(IBME) 


Inquiry-Based Science Education (IBSE) 


insiden kemiskinan 


Institusi Kewangan Pembangunan (DFI) 


institusi pendidikan tinggi (IPT) 


institusi pendidikan tinggi swasta (IPTS) 
institusi penyelidikan 

Institut Kemahiran Islam Malaysia 
Sarawak 

institut latihan kemahiran awam (ILKA) 


institut pendidikan guru (IPG) 


Institut Pengajian Islam dan Dakwah 
Sabah 


3-7, 3-15, 3-16, 7-8, 7-9, 
1213, 4215: 7-19, 1-22, 
7-23, 7-25, 11-2, 11-3, 
11-5, 11-6, 11-7, 11-14, 
11-16, 11-17 


6-9, 6-22, 6-23 


1-2, 1-23, 2-27, 2-28, 
2-31, 3-2, 3-12, 3-13, 
3-22, 3-23, 3-26, 3-27, 
3-28, 5-2, 5-5, 5-12, 5-16, 
5-21, 5-26, 5-27, 5-30, 
5-36, 7-31, 11-2, 11-9, 
11-10, 11-11, 11-14, 
11-16, 11-17, 11-19, 
11-20, 11-25, 11-28, 
11-29 


10-23 


10-23 


5-5, 5-6, 5-13, 5-14, 5-15, 
5-23, 5-25, 7-5, 7-10, 
7-27 


2-11, 2-31, 3-29, 5-34, 
6-8, 6-9, 6-10, 6-11, 6-13, 
6-17, 6-22, 6-25, 7-8, 
7-11, 7-30 


1-27, 4-7, 4-9, 4-17, 4-20, 
4-21, 4-22, 4-26, 4-27, 
4-29, 10-3, 10-9, 10-10, 
10-13, 10-14, 10-17, 
10-24, 10-25, 10-26, 
10-27 


2-7, 2-19, 2-34, 10-9, 
10-11 


1-31, 2-16, 2-19, 2-20, 
11-5, 11-24 


7-30 


7-7 
10-8, 10-23 
7-30 


Institut Penyelidikan Pembinaan 
Malaysia 


instrumen perundangan 
integrasi sistem 
intensiti tenaga 


internet benda (IoT) 


isi rumah berpendapatan rendah dan 
sederhana 


isi rumah miskin 


J 


Jabatan Kebudayaan dan Kesenian 
Negara (JKKN) 


Jabatan Kemajuan Islam Malaysia 
(JAKIM) 


Jabatan Kemajuan Masyarakat (KEMAS) 
Jabatan Kemajuan Orang Asli (JAKOA) 

Jabatan Kerja Raya 

Jabatan Pelajaran Negeri (JPN) 

Jabatan Pembangunan Kemahiran (JPK) 


Jabatan Perpaduan Negara dan 
Integrasi Nasional (JPNIN) 


jalan luar bandar 
Jalur Lebar Berkelajuan Tinggi (HSBB) 
Jalur Lebar Pinggir Bandar (SUBB) 


jalur lebar talian tetap 


jaminan bekalan air 
jaminan bekalan makanan 


Jaringan Penyelidikan Awam-Swasta 
(PPRN) 


Jawatankuasa Bersama mengenai 
Perubahan Iklim 


2-33 


7-11 
4-18, 4-19 
1-14 


1-30, 2-9, 3-14, 3-24, 
10-26, 11-26, 11-28 


4-3, 4-5, 4-11 


4-3, 4-5, 4-7, 4-8, 5-2, 
5-13, 5-17, 5-20, 5-21, 
5-22, 5-24, 5-25, 7-10, 
7-14, 7-26, 7-27, 7-28 


3-19, 3-20 
3-22 
10-24, 10-25 


9-6, 10-24, 10-25 
10-24 

10-9, 10-27 
10-10 

4-9, 10-24, 10-25 


6-7, 6-13, 7-6, 7-13, 7-22 
11-5 
11-5 


11-3, 11-4, 11-5, 11-6, 
11-11, 11-17 


9-2, 9-7, 9-17, 9-21 
1-28 
10-10 


8-5, 8-29 


Jawatankuasa Khas Kabinet Mengenai 
Anti Rasuah (JKKMAR) 


Jawatankuasa Menangani Keganasan 
Rumah Tangga 


Jawatankuasa Pembangunan dan 
Keselamatan Kampung 


jenayah indeks 
jenayah siber 


Jumlah Beban Harian Maksimum 
(TMDL) 


jurang digital 


jurang pembangunan 

jurang pendapatan 

K 

kadar kesuburan (TFR) 

kadar kitar semula 

kadar penyertaan tenaga buruh (LFPR) 


kadar penyertaan tenaga buruh wanita 
(FLFPR) 


Kampung Baru 
kapasiti penjanaan 


kapasiti terpasang 


kargo 


kawalan penyakit 


kawasan berpenduduk 


kawasan hijau dan biru 


kawasan litupan hutan 


13-5 


5-11 


6-23 


4-3, 4-4, 4-14 
4-6, 4-10, 4-17, 11-7 
8-6, 9-12, 9-18, 9-19 


7-10, 7-25, 11-1, 11-2, 
11-6, 11-7 


1-16, 1-19, 1-29 
1-29, 7-5 


10-6 

8-3, 8-6, 8-7, 8-21 

10-6 

1-32, 5-16, 10-11, 10-19 


5-3, 5-10, 5-13, 5-27 
7-8, 7-22, 9-6, 9-15 

8-4, 8-6, 8-14, 9-3, 9-4, 
9-5, 9-6, 9-8, 9-12, 9-14, 
9-15 


7-16, 7-19, 12-3, 12-6, 
12-7, 12-8, 12-9, 12:12, 
12-14, 12-15 


4-11, 4-20, 4-23 


7-15, 11-3, 11-4, 11-11, 
11-21 


8-13 
8-24 

kawasan luar bandar 


kawasan pedalaman 


Kawasan Pembangunan Pertanian 
Bersepadu 


kawasan perindustrian 


kawasan perlindungan 


Kawasan Perlindungan Marin (MPA) 


Kawasan Perlindungan Sepenuhnya 


kawasan tadahan air 
kawasan terpencil 

kawasan titik tumpuan 
keadilan sosial 
kebergantungan subsidi 
kebolehpasaran graduan (GE) 
kebudayaan 

kecekapan tenaga (EE) 


kecerdasan buatan (Al) 


keciciran murid 


kedaulatan negara 


kekurangan bakat 


Kelab Rukun Negara 


Indeks A-57 


1-29, 2-11, 3-26, 6-8, 6-9, 
6-10, 6-11, 6-13, 6-15, 
6-22, 6-23, 6-25, 7-2, 7-3, 
7-6, 7-8, 7-10, 7-15, 7-19, 
7-21, 7-22, 7-26, 7-28, 
11-7, 11-12 


4-21, 6-15, 6-22, 7-9, 
7-10, 7-16, 7-22 


7-18 
2:1, 2-2, 2:12, 2-13, 2:15, 


2-30, 2-31, 7-9, 7-16, 
7-17, 7-23 


7-5, 7-24, 8-3, 8-5, 8-24, 
8-26 


7-5, 8-5, 8-22 


7-5, 8-2, 8-8, 8-11, 8-12, 
8-20 


9-5, 9-20 

6-7, 6-9, 6-22, 7-5, 7-21 
6-11, 6-14, 6-15 

5-2, 5-16, 5-41 

7-11 

1-10, 10-10 

3-18, 3-19, 3-20 


9-5, 9-7, 9-8, 9-14, 9-16, 
11-25 


1-30, 2-10, 2-18, 2-19, 
3-14, 3-20, 3-24, 3-27, 
5-32, 7-19, 10-21, 10-25, 
11-28, 13-5, 13-19 


10-23 


4-1, 4-2, 4-10, 4-12, 4-14, 
4-16 


3-7; 3-9, 7-11, 11-2, 11-6, 
11-8 


4-3, 4-5 

kelajuan perkhidmatan jalur lebar talian 11-5 kemudahan asas 1-10, 5-2, 5-6, 5-10, 5-22, 


tetap 
kelajuan purata muat turun global 


Kelayakan Profesional Pemimpin 
Pendidikan Kebangsaan (NPQEL) 


Kelayakan Profesional Pemimpin Sistem 


Kebangsaan (NPQSL) 


keluaran dalam negeri kasar (KDNK) 


Keluarga@Kerja 


kemajuan teknologi 


kemakmuran bersama 


kemampanan 


kemampanan alam sekitar 
kemampanan fiskal 
kemampuan 


Kementerian Komunikasi dan 
Multimedia 


Kementerian Pelancongan Malaysia, 
Seni dan Budaya (MOTAC) 


kemerosotan 


kemiskinan mutlak 


kemiskinan pelbagai dimensi 


kemiskinan relatif 


E 

LI 
Ne 
O` 
- 

Ll 
NO 
N 


3-14, 3-17, 3-18, 3-22, 
3-26, 10-3, 10-4, 10-6, 
10-11, 10-17 


5-12 


2-11, 11=2, 11:5, 11-9. 
11-13 


2-29, 11-25, 11-26 


l-3, 1-13, 1-14, 1-15, 1-16, 
1-19, 1-2, 1-16, 1-28, 
1-31, 1-33, 2-16, 2-23, 
2-24, 2-25, 2-27, 2-31, 
2-33, 4-11, 4-22, 9-2, 9-3, 
9-6, 9-7, 9-8, 9-9, 9-10, 
9-11, 9-13, 9-14, 9-19, 
9-20, 9-22 


1-31 

1-2, 1-28, 1-31 

9-2, 11-3, 11-6, 11-15 
3-19 


3-19 


3-8, 11-8 


5-5, 5-14, 5-18, 7-5, 7-10, 
7-25 


5-4, 5-5, 5-6, 5-13, 5-18, 
5-25 


5-5, 5-18, 5-24 


kenderaan alternatif 

kenderaan elektrik 

kepadatan ekonomi 

kerajaan dengan kerajaan (G2G) 
kerajaan dengan perniagaan (G2B) 
Kerangka Kelayakan Malaysia (MQF) 
kerjasama awam swasta 

kerjasama triple-helix 

kesatuan sekerja 


kesejahteraan 


kesejahteraan sosial 
keselamatan makanan 


keselamatan negara 


keselamatan siber 


kesepaduan sosial 


kesesakan 
kesihatan alam sekitar 
kesihatan bumi 


kesukarelawanan 


ketegangan perdagangan 


5-27, 5-37, 6-2, 6-9, 6-10, 
6-17, 6:22, 7-26, 7-29 


12-12, 12-17 

8-14, 11-5, 11-25, 12-17 
6-9, 6-20 

3-7, 3-17, 3-28 

3-7, 3-17 

3-22, 10-15 

11-18, 11-24 

6-16, 8-14, 8-15, 8-19 
10-18, 10-19 


1-4, 1-21, 1-23, 1-29, 4-2, 
4-3, 4-10, 4-11, 4-12, 
4-13, 4-14, 4-18, 4-19, 
4-26, 4-27, 4-31, 11-8, 
11-16, 11-25 


1-15, 1-32, 11-25 
2-22, 2-34, 4-20, 4-23 


1-13, 1-14, 1-18, 4-2, 4-3, 
4-6, 4-10, 4-12, 4-17, 
4-18, 4-19, 4-31, 7-10 


4-17, 11-6, 11-7, 11-13, 
11-15, 11-16, 11-17, 
11-18, 11-19, 11-28, 
13-16 


4-1, 4-2, 4-3, 4-5, 4-9, 
4-10, 4-12, 4-28, 4-29, 
4-30 

3-8, 4-11 

8-20 

8-2, 8-8, 8-11, 8-12, 8-20 


4-6, 4-10, 4-11, 4-18, 
4-29, 4-30, 5-11, 5-16, 
5-39 


1-2, 1-3, 1-11, 1-16, 1-21, 
1-31, 2-35 


Ketegasan, Ketahanan, Memulakan 
Semula, Pemulihan, Memperkasa dan 
Menyusun Semula (6R) 


ketenteraman awam 


keterangkuman pendigitalan 


keterangkuman sosial 


ketersambungan antara bandar dan luar 


bandar 
ketersambungan batuan akhir 


ketersambungan batuan pertama dan 
akhir 


ketersambungan jalur lebar 


ketidaksamaan gender 
ketidaksamarataan 
ketidaksamarataan pendapatan 
Kilim Geoforest Park 

kitaran air tertutup 

klinik kesihatan bergerak 
Kluster Industri Minyak Sawit 


Kod Amalan Akreditasi Program TVET 
(COPTPA) 


Kompleks Kraftangan dan Balai Seni 


komunikasi, pendidikan dan kesedaran 
awam (CEPA) 


Komuniti Ekonomi Bumiputera (BEC) 


komuniti luar bandar 


komuniti setempat 


Komuniti Sihat Pembina Negara 
(KOSPEN) 


4-1, 4-2, 4-10, 4-11, 4-17, 
4-18, 4-19, 4-31, 7-8, 
7-10, 7-12, 7-25 


11-9, 11-13, 11-18, 
11-19, 11-20 


8-2 
6-22 


6-9, 6-21, 7-16, 7-19 


1-15, 6-9, 6-21, 12-2, 
12:3, 12-7, 12:8, 12-12, 
12=13, 12-18 


5-22, 7-13, 7-15, 7-28, 
11-8, 11-11 


5-15, 5-39 

1-2, 11-7 

1-7, 1-10, 5-5, 5-20, 5-25 
3-20 

9-6, 9-22 

4-7, 4-20, 6-7 

7-17 

10-10 


3-21 
1-4, 8-30, 12-18 


5-2, 5-3, 5-4, 5-9, 5-41 


6-7, 6-9, 6-23, 7-7, 7-23, 
11-7 


3-20, 3-24, 4-17, 4-18, 
4-20, 4-25, 4-26, 7-5, 7-9, 
7-19, 7-21, 7-24, 7-26 


4-7, 4-22 

konflik antara manusia dengan hidupan 
liar 


konsolidasi fiskal 


Konvensyen Kepelbagaian Biologi (CBD) 


koperasi dan persatuan berkaitan 
pertanian 


koridor ekologi 

Koridor Ekonomi Borneo Barat 
Koridor Raya Multimedia (MSC) 
Koridor Pembangunan Sabah (SDC) 
kos menjalankan perniagaan 
kraftangan 


kualiti hidup 


kualiti penyampaian perkhidmatan 


kualiti perkhidmatan 


kuasa beli 

kumbahan 

kumpulan M40 
kumpulan mudah terjejas 


Kumpulan Wang Pemberian 
Perkhidmatan Sejagat 


Kumpulan Wang Simpanan Pekerja 


kurangkan, guna semula dan kitar 
semula (3R) 


Kurikulum Bersepadu Tahfiz 
Kurikulum Pendidikan Khas 


Kurikulum Standard Prasekolah 
Kebangsaan (KSPK) 


Indeks A-59 


8-8 
1-2, 1-13, 1-16, 1-21, 
1-31 
8-5 


2-17, 2-18, 2-23, 2-24, 
3-6, 3-24 


8-5, 8-23 

7-16 

3-5, 11-14, 11-18 
7-11 

1-8, 7-16 

3-20, 3-21, 7-7 


4-7, 7-15, 7-26, 7-30, 
11-22, 11-26, 11-28 


4-11, 7-11, 11-7, 13-8, 
13-15 


2-19, 2-34, 4-23, 7-26, 
11-3, 13-8 


1-3, 1-31 

7-15, 9-6, 9-10, 9-19 
5-12, 5-13, 5-14, 11-7 
5-9, 5-23, 11-7, 11-20 

Kurikulum Standard Prasekolah 
Kebangsaan Pendidikan Khas (KSPK 
PK) 


L 
label hijau 
laluan pejalan kaki 


Landasan Berkembar Elektrik Gemas- 
Johor Bharu (GJB) 


Landasan Keretapi Pantai Timur (ECRL) 
landasan pertumbuhan 


langkah lain yang berkesan untuk 
pemuliharaan berasaskan kawasan 
(OECM) 


lapangan terbang 


Lapangan Terbang Antarabangsa Kota 
Kinabalu 


Lapangan Terbang Mukah 


laporan Bank Dunia Doing Business 
2020 


lebihan kendalian kasar (GOS) 


Lebuhraya Pan Borneo 


Lembaga Kemajuan Tanah Persekutuan 
(FELDA) 


Lembaga Penyatuan dan Pemulihan 
Tanah Persekutuan (FELCRA) 


Lembaga Teknologis Malaysia (MBOT) 
Lembah Danum 
Lighthouse Project 


liputan bekalan air 


liputan jalur lebar 


liputan televisyen terestrial digital 


litar bersepadu (IC) 

3-15 


literasi digital 
literasi kesihatan 


literasi kewangan 


M 

Mahkamah Anak Negeri 

Mahkamah Bumiputera 

Majlis Ekonomi Digital dan 4IR Negara 
Majlis Profesional Halal (HPB) 

Majlis Tindakan Perubahan Iklim Negara 
Maklumat Pasaran Buruh (LMI) 
Malaysia Commercialisation Year (MCY) 


Malaysia Debt Venture Technology 
Acceleration and Commercialisation 
Scheme (MDV-TACT) 


Malaysia Truly Asia 
marin 


Massive Open Online Courses 
(MOOCs) 


masyarakat digital 


masyarakat pribumi dan masyarakat 
tempatan (ILC) 


matlamat pelbagai dimensi 
Matlamat Pembangunan Mampan (SDG) 
mediator komuniti 


mekanisasi dan automasi 


Mekanisme Penetapan Tarif (TSM) 
mekanisme tadbir urus 
membasmi kemiskinan 


memelihara 


memodenkan ekonomi 

5-12, 5-21, 5-29, 5-39, 
5-40 


7-30 

memorandum persefahaman (MoU) 


memudah cara perdagangan 


menara telekomunikasi 


mengarus perdana gender 


mesyuarat, insentif, konvensyen dan 


pameran (MICE) 


mineral 


mini hidro 


minyak dan gas 


minyak mentah 


minyak sawit 


Minyak Sawit Mampan Malaysia 
(MSPO) 


minyak sawit mentah 
minyak, gas dan tenaga 
miskin 


miskin bandar 


mitigasi 


mobiliti 


mobiliti hijau 

mobiliti mikro 

model ekonomi perkongsian 
model quadruple helix 
momentum pertumbuhan 


mudah terjejas 


6-7 


1-30, 12-3, 12-4, 12-6, 
12-9, 12-16 


7-3, 7-4 
5-11, 5-39 

3-20 

2-18, 2-31, 2-33, 7-18, 
7-24 

7-22 


1-10, 1-28, 2-3, 2-18, 
2-25, 7-17, 7-18, 7-20, 
9-2, 9-7, 9-8, 9-10, 9-11, 
9-12, 9-13, 9-14 


1-3, 1-4, 1-8, 1-10, 1-11, 
1-12, 1-13, 1-14, 1-22, 


1-29, 1-3, 7-9 

1-10, 1-12, 1-19, 1-30, 
2-6, 2-26, 7-9 

7-18 

7-9 

7-21 

1-18, 6-21, 11-7 


5-3, 5-8, 5-13, 5-17, 5-20, 
5-22, 6-21 


11-15 


6-7, 6-9, 6-16, 6-20, 6-21, 
6-22, 6-23, 7-6, 7-15, 
7-22, 11-26 


6-20, 6-21 

8-13, 12-12 
11-16 

11-15, 11-28 
1-14, 3-2, 3-31 
129; 117, 11220 


Rancangan Malaysia Kedua Belas, 2021-2025 


murid berkeperluan khas (MBK) 


myBAS 

MyGOV*Net 

N 

negara neutral karbon 

net zero carbon emissions 
Nexus Air-Tenaga-Makanan 


Nexus Produktiviti 


nilai ditambah 


nilai ditambah yang tinggi 


nisbah pendapatan luar bandar kepada 
bandar 


nod pengangkutan awam 


nod pertumbuhan 


nod pertumbuhan utama 
norma baharu 

O 

omnipresence 

Open Budget Index 
operasi helikopter 


Orang Asli 

orang kurang upaya (OKU) 


organisasi pembangunan usahawan 
(EDO) 


organisma yang diubah suai secara 
genetik (GMO) 


outcome murid 


outcome pembelajaran 


P 
padang terbang (STOLport) 

pakej insentif 

Pakej Rangsangan Ekonomi (PRE) 
pampasan pekerja (CE) 


Pan Borneo Sabah 
Pan Borneo Sarawak 


Panduan Pendidikan Keusahawanan 
Bersepadu KPT 


pangkalan data berpusat 


paras penggantian 
parol 
pasaran baru muncul 


pasaran buruh 


pasaran hijau 

paten 

patriotisme 

pegawai integriti bertauliah 


Pejabat Pendidikan Daerah (PPD) 


1-32, 13-13 


3-29, 5-10, 5-31, 5-32, 
5-34 


8-8 
10-8, 10-23, 10-24, 
10-25, 10-27 


10-2, 10-13, 10-22, 
10-23, 10-27 


7-6 
6-15 
1-13, 1-14 


1-3, 1-4, 1-11, 1-16, 1-19, 
1-30, 10-2, 10-3, 10-6, 
10-11, 10-15, 10-18, 
10-29 


7-6, 12-5 
6-7, 7-6, 12-5 
10-24 


3-9, 5-12, 6-23, 11-19, 
12-8, 12-15 


5-16 
4-18 
1-21, 1-22 


1-3, 1-4, 1-8, 1-11, 1-14, 
1-23, 1-26, 1-32, 10-2, 
10-3, 10-4, 10-6, 10-7, 
10-11, 10-12, 10-15, 
10-17, 10-18, 10-19, 
10-20, 10-21, 10-29 


2-22, 7-24, 8-14, 8-15 
11-5, 11:12 

4-9, 4-29, 4-30 

13-5 

10-8, 10-25 


Pejabat Pengurusan Perubahan 
Strategik (SCMO) 


Pejabat Penyelarasan Industri 
Aeroangkasa Kebangsaan (NAICO) 


Pejabat Penyeragaman dan 
Penyelarasan Insentif (ICCO) 


pekali Gini 


pekebun kecil 


pekerja asing 


pekerja berkemahiran rendah 
pekerja gig 

pekerjaan mahir 

pekerjaan tidak formal 


pelabuhan 


pelabuhan kontena darat 


pelaburan awam 


pelaburan langsung asing (FDI) 


pelaburan swasta 


pelaburan yang direalisasi 
Pelan Antirasuah Nasional (NACP) 
pelan data percuma 


Pelan Gentian Optik dan 
Kesalinghubungan Negara (NFCP) 


Pelan Hala Tuju ke arah Sifar Plastik 
Sekali Guna 2018-2030 


pelan induk bagi industri gas 


Pelan Induk Industri Halal 2030 
(HIMP 2030) 

3-16 

11-18 
11-16 


8-6 


7-18 
3-22 


Pelan Induk Logistik dan Fasilitasi 
Perdagangan 


Pelan Jalinan Digital Negara (JENDELA) 


Pelan Jana Semula Ekonomi Negara 
(PENJANA) 


Pelan Pembangunan Pendidikan 
Malaysia 2013-2025 


Pelan Pembangunan Pendidikan 
Malaysia 2015-2025 (Pendidikan Tinggi) 


Pelan Pembangunan Rangkaian Jalan 
Raya 2030 (HNDP 2030) 


Pelan Pemulihan Negara (PPN) 


Pelan Rangsangan Ekonomi Prihatin 
Rakyat (PRIHATIN) 


pelan spatial kawasan marin 


Pelan Strategi Kebangsaan bagi 
Menangani Punca Perkahwinan Bawah 
Umur 


Pelan Tindakan Aksesibiliti Orang 
Kurang Upaya 


Pelan Tindakan Ekonomi Jangka 
Panjang Sabah 


Pelan Tindakan Keusahawanan Institusi 
Pendidikan Tinggi 2021-2025 


Pelan Transformasi Koperasi Malaysia 
(TRANSKOM) 


pelancongan 


pelancongan domestik 
pelancongan sukan 
pelindung kanak-kanak 


peluang pekerjaan 

pemacu perubahan 


pemain industri 


pemaju hartanah 


pemaju swasta 


pemasaran 


pembaharuan utiliti 


pembangunan bakat 


pembangunan bandar 


pembangunan berorientasikan transit 


(TOD) 


pembangunan berorientasikan transit 


yang saksama (eTOD) 


pembangunan ekonomi wilayah 


pembangunan inklusif 


pembangunan kapasiti 


pembangunan keusahawanan 


pembangunan luar bandar 


pembangunan mampan 


pembangunan modal insan 

pembangunan sosioekonomi 


Pembangunan Sumber Manusia 
pembangunan tanah 


pembangunan wilayah 


pembaziran 


pembelajaran digital 


pembelajaran jarak jauh 


pembelajaran sepanjang hayat (PSH) 


pembeli rumah 


pembetungan 


pembiayaan hijau 
pembiayaan yang inovatif 


Pembimbing Pakar Peningkatan Sekolah 
(SISC+) 


pembinaan modular 

pemburuan haram 

pemerdagangan orang (TIP) 

pemilik rumah 

pemilikan kekayaan 

pemimpin sekolah 

pemindahan ekologi fiskal 

Pemodelan Maklumat Bangunan (BIM) 


pemulihan 


pemuliharaan 
pencapaian inisiatif terpilih 


pencegahan jenayah 

Pengecualian Cukai Pendapatan Hijau 
(GITE) 


pengetahuan mengenai teknologi 


penggunaan awam 


penggunaan dan pengeluaran mampan 

pensijilan hijau 

penstrukturan 

penyelenggaraan 


penyelenggaraan, pembaikan dan baik 
pulih (MRO) 


penyelesaian berasaskan alam semula 
jadi 


penyelidikan dan pembangunan (R&D) 


penyelidikan, pembangunan, 
pengkomersialan dan inovasi 
(R&D&C&I) 


penyertaan sosial 


2-23, 8-13 
2-19 
10-23 
10-23 


1-2, 1-13, 1-14, 1-15, 1-16, 
1-18, 1-2, 1-3, 1-4, 1-8, 
1-9, 1-12, 1-13, 1-14, 
1-21, 1-22, 1-23, 1-26, 
2-3, 2-9, 2-35, 3-3, 3-5, 
3-9, 3-18, 3-20, 3-21, 
3-27, 3-28, 4-2, 4-7, 4-11, 
4-20, 5-2, 5-5, 5-9, 5-12, 
5-13, 5-14, 5-34, 10-2, 
10-3, 10-6, 10-10, 10-11, 
10-12, 10-14, 10-15, 
10-18, 10-21, 10-23, 
10-27, 11-2, 11-7, 11-13, 
11-19, 11-25 


4-3, 4-7, 4-11, 4-20, 4-22 


l-14, 4-1, 4-2, 4-3, 4-4, 
4-6, 4-7, 4-10, 4-11, 4-12, 
4-13, 4-14, 4-19, 4-21, 
4-31, 7-10, 11-7 


9-2, 9-19, 9-20, 9-22 


2-11, 2-30, 3-5, 3-21, 7-8, 
7-9, 7-18, 12-5, 12-8, 
12-14, 12-16, 13-8, 13-9, 
13-21 


2-11, 2-29, 3-5, 3-7, 3-17, 
3-18, 12-14 


8-14 


1-21, 2-6, 4-8, 4-17, 4-23, 
10-10, 10-14, 10-25, 
10-26, 11-4, 11-6, 11-8, 
11=12, 11=21, 11-22, 
11-23, 11-24, 11-28, 
11:29 


1-15, 1-16, 1-19, 1-26, 
1-29, 6-9, 6-15, 10-26, 
11-2, 11-5, 11-6, 11-8, 
11-9, 11-22, 11-23 


1-32 


peralihan struktur ekonomi 


Peraturan Kawalan Harga dan Anti 
Pencatutan 


Perbadanan Tabung Pendidikan Tinggi 
Nasional (PTPTN) 


perbelanjaan isi rumah 
perbelanjaan kasar R&D (GERD) 


perbelanjaan pembangunan (DE) 


perbelanjaan penyelidikan dan 
pembangunan oleh sektor swasta 
(BERD) 


perbelanjaan swasta 
perdagangan haram hidupan liar 
perikanan laut dalam 


perindustrian 


Perintah Kawalan Pergerakan (PKP) 
perjanjian perdagangan bebas (FTA) 


perkhidmatan air 


Perkhidmatan Berkaitan Pembuatan 
(MRS) 


perkhidmatan dalam talian dari 
peringkat awal ke akhir 


perkhidmatan dan peralatan minyak 
dan gas (OGSE) 


perkhidmatan Doktor Udara 


Perkhidmatan e-Dagang Setempat 
(PeDAS) 


perkhidmatan ekosistem 


1-2, 1-16, 1-18, 1-25, 
1-28 


5-12 


10-14, 10-26 


1-2, 1-3, 1-4, 1-14 
11-3, 11-4, 11-8, 11-12 


1-13, 1-28, 1-31, 6-5, 
6-16, 6-17 


11-3, 11-4, 11-8, 11-12 


1-8 
8-25 
7-18 


212,259, 2211, 2712, 7-9; 
7-17, 11-2, 11-6, 11-7, 
11-8, 11-10, 11-25, 
11-26, 11-27, 11-28 


1-9, 1-14, 10-3, 11-19 


1-30, 2-17, 2-19, 2-20, 
2-21, 3-28, 11-2, 11-5, 
11-6, 11-8, 11-10, 11-24, 
11-25, 11-26, 11-27, 
11-28, 11-29 


7-15, 9-3, 9-9, 9-19, 9-20, 
9-22 


3-14 

13-8, 13-11 

2-25, 9-8, 9-12, 9-13, 
9-14 

6-7 

6-8 


7-10, 7-24, 7-25, 9-20 


perkhidmatan global (GS) 


perkhidmatan kejuruteraan 


perkhidmatan logistik 


Perkhidmatan Pembuatan Elektronik 
(EMS) 


perkhidmatan pengkomputeran awan 
perkhidmatan penjagaan paliatif 


perkhidmatan sosial 


Perkhidmatan Tren Elektrik (ETS) 


perkongsian data 


perkongsian faedah secara saksama 
Perlembagaan Persekutuan 


perniagaan dalam talian 


Perniagaan Inklusif (IB) 

perniagaan kepada perniagaan (B2B) 
perolehan hijau kerajaan (GGP) 
Perolehan Kerajaan (PK) 


perpaduan 


Persatuan Ibu Bapa dan Guru (PIBG) 
Persatuan Nelayan Kawasan (PNK) 
Persatuan Sukan Kebangsaan (NSA) 
persekitaran pembelajaran maya (VLE) 


pertanian moden 


3-2, 3-5, 3-7, 3-9, 3-13, 
3-15, 3-16 


3-18 


1-31, 2-11, 2-18, 2-24, 
7-10, 7-16, 7-19, 7-21, 
7-28, 12-2, 12-3, 12-7, 
12-14, 12-18 


3-14 


11-6 
5-40 


7-11, 7-12, 7-14, 7-15, 
7-19, 7-25, 7-31 


12-5, 12-6, 12-13 


2-16, 2-31, 2-32, 4-8, 
4-12, 4-18, 4-19, 4-23, 
7-24, 11-6, 11-15, 11-20, 
11-27, 13-8, 13-16 


8-2, 8-31 
4-12, 4-29, 5-39 


7-9, 7-22, 7-23, 11-19, 
11-20 


3-29 

3-28 

1-11, 2-23, 8-3 

1-31, 3-28, 5-32 

1-14, 1-18, 4-1, 4-2, 4-3, 


4-5, 4-9, 4-10, 4-12, 4-13, 


4-15, 4-25, 4-28, 4-29, 
4-30, 4-31 


10-26, 10-27 
3-26, 3-28 
4-27 

10-8 


2-10, 2-21, 2-30, 3-24, 
7-18, 7-23 

pertanian pintar 


pertanian pintar dan berkelompok 
pertikaian tanah 


Pertubuhan Kerjasama dan 
Pembangunan Ekonomi (OECD) 


Pertubuhan Kerjasama Islam (OIC) 
Pertubuhan Kesihatan Sedunia (WHO) 


pertubuhan masyarakat sivil (CSO) 


Pertubuhan Negara-negara Pengeksport 
Petroleum (OPEC) 


Pertubuhan Peladang Kawasan (PPK) 


Pertubuhan Penerbangan Awam 
Antarabangsa (ICAO) 


Pertukaran Saintifik antara Penyelidik 
dan Industri (RISE) 


pertumbuhan ekonomi 


pertumbuhan hijau 


pertumbuhan mampan 
perubahan iklim 


perumahan awam 


Indeks A-67 


2-18, 2-19, 2-21, 2-23, 
2-31, 3-2, 3-6, 3-8, 3-9, 
3-13, 3-23, 3-24, 3-27 


6-23, 7-22 
7-7, SANA 
1-8, 8-16 


3-23 
4-7, 4-21, 11-26 


4-7, 4-9, 4-12, 4-17, 4-18, 
4-20, 4-21, 4-30, 5-8, 
5-11, 5-20, 5-25, 5-40, 
7-28, 9-18, 11-25, 13-16, 
13-19 


1-10 

3-26, 3-28 

3-18 

11-24 

1-2, 1-3, 1-8, 1-9, 1-10, 
1-11, 1-12, 1-13, 1-14, 
1-16, 1-21, 1-22, 1-23, 
1-26, 1-28, 1-29, 1-31, 
1-33, 2-2, 2-3, 2-16, 2-19, 


3-2, 3-3, 3-7, 3-13, 3-16, 
3-23, 3-28, 5-3, 6-9, 6-10, 
6-14, 6-15, 6-16, 6-18, 
6-20, 7-2, 7-3, 7-5, 7-6, 
7-8, 7-9, 7-16, 7-20, 7-21, 
7-23, 7-30, 7-31 


1-2, 1-25, 1-31, 6-14, 
6-15, 7-12, 7-17, 7-22, 
7-24 


3-18 
1-21, 2-28, 11-26 
4-8, 4-24, 6-9, 7-8, 7-26 

A-68 Indeks 


perusahaan mikro, kecil dan sederhana 1-17, 1-19, 1-26, 1-27, prasekolah 7-6, 10-5, 10-8, 10-13, 


(PMKS) 


perusahaan sosial 


pesisir pantai 


petrokimia 


petroleum 
PETRONAS Floating LNG (PFLNG) 


petunjuk prestasi utama (KPI) 


pihak berkuasa tempatan (PBT) 
pihak yang menuntut tanah 
pindahan risiko bencana 
Piramid Makanan Malaysia 
plastik sekali guna 


platform digital 


Platform Gerbang Tunggal Transaksi 
platform kerjasama 

poket kemiskinan 

portal data terbuka sektor awam 


pos keselamatan 


1-31, 2-9, 3-1, 3-3, 3-4, 
3-6, 3-7, 3-8, 3-9, 3-12, 


3-14, 3-16, 3-22, 3-23, 
3-26, 3-27, 3-28, 3-29, 
5-14, 5-34, 5-36, 6-8, 


6-10, 6-15, 6-16, 6-17, 
6-23, 7-5, 8-15, 10-18, 
10-26, 11-5, 11-6, 11-8, 
11-15, 11-16, 11-18, 
11-19, 11-20, 11-23, 
11-24, 11-27, 11-28 


5-8, 5-21, 7-10, 7-22, 
7-28, 11-25 


7-24, 8-3, 8-4, 8-5, 8-10, 
8-22, 8-23, 8-24 


2-18, 7-9, 7-18, 9-7, 9-13, 
9-14 


1-10, 1-12, 1-30, 9-7 
1-29, 9-6 


3-21, 3-27, 5-32, 13-15, 
13-17 


7714 

7-11 

8-30 

5-6, 5-7, 5-22 
8-6, 8-18, 8-19 


1-31, 2-24, 3-8, 3-19, 
3-21, 5-8, 5-11, 5-22, 
5-29, 5-31, 5-32, 5-39, 
5-40, 6-18, 6-23, 7-22, 
7-28, 10-8, 10-26, 10-27, 
11-16, 11-19, 11-20 


12-15 
7-27, 11-5 
7-28 

13-5 

4-16, 7-27 


prinsip pencemar yang membayar 


prinsip pengguna yang membayar dan 


pencemar yang membayar 
produk dan perkhidmatan hijau 


produk sampingan yang dihasilkan 


daripada pemerolehan semula sumber 


produk sekali guna 
produk tenusu 


produktiviti buruh 


produktiviti pelbagai faktor (MFP) 
Program Bantuan Rumah 


Program Bekalan Air Luar Bandar 
(BALB) 


Program Dwibahasa (DLP) 
Program Grid Bekalan Air Sarawak 
Program Imersif Tinggi (HIP) 
program Job Coach Service 
Program Kolaborasi Industri (ICP) 


program kelayakan dan pensijilan 
profesional 


program kesihatan seksual dan 
reproduktif 


Program Khidmat Bantu di Rumah 
Program Klinik D'Stress 
Program MyDigital Content 


Program Pembangunan Profesional 
Berterusan 


Program Pengkomersialan 
Nanoteknologi 


10-15, 10-17, 10-23, 
10-25, 10-29 


9-18 
8-19 


8-15, 8-19 
9-22 


8-19 
7-18 


1-4, 1-5, 1-8, 1-11, 1-18, 
1-23, 1-25, 1-26, 1-30, 
2-3, 2:5, 2-8, 2:9, 7-11, 
10-2, 10-3, 10-4, 10-6, 
10-17, 10-29, 11-2, 11-6, 
11-8 


1-8, 1-26, 11-12 
6-8, 6-22, 7-28 
9-5 


10-8 

7-19 

10-8 

5-12 

2-19, 3-18, 11-23 
10-24 


5-16, 5-40 


5-11 
5-12 
3-5 
11-18 


11-5 


Program Peningkatan Pendapatan 


Program Percepatan Transformasi 
Digital (DTAP) 


Program Perolehan Impak Sosial 
Kerajaan (PPISK) 


Program Sukarelawan Pasca Bencana 


Program Transformasi Industri 
Pembinaan (CITP) 


Program Transformasi Perkhidmatan 
Bas Henti-henti 


Programme for International Student 
Assessment (PISA) 


Projek Integrasi Tanaman Nanas 
prosedur operasi standard (SOP) 


proses membuat keputusan berdasarkan 
bukti 


proses pengukuran tanah 
purata kelajuan muat turun mudah alih 
Purata Nilai Gred Kumulatif (PNGK) 


Purata Nilai Gred Kumulatif Bersepadu 
(iCGPA) 


Pusat Analisis Halal Malaysia (MyHAC) 
Pusat GENIUS Kurnia 


Pusat Governans, Integriti & Anti- 
Rasuah Nasional (GIACC) 


Pusat Internet Desa (PID) 
Pusat Internet Komuniti (PIK) 
Pusat Kecemerlangan Industri (ICoE) 


Pusat Kecemerlangan Pengajian Tinggi 
(HICoE) 


Pusat Komuniti Desa (PKD) 
Pusat Konservasi Harimau Kebangsaan 


Pusat Menyelamat Hidupan Liar 
Kebangsaan 


pusat penjagaan kanak-kanak 


6-8 
3-27 


3-28 


5-11 

2-6 

6-7 

10-3, 10-5, 10-8, 10-13, 
10-17, 10-23 

6-8 

12-16 

11-20 


7-3, 7-11 
11-8 
10-13 
10-13 


3-22 
7-25, 10-28 
1-12, 13-5 


3-29 

3-29 

10-10 

10-10, 10-25, 11-5 


6-8, 6-23, 7-22 
8-6 
8-6 


5-15 

Pusat Perkhidmatan Pendidikan Khas 
Pusat Subfertiliti 


Q 


Quacquarelli Symonds World University 
Rankings (QSWUR) 


R 
Race to Zero 


Rakan Peningkatan Prestasi Sekolah 
(SIPartner-) 


Rancangan Fizikal Negara 

Rangka Kerja Industri Aeroangkasa 
rangka kerja institusi 

rangka kerja kemahiran kebangsaan 


Rangka Tindakan (Blueprint) Ekonomi 
Digital Malaysia 


Rangka Tindakan Industri Aeroangkasa 
Malaysia 2030 (MAIB 2030) 


rangkaian kawasan luas (WAN) 


rangkaian kawasan setempat (LAN) 


rantaian bekalan 


rantaian nilai 


rantaian nilai global (GVC) 


rawatan air dan air sisa 
realiti terimbuh (AR) 


Reformasi Pendidikan Bahasa Inggeris 
di Malaysia: Pelan Hala Tuju 2015-2025 


Indeks A-69 


7-25, 10-28 
5-40 


10-3, 10-5, 10-10, 10-17 


8-12 
10-8 


6-19, 7-11 
3-16, 3-17, 3-19 
2-32, 2-33, 3-19 
10-20, 10-21 


1-20, 3-9, 3-16, 11-14, 
11-15 


3-5, 3-16, 3-17 


7-25, 10-27 


2-17, 2-34, 4-17, 6-6, 
7-11, 10-27, 11-17, 13-4, 
13-5, 13-6, 13-7, 13-8, 
13-11, 13-15, 13-16 


1-3, 1-28, 4-20, 5-2, 5-14, 
5-21, 5-26, 5-33, 5-34, 
11-9, 11-24 


1-2, 1-16, 1-18, 1-19, 
1-20, 1-28, 1-30, 2-3, 
2-11, 2-13, 2-16, 2-17, 
2-18, 2-19, 2-20, 2-21, 
2-22, 2-24, 2-29, 2-30, 
2-31, 2-32, 2-33, 11-8, 
11-18 


1-2, 1-16, 1-20, 2-3, 2-11, 
2-25, 3-16, 3-18, 3-28 


9-10, 9-20, 9-22 
2-17, 10-27 
10-23 

A-70 Indeks 


reformasi struktur 


Regional Comprehensive Economic 
Partnership (RCEP) 


regulatory sandbox 

reka bentuk dan pembangunan (D&D) 
reka bentuk sejagat 

Reka Bentuk dan Teknologi (RBT) 
Rekod Perubatan Elektronik (EMR) 

rel 

rendah karbon 


rentas sempadan 


retikulasi 

retrofit 

Returning Expert Programme (REP) 
reverse logistic 


Revolusi Perindustrian Keempat (4IR) 


rizab antarabangsa 
rondaan maritim 
Rukun Negara 


rumah mampu milik 


Rural Business Challenge (RBC) 


Rural Electrification Scheme (RES) 


2-2, 2-3 
1-30 


11-18, 11-28 
3-14, 3-15 

5-16 

10-27 

4-23 

5-12 

2-23, 2-29, 11-26 


3-28, 7-22, 11-6, 11-15, 
11-16, 11-20 


9-20 

2-23, 9-16 
10-19 
8-19 


1-15, 1-16, 1-28, 2-17, 
2-19, 2-20, 2-21, 3-9, 
3-14, 3-27, 3-28, 10-13, 
10-21, 10-23, 10-26, 
11=2,11=5, 11=6, 1178, 
11-10, 11-24, 11-25, 
11-26, 11-27, 11-28, 
11-29 


1-13 
7-27 
4-3, 4-5, 4-9, 4-12, 4-29 


1-29, 4-1, 4-2, 4-3, 4-5, 
4-7, 4-8, 4-10, 4-11, 4-12, 
4-13, 4-15, 4-16, 4-23, 
4-24, 4-25, 4-31, 5-12, 
5-13, 5-22, 5-27, 5-28, 
5-29, 6-21, 6-22, 7-12, 
7-25, 7-26, 7-27 


6-8 
6-8, 6-9, 6-23 


S 
Sabah Seafront 


sains, teknologi dan inovasi (STI) 


sains, teknologi, kejuruteraan dan 
matematik (STEM) 


sambungan jalur lebar tanpa wayar 


Sandbox Inovasi dan Teknologi Negara 
(NTIS) 


sanitasi 


santuari 
sekolah agama 


Sekolah Agama Bantuan Kerajaan 
(SABK) 


sekolah daif 
Sekolah Kurang Murid (SKM) 


Sekolah Model Khas Komprehensif 9 
(K9) 


Sekolah Model Khas Komprehensif 11 
(K11) 


sekolah tahfiz 


sektor korporat 


sektor pembinaan 


sektor pembuatan 


sektor penjagaan kesihatan 


7-19 


11-8, 11-21, 11-22, 
11-23, 11-24 


10-13, 10-23, 11-8, 
11-24, 11-25 


11-5 
11-11, 11-24 


4-6, 4-20, 4-22, 6-9, 6-22, 
7-15, 9-5, 9-12, 9-20 


8-6, 8-25 
10-26 
10-25 


6-8 
10-14, 10-24 
5-37, 7-10, 10-15, 10-28 


5-37, 7-25, 10-28 


10-13, 10-23, 10-25 


1-14, 4-7, 4-18, 5-10, 
5-14, 5-33, 5-35, 5-36 


1-8, 1-10, 1-29, 2-3, 2-6, 
2-10, 2-17, 7-19, 7-24 


1-8, 1-10, 1-11, 1-18, 
1-19, 1-28, 2-1, 2-2, 2-3, 
2-6, 2-17, 2-18, 2-19, 
2-20, 2-22, 2-23, 2-24, 
2-25, 2-33, 3-5, 3-6, 7-3, 
7-5, 7-7, 7-16, 7-18, 7-21, 
11-3, 11-8, 11-26 


4-20, 4-22, 4-23 


sektor perkhidmatan 


sektor perlombongan 


sektor pertanian 


sektor swasta 


sempadan antarabangsa 


Senarai Pekerjaan Kritikal (COL) 


seni 
sesar aktif 


Sewa untuk Beli (RTO) 


Sijil Kemahiran Malaysia 


Sijil Pelajaran Malaysia (SPM) 


sijil profesional 
SIRIM-Fraunhofer 
sisa kepada kekayaan 
sisa kepada tenaga 
sisa kumbahan 


sisa pepejal 


1-3, 1-8, 1-9, 1-11, 1-14, 
1-18, 1-19, 1-28, 2-1, 2-2, 
2-3, 2-7, 2-10, 2-17, 2-19, 
2-20, 2-21, 2-24, 2-25, 
2-26, 2-31, 2-33, 2-34, 
2-33, 2=3, 221, 7417, 7-19, 
7-20 

1- -9, 1-10, 1-11, 1-29, 
2- 18, 2-32 

1 
1- 
e 
Te 
1 


2 

3 

2 
8, 1 
3, 2> 
-8, 1-10, 1-11, 1-18, 

19, 1-28, 3-6, 3-8, 3-23, 
2 

1 

2 


9 
4, 6-8, 6-9, 7-3, 7-17, 
8 
3 


-23, 1-26, 1-27, 2-7, 
2-17, 2-19, 2-21, 2-32, 
4-7, 4-8, 4-9, 4-12, 4-17, 
4-21, 4-22, 4-23, 4-26, 
4-27, 4-28, 4-29, 4-30, 
5-11, 5-15, 5-16, 5-20, 
5-21, 5-29, 5-31, 5-32, 
5-34, 5-40, 6-8, 6-14, 
6-15, 6-16, 6-18, 6-21, 
6-23, 11-3, 11-4, 11-7, 
11-8, 11-12, 11-15, 
13-16, 13-21 


7-27 

11-8 

3-5, 3-7, 3-20, 3-21, 7-28 
8-6 


4-8, 4-22, 5-27, 5-29, 
5-34 


10-10 


10-3, 10-5, 10-9, 10-10, 
10-17, 10-28 


11-18 
11-5 

9-6, 9-10 
9-15 
9-19 


7-11, 7-24, 8-15, 8-19, 
8-20 

sistem bersepadu bagi ramalan cuaca 
dan banjir serta amaran awal banjir 


Sistem Binaan Berindustri (IBS) 


sistem grid 


Sistem Jaringan Penunjuk Pembangunan 
Mampan Bandar-Luar Bandar Malaysia 


Sistem Kajian Pengesanan Graduan 
Sistem Latihan Dual Nasional (SLDN) 
sistem penarafan 


Sistem Penarafan Bintang Pihak 
Berkuasa Tempatan (SPB-PBT) 


Sistem Penarafan Institusi Pengajian 
Tinggi Negara (SETARA) 


sistem pencen 
sistem pengambilan balik 
sistem pengesanan murid 


Sistem Pengurusan Pekerja Asing 
Bersepadu (ePPAx) 


Sistem Penilaian Kualiti dalam 
Pembinaan 


Sistem Penilaian Kualiti Malaysia untuk 
Kolej Swasta (MYQUEST) 


Sistem Profil Kampung Peringkat 
Nasional (SPKPN) 


sistem saliran 
sistem sanitasi dan saliran 


Sistem Transit Rapid Johor Bahru- 
Singapura 


Sistem Upah yang Dikaitkan dengan 
Produktiviti (PLWS) 


Skim Jejak Jaya Bumiputera 


Skim Pembiayaan Teknologi Hijau 
(GTFS) 


Skim Pensijilan Organik Malaysia 
(myOrganic) 


Indeks 


8-3, 8-22 
2-6, 2-10, 2-17, 2-18, 
13-6 


7-15, 7-16, 7-29, 9-6, 
9-14, 9-15 


7-24 


7-7 

10-10 

10-10, 10-27, 10-28 
6-19, 11-17, 13-7 


10-27 


5-40 
8-19 
10-23 
2-9 


2-17 


10-27 


6-10, 6-19 


6-9 
7-8 
1-28 


10-11, 10-18, 10-20 


5-10 
3-25, 8-14 


2-22, 7-18 

A-72 Indeks 


skim perdagangan pelepasan GHG 
skim persaraan swasta 
SMAR Tbelanja@LPPKN 


solar 


solar hibrid 


sosioekonomi 


spesies hampir pupus 

spesies senarai merah kebangsaan 
sponge city 

standard bahan api yang lebih ekonomi 
Standard Hijau Kebangsaan 


Standard Kemahiran Pekerjaan 
Kebangsaan (NOSS) 


Standard Malaysia (MS) 


Standard Mandatori Mengenai Harga 
Capaian (MSAP) 


STEM For All 
stesen pendaratan kabel 


Strategi Keselamatan Siber Malaysia 
(MCSS) 


Strategi Literasi Kewangan Kebangsaan 
Malaysia 


struktur tarif 
subsektor agromakanan 


subsektor elektrik 


8-13 
5-40 
5-12 


2-29, 6-5, 6-14, 6-15, 7-6, 
7-24, 11-14, 11-19, 
11-21, 13-16, 13-22 


7-22, 9-15 


l-6, 1-13, 1-14, 1-16, 1-18, 
1-19, 1-2, 1-4, 1-21, 1-29, 
1-31, 7-2, 7-5, 7-8, 7-11, 
7-12, 7-14, 7-15, 7-17, 
7-20, 7-22, 7-24, 7-25, 
7-27, 7-28, 7-29, 7-31, 
9-18, 11-7, 11-14, 11-19, 
11-20, 11-21, 11-22, 
11-23, 11-24, 11-25, 
11-28, 11-29 


7-9, 8-8 
8-25 
8-13 
8-14 
12-17 
3-22 


3-23 
11-5 


10-23 
11-6, 11-17 
11-16 


5-12 


7-11 
1-10, 1-19, 2-6, 2-18, 7-9 


1-19, 9-2, 9-7, 9-8, 9-11, 
9-13, 9-14 


subsektor minyak dan gas 


subsidi 


sukan 


sukan berprestasi tinggi (SPT) 
sukuk hijau 


sumber air 


sumber semula jadi 


Suruhanjaya Penerbangan Malaysia 
(MAVCOM) 


Suruhanjaya Perkhidmatan Awam 
Suruhanjaya Sekuriti Malaysia 

Survei Harimau Kebangsaan 

syarikat awam bukan kewangan (NFPC) 


syarikat berkaitan kerajaan (GLC) 


syarikat milik Kerajaan (SOE) 


syarikat multinasional (MNC) 


syarikat unicorn global 
T 


Tabung Amanah Konservasi Sumber Asli 
Nasional 


tadbir urus digital 


tadbir urus fiskal 
tadbir urus luar bandar 


tadbir urus yang baik 


2-17, 1718, 9-7; 9-11, 
9-13 


4-7, 4-11, 4-22 
4-1, 4-2, 4-3, 4-5, 4-8, 
4-9, 4-10, 4-12, 4-13, 


4-15, 4-25, 4-26, 4-27, 
4-28, 4-31 


4-8, 4-12, 4-27 
8-28 


1-19, 9-2, 9-5, 9-9, 9-10, 
9-17, 9-19, 9-20, 9-21, 
9-23 


1-21, 1-31, 7-20, 7-24, 
7-28 


12-3, 12-4 


5-12 
2-29 
8-6 

1-28 


2-10, 3-25, 3-27, 3-29, 
8-29 


5-31, 5-32, 5-33, 5-34, 
5-35, 5-36 


2-25, 3-14, 3-16, 3-22, 
3-23, 3-27, 3-28, 3-29, 
11-23 


11-27 


8-26 


11-6, 11-10, 11-13, 
11-15, 11-19, 11-20, 
13-16 


1-25, 1-31 
6-7, 6-22 
3-29 


Taman Kekal Pengeluaran Makanan 
(TKPM) 


Taman Negara Luconia Shoals 
Taman Negara Mulu 

Taman Negeri Royal Belum 

Taman Perindustrian Kota Kinabalu 


Taman Perindustrian Minyak dan Gas 
Sipitang 


Taman Perindustrian Samalaju 


tanah adat 


tanah komunal 
tanah lembap 
tanah lembap buatan (CW) 
Tanah Rizab Melayu (TRM) 


tanah wakaf 
tanggungjawab bersama 
tanggungjawab sosial digital 
tangki septik 

Teaching Factory 
technology sandbox 


teknologi baru muncul 


teknologi digital 


teknologi disruptif 


teknologi hidrogen 


6-8, 7-18 


7-5 

3-20 

3-20 

7-17, 7-23 
7-9 


7-23 


7-2, 7-3, 7-4, 7-7, 7-14, 
7-29 


7-11 
9-21 
9-21 


5-14, 5-15, 5-30, 5-32, 
5-34, 5-35 


4-8, 4-23, 4-24 
8-8, 8-27, 8-30 
11-17 

9-19 

10-25, 11-18 
11-23 


1-17, 1-30, 2-10, 2-20, 
2-24, 2-34, 3-14, 3-29, 
4-19, 4-21, 4-22, 4-27, 
10-2, 10-15, 10-22, 
10-24, 10-25, 10-26, 
10-27, 11-2, 11-23 


1-28, 2-17, 2-25, 3-18, 
3-19, 3-20, 7-9, 7-11, 
7=17,/-18, 7:29, 11-2, 
11-6, 11-7, 11-13, 11-14, 
11-15, 11-18, 11-19, 
13-8, 13-12, 13-15 


1-28, 11-2 
11-5 

teknologi hijau 


teknologi maklumat dan komunikasi 
(ICT) 


teknologi pengawalan (regtech) 
teknologi pengecasan tanpa wayar 
teknologi teras (deep technology) 


teknologi termaju 


teknopreneur 
telaga tiub 
tenaga bersih 


tenaga boleh baharu (TBB) 


tenaga buruh 


terestrial 


The International Standards 
Organization-International Workshop 
Agreement (ISO-IWA) 


tiga tahun di universiti dan satu tahun 
dalam industri (3u1i) 


tindakan berasaskan risiko termaklum 
transformasi 
transformasi digital 


transformasi sektor air 


Trends in International Mathematics 
and Science Study (TIMSS) 


trilema tenaga 


Indeks A-73 


3-25, 6-15, 8-13, 8-15, 
8-19 


1-8, 1-17, 1-30, 11-14 


2-28 
11-5 
11-25 


1-30, 2-17, 2-25, 2-29, 
2-30, 3-2, 3-7, 3-9, 3-13, 
3-14, 3-15, 3-18, 3-20, 
3-26, 4-10, 6-6, 6-15, 
6-22, 11-1, 11-2, 11-6, 
11-9, 11-10, 11-12, 
11-25, 11-29 


1125 
7-22 
8-14 


9-3, 9-5, 9-7, 9-8, 9-14, 
9-15 


1-14, 1-17, 1-32, 10-2, 
10-6, 10-11, 10-12, 
10-15, 10-18, 10-19, 
11-8, 11-12 


11-3, 11-4 
11-16 


10-9 


8-8 
1-13, 1-17, 1-19, 1-20 
11-14, 11-15 


9-2, 9-10, 9-16, 9-17, 
9-18, 9-19, 9-20, 9-23 


10-3, 10-5, 10-8, 10-13, 
10-17, 10-23 


9-2 

A-74 Indeks 
triple helix 
U 


Ubiguitous Customs 


Ujian Pencapaian Sekolah Rendah 
(UPSR) 


undang-undang dan peraturan 
undang-undang digital-by-default 


Undang-undang Kecil Bangunan 
Seragam (UBBL) 


undang-undang perburuhan 
UNESCO Global Geoparks 


Unit Pemodenan Tadbiran dan 
Perancangan Pengurusan Malaysia 
(MAMPU) 


Unit Pengurusan Penyelidikan (RMU) 


United Nations Conference on Trade 
and Development 


United Nations Framework Convention 
on Climate Change (UNFCCC) 


universiti 


Unmanned Aerial Vehicle (UAV) 
urbanisasi 


urusan menjalankan perniagaan akan 
dipermudah 


usahawan fintech 

usahawan luar bandar 

V 

vaksinasi 

Visi Sukan Negara 2030 (VSN 2030) 
Visit Malaysia 2020 


2-22, 3-14, 3-16, 3-17, 
3-26, 11-5 


12-3, 12-9, 12-15 
10-23 


2-7 
11-17 
2-34, 11-16, 11-17 


10-3, 10-4, 10-7, 10-29 
3-21 
10-27, 11-15 


2-19, 11-23 
3-19 


8-5 


2-20, 10-2, 10-3, 10-5, 
10-9, 10-10, 10-14, 
10-17, 10-24, 10-28, 
10-29, 11-8, 11-23, 11-24 


3-17 
6-9, 6-19, 11-13, 11-26 
2-24, 11-27, 12-15 


11-19 
6-9, 6-23, 7-23 


1-14, 1-21 
4-25 
3-5 


wakaf 


warga emas 
Wawasan 2020 


Wawasan Kemakmuran Bersama 2030 
(WKB 2030) 


Weigh-in-Motion (WIM) 
Y 


Yayasan Peneraju Pendidikan 
Bumiputera (YPPB) 


Z 

zon 

Zon Industri Akuakultur (ZIA) 

Zon Industri Bebas Sama Jaya 

Zon Perdagangan Bebas Digital (DFTZ) 


Zon Perdagangan Bebas Pelabuhan 
Klang (PKFZ) 


zon perindustrian 


2-28, 2-29, 2-32, 4-7, 4-8, 
4-22, 4-23, 4-24, 5-15, 
5-17, 5-23, 5-27, 5-30, 
5-35, 10-26, 11-23 


6-21, 6-22 
l-5, 1-6, 1-8 


1-2, 1-3, 1-5, 1-8, 1-13, 1-16, 
1:17,:1=2, 1-21, 11-11, 
11-26 


12-16 


5-9, 5-15, 5-31, 5-33 


11-7 
7-18 
7-23 
3-23, 12-7 
3-23 


7-22, 11-7 

